
1. Eminescu vine la conducerea cotidianului bucureştean în februarie 1880, cum am arătat în prezentarea la 
volumul anterior, şi desfăşoară, ca redactor-şef, o activitate susținută, care îl impune ca unul din cei mai mari ziarişti 
români. Emanoil (Manolache) Costache Epureanu, preşedintele Partidului conservator şi al Clubului politic, 
încetează din viață în septembrie 1880 şi cu el dispare una din figurile proeminente ale oamenilor politici din vechea 
generaţie. Conducerea Partidului conservator şi a Clubului politic o ia, în decembrie 1880, Lascăr Catargiu, asistat de 
un comitet format din T. Maiorescu, Em. I. Florescu, G. Manu, Al. Lahovari, T. Rosetti, Al. Ştirbei, M. Ghermani, Gr. 
Trandafil, Gr. Păucescu şi P. Teulescu. Se menţin în rezervă, cum fac şi mai înainte, P. P. Carp, P. Mavrogheni şi G. 
Gr. Cantacuzino. Noul comitet preia şi conducerea ziarului „„Timpul", organul central de presă al Partidului 
conservator, cum şi era de la înființarea sa, în martie 1876. Noul comitet hotărăşte ca ziarul să, rămînă, în 
continuare, „sub redacţia" lui Eminescu, nu însă fără să se ridice şi voci împotriva sa. Unii membri din comitet 
obiectează că poetul nu făcea parte din Partidul conservator şi-şi îngăduia, pentru acest motiv, să pună în discuție în 
coloanele ziarului probleme care veneau în contradicţie cu orientarea „partitei conservatoare". Nu aceasta era, 
evident, explicația pentru independenţa sa de gîndire. Stăruie pentru menţinerea lui Eminescu la conducerea ziarului 
T. Maiorescu, întrucît îl considera apropiat de „Juna dreapta", grupare reprezentată de critic în Partidul conservator. 

Programul politic întocmit de Emanoil (Manolache) Costache Epureanu în februarie 1880 este întîmpinat cu 
rezerve de conservatori pe motiv că se limita la generalități, ce nu puteau servi ca bază în lupta politică. Maiorescu 
pregăteşte studiul Zur politischen Lage Rumäniens, pe care îl publică în primul număr al revistei „Deutsche Revue" 
pe 1881, care apare la sfîrşitul lui decembrie 1880. Eminescu îl traduce imediat şi-i face loc în coloanele „Timpului" 
în ultimul număr din decembrie 1880. Maiorescu propunea, ca orientare politică, teze ale grupării sale din Partidul 
conservator, între care cea mai importantă o constituia apropierea României de Imperiul austro-ungar. Maiorescu 
publică studiul, destinat să servească de program Partidului conservator, fără să consulte comitetul de conducere. Em. 
I. Florescu, Gh. Manu, Al. Lahovari îi fac criticului imputări pentru acțiunea sa. Eminescu publică studiul fără să 
informeze comitetul de conducere şi imputările aduse criticului se răsfrîngeau şi asupra sa. „Junimiştii”, 
reprezentanţii „Junei drepte", hotărăsc să-şi dea demisia din conducerea Partidului conservator. Eminescu urma şi el 
să părăsească redacţia cotidianului bucureştean. Acest lucru nu se întîmplă. I.C. Brătianu, primul ministru în guvernul 
liberal, adresează conservatorilor invitaţia să participe la proclamarea regatului. Invitaţia este făcută prin intermediul 


lui P.P. Carp, care trecea de personalitatea cu cel mai mare prestigiu politic în Partidul 


conservator. Programul lui Maiorescu rămîne pe al doilea plan, mai ales că nu viza schimbări apropiate în politica 
internaţională. Conservatorii hotărăsc, după lungi discuţii, să refuze invitația. Proclamarea regatului se face în 14 
martie 1881, fără participarea conservatorilor care însă îşi dau adeziunea la acest act politic. 

Programul lui Maiorescu este criticat de presa liberală de toate nuanțele. Atacurile vin şi din partea grupării lui 
V. Boerescu, membru marcant al Partidului conservator, întemeietorul unei grupări, Centrul, care se alătură Partidului 
liberal, precum şi a unor cercuri cu o orientare politică independentă. „Românul", oficiosul guvernului liberal, 
reproduce studiul în coloanele sale şi-i consacră o suită de editoriale. Studiul este caracterizat „manifest politic" al 
„Junei drepte", primejdios deopotrivă pentru monarhie şi țară. 

Eminescu adoptă o poziţie independentă în răspunsurile pe care le dă la problemele la ordinea zilei. Poetul 
apără interesele generale ale poporului român, cum face şi în publicistica anterioară, şi se pronunță împotriva 


transformării țării noastre în colonie a Europei apusene. 


Independenţa gîndirii lui Eminescu în contextul vieții politice din 1881 se defineşte, în primul rînd, prin 
atitudinea ce-o adoptă față de programul lui Maiorescu, pregătit să-l înlocuiască, cum am arătat, pe cel al lui Emanoil 
(Manolache) Costache Epureanu din 1880. Poetul avea obligația, ca redactor-şef al organului central de presă al 
Partidului conservator, să ia apărarea tezelor lui Maiorescu, cum procedase şi în cazul Programului lui Emanoil 
(Manolache) Costache Epureanu, cu un an mai înainte. Programul lui Maiorescu cuprindea însă teze care veneau în 
contradicţie cu activitatea poetului pe tărîmul luptei naționale, desfăşurată încă din 1870. Orientarea spre Imperiul 
austro-ungar, teza principală a lui Maiorescu, constituia, în opinia poetului, o primejdie pentru însăşi independența 
naţională a statului român. Problema aceasta o aduce în discuţie în numeroase articole, cum s-a putut vedea din 
volumul anterior, şi asupra ei insistă şi în articolele din 1881. Maiorescu ignora în programul său dualismul austro- 
ungar, împotriva căruia duceau o luptă susținută popoarele din imperiul vecin, încă de la instaurarea sa în 1867. 
Dualismul austro-ungar este supus şi de Eminescu unei critici necruțătoare în articolele din „Federaţiunea" din 1870 
şi în cele din „Curierul de Iaşi" din 1876 — 1877. Maiorescu elucida situația românilor din Imperiul austro-ungar şi o 
apropiere de acesta nu putea fi pusă în discuţie cîtă vreme Curtea din Viena nu-şi schimba politica față de românii din 
provinciile de sub stăpînirea sa. Eminescu avea în vedere, în sfîrşit, aspectele economice. Orientarea spre unul din 
imperiile vecine conducea la subordonarea economică prin transformarea țării în piaţă de desfacere a produselor 
acestuia şi ruinarea producției naționale. Pornind de aici, Eminescu respinge programul lui Maiorescu de plano, ca 
inoportun. Poetul demonstrează că se puneau în discuţie teze ipotetice într-un viitor îndepărtat. Maiorescu examina, 
caracterizează Eminescu programul criticului, „nişte ipoteze viitoare şi problematice, şi la un pericol ce s-ar ivi, a 
arătat şi modul de scăpare tot aşa de ipotetic ca şi pericolul”. Noul program al Partidului conservator este trecut de 
Eminescu în categoria utopiilor politice şi poetul susține în coloanele ,,„Timpului", în continuare, propriul program, 
întemeiat pe cunoaşterea concretă a stărilor de lucruri din tară. 

Atitudinea sa față de proclamarea regatului nu se apropie de a nici unei grupări politice. Conducerea Partidului 
conservator îl însărcinează pe T. Maiorescu să expună punctul său de vedere în coloanele „Timpului", într-un 
editorial cu caracter orientativ. Criticul publică în cotidianul bucureştean, în 21 martie, un lung articol, în care face un 
istoric al evenimentelor politice dinaintea proclamării regatului. Lasă însă în seama viitorului să se pronunţe asupra 
deosebirii de principii între liberali, la guvern, şi conservatori, în opoziţie. Eminescu interpretează conciliabulele 
dintre liberali şi conservatori pentru proclamarea regatului, ca şi expunerea lui Maiorescu în această problemă, 
expresia cea mai evidentă a abandonării principiilor în lupta politică. Versatilitatea oamenilor politici liberali şi 
conservatori este denunțată în termeni necruțători. „Pînă cînd comedia aceasta ? — se întreabă Eminescu —. Pînă 
cînd panglicăria de principii, pînă cînd schimbările la față de pe-o zi pe alta?" Şi mai departe: „Ce sîntem, 
comedianți, saltimbanci de uliţă, să ne schimbăm opiniile ca [şi] cămeşile şi partidul ca cizmele?" Semnificativ este şi 


m 


un alt fapt. Eminescu reproduce din „Convorbiri literare" Scrisoarea III şi-i face loc în 


„Timpul", sub semnătură, în numărul din 10 mai 1881. Poetul marca în felul acesta festivitățile consacrate monarhiei 
şi cu critica din poezie la adresa societăţii din vremea sa. 

Eminescu consacră în coloanele ziarului pe care îl conducea numeroase editoriale chestiunii dunărene şi 
reproduce articole în această problemă din presa străină, în traducerea sa. Imperiul austro-ungar revendica preşedinţia 
Comisiei dunărene şi vot preponderent, deşi nu era ţară riverană între Porţile de Fier şi Marea Neagră. Curtea din 
Viena duce o campanie de defăimare împotriva României şi nu ezită să rupă şi relaţiile diplomatice cu țara noastră. 
Guvernul liberal adoptă o poziţie oscilantă în raporturile cu imperiul vecin. Eminescu cere guvernului liberal să 
adopte o poziție fermă în chestiunea dunăreană şi condamnă Imperiul austro-ungar că ducea o politică ce prejudicia 
suveranitatea națională deopotrivă a României, Bulgariei şi Serbiei. 

Campania de presă susținută de Eminescu în legătură cu construirea căilor ferate se impune să fie bine 
înțeleasă. Poetul recunoaşte în construirea căilor ferate şi, în general, în modernizarea mijloacelor de comunicație un 
factor de progres. Face însă o distincție foarte importantă, pierdută adesea din vedere. Modernizarea căilor de 
comunicaţie reprezintă, în opinia sa, un factor de progres pentru țările dezvoltate întrucît îşi pot desface mai repede 
producția națională. Pentru țările ce nu se găsesc în acest stadiu, modernizarea căilor de comunicaţie reprezintă un 
factor de progres numai sub raport tehnic. Aspectele sociale îi apar însă poetului mult mai importante. Modernizarea 
căilor de comunicaţie grăbeşte procesul de transformare a ţărilor agrare, cum era şi România, în „hinterland-uri", spre 
care ţările avansate îşi dirijează producția națională şi jefuiesc, de aici, bogăţiile naturale. Construirea căilor ferate se 
face la noi, aspect de asemenea important, cu capital străin. Statul român le răscumpără, cum arată poetul, în condiţii 
oneroase şi angajează, pentru decenii întregi, munca poporului român. 

Eminescu examinează înființarea de noi instituţii din perspectiva „claselor pozitive”. Poetul consacră fondării 


Creditului Mobiliar un adevărat studiu, a cărui elaborare o putem urmări şi pe baza unui material bogat, păstrat în 


manuscrise. Demnostraţia sa este construită cu o bună armătură ştiinţifică, cum observă G. Călinescu, ca să conducă 
la concluzia că asemenea instituţii se înfiinţau spre a face operaţii bancare de speculă. 

Imperiul austro-ungar şi Imperiul german considerau că prin cucerirea independenţei de stat se creară condiţii 
favorabile pentru aplicarea politicii cunoscută sub numele de Drang nach Osten. Presa din cele două imperii 
desfăşoară o campanie susținută în stăvilirea emigrărilor spre America şi dirijarea lor spre această parte a Europei. 
România, se arată într-un astfel de articol, era „aptă într-o măsură extraordinară de-a primi în număr mare colonişti 
germani" şi se putea opera, în felul acesta, „o cucerire pacinică, comercială" a țării noastre. Colonizarea României se 
înscria, după cum se vede, în politică de stat a celor două imperii. Eminescu protestează cu indignare împotriva 
acestei politici pe care o numeşte „marota" imperialismului german. Poetul îşi manifestă îngrijorarea în legătură cu 
slăbirea rezistenței naţionale, față de această politică de subordonare a țării. Se explică, o dată mai mult, de ce 
respinge programul Partidului conservator privind apropierea de Imperiul austro-ungar. 

Eminescu elaborează în această perioadă şi teoria cu privire la „pătura superpusă", care ocupă un loc central în 
gîndirea sa social-politică. Exegeţii operei insistă, mai adesea, asupra componenței „păturii superpuse" din elemente 
alogene şi asupra acuzațiilor ce le aduce Partidului liberal pentru favorizarea lor. Asemenea învinuiri aduce însă 
Eminescu şi conservatorilor. Este suficient să amintim de criticile sale la adresa lui Maiorescu în timpul dezbaterilor 
parlamentare privind modificarea art. 7 din Constituţie, cînd îl învinuieşte pentru trădarea intereselor naţionale. 
Problema fundamentală care se pune aici nu este cea a componenţei „păturii superpuse", ci a faptului că ea se 
constituia din elemente care fugeau de muncă. De altfel, nu este întîmplătoare nici numirea ce i-o dă. Eminescu are în 
vedere, pe de altă parte, şi aspectul politic. Sporirea „păturii superpuse", trăind din exploatarea „claselor pozitive”, 
constituia, în opinia poetului, o primejdie naţională întrucît slăbea rezistența poporului român în fața politicii de 
colonizare a ţării noastre. 

Orientarea lui Eminescu spre politica practică are la bază, cum am arătat şi în Lămuririle ... la volumul 
anterior, experiența din epoca revizoratului şcolar, cînd cunoaşte nemijlocit viața poporului. Poetul critica atunci 


Partidul conservator, aflat la con- 


ducerea ţării, pentru exploatarea nemiloasă a țărănimii şi cerea schimbarea sistemului de guvernare, spre a se asigura 
o mai mare „libertate a muncii". Aceste critici le adresează şi guvernului liberal. Orientarea spre politica practică, cu 
nesocotirea intereselor partidelor de guvernămînt, explică şi aducerea în discuţie a socialismului. Presa vremii 
remarcă acest lucru ca un aspect negativ în paginile cotidianului conservator. Eminescu vorbeşte acum şi de Karl 
Marx, pentru prima dată în publicistica sa, de unde se vede că îi cunoştea activitatea. Nu avem mărturii să 
demonstrăm că îi studiase şi scrierile. îşi face însă extrase din tratatele unor economişti ca Say, Ricardo, Carey, List, 
pe care le utilizează, ca armătură ştiinţifică, în discursul critic. Poetul preia, de aici sau de aiurea, teze şi azi de 
actualitate. Susţine, de pildă, că în societăţi ca cea din vremea sa „munca se vinde în piață". Eminescu considera ca 
făcînd parte din „clasele pozitive" țăranii şi meseriaşii. Acum îi integrează aici şi pe muncitori. 

Dintre reformele propuse de guvernul liberal la inițiativa lui C.A. Rosetti stîrnesc discuţii aprinse în presă 
îndeosebi electivitatea magistraturii şi votul universal. Eminescu se pronunță împotriva celei dintii şi pune anumite 
condiții în cazul celei din urmă. Electivitatea magistraturii putea duce, susține poetul, la subordonarea acestei 
instituţii partidelor politice şi pierderea independenței în luarea hotărîrilor. Poetul nu este împotriva votului universal, 
însă condiționează introducerea acestei reforme de ridicarea nivelului cultural al Corpului electoral. Pîndea şi aici 
primejdia ca acesta să devină, în absența pregătirii culturale, clientelă a partidelor politice. Previziunea sa se va 
confirma în desfăşurarea evenimentelor de mai tîrziu. 

Eminescu practică la „Timpul" o publicistică cotidiană, fapt care explică schimbarea tematicii o dată cu 
depăşirea evenimentului respectiv. Revenirea la aceeaşi problematică se face sub formă de referinţă şi numai privind 
chestiuni ce le considera importante în viaţa politică a ţării noastre. Multe articole sînt consacrate, astfel, întocmirii 
bugetelor, lucrare fundamentală, în opinia sa, pentru buna gospodărire a statului. Guvernul liberal este criticat pentru 
nerespectarea termenelor în întocmirea lor şi pentru faptul că înscria cifre fictive spre a se prezenta în faţa opiniei 
publice cu bugete echilibrate. Se impune atenţiei dublarea cunoaşterii teoretice a finanţelor cu capacitatea de analiză 
concretă. Poetul mînuieşte cifrele cu o îndemînare încă neîntilnită la un nespecialist în lumea lor. 

Problema mai importantă în plan cultural, adusă în dezbaterea publică, priveşte proiectul lui V. Conta de 
reformă a învățămîntului. Se prevedea, în acest proiect, între altele, restrîngerea învățămîntului clasic în favoarea 
celui real. Eminescu angajează cotidianul pe care îl conducea în campania împotriva proiectului. Poetul se declară în 
favoarea învățămîntului clasic şi a dezvoltării învățămîntului real în concordanţă cu stadiul de dezvoltare a economiei 
noastre naţionale. 


Progresul realizat în toate domeniile de activitate, cu care se lăuda guvernul liberal, este prezentat de 


Eminescu ca fiind fictiv. Întemeierea de noi instituţii, nu întotdeauna răspunzînd unor nevoi reale, avea drept urmare 
sporirea aparatului administrativ. Statul impunea noi obligații fiscale şi de altă natură, care grăbeau procesul de 
pauperizare a „claselor pozitive". Eminescu caracterizează această evoluţie a societății româneşti ca o trecere de la 
„barbarie" la „semibarbarie", mai rea decît cea dintii, întrucît falsifica înclinațiile fireşti ale oricărei societăţi spre 
progres. 

Eminescu deschide coloanele cotidianului conservator unor colaboratori externi, atît din Bucureşti cît şi din 
provincie. Se situează pe primul loc Pantelei Popasu din Galaţi, care îşi semnează articolele cu pseudonimul Delfinul. 
Critică în ele, cu o violență ce-o întrece, adesea, pe cea a poetului, sistemul de guvernare din ţara noastră, partidele 
politice şi monarhia. Sînt de menţionat cîteva din ele: Un glas în pustie, Ce face opozițiunea ?, Responsabilitatea 
regilor constituționali, Unitatea națională, Isprăvile libertăţilor noastre. C.N. Brăiloiu semnează articole privind 
legislaţia: Proiectul de lege Grădişteanu, Reforma judiciară, Ciocoiul. Cuvint şi instituţiune. Tot lui îi atribuim şi o 
parte din articolele nesemnate în care se discută chestiuni economice. Slavici publică lucrarea Studiul geografiei în 
şcoalele noastre, cea mai temeinică crecetare de acest fel întîlnită în presa vremii. Un loc aparte ocupă reproducerea 
în coloanele ziarului a monografiei lui A.V. Millo, Țăranul, invocată de Eminescu şi în susținerea tezelor sale. Poetul 
reproduce şi studiul lui T.V. Ştefanelli, Cîteva date statistice şi istorice din Bucovina, publicat în „Convorbiri 


literare", revista ieşeană. Prezintă interes şi articole ca Legea minelor, Conferința mone- 


țară, Despre situaţia industriei zaharice în România, Salinele noastre, care vin de la colaboratori mai puțin 
cunoscuţi, însă specialişti în domeniile respective. Poetul continua, tipărirea, sub supravegherea sa, a baladelor 
sîrbeşti în traducerea lui Dionisie Miron, începută în anul precedent, şi care se va continua şi în 1882. Deşi publicație 
politică, Eminescu face din „Timpul" şi una cu deschidere largă, cum se desprinde de mai sus, spre domenii ce ţin de 
progresul material al societății. 

Eminescu îşi creează prin orientarea ce-o dă cotidianului bucureştean şi prin modul cum discută problemele la 
ordinea zilei o situaţie tot mai precară ca redactor-şef al organului central de presă al Partidului conservator. 
„Telegraful" îşi informează cititorii, încă în noiembrie 1881, că Eminescu urma să fie înlocuit de la conducerea 
ziarului. Se deschide, astfel, o nouă perioadă în epoca gazetăriei bucureştene a lui Eminescu, căreia îi vom consacra 
volumul următor — şi ultimul — din secțiunea de publicistică. 

Trăsătura dominantă a publicisticii lui Eminescu o constituie şi în această perioadă orientarea spre politica 
practică, întemeiată pe cunoaşterea profundă a realităților naționale. Asistăm la desfăşurări spectaculoase ale 
independenţei sale față de partidele politice. Este suficient să ne oprim la poziţia sa față de noul program al Partidului 
conservator, întocmit de Maiorescu, la criticile virulente privind canciliabulele dintre liberali şi conservatori pentru 
proclamarea monarhiei ori la denunţarea imixtiunii puterilor străine în chestiunea dunăreană. Poetul apără interesele 
generale ale poporului român şi duce o luptă susținută împotriva transformării țării în colonie a Europei apusene. 
Publicistica din acest volum vine să împlinească, astfel, imaginea despre activitatea unuia din cei mai mari ziarişti din 
cultura noastră națională. 

2. TEXTUL: CORPUS ȘI ORGANIZARE. Orînduirea textelor se face, ca şi în volumele anterioare, strict 
cronologic, cu includerea, la locurile respective, şi a traducerilor. Textele din manuscrise le tipărim în ordinea 
utilizării lor în articole, iar cînd asemenea indicații lipsesc, le facem loc în partea finală a acestei secţiuni, într-o 
succesiune ipotetică. Tipărim articolele cu titlurile lui Eminescu, iar cînd acestea lipsesc, le dăm noi, după sintagma 
inițială. Deşi aceasta nu este întotdeauna revelatorie, aparține textului eminescian şi ne fereşte de subiectivism în 
improvizarea de titluri, care pot induce în eroare. Acesta este, de altfel, şi unul din marile falsuri operate de editorii 
anteriori. Însoţim fiecare text cu indicarea datei apariţiei, pentru a înlesni urmărirea problemelor puse în discuţie. 

3. STABILIRE ŞI TRANSCRIERE. In stabilirea textului şi a variantelor ne călăuzim după principiile enunțate 
în OPERE, VII (p. 47 — 69), cu completările din OPERE, IX (p. 55 — 56). Tipărim textele integral, după prima 
apariţie în „„Timpul"” şi după manuscrise, cele pe care le transcriem din caietele poetului. Ținem să precizăm că 
semnul [...] nu indică intervențiile noastre arbitrare şi nedorite, ci lipsa unor cuvinte sau pasaje ce nu au putut fi 
restabilite ca urmare a deteriorării publicaţiilor respective. 

4. COMENTARIILE şi ANEXELE VOLUMULUI. Fiecare text este însoțit de comentarii, care cuprind o 
secțiune bibliografică, unde consemnăm prima apariție în „Timpul" şi facem mențiune dacă articolul este semnat. 
Indicăm locul ce-l ocupă în paginile cotidianului bucureştean (Editorial, Al doilea editorial, Din afară, Cronică 
dramatică), informaţii importante pentru cunoaşterea încadrării textului respectiv în dezbaterea cotidiană. 
Consemnăm, de asemenea, reproducerile în publicaţiile româneşti şi străine, cum nu fac ediţiile anterioare. Facem 
menţiune, în sfîrşit, de prima tipărire în volum. 


Comentariile cuprind, cu puţine excepții, şi o a doua secțiune în care prezentăm problemele puse în discuţie în 


textul respectiv şi dăm informaţii asupra ecoului stîrnit în presa românească şi î cea de limbă franceză şi germană din 

ţară. Se situează pe primul loc „România liberă." şi „Bukarester Tagblatt", care comentează aproape toate articolele 

poetului şi dau extrase din ele. In atenţia noastră stă şi presa românilor aflați, atunci, în afara granițelor țării. 
Eminescu semnează numai cîteva articole pentru care facem menţiune în secțiunea bibliografică a 


comentariilor, iar celelalte, pentru care nu facem o asemenea menţiune, apar fără semnătură. 


Pentru textele transcrise din caietele lui Eminescu indicăm manuscrisul şi paginile, iar cînd este cazul, prima 
publicare. Dăm informaţii despre aşezarea în pagină, grafie, mențiunile poetului, fie pentru datare, fie pentru 
indicarea stadiului de elaborare. 

Cotidianul bucureştean foloseşte datarea după calendarul iulian, ca cea mai mare parte a presei româneşti din 
secolul trecut. Eminescu introduce în unele perioade si datarea după calendarul gregorian. Respectăm datarea sau 
datările din ziar. Pentru publicaţiile străine, care folosesc datarea după calendarul gregorian, dăm în paranteze drepte 
şi datarea după calendarul iulian, spre a evita confuziile în succesiunea evenimentelor. 

Comentariile şi notele noastre au caracter orientativ şi informativ. Menţionăm cum facem şi în Lămuririle la 
volumele anterioare, că ele nu sînt destinate să se substituie studiului publicisticii eminesciene. 

Volumul este prevăzut cu o listă a Sie/elor publicaţiilor periodice, Bibliografia lucrărilor folosite în comentarii 
şi note, Indici şi o Listă a ilustraţiilor. Pentru Tabloul edițiilor trimitem la OPERE, IX (p. 63 — 75), cu completările 
din Bibliografia la volumele anterioare. Bibliografia generală a publicisticii eminesciene o tipărim în ultimul volum 
al secțiunii, 

5. DIFICULTĂȚI. Eminescu desfăşoară activitate ziaristică între 1 ianuarie şi 31 decembrie 1881 exclusiv în 
„Timpul" şi nu întîmpinăm dificultăți în urmărirea scrisului său în mai multe publicaţii. Colecţia „Timpului" de la 
Biblioteca Academiei Republicii Socialiste România este într-o stare înaintată de uzură, încît textele din multe 
numere nu pot fi recuperate în întregime. Pentru reconstituirea lor s-a folosit colecţia din Biblioteca Municipală, din 
Piatra Neamţ, din păcate nici ea completă pentru anii 1877 — 1883. Nu au putut fi consultate în colecții complete 
ziarele „„Apărătorul", „Cumpăna", „Fraternitatea", „Poşta", „Vocea română". Comentariile lui Eminescu în legătură 
cu aceste publicaţii reprezintă texte de referință pentru istoricul presei româneşti. 

Multe din textele din acest volum sînt traduceri făcute de Eminescu din publicaţii străine, ce nu se păstrează, 
cu puţine excepţii, în fondurile din bibliotecile noastre. o parte din aceste publicaţii au fost consultate în Biblioteca 
Naţională din Viena. 

D. VATAMANIUC 


SIGLELE PUBLICAŢIILOR PERIODICE 


Siglele sînt preluate din Bibliografia Mihai Eminescu (1866 — 1970). Volumul I. Opera. Bucureşti, Editura 
Academiei Republicii Socialiste România, 1976, p. 15 — 20, M. Eminescu. Opere VII. Proza literară. Bucureşti, 
Editura Academiei Republicii Socialiste România, 1977, p. 72 — 73 şi M. Eminescu. Opere IX. Publicistica 1870 
— 1877. Bucureşti, Editura Academiei Republicii Socialiste România, 1980, p. 59 — 62; M. Eminescu. Opere XI. 
Publicistica 1880. Bucureşti, Editura Academiei Republicii Socialiste România, 1984, p. 13 — 14. Pentru 
publicaţiile care nu figurează în aceste lucrări s-au întocmit sigle noi. Anii care însoțesc titlurile publicaţiilor 
privesc perioada cercetată. Publicaţiile „Allgemeine Zeitung", „Die Presse”, "Deutsche Zeitung", "Fremden- 
Blatt", "Grenzboten" şi "Neue freie Presse” au fost consultate în Biblioteca Naţională (Osterreichische 
Nationalbibliothek) din Viena. 


AAZ „ Allgemeine Zeitung", Augsburg, 1881 

BME „Buletinul Mihai Eminescu", Cernăuţi, Piatra Neamţ, Rîmnicul Vîlcea, 1930 — 1944 
BP „Binele public", Bucureşti, 1877 — 1881 

CL „Convorbiri literare”, laşi, 1881 

CL- 1 „Convorbiri literare, laşi, 1966, 1982 

CRO- 1 „Cronica", Iaşi, 1980 

DPR „Die Presse", Viena, 1881 

DREPTUL „Dreptul", Bucureşti, 1881 

DZ „Deutsche Zeitung", Viena, 1881 

ECHINOX „Echinox", Cluj-Napoca, 1974 

F „Familia", Pesta, 1875 

FREM „Fremden-Blatt", Viena, 1881 

GHMC „Gazette hebdomadaire de medecine et de chirurgie", Paris. 1881 
GL „Gazeta literară", Bucureşti, 1964 

GRTB „Grenzboten", Berlin, 1881 

GT „Gazeta Transilvaniei", Braşov, 1881 

INDR- 1 „L'Independance roumaine", 1881 

KRZ „Kronstadter Zeitung", Braşov, 1881 

LIB „Liberalul", Iaşi, 1881 

LL „Limbă şi literatură", Bucureşti, 1965 
LUC-B „Luceafărul", Bucureşti, 1964, 1980 — 1983 
LUM „Luminatoriul", Timişoara, 1881 
MANUSCRIPTUM „„Manuscriptum", Bucureşti, 1976, 1980 
MO „Monitorul oficial", Bucureşti, 1881 

NFP „Neue freie Presse", Viena, 1881 

OBS „Observatoriul", Sibiu, 1881 

PEL „Pester Lloyd", Budapesta, 1881 

POP „Poporul", Bucureşti, 1881 

PRESA „Presa", București, 1881 

RESB „Războiul", Bucureşti, 1881 

RF-2 „Revista de filosofie", Bucureşti, 1964, 1972 
RFR „Revista Fundațiilor regale", București, 1939 — 1940 
RITL „Revista de istorie şi teorie literară", Bucureşti, 1965, 1980 
RL „România liberă", București, 1881 

ROM „Românul", București, 1881 

ST „Steaua", Cluj-Napoca, 1977, 1981 

T „Timpul", Bucureşti, 1876 — 1883 

TN „Tara noastră", Sibiu, 1911 

TEL „Telegraful", Bucureşti, 1877 — 1881 
TELR „Telegraful român", Sibiu, 1877 — 1881 
TRANS- 1 „Transilvania", Sibiu, 1982 

TRIB-2 „Tribuna", Cluj, 1961, 1972 

UM „Umoristul", Pesta, 1866 

VA-TM „» Vatra", Tîrgu Mureş, 1975 


VE „Viața economică", Bucureşti, 1964 


VIIT- 1 „Viitorul“, Bucureşti, 1914 


VR- 1 „Viața românească", laşi, 1908 
VR-2 „Viața românească", Bucureşti, 1983 
VRE „„Vremea", Bucureşti, 1943 


„ TIMPUL” 


PATOLOGIA SOCIETĂȚII NOASTRE 


În situațiunea politică şi în condițiunea civilă ce s-a croit familiei române prin noile legi se simte de toți o 
stare de siluire şi o anomalie, cu toată organizațiunea savantă a instituțiunilor , în toate raporturile sociale 
tradiționale , încât am ajuns să nu credem în nimic stabil. Putem zice că nu este un singur om serios între noi, fie 
martor fie autor, în revoluțiunile ce ne-au agitat şi ne agită de treizeci de ani, care să creadă în stabilitatea stării de 
lucruri în care ne aflăm; nu este om care să nu se întrebe când o să se sfârşească această operă interminabilă de 
schimbări care divizează din ce în ce mai mult societatea noastră în tabere ostile. 

Nu ne adresăm aci la oameni cari găsesc un motiv de optimism în satisfacerea apetitului lor şi ambițiunilor 
lor personale. Această clasă de oameni nu este făcută nici să simță , nici să înțeleagă condițiunile superioare de 
existenţă şi de trai pentru o societate şi nici este în stare a da cel mai mic ajutor pentru consolidarea societății. 
Vorbim pentru oamenii cari sunt preocupați de condiţiunile de existență, de prosperitate a societăţii şi cari se 
îngrijesc de soarta ţării oricari ar fi credinţele lor, fie conservatori , fie, precum s-au numit, liberali. 

Ceea ce simțim noi în privinţa stării de lucruri de astăzi nu ni se pare să fie o impresiune personală şi 
trecătoare. 

Mai multe simptome , între cari limbagiul provocator şi aspru al jurnalelor guvernamentale, ne fac să 
credem că situaţiunea noastră politică şi socială persistă a sta în stadiul revoluționar . Spiritele sunt cuprinse de 
neîncredere şi nu se pot împăca cu ideea că lucrurile pot merge aşa precum merg astăzi. O reacțiune deja a început 
a se manifesta, deşi cam slabă, în contra mişcării repezi şi violente cu care s-a accentuat opozițiunea coalițiunii din 
1876 şi, după cum credem noi, această reacțiune are să urmeze în mod irezistibil , deşi treptat. 

Ca să poată fi însă eficace reacţiunea contra spiritului revoluţionar trebuie ca cu toţii să ne dăm seamă de 
cauzele ce turbură societatea, de elementele ce împiedecă redobândirea echilibrului pierdut şi să le combatem cu 
curaj şi stăruință. 

Moravurile publice, spiritul public la noi au luat o direcţiune foarte periculoasă şi partidul care ne guvernă 
de patru ani de zile a contribuit foarte mult a le altera . Dintr-un principiu tutelar , principiul egalităţii înaintea 
legii, s-a făcut o armă de război între clase; toate condițiunile sociale s-au surpat şi s-au amestecat într-un fel de 
promiscuitate ; tradiţiunile ţării s-au uitat cu totul; o clasă nouă guvernantă s-au ridicat, fără tradiţiuni şi fără 
autoritate, încât ţara cea mare, temeiul şi baza naționalităţii noastre, nu-şi găseşte conştiinţa raporturilor politice cu 
cei ce o guvernă; drepturile politice nu mai sunt răsplata unui şir de servicii pe datini, ci un instrument de 
ambiţiune , de îndestulare a intereselor particulare. În locul sentimentului public dezinteresat avem pasiuni 
politice, în loc de opiniuni avem rivalități de ambiţii . Toleranţa pentru toate interesele cele mai vulgare şi cele mai 
de jos este morala ce distinge astăzi lumea politică la noi. Este adevărat că nu cruțăm a invoca numele patriei şi 


numele libertăţii, dar aceasta ca o ipocrizie mai mult şi ca o înlesnire pentru îndestularea intereselor private. 


fii UI ha Mt ti ai 


m dipoi wedi 
saga dim 
w iehi d pi ph pipe 


zbate Met 
|: i EEH 
iF jt ii 


i 


i 


m a 
1i |n m de 


1E 


thye > nai a 
-tF i aa ada 
Apt p mode rame 
Jaon Verei ialf pie pum, Să e 
Dă cea n m om je- | por a a pote tra În ei 
Eh mpa m piin e 
phl pomii e y Mt 
vs... + è 
benre mima pa ka | pvi e 
e Nae de m e a e pe pi Mee Mi -o 
wea d y deh | Baaj, mtap 
aaea. bn baba e Capa Ma Dare a teme m 
"Dau 194 A piei em 
i Pi dom ete d loa 
pa 


pir 





1. PATOLOGIA SOCIETĂȚII NOASTRE, 
„Timpul”, 4/16 ianuarie 1881. 


Ca dovadă a acestei stări de lucruri, a acestei tendențe morale, şi ca rezultat, avem distribuirea funcțiunilor 
publice, a oficiilor şi întreprinderilor de tot felul. Niciodată în ţara noastră nu s-a văzut clasă guvernantă mai 
prosperă , mai gras retribuită şi mai îngrăşată ca clasa guvernantă de astăzi, răsărită din pământ fără să ne putem 
da samă cum, pe când generalitatea oamenilor de muncă sufere de strâmtorare . 

Noi privim această stare de lucruri ca o degradare, ca o depravaţie a moravurilor publice care, deşi profită 
unor indivizi, nu poate profita nici chiar partidului politic ce se bucură de putere. Cu un contingent politic astfel 
educat țara nu poate aştepta destinuri strălucite, nici poate spera un guvern tare şi solid, care să întemeieze 
instituţiunile şi prin ele să dea acţiunii noastre exterioare tăria de care avem nevoie. Alterarea moravurilor publice 
este o cauză de degradare a moravurilor private, şi consecuența neapărată este că caracterul național se strică şi 
puterea statului slăbeşte. Un stat unde funcțiunile publice se exploatează de-o gloată de oameni cari nu produc 
nimic, ci numai consumă resursele bugetare se condamnă singur a fi neputincios şi sterp. 


Noi avem trebuință, mai mult decât altădată şi decât oricare alt stat congener din Peninsula Balcanică, să 


stabilim un guvern naţional, serios şi tare, să ne punem în pozițiune de-a putea exercita o acțiune decisivă în 
politica orientală. Cu deprinderile însă de gonaci de posturi, cu dezordinea morală ce întreţin în societatea noastră 
credincioşii şi neofiții partidului zis liberal, nu se poate aştepta nici soliditate în guvern, nici pace şi linişte în 
societate, nici putere în relațiunile noastre internaționale. 

A fost lesne pentru partidul zis liberal să dărâme , fiindcă a găsit tărâmul pregătit de chiar clasa guvernantă 
veche, care s-a muncit în curs de douăzeci de ani, la adăpostul instituțiunilor reprezentative ale Regulamentului 
Organic, să paralizeze şi să anuleze politica puterii suzerană şi protectrice ce ne ţineau în lanţ. Dar ceea ce este 
greu, ca în orice operă omenească, este de-a clădi şi întemeia instituțiuni solide, de-a forma caracterul naţional. 

Nici caracterul național însă nu se întemeiază prin moravuri publice cari iau. de principiu îndestularea 
apetiturilor , nici instituţiunile prin vorbe deşarte de egalitate şi libertate. Până acum partidul liberal n-a dat masei 
poporului decât vorbe deşarte ca instituţiuni şi spectacolul depravaţiunii moravurilor ca bold de caracter național, 
şi toată doctrina sa politică este să trateze pe poporul românesc ca pe un venetic , fără tradiţiuni şi fără istorie, 
proclamând că toate printr-însul s-au făcut cîte s-a făcut; pentru că dânsul este la putere, şi puterea sa este semnul 
şi simbolul sacru al naționalității româneşti. 

Este adevărat că guvernul în aceşti din urmă ani, mai mult decât în oricare altă epocă, a dobândit drepturi 
mai însemnate, o influență mai mare, prerogative mai considerabile; dar cu cât i-a crescut mai mult puterea cu atât 
a scăzut în proporțiune exerciţiul libertăţii, din cauza procedărilor sale administrative, din cauza amăgirilor la care 
a supus toate poftele şi toate pasiunile rele, contribuind astfel a slăbi coarda pasiunilor celor bune în toate inimile. 
Oamenii cu sentimentele nobile şi dezinteresate cari au luat parte la mişcările de la 1848 şi 1859 sunt în drept 
astăzi, după cîte văd, să întrebe pe corifeii partidului guvernamental de astăzi: Ce aţi făcut cu iluziunile şi cu 
speranţele țării din acei ani? Nu este meşteşugire care să nu se fi întrebuințat spre a preface drepturile puterii în 
instrumente de interes privat în folosul recruților partitului . 

O asemenea politică nu poate ameliora moravurile publice, ca una ce se adresează la pasiuni rele, la 
slăbiciuni, la interesul şi la viţiurile celor chemaţi. Daca nu se va opri în drum şi nu se va schimba, ea are să facă 
multe victime chiar în partid. Cîte scandaluri n-a produs deja, pe cari presa independentă le-a semnalat ? Şi n-ar fi 
nimic daca efectele ei s-ar mărgini la câteva individualități fără greutate şi fără valoare. Răul cel mare şi simţitor 


este că atinge inima țării, moralitatea publică. 
[4 ianuarie 1881] 


ŞCOALA NORMALĂ SUPERIOARĂ 
SECŢIA BUCUREȘTI 


[1] 


„Monitorul oficial" din ultima zi a anului trecut dă rezumatul celor petrecute la 18 decemvrie cu ocaziunea 
inaugurărei acestei şcoli şi cuprinde discursul-program rostit de maiestrul de conferinţe, d. I. Crăciunescu, în fața 
rectorului Universităţii, a multor notabilităţi şcolare şi-n faţa studenților în fine. 


Negreşit am fost datori să citim asemenea cuvântare, cu atât mai mult că trece de operă a doctorului în litere, a 
judecătorului de la trib. Ilfov, a profesorului de estetică de la Facultatea din Bucureşti, a maiestrului de conferinţe 
de la Şcoala Normală; c-un cuvânt, de lucrare a unei personalități considerabile în aparenţă, dar un ambițios de 
arginți ce se înfăţişează ambițios de ştiinţă în realitate. 

Se vede că ziua de 31 decemvrie 1880 a fost hotărâtă să demascheze şi pe acest ilustru pseudoerudit, şi pe 
acest speculator de ştiinţă numit loan Crăciunescu. Atât mai rău pentru d-sa şi atât mai bine pentru tinerimea silită 
a culege învățătura moralei, a binelui şi frumosului din prelegerile problematice ale unui plagiator ce va rămânea 
celebru în ăst meşteşug. 

E amar pentru noi să constatăm vițiul, dar în fața funestei boale a învăţaţilor de contrabandă nu ne putem opri 
d-a zugrăvi precum se cuvine pe cel ce-l practică, pe cel ce are îndrăzneala necalificabilă d-a-şi inaugura 
conferenţele sale pedagogice precum urmează. 


Discursul rostit de d. Ion Crăciunescu în L'Education dans l'Ecole libre par |. 
ziua de 18 decemvrie 1880 („ Monit. M. Guardia, docteur es lettres, 
Oficial" No. 292 din 31 dec. 1880, p. professeur a l'Ecole Monge (Paris, G. 
3412). Pedone-Lauriel editeur). Chapitre III. 


Le professeur, pag. 225. 
Domnilor, 
L'empereur Marc-Aurele, dans le 
un împărat filozof, Marcu Aureliu, în cartea premier livre de ses Confessions, 
I a confesiunilor sale, enumerând toate passant en revue toutes les personnes 
persoanele despre cari avea să se laude, dont il avait a se louer, fait une 
face o mențiune specială despre magiştrii şi mention toute speciale de ses maîtres et 


perceptorii săi şi mulţumeşte zeilor că i-au 
dat aşa de buni. Cu modestia care se cuvine 
unui filozof recunoaşte, începând cu 
guvernorul primei sale copilării, că aceşti 
oameni înţelepţi şi savanți i-au dat gustul 
virtuţii, depărtând de la el viţiile şi 
prejudiţiile. Nu uită pe nici unul: Diogenet, 
Rusticus, Apolonius, Sextus, Alexandru 
Gramaticu, Catulus, Maximus; numele lor 
se găsesc amestecate cu acelea ale 
părinţilor săi, fraților, surorilor. Se arată, 
mai cu seamă recunoscător ca de la ei a 
aflat ca pentru a creşte un copil să nu ne 
uităm la nici un sacrifici. Cugetare gravă şi 
frumoasă, d-lor, care venind de la un 
asemenea om merită, să. fie aprofundată. 

În starea de lucruri actual nimic mai 
greu decât recrutarea profesorilor. 
Dificultatea, pe lângă cele spuse, mai are şi 
alte cauze. Mai întâi funcțiunile 
învățământului sânt foarte modeste, fiindcă 
în genere sânt puţin retribuite şi, fiindcă 
astăzi mai mult decât oricând 
considerațiunea o cam are averea, se găsesc 
mult mai mulți ambițioşi de bani decât de 
Ştiinţă. 


percepteurs et il re-mercie les dieux de 
lui en avoir donne de bons. Avec la 
modestie qui sied a un philosophe il 
reconnaît, en commençant par le 
gouverneur de sa premiere enfan-ce, 
que ce sont ces hommes sages et 
savants qui lui ont donne le gout de la 
vertu, en ecartant de lui les vices el les 
prejuges. Il n'en oublie pas un seul: 
Diogenete, Rusticus, Apolonius, 
Sextus, Alexandre le grammairien, 
Catulus, Maxime, dont les noms se 
trouvent meles a ceux de ses parents, 
de ses freres et soeurs. Il temoigne 
particuliere-ment sa reconnaissance a 
son arriere-grand pere. C'est grace a lui 
(de la ei!) que j'ai appris, dit-il, que 
„pour elever un enfant aucun sacrifice 
ne doit couter". Grave et belle 
reflexion qui veut etre approfondie 
venant d'un tel homme. 

Rien de plus difficile que le 
recrutement des professeurs. La 
difficulte tient a beaucoup de raisons. 
En premier lieu, les fonctions de 
l'enseig-nement sont tres modestes 
parce que, generale-ment, elles sont 
peu retribuees; et comme aujour-d'hui 
plus que jamais la consideration est 
attachee a la richesse on trouve 
infiniment plus d'ambitieux 


Al doilea, vocaţiunea profesoratului e încă poate mai 
rară decît aptitudinile ce el exige; fără să mai punem 
timpul şi munca, care echivalează cu un capital 


considerabil. 


Apoi sarcina e delicată fiindcă ne ocupăm de suflete şi 
prin urmare responsabilitatea foarte grea; şi, în fine, cu 
capacitatea recunoscută trebuie să se unească multe 
cunoştinţe serioase, precise, variate, asemenea şi 
calitățile morale cari nu sînt comune în nici o profesiune 
şi cari în profesorat sînt de rigoare. Adevărat profesor e 
acela care stabileşte incontestabil autoritatea sa prin 


austeritatea caracterului său, prin asiduitatea de a 


d'argent que de savoir. En second lieu la vocation du 
professorat est peut-être encore plus rare que les 
aptitudes qu'il exige; sans compter une mise de temps et 
de travail qui équivaut à une mise considerable de fonds. 
En outre, la tâche est des plus délicates parce qu'il y a 
charge d'âmes et partant responsabilite tres-lourde; et 
puis, ă la capacite reconnue il importe de joindre 
beaucoup de connaissance sérieuses, précises, variées 
avec des qualités morales qui ne sont communes dans 
aucune profession et qui dans celle-ci sont de rigueur. Le 
vrai maître est celui qui établit incontestablement son 
autorité par la droiture (austeritatea!) de son caractére, 


par son assiduite à remplir ponctuellement ses devoirs, 


îndeplini punctual datoriele, prin  profunditatea par la profondeur de ses connaissances. 


cunoștințelor sale. 

Plagiatură mai degradată nici că se poate închipui! Esigențele punerii în pagină a ziarului ne sileşte să ne 
oprim aci cu confruntarea. Daca însă autorul discursului plagiat nu se va arăta satisfăcut, dacă ar avea tupeul să 
îngîne veri o scuză, apoi [î]i promitem o nouă edițiune de citate, esceptînd bineînțeles platitudinele şi insulta la adresa 
elevilor din facultate, a căror paternitate nu i-o tăgăduim. Retragerea d-lui Crăciunescu cel puțin din sarcina de 
conferențiar la Şcoala Normală, o retragere forțată de bună seamă, e absolut necesară pentru interesele şi viitorul 
acestei instituțiuni, căci ce autoritate ar mai putea inspira studenților un asemenea plagiator... care ne confirmă o dată 
mai mult vorba învingătorului' de la Iena: „Omul nu e decît o tifră ce n-are valoare decît prin pozițiunea ce ocupă"! 


[4 ianuarie 1881] 


CESTIUNEA DUNĂRII 


„Corespondenta politică" se ocupă, pe larg de atitudinea României în cestiunea Dunării şi de opozițiunea ei în 
contra Austriei. 


Această politică a României, zice numita foaie, [î]şi are baza în cestiunile interioare. De citeva luni 
opozițiunea caută să răstoarne guvernul cu orice preț. Nici o altă cestiune nu era mai bine venită ca a Dunării. 
„Dunărea română este a românilor"; „România doreşte influința Europei, niciodată însă pe cea a unei singure 
puteri mari" — nişte asemeni fraze au totdauna un farmec pentru inimele „patriotice”" şi în acest sens presa a amețit 
opiniunea publică, încît guvernul român a crezut de cuviință a face mai mult decit presa declarind printr-un organ 
oficios că va persista în opoziția sa contra opiniunii tuturor celorlalte puteri, împiedeciînd printr-o rezistenţă pasivă 
d-a se realiza vreo combinaţiune neplăcută lui. Prin aceasta — observă foaia vieneză — România a ajuns în punctul 
de-a sta în opoziție față cu întreaga Europă. Într-adevăr, cei din Bucureşti nici n-au învăţat, nici n-au uitat nimic. Ei 
se poartă ca şi cum ar fi şi astăzi sub garanţia marilor puteri şi uită că, o Românie independentă cată să suporte 
toate consecințele politicei sale. 


[4 ianuaria 1881] 


| „APROPIINDU-SE ALEGERILE..."] 


Apropiindu-se alegerile pentru deosebitele colegii vacante ale Camerei şi Senatului, ne credem datori a 
reaminti alegătorilor conservatori îndeosebi, celor din opoziție în genere, ca să uzeze de dreptul lor constituțional şi 
să ia parte la alegeri. Oare mai trebuie 


să amintim cîte interese în adevăr naționale sunt la mijloc cari să motiveze participarea tuturor la lupta electorală? 
Nu. vedem partidul guvernamental desfăcut în grupuri de ambiţioşi , cari, încetând de mult de-a mai viza la 
realizarea principiilor şi nefiind capabile de a organiza ceva solid şi stabil, se întrec pur şi simplu în vînătoarea 
foloaselor materiale pe cari le dă puterea? Nu vedem că partidul roşu, departe de-a fi numai un partid recrutat din 


deosebite clase ale societăţii române, formează el însuşi o clasă deosebită, a căreia meserie e politica şi care trăieşte 


din politică şi din specula frazelor mari precum alți oameni trăiesc din agricultură sau din exercitarea unei profesiuni 
2 

Veniturile statului, percepute asupra contribuabililor, deci asupra alegătorilor, sunt plata pe care cetățeanul o dă 
pentru a primi în schimb servicii echivalente . Ce servicii echivalente ne dau Adunările cari 'şi pierd vremea m 
discuții zădarnice, votând însă cu iuțeala aburului legile cele mai importante, cari ar trebui mult timp studiate? Ce 
servicii echivalente pot restitui miniştri schimbaţi de treizeci şi şase de ori în patru ani de zile? Ce servicii echivalente 
pot face nişte oameni cari nu ştiu nimic afară de Cod şi ocupă cu toate acestea funcțiuni de directori de drum de fier, 
pentru cari se cer cunoştinţe tecnice? Ce servicii echivalente pot face societății oameni cu cîte patru clase primare 
deveniți directori de Bancă Naţională? Astfel suma neproporționat de mare care se ia în fiece an din averea comună, 
în loc de a se întrebuința la dezvoltarea vieţii economice şi de cultură a populațiunilor, se împarte în sinecure mari şi 
mici pentru o clasă de oameni fără ştiinţă, fără merit, cari, tocmai pentru că n-au nici una, nici alta, s-au constituit 
într-o societate de exploatare pentru care toate mijloacele de-a veni la putere sau de-a se mănținea sunt bune. 

Morala publică cată. să sufere mari scăderi prin asemenea stare de lucruri. Tânărului nu i se mai zice: „învaţă 
sau munceşte ca să înaintezi !", ci, prin exemplele ce se dau, i se zice: „Conspiră, calomniază şi vei ajunge om mare 
în România". Astfel vedem că rațiunea pentru care s-a ridicat în anii din urmă o mulțime de oameni la rangurile cele 
mai înalte e un act de rebeliune, un cuvânt de insultă la adresa Domnitorului, un pasquil şi altele asemenea. 

Pe de altă parte interesele agricole atârnând , în ţara arbitrariului administrativ, tocmai de administraţie, 
alegătorii sunt în mare parte puşi la discreţia urelor şi persecuțiilor administrative. Pe lângă asta statul dispune de 
atâtea funcţii şi favori pe câţi oameni sunt în țară cari ştiu scrie şi citi! Astfel administraţia consistă nu în muncă, în 
servicii echivalente cu sumele bugetului, ci în precupeţire de voturi. 

Cine sufere mai mult prin această stare de lucruri sunt elementele muncitoare şi sănătoase ale naţiunii noastre, 
sunt toţi aceia cari nu aspiră la privilegii şi sinecure , ci trăiesc din produsul muncii lor proprii. Tocmai în clasele 
pozitive ale naţiei se observă o scădere continuă. a averii. Sub fel de fel de forme ingenioase li se sustrage acestor 
clase până şi cel din urmă ban, pentru a întreținea cu el luxul unor nulități ambitioase, incapabile de muncă, precum 
sunt incapabile de dreptate şi de adevăr. Dar mai mult încă: elementele româneşti, populația istorică a ţării e stoarsă 
pentru întreținerea plebei internaționale a apologiştilor lui Blanqui , o plebe fără patrie hotărâtă şi fără naţionalitate 
hotărâtă . 

E timp ca orice inimă patriotică să se mişte la priveliştea mizeriei generale produsă prin cupiditatea populației 
flotante a acestei ţări. Precum facem deosebire între „român" şi „străin", am ajuns a face o deosebire între „român" şi 
„roşu. Ca o ceată de cuceritori străini au năvălit asupra ţării, constituie stat în stat, consideră ca inamici pe toţi cei ce 
nu împărtăşesc apetiturile lor, consideră populaţiunile ca pe o turmă bună de esploatat . 

Oricine votează contra lor îndeplineşte un act de mântuire a țării şi a naţionalităţi, contribuie la restabilirea 


bunei credințe în afacerile publice, la reintegrarea poporului românesc în drepturile lui legitime. 


[6 ianuarie 1881] 


|„„AMINTISERĂM MAI ZILELE TRECUTE ..."] 


Amintiserăm mai zilele trecute că într-un conventicul al partidului roşu se alesese , în urma atentatului 
Pietraru, un fel de comitet de salut public, care şi-a manifestat deja existența revoluţionară şi odioasă. Auzim că, în 
urma eliberării definitive a persoanelor asupra cărora din capul locului nu putea plana nici umbră de bănuială , 
membrii acestui comitet şi-a arătat nemulțumirea față de Excelenţa sa d. Tache Giani . Nu înțelegem în adevăr 
această suficiență din partea unor oameni cari nici sunt competenți să se amestece în resortul justiției, nici au măcar 
capacitatea comună de-a pricepe că acele arestări în vânt se datoresc pur şi simplu inepţiei fenomenale a prefectului 
de poliţie, d. Radu Mihai. Acest model de agent polițienesc a fost prevenit, ca publicul întreg, că are să se comită un 
atentat. Publicul, cum e ironic şi cu bun simţ , şi-a zis râzând : „Cine să-l comită dacă singurii oameni capabili de 
asemenea lucruri, apologiştii lui Blanqui, sunt la putere?" Calculul publicului era eronat însă, pentru că uitase o 
împrejurare. Directorate de bancă nu are statul decât câteva , asemenea şi prea puţine funcţii retribuite cu mii de 
franci pe lună. Dar patrioți sunt câtă frunză şi iarbă. Numindu-se d. Carada director de bancă, pentru d-alde Pietraru 
nu mai era loc şi sunt fără îndoială o sumă de patrioți cari cu drept cuvânt se cred mai capabili decât onor. d. Carada. 
Pietraru însuşi , bunăoară, ştia mai multă carte decât o seamă de redactori de-ai „Românului", cari se procopsesc cu 
atâta repejune în socoteala patriei. În elementele necăpătuite ale partidului roşu trebuia deci să se afle cuibul 
conspirației şi aceasta d. prefect de poliţie trebuia s-o ştie. În loc de asta însă poliţia se foloseşte de pretextul 


încercării de asasinat pentru a aresta pe oamenii ce-i sunt neplăcuţi : pe d. Grandea pentru rigoarea condeiului său, pe 
d. Gălăşescu pentru c-a fost comisar de poliție sub guvernul conservator, când într-adevăr s-o fi distins prin 
privegherea exerciţiilor de prestidigitaţie ale viitorilor pe atunci oameni mari ai României. Tot de soiul acesta au fost 
şi celelalte arestări. O mai repetăm că d. Radu Mihai şi-ar da şie şi d-lui Brătianu o satisfacție nespusă dacă, în loc de- 
a aresta oameni nevinovaţi, ar justifica întrebuinţarea fondurilor secrete, căci e în adevăr o ingenioasă manieră de-a le 
administra în aşa chip încât tocmai prin întrebuințarea lor d. Radu Mihai să fie în fericita poziţie de-a şti tot atât de 


mult despre pregătirea atentatului ca oricare alt muritor din Bucureşti care citeşte gazete . 


[6 ianuarie 1881 ] 


[ „UNUL DIN VECHII NOŞTRI POEȚŢI..."] 


Unul din vechii noştri poeţi, d. Gr . M. Alecsandrescu, ne onorează cu trimiterea următoarelor versuri, scrise 


anume pentru Botezul Domnului de estimp. 


[6 ianuarie 1881] 


RADICALII ÎN FRANŢA 


Am menționat în zilele trecute că intransigenţii n-au reuşit deloc în alegerile municipale din Paris, ceea ce i-a 
descurajat foarte mult. Acest fapt nu se poate ilustra mai bine decât prin următorul incident. Într-un arondisment 


republican moderat cunoscuta 


Louise Michel a început să vorbească în contra lui Gambetta, ca de obicei. Dar mare-i fu surpriza când auzi mai 
multe voci strigând : „Afară cu ea! Gambetta a adus mai multe servicii decât toţi aceşti nebuni! Afară!" Viteaza 


oratoare a cătat să plece şi drept răzbunare a publicat următoarea epistolă în ziarul roşu „Citoyen ": 


Acum puteţi vedea că, în mijlocul unui popor mâncat de molima oportunistă , frazele de progres şi reforme sunt 
ridicole şi nu mai rămâne decât : Revoluţiunea. Şi dacă această revoluţiune nu mai e posibilă prin popor, am iarăşi dreptate 
zicându-vă : „Ţin cu aceia din voi cari merg înainte, dar nu aparțin nici unei grupe de ale dv. Liniştită şi rece, sub suflarea 
ghețoasă a Nordului, voi merge înainte, fără ură nici compătimire pentru oamenii sau lucrurile cari opresc revoluțiunea şi pe cari 


le consider numai ca obstacole ce cată să, dispară. 


[6 ianuarie 1881] 


[„ „CELELALTE NEGUSTORII..."] 


Celelalte negustorii mai sunt cum sunt . Dar plăteşti mai mult decât face obiectul cumpărat? Nu face nimic. Te 
înveţi minte şi altădată deschizi ochii-n patru ca să vezi pe ce-ţi dai banul. Negustoria de vorbe însă şi prăvăliile de 
principii sunt cele mai rele din toate, căci eşti în pagubă chiar de ți se oferă gratis fructele talentului Costineştilor şi 
Caradalelor . Geaba invalidezi de zece ori argumentele aduse de onorabilele capacităţi de la „Românul", geaba arăţi 
din fir în păr că ceea ce spun dumnealor sunt basme cari n-au nici măcar farmecul de-a fi interesante ca cele dintr-o 
mie şi una de nopţi ale frumoasei Şeherezade; ele revin zilnic ca şi când nimenea nu le-ar fi relevat, şi toate acestea 


pentru ce? Pentru că publicul român, ca orice public din lume, trăieşte în prezent şi puțini, prea puţini se interesează, 


de trecutul țării lor, ca să, ştie cum au stat lucrurile acum douăzeci treizeci de ani. Astfel oricine în ţara noastră căruia 
i-a 'nălbit barba poate spune câte-n lună şi-n soare despre pretinsele sale merite şi prea puțini se vor găsi cari să-i 
controleze vorbele. „Românul” ca organ, d-nii Brătianu şi Rosetti ca oameni politici au contractat obiceiul de-a 
aşterne în socoteala trecutului tot ce le doreşte inima şi, făcând meseria aceasta de precupeţi de vorbe mari zeci de ani 
de-a rândul , au ajuns să crează poate ei înşii ceea ce spun. Noi nu ne-am mira — am mai spus-o şi altădată — daca 
roşii ar pretinde într-o bună dimineaţă că ei au creat universul şi că, D-zeu a avut un rol cu totul secundar la treaba 
aceasta, cam acela pe care l-ar putea avea Carada de pildă la restabilirea echilibrului european. Dar, până a fi creat 
universul, Caradalele şi Serurii au creat ţara, care nu exista 'nainte , au creat naționalitatea românească, care 
asemenea 'naintea domniilor sale nu a existat, a creat tot, c-un cuvânt , ce se ţine de neamul românesc. 
Ce era lumea 'naintea domnilor liberali? 


„Românul" de sâmbătă 3 ianuarie o spune : 


Țara era împărțită în două: 
esploatatori şi esploatați , 
stăpâni şi robi, boieri şi români. 
Singur boierul era om, el se năştea privilegiat, trăia şi murea privilegiat, având numai drepturi fără datorii. 


Boierul nu plătea bir; boierul nu mergea la oaste. 


Noi nu suntem dintre acei cari laudă trecutul în mod necondiționat . Dar să vedem cum era acel trecut? 
Sigur e că populaţia se înmulţea pe atunci în mod regulat, astăzi ea decreşte . Țăranul se hrănea mai bine şi 
muncea mai puțin. Azi munceşte mai mult şi se hrăneşte rău. Din regimul rău de azi rezultă apoi frigurile palustre, 


pelagra , anghina difterică şi alte epidemii, cari pe atunci erau aproape necunoscute. 


Dar care era administraţia acestei țări de esploataţi dată pe mâna esploatatorilor boieri? 
Să vedem de ex. cum se administra averea publică la anul 1855 sub Barbu Vodă ştirbei . 
La 1 ianuarie 1855 se constată: 





La casa mitropoliei un escedent de. ............ 3 188 325 — 

La casa mânăstirilor ......cnceeeneeeeee 5 805 824— 

Fa milifii arpes ao aa inu aa a 940 389 — 
Beneficiul soldaţilor... eee 1 819 100 — 
Aşezăminte de binefacere .................. 668 483 — 

Grădini publice. .......mceenneeeee 312 272 — 

Poduri şi şosele 8 475 902 — 
Dorobanţi şi grăniceri... 1 428 264 — 
Spitalun i cor ia ss ot poa aia e 1 950 233 — 

Instrucţia publică ........mceeeeeneeee 1 586 609 — 

Şcoli comunale, de agricultură şi de meserii ...... 1 942 723 — 
Totalul escedentelor .............cceeeeeeee 28 121 324 — 


Va să zică la bugete minime un escedent anual de 28 milioane de lei vechi numai din administraţiile autonome 
ale institutelor . 

Bugetul statului era în 1856 următorul: 

Venituri: 25 394095 

Cheltuieli: 20 398 766 

Escedent: 4995 329. 

Va să zică însuşi bugetul neînsemnat al statului prezenta un escedent anual de 5 milioane de lei vechi: a cincea 
parte a veniturilor trecea la economii . Şi bugetul veniturilor întregii Ţări Româneşti era pe atuncea de 8 1/2 milioane 
de franci şi nici aceia nu se cheltuiau toți. 

Dacă acel guvern al esploatatorilor cari nu plăteau nici un bir era rău, ne veţi da voie să constatăm că era şi 
foarte ieften, că nu-l costa aproape nimic pe poporul românesc. Pe lângă cele 120 de milioane de franci pe cari le 
cheltuiţi d-voastră anual, bugetul boierilor exploatatori de 8 1/2 milioane era o jucărie. Vedeţi dar foarte bine că acei 
boieri cari se năşteau privilegiați, trăiau şi mureau privilegiați, având numai drepturi fără datorii, acei boieri [î ]şi 
aveau şi ei partea lor bună, căci tezaurul public mai nu se resimțea de existenţa lor. 

Dar, dacă am face socoteala Caradalelor, Stăteştilor , Costineştilor şi a patrioților de toată mâna cari s-au 


născut cu alt privilegiu, mai odios , cu acela de-a răscumpăra drumuri de fier şi a fabrica bani de hârtie şi cari din 


nimic au făcut averi (nu s-au născut cu ele, cum ziceți d-voastră), oare tot la acest rezultat am ajuns? 

Azi o singură Carada şi un singur Costinescu ia din spinarea poporului românesc de zece, de douăzeci de ori 
cât lua un boier mare de pe atunci, şi pentru ce? Pentru că cumpără în numele statului cu 60% hârtii depreciate cari 
fac 18%, pentru că propun împământenirea străinilor pe categorii, pentru c-au făcut negustorie de vorbe treizeci de 
ani încoace. 

Aşadar 8 1/2 milioane lua guvernul aşa numit al boierilor de la exploatatul popor; în Moldova cam tot pe atâta 
, deci, luând maximul , ajungem la 17 milioane de franci pentru România întreagă. De impozitele acestea statul putea 
să facă o întrebuințare [bună] sau una rea; bună când restituie publicului servicii echivalente cu valoarea pe care 
acesta o dă; rea, când risipeşte această valoare fără a-i restitui nimic. 

Ce servicii i se dădeau populațiunii în schimb pentru aceste 17 milioane? Nu erau tribunale, nu era o 
administraţie mai bună decât cea actuală, nu erau şcoli în cari patrioţii actuali învățau ceea ce ştiu azi, nu era poliție? 
Ce nu era din atributele esenţiale ale statului? Se jefuiau oamenii pe uliţă, se spărgeau prăvăliile, se făceau atentate ? 
Nu. Cu acele mijloace minime se întrețineau serviciile publice ieften, cum se cuvine unui popor sărac, compus în 
maxima lui parte din cultivatori agricoli şi din mici manufacturieri . Cu vremea ar fi venit toate pe o cale mai bună, 
căci nu trebuie să uităm că Domnia națională era tânără şi venise imediat după o epocă tot liberă ca cea de astăzi, 


după epoca fanarioților. Şi fanarioţii , ca şi roşii actuali, nu cunoşteau alți adversari în ţara asta decât 


pe boieri. An cu an şi domnie după domnie n-aveau altă grijă decât a ştirbi din drepturile politice ale boierilor. 

Exploatatori şi exploataţi ? Stăpâni şi robi? Boieri şi români? Concedeţi că, dacă ar fi voit chiar să esploateze , 
după cele de mai sus nu se prea pricepeau la aceasta; dac' ar fi voit să stăpânească , nu s-ar fi dezbrăcat de buna lor 
voie de drepturile lor, şi dac' ar fi voit să nu fie români, n-ar fi putut să fie altceva decât români. Ceea ce e ciudat şi 
paradoxal în discuția noastră e că tocmai acei boieri nu puteau fi alt decât români, chiar de-ar fi voit să nu mai fie, pe 
când roşii vor în ruptul capului să fie români, ca şi ovreii, şi în mare parte nu pot deveni. Cu toată parada de 
românism a d-lui C.A. Rosetti, totdeuna [î ]i atârnă din buzunar petecul roşu al demagogiei cosmopolite al 
apologiştilor lui Blanqui şi, dacă scarpini suprafața Caradalelor de toată mâna , dai de un caracter pervers şi viclean, 
de-o minte înclinată spre sofisme şi panglicărie , dai de fanariot cu eticheta română, de ceva cu. totul străin 
intelectului nostru național şi caracterului nostru naţional, de-o ființă lipsită de pudoare şi de omenie. 

Dar boierii au avut şi ei relele lor? Desigur le-au avut, ca orice oameni din lume. Cea mai mare vină însă față 
cu ţara şi cu naționalitatea lor, precum şi față cu ei înşişi, a fost că v-a crezut pe d-voastră. Din momentul în care de 
buna lor voie s-au dezbrăcat de drepturile politice pe cari cu durere de ţară le întrebuințau , de atunci a început era 
datoriilor publice, a d-nilor Stroussberg , a esploatării neomenoase a ţării şi a locuitorilor ei. Şi această mare şi 
incalificabilă vină, de-a vă fi crezut pe d-voastră, de-a fi crezut că din oameni fără tradiţii hotărâte , fără patrie 
hotărâtă şi fără naţionalitate hotărâtă poate ieşi ceva acătării , această vină au espiat-o pe deplin: de aceea boieri nu 
mai există. 

Dar d-voastră, cari luaţi pentru. stat de zece ori pe atâta pe cât luau boierii, restituiți sub altă formă lefile ce vi 
se dau? Țăranul care avea zece oi are azi o sută? Cel care avea o pereche de boi are azi zece? Cel ce esploatează zece 
pogoane esploatează azi o sută? Nu. Din contra, numărul obiectelor trebuitoare populaţiunii rurale, averea 
populaţiunii rurale scade pe zi ce merge tot mai mult. Dar se 'mbogăţeşte în adevăr clasa Caradalelor, Stăteştilor şi 
Costineştilor, o clasă cu totul improductivă , care n-a 'mvăţat nimic, n-au muncit nimic, şi n-a avut nimic şi care-a 
ajuns stăpână pe cei ce au învăţat, pe cei ce au, pe cei ce muncesc. Exploatatori boierii? Dar întreg partidul roşu nu e 
decât o companie de exploatare. Şi cu ce mijloace, şi cu ce preţ? Cu prețul sărăciei claselor pozitive şi-a demoralizării 


generaţiei tinere. 


[10 ianuarie 1881] 


[„„ALALTĂIERI A APĂRUT ..."] 


Alaltăieri a apărut o broşură care, cu tot odiul ce cuprind multe pasaje , e inspirată dintr-o sferă familiarizată 
cu jocul caleidoscopic al partidelor din ţară. Broşura e intitulată cam inestetic Lascar Catargiu şi partidul 
conservator şi lon Brătianu şi partidul liberal. Cu toată repetarea de trei ori a interesantei particule , broşura are un 


stil al ei propriu, încât se suportă citirea ei până 'n capăt. Sub o aparentă imparţialitate şi conform cu regula „laudă pe 


adversarul pe care vrei să-l critici", broşura face o revistă repede a guvernelor de la 1866 până astăzi. Ca specimen al 


manierei de-a vedea, reproducem aci începutul ei: 


Toţi aceia care examină cele ce se petrec în Societatea noastră de vro câțiva ani văd că această societate este divizată în 
două partituri , unul conservator şi altul liberal. Acest din urmă, deşi foarte mare şi numeros, este însă fracţionat în mai multe 
grupuri, purtând diferite denominaţiuni . 

Ceea ce mai văd încă este că ceea ce mai susţine pe dl. Brătianu la cârma ţării este numai şi numai accidentul că se află la 
putere şi dispune de ea într-un mod vizirial . Orice reazăm moral din partea societăţii l-a pierdut şi nu i-a mai rămas decât 
reazămul material ce-l dă forța Nimeni nu se mai poate îndoi că, dacă aceste Camere, în cari dl. Brătianu a izbutit acum doi am a 
introduce pe cei devotați personalmente d-sale şi a forma cu ei o maioritate servilă, un instrument docil , s-ar dizolva , nimeni, 


ZIC, 


nu se mai poate îndoi că, chiar de-ar uza dl. Brătianu de cele mai mari violințe, tot nu ar putea reuşi a avea o 
maioritate care să-l susție la viziriat . 

lată până aci lucruri ce toţi văd şi pe care nimeni nu le poate nega . 

Un lucru asupra căruia se poate ridica o îndoinţă este de-a se şti dacă dl. Brătianu va putea să se mai mănţină 
încă la putere cu majorităţile ce posedă în ambele Camere. Asupra acestui punct cei ce-l înconjoară cred că, cu forța 
materială va putea încă dura până la expirarea mandatului acestei legislative , iar alții, văzându-l redus a se menține la 
putere prin expediente şi având mai multă încredere în forța morală, cred că se va vedea nevoit a abandona frânele 
guvernului în scurt timp. Revista jurnalului „Românul" din 13 decemvrie, ce este ieşită din peana d-lui Rosetti, 
prezintă acest deznodământ . 

La întrebarea dar ce-şi fac astăzi mulți oameni: „Ce se va întâmpla după căderea d-lui Brătianu? Veni-va un 
minister conservator sau un minister liberal?" zicem că este destul a ne arunca vederile într-un trecut recent pentru a 
prevedea viitorul. 

Istoria faptelor trecute şi consecințele lor bine studiate sunt cartea în care poate vedea cineva viitorul. Cauze 
identice dau rezultate iarăşi identice, 

Aceasta ne conduce a face paralelismul între d-l Lascar Catargiu, care a fost conducătorul partidului 
conservator, şi domnul Brătianu, şeful unuia din grupurile sau fracțiunile partidului liberal, numit roşu. 

D. Lascar Catargiu a venit în anul 1870 la putere, sub cele mai favorabile auspicii pentru d-sa. Greşalele ce 
comisese domnul Brătianu de a căuta reazemul său în afară, unite cu greşalele unei administrațiuni interne incapabilă 
şi neonestă , îl precipitară de la putere. D-sa fu smuls de pe băncile ministeriale din chiar mijlocul unei maiorități ce 
avea în ambele Camere, mult mai numeroasă decât este aceea ce o are astăzi. 

Acea maioritate, compusă din oameni aduşi de d-sa prin faimoasa şi proverbiala sa influență morală, văzu într- 
o bună dimineaţă, cu stupefacțiunea proprie ignorantului , pe stăpânul său ridicat de un vârtej , fără măcar a putea şti 
din care parte venea vârtejul . Nimeni din oamenii d-lui Brătianu nu ştiau de ce s-a restras . Nici bănuiau , sărmanii, 
că puternicul Bismarck, voind a face curte împăratului Napoleon pentru a-i face o mică plăcere sau a-i da un mic 
semn de amiciţie, a ordonat depărtarea ministrului Brătianu tocmai pentru că-i era devotat şi prin acest devotament 
displăcuse guvernului imperial francez. D. Brătianu căzând de la putere, efectele administraţiunii sale incapabile şi 
neoneste puteau să apese rău asupra sa; se sili dar a-şi da nişte succesori care să-l poată menaja ; fu nevoit însă a-i 
căuta afară din partizanii săi, căci cei ce compuneau pe atunci grupul său erau unii ignoranți , alții prea tineri (ciutaci 
), în fine, oameni de a treia şi a patra mână . Vro doi sau trei ce se contau de întâia mână erau nişte oameni foarte 
onorabili, purtând nume istorice, dar nişte automati . 

Astfel dar marea maioritate din Camere văzu pe băncile ministeriale pe d-alde d-nii beizadea Dimitrie Ghica, 
M. Cogălniceanu şi alții, ieşiţi din opoziţiune, şi auziră cu stupefacțiune declaraţiile de dragoste ce adresau d-lui 
Brătianu; iar pe d. Brătianu [î ]l văzură pe băncile deputaţilor îndemnând pe devotata sa maioritate la supunere către 
noii stăpâni . 

În zadar se sili d. Brătianu a mănţine maioritatea sub ordinele noilor miniştri. Toţi câți au văzut acel tablou şi 
aduc aminte cu dezgust de cele ce s-au petrecut. Cum reprezintaţiunea naţională era un obiect de dispreț din cauza 
acelei maiorităţi , cum miniştri d-alde d. Cogălniceanu şi d-alde V. Boerescu căutau să se dea unul pe altul din 
minister afară, prin diferite intrigi care de care mai meschine, prin adulațiuni care de care mai base la Palat şi prin 
fapte aşa de mişeleşti încât de am cita unul singur ar fi suficient pentru a pune pe acei miniştri în rândul lacheilor ce- 
şi dispută pe ascuns unul de altul favorile stăpânului . Un ministru, pentru a linguşi palatul, pregăteşte un proiect de 
lege de dotaţiune pentru Doamna, [î ]l ţine însă secret de colegul său. Acesta află lucrul şi într-o zi, fiind pe băncile 


ministeriale, [î ]l zăreşte în buzunarul vestmântului lui, [î ]I trage din buzunar pe nesimţite şi-l aruncă în Cameră pe 


jos; se găseşte de un deputat şi se divulgă , de aci o ceartă între d. Cogălniceanu şi d. Boerescu, adevărat ceartă de 
lachei . 

Partidul d-lui Brătianu fu atunci aşa de discreditat în ţară, dezordinea ajunsese la un astfel de grad încât 
miniştrii ajunseseră a fi efemeri . Se dizolvă Camera de către d. Manolache Costache şi alegătorii, neavând înaintea 
lor două partiduri spre a opta, ci mai multe fracțiuni sau grupuri ostile unul altuia, compuse de oameni ce nu erau 
grupaţi în jurul unor principie, noile Camere ce înlocuiră Camerile d-lui Brătianu nu putură susţine nici un minister. 
Anarhia , dezordinea în finanțe şi administrație ajunseră într-un aşa grad că însuşi Domnitorul fu cuprins de o astfel 
de descurajare de-a vedea ţara pusă pe-o cale de propăşire încât cugetă a abdica . Toate pasiunile, până şi cele mai 
meschine, se dezlănţuiră cu cea mai mare nepăsare de pericolul în care puneau țara. Toate intrigile se formară şi până 
„ şi aspiraţiunile la domnie reapărură . „între țară şi Domnitor este un abis!" striga de la tribuna Camerii un adept şi 
nepot al d-lui Ioan Ghica, care astăzi s-a adăpostit la Banca Naţională, după ce d. Brătianu l-a trecut prin două - trei 
ministere , ca consilier credincios al tronului şi ca cel mai devotat dinastic . 

Ministerul Epureanu căzând , diferitele grupuri ale partidului, liberali roşii, fracţionişti , liberali moderați şi 
altele, d-abia se putură pune în acord pentru a indica pe d. loan Ghica ca reprezentant al lor spre a compune 
cabinetul: nu fură însă în stare, din cauza disidenţilor , nici a-i da colegi, nici a-l susţine. Şi, pentru a aduce anarhia şi 
dezordinea la culme şi a precipita deznodământul dramei prin abdicarea la care se arăta predispus suveranul, se urzi 
acel act infam şi mişelesc : insulta brutală făcută reprezentantului Germaniei. 

Acestea fură rezultatele guvernului d-lui loan Ghica, fiul adoptiv al roşiilor . 

În această tristă stare a lucrurilor toţi oamenii de bine, toţi românii ce n-au făcut din politică un mijloc de 
existență sau de îmbogăţire în detrimentul țării, văzând pericolul, se grupară cu toţii împrejurul Constituţiunii şi a 
tronului şi căutară pe omul onest şi energic ce ar putea salva situațiunea, şi în unanimitate indicară pe d. Lascar 
Catargiu. lată cum greşelile d-lui Brătianu aduseră pe d. Catargiu la putere, sub cele mai bune auspicii pentru d-lui, 


pentru că fu aclamat , ridicat la putere şi susținut de toţi aceia ce nu speculează asupra intereselor țării. 


Până aci începutul broşurii . 

Se 'nțelege că cu aceeaşi manieră riguroasă cu care se critică primul viziriat al d-lui Brătianu se critică apoi 
guvernul d-lui Lascar Catargiu şi viziriatul al doilea al d-lui Brătianu. Toate acestea pentru a ajunge la concluzia că d. 
Brătianu a nimicit partidul roşu precum d. Catargiu a nimicit pe cel conservator şi că amândouă partidele ca atari sunt 


de azi înainte imposibile. Ascuţişul este îndreptat mai cu seamă în contra dreptei conservatoare. 


Conservatorii — zice autorul — sunt un mic număr de boieri mari cari formau clasa privilegiată în ţară. Aceste familii de 
boieri mari sunt toate strâns legate între ele prin legături de rudenie sau cuscrenie . Ei se consideră ca tovarăşi de-o nenorocire 
comună, pierderea privilegiilor lor, şi nenorocirea comună aduce totdeuna o strînsă, legătură între cei ce-o suferă. . . Partidul 
conservator, [în] starea [în] care se află, ar fi spulberat din primele zile ale reapariţiunii sale pe arena luptei. Nu noi îl vom 
descuraja de a se sili să se reformeze şi să se organizeze . O tară constituţională are trebuință de două partide ca să, poată 
alterna , ca să poată face asolmentul politic. În prezent însă, România pare condamnată a suferi această lipsă. Desigur că, într-un 


viitor puţin depărtat, un partid conservator în adevăratul înţeles al cuvântului o să se nască dar va naşte din sânul burgheziei ". 


Cu tot tonul adesea nedrept al broşurei, cu toate epitetele nemeritate cari se adresează unora din cei mai 
însemnați membri ai partidului conservator, renunțăm la întrebarea: „Cine să fie acel geniu, acel personaj fenomenal 
care crede a putea critica pe toţi de-a rândul ?" Nici vom zice fecit cui prodest , au făcut-o acel căruia-i foloseşte, căci 
conservatorii lăudaţi în acea broșură sunt , după cât ştim, străini inspirării ei. Ne-am impus demult rezerva de-a tăcea 
cu totul asupra criticelor ce ne vin din vreo parte a opoziţiei şi a releva numai atacurile ce ne vin de la 
guvernamentali. Ne mărginim aşadar a releva tendența broşurii şi rațiunea ei de-a fi: principiul unei reîmprospătări a 
partidului conservator prin elemente burgeze . 

Ei bine, acele elemente n-au decât să vie. Departe de-a fi un partid esclusiv, compus din boieri mari, nu ne 
aducem aminte ca un cetăţean onest, oricare ar fi acela, fie industriaş, fie literat, fie artist, să fi fost împiedecat de-a 
intra în rândurile conservatorilor, nici ne aducem aminte ca să i se fi contestat meritele sale, de orice natură ar fi ele. 

Întreaga ipoteză a existenţei unui partid de boieri e eronată şi ne pare rău că, după atâtea dovezi în contrariu pe 
cari Timpul" le-a adus în atâtea rânduri , o asemenea ipoteză imposibilă istoriceşte tot mai cutează a se ivi. A li se 
face oamenilor o vină din naşterea lor nu e nici modern, nici generos. Nouă, o repetăm pentru nu ştim a câta oară, ne 
sunt indiferente numele proprii cari ar fi purtătoare tradițiilor politice ale acestei țări. Dar or fi învăţaţi, dar or fi 
burgeji , dar or fi coborâtori din familii istorice, e indiferent. Ceea ce se cere numai e ca o asemenea tradiţie să existe 


„să nu ce creeze un abiz din ce în ce mai mare între fiinţa istorică, a neamului nostru şi între oamenii ce guvernează. 


Dar se vor naşte din sânul burgeziei elemente cari să, ia în mod firesc moştenirea ideilor conservatoare? Cu atât mai 


bine. Nimeni nu se va opune, precum nimeni nu s-a opus la o asemenea suplantare . 


[13 ianuarie 1881] 


[„AM SEMNALAT ÎN ZILELE TRECUTE ..."] 


Am semnalat în zilele trecute intențiunile ce le-ar avea partidul iredentiştilor italiani asupra unor ținuturi 
austriace locuite în mare parte de italieni. Aceste veleităţi , cari se agită iar astăzi, sunt de natură a alarma iarăşi pe 


austriaci şi de aceea foile lor 


nu scapă din vedere mişcările din Italia. Oficiosul „Pest [h ]er Lloyd" zice, între altele, că Austria a luat acum un an 
măsuri de precauţiune. Ce e drept, spune numita foaie, nu s-au pus în mişcare numaidecât brigade întregi, ba nici 
chiar regimente; dar şi cele câteva batalioane de vânători cari s-au trimis în ținuturile amenințate vor fi de ajuns spre a 
se răfui cu o mână de garibaldieni . În privința aceasta nu încape nici o grijă. Mai mare bătaie de cap are guvernul 
italian, care în propriul său interes va trebui să facă tot posibilul spre a împiedeca acea tentativă necugetată . Această 
misiune nu e fără dificultăți în împrejurările actuale. Ministeriului Cairoli i-ar fi fost mai uşor dacă din capul locului 
ar fi luat o atitudine mai energică față cu „Italia irredenta ". Austro-Ungaria a rămas nesimțitoare când guvernul 
italian a crezut de cuviință să-şi întărească organizația militară într-un mod al cărei înțeles şi scop au provocat în afară 
diferite comentarii. Acum însă Austria are un drept cu atât mai mare să insiste ca Italia să evite la timp orice tulburare 
a raporturilor internaționale dintre cele două state. Cuvintele foii guvernamentale austro-ungare sunt destul de clare 
mai ales pentru cabinetul italian. Semnificativ este însa că în acelaş timp vine şi unele foi curat germane a povăţui pe 
italieni să nu cuteze a-şi îndrepta dorul spre Triest. „Triestul , zice « National-zeitung », este pentru Austria ceea ce e 


Strasburgul pentru Germania”. 


[14 ianuarie 1881] 


[„VARII ÎN ADEVĂR ..."] 


Varii în adevăr şi din foarte deosebite puncte de vedere sunt concepute apreciațiile pe cari ziarele din capitală 
le-au făcut asupra reluării conducerii partidului conservator de către ds . Lascar Catargiu. 

În gruparea după izvoare dăm întâietate „Românului”, fiind organul diametral opus cu vederile noastre 
politice. 


Acest ziar zice: 


Este înveselitor pentru noi ca, atunci când partida conservatoare şi organul ei tratează pe toţi ai noştri de ignoranți, s-o 
vedem alegând de căpetenie pe d. Lascar Catargiu. 

Este o mare mângâiere pentru noi ca, atunci când suntem trataţi de partida conservatoare şi de organul ei ca nişte oameni 
lipsiți de capacitate şi de inteligenţă, să, vedem aceeaşi partidă negăsind altă personalitate de pus în capul ei decât pe d. Lascar 


Catargiu. 


Pasajul e destul de clar, deci omenia omenie cere şi cinstea cinste. 

şi 'mainte cu câteva zile „Românul” avusese modestia de-a zice că, daca d. Costinescu (cel cu patru clase 
primare şi cursul de violoncel) nu merită a fi director de bancă, desigur nici d. Catargiu nu merită a fi şef de partid. 

La aceasta nu avem de observat decât puţin lucru. Organul guvernului e desigur liber a admite că d. Lascar 
Catargiu nu are capacitate sau inteligență. E natural ca tot ce un om nu 'nțelege să i se pară incapabil sau neinteligent 
şi sunt o sumă de oameni pentru cari adevărurile cele mai elementare sunt ca scrisoarea cu şapte peceţi. D. Lascar 


Catargiu a dovedit pururea că înțelege foarte just, ca cumpăna chemică , orice cestiune de interes public, şi de aceea 


n-a răscumpărat drumuri de fier, n-a avut Basarabii de cedat, nici categorii de împământenit ; a dovedit pentru țară 
îndestul că o minte clară şi o inimă dreaptă plătesc în viața unui popor mai mult decât o mie din frazele oratorice ale 
Flevilor ori din încercările stilistice ale Caradalelor, de aceea lipsa de înțelegere pentru 

2. (VARII ÎN ADEVĀR ..."']. Timpul”, 
14/26 ianuarie 1$81. 


superioritatea calităților înnăscute pe care o manifestă redacția „Românului" nu poate dovedi nimic. Cu totul altfel stă 
cu diplomele universitare . 

În adevăr societatea modernă, pentru a-şi asigura mersul ei regulat, cere de la demnitarii publici a căror 
inteligență n-o poate constata altmintrelea învățătură. Noi înşine am zis: din generația trecută s-a ales tot ce se putea 
alege bun; aproape toți fruntaşii partidelor politice [î Ji aparțin ei. Va să zică criteriul pe care timpul [î ]l oferă prin 
zecimile de ani petrecuți în serviciul țării e şi pentru noi şi pentru oricine suficient spre a dovedi inteligența şi 


caracterul unui om. Acest criteriu al timpului aparţine însă trecutului. 


Din trecut s-a ales d. Brătianu şef de partid, iar Serurii şi Caradalele plebe, din trecut s-a ales d. Catargiu şef de 
partid din miile de contimporani cu cari a copilărit şi cari au rămas necunoscuți . 


Dar oare tânărul Costinescu are dreptul de a pretinde să fie măsurat cu aspra măsură a trecutului? Născut 
alături cu liceul şi cu universitatea, n-a avut tânărul unde-şi căpăta diploma? Măsura modernă e mult mai 
îngăduitoare decât cea veche. Ea nu cere de la om sa fie născut cu minte şi cu caracter din mila lui Dumnezeu, ci se 
mulţumeşte cu atestate cari dovedesc urmarea regulată a studiilor . Înaintea măsurii vechi onor. d. Costinescu rămâne 
foarte îndărăt, căci e cam mărginit din fire şi caracterul consistă în aptitudinea de-a vâna funcții şi întreprinderi cât se 
poate de grase . Aşadar, pentru măsura trecutului nu întruneşte nici o condiție pentru a sta unde stă. Din punctul de 
vedere al învățăturii testimoniul celor patru clase primare nu-i dă dreptul la nici o aspirație ... Aşadar cum rămânem ? 

Desigur că nu modestie aşteptăm de la confrații noştri. Ilustrul Sihleanu e un om prea cuminte pentru a-i putea 
pretinde să recunoască contrariul, ilustrul Costinescu prea învăţat pentru ca să aibe bunul simț de-a nu se compara cu 
generaţia de oameni care s-au născut în timpul instrucției private, pe când nici un titlu academic nu se putea câştiga în 
țară. Însă pentru noi trebuie să fim drepți: n-am pretins nicicând de la bătrâni să scoată diplome dintr-un timp în cari 
ele nu se puteau căpăta şi, daca am combătut pe d. Brătianu ca geniu universal, n-am făcut-o pentru că n-a avut cum 
şi unde învăţa, ci pentru că pretinde a şti tot fără să aibă măcar bunul simț comun. D-sa e strateg , e financiar, e tecnic 
, e totul într-o persoană, pre când singurul talent real pe care-l posedă e acela de diplomat de şcoală bizantină, 
diplomat al intrigii de caracter personal, lipsită de orice idee mai mare şi mai generoasă. 


Pe aceeaşi clină , mai temperată însă, o aflăm pe „Presa. Ea zice: 
zi 99 


Trebuie să fim drepți, deşi noul ales nu posedă o cultură întinsă şi variată, deşi n-are nici măcar talentul oratoriu , el este 
însă un bărbat de stat distins, un om care de zecimi de ani, fiind în diverse funcțiuni publice, cunoaşte foarte bine țara sa, are un 


spirit practic şi conciliator şi, mai presus de toate, este un om de treabă, un om cinstit. 


Merci de atestatul de bună purtare! 
Asupra culturei întinse şi variate care caracterizează universalismul breslei advocaţilor am avea însă de 


n 


observat că există oarecari Cartagini delende şi oarecari „acusativum cum infinitivum " care ne-au făcut a nu prea 
regreta lipsa acestui surogat al adevăratei ştiinţe. Când timpul, nu diplomele, a fost însărcinat a constata aptitudinile 
unui om şi le-a constatat pe deplin, când acest timp, în îndelunga fierbere a împrejurărilor şi în sclipitoarea lui 
nestatornicie, în care cei mai mulți jucau rolul de giruete , a dovedit la un om şi mai mult: un caracter drept şi 
statornic sau, ceea ce relevă „Presa", un om de treabă şi cinstit într-o generație în care cei mulți sunt de-a dreptul 
maloneşti , iar o minoritate oarecare se mulţumeşte cu mănținerea aparențelor onestităţii , credem că ne putem 
dispensa şi mai mult de venerabilele piei de vițel ale culturii întinse şi variate şi a ne mulțumi cu cunoştinţa de țară şi 
oameni şi mai cu seamă cu acea calitate ce distinge pe omul de stat înaintea ambiţiosului şi a curtizanului : cu 


integritatea şi energia caracterului. 


[14 ianuarie 1881] 


ŞCOALA NORMALĂ SUPERIOARĂ 


SECŢIA BUCUREȘTI 
[2] 


Ptolemeu , fiul lui Lagus , istoriseşte scriitorul Lucian , aduse în Egipt două curiozităţi : un sclav cu două feţe, 
negru corb pe o parte, alb ca laptele pe cealaltă, şi o cămilă cu totul neagră. 

Regele spera ca vederea acestor rarități va ațâța surprinderea supuşilor şi va mări gloria sa; adună dar pe 
egipteni la teatru, unde li se espuse pe rând omul şi cămila . Fiasco complect pentru mărinimosul principe: unii 
spectatori nu-şi putură stăpâni râsul , alţii, cuprinşi de spaimă sau ca să nu-şi profaneze mai mult simțimântul 
frumosului privind la aceşti monştri, fugiră din teatru. Cămila fu lăsată să moară de foame, sclavul fu dăruit. 

Tot cu doi monştri ne gratifică zilele acestea şi maiestrul de conferințe, d. I. Crăciunescu : întâiul , discursul 
plagiat , omul cu două feţe, cum am zice; secundul şi cel din urmă, întâmpinarea sa, cămila moartă de foame a regelui 
Ptolemeu . 

Analizarăm în coloanele acestea, acum opt zile, capul d-operă (ridiculus mus) al maiestrului , publicat în 
„Monitorul oficial"; câtă surprindere a pricinuit în publicul inteligent espunerea noastră se poate constata din faptul 
că administraţia ziarului abia mai posedă câteva exemplare pentru colecţie din numărul de la 3 ianuarie. Astăzi 


semnalăm şi recomandăm atenţiunei lectorilor secunda elucubrațiune a eruditului în plagiaturi . 


Răspunde d. Crăciunescu în numărul nostru de alaltăieri: 


1) Da, este adevărat, în loc de a-mi da osteneala să produc ceva original, în loc de-a imprima cugetării tiparul 
individualităţii mele, am plagiat după „Guardia " chiar primul paragraf cu care debutai în discursul rostit înaintea profesorilor 
de la universitate; 

2) Da, nu tăgăduiesc , am plagiat şi alte paragrafe, platitudini chiar accesibile inteligințelor celor mai comune; 

3) Îmi pare rău în fine că n-am avut timp să fiu şi mai complect în acest soi de compunere . Însă, continuă d-sa, sunt 
scuzabil pentru toate acestea fiindcă în întâiul ordin: 

a) Vin atât de târziu în rândurile învăţaţilor; 

b) Am atât de puţină ambiţiune să produc ceva original încât : 


c) Mărturisesc că nu mi-a trecut prin cap să caut cu orce preţ a nu plagia . 
Şi apoi în alte ordine de scuze adaogă: 


A) Plagiatul se întâmplă zilnic: Beaudrillart n-a plagiat pe Bastiat ? 


B) Moralistul Labruyere legitimează plagiatul : Je choix des pensees est invention ; de când nu mai e adevărat? 


C-un cuvânt , o mărturisire categorică a săvârşirii plagiatului şi o încercare de scuză , de legitimire , alcătuiesc 
al doilea monstru al d-lui Crăciunescu . 

Ar urma să deschidem aci o parenteză şi să întrebăm pe conferenţiar : De când cuvântul „plagiat " se traduce 
prin eufemismele rezumat şi reprodus? De ce se fereşte a întrebuința vorba proprie acolo unde se cuvine? Dar nu mai 
relevăm aceasta: culpabilului e dat a recurge la orice mijloace de apărare; o singură rugăminte avem să-i adresăm: să 
caute espresiunile cele mai politicoase , cele mai conforme bunului ton prin care s-ar desemna cuvântului mărturisire 
calificativul ruşinoasă şi legitimării atributul neadevăr şi să binevoiască a le considera ca zise de noi. 


În adevăr este ruşinos din partea unui doctor în litere, profesor la facultate să zică: 


N-am avut nici timp, nici cap să concep prolegomenele unui discurs ţinut la Universitate şi am preferit să deschid 


pe „Guardia ", care mi le-a dat gata; puţin [î ]mi pasă de auditor , de şcolari, mai ales cari n-au nici moral nici caracter etc. 


Dar nu numai lipsa de pudoare încununa regiunile friguroase , înălțimile îngheţate ale eruditului nostru şi, de 
astă dată ierte-ne lectorul că nu ne putem reținea indignarea , d-sa a săvârşit o crimă. Da, a comis un spergiur contra 


ştiinţei, violând cele mai sacrosancte tezaure ale clasicismului , conrupând adevăratul lor sens. 


Ce susține şi ce combate Marcu Aureliu în cartea 1 a confesiunilor sale? Laudă pe profesorii casei sale, 
mulțămeşte strămoşului său că nu l-a lăsat să frecventeze şcoalele publice, pe cari le critică cu înverşunare. Cu totul 
altfel interpretă d-l Crăciunescu acest paragraf — consecuenţa naturală a celor ce fură cuvinte când nu le au — d-sa 
atribuie lui Marcu Aureliu părerea care convinge singură, fără să facem apel la istoria omenirii, de importanța 
rolului ce a luat şcoala ca factor în constituirea civilizaţiei unui popor. Ciudată literatură clasică! Et nunc plaudite 
vos Romani am putea zice colegilor săi de facultate. Dar dacă Marcu Aureliu a susţinut aceasta cum rămâne cu 
Quintilian , profesor stipendiat de stat şi cu păreri opozite d! ale acestui împărat? Ce se mai alege de Juvenal , care 
într-una din satirele sale scrie: 

Poenituit multos vanae sterilisque cathedrae ? 

Marcu Aureliu şi Juvenal a lăudat şcoala sau Quintilian ? Nu e vina noastră dacă d. Crăciunescu n-a citit 
pe „Guardia" şi pe pag. 226; d-sa promite că l-ar fi plagiat şi acolo, dar n-a avut timp! Vina e a acelor ce l-au 
recomandat ca destoinic a fi profesor de facultate, căci noi îl cunoaştem demult şi, din ruptul capului, ştiind ce 
preţuieşte, nu l-am fi dispensat de concurs. Tezele d-sale cari au câştigat titlul de doctor sunt lucrări străine, toţi o 
ştiu, afară poate de capii instrucţiunii publice. Aderer , profesor la Charlemagne , maestru de conferințe la St. Barbe, 
i-a scris teza latină Comparaţiune între Erodot şi Tucidid . Gaston Boissier , profesor de literatura latină la Sorbona , 
i-a lucrat pe cea franceză: Le peuple roumain devant ses cants nationaux , iar bărbaţii erudiți , doi-trei câţi avem în 
ţară, au oferit cu plăcere d-lui Crăciunescu pentru d. Boissier materia acestei din urmă. Fără dânşii ilustrul rector de 
azi ar fi rătăcit încă mult şi bine în regiunile gheţoase ale ingratei ştiinţe. Dar talentul concepţiunii cine nu-l cunoaşte? 
O probă între altele, devenită proverbială la Paris: mutismul său la moartea părintelui Snagoveanu ! 

Sărmanul La Bruyére , şi pe dânsul l-a chemat în ajutor pentru ca să-l mutileze ca pe împăratul filozof . Se 
vede că d. Crăciunescu crede că a rupe şase cuvinte dintr-un paragraf şi a le aşterne pe hârtie este a produce 


argumente? Se poate pentru plagiatori ; noi însă complectăm paragraful citat din Labruyere, chiar abuzând peste 
măsură de spațiu, sperând că cel puţin acum s-o umili îngâmfatul nostru pedant. 


Iată ce zice La Bruyere (L'Art d'ecrire par Charles Gidel , Ollendorf editeur , Paris, pag. 103): 


II y a des esprits , şi je l'ose dire , inférieurs et subalternes qui ne semblent faits que pour etre le registre ou le 
magasin de toutes les productions des autres génies . Ils sont plagiaires , traducteurs , compilateurs : ils ne pensent point 
. Ils disent ce que les auteuis ont pense ; et comme le choix des pensées est invention ils n'ont rien d'original et qui soit f 
eux , ils ne savent que ce qu'ils ont apris et ils n'apprennent que ce que tout le monde veut bien ignorer , une science vaine 


„aride , denuce d'agrément et d'utilité , semblable t une monnaie qui n'a point de cours . 


Socotim că n-am putea să zugrăvim mai bine pe ilustrul nostru contradictor decum o face Labruyere. Să-l mai 
invoace şi altădată în susținerea tezei sale! 

Cel puțin în materie juridică d. magistrat Crăciunescu ar fi trebuit să nu ignore că înainte de 1791 nu exista 
nici o legislaţiune relativă la dreptul autorilor (consultaţi : Etudes sur la propriete littéraire par Ferd . Worms şi 
Propriété litteraire par Robert le Barrois D'orgival ); că, într-un timp când reputaţia autorilor atârna de favoarea celor 


mari, Voltaire, Racine, Pascal , Labruyere prea puţin se îngrijeau dacă alții "i plagiază . Ei scriau p-atunci : 


II en est des livres comme du feu de nos foyeis , on va prendre ce feu chez son voisin , on l'alume chez soi, on le 


communique f d'autres et il appartient f tous . 


A legitima dar plagiatul invocând autoritatea lui Labruyere ori Voltaire echivalează cu a căuta cristianismul 
înainte de Christ . Strînsă logică, profundă erudiție! 

Desfidem în fine pe d. Crăciunescu a dovedi că Baudrillart a plagiat pe Bastiat. [î ]I citează, [î ]i reproduce 
sistemele, dar nicicând Baudrillart n-a deschis pe Bastiat la pag. 105 şi, plagiând-o , n-a făcut din cuprinsul ei pag. 90 
a operii sale. 

Numai d. Crăciunescu a putut să ia deviza din Juvenal : 

Lucri bonus est odor ex vre 

Qualibet . 


Baudrillart cunoaşte regulele omeniei şi trăieşte la Paris. 


Dar la urma urmelor să presupunem că ar fi rostit d-l Crăciunescu discursul său la Paris, nu la College de France, 
desigur, ci cel mult înaintea debitanților de vin la Tivoli-Vaux-Ilall bunăoară. Ar fi avut oare curajul să se înfățişeze 
acolo cu „Guardia" şi Ernest Renan în loc de-a se munci să-şi facă un discurs? De ar fi îndrăznit în adunare ar fi fost 
fluierat şi a doua zi ziarele l-ar fi veştejit pentru vecie. Dar la noi, la marginea Orientului, ce nu se debitează, numai 
bani să iasă! 

Credem că de astă dată maestrul de conferinţe e satisfăcut şi cu prisosințţă convins că nu dup-o concluzie 
preconcepută obicinuim a ne modela critica. 

Încă un cuvânt. 

Nu contestă, nici afirmă d. Crăciunescu că ar fi plagiat şi alte paragrafe pe lângă cele indicate de noi acum opt 
zile ... Conform făgăduielii notăm aci încă câteva izvoare în cari d-sa şi-a botezat discursul. Nu pare rău cu tot 
dinadinsul că, din lipsa de spaţiu, nu putem uza de astă dată de partida dublă, româneşte-franţuzeşte, ca în numărul 
anterior; trimitem dar pe lector la pag. VI, VII, 106, 162 şi 273 din Questions Contempo-raines par Ernest Renan, 2- 
eme edition, Michel Levy, Paris; la pag. 197, 198 şi următ. din „Guardia", oper. cit. în fine, fără voia noastră sântem 
siliți înainte de a termina să deziluzionăm chiar pe rectorul Universităţii, căruia conferenţiarul [î]i adresează o 
meritată laudă în finele discursului. Ei bine, nici meritele, nici etatea, nici activitatea onor. d. Zalomyt n-au fost 
suficiente spre a inspira d-lui Crăciunescu o idee originală. Nu! A trebuit să răsfoiască elogiul răposatului Claude 
Bernard şi Lettre a un ami d'Allemagne ale lui Ernest Renan pentru ca să poată zice despre cei 30 de ani de activitate 
ai vene-ratului profesor grande mortalis aevi sfatium. 

Totuşi d. Crăciunescu continua a fi maiestru de conferinţe, profesor de facultate, ba, culmea indiferinţei, ne 
trămite după opt zile de matură gândire un monument întreg de... platitudini şi de neesactități şi o jumătate de citat 
din La Bruyere. N-avem oare dreptul să raportăm asupra acestor vremuri ciudate ceea ce George Sand scria după 
1840 într-un moment de amărăciune: 


Que notre epoque est bete et triste, sans grandeur et sans prestige. Si, au moins, elle etait bonne et honnete, on lui 
pardonnerait d'etre ennuyeuse; mais elle est entre les mains des juifs et, si Jesus re-venait, ces gens-la le remettraient 
en croix. 


[14 ianuarie 1881] 


ALIANȚA NORDULUI 


Cu privire la zgomotele despre restabilirea alianţei celor trei împărați un corespondent din Berlin susține că prin 
sferele competente din capitala Germaniei nu e nimic cunoscut despre o asemenea eventualitate. Cu toate acestea nu 
se poate nega că relațiunile dintre cele trei mari puteri nordice sânt astăzi şi vor rămânea foarte bune pe cât timp 
politica Rusiei nu va lucra contra tendinţelor Germaniei şi Austriei de-a consolida Orientul. Este adevărat că 
actualmente şi celelalte puteri urmăresc aceleaşi scopuri şi nici chiar din partea Engliterii nu e de temut astăzi o 
politică contrarie. Corespondentul mai adaugă că în Berlin se vorbeşte numai de bine despre Franţa şi politica 
exterioară a Franţei este sprijinită în tot modul, mai ales cu privire la Grecia. Germanii par a fi convinşi de onestitatea 
şi iubirea de pace a Republicei. Dar cu toate acestea cei din Berlin cred a nu trebui să scape din vedere că alegerile 
iminente din anul acesta pot aduce o schimbare în Camera deputaţilor francezi. Gambetta este considerat ca setos de 
acţiune în Orient şi deci nu poate fi un factor sigur al păcii. 


[14 ianuarie 1881 


„ZILNIC NI SE SPUNE ..."] 


Zilnic ni se spune că împlinirea programului partidului roşu ar fi realizarea tuturor aspirațiunilor naționale. 
Credem că s-ar împlini o dorință comună tuturor cititorilor de gazete, neesceptând pe aceia ai „Românului", daca acel 
program, presupus atât de cunoscut, s-ar publica din nou, ca să ştim pozitiv ce vor confrații. 

Noi mărturisim că suntem avizaţi adeseori să ghicim punctele acelui program din articolele „Românului", de-a 
le descifra din simpatiile pe cari le exprimă, de-a reconstrui sub cutele hainei naţionale liberale figura adevărată a 
monstrului . 

Astfel în „Românul" de la 6 ianuarie aflăm câteva degete fosile după care vom încerca să reconstruim 
organismul idealului politic al d-lui C.A. Rosetti. 


lată ce se zice acolo despre comunarzii franceji: 


Sunt vreo doi ani însă de când se formă o nouă partidă, care şi-a dat numele de intransiginte . 

Această partidă are în sânul ei mulţi bărbaţi onorabili şi cu merite. Ea s-a compus însă mai cu seamă de către foştii exilați şi 
deportaţi ca membri ai revoluțiunii comunale (recte comuniste ) de la 1871. 

Această partidă cere a nu se ţinea seamă de nici o piedecă, nici chiar de aceea a timpului ş-a osebirii de instrucțiune şi 
educațiune. 

Ea cere a se schimba tot ce poate fi mai mult sau mai puțin rău, dar a se schimba îndată, fără repaos şi fără tranziţiune. 

Singura osebire între dânşii şi ceilalţi este că intransigenţii vor să facă tot şi îndată şi ceilalţi înțeleg că sunt siliți să lupte cu 
linişte pentru a le putea face fără curmare , dar treptat. . . 


„„.ei cer ceea ce toți simt că nu se poate face încă în situațiunea prezinte a Franciei. 


Între relele mai mult ori mai puțin mari pe cari intransigenţii vor să le schimbe îndată, fără tranzițiune, iar 
ceilalți vor să le schimbe fără curmare , dar treptat, neputându-se face încă, sunt următoarele: 

proprietatea, 

religia, 

familia, 

moştenirea şi multe altele. 

Ni Dieu , ni maitre ! 

După „Românul", oamenii cari vor să înlăture proprietatea, religia, familia, moştenirea, sunt „bărbaţi onorabili 
şi cu merite", sunt „simpatici poporului", societatea „îi iubeşte". 

Comunitatea de averi, comunitatea de femei, comunitatea de copii, ni Dieu , ni maître , iată idealul 
intransigenților şi a mult lăudatului d. Blanqui. Toate bune şi frumoase, numai am dori ca ziarul nostru 
guvernamental să facă declararea netedă că şi pentru România va lucra fără curmare , dar treptat, la ajungerea acestor 
ţinte nobile. 

Îndealtmintrilea un mic şi gentil început ni-l dă în acelaşi număr. 


Adresându-se roşilor , le zice: 


Mari fapte aţi făcut. Convingeţi-vă însă că trebuie să întăriți edificiul , ca să nu mai poată să-l surpe reacţiunea. 


La lucru dar, căci nu mai aveţi decât 5 — 6 luni de lucru. 


Care-i acel lucru? 


Între altele, 


... este de făcut reorganizarea iustiției . 
Pentru acestea noi spunem îndată că nu este decât un singur mijloc. 


Alegerea judecătorilor de către un Corp electoral ad-hoc pe termen de cinci ani, cu dreptul de realegere . 


Aşadar, nu ştiinţa dreptului pozitiv, nu diploma de capacitate, nu serviciile îndelungate şi un probat simţ de 
justiţie vor mai decide, ci ... alegerea. Desigur că la alegere vor fi partizi, se va amesteca politica. Ferice de 


împricinuiții cari vor fi votat în contra judecătorului ales. 


[16 ianuarie 1881] 


ITALIA ŞI AUSTRIA 


Am semnalat zilele trecute că oarecari veleităţi ale Italiei irredenta asupra Triestului au început a preocupa 
mult nu numai presa austriacă, dar şi pe cea germană. Corespondentul din Viena al unei foi germane scrie 


următoarele asupra mişcării din Italia: 


Ministrul de război al Imperiului, comitele Bylandt-rheydt , şi capul statului major, mareșalul Schoenfeld , văd lucrurile 
mai serioase decât cercurile guvernamentale din Roma, cari vor a da acestei mişcări un caracter inocent . De mai mulți ani statul 
major dezvoltă o activitate însemnată tocmai în ținutul Isonzo , unde fortificațiunile făcute şi dislocările de trupe probează că 
Austria nu voieşte a fi surprinsă. Este adevărat că guvernul s-a încercat să nege că ar fi trimis trupe spre sudul Tirolului , dar 
fără succes. Cată să mai menționez că nu demult un funcţionar superior al acestui Imperiu mi-a zis următoarele cuvinte: „Nici 
într-un punct nu Suntem aşa de simțitori ca la frontiera noastră de sud, unde însă avem o spadă bine ascuţită; vai de acela ce va 


da peste dânsa ". Dar să sperăm că guvernul italian va fi destul de prudent ca să ţină în frâu pe irredenți . El e dator să 


împiedece orice mişcare ce ar putea periclita liniştea vecinului său. 


Sunt importante revelațiunile date de oficioasa ‚Norddeutsche Allgemeine Zeitung" asupra calculelor 


Irredentei . 


Această partidă, zice foaia germană, contează pe o Franţă gambetistă care nu esistă încă şi pe un conflict între Austria şi 


Rusia care cu greu se va întâmpla . 


Totodată numita foaie accentuează asupra solidarităţii monarhilor față cu revoluţiunea internațională. 


[16 ianuarie 1881] 


[„„«OPT ŞI CU A Bainzai NOUĂ»..."] 


„Opt şi cu a brînzei nouă", acesta e epitetul ironic pe care într-un rând ieşenii îl scoseseră grupului liberalilor 
moderați, pe când d. Conta făcea încă parte dintre ei. Opt săptămâni ţine postul cel mare şi cu săptămâna brînzei 
nouă. Partea a doua a locuţiunii nu era decât o nevinovată aluzie la un membru al acelui grup, care are 
îndealtmintrelea un nume destul de românesc, de care n-ar avea nevoie să se jeneze . Porecla e mai veche decât 
statele române de dincoace de Dunăre, dacă ne întemeiem pe ce ne zice Miklosich în Wanderungen der Rumunen . 

Dar nu de istoria unui cuvânt străvechi e vorba aci, ba nici măcar de grupul liberalilor moderați, cari n-au pățit 
decât ceea ce le-am prezis noi de la întâiul moment de şovăire politică. Cunoscând lumea, le-am prezis că într-o zi, 
dezabuzaţi şi dezgustaţi , se vor aduna împrejurul stindardului lor, pur odinioară, pătat şi zdrenţuit azi prin o 
involuntară complicitate cu roşii. Ei n-au ştiut, mulţi nici nu şi-au putut închipui ce va să zică roşu. Astăzi o ştiu pe 
deplin, deşi cam târziu . 

Cu totul altundeva bate vorba noastră. Opt şi cu-a brînzei nouă s-a ales dintr-o altă colectivitate politică, 
condusă de un om fin, mlădios, inconsternabil , condusă de (marele nostru om de stat) d. Vasile Boerescu. 


În adevăr, pentru seara de 13 ianuarie d. Vasile Boerescu (marele nostru om de stat) a convocat la domiciliul 


său marele partid al Centrului... Portarul său, în aşteptarea unui imens număr de oameni, luase un aer grav, pentru a 
domina cu spiritul autorităţii sale marea îmbulzeală de la poartă. Sara era liniştită... Zăpada strălucea în singurătatea 
uliţei . 

Deodată, în liniştea solemnă a serii, s-aude un zgomot de îmbulzeală straşnică. Cine se îmbulzeşte , cine nu 
încape pe uliţă ? 

Era unul ... un membru al Centrului, apoi a mai venit încă unul, apoi iar unul, până la opt, opt persoane (mari 
şi late cum s-ar zice), afară de prințul Dimitrie Ghica. 

Poate oricine să-şi închipuiască ce fierbere şi ce tumult era în casa d-lui Vasile Boerescu, ce gălăgie trebuia să 
facă imensa mulțime de ... opt, afară de prinţul. 

reprodus în „Binele public”, 18 ianuario 1851. 


D. Vasile Boerescu luă cuvântul . Glasul său stăpâni gloatele . D-sa arată 1) că-l înspăimântă decăderea morală 
a organului d-sale „Presa" 2) că Centrul, marele partid al Centrului, n-a încetat de-a exista şi că nu s-a confundat un 
singur moment cu roşii, cu toată intrarea d-sale în ministeriu. 


Unul din neagra şi nesfârşita mulțime luă cuvântul . 


Da ~ zise el — existența Centrului şi necontopirea lui cu radicalii, cu toată intrarea d-tale în ministeriu, se 
dovedeşte îndestul prin faptul că, acum patru ani, tot în saloanele acestui local, la zămislirea ideei Centrului, erau față 
ca membri fondatori preste cincizeci de persoane, tinere în mare parte, inteligente şi independente , pe când azi n-au 
răspuns la convocarea d-tale ca ministru decât 7 — 8 inşi (afară de prinţul Dimitrie Ghica), dintre cari patru 
funcţionari dependenţi de Ministeriul de Externe. Da, existența Centrului şi necontopirea lui cu radicalii se mai 
dovedeşte şi prin aceea că toți membrii fondatori ai partidului Centru au părăsit Centrul şi pe d-voastră personal, pe 


dată ce ați intrat în ministeriul radical, ataşându-se cu toată inima pe lângă partidele de opoziție. 


Oratorul a conchis că ar fi inutil a se mai cerca reabilitarea Centrului şi a ziarului „Presa", atât de decăzut. 

La aceste cuvinte bine simțite şi cari nu cuprindeau decât purul adevăr, d.Boerescu n-a răspuns nimic; a 
declarat însă că, întru cât priveşte starea materială a „Presei", ea este asigurată; roagă însă pe asistenţi (anume pe cei 
cu funcții) să binevoiască a se însărcina cu colaborarea , pentru a o face mai citibilă . Se 'nțelege că funcționarii 
asistenți nu putură refuza cererea d-lui ministru. 


Aceste zise, neagra mulţime se risipi. 


[17 ianuarie 1881] 


SITUAȚIUNEA ÎN SIRIA 


Din starea de lucruri a unei părți se poate conchide cu siguranță la situația generală a Imperiului otoman. Un 


corespondent din Beyrut scrie ziarelor vieneze: 


În oraşul nostru domneşte o vie fierbere. Din toate părțile țării sosesc trupe; corăbiile aduc recruți cari, după 
ce se echipează , pleacă pe vapoare spre Tesalia. Lungi şiruri de cămile încărcate aduc provizii şi cereale . Prin 
toate cazarmele şi oficiele domneşte o activitate febrilă. Mai toate ziarele greceşti sunt interzise ; în fine oraşul are 
întocmai aceeaşi fizionomie ca şi în ajunul izbucnirii războiului ruso-turc. Soldatul e mai puțin entuziasmat , dar este 
liniştit şi rezolut şi se vede că războiul cu grecii nu e atât de simpatic cum a fost cel cu ruşii. Siria suferă mult din 
cauza acestor preparative războinice. Atâtea braţe viguroase, lăsând sapa şi lopata, au pus mâna pe arme! Comerţul 
stagnează deja de la 1875, când colera a bântuit țara. O criză generală apasă asupra acestei frumoase provincii a 
Imperiului otoman. Recolta n-a fost strălucită; mătasa, productul principal al Siriei , a fost în cantitate destulă, dar 
de o calitate mediocră . Pe lângă acestea mai vine şi dușmănia dintre mahomedani , druji şi creştini. În Damasc sunt 
arestările la ordinea zilei şi anume din cauza placatelor revoluționare cari pe timpul lui Midhat Paşa se afişau pe 


ziduri. Astfel Siria prezintă o icoană tristă, atât sub raportul politic cât şi sub cel economic. 


[18 ianuarie 1881] 


„BIZANTINI DE LA «ROMÂNUL»... wo] 


Bizantinii de la „Românul" s-au agăţat de-un articol al d-lui T. Maiorescu, publicat într-o foaie străină şi prin 
care d. Maiorescu, în toată independenţa sa de publicist,cercetează anumite cazuri în care ajutorul Austro-germaniei 


ar putea să fie folositor Româ - 


niei în contra unor dispoziţiuni prea cotropitoare ale elementelor slave ce astăzi ne înconjoară. D. Maiorescu n-a 
vorbit nici în numele bătrânei , nici în numele junei drepte, nici chiar a dezvelit un program al său de politică practică 


şi imediat aplicabilă . A examinat însă nişte ipoteze viitoare şi problematice şi, la un pericol ce s-ar putea ivi, a arătat 


şi modul de scăpare, tot aşa de ipotetic ca şi pericolul. Trebuie ca reaua credință şi setea de calomnie ale organului d- 
lui Rosetti s-ajungă până la tâmpire pentru a scoate de aci un întreg program de politică externă şi, printr-o procedare 
de generalizare cu care ne-am familiarizat, a rezuma în persoana d-lui Maiorescu pe tot partidul conservator. 

Doamne Dumnezeule! Cîte persoane n-au rezumat pe rând până astăzi partidul conservator după organul din 
Strada Doamnei , de cîte ori au avut necesitate bizantinii de la „„Românul" de-o astfel de absorpţiune pentru 
trebuinţele zilei? Când d. Dimitrie Ghica, din motive ale sale personale pe care nu aveam dreptul a le cerceta, a crezut 
că trebuie să sprijine pe d. I. Brătianu şi să voteze concesiunea Stroussberg, partidul conservator era rezumat în d. 
Dimitrie Ghica, deci partidul conservator a votat concesiunea Stroussberg. Când d. N. Creţulescu , într-o broşură, 
susținea (bine sau rău nu apreciem ) că trebuie să cedăm de bună voie Basarabia Rusiei, d. N. Creţulescu era atunci 
personificarea partidului conservator. Şi partidul conservator, împreună cu d. N. Creţulescu , vindea Rusiei Basarabia. 
P-aci , p-aci să crează Burtă verde că partidul conservator a fost la Livadia, că partidul conservator a trecut Dunărea, 
că dânsul a pierdut Basarabia încă din luna iunie 1877. 

Neadevăruri îndrăzneţe, calomnie . Puțin după acestea d. Dimitrie Ghica şi N. Creţulescu au dat d-lor însuşi d- 
lui Rosetti cea mai plăcută dezminţire , lepădându-se cu zgomot de partidul conservator şi intrând unul ca ministru în 
cabinetul Brătianu, celalt primind prezidenția majorității roşie din Senat. Pentru noi nu criticăm deloc purtarea 
acestor onorabili domni; fiecare este liber într-o liberă ţară să facă cum crede că e mai bine! Însă până aci! Şi numai 
de faptele d-lor nu putea să fie responsabil partidul conservator de care se lepădau . Deunăzi, mai singur dintre 
conservatori, d. Carp , din motive credem foarte onorabile, luă o atitudine favorabilă guvernului în cestiunea izraelită. 
Citiţi „Românul" de atunci. După această foaie d. Carp era singurul reprezentant autorizat al conservatorilor; ceilalți 
nu meritau nici să fie menționați . Mai alaltăieri prințul Grigorie Sturza inaugurează un partid nou şi o politică 
exterioară specială. Deşi cu cavalerismu-i conoscut declară că s-a despărțit de partidul conservator, „Românul" nu 
vrea! Şi un an de zile repetă că conservatorii sunt vânduți Rusiei şi că prințul Grigorie Sturza este samsarul acestui 
târg . În fine astăzi d. Maiorescu scrie într-o foaie străină un articol de politică speculativă , în care prevede oarecare 
complicațiuni cari nu se vor ivi poate niciodată. Şi foaia în care este scris articolul, şi declarațiunile autorului arată 
până la evidenţă că sunt opiniuni rostite în numele autorului, care nu-l leagă decât pe dânsul . De astădată „Românul" 
destituie din postul de şef al partidului conservator pe dd . Dimitrie Ghica, N. Creţulescu , Carp , Grig . Sturza şi 
botează cu acest titlu pe d. Maiorescu. Dară de astădată nu Rusiei, ci Austriei s-a vândut partidul conservator şi 
samsarul a fost nu d. Grigorie Sturza, ci d. Maiorescu. Frumoasă logică! Minunată bună credință ! Curat mod de-a 
face polemică! Dezgustul ne îneacă în faţa acestor calomnii neşiruite , condeiul ne cade din mână şi ne întrebăm dacă 
în astă țară sunt oameni destul de tâmpiţi pentru a mai da cea mai mică atențiune divagaţiunilor defăimătoare ale unui 
organ care, pe rând , a acuzat pe aceiaşi oameni de cele mai mari crime în contra ţării sau le-a recunoscut cele mai 
nobile şi mai frumoase cugetări. Dar, înţelepţi şi oneşti protivnici, chiar aşa să fie. Fie d-l Maiorescu şeful partidului 
conservator, fie programul său al partidului conservator. Lăsând la o parte arguţiile bizantine, articolul său nu zice 
altceva decât un lucru: dacă vecinii noştri de la nord ar ameninţa independenţa sau teritoriul nostru, statul nostru ar 
trebui să caute alianţe la aceia cari, ca şi noi, au interes a nu permite unei singure puteri a se întinde prea departe cu 
cuceririle sale. Tot astfel dacă, ceea ce se poate întâmpla , pericolul ar veni din partea pangermanismului , apoi n-ar 
trebui să căutăm sprijinul nostru în puterea interesată, ca şi noi, a pune o margine acestei extensiuni ? Ce este asta 
decât politică de echilibru , politică de prevedere, politică de patriotism ? Dar d-nii de la „Românul", învățați a căuta 
în orice mişcare, orice manifestare a unui om politic, un interes imediat şi tangibil , şi-au pus întrebarea nu dacă ideile 


d. Maiorescu sunt înțelepte şi patriotice , dar ce folos imediat poate să tragă dintr-ânsele ? 


I-a prins frica. Oare ni s-ar face concurență? Oare meritele câştigate cu atâta osteneală cu răscumpărarea , cu 
Dunărea etc. au să fie uitate? Oare ne pârăsc la stăpân ? Fiţi pe pace, onorabili protivnici! Partidul conservator nu 
caută a veni la putere pe asemenea căi. Nu sânteți ameninţaţi a vă despărți de s[fân Jtul buget. Puteţi să mai urmați cu 
negustoria d-voastră politică. Mergeţi de la un ministru străin la altul, alergați de la Neva la Sprea , oprindu-vă şi pe 
Dunăre; căutaţi să fiți iubiți de unii fără ca să fiți bănuiţii de alţii. Grea încercare, dar demnă de geniul d-voastră 


politic, şi pentru aceasta este un mijloc sigur, pe care-l cunoaşteţi mai bine decât noi. Daţi-le la toți tot ce cer. 


[20 ianuarie 1881] 


LOUISE MICHEL 


Nu fără cuvânt d-ra Louise Michel a ajuns a fi celebră în felul ei. Ea este într-adevăr un tip de aberaţiune . 
Înteligenţa ei, ca a copiilor, ca a naţiunilor neieşite din pubertate , întoarce pe dos orice idee mare. Fourier a zis că, 
din perfecţiune în perfecţiune , oamenii vor ajunge să facă a le creşte o coadă c-un ochi în vârf . Astfel înțelege şi 
Louise Michel teoriile lui Darwin. Un redactor a lui „„Gaulois" a avut o conversaţiune cu vestita domnişoară. 


Următoarele pasaje caracterizează misticismul acestei eroine roşie: 


D-ta eşti anarhistă sistematică ? o întreabă redactorul. 

Certele şcoalelor nu Sunt nimic pentru mine. Fiecare din aceste şcoale îmi pare că procură o stațiune prin care va trece 
societatea: socialism , comunism, anarhie . Socialismul de care ne-am apropiat va realiza şi umaniza justiția. Comunismul 
va perfecționa această stare nouă, care va avea expresiunea sa finală în anarhie . În anarhie fiece ființă îşi va fi ajuns 


dezvoltarea sa complectă. Poate că se vor descoperi simțuri noi. Omul, ajungându-şi plenitudinea , nemaiavând nici foame, 
nici frig, nici una din mizeriile prezente, va fi bun. Atunci nu va mai fi cod (penal), nu vor mai fi jandarmi. Nu va mai fi guvern: 


anarhie . Tot ce vedem din această eră este poezie, o sublimă radiare de justiţie. 
Redactorul i-a mai făcut următoarea observare: 


V-am auzit predicând revolta şi revoluțiunea sângeroasă . 

Nicidecum. Am zis numai că nu trebuie S-avem fiică a ucide p' un om spre a scăpa o sută. 

Aprobaţi teoria regicidului lui Felix Pyat ? 

Defel. Acesta e un sistem întrebuințat de nihilişti . 

Vi se atribuie un aforism deja faimos care ţintea în contra lui Gambetta. 

Când porcii sunt graşi îi tăiem? Niciodată n-am zis asemeni grosierități . Amicii d-lui Gambetta îl insultă comparându- 


l cu un animal. Eu nu voi să se ucidă porcii şi de aceea n-aş lăsa să se îngraşe . 


[20 ianuarie 1881] 


[„„«PRESA» RECTIFICĂ ÎNȚELESUL..."] 


„Presa" rectifică înțelesul ce-l dădusem locuţiunii „opt şi cu-a brînzei nouă" şi ne spune că cele opt săptămâni 
cari preced pe-a noua, a brînzei, sunt în adevăr nu din post, ci din dulcele Crăciunului . 

Plini de gratitudine oricând ni se relevează o adevărată greşală, mulțumim confraţilor de la Presa" pentru 
binevoitoarea rectificare şi-i asigurăm că, daca am avea cândva a scrie un lexicon de locuţiuni române, vom ține 
seamă de preţioasele ei indicaţiuni . 

Dar, daca pe de-o parte mărturisim franc eroarea noastră lexicală , nu putem pe de alta să admitem rectificările 


materiale pe cari ni le face „Presa”. 


Mai alaltăieri, zice „Presa", a fost în adevăr o mică întrunire, dar nu a membrilor partidei Centru, ci numai a redactorilor 


foii noastre. 


Prin aserțiunea aceasta nu se schimbă deloc ceea ce am zis noi. Totalitatea redactorilor „Presei" e identică cu 
totalitatea membrilor marelui partid al Centrului. Cât despre visul aievea (coşmar ) în urma căruia am fi atribuit d-lui 
Boerescu şi unui alt asistent cuvinte pe cari nu le-ar fi rostit, se poate în adevăr ca fidelitatea logosului să nu fi fost 
stenografică , dar esenţa cuvintelor rostite e cea comunicată de noi. 

Sorgintea căreia - i datorim informaţiile noastre e, în cazul acesta, prea sigură ca să nu preferăm a bănui pe 
redactorii „Presei" că se cam jenează a confirma zisele noastre. Neagra mulțime se compunea în adevăr din opt, 
dintre cari patru funcționari dependenţi de Ministeriul de Externe şi două rude de-aproape ale d-lui Boerescu, iar 
vorbele vajnice au fost rostite de un tânăr care nu e nici funcționar, nici rudă a marelui om de stat. Daca nu spunem 
numele e că ne sunt indiferente. 

Să admitem însă, pentru un moment, că în adevăr acea „mică întrunire" era compusă numai din 


redactorii „Presei”. 


Acum câteva zile „Presa" anunţase că d. Vasile Boerescu şi prințul Dim. Ghica nu au nici un amestec, nici 
direct, nici indirect, în redacția acestui ziar. 

Dar la mica întrunire a redactorilor au luat parte ... ca redactori se 'mţelege , deşi n-au nici un amestec direct 
sau indirect, d-nii Boerescu şi Dim. Ghica. 

Care-i adevărul? Redactori sunt , sau n-au nici un amestec? 

Mica întrunire a redactorilor „au luat măsurile ce se văd indicate în fruntea « Presei». Nici mai mult nici mai 
puţin !", zic onorabilii confrați . 


Să vedem ce măsuri s-au luat? 


Redacţia ca şi direcţiunea, fiind politic cu totul reorganizată , se anunţă d-nii abonaţi etc. că se pot adresa la biuroul 


redacțiunii , unde vor afla unul cel puţin din cei trei directori politici ai „Presei”. 


Va să zică s-a reorganizat redacţia şi direcţia politică, s-au numit trei directori politici fără ... fără să se fi 
consultat marele partid al Centrului? 

lată ce ni se pare curios. 

Sau cei opt..., afară de d. Dimitrie Ghica, sunt exact totalitatea membrilor marelui partid, şi atunci aveau 
dreptul să-şi împartă între ei demnităţile politice ale partidului; sau nu constituie ei totalitatea, şi atunci o reorganizare 
cu totul fundamentală, deci o numire de noi directori politici, cari să vorbească, şi să lucreze autorizați în numele 
marelui partid, nu putea să se opereze decât de cătră marele partid, şi nu se putea o mică întrunire de redactori să ia 
măsurile ce se văd indicate în fruntea „Presei", măsuri de-o reorganizare cu totul. 

Din această dilemă nu puteți scăpa, onorabli confrați , decât mărturisind pur şi simplu adevărul. La opt..., 
afară de prinţul, la opt inşi e redus partidul, dintre cari patru funcționari ce atârnă de Ministeriul de Externe, două 
rude de-aproape ale d-lui Boerescu, d. Boerescu ipsissimus , plus un independent fără slujbă care înclină spre 
disidență . 

Tot în polemica adresată. nouă „Presa" mai zice că ne-ar fi înfundat cu argumentele ei în cestiunea proiectului 
Grădişteanu. 

„Presa" are halucinaţii cari flatează puterea de judecată a redactorilor ei şi pe cari nu le împărtăşim . „Timpul"” 
n-a tratat cestiunea aceasta. Doi onor. membri ai partidului conservator, sub semnăturile lor şi declarând anume că 
vorbesc în numele lor propriu, au polemizat cu „Presa". Noi din parte-ne n-am făcut decât a exprima oarecari rezerve 
asupra principiului retroactivităţii , care ne pare tot atât de puțin fixat în privirea marginilor lui ca şi acela al raţiunii 
de stat. De-a înfundat sau nu „Presa" pe cineva cu acea ocazie nu putem şti pentru că n-o citim. Noi împărtăşim cu 


totul părerea d-lui Boerescu, că e un organ decăzut şi că ... redactorii ei cată să se silească a o face mai citibilă ... 


[21 ianuarie 1881] 


„ARE HAZ «ROMÂNUL »..."] 


Are haz „Românul". 

Pe cât timp d. C.A. Rosetti se mărginea a-şi arunca în lume logosurile apocaliptice sau d. Costinescu apărarea 
celei mai populare cestiuni, a răscumpărării , lucrul era mai puţin glumeţ; ba fondul discuțiunii : îmbogățirea 
patrioţilor prin pensii reversibile şi prin speculă la bursa asupra hârtiilor ce făceau 18 şi aveau a se cumpăra cu 60 la 
sută, fondul zicem, era chiar foarte trist şi dezgustător . 

Acum însă „Românul face istorie, şi istorie naţională. 

E tocmai ca şi când Offenbach ar scrie mitologie greacă, şi d-ra Louise Michel Viețile Sfinților. 


Tată dar ce ne zice „Românul": 


Uşor este a zice: d-nii Brătianu şi Rosetti aştearnă în socoteala trecutului tot ce le doreşte inima. Dar pentru a 
putea zice aceasta ar trebui ca protivnicii noştri să nu se declare drept coborâtori şi apărători ai acelora cari, făcând 
toate relele, au înnegrit pe toţi cei cari se încercau de a face binele în contra lor. 

Partita naţională există de când există ţara şi de atunci ea se luptă împrotiva boierilor reacţionari şi 
antinaţionali , partitei care s-a fost pus, cum ziserăm adesea, punctul de razem al pârghiei sale afară de națiune; 
partidă care n-a avut alte arme decât intriga înăuntru şi în afară, răzvrătirile , denunțările la străini şi omorul . 

Cunoscută e de toţi anarhia ce domnea în țară după moartea lui Mircea I şi lupta îngrozitoare ce se deschise 


între boieri, împărțiți în două tabere, aceia care cereau stabilirea feudalismului şi aceia cari susțineau emanciparea 


ţăranului. 

Aceşti din urmă (cari susțineau emanciparea ţăranului) izbutiră , şi puseră pe tron pe Vlad Dracul, care lăsă, 
domnia fiului său Vlad al V . .. Boieri [î JI numesc Vlad Ţepeş, Vlad cel Cumplit, şi-l înfăţişează lumii ca un monstru. 

Pentru ce dar? Fiindcă acest Domn, a cărui memorie trebuie reabilitată în fața naţiunii, a pus în țeapă pe 
boieri, cei mişei şi trădători, a făcut noi boieri, dând dregătorie ostaşilor pentru fapte vitejeşti , ceea ce supăra foarte 
mult pe boierii cei antinaţionali , şi pentru că-i fu milă de soarta norodului. 

Până astăzi Vlad Ţepeş rămâne pentru toate spiritele supraficiale , după mărturisile boierilor, un călău, un 
monstru, un duşman al neamului său. 

Nemulţumiţi de Vlad Ţepeş, boierii reacționari trec în partea turcilor ... partida acestor boieri pune pe tron pe 
un favorit al turcilor. Ce nume-i dă istoria? Radu cel Frumos. 

Pentru ce? 

Pentru că-i fu milă de aceşti boieri şi se arătă cumplit pentru popor, întărind privilegiile şi sporind birurile , 
reînființând şi cele desființate . 

Pentru că se uni cu turcii în contra lui Ştefan cel Mare. 

Pentru că dete ţara în mâinile turcilor şi primi să plătească un tribut anual de 20 000 galbeni. 

Pentru c-a dăruit Giurgiu sultanului . . . 

Vlad Ţepeş se urcă iarăşi pe tronul Munteniei ... Ce fac acei boieri? Fug la turci, le vând ţara, pun de ucid pe 
Vlad... 

Ce nume poartă în istoria noastră acela pe care boierii '] pun cu ajutorul turcilor pe tronul Munteniei , acel fiu 
denaturat care primeşte o coroană scăldată în sângele tatălui său etc. etc. 

Istoria 'l numeşte Radu cel Mare. 

Mare în adevăr căci de la dânsul începe decadenţa Țărei Româneşti. 


Boierii sunt mulțumiți : Radu le-a mărit privilegiile. 


Unde foc a citit venerabilul redactor al „Românului" toate poveştile acestea? Sau şi le închipuieşte singur, îşi 
bagă degetul în gură şi le inventează? 

Dar să admitem pentru un moment că aceste lucruri ar fi scrise undeva, să admitem aşadar: 

Că o partidă naţională exista din timpul lui Mircea cel Mare; 

Că ea susținea emanciparea ţăranului; 

Ca şef de partid era Vlad Dracul şi Vlad Ţepeş. 

Iar pe de altă parte exista un partid reacționar , care se răzima pe străini şi voia întărirea privilegiilor. 

Să întrebăm aşadar istoria cine era acel Vlad Dracul, şeful partidului național liberal de pe atunci? 

Mircea I a domnit de la 1387 — 1419, adecă treizeci şi doi de ani. În timpul său Casa Lancaster a ajuns pe 
tronul Angliei, au trăit loan Huss şi Ieronim din Praga, au primit burggravul Friederich de Nürnberg marchionatul 


Brandenburg, s-a-ntemeiat 


actuala Casă imperială a Germaniei; s-au lățit puterea turcilor în Europa: o vreme peste tot foarte turburată şi 
politiceşte şi bisericeşte, căci tot atunci au fost Conciliul de la Constanţa ; în zilele lui erau războaiele între Franţa şi 
Anglia, trei împărați îşi disputau sceptrul Germaniei şi trei papi scaunul Sfântului Petru, atunci trăia Tamerlan şi 
Baiazid-fulgerul , c-un cuvânt şi Asia şi Europa erau în foc. 

Mircea avea un fiu din flori, un bastard, anume Vlad, naţionalul liberal al „Românului". 

Tată-său fiind pe tron încă, şi anume fiind aliat al Europei întregi şi ocupat cu pregătirile bătăliei de la 
Nicopole, Vlad, fiul național liberal , nu găseşte atunci un lucru mai bun de făcut decât să închine țara Poloniei printr- 
un hrisov datat din Argeş 22 mai 1396. 

Tată-său, întors acasă, pune mâna pe el şi-l trimite la Buda, la regele Ungariei. 

Tânărul național liberal fuge de acolo şi intră în garda împăratului bizantin, unde face intrigi contra bătrînului 
său părinte. Mai târziu îl aflăm la Curtea împăratului turcesc din Adrianopole, unde se ocupa, cu aceeaşi treabă. 

Va să zică boierii din partidul naţional cari voiau emanciparea ţăranului au izbutit a-l pune pe acest Vlad 
Dracul, ca şef de partid, pe tron? Iar boierii reacționari cari voiau privilegii ţineau la linia legitimă a Basarabilor? 

Dar ceea ce-i mai ciudat în toate acestea e aiurarea desăvârşită în privința motivelor cari se substituie 
oamenilor de pe atunci pentru faptele lor. 

Naţionali şi reacţionari? Democraţi şi boieri? 

Cearta care se naşte în urma lui Mircea e o ceartă dinastică . Mircea avusese un frate care a domnit înaintea 


lui, Dan I, un fiu legitim Mihail, şi un fiu nelegitim, Vlad Dracul. După moarte-i veni imediat fiul său Mihail. După 


acesta, care trebuie să fi fost şi el bătrân , veni Dan II, fiul fratelui lui Mircea, Dan I. După Dan II veni în sfârşit fiul 
nelegitim, Vlad Dracul. 

Deci între urmaşii lui Dan I şi urmaşii lui Vlad Dracul se 'ncinse acea luptă dinastică care împărți ţara în 
Dănuleşti şi Drăculeşti, căutând unii razim la turci, alţii la unguri, toți în afară. 

Dar Radul cel Frumos a declarat război lui Ştefan cel Mare? 

Dar Vlad Ţepeş nu l-a declarat? N-a avut Ştefan cel Mare a se bate tot atât cu Țepeluş ca şi cu Radu cel 
Frumos? Şi cu cine a intrat Ţepeş în Moldova? Cu turci şi cu tătari, cu neamuri străine. 

Dar cine era acei boieri reacționari despre cari vorbeşte „Românul"? Unde sunt documentele din cari să se 
vază tendenţele lor reacționare, unde sunt privilegiile lor întărite de Radu cel Frumos sau de Radu cel Mare? 

Toate acestea sunt mofturi, sunt scornituri gratuite în socoteala unei istorii abia cunoscute, în care luptele 
dinastice jucau, din nefericire, cel mai mare rol în viaţa tuturor popoarelor. Căci nu numai la noi era aşa, ci 'n toată 
Europa. Minunea consistă tocmai într-asta că, într-un timp în care Europa toată se bătea în capete, noi am avut 
norocirea de-a avea dup-olaltă, o dată în Muntenia pe-un Mircea, apoi în Moldova pe Ştefan cel Mare. Acest din 
urmă era fiul de suflet al lui Mircea; el copilărise la Curtea de Argeş şi la Tîrgovişte, el avea aceeaşi tendinţă de a uni 
creştinătatea în contra Semilunei; c-un cuvânt avea o idee superioară individualităţii sale. Ceilalţi toți sunt contagiați 
de spiritul ambițios al veacului lor. 

Dar cât de falşă e toată înfăţişarea „Românului", cu boierii lui reacţionari şi liberali din vremea aceea, se vede 
de-acolo că tocmai documentele lui Vlad Dracul şi Vlad Ţepeş conţin numirea a mulţime de boieri, cu rangurile lor, 
pe când în documentele anterioare, ale lui Mircea, vedem vro 5 — 6 nume de botez, neavând însemnată alăturea nici 
o demnitate de Curte, ba 'n unele hrisoave nu figurează chiar nici un nume de boier. Se pare dar că demnităţile de 
Curte au luat naştere, după model bizantin, în urma morţii lui Mircea. Tocmai sub Vlad Dracul găsim logofeți , 
spătari, stolnici , paharnici , comişi etc. Se 'nţelege , Vodă trăise la Curtea polonă, la cea ungurească, la cea bizantină, 
la cea turcească, la toate pe rând , pe când bătrânul Mircea nu fusese nicăiri din ţară afară decât o dată la Braşov, la 
încheiarea unui tractat de alianță cu regele Ungariei. 

Dar a numi pe Vlad Ţepeş emancipatorul poporului, naţional liberal etc. e curată copilărie. Noi, nu-i vorbă, le- 
am dori naţionalilor liberali , d-lor Giani, Cariagdi , Carada, Pişca , C.A. Rosetti, tot români de cea mai veche origine, 


un Vlad Ţepeş, căci i-ar lecui 


pentru totdeuna şi [de] prieteşug cu Rochefort şi de multe alte suferințe. Ar vedea dumnealor ce liberal era Vlad V. 

Dar ce glume sunt acestea din partea „Românului"? 

De la Radu cel Mare datează de ex. decadenţa țării? Serios e asta? Radu era om pacinic, după mărturisirea 
tuturor: a împăcat pe turci cu ungurii, s-a împăcat cu Moldova, a înființat două episcopii, a chemat pe Sf. Nifon în 
țară, e predecesorul lui Neagoe Basarab, iubitorul de arte şi, în fine, predecesorul înțeleptului Matei Basarab. Dar 
poate că zilele lui Matei Basarab, considerate de toți ca zile de înflorire, să fie în ochii „Românului" o epocă de 
decadență? Mai ştii? 

Şi iată cum scrie „Românul" istoria în secolul nostru, al pozitivismului , în care fiece teorie trebuie să fie 
întemeiată pe date exacte şi incontestabile ! 

Pentru ce? 

Pentru a dovedi că strămoşii d-lor Giani, Cariagdi, Carada erau amicii politici ai lui Vlad Ţepeş. Nu se 
potriveşte. Veţi găsi între boierii lui Vlad Ţepeş pe-un Dragomir al lui Manea Udrişte , veți găsi pe-un Vintilă 


Florescul , dar de Caradale nici urmă. 


[22 ianuarie 1881 ] 


[„ÎNTRE varne ACUZĂRI..."] 


Între variile acuzări ce ni se aruncă în urma reproducerii articolului d-lui Maiorescu din „Deutsche Revue " 
vedem atât în „Românul" cât şi în „Presa" formulându-se una care pân' acum nu ieşise la lumină. 

„Românul" face pe o parte a dreptei responsabilă, de actele politice ale prințului Grigorie Sturza. 

„Presa" zice că d. Maiorescu lasă a se înțelege că bătrâna dreaptă este cu Rusia. 


Pe ce-şi întemeiază însă „Românul" acuzarea aceasta? 


1. Pe împrejurarea că nu am combătut „Democraţia națională"; 

2. Pe depeşele adresate odinioară de d. Lascar Catargiu către prefectul de Iaşi, prin care i se recomandă 
acestuia ca-n privirea alegerilor de atunci să se înțeleagă cu prințul Grigorie Sturza. 

În privirea punctului întâi discuţia ar fi zadarnică. Nici unui om nu i se poate face o vină din ceea ce nu a 
făcut, ci din ceea ce a făcut. „Românul" susține un neadevăr când zice că n-am combătut deloc „Democrația 
naţională", de vreme ce, dând seamă despre programul ei politic, am declinat orice solidaritate cu politica exterioară 
ce ea propunea, arătând totodată şi cauzele pentru cari declinăm acea solidaritate. Dar, chiar daca n-am fi făcut-o, din 
ceea ce nu am făcut nu se poate deduce nimic, precum nu ni se poate imputa ceea ce nu am zis, ceea ce nu am gândit 
„ceea ce nu am propus. 

În privirea depeşelor cari datează din 1875, iar nu înțelegem ce responsabilitate ne poate incumba . E vro 
descoperire pe care o face „Românul ca din senin? 

Ca şi când n-ar şti toată Moldova că pe atunci prezidentul comitetului electoral din Iaşi era prințul Grigorie M. 
Sturza, ca reprezentant al dreptei. „Românul" se face a uita că, din timpul „Democraţiei naţionale" încoace, prințul 
care, în urma variilor evenimente din urmă, contractase vederi proprii ale sale în privirea politicei esterne şi a celei 
interne, a încetat ipso facto de-a mai face parte din comitetul electoral de la Iaşi, precum şi din partidul conservator, 
ceea ce a şi declarat el însuşi din capul locului. Noi nu discutăm decât în margini foarte restrânse politica esterioară, 
ceea ce nu ne împiedică însă de-a ţinea seamă de opiniile ce se emit în privirea aceasta. De aceea nu discutăm nici 
programul politicei esterioare a prințului. Dar pe de altă parte nu ni se poate imputa nouă dacă prințul a găsit de 


cuviință a accentua o politică pe care, până în anul din urmă, n-o reprezentase nicicând . 


Atitudinea urbană pe care am păzit-o față cu această schimbare a fiului lui Mihai Vodă Sturza se esplică, 
simplu, prin împrejurarea că n-aveam nici o cauză d! a bănui motivele schimbării. Prinţul director de bancă ori de 
drum de fier nu vrea să se facă, pensie reverisbilă n-a cerut, răscumpărare de drum de fier n-a propus, naturalizare pe 
categorii cu anume birou de împământenire n-a voit, c-un cuvânt tendența de-a face avere în socoteala patriei n-am 
putut-o descoperi pân' acum la d-sa. Dar motivele schimbării sale sunt plauzibile sau nu? îl privesc. Pe noi nu ne 
priveşte din punctul de vedere al moralei publice decât curăţia acelor motive. Pân' acum însă, deie-ne voie, onor. 
confrați de la „Românul", a o constata, n-am putut descoperi ca acele motive cari-l determinau pe şeful partidului 
democratic să fie atât de comune, atât de imediat vânătoare de para precum sunt acelea cari determină acţiunea 
nobililor Mihăleşti , Caradale şi Costineşti . Dar or fi ambiţii trezite la mijloc, ambiţii periculoase poate? Vom 
combate acele ambiţii când se vor ivi, le vom combate franc, de-a dreptul, fără perfidie şi fără insinuații . 

În voi însă nu combatem din nefericire ambiţii, ci apetituri . Distinguendum est. în genere, între ambiţioşi şi 
vânătorii de directorate, cei dântâi sunt mult mai puţin stricăcioşi societății. De ambiţii sunt mişcate multe naturi 
superioare, de vânătoare a banului nici una. E prea adevărat însă că pe ambiţioşi nu-i poţi întroluca aşa de lesne, nici-i 
poţi organiza atât de splendid precum Caradalele se organizează, la comandă, în societate de esploataţie . Ambiţiosul 
nu vrea să ia din totalitatea sudorii comune, din averea publică, o parte mare fără nici o compensație , fără nici un 
contraserviciu , ca postulanţii şi cumularzii ; ambițiosul , din contra, e în credința fermă că serviciile pe cari le-ar da 
el naţiunii ar fi echivalente, ar întrece chiar cheltuiala comună. Eroare poate, dar o eroare cel puţin demnă de-un om. 
Voi nu aveţi onoarea de-a vă înşela, voi ştiţi foarte bine că serviciile ce le aduceţi societății nu fac doi bani, de vreme 
ce se soldează cu pagubă, şi cu toate acestea nu vi-i ruşine să vă creați pentru aceste pretinse servicii retribuțiuni 
nemaipomenit de mari. Tot ce luaţi voi în plus peste ceea ce fac în adevăr prețioasele voastre servicii se repărțeşte 
asupra locuitorilor țării, cu atâta se diminuează greutatea pânii săracului şi de-aceea, în urma odioasei dominaţiuni a 
aşa - numitelor voastre principii, mizeria se urcă în oraşe şi la ţară, din cauză că pentru munca naţională, ce vă 
întreține nu restituiți nici un echivalent . 

Se 'nţelege dar că, în judecarea diferitelor mişcări politice din ţară, cată să întrebuiţăm două măsuri deosebite: 
vom deosebi cele sincer politice de cele pretinse sau pretextate politice. Noi credem că, oricât de periculoase ar fi 
mişcări[le] în adevăr politice, ele pot fi combătute cu succes, pe când ceea ce e mai greu de combătut sunt apetiturile 


radicale cari pretextează politica, apetituri cari contractează orice principiu şi orice atitudine, numai să fie satisfăcute 


Faţă cu cele dendâi , de le combatem cu oricâtă asprime, tonul nostru va rămânea urban; dar nu 'nţelegem ce 
fel de considerații am avea a ne impune față cu oamenii cari, sub pretextul că sunt liberali, cred a putea fi, cu patru 
clase primare, directori de bancă, răscumpărători de rentă şi de drum de fier etc. 

lată dar de ce n-am combătut „Democraţia națională", sau cel puţin de ce n-am combătut-o în modul în care 


combatem pe „Românul . 


[23 ianuarie 1881] 


[„„ERODOT AL «ROMÂNULUI» CONTINUĂ ..."] 


Erodot al „Românului" continuă cu autopsia istoriei naționale şi se 'nţelege că orice Domn bun întâlneşte în 
cale e reacționat, e turcofil , iar oricare taie capetele boierilor e naţional şi liberal. 
Presimţisem că şi Mihai Viteazul şi Matei Basarab vor fi trecuţi în registrul negru, iar Mihnea cel Rău şi 


Mircea Ciobanul, descendenții armaşului Dracea , vor fi schimbaţi în martiri ai libertăţii poporului. 


De la moartea lui Neagoe Basarab până la Mihail Bravul — zice „Românul” — sunt aproape optzeci de ani şi vedem că 
douăzeci de Domni s-au pus pe tron şi pe rând s-au scos. Însă, în mijlocul acestei anarhii , lanțul privilegiilor se rupe, poporul 
începe să răsufle. 

Atunci vine Mihai, căruia posteritatea i-a dat numele de Viteaz. Însă Mihai vine prin boierii cei răi, are nevoie de ei, se 
supune dar lor. 


Mihai iscăleşte acel aşezământ care robeşte definitiv pe țărani. 


Ştie modernul Erodot în ce stare a găsit Mihai Vodă ţara după ce se rupsese lanţul privilegiilor şi poporul 
începuse să răsufle? 

Despopulată . 

Plângerea lui permanentă în corespondența cu Poarta ori cu Curtea din Praga e că are ţară, dar nu are popor. 
Glebae adscriptio , legarea de pământ a locuitorului , e o măsură legislativă care s-a luat în toate țările pe rând , după 
cum o dictau împrejurările. Un popor bântuit din toate părţile de neamuri străine e în continuă migraţiune cu tot ce 
are, pe pământul patriei şi dincolo de marginile acestui pământ . 

Mihai Vodă a luat dar o măsură pentru a fixa populaţia şesurilor , ba a aşezat chiar colonii. Un domn avizat a 
se lupta cu toată lumea, deci a avea o oaste, trebuia să fixeze în loc poporul pe care-şi întemeia şi bugetul şi armata. 
Aceasta este explicarea adscripţiunii la noi, tot acest înţeles îl are edictul lui Ivan cel Cumplit. Rusia ar fi rămas un 
ocean de triburi în vecinică migrațiune fără edictul care le-a fixat pe toate de pământul cui s-o găsi. Tot aşa ar fi 
rămas şăsul Ţării Româneşti. 

Un studiu asupra originilor proprietății imobiliare în Ţările române ar arăta clar ce raporturi trebuiau neapărat 
să se nască între proprietarul mare şi sătean în vremea aceea. 

Cea întâi proprietate e a statului. 

Acum o sută de ani, la 1782, guvernul austriac au făcut Divanului Moldovei douăzeci şi şase de întrebări 
juridice. 


Răspunsurile Divanului sunt clare: 


Tot locul ţării dintru început Joc domnesc au fost ... Toate moşiile ce se stăpânesc din vremile vechi şi mai pe urmă de 


luminaţii Domni sunt date danii , cu hrisoave domneşti, după slujba şi cinstea fiecăruia, pe cât au voit Domnul. 


Din ideea aceasta decurge apoi proprietatea răzeşească sau a moşnenilor . 


Un document al lui Vlad Ţepeş ne arată cum se întemeia această proprietate: 


deci dat-am lor şi Domnia mea ca să le fie moşie de nimenea atinsă dupre zisa Domniei mele; lor şi copiilor lor şi 


nepoților lor şi strănepoților ; şi oricui din ei se va întâmpla moarte, moşia să nu se vânză , ci să treacă la cei rămaşi. 


Proprietatea inalienabilă şi în devălmăşie e răzăşia veche. „„Moşiile răzăşeşti s-au împărțit şi se împart şi acum 
pe câți răzeşi sunt şi se cuvine fiecăruia partea sa", zice un răspuns al Divanului. 

Proprietatea mare se datoreşte unei alte ordine de lucruri. Pământurile domneşti pustii se dăruiau cu dreptul 
de-a le coloniza . Acest drept nu cea atât de simplu precum s-ar crede. Oricine scăpa pe-o asemenea slobozie 
(libertate) — sunt 43 de sate în România cari poartă acest nume — era iertat de orice crimă, chiar de cele capitale , 
exceptând înalta trădare. Se 'nţelege că cine s-aşeza într-un asemenea loc n-o putea face decât cu condiţiile ce i le 
punea proprietarul. Pe asemenea locuri pustii dăruite se colonizau (cu de-a sila) prizonierii de război şi Domnii vechi 


dăruiesc adesea cîte - o sumă de familii de tătari cari, după numele de botez citate, se vede că erau deja creştinate . 


E o eroare capitală de-a confunda toate populaţiile țării de pe atunci sub numele de „popor”, în opoziție cu 
boierii. Erau populaţii etnograficeşte superpuse şi suntem convinşi îndeosebi că elementul românesc au fost, dacă nu 
dominant, desigur pe deplin liber. Că se vor fi născut stări cronice de nedreptate nu tăgăduim , dar aceasta s-au 
întâmplat mai ales sub domniile străine. 

Celula constitutivă a vechilor state române este republica țărănească, precum s-au păstrat mult timp la Câmpu- 
lung (în Bucovina) şi la Vrancea, o republică eminamente aristocratică . 

A veni în lumea aceasta, unde gloria unuia era gloria comunei întregi, proprietatea era a neamului cu istoria şi 


cu tradiţiile lui, nu a individului, şi a pune măsura egalității 


moderne, măsura prezentului, în care temeiul inegalităţii nu este nici inteligenţa, nici vitejia, nici caracterul, ci banul, 
banul cosmopolit pe oricare cale ar fi el câştigat , a măsura trecutul cu banul e un sacrilegiu față cu istoria națională. 

E evident că Mihai Vodă nu putea vorbi în edictul său despre răzăşi, despre elemente statornice . El a fixat pe 
proprietăţi elementele bântuite , flotante, ale unei ţări căzute în dezordine deplină prin invaziunea tătarilor şi turcilor, 
el a adus orânduială unde era caos. Alt înțeles nu poate avea g/ebae adscriptio, legarea de pământ . Sub fanarioți 
acest raport a degenerat în robie. Cu atât mai rău, dar istoria noastră nu cunoaşte român rob şi nu putem admite ca 
epoca fanarioților să facă parte din istoria statului şi dreptului public în România. Domnii aceştia nu erau aleşi de 
boieri, armată şi popor, naţia nu era legată prin jurământ către Domnii fanarioți, ei erau numiţi ca guvernatori de către 
turci, autoritatea lor e uzurpată, e pân-în sâmburele ei ilegitimă , şi oricine a ridicat braţul în contra lor a făcut o faptă 
bună şi lăudabilă . 


Despre Matei Basarab „Românul" zice următoarele: 


Nu putem să pierdem din vedere că reîntoarcerea la vechile datini nu înseamnă altceva decât întoarcerea la aşezământul 
lui Mihai, fapt care se dovedeşte prin citirea legilor lui Matei Basarab, legi cu totul reacționare, cum am zice astăzi ... Reformele 
reacționare ale lui Matei Basarab şi nepomenita împilare a lui Constantin Basarab împinseră pe popor la desperare şi la răscoală. 


Dorobanţii şi călăraşii — iar nu seimenii — se scoală în contra tiranilor țării. 


Iată dar până şi Matei Basarab devenit tiran al țării. 

„Românul" ne dă elemente pentru a judeca acea tiranie . 

Sub fanarioți, la 1740, erau numai 147000 familii în ţară. 

La 1745 numai 70000 familii. 

La 1756 numai 35000 familii. 

Ştie modernul Erodot cîte familii erau sub Matei Basarab ? 

400000, ceea ce corespunde c-o populaţie de 2 milioane şi mai bine. Bugetul țării era de 700000 de galbeni, 
ceea ce ar fi în moneta de azi 8 1/2 milioane de franci, sumă fabuloasă pentru timpul fanarioţilor; oștirea era de 
100000 până la 150000 de oameni. Paul din Aleppo, martor ocular, spune că ţara e foarte des populată , populaţiune 
imensă . 

De la două milioane populaţia scade sub fanarioți la 175 000 suflete. 

După opinia „Românului" boierii sunt de vină şi la căderea lui Constantin Brâncoveanu , şi anume boierii cei 
reacționari. Până şi copiii ştiu cauza căderii Domniei române, numai modernul Erodot nu. Cauza e că Dimitrie 
Cantemir a încheiat cu Petru cel Mare fatalul tratat de alianță de la Lusk şi că spătarul Toma Cantacuzin, în contra 
voinței Domnului său, a trecut cu călărimea în partea ruşilor, a împresurat Brăila, ce era cetate turcească, şi a luat-o 
cu asalt. Brâncoveanu , spăimântat de fapta lui Toma Cantacuzin, se retrage la Tîrgovişte şi se declară neutru. Petru 
cel Mare voieşte să spargă capul trimisului lui Vodă, lucru de la care-l împiedecă Cantemir. 

Nu tăgăduim complicitatea Cantacuzinilor la moartea tragică a Domnului, dar complicitatea boierilor în 
genere o negăm. Vodă era din nenorocire la Bucureşti, nu la Tîrgovişte. Un corp de armată turcească stătea la 
Giurgiu, gata să treacă totul sub sabie. Mustafa Aga le declara boierilor că sunt responsabili pentru Brâncoveanu , iar 
pe negustori [î ]i făcu responsabili pentru boieri. 

Cantacuzineştii şi-au expiat greu complicitatea lor. E adevărat că urmară pe tron» pentru prea puţin timp, dar 
plătiră cu capetele ambiția lor. De origine din Franţa, rămaşi în urma Cruciatelor în Constantinopol, unde-au ajuns la 
cele mai înalte demnități, reduşi sub turci la treapta de negustori, Cantacuzineştii au pribegit de timpuriu în România. 
Încuscrindu-se cu familia străveche a Basarabilor, au adus pieirea acesteia şi pieirea ţării. Mâna lui Dumnezeu e grea. 
Basarabii — şi Dănuleştii şi Drăculeştii — au avut parte de binefacerea comună tuturor neamurilor ostenite de 
bântuirile neîndurate ale istoriei, s-au stins. Dar acei cari i-au dărâmat au avut nefericirea de-a vedea, neam după 


neam, înjosirea politică şi morală a unei vechi şi glorioase ţări. 


Şi oare nu înjosire este când mânile unor nevrednici turbură până şi cenuşa unui sfânt cum era Matei Basarab? 
Cu ochii lui Paul din Aleppo î [1] vedem pe bătrânul Domn jucându-se cu copiii de pe stradă şi aruncându-le 
bani din balconul Curţii din Tîrgovişte, cu aceiaşi ochi î [1] vedem 


întins în sala cea mare a palatului, cu fața bătrână descoperită şi cu ochii închişi, îmbrăcat în haine regale cu nasturi 
de aur şi blănite cu samur, iar de la cap până la picioare un giulgiu subțire de mătase albă c-o mare cruce de aur. 
Patriarhul Antiohiei — un arab — citea rugăciunile mortuare sub lumina făcliilor mari de ceară. Om care nu ştiuse 
altă limbă decât cea românească, om de-o nepilduită vitejie personală şi de un nepilduit patriotism. 


Căci iată, cuvintele iscălite , ba rostite poate de el: 


Se întâmplă de stătură mitropoliți şi domnitori ţării oameni străini nouă, nu cu legea sfântă , ci cu neamul, cu limba şi cu 
năravurile cele rele, adică greci; cari, după ce nu se îndurară nici se leneviră a pune jos obiceiurile cele bune, bătrâne ale ţării, 
pentru care stricăciune a obiceiurilor curând le fu a aduce şi ţara la risipire desăvârşită şi la pustiire . . . De care lucru bine 
venise vremea cuvântului lui David, sfânt prooroc şi împărat, a-l zicere şi noi cu puţinel mai schimbându-l : Doamne, veniră 
străinii în moşia noastră şi-şi spurcară mâinile lor cu mite şi îndrăzniră a vinde şi a cârciumări sfintele taine şi a goni pe 


moşnem , şi în trudele şi ostenelele lor a băga pe străini ... 


Dar Matei ura de moarte pe greci şi pe muscali ! Dar nici n-a vrut să primească pe ambasadorul Moscului, 
strigând : „Să nu-i văd fața!" 

Matei Basarab era sfânt şi de aceea avea darul clarvederii . Poate că, în noaptea viitorului, ochii sufletului său, 
a sufletului celui mai românesc care a existat vreodată, au întrevăzut caricaturi ca d-alde Giani, Cariagdi, Carada, 


C.A. Rosetti, ba a întrevăzut poate şi ... politica şi alianțele lor. 


[25 ianuarie 1881] 


[„„«ROMÂNUL» CONTINUĂ A SE OCUPA. ..."] 


„Românul" continuă a se ocupa cu articolul din „Deutsche Revue" pe care, cu obicinuita sa bună credință , 
continua a-l numi manifest şi program al politicei esterioare a partidului conservator. 

Daca am avea a face cu oameni de bună credință orice discuţie în privirea aceasta ar fi încetat fără îndoială. 
Cititorii „Timpului" [î ]şi [aduc] ' aminte că, reproducând ro [mâne ]şte acel studiu, i-am premis o rezervă lesne de 
înţeles, care, [într-] un articol acoperit de sem [nătura ] autorului, ar fi fost de pri [sos ] [chi Jar*, dar pe care am pus- 
o [totuşi] ştiind în ce ţară trăim. Şi [în ade ]văr nu ne-am înşelat. Nu [numai că] „Românul" mută cu totul terenul 
controversei de pe acela al obiectului pe acela al persoanelor, dar [î i atribuie d-lui Maiorescu lucruri pe cari nu le-a 
spus niciodată, precum sunt cele publicate în „Politische Correspondenz", în „Bukarester Tagblatt" şi în altele. E 
evident că atunci când cineva te acuză de-a fi zis ce n-ai zis, de-a fi făcut ceea ce n-ai făcut, orice discuţie serioasă 
cată să 'nceteze . 

De aceea nici credem de cuviință a pune în discuţie articolul d-lui Maiorescu. Oricât de interesantă ar fi 
cestiunea dacă alegerea principelui Carol este sau nu întru câtva o operă a diplomaţiei germane, oricât de întunecoasă 
ar fi cauza pentru care M. Sa împăratul Austriei n-a voit mai întâi să primească pe principele Dimitrie Ghica, oricât 
de inesplicabile ar fi concentrările de trupe turceşti la Dunăre, toate acestea nu se pot discuta decât cu tonul liniştit al 
bunei credinţe reciproce şi, unde n-o vedem aceasta, ba unde vedem că o opinie [î ]i dă ocazie „Românului" de-a se 
sumuța până a ne da lecţii de patriotism, acolo cată să renunțăm la plăcerea de-a compara argumentele noastre cu 
ale „Românului", ceea ce constituie esenţa oricării discuţii serioase. 

Ceea ce voim să dăm în şirurile următoare este o esplicaţie cu totul materială. 

Înainte de toate, cuvântul de „jună dreaptă" întrebuințat în traducerea noastră nu e întrebuințat în originalul 


german. 


! Text lacunar din cauza deteriorării ziarului 


Redactorul acestei foi a tradus termenul jungconservativ cam impropriu prin juna dreaptă şi a prefăcut fără 


voie o deosebire mai mult de vârstă sau de temperament într-o deosebire de vederi, precum s-au accentuat poate 
cândva într-un cabinet prezidat de răposatul Epureanu. Va să zică e un termen analog, nu adecuat, acela de „jună 
dreaptă". Astfel o eroare de traducere îi serveşte „Românului" drept bază a articolelor lui polemice . 

E natural asemenea ca noi cei întâi să fi reprodus articolul din „Deutsche Revue" pentru că, dacă „Românul" 
sau altă foaie ne apuca înainte, atunci n-am fi fost în stare de-a ne impune de mai nainte rezervele noastre față cu 
concluziile studiului. Dar dacă nu ni le-am fi impus ar fi venit „Românul" să atribuie şi mai fățiş, daca se poate, acele 
concluzii ca program absolut al politicei conservatoare. N-avem a ne lupta în ţara noastră numai cu argumentele, ci 
mai cu seamă cu reaua credință a adversarilor noştri, şi de aceea eram datori a preântâmpina publicarea studiului în 
alte ziare reproducându-l noi mai întâi , chiar daca forma eminentă şi vederile largi ale lui nu ne-ar fi ademenit. 
Articolul, lung fiind şi tradus cu repejunea ce i se impune vrînd - nevrînd unui ziarist , a fost inserat fără chiar ca 
autorul să fi fost consultat daca voieşte sau nu să-l vază tipărit în ziarul nostru, fără consultarea comitetului de 
redacție, pe răspunderea proprie a redactorului acestei foi. De ce? Pentru că era o traducere dintr-o foaie din 
Germania, pentru că era acoperită cu semnătura autorului, pentru că în asemenea caz orice generalizare e peste 
putință. Daca d. Dumitru Brătianu ar publica în „Românul" un studiu în feliul Datoriei de conştiinţă cătră țara sa noi 
credem că nu e deloc nevoie ca d. C.A. Rosetti să noteze anume că părerile d-lui D. Brătianu nu sunt pe deplin 
identice cu ale sale; daca d. Ion Ghica propunea în „Românul retragerea oștirii române la munte, d. C. A. Rosetti n- 
ar fi avut deloc nevoie să declare că trecerea Dunării nu e identică cu retragerea la munte ş.a.m.d. La noi lucrul stă şi 
mai altfel. Noi am declarat, pentru cine ştie să citească, că nici nu ne-am pus întrebarea pe care şi-a pus-o studiul 
din „Deutsche Revue", că împrejurările nu sunt încă destul de fixate pentru ca o asemenea întrebare să ni se impuie şi 
să ceară o soluţiune imediată. 

Dar toate acestea nu ajută nimic. Cată să suferim a vedea revărsându-se asupră-ne toate deducţiile 
„Românului", ba a vedea atribuindu-ni-se toate cîte se scriu prin ziarele din Viena şi din Berlin fără ştirea noastră. 

Prea confundă „Românul" partidul conservator, în care fiece membru [î ]şi are cugetarea sa proprie, pe care e 
liber de-a o exprima sau de-a o pune în acord cu a celorlalți, cu turma necuvântătoare a Caradalelor, care ridică 
maşinalmente mânile când i se ordonă şi nu gândeşte nimic. A gândi , a-şi scrie gândirile , a le comunica, fie 
publicului din străinătate, fie celui român, ar trebui sa fie permis, credem, fără a-ţi vedea semnătura nesocotită şi 


ideile proprii atribuite altora. 


[27 ianuarie 1881] 


[„„scanpaLuL ZILEI..."] 


Scandalul zilei e deturnarea a 83000 franci comisă în Ministerul de Finanţe, al cărei autor se presupune a fi un 
d. George Bilcescu , frate cu directorul Băncii Naţionale. 

Deşi nu se cade să prejudecăm afacerea şi mai ales nu cercetările justiţiei, ne e teamă totuşi că influenţele de 
cari se bucură patrioţii în ţară la noi sunt prea puternice şi prea subtile pentru ca un delict, oricât de clar, să poată fi 
cercetat în mod serios când priveşte pe unul din ei. 

Astfel în cercetarea atentatului Pietraru am văzut nu numai arestându-se fără umbră de bănuială oameni 
nevinovați, dar s-a găsit totodată o cale pentru a depărta pe judecătorii cari nu dezvoltaseră esces de zel în sensul 
prefectului de poliţie. Un Brătianu, rudă desigur cu ministrul - prezident , e numit într-un post la care aveau drept 
judecători mai vechi, e numit anume poate pentru ca aceşti din urmă să se simtă jigniți în demnitatea lor şi să-şi dea 


demisiile . 


E o curată întâmplare numirea acelui d. Brătianu, dar o întâmplare care înlătura din justiţie tocmai pe un 
judecător ce făcea instrucția atentatului şi care de ex. nu găsea indicii de vină asupra căpitanului Florescu. Se va găsi 
neapărat vrun judecător stacojiu care să creeze probe, chiar daca n-ar exista, împotriva acelui căpitan, a cărui singură 
vină pare a consista în împrejurarea că-l cheamă Florescu. 

Dar ne mai aducem aminte de o altă afacere, minunat cercetată . 

D. Moldoveanu , c-o scrisoare autentică, a cărei traducere e omologată şi legalizată de-un notar imperial din 
Odesa, dovedeşte că mucenicul Simeon Mihălescu a luat bani de la antreprenorul Warszawski pentru a pune pe 


cărăuşii români sub biciul cazacilor , ca să fie mânați până dincolo de Balcani cu proviziile armatei imperiale. 


În timpul cercetării mucenicul — în loc de-a fi suspendat din funcţie — e din contră mănținut de amicul său, 
d. loan Brătianu, dirijează singur cercetările în contra „sa, [î ]şi cheamă Chiriţopolii şi Simuleştii la Bucureşti şi-i 
dresează cum să răspunză , judecătorul nu poate face decât o instrucţie viţiată în tot cuprinsul ei prin prezența acestui 
domn în Ministerul de Interne, găseşte în fine că nu e caz de urmărire şi * e e e numit, prin protecţia mucenicului 
Mihălescu , funcţionar la spitalele Brâncoveneşti , c-o leafă desigur mai considerabilă decât cea de magistrat. 

Dar mai mult încă. Mucenicul declară în Senat, unde fusese ales pentru a fi spălat de afacerea Warszawski , că 
scabroasele afaceri există în adevăr, că degetele sale de mucenic ridică chiar un colțuleţ al vălului , şi ... Senatul, 
Corpul ponderator , prezidat de un fiu de Domn, trece la ordinea zilei ca şi când nimic nu s-ar fi zis, vorba ceea „nici 
usturoi n-a mâncat , nici gura nu-i miroase”. 

lată dar cum se fac cercetările la noi când sunt patrioţi la mijloc. Altceva când cei urmăriți nu sunt patrioți. 
Buni nevinovaţi se ţin atunci luni întregi prin închisori , după avizul unui geniu în criminalistică , a învățatului , a 
profundului şi deşteptului d.Radu Mihai. Biblioteca acestui din urmă în ramura dreptului penal nu e tocmai bogată în 
volume. Cincizeci şi două de cărți, împărțite în cupe, trefle , carale şi pici , iată călăuza ordinei publice şi a justiţiei în 
România. 

Revenind aşadar la afacerea celor 83000 franci lipsă din vânzarea timbrelor , constatăm că prevenitul s-a 
constituit singur prizonier, prezentându-se la poliţie şi declarând că, de va fi condus la ministeriu, va proba că n-a 
deturnat nimic şi că nu lipseşte un ban. 

Noi nu bănuim pe nimenea, ci numai împrejurarea că cineva este patriot. 

Dar câteva împrejurări totuşi trebuie relevate . 

Prevenitul dispăruse în urma descoperirii. Nu ştim întru cât această dispariţiune poate fi pusă în legătură cu 
vreo întâmplare romantică, dar ne rămăşim că colegii Mihălescului ar afla în fantazia lor, în genere nu tocmai bogată, 
şi o soluţiune plauzibilă a acestei dispariţiuni . 

A doua împrejurare ce merită arătată e că, dacă lipsurile s-ar ridica în adevăr la suma de lei 83000, trebuie să fi 
trecut mult, foarte mult timp de când gestiunea acestui funcționar inferior de la Ministeriul de Finanţe nu va fi fost 
revizuită de şeful depozitului timbrelor . 

A treia împrejurare, asemenea curioasă, e că şeful depozitului timbrelor nu are garanţie, deşi legea 
garanție fixată. Notăm că procurorul înaltei Curți de Compturi i-a observat Ministeriului de Finanţe această lipsă şi că 
Ministeriul, atât de zelos întru căpătuirea prietenilor, a răspuns că şeful depozitului e numit numai provizoriu, deci n- 
are nevoie de garanție. Provizoriu, neprovizoriu — rezultatele se văd. 

Cine va păgubi e se 'nțelege patria, pururea patria. 

Mai relevăm încă un zgomot ce circulează. 

Există în secolul nostru o manieră ciudată de-a da socoteli . Înainte se dădeau în ţifre , azi în locul acestei 
invenţiuni a lui Pitagora , cam învechite şi rele ca toate lucrurile retrograde se întrebuințează o invenţie mai modernă 
şi mai expeditivă : chibriturile . 

Se zice, deşi o notăm sub toată rezerva, că şi în cestiunea acestor 83000 franci socotelile s-ar fi dat deja. 
Dosarele privitoare la afacere au fost revizuite cu toată stricteţa şi cu tot focul cuviincios, încât alt caz de urmărire, 
afară de niţică cenuşă, nici n-ar mai fi existând . 

Dar să nu uităm ca trăim sub un guvern al progresului şi al luminelor . „„Luminează-te şi vei fi" zice 
„Românul". „Luminează-te cu focul dosarelor şi vei fi patriot cinstit" ar fi aplicarea locuţiunii gazetei liberale la cazul 


concret de azi. 


Relata refero . Ar fi bine dacă foile oficioase sau cea oficială şi-ar da silința de-a risipi îmegrijirile publicului, 


devenit atât [de] sperios în materie de avere a statului sub dominațiunea roşie. 


[28 ianuarie 1881] 


[„NU ESTE CESTIUNE CARE ... "] 


Nu este cestiune care să fi fost exploatată cu mai multă sfruntare de către partidul roşu în contra partidului 


conservator decât cestiunea finanţelor statului. Arma obicinuită a acestui partid, calomnia , nu a fost de ajuns: 


oficioşii şi oficialii partidului nu s-au sfiit să recurgă la arătări neexacte , la contradicţiunea cea mai vădită între vorbă 
şi faptă, ba chiar la minciună în toată goliciunea ei, pentru ca să înnegrească pe adversarii lor şi să se laude pe dânşii . 

Chiar mai alaltăieri „Românul" revine din nou, cu ocaziunea prezentării bugetului pentru anul 1881, şi repetă 
ceea ce de mii de ori i s-a demonstrat că nu este exact: 

Că numai de la 1869 s-ar fi ivit deficitele , pe când cu toții ştim că împrumutul domenial s-a contractat în 
singurul scop de-a plăti datoria flotantă a statului, sporită în mod spăimântător mai cu seamă prin gestiunea roşiilor 
din 1867 şi 1868; 

Că conservatorii au creat diferite impozite în anii 1871 — 1875, pe când iarăşi este cunoscut că drumul de fier 
Stroussberg este o moşteniră lăsată de roşii şi că dânşii contractaseră obligația pentru stat de-a plăti de la un an la 
altul o anuitate de 19 milioane fără măcar să se fi preocupat de a-i da pentru aceasta resursele necesare, lăsând 
guvernului care urma după dânşii ingrata misiune să pună tezaurul public în stare a-şi îndeplini obligațiunea; 

Că bugetele conservatorilor erau fictive şi că ale roşiilor sunt echilibrate ; că conservatorii făceau împrumuturi 
pentru ameliorarea lor, iar că roşii le echilibrează şi fără împrumuturi şi fără impozite nouă; că veniturile sub 
conservatori se umflau în mod artificial, pe când sub roşii veniturile sunt prevăzute cu o stricteță matematică. (Vom 
avea ocaziune în cursul studiului ce vom face asupra bugetului anului curent să demonstrăm puţinul temei şi puțina 
exactitate a acestor arătări ); că guvernul conservator ar fi lăsat după declarațiunea d-lui Strat o datorie flotantă la 
începutul anului 1876 de 30 milioane, pe când „Românul" ştie că susţinând aceasta spune un neadevăr. Astăzi este 
demonstrat pentru toţi, chiar prin situaţiunile tezaurului publicate de roşii, că jena momentană de la începutul anului 
1876, de vreo 16 milioane, a fost cu totul înlăturată prin rămăşiţele din 1874 şi 1875, ce aveau să se încaseze şi cari s- 
au şi încasat. Acele rămăşiţe covârşeau datoria flotantă din acel timp şi, dacă s-ar fi dat de roşii la destinaţiunea lor, 
adecă la plata puţinelor mandate cari erau în suferinţă la începutul anului 1876, statul nu ar fi avut nici o datorie 
flotantă de pe urma conservatorilor, căci ei n-au lăsat bonuri de tezaur în circulațiune . Dar roşii au profitat, cu buna 
lor credință obicinuită, să soldeze bugetele lor cu resurse pe cari le sustrăgeau din încasările anilor anteriori lăsate de 
conservatori, şi nu numai au mănţinut mica datorie flotantă din anul 1876, dar au sporit-o , suind-o la 49 milioane la 
începutul anului 1880, şi astăzi numai Dumnezeu ştie la ce sumă, căci pentru contribuabili şi Corpurile legiuitoare 
există cel mai mare întunerec asupra celor ce se petrec în Ministeriul de Finanţe. 

În adevăr, situaţiunea tezaurului la închiderea exerciţiului 1879 ne este cu totul necunoscută. Poate 
Constituțiunea, poate legea contabilităţii să oblige pe ministrul de finanțe să prezinte la deschiderea Corpurilor 
legiuitoare expunerea situațiunii? O asemenea îndatorire este sfântă numai pentru conservatori şi a şi fost îndeplinită 
de dânşii în tot timpul guvernării lor, de la 1871 la 1876. Nu numai situaţiunea se prezenta la fiecare an şi încă, 


înainte de depunerea bugetului pentru anul următor, dar la fiece trimestru se 


publica pe atunci o situaţiune prin „Monitorul oficial" din care orice contribuabil putea vedea mişcările fondurilor 
publice, încasările şi cheltuielile. Dar pentru roşii obligațiune nu există, ferească Dumnezeu! Partidul roşu este 
întreaga națiune; dd . Brătianu şi Rosetti fiind personificarea cu două feţe a partidului, destul este ca d-lor să 
cunoască situațiunea finanţiară; ce trebuință mai este dar ca reprezentanții țării să fie informaţi ? Ce drept are coteria 
dreaptă, cum ne califică „Românul", să se amestece şi să cerceteze afacerile publice? De aceea nici publicaţiune a 
gestiunii tezaurului, nici dare de seamă către Corpurile legiuitoare. În asemeni condițiuni îi vine lesne „Românului" 
să decerneze partidului său cununi de lauri pentru gestiunea anului 1879 şi a anului 1880. Victoria este dobândită fără 
contradictori . 

Suntem la finele lui ianuarie. Sesiunea ordinară începe la 15 noiemvre şi se sfârşeşte la 15 febr . Sub pretext că 
Corpurile legiuitoare n-ar avea timp să discute bugetul în timpul de la 15 noiemvre la 1 ianuarie, astfel ca bugetul să 
fie votat înainte de termenul când urmează să se pună în aplicaţiune (în realitate însă fiindcă guvernul roşu nu-şi face 
datoria, căci d. Brătianu se ocupă de orice afară numai de îndatoririle sale administrative) d-sa a obţinut cu înlesnire 
de la partizanii săi schimbarea anului bugetar. Începutul lui s-a transportat de la 1 ianuarie la 1 aprilie şi ţara a făcut 
astfel un nou progres roşu; avem acum un an calendaristic şi un an bugetar. 

Cel puţin acum eram în drept să, aşteptăm ca bugetul să poată fi discutat la timp şi să fie discutat serios, cu 
atențiune şi în amănunt . Ne-a mai rămas însă numai 15 zile până la finele sesiunii . Vom obţine dar iarăşi sau un 
buget votat cu iuțimea vaporului , precum se votează de către roşii orice lege importantă; sau vom vedea iarăşi 
prelungindu-se sesiunea ordinară şi devenind o sesiune fără sfârşit . Oare să nu fi fost acesta adevăratul motiv al 
schimbării anului bugetar? Aşa se dă o aparenţă de legitimare rentei anuale ce s-a ingajat d. Brătianu să deserveze d- 
lor deputaţi, plătind diurna nu trei luni pe an, precum o prevede Constituţiunea, ci cîte şase şi şapte luni pe an. Apoi 
această lungire a sesiunii mai are şi avantajul să discrediteze Senatul, instituţie atât de agreată de roşii; căci în timpul 


sesiunii ordinare dd . senatori neavând nimic de lucru, este firesc lucru ca mai târziu Senatul să se descomplecteze , 


dd . senatori neputând şedea cîte 6 şi 7 luni în Bucureşti, ca să aştepte bunul plac al d-lor deputaţi ca să discute vreo 
lege importantă. 

Oricum ar fi, în sfârşit avem dinainte-ne proiectul de buget al anului 1881, precum l-a conceput d. Brătianu. 
Bugetul ne înfăţişează la venit 119 671 214 lei şi la cheltuieli aceeaşi sumă; cu alte cuvinte, bugetul este echilibrat 
până la o para. 

Ne grăbim a exprima d-lui Brătianu adminiraţiunea noastră pentru minuțiozitatea lucrării sale. Dacă d-sa n-a 
moştenit de la d. Dimitrie Sturza gustul statisticei finanţiare şi n-a fost în stare să ne dea o edițiune de dare de seamă 
furnicând de cifre şi de combinaţiuni — cari conduceau adesea la concluziunile cele mai fantastice, precum obicinuia 
d. Sturza — apoi cel puţin d. Brătianu a învăţat de la d. Sturza amănunțimea migăloasă , şi potriveala de cifre, căci ne 
prezintă un buget echilibrat matematiceşte . Bugetul d-sale va avea nici mai mult nici mai puţin decât (lăsând 
milioanele şi sutimile de mii la o parte) 214 lei cheltuieli şi 214 lei la venit; adică nici un leu mai mult, nici mai puţin 
decât 4. 

Putem încă exprima d-lui Brătianu gratitudinea noastră pentru modestia sa. Odată intrat pe calea potrivelelor 
de cifre, apoi de ce nu ar fi mers mai departe, de ce nu ar fi creat chiar un mic excedent ? Ce merit ar fi fost pentru d- 
sa să ne arate că venitul este de 216 lei şi cheltuiala de 214 lei. Cei doi lei excedent ar fi putut cere să i se voteze d- 
sale, ca să-i toarne în aur şi să-i poarte ca medalie pentru primul buget cu escedent care s-a votat în România! 

Dar ce alt decât un buget de potriveală se poate numi un asemenea buget. Până vom intra în amănunte ca să 
dovedim aceasta să cităm numai pasajul de la pagina VIII din expunerea de motive: 


Amenzi judiciare s-au prevăzut 310 000, şi d. Brătianu zice: 


Această sumă, deşi mai mare decât mijlocia încasărilor pe cinci ani, care este de lei 123 387, este egală cu a anului 


curent. Ea s-a mănținut deoarece încasările din amende se măresc din ce în ce. 


(Aceste încasări au mers de la 1875 încoa tot descrescând , precum se dovedeşte prin tabloul de la pagina 6 a 
expunerii de motive. în anul 1879 n-au fost decât de 105000 şi d. Brătianu prevede aproape întreit !) 


Găsim de prisos a compara bugetul în bloc al anului 1881 cu acel al anilor anteriori. Asemenea comparaţiuni 
n-au nici un folos. A zice spre pildă, în genere, că înainte bugetele fiind numai de 80 — 90 milioane şi acum fiind de 
119 milioane, bugetul cel nou este sporit peste capacitatea contribuabililor, sau a zice că sporirea simţitoare a 
bugetului unui an în comparaţiune cu bugetul anilor anteriori este un indiciu al sporirii avuţiilor particulare nu este 
exact în mod absolut. Pentru ca o comparațiune să poată duce la concluziuni temeinice trebuie ca termenii de 
comparaţiune să fie identici . Aşadar am conchide greşit dacă am judeca spre pildă bugetul 1881 numai după 
totalitatea sumei de la venit şi de la cheltuieli, căci este firesc lucru ca bugetul pentru 1881 să prevază o sumă totală 
superioară celei de mai nainte, pe cât timp în acest buget s-au introdus veniturile şi cheltuielile Dobrogei , s-au 
prevăzut veniturile brute ale monopolului tutunului şi ale băuturilor, cari neapărat trebuiesc să fie cu mult superioare 
celor prevăzute în bugetele anterioare, ce nu cuprind decât veniturile nete şcl . Precum iarăşi, când de la un buget 
normal al unui an oarecare am trece în viitor la un buget urcat peste măsură, unde sporirile fiecării ramuri de venit n- 
ar fi rezultatul progresiunii naturale, ci o umflare arbitrară, am greşi dacă am conchide că avuţia publică a crescut şi 
că prin o bună administraţie s-au îmbunătăţit resursele fiecărui particular. 

Când voim să criticăm un buget trebuie să vedem cum se justifică produsurile de venituri şi la ce cheltuieli 
sunt destinate să fie întrebuințate. În asemenea condițiuni am fi dorit ca roşii să fi judecat gestiunea partidului 
conservator. Noi ne propunem a o face pentru anul 1881 în numerile viitoare. Un contribuabil va fi fericit să plătească 
contribuţia sa, va admite chiar un impozit sau un împrumut, numai cu condițiune de a vedea că prin impozitul său, 
prin împrumutul ce s-ar face, se aduce o îmbunătăţire reală, sub toate privirile, țării sale; căci de la asemenea stare 
generală bună va profita şi dânsul , iar cheltuiala ce a făcut prin plata impozitului i s-a reîntors prin bunul ce a tras şi 
dânsul îndeosebi din acea îmbunătăţire generală. Nu credem că bugetul pentru 1881 să dea contribuabilului asemenea 


satisfacţiune şi nu credem aceasta întemeindu-ne pe cele ce se petrec în țară de cinci ani încoa. 


[30 ianuarie 1881 ] 


[ „LAUDELE PE CARI FOILE 


GUVERNAMENTALE ..."] 


Laudele pe cari foile guvernamentale le aduc amicilor lor politici şi iluştrilor financiari pentru sporirea 
veniturilor statului, corespunzătoare c-o sporire egală a cheltuielilor , le-am împărtăşi asemenea dacă nu ni s-ar 
prezenta unele inconveniente, pe cari le-am relevat adeseori fără însă ca signalul nostru să fi fost înțeles de confrații 
guvernamentali. 

Să presupunem în adevăr, fără a concede, că finanţele sunt pe deplin echilibrate, că veniturile nu sunt deloc 
umflate şi ajung în realitate la cifra de 120 milioane, că în fine această stare se datoreşte administraţiei guvernului 
actual. 

Am voi să ştim cum s-au sporit aceste venituri ? 

Produce poporul românesc mai mult? Se bucură el de-o sumă mult mai însemnată. de bunuri, are la dispoziția 
sa mai multe satisfacțiuni , e economia lui înfloritoare ? 

Dacă această economie ar fi înfloritoare am vedea simptomele ei. Poporul, căci numai de el poate fi vorba, s- 
ar îmbrăca mai bine, s-ar hrăni mai bine, şi-ar dura locuinţa mai încăpătoare şi mai sănătoasă şi în fine s-ar înmulți. 

Dacă sporirea pur şi simplu a veniturilor statului ar fi în toate cazurile un semn de fericire statele cari percep 


mai multe dări ar trebui să fie cele mai bine organizate. Lucrul 


nu e tocmai aşa. Nu ceea ce percepe statul de la contribuabili e cestiunea principală, ci întrebuințarea productivă sau 
improductivă pe care el o face de acele venituri. Dacă acele venituri se cheltuiesc în mod improductiv , fie pentru a 
susține luxul claselor guvernante , fie pentru necesități politice chiar, în desproporţie cu însemnătatea şi puterile unei 
țări, banul perceput nu e aproape de nici un folos economic pentru popor. 

În unele din statele apusene vedem în adevăr bugete foarte mari, dar serviciile pe cari statul le aduce în schimb 
cu banul contribuabilului sunt nu numai echivalente, ci întrec cheltuiala făcută. Prin sumele ce le consumă 
mecanismul statului se înlătură piedicile ce se opun producțiunii şi schimbului ; prin cheltuielile făcute i se uşurează 
oricărui producător condiţiile în cari munceşte, încât producțiunea creşte în proporție cu cheltuielile statului şi 
viceversa. Bunăstarea fiecărui individ sporeşte şi, fiindcă, bunăstarea e condiţia bunului trai, media vieţii fiecăruia 
devine mai lungă, copiii sunt crescuţi în condiții mai bune decum fuseseră părinții lor, o generaţie şi mai viguroasă, şi 
mai aptă pentru producțiune ia locul celei ce se stinge. 

La noi sporirea veniturilor statului înseamnă însă totdeuna diminuarea veniturilor fiecării economii private. Nu 
din prisosul producțiunii , ci, la clasele de jos, de-a dreptul din primele necesități , din plata muncii zilnice se percepe 
darea; mărimea contribuţiilor statului e echivalentă cu mărimea mizeriei populaţiunii. 

De aci se explică de ce rasa română descreşte continuu ca număr şi degenerează ca constituţie fizică. 

În adevăr 


de la 1859 — 63 populaţia sporea cu 31,6 la sută 


de la 1864 — 68 3» » » 15,3 2 
de la 1869 — 73 3 fe a LISa 23 
de la 1874 — 78 i 3 a las g 


deci ea descrește în mod constant în fiece an în raport de 6: 3. 

Dar chiar cu privire la țifrele acestea trebuie să facem o observare. Creşterea de 11,4 nu este a se atribui 
esclusiv românilor. Din contră sporirea populaţiei româneşti productive reprezintă un procent şi mai mic, pe când 
acei cari se sporesc mai cu seamă sunt populaţii consumătoare imigrate . 

Din punctul de vedere al condiţiilor de existență pentru mase putem zice că orice guvern anterior epocei 
reformelor a fost superior celor următoare, a fost mai ieften, mai potrivit cu trebuințele neînsemnate ale unei 
producţiuni asemenea nu tocmai însemnate. 

La ce folos sunt atunci toate îmbunătățirile şi tot progresul daca ele se soldează cu însuşi existența poporului 
nostru ? 

Ştim bine că, odată intrați pe calea aceasta, orice pas îndărăt e greu, daca nu cu neputinţă. Cu toată Constituţia 
liberală, dar mai cu seamă egalitară , suntem mai departe decât oricât de adevărata libertate, mai departe decât 
oricând de acea elementară facultate a poporului de a-şi fixa singur dările în proporție cu puterile lui. Statul nostru 
centralizat cere, mereu cere, pentru necesități de lux, pentru necesităţi factice chiar, şi — din pământ , din iarbă verde 
— banii trebuie să iasă. Aci nu se mai întreabă nimenea daca vrea sau poate să plătească: trebuie să plătească, căci 
mecanismul din centru [î Ji cere mereu şi-n fiece an cheltuielile se sporesc până la istovirea puterii impozabile a 


locuitorului. 


Din cifrele de mai sus cititorul va vedea lesne în ce raport dezasturos stau reformele şi pretinsele noastre 
progrese cu scăderea populaţiei. Din vremea Unirii până la 1864 populaţia se 'nmulţea încă cu 31,6 procente. La 1864 
plouă reformele — toate costând bani. Sporul populaţiei scade la jumătate, la 15,3, şi continuă scăzând . 

Căci nu trebuie să uităm că toate reformele şi toate libertăţile costă bani. Fiece vorbă pe care un om cuminte ca 
d. Sihleanu o rosteşte, fiece şir ce scrie, deşi nu produce nimic, ţine bani, deci muncă. Dar orice ban care se ia 
contribuabilului — şi în ce condiţii grele şi uzurare adesea, căci trebuie să se împrumute ca să plătească dările — 
orice ban, zicem, se scade din greutatea pânii săracului, deci din puterea lui musculară , din putinţa lui de-a produce. 
E drept că marile goluri ce se nasc prin scăderea poporului nostru se vor umplea, dar se vor umplea cu străini, căci 
imigrația lor e în termen mediu de 20 000 pe an de la 1866 încoace. 

Vede oricine pentru folosul cui ne impunem dări, pentru folosul [cui] ne luptăm şi muncim : pentru cei ce ni se 


suplantează . După înțeleptul Machiavelli un rău social care 


se observă nu mai e de lecuit . Rămâne numai a se constata că cea mai mare parte din meritele ce şi le atribuie 
generaţia trecută sunt în realitate demerite şi c-ar trebui să înceteze odată acel ton de îngâmfare al progresului pospăit 


când alăturea cu el vedem regresele reale. 


[5 februarie 1881] 


[ÎN «TIMPUL» AU APĂRUT ..."] 


În „Timpul" au apărut o serie de articole, datorite d-lor G . Păucescu şi C. N. Brăiloiu , asupra proiectatei 
modificări a articolului 409 din Codul de Procedură Civilă. Interesul pe care l-au inspirat acele articole multora dintre 
cititori ne îndeamnă a comunica mai la vale atât proiectul de modificare votat de Senat cât şi espunerea de motive 


citită în Cameră de d. raportor Stolojan . 


[5 februarie 1881] 


[„„«ROMÂNUL» NU ÎNCETEAZĂ ... "] 


„Românul" nu încetează a repeta analiza articolului din „Deutsche Revue" şi nu noi îl vom împiedeca de la 
aceasta dacă-i face plăcere. Daca ipoteza acelui studiu luminos se va realiza vrodată, daca — precum susțineau două 
articole din ziarul parizian „Le Temps" — vom fi sau nu siliți a ne pronunţa într-un moment dat pentru sfera de 
putere a unuia din marii noştri vecini, iată o cestiune care se poate prezenta conştiinţei oricărui om politic şi, supusă o 
dată aparatului gândirii , se 'nţelege că trebuie să culmineze sau într-o afirmare sau într-o negare sau, în fine, în 
renunţarea sceptică de a da de pe acuma soluţiune unei cestiuni la care motivele pro şi contra şi-ar ţinea cumpăna. 

Daca ne-am închipui națiunea întreagă concentrată oarecum într-un singur om, într-o singură conștiință 
individuală, am vedea că în momentele actuale acea conştiinţă ar fi nedeterminată şi turbure. 

Să admitem bunăoară că azi ar trăi Mircea I, având asupra lui toată răspunderea situației şi toată onoarea 
succesului, daca succes ar fi, şi că ar fi a doua zi după fatala bătălie de la Nicopole: Domnul ar căuta calea grea şi 
spinoasă pentru a-şi mănţine neatârnarea ţării sale. 

Înghesuit între trei mari puteri contrarii ele-nde ele, Ungaria, Polonia şi Turcia, espus fără apărare veleităţilor 
de predominare a câtortrele , veleităţi nu numai nedrepte, dar escluzându-se una pe alta, am vedea pe Domn ținând cu 
geloasă temere la o neatârnare atât de bântuită din toate părţile, l-am vedea urmând un sistem de şovăire propriu 
situaţiei precarie şi încercând să pară partizan a câtortrei vecini în acelaş timp, pentru a câştiga bunăvoința şi 
încrederea a tustrei. Acest sistem al contrapunerii reciproce şi al neutralizării celor trei rivali putea să prezerve până la 
un grad oarecare ţara de absorbirea de cătră unul din vecini, putea s-o ţină deasupra apei oarecum, ca să nu se 


cufunde, dar asupra Domnului arunca fără îndoială umbra unei politici de fățărnicie şi duplicitate şi-l espunea la 


smerire din partea aceluia dintre rivali care se simțea amăgit. 
Sarcina de-a reprezenta singur un popor întreg nu mai cade azi asupra nimănuia nici măcar asupra Domnului, 


de vreme ce răspunderea politicei esterioare li se cuvine' 


asemenea consiliarilor după vremuri pe cari - i da ruajul parlamentar. În parantez fie zis împrejurarea aceasta e un 
mare bine pentru timpul de față, căci generaţia actuală nu prea pare a cuprinde în nici o parte a ei acel metal rar din 
care natura se - ndură a turna uneori figuri ca aceea a lui Mircea I. 

Intelectul naţional nu este aşadar reprezentat, ca-n cazul de mai sus, printr-un singur om starea de nehotărâre şi 
de şovăire în care ne aflăm e reprezentată tocmai prin opinii opuse una alteia şi cari se neutralizează fără a da loc unei 
înclinații determinate . 

Aci se 'nţelege că e vorba de înclinații dictate de raţionament, nu de cele răsărite din simpatii, căci, precum am 
zis-o de atâtea ori, nu credem ca, de dragul ochilor noştri celor frumoşi, cineva în Europa să pună în mişcare o 
baionetă sau să dea un ban. 

Ceea ce voim să zicem e dar că o opinie publică care nu e purtată de-un singur curent nu se poate nici 
manifesta într-un singur chip şi că, până ce momentul hotărâtor , cu necesitățile lui fatale, cu puterea lui de 
constrângere nu se va însărcina a abate într-un singur curent spiritul public nu putem susține că cutare ori cutare e 
opinia hotărâtă a țării şi că ne erigem cu toţii în reprezentanții ei. În politică se întâmplă adeseori ceea ce se părea mai 
cu neputinţă; în lupta de interese, ca şi în norocul războaielor, intervin atâtea elemente neprevăzute , datorite 
întâmplării , erorilor de calcul, nestatorniciei împrejurărilor, încât nici un plan hotărît de mai nainte nu credem că e 
adaptabil oricărui moment al viitorului. 

De aceea însă nu voim să discutăm teza de predilecție ce ne-o atribuie prin generalizare ziarul guvernamental 
şi ne restrângem deocamdată la rolul de-a ne apăra de lecțiile de patriotism pe cari ni le dau onor. confrați din Strada 


Doamnei. 


Iată conservatorii de acum ca şi conservatorii trecuți — zice „Românul" — când cu fes , când cu işlic , când cazaci, când 


usari , dar români niciodată şi cu nici un preţ. 


lată ceea ce nu-i adevărat. Români totdeuna, oricare ar fi politica noastră. Dacă s-a opus fesului chivăra şi 
chiverei fesul a fost pentru a scăpa pe rând de amândouă şi dacă s-a opus o putere celeilalte a fost pentru a le 
neutraliza pe amândouă . 

Să nu se uite că acestui sistem de contrapunere reciprocă o ţară săracă, fără armată, înghesuită până ieri între 
trei vecini puternici, îşi datorea autonomia ei, garantată la urmă de toată Europa, şi că acea autonomie avea baze cu 
mult mai sigure decât neatârnarea actuală. Se 'mţelege că spiritul ce anima acest sistem de şovăire era pururea 
conservarea ţării şi a naţionalităţii şi, chiar dacă sistemul s-ar schimba într-altul mai pronunțat, tot de-un asemenea 
spirit o să fie animat şi acesta. 

Ar fi bine deci ca să înceteze asemenea acuzări. Existenţa reală a ţării, succesele dobândite în politica 
esterioară, progresele realizate înlăuntru pas cu pas de la căderea fanarioţilor încoace sunt o dovadă vie, simțită şi 
pipăită de toţi, în contra acuzărilor nedemne ce se aruncă oamenilor trecutului. 

Daca ridicăm mănuşa pentru un trecut încheiat acum douăzeci şi cinci de ani n-o facem pentru că ar fi existând 
vro solidaritate între partidul conservator de azi şi între boierii de mai nainte. Nu suntem continuatorii boierilor şi, 
chiar dacă am voi, n-am putea s-o fim, iar de - am putea n-am voi. Dacă a existat de facto o aristocrație română 
întemeiată pe un drept public cert, ea a încetat de-a exista deodată cu anul 1700, deodată cu căderea domniei 
naţionale. Nici recunoaştem, nici putem recunoaşte epocii fanarioților dreptul suveran de-a conferi titluri şi demnități, 
precum nu le-am fi recunoscut-o turcilor, a căror mandatari în ţară erau fanarioţii. De-aci se explică repedea cădere a 
prerogativelor politice în secolul nostru, pentru că asemenea prerogative trebuie să răsară dintr-un drept public 
determinat , iar acest drept public a murit la 1700 şi exercitarea lui din partea străinilor se considera ca o uzurpaţiune 
viciată până în sâmburul ei de ilegitimitate . 

Nu se mai opună deci termenii de popor şi boieri, căci cel din urmă termen nu însemnează azi nimic de vreme 
ce nu mai există nici boierie, nici boeri. Precum nu se poate vorbi de monoteişti fără, Dumnezeu, de şcoli fără dascăli 
şi fără elevi tot aşa nu poate fi vorba de boieri fără instituţia militară aristocratică a boeriei . Cu raţiunea ei de-a fi a 
trebuit să dispară şi instituția şi cu totul alții sunt termenii opuşi astăzi. 

Liberalismul de la noi însemnează astăzi domnia prin mase amăgite şi reamăgite căci mundus vult decipi ergo 


decipiatur e parola de guvernământ a roşilor. Lumea vrea să fie 


amăgită, s-o amăgim dar, [î ]şi zic confrații, şi au pentru aceasta o magazie de fraze cari de cari mai ieftine . 
Conservatori sunt şi rămân aciia cari, față cu tendenţa de-a pune puterea publică exclusiv în mâinile maselor, 
admit ca existând pentru sine o idee a statului, a ordinii sociale, a statorniciei dreptului şi adevărului; conservatori 
sunt cei cari admit că guvernământ nu se poate fără garanții de ştiinţă şi integritate şi că votul şi numai votul 
concetăţenilor nu-l face pe om nici mai cuminte, nici mai onest, nici mai muncitor decum a fost. Iată deosebirea 
esenţială între egalitarismul botezat, fără cuvânt , liberalism şi între un sistem conservator care, fără a exclude pe 


cineva de la viaţa publică, nu admite totuşi înaintarea decât pentru merit şi integritate . 


[6 februarie 1881] 


REPEDE ARUNCĂTURĂ DE OCHI ASUPRA 
PROIECTULUI DE BUGET PE ANUL 1881-82 


Amicus Plato, 
sed magis amica 
veritas . 

Facem o declarație din capul locului. Scriind aceste observaţii n-am avut nicicum în gând a face un articol de 
politică militantă ; am avut numai un singur scop, acela de-a atrage atenția bărbaţilor competinți şi, prin poziţia lor 
actuală, în putere de-a pune capăt unei situaţii care a durat deja prea mult. Şi este timpul cred sosit a lăsa politica la o 
parte când este vorba de finanţele statului. De-aceea toate ţifrele ce le arătăm sunt culese numai din izvoare oficiale. 
Scriind aceste rânduri n-am avut în vedere decât bugetele, situațiile date de Ministerul de Finanţe şi declaraţiunile 
Înaltei Curți de Compturi, prin urmare nici o singură țifră nu este de fantazie sau măcar puse în dubiu : sunt fifrele 
oficiale cari vorbesc. 

A intrat în tradiţiile noastre constituționale ca, de cîte ori se prezintă un buget la votul Camerii, el să, fie 
totdeuna echilibrat, ba în cele mai multe cazuri se prezintă chiar cu un escedent. 

Este aşa de lesne de-a aşeza ţifre negre pe hârtie albă încât de 20 de ani mai nici un ministru de finanţe nu s-a 
putut opri a demonstra Camerei, țării prin urmare, (schwarz auf weiss) că bugetul este echilibrat, ceva mai mult, că el 
lasă un escedent. 

Ce se întâmplă însă? Trece anul, vine timpul încheierii socotelilor şi atunci, o, atunci quantum mutatus ab illo 
lo... 

Acest obicei nefast a trecut, o repet, în moravurile noastre guvernamentale şi de mai bine de 20 de ani se 
repeta în toți anii şi, ce este mai curios, cu acelaşi succes. 

Spre a mărgini demonstrația noastră la un singur exemplu, [î ]mi este destul a aminti că în expunerea de 


motive a bugetului pe anul 1878 d. ministru de finanţe zicea textual ': 


Am onoare, d-lor deputaţi, a prezenta în deliberarea d-v bugetul general al statului pe 1878, care se încheie cu un 
escedent de venituri de lei 29 988 196, bani 73. 


Şi în adevăr în aceeaşi broşură găsim mai departe un tablou ° prin care se demonstră . cu ţifre negre pe hârtie 


albă că: 
Veniturile fiind de lei 121 381 770 
iar cheltuielile de lei 91 393 573,27 
rămâne un escedent de 29 988 196,73 


! V. Expunerea de motive la proiectul de lege pentru fixarea bugetului general de venituri şi cheltuieli pe 
exercițiul 1878, p. 3. 
? V, Expunerea situației financiare a tezaurului public la 30 sept. 1879 prezentată Adunării deputaţilor în 


sesiunea ordinară din 1879 — 80, pag. 2, 3. 


Ce se întâmplă însă? Trece anul 1878 şi statul [î ]şi încheie socotelile şi iacă rezultatul la care ajunge: 
În tabloul general al situaţiei definitive a bugetului general pe exerciţiul 1878 ° (pag. 2 — 3) găsim balanţa 


aşezată de ministrul de finanțe în modul următor: 


încasări efectuate 117 710 360,42 
Plăţi efectuate 166 916 099,99 
Deficit bănesc 49 205 739,57 


Prin urmare, în loc de escedentul de 29988 196 lei 73 bani, avem un deficit de 49 205 739,57, ceea ce face că 
d. ministru de finanţe s-a înşelat în prevederile sale optimiste cu-o bagatelă de aproape 80 de milioane. 

Să nu ni se obiecteze că războiul ruso-turco-român a fost cauza unei asemenea zdruncinări a prevederilor 
bugetare, căci proiectul de buget s-a depus în Cameră cam în ajunul luării Plevnei *, când războiul era pe la sfârşit , şi 
guvernul era în deplină cunoştinţă de cauză când a alcătuit bugetul pe 1878. Afară de asta, această anomalie se 
găseşte mai în toate bugetele votate de 20 de ani încoace în proporțiuni mai mici sau mai mari: dar lucrul constant 
este că echilibrul bugetar, escedentul ideal se traduce la închiderea unui exerciţiu mai totdeuna prin un deficit real. 

Aceasta o prevedeam şi pentru bugetul exerciţiului 1881—82; dar aruncându-ne ochii pe proiectul de buget 
prezentat Camerii de guvern teama noastră s-a schimbat în certitudine , precum o vom demonstra-o numaidecât . 

Nu este în intenţiunea noastră a face un studiu aprofundat bugetului prezentat la deliberarea Camerii. Timpul 
ne lipseşte, spaţiul între prezentarea lui la Cameră şi votare este aşa de scurt încât ne vom afla în faţa unui fapt 
împlinit înainte de-a putea prezenta publicului observațiile noastre. 

Ne vom mărgini dar a releva vro câteva condeie din proiectul de buget pe 1881 —82, a arăta exagerearea 
prevederilor şi a demonstra că bugetul, astfel cum s-a prezentat Camerii, nu este echilibrat. Dacă observările noastre 
vor izbuti a atrage atenţiunea onor. comisii bugetare scopul nostru scriind aceste rânduri va fi atins. 

Este departe de noi ideea de-a incrimina pe d. ministru de finanțe. Miniştrii nu fac bugetele în nici o ţară din 
lume şi mai puţin la noi. Elementele unui buget se adună, se clasifică de deosebitele administraţiuni, bugetele se 
alcătuiesc cu un cuvânt în birourile ministeriilor şi miniştrii dau numai le coup d'oeil du maître. 

Rutina biurocratică este însă aşa de înrădăcinată încât bugetele se copiază unele pe altele: cele de estimp 
copiază pe cel de an, cel de an s-a copiat după cel precedent şi aşa înainte, umflând după trebuinţa momentului cifrele 
Şi, când s-a ajuns a se echilibra pe hârtie bugetul, atunci şeful de biurou care a făcut acest act de înaltă 
prestidigitațiune a binemeritat de la patrie ! 

Ca să dăm un esemplu de ce este rutina biurocratică şi ce puţină inteligență se pune în lucrările cele mai de 
căpetenie vom relata următorul fapt, care, deşi străin de cestiunea ce ne preocupă , totuşi zugrăveşte cu fidelitate 
spiritul ce predomină în lucrările cancelariilor noastre. 

Un articol oarecare din legea comptabilității statului pune îndatorire guvernului a prezenta la deschiderea 
Camerei socotelile anului trecut şi situaţia financiară a acelui an. Pentru prima dată o asemenea situaţie s-a prezentat 
Camerei în anul 1871 5. La acea epocă anul bugetar se încheia la 30 septemvre al anului viitor şi de aceea găsim că şi 
situaţia anului 1870 se întinde până la 30 sept. 1871, adică cuprinde tot exercițiul anului 1870. Ce să întâmplă însă? 
În 1874 legea comptabilităţii generale se modifică şi anul bugetar se mărginește numai până la 30 iunie al anului 
viitor; cu toate acestea toate situațiile ce s-au prezentat Camerelor de la 1874 şi până astăzi cuprind situația financiară 
până la 30 sept. De ce? Răspunsul [î ]l găsim în rutina ruginită a biurourilor şi în inteligența mărginită a personalului 


inferior administrativ. 


3 Id . id . pag. 30,31. 
4V, Şedinţa Camerii din 18/30 mai 1877. 


5 Situaţia generală a tezaurului public şi a serviciilor dependinte de Ministerul de Finanţe la 30 septembrie 1871, 


prezentată onor. Adunări a deputaţilor în sesiunea ordinară a anului 1871 —72. 


Odată întâiul pas făcut, adică odată situaţia 1870 încheiată până la 30 sept. 1871, celelalte situaţii s-au copiat 
cu fidelitate, introducându-se pe ici pe colo alte ţifre noi, fără a se observa că de la 1874 încoaci anul bugetar fiind 
redus la 30 iunie şi situaţiile urmau a se mărgini la acea dată. Nu ne vom mira deloc văzând ca situațiile viitoare vor 
adopta acum data de 30 iunie, deşi prin legea din 12 fevr. 1880 € s-au schimbat cu totul epocele bugetare şi încheierea 
exerciţiului se face acum iar la 30 septembre . 

Să ni se ierte această digresiune , dar am socotit-o trebuincioasă spre a arăta o dată mai mult spiritul care 
predomină în birourile noastre administrative. 

Această parenteză închisă, să ne întoarcem la proiectul de buget pe anul 1881 —82. 

Un străin care ar citi expunerea de motive a bugetului în cestiune n-ar putea decât să, ne felicite şi să ne 
admire. Dar acest străin, ca să-şi poată păstra iluziunile, n-ar trebui nici să arunce un ochi cercetător asupra bugetelor 


anilor trecuţi, nici, mai ales, SĂ aştepte încheierea socotelilor în anul viitor; căci atunci orice iluzie ar fi imposibilă! 


Noi, într-un timp de 20 de ani, am sporit bugetele de la 44 de milioane la 121 milioane adică cu 275 la % şi 
Dumnezeu ştie unde ne vom opri ! 
Ca să se ajungă la o echilibrare pe hârtie (de astă dată ni s-au făcut graţie de excedent) s-a întrebuințat şi în 


acest an vechile metode astfel: 


I. S-au umflat evaluările bugetare la venituri. 

După cum vedem din expunerea de motive a bugetului pe anul 1881 —82 toate evaluările bugetare s-au urcat, 
unele bazându-se pe evaluările anului trecut, altele pe încasările efectuate în ultimii 5 ani şi altele pe nişte legi 
viitoare cari vor spori veniturile, precum pentru saline , a căror evaluări s-au urcat cu aproape 1/2 milion în 
comparaţie cu evaluarea anului trecut, pe cuvânt că o nouă lege va reorganiza cu totul administraţia lor. 

Toate aceste baze sunt greşite şi chiar din expunerea de motive vedem (pag. IV) că impozitul fonciar, cel mai 
sigur venit, nu s-a încasat în cei cinci ani din urmă decât în proporție mijlocie de 80 la % din constatări , iar nu din 
evaluări şi se ştie că evaluările sunt mult mai urcate decât constatările . 

Noi am luat şi am cercetat toate evaluările bugetare şi încasările efectuate de la 1862 încoace şi le-am aşternut 
în alăturatul tablou anex. no, 1. Avem astfel trei perioade distincte de cîte cinci ani fiecare. 

1. Period 1862 —66, epoca înainte de Constituţiunea actuală. 

2. Period 1870 —74, epoca guvernului conservator şi 

3. Period 1875 —79, epoca guvernului liberal. 

Ei bine, din acest tablou se poate vedea că evaluările şi încasările au diferit totdauna şi în proporţie de 88 — 
89, in timpii din urmă de 98 la %. Aci trebuie observat că, luându-se încasările en bloc, s-au trecut şi acele încasări 
neprevăzute prin buget; iar, dacă ar fi a se lua fiecare venit în parte, atunci proporția între încasări şi evaluări ar fi şi 
mai nefavorabilă ; cu toate aceste şi chiar neţiind seamă de întâmplările din anii din urmă (războiul 1877 — 78, din 
care cauză s-au mărit în mod anormal încasările) vedem că în condiţiunile cele mai favorabile chiar nu se poate 
compta pe încasări mai mari decât 90 la %. 

Astfel veniturile totale fiind evaluate la 119 671 214 trebuie să scădem cel puţin 10 la % adică lei 11 967 
121,40 cari nu se vor încasa . Această scădere este cât se poate de modestă şi dea Domnul ca ea să nu fie mai mare. 

II. Un alt mijloc de a echilibra bugetele când nu se mai poate umfla nici un alt venit este acela de a arunca 
suma trebuincioasă pentru echilibru sau escedent la capitolul rămășițelor. 

Această sumă de venit este evaluat în proiectul de buget pe anul 1881 — 82 la suma de 10 000 000 lei. 

Să ne înţelegem puțin şi asupra acestui punct, care formează aproape 10 la % din bugetul total al statului. 


é Se ştie că după această nouă lege anul bugetar începe la 1 apr . şi exerciţiul se încheie la 30 sept. 


Se ştie că, graţie legii de percepere din 1871, rămăşiţe din contribuțiuni directe din ultimii zece ani sunt foarte 
puţine, rămăşiţele existente astăzi sunt parte din exerciţii vechi anterioare anului 1871 şi din câştiguri de arenzi . 

Mulțumită unor recolte bune şi achiziţiilor pentru armatele ruso-române o parte din arenzile arierate s-au 
încasat şi aceasta se probează cu încasările excepționale efectuate din rămăşiţe în anii 1878 — 79. 

Rămăşiţele din celelalte contribuţiuni din anii anteriori lui 1871 credem că vor fi acum pe sfârşit , deşi aceste 
rămăşiţe ce se încasează mereu, fără a exista constatări regulate, ni se par nouă un abuz revoltător . Nu este însă locul 
aci a ne întinde asupra acestui subiect. 

Afară de aceasta din tabloul aci anexat sub no. 2 vedem că toate rămăşiţele ce s-au încasat în timp de 15 ani, 
adică în periodele 1862 — 66, 1870 — 74 şi 1875 — 79, ne dau o mijlocie anuală de aproape 4 000 000 în care s-au 
coprins şi încasările escepționale ale anilor 1878 —1879. A veni dar şi a evalua acest venit la 10 mil . ni se pare puțin 
prudent. 

Rămăşiţele, cu cât se încasează mai mult cu atât ele diminuează şi, deşi nu împărtăşim optimismul d-lui 
ministru de finanţe, care, în expunerea sa de motive pentru bugetul anului 1880 7, lasă a spera că într-un viitor mai 
mult sau mai puţin apropiat rămăşiţele vor dispărea cu totul, totuşi credem că, deşi rămăşiţe vor fi totdauna, dar cel 
puţin ele vor fi bine constatate şi mai ales vor fi în o proporţie mai mică. 

Prin urmare credem că evaluarea rămășițelor la 10 milioane este exagerată şi că ea trebuie redusă la cifra de 4 
mil . care este, o repetăm, mijlocia încasărilor din rămăşiţe pe 15 ani. Astfel fiind, urmează a se scădea bugetul 
veniturilor cu 6 000 000 lei. 

III. Cifrele puse pe hârtie , venituri şi cheltuieli, dând o diferenţă în favoarea veniturilor de 385 298 1.,33 b. 
aproape ar fi fost să ni se dea şi în acest an un excedent; d. ministru însă a sacrificat astă dată excedentul şi a preferit 


să destineze această sumă pentru deschidere de credite suplimentare şi extraordinare. 


A ni se asigura de la început că guvernul nu va deschide credite suplimentare şi extraordinare în cursul anului 
1881 —82 decât până la suma de 385 298 lei, 33 b. este o probă de puţină prevedere şi de puţină prudenţă , cuvinte 
pe cari le-am citit cu fericire în expunerea de motive a bugetului 18805. 

Dacă ne aruncăm ochii în trecut vedem cât de hazardată este această promisiune , deşi atrăgătoare . În adevăr 
Horaţiu a zis Nil mortalibus ardiuum est (nimic nu este imposibil muritorilor ), dar Horaţiu nu cunoştea sistemele 
noastre financiare; a pretinde că deschiderea creditelor extraordinare şi suplimentare în un an să se mărginească la 
300 000 lei este a nu cunoaşte istoria noastră financiară. În bugetele noastre creditele suplimentare şi extraordinare au 
jucat totdauna un mare rol, şi lucrul este altfel foarte lesne de înțeles; căci într-o ţară nouă care se organizează şi vrea 
să recâştige timpul pierdut spre a se pune în nivel cu civilizația secolului se ivesc pe tot momentul necesități nouă pe 
cari prevederea guvernanților nu le-a putut prevedea. Adăogând la aceasta fluctuațiile politice, desele schimbări de 
guvern, lesne se va pricepe cum o măsură excepţională devine aproape normală şi cum nu se poate pune o limită prea 
strâmtă facultăţii de a preântâmpina nişte cheltuieli neprevăzute cu resurse extraordinare. 

În acest sens tabloul aci anexat sub nr . 3 prezintă şi un interes istoric: la orice mişcare politică creşte şi suma 
acestor credite ; astfel: consecinţele lovirii de stat din 1864 se traduc în anul următor cu o sumă de peste 12 milioane 
credite suplimentare şi extraordinare. În 1872 se regulează (nu ştim pentru a câta oară) chestia drumului de fier 
Strousberg şi barometrul creditelor extraordinare se urcă la 17 milioane, în fine anii războiului produc pentru 1877 o 
creştere de credite extraordinare de 34 milioane şi [pentru] anul 1878 de 44 milioane. 

În rezumat: 

În întâiul period, 1862 — 1866, totalul creditelor suplimentare şi estraordinare se urcă pentru aceşti cinci ani 
la 30 820 767 lei, dând o mijlocie anuală de 6 164 153 lei, 40 bani. 


7 A se vedea: Expunerea de motive la proiectul de lege privitoare la bugetul general al statului pe exerciţiul 
anului 1880, pag. XIX . 
8 V, Expunerea de motive a bugetului pe 1880, pag. IV. 


În al doilea period, 1870 —1874, aceste credite se ridică pentru cinci ani la suma de 38 656 584 1., 37 b., dând 
o mijlocie anuală de 7 731 316,87 b. 

În fine al treilea period, 1875 — 1878, dă numai în patru ani o sumă de 98 658 964 1., 73 b., rezultând astfel o 
mijlocie de 24 664 741,18 b. Astfel dar, luându-se termenul de mijloc al creditelor suplimentare şi extraordinare din 
aceşti 14 ani, ne dă suma de 12 800 000 lei. 

Faţă cu elocuenţa acestor ţifre a pretinde că în anul viitor 1881 —82 aceste credite se vor menține la ţifra de 
380 000 lei este cel puţin o imprudenţă . 

De aceea credem că trebuie a se înscrie la cheltuieli o sumă de 10 milioane pentru deschidere de credite 
suplimentare şi extraordinare în cursul anului (sumă mai mică decât mijlocia pe 14 ani), iar nu 380 000 lei cum este 
prevăzut în proiectul de buget. 

Astfel stabilind situaţia proiectului de buget pe 1881 —82, avem: 

Venituri prevăzute în proiectul de buget prezentat Camerei ......... 119 671 214 
Din această sumă scăzând 1, după observaţia de sub nr . 1 diferința 
de 10% între evaluări şi încasări sau lei .........ceceeeeneeeeeee 11 967 121,40 


2. după observaţia sub nr . 2, asupra rămăşiţelor încasate în a. 


1801582161 iei ae e aie ct a ceea apatic a 6 000 000 

17 967 121,40 
Rămân venituri probabile pentru anul 1881 — 82... 101 704 092,60 
Cheltuielile prevăzute în bugetul prezentat Camerii se urcă la ......... 119 285 915,67 


La care trebuie a se adăoga pentru deschidere de credite suplimentare 
şi extraordinären n e n e eee eee 10 000 000 
avem cheltuieli probabile pentru a. 1881 — 82... 129 285 915,67 
Iar situația probabilă, a acestui buget va fi următoarea: 
Venituri fiind de lei 101 704 092,60 
şi cheltuielile de lei 129 285 915,67 
Rezultă un deficit de 27 581 823,07 
Aceasta este după noi adevărata situație bugetară pe anul viitor şi să nu ni se impute că suntem pesimişti . În 
materie de finanțe preferim pesimismul ministrului de finanţe, care a evaluat veniturile anului 1877 la 81 de milioane 


şi încasat 110 milioane, decât optimismul din 1878 prevăzând un excedent de aproape 30 de milioane, excedent care 


s-au tradus peste un an în un deficit de aproape 50 de milioane, după cum am arătat mai sus. 

Terminând acest repede studiu asupra bugetului prezentat Camerii pe 1881 — 82, dorim ca onor. comisiune 
bugetară să nu se lase a se amăgi de mirajul excedentelor şi echilibrărilor iluzorii, ci mai bine, aruncând o privire în 
trecut, să se sperie de fantasmele deficitelor reale. 

Bucureşti, 30 ianuarie 1881 
[7 februarie 1881] 


PROIECTUL D-LUI CONTA ASUPRA 
INSTRUCȚIUNII [1] 


În materie de legiferare asupra învățământului public sunt din norocire unele părţi esenţiale în privinţa cărora 
nu poate fi vorba şi nu trebuie să fie vorba de partide politice. Învăţământul dat din partea statului, deşi cuprinde şi 
elemente eminent politice, asupra cărora se restrânge toată antiteza partidelor în lupta lor caracteristică înlăuntrul 
sistemei constituţionale, are totuşi un fundament comun pentru toate vederile oamenilor de stat, oarecum un teren 
neutru, unde se pot întâlni partizanii deosebitelor colori politice într-o cugetare unită şi pot dovedi o dată mai mult că, 


în mijlocul divergenţei de opiniuni asupra 


multor obiecte, sunt mai întâi de toate cetăţenii unuia şi aceluiaşi stat, mai întâi de toate români cari doresc din inimă 
sinceră prosperarea patriei lor. 

Deşi actualul ministru al cultelor şi instrucțiunei publice, d. Conta, în chiar ajunul prezentării proiectului d-sale 
de lege pentru reorganizarea învățământului , a părăsit treapta mai înaltă a unui om de specialitate, pe care erau 
dispuse a-l aşeza cercurile politice la intrarea d-sale în minister, şi s-a coborât , printr-o acțiune îndreptată în contra 
amicilor d-sale politici din Iaşi şi ilustrată prin fondarea foii „Liberalul"”, pe treapta unui simplu adept neofit al 
politicei militante de partid, noi nu-l vom urma în această micşorare a d-sale, ci vom privi proiectul de lege ce l-a 
supus dezbaterilor Camerii din acel punct de vedere general din care deosebirile de partid trebuie să dispară. 

Care este esenţa reformei învățământului ce-o propune d. Conta? Şi, când vorbim de esenţa reformei , să ne fie 
permis a înlătura din discuțiunea noastră toate cestiunile mai secundare, de ex. despre mecanismul administrativ, 
despre Consiliul superior şi inspectorii generali, despre deja faimosul „mic cod disciplinar" în contra profesorilor etc. 
etc. — cestiuni asupra cărora, în demersul unor dezbateri în Cameră, s-ar putea da diferite dezlegări şi s-ar putea face 
prin urmare modificări la proiectul d-lui Conta. 

Vom concentra şi mărgini discuțiunea noastră asupra punctului cardinal în orice lege organică de învățământ , 
adecă asupra direcțiunii de cultură ce voieşte s-o dea viitoarei societăţi române. Aci este sufletul unei asemenea legi 
cu el stă sau scade întregul organism. 

În privinţa direcțiunii de cultură dar, proiectul d-lui Conta cuprinde două reforme fundamentale, aşa de 
reforme şi aşa de fundamentale încât se pot numi, cu propriul cuvânt , o răsturnare a bazei de cultură pe care au fost 
clădite pân' acum şcoalele nu numai ale noastre, ci ale întregei Europe apusene. D. Conta voieşte să lovească temelia 
Înlocuirea clasicismului prin utilitarism şi emanciparea universitară a femeilor, iacă cele două bătăi de inimă ale vieții 


organismului propus de d. Conta. 


Art. 141 din proiect zice: Se vor înființa treptat în fiecare capitală de district cel puţin cîte un gimnaz de băieți 
şi unul de fete. 

Art. 145 Cursul gimnazial este de patru ani, împărțit în patru clase. 

Art. 142. Instrucţiunea gimnazială pentru băieți va consista din următoarele învățături, ce se vor preda mai 
mult din punctul de vedere practic decât ştiinţific de către 9 profesori şi 3 maiștri . 

1. Limbele română, franceză şi germană, cari se vor preda de trei profesori respectivi după acelaş sistem de 
gramatică şi în comparaţiune una cu alta, adăugându-se noţiuni de literatură şi exerciţii de compozițiuni uzuale . 

2. Noţiuni de economie politică, de drept public şi de drept privat pozitiv, cu exerciţii în redactarea actelor 
juridice uzuale (un profesor). 


3. Istoria universală şi în special aceea a uneltelor şi artelor, a ştiinţelor, a moravurilor şi instituțiunilor sociale, 


cu foarte puţină cronologie şi biografie (un profesor). 

4. Geografia, cuprinzând întreaga istorie a pământului , cu noţiuni de cosmografie şi geologie , de geografie 
fizică, botanică, zoologică , etnografică , politică, şi mai cu seamă economică şi socială (un profesor). 

5. Botanica , zoologia şi mineralogia , cu aplicaţiuni practice, mai cu seamă la agricultură (un profesor). 

6. Fizica descriptivă , mecanica şi chimia , cu aplicaţiuni practice mai cu seamă la industrie. Descrierea 
principalelor producte manufacturate (un profesor). 

7. Aritmetica , algebra şi geometria elementară, cu aplicaţiuni respective la calcule financiare, la ridicări de 
planuri etc. Comptabilitatea cu diversele ei aplicaţiuni (un profesor). 

8. Desenul şi modelagiul (un maestru). 

9. Muzica vocală (un maestru). 

10. Gimnastica cu exerciţii militare (un maestru). 

Art. 143. Articolul precedent se aplică şi la gimnaziile de fete cu următoarele modificări şi adăogiri : 

1. Profesorul sau profesoara de limba română va preda şi câteva noțiuni uzuale de drept şi economie politică. 

2. În locul profesorului special de economie politică şi drept pozitiv va fi un profesor sau o profesoară care va 
preda: Noţiuni de pedagogie , cu aplicaţiune specială la creşterea copiilor mici, începând de la naşterea lor, noțiuni de 
higienă şi de medicină casnică, cu aplicaţiune specială la îngrijirea copiilor mici, şi economia casnică cu 
comptabilitatea ei. 

3. Maistrul sau maestra de gimnastică va arăta şi va dirige mai cu seamă jocuri gimnastice . 


4. Se adaoge un profesor de religiune care va preda istoria Noului Testament şi morala creştină. 


Aşadar: 1) limba latină şi limba greacă sunt cu totul scoase din gimnazii (şi religiunea este scoasă din 
gimnaziile de băieți!!) şi sunt înlocuite cu limba germană şi cu studii cari se cer a fi predate mai mult „practic” decât 


„ştiințific”. 


2) Instrucţiunea este aceeaşi, ba chiar ceva mai întinsă, pentru fete şi pentru băieți, şi în fiecare district se cere 
cel puţin un gimnaziu de fete. 


După gimnazii, proiectul d-lui Conta se urcă la licee cu următoarele idei de studii şi de organizare : 


LICEELE 


Art. 168. În oraşele principale, unde se va simţi trebuință, vor fi cîte unul sau mai multe licee de băieţi şi licee 
de fete. 

Numai liceele de fete vor putea avea internate . În acestea se vor primi eleve stipendiste şi eleve solvente , 
conform prescripţiunilor art. 141. 

Art. 169. Instrucţiunea ce se va da în liceele de băieţi va consista din următoarele obiecte, ce se vor preda, din 
punct de vedere cu totul ştiinţific, de următorul număr de profesori. 

1. Limba latină, lexicografie greacă şi noţiuni de filologie, predate de doi profesori, dintre cari unul va preda 
numai limba latină în cele dendâi două, clase. 

2. Limbele română, franceză şi germană cu literaturele lor, predate de trei profesori. Profesorul de limba 
română va preda şi noțiuni de psihologie , logică şi estetică. 

3. Istoria civilizațiunei, cu noţiuni de arheologie şi de sociologie , predate de un profesor. 

4. Cosmografia , geologia şi geografia, predate de un profesor. 

5. Fizica descriptivă, chimia cu mineralogia, anatomia şi fiziologia plantelor şi animalelor, predate de un 
profesor. 

6. Algebra, geometria elementară, trigonometria plană, şi noţiuni de Mecanică raţională, predate de un 
profesor. 

Pe lângă această instrucţiune ştiinţifică se vor preda muzica vocală şi gimnastica ca în gimnazii. 

Art. 170. Articolul precedent se aplică şi la liceele de fete, cu următoarele modificări. 

1. În locul noţiunilor de filozofie profesorul sau profesoara de limba română va preda, pe lângă obiectul său 
principal, lexicografia latină şi greacă cu noțiuni de filologie. 


2. În locul celor doi profesori pentru limba latină, lexicografia greacă şi noţiuni de filologie, vor fi doi 


profesori sau profesoare , pentru următoarele două cursuri . 

a) Noţiuni elementare de psihologie , logică, morală, drept şi economie politică, estetică cu aplicaţiuni la 
artele frumoase şi mai cu seamă la viaţa socială; pedagogică şi metodologică , cu toate aplicaţiunile lor. 

b) Noţiuni de higienă şi de medicină, cu aplicaţiunile lor speciale la copii şi la femei. 

3. În loc de exerciţii militare maistrul sau maistra de gimnastică va arăta şi va dirige jocuri gimnastice. 

Art. 171. Cursul liceal este de patru ani, împărțit în patru clase. 

Art. 172. Nu se vor admite în licee decât elevi sau eleve cari vor prezenta certificate de absolvirea cursului 
gimnazial în şcoalele publice. 

Art. 173. Se aplică la licee art. 146 şi următoarele până la art. 154 inclusiv, precum şi art. 155, cu deosebire că 
fiecare elev sau elevă de liceu va plăti o taxă şcolară de zece lei la începutul fiecărui semestru. 

Art. 174. Certificatele de absolvirea cursului liceal se vor preschimba la Ministerul Instrucţiunei contra 


diplomelor de bacalaureat în ştiinţe şi litere. Aceste diplome vor fi date în numele Domnitorului etc. 


Aşadar: 1) Limba şi literatura greacă scoasă cu totul şi din licee, prin urmare din întregul învățământ numit 
până acum secundar; lexicografia greacă, de care vorbeşte art. 169 şi care se preda în ultimul an sau în ultimii doi ani 
de profesorul limbei latine şi noţiunilor de filologie, este o simplă explicare de cuvinte tecnice, oarecum un dicționar 
de cuvinte străine fără nici o însemnătate pentru vreo gramatică sau stilistică grecească. Limba latină este păstrată 
numai în cele patru clase superioare de licee pentru băieți, fără arătarea de autori cari să deprindă pe şcolari cu 
spiritul clasicității romane. 

Şi, în adevăr, şcolarul de abia în prima clasă de liceu, după proiectul d-lui Conta, sau în clasa a cincea, cum 
zicem noi încă astăzi, va începe să înveţe cetirea alfabetului latin şi declinarea lui mensa , mensae ; în clasa a şasea va 
învăţa sintaxa şi va dobândi o idee de accusativus cum infinitivo (să nu se supere d. autor al scrisorilor din „Presa" de 
aceste cuvinte latine) şi de oratio obliqua . Când să citească autorii latini şi ce autori să citească? Clasa din urmă, a 
opta, e mai mult destinată unei recapitulări generale a studiilor liceale; se va putea totuşi găsi şi aici oarecare timp 
pentru citire; propriul timp pentru cunoaşterea autorilor clasici ar fi şi ar rămânea însă cele 10 luni din clasa a 7-a . Ce 
să se facă şi ce să se lase în aşa puţină vreme? Să se înceapă cu Cornelius Nepos ? Să se continue cu Caesar , De 
bello gallico şi De bello civili? Să se înceapă cu Metamorfozele lui Ovid ? Să se continue cu Eneida lui Virgil ? Şi 
unde rămâne Livius ? Unde Sallust ? Unde Tacitus ? Unde Horaţiu? Unde Cicero ? Şi unde pentru noi importantul 


Plinius ? 


Este lucru vederat : în cei patru ani de liceu (clasa 5 — 8-a ) din proiectul d-lui Conta se poate învăţa limba 
latină; dar spiritul clasicității romane, aşa precum transpiră din eminenții autori cari au format până acum substratul 
culturei literare şi ştiinţifice din Europa, nu se poate învăţa în liceele d-lui Conta. 

2) Instrucţiunea este şi pentru licee tot aşa de întinsă la băieți şi la fete, numai că în locul limbei latine vine la 
fete lexicologia latină, dar se adaog alte studii, între cari şi noţiuni de medicină cu aplicaţiune specială la femei! (A 
Propos : Am dori să ştim cum îşi închipuieşte d. Conta o clasă dintr-un liceu feminin, după proiectul d-sale, în care 
un profesor predă la fetiţe de 14, 15 sau 16 ani medicina boalelor femeieşti ? Şi cum îşi închipuieşte examenul public 
anual asupra acestei materii?) 

În fine proiectul d-lui Conta, după gimnazii şi licee, culminează în şcoalele superioare, adecă în facultăţi sau în 


universitate. Aici se vorbeşte de studenți şi studente şi se pune în princip la art. 206: 


Numai Şcoala Normală Superioară şi Facultatea de Medicina . vor putea avea studente cu dreptul de-a urma la 
cursuri, celelalte şcoale superioare putând admite studente numai cu dreptul de a da examene. 

Când numărul studentelor înscrise se va socoti destul de mare, se vor destina esclusiv pentru dânsele Şcoala 
Normală Superioară şi Facultatea de Medicină din laşi. Cursurile acestor şcoale vor fi în cazul acesta organizate în 
vederea destinaţiunei profesionale speciale a studentelor . 

În toate cazurile studentele de la Şcoala Normală Superioară, de la Facultatea de Medicină, pe cât timp nu sunt 
măritate sau nu trăiesc cu bărbaţii lor, vor trebui să fie interne şi să meargă la cursurile universitare sub conducerea 
profesoarei internatului sau a unei pedagoage însărcinată, de dânsa . În aceste internate vor fi stipendiste, 


semistipendiste şi solvente. 


Rezerva aci stabilită în privința urmării la cursuri din partea femeilor (căci examenele se pot da de femei în 
toate facultăţile şi se pot crea şi doctoare sau doctoriţe în drept) se înțelege numai pentru Facultăţile de teologie şi de 


drept şi pentru Şcoala Superioară de Geniu, căci pentru Facultăţile de litere şi de ştiinţe art. 218 din proiect prevede 


din contră: 


Art. 218. Studenţii şi studentele din secţiunea ştiinţifică a Şcoalei Normale Superioare vor urma la Facultatea 
de Ştiinţe, iar cei din secțiunea literară la Facultatea de Litere cursurile respective cari corespund cursurilor din 
gimnazii şi licee. Deosebit de aceasta, studenţii şi studentele din ambele secţiuni vor urma cursurile de pedagogie şi 
metodologie . 

Pentru toate obiectele de studiu din Şcoala Normală Superioara se vor numi repetitori , cu diurnă de 200 lei pe 
lună, dintre profesorii de liceu din localitate . Fiecare din aceştia va exercita îndeosebi pe studenți şi pe studente în 
ştiinţa de care el însuşi este profesor la liceu. Deosebit de aceasta, un profesor de la Facultatea filozofică va putea fi 
însărcinat, ca maistru de conferinţe, cu conducerea tuturor repetiţiunilor şi cu partea demonstrativă a cursului de 
pedagogic. 

Nu se va da studenţilor şi studentelor absolutoriul Şcoalei Normale Superioare decât după ce vor fi depus 


examenul şi vor fi obținut doctoratul în grupul respectiv de ştiinţă ce sunt obligați a învăţa în şcoală. 


Va să zică: emanciparea universitară a femeilor! Societatea română să aibă de acum înainte studente în litere, 
studente în ştiinţe, studente în medicină şi să poată avea şi doctoare sau doctoriţe în toate aceste specialități şi încă şi 
în drept şi în ştiinţe „politice şi juridice". 

Ținta de cultură socială în această privire va fi dară să avem, pe lângă profesoare bine preparate şi înzestrate 
cu diplome de doctorat în ştiinţe sau în litere, şi medice practice cu doctoratul în medicină. Odată aceste dobândite , 
se va impune ca o urmare neapărată din aceste precedente şi admiterea de femei advocate şi în fine de femei 
alegătoare şi alese în comună, la Cameră şi la Senat, precum şi de femei funcţionare . 

Faţă cu aceste păreri foarte interesante ale d-lui Conta, pe cari d-sa împreună cu colegii d-sale din Ministeriu 
au crezut de cuviință să le aducă acum în dezbaterea Parlamentului român sub forma unui proiect de lege, se naşte 
pentru noi întrebarea: 

Este locul la noi şi este timpul venit acum pentru ca reprezentarea națională a junei Românii independente să 
ia în considerare un asemenea proiect de lege ? 


De această întrebare ne vom ocupa în articolul următor. 


[8 februarie 1881] 


[„TREI EVENIMENTE ..."] 


Trei evenimente îşi dispută interesul zilei, câşteşitrele de natură a arunca o ciudată lumină asupra regimului 
virtuții. 

Cu ocazia dezbaterii asupra art. 409 din Codul de Procedură Civilă d. loan Brătianu a pronunţat cu liniştea 
omului de stat un mare cuvânt , care-a căzut ca plumbul topit în sufletele auditorilor: „Vorbeşte pentru talanții lui 
Filip!" 

Nu vom rosti nume, nu vom indica nici de departe măcar în contra cui erau aruncate aceste cuvinte grave ale 
primului ministru. Ceea ce ştim pozitiv însă e că „talanţii lui Filip" se referă la membri din marele partid roşu, parte 
vechi, parte neofiți , şi că d. Brătianu a adresat această grațiozitate amicilor săi politici. Lumea pretinde a şti multe în 
privirea aceasta şi dac - am crede opinia publică îndreptățită a cita, fără probe suficiente, nume şi sume, sume plătite 
de cămătari şi nume de celebrităţi liberale patriotice , le-am înregistra şi noi. Ceva totuşi trebuie să fie la mijloc, 


căci „de unde nu e foc fum nu iese". 


A doua preocupare a spiritului public e din cele mai serioase şi priveşte ploaia de taxe nouă pe cari primăria e 
în ajun de a le impune contribuabililor din capitală. 

Organele de publicitate cari reprezintă civilizaţia ne-au repetat-o adeseori că starea orientală în care se află 
Bucureştii cere neapărat o sporire de taxe pentru a se putea introduce îmbunătățirile necesare. Noi din parte-ne avem 
cam alte vederi. Bucureştii sunt un oraş fără industrie dezvoltată , temeiul şi însemnătatea de oraş comercial sunt 
concentrate pe câteva strade de căpetenie; restul e ceea ce şi trebuie să fie, mai mult sat decât oraş. A impune taxe 
peste taxe imensei majorități a populaţiei din periferii pentru a lustrui cât se poate de mult centrul, populat în mare 
parte de firme străine, este poate foarte frumos din punctul de vedere al aparenţelor civilizației, pe cari am ştiut atât 


de bine a ni le însuşi, e însă păgubitor pentru mulțimea mare, care ar avea mult mai multă nevoie de-o piaţă sigură, în 


care să-şi ofere munca braţelor pe un preț convenabil, decât de lustruirea cu peria a stradelor. E un principiu 
conservator de-a nu avea ambiţii în disproporție cu mijloacele de cari dispui , de-a nu încorda puterea impozabilă 
până la istovire . Ar rămânea ca minţi practice, luminate, pe deplin sigure de natura impozitelor proiectate , să vază 
cîte din condeiele listei primăriei jigniesc în mod simțitor interesele populaţiei neavute , cîte nu. 

Se 'nţelege că orice venit însemnat se percepe pretutindenea, direct ori indirect, asupra populaţiei neavute . 
Există însă un mijloc demagogic , foarte vechi şi foarte cunoscut, pentru ca, printr-un sentiment de invidie oarecum, 
să se închiză gura nenumăraților nemulțumiți. Aceasta se face impunându-se luxul celor relativ mai avuţi. În realitate 
dări impuse asupra cailor, servitorilor , livrelelor a o mână de oameni avuţi (sunt foarte puţini oameni în adevăr avuţi 
în România) reprezintă în genere o sumă neînsemnată pe lângă dările asupra obiectelor de consumaţie , cari scumpesc 
dram cu dram hrana populației mari. Acest clenci al impunerii cățeilor şi livrelelor l-au aflat şi primăria noastră 
pentru a arunca praf în ochii mulțimii, care ea şi numai ea va purta marele împrumut al primăriei. 

La 6 curent s-a ţinut o întrunire zgomotoasă la Ateneu , în care patrioţii de meserie şi cei neofiți au încercat a 
proba necesitatea, în multe puncte discutabilă , a nouălor taxe. Un domn (fără copii bineânțeles ) a propus o taxă 
asupra copiilor. Replica unui om din mulțime la această monstruozitate nu se poate reproduce decât în ziare de-o 
nuanţă umoristică, nepermisă organelor serioase, cu toate acestea e o replică care cutreieră Bucureştii, şi nu fără 
cuvânt , dacă potrivirea unei glume e un cuvânt . 

Adunarea de la Ateneu a ales însă 12 persoane însărcinate a discuta a doua zi cu 7 — 8 persoane numite de 
primărie taxele proiectate . Conventiculul , ţinut sâmbătă la 7 ianuarie, nu s-a putut îngrădi în acest cerc restrâns ; 
contribuabili neinvitaţi de diferite profesiuni au pătruns asemenea acolo. Se zice că cu ocazia aceasta un mare patriot 
de meserie, d. dr. Râmniceanu , a scăpat de gratitudinea exagerată a poporului suveran numai pentru că un amic 


înzestrat cu mare putere musculară i-au făcut vânt din mulţime. 


În fine o altă ştire ne-a dat-o ieri Agenţia Havas. 

Bancherul Jacques Landau a câştigat procesul contra statului la Suprema Curte Comercială din Lipsca, 
Reichshandelsgericht. 

Acest proces I-a câştigat în contra societății acţionarilor căilor ferate, mai concret însă în contra statului. 

Procesul se datoreşte unei convenţii încheiate între prețiosul d. Costinescu şi bancherul Landau. Învățatul d. 
Costinescu (4. cl. primare plus 1 curs de violoncel) a fost însărcinat cu grava misiune de-a răscumpăra un drum de 
fier care costă peste un sfert de miliard. Cu învățătura sa în cele juridice, tecnice şi financiare şi cu seriozitatea sa 
cunoscută a iscălit o convenţie prin care d. Landau era însărcinat cu operațiunea. Mai târziu, treaba făcându-se direct 
cu acţionarii, d. Landau a pretins câteva milioane despăgubire şi tribunalul suprem i le-a recunoscut. 

În orice caz d. Costinescu devine din ce în ce mai preţios pentru patrie. O achiziţiune politico-financiară plătită cu 
3—4 milioane de franci, în orice caz o marfă scumpă, deşi netrebnică. 


[11 februarie 1881] 


PROIECTUL CONTA 
["DIN RELATIUNEA ..."] 


Din relațiunea ce ni s-a trămis despre cele urmate în conferința profesorilor din capitală cu privire la proiectul de lege 
asupra instrucţiunii publice estragem şi publicăm următorul discurs, rostit de către unul din asistenţi, d. N. Kirilov, 
profesor la gimnaziul Cantemir. Precum se va vedea din citirea lui, un şir de noi dispozițiuni din proiect cari până 
acum n-au fost analizate prin ziare fac obiectul observaţiunilor d-lui profesor. 


[11 februarie 1881] 
ROMÂNII DIN VIENA 


Reproducem fără comentare următoarele rânduri din „Deutsche Zeitung" relative la balul dat de studenții români din 
Viena. 

Adevăratul vienez, zice numita foaie, niciodată n-a prea fost forte în cunoştinţe etnografice. Pentru el erau un ce 
misterios chiar şi locuitorii sârbi din Banat, cari, dimpreună cu românii şi cu alte neamuri, erau pentru dânsul un fel 
de formă intermediară dintre unguri şi turci. Cu toate acestea existau oarecari distincțiuni în interiorul acestei mari 
clase de oameni cam nedeterminat şi confuz circumscrisă. Două tipuri mai diferite unul de altul au fost „negustorul 
sârb" şi „bogatul boier român”, a cărui solie şi fiică nu erau altfel, numite decât „frumoasele boieroaice"”. Damele 
române au trecut totdeauna de neşte frumuseţe extraordinare ceea ce au şi fost într-adevăr. Tezaurul de grații 
corporale precum şi spirituale s-a transmis curat de la străbunele matroane asupra fiicelor şi nepoatelor lor. Balul 
român ţinut la 15 c. în saloanele Reuniunii Muzicale ne-au dat nenumărate dovezi vii în privinţa aceasta. Deşi poate 
să fi fost un contingent oarecare de frumoase vieneze pur sang printre numeroasele românce, această împrejurare n-a 
adus desigur nici un prejudiciu impresiunii generale a splendidei festivități. Tipul oacheş a fost amestecat cu cel bălan 
în modul cel mai armonic. Frumuseţea feminină, toaletele bogate şi pline de gust şi multe riviere de briliante 


strălucite caracterizau balul. Coloane de mărgăritare şi rânduri de perle figurate concurau împreună într-o lumină 
dulce şi desigur 


nu se afla între ele nici o singură perlă „falsă”. S-a danțat cu, zelul obişnuit în Viena. Preşedintele Comitetului, d. doctor Şt. 
Ciurcu, a deschis balul cu patroana , baronesa Hye-guneck , în fruntea unei poloneze . Au fost de față şi patroanele , 
doamnele Eduard Kanitz şi Celestina Opolzer , pe când doamnele Angelina de Bălăceano , Matilda Dumba şi de 
Lindheim au fost împiedecate de-a veni. Dr. S. Morariu Andreievici , arhiepiscopul şi mitropolitul Bucovinei şi al Dalmației, 
intendentul baronul Hofmann, membrul Camerii seniorilor , baronul Vasilco , d. de Lemayer , deputaţii, doctorul 
Mitrofanovici , baronul Stârcea şi Cosovici , baronul Wertheim , mareşalii baronul Tiller şi baronul Schoissnigg , mai mulți 
ofițeri sârbi şi câțiva diplomaţi persiani au asistat mai mult timp la bal ca oaspeţi de onoare. Toate dedicaţiunile : „Versuri 
carpatine ", vals după motive române de Franz Mair , „Je pense a toi ", polca franceză de Ed . Straus , „Ochi negri” de E. 
Sutor au produs cea mai vie plăcere, precum şi minunata decoraţiune a salonului şi programele mândre , ce reprezentau 


cornuri de abondenţă pline cu bomboane alese. 


[11 februarie 1881] 


PROIECTUL D-LUI CONTA ASUPRA 
INSTRUCȚIUNII [2] 


Am văzut din articolul precedent ! cum noul proiect de organizare al d-lui ministru de culte şi instrucţiune 
publică urmăreşte ca direcţiune de cultură pentru viitoarea societate română două scopuri: 1) slăbirea şi în parte 
răsturnarea învățământului clasic (latin şi grec) din şcoalele secundare şi 2) emanciparea femeilor în universitate. 

În faţa acestei îndoite tendinţe a organizării propuse de d. Conta ne-am oprit la întrebarea: Este locul şi este 
timpul venit pentru statul nostru de-a lua în considerare prin organele sale de legislațiune un asemenea proiect de 
lege? 

La această întrebare răspundem: Nu, Camera şi Senatul României nu pot fi chemate a se ocupa astăzi de 
dezlegarea acestor probleme. 

Admitem că problemele sunt de cel mai mare interes. Susținem însă că acest interes nu poate să fie la noi 
decât teoretic şi că va trebui să treacă cel puţin o jumătate de secol înainte de-a fi vorba de legiferare practică în 
această direcțiune. 

Să începem întâi cu instrucţiunea clasică. 

Şcoalele noastre secundare, îndeosebi învățământul numit gimnazial-liceal , sunt întocmite în esență după 
modele luate din Franţa şi din Germania. Esenţa acestui învățământ este la noi, ca şi în Franța şi Germania, 
clasicitatea şi cultura literară şi istorică pe temeiul clasicităţii, adecă humanitatis studia în înţelesul celor vechi. Pe 
acest temei, susținut în Germania şi în Franţa prin tradițiunea unei culturi de multe secole, ne-am organizat şi noi 
şcoalele mai înalte şi ne-am pus astfel în comunitate de cultură cu Europa apuseană. 

Această comunitate de cultură cu Europa civilizată este pentru români de-o necesitate aşa de absolută încât 
încercarea de-a o slăbi ar însemna astăzi paralizarea oricărui progres al şcoalelor noastre şi, în genere, al statului 
român. Toţi bărbaţii noştri publici sunt crescuţi în ideile şi mulți chiar în şcoalele Europei apusene, toate cărțile 
noastre de şcoală sunt traduse sau imitate după modeluri franceze şi germane, întreaga noastră legislațiune este 
inspirată de legislaţiunea franceză şi (în mică parte) germană. Mulţi din tinerii noştri [î ]şi fac studiile liceale în țară, 
iar cele universitare în străinătate, se întorc cu studiile completate la acele universități străine şi-şi revarsă 
cunoştinţele lor asupra şcoalelor române. Sistema de studii fiind egală în trăsurile fundamentale, această străbatere a 
firelor de cultură de la noi la Europa apuseană şi de la Europa apuseană la noi a fost cu putinţă şi a contribuit puternic 
a face din noi ceea ce suntem astăzi: un popor de ginte latină cu conştiinţa misiunii sale de a fi un purtător de cultură 


la pragul Orientului şi cu dorinţa vie de-a-i asimila tot mai mult rezultatele experienţelor 


! Vezi „„Timpul" de duminică 8 fevr. 1881. 


Europei apusene fără a trece prin crudele încercări prin cari s-a văzut ea adeseori pedepsită pentru orice pricipitare şi 


tendență exagerată. 

Întrebarea se rezumă dar aci: în ce raport ne-ar pune reforma d-lui Conta cu şcoalele din Franţa şi din 
Germania? Răspunsul este că reforma d-lui Conta ne-ar scoate afară din comunitatea de studii cu aceste ţări şi prin 
urmare conchidem că: proiectul acestei reforme este indiscutabil în Camerele române. 

De agitat se-nţelege că s-au agitat aceste probleme şi în Franţa şi în Germania prin discuțiuni teoretice sau, 
după expresiunea cam ironică a principelui Bismarck, „în mod academic". N-avem decît a arunca ochii în filozofia 
lui Auguste Comte pentru a vedea izvorul ideilor d-lui Conta. Dar nici o legislațiune practică nu le-a pus în lucrare. 

În Germania limbele latină şi greacă sînt şi rămîn fundamentul învățămîntului gimnazial; chiar în şcoalele lor 
reale se învaţă latineşte; dar, fiindcă în aceste şcoale reale se învaţă mai puțin latineşte şi nu se învaţă grecește, 
tendința cercurilor universitare din Berlin de ex. este astăzi de-a nu admite şcolarii absolvenţi ai gimnazielor reale la 
frecventarea tuturor cursurilor universitare ca fiind prea puţin înaintați în cultura generală. 

În Austria aceeași sistemă, cu deosebire că şcoalele reale nu au limba latină, dar nici nu se obicinuieşte a se da 
absolvenţilor din aceste şcoale altă direcțiune de studii decît pentru comerţ sau şcoala politecnică. 

În Franţa cestiunea este mai mult în mişcare. În lacuna simțitoare lăsată prin lipsa totală de şcoale reale 
ministrul Duruy a introdus ceea ce numea el /' enseignement special, care este din ce în ce mai frecuentat, deşi nu 
poate îndeplini golul şcoalelor reale. Cît pentru gimnaziele şi liceele propriu-zise, astăzi ca în vechime, limba latină şi 
limba greacă, în genere humanitatis studia, sînt temelie învățămîntului. Asupra a mai mult sau mai puţin au fost 
variațiuni: s-au scos compoziţiunile în versuri latine, s-au menţinut compozițiunile în proză latină, s-au împuținat 
orele de latineşte şi greceşte, s-a hotărît începerea studiului latin şi a celui grecesc cu doi ani mai tîrziu decît era pînă 
acum; dar nu s-a surpat temelia clasicității prin alungarea limbei greceşti cu totul şi prin reducerea limbei latine la 4 
ani de liceu şi scoaterea ei din cei 4 ani de gimnaziu, cum propune d. Conta. 

Jacă o tabelă a numărului de ore de studiu, adunate pentru o săptămînă în toate clasele unui liceu, după ultimul 
program elaborat de noul Consiliu Superior de Instrucţiune Publică din Paris (instituit prin legea de la 27 fevruarie 


1880), în comparare cu acelaşi număr de ore într-un liceu german şi în liceul român din Braşov: 


LICEUL FRANCEZ LICEUL GERMAN 
limba franceză 51 ore limba germană 20 ore 
3 latină 39 ,, AR latină 86 „ 

33 greacă 20 „ » greacă 42 4 
istoria şi geogr. 36, istoria şi geogr. 25 
ştiinţe exacte 38 „ ştiinţe exacte 38 
germ. sau engl. 33, franc. Sau engl. 17 

LICEUL ROMÂN DIN BRAŞOV 
limba română 20 ore 
5 latină 46 ore 
" greacă 24 ore 
istoria şi geogr. 28 ore 
ştiinţe exacte 62 ore 


ger. şi magh. 35 ore 


Se vede marea deosebire ce, după ultimul program francez, există între liceele germane şi cele franceze. 
Germanii concentrează cea mai mare parte a învățămîntului asupra clasicității, mai ales asupra latinităţii. Dar, 
alăturea cu liceele clasice şi deosebit de ele, ei au învățămîntul real şi de meserii pe o scară întinsă, şi astfel este 
tinerimei dat prilejul de a se dezvolta fie în ramura clasică, fie în ramura practică, dar în fiecare cu temei. 

Francezii, neavînd şcoale reale, s-au văzut siliți la un compromis între clasicism şi realism. Erau multe plîngeri 


că bacalaureaţii francezi au prea puţină ştiinţă reală şi 


prea multă ştiinţă curat clasică. Înainte de a introduce ca o nouă creaţiune şcoalele reale, cari să corespundă pe deplin 
cerințelor exacte şi să permită totodată alăturea cu ele funcționarea liceelor esenţial clasice, francezii au încercat în 
anul trecut menţinerea acestor două direcțiuni în unul şi acelaşi liceu şi au sporit orele limbelor moderne şi 
geografiei, împuţinând orele limbei latine şi mai ales greceşti. 

Au sporit, au împuţinat , dar nicăieri nu au desființat cu desăvârşire . Ca oameni cu minte, vor să aştepte mai 
întâi experienţa nouăi combinaţiuni şi apoi, cel puţin după 10 sau 20 de ani, să decidă dacă să rămână această 
împreunare sau să se introducă şcoli deosebite pentru clasicism şi pentru realism , ca în Germania. Dar a prevedea, ca 
în proiectul d-lui Conta, şcoli reale deosebite (deşi fără nici o organizare mai detaiată ) şi gimnazii şi liceea deosebite 
şi a scoate totuşi şi din aceste gimnazii şi licee partea principală a învățământului clasic (ca şi când s-ar fi plâns 
cineva la noi că şcolarii noştri au prea multă ştiinţă clasică!) — această stranie concepţiune nu există până acum în 
nici o singură organizare de şcoală în Germania, Austria sau Franța. 

Noi dar, cu proiectul de lege al d-lui Conta, am cobori nivelul de cultură al bacalaureaţilor noştri şi i-am face 
incapabili de-a urma un curs universitar în Franța şi în Germania, unde se presupune la toţi studenţii cunoaşterea 
limbei greceşti şi o mult mai întinsă cunoaştere a latinităţii . 

Până când aceste idei de reformă ale d-lui Conta nu vor fi deja puse în lucrare şi experimentate în şcoalele 
secundare din Franţa sau din Germania, ele nici nu pot să fie luate în considerare de o Adunare legiuitoare română. 
Capitalul nostru intelectual este încă cu mult prea mic pentru a-l risca noi în asemenea întreprinderi, despre rezultatul 


cărora nu avem de nicăieri date culese din experienţă . 


Trecem acum la observările de făcut în contra celeilalte inovaţiuni din proiectul d-lui Conta, adecă a 
emancipării femeilor la universitate. După noul proiect femeile sunt admise la toate gradele academice; o Şcoală 
superioară şi o Facultate de Medicină să fie exclusiv destinat pentru ele; este dar vorba să avem doctoare sau 
doctoriţe în litere, în ştiinţe şi în medicină, prin urmare şi medice femei . Până aici proiectul de lege tinde direct la 
ajungerea acestui scop. Indirect însă, şi ca o urmare neapărată din aceleaşi premise, va rezulta: crearea de doctoriţe în 
drept şi în ştiinţele politice, căci examenele se propun a fi deschise femeilor şi în aceste specialități. Dar, odată ce 
doctoriței medice i-ai dat dreptul de a fi medică practică, poţi refuza doctoriţei în legi dreptul de a fi advocată 
practică? Presupui că femeia va avea curajul de-a conduce o operaţiune de chirurgie şi nu presupui că va fi destul de 
bună vorbitoare pentru a pleda un proces? 

Şi, odată femeile numite doctoriţe în legi, în medicină, în litere, în ştiinţe, exercitând în practică aceste 
profesiuni liberale, le vei putea depărta de la votul politic? 

Dar să trecem cu vederea această din urmă consecinţă şi să ne mărginim la consecințele prevăzute în proiectul 
d-lui Conta: care va fi rezultatul lor social? 

Aceste studente vor contribui oare la consolidarea vieței de familie? Sau vor întinde boala funcționarismului şi 
la femei? Şi, dacă lovim clasicismul şi voim direcțiune practică la băieţi, să nu o voim mai ales şi la fete? 

Nu cumva am găsit prea multă activitate practică la fetele române, încât să fie trebuință de-a le abate spre o 
cultură teoretică la universitate? Sunt d.e. în Bucureşti prea multe croitorese , prea multe menajere , prea 
multe „bonne " de copii românce? 

Toată lumea ştie că e tocmai dimpotrivă. Evreice , unguroaice , germane şi franceze susţin mai toată activitatea 
în aceste părți ale vieţei casnice şi noi, în loc să încurajăm fetele române în această direcţiune şi să facem să-şi 
agonisească ele sumele foarte mari ce le dăm până acum pentru aceste trebuințe în mânele străinilor, voim să le 
facem zbor la universitate pentru a le înzestra cu diplome de doctor. 

Este agitată în Europa cultă şi cestiunea emancipării femeilor la universitate. Dar nici în Germania, nici în 
Austria, nici în Franța nu a încercat încă nimeni să o rezolve ; creaţiunile propuse de d. Conta nu au semenele lor în 
Europa. În Franţa femeile nu sunt admise la examenele de facultăţi; în Austria asemenea nu. La Universitatea din 
Berlin, după o încercare de câteva săptămâni la cursul profesorului Werder , s-a oprit direct chiar intrarea femeilor 


pentru a asista numai la prelecțiunile universitare. 


Universitatea din Ziirich a încercat tolerarea de studente la cursurile facultăţilor. Cei ce se ocupă de aceste 


cestiuni cunosc polemica violentă ce s-a născut între acea uni- 


versitate şi profesorul Bischoff şi rezistenţa celorlalte universități germane în contra încercării de la Zürich . 

Aşa stă cestiunea astăzi în Europa. Experiența nu este încă făcută, mai nici nu este încă încercată. Toate 
silințele sunt încă puse întru îndreptarea învăţământului secundar la femei; nu este timpul venit acolo pentru 
deschiderea de facultăți femeieşti. 

Numai noi, acum în anul 1881, să avem timpul liber pentru a legifera în această materie! Toate celelalte le 
avem: şcoalele de meserii pentru fete sunt excelente , viața familiară este din ce în ce mai solidă, numărul 
populaţiunii este în spor; universitatea femeiască ne mai lipseşte! 

Dar ce să ne ocupăm de asemenea construcțiuni cam juvenile ! Societatea română, în totalitatea ei are prea 
multă prudenţă pentru a se risca în aventuri legislative de felul celor propuse, şi impresiunea ce proiectul de lege al d- 
lui Conta a produs-o pintre deputați şi pintre profesori a învederat încă o dată ce distanță mare deosebeşte o 


concepțiune curat teoretică de o bună lege practică. 


[12 februarie 1881 ] 


[„FOILE ROMÂNE DIN ARDEAL ..."] 


Foile române din Ardeal s-au simţit asemenea impresionate de studiul din „Deutsche Revue", mai cu seamă 
însă s-au găsit atinse de enunţarea că „românii din Austro-Ungaria prosperează ". 

Şi noi credem că cuvântul „prosperare " nu se poate lua aci în înțeles absolut şi că, precum starea nici unei 
părți a poporului roman (şi vorbim aci de adevăratul popor, nu de plebe) nu e de natură a inspira cuiva invidie, tot 
astfel nici starea românilor de peste Carpaţi nu e astfel cum ar putea să fie în urma unei dezvoltări neîmpiedicate a 
unui popor cu atâtea calități. 

Noi, din parte-ne, am cam evitat de a vorbi de românii de peste Carpaţi, din două cauze. Statul nostru nu e 
îndestul de puternic pentru ca oamenii politici să poată vorbi de starea românilor de peste Carpaţi făr' a da motive de 
bănuială, neîntemeiată , nu mai e nici vorbă, dar bănuială. De-aci rezultă însă un al doilea pericol al unei asemenea 
discuţii: în loc de-a face bine consângenilor noştri le-am face rău am înăspri şi mai mult tratamentul nedrept căruia 
sunt supuşi. 

Dar dacă pe de-o parte ne-am impus această rezervă pe care oricine lesne o va înțelege şi daca ne-am feri de-a 
imita pe „românul" şi de-a exploata până şi nenorocirile naţionale în goana după popularitate ; pe de altă parte, 
oricâtă dreptate am face plângerilor confraților de peste munți, i-am ruga a face, în interesul dreptei lor cauze, o 
deosebire esențială între izvoarele cărora se datoresc suferințele lor naționale. 

Sunt a se atribui suferințele acestea politicei tradiționale a Casei de Austria sau se datoresc unui episod 
incidental , unei piedici intervenite în dezvoltarea acelei politici tradiţionale? 

Noi înclinăm a admite teza din urmă. Nu credem că dinastia — şi dinastia e Austria — doreşte a face 
deosebire între un popor şi celalt şi că n-ar voi deplina lor egalitate politică şi națională, pe cât aceasta s-ar putea pune 
în acord cu unitatea monarhiei, cu cerințele ei de putere înlăuntru şi în afară. Noi vedem din contra că dinastia a 
încurajat după vremuri legitimele aspirațiuni de progres ale naționalităților şi, daca luăm îndeosebi pe români şi ne 
aducem aminte de starea înapoiată în care ei au încăput sub dinastia habsburgică , de progresele repezi făcute sub 
absolutism şi de starea esenţial alta în care se află astăzi, cată în adevăr să insistăm asupra deosebirii ce-am voit a o 


stabili mai sus, că nu principiul de stat al politicei tradiționale se opune pe atâta dezvoltării lor pe cât se opun 


alți factori, de-o natură cu totul deosebită. În adevăr nu dinastia e totul într-o împărăție de aproape patruzeci de 
milioane de locuitori; dinastia ori capul ei nu sunt , ca Dumnezeu, atotputernici. Împărăţia e compusă din provincii în 
cari istoriceşte, de sute de ani, se află superpuse pături de popoare deosebite, ale căror relații din trecut n-au putut 
rămânea cu totul fără efect asupra stării actuale. Astfel găsim în Galiţia două elemente, poloni şi ruteni. Cei dendâi au 
fost istoriceşte stăpânitori , cei din urmă stăpâniţi . Găsim în Ungaria un element istoriceşte superpus , maghiarii, 
popor energic, dar de-o aptitudine politică contestabilă ; găsim în Boemia cehi şi germani, c-un cuvânt pretutindenea 


sunt elemente deosebite, cari 'şi dispută dominaţiunea. 


Casa de Austria nu i-a creat pe unguri; i-a găsit existând alături cu românii; ea n-a creat aspirațiile, natura, 
abuzurile rasei dominante, ba pe aceste din urmă a căutat a le îngrădi chiar, după putință. 

Aci însă ne apropiem de adevărata cauză a relelor ce bântuie dincolo. Această cauză e corupţia şi lipsa de 
aptitudini politice şi economice a elementelor dominante din Ungaria, mai cu seamă însă a demagogiei ungureşti. 

La popoare pe jumătate culte cum sunt ungurii, cum suntem şi noi, interesele publice joacă rolul de pretexte 
pentru realizarea unor afaceri nu numai private, dar adeseori reprobate de legi. Precum la noi se exploatează fără 
omenie țara sub pretextul libertăţilor publice, tot astfel demagogia maghiară, orice nume şi-ar fi dând , sub pretextul 
de-a înăbuşi pretinsele agitațiuni ale naționalităților, au monopolizat puterea publică şi stinge lumea prin arbitrariu şi 
malonestitate . 

Mai lunile trecute ziarele aduseseră o descriere a stării de lucruri din ţinutul Caraşului şi acela al Severinului . 
Întreagă administraţia, averile orfanilor şi ale şcolilor, fondurile caselor de economii se împrumutau la patrioţi 
insolvabili , pentru a le cumpăra votul. Oameni cari sustrăgeau bani publici erau aleşi în funcțiuni, iar guvernul 
central răspundea la toate denunțările ce i se făceau că se calomniază nişte patrioți cinstiţi din cauze politice; cam 
ceea ce ni s-a răspuns nouă când am relevat scabroasele afaceri. Mai mult. Prin in[i]chități făţişe se provocau până şi 
rebeliuni în sate, pentru a-şi crea un pretext mai mult de despoiare . Din întâmplare s-a numit şi un om cinstit prefect 
în acele ţinuturi şi atunci au încetat pretextarea marilor principii patriotice, pretextarea combaterii agitațiunilor 
naţionale, şi s-a descoperit că fondul lucrului era hoţie goală. 

lată dar unde e izvorul răului, în incultura , în lipsa de aptitudini economice şi politice a elementelor 
dominante, cărora le-a dat vânt o împrejurare independentă de voința dinastiei: mişcarea maghiară din timpul 
războiului austro-german . 

Noi susţinem că starea morală a Ungariei e aproape identică cu a noastră. Şi acolo există ca şi la noi un fel de 
populaţie flotantă, de origine în toate cazurile dubioasă , un fel de neomaghiari precum noi avem aici patrioți 
neoromâni , oameni cari şi-au făcut o meserie din exploatarea principielor politice, au monopolizat pentru ei 
patriotismul şi naționalismul , cu atât mai mult cu cât n-au nici patrie, nici naţionalitate certă. Ceea ce la noi se 
cheamă Giani, Mihălescu, Pişca, C.A. Rosetti dincolo de munţi se cheamă Pausz , Szende (Frummer ) ş.a.m.d. 

E evident pentru oricine că nu principiile de stat sunt , în asemenea împrejurări, de vină la starea rea a 
românilor. Acestea se pretextează numai pentru ca o şleahtă incapabilă de muncă şi de cultură să aibă cu ce trăi de pe 
spatele altora. Acesta e sâmburul cestiunii şi, daca n-ar fi acesta, teoriele de stat ar fi departe de-a se manifesta cu 
asprimea , cu spiritul de injustiţie cu care se manifestă. Şi oare la noi nu e tot astfel? 

Puțin ne ajută bunul moral al neatârnării naţionale când pseudoromânii noştri opun piedici tot atât de esențiale 
dezvoltării poporului nostru ca şi maghiarii dincolo. Încai dincolo a rămas din timpii trecuţi câteva temeiuri de 
dezvoltare sănătoasă: clerul, şcoala populară, ba chiar urme de-o adevărată autonomie comunală. La noi biserica e ca 
şi când n-ar fi; şcoala rurală creşte şi ea postulanți şi patrioţi de meserie, iar autonomia comunală e reprezentată prin 
cenuşerii cari au deprins virtuțile patriotice pe la subprefecturi .Între aceste mii de oameni cari n-au nimic, n-au 
învăţat nimic, nu muncesc nimic şi cari cu toate acestea vor să trăiască bine şi de-a gata s-au stabilit o adevărată 


conspirație pentru a zădărnici orice progres real al poporului. 


O asemenea conspirație tăcută, dar puternică şi solidară, există tot aşa de bine dincoace ca şi dincolo de 


Carpaţi. Din acelaşi lemn sunt ciopliți patrioţii liberali din Buda şi cei din Bucureşti. 


[13 februarie 1881] 


„SENTINȚA TRIBUNALULUI...”] 


Sentința Tribunalului Suprem de Comerţ din Lipsca, care declară deciziunile Adunării generale extraordinare 
de la 3 martie 1880 nule şi de nul efect (rechtsungulting und unverbindlich ) şi care obligă pe reprezentațiune 
executivă (Vorstand ) a Societăţii Acţionarilor Căilor Ferate Române de-a se abține de la executarea acelor deciziuni 
şi a reveni asupra unei executări deja făcute, precum şi a face să se şteargă inscripțiunile efectuate în registrul 
Tribunalului de comerț, această sentință nu înseamnă nimic alt decât anularea răscumpărării. Va să zică Societatea 
Acţionarilor exista înainte; guvernul, prin faptul că posedă acţii, nu este el însuşi decât acţionarul unei societăți 


germane. Abia acum se explică de ce sediul nu s-a mutat şi nu se va muta la Bucureşti; abia acum se vede clar că 


panglica cestiunii Stroussberg va rămânea nouăzeci de ani un pretext de esploatare față cu statul român, pretext 
pentru menţinerea căruia tagmele de patrioți [î ]şi vor da pururea mâna cu străinii. 

Cestiunea Stroussberg reînviată în toată vigoarea ei, ilustrul d. Brătianu se poate bucura văzând cum un singur 
act al său ilegal , încheiarea convenției primitive şi punerea în executare fără votul Senatului, cum acel act 
neconstituțional , contra căruia n-am avut, în întreg mecanismul statului nostru, nici o garanție şi nici un apărător, ne 
urmăreşte pas cu pas, renăscând cu puteri urieşeşti. 

Telegramele confecționate ad-hoc pe care le publică „românul" după foi şi pentru interese de bursă nu schimbă 


nimic din gravitatea sentenței Curţii din Lipsca. 


[14 februarie 1881] 


[„„CA PASĂREA PHOENIX ...”] 


Ca pasărea Phoenix din anticitate care, prefăcută în cenuşă prin flacări, reapărea mai radioasă pentru a duce o 
viață cu atât mai trainică cu cât era lămurită prin foc, cestiunea căilor noastre ferate reapare, precum au apărut 
odinioară sub forma cestiunii Stroussberg şi în alte chipuri. 

O telegramă laconică a agenţiei Havas nu ne spunea decât că bancherul Landau câştigase procesul său la 
Curtea Supremă de Comerţ din Lipsca. Versiunea care-a circulat în Bucureşti în ziua întâia după sosirea acelei 
telegrame, în care nu se indica nici natura procesului, nici conținutul hotărârii date, era că bancherul ar fi câştigat un 
proces de despăgubire în contra statului, în virtutea unei convenții sau a unui „proiect" de convenţie, cum zice 
„românul", care se stabilise la Berlin între acel bancher şi un patriot de profesie şi prin care Casa de bancă numită 
mai sus fusese însărcinată cu operaţia răscumpărării. 


Ei bine, nu-i aceasta. Lucrul e cu mult mai grav. 


În cazul întâi am fi avut a face c-o pagubă enormă , însă timporară , care era departe de-a avea gravitatea unei 
sentinţe ce anulează cu totul tranzacțiunea juridică a răscumpărării. 

Ceea ce ar trebui să cunoaştem sunt termenii sentinței Curţii din cuvânt în cuvânt . În loc de aceasta, atât 
agenția Havas cât şi agenţia Wolff ne spun că sentenţa n-a influenţat asupra cursului titlurilor de stat 6%, o cestiune 
secundară care nu ne interesează deloc, de vreme ce aceste titluri, nefiind decât echivalentul acţiilor cari sunt în 
posesiunea statului, au devenit un efect public, independent de cestiunea drumurilor de fier. Statul ar fi putut cumpăra 
acții cu bilete ipotecare , precum le-au cumpărat cu titluri de 6%, şi vicisitudinile cestiunii căilor ferate n-ar fi atins 
cursul biletelor ipotecare , căci nu e vorba de ele. 

Şi în privirea aceasta însă se vor ivi complicațiuni. Un anunţ publicat în foile germane provoacă pe detentorii 
de obligaţiuni 6 % de-a denunța schimbul făcut, de - a - şi cere acţiile îndărăt, tranzacțiunea fiind ilegală şi nulă. 

Daca punem temei pe depeşa primită de „Gazeta generală" din Augsburg şi de alte foi, termenii sentinței 
anulează atât esenţa cât şi urmările juridice ale răscumpărării 

căci ea zice: 

1) Deciziunile adunării generale a Acţionarilor Căilor Ferate Române luate la 3 martie 1880 sunt nule 
(rechtsungultig , literal : juridic nevalabile ) şi de nul efect (unverbindlich, literal neobligatorii ). Aceste deciziuni 
nule şi de nul efect sunt tocmai stipulaţiunile deja executate ale convenției de răscumpărare. 

2) Reprezentaţiunea executivă (Vorstand) a Societăţii Acţionarilor, organul ei legal care-a încheiat cu statul 
convenţia de răscumpărare, e obligată de-a se abține de la executarea acelor deciziuni şi de-a reveni asupra unei 
executări deja realizate. Va să zică, deşi convenţia e executată în toate părțile ei, reprezentațiunea executivă e obligată 
a reveni asupră-i şi a anula ceea ce-a făcut. 

3) Reprezentaţiune executivă e obligată a şterge inscripțiunea tranzacţiei făcută în registrul Tribunalului de 
comerț. 

Prin sentința aceasta se reconstituie aşadar Societatea Acţionarilor, care există mai departe până la împlinirea 
celor nouăzeci de ani, se reinstituie organele ei legale şi dirigente , iar statul român e redus la rolul lui primitiv, 
rămânând juridic indiferentă împrejurarea că şi el posedă acţii ale drumului de fier, că şi el e acţionar al unei societăți 
germane, supus în toate jurisdicțiunii germane şi convenției primitive. 


Având textul autentic al sentinței pe care, cu o teamă lesne de înţeles, nu ni-l dau nici organele oficioase, nici 


cel oficial, vom putea vedea şi mai clar urmările ei cele dezastroase . După cât cunoaştem din acel text, el înseamnă 
anularea de drept a răscumpărării, reînființarea Societăţii Acţionarilor şi a organelor ei, dezlegarea acestor organe de 
contractul încheiat cu statul român, obligaţiunea ce li se impune de-a reveni asupra contractului şi de-al desființa şi 
— ca urmare indirectă — reducerea statului la simplu proprietar de acţii, la acţionar al societății germane, supusă 
jurisdicțiunii germane. 

Nu ni se răspunză că de fapt statul posedă 95% din acţiile drumului de fier. El devine, prin această sentință, 
egalul d-lui Landau, simplu acționar . 

Astfel stând lucrurile, vedem de ce natură precarie e existența „Direcţiunii princiare " precum şi a noului 
consiliu de supravegheare . Amândouă acestea încetează, de la data sentenţei, de-a mai fi organele Societăţii 
Acţionarilor. Direcţiunea veche sub care s-a stipulat răscumpărarea va trebui să-şi reia funcțiunile. Fiecare din 
acţionari are dreptul de-a contesta existența legală a „Direcţiei princiare ", de-a găsi că interesele reprezentate prin 
acţia sa sunt rău căutate de către administraţia noastră, fiecare acționar rămâne stăpânul nostru până la împlinirea 
celor nouăzeci de ani. 

Convenţia Stroussberg, cu toată seria de fenomene prin care trece, e o nenorocire națională, datorită d-lui loan 
Brătianu ca instrument, datorită ca intenție, după mărturisirea d-sale din Senat, unor influenţe străine cari voiau să se 
înrădăcineze în ţară. E o iluzie copilărească de-a mai crede că, încăpuţi odată în mreaja de paianjen ce ni s-a întins 
sub forma unei rețele de drum de fier, vom mai fi în stare de-a scăpa din ea. Profesia de patriot prea e lucrativă în 
România pentru ca răscumpărarea să fi putut deveni o desfacere totală, pentru ca să nu rămâie sămânța de procese şi 


de încurcături cari să ne 


readucă pururea în starea tristă în care ne-a pus din capul locului d. Brătianu cu prietenul său Stroussberg şi cu ceilalți 


prieteni ai săi de ilustră şi onestă memorie. 


[15 februarie 1881] 


[„«NORDDEUTSCHE ALLGEMEINE ZEITUNG» 


EMITE... ] 


„Norddeutsche Allgemeine Zeitung" emite oarecari apreciații mai mult ipotetice asupra sentinței Curţii din 
Lipsca; al cării text autentic foaia germană n-o cunoaşte, precum mărturiseşte singură. 

E un act de rea credință din partea „Presei" ca, cu ocazia unei notițe de bursă, să releve pentru publicul nostru 
faptul că în cestiuni de politică internă şi externă acea foaie e inspirată de principele cancelar . Principele cancelar nu 
se ocupă cu partea bursei, a teatrelor şi a ştirilor zilei. 

Reproducem şi noi acea notiță, numai ca să se constate că acea foaie nu-şi bazează raționamentele pe textul 


autentic al sentinţei, care-i e necunoscut pân - acuma . 


Afară de telegramele cunoscute asupra otărârei Curţii Imperiale în afacerea Landau contra Societăţii 
Drumurilor de Fier române, nu avem alte nuvele cari să ne permită de-a judeca după justa sa valoare importanța 
eventuală a acestei otărâri cu totul surprinzătoare. Mai nainte de-a cunoaşte această otărâre în detaliurile sale toate 
supoziţiile şi toate ipotezele ne par fără nici o valoare. Se pare însă necontestabil că posesorii obligaţiunilor 6 la 
sută, cari au primit această hârtie în contra remiterei acțiunilor lor de drumuri de fier, n-au a se teme de nimic. 
Acest mod de-a vedea este împărtăşit de toţi acei cari cunosc bine afacerea. Otărârea nu poate avea decât o valoare 
ideala pentru reclamant , fiind cu totul lipsită de importanţă practică. Acest mod de-a vedea, împărtăşit de cel mai 
mare număr al celor de la bursă, pleacă dintr-un fapt incontestabil , că 98 la sută al capitalului acțiunilor se află în 
mânile guvernului român. Dacă chiar existența direcțiunii princiare actuale a drumurilor de fier, precum şi aceea a 
comitetului de supraveghere, ar putea să fie pusă în îndoială, nimic nu ar opri ca aceleaşi persoane să fie realese ca 
directori şi ca consilieri de supraveghere. Se poate ca direcțiunea, după trecerea unui an, să prezinte compturi 
exacte acţionarilor, să facă bilanţul şi să plătească fiecăreia din acțiuni care se află în circulațiune beneficiul care s- 
ar cuveni, în loc de-o rentă fixă; totuşi va rămânea chestiunea de a se şti dacă aceasta va fi avantagios acţionarilor, 


de vreme ce punctul de gravitate al administraţiei se află în partea celor 98 la sută din capitalul acțiunilor , cari se 


află tocmai în mânile guvernului român. 


Pe baza ipotezei celei mai favorabile oarecum, admisă de „Norddeutsche Allg. Zeitung" şi de „românul", sunt 
scrise şi rândurile de mai jos, datorite unui amic al foii noastre. După cât se vede procesul acesta "1 datorim 
ingenioasei tranzacţiuni Landau-costinescu , o tranzacţiune dilemă care, oricum ar fi ieşit, tot Landau trebuia să 
câştige . 

Şirurile de mai jos se pun deci în ipoteza „românului", şi din puntul ei de vedere dovedesc că şi în acest caz 


tot pagubă iese. 


[17 februarie 1881] 


| „„«MISTERIOSO / A LA sORDIMA !»..."] 


„Misterioso ! A la sordina !" Astfel ne sună foile copacului oficial în privirea dezbinării ce există în sânul 
cabinetului. 
„Presa" ne spune de ex. că dacă, pentru consideraţiuni de delicateţă cătră Adunări şi de scrupul personal într-o 


cestiune juridică ca aceea a proiectului asupra art. 409 din 


procedură, d. Boerescu şi-a dat demisia, aceasta nu putea constitui o rumpere a sa cu d. Brătianu ori cu guvernul, căci 
numai o divergență politică putea avea acest efect şi o asemenea divergență n-a existat niciodată. Colegii d-lui 
Boerescu şi d. Brătianu nu au voit a-i primi demisiunea; din contra, ea ar fi provocat demisiunea întregului cabinet. 
D. Boerescu apreţia că ar fi fost o adevărată nenorocire, o reală vătămare a intereselor țării, dacă, în circumstanțele 
actuale, cabinetul şi-ar fi dat demisiunea mai nainte de - a - şi termina întreaga sa misiune şi de-a rezolva dificultăți 
pendente, ce există şi pe cari publicul încă nu le cunoaşte în întregimea lor. D. Boerescu a comis un act de adevărat 
patriotism, crede „Presa", retrăgându-şi demisia. 

Şi noi afirmăm că d. Boerescu trăieşte bine cu d. Brătianu şi viceversa. Dar cu mult mai bine trăieşte d. 
Boerescu, care-a intrat ca un ghimpe în carnea cabinetului şi pe care mâna dibace a primului ministru nu-l mai poate 
prinde pe suprafață . 

Cine se mai îndoieşte că d. baron e necesar cabinetului? 

Oare nu reintră tambour battant în sfera problemelor politice Maestatea Sa Regele Stroussberg, de astă dată 
sub forma tranzacţiei Landau-Costinescu şi a sentinței din Lipsca? Mai la vale estragem din „Binele public" 
consideraţiile privitoare la strămutarea din nou a vămii noastre din Burdujeni la Iţcani prin anume convenție. Marele 
om de stat ştie foarte bine pe unde curg gârlă viitorii cetăţeni şi stăpâni ai României; ar fi fost o adevărată nenorocire, 
o reală vătămare pentru interesele țării, pe care publicul n-o cunoaşte în întregimea ei, daca nu se redeschidea largă 
poarta imigrațiunii evreieşti, ceea ce nu se putea face fără d. baron. 

Şi cîte alte binefaceri nu-i mai datorim acestui neprețuit giuvaier al diplomației române? Numai unul 


Dumnezeu le ştie şi le poate plăti după cum merită. 


[18 februarie 1881] 


[„«TELEGRAFUL ROMÂN» DIN SIBIIU..."] 


„Telegraful român" din Sibiu publică următorul articol ca o părere ce merită a fi cunoscută şi de românii de 


peste Carpaţi; redacțiunea îşi face însă rezervele sale, sperând a putea reveni asupra cestiunii cuprinse într-însul. 


[18 februarie 1881] 


[„MAI ALALTĂIERI..."] 


Mai alaltăieri „Presa" ne-a spus, cu acel ton care-n muzică se chiamă misterioso, că, daca d. Boerescu a hotărît 
să se sacrifice retrăgându-şi demisia şi suportând mai departe sarcina de ministru de externe, aceasta a fost pentru a 
abate de pe creştetul țării un mare pericol. 

Ne-am pus mâna pe inimă şi ne-am întrebat ce pericol poate fi acesta? Totodată ne-am adus aminte că, şi în 
Cameră, s-a ivit un deputat foarte sperios şi îngrijit de viitorul poate al țării, poate al spinării proprii, care a cerut de la 
Adunare un credit de 300 000 lei pentru mănținerea ordinei publice. Acest deputat e d. Stolojan. Bolnav nu e după cât 
ştim, doctorii nu i-au prescris medicamente calmante ; trebuie deci să se fi întâmplat ceva care să dea naştere 


temerilor îndoite ale d-lui Stolojan pe de o parte, ale d-lui ministru pe de alta. 


Să se fi înfundat meseria lucrativă a patriotismului ? Poporul capitalei să nu mai fi voind a suporta sarcinile ce 
i se impun şi să amenințe pe patrioţi în genere, precum prinsese a amenința pe patriotul Râmniceanu îndeosebi în 
localul primăriei? Lucrul ar fi nou în analele țării, căci neînțeles ar rămânea cum să se poată revoluţie în timpul când 
Caradalele şi Serurii sunt în plină putere, cum să se poată mişcare când cei cari au meseria de-a înscena mişcări se 
află tocmai în pita lui Vodă, ca şoarecele fabulei lui Alexandrescu în caşcavalul de Parma . 

Daca am considera lipsa de inteligenţă şi onestitate politică, americanismul fără conştiinţă şi fără scrupul, 
goana după cumul şi diurne , creaţiunea de lefuri colosale ad-hoc pentru patrioţi violoncelişti , c-un cuvânt corupția 
plebei de sus şi suferințele poporului de jos, care plăteşte din sudoarea lui toate zădărniciile şi viciile celor ce-l 
stăpânesc , am crede în adevăr că cererea d-lui Stolojan, temerea ministrului de externe, sunt îndreptățite . Daca 
neamul nostru ar fi energic şi viguros ca fericita rasă anglo-saxonă din Statele Unite, Maiestatea Sa Poporul ar fi creat 
de mult pentru ilustrațiile liberalismului patriot ordinul Sfintei Cânepe , de toate gradele, dar mai cu seamă s-ar fi 
împărțit cu oarecare profuziune marele Cordon, tot la locuri largi şi de mare publicitate, în pieţe. Mulţi dintre patrioți 
ar figura ca statue in persona şi nici de un piedestal aparte n-ar avea nevoie, căci sistemul de-a acorda cetăţenilor 
emeritați nemurirea e nou, e sistemul statuelor pendente, imitație după grădinile pendente ale Semiramidei . Şi oare 
nu sunt patrioții adevărate grădini de virtuţi cari merită păstrate cât se poate de sus? 

Dar noi nu suntem rasă anglo-saxonă . 

La noi, după, ce cineva s-a învoit cu Warszawsky să puie ţara sub biciul cazacului , ca s-o mâie dinainte până 
dincolo de Balcani pe un ger de crăpau lemnele şi pietrele, în caz de-a se descoperi lucrul, e însărcinat el însuşi să 
conducă cercetările în contra sa, apoi e ales senator, trece în funcții şi mai bine plătite şi stropeşte cu noroiul trăsurii 
sale pe acei pe cari i-a despoiat . Caracterul poporului nostru este atât de blând încât el pare făcut anume pentru ca cei 
virtuoşi să domnească peste el, ca de obicei. El nu se indignează de nimic; nici de afacerea Stroussberg, nici de 
îmbogățirea peste noapte a patrioţilor după răscumpărare, nici de goliciunea şi mizeria în care-a trăit oastea noastră 
pe câmpul de război, nici de coincidenţa intrării truimfale cu cedarea Basarabiei, nici de Landau — Costinescu, nici 
de Mihălescu — Warszawsky , c-un cuvânt de nimic. 

Prea e fricos d. Stolojan. Nu se teamă de nimic. Dinastia Cariagdi poate pune taxe peste taxe pe populația 
mahalalelor pentru ca să facă cât se poate de plăcută viaţa străinilor în Bucureşti, pe zi ce merge mai mulți, guvernul 
poate îndoi şi întrei dările, nițică gură se va face, dar încolo nimic. Pentru ca poporul să-şi fi păstrat puterea lui de 
reacțiune în contra epocei turpitudinilor s-ar fi căzut să nu avem epoca de aur a fanarioților, în care Giani, Cariagdi, 
Carada şi C.A. Rosetti, în linie suitoare , s-au îngrijit a stârpi din rădăcini sentimentul de demnitate națională. Atunci 
s-au pregătit spiritul public de astăzi, atunci s-au creat terenul pentru activitatea lui Giani, Cariagdi, Carada, în linie 
coborâtoare , precum şi pentru frumoasele manipulaţiuni ale M. Sale Regelui drumurilor de fier, dr. Stroussberg. 

Bietul Tudor şi cinstitele domnii de boieri mari cari au urmat după el, reacţiunea în contra fanarioților n-a 
durat decât 30 — 40 de ani, timp prea scurt pentru ca, prin părinteasca oblăduire , cum se zicea, şi prin bugetele cu 
baierele pungii legate cu şapte noduri, să poată îndrepta o ţară a cărei inimă era stricată. Fanarul de la noi a trebui să 
renască mai puternic în vlăstarele rămase în pământul țării în fiii şi nepoții de Caradale pân 'ntr-al şaptelea neam. 
Strămoşii au mâncat aguridă şi nouă ni se strepezesc dinții. 

De aceea n-avea grijă, onorabilă tagmă! Starostele tău, starostele celui mai lucrativ meşteşug din țară, 
meşteşugul patriotismului reversibil , e tare şi mare, va ramânea tare şi mare; căci pentru maniera sa de-a vedea, 
pentru maniera sa şi alor săi de-a manipula cu degetele, şi-a creat America dunăreană, ce se mai numeşte încă în 


ironie România. Facem acum parte din concertul european, ne numărăm între obrazele subțiri care se ţin cu 


cheltuială. Papa Stroussberg a îngrijit să ne facă cunoscuţi la toată lumea, ba a îngrijit să facă din țara noastră un loc 
de rendez-vous pentru tot ce globul lui Galilei are mai inteligent, mai virtuos, mai solid. Cum să nu mergem aşadar 


bine în predmetul celor politiceşti şi în toate predmetele ? 


Ş-apoi cine să se revolte? Meseriaşul strunit în gardă de Serurie, săteanul pentru care întreaga organizaţie a 
statului a îngrijit ca să n-aibă cu ce-şi ținea zilele de azi pe mâine ? Desigur nu. Regalitatea absolută a intereselor 
străine asupra ţărilor noastre e pe deplin asigurată; orice reacţie e cu neputinţă. Câţiva franci şi câteva masalale 
împărțite la primărie vor produce oricând simpatiile necesare unui guvern atât de onest şi vor închide gura 
nemulțumiților . 

Trei sute de mii de lei cere d. Stolojanu ? E mult, prea mult. Trei mii sunt de ajuns, numai să se întrebuințeze 
bine, anume pentru a pune fitil entuziasmului demult comprimat al unui popor fericit şi acest entuziasm se ştie că se 


aprinde, ca şi kalium pus în contact cu udătura . 


[19 februarie 1881] 


[ÎN NUMĂRUL SĂU DE AZI..."] 


În numărul său de azi „românul", hărțuindu-se cu opiniile opoziţiei, nu se sfieşte a formula următoarea dilemă: 


Concluziunile dar a acestor fapte nu pot fi decât una din două: 

Una: maioritatea naţiunii afirmă că toate acuzările opoziţiunii au fost şi sunt pe deplin neadevărate. Alta: maioritatea 
naţiunii, susținând un guvern şi-un Parlament compus de bărbaţi iniorinți , hoţi şi trădători dovedeşte că ea însăşi este pe deplin 
coruptă. 

În cazul dendâi națiunea a declarat şi declară de calomnii acuzările opoziţiunii şi le respinge. 


În cazul d-al doilea, daca opozițiunea declară că națiunea este atât de coruptă, ai cui sunt membrii opoziţiunii ? Şi dacă ei 


declară că mama lor este coruptă, ce respect mai poate găsi la străini o asemenea mamă cu nişte asemenea fii? 


Noi credem din parte-ne că dilema aceasta s-ar putea formula numai în cazul când în adevăr națiunea ar fi 
totdeuna stăpână pe voinţa ei, când ar putea-o emite clar şi statornic, fără să mai rămâie vro îndoială asupra intențiilor 
ei; dar mai ales atunci s-ar putea stabili când guvernul n-ar dispune de mijloace pentru a falsifica opinia țării şi pentru 
a-i stoarce voturile. Înainte de a pune deci o asemenea dilemă ziarul guvernamental ar trebui să izoleze pe cale logică 
elementele ce dau tonul vieţii publice, factorii reali ai mişcării politice, şi să cerceteze mai de-aproape teascul care se 
aplică asupra acestor elemente. 

Se ştie înainte de toate că adevărata naţiune, patru din cinci părți ale poporului nostru, nu ia parte la viața 
publică, a cărei sarcine le poartă însă mai greu decât oricine altul. Aceste patru din cinci părți sunt sătenii , cari în 
adevăr n-au nimic comun cu d-nii Giani, Cariagdi, Carada, C.A. Rosetti, nici măcar originea, necum interesele sau 
altceva. 

Deasupra acestui element, cel mai numeros şi mai nefericit totodată, există ţara legală sau ceea ce „românul"” 
botează cu numele de „„națiune", iar paralel cu țara legală există elemente parazite cari şi-au făcut din politică o 
meserie foarte lucrativă. Aceste elemente parazite , lipsite de merit, de avere, de ştiinţă, sunt strâns legate între ele 
prin comunitatea nulităţii lor, invidia îi uneşte contra oricărui merit adevărat, sărăcia îi struneşte şi-i ţine uniți contra 
ţării legale, care se zvârcoleşte neputincioasă sub torturile teascului electoral. Miile de funcţii administrative şi sutele 
de funcții judecătoreşti, toate amovibile , sunt puse în mişcare într-un singur scop, pentru a stoarce voturile țării 
legale. Se înţelege că fiece alegător [î ]şi are interesele sale materiale. De fiecare din aceste interese atârnă cîte un fir 
al maşinii administrative. De-o zice alegătorul nu, curentul electric al maşinii izbeşte în acel interes şi-i ucide 
sâmburele vital, de-o zice da, [î ]şi poate vedea în linişte de treabă. Nu putem aştepta însă de la oameni — şi oameni 
suntem toți — ca, pentru un interes general care nu poate fi priceput decât prin reflecţie , să-şi pună zilnic în pericol 


existenţa lor şi a copiilor lor, ca aciia cari n-au nimic de pierdut. Abia o 


avere foarte întemeiată, care nu poate atârna în nici un chip de iubirea sau ura administraţiei, [î ]I face pe om capabil, 


în România, de-a se opune fățiş guvernului. Dar acei cari, într-un chip ori într-altul, cată să muncească pentru a se 


ţinea deasupra apei nu-şi vor crea de buna lor voie piedeci zilnice intereselor lor, piedeci personificate în subprefecți 
vițioşi , maiori cocoşaţi de gardă civică şi alți monştri din regnul organic al celor ce n-au nimic de pierdut şi totul de 
câştigat . 

Ar mai rămânea o cale pentru ca ţara să zvârle cât colo pe patrioții cari o guvernează: o mişcare violentă. Dar 
aceasta ar constitui totdeuna un pericol internațional şi țara legală e prea patriotică pentru a apuca o asemenea cale. 
Când elementele roşii sunt în opoziţie, atunci altceva. Dar bată războiul la uşă, dar vie pieirea a doua zi, puţin le pasă 
patrioților de meserie. Din contra, se pun în înțelegere cu străinătatea ca să răstoarne guvernul, căci când dumnealor 
nu sunt la putere orice mijloc de-a parveni e bun, chiar amenințări de asasinare adresate capului statului. 

lată dar cum o națiune necoruptă chiar poate avea un guvern ş-un parlament compus de bărbaţi „iniorinţi, hoţi 


şi trădători", cum grăieşte „Românul" şi „gura păcătosului adevăr grăieşte". 


[20 februarie 1881] 


[„„PE câno DISCUTĂM. ..."] 


Pe când discutăm în capitală cestiuni de politică generală sau teza, pusă de d. C.A. Rosetti în „Românul", daca 
guvern şi Parlament sunt compuse din bărbaţi corupți şi „iniorinţi”, ţara, în părțile ei constitutive, merge spre 
disoluţie şi anarhie. Şi-n adevăr nici că se poate altfel. Precum rolul meseriaşului e de a produce obiecte de utilitate, 
tot astfel rolul administraţiei e o lucrare concretă, de valoare, ca oricare alta. Administraţia înlătură, prin puterea care 
i-o dă autoritatea statului, piedecele cari se opun dezvoltării economice şi intelectuale a unei țări. Această operă e 
foarte diversă . Ici piedeca se prezintă sub forma lipsei de cultură şi o şcoală bună ar înlătura-o ; colo se prezintă sub 
forma unui râu de munte care rupe poduri şi strică drumurile: regularea în albie ar însemna înlăturarea ce se opune 
comunicaţiei ; dincolo piedeca dezvoltării se arată sub forma decadenţei morale: un preot bun şi pătruns de datoria lui 
ar fi de trebuință. E o muncă zilnică şi de secoli aceasta, care încetează abia atunci când un popor a ajuns la o 
dezvoltare atât de înaltă încât să nu mai aibă nevoie de-o autoritate pronunțată a statului şi să-şi vază în fiece punct 
singur de interesele lui. 

La noi? Se aleg patrioţii cari n-au cu ce trăi şi cari în viaţă-le au făcut cele patru clase primare, învingând 
cruzimile abecedarului, şi se populează cu ei subprefecturile , primăriile şi prefecturile şi tot mai avem pretenția de-a 
administra? O asemenea administraţie e mai rea decât nici una. Înainte cel puţin nu exista această ramură a activităţii 
statului; individ şi comunități erau avizate a înlătura singure pe cât puteau piedecele ce se opuneau dezvoltării simple 
a unui popor pe jumătate agricol, pe jumătate păstoresc . Dar administraţia actuală, cu elementele din care e compusă, 


constituie ea însăşi o piedecă permanentă a dezvoltării noastre, cu atât mai mare cu cât , în loc de-a moraliza , corupe 


Pentru a se vedea în ce stare sunt judeţele noastre extragem din Expunerea situațiunii lor pe anul 1879 


următoarele pasaje din raportul prefectului de Bacău, d. A. Vidraşcu : 


În privinţa mersului instrucţiunii din comunele urbane nu voi avea nimic de obiectat , căci profesorii şi institutorii 
respectivi nu lipsesc a-şi face datoria; cu toate acestea conduita în societate şi disciplina a câţiva profesori lasă mult de dorit; este 
însă de sperat că această mică minoritate de profesori se va convinge cu timpul că dânşii sunt chemaţi nu numai pentru a instrui 


tinerimea, dar şi pentru a o educa şi, prin conduita lor morală şi neprihănită , a le servi de exemplu şi emulaţiune pentru viaţa lor 


cetățenească în viitor. 


Nu tot astfel însă voi putea zice pentru comunele rurale. Aci în multe părți, escepțiune de Răcăciuni , Moineşti 
, Tamaşi , Oneşti, Valea rea etc., şcoalele sunt numai o sinecură , căci învățătorii, sau din lipsa tacticei , sau din lipsa 
practicei , sau din negligenţa şi a puţinului control ce au, mai totdeuna nu țin clasă, şcoalele sunt depopulate şi astfel 
copiii rămân pierzându-și timpul zadarnic. La aceste defecte sunt tot atât de culpabile şi autorităţile comunale, cari nu 


îngrijesc de şcoală şi cari nu aplică cu rigoare legea învățământului în ceea ce priveşte competența lor. 


Subsemnatul, iubind totdeuna adevărul, nu mă sfiesc a vă spune că moşiile judeţului sunt rău exploatate prin 


viţioase şi nesigure arendări , cari nu plătesc câştigurile la timp, dau loc la procese şi fac ca aceste moşii să fie, pot 
zice, neproductive . Hotarele sunt încălcate de vecini; reprezentațiunea județului pân' acum n-a urmărit reintegrarea 
posesiunii sau reînnoirea hotarelor încălcate prin hotărnicii judecătoreşti, pădurile au fost brăcuite şi, ori de cîte ori 
judeţul a pus vreo moşie în administraţie de regie, rezultatul gestiunii a fost aproape nul, precum s-a întâmplat la 
moşia Chetrişu . În ceea ce priveşte imobilele urbane iarăşi trebuie să mărturisim cu părere de rău că arest judeţean 
nu avem, numeroşi arestaţi se pedepsesc inuman în atenansele deteriorate ale tribunalului; cazarme nu avem, călăraşii 
stau cu caii şi armătura lor în ploaie, în ograda prefecturei , având comanda escadronului numai cancelaria ! în 
atenansele prefecturei , foastele bucătării deteriorate ale repauzatului Panait Docan . Grădinile de lux sunt dezgrădite 
„arborii stricați în cea mai mare parte, iar zidurile localurilor principale ale diferitelor cancelarii crăpate, acoperişurile 
găurite , putrezind de ploaie, mobilierul de cancelarie asemenea insuficient şi d-abia întreţinut ; frumosul teren din 
mijlocul oraşului, care este dat cu chirie fictivă , adecă mai mult degeaba, comunei de Bacău, pentru cazarma 
pompierilor , şi pe care edificiul ce era pe acel loc este ruinat cu desăvârşire , nu produce nimic pentru judeţ, care a 
dat 2000 galbeni pe acel loc când l-a cumpărat, în scop de-a construi pe el un palat administrativ. 

Cu toate acestea, observați compturile şi bugetele anilor trecuţi şi vedeţi ce sume enorme s-au cheltuit în 


reparațiuni şi pentru mobiliere de cancelarii. 


La 1864, când s-a aplicat legea rurală, locuitorii posedau numai boi de jug 22 428. Acest număr de vite a 
scăzut foarte, locuitorii nu au în posesiunea lor nici jumătate din vitele ce au avut la 1864 şi, cugetând , mai multe 
idei se prezintă spiritului pentru a descoperi de unde provine această însemnată scădere a avutului lor. Prima cauză 
este negreşit înfiinţarea căilor ferate, cari au ridicat înlocuitorilor beneficiul important ce trăgeau din cărăuşie . Apoi 
uşurinţa cu care o mare parte din locuitori au privit împroprietărirea lor, înmulțirea cârciumelor şi lipsa de credit şi de 
capital. 

Locuitorii produc foarte puţin, ogoarele lor sunt rău cultivate şi mulți dintre dânşii au înstrăinat pământurile ce 
li s-au dat de - abia acum 15 ani. 

Fiziceşte vorbind, populaţiunile de la ţară au fost şi sunt bântuite de boale contagioase . Anghina difterică a 
distrus o mare parte a generaţiunii viitoare. Moraliceşte vorbind, ele nu au făcut nici un progres în cultură; mulți din 
ei nu au idee de morală; unii muncesc, dar produsul muncei lor îl consumă la cârciumă şi se reîntorc iarăşi la muncă 
când necesitatea sau autoritatea-i forțează . Aceştia sunt încă cei mai cumsecade. Alţii petrec timpul lor cu furturi şi 
desfrânări ; cârciuma este pentru ei azilul ce nu-l părăsesc şi mulți din cârciumari sunt gazdele lor. Căsătoria nu este 
respectată ; clerul de la țară se află în o mare parte pe o scară de cultură foarte inferioară; sărmanii copii mici nu 
ascultă decât vorbe rele, sudălmi şi bătăi se aplică asupra lor şi a mumelor lor; bărbaţii se bat foarte des între dânşii ; 
bătăliile lor sunt foarte violente, ca la nişte adevăraţi sălbateci europeni; se rănesc grav, adeseori se ucid. Această 
generaţiune neomenoasă, ruşinea unui stat civilizat, aceşti oameni perverşi şi fertili în crime, delicte şi contravenţiuni 


de tot soiul se ruinează prin mişelii şi rea viaţă. 


Nu trebuie să generalizăm aceste fapte pentru a şti că toată ţara stă tot astfel. Datele statistice, pe cât există, ne 
dovedesc că, din momentul ce regele Stroussberg cu prietenul său Brătianu a început a avea influență asupra vieţii 
publice din România, s-au produs o serie de rele de-o necontestată generalitate. 

Se observă o scădere generală a populaţiei rurale, care se urcă în raport direct cu creşterea demoralizării, a 
ireligiozităţii şi cu întinderea viciilor . Dar această descreştere , pentru a avea loc, e natural legată de degenerarea 
fizică a rasei române. 

Se observă în acelaşi grad o descreştere a numărului instrumentelor de muncă, a numărului vitelor. Pe de-o 
parte deci exigenţele economice ale unui stat pretins civilizat cresc zilnic şi pretind o muncă din ce în ce mai întinsă 
pentru a fi acoperite, pe de alta, prin degenerarea fizică a rasei muncitorului şi prin pieirea instrumentelor sale de 
muncă, se înlătură însuşi posibilitatea muncii. 

Paralel cu aceste două rele generale, cari creează goluri din ce în ce mai mari, observăm că punctele de 


fruntarie se deschid pentru a face loc roiurilor de străini cari 


! Redactare stângace pentru: numai comanda escadronului având cancelaria. 


vin spre a suplanta un popor ce piere prin inepţia fiilor lui. Douăzeci de mii pe fiece an! Un oraş întreg! 


Dar cui îi merge bine în împrejurările acestea sunt patrioţii, Cariagdii , Caradalele, Costineştii , oameni fără 


patrie hotărâtă şi fără naţionalitate hotărâtă , străini cari în generaţia a doua primesc cu braţele deschise pe străinii ce 
ne vin în generaţia întâia . 

La ce stare în adevăr au căzut poporul nostru de la 1866 încoace? Un prefect răspunde: la starea de sălbateci 
într-o ţară europeană. Şi drept vorbind nu mai e de recunoscut. Gospodăria lui de altădată, oricât de simplă, [î ]şi avea 
ramificările ei. Alături cu munca câmpului [î ]şi avea industria lui de casă, care îl ocupa iarna împreună cu toată 
familia; frumoasele datini strămoşeşti, statornice ca şi caracterul şi limba, înlocuiau până la oarecare grad civilizaţia 
ce lipsea. Astăzi acele datini s-au stins în mare parte, iar în loc a rămas golul sufletesc, mai amar şi mai greu de 
suportat decât chiar sărăcia. Neavând nimic de sperat de la aliaţii străinilor, pe cari nu-i mai pricepe, poporul nostru 
se abrutizează prin băuturi şi e cuprins de fatalismul raselor condamnate la nefericire. 

Înainte, mereu înainte Americă a Orientului! E drept că dinaintea vaporului regelui Stroussberg pier codri şi se 
stinge un neam întreg . . . dar ce vă pasă vouă de aceasta? 


După voi potopul! 


[21 februarie 1881] 


[„„O manirEsrAȚIE ZGOMOTOASĂ ..."] 


O manifestaţie zgomotoasă a studenţilor din Viena în contra partidului guvernamental, sprijinit de 
reprezentanţii naționalităților, a făcut să se reivească între aceştia şi în foile boeme ideea de-a muta sediul 
Parlamentului austriac din Viena la Kremsier . O asemenea strămutare ar fi un semn grav al situațiunii. În adevăr, 
când Parisul era în plină revoluţie Parlamentul francez s-a convocat la Versailles; când în anul 1848 a izbucnit în 
Viena o mişcare revoluţionară, care secunda pe cea din Ungaria, Parlamentul austriac s-a mutat la Kremsier . Presa 
din Viena, fiind esclusiv germană şi susținând din punctul ei de vedere preponderanţa politică şi economică a 
elementului german din Austria, opinia publică a capitalei cată până în sfârşit să se pronunţe din ce în ce mai mult în 
contra unui curent de idei asemenea îndreptăţit, în contra dezvoltării egale a celorlalte naţionalităţi din monarhie. Pe 
cât timp opinia aceasta e latentă sau se manifestă numai pe căi legale nu există pericol pentru Viena de-a fi oarecum 
decapitalizată ; dar din momentul ce manifestări populare zgomotoase ar impiedeca libertatea de acțiune sau de 
opiniuni a majorităţii actuale a Parlamentului, aceasta ar fi silită a-şi asigura libertatea de discuţie şi de hotărâri 
mutând sediul Parlamentului într-un oraş în care masele sunt prea puțin numeroase sau politiceşte prea indiferente 
pentru a silui acţiunea puterii legiuitoare. 

Frumoasa şi vesela capitală a Austriei nu prea merită o pedeapsă atât de grea, sau era un timp cel puţin în care 
n-ar fi meritat-o . Mişcarea copilăroasă de la 1848, deşi pătată prin crimele demagogiei, e lipsită de orice rațiune 
politică, e o dovadă că Viena n-a făcut nicicând politică serioasă. Există oare ceva mai absurd decât conivența 
revoluției din Viena, oraş ce datoreşte totul Casei de Austria, cu revoluţia din Ungaria, îndreptată contra dinastiei şi 
unității monarhiei? 

Puțin bun simţ trebuie pentru a înţelege că ceea ce se petrece acum în Austria e dictat de necesități politice cari 
se impun şi contra cărora elementul german face rău de se 'mpotriveşte . În adevăr, cestiunea Orientului se poate 
reaprinde în orice moment, o ciocnire între Austria şi Rusia poate avea loc. Ar fi însă o politică bună de-a nemulțumi 
elementele slave ale monarhiei tocmai în momentul în care fatalitatea ar decide ca Austria să se ciocnească cu un 
imperiu slav cum e Rusia? Nu presupunem că provinciile s-ar răscula sau numeroasele elemente slave ale monarhiei 


n-ar oferi un sprijin suficient în momente hotărâtoare . Desigur, nu. Dar cu ce inimă ar contribui provinciile, cu ce 


inimă s-ar lupta oştirea pentru o patrie în care dorințele legitime şi de puţină însemnătate sunt tratate într-un mod atât 
de vitreg de elementele dominante? Aşadar necesităţi de politică esterioară mai cu seamă silesc pe guvern şi pe 
Parlament să transige cu dorinţele naționalităților şi să le dea puțin din multele ce cer. 

În vederea complicaţiunilor posibile al căror obiect poate fi monarhia se observă oarecari pregătiri şi din 
partea românilor din Ardeal, în vederea viitoarelor alegeri pentru Parlamentul Ungariei. Se ştie că, de la dualism 
încoace, sistem înființat peste voia românilor ardeleni şi, în parentez vorbind, contra voinţei intime a împăratului 
chiar, partea cea mai însemnată a românilor din Ardeal s-au abținut ostentativ de la alegeri, pe cuvântul că, deşi de 
facto se supun legilor votate de acel Parlament, de vreme ce ele sunt investite cu sancţiunea împăratului, ei totuşi nu 


recunosc Ungariei dreptul de a legifera pentru Ardealul istoriceşte autonom şi a căruia uniune cu Ungaria se 


'ndeplinise cu de-a sila, fără a se consulta majoritatea română a populaţiei. 
În situația actuală însă românii cred de cuviință a reîncepe o politică activă, a alege deputaţi pentru 


Parlamentul Ungariei. Foile române deci publică următorul apel cătră alegătorii români din Transilvania. 


Comitetul electoral central din Sibiiu, esmis de cătră conferenţa generală electorală din 1878, terminând lucrările sale 
preparatorii , convoacă o adunare generală a alegătorilor români din Transilvania pe 12 mai st.n. anul curent, la 10 ore a.m. la 
Sibiu. 

Spre acest scop fiecare cerc electoral va trimite cîte doi delegaţi. 

Obiectul conferenţei va fi stabilirea atitudinii alegătorilor români faţă cu alegerile proxime dietale . 


Sperăm că conferenţa va fi cercetată într-un mod demn de importanța cauzei. 


Sibiiu, | martie 1881 
Nicolae Popea 
prezident 
George Bariț 
Secretar 


Deşi pe noi direct nu ne influențează această mişcare, însă, pentru raporturile cordiale ce dorim să existe nu 
numai între guvernul nostru şi acelea ale țărilor învecinate, ci şi între opinia publică de la noi şi cea de la popoarele 
învecinate, dorim succes acestei mişcări, spre mulțumirea reciprocă a elementelor politice cari, numai spre răul lor 


comun, îşi pun piedeci dezvoltării lor naturale. 


[22 februarie 1881] 


[„NU AVEM NICI O INFORMAȚIUNE..."] 


Nu avem nici o informaţiune asupra dispozitivului sentinţii din Lipsca: guvernul a făgăduit în Cameră că ni-l 
va comunica cel mult peste zece zile. 
Până atunci vom rezuma părerile „Oficiosului ", treptat, cum se manifestă, asupra acestei cestiuni, pe care noi 


am numit-o , fără a fi dezmințiți până acum de evenimente, nodul strousbergian , tatal oracol pentru viitorul țării. 


Convenţia Landau a esistat; cu dânsa s-a slujit avocaţii guvernului român în celelalte instanţe prin care a trecut procesul 
terminal la Lipsca. Statul nu este proprietar al căilor ferate Roman vârciorova ; înainte de acest proces era cel mult un mandatar 
al Societăţii Acţionarilor, cu sediul în Berlin; acum chiar acest mandat aleatoriu este judiciarmente anihilat . Este adevărat, 
precum susţine „Timpul”, că statul român acţionar nu va putea fixa o dividendă ad libitum , chiar în ipoteza cea mai fericită, 
pentru acţiunile neprezintate la schimb. Ce vreți, la Berlin sunt două justiţii: una pentru germani, alta pentru români ! 

Ne rămâne însă un refugiu; pe o cale extraordinară vom accelera amortizarea 6% (Schuldversch reibung ) micşorând 


astfel beneficiele de repărțit ca dividendă acţiunilor vechi neprezintate la schimb. 


Până la ultimul aliniat mărturisirile „Românului"” n-au nevoie de comentarii: ele dovedesc că, vrînd - nevrînd , 
s-au convins şi oficialii că nu mai merge cu subterfugiile , că opiniunea „țării libere" s-a alarmat groaznic. 

Aşadar, tradusă în mod concret, situaţiunea juridică a statului e următoarea, graţie convenţiunii din martie 
1880: 

Sediul Societăţii la Berlin; toate încercările guvernanților de a-l strămuta în Bucureşti rămase infructuoase ; 
adunarea generală din noiemvrie trecut nu ne-a produs decât pe Carada costinescu , consilieri, şi pe Calinderu 
stătescu , directori. 

Din aceşti doi din urmă, unul se consolează de infidelitatea limbei lui Goethe, de inflexibila ei hotărâre d' a nu- 
i intra în cap, se consolează zicem cu limbele roşii, cu mărunţişurile de aramă, cositor şi ipsos cu care a împodobit 
cabinetul arheologico-administrativ din Charlottenstrasse ; ceea ce nu pare a satisface deloc pe fostul cârciumar Vitza 
şi actual director real la Berlin, gratia Hansemamii ; — altul [î ]şi vede de procesele sale particulare pe la Curțile din 
Craiova şi Bucureşti. Are şi dreptate. Ce ar cântări tot materialul său juridic în administraţiunea tecnică a căilor 


ferate, care pentru procese plăteşte alţi avocați? Administrația este lăsată dar universalului colonel Fălcoianu, care din 


când în când [î ]şi reaminteşte de donchişoteştele vremuri când , pe estrada Ateneului , învăţa pe amatori că s-ar coti 
mai practic şi exact butoaiele reducându-le doagele la orizont ! — Ce timpuri de criză erau pe atunci! 

Cât despre consiliarii Carada costinescu [î ]i cunosc cititorii; unul se preumblă la Paris — preumblare gras 
plătită ; secundul scrie în Bucureşti cai verzi pe pereţi. 

Acestea ne erau cunoscute, nu era nevoie să ni le mai confirme „Românul" şi în numărul lui de ieri. 

Ne oprim dar puţin asupra alineatului ultim din rezumatul ce făcurăm mai sus. Vă plângeți , judicioşi 
financiari, că justiţia Germaniei nu s-a purtat cinstit cu românii, aveţi chiar aerul de a zice: Bage bine de seamă ţara 
răscumpărărilor de căi ferate, că nu ştie cu cine are a face! Toate bune, dar vă întrebăm: dacă ținându-vă de 
convențiune, dacă făcând sacrificii greu, foarte cu greu de suferit pentru bugetul nostru, şi aţi fost trataţi astfel, ce se 
va întâmpla când veţi cerca să eludați chiar convenţiunea, să nu plătiți detentorilor de acţiuni primitive 
nepreschimbate 3 1/2 % şi priorităților 8%? Ştim ce se va întâmpla , precedentele şi umilirile de până acum ale 
guvernanţilor ne-o confirmă: veți primi ordinul de a le plăti al pari. Această plată nu va produce lichidarea , cinstiți 
financiari! Numai când veți plăti şi cele 44 500 000 6% cu 33 1/3 peste sută, plus un premiu de 2 — 3%, plus, în fine, 
un provizion gras, veţi obţine această combinaţie . Poate, şi acest poate este natural, ca să cădeți la învoială cu 
Landau, cazul cel mai fericit ca să curmaţi neînțelegerea , plătindu-i primitivele al pari şi prioritățile mai ştim cu cât 
peste sută, însă această combinaţiune, mai repetăm, nu atrage lichidarea . Altminteri ţara va plăti 3 1/2 % şi 8 % în 
timp de peste 75 ani de acum înainte la nişte acţiuni pe cari nimeni nu le va sili să-şi rădice cursul peste 50%. Iată în 
definitiv tabloul scurt dar exact al situațiunii ce ne-aţi creat cu fericita afacere; cât despre cuvântul de lipsiți de 
patriotism ce ne adresaţi , el vi se întoarce fără să ne dăm osteneala de a vi ' trimite cu poşta: lipsă de patriotism 
dovedeşte acela care, fiind la cârma statului, ascunde situaţiunea esactă, inducând în eroare opiniunea mandatarilor 
ţării; patriot e cel ce, cunoscând-o , o studiază din vreme şi caută a-i aduce îndreptări . 

Nu păreţi însă a fi de această opiniune, căci încă o manoperă nenorocită vă mai dă şi astăzi pe față arama. 

Cu ocaziunea dezbaterilor din Camere, anul trecut, vociferați — nu găsim altă espresiune mai patriotică — că 
anuitatea ce se va înscri în bugetul anual nu va fi mai mare de lei 18 857 880, adecă ca şi cea plătibilă sub 
concesiunea Stroussberg. Pe această bază erau formate şi tabelele de amortisment anexate la proiectul de 
convenţiune; pe aceste date s-au şi scris atunci nişte broşure de circumstanță cari recunoşteau oarecum exactitatea 
calculelor d-lui Sturza. 

Nimic însă mai inexact ca promisiunea de astă primăvară , căci iată ce cetim la pag. 12 — 13 din proiectul de 
buget al datoriei publice pe 1881 —82. 

Amortisment , procente, comisioane pentru căile ferate Roman vârciorova pe 1881—82 lei 19 144 280 

Aceeaşi anuitate în anul 1880 — 81 lei 18 609 750 


Deci anuitatea din 1881 —82 e superioară celor din anii trecuţi cu lei 534 530. 


Întrebăm pe d. dr. în matematice Haret — nu am face acelaşi deranjament d-lui Kirilov , un alt apărător al 
exactității calculelor în anul trecut, căci, fiind funcționar, nu credem că ar avea curajul să se pronunțe altfel astăzi — 
întrebăm pe eminentul d. Haret dacă ar ajunge şi acum, față cu anuitatea de 19 144 280 la aceleaşi rezultate băneşti 
favorabile statului ca-n anul trecut. 

Să nu ni se replice cu justificarea ce o vedem la pag. 3 —4 din acelaşi proiect de buget. Ea este un paliativ din 
care n-ar rezulta nicicum că în bugetul datoriei publice nu este trecută o anuitate cu lei 286 400 mai mare decât suma 
fixă de lei 18 857 880 cât se plătea de ţară sub concesia Stroussberg. 

La această neexactitate , trecută în proiectul de buget fără sfială, se mai adaugă o călcare de lege mult mai 
colosală, care într-un stat constituțional c-un regim parlamentar altfel decât la noi ar trage nu ştim unde pe cel ce a 
făcut-o. 

lată despre ce e vorba. 

După convenţia din martie, 20 milioane în 6% nu pot fi puse în circulațiune decât pentru un scop determinat: 
îmbunătăţirea trascului şi materialului rulant al căilor ferate. îmbunătăţiri nu am văzut începându-se sau proiectându- 
se nicicum; un lucru însă am văzut: obligaţiuni cu numerile 237 000 şi 450 000 puse în circulaţie, deşi aceste 
obligaţiuni, după toate probabilitățile , trebuiau să se găsească încă în Casa statului, iar nu să li se plătească procente 
Şi să se înstrăineze încă de acum un an. 


Ce verset ar mai adăuga Strada Doamnei la Cântarea Cântărilor ca să se spele şi de acest necalificabil fapt? 


[22 februarie 1881] 


| „„&INDEPENDANCE ROUMAINE » 


CUPRINDE ŞTIRI..."] 


„L'independance , roumaine " cuprinde ştiri şi apreciaţii asupra unor propuneri pe cari d. Brătianu le-ar fi făcut 
partidului conservator spre a-şi asigura din partea acestuia o atitudine mai conciliantă ; ştiri pe cari le reproducem 
tale quale . 


În n-rul său de sâmbătă , 21 fevruarie, ziarul francez cuprinde sub rubrica „Informaţiuni" următoarele: 


Ceea ce avem de spus e de-acum câteva zile şi n-a izbutit, însă cu toate astea nu e mai puţin interesant. 

Când s-a făcut propuneri unora dintre membrii partidului conservator de-a intra în cabinetul Brătianu aceştia şi-au pus 
condiţiile. 

Iată ceea ce cereau: 

Remaniare deplină a cabinetului care va fi compus din juna dreaptă şi din juna stângă ; dizolvarea Adunărilor, 
Şaptesprezece prefecturi date conservatorilor; nouăle Adunări întrunite vor alege pe d. Lascar Catargiu prezident al Senatului 
şi pe d. Brătianu prezident al Camerei deputaţilor. 


D. Brătianu n-a primit. 


Aprecierile foii franceze asupra acestei încercări au apărut c-o zi înainte, în n-rul de vineri, 20 fevruarie. lată - 


le : 


Încercările d-lui Brătianu de a-şi reforma ministeriul introducând în el elementul conservator n-a izbutit. D-nii Carp, 
Cantacuzin şi alții n-au muşcat în undița ministerială. 

Dar destăinuirile pe cari d. Brătianu le-a făcut şi negoțierile cari au avut loc merită ca să revenim asupră-le, pentru că ne 
dau o idee foarte interesantă de situația generală a lumii noastre politice. 

Se ştie că în cursul lui ianuarie şeful partidului liberal a vorbit cam în chipul următor cu conservatorii, pe cari voia să-i 
înroleze sub steagul său: Văz că ţara nu poate să continue a merge în acest chip; guvernul e paralizat prin exigenţele şi 
dezbinările partidului propriu. Şi asta în ajunul unor mari evenimente în Orient. În asemenea împrejurări românia are nevoie de un 
guvern tare. Nu există decât un mijloc de a constitui un asemenea guvern şi acesta e de-a mă debarasa de elementele rele ale 
partidului meu, iar dv. din parte-vă să vă degajaţi de elementele rele ale partidului d-v . Atunci se va putea stabili o înţelegere 


asupra unei programe comune. 


Era ademenitor . 

Din tabăra conservatorilor s-a aținut urechea la glasul sirenei guvernamentale. 

S-a discutat. 

Dar bunul simţ politic a învins. 

S-a refuzat, şi negociaţiile s-a rupt. 

Cu toate acestea s-a stabilit rezerva de-a reveni în cazul unei complicații europene care ar sili ţara de-a lua o hotărâre critică. 
. 

Tinta urmărită de d. Brătianu prin aceste propuneri e lesne de 'nţeles . 

Având a legitima acte importante făcute şi a pregăti altele, e incontestabil că are nevoie de-o mai mare putere morală 
decât cea pe care i-o dau Adunările actuale şi miniştrii de cari e înconjurat. 

Prin introducerea elementului conservator în sânul ministeriului opoziția, deja dezbinată şi slabă, ar fi fost nimicită c-o 
singură lovitură. 

Pe de altă parte partidul conservator s-ar fi făcut solidar cu toate actele liberale. 

Ar fi fost o operă de maistru! 

Dar, ca bun tactician politic, d. Brătianu prevăzuse în acelaş timp posibilitatea unui refuz din partea conservatorilor. Şi 
acest refuz [î ]i convenea , pentru că existența numai a unor asemenea negociaţiuni trebuia să fie neapărat o gogoriță pentru 
majoritate, care s-ar fi grăbit mai bine de-a se supune decât de-a lăsa pe inamic să intre în cetate. 

Ceea ce s-a şi întâmplat . 

Astfel, în toate chipurile, manopera a fost în avantajul autorității şi puterii d-lui Brătianu. . . Dacă negociaţiunile de cari 
am vorbit ar fi izbutit am fi văzut pe d-nii Carp, Cantacuzino, Maiorescu venind să completeze colecția de miniştri trecători 


organizată de d. Brătianu. 


Deşi tot ce cuprinde ziarul francez ca substanță nu se poate datori decât indiscreţiunii , iar informaţiunile sale 
nu pot fi decât cojile puţin însemnate a adevăratului sâmbure al cestiunii, abia indicat prin cuvintele „rezerva de-a 
reveni în cazul unei complicaţii europene care ar sili ţara de-a lua o hotărâre critică", totuşi, în marginele unei stricte 
discreţiuni , putem spune că n-a fost vorba de intrarea partidului conservator în guvern, ci numai de atitudinea 
parlamentară a lui în vederea unor anume evenimente, oricare ar fi îndealtmintrelea guvernul ţării. Prin urmare n-a 


putut fi vorba de intrarea d-lui Maiorescu în cabinetul Brătianu. 


[24 februarie 1881] 


[„IERI SEARĂ NI S-A COMUNICAT...) 


Ieri seară ni s-a comunicat telegrafic cuprinsul unei depeşe, primite din Berlin de ziarul „Daily News ", în care 
se zice că principele de Bismarck crede nefolositoare silințele ce şi le dau reprezentanţii puterilor la Constantinopol 
pentru a menţine pacea; principele crede că războiul nu se poate înlătura, afară doar dacă s-ar ceda Greciei Creta. 

În adevăr, marile puteri, simţindu - se în neputinţă de a se descurca din afacerea greco-turcească pe care-o 
luaseră asupră - şi , au găsit cu cale a oferi principelui de Bismarck arbitrajul cestiunii; ministrul plenipotenţiar al 
Germaniei, sosit la Constantinopol, a dat din nou curs negociațiunilor . Procederea a fost de astădată destul de blândă 
; nu s-a mai prezintat Porții o notă colectivă ca în afacerea Dulcigno , nici nu i s-a dat a înţelege că puterile sunt 
sătule de obiecțiuni şi nu vor să mai auză nimic. Această precauțiune a fost necesară nu atât din consideraţie pentru 
Poartă, ci de teamă că o nouă notă colectivă ar putea să angajeze la o demonstrație navală, al cărei efect a fost de-a 
arăta slaba consistență a concertului european şi tactul Porții de-a calcula pân-în ultimul moment cu slăbiciunile şi 
dezbinările subsistente , pe când scopul demonstraţiei era tocmai contrariul: de-a dovedi unirea deplină a Europei şi 
de-a lua văzul Porții. 

Vinerea trecută, Sever Paşa şi Ali Nizami, delegaţii Porții însărcinați a lua parte la tratările cu ambasadorii, şi- 
au făcut vizitele la reprezentanții puterilor, iar duminică s-a ţinut la d. Gâschen , ambasadorul Engliterei, cea dendâi 


întrunire privitoare le nego - 


cierile turco-grece . Seara ambasadorii s-au întrunit la d. Tissot , ambasadorul Franței, şi au ţinut o a doua conferință. 
Comunicându-ni-se ținerea acestor conferinţe, se adaugă că nu transpirase nimic în publicitate despre discuţiunile ce 
s-ar fi urmat între ambasadori . 

Ceea ce transpiră aşadar e numai opinia principelui de Bismarck asupră-le: că războiul e inevitabil. 

Cele şase note separate ce i s-au prezentat Porții şi cari, adunate la un loc, constituie în esenţă o notă colectivă 
întrebau fără îndoială până unde Poarta mai poate augmenta propunerile ce le făcuse prin nota ei de la 3 octomvrie. 
Aceste propuneri ale ei respingeau linia trasă de Conferinţa din Berlin; ea refuza de-a ceda pacinic Albania, adecă 
Epirul cu Ianina şi Mezzovo , iar în rezistența ei afla poate oarecare încurajare din partea guvernului austriac. 
Înarmările ei febrile , repedea strângere a redifilor sub steaguri, făcută cu acea uimitoare şi dureroasă voinţă de-a se 
sacrifica caracteristică pentru poporul turcesc, dovedesc că Poarta are destulă încredere în sine pentru a nu ceda sau 
cel puţin că a înțeles cumcă momentul de-a ceda n-a sosit încă. Ea ştie prea bine că un popor care, în urma calităților 
şi a defectelor sale, şi-au întins umbra puterii asupra a trei continente nu piere fără a lăsa urme adânci , fără a atrage 
în cădere-i şi pe alții, fără a da loc unei conflagrațiuni generale. Şi aceasta n-o ştie numai ea; o simt toți. Acest 
sentiment îndulceşte notele puterilor şi le face a călca lin împrejurul forțelor elementare a căror izbucnire amenință a 


da foc Europei. 


[25 februarie 1881] 


„ATAT NE MAI LIPSEA ...”] 


Atât ne mai lipsea, electivitatea judecătorilor. 

De-o seamă de timp observasem în ziarele guvernamentale apărând ideea, ciudată pentru starea noastră de 
lucruri, că, precum Caradalele şi Serurii se aleg spre a face acele legi de-o încăpătoare înţelepciune de cari suntem 
guvernaţi de ne merg petecele , tot aşa s-ar putea alege şi judecătorii, de vreme ce şi în America tot aleşi sunt . 

şi 'ntr-adevăr d. C.A. Rosetti, proorocul partidului, a scris o serie de articole la gazetă în cari vorbea 


despre „iustiție ", iar ieri Camera a fost surprinsă de cuvintele semnificative ale prezidentului , care-a apelat la 
inițiativa ei pentru a face un proiect de lege în acest sens. Tânărul ministru al „iustiției”, Escelenţa sa d. Tache Giani, 
om foarte serios şi mai cu seamă foarte mintios precum se ştie, s-au asociat numaidecât la această generoasă idee. Ba 
pentru a pregăti un asemenea proiect e vorba de-a se alege o comisie mixtă, compusă din senatori şi deputaţi, ai cărei 
membri (ceea ce e mai important) să fie remunerați cu una mie franci pe lună. Ceea ce e atingător în lumea acesta e 
partea zâmbitoare a patriotismului. 

E prea adevărat că Constituţia prevede anume cazurile în cari Adunările sau membrii amânduror Adunărilor se 
pot întruni şi că un proiect de lege privitor la organizarea magistraturii nu intră de loc în cadrul cazurilor prevăzute de 
ea. Dar de! prea e ademenitor lucrul. O asemenea comisie mixtă ar fi un fel de convent național, idee revoluţionară, 
frumoasă deci, şi încă un convent ai cărui membri ar fi retribuiți cu una mie caroli de argint pe lună, idee şi mai bună, 
căci e folositoare, şi astfel simţul patriotic ar fi întrunit şi aci cele două calităţi principale ale lucrurilor, frumosul cu 
folositorul , utile cum dulci. 

Electivitatea magistraturii ! Dar mai este ea cu putinţă în vremea noastră, în împrejurările de azi, în starea în 
care ne aflăm? 

Popoarele îşi au vrâstele lor deosebite, şi ceea ce se potriveşte într-o vrâstă nu le mai prinde într-alta. 
Electivitatea judecătorilor datează dintr-un timp în care morala şi lege erau unul şi acelaşi lucru, în care legea 
religioasă şi civilă era una şi aceeaşi. Până azi se zice „lege creştină", căci ceea ce prescriau dogmele era totodată 


lege civilă şi 


penală . Din amestecul de regule morale şi de obiceiuri ale pământului , cunoscute de toți, necontestate de nimeni, 
admise fără a fi fost vreodată sancţionate de cineva şi neavând altă sancţiune decât aceea a deprinderii seculare, 
răsare apoi acel drept viu al poporului pe care oricine era în stare a-l aplica şi numai în cazuri, unde se contesta, nu 
dreptul, ci exactitatea faptelor, părțile se supuneau hotărârii egalilor lor. Mai este dreptul în starea aceasta? Din 
contra, el şi-a aruncat coaja lui morală de altă dată, lăsând-o cu totul religiei şi creşterii ; el este o știință care 
regulează raporturile ce, din punct de vedere moral, nu sunt nici bune, nici rele, cari sunt moralmente indiferente. 
Dreptul nu mai e cunoscut, nu mai poate fi cunoscut de toată lumea. Raporturile juridice sunt astăzi atât de multiple, 
atât de deosebite de simplitatea de odinioară a tranzacţiunilor între populaţiuni primitive încât cel ce aplică principiile 
lui trebuie să fie un om învăţat, trebuie să se fi ros prin scoli înalte, să fi învățat mai multă carte decât onor. 
Costinescu bunăoară. Negustorie de principii se poate fără carte, căci nu e greu a citi zilnic cîte o gazetă şi a învăța 
din ea panglicăria politică; dar a fi judecător e cu totul altceva. Acolo gazetele n' ajută nimic. Acolo Gajus şi Justinian 
„ Institute şi Pandecte cată să-ți ia albeaţa de pe ochi, ca să ştii a distinge raporturile în adevăr juridice de restul infinit 
de alte raporturi ce mai există în lume. 

Din momentul ce un drept se codifică a încetat epoca naivă a electivității judecătorilor, căci codificarea e un 
semn cumcă cunoştinţa obiceiurilor pământului şi statornicia aplicării lor au dispărut din conştiinţa poporului, că 
părţile au început a contesta însăşi esența juridică a datinilor . Când încep a se naşte „cîte bordeie atâtea obiceie " 
trebuie să existe o normă obiectivă, neschimbată, pentru regularea raporturilor dintre oameni, ş-aceasta-i colecția de 
legi scrise, imutabile , cari nu se pot modifica decât prin o anume manifestare a voinţei naționale. 

Dar noi, la cari nu mai e vorba nici de obiceiul pământului , ba nici măcar de codificarea lui? La noi, unde d. 
Boerescu cu mai mulţi elevi de la drept cari nu ştiau nici bine franţuzeşte ne-a croit codul pe de 'ntregul din cel 
francez, spre a fi cât se poate de neînțeles pentru popor şi cât se poate de lucrativ pentru advocaţi? 

Dreptul aşa cum se prezintă la noi nu numai că e o ştiinţă, dar, mai mult încă, e o ştiinţă străină, care trebuie 
învățată de la străini. Îmbătrâniţi ex officio şi pe cale artificială, nici un pas îndărăt nu ne mai poate reda tinereța 
etnologică , tinereța ca popor. Cu vremea, peste o sută — două de ani, am fi ajuns în adevăr, propăşind ca tot ce e 
organic, încet, la o civilizație a noastră proprie, tot atât de înaltă ca şi aceea a altor popoare. Dar ne-am scontat 
tinereța, am voit să fim civilizaţi, adecă bătrâni , înainte de vreme. Şi timpul scontează în adevăr, dar cel mai cămătar 
dintre toți scontatorii e tocmai timpul. El poate da unui copil plăcerile bărbatului, dar cu ce preţ? Cu acela de a-l 
nimici la jumătatea vieţii ce trebuia s-o trăiască, cu scurtare de zile. 

În starea în care ne aflăm numirea judecătorilor după o anume lege, care să coprinză în ea garanții de ştiinţă şi 


de probitate , e singurul mijloc pentru a pune interesele justiţiabililor la adăpost de pericolele ce le amenință din 


partea unei plebe de cârciocari , a unui proletariat al condeiului, mai numeros la noi şi mai înrăutățit decât oriunde în 
lume. Electivitatea judecătorilor într-un popor în care se plimbă cu mânile în şolduri Mihăleşti, Costineşti şi Caradale 
e o absurditate . 


[26 februarie 1881] 


[„FAPTE DE O ÎNSEMNĂTATE ESCEPȚIONALĂ ..."] 


Fapte de o însemnătate escepţională se petrec în Anglia, cari merită luarea aminte cu atât mai mult cu cât se 
ştie ce influență decisivă au evenimentele din puternica stăpânitoare a mărilor asupra situațiunii generale a Europei. 
Nu e îndoială că guvernul liberal al d-lui Gladstone, cu sau fără voie, fie prin puterea covârşitoare a 


împrejurărilor, fie prin lipsa de adaptabilitate la unele necesităţi poli - 


tice , au avut a înregistra o serie de neizbânzi pe cari poporul englez va fi poate chemat de a le apreţia în curând . 

Turburările sângeroase din Irlanda , eşecul suferit în sudul Africei , poziția la care Anglia se vede silită a 
renunţa în Asia centrală, în Afganistan , formează un complex de insuccese cari, oricât de deosebit le-ar judeca 
englezul însuşi din punctul de vedere al partidului căruia-i aparține sau a importanței practice, în restul Europei, 
precum şi la popoarele orientale, nu lipsesc de a face efectul unei politice greşite. 

Ceea ce e mai mult, în Anglia chiar face acest efect. Guvernul englez a hotărît de ex. să evacueze Candaharul , 
şi aceasta într-un mod nestrămutat . Camera Lorzilor şi-a exprimat nemulțumirea cu această măsură cu 165 voturi 
contra a 76. Acesta e conflictul parlamentar ce l-a avut guvernul în aceasta afacere; dar miniştrii M. S. britanice au 
avut — lucru rar în anale — oarecari nemulțumiri chiar cu Coroana. Propunându-i-se reginei de-a semna mesajul în 
care se vorbea în termeni hotărâtori despre această evacuare , regina observă daca n-ar fi practic de-a îndulci termenii 
prin care se vestea poporului englez renunțarea la o poziţie din Asia centrală, de a-l lăsa să mai spere încă ceva, fie de 
la soarta armelor, fie de la favoarea împrejurărilor. D. Gladstone nu crezu că trebuie să insiste el însuşi asupra 
irevocabilității acestei măsuri, dar chemă pe colegul său de la Interne, carele nu se sfii a adresa reginei o mustrare atât 
de severă încât o podidiră , lacrămile . Ea plânse şi ... iscăli, se 'nţelege . 

Cât despre votul Camerii Lorzilor în cestiunea Candaharului , „Daily News", organ foarte amic d-lui 
Gladstone, lasă votul însuşi de-o parte pentru a critica instituția însăşi a acelei Camere, cam în tonul în care foi 


liberale la noi vorbeau despre inutilitatea Senatului. 


Camera Lorzilor, zice foaia ministerială, a fost odată ceva dar astăzi şi-a pierdut toată însemnătatea. Dacă puterile 


europene sau popoarele din Orient s-ar îndoi despre nulitatea actelor şi voturilor acestui Cor, vernul englez se va însărcina 

de-a o dovedi aceasta. 


Noi, din depărtare, nu ştim prețui poate după adevărata ei valoare importanța parlamentară a voturilor date de 
Camera Lorzilor; ştim însă că votul cel din urmă e inspirat de oameni ca lordul Beaconsfield ori ca marchizul 
Salisbury, nume cu greutate în cumpăna opiniei europene. Cu toate acestea ministeriul nu are de gând a neutraliza 
moţiunea de neîncredere a Camerii Lorzilor prin o moțiune de încredere a Camerii Comunelor şi crede suficient a se 
'ntemeia pe majoritatea reală de care dispune în această din urmă. 

Cine ar fi presupus în anul trecut, judecând după aparenţe , victoria partidului liberal în Anglia? Cine ştie azi 
daca 'n opinia publică a Engliterii s-au operat sau nu o schimbare în favorul partidului conservator? Ceea ce ştim însă 
e că, în caz de a i se pune poporului englez cestiunea de încredere în ministerul actual, de la voturile lui ar atârna în 
mare parte întreaga situație a Europei, precum şi rezolvarea cestiunii orientale, ce ameninţă a izbucni în sângeroase şi 


interminabile conflicte. 


[27 februarie 1881] 


„ZIUA DE IERI A FOST..."] 


Ziua de ieri a fost cea din urmă pentru doi bărbați a căror activitate publică, cuprinsă între anii 1830 şi până în 
deceniul întâi din zilele lui Carol Vodă, a exercitat o însemnată influentă asupra dezvoltării ideilor naţionale în 
România. Ieri, August Trebonian Laurian şi Cesar Bolliac s-au săvârşit din viață. 

August Trebonian Laurian a fost născut în Ardeal. Crescut în şcoala privaţiunilor şi fiind fiul unui popor care e 
până azi silit a plăti cu cele mai grele sacrificii orice pas ar voi să facă înainte, caracterul său era înăsprit , dar şi 
lămurit totodată prin luptele la cari au luat parte. Amintim între altele că, în colaborare cu N. Bălcescu , a scos la 


lumină Magazinul istoric pentru Dacia, o colecţie prețioasă de sorginți istorice; apoi că 


lui i se datoreşte introducerea studiului istoriei naţionale în şcoalele noastre şi e cel dendâi care-a încercat a aduna 
toate ştirile de oarecare temei cari există asupra mult bântuitei istorii a neamului nostru, de la întâiele începuturi şi 
până în zilele noastre, într-un manual care serveşte şi azi de carte didactică. În timpul lui Grigorie Voievod Ghica a 
fost inspector general al şcoalelor din Moldova; a fost deci unul dintre acei bărbaţi cu spornică şi dezinteresată 
activitate cari au dat domniei lui Ghica Vodă o însemnătate deosebita, ca pregătitoare epocei Unirii şi a adaptării 
poporului românesc la viața modernă. 

La Cezar Bolliac moartea fizică n-a fost decât încheierea morții lui intelectuale, intervenită acum câțiva ani 
deja. Bolliac a fost un prozator energic, un publicist din cei mai citiți şi mai prețuiți . Pana sa a fost în serviciul 
intereselor naționale astfel cum le înțelegea şi le-a rezolvat Vodă Cuza. Marea monografie asupra Mănăstirilor zise 
închinate e nu numai o scriere înavuţită cu documente autentice, cari ne ajută a reconstrui şi-a împlini cu colori vii 
conturele istoriei noastre însemnate de cronicari , ci totodată o operă care a avut însemnătatea ei de politică practică şi 
au contribuit a rezolva cestiunea secularizării moşiilor mănăstireşti. Atât „Buciumul" cât şi „Trompeta Carpaţilor" au 
fost în vremea lor ziare foarte mult citite, scrise fiind în graiul viu al poporului, cu acel bun simţ şi cu acea bogăţie de 
locuţiuni şi figuri cari ele abia dau un caracter curat naţional şi propriu limbii noastre. A fost pururea un inamic 
neîmpăcat al emancipării precum şi a imigraţiunii evreilor, o cestiune în care nicicând nu se putea transige cu el. 

De mortuis nil nisi bene . Daca bărbaţii care ne părăsesc au partea lor de erori comună la toată suflarea 
omenească, când părăsesc arena de luptă cată să ne aducem aminte numai de serviciile mari ce le-au adus cauzei 
publice şi o facem aceasta cu atât mai mult când vedem că acele servicii nu consistă, ca la multe din reputaţiile 
uzurpate, din închipuirea greşită ce şi-ar face-o opinia publică despre ele, ci sunt reale, adevărate, au lăsat urmări 


binefăcătoare ce subsistă până astăzi. 


[27 februarie 1881] 


[„„PE câno ÎN ANGLIA ..."] 


Pe când în Anglia guvernul liberal n-ar fi poate în stare să suporte o nouă prezintare înaintea alegătorilor, 
ameninţat fiind de cădere, în Franţa guvernul esclusiv de partid, cum e guvernul oricărei republice, caută a-şi asigura 
de mai nainte succesul alegerilor prin reformarea legii electorale, prin reintroducerea scrutinului de liste în locul celui 
uninominal . În loc de a se alege aşadar deputaţii ca pân' acum , fiecare personal şi în parte, ei se vor alege după liste 
formate de comitetele electorale. Cine nu va avea numele său într-o listă stabilită de un partid nu va putea fi ales. 

Daca acest proiect de reformă, căruia atât prezidentul Republicei cât şi ministeriul [î Ji sunt defavorabili , dar 
care se bucură de sprijinul atotputernicului d. Gambetta, va fi votat de. Cameră, soarta Franţei va căpăta din nou acea 
nuanță de dictatură cu care îndealtmintrelea marea naţiune e obicinuită. Cine va stabili acele liste decât partidul 
dominant, cine e partidul dominant al oportuniştilor decât d. Gambetta însuşi? Fiecare din aceste liste va cuprinde 
deci în frunte un nume mare şi cunoscut, iar restul va consista din numele unor simple instrumente politice, votatori , 
mameluci , patrioţi de meserie cum se zice. Minoritățile cari, pân' acum , se puteau strecura cu câţiva reprezentanţi ai 
lor în mijlocul reprezentanților majorității vor fi nimicite sau reduse la puţinele cercuri electorale unde predomină în 
mod incontestabil şi unde nu li se poate opune nimeni. Cine ştie cât de puţine or fi acele cercuri? 

Dar dacă acel nume principal şi sunător din frunte ar fi unul şi acelaşi pentru toate listele partidului republican 


din Franța, daca el ar fi al d-lui Gambetta, n-ar fi asta repetarea plebiscitului napoleonian ? 


Modificarea în acest sens a legii electorale, cuprinsă în propunerea Bardoux , părea de la 'mceput a nu avea 
sorți de reuşită, căci comisia Camerii se pronunțase contra ei; însă o întâlnire între prezidentul Republicei şi 
prezidentul Camerii deputaţilor pare a fi creat o situaţie nouă. Ministeriul nu are nici o opinie în privirea reformei şi 
nu va pune cestiunea de cabinet; fiece ministru poate să-şi aibe vederile sale proprii în această privire; majoritatea 
deputaţilor, deşi într' ascuns adversară a propunerii Bardoux , se crede că nu va putea rezista de-a nu se supune 
voinţei prezidentului care, urmărind scrutinul de liste, urmăreşte plebiscitul , voindu-l pe acesta, voieşte dictatura . 

Dar oare dictatura , fie ca prezident al Consiliului, fie ca urmaş al d-lui Grevy , d. Gambetta o urmăreşte 
numai din punct de vedere personal, numai din ambiţie ? Sau, dacă ambiţie ar fi, s-ar putea ea realiza fără un mare 
pretext, fără a cerca să se şi justifice prin acte de înaltă politică? Iată o întrebare la care ne răspunde într-un mod 
incidental un alt eveniment: operaţia financiară a împrumutului de un miliard, făcut, se zice, spre a aduna fonduri în 
vederea unor întinse lucrări publice ce se proiectează. 

La Spandau , fortăreață în apropierea Berlinului în care condamnaţii la muncă silnică lucrează muniţiuni şi 
echipamentă pentru armata germană, se află o zidire, un colț de cetate, numită Juliusthurm , în care se păstrează, ca 
fond de război restul miliardelor luate de la franceji ca despăgubire în virtutea păcii de la Frankfurt . Oare miliardul 
francez — cu toată destinderea , pretextată poate, pentru lucrări publice — să nu fi având tot menirea ce-o are aurul 
din Juliusthurm ? Dacă considerăm silinţele ce şi le dau guvernele apusene de-a câştiga favoarea maselor şi de-a pune 
mâna pe întreaga putere de care dispune un stat, dacă vedem pe d. Gambetta solicitând plebiscitul , pe principele de 
Bismarck făcând călduroase apeluri pentru uşurarea nevoilor mulțimii şi a omului sărac, ni se pare a vedea pe doi 
conducători cari încearcă a-şi înfierbânta oştirile lor nainte de a le porni una asupra alteia. 

Cheia dominațiunii globului au căzut în fundul Bosforului, zice o foaie. Dar nu în valurile Dardanelelor 


trebuie să se arunce cineva spre a o scoate la zi; lupta pentru acea dominațiune se va încinge în Apusul Europei. 


[28 februarie 1881] 


CESAR BOLLIAC 


D. Scipione Bădescu , fost colaborator şi secretar intim al regretatului Cesar Bolliac până 'n ultimele momente 


ale activităţii acestuia, ne comunică următoarea schiță biografică , după date culese de-a dreptul de la răposatul. 


[28 februarie 1881] 


D. N. BASARABESCU 


D. N. Basarabescu , fost redactor al „Trompetei Carpaţilor”, face din parte-i, ca un omagiu datorit 


[mult]regretatului său amic şi maestru, următorul portret al lui Cesar Bolliac, pe care-l publicăm cu plăcere. 


[28 februarie 1881] 


[„IERI D. BRĂTIANU A DAT CITIRE..."] 


Ieri d. Brătianu a dat citire în Cameră proiectului de lege pentru conversiunea împrumutului domenial, 
acoperirea cheltuielilor de construcțiune ale liniei Ploieşti predeal şi pentru consolidarea datoriei flotante, prin 
emisiune de 152 milioane în rentă 5%. 

D. Brătianu a cerut ca Adunarea să treacă în secțiuni unite pentru a începe studiarea proiectului, ceea ce s-a şi 
făcut. 


Imprumuturile cari, după d-sa, oferă un interes special şi pot fi obiectul unei conversiuni sunt următoarele: 


1) Stern de 10331 446 lei, c-o anuitate de 2070274, şi expirând în fevruarie 1888. 
2) Oppenheim de 19024360 lei, c-o anuitate de 3063360, expirând în noiemvrie 1889. 
3) Imp. domenial de 56022000, c-o anuitate de 8000000, expirând în iulie 1891. 
4) laşi — Ungheni de 1998 749,00 
5) Ploieşti — Predeal de 34350351,10 - c-o anuitate de 4579965,30 în bonuri de tezaur 7% fără amortizare 
6) Deficitul constatat la finele 
lui 1876 de 31077726,16 


Dintre condeiele acestea însă proiectul de conversiune al d-lui Brătianu lasă la o parte împrumuturile Stern , 
Oppenheim şi laşi — Ungheni, pentru că ele expiră repede, şi anume în opt ani şi jumătate. 
Dăm aci proiectul de lege în întregul lui. Din el şi din observațiunile ce urmează mai la vale se va vedea natura 


operației financiare, propuse de guvern. 


Art. 1. Pentru conversiunea obligaţiunilor domeniale existente, însumă de lei 56022000; pentru acoperirea 
cheltuielilor de construcțiune ale căii ferate Ploieşti — Predeal „în sumă de 34350351 lei şi 10 bani; pentru 
stingerea deficitelor constatate la închiderea exerciţiului 1876, în sumă de 31 077726 lei 16 bani; în total 
121450077 lei 26 bani guvernul este autorizat a face o emisiune de 152000000 lei nominali în rentă 5% emisă pe 
cursul de 80 efectiv şi amortizabilă în cel mult 100 semestre consecutive prin anuități semestriale de cel puțin 4 055 
000 lei fiecare. Plata cuponului şi amortizării se va face în ţară la, Casele statului, la Paris în franci, şi la Berlin în 
mărci . Primul cupon şi amortizarea primului semestru se va plăti la 19 septembre (1 octomvrie) 1881. 

Art. 2. Emisiunea se va acoperi prin subscriere publică. Epoca şi durata subscrierii se vor fixa prin publicaţiuni 
făcute o dată cu promulgarea acestei legi. 

Art. 3. Se vor primi la subscriere : 

a. Obligaţiuni domeniale pe valoarea lor nominală. 

b. Bonuri de tezaur. 

c. Numerar aur sau argint. 

Art. 4. Subscriitorii cu obligaţiuni domeniale vor beneficia îndată la subscriere de 4%, valoarea cuponului de 
iulie al obligațiunilor lor, osebit de-o prima de 2% în numerar asupra valoarei nominale a titlurilor ce prezintă. 

Art. 5. Subscriitorii cu bonuri de tezaur vor beneficia de-o primă de la 2% până la 3% asupra capitalului 
înscris în fiecare bon , însă: 

1. Prima va fi de 2% pentru cei ce prezintă bonuri în valoare mai mică de 1/2 milion. 

2. De 2 1/2% pentru sumele cuprinse între o jumătate de milion şi cinci milioane. 

3. De 3% pentru sumele ce vor trece de cinci milioane. 

Pentru bonurile prezintate la subscriere înainte de scadenţa lor se va reţine o dobândă de 6 pe an, calculată de 
la ziua subscrierii până la ziua scadenței . 

Pentru bonurile prezintate la subscriere după scadenţă nu se va bonifica nici o dobândă de la data scadenței 
până la aceea a prezintării la subscriere . 

Art. 6. Subscriitorii în numerar vor vărsa imediat 20% din capitalul ce voiesc să subscrie. Îndată după 
închiderea subscrierii se va procede la repartiția sumelor subscrise în numerar şi subscriitorii vor fi înştiințați prin 
publicațiuni de rezultatul repartiției şi de epocele ce se fixează pentru vărsarea sumelor complimentare . Aceste epoce 
vor fi determinate astfel ca ultimul vărsământ să fie efectuat până la 19 septembre (1 octombre ) 1881. 

Art. 7. Titlurile subscriitorilor de numerar cari nu vor urma cu vărsămintele conform termenilor fixate se vor 
vinde direct de către stat, în riscul şi pericolul lor. 

Art. 8. Detentorii de obligaţiuni domeniale cari nu-şi vor fi prezintat titlurile la conversiune în timpul cât 
subscrierea este deschisă vor găsi depus la Casa de Depuneri, la dispozițiunea lor, cu începere de la 1 iulie viitor, 
numerariul reprezentând valoarea nominală a obligațiunilor lor; cuponul de iulie li se va achita tot atunci; nu vor avea 
însă drept de primă. 

Art. 9. Cupoanele noilor titluri amortizabile 5% scăzute şi neprezintate la plată se prescriu peste 5 ani de la 


scădența lor. 


Art. 10. Îndată ce legea de faţă [î ] şi va fi primit aplicarea, legea din 1871 pentru contractarea împrumutului domenial, 
legea împrumutului pentru acoperirea cheltuielilor de construcțiune ale liniei Ploieşti — Predeal, precum şi legea din 12 iuniu 1880 


pentru emiterea bonurilor de tezaur sunt şi rămân desfiinţate. 


Art. 11. Comitetul şi Casa domenială se desființează o dată cu terminarea operațiunii de conversiune aci prescrisă; 
resursele acestei Case se vor trece în veniturile ordinare ale statului. 


Art. 12. Un reglement de aplicaţie se va decreta deodată cu promulgarea acestei legi. 


În secţii unite, după ce s-a dat citire proiectului de lege, au luat cuvântul d-nii A. Lahovary şi Carp, cari, deşi 
aprobând în principiu unificarea datoriei publice pe baza rentei 5%, au făcut totuşi, față cu proiectul prezentat, 
următoarele observațiuni. 

Au contestat exactitatea ţifrei de 34350351 lei ce se pretinde a se fi afectat pentru linia Ploieşti — Predeal; 
apoi au contestat cele 31077726 lei despre cari şi astăzi guvernul şi organele lui mai cutează a susținea că ar fi 
rezultat ca deficit la sfârşitul anului 1876. 

Pentru a cincea sau a şasa oară s-au dovedit că din suma construcţiunii liniei Ploieşti — Predeal trebuiesc 
scăzute 3 milioane, cari au fost plătite de la început chiar. 

În privința deficitului de 31 milioane care se pretinde că ar fi rezultat la finele anului 1876 cată a se releva 
următoarele: 

8 milioane din acest pretins deficit n-au existat niciodată ca deficit. Această arătare au devenit un adevăr 
irefragabil în urma sentenţei Curţii cu Compturi şi este astăzi o adevărată plastografare de scripte publice când se 
pretinde că acest deficit există. Dacă însă ar fi existând în realitate, el nu s-a putut naşte decât din cheltuielele făcute 
peste bugete, de partidul astăzi la putere. 

Deci, scăzându-se 8 milioane din cele 31 milioane deficitul din 1876 se reduce la 23 milioane. 

Dar nici acest din urmă deficit n-ar trebui să existe pentru că — prin legea votată în anul 1876 prin care s-a 
autorizat împrumutul a 16 milioane — s-a hotărît ca aceste 16 milioane să se plătească din rămăşiţele anilor trecuți. 
După situaţiunile date însă de d. Sturza însuşi, creatorul legendei deficitului din 1876, aceste rămăşiţe încasate au 


trecut peste cifra de 16 milioane. Aşadar aproape tot deficitul, dacă există, incumbă administrației roşie. 


După aceste observaţii preliminare numiții d-ni oratori au discutat legea în sine, deşi într-un mod sumar, căci 
repeziciunea cu care-a fost distribuită n-a permis nimănui decât o repede citire. Principalele obiecțiuni arătate de d- 
nul Lahovari şi de d-nu[l] Carp sunt: 

1) Domenialele , după legea prin care s-a contractat împrumutul, nu puteau fi stinse decât într-un termen de 
douăzeci de ani prin trageri la sorți anuale. Oare conversiunea lor silită este o operaţie legală şi nu constituie un fel de 
faliment parțial? 

2) Oare plata în argint a cuponului nu are marele inconvenient de-a zdruncina din capul locului creditul acestor 
noi titluri, mai ales când ele sunt destinate a se răspândi şi în afară de țară? 

3) Modul propus de amortizare, prin tragere la sorţi, nu este un inconvenient pentru un titlu cu o dobândă atât 
de scăzută cum este 5%, căci statul va fi obligat să plătească sută 'n sută pe-un titlu pe care-l emite cu 80 cel mult ? 
D-nii Lahovary şi Carp au recomandat modul de amortizare stipulat în legea împrumutului cu rentă votat sub 
ministeriul conservator, după care statul, cumpărând la bursă titlurile pe cursul zilei, nu este obligat a plăti valoarea 
lor efectivă . Acesta este un mod mai uşurător pentru stat, şi chiar mai; moral putem zice, căci altmintrelea 
împrumutul devine un fel de joc la noroc în care cineva are şansa să câştige imediat 20 la sută peste capitalul ce l-a 
depus. 

La toate obiecțiunile acestea d. ministru de finanțe a răspuns cu obicinuita d-sale încredere în sine şi în 
combinaţiunile d-sale, mănţinând proiectul chiar în părţile lui cele mai greşite. Nu ştim dacă docilitatea majorităţii va 
merge pîn' a nu ţinea seamă de nişte obiecţiuni atât de serioase. Este de sperat că chiar membri din majoritate, 
discutând mai de aproape proiectul în secţiuni, vor introduce modificările reclamate de interesul acestei mari 
combinaţiuni financiare, care poate să aibă asupra viitorului finanțelor noastre cea mai mare înrâurire în bine sau în 


rău. 


[1 martie 1881] 


LD. VERNESCU A INTERPELAT..."] 


D. Vernescu a interpelat vineri pe d. prezident al Consiliului asupra zgomotului ce preocupă opinia publică că, 


în curând ori mai târziu , ar fi să se proclame regatul. D-sa a adaos: 


Noi suntem astăzi stat independent, ne numim România şi, din minutul ce suntem recunoscuţi de puteri ca stat 


independent, Regat suntem . 
D. Brătianu, prezidentul Consiliului de Miniştri, a răspuns: 


Eu credeam că onor. d. Vernescu era preocupat de un sentiment care este general în toată fara, adecă acela de-a se da 
româniei titlul care i se cuvine. 

Onor. d. Vernescu vine însă şi ridică o cestiune constituțională, dacă trebuie să se facă această modificare. 

Constituţiunea noastră zice Domn; Domnul poate să fie şi împărat. 

D. Vernescu. Domnul nostru a purtat şi poartă numele de Măria Ta, Maiestate; prin urmare nu titlul din limbele străine ar 
schimba situațiunea lui. 

D. Brătianu. Nu cred că ţara a putut vrodată să se îndoiască că n-ar putea să dea Domnitorului orice titlu va fi: rege, 


împărat sau . . . orice va voi. 


Noi credem că atât d. interpelator cât şi d. Brătianu se înşeală, cu sau fără voie. asupra termenilor acestora, cari 
au istoria lor şi înţelesul bine definit , ce nu se poate modifica prin bunul plac al zilei de azi. 

Constituțiunea noastră zice Domn. Domnul poate să fie şi împărat, adaugă prezidentul Consiliului. 

Dar oare nu se zice tot astfel domnul Costinescu , domnul Carada? Urmează de aci că Domnul poate fi şi 
speculant de acţii Stroussberg ori teşghetar la Măgura ? Evident că nu. Domnul Carada cu vocativul „Domnule" e 
Monsieur": aceeaşi vorbă cu vocativul „Doamne" e „Seigneur ". 

Acum să vedem cum traduceau Domnii noştri vechi acest titlu în limbi străine. 

Într-un hrisov a lui Mircea de la 1390 el se numeşte „Mare Voievod”. 

În hrisovul datat din Suceava 1407 octombrie 8, dat de Alexandru cel Bun oraşului, Lemberg , Domnul se 
numeşte „,Voievod" al Ţărei Moldovei. 

În alt hrisov latinesc din Argeş 1409 Mircea 'şi zice: „Voivoda Transalpinus , dux de Fugarus et de Omlas " 

Titlul latin a lui Mircea din anul 1390 este Woewoda Transalpinus , Fogaros et Omlas Dux , Severini Comes , 
Terrarum Dobrodicii Despotus et Tristi Dominus . 

Aşadar Domn nu e, ca titlu de drept public, nici sinonim cu „Dominus " măcar. Din dicţionarul lui Miklosich 
constatăm că cuvântul Voievod e compus din două, din voi (bellum, război) şi verbul voditi (ducere ), deci înseamnă 
conducător în război, belli dux . Herzog , Duc, iar Mircea se numeşte „Grand Duc". 

„Măria Ta" asemenea nu însemnează „Maiestate". 

„Mare" (magnus ) ar da „magnitudo ", „mai mare" (majus ) dă abia „„majestas ". Termenul acesta, care se 
atribuie astăzi la oameni singulari, se întrebuința față cu statul şi poporul roman; crimen majestatis însemnează la 
Cicero atingerile aduse onorii poporului roman; majestate minuere însemna a jigni demnitatea Republicii . 

Citatele noastre sunt dintr-o epocă în care țările erau independente şi nu numai relativ, dar absolut mai 
puternice decât astăzi. Suntem siguri că acum cinci sute de ani ceea ce este „popor românesc" stătea în toate privirile 
mai bine decât acei pe cari d. Vidraşcu, prefectul de Bacău, îi numeşte azi „sălbateci într-o ţară europeană" şi „o 
adevărată ruşine a unui stat civilizat". Aceşti sălbateci, această ruşine a civilizației, aceşti oameni mai căzuţi, mai 
Vicioşi , mai săraci decât în timpul vechilor fanarioți, e maiestatea poporului român sub noii fanarioți. Ei bine, de la 
reînceperea domniei naționale, de la Ion Sandu Sturza şi de la Ghica încoace, lepădăturile Orientului şi ale 
Occidentului nu s-au putut ridica; geniul acestei țări îi ținea în turpitudinea şi în întunericul ce li se cuvine. Acum au 


luat vânt ; acum Caradalele de toată mâna sunt în floare şi aceste Caradale vor e • * regatul. 


D. Brătianu zice că țara poate să dea orice titlu vrea « + e rege, împărat sau « * orice va voi. 

Orice va voi: papă , Dumnezeu chiar. 

Se 'nţelege . Deoarece li se permite a cumpăra cu 60 la sută hârtiile Stroussberg ce făceau 20 %, de vreme ce li 
se permite a se îmbogăţi peste noapte din risipa banului public, creându-şi rente de milionari pentru sinecurile lor, de 
vreme ce li se permite Cariagdiilor şi Caradalelor să ocupe cîte 5, 6, 10 funcţii chiar şi deoarece țara d-lui Brătianu 
consistă din Carada, plus Costinescu, plus 4 clase primare, de ce nu l-ar proclama chiar de Dumnezeu pe acela care li 
îngăduie să-şi împartă viața aceastui popor ca cămaşa lui Hristos, după ce l-au ameninţat cu asasinatul şi post 
rempublicam Ploiestensem ? 

Aceasta nu e decât firesc: mână pe mână spală şi amândouă obrazul. O mână e Mihălescu — Warszawsky, alta 
Brătianu — Stroussberg, pe de-o parte manipulația groasă, pe de alta cea subţire. 

Feţele subțiri se ţin cu cheltuială. Vor veni deci câteva milioane de apanaje sau câteva domenii de-ale statului 


şi lucrul va merge strună. 


Îndealtmintrelea e chiar bine să se schimbe odată şi titulaturi şi tot Ħ + * Dacă e vorba de prăpastie între trecut şi 
viitor, prăpastie să fie! 

De ce urmaşii, dacă-i vom mai avea, să fie în pericol de-a confunda după identitatea numirilor şi titulaturilor 
vechile noastre epoce gospodăreşti şi spornice cu epoca în care Caradelele şi Cariagdii au găsit rațiunea de-a fi ? De 
ce epoca Mihălescu — Stroussberg şi a lui Matei Basarab să aibă aceleaşi titulaturi ? Jos vechiul nume românesc, al 
unei instituții române, sus regalitatea Palestinei şi a Greco-bulgariei ! 

Pentru onoarea trecutului trebuie să ne pară bine că se trage în sfârşit o mare linie de hotărnicie între Basarabi 
şi Muşatini pe de-o parte şi între elementele determinante ale epocei Stroussberg — Brătianu pe de alta. 

Dar populaţiile sărăcesc şi mor ? 

Dar datoriile statului se urcă în fiece an fără nici o compensație pentru oamenii ce le poartă sarcina? 

Dar nu există un ochi care să controleze, o mână care să oprească nelegiuirile ? 

Dar imoralitatea şi tâmpirea creşte de nu ne mai cunoaştem poporul de acum 50 de ani? 


Ce fac toate astea? Loteriile din Hamburg să trăiască, cămătarii şi... tichia de mărgăritar! 


[3 martie 1881] 


[PRESA ŞI OPINIA PUBLICĂ EUROPEANĂ. ..."] 


Presa şi opinia publică europeană a fost foarte emoţionată de ştirea asasinatului lui Alexandru II. Capii statelor 
europene, între cari şi M.S.R. Domnitorul nostru, s-au grăbit a adresa noului împărat Alexandru III scrisori de 
condoleanţă pentru pierderea ce a trebuit să încerce Rusia şi dânsul . 

Ieri, marii demnitari ai statului rusesc au depus jurământul lor de credinţă noului suveran, care, cu ocazia suirii 
sale pe tron, a dat un manifest cătră poporul rusesc. Alexandru III reînnoieşte jurământul părintesc că va rămâne 
credincios testamentului strămoşilor, consacrându-şi viața pentru prosperitatea, puterea şi gloria Rusiei. 

Împăratul Alexandru II era născut la anul 1818 în 17 aprilie. La 1841 aprilie 28 s-a însurat cu Maximilianna- 
wilhelmina-augusta -Sofia maria , născută în 1824 august 8. La 18 fevruarie 1855 Alexandru se sui pe tronul 
părintelui său Nicolae; la 1856 august 26 se făcu încoronarea. 

Împăratul Alexandru II a murit dar în etate de 63 ani. 


Succesorul său, Alexandru III, s-a născut la 1845 fevruarie; la 1866 noiemvrie 9 s-a căsătorit cu prințesa 
daneză Maria sofia frederica -Dagmar , născută la 14 noiemvrie 1847, fiica lui Christian IX , regele Danemarcei . 

Alexandru III are din căsătoria aceasta trei copii: Nicolae, actualul prinţ moştenitor, în vârstă de 13 ani; 
George, mare duce, şi Xenia , mare ducesă . 

Domnia lui Alexandru II s-a însemnat prin fapte foarte mari: abolirea aşa numitei servitudini , prin care abolire 
s-a emancipat câteva milioane de sclavi, desființarea pedepsei corporale , înlocuirea tribunalelor vechi cu tribunale de 


juraţi, cucerirea Caucazului şi Tasrendului , învingerea turcilor şi în fine emanciparea Bulgariei. 


[4 martie 1881] 


[„CURIOASĂ ŞI VREDNICĂ..."] 


Curioasă şi vrednică de-a se releva în treacăt măcar e următoarea împrejurare. Toate parlamentele din Europa, 
oricare ar fi atitudinea lor politică, au esprimat, fat cu moartea tragică a M. Sale împăratului Alexandru II, părerea lor 
de rău. 

Ei bine. Parlamentul nostru roşu n-a făcut-o. 

Noi înțelegem foarte bine resentimentele de natură politică ce noi românii le putem avea asupra guvernului 


rusesc în urma pierderii Basarabiei: dar față c-un monarh care nu mai e, faţă c-un suveran puternic care-a fost 


oaspetele pământului şi poporului nostru credem c-ar fi fost cuviincios ca Parlamentul român să-şi esprime regretele 
în urma unei. ucideri atât de odioase , a unei morţi atât de tragice, oricari ar fi încolo sentimentele sau resentimentele 
politice, ce priveau guvernul, nu persoana monarhului. 

Ne aducem aminte că, cu ocazia atentatului Pietraru, toată lumea, adversarii politici cei mai înverşunați ai d- 
lui Brătianu, s-au grăbit cu bucurie adevărată de a-l felicita, căci în orice ţară ideile şi actele politice ale unui om 
public, orice ar produce ele, nu îndreptăţesc la ură personală pe cât timp ele nu sunt făcute pentr-un folos personal; şi, 
oricum s-ar interpreta în cazul de față actul politic al retrocesiunii , nimeni nu e atât de simplu de-a crede că s-a făcut 
pentru folosul privat al monarhului. 

Opoziția ar fi propus în adevăr ca Adunarea să-şi esprime părerile de rău pentru moartea tragică a împăratului 
daca din partea guvernamentalilor nu i s-ar fi dat a 'mţelege că s-ar naşte scandal în Cameră. În asemenea împrejurări 
şi pentru a evita trezirea de resentimente în fața unui mormânt , opoziţiunea a găsit că tăcerea e totuşi preferabilă 
scandalului. 

[5 martie 1881] 


[ „ÎN PRIVIREA IDEII...”] 


În privirea ideii de a ridica România la rangul de regat „Deutsche Zeitung” din Viena cuprinde următorul 


articol, care ni se pare a rezuma punctul de vedere austriac în cestiunea aceasta, care merită desigur a fi cunoscut. 


Contra voinţei tuturor puterilor şi tuturor tractatelor Țara Românească şi Moldova s-au unit acum douăzeci de ani într-un 
singur stat. Chiar după ce faptul se complinise , cabinetele i-au refuzat ani întregi sancţiunea lor; ele nu voiau să recunoască 
noului stat decât o existență provizorie, fără de nume şi cuvântul „România" se evita cu teamă în orice act oficial; pentru 


Europa nu existau decăt „Principatele Unite”. 

4. Articolul KONIGREICH RUMANIEN, apărut în ziarul vienez „,Dentsche Zeitung”, I/13 martie 
1881, comentat de Eminescu în editorialul [,, ÎN PRIVIREA 1DENI..."], $ martie 1881. 


De atunci România şi-a cucerit de la puteri numele, de la sultan neatârnarea deplină; cu o statornicia tenace 
şi-a creat bazele unei existențe sigure, necontestate de nimeni, însă nu numai indivizii, ci şi popoarele şi statele cresc, 
crescându-le aspiraţiile. 

Românilor nu le mai e suficient ca patria lor să poarte pe viitor modestul titlu de Principat; România nu 
poate fi mai mare, încleştată fiind între puternici vecini; dar voieşte să însemneze măcar mai mult în lumea oficială; 
vrea să aibă un titlu care trage mai greu la cântar , care să-i dea rang şi poziție între statele europene; voieşte din 
propria autoritate să înainteze la regat. 

Ministrul Brătianu a mărturisit însuşi de la tribună tendenţa aceasta, şi nu e îndoială că a şi pus pe sub mână 
pe agenții săi să sondeze ce vor zice marile puteri faţă cu plănuita înălțare de rang a României. Se pare că la început 
principele Carol a voit să adopte titlul de „rege al românilor", dorință contra căreia cabinetul din Viena va fi 
protestat desigur, nu numai în Bucureşti, ci la toate cabinetele din Europa. Austria posedă între cetăţenii săi proprii 
trei milioane de români şi nu poate îngădui la graniţele ei un monarh care într-o zi ar putea să-şi interpreteze fals 


titlul şi să se adâncească din „regele românilor” în aspirațiunile unui rege al tuturor românilor. Și, într-adevăr, 


guvernul din Bucureşti a şi renunțat curând la această idee şi voieşte pentru principele ei numai designarea oficială 
de „rege al României", care se va primi poate fără nici o rezervă de mai multe dintre puteri. 

E aproape sigur că Anglia şi Italia ar notifica numaidecăât recunoaşterea din parte-le a noului regat, în 
momentul în care li s-ar notifica din Bucureşti în mod oficial ştirea aceasta; Republica Franceză ar urma exemplului 
dat; Rusia asemenea n-ar rămânea îndărăt, pentru a recâştiga simpatiile pe jumătate pierdute ale românilor; deci n- 
ar mai rămânea decât Germania, care, cu toate relaţiile ei cu germanul Hohenzollern, ar aştepta se vede ce va 
hotără Austria mai întâi . 

În Ministerul de Esterne din Viena atitudinea faţă cu această, cestiune de etichetă a fost pân' acum cam 
rezervată : s-a relevat că un rege al României ar atrage după sine pe un rege al Serbiei; există temerea cum că noua 
strălucire ar produce în micii potentaţi ai Orientului ambiţii nouă şi dorințe nouă. Ca principate, statele lui Carol şi 
Milan sunt destul de mari; ca regate li s-ar părea poate posesorilor lor prea mici şi sărace. Toate cuvintele acestea 
pot fi drepte şi întemeiate; noi credem însă că marea putere, Austria, ar face totuşi bine să nu le întrebuințeze în 
privirea României. Vrind - nevrind , politica noastră orientală cată să urmeze marele principiu că interesele 
austriace din Orient nu se pot apăra decât prin favorizarea elementelor neslave . Turcia nu mai e capabilă de a 
exista; de mult e aruncată într-un trist provizoriu, deci cată a fi tratată ca atare; dar obnitenții şi mlădioşii greci, 
războinicii albaneji , atât de geloşi de neatârnarea lor, harnicii români, înconjurați şi ameninţaţi din toate părțile de 
slavi — aceste ginți sunt protejații naturali şi aliaţii locali ai Austriei; ele sunt tăriile înaintate în Orient, stavilele în 
contra fluxului panslavist , care mai curând ori mai târziu va ieşi neapărat din albie. Fie mai mult chiar decât o 
inofensivă dorință a ambiţiei care-i face pe români să-ţi întinză mâna după o sclipitoare coroană de rege pentru 
Domnitorul lor, totuşi Austria îşi va alege rolul celui mai cuminte dacă se va arăta coulante faţă cu micul stat vecin 
în această cestiune de formă. Se 'nţelege că această coulance cată să fie reciprocă şi Austria are dreptul de a aştepta 
de la români mai multă preveninţă decât pân' acum , dreptul de-a cere o compensație pentru oficiile sale. La 
Dunărea de Jos se decide tocmai acum o cestiune economică, vitală pentru statul nostru şi, dacă o mână spală pe 
alta nu numai în viață, ci şi în politică, „regele" Carol va concede poate că recunoaşterea Austriei face cel puţin cât 
un ... avant-projet . Clară şi transparentă e politica alianţei austro-germane: ea caută în Europa menţinerea păcii şi 
în Orient dezvoltarea culturii; nu cu spada germană, ci cu munca germană ea voieşte să deschiză Orientul şi să-l 
ridice la înălțimea civilizației moderne. Viitorul rege al României poate fi în alianţa celor doi împărați un al treilea, 
cu drepturi egale, şi, intrând în această alianță, el nu va face decât să se asigure pe sine şi țara sa în contra 
ameninţătoarelor furtuni ale marii răsturnări orientale. 

România seamănă unei mici insule care mai curând ori mai târziu amenință a fi înecată de valurile unui 
imperiu slav de sute de milioane şi acest pericol nu se poate desigur înlătura prin satisfacerea unei deşertăciuni, 


printr-un titlu pompos, printr-o scânteietoare coroană de rege. 


La acest articol n-avem de adaos decât că noua aspiraţiune pare a deveni atât de costisitoare ca şi aşa numita 
Independinţă . Suma ce ne-a costat independinţa se compune din următoarele condeie: 10000 de oameni morți, în 
condiție de mercenari , neputând fi ţara lor considerată ca putere beligerantă ; pierderea Basarabiei; cestiunea 
evreilor; ca consecinţă a acesteia răscumpărarea silită a drumurilor de fier; primirea Dobrogei fără Dominium Tristri 
al lui Mircea, adică fără un cap de pod, cu ridicola Arab tabie , împresurată de teritoriu străin şi dominată cu peste 20 
metri de tabia Medjidie [i]. Fără însă a avea ce în arta militară se numeşte un cap de pod nimeni nu va fi naiv a ridica 
pod în bătaia tunurilor de la Medgidia . Iată condeiele independinţei . Condeiele prețului regalității vor fi credem: 
prefacerea Dunării într-un râu străin; noi joncţiuni de drumuri de fier; apanage patriotice. 

Astfel, în schimbul unor titluri, unor vorbe goale ce se aruncă, praf în ochii mulțimii, guvernul patrioților 


sacrifică însăşi esenţa viitorului naţional!... 


[5 martie 1881] 


DIN TRANSILVANIA 


Românii de peste Carpaţi s-au decis în fine să părăsească politica de pasivitate , Aceasta se vede din următorul 


Apel publicat în fruntea „Telegrafului român". 


[5 martie 1881] 


[„„«ROMÂNUL» NE somează ..."] 


„Românul" ne somează să-i spunem o sumă de lucruri. Ce politică esterioară avem? Ce gândim în cestiunea 
Dunării, în cestiunea războiului greco-turcesc , daca ne convine programul stabilit în articolul publicat de d. 
Maiorescu publicat în „Deutsche Revue", care sunt membrii cei mai însemnați ai partidei, daca d-nii Carp, 


Cantacuzino, Al. Lahovari şi Maiorescu fac ori nu fac parte din partidul conservator etc. etc. 


Aceste declarări — zice foaia guvernamentală — sunt cu atât mai cerute cu cât la noi au fost mai totdauna trei partide: 
una care se inspira de politica Austriei; 

alta de politica Rusiei; 

alta de politica naţională. 

Acum avem partita d-lui Maiorescu, care s-a declarat că face parte din cea dendâi ; 

pe a d-lui Grigore Sturza din cea de a doua; 

şi pe cea cu politica naţională (Cariagdi, Pherechydis , Giani, C.A. Rosetti, Carada) etc., care din fericire a crescut 


(împreună cu înmulţirea străinilor în țară) şi se măreşte pe toată ziua (prin jidani şi bulgari). 


De aci urmează că românii fac politică străină — rusească ori nemțească; iar Cariagdi şi Carada politica 
naţională. Fiul lui Mihai Vodă Sturza e vândut Rusiei se 'nţelege ; Carada însă are un caracter prea stoic pentru a fi 
accesibil la farmecul rublei ; Maiorescu, fiul ardeleanului Ion Maiorescu din Bucerdea , face politică nemţească, iar 
d. C.A. Rosetti, al cărui părinte nu ştia româneşte, carele în tinerețe se ocupa cu traducerea de poezii neogreceşti 
(Astfel ți-este sexul nu e vina ta) şi care e atât de puţin românizat încât nici organul gurii nu e adaptat climei noastre şi 
fonologiei române, ci ne pronunţă limba cepeleag , ca orice grec, d. C.A. Rosetti face politică națională se 'nțelege . 

Acum cheme-vă cum v-o chema, numai de-aţi fi oameni de treabă. 

Ia s-o descurcăm odată dezghețat şi româneşte. De ce Caradalele şi Cariagdii au fost şi au trebuit să fie liberali 
şi egalitari în țara aceasta? Pentru că nu erau români. Pentru că inima lor de străin, fără tradiţii hotărâte , fără patrie 
hotărâtă , fără naţionalitate hotărâtă , nu putea să sufere acei stejari de seculi, pe acei boieri mari, stâlpi ai ţării, cum 
se numeau, neîndoiți de furtună cu toate vijeliile vremurilor, plecându-se uneori bătăilor neînduratului Dumnezeu, 
nefrângându-se niciodată ! Aceasta este istoria fanarioților, a căror misiune era de-a dezrădăcina şi corumpe pe boieri; 
aceasta a fost misiunea voastră şi aţi îndeplinit - o . Înzecit, însutit de mari greutăţi publice trebuie să suporte poporul 
românesc nedându-i-se nimic în schimb, pentru ca în locul boierilor mari aţi venit voi. Şi, fiindcă Costinescu n-are 
moşie, ia venitul unei moşii mari de la patrie, fiindcă Carada n-are moşie, ia rentă de moşier de la patrie, fiindcă 
Stătescu n-are moşie patria trebuie să-i creeze veniturile de boier mare. 

Este acesta înțelesul d-voastră economic şi social, onorabile Caradale cu politica naţională, da ori ba? Dacă 
este, ce ne umblați cu întrebări de politică exterioară, ce Dunăre, ce regat, ce politică rusească ori nemţească? La 


Mazar Paşa juraţi în numele 


turcului... Suntem turci, turci în puterea cuvântului , țipa d. C.A. Rosetti la gazetă şi când colo ... ce să vezi? Iese 
frumuşel cu capul pe tipsie înaintea împăratului rusesc, oferindu-i pâne şi sare. Părintele d-sale n-a ştiut desigur să-i 
spună că pâne şi sare nu se cade a se oferi decât Domnului legiuit al tării, zicându-i-se oarecum „din pânea şi sarea 
Ta mâncăm Doamne, în zilele Măriei Tale, ale Tale dintru ale Tale", o străveche rămăşiţă din principiul juridic că 
„dintru început tot pământul ţării domnesc au fost", o amintire din veacul de aur când o legătură strînsă de credinţă şi 
de drept unea pe cel mai mare din ţara aceasta cu cel mai mic. 

Aşadar, ce mai [la] deal, la vale? Iancu Negură v-a definit pentru de-a pururea: „În opoziţie conspiraţi cu ţara 
în contra tronului, la putere fiind, conspirați cu străinii în contra țării. Aceasta vă este politica națională". 

Şi acum, când o jumătate a universului stă să s-arunce asupra celeilalte, d-voastră, nobili confraţi, ați opri pe 
cutare ori cutare să nu-şi aibă ideile lui asupra unei conflagrații europene? Voyons / 

Prințul Grigorie Sturza, uite, nu vrea directorat de bancă ori de drum de fier. Nici prin gând nu-i trece. Dar i-o 
fi trecut prin gând desigur întrebarea: E bine ca, atunci când mijlocul, sudul şi întreg nord estul Europei e plin de 
slavi, să rezistăm cu oarecari sorţi de reuşita valurilor acestui ocean de ginți? Şi va fi răspuns: Nu e bine. Se ştie totuşi 


că din capul locului am declinat solidaritatea cu programul de politică esterioară a prințului. 


D. Maiorescu iar ştie că în anume timpuri civilizația Apusului a fost destul de puternică pentru a învinge 
curenturile aproape fatale şi constante de cuceriri ce vin din Răsărit şi crede că acest curent va fi învins . . . de astă 
dată se 'nţelege . . . prin o civilizaţie relativ mai tânără care mai are încă idealuri, prin armele şi inteligența germană. 

Ori unul ori altul poate să se 'mşele . Sunt ipoteze care se pun în vederea unor evenimente ascunse în sânul 
viitorului, cari poate nu se vor întâmpla nicicând . Rezultă însă de aci că un partid, mai ales când nu e la putere şi nu 
cunoaşte de visu oarecum configurarea puterilor europene, să stabilească un program absolut, în ciuda evenimentelor, 
în ciuda norocului războaielor, în ciuda şanselor pentru ori contra, în ciuda diplomaţiei europene? 

Vorba ceea: Dă-ţi popo pintenii şi bate iapa cu călcâiele . 

Şi aceşti pinteni sunt rezerva pe care şi-o impune partidul conservator ca atare în faţa cestiunilor esterioare. 

În calculul algebric al cărui rezultat căutat e neatârnarea ţării şi dezrobirea neamului românesc de sub 
influenţele străine, în calculul politicii naţionale intră, onorabililor, mulți termeni cunoscuţi şi necunoscuţi. A calcula 
în vânt , a făgădui în vânt , a vorbi vânt , a semăna vânt , precum faceți d-voastră fiind în opoziţie, numai pentru ca s- 
ajungeţi , ca şoarecele lui Gr . Alexandrescu, în caşcavalul de Parma a bugetului, e treaba d-voastră, nu a noastră. 


Cătaţi-vă de treabă pe cât timp puteți şi nu ne mai întrebaţi unde e buricul pământului . 


[6 martie 1881] 


ALEXANDRU III 


După groaznica moarte a țarului Alexandru al doilea toată lumea politică se întreabă: Ce politică va urma noul 
monarh al Rusiei? La ce are să se aştepte poporul rus de la junele lui împărat? Va începe oare poliția rusească să-şi 
desfăşoare iarăşi teribila activitate „administrativă"? Se vor porni oare din nou, ca pe timpul lui Gurko şi Radetzki , 
mii de nefericiți fără judecată şi sentinţă spre Nordul îngrozitor , spre înghețurile Siberiei ? Ce poate spera 
continentul, pace sau război? 

Drept răspuns la atâtea întrebări reproducem numai următoarele pasaje dintr-o foaie vieneză, rămâind ca 


cetitorul să aprecieze asupra valorii consideraţiunilor şi concluziunilor : 


Dacă Alexandru al treilea voieşte să mănţină înlăuntrul ţării moştenirea străbunilor săi, dacă are de 'gând „ca un țar 


absolut, să refuze orice admitere a ideilor moderne, orice concensiune către bolnavul şi nenorocitul său popor, atunci el cată, 


cu voie sau fără voie, să procure o răsuflare pasiunilor naţionale celor 


comprimate şi o uşurare pentru înfierbântatul sânge rusesc. Alexandru se află în răspântie şi trebuie să aleagă una 
din două: sau să cedeze faţă cu poporul, sau să-l ocupe în modul cel mai fatal: Constituţiunea sau războiul. De un 
țar reformator puterile europene n-ar avea deocamdată să se teamă de nimic, căci el ar fi silit să-şi îndrepteze toată 
activitatea asupra reorganizării marelui său imperiu. Dacă împăratul Alexandru, nu va accepta acest rol atunci 
vecinii puterii Nordului cată să se gândească mai din vreme la siguranța lor. Deja astăzi noul monarh este desemnat 
la Paris drept încoronatul aliat de răzbunare al Franţei; astăzi deja foile republicane dau a se înţelege că Alexandru 
al slavilor nu va continua politica Alexandrului german. Să nu se pună prea puţin preţ pe această drastică 
distincțiune caracteristică dintre cei doi țari , ca moment politic. Cel mort s-a simțit a fi un Holstein - gottorp , cel în 
viață este cu trup şi suflet un Romanoff . Acela se considera drept mijlocitor natural dintre ruşi şi boruşi , între 
germanism şi slavism , acesta se mândreşte a fi „pur rus". El este împăratul naţional născut al viitorului imperiu de 
o sută milioane şi poate că, mai curând sau mai târziu , se va încumeți a confirma această „misiune" prin fapt, 
printr-o cruciată naţională. 

Noi nu credem într-o alianță a Republicei cu cazacii, noi considerăm ca un eveniment neprobabil o alianță 
viitoare între autocratul nordic şi d. Gambetta; suntem însă de opinie că Austria nu poate saluta urcarea pe tron a lui 
Alexandru III decât cu o față serioasă. Poate că bombele nihiliştilor ruşi nu i-au cauzat statului nostru mai mari 
pagube decât ce se poate aprecia astăzi. Poate că acest nitroglicerin n-a sfăşiat numai corpul țarului, ci a făcut păcii 
noastre o rană invizibilă , dar nu mai puţin gravă. Un ţar care s-ar privi de protector al marei familie a popoarelor 
slave, c' are şi-ar esercita funcțiunea de-o incarnaţiune încoronată a panslavismului, mai curând sau mai târziu va 
căta să pună în cestiune interesele cele mai importante ale Austriei şi să provoace astfel o coliziune neevitabilă între 


cele două imperie vecine. Vor reuşi oare bărbaţii noştri de stat să înlăture acest pericol printr-o politică înţeleaptă? 


Germanii, ungurii şi polonii sunt de vederi identice asupra acestei cestiuni politice cardinale ; ei nu pot decât să 
recomande statului pentru viitor o estremă circumspecţiune şi abstinenţă . Însă este întrebarea dacă se va urma acest 
sfat... 

Deocamdată rămâne a se vedea ce deciziune va lua noul monarh rus în privința interiorului țării sale. O pace 
încheiată între ţarism şi libertate, între Alexandru III şi poporul său, ar însemna pace şi pentru Europa; continuarea 


războiului intestin , civil, cată să aibe drept urmare inevitabilă şi un război în afară! 


[7 martie 1881] 


[ÎN NUMĂRUL NOSTRU enuLrim ..."] 


În numărul nostru penultim am dat părerea unui ziar german asupra ideii de-a ridica România în rangul de 
regat. Acea părere semăna a rezuma în ea punctul de vedere austriac în cestiunea aceasta. Acum lăsăm să urmeze un 
articol ce-l aflăm în „Le Nord", din care rezultă poate atitudinea binevoitoare pe care Rusia ar păzi - o față cu acest 


proiect, deşi ni se dă consiliul de-a nu face pentru o deşartă schimbare de titlu nici un sacrificiu real. 


Răspunsul dat în Camera deputaţilor din România de d. Brătianu unui deputat care l-a interpelat în privirea 
zgomotelor relative la ridicarea României la rangul de regat ne face a crede că „Independance Roumaine" a fost 
bine informată când , acum vreo cincisprezece zile, anunța că guvernul are în gând această transformare a 
principatului. În adevăr, deşi prezidentul Consiliului s-a mărginit a afirma numai „dreptul României ca stat liber de- 
a da suveranului ei titlul de rege şi chiar de împărat de ar voi”, fără a se esplica asupra intenţiilor guvernului în 
privirea aceasta, totuşi faptul că n-a opus, nici o dezmințire zgomotului de realizare încurândă a proiectului ce i se 
atribuie ne-ar autoriza a crede că acest zgomot nu e lipsit de fundament. Această apreciare a tăcerii ministrului o 
găsim justificată îndealmintrelea , cel puţin într-o măsură oarecare, prin detaliile ce le dă „Neue freie Presse” din 
Viena asupra convorbirii ce un corespondent al ei din Bucureşti a avut - o cu d. Brătianu acum câteva zile. În 
această conversație prezidentul Consiliului ar fi declarat că „dezvoltarea repede a principatului precum şi puterea 
împrejurărilor” vor aduce în curând după sine erigerea principatului în regat. 

În privirea cestiunii care i s-a pus de cătră corespondent şi i s-a reînnoit în Cameră de cătră interpelator, 
ministrul s-ar fi esplicat asupra demersurilor cari se zicea că s-ar fi făcut de cătră guvernul român pe lângă 
cabinetele străine în vederea unei asemenea eventualităţi. El ar fi răspuns că „sancţiunea prealabilă” a puterilor nu 
e necesară de vreme ce un stat independent e liber de a determina după plac titlul pe care trebuie să-l poarte 
suveranul ei şi ar fi adaos că nu crede cumcă vreun guvern străin s-ar putea formaliza dacă i s-ar conferi principelui 
Carol titlul de rege. 

Credem că se cade a primi sub toate rezervele povestirea ziarului „Neue freie Presse", căci asupra unui punct 
mai cu seamă ea nu poate fi cu totul exactă. 

Corespondentul foii vieneze zice că d. Brătianu, răzimându-se pe opinia sa despre inutilitatea unor 
comunicări prealabile de făcut cabinetelor străine, ar fi adaos că titlul de rege al românilor n-ar putea să atingă mai 
mult pe vecinii principatului decum a atins titlul de rege al francejilor pe Belgia. E imposibil ca prezidentul 
Consiliului să fi comis acest anacronism ; el ştie desigur că Belgia n-a fost constituită decât după proclamarea lui 


Louis - philippe de rege al Franţei. Dacă această observaţie, ce înlătură orice ipoteză de suscep - 


tibilitate din partea ţărilor vecine, a fost făcută sub o formă, ori alta, ea se raportă fără îndoială la zgomotul că 
Austro-Ungaria e ostilă erigerii României în regat pentru că s-ar fi temând ca această transformare să nu redeştepte 
ideea regatului dacoromân care agita odinioară pe un număr oarecare de reprezentanţi ai partidului, liberal, şi 
anume, dacă nu ne înşală memoria, pe d. Brătianu însuşi. 

În adevăr, nu e mult de când un ziar german vorbea de o „Romania irredenta", ale cărei aspirații, zicea acel 
ziar, nu e prudent de-a le încuraja, căci ele nu aşteaptă poate decât ocazia de-a se manifesta: se observa totodată că 


n 


4/5 ale acelei Românii „neeliberate " sunt înglobate în Austro-Ungaria. Se ştie în adevăr că Ungaria numără două 
milioane de români între locuitorii ei şi partea cea mai mare a populaţiei Bucovinei e română. Pe de altă parte un 
ziar român ce apare în Sibiiu, în Transilvania, încerca în aceeaşi epocă să arate, printr-un articol consacrat cestiunii 


Dunării, că pretențiunile Austriei nu sunt decât o nouă demonstrație a scopurilor tradiționale ale acestei împărăţii 


asupra României; acel ziar reamintea că, sub Maria Teresia deja, ministrul Kaunitz căuta a lipi Moldova şi Țara 
Românească la Imperiul Habsburgilor şi că la încoronarea împăratului Francisc - iosif I de rege al Ungariei figurau 
, cu drapelul tricolor al României, armele moldave şi valahiene . 

Daca relevăm articolele acestea o facem pentru a esplica cum s-au acreditat în presa română opinia că 
Austro-Ungaria ar fi opusă creării unui regat român şi cum s-a născut acolo aprehensiunea că adeziunea cabinetului 
din Viena, daca se va obținea, va trebui să se cumpere cu concesiuni importante. Această aprehensiune se manifestă 
într-un articol recent al „României libere” şi nu e indiferent de-a nota că acest ziar e cel mai răspândit în România. 
Faţă cu ridicarea eventuală a principatului la rangul de regat „România liberă” esprimă temerea că „proclamarea 
acelei măriri iluzorii” nu trebuie să se cumpere prea scump şi conchide astfel: „daca din întâmplare ni s-ar pune 
condiția de-a renunța la apărarea noastră în cestiunea Dunării am trebui să renunțăm cu totul în asemenea 
împrejurări la mândria de-a ne chema regat". Constatarea acestei preocupări o aflăm şi în informaţiile române 
ale „„Corespondenţei politice” din Viena, după cari România aşteaptă, înainte de a procede la realizarea proiectului 
său, ca diferenţele ce există în cestiunea Dunării să fie definitiv înlăturate. 

Aparenţa numai a unei corelațiuni între erigerea principatului în regat şi reglementul cestiunii Dunării ar da 
desigur loc la multe comentarii în România, căci daca România, independentă fiind, e liberă cu totul, cum zice d. 
Brătianu, de-a conferi suveranului ei titlul ce-i convine de-a i-l da, cabinetele străine sunt şi ele absolut libere de-a 
recunoaşte sau nu noul regat, există deci o parte a cestiunii din punctul de vedere al căreia dispoziţiile cabinetelor nu 
sunt indiferente; ceea ce zicea „„Presa”, organul ministrului de esterne al României, când d, Brătianu petrecea la 
Berlin şi zvonul public atribuia acestei petreceri transformarea de pe atunci încă a titlului prințului Carol. Ea zicea 
că afacerea aceasta e „de interes general, care nu poate fi regulată decât prin Europa întreagă". Ea adăoga în 
adevăr că această regulare nu poate forma „obiectul unor disentimente serioase între puteri” ; însă limbajul 
jurnalelor austro-ungare oficioase la deosebite împrejurări a părut din contra a indica că România va avea să 
întâmpine la Viena o rezistență serioasă, pe care n-ar învinge-o decât cu sacrificii reale. Dac” ar fi aşa, nu vedem ce 
considerații ar putea să justifice asemenea sacrificii, căci, dacă România a trebuit să se resigneze a face sacrificii 
considerabile pentru a obținea recunoaşterea de stat independent în anul trecut, ea a intrat, din ziua în care 
adeziunea din partea tuturor puterilor a fost un fapt complinit , în deplina posesiune a locului ce i se cuvenea „după 
atâtea secole de suferinţe şi de lupte”, cum zicea discursul tronului la deschiderea sesiunii legislative actuale. Titlul 
de rege al României n-ar adăoga, din punct de vedere internaţional, nimic la independența statului, independenţă pe 
care viteaza armată română a cucerit-o pe câmpul de bătălie din Bulgaria la 1877, şi nici înlăuntru n-ar adăoga 
nimic la autoritatea pe care principele Carol a primit-o prin alegerea liberă prin care românii l-au aclamat acum 
cincisprezece ani suveran ereditar. Nu voim să zicem că aspiraţiile României de-a deveni regat pe cari le constată d. 
Brătianu nu sunt cu totul naturale şi nu purced dintr-un sentiment foarte legitim; ne esprimăm numai pur şi simplu 
părerea că, daca satisfacerea mai mult sau mai puţin apropiată a lor ar trebui cumpărată cu sacrificii, ar fi raţional 


şi politic de-a aştepta timpul aplanării dificultăţilor ce mai există astăzi. 


[8 martie 1881] 


[ „O BROŞURĂ ..."] 


O broşură intitulată Observaţii asupra sentinței Curţii din Lipsca, inspirată fără îndoială de Direcţiunea 
princiară , deci favorabilă conversiunii , ne dă, cu toate astea, detalii cari dovedesc spiritul acelei sentinţe. 

Maniera de a vorbi cu uşurinţă de hotărârile unei Curți atât de însemnate, puse desigur asupra tuturor 
influinţelor zilei, aşezată tocmai din cauza aceasta nu la Berlin, în centrul Imperiului, nici măcar în capitala Saxoniei , 
ci într-un oraş comercial, maniera adoptată de „Românul " şi de foile liberale nu dovedeşte decât superficialitatea cu 
care oameni cu patru clase primare şi un curs de violoncel sunt în stare a pricepe o cestiune. În alte țări asemenea 
oameni speciali nu se însărcinează cu conducerea unor afaceri de sute de milioane. Asta e tot. Acolo e necesar să se 


prezinte garanţii mai serioase de cunoştinţe. 


Sentința Curţii recunoaşte în mod espres 


că a fost admisibil ca Societatea Acţionarilor să cedeze guvernului român, pentru durata 'ntreagă a 


concesiunii , esploatarea întregei ei rețele de căi ferate şi ca din parte 'şi guvernul român să preschimbe acțiile 
primitive şi priorităţile pe obligaţiuni de-ale statului şi să plătească acţionarilor acelora cari n-ar voi schimbul 3 
1/3% asupra valorii nominale a primitivelor şi 8% asupra valorii nominale a priorităţilor ca dividendă fixă. 

Dacă nu s-ar fi stipulat nimic mai mult, adunarea generală, aderând la această convenţiune şi la ceruta 
schimbare a statutelor, n-ar fi trecut peste competenţa ei. 

Sentința însă găseşte că o asemenea călcare şi leziune atât a codului comercial cât şi a drepturilor private ale 
reclamantului cuprinsă în instituirea unei Direcţiuni princiare, care nu mai are a lucra după voinţa Adunării Generale, 
ci după art. XXII al Convenţiunii de răscumpărare, numai conform legii şi convenției, iar încolo numai şi numai 
conform instrucţiilor ce i s-ar da de Ministeriul Lucrărilor Publice din România. În urmarea acestora $ 22 al 
statutelor revizuite decide că Direcţia princiară ia asupră - şi toate drepturile şi datoriile cari, după Codul de comerț 
german, i se atribuie sau i se impun direcţiei Societăţii Acţionarilor, fără alte restricțiuni decât cele prevăzute în art. 
X şi XXII a Convenţiei de răscumpărare. Din aceste stipulațiuni sentința conchide însă: „că actele Direcţiei 
princiare sunt de-a dreptul independente de voinţa acţionarilor, că salvgardarea intereselor societăţii e lăsată numai 
la discreția Direcţiei princiare şi a guvernului român, de ale cărui instrucții atârnă acea direcţie. Societatea 
Acţionarilor e privată de orice mijloc de a pătrunde cu voința ei față c-o voință eventual contrarie a Direcţiei 
princiare; e privată însă mai cu seamă de facultatea de-a sili pe Direcţia princiară la executarea hotărârilor adunărilor 
generale, cari, după art. 231 al Codului de comerţ, sunt obligatorie pentru reprezentațiunea unei societăți. Ba, 
adunarea generală nu poate nici măcar să tragă, la răspundere pe membrii reprezentaţiunii , căci o pără ridicată, 
conform art. 241, 226 şi 194 din Codul de comerţ, de cătră consiliul de supravegheare, ar întâmpina obiecțiunea că 
membrii reprezentațiunii societăţii (id est Direcţia princiară) au lucrat după instrucțiile guvernului român, pe cari ei 
sunt obligaţi să le urmeze conform art. XXII al convenției şi $ 22 al statutelor revizuite. 

În urma unei asemenea modificări a statutelor Societatea rămâne lipsită de organizaţia pe care, după natura ei, 


trebuie s-o aibă o Societate. 


Acesta este considerantul decisiv pe baza căruia hotărârile adunării generale se declară nule şi de nul efect. 
Un alt motiv de anulare a hotărârilor adunării generale consistă în ipotecarea drumurilor de fier constituită în 


favorul nouălor titluri române. 


Această ipotecă — zice sentența — cată a se privi ca străină scopului Societăţii Acţionarilor, deci adunarea 


generală nu avea dreptul de-a o vota. 


La obiecţiunea , ridicată şi de ziarele noastre, că răscumpărarea e în interesul bineânțeles al acţionarilor 


sentenţa răspunde în introducerea ei prin [invocarea ] următorului principiu de drept: 


o hotărâre luată contra legii rămâne atacabilă chiar fiind în interesul Societăţii. O hotărâre formal corectă nu 


foate fi atacată pe motivul că ar fi contrarie intereselor Societăţii. 


În urma acestei sentenţe, care desființează actul juridic al răscumpărării, rămâne a se şti ce se va întâmpla de- 


acum înainte, ce sumă de procese se vor naşte din ea. Sentenţa însăşi încheie cu următoarele caracteristice cuvinte: 
În lipsă de propuneri în această privință Curtea nu intră în cercetarea cestiunii dacă şi în ce chip s-ar putea 


reintegra starea de lucruri de mai 'nainte , nici cercetează supozițiunile sub cari cererea reclamantului pentru 


reintegrarea acelei stări de lucruri se poate traduce într-o cerere de despăgubire. 
O asemenea cerere de despăgubire reclamantul n-a făcut-o din capul locului. El a aşteptat, se 'mţelege , 
pronunţarea şi redactarea autentică a sentenţei, pentru ca, în virtutea termenilor ei definitivi şi inatacabili , să-şi 


modeleze cererile sale. 


[12 martie 1881] 


[„„ ÎNDEPLINIM O DATORIE ..."] 


Indeplinim o datorie ce ni se impune de lealitatea cu care ne ocupăm de viitorul țării puind în vederea 


cititorilor articolul următor, datorit unuia dintre cei mai eminenți publicişti franceji. 


Recomandăm cu osebire citirea acestui articol, căci arareori politica ce i se atribuie principelui de Bismarck a 


fost espusă c-o mai mare claritate. În adevăr nimeni n-a demonstrat mai bine viitorul, daca această politică ar triumfa 


Această politică este opera la care participă cu toată activitatea cei ce ne guvernă. Şi aceasta esplică pentru ce 
roşii sunt şi stau la putere. 

Am dori ca d-nii de la „Românul" să ne esplice altfel lucrul; am dori ca opinia publică să fie liniştită prin 
declaraţiile ce ar putea face „Românul". Am dori să ne arate „Românul" şi d. Brătianu într-un chip categoric daca tot 
ce s-a făcut până acum în ţară a avut alt scop decât cel ce se atribuie cu atâta probabilitate principelui de Bismarck, şi 
daca acest scop ar avea vreun avantaj pentru viitorul țării. 

E datoria „Românului" a da această satisfacție opiniunii publice; este o datorie de demnitate a partidului de la 
guvern ca să se esplice . Sunt situaţii în cari unii oameni pot zice: Am puterea şi fac cu dânsa ce voi voi. Dar 
asemenea situaţii se pot schimba dintr-o zi într-alta . 


Iată articolul de care vorbim: 


Împăratul Alexandru al II[-lea ], asasinat într-un chip atât de mârşav de nişte fanatici , lasă un nume glorios 
în istorie. 

După învingerea de la Sevastopole era natural ca Rusia să caute un sprijin la Berlin şi la Viena în contra 
alianței anglo-franceze . 

Timpurile s-au schimbat. Carta Europei s-a modificat. Regatul Prusiei a devenit Imperiul german, s-a mărit 
cercul său de acțiune. Germania dezvoltă în proporțiuni înspăimântătoare puterea sa militară. Francia din contră, 
n-are altă politică decât aceea de a-şi reconstitui puterile s-a aştepta. 

Daca fiul împăratului Alexandru ar putea ridica vălul ce-i acopere viitorul şi-i ascunde pericolul ce-i 
ameninţă siguranţa şi mărirea Imperiului țarilor poate că ar vedea cum se grămădesc nourii ca să aducă furtuna nu 
pe marginile Senei , ci pe țărmurile Dunării. 

Din ziua în care Turcia va dispare de pe carta lumii, când descendenții lui Petru cel Mare vor reclama partea 
lor de moştenire din Imperiul osmanliilor , nu stindardul tricolor , ci vulturul cu două capete va închide armatelor 
ruse drumul la Constantinopol, care este scopul suprem al ambiţiunilor moscovite . 

Nu Rusia, ci Austria, antegarda Germaniei, are de pe acum preponderanţa în Orient. Principalul obiectiv al 
politicei d-lui de Bismarck, de la Congresul din Berlin, stă în a întări în Peninsula Balcanilor influenţa rasei 
germane. 

Austria stăpâneşte Bosnia şi Erţegovina , românii sunt vasalii Hohenzollernilor , sârbii ştiu că destinele lor se 
află în mâinele Curţii de Viena. Cât despre Rumelia, Germania caută, a pune mâna pe dânsa nu prin violințe , ci 
printr-o invazie cu totul pacifică. Ea va vărsa în această bogată şi productivă ţară prisosul populaţiei germane. 
Germania va îndrepta cătră Arhipelag şi Marea Neagră acel nesfârşit şir de emigrație care până acum mergea în 
America. Încetul cu încetul va face din Turcia europeană, o colonie germană, sau mai bine un anex la cele două mari 
imperii germane. Cotropirea a şi început: putem fi siguri că compatrioţii d-lui Bismarck o vor urmări cu toată 
energia, răbdarea şi stăruința de care sunt capabili numai nemţii. 

Germanii au tot ce le trebuie ca să se stabilească şi să prinză rădăcini în astă ţară mănoasă . Daca nu li se va 
opune vreun obstacol vor ajunge încetul cu încetul, fără zgomot şi pe tăcute, la Dardanele şi la Bosfor, şi atunci 
Constantinopolul, prin forța lucrurilor, va cădea în mâinile germanilor. 

Atunci dinastia Hohenzollern va realiza visul monarhiei universale, la care n-a ajuns nici Carol cel Mare, nici 
Carol V, nici Napoleon I. De la Marea Nordului până la Marea Neagră, de la Baltica la Adriatica , se va întinde un 
nesfârşit imperiu, sau mai bine o confederație formată de două mari imperii strâns legate printr-o comunitate de 
interese politice, economice şi sociale, şi care va apăsa asupra Europei cu toată forța unei puteri militare înfricoşate 
. Nimeni nu-şi poate închipui cu ce colosală forță vor domina în Europa o sută de milioane de oameni, ocupând 
Europa centrală, împingând la vest popoarele latine, la ost popoarele slave, stăpâni pe Hamburg , Triest , Salonic şi 
Constantinopole, ţiind sub dominația germană căile comerciale ale lumei civilizate! 

Acesta e visul principelui de Bismarck. În scopul acesta cancelarul de fier a format alianța celor doi 


împărați, deschizând calea Austriei în Orient. 


Autorul conchide 


că, în viitor interesul Rusiei va face pe noul împărat a nu mai căuta sprijinul politicei sale nici la, Viena, nici 


la Berlin. 


Cum vedem, alianțe nouă se pregătesc în Europa. Un mare război e poate inevitabil. 

În vederea unei conflagrațiuni generale, guvernul nu este dator a spune țărei care e politica sa? A fi sceptic la 
toate este lesne: e destul a nu avea cineva obraz. Dar oamenii de stat nu ştim că pot fi scutiţi şi de pudoare. 

Privim viitorul cu îngrijire, căci ce poate aştepta o nație de la nişte oameni cari ne-au dus din catastrofă în 
catastrofă şi au comis importarea lui Strussberg — Landau , retrocedările , conversiunile şi mistificaţiunile politicei 


dunărene. 


[13 martie 1881] 


[ÎN MAI MULTE NUMERE..."] 


În mai multe numere ale „Românului" din luna trecută am văzut susținându-se ideea că embaticarul e 
proprietar al locului ce posedă, că un bun grevat cu embatic sau besmăn e proprietatea aceluia ce plăteşte embaticul. 
Vrun advocat desigur o fi scris acele articole, împodobite cu flori de citate falsificate din legiuirile vechi, producând 
în noi acea silă pe care ne-o face orice cârciocar ce, rumegând paragrafe, uită că asemenea lucruri au stat totdauna în 
legătură c-o anume organizaţie socială şi economică a unui popor. Ba ilustrul advocat nici pare a înţelege termenul „a 


" 


stăpâni " şi a „pune pe cineva în stăpânirea unui lucru", întrebuințat în legile vechi, pe care-l traduce prin 
„proprietate". 

A pune în stăpânire va să zică a pune în posesiune, şi a stăpâni , oricând şi oriunde, înseamnă a posede . 
Înţelesul lexical al cuvântului e atât de bine stabilit întru cât priveşte trecutul încât ne e ruşine a vedea că azi nişte 
oameni ce nu ştiu româneşte cutează a falsifica pentru bunul simţ al mulțimii termeni hotărîţi şi ca esenţă şi ca sferă. 

Noi suntem siguri că în spiritul legiuirilor vechi şi nouă locurile acele sunt numai în posesiunea ereditară a 
embaticarului şi că iluzia că ele ar fi chiar proprietatea lui nu s-a născut decât din neânsemnătatea relativă a arenzii ce 
să plăteşte azi, care în timpul în care a fost stipulată era îndestul de însemnată. Neânsemnătatea actuală a arenzii 
plătite e cauzată însă prin scăderea ce au suferit-o în valoarea lor metalele preţioase, pe când valoarea proprietăţii 
grevate cu embatic , precum şi venitul ei, s-a suit în raport direct cu valoarea celorlalte obiecte de consumaţiune . 
Daca proprietarii, fie indivizi, fie persoane juridice, ar fi fixat prin contractele primitive ca arenda sau embaticul să li 
se plătească în grâu , iar nu în bani, s-ar vedea clar raportul între proprietate şi rentă. Dar astfel iluzia economică, 
născută din disproporţia între valoarea proprietăţii arendate şi valoarea arenzii actuale, s-au putut preface sub pana 
redactorilor „Românului" într-o eroare juridică, pe care vom cerca a o rectifica prin următoarea luminoasă espunere a 


lui Michel Chevalier , care, esplicând ordinea economică a lucrului, ne dă esplicarea celei juridice. 


Când metalul din care e făcută moneda este pe clina de a-ți varia valoarea în raport cu celelalte producte ale 
industriei e practic ca în anume cazuri plăţile să se stipuleze altfel decât în monetă . În asemenea împrejurări, daca e 
posibil şi lesne, e bine a se adopta un mod de plată nemetalic , substituind metalului monetar un alt obiect, presupus 
mai puţin variabil în valoarea sa. Unul din cuvintele de căpetenie pe cari le-au avut oamenii pentru a întrebuința 
aurul şi argintul ca mărfuri de intermediu în tranzacţiuni este fixitatea relativă a valorii ce s-au observat la ele. Dar 
daca din întâmplare o descoperire asemănătoare celei a minelor din America în secolul al Xvi-lea produce o mare 
perturbaţie în valoarea metalelor prețioase, pe cât timp perturbaţia durează, adecă în întreg intervalul ce le trebuie 
acestor metale pentru a trece de la nivelul aproape fix pe care se ţinuse valoarea lor la nivelul la care vor avea să 
rămână de-aci înainte pentr-un period indefinit , ele sunt dezbrăcate de virtutea lor de căpetenie, adecă, de-a fi fixe 
în valoare, şi e natural ca să li se substituie în ocazii potrivite un alt articol, ce se socoate a fi desigur mai fix sau 
mai puțin variabil . Grâul e o substituție vrednică de toată atenţia. Grâul în adevăr nu poate servi de monetă ; el nu 
e îndestul de portativ ; e supus la alterări ; nu e o substanță omogenă şi totdeuna egală în sine însaşi , ca un drug de 
aur care iese din cuptorul de topire al unui curăţitor care l-a preparat la o mie de chilometri depărtare de aci. Afară 
de aceasta, de la un an la altul, grâul suferă în valoarea lui, în raport cu celelalte articole de negoţ, oscilațiuni 
foarte puternice, el se urcă sau scade de la una la îndoit, ba uneori la întreit chiar. Ce deosebire, de exemplu, între 
prețurile curente de la 'nceputul anului 1846 şi între cele de la finele anului, ce scădere în 1847 şi 1848! Cu toate 


acestea, daca luăm mediile unui număr de ani, vom afla fără îndoială că grâul este unul din articolele care-şi 


schimbă mai puţin valoarea în comparaţie cu alte articole ale producției . Luându-se în cercetare perioade seculare 
grâul pare a avea aproape fixitatea relativă a valorii. 

Individul care-n timpul împăratului roman August ar fi avut drept venit 1 000 de hectolitri de grâu şi care ar fi 
putut să transmită moștenitorilor acest venit, din epoca sa şi până în zilele noastre, ar fi garuntat moştenitorilor săi 
din secolul al optulea, al cincisprezecelea şi al nouăsprezecelea un grad de bunăstare mai puţin deosebit de acela de 
care se bucura el însuşi decât daca le-ar fi testat o rentă de-o greutate determinată în aur sau în argint. 

Conform cu observaţia aceasta ar fi posibil şi înţelept, în prevederea unei mari schimbări în valoarea aurului, 
ca proprietarul care s-ar lega printr-o arendare pe două sau trei generaţiuni să stipuleze ca să i se plătească arenda 
într-o cantitate fixă de hectolitri de grâu în loc de-a i se plăti c-un număr determinat de livre sterline. Tot astfel, 
particularul care ar voi să constituie o rentă copiilor sau unui colegiu sau unui ospiciu , ar face bine, în ipoteza în 
care ne-am pus aci, de-a o constitui în măsuri de grâu şi nu în piese de aur. După descoperirea Americei, Englitera, a 
cărei monetă era mai cu seamă de argint, au formulat acest sentiment printr-o lege înțeleaptă, în virtutea căreia o a 
treia parte a rentelor datorite colegiilor din Oxford şi din Cambridge au trebuit să fie plătite în măsuri de grâu de-o 


calitate hotărâtă . Oameni eminenţi, 


precum cancelarul Burleigh şi secretarul de stat Smith , luară inițiativa acestui act de prevedere, pentru că, luminaţi prin 
esperiența contimporană, ei pricepură că banul reprezenta mult mai imperfect decât grâul o sumă fixă de obiecte de 


consumaţiune când e vorba de-o serie indefinită de ani. Era în toiul perturbaţiunii produse prin mina de argint de la Potosi . 
Legea datează din anul 1576. 


Din această espunere se vede lămurit că proprietarii cari au arendat cu embatic proprietățile lor pe generații 
înainte au comis eroarea de-a crede, ceea ce pentru timpul în care trăiau era adevărat, că valoarea metalului din care 
erau făcuți banii va rămânea pururea fixă, pururea aceeaşi, că un galben în secolul al şaptesprezecelea va avea aceeaşi 
valoare ca şi un galben în secolul al nouăsprezecelea. 

Dar această eroare economică nu schimbă natura dreptului. 

Se va observa încolo că bunurile încărcate cu embatic au fost în genere proprietăţi ale aşezămintelor publice, 
nu ale particularilor. Dacă şi particularii ar fi uzat în genere de această tranzacțiune, mai cu seamă pe când moşiile 
erau încă foarte mari, s-ar fi dezvoltat desigur la noi în țară acea posesiune ereditară care pe de-o parte ar fi făcut de 
prisos improprietărirea , iar pe alta ne-ar fi ferit de inconvenientul unei subâmpărțiri în parcele prea mici a 
pământurilor ţărăneşti , deci ne-ar fi scutit de perspectiva formării unui proletariat agricol. 

Un loc grevat cu embatic [e] o proprietate arendată pe-o serie de ani indefinită . Posesiunea se moşteneşte în 
adevăr, dar, după natura datinei pe care se 'mtemeia acest soi de tranzacţiune, ea nu se putea moşteni decât în aceeaşi 
familie. Cu toate aceste vom vedea că astăzi multe din prăvăliile de prin oraşe, proprietăți ale mănăstirilor, spitalelor, 
bisericelor, sunt în posesiunea unor străini, că în Moldova evreii au pus mâna pe ele, ceea ce e cu totul în contra 
naturii lucrului. Admiţându - se acuma răscumpărarea embaticurilor , aceşti străini devin proprietarii acelor locuri, 
din posesori prin uzurpațiune ce fuseseră pân' acum . Se ia adecă o nouă măsură pentru ridicarea elementelor străine 
din ţară; pe când , în starea actuală de lucruri, aceşti posesori prin uzurpaţiune ar putea fi scoşi din posesiune, iar 
locurile ar putea retrece în proprietatea statului, pentru a deveni baza unei măsuri generale pentru ridicarea meseriilor 
între români. Dacă e vorba ca locurile cu embatic să fie o posesiune ereditară, fie încai pentru români, nu pentru 
străini. Departe de-a le vinde, statul ar face bine să conserve acele prăvălii şi locuri de prin oraşe, pentru a uşura 
condiţiile de muncă a meseriaşilor acelora de ex. cari ar ieşi dintr-o şcoală de meserie. 

Atunci în adevăr am vedea că statul ia o măsură organică, iar nu o măsură născută moartă sau de-a dreptul 
stricăcioasă , precum sunt paragrafii de lege traduşi din franțuzeşte pe calapodul cărora se întind ca Hristos toate 


puterile vii ale acestui popor. 


[13 martie 1881] 


[„ÎNTR-UNUL DIN NUMERELE TRECUTE..."] 


Într-unul din numerele trecute am publicat un articol dintr-un jurnal francez asupra politicei prinţului de 


Bismarck în Orient. Publicistul francez între altele zicea: 


Daca fiul împăratului Alexandru ar putea ridica vălul ce-i acopere viitorul şi-i ascunde pericolul ce amenință siguranţa şi 
mărirea Imperiului țarilor poate c-ar vedea cum se grămădesc nourii ca S' aducă furtuna nu pe marginile Senei, ci pe țărmurile 
Dunării. 


Vulturul cu două capete va închide armatelor ruse drumul la Constantinopole. 


Reproducând acel articol am întrebat pe d-nii de la „Românul" şi pe d. Brătianu în parte a ne declara într-un 
chip categoric „daca tot ce s-a făcut până acum în ţară a avut alt scop decât cel ce se atribuie cu atâta probabilitate 


principelui de Bismarck i daca acest scop ar avea vreun avantaj pentru țară". 


„Românul", reproducând în parte articolul francez, nu găseşte că ar putea răspunde altfel decât că : 


opozițiunea se uneşte în a face apel Rusiei să, intervie, să ceară destituirea guvernului, daca asasini nu vor izbuti a-l 
ucide, şi prin toate acestea să se provoace la timp intrarea în ţară a oştirilor ruseşti, intrarea oştirilor austriace şi pradă să se dea 


țara rezbelului civil şi rezbelului între două mari puteri. 


Acest răspuns pentru noi ar fi destul de satisfăcător, căci ne-a dat ocazie a râde mult, a râde din toată inima. 

Dar, fiindcă „Românul" ne impută cu multă imprudenţă că am făcut şi facem apel la străini, să curmăm o dată 
pentru totdauna această imputare gratuită şi imprudentă . 

Oare fost-am noi la Livadia ca să precupeţim retrocedarea Basarabiei? 

Oare noi am plătit la Berlin datoriile lui Stroussberg, ca, cu luminele unui jurisconsult fără renume ş-a unui 
financiar fără finanţe, să reînviem pe Stroussberg şi să-l aducem din nou ca o năpaste pe ţară sub numele de Landau? 

Noi negociem chestiunea Dunării? 

Noi am zis ceea ce ne pare probabil după prevederile noastre. Am zis că Turcia amenință a dispărea din 
Europa. Am zis că un rezbel poate fi iminent . În faţa unei conflagrații generale probabile am întrebat care este 
politica guvernului. 

Şi ni se răspunde că suntem ruşi or austriaci; iată tot. 

Pe noi nu ne incomodează deloc a declara că nu poate fi om în ţara regelui care să cugete, dar necum să scrie, 
că ar voi invazie. Credem şi mai mult, credem că, daca s-ar găsi ceva creieri dislocaţi care să cugete la invazie, 
cuviinţa ar cere ca „Românul" să fie cel din urmă care s-o releveze aceasta; din cauze pe cari, de la 1848 şi până azi, 
cu toți le cunoaştem. 

Împăratul Alexandru 1 înaintea rezbelului de la 1812 zicea: Constantinopoli este imperiul lumei. 

Astăzi vederile ţarului Alexandru sunt împărtăşite şi de Anglia şi de Germania şi de Austria. 

Când vedem dar pe junele împărat că ia îndatorarea să execute dorințele străbunilor săi, cari priveau 
Constantinopoli ca imperiul lumei, nu suntem în drept a prevede un rezbel? Şi în fața acestui rezbel nu suntem datori 
a întreba pe d. Rosetti unde are de gând să trimită şi de astă dată pe d. Brătianu, la Livadia, la Viena sau la Berlin? 

lată pentru ce am publicat articolul francez, iată pentru ce suntem îngrijați de viitorul ţării noastre regale, iată 
pentru ce am întrebat care este politica guvernului. 

Cititorii vor judeca daca ceea ce ne impută „Românul" este serios. Facem pentru aceasta apel la cititorii 
„Românului", căci niciodată nu ne îndoim de bunul simţ al românilor, fie de orice nuanță politică, când e vorba de 


destinele țării. 


[17 martie 1881] 


[„„SE ZICE ...NU AFIRMĂM...."] 


Se zice ... nu afirmăm, căci ne întemeiem numai pe zvonul public ... se zice că la Curte s-ar fi observat cu 
oarecare părere de rău lipsa d-lor Lascar Catargiu şi general Florescu în ziua proclamării regatului. În adevăr amândoi 
bătrânii senatori au avut bucuria senină în acea zi de-a vedea, nu pentru deşertăciunea lumească a lucrului, dar pentru 
importanţa lui politică în vederea unor evenimente viitoare, erigerea României la rangul de regat. 


Insă în această bucurie senină a trebuit să cază o picătură de amărăciune: fostul colonel de vânători , actualul 


general Leca , a luat inițiativa acestei propuneri. 


Raportor în Senat a fost d. Ion Ghica. Foarte bine şi cu cale. D. Ion Ghica are renumele de-a nu fi fost tocmai 
favorabil principelui şi, din timpul războiului franco-german şi a afacerii de la sala Slătineanu , există oarecari 
reminiscenţe pe cari, față cu regele, d. Ion Ghica face bine de le şterge. Daca e vorba să inaugurăm o eră nouă, şi 
revoluționarii de ocazie şi cei de meserie să-şi plece capul şi să solicite din nou o iertare care li s-a dat demult. 

Nu e tot astfel cazul cu d. general Leca. Gura care ar fi putut să-l ierte e închisă pentru totdauna; mâna care i s- 
ar fi putut întinde cu prietenie şi milă, ca odinioară, se preface în țărână . Să se ţină bine minte că Vodă Cuza a iertat 
prin viu grai şi în scris tuturor...absolut tuturor, numai colonelului Leca şi altor câtorva nu; nu pentru el personal, ci 
pentru pata pe care acesta a pus-o pentru vecii vecilor pe steagul ţării. E unicul caz în istoria românilor. Au căzut 
Domni prin rebeliune făţişă a poporului sau a armatei, au căzut prin amicii lor fațarnici ; nici un Domn român, 
absolut nici unul n-a căzut prin tradarea strajei domneşti; orice strajă, chiar adversară Domnului, pe cât era strajă au 
privit în unsul lui Dumnezeu pe oaspetele credinţei ei, şi oaspeţii sunt sfinți chiar pentru popoarele cele mai barbare, 
necum pentru cele civilizate. 

Noi nu vorbim pentru fostul colonel de vânători . Ne-am feri chiar de-a-i pronunța porecla, pentru că o sumă 
de oameni cumsecade suportă fără vină inconvenientul de-a avea aceeaşi poreclă. Apoi acest domn nu ar fi nici în 
stare să ne priceapă. Cât de departe este de a şti izolarea şi retragerea ce i se cuvine ne-a dovedit o scrisoare publicată 
de d-sa în „România liberă", prin care se punea la dispoziție un om ce-l calomniase , cum pretindea. Ei bine, fostul 
colonel de vânători îşi închipuieşte încă că există, nu în România, dar în universul întreg, de la Polul de nord până 
[la] cel de sud şi în curmezişul celor două emisfere , un singur om care să-i datorească răspundere sau să-i mai ceară 
răspundere? Morților de soiul acesta nu li se datoreşte, nu li se cere răspundere. Ei sunt afară de cercul omenirii, 
precum a fost Cain, a cărui faptă e o copilărie pe lângă cea din noaptea de 11 fevruarie. Daca acest d. ar fi avut 
curajul pe care pretinde a-l avea azi, când orice ființă vieţuitoare îl dispensează de răspundere, ar fi sfârşit de-a doua 
zi după 11 fevruarie cu sine însuşi, pentru a şterge pata de pe nişte bieți soldaţi nevinovaţi şi amăgiţi , care fuseseră 
scoşi din cazarmă sub pretextul că „Doamna născuse un copil”. 

Dar au conspirat toţi atuncea, şi conservatori şi liberali? 

Ei şi? 

Oameni independenţi , liberi a [ataca] actele unui Domn ce făcuse o lovitură de stat, erau pe calea de-a comite 
[o crimă] politică care, reuşind , avea să fie un succes politic. Se 'nțelege că oamenii politici trag tot folosul posibil 
pentru cauza lor dintr-un act de trădare care le vine la 'ndemână ; dar aceasta nu va să zică că ei aprobă trădarea sau 
iubesc pe trădător. Odată faptul mişelesc îndeplinit, cel ce l-a comis se înlătură din viața publică pe de-a pururea. De 
vrea să trăiască fiziceşte mai departe, trăiască, căci impunitatea judecătorească i-e asigurată; dar moraliceşte e mort şi 
un rol în viaţa publică nu mai poate juca. 

Noi înşine am fi tăcut despre această faptă, am fi uitat, căci asemenea lucruri se uită, dar nu se iartă niciodată, 
când n-am vedea pe aceste personaje băgându-se înainte şi întunecând momentele cele mai luminoase ale vieţii 
poporului nostru. În loc de a se ascunde, ei din contra pozează în lumina electrică a unor zile mari pentru ca să se 
vază creţ cu creț toate zbârciturile negrului şi criminalului monstru. 

Ce e în adevăr Simeon Mihălescu pe lângă acel colonel de la 11 fevruarie? Un înger. Ce e Pietraru, care a 
ridicat mâna criminală contra unui om de stat căruia nu-i jurase niciodată credință, care nu era încredinţat pazei lui? 
Daca pe colonelul de la vânători l-ar fi chemat Pietraru n-ar fi făcut ceea ce-a făcut actualul general. 

În decursul istoriei noastre s-au întâmplat ceva analog, nu asemănător, în zilele fiului lui Ştefan-Vodă, Petru, 
pronumit Rareş. 

Petru Vodă fusese scos din domnie prin trei armate de invazie intrate în acelaşi timp în Moldova: polonă, tătară 
şi turcească. Întâmplările sale, în vremea fugii în Ardeal, a petrecerii în cetatea Ciceului , a mergerii la Țarigrad, 
formează un roman întreg în cronicele noastre. În timpul lipsei sale domnişori ilegitimi ocupară tronul, până ce fiul 
leului se arătă din nou la marginea țării. Unii boieri, pentru a câştiga favoarea lui Petru Vodă, auzind că soseşte, 


uciseră pe domnişorul ilegitim după vremuri şi alergară înaintea lui 


Petru să i se închine, espunându-şi meritele ce le aveau în a lor părere. Petru Vodă era de felul lui un om blând 
precum se ştie. Mulţumitu-le-au el trădătorilor pentru fapta lor? Da ... a pus să le mulțumească călăul. 

El n-a primit coroana sa proprie din mâni de ucigaşi şi bine a făcut. Dar acei colonei sau generali de pe atunci 
înlăturaseră o piedecă din calea lui? El s-a folosit în adevăr de această înlăturare , dar n-a aprobat-o nicicând . 

Aşadar nu credem că e loc de mirare daca în vremi mai blânde , dar totuşi în momente în care ţara are nevoie 


de reînviarea tuturor instinctelor ei morale, unii membri influenţi, mai ales din cei bătrâni ai partidului conservator, 


deşi au aclamat cu bucurie principiul regalității, au evitat totuşi de-a se 'ntâlni faţă în față cu cel care a căutat, în ciuda 


lumei, de-a fi inițiatorul acelei idei. 


[18 martie 1881] 


[ÎNTRE LEGENDELE NOASTRE..."] 


Între legendele noastre naţionale e una (în colecţia Ispirescu ) de străveche origine desigur şi de o mare 
adâncime . Un om primeşte de la ursite privilegiul „vieţii fără moarte şi tinereţii fără îmbătrânire ". Acesta trece pe 
lângă un oraş şi întreabă pe un târgoveţ , ce culegea mere într-o grădină, de când sta oraşul acela? — De când lumea, 
răspunse omul culegând mai departe. Peste cinci sute de ani omul pururea tânăr trece iar prin acel loc, dar de oraş nici 
urmă. Un cioban singur îşi păştea oile, cântând din fluier. — De când s-a risipit oraşul de aci? întrebă el. — Ce oraş? 
i se răspunse. N-a fost niciodată, tot câmp limpede, bun de păşune a fost aci. — Într-alt rând omul pururea tânăr găsi 
aci un codru mare şi un cărbunar tăind lemne. — De când e codrul? întrebă. — Da cine-l mai ţine minte de cându-i ? 
răspunse cărbunarul . Şi în sfârşit peste alte cinci sute de ani omul pururea tânăr regăsi iar un oraş mare. În piață 
larmă, trâmbiţe , tobe, steaguri, veselie. — De când o oraşul, întrebă el, unde-i pădurea, unde păstorul cu fluierul ? — 
Dar cine să-i răspunză la toate întrebările acestea? Fiecine în piaţă era preocupat de trebile lui proprii, de sine însuşi, 
de ceea ce se petrecea împrejurul lui. 

Omul pururea tânăr , când trecuse pe lângă acel oraş, făptuise multe lucruri bune. Ciobanului [î Ji răpeau 
tatarii din turmă şi el a alungat tatarii, cărbunarului îi urlau lupii pe lângă casă, el a stârpit lupăriile , şi-n adevăr într-o 
piaţă a noului oraş el a văzut o statuă călare c-o elebardă în mână şi s-a recunoscut pe sine în acea statuă . — Eu sunt 
acela, zise el mulțimii demprejurul lui, dar toţi râseră de el şi nu-l credeau. La arhiva primăriei stătea scris că fapta 
reprezentată prin statuă se petrecuse cu multe sute de ani înainte. — Dar eu sunt acela, zise el. Nu ţineţi voi minte că 
acum cinci sute de ani mă chema Dragomir şi mă pusese Mircea Vodă singur în pustietatea aceasta plină de păduri, în 
mica cetățuie a Dâmboviţei , de țineam piept tătarilor pe Ialomiţa? Şi acuma găsesc aci un oraş de două sute de mii de 
oameni? 

Dar cine să crează că el e geniul neamului românesc, pururea având în minte trecutul întreg şi de aceea 
neuimindu-se de ceea ce vede acum? Ba, în mulţimea cea mare iată că se găsi un moşneguţ cu faţa vicleană, cu ochii 
bulbucați şi cam cepeleag la vorbă, care începu ceartă cu omul pururea tânăr , zicând : „Ce vorbeşti tu? De când sunt 
eu există toate cîte le vezi. Înainte de mine nu erau decât boiari şi rumâni . Luminează-te şi vei fi, voieşte şi vei putea. 
Eu am creat ţara aceasta, înainte de mine nu era nimic". Omul pururea tânăr râse , îi dete cu tifla moşneagului şi se 
făcu nevăzut. 

Când ne uităm cu binoclu , ne pare scena foarte aproape, când îl întoarcem ea ne pare foarte departe. Dac - am 
întoarce binoclul istoric spre anul 1654, la încoronarea lui Constantin Basarab, fiul lui Radu Şerban, am vedea tot 


piesa de azi, jucată în alte costume, 


am vedea pe uliţe mese cu cîte un grămătic şi la ele cei 100 000 de dorobanţi şi seimeni depunându-şi jurămintele 


asupra formulei : 


Juraţi pe această sfântă Evanghelie şi pe această cinstită cruce că veţi fi cu Constantin Vodă un suflet şi un sfat, 


ascultându-l şi ajutându-l fără viclenie, atât în iveală cât şi în taină; neascunzând de el nici un lucru ce trebuie să-i fie 


cunoscut în tot cursul vieții sale şi în tot cursul vieții voastre, şi nu veţi fi trădători către el, nici veți lucra împotriva lui. 


Iar ei, punând mâinile pe Evanghelii şi pe cruce, ziceau: da! Ţăranii aruncau în calea Măriei Sale spice de grâu 
„ flori albe şi ramuri verzi, mere, lămâi , năramze şi capete de berbeci , sau îi închinau miei şi căprioare sălbatice. 
Iar cât despre cheful ce s-o fi făcut pe vremea aceea, nici vorbă. Chiar Neagoe Vodă, om mai mult sfânt decât 


războinic , zice în sfaturile către fiul său Teodosie : 


De ţi-e voia să dăruieşti pe cineva, [î ] dăruieşte dimineața la trezvie cu cuvinte dulci; daca ţi-e voia, să-ţi mulțumească cel 
ce i-ai dat darul şi să-ți sărute şi mâna . Iar daca ţi-e voia să te mânii sau să urgiseşti pe cineva sau să-l judeci, iar dimineaţa la 


trezvie îl judecă cu toţi boierii tăi şi-i ia seama. Cum îl va ajunge judecata aşa-i fă. Căci daca şezi la masă nu este legea să judeci, 


nici să dăruieşti; ci are masa obiceiul său de veselie, să se veselească toate oștile tale de tine. . . Să le dai să bea din destul şi cât 
vor vrea, şi tu încă să bei, ci cu măsură, ca să poată birui mintea ta pre vin, iar să nu biruiască vinul pre minte, şi să cunoască 
mintea ta pre minţile slugilor tale, iar să nu cunoască mintea slugilor pre mintea ta; şi, de-ţi va greşi vro slugă, tu-i îngăduie, pentru 


că... tu l-ai îmbătat. 


Aşa se trăia pe la anul 1520. 


Dar să privim coroana, căci de ea va fi vorba poate. 

Ea e acoperită cu pietre scumpe şi mărgăritare. În partea ce vine pe frunte, deasupra e crucea formată din cinci 
pietre scumpe, sub cruce în email Duhul Sfânt , sub Duhul Sfânt , tot în email , Dumnezeu Tatăl, cu dreapta 
binecuvântând , în stânga ținând globul pământului . În rând cu Dumnezeu Tatăl, de jur împrejur, chipurile 
strămoşilor şi între ele mici sceptre ; sub aceste chipuri un rând de heruvimi (capete şi aripi) şi sub acest rând pietre 
scumpe mari formând marginea demprejurul coroanei. 

Capul ce stă sub această coroană e mare, fruntea largă, ochii mari, pe jumătate închişi, căutătura tristă şi 
întoarsă oarecum în sine însuşi, sprâncenile lungi, nasul fin, faţa lungăreaţă şi palidă, barba mică şi neagră în furculițe 
„părul capului lung acoperind spatele şi umerele. 

E Ştefan cel Mare, zugrăvit la anul 1456. Pe piept îi atârnă un lanţ scump care se 'mcheie într-un engolpion de 
aur |. 

Dar daca vremea, acest veşnic regisor , a scos din nou piesa din arhivă şi ne-o reprezintă astăzi cu costume 
schimbate şi cu alți actori, oare omul pururea tânăr , geniul neamului românesc, a venit asemenea între noi? 


Oare n-am uitat cumva că iubirea de patrie nu e iubirea brazdei , a ţărânei , ci a trecutului? 
[19 martie 1881] 


' Prescrierea unor ctitoreşti odoare a mon . Putna de S. Gheorghiescul . Ms . din a. 1795. 


|„„RĂSPUNZÂND LA DISCURSUL D-LUI 
MAIORESCU..."] 


Răspunzând la discursul d-lui Maiorescu, d. Carp a crezut a putea reduce importanţa pe care o dăm noi vicierii 
spiritului public în România. 
Originea acestei vicieri e a se căuta în orice caz în tradiţiile şi antecedentele membrilor partidului roşu şi în 


faptul că asemenea tradiții şi asemenea antecedente au fost cu 


toate acestea răsplătite sub o monarhie. Monarhia, pe cât poartă acest nume, credem că nu poate renunța, în interesul 
ei şi al poporului, la acele prerogative care-i formează esența şi o deosebesc de republică. În republică numai, prin 
natura lucrului, domină partidele şi apetiturile. 

Dar fie apreciarea noastră severă cea justă, sau aibe cuvânt d. Carp, care vede în aceste fenomene ale 
înveninării spiritului public până şi prin idei nihiliste numai semne ale unei boale mai adânci , răsărite din lipsa unei 
solide organizări sociale, nu asupra acestei divergențe mai mult formale vom avea ceva de zis. 

Cestiunea e daca, în era nouă ce se deschide prin erigerea României în regat, actuala lipsă de organizare, atât 
de priincioasă instinctelor roşie, va ţinea înainte sau daca există vro perspectivă de-a putea înlătura din viaţa publică 
elementele ce nu sunt pentru viața publică, şi anume pe aceia cari şi-a făcut din politică, din precupețirea şi specula 
sentimentelor şi aspirațiilor naţionale o meserie şi o negustorie de toată ziua. 

Îndealtmintrelea noi nu găsim deloc atât de straniu ca publicitatea, fie ziaristică , fie parlamentară, să ia de 
motiv tocmai fenomenele; căci fenomenele izbesc vederea, nu cauzele ascunse. 

Decreşterea populaţiei române din ţară şi creşterea elementelor străine e un fenomen; el răneşte vederea 
patriotului adevărat, el e lesne de înţeles pentru orice cetățean, el ne strigă să căutăm cauzele ascunse ale lui şi să le 
înlăturăm . 

Scrieri şi discursuri nihiliste sunt asemenea un fenomen izbitor , lesne de înțeles pentru omul public ca şi 


pentru cel privat. Aceste scrieri, aceste discursuri sunt pete cari reclamă vindecarea răului intern ce le-a produs. 


Cuvântul „organizare socială" are însă o sferă largă şi ar fi în orice caz interesant ca o inteligență necontestabil 
luminoasă cum este acea a onor. deputat de Vaslui să ne lămurească asupra ei. 

Evident că e rău daca onor. Serurie face politica şi versuri în loc de-a face altceva. Cestiunea e cum viitorul 
Serurie să fie silit, prin natura organică a societăţii române, a se ocupa cu lucruri mai potrivite cu inteligenţa şi 
aptitudinile sale decât versurile neo - greceşti şi politica de mahala. 

Şi această cestiune e foarte gravă din toate punctele de vedere. 

Nimic nu demoralizează mai mult pe un popor decât erigerea nulităţii şi a lipsei de cultură în titluri de merit. 

Încurajarea nulității, erijată în principiu de guvernământ , [î Ji îndeamnă pe cei răi de a uza de orice fel de 
mijloace numai pentru a izbuti să pună mâna pe stat. Am văzut de ce soi sunt acele mijloace. Scrierile satirice ale d- 
lui Orăşanu , republica de la Ploieşti, telegramele de felicitare cătră Rochefort sunt încă proaspete în mintea tuturor. 
Chiar admițând că avem a face cu acte cari n-au fost luate în serios nici de autorii lor, rămâne totuşi obiecțiunea gravă 
de făcut daca soarta unui stat poate fi determinată de oameni cari se joacă cu focul, de oameni cari n-au întru nimic 
de-a proclama azi republica, iar mâni a se prosterna cu umilință înaintea monarhului. Aceşti oameni nu mai sunt 
caractere bărbăteşti, ci nişte panglicari cari şi-au făcut o jucărie din diferitele forme de guvernământ şi o meserie 
lucrativă din amăgirea poporului cu ele. 

Dar există o lature şi mai gravă a lucrului. Într-un stat în care nu există măsură pentru merit, în care, din 
contra, merit şi ştiinţă sunt cauze de persecuţiune din partea demagogiei ignorante şi lacome a Costineştilor şi 
Caradalelor, spiritele tinere cari s-au născut cu o coardă mai energică de percepţiune şi de voință, am putea zice 
naturile alese, pierd încrederea în organizarea societăţii şi înclină a adopta ca ale lor nişte idei de destrucțiune cari 
cuprind în ele nimicirea oricărui stat. Tocmai ne vin în minte numele nihiliştilor români din Iaşi, fraţii Nădejde şi 
Milea , şi o spunem drept că, văzând pe Carada om mare şi pe plagiatorul Crăciunescu profesor de facultate, 
începem, nu a justifica, dar a esplica psicologic aceste fenomene. 

Frații Nădejde de ex. sunt amândoi tineri cu ştiinţă de carte; am putea zice că în degetul lor cel mic au mai 
multă ştiinţă decât Costinescu ori Crăciunescu în capete. Ca merit se poate adăuga că, în lipsă totală de mijloace, de 
vreme ce sunt dintr-o familie foarte săracă, ei tot ce ştiu au învăţat într-un oraş de ţară, fără a face un pas în 
străinătate. Cu toate astea ei ştiu limbile clasice, mai multe limbi moderne, au înghiţit cu ardoare ceea ce le-a venit în 


mână din ştiinţele naturale. E firesc ca asemenea naturi energice să fie 


izbite de spectacolul încurajării sistematice a nulităților , să le apuce un fel de desperare de viitorul societăţii în care 
trăiesc şi să-şi deschiză perspectiva unei reforme prin răsturnarea radicală a tot ce există. 

D. Carp, în a noastră părere, face rău de micşorează importanţa întâmplărilor din laşi. Pe cât ştim, aceşti tineri 
amăgiți nu sunt stârpituri de vanilie crescute în bumbac, cu capul ameţit de fraze şi romanuri , ca tinerii Vintilă 
Rosetti sau Calligari , cari în vederea unor sinecure ar transige numaidecât cu pretinsele lor principii revoluționare, 
numai să li se arunce cîte un oscior. Nu sunt pretinsă nație şi pretins popor, ei sunt adevărat popor; sunt oameni a 
căror inteligență au fost şi puternică şi vergină, de au absorbit cu toată setea ideile nimicirii. Țandăra nu sare departe 
de trunchi. Tatăl, pentru motive reversibile, renunţă la republica universală şi devine monarhist legitimist ; fiii vor 
face ca prezidentul republicei Ploieştilor care, din cap al împărăției Fefeleiului , a devenit azi om cu leafă. Dar nu este 
tot astfel cu oamenii de cari vorbim mai sus. Mintea acestora nu se poate vindeca prin îmbunătățirea sorții lor 
personale, prin funcţii şi diurne; tinerimei mai energice trebuie să i se întipărească convingerea serioasă că 
organizarea societăţii nu mai îngăduie ridicarea în sus a Costineştilor, Caradalelor şi Seruriilor şi că de acum înainte 
pentru a se ridica cineva, [î ]i trebuie şi minte, şi caracter, şi muncă. 

Dar cestiunea are o lature şi mai gravă. Europa este monarhică. Nu credem că ar privi cu ochi buni o ţară unde 
sistematica încurajare a nulităţii şi a feneantismului pe de o parte ar da naştere pe de altă parte unei discompuneri 


sociale capabile a învenina şi pe vecini. Oficiosul „Journal de St Petersbourg" scrie în această privire: 


Simpatiile cele mai sincere ale Rusiei [î ]i sunt asigurate României în noua sa existenţă ca regat; dar nu există drepturi 
fără datorii ca corolarii . E permis a spera că guvernul român se va pătrunde din ce în ce mai mult de obligaţiunea ce-i incumbă 
de-a se arăta un membru util şi activ al marei familii conservatoare numită „Europa monarhică" şi că va face tot ce-i stă prin 


putință pentru a impiedica ca teritoriul român să serve de azil bandei internaţionale care amenință siguritatea tronurilor şi 


prosperitatea naţiunilor. 


lată dar cum „organizarea socială", cuvântul pe care l-a lăsat să cază d. Carp, are însămnătate şi pentru poziţia 
României ca stat. Am dori să ştim în adevăr în ce mod pricepe d-sa această organizare socială şi daca nu cumva e 


victima iluziei că cu Cariagdii, Caradale şi Costineşti, cu cumularzi, vânători de sinecure, de directorate de bănci şi 


de diurne, s-ar putea inaugura o reformă socială. Nouă ni se pare sigur că nimic nu se poate face cu oameni cari, în 


locul convingerii , ştiinţei şi caracterului, n-au decât un nesăţios stomah. 


[20 martie 1881] 


[ „ZIARELE FRANCEZE. .."] 


Ziarele franceze au început să ne felicite pentru erigerea României la rangul de regat. Reproducând câteva 
pasaje dintr-un articol ce-l aflăm în „Journal des debats" atragem atenţia cititorului asupra spiritului conservator de 


care ele sunt insuflate . 


... Soldaţii români, zice foaia franceză, dăduseră înaintea Plevnei dovezi de calităţile lor militare pe cari n-avuseră încă 
ocazie de-a le desfăşura şi botezul de foc pe care tânăra oştire românească 'l primi alături cu cea rusească n-au contribuit puțin 
pentru a arăta că tânărul Principat ajunsese deja la vârsta independenţei. Pierderea Basarabiei moldovene a fost pentru români 


o crudă sfăşiere , care n-a fost compensată prin câştigarea Dobrogei. Numai recunoaşterea independenţei putea să-i mângâie 


Acum visul de aur al tuturor românilor e realizat, precum a zis prezidentul Camerei, şi rolul noului regat în valea Dunării 
de Jos va deveni mai mult decât oricând un vol civilizator. Cele şapte pîn' la opt milioane de români cari formează o insulă 
pierdută în mijlocul slavilor sunt fără contestare mai înaintați decăt vecinii lor în cât priveşte cultura intelectuală. Ei şi-au 


apropriat c-o minunată înlesnire legile şi obiceiele Apusului şi pot fi educatori foarte utili pentru principatele slave cari - i 


încunjură. Pe de alta parte, prevenţiunile, 


*** | constata de curând la 


ba unele putem zice, cari - i despărțea de slavi şi îndeosebi de bulgari s-au stins în mare parte 
Belgrad, la Sofia şi la Bucureşti să se menţină şi să se dezvolte . Se pare îndealtmintrelea că nimic n-ar fi mai lesne, de vreme ce 
între principatele Dunării de Jos nu există interese contradictorii şi ambițiile lor nu se pot ciocni . Regatul României, daca nu e 
cel mai vechi dintre ele, a văzut cel puţin mult mai de timpuriu dezvoltându-se la el progresul ştiinţei şi al industriei apusene 
decât vecinele ei, Serbia şi Bulgaria. El cată deci să continue a da exemplul înțelepciunii politice şi a intra cu mult mai multă 
hotărâre poate pe calea unei admnistraţii integre şi severe . Acesta e adevăratul mijloc de-a exercita împrejuru-şi o influenţă 
care ar fi cu atât mai utilă cu cât e vorba mai cu seamă de nişte state tinere, expuse a comite adeseori greșeli grave sau cel puţin 


imprudenţe . Am dovedit totdauna un interes pasionat pentru români, deci şi acum ne asociem la bucuria lor prezentă şi facem 


cele mai vii urări pentru norocul şi prosperitatea tânărului regat al României. 


O administraţie integră şi severă, iată cuvântul ce trebuie să rămână mai cu seamă în tipărit din sfaturile ce ni 
le dă ziarul francez. Dar oare o asemenea administraţie e cu putință, când ea a devenit un manipul electoral şi când 
scopurilor electorale li se sacrifică toate atributele esenţiale ale statului? 

D. Lascar Costin, deputat din majoritate, a publicat mai zilele trecute o scrisoare către d. Holban în care 
espune de visu starea în care se află țara în această privire. Deşi suntem departe de-a împărtăşi în toate maniera de-a 
vedea a d-lui deputat care onorează partidul conservator cu animozitatea sa specială, cuvintele d-sale contribuie a 


lămuri răul fundamental de care suferim. 


Materialismul şi interesul personal, zice d. Lascar Costin, este plaga noastră socială. Patrie, virtute, sunt mofiuri, nişte 
cuvinte de paradă. Punga, punga şi iar punga, iată crezul nostru politic. Nu avem educaţie politică. Ne lipseşte patriotismul. 

Un guvern ca să se ţie la putere, oricât de onest ar fi, oricât de nobile intenţiuni ar avea, trebuie să stea zi şi noapte cu 
mâna în sacul țării şi să împrăştie în toate părţile la favoruri , să azvârle la ciolane în toate direcţiile . Sprijinitorii *** cu 
termometrul în stomah*** el marchează o diferenţă *** guvernului şi-l*** ? iată soarta partidelor. În loc de şapte miniştri pune 
şapte Dumnezei pe băncile ministeriale şi iot fenomenele acestea întristătoare le vei vedea producându-se , pentru că aceleaşi 
cauze nu pot produce decât aceleaşi efecte. 

Avem nevoie să regenerăm moravurile — continuă d. Lascar Costin —, să deşteptăm în inimele noastre sentimentul de 
patrie prin răspândirea instrucției în popor, prin ridicarea bisericei, care întreţine viața morală în om, prin alungarea luxului, 
izvorul tuturor corupţiilor şi tuturor mişeliilor ; iar nu să pierdem timpul sfâşiindu-ne între noi. În orice partid se va zvârli omul 


astăzi, duce cu el bagajul său propriu: pasiuni, viciuri şi calităţi. Amestecătură . 


Când un deputat din majoritatea roşie declară că pentru coreligionarii săi politici punga, punga şi iar punga e 
unicul crez politic, iar patria şi virtutea sunt vorbe de paradă şi mofturi; când declară că sprijinitorii guvernului au 
termometrul în stomah, care, cum marchează în minus, trec în opoziţie, că d. Brătianu trebuie să stea zi şi noapte cu 
mâna în sacul ţării şi să azvârle la ciolane, când zice aceasta trebuie să fie crezut pe cuvânt . 

D. Lascar Costin speră prea mult de la răspândirea instrucției în popor. Cauza răului e mult mai adâncă , ea e 
etnică . Elemente străine, îmbătrânite şi sterpe s-au amestecat în poporul nostru şi joacă comedia patriotismului şi a 
naţionalismului . Acestea, neavând tradiţii, patrie hotărâtă ori naționalitate hotărâtă , a fost cu toate astea destul de 
numeroase pentru a putea pune mâna pe statul român. Conştiinţa că ele sunt deosebite de neamul românesc n-au 
dispărut încă; ele se privesc ca o oaste biruitoare într-o ţară vrăjmaşă . 

De aceea nu-i de mirare daca întreaga noastră dezvoltare mai nouă n-a avut în vedere conservarea 
naţionalității, ci realizarea unei serii de idei liberale şi egalitare cosmopolite. A fost o finețe extraordinară de-a debita 
esenţa cosmopolitismului sub forma naţionalităţii şi de-a face să treacă toate elementele sănătoase şi istorice ale 
trecutului sub acest jug caudin . Odată egalitarismul cosmopolit introdus în legile politice ale ţării, orice patriot 
improvizat şi de provenienţă îndoioasă a voit să stea alături cu aceia pe cari trecutul lor [î Ji lega cu sute de rădăcini 
de ţară şi de popor. Dar aceşti oameni noi, aceşti patrioți căutau numai foloasele influenţei politice, nu datoriile. De 
*** 3 formând plebea de sus, elementele autohtone ale ţării dau repede îndărăt şi în privire morala şi în privire 


materială. 


i33 š Pr A A 
"> Text lacunar din cauza deteriorării ziarului. 


O politică care ar avea de scop a reda elementelor istorice ale țării partea ce li se cuvine în dirigerea afacerilor 


publice ar face să dispară patrioții improvizaţi cu termometru cu tot. 


[22 martie 1881] 


IOAN GRIGORIE GHICA 


O ştire telegrafică din St Petersburg ne vesteşte că generalul de divizie Ioan Ghica, ministru plenipotențiar al 
României acreditat pe lângă guvernul M.S. Împăratului tuturor Rusiilor , a încetat din viață. 

Generalul de divizie loan Ghica a fost fiul lui Grigorie Vvd Ghica, Domnul de neuitată memorie al Moldovei. 
Părintele său nu numai că făcuse din capitala Moldovei centrul de întrunire a tot ce poporul românesc avea pe timpul 
acela mai strălucit şi mai inteligent, nu numai că împreunase împrejurul său pe un Negri, Panu , Alexandri, Const. 
Hurmuzache , Sturza, Cogălniceanu, Mavrogheni , loan Ghica, A. Laurian, Ralet ş.a. dar, fiind Domn, deci în 
perspectiva sigură a unei abdicări personale, s-a făcut în conferințele de la Viena şi de la Constantinopole 
reprezentantul ideei unirii Principatelor şi a alegerii unui principe străin dintr-o dinastie suverană a Europei. O mare 
parte a averii sale a constituit-o în fond al Orfanotrofiei din laşi. Anastasie Panu , care a văzut în Grigorie Vodă Ghica 
pe adevăratul promotor atât al Unirii cât şi al tuturor ideilor de reformă politică şi socială, l-a proclamat în Adunarea 
ad-hoc „marele om al României". 

Fiul său, generalul de divizie loan Ghica, a fost deputat în Adunarea ad-hoc şi la alegerea lui Alexandru Ioan I 
a votat dimpreună cu frate - său C. Ghica, fost consiliar la Curtea de Casaţie , unirea personală a Principatelor , 
primul pas pentru Unirea definitivă. 

Sub Vodă Cuza a făcut parte din mai multe cabinete, când ca ministru al afacerilor străine, când ca ministru de 
război. Între altele a făcut parte din cabinetul care a proclamat fuziunea ministeriilor Moldovei cu ale Țării româneşti 
şi întrunirea Camerelor. Împreună cu Constantin Negri a elaborat memoriul justificativ în cestiunea mănăstirilor 
pământene , zise închinate. După abdicarea lui Vodă Cuza a fost viceprezident al Constituantei şi ca atare a luat parte 
la votarea Constituţiei actuale, care poartă contrasemnătura lui în calitate de ministru, sub aceea a M. Sale Regelui. 

Se ştie că, în urma sosirii M. Sale Regelui, țara era ameninţată de invazie din partea Porții. Generalul Ioan 
Ghica era pe atunci ministru de război al M. Sale. În această calitate el organiza apărarea ţării, gata a întâmpina 
agresiunea posibilă a oştirilor Porții. 

Numit mai târziu agent diplomatic al ţării la Viena, a fost cel dendâi căruia Maiestatea Sa Împăratul Austriei i- 


au făcut primirea cu ceremonialul obicinuit persoanelor investite c-un caracter diplomatic oficial. Ca delegat în 


Congresul telegrafic internaţional din Roma i-a dat acelui Congres o idee cu mult mai exactă despre ţările române şi 
despre statul român. 

Anii din urmă ai vieţii sale se disting prin deosebita gingăşie a însărcinărilor diplomatice pe cari le-au avut, 
căci a fost reprezentant diplomatic al României la Constantinopol tocmai în acei timpi critici când armata rusească 
era în ajun de-a trece Prutul şi după ce l-au trecut, încât , cu toate dificultăţile situaţiei, a stat, cu pericolul vieţii sale 
Chiar, neclintit la postul din Constantinopol până în momentul rechemării şi a începerii ostilităților. În timpul 
campaniei a fost ataşat pe lângă persoana M. Sale Împăratului Alecsandru II, luând însă parte activă la război. După 
război generalul avu a împlini o misiune şi mai spinoasă, căci fu trimis ministru plenipotențiar la St Petersburg într- 
un moment în care relațiunile noastre diplomatice cu Imperiul țarilor nu erau nimic mai puţin decât normale, căci 
tocmai atunci se iscase conflictul aşa numit al Arab-tabiei , care, din esces de zel din partea guvernului nostru, luase 


caracterul unei cestiuni de onoare militară 


pentru Rusia, şi tot atunci ţara luase în cestiunea cesiunii Basarabiei singura atitudine ce i se cuvenea, cu toată 
disproporția dintre puterile noastre şi acelea ale împărăției vecine. Oricine înțelegea ce delicată era poziţia agentului 
nostru diplomatic în acel timp la St Petersburg şi ar fi de datoria ministrului respectiv de-a constata modul prudent şi 
statornic cu care generalul loan Ghica şi-a împlinit însărcinările sale. 

Astfel nu e act al istoriei noastre contimporane, de [la] 1857 începând , la care generalul Ion Ghica să nu fi 
luat parte, nu e volum al Cărţii Verzi, editate de Ministerul nostru de Esterne care să nu conțină mărturisiri de 
patriotismul, activitatea şi talentul diplomatic al răposatului. 

Săvârşit din viață departe de pământul iubit al țării sale, el a murit de influenţele climei aspre a capitalei 
Nordului, departe de cei cinci copii pe care-i lasă în urmă, departe de soția sa; căci o nestrămutată iubire de țară l-a 
făcut să sacrifice îndatoririlor sale până şi interesele familiei şi afecțiunile sale cele mai scumpe. Soţia sa, nepoată a 
lui Alexandru Vodă Ghica, fost domn Tării Româneşti, ocupată cu îngrijirile ce reclama creşterea copiilor, n-a avut 
nici mângâierea supremă de-a asista la ultimele momente ale soţului ei. 

Astfel se duc unul cîte unul toți aceia cari au dat impulsul regenerării țărilor române. 

E o datorie de recunoştinţă pentru noi de-a ne reaminti faptele bărbaţilor acelora mai cu seamă cari, cu 
dezinteresare deplină şi în marginea puterilor lor, au contribuit la ridicarea patriei, căci rasa aceasta de oameni, pe 
care, după cuvintele Scripturii, D-zeu [îi odihneşte „în laturea celor vii şi în corturile direpţilor", devine din ce în ce 
mai rară. 


Fie-i dar țărâna uşoară şi amintirea pururea vie! 


[24 martie 1881] 


[„REPREZENTAŢIILE D-NEI 
GIACINTA PEZZANA-GUALTIERI... "] 


Reprezentaţiile d-nei Giacinta Pezzana-Gualtieri merită a fi numite adevărate evenimente artistice. Cu toată 
măiestria rară şi neajunsă cu care celebra artistă a jucat pân' acum rolurile principale din Sora Tereza, Medeea şi 
Dama cu camelii, cu tot jocul de ansamblu, un model de încleştare reciprocă a mişcărilor şi a dialogului, totuşi serile 
sunt puțin vizitate, stalurile şi lojile în mare parte goale. 

Acesta e un semn că publicul capitalei, chiar cel poreclit ca civilizat, nu a ajuns a fi capabil de-a pricepe arta 
adevărată, precum e incapabil de-a înţelege adevărul în genere. 

În astă-seară trupa italiană va reprezenta pe Maria Stuart, tragedie în 5 acte de Friederich Schiller. 

La început d-na Pezzana-Gualtieri va declama o poezie de ocazie intitulată: Un salut României din Italia. 

Când atât de rar ni se întâmplă de-a se rătăci şi pe la noi o rază de artă adevărată din Apus ar fi de datorie 
publică de-a onora reprezentațiile cu prezenţa sa, de ochii lumii măcar, chiar daca nu e capabil de-a le 'nţelege . În 
adevăr, nu ne putem esprima îndestul întristarea când vedem lumea grămădindu-se la operete, cafenele chantantes, şi 
la alte vicleimuri ale Venerei vulgivage, şi lipsind cu totul de la reprezentații de model, din cari poate învăţa ce este 
arta adevărată. 

Cititorul ne va îngădui acest ton de aspră mustrare, dar nu găsim un altul pentru a caracteriza nepăsarea cu 


care se-ntâmpină producţiuni dramatice de-o putere şi o perfecțiune arareori văzute. 


[24 martie 1881] 


[„ZIARELE STRĂINE NE ADUC ŞTIREA ..."] 


Ziarele străine ne aduc ştirea că un număr de studenți români din Paris s-au declarat contra regatului şi au 
aclamat cu entuziasm viitoarea republică română. Nu e greu a presupune că d-nii Vintilă C. Rosetti, Horia C. Rosetti, 
Calligari şi Maniu vor fi fost între aceşti tineri, mai cu seamă că nu i-am văzut subscrişi în telegrama de omagiu 
adresată de studenţii din Paris M. Sale Regelui. Poate că reîntorşi în ţară şi căutând slujbe, cari sunt ţinta oricărui 
suflet patriotic, tinerii în cestie , având înainte-le perspectiva aurită în adevăr de-a deveni reversibili , se vor prosterna 
dinaintea tronului şi vor concede că viaţa lor se încoronează printr-un decret de numire în funcție sau printr-o pensie. 
Poate că toată manifestarea contrarie regalității nu e decât o apucătură bizantină pentru a-şi da relief şi a cere cu atât 
mai mult (în piese sunătoare) pentru renunțarea de la pretinsele principii republicane. 


La noi în ţară vorba, fraza „libertate, egalitate, fraternitate " a ajuns o marfă şi scumpă şi lesne de plăsat . 
Astfel un pretins „abis între M. Sa şi țară" s-a umplut c-un post de guvernator la Banca Naţională; republica din 
Ploieşti s-a monarhizat prin postul de adiutant şi prin funcția de cămăraş la saline; deci se poate prea bine ca 
telegramele cătră Rochefort şi manifestaţiile contra regalității să fie numai preambulul , menajat de timpuriu, pentru 
intrarea pe calea monarhică a directoratelor de bănci şi de drum de fier, căci singurul mod de-a face carieră la noi în 
ţară e pe de o parte lesne de învăţat de la maeştrii bătrâni pe cari - i avem, iar pe de altă parte el nu exige nimic de la 
cei ce-l practică: nici muncă , nici caracter. Va să zică tot ce poate fi mai ieften. 

Nu tot astfel e poziția adevăraţilor republicani şi adevăraţilor socialişti. În urma călătoriei F. S. I. Principelui 
moştenitor al Germaniei la St Petersburg, Reichsratul german discută o înăsprire a măsurilor contra democrației 
sociale şi proclamarea stării de asediu în Lipsca şi poate şi în alte centre industriale. În Anglia socialistul Most , 
lucrător german care-n foaia Libertatea" a propagat regicidul , a fost condamnat la mai mulţi ani de închisoare. Cu 
toate măsurile ce se prepară, tonul socialiştilor nu este mai puțin blând , ci el se urcă până la justificarea mijloacelor 
violente pe cari democraţia socială le întrebuințează. 

În Parlamentul Germaniei, discutându-se măsurile luate de guvernul prusian şi de cel din Hamburg în contra 
socialiştilor , deputatul Bebel , cunoscut ca unul dintre şefii partidului socialist , a adresat Adunării între altele 


următoarele cuvinte: 


Ministrul face partidului nostru imputarea că e revoluţionar, internaţional şi ateist. Eu nu o tăgăduiesc deloc 
aceasta, şi am declarat-o pe față şi altădată în Reichstag , că pe teren politic voim republica, pe teren economic 
socialismul, pe teren bisericesc ateismul . Pentru ceea ce am zis iau responsabilitatea deplină. Partidul nostru este 
revoluționar după natura lui, dar revoluționar în sensul că încercăm să dăm întresei ordini sociale o nouă bază. Nu 
e necesar ca această ţintă s-o ajungem pe cale violentă. Din contra, dorim calea reformei, calea legislațiunii şi dv. 
singuri sânteţi de vină daca această cale se părăseşte. Ne-am silit printr-un şir de propuneri de-a reforma 
legislațiunea actuală, dar toate propunerile noastre au fost respinse ca inadmisibile. Împrejurarea aceasta şi 
decretarea legii contra socialiștilor au produs în adevăr în mulți dintre partizanii noştri convingerea că e esclusă 
orice posibilitate a unei procederi legale. Ne-aţi răpit toate drepturile civile, ne-ați luat libertatea presei şi a 
întrunirilor , ne-ați restrâns libertatea personală într-un mod care primejduieşte existenţa noastră. Perpetuul control 
polițienesc sub care stăm primejduieşte până şi relaţiunile noastre de afaceri. .. Admit ca întemeiată imputarea 
ateismului care se face partidului nostru şi iau responsabilitatea asupră-mi. Cu toată atitudinea de principiu pe 
care-o are partidul, suntem departe de [a] esercita asupra cuiva presiune în privința bisericească. Când s-a pus în 
partid propunerea de-a ne lepăda de biserică ea n-a găsit decât prea puţini aderenți. 

Dar cum ne puteți, face răspunzători pentru ateism ? Oare noi l-am inventat, noi l-am întemeiat pe baze 
ştiinţifice ? Un om din treapta socială a d-lui ministru, baronul Holbach , prin cartea Systeme de la nature precum şi 
La Mettrie au contribuit mai cu seamă la răspândirea ateismului . Chiar Frederic II, regele Prusiei, avea înclinaţiuni 
ateiste , precum şi Iosif Il. 

Istoria ateismului se poate urmări până la vechea filozofie grecească, şi o luptă intelectuală care ține de 2000 
de ani vrea s-o suprime cu măsuri polițieneşti un ministru care va fi dat uitării a doua zi după ne - şi va părăsi 
postul? O asemenea armă se va sfărâma ca sticla de granit. 

Dar asupra atentatului din San Petersburg numai foaia „Sozialdemockrat " a vorbit astfel? 


Tot astfel, ba mai aspru chiar se rostesc foile ultramontane precum ,,Vaterland " din Munich şi „Mainzer 


Journal”. Eu nu găsesc nimic surprinzător în toate acestea. Reprezentanţii fanatici ai bisericii nu s-au sfiit de nici un 


mijloc faţă cu adversarii lor. Vă amintesc uciderea lui Enric al II] [-lea ] printr-un călugăr credincios. 


— (Voci din centru). N-a fost credincios. 

— Domnilor, n-o pot apreția aceasta, căci sunt ateist (ilaritate ). şi cine nu ştie că papa Clement IV a murit de moarte 
nenaturală ; pentru că desființase Ordinul Lezuiţilor. Nu socialiștii sunt aceia cari au predicat dintru început regicidul. Ni s-au 
atribuit nouă Hodel şi Nobiling , dar până astăzi se refuză de-a publica procesele verbale care - ar fi s-o probeze aceasta. 
Aduceţi-vă aminte de atentatele asupra lui Friedrich Wilhelm IV şi atentatul din 1866 asupra principelui Bismarck. Blind 
desigur nu era socialist. Se vorbeşte totdauna despre scârba pe care ar fi producând-o un asemenea eveniment asupra întregei 
societăţi culte. Spre a caracteriza această aserțiune amintesc că în vremea acelui atentat circula în Germania de sud o gravură pe 
care într-un colț era Blind , ochind cu revolverul , pe alt colț principele Bismarck. Între cele două persoane era zugrăvit dracul 
cu coadă şi picior de cal, care cu o mână prindea glontele , cu alta făcea un gest de apărare. Dedesupt stătea scris: „Stăil Pe 
ăsta nu-l iei tu, ăsta e al meu" (mare ilaritate ). 

Mai observ că ceea ce zicem noi socialiștii acum e departe ca cerul de pământ de ceea ce scriau în acest înțeles oameni 


ca Freiligrath , de Sallet şi actualul consilier de curte d. de Gottschall . Oare Schiller nu sărbătoreşte în Guillom Tell 


uciderea tiranilor? Oare în gimnaziile noastre, la studiul istoriei, nu ni se reprezintă scăparea [ării de tirani ca o faptă lăudabilă? 
Nu Suntem profesori şi n-avem influenţă asupra învățământului , dar ministrul instrucției ar fi putut să corijeze în această 


privire Studiul istoriei antice. 


Cât de seducătoare în adevăr par asemenea argumentațiuni ! Sofisma n-a infirmat-o în mod concludent decât 


sentința dată în Londra contra lui Most. 


Nu e vorba aici, zice Sir W . Harcourt în Camera Comunelor, de o crimă în contra unei ţări străine, ci de o crimă comisă 
înlăuntrul ţării. E o atingere a moralei publice de-a predica uciderea în contra cuiva, oricine ar fi acela. Guvernul nu şi-ar fi 


înțeles misiunea daca ar fi permis ca să se abuzeze de azilul unui stat liber pentru propagarea uciderii. 


Toate datele istorice citate de d. Bebel nu dovedesc teza că ar fi existat vrodată un partid în lume care să aibă 
înscris în programul său principiul regicidului sau principiul uciderii în genere. Enunţarea unui asemenea principiu e 
deja o vină ce merita pedepsită, după opinia țării celei mai libere, a Angliei. 

Cu toate astea cu principiile lui Bebel ne va ameninţa pătura nouă de patrioți de meserie pe care-i vom primi 


peste câţiva ani din Paris. 


[23 martie 1881] 


[„„DIN MEMORIILE... "] 


Din memoriile principelui de Metternich se constată că acest om de stat prevăzuse mişcarea latentă care o să 
fie obiectul principal de preocupaţiune a Europei actuale. Ceea ce constată principele acum o jumătate de secol, fără 
să-şi poată da seama de cauzele ce adusese starea de lucruri, era o creştere enormă a exigențelor economice ale clasei 
de mijloc şi o sporire a pauperismului , ce devenea cu atât mai simțitor cu cât cultura se întindea mai mult în clasele 
de jos. În adevăr, în vechile clase precum ni le transmisese evul mediu nici capital, nici muncă nu erau o marfă în acel 
grad în care sunt în zilele noastre. Țăranul era legat prin raporturi juridice tradiționale de proprietatea mare; viitorul 
copiilor lui, îngust viitor poate, era asigurat; despre proletarizarea lui nu era nici vorba. Meseriaşii erau legaţi de 
breslele lor şi a deveni calfă nu însemna pe atunci numai o îmbunătăţire a stării materiale a lucrătorului , ci un rang 
social, o demnitate oarecum. În genere calfa devenea mai târziu tovarăş la parte a maistrului său, poate şi cinstit 
ginere. Dijma de la productele cari se făceau în adevăr şi trebuiau prestate in natura, nu în bani, nu erau asemenea 
decât o tovărăşie la parte. 

Cu toată strâmtoarea unor asemenea relaţiuni cată să recunoaştem că nu se producea mai mult decât trebuia, că 
munca, de bine de rău, era totdeuna retribuită şi o măiestrie nu se năştea în mod artificial, ci numai atunci când era 
trebuinţă de ea. Cantitativ se producea cu mult mai puţin, dar luxul acelor timpuri era un lux solid, durabil şi calitatea 


înlocuia cu de prisos cantitatea . Această lume îngrădită , în care nici un om nu rămânea să plutească ca frunza pe 


apă, în care fiecine îşi avea în clasa sa apărătorul natural, au încetat 


deodată cu Revoluţia Franceză. Nemaicrezând oamenii în ordinea, divină, care nu era decât un nume pentru 
organizaţia naturală de atunci, au preferat egalitatea oricărei alte consideraţiuni, au preferat-o scutului ce şi-l crease în 
contra concurenţei superficiale, au nivelat orice deosebire de clase şi au proclamat banul ca unică măsură pentru 
oameni, pe orice cale ar fi fost el câştigat . Banul de atunci încoace a trebuit să devie o marfă foarte căutată de vreme 
ce el începu a ţine loc de talent, de caracter, de muncă, de orice calitate şi predispoziție înnăscută în fine. Cestiunea 
socială nu are aşadar înţelesul ei actual decât din momentul în care omul a 'ncetat de-a mai fi membrul unei 
comunități economice, de când egalitatea a dat banului o însemnătate pe care n-o avea înainte, de când munca, 
măsurată înainte după norme tradiţionale şi bazată pe o perpetuă reciprocitate de îndatoriri, a devenit o marfă care se 
cumpără în piaţă ca oricare alta. În urma concurenței libere şi universale putinţa de-a se produce mai ieften o serie de 
obiecte în cine ştie ce colț al pământului primejduieşte la un moment dat milioane de existențe în alt colț al 
pământului ; fluctuaţiunile prețului muncei zilnice ia lucrătorului orice siguranță, orice încredere în ocupaţiunea lui. 

Nu e dar de mirare daca mişcarea socială, cu aberațiunile ei politice, e atât de profundă şi de primejdioasă, 
pentru că fondul ei e economic. Cine va urmări bine firul istoriei va observa că toate reformele şi revoluțiile numite 
politice au o origine socială, că războaiele au cauze economice, că naşterea sau stingerea religiunilor chiar stă în 
legătură cu motive economice. 

În vederea dar a măsurilor propuse de Germania pentru suprimarea mişcărilor socialiste , cari în Rusia au 
forma specială a nihilismului, nu se vor uita fără îndoială cauzele asupra fenomenelor, căci ideile politice eronate, 
deşi există pretutindenea, nu prind rădăcină şi nu au vigoare decât acolo unde cauzele economice le dau un teren 
priincios . 

Asupra cestiunii măsurilor comune de luat în contra mişcărilor socialiste „Journal des debats" se esprimă în 


modul următor: 


Propunerea Windhorst asupra regicidului şi estradiţiunii asasinilor politici a fost prezentată luni în Reichstag... În 
tânărul regat al României s-au prezentat în Senat un proiect de lege din inițiativa parlamentară ce stipulează espulsiunea 
străinilor cari ar compromite interesele statului. Există, se vede, într-o parte a Europei o mişcare vie de reprobaţiune în contra 
regicizilor şi revoluționarilor cari abuzează de dreptul de azil pentru a propaga asasinatul politic. Ici mişcarea se manifestă 
prin proiecte de legi specioase , dincolo prin urmărirea jurnalelor, dar nu e încă cestiune de-a propune ferm o ligă internațională 
contra revoluționarilor cosmopoliţi . Această propunere se va produce poate şi s-a anunţat că cancelarul Imperiului german are 
de gând a lua inițiativa. Daca noutatea aceasta se va confirma, statele solicitate de-a intra în Sfânta Alianţă de la 1881 se vor 
putea întreba daca legile lor le înarmează îndeajuns în contra apostolilor asasinatului; dar consimţi-vor ele a colabora la 
redacțiunea unui nou drept public european şi a-l lăsa să se aplice la ele numai pentru că Germania e bântuită de socialism şi 


Rusia minată de nihilism? 


lată întrebarea gravă a foii franceze, care merită toată atenția. Daca cauzele interne şi locale ale propagării 
ideilor revoluţionare vor rămâne permanente , legi speciale aplicate în țări unde acele cauze nu există nu vor folosi 


mult în contra mişcării. 


[27 martie 1881] 


MOARTEA ÎN DINASTIA RUSĂ 


Dinastia Holstein - gottorp este o familie tragică, mai tot aşa de fatală ca şi familia Atrizilor . Misterioasă sau 
sângeroasă , moartea se manifestă aci prin lovituri cari pun în mirare minţile. Totuşi această familie este glorioasă, căci, pe 
lângă prinți mai mult ca mediocri , ca Petru III şi Paul I, ea numără, patru suverani cari vor ocupa un mare loc în istorie, 
deoarece, prin actele lor, au meritat stima naţiunii ruseşti şi a Europei întregi; aceştia sunt Caterina II, Nicolae I şi nenorocitul 
Alexandru II, care căzu sub bombele nihiliştilor. 

Se ştie că la moartea împărătesei Elisabeta, întâmplată la 25 decembrie 1761, dinastia Romanoff, fundată la 1613 de 
către Mihail III şi stinsă de curând , fu definitiv înlocuită printr-o dinastie nouă. Nepotul împărătesei, prințul de Holstein - 


gottorp , pe care-l adoptase , îi succedă sub numele de Petru III. Crescut în Germania, adorator al lui Fridiric cel Mare, noul 


împărat întâlni îndată o mare ostilitate în nobilimea armatei, 


singurul corp ce forma pe atunci națiunea şi societatea rusă. El era violent de caracter, dar, ceea ce displăcea mai 
mult ruşilor, el n-avea confienţă decât în germani, din cari îşi forma garda sa particulară . Ce e mai mult, el voia să 
îmbrace pe soldații ruşi după moda prusiană şi vechiul partid militar vedea într-însul un inamic. Afară d-asta el 
succeda unei suverane a cărei domnie fusese relativ dulce şi el se anunţa ca un tiran excesiv şi capricios . Nici nu se 
făcuseră încă ultimele onoruri pentru Elisabeta şi deja se conspira în contra lui Petru III şi moartea lui era oarecum 
decisă . Petru III era căsătorit cu Sofia augusta Frederica de Anhalt - zerbst , care în urmă a domnit sub numele de 
Caterina II şi pe care istoria a numit-o ,„Mare". Această princesă, una din cele mai frumoase persoane ale Curţii 
ruseşti, nu era deloc absolut fidela bărbatului său, dar şi acesta-i dedese un exemplu şi o scuză, afişându-se foarte 
pe față cu nişte femei cari nu erau de talia ei nici ca frumuseţă , nici ca inteligenţă. De când rezoluțiunea , de-a se 
scăpa de Petru III intrase în creierii unor generali şi ai unor boieri ruşi nici unul din conjuraţi nu se gândea la 
tânărul fiu al prințului domnitor, marele duce Paul, chemat la tron prin ordinea de succesiune; ei îndată se gândiră 
la împărăteasa şi aceasta a fost o idee foarte naturală în urma fericitei domnii a Elisabetei . În fine prinţul 
moştenitor împărtăşea , ca şi tatăl său, nepopularitatea momentului, pe când ridicarea Caterinei dădea asasinării 
lui Petru III caracterul unei revoluțiuni şi, de altă parte, concilia toate interesele, toate opiniunile, favorizând 
totodată ambițiunea acelora cari au îndeplinit faptul. 


În numărul viitor vom descrie uciderea acestui ţar. 


[27 martie 1881] 


ASASINAREA LUI PETRU III 


După cum am spus deja, câțiva generali şi boieri ruşi nemulţumiţi hotărâseră să se scape de Petru III. 
Comitele Panin era sufletul complotului . Locotenenţii săi au fost hătmanul comitele Rasumovski şi generalul prinţul 
Wolkonski . Nu era decât un interval de câteva zile între conceperea ideii şi esecutarea ei. Memoriile timpului au în 
acest punct preciziunea unui act de acuzațiune şi e destul de remarcabil că cineva este mai bine instruit astăzi 
asupra celor petrecute în iulie 1762 la Peterhof decât asupra multor fapte recente . Şi, cu toate acestea, nu erau nici 
ziare, nici telegrafe ; însă moravurile politice ruseşti erau imprimate încă cu atâta tărie încât complicitatea la un 
fapt de această importanţă era considerată ca un serviciu de stat şi ca un titlu la cele mai mari onoruri. Deci, 
miercuri la 7 iulie, comitele Panin [î ]şi comunică intențiunea lui Rasumovski şi Wolkonski . Se decise ca să facă pe 
Petru III a veni de la Peterhof la Petersburg, spre a trece în revistă garda, al cărei spirit era devotat complotului , şi 
ca lovitura să se esecute la 9 iulie. La 8, Petru III, simțind despre ceea ce se plănuia , făcu să se aresteze un căpitan 
de gardă, numit Passek , şi ordonă să se înceapă o instrucţiune în contra lui. Această arestare determină pe comitele 
Panin să grăbească evenimentele; el făcu pe Catarina să vină în secret de la Peterhof , unde petrecea cu împăratul, 
şi făcu să fie recunoscută ca suverană din partea gardei , a regimentelor de Ismailov , de Preobrajenshoi şi de 
Semenof . Deci revoluţiunea se îndeplini fără zgomot şi a doua zi, la 9, Senatul, Sf. Sinod şi toţi boierii prezinți o 
aprobară fără nici o dificultate . Rămânea Petru III. După o încercare în contra Cro [n]ştatului , el renunţă la 
coroană, cerând drept singură graţie ca să i se lase amanta, contesa Woronzoff , o biblie, un violon , câteva 
romanuri, negrul şi câele său favorit. Însă el trebuia să moară. Mai întâi fu internat la Ropscha , domeniu imperial 
situat nu departe de Petersburg. Bulau narează astfel moartea lui Petru III: „Petru căzu bolnav şi Catarina [î ]i 
trimise un medic german abil cu numele Luders . Poate că trimiterea acestui medic a avut un motiv lăudabil , căci 
altcineva a procurat vinul de Bourgogne otrăvit adus de Alexandru Orlof la Ropscha . El era însoțit de Grigorie 
Orlof , de cel mai june din prinții Boreatinski , de Teplov , de comedianul Wolkof şi de un curier de cabinet. La 
Ropscha încredințară secretul şi lui Boreatinski senior, sergentului Engelhardt şi la doi soldaţi din gardă. Teplof şi 
Alexandru Orlof se duseră la Petru care, pe jumătate dezbrăcat, şedea lângă o masă pe care desemna un plan de 
fortăreață. Ei [î ]i anunţară că în curând au să-l pună în libertate şi-i cerură permisiunea să şadă cu dânsul la masă 
dimpreună cu fraţii Orlof şi Boreatinski . El primi cu plăcere şi însuşi ceru, să bea vin de Bourgogne . Dar d-abia 
înghițise un păhar şi simți că l-au otrăvit. Atunci începu să se tânguiască amar. El ceru lapte, ce i se şi dete, şi îndată 
provocă multă vărsare . Ucigaşii se depărtară pentru câteva minute spre a se consulta, apoi intrară iarăşi împreună 


şi Alexandru Orlof deodată apucă pe Petru de gât . Dar acesta sări iute în sus şi, apărându-se , [î ]i zgârie faţa. „Ce 


ţi-am făcut?" îl întrebă Petru. Orlof îl lăsă şi începu să umble prin casă, ca un om care nu mai ştie ce face. În fine 
asasinii se aruncară toți deodată asupra lui Petru III, târându-l spre pat spre a-l sufoca sub perini. Dar el se ţinea 
bine. Atunci îl aruncară pe un fotoliu şi de aci la pământ . Petru zbiera în mod îngrozitor. Boreatinski luă o şervetă , 
făcu un nod şi i-o aruncă de gât . Asasinii , cari erau deasupra lui şi-i țineau mânile şi picioarele, se puseră cu 
genuchii pe corpul şi pieptul lui. După aceasta Engelhardt strânse nodul şervetei ! 

Alexandru Orlof plecă îndată călare la Petersburg şi ceru să vorbească împărătesei, la care era serată şi 
multă lume. Ea tresări văzându-l şi Orlof [î Ji spune, în termeni echivoci , că Petru a murit natural de un atac de 
apoplexie. Ea se plânse că, un asemenea accident s-a întâmplat în nişte împrejurări cari puteau da ocaziune la 
bănuieli şi trimise după Panin . Acesta fu de părere ca să se ascundă lucrul şi să se publice numai a doua zi. Deci 
Caterina intră în salon ca şi cum nu era nimic şi reluă liniştită firul istoriei ce era să spună când au venit s-o 


deranjeze ... A doua zi, din contră, luă mare doliu. Se publică un manifest în 


care moartea ex 'mpăratului se atribuia unei colice hemoroidale . Un medic fu însărcinat să declare într-un proces verbal că 
Petru avea un polip în burtă. Indiciele morţii violente erau evidente, mai ales la gât , unde nu s-au putut ascunde decât prin 
ajutorul unei cravate de o mărime extraordinară. În noaptea de 18 spre 19 iulie cadavrul fu transportat la mănăstirea Sf. 
Alexandru Newski , unde oricine era admis să-l vadă a doua zi. Bătrânul mareşal Trubetzkoi nu s-a putut opri să nu strige: 
„Vai, Petre Fedorovici , ce mare cravată ţi-au pus!" Şi era p-aci s-o desfacă dacă nu-l împiedecau garzii. La 21 iulie, 
cadavrul, a cărui faţă devenise cu totul neagră, s-a depus în groapa sepulcrală de cătră patru lachei de curte. S-a uitat să se 


celebreze , pentru pacea sufletului răposatului, serviciul divin obicinuit; o uitare ce a autorizat pe pseudoprinți a pretinde că 


Petru III era încă în viaţă”. 


[28 martie 1881] 


[ „DEMULT ERA VORBA. ... "] 


Demult era vorba în Cameră de-a se îndoi lefile miniştrilor. În sfârşit , în şedinţa de la 23 marte, cu ocazia 
discuţiei bugetului Ministerului de Justiţie, d. G . Vulturescu a propus un amendament ca, pe lângă leafa de 1 500 1., 
să li se mai dea miniştrilor o diurnă de 1 500 1. Comisiunea bugetară a admis numai 750 1. 


D. A. Lahovari a combătut aceasta propunere pe argumentul 


că, nu se pot spori apuntamentele miniştrilor fără a se spori şi lefile celorlalţi funcţionari, iar acestea nu se pot spori fără a 
strivi pe contribuabil. S-a zis adeseori că este bine ca într-o societate democratică ca a noastră un om de geniu, dar care nu are 
avere, să poată ajunge a guverna ţara. Dar acest argument nu mai este bun astăzi; el e fals şi în drept şi în fapt. Este fals în drept 
pentru că ţara nu poate fi silită să plătească ceea ce nu poate şi nu poate să aibă alte consideraţiuni la fixarea lefilor decât forţele 


sale contributive . Este fals în fapt pentru că nu este numai partidul conservator bogat în ţară, ci din contra. 


D. Vulturescu a invocat ca argument pentru amendamentul său sinecurele ce şi le-a creat trinitatea Stătescu - 
kalinderoglu-fălcoianu . Miniştrii au lefi mai mici decât funcționarii inferiori , zice d-sa. Aşa de ex. directorii 
drumurilor de fier, acela al monopolului tutunurilor etc. au apuntamente cu mult mai mari decât ale miniştrilor. 

Cine strică? Oare, daca am căuta, nu s-ar găsi trei români mai speciali şi mai iefteni pentru directoratul 
drumului de fier decât nulitățile advocăţeşti Stătescu - kalinderoglu şi cotitorul de buţi Fălcoianu? 

D. Mărzescu zise: „Va veni pe banca ministerială, prin încrederea ţării, un om care n-are mijloace. Întreb cum 
țara n-are să-i dea mijloace de existență după munca sa şi după înălțimea postului ce acel om [î ]l ocupă?" D. 
Mărzescu mai constată curiozul şi unicul fapt că deputaţii au luat, în timpul Camerei de revizuire, diurne în vremea 
vacanțelor de la 11 iulie până la 11 august. 

Noi am observa d-lui Mărzescu că există un mijloc foarte sigur, atât pentru oamenii de geniu cât şi pentru cei 
ce n-au mijloace, de-a nu avea nevoie de-o sporire a apuntamentelor sau de diurnă în timp de vacanțe . Acest mijloc e 
de a munci, de-a nu face politică şi de-a nu se face miniştri, ceea ce geniile nici nu se prea fac. Dar vicleni comuni, 
cari nici idee au de țintele unei politici serioase, oameni ruinaţi prin joc de cărți şi cari nu mai găsesc mijloace oneste 
de trăit, aceia în adevăr [î ]şi fac din politică o negustorie şi admit să vază cât se poate de scump plătită negustoria lor 


de fraze. 


Dar nu de opiniile d-lor Mărzescu şi Vulturescu e vorba; dumnealor ar lua oricât li s-ar da, fără mult scrupul, 
mai ales când s-ar bucura de... încrederea ţării. E vorba de comedia lăcrămoasă şi sentimentală ce-a jucat-o d. 
Brătianu cu ocazia aceasta. 


Tacă ce zice între altele d-sa: 


Spunea onor. d. Lahovari că amicii d-sale politici au stat pe această, bancă 5 ani cu această leafă. Aşa este dar şi partidul 
liberal a stat zecimi de ani în exil , în puşcărie; cei mai mulţi şi-au pierdut stările, mulţi au şi murit; şi, după cum am făcut acele 
sacrificii, să ştiţi că avem să mai facem şi acest sacrificiu încă câteva luni până ce vom putea veni cu măsuri generale, ca să nu 


aibă acum efectul că se fac sporiri de lefuri în urma proclamării regatului, şi pentru ca să nu dăm subiecte de combatere prin 


jurnalele d-lor şi în această, privință (aplauze). 


Am dori să, ştim ce stare a pierdut d-nul Brătianu? Cea pe care n-a avut - o ? Cât despre exil, am dori să ştim 
câtă pensie lunară plătea sultanul fiecărui martir patriot la Brussa şi de ce fel era cataiful şi baclavaua ce reprezenta 
pânea amară a exilului ? Mulţi au şi murit, zice d. Brătianu. D-zeu să-i ierte, zicem noi. Pagubă mare pentru țară 
desigur nu e, din contra, câştig ; avem câteva pensii reversibile şi câteva reputaţii uzurpate mai puțin. Afară de N. 
Bălcescu nu e păcat de nici unul, absolut de nici unul. Ar putea să moară şi Serurie şi Carada şi Cariagdi şi toți... n- 
aibe grijă — două zile după moarte-le ţara nu va simţi nici câtu-i negru sub unghie lipsa dumnealor. Asemenea 
producte de fabrică, 13 la duzină , a căror inteligență nu consistă decât în şiretlic comun, precum îl are orice zaraf 
evreu şi orice samsar grec din Brăila, asemenea capete lipsite de orice adâncime şi de rezonanță, asemenea caractere 
meschine se găsesc pe toate ulițele. După lăcrămoasele vorbe prin cari da a se înţelege că dumnealui şi-a pierdut 
starea pe care n-a avut - o , că dumnealui a fost cel care a mâncat în restauranturile cele mai elegante ale Parisului 
pânea amară a exilului , înduioşarea şi entuziasmul clicei s-a suit la culme, 

Comedie! 

Două zile după asta acelaşi d. Brătianu a revenit asupra sporului lefii . D-sa s-a sacrificat pe sine, dar nu poate 
sacrifica pe interesantul ministru al externelor şi pe cel şi mai interesant al războiului. Aceşti doi d-ni sunt ţinuţi să 
dea mese şi zaifeturi , unul diplomației, celalt corpului ofițeresc , deci, pentru aceasta, le trebuie numaidecât cîte 
12000 franci pe an de fiecare. Atâta aştepta Camera. Se puse imediat întrebarea de ce numai aceşti doi privilegiați să 
aibe adaos la leafă, de ce nu şi ceilalți cinci, D. Costinescu, onorabilul, declară imediat în numele comisiei bugetare 
că primeşte această sumă de 12000 franci de fiece minister pe an şi propunerea aceasta se votă în aceeaşi Cameră în 
care, cu două zile înainte, d. Brătianu refuzase diurna de 750 fr. pe lună. 

În timpul discuţiei şi votului d. Brătianu dispăru în culuarele Camerei şi, pe când d. Costinescu, cu toate 
retorica şi logica ce-o poate învăţa cineva în patru clase primare, [î ]şi rostea de la tribună cuvintele sale dulci ca 
mierea, prin care se proba că cei şapte miniştri cari fac fericirea României nu sunt îndestul de bine plătiți cu 12 000 fr. 
pe an şi că 30 000 fr. ar fi de - abia , de - abia echivalentul activităţii lor patriotice, tot pe atunci cele şase capete de pe 
banca ministerială ţineau isonul , dând semnele cele mai puţin echivoace de aprobare. În fine această dezgustătoare 
comedie se sfârşi şi se hotărâ că, pentru a avea fericirea de-a fi guvernată de asemenea genii, România mai poate plăti 
încă. 100.000 fr. pe an. 

S-a zis într-un timp că Franţa e destul de bogată ca să-şi plătească gloria. 


România, deşi foarte săracă, e drept să plătească slăbiciunea de-a se lăsa batjocorită, de asemenea ilustraţiuni. 


[29 martie 1881] 


MOARTEA CATARINEI ÎI 


Catarina II a domnit treizeci şi patru de ani; ea a dat Rusiei ce-i lipsea în concertul european, o greutate asupra afacerilor, 
şi Europa numără. o putere mare mai mult. Această femeie — mai mult femeie decum îşi poate cineva închipui sub raportul 


slăbiciunii de inimă sau de simțuri — a îndeplinit minuni. Însa această femeie era dotată cu o politică de prima ordine; ea a avut 
favoriţi , n-a avut niciodată un stăpân şi, raţiunea de stat impunându-i obligaţiunea de văduvie, a servit admirabil capriciele 
sale femenine şi datoriele politice. Urcându-se pe tron, după cum am narat , la 9 iulie 1762, ea a murit în modul următor, la 6 
noiembre 1796. Istoria morţii sale, zice „Figaro ", o împrumutăm din memoriele secrete asupra Rusiei scrise de maiorul 
Masson , din grenadirii marelui duce Alexandru. La 4 noiemvrie împărăteasa se retrăsese , din saloanele în cari era adunată 


lumea ce petrecea, ceva mai curând ca de ordinar, simțind, cum zicea dânsa , colici uşoare, pentru că a râs prea mult. 


A doua zi se sculă la ora obicinuită şi chemă pe favoritul său, care rămase un moment la dânsa . Apoi ea 
expedie câteva afaceri cu secretarii săi, iar pe cel din urmă care se prezentă îl trimise să aştepte în anti - cameră , 
zicându-i că-l va chema spre a termina lucrarea. El aşteptă un timp oarecare, însă valetul Zaharia Constantinovici , 
neliniştindu-se că n-aude nici un zgomot în cameră, deschise în fine uşa. El văzu cu spaimă pe împărăteasa 
răsturnată între cele două uşi ce conduceau din alcovul său spre garderobă . Ea era deja fără cunoştinţă şi fără 
mişcare. Alergară la favoritul , care locuia dedesubt ; fură chemaţi medici, tumultul şi consternaţiunea se răspândiră 
în toată casa. Întinseră o saltea aproape de fereastră şi o culcară acolo; [i ]i lăsară sânge , o spălară şi făcură tot ce 
se obicinuieşte în asemenea cazuri şi aceste mijloace avură efectul lor ordinar. Ea trăia încă, inima-i bătea, dar nici 
un semn de mişcare. Favoritul , văzând această stare desperată, înştiință pe comitele Stoltykow şi Besborodko şi pe 
alții. Fiecare în parte se grăbi a trimite un cuirier la Gatschina , unde se afla marele duce Paul. Cu toate acestea 
familia imperială şi restul palatului nu cunoştea starea împărătesei. Însă, aceia pe cari întâmplarea sau postul lor [î 
Ji făcuse să vadă această stare se grăbiră a anunţa evenimentul familielor şi amicilor, căci moartea împărătesei era 
privită drept epocă a unei revoluţiuni extraordinare în stat, din cauza caracterului marelui duce Paul şi a 
proiectelor sau dispozițiunilor pe cari se presupunea că le are Caterina. Era deci foarte important de a putea cineva 
lua din capul locului dispozițiunile sale; astfel Curtea şi în curând oraşul ajunseră într-o agitațiune şi într-o 
aşteptare foarte alarmantă . Cinci sau şase curieri , cari sosiră mai deodată la Gatschina , nu aflară acolo pe marele 
duce; el plecase câteva verste mai departe, să vadă o moară ce se zidea. Ştirea îl izbi ca şi cum ar fi fost foarte bună 
sau foarte rea, deoarece extremele se ating şi se aseamănă: câteodată nu poate cineva distinge bine efectele. El [î ]şi 
veni iute în fire din tulburarea sa şi puse mai multe întrebări curierilor , dete ordine pentru călătoria sa, pe care o 
făcu aşa de cu grabă încât în trei ore sosi la Petersburg pe înserate . El află palatul în cea mai mare confuziune . 
Prezința sa adună împrejuru-i câțiva miniştri şi câțiva curteni; ceilalți dispăruseră . Favoritul , plin de frică şi de 
durere, părăsise frânele imperiului; boierii, ocupați de urmările ce ar avea acest eveniment subit , [î ]şi aranjau 
afacerile lor particulare. Paul, urmat de toată familia sa, se duse lângă mamă-sa , care nu dete nici un semn de 
cunoştinţă la aspectul copiilor săi adunaţi. Ea era imobilă pe saltea , fără semn de mişcare aparentă. Marele duce 
Alexandru, prinţesele izbucniră în plânsete , formând în jurul ei tabloul cel mai atingător. Marile ducese , cavalerii 
şi Curtea rămaseră îmbrăcați şi în picioare toată noaptea, așteptând ultima suflare a împărătesei; marele duce, cu 
fiii săi, treceau din când în când la dânsa , spre a fi martorii acelui moment; şi ziua următoare trecu în aceeaşi 
agitațiune şi aşteptare. Paul, pe care nu-l atingea aşa mult durerea de-a pierde o mamă care-l iubise aşa de puțin, se 
ocupa a distribui ordine de detalii, preparând totul pentru venirea sa la tron. El dădea acestui mare act din viaţa sa 
aceleaşi îngrijiri cum dă un director de spectaclu maşinelor şi culiselor sale înainte de-a se ridica cortina. Catarina 
respira încă şi nimeni nu se mai gândea deja decât la schimbările ce aveau să se facă şi la acela care era să, o 
înlocuiască. O mulțime nenumărată de carete erau împrejurul palatului şi ocupau stradele ce conduceau acolo; toți 
câți cunoşteau lucrul petrecură toată ziua aci, aşteptând să vadă ce are să se întâmple . Mulţi credeau că Catarina 
murise deja, dar că rațiuni politice făceau să se ascundă moartea. Cu toate acestea este adevărat că ea era încă într- 
un fel de letargie : remediile ce i se administraseră produseseră efectul natural; ea chiar mişcase un picior şi a 
strâns mâna unei femei din casă; „dar din fericire pentru Paul ea pierduse limba pentru totdeauna". Pe la zece ore 
seara se păru că, prinde putere deodată şi începu să strige grozav. Familia imperială alergă iute lângă dânsa ; însă, 
prințesele fură depărtate de la acest spectacol spăimântător . În fine Catarina dete un țipăt plângător , ce fu auzit în 


apartamentele vecine, şi muri după o agonie de treizeci şi şapte ore. 
Vom mai adauge numai atâta că maiorul Masson, francez de naştere şi om, de o mare fineţă, ca ofițer al 
marelui duce Alexandru, a asistat la agonia Catarinei celei Mari. Memoriele sale n-au apărut decât la 1801, după ce 


s-a întors în Franța. 


[29 martie 1881] 


| ,, HABEMUS PAPAM..."] 


Habemus Papam . Cu ocazia dezbaterii bugetului Consiliului de Miniştri d. N. Fleva , marele om, a propus în 
sfârşit înființarea unui cancelar pe malurile Dâmboviţei , care să fie totodată prezident al Consiliului de Miniştri. Am 


cam vorbit pân' acum , mai mult în bătaie de joc, despre Bismarck sau Cavour al României; ni s-a făcut pe plac, îl 


avem. Constituţia o datorim, după mărturisirea d-lui C.A. Rosetti, unei nopți de insomnie a ilustrului Carada (ce 
minunată trebuie să fie o țară a cărei lege fundamentală e iscodită de Carada!) pe cancelar îl datorim unei fericite 
inspirații a d-lui Fleva , om cunoscător întru ale trebuinţelor vechii Ţări Româneşti, care ştie ce va să zică cancelar în 


trecutul nostru istoric, mai ales de la descălecatul ciorilor încoace. 


Înfiinţarea cancelarului se datorește următorului proiect de lege: 


Art. 1. Preşedintele Consiliului de Miniştri poate fi ministru fără portofoliu. Onorariul său în asemenea caz va fi ca şi al 
celorlalți miniştri. 


Onorariul şi cheltuielele de reprezentare se vor hotărâ prin legea bugetară. Art. 2. Atribuţiunile şi răspunderea ministrului 


preşedinte rămân astfel cum sunt regulate şi pân' acum de legi şi uzurile constituţionale. 


Ce minunată e instituția Flevilor pe lumea aceasta ! Bietul d. de Bismarck a trebuit să bată pe austriaci, să 
unească Germania de Nord, să bată pe franceji, să unească toată Germania, păstrând cu toate acestea cele mai 
însemnate din formațiunile ei monarhice, a fost silit apoi de a crea organe comune tuturor guvernelor Germaniei, 
Reichstag, Consiliul Federal , cancelaria Imperiului, şi a trebuit în fine ca el să devină şeful acelei cancelarii a 
împăratului german, nu a regelui Prusiei, o cancelarie încărcată cu lucrări de politică esterioară şi de la care porneşte 
inițiativa tuturor legilor ce au să se aplice în Imperiul întreg, şi totuşi abia . . . cancelar s-a făcut. D. Brătianu şi-a 
început cariera prin a da milioane lui Strousberg, nu a lua miliarde de la franceji, prin a pierde o provincie, nu a 
câştiga Alsasul, Lorena , Hanovera, şlesvigul etc., şi d. Brătianu ... tot cancelar se alege, ca şi d. de Bismarck. 

Ministru fără portofoliu? Se vede că nu prea ştiu d-nii din Cameră, precum nici d. Boerescu, ce însemnează un 
ministru fără portofoliu. Sistemul unor asemenea miniştri s-au adoptat mai cu seamă în Austro-Ungaria, când este 
vorba sau a se crea o lege prin care să se emancipeze întru câtva de sub rasa dominantă o naţionalitate, sau când o 
ţară primeşte, înlăuntrul unității monarhiei, un regim mai favorabil şi oarecum escepțional. Astfel există în Ungaria 
un ministru fără portofoliu pentru Croaţia, care în Consiliul de Miniştri unguri reprezintă interesele unei naționalități 
slave şi a unei ţări autonome ce are-n Dieta ei un propriu organ de legislaţiune. În Austria era un ministru fără 
portofoliu pentru Galiţia, reprezentând într-un cabinet ce constituie predominaţiunea rasei germane interesele şi 
drepturile speciale ale naţionalităţi polone. În urmă s-a numit un ceh ministru fără portofoliu. Când e vorba ca 
Coroana sau guvernul Imperiului să se înțeleagă cu una anume dintre naționalități, fie cehii, fie polonii, fie românii, 
un om de încredere al acelei naționalități e numit ministru fără portofoliu. Un asemenea ministru are totdauna o 
misiune specială, dictată de împrejurări. 

Ce treabă o să aibă cancelarul nostru fără portofoliu? Să ducă muştele la apă? 

Dar mai ştii? 

D-nii Cariagdi, Giani, Fleva, Pherekidis , Calinderoglu , Carada, C. A. Rosetti şi Bosnagi-ekim formează poate 
în România o naţionalitate deosebită, care sub orice ministeriu românesc are nevoie de un permanent ministru fără 
portofoliu. Până azi am avut tot ministerii de resort . De azi nainte vom avea unul care-n momentele când nu va tăia 
bondarilor frunze se va ocupa în special cu toate cestiile lucrative : cu interesele lui Strusberg , cu răscumpărările , cu 
împământenirea en masse a ovreilor, cu colonizarea țării cu nemți, cu sporirea lefurilor şi cu alte lucruri şi plăcute, şi 
folositoare. 

Noi, poporul românesc de plugari, păstori şi prisăcari , am fi avut în adevăr nevoie de un ministeriu al nostru 
special: de un ministeriu al agriculturii şi domeniilor . Am fi avut nevoie în fiece judeţ de prăsilă de cai şi cornute, de 
o îngrijire şi exploatare sistematică a pădurilor, de învățământ agricol şi tecnic, de ridicarea din întuneric a 
adevăratului şi singurului popor românesc, a ţăranului. Cine vrea să cunoască natura poporului nostru ar trebui să se 
uite în țara turcească. Greci, bulgari, sârbi , toate naţionalitățile se simțeau maltratate de turci; singuri românii 
petreceau minunat pe pământul turcului, şi fugeau acolo de fericirile Rusiei, ale României şi ale Austro-Ungariei. De 
ce? Pentru că turcul n-avea guvern, n-avea cod, n-avea advocaţi şi românului nu-i trebuie acest lux. Dar găsea 
condiții materiale de existență, găsea păşune pentru vite şi loc de arătură . Dacă pe lângă acestea îşi mai putea dura o 
biserică şi o şcoală primară, să aibă popă bun, dascăl bun şi câţiva moşnegi cinstiți să-l judece după obiceiele lui 
vechi şi drepte, exigenţele lui publice se încheiau . 

Dar d-nii Fleva, Cariagdi, Carada sunt alt soi de români. Lor le trebuie un cancellarius , un archigrammateus ... 


cam agrammatos . Din fericire, cancellarius însemnează 


în latineşte şi arhigrămătic , dar şi . .. îngrăşat în colivie . În acest din urmă înţeles, cancellarius se va potrivi poate! 


[30 — 31 martie 1881] 


ASASINAREA LUI PAULI 


Nimeni n-a acuzat pe Paul I că ar fi otrăvit sau ar fi pus pe cineva să otrăvească pe mama sa; dacă însă 
Catarina ar fi presimțit moartea sa desigur ar fi răsturnat pe fiul său de pe tron. Asupra acestui punct toată lumea 
este d-acord şi Paul, din prima zi a domniei sale, începu să lucreze ca şi cum ar fi fost convins despre aceasta. El 
dizgrație pe amicii mamei sale şi chemă la putere pe ai săi. El aşteptase coroana treizeci şi patru de ani, temându-se 
necontenit că mama sa o va da nepotului ei (chiar fiul lui), marele duce Alecsandru. Paul era un prinț de un spirit 
destul de stricat, care-i făcuse bizară situațiunea, lui cea falsă la Curtea mamei sale. Se citează despre el o mulțime 
de lucruri ce nu sunt departe de nebunie. Într-o zi ordonă ca vorba lawko , baracă , să se pună pretutindeni în locul 
cuvântului francez magazin , care începuse a se introduce în comerţ, el zicea că comersanţii aveau butice şi numai el 
Singur, ca suveran, avea magazii. El a pus pe soldați să poarte părul împletit în coadă şi pudrat şi a trimis fiecărui 
regiment un model de coadă, de perciuni şi mici beţigaşe spre a-şi face părul cârlionţi . Acestea au făcut pe Suvarow 
să zică: „Pudra frizerilor nu este iarbă de puşcă, perciunii nu sunt tunuri şi cozile nu sunt baionete". Suvarow fu 
dizgraţiat pentru acest cuvânt ; el era cel mai bun ofiţer din stalul major rusesc. Acesta a fost de abia începutul; în 
curând Paul I visă că fiul său îl trădează şi acest vis deveni pentru toată Curtea sa o realitate când se auzi că marele 
duce Alexandru va fi arestat, împărăteasa, mama sa, va fi internată şi marele duce Nicolae va fi proclamat de prinţ 
moştenitor. Atunci conspirațiunea generalilor şi a ofițerilor gardei ce fierbea ascunsă de la venirea pe tron a lui Paul 
I prinse consistenţă. în fundul grădinei de vară, pe malul drept al canalului Fontanca , unde mai înainte fusese 
vechiul palat de vară locuit de împărăteasa Elisabeta, el pusese să se zidească un gigantic edificiu , numit palatul 
Mihail. Fațada sa era de coloarea trandafirie a mănuşilor prințesei Gagarin , amanta ţarului. Paul I venise să 
locuiască această casă, cu toată familia sa, la finele anului 1880. lată cum un diplomat, acreditat atunci la Curtea 
Rusiei, descrie moartea acestui împărat al Rusiei, după un memoriu asupra revoluţiunii ruseşti de la 12/24 mai 
1801: 

„Conjuraţii , în seara zilei de la 11/23 martie, erau la masă la unul din şefii lor şi cu această ocazie n-au 
cruțat vinurile tari, spre a îmbărbăta pe unii dintre ei. Apoi toți s-au adunat la generalul Talysin unde Pahlen a sosit 
cel din urmă, adresând asociaţilor săi câteva cuvinte pline de vigoare şi de convingere; după aceasta s-au separat 
spre a lucra după cum se înțeleseseră . Generalul Talysin se duse la cazarma gardei Preobrajenskoi şi, sub pretext că 
au izbucnit tulburări în oraş, puse să ia armele un batalion, comandat de Talbanof . Acest batalion plecă fără zgomot 
la nord de Câmpul lui Marte, trecu podul din faţa otelului Rivas , apoi traversă grădina de vară spre a împresura 
palatul Mihail. Însă acolo se putu recunoaşte cum soarta imperielor depinde câteodată de la împrejurările cele mai 
neînsemnate. Teii bătrâni din grădina de vară serveau noaptea de azil la mii de cioare. Când trupa înaintă la 
această oră neobicinuită aceste paseri de rău augur umplură aerul de ţipetele lor şi zgomotul astfel produs fu aşa de 
mare că ofițerii cari comandau detașamentul se temură să nu deştepte pe împăratul. Complotul n-ar fi reuşit într- 
adevăr dacă steaua lui Paul i-ar fi permis să se pună la siguranță; şi cioarele din grădina de vară ar fi câştigat 
atunci în istorie aceeaşi celebritate ca şi gâștele Capitoliului . În timpul acesta Pahlen luase dispozițiuni spre a se 
apropia de palat din partea „,Perspectivei ". El trimise acolo câteva detaşamente de călărime cari se uniră cu 
batalionul gardei Preobrajenskoi. Dânsul însă nu veni la palat decât după ce se determinase totul. Ceilalţi conjurați 
îl acuzară apoi că a întârziat dinadins spre a profita de momentul când ar reuşi afacerea, iar, dacă n-ar izbuti, să 
poată juca în fața lui Paul rolul mântuitorului . Palatul era păzit în acea zi de un batalion din garda Semenowskoi , 
ce ocupa părţile exterioare şi marea gardă, pe când garda interioară şi persoana împăratului era confiată unui 
detaşament din garda Preobrajenskoi, comandată de locotenentul Marin . Când batalionul lui Talbanof ajunse în 
vederea palatului acest ofițer se adresă la trupă, întrebând-o dacă vrea să-l însoțească într-o întreprindere 
periculoasă, pe care o face spre mântuirea Imperiului şi națiunii. Ea răspunse afirmativ fără nici o întârziere . 
Atunci trecură șanțurile pe gheaţă, dezarmară sentinelele exterioare ale batalionului Semenowskoi fără ca ele să fi 
făcut vreo rezistență şi trupa destinată să intre în apartamentul împăratului ajunse acolo printr-o mică scară 
învârtită , având intrarea spre o grădină. Acest detaşament se compunea din trei fraţi Zulof , din generalul 
Benningsen , generalul Csicserin şi dintr-o mulțime de oameni necunoscuţi, ca Manzurof , Tatarinof , leşvel , cari în 
timpul acestei nopți teribile se distinseră prin îndrăzneala lor. Prinţul Platov Zubof şi generalul Benningsen se 


duseră la iatacul împăratului fără a întâlni nici un obstacol, cu toate acestea la intrarea în iatac , chiar pe pragul 


uşei, dormea husarul camerii imperiale. Acest credincios servitor încercă să opună oarecare rezistenţă. Trebui să 
cedeze forţei şi, după ce primise câteva lovituri, fugi să cheme ajutor. Un ofițer de ordonanță a împăratului călăuzea 
pe conjuraţi şi intră cu ei în dormitor . Prinţul Zubof şi generalul Benningsen erau în mare uniformă , cu pălăria în 
cap şi cu spada în mână . Ei se apropiară de patul împăratului şi-i ziseră: „Sire , sânteţi arestat ! " Împăratul se 
Sculă şi, zăpăcit , îi întrebă ce voiesc de la dânsul . Ei repetară aceleaşi cuvinte, declarându-i că trebuie să abdice 


[de] la coroană şi apoi să fie liniştit. Prinţul Zubov şi ofițerul de 


ordonanţă se îndreptară atunci spre poartă ca să cheme pe ceilalți conjuraţi, şi astfel Benningsen, pentru câteva minute, se afla 
singur lângă împăratul, care tăcea, aci roşind, aci îngălbenind de furie: „Sire, [î ]i zise el, o să vă ucidă: cată să vă resignați a 
subscrie un act de abdicare ..." In acest moment diferiți ofițeri pătrunseră în cameră. Paul profită de acest moment spre a sări 
jos din pat. Unul din ofițeri îl apucă de gât ; dar împăratul, smulgându-se din mâna lui, fugi să se pună după o tablă pusă în 
fața sobei şi căzu. Benningsen [î ]i strigă încă o dată: „Sire nu vă încercaţi a rezista că vă pierdeţi viaţa 1...” Dar împăratul, 
sculându-se , se îndreptă spre o masă unde erau totdauna la dispoziţiunea sa mai multe pistoale încărcate. În momentul când 
mulțimea conjuraților se arunca asupra lui se auzi zgomot la uşă. Era un ofițer care, urmat de un detaşament, venea să primească 
ordine de la Benningsen, care-i zise să păzească şi să apere intrarea. În timpul acesta conjuraţii, îndrăznind a pune mânile lor 
sacrilege pe persoana suveranului lor, trântiseră pe Paul la pământ . Ieşvel, tătar de origine, a fost cel dântâi care a ridicat 
brațul regicid asupra împăratului. Paul, în urma unei rezistențe destul de viguroase, fu în fine învins, târât şi apoi sugrumat cu 


eşarpa unui ofițer din regimentul Semenofskoi , numit Scariatin , care comanda garda de la scara palatului Sf. Mihail. 


[30 — 31 martie 1881] 


„ADEVĂRUL DOARE. PE LA 3 MARTIE..."] 


Adevărul doare. Pe la 3 martie, pe când nu era încă vorba de proclamarea regatului, pe când d. Brătianu 
răspundea evaziv d-lui Vernescu, am crezut de cuviință a rectifica unele erori ale primului ministru , care, neştiind ce 
va să zică Domn, precum nu ştie nici ce e cancelar, căci în genere foarte puţine ştie arhigrămăticul nostru, am dovedit 
şi am putea dovedi încă că Domn cu vocativul „Doamne", atribuit şefului statului român, nu 'nseamnă nici împărat, 
nici rege, ci mare duce. 


La aceasta „Românul" zice: 


Este sau nu evidinte că, daca ceva poate opri pe puterile străine de-a recunoaşte rigatul , aceste cuvinte ş-analize ale 


partitei conservatoare erau făcute de-a înlesni străinilor pretestele de-a se opune ... Şi ca să, îndemne şi mai bine la rezistenţă pe 


străin etc. 


Mărturisim şi noi că pentru străini am vorbit, dar nu pentru străinii din Apus, ci pentru pretinşii români şi 
patrioţi de meserie de la noi. De aceea am şi pomenit de Palestina şi Greco - bulgaria . 

Adeseori am enunțat în coloanele noastre un adevăr dureros, pe care l-am constatat din lipsa de pietate ce o au 
patrioţii pentru trecut, adevărul că rasa determinantă a sorții acestei țări nu mai este cea românească, ci sunt străinii 
romanizați de ieri alaltăieri . 

Oricine înţelege ce însemnează rasă. E adevărat că d-nii Giani, Cariagdi, Carada, C. A. Rosetti, Pherichydis 
sunt , politiceşte vorbind, români, naționalitatea lor politică e cea românească; însă ferească Dumnezeu sfântul ca să-i 
confundăm vreodată cu acel neam de oameni, cu acel tip etnic care, revărsându-se deoparte din Maramureş , de alta 
din Ardeal, au pus temelia statelor române în secolul al XIII [lea] şi al Xiv-lea şi care, prin caracterul lui înnăscut, au 
determinat soarta acestor țări de la 1200 şi până la 1700. N-am avea decât să punem pe micul Giani alături c-un 
mocan de la Săcele, de la Vatra Dornei , de la Breaza ori de la Câmpulung pentru ca orice om cu minte să râză 
ţinându-se cu mânile de inimă de colosala deosebire de rasă. 

Un mocan din ținutul Sucevei ori a Câmpulungului are de patru ori mai mulţi creieri, deci şi mai multă minte 
decât mica escelenţă a lui musiu Tache, care, comparat cu ceea ce numim noi rasă română e, între noi vorbind, o 
speţă de caricatură . 

Dar se va zice: d-nii Giani, Cariagdi, Carada, C. A. Rosetti sunt romanizați. O mare fericire pentru neamul 


românesc nu este aceasta, dar în orice caz a fost o datorie pentru ei de-a se adapta țării care i-au ocrotit şi i-au hrănit, 


au făcut din ei ceea ce sunt astăzi. Din împlinirea acestei datorii suntem departe de-a le face un merit. A fi bun român 
nu e un merit, nu e o calitate ori un monopol special pentru d-nii Cariagdi şi Carada, ci o datorie pentru orice cetățean 
al acestui stat, ba chiar pentru orice locuitor al acestui pământ , care este moştenirea esclusivă şi istorică a neamului 


românesc. Acesta este un lucru care se înțelege de sine şi nu despre el e vorba. 


Nici noi nu contestăm că această serie de domni vorbeşte româneşte; ceea ce contestăm însă este că s-ar fi 
asimilat caracterul lor cu caracterul neamului românesc. Ştim foarte bine că acest adevăr o să fie neplăcut pentru 
mulți onor. liberali, dar el trebuie spus „odată, ca[să] li se ia gustul de-a mai pretinde monopolul naţionalismului şi 
românismului. 

Există multe indicii, atât în numirile localităţilor şi râurilor , precum şi în alte împrejurări, cari denotă o unitate 
a neamului românesc preexistentă formaţiunii statelor noastre. În adevăr, pe când găsim în Țara Românească Argeşul 
, găsim tocmai în nordul Daciei un pârâu numit Argestrul care se varsă din stânga în Bistriţa, râu ce izvorăşte din 
Maramureş. Pe când în Ţara Românească aflăm Câmpulungul ca ţinut şi descălecătoare , aflăm în Bucovina, în 
creierul munţilor, un Câmpulung tot ca ţinut şi descălecătoare . Înainte sau abia după formarea statelor române vedem 
românii de sub Coroana Ungariei pretinzând să se judece între ei după dreptul lor propriu, jus Olachale sau 
Olachorum ; o cerere analogă fac moldovenii ce pribegise în Polonia, să se judece după dreptul românesc. Şi aceasta 
când ? Pe la 1380. Care-a fost acest drept consuetudinar la carele ei ţineau cu sfinţenie, fie sub coroana Ungariei, fie 
sub a Poloniei? El n-a fost scris niciodată; era atât de viu în conştiinţa poporului, atât de necontestat de nimenea, 
încât nici unul din vechii noştri Domni n-au găsit de cuviinţă să-l codifice . În fine unitatea actuală a limbei vorbite, 
deşi e în parte un merit special al epocei lui Matei Basarab, dovedeşte totuşi că şi în această privire erau elemente cu 
totul omogene , preexistente limbei bisericeşti, cari înclinau a căpăta o singură formă scrisă. Organografic vorbind 
limba era aceeaşi; numai termenii, materialul de vorbe diferea pe ici pe colo. O unitate atât de pronunțată a limbei 
dovedeşte însă o unitate de origini etnice . E indiferentă cestiunea daca elementele ce compuneau acest sâmbure de 
popor modern erau tracice şi latine sau latine şi ilirice , destul numai că, din al Vi-lea secol după Hristos, la năvălirea 
avarilor în Tracia (a. 579) oastea condusă de Martin şi Comenţiol e compusă din oameni ce vorbesc româneşte. Tot 
acest neam apare mai târziu în Dacia, iar asupra originei lui se ceartă până azi învățații. Sigur e că, deşi au multe 
elemente slavone în limbă, nu sunt slavi. Cuvântul pentru care nu sunt şi nu pot fi slavi este linguistic . Legile după 
cari cuvintele latine s-au prefăcut în cuvinte româneşti şi-au sfârşit demult evoluţiunea lor; în momentul în care 
românii au primit cuvinte slavone limba lor era formată de secole deja, încât , deşi cuvintele slavone sunt vechi, ele 
nu s-au asimilat nici până în ziua de azi cu limba noastră, escepție făcând de vreo patru sau cinci vocabule cari 
privesc păstoria . 

E pentru noi incontestabil că un popor care sute de ani n-a avut nevoie de drept scris, deşi au avut epoce de 
bogăţie şi de glorie, au fost un popor tânăr , sănătos, bine întemeiat. Etnograful Hoffman scrie în secolul trecut că 
dezvoltarea craniului la rasa română e admirabilă, că sunt cranii cari merită a fi în fruntea civilizației. Desigur că 
Hoffman n-a avut nefericirea de-a vedea căpăţânele de mac de pe umerii d-nilor C.A. Rosetti şi Giani sau buturuga 
bulgărească de pe umerii cuviosului Simion . În sfârşit Virchow , naturalist celebru, dă craniului albanez rangul întâi 
între toate craniile de rasă din vechiul Imperiu al Răsăritului, şi cel albanez e identic cu al rasei române, cu al 
mocanilor noştri de azi. 

E poate indiferent pentru politicianii noştri ce anume rasă determină soarta acestui popor; ba sunt mulți 
oameni cărora le e indiferent ce oameni vor locui pe acest pământ : greci, nemți, bulgari, numai espresia geografico - 
politică a țării să fie aceeaşi. Pentru aceştia de ex. e indiferentă încetăţenirea evreilor sau colonizarea țării cu nemți. 
Dar pentru istoric nu e indiferent. Istoricul va trebui să constate că există o luptă, fără conştiinţă poate, fără claritate 
de vederi, dar o luptă de rasă între elementele autohtone ale țării şi între cele scurse după vremuri în mlaştina 
gospodăriei turceşti. În oraşele de şes ale Ţarii Româneşti au imigrat de peste Dunăre rase intelectual sterpe, fizic 
degenerate. Ele au viciat spiritul public, au viciat instituţii şi limbă, pentru că vârsta lor etnică e prea înaintată ca să se 
poată asimila sau pentru ca să fie capabile a concepe cu toată tinerețea organică a simțirii şi a caracterului o idee 
generoasă sau un adevăr. Nu e deloc de mirare că, pe când regenerarea națională pornea în veacul al Xvii-lea din 
Tîrgovişte spre Ardeal, în secolul al Xix-lea ea pornea din Ardeal spre Bucureşti. Jupân Bucur — fie-i țărâna uşoară! 
— era fără îndoială mocan, dar prin strunga prin care treceau odată oile lui au trecut mai târziu alte soiuri de 
dobitoace. 

Dar să lăsăm pe vechii fanarioți deoparte. Nu al lor e meritul c-au domnit în Țara Românească, ci a lui Baiazid 


Fulgerul şi-a lui Mahomed II. Nu există tip de mizerie 


de caracter şi de inteligență ca împărăţia bizantină, din momentul în care restul de suflare romană l-a părăsit, încât 


Babilonia şi Asiria , chiar mica Palestină au avut o mai mare influență asupra civilizației decât împărăția răsăritului, 
devenită grecească. Prin ei înşii n-ar fi ajuns niciodată la vrun rol în România, dar au ajuns în calitate de ciraci şi de 
slugi ai turcului. 

Să venim la noii fanarioți. Nimiciţi politiceşte de mişcarea atât de neînsemnată a lui Tudor şi a o mână de 
boieri moldoveni şi munteni , ei s-au romanizat repede repede . 

Se ştie că copiii rahitici cari au nevoie de var pentru formațiunea oaselor mănâncă varul de pe pereți prin 
instinct, neştiind pentru ce. Tot astfel rasa etnic rahitică a noilor fanarioți a 'mceput să mănânce la românism. C.A. 
Rosetti şi Carada scot o gazetă căreia îi pun numele „Românul", oarecum esclusivul român, românul cu monopol. 
Acest „Român" e scris într-o limbă săracă, c-un dicţionaraş de cel mult una mie vorbe cu totul cosmopolite precum 
„ingerinţă , existenţă , giurisprudinţă , iniorință etc". 

lată de ce întâmpinăm cu neîncredere orice înnoitură pornită de la aceşti oameni de ieri de alaltăieri, cari n-au 
simţ istoric, nu cunosc trecutul țării, nu sunt capabili a înțelege spiritul şi înclinațiunile adevăratului popor românesc 
şi al căror patriotism se măsură cu lefuri, cumul, diurne, pensii reversibile, sinecure etc. Acesta e îndealtmintrelea un 
secret public în România şi nu suntem noi singuri cărora să le fie ruşine în adâncul sufletului când se află că până şi 
Constituţia, legea fundamentală şi de drept public a ţării, s-au croit de către doi neoromâni (Carada şi C. A. Rosetti) 


cari s-au întrolucat într-o noapte pentru a determina soarta României. 


[1 aprilie 1881] 


MOARTEA LUI ALEXANDRU I 


Alexandru I s-a urcat pe tron în urma unei crime, a cărei pregătire o cunoscuse desigur, dar ale cărei 
consecinţe este probabil că nu le prevăzuse. In aparenţă, conjuraţii nu plecaseră decât numai să impună lui Paul I o 
abdicare forțată şi pentru acest caz ei se asiguraseră de complicitatea morală efectivă a lui Alexandru. Acest suvenir 
lugubru apăsă asupra vieţii şi a finitului noului împărat, căci cetim în ziarul medicului său Wylie două anecdote 
destul de semnificative: In timpul ultimei sale maladii monarhul zise într-o zi către d. Wylie : « Lăsaţi-mă, ştiu eu ce- 
mi trebuie, linişte, singurătate, repaos ...» într-o altă zi [î Ji zise: 

« Amicul meu, nervii mei au trebuinţă de îngrijire; sunt într-o dezordine îngrozitoare ». « Aceasta este un rău, 
replică Wylie , de care regii sunt mai adeseori atinşi decât particulari ». « Mai ales în timpul de faţă, răspunse cu 
voiciune Alexandru ... Ah ! Am destule cuvinte ca să fiu bolnav ». — În fine, într-o altă zi, fiind în aparenţă fără nici 
un atac de friguri, împăratul se întoarse fără veste către doctorul, care era singur prezent: 

« Amice, strigă el, ce faptă, ce îngrozitoare faptă!» Şi el fixă asupra medicului o privire teribilă şi neînţeleasă. 
D. Wylie adauge că prin aceste cuvinte s-a început delirul; apoi el mai declară că « Nu-şi poate permite să intre într- 
alte amănunte asupra originii afecțiunilor morale ce le simțea împăratul ». 

Alexandrul I n-avea fii — cată să credem pe maiorul Masson, pe care l-am citat deja povestind moartea 
Caterinei. Această mare prințesă veghease cu îngrijire asupra inocenței nepoților săi, pentru ca, însuraţi devreme , 
să aibă copii pe când erau încă foarte tineri. Cum se pare, Alexandru 1 fu însurat prea tânăr . Deci al treilea frate al 
său, marele duce Nicolae, era chemat să-i urmeze pe tron, în urma renunţării marelui duce Constantin. Imperiul 
rusesc era foarte agitat la 1825; în statul major al armatei intraseră idei liberale, aduse din Franța; emigrațiunea 
lăsase teorii filozofice în Rusia la boierii cei mari şi mai ales la femei. Împăratul Alexandru I nu urma această 
mişcare, din contra, sub dominaţiunea morală a d-lui Krudner , el devenise un visător, un mistic. Poate că destinul 
Său a fost să cedeze iute tronul severității brutale , şi religioase în acelaşi timp, a marelui duce Nicolae. lată cum se 
narează moartea sa: „El se dusese la Crimeea pe la finele anului 1825, spre a cumpăra teren la Urjanda şi a face să 
se construiască acolo un palat. După câteva vizite făcute contelui Woronzow , prințesei Galiţin , împăratul se duse 
succesiv la Sevastopol , la Bacci - serai şi la Klostow . În ultimele zile ale călătoriei sale, deşi temperatura se răcise , 
împăratul voi să facă o călătorie pe ţărmii acestei mări putride şi adeseori fatală ruşilor şi fu cuprins de un frig, 
încât la 18 noiembre se întoarse la Taganrog cu un acces de friguri, el scrise în aceeaşi zi la împărăteasa mamă că 
nu se simte bine, dar că se păzeşte şi că nu va fi nimic. Din nenorocire el îşi făcea însuşi iluziuni asupra stării, sale. 
Crezând că n-are trebuinţă decât de repaos, de linişte şi îngrijire, a refuzat la început remediele prescrise de medicul 
său; însă de la 25 frigurile, cari nu fuseseră decât intermitente , degenerară în friguri bilioase inflamatorie şi 


continue. Erizipelul pe care-l avea augustul bolnav la picior dispăru, ceea ce îl sperie, încât strigă: « Voi muri ca şi 


sora mea». Numai atunci se decise a lua remediele prescrise. Lipitorile aplicate [î Ji calmară inflamaţiunea pentru 


câteva ore; 


însă frigurile luară în curând un nou caracter de intensitate . Starea bolnavului devenea tot mai rea şi împăratul, 
Simțindu-şi pozițiunea, dori să primească sânta cuminecătură . Ziua de 28 o petrecu mai fără cunoştinţă, fără a 
putea vorbi şi într-o stare de letargie sau de convulsiuni nervoase. La 29 starea i se amelioră , ceea ce fu o rază de 
speranţă. Se cântă un Te-Deum în biserica din Taganrog, împăratul adormi în acea zi puţin înainte de a se face ziuă 
şi nu se deşteptă decât pe la nouă ore dimineaţa. Câteva momente înainte de a se deştepta, soarele răsărise luminos 
şi promitea o zi frumoasă de toamnă; împăratul observă aceasta şi strigă cu o voce înțeleasă şi cu un aer de 
satisfacțiune: « Ce frumoasă zi astăzi ! >> El chemă pe împărăteasa şi, sărutându-i mâna , [î Ji zise: « Trebuie să fii 
foarte obosită ? >> Şi apoi recăzu într-o slăbiciune spăimântătoare . In acea seară încă oarecari simtome favorabile 
în starea sa hrăniră speranţa ce aveau în însănătoşarea sa. O vizicătoare se aplicase , stomacul era degajat , se 
aştepta cu siguranţă o criză şi fericitele efecte ce se sperau de la ea asupra mersului maladiei . Dar la 30 orice 
speranţă dispăru; starea augustului bolnav devenea din ce în ce mai rea. Seara simţi o astfel de slăbiciune încât nu 
mai putu înghiți remediele prezentate. La 1 decembre, o jumătate oră înainte de moarte, ieşind din letargia ce n- 
avusese în 24 ore decât intervale marcate prin delir. Împăratul adeseori îşi deschise ochii, văzu toate persoanele cari 
erau împrejurul său, pe augusta sa soţie, pe baroneasa de Diebilş , pe prințul Wolkowsky , pe doctorul Wylie ... El nu 
mai putea vorbi, dar îşi conserva toată memoria. El recunoscu pe toți şi, făcând un semn împărătesii , [î Ji luă şi-i 
sărută mâna , strângând-o la inima sa; părea că-i zice ultimul adio; şi, în timpul tăcerii profunde şi dureroase ce 
provoca această, scenă sfârşiitoare , el îşi dete ultima suflare la zece ore cinzeci minute de dimineaţă. El avea 
patruzeci şi opt de ani; domnise douăzeci şi patru de ani şi asistase la asasinatul părintelui şi al moşului său, precum 
şi la moartea extraordinară a bunicei sale. De aci se pot înțelege preocupațiunile teribile ce i-au făcut amare 


ultimele zile ale vieţii sale. 


[2 aprilie 1881] 


ALEGERILE ÎN BUCOVINA 


În Bucovina sunt vacante trei mandate de deputaţi pentru Reichstagul din Viena, şi anume în colegiul electoral 
urban Suceava—Siret—Rădăuţi. În colegiul rural Suceava — Câmpulung şi aşa numita prima curie a marilor 


proprietari. Ziarul vienez „Der Osten " ne spune 


că mai mulți aventurieri din Viena ar avea de gând să vină a-şi pune candidatura sau a cumpăra voturi în 
Bucovina. Aceştia sunt nişte faliți cari de abia au scăpat de mâna procurorului ; pseudoprofesori şi falşi erudiți cari, 
sub masca mincinoasă a ştiinţei, vor să apuce un mandat şi să se laude cu el prin capitala, imperiului. Acest 
spectacol, exclamă numita foaie, este nemaipomenit şi ne prinde mirarea de ce aceşti oameni [î ]şi caută gloria 
tocmai în Bucovina şi nu rămân la Viena, unde sunt acasă şi cunoscuți! Datoria tuturor elementelor cumsecade din 
Bucovina şi mai ales a guvernului este a pune stavilă acestor manopere electorale. Autoritățile ţării să nu-şi pună 
mânile în sân şi să privească cum o ceată de şarlatani vând la licitație drepturile cele mai scumpe ale unei țări pe 
banii cămătarilor din Viena... Un bărbat ca Taaffe nu va permite ca sub ochii săi, într-o țară devotată guvernului, să 
se negustorească mandatele în modul cel mai neruşinat . După cum aflăm, candidaţii celor două dintre colegie sunt 
consilierii Pitey şi Călinescu , cari amândoi sunt bine priviți de elementele cele mai bune ale ţării şi ca atari 


trebuiesc sprijiniți şi de influința autorităţilor. 


[2 aprilie 1881] 


D-NA PEZZANA 


Aseară a fost a şaptea reprezentație a d-nei Pezzana , a acestei ilustre artiste care a fanatizat publicul oraşelor 
mari de pe cele două continente şi care la noi joacă înaintea unei săli totdeauna goale. Aseară d-na Pezzana a jucat 
înspăimântătoarea tragedie bourgeoise a lui Zola , Tereza Raquin . Emoţiunea ce a simţit-o puţinul public care asista 
la reprezentaţie este indicibilă . Ceea ce face d-na Pezzana în actele 3 şi 4 în Tereza Raquin este o producţie 


fenomenală, prodigioasă , despre care nu-şi poate face cineva o idee cât de slabă fără s-o vază. 


In Sora Tereza, ca şi în Dama cu camelii, ca şi în Tereza Raquin, producţia genialei artiste atinge aceleaşi 


proporţiuni. Mâine seară joacă pe Sora Tereza. 


Destul de rău dacă nici mâine seară publicul nostru nu va face amendă onorabilă şi nu va repara într-un chip 
strălucit indiferența lui de până acuma față cu ilustra artistă, indiferență ce, până în fine, nu s-ar putea explica decât 
prin lipsa-i complectă de gust, de inteligenţă şi de cultură. Destulă ruşine dacă şi mâine seară d-na Pezzana va juca 
fără, sală plină! 

Din parte-ne, noi, cari totdeauna ne-am cunoscut bine lumea, am dori să nu fie şi mâine seară teatrul gol. Am 
dori, dar nu prea sperăm, şi o zicem aceasta — noi, ce din nenorocire facem în ţara noastră (de acuma, în regatul 
nostru) literatură, chip şi seama artă — o zicem cu tot dezgustul de care trebuie să fie plină viața celui osândit a 
predica în pustie. 

Ne-ar părea însă foarte rău daca amicii noştri, mulți puțini câţi i-avem şi cu cari suntem chemaţi a împărtăşi 
aceeaşi soartă în dezgustătoarea viață publică de la noi, n-ar putea veni mâine seară să uite împreună cu noi, pentru 


câteva momente, această viață prin farmecul Sorii Terezii . 


[3 aprilie 1881] 


MOARTEA LUI NICOLAE I 


Vorbind de moatea ţarului ne servim de o broșură oficială, scrisă în limba rusească şi intitulată: Ultimele ore 
ale vieții împăratului Nicolae I. Acest prinț a fost un suveran foarte religios, un auster părinte de familie, un om 
politic mult ataşat tradițiunilor naţiunii sale. Fiind puţin accesibil ideilor de progres, el s-a arătat foarte ostil 
teorielor şi faptelor pe cari revoluțiunea franceză de la 1830 şi 1848 le răsp'ndise sau provocase în Europa. El 
făcuse mari dificultăţi spre a recunoaşte monarhia franceză din iulie. El a combătut din răsputeri guvernul din 
februare . Cât despre guvernul din 2 decembre, consacrat printr-un plebiscit , el îl considera ca o personificaţiune a 
antilegitimității . După douăzeci şi nouă de ani (1825 — 1854) de o domnie destul de fericită, îşi văzu prestigiul 
compromis într-un război în care alianța turcilor, englejilor şi francejilor [î Ji pregăti serioase încurcături. 
Opiniunea Rusiei, a nobilimei sale, a armatei sale, chiar a familiei sale, n-a putut să-l oprească; primele neizbânde 
ale armelor sale îl iritară . În acest moment broşura oficială rusească începe să nareze moartea acestui august 
personaj. În cursul anului 1854, munca necontenită , grijile politice şi altele [î ]i zdruncinaseră sănătatea 
înfloritoare până aci, şi constituțiunea cea robustă . Deşi mai de multe ori a fost silit să zacă, niciodată însă n-a voit 
să se publice buletine despre sănătatea sa. La 9 februare 1855, deşi d-abia însănătoşat , trecu în revistă trupele cari 


erau să intre în campanie. 


Medicii, voind să i se opună, el [î Ji întrebă: „V-aţi îngriji de boala mea dacă aş fi simplu soldat ?" — 
„Desigur, Sire, răspunseră medicii, n-am permite nici unui soldat să iasă din spital dacă, ar fi în starea în care se 
află Majestatea Voastră”. — „Ei bine, faceţi-vă datoria şi Lăsaţi-mă să-mi fac pe a mea!" A doua zi împăratul iar 
făcu imprudenţa de a ieşi, răul se mări şi plămânul drept fu atins. Vineri la 11 fu nevoi să întrerupă datoriele 
religioase ale primei săptămâni din postul mare, pe care-l ţinea cu toată familia, şi căzu iar în pat. La 17 februare 
pericolul deveni aşa de evident, aşa de amenințător , încât medicii crezură că trebuie să-l facă cunoscut marelui 
duce moştenitor. Acesta se decise să prevină pe augusta sa mamă, care, susținută printr-o tărie ce numai credința o 
inspiră, se duse lângă patul murindului. Împăratul nu se aştepta la vizita împărătesei; ea se aplecă şi-i zise cu o voce 
prea dulce: „„Amicul meu, n-ai putut să-ţi termini devoţiunile începute, nu te-ai cuminicaţ cu noi ca altădată; de ce n- 
ai face-o acum? Ştii că pentru un creştin nu e alt remediu mai salutar şi că, mulți bolnavi s-au simțit în urmă, mai 


" 


uşurați ". „Cum! răspunse iute împăratul, aici în pat? Aceasta e imposibil! Sunt totdauna fericit, totdauna doritor 


să-mi îndeplinesc datoria; voi face-o când voi fi în picioare, când Dumnezeu îmi va da forţe . Altfel m-aş putea eu 
prezenta înaintea lui culcat, dezbrăcat?" Acest respect şi fervoare avea el pentru lucrurile sfinte. Împărăteasa păstră 
tăcere; ochii ei se umplură de lacrimi şi forțele o părăsiră . — „Sunt eu oare în pericol? întrebă împăratul ..." apoi 
se opri îndată şi el se pregăti să primească sacramentele . La două ore după miezul nopții medicul, pe care 
împăratul îl onora cu încrederea sa, pierduse orice speranţă de a prelungi viaţa bolnavului. Animat şi în acelaşi timp 


îngrozit de sentimentul 


marei şi austerei datorii ce avea de împlinit şi pe care venea să i-o amintească un bilet scris în grabă de unul 
dimprejurul împăratului, el se hotărâ să declare adevărul augustului muribund . El începu să vorbească de 
întâlnirea sa cu duhovnicul Maj . Sale, „o cunoştinţă bună şi veche". „Da, zise împăratul, este un om demn şi brav; 
când l-ai cunoscut?" „în nişte împrejurări foarte triste, răspunse doctorul, când cu ultima boală a Doamnei Mare 
Ducese Alexandra Nicolaevna ; ne-am adus aminte ieri cu Maj . Sa împărăteasa; cât ar dori ea ca să-i permiteţi a 
veni să se roage lângă patul vostru, pentru ca Dumnezeu să vă deie sănătate cât mai curând ". Împăratul înţelese; el 
întoarse spre medic o privire fermă şi întrebătoare şi, cu vocea sa ordinară, zise: „Spune-mi deci, ce e? Am să mor?" 
Apoi ordonă să cheme pe fiul său cel mai mare, apoi pe fiul său Constantin cu ceilalţi copii şi pe împărăteasa. Însuşi 
împăratul anunţă apropiata sa moarte marelui duce Alexandru; membrii familiei cătară să se retragă, făcând loc 
duhovnicului Maj . Sale. După ce a fost împărtăşit, familia intră iarăşi; el ordonă să anunţe prin telegraf la Moscova 
, Varşovia şi Kiev că împăratul moare şi, vorbind de sine însuşi ca şi cum n-ar mai trăi, el adause: „Împăratul zice 
adio Moscuei ". Împăratul mai trăi câteva ore, păstrându-şi mintea întreagă, prescriind oarecari demersuri şi 
încurajând pe ai săi. 

Pe când , după invitaţia sa, preotul cetea rugăciunile de agonie, împăratul îl ascultă cu o mare atenţiune. El 
făcu adeseori semnul crucii şi în fine îşi apăsă buzele pe crucea din mâna preotului . Nemaiavând forțe de a se 
exprima prin cuvinte, el arată preotului , printr-o ultimă privire, pe împărăteasa şi pe moștenitorul, ca şi cum i-ar fi 
zis să-i consoleze şi să se roage pentru ei. De aci nu mai părăsi mânile lor, cari le strângea în ale sale. În fine, 


douăzeci minute după amiazi strânsoarea mânilor sale dispăru cu ultima bătaie de inimă. 


[4 aprilie 1881] 


[„ASUPRA manm.. "] 


Asupra maniei ce-o are onor. d. Brătianu de-a crea din liberali, din fii şi nepoți de liberali, reputațiuni 
uzurpate, primim un interesant articol, care ne dovedeşte cum un tânăr advocat ce e totodată profesor de religie, de 
caligrafie şi de aritmetică, ocrotit de aripele cancelarului nostru, devine într-o bună dimineaţă ilustru zoolog . Un caz 
pentru multe altele pe cari le avem in petto va ilustra sistemul de nepotism , favoritism şi cumul practicat fără 


cuviință de d. Brătianu. 


[5 aprilie 1881] 


UN SUCCES AL TEATRULUI NAȚIONAL 


Povestea Sânzianei şi Pepelei, feerie operetă în 5 acte de Alecsandri, muzica 


de Ştefănescu 


Rândurile de mai sus, scrise sub impresiunea imediată a reprezentării din joia trecută, le primim de la d. loan 
Slavici, unul din adevărații cunoscători ai vieţii poporului roman. Le publicăm cu atât mai bucuros cu cât ele 


reproduc foarte bine simţirile numeroşilor spectatori care au rămas încântați de noua piesă a d-lui Alecsandri. 


Din parte-ne adăogăm numai un cuvânt de recunoştinţă pentru actuala direcțiune a teatrelor. După părerea 
noastră unele din organele de publicitate sunt nedrepte pentru d. loan Ghica. Orice am avea de zis în contra d-sale ca 


fost preşedinte de consilii minis - 


teriale , ca preşedinte al consiliului teatral credem că merită numai laude şi că o critică imparţială va recunoaşte în d- 


sa meritul de-a fi făcut din scena Teatrului Naţional tot ce se putea face cu autorii şi cu actorii ce-i avem! 


[5 aprilie 1881] 


[IERI FIIND pRocEsIUNEA ..."] 


Ieri fiind procesiunea de înmormântare a răposatului general Ion Ghica, fost ministru plenipotențiar la St 
Petersburg, n-am fi crezut că până şi acest eveniment trist va constitui repede un factor în calculul de permutațiune 
ministerială cu care ilustrul nostru cancelar ne-a obicinuit atât de mult de la venirea sa la putere. Se vorbeşte în 
adevăr că, în locul generalului, va trece la St. Petersburg d. Nicolae Creţulescu, actual ministru plenipotenţiar la 
Roma, iar în postul celui din urmă se va numi d. Teriachiu , care va schimba ostenitorul fotoliu de ministru al celor 
dinlăuntru cu plăcuta sinecură a reprezentațiunii țării în Italia. 

Această permutare se va face fără îndoială în urma planului d-lui Brătianu de a-şi reconstitui cabinetul şi de-a 
se prezenta M. Sale Regelui cu ocazia încoronării alăturea cu nişte oameni cari să dea garanţii mai serioase pentru 
organizarea monarhică a țării. 

Nu ştim în adevăr şi e poate indiferent de-a şti numele persoanelor cabinetului nr . 39 sau 40, pentru că din 
parte-ne nu-l credem nici pe d. Brătianu în stare de a avea vederi largi, hotărâte şi statornice, nici majorităţile în stare 
de-a suporta un cabinet compus din elemente eterogene , nici credem în fine că asemenea elemente , întru cât sunt 
serioase şi ar putea împlini misiunea ce li se destină, ar primi, ar fi figuri de şah şi sticluţe de caleidoscop în mânile 
cancelarului nostru. 

Un lucru însă cată să recunoaştem. Schimbarea la față a partidului roşu, renunțarea la principiile lui din trecut, 
apostazia şi lepădarea de republicanismul şi de antidinasticismul de până mai anțărț , amenda onorabilă făcută 
principiilor monarhice şi conservatoare prin votarea regatului şi a succesiunii, prin renegarea vieții lor întregi i-au 
slăbit pe roşii, i-au făcut pentru câtva timp imposibili . În politică adevărul consistă în tăria convingerii cu care cineva 
reprezintă o serie de idei, deci în caracter. Când publicul vede că acea serie de idei nu era decât un pretext, un mijloc 
de-a ajunge la putere, o logomahie menită a ascunde lipsa de principii şi apetiturile, el pierde încrederea în caracterul 
comedianților politici şi, chiar daca ţara judecătoare aprobă schimbarea la față ca ceva ce se potriveşte cu vederile ei, 
oamenii cari s-au schimbat sunt judecaţi din punctul de vedere al intereselor personale, al pensiilor reversibile, 
funcțiilor şi diurnelor pentru cari au operat o asemenea schimbare, iar nu din acela al intereselor ţării. Țara este contra 
republicei, ea e monarhică. Cu toate astea republicanul sincer, care până la capătul vieții sale ar ţinea la programul 
său, ar fi respectat ca om de caracter, ca om statornic care merită încredere, deşi nimenea nu-l însărcinează a 
reprezenta idei ce nu sunt împrăştiate de tară. Când însă cineva a fost republican la Ploieşti numai pentru că n-avea 
slujbă, iar din momentul în care a căpătat-o se leapădă de tot trecutul lui şi escamotează principiile adversarilor săi 
politici, pentru a se drapa cu ele, făcându-se a nu şti ce au fost până ieri, atunci țara cunoaşte cu cine are a face şi nu-i 
mai dăruieşte încrederea pentru nici o împrejurare. 

Astfel stă azi lucrul cu roşii. 

Nimeni nu poate crede că oamenii cari-n decurs de zeci de ani au semănat anarhia, lipsa de respect faţă cu 
Coroana şi cu orice autoritate constituită, egalitarismul american pot astăzi să puie temeliile unei solide organizări 
monarhice şi creştine. D. Brătianu o simte asta atât de bine încât în timpul din urmă s-a vorbit mult despre lepădarea 
sa de elementele acelea dintre roşii care reprezintă esența partidului său, de Caradale, de Pătărlăgeni etc. Noi nu ştim 
modul în care voieşte s-o facă, nici credem că e cu putinţă, nici admitem ca corectă o asemenea procedare. Din contra 


credem că e bine ca un partid 


să cază spre folosul său şi al țării prin sleirea puterilor proprii, pentru a se renaşte din sine însuşi şi a se întoarce iar 
prin puteri proprii, nu prin infuziune de sânge străin. 


Daca e vorba ca ţara să crează în sinceritatea monarhismului şi dinasticismului roşu, ea trebuie să-i vază din 


nou în opoziție. Aci îşi vor arăta arama. Aci se va putea constata daca în adevăr încoronarea regelui e şi încoronarea 
vieţii d-lui C.A. Rosetti şi daca republica ploieşteană şi revoluţia în permanenţă e redusă azi la un singur campion , la 
tânărul Caligari , cel trimis peste granițele Franţei. Demonstrandum est şi a o demonstra nu o pot adversarii noştri 
decât în opoziţie fiind. 

Oricine simțind aceasta, e natural ca d. Brătianu să afle pretutindenea uşile închise şi să întâmpine un refuz net 


din partea acelora pe cari - i oblicise pentru a-şi opera nouăle permutațiuni ministeriale. 


[6—7 aprilie 1881] 


[, CRIZA MINISTERIAL Ă ... "] 


Criza ministerială continuă şi până acum nu se ştie chiar în sferele guvernamentale cine va fi însărcinat cu 
compunerea noului cabinet. În întrunirea din urmă a majorităţilor celor două Camere, întrunire care s-a ţinut după 
depunerea demisiilor cabinetului în mâinile M. Sale Regelui, d. I. C. Brătianu a declarat că, pentru motive de sănătate 
pe de o parte, iar pe de alta pentru motive de conveniență parlamentare , d-sa se retrage de la putere şi nu mai poate 
primi sarcina reconstituirii cabinetului. Dintre asistenți au luat cuvântul mai mulți, între cari şi d. senator Ion Ghica. 
Toţi au îndemnat pe d. I. C. Brătianu să se însărcineze cu formarea noului cabinet. D. Brătianu, promițând că oricare 
ar fi guvernul liberal care se va forma, d-sa [î ]i va da tot concursul şi că acest concurs nu va fi slab pentru aceea că d- 
sa nu va lua parte la guvern, a spus că lasă d-lui C.A. Rosetti sarcina de care e vorba. D. prezident al Camerii 
declinând onoarea acestei sarcine, d. Brătianu a stăruit ca majorităţile Camerelor să dea mandat prezidenţilor 
acestora, dd . C.A. Rosetti şi Dim. Ghica, spre a alege dânşii pe unul dintre membrii partidului guvernamental şi a-l 
desemna Coroanii pentru ca dânsa să-l însărcineze cu formarea cabinetului. Majoritatea rămase cu toate astea 
nestrămutată în declaraţia făcută odată că doreşte ca d. Brătianu să formeze ministerul. D. Brătianu de asemenea 
repetă declarația că nu poate primi această sarcină. Se zice că d. Brătianu ar fi spus că această hotărâre nestrămutată 
şi-a luat-o din cauză că este sătul de politica de interese personale de care este condusă majoritatea partidului şi care 
politică nu spera că va fi părăsită, deoarece toate sfaturile d-sale n-au servit până acuma la nimica. În urma acestora 
se zice că d. Dim, Brătianu, ministrul român la Constantinopol, va fi chemat de acolo de cătră M. Sa spre a primi 
sarcina pe care o refuză d. I. C. Brătianu. Se vorbeşte de asemenea de d. senator I. Ghica. 

Oricum ar fi, noi nu vedem ce bun poate ieşi pentru ţară din această a 37-a încarnaţiune a lui Vișnu demagogic 
ce se numeşte I. C. Brătianu. Fie d-sa în persoană la putere sau rămână după perdea, cum a făcut până astăzi colegul 
d-sale d. C. A. Rossetti , nimic nu va fi schimbat; aceiaşi oameni, acelaşi sistem, aceleaşi rezultate. Şi cu toate astea 
dindărătul acestor majorităţi oficiale stă țara întreagă nemulțumită şi dezgustată . Lacomii din Adunările roşie au 
speriat pe însuşi îndopătorul lor. D. I. C. Brătianu nu le-a ascuns în adunarea intimă de la Senat sentimentele sale. Dar 
dacă însuşi d. Brătianu, care a fost cumpărătorul acestor conştiinţe , nu mai vrea să continue această tristă meserie, 
daca dezgustul îl îneacă şi se gândeşte cu dor la viaţa privată, cari pot să fie sentimentele țării, ce de cinci ani şi mai 
bine plăteşte această negustorie? 

Cine nu ştie afacerile scabroase (sau scârboase pe româneşte) săvârşite de corifeii partidului, rechiziţiile 
Mihălescu - warszawsky rămase nepedepsite , jocurile la bursă cu ocazia răscumpărării căilor ferate şi a acţiunilor 


Băncii Naţionale, bacşişurile luate cu ocazia 


împământenirilor evreilor denunțate prin presă de însăşi victimele ? Pe lângă acestea oricare deputat sau senator roşu, 
fie omul cel mai mărginit sau cel mai necinstit , ceea ce se întâmplă mai adeseaori , este un mic satrap în judeţul său. 
De este proprietar, numai tocmelele lui se aplică, fie ele cât de abuzive şi cât de nedrepte. Numai pe la moşia lui trec 
puţinele şosele ce se fac; orice abuz [î ]i este permis. De este avocat, numai procesul pe care dânsul îl apără este sigur 
de a fi câştigat şi, fiindcă tocmai cauzele rele caută în influenţă tăria ce nu o au din punctul de vedere al dreptului sau 
al echităţii, ne putem da lesne seama de starea justiţiei în judeţe . Să mai adăogăm pe lângă acestea nenumăratele rude 
ale acestor tirani parlamentari cari ocupă toate funcțiunile şi cărora, se poate zice, totul este permis. 

lată starea de lucruri de care însuşi autorul ei începe a fi dezgustat , cu atât mai mult că nimic nu satură pe 
aceşti îndopaţi şi cu cât li se dau mai multe satisfacțiuni cu atâta pofta de mâncare le creşte, căci, cum zice francezul , 
l'appétit vient en mangeant . 


Până şi stabilimentele de binefacere înființate pentru bolnavi a devenit un mijloc de ingerență politică, fiind 


date la discreţia câtorva personalităţi influente . Asemenea tutunurile , Casa de Depuneri şi Consemnaţii , 
administraţia căilor ferate au devenit atâtea pretexte pentru a se căpătui senatori şi deputaţi ai majorităţii. În contra 
spiritului şi chiar a literii Constituţiunii Camera şi Senatul sunt compuse în mare parte de funcționari retribuiţi de stat 
sau de instituţiuni cari atârnă de stat. 

Astfel aceste Adunări născute din corupție, trăind prin corupție, nu pot pieri decât prin însuşi excesul corupţiei 
lor. Momentul în care chiar născătorul lor, d. Brătianu, caută să zică: Destul! pare că a sosit daca d-sale [î Ji mai 
rămâne o schinteie de patriotism şi de probitate, daca şi aceasta nu este una din acele înscenări cu cari ne-a deprins. 

Singurul remediu, după părerea noastră, nu poate fi o nouă combinațiune de nulităţi roşie lipsite de astă dată şi 
de ţifra care le da oarecare valoare, adecă de prezența d-lui I.C. Brătianu în minister; scăparea ţării nu poate fi decât 
într-o totală schimbare de sistem şi de oameni. 

Daca mai rămâne ceva virilitate în instituțiile noastre politice, oarecare spirit politic în sferele înalte cari 
hotărăsc de soarta noastră, această schimbare nu mai poate fi întârziată nici cu un moment. Daca nu, vom merge aşa 


până la ruina materială şi la descompunerea morală desăvârşite . 


[8 aprilie 1881] 


[IN URMA norăRâRu LUATE ... "] 


În urma hotărârii luate de d. Brătianu de a părăsi puterea, confrații noştri de la „Românul" au cam ajuns în 
doaga copiilor. Chiar în numărul în care foaia încă guvernamentală anunță nestrămutata hotărâre a primului ministru 
ea aplică partidului conservator cinci coloane pline de insinuațiuni cari de cari mai copilăroase. 

Când cu sporirea lefii miniştrilor d. Brătianu declarase că poate renunţa la acest spor, că se poate sacrifica cum 
s-au sacrificat coreligionarii săi politici de la 1848, din cari unii au şi murit. Noi am zis: D-zeu să-i ierte ! Ştim 
pozitiv că din numărul mare de pensionari ai sultanului cari, departe de-a suferi amărăciunea exilului, huzureau de 
bine în străinătate, n-a murit absolut nici unul de mizerie sau de privaţiuni . Unul singur, un militar, s-a stins de 
nostalgie şi de dorul copiilor. Alţii, daca i-a odihnit D-zeu, aceasta s-a întâmplat pentru că nu mai aveau zile şi pentru 
că o moarte avem cu toţii. Contimporani de-ai d-lor C.A. Rosetti şi I. Brătianu, confrați în exiliu , se vor însărcina 
credem a descrie mizeria onor. tagme patriotice, care, la dreptul vorbind, în străinătate s-au obicinuit a trăi bine, pe 
mare şi de-a gata, încât întorși în ţară, nu le mai ajung zece lefuri şi zece diurne. Şi această părere a noastră, realistă 
cu totul, că vro pagubă pentru ţară nu e daca D-zeu [vrea] ca şi Caradalele ori Cariagdii să dea ortul popei , 


„Românul" o numeşte „apel la asasinat”. 


Ei onorabili, cei mai mulți dintre oameni nu se nasc decât spre a se stinge făr' a lasa nici o urmă pe pământ . E 
păcat în adevăr că morgenii şi talente cari costă puţin şi produc mult; e păcat că decreşte populaţia productivă şi 
muncitoare a acestei țări; e păcat de oricine care cu mintea ori cu braţul au contribuit în adevăr la înflorirea tării. Dar 
de cei mai mulți din d-voastră o să ştie ceva posteritatea? Nu dorim scurtarea zilelor nimărui: zicem numai că ţara nu 
s-ar resimți de pierderea reputaţiilor uzurpate, cari o costă atât de mult fără a-i fi adus vreun folos. 

Dar punându-ne chiar în ipoteza „Românului" şi botezând cu numele de fapte mari o sumă din evenimentele 
de-o valoare curat formală cîte s-au petrecut de la 1848 până acum, dând partidului roşu recunoaşterea pe care el o 
pretinde, dar pe care faptele n-o justifică decât în minimă parte, vedem totuşi că socoteala patrioților e făcută demult. 
Ei singuri şi-au fixat după plac preţul faptelor lor, căci şi-au creat pensii, diurne, lefuri ad-hoc, păsuieli , prin urmare, 
chiar daca au făcut ceva, gratis n-au făcut nimic şi nu ştim de unde ar mai veni pretenția unei recunoştinţe cu totul 
speciale din partea ţării şi a posterității . 

Meritul consistă în disproporţia dintre ceea ce un om costă şi ceea ce produce. Când el costă puţin pe societate 
şi produce mult, ea are cuvânt de-a-i deplânge pierderea. Dar când el ia de la societate de zece sau de o sută de ori pe- 
atâta pe cât fac în realitate închipuitele sale merite nu înțelegem ca, pe deasupra tuturora, să mai facă cererea de-a i se 


ridica statuie de marmură şi de-a se săpa pe table de metal stihuri de neuitare din partea naţiunii recunoscătoare! 


[8 aprilie 1881] 


[ÎNTR-UN ARTICOL CU MULT PREA LUNG ...”] 


Într-un articol cu mult prea lung pentru obiectul ce tratează, „Românul" face cele mai copilăroase insinuaţiuni 
la adresa partidului conservator şi a câtorva din membrii lui, cercând a dovedi că noi semănăm ură şi aruncăm 
calomnii contra partidului roşu. Am relevat ieri încheierea acelui articol în care „Românul" zice că facem apel la 
asasinat. 

Să ne-nţelegem odată. 

Dacă descrierea partidului roşu astfel cum este el în cea mai mare parte a lui e în stare a produce ura spiritului 
public, vina nu este a noastră, ci a adevărului. 

Să amintim numai câteva fapte. D. Mihălescu, cucernicul canonizat , declară în Senat că „scabroase afaceri" 
au existat în adevăr şi că d-sa ridică cu eleganta sa mână un colțuleț al vălului ce le acopere. Oare majoritatea 
Senatului se formalizează de-o asemenea gravă denunţare , care arunca suspiciunea asupra unui ministru, asupra 
multor înalți funcționari ai statului ? Oare majoritatea simte că autoritatea statului şi încrederea ce cetăţenii cată s-o 
aibă în ea e lovită în față, e zdruncinată prin o asemenea suspiciune , aruncată de-un om care era în stare a cunoaşte 
afacerea de-aproape, de vreme ce dirija însuşi cărăturile armatei ruseşti? 

Nu, majoritatea se face ne - aude ne-a vede şi trece la ordinea zilei. 

Oare un asemenea fapt e de natură a inspira iubire pentru partidul liberal ? Nu mai vorbim de răscumpărare. 
Cea mai populară cestiune din România o numea onor. Costinescu. „Impusă din afară", şoptea d. Brătianu în Senat. A 
trata de cea mai populară o cestiune impusă este oare un fapt menit a inspira încredere în guvern şi în partid? 

Dar nu e deputat roşu să nu aibă cîte două - trei funcții deghizate sau fățişe, nu e unul care să nu fie legat de 
guvern prin interese materiale şi personale, încât fiecare ridicare de mână în adunări e cântărită cu aur. Nepotism, 
cumul, favoritism, păsuieli , întreprinderi, joc de bursă în Cameră — toate acestea sunt făcute a inspira iubire pentru 


partidul roşu ? 


Calomnie, calomnie! strigă foile lor. Probaţi toate acestea punct cu punct! Multe sunt lesne de probat pentru că 
sunt pe faţă. Multe însă se impun prin natura lucrurilor. Nu e ciudat a vedea o mulțime de oameni, săraci până ieri, că 
au dovedit milionari peste noapte numai şi numai prin faptul că sunt deputați şi oameni de-ai partidului ? Cu diurna 
de doi galbeni pe zi nu se pot face minuni, oricum i-ai învârti . Trebuie dar să admitem cauze ascunse şi ilicite de 
îmbogățire. 

Şi cu ce se drapează toate mizeriile acestea? Cu costumul unor evenimente politice cari, în a noastră părere, s- 
ar fi îndeplinit oricine ar fi fost la guvern. E evident că, după războiul din Crimeea, protectoratul Rusiei trebuind să 
cază, iar suzeranitatea Porții fiind istoriceşte şi în sine foarte slabă, românii au putut face în dragă voie tot ce le-a 
venit în minte. E asemenea evident că după ultimul război, prin chiar natura lucrurilor, România trebuia să devie 
independentă, oricine ar fi fost la guvern. 

Programul naţional n-a fost nicicând esclusiv al roşiilor. El e punct cu punct coprins în programul junilor 
conservatori din Adunarea ad-hoc a Moldovei, el e cuprins în actele lui Grigorie Vodă Ghica; el a fost deci adoptat de 
roşii ca de toate celelalte partide. 

Şi când faptele dumnealor sunt de natură a inspira ură spiritului public şi indignațiune omului onest, oricât de 
sobru ar fi povestite, după opinia „Românului" conservatorii sunt cei cari seamănă amărăciune, ură, calomnie, apeluri 
la asasinat în contra d-lor Carada, Cariagdi, Mihălescu ? 

În orice caz ura noastră, daca este, e foarte teoretică. Roşii au dat toate ministeriile conservatoare în judecată, 
bine înțelegându-se fără nici o cauză. Conservatorii n-au dat pân - acuma nici un cabinet roşu în judecată, nici pentru 
vină vegheată . 

Senatul a dat un vot formal contra convenției Stroussberg. D. Brătianu dizolvă Senatul, pune în executare 
convenţia fără ca ea să fi avut putere de lege, calcă deci în mod fățiş Constituţia şi nimeni nu l-a dat în judecată. 

Iată ura conservatorilor! 

Pentru a justifica faptul de la 11 fevruare şi înălțarea ulterioară a generalului Lecca, „Românul” aduce 
exemple şi analogii istorice. 

De unde sunt luate acele exemple? 

Din Spania. 


Frumoasă ţară Spania, dar ca model de onestitate civică şi de conduită militară nu poate fi citată astăzi. Mai 


târziu , după ce se va regenera, după ce va avea iar vreo 40 milioane locuitori ca sub Carol V, am putea sta de vorbă 
despre ceea ce se întâmplă la ei. „Românul" nu trebuie să uite că Spania acum două sute de ani avea armata cea mai 
puternică, flota cea mai puternică, bogății imense, patruzeci milioane locuitori, c-un cuvânt era cea dendâi putere 
europeană. Ca să cază la nivelul de astăzi trebuia în adevăr să se fi întâmplat fapte ca acele ale d-lui Serrano . 


Decăderea averii publice şi decreşterea e totdauna rezultatul unei decăderi morale. 


[9 aprilie 1881] 


[„D. DIMITRIE BRĂTIANU SOSEŞTE ..."] 


„D. Dimitrie Brătianu, soseşte, d. Dimitrie Brătianu a sosit!" lată Buna Vestire pe care patrioții o colportează 
cu bucuria în față. Cât un purice li se făcuse inima şi pe - aci , pe - aci să se scuture din copacul bugetului ca frunzele 
toamnei. Închipuiască-şi cineva dezastrul patriotic, acum imediat înainte de Sf. Gheorghe, când sunt de plătit chirii . 
Nu trebuie să se uite că, daca o parte a tribului s-au îmbogățit, patrioți de profesie există atât de mulți pe suprafața 
pământului încât toţi nu s-au putut îmbogăți şi mulți încă sunt avizaţi la postul Sfântului Buget dacă n-au de gând să 
postească tot anul. 

Ei, d. loan Brătianu seamănă acelui copac lăudat de zicătoarea sanscrită , pe care frunză cu frunză "1 culeg 


păsările, pe-a cărui ramuri petrec maimuţele , în a cărui umbră 


căprioarele odihnesc, în a cărui scorburi petrec furnicile şi din florile căruia albinele culeg miere. Om vrednic de toată 
lauda, toate membrele sale sunt în lume pentru fericirea tagmei ; gura pentru a rosti fraze pe cari frunză cu frunză le 
ciupesc ciorile organelor patriotice, mâna subscriitoare de decrete , ochii cari aleg oameni mari pentru a-i face 
miniştri, pulsul inimei care e ceasornicul vieţii patrioţilor. Ce s-ar alege în adevăr din roşii daca cele două ceasoarnice 
într-un gând şi într-o bătaie, Rosetti brătianu , ar înceta de-a merge ? Ar fi avizaţi a asculta locuţiuni latine, greceşti şi 
nemţeşti de la onor. d. Chițu , şi locuţiunile nu sunt diurne; ar fi reduși a citi poeziile neogreceşti ale lui Serurie sau 
câteva Din orele de repaos ale lui Radu Pătărlăgeanu şi acestea nu sunt slujbe acătării, sunt ca loboda în zi de Paşti. 

Hotărârea , în aparenţă neclintită, a d-lui loan Brătianu de-a se retrage la Măgura şi de-a încredința frățini-său 
compunerea unui cabinet, deşi e un căpiţel de nădejde pentru inimele patriotice, totuşi nu e de natură a le linişti. O 
deputaţiune a majorităţii Camerei şi alta a majorităţii Senatului, această din urmă cu chiar î [nalt] P[rea] S[finţia ] Sa 
părintele mitropolit al Ungro - vlachiei în frunte, au insistat pe toate căile, prin viu grai şi în scris, sub proprie 
iscălitură şi cu punere de deget, ca d. Brătianu să rămână prezident de Consiliu, „fiind prezenţa lui la cârma statului 
absolut legată cu interesele şi viitorul României". î [nalt] P[rea] S[finţia ] S[a] e desigur un prea bun teolog şi un prea 
învăţat călugăr ca să nu vază că în fraza Ni Dieu, ni Maitre a lui Blanqui, apoteozat de „Românul, e cuprins viitorul 
religiei creştine în România; e prea bun arhipăstor al neamului ca să nu cunoască că în emanciparea evreilor pe 
categorii e o garanţie mai mult pentru bunul trai al creştinilor; e politic prea prevăzător pentru a nu se fi convins că în 
principiile republicane, ateiste şi socialiste ale d-lor Sihleanu, Caligari, Vintilă şi Horia Rosetti, dr. Russel şi alții e 
cuprins tocmai viitorul acela al României cu care prezenţa la putere a d-lui Brătianu este absolut legată. Dar să nu 
mai vorbim de astea. 

Am observat de mult că fostul promotor al separării Moldovei [de] Țara Românească a devenit patriot pentru 
cuvinte analoge ca acelea ale onor. d. Lăţescu, deşi, în treacăt vorbind, biserica ar trebui să fie deasupra partidelor şi 
ar avea datoria de-a apăra interesele ei proprii, iar nu a se face sprijinitoarea cutărui sau cutărui partid politic. 
Mulțimea despărțeniilor , crescânda ireligiozitate a claselor de jos, nerespectarea sărbătorilor, pe care capitalul egoist 
şi străin le răpeşte săracului, lipsa de învăţătură a bietului cler de jos şi a celui de sus, apatia cu care biserica stă în 
faţa cestiunilor sociale, păgânizarea instituţiilor, legilor şi a organizaţiei muncii, camăta şi desfrâul moravurilor, lipsa 
unui învățământ ecleziastic într-o țară unde atâtea episcopii şi atâtă preoțime există de sute de ani, iată cestiuni cari ar 
trebui să preocupe pe prelați ; nu însă dacă cedarea Basarabiei şi răscumpărarea drumurilor de fier e sau nu e legată 
cu viitorul României. 

Dar în sfârşit , cu toată insistența î [nalt] P[rea] S[finţiei ] S[ale], d. I. Brătianu persistă în hotărârea sa şi d. D. 
Brătianu e însărcinat cu formarea unui nou cabinet. E prea adevărat că d. Dumitru Brătianu n-a inventat iarba de 
puşcă şi, afară de O datorie de conştiinţă către fara sa, absolut nimic alt nu-l autoriză a se crede chemat la moşirea 


cabinetului no. 39 sau 40. Ca ministru plenipotenţiar la Țarigrad d-sa era dobrei ciolovek , întreba la Poartă din când 


în când cum stă cu sănătatea M. S. Sultanului, mai dezbătea vro mare chestie europeană cu vro aga sau vrun efendi, 
împărțea universul după geografia Slăniceanu şi încolo nu făcea numărui nici bine nici rău, nici cald nici rece. Ce-o fi 
însemnând ca prim ministru ştie unul Dumnezeu. Fost ministru de resort, se distingea prin împrejurarea că se 'nchidea 
în cabinet ore întregi. Când pleca acasă, oamenii ce veneau să vază ce făcuse ilustrul om de stat în dulcea sa 
singurătate găseau risipiţi pe biurou şi pe covoare mulți cocoşi de hârtie , admirabil lucraţi şi cadavre numeroase ... de 
muşti. Garantăm autenticitatea acestor fapte mari din trecutul d-lui Dimitrie Brătianu. Prin urmare nu mai poate fi 
îndoială că secundogenitul e un mare om de stat şi (în predmetul cocoşilor ) o inteligență abilă. E scris omului pe 
frunte că, oriunde va ajunge, să nu fie nimic mai mult decât ceea ce e în adevăr. Dar de vei scoate apă din marea vieţii 
publice sau din izvorul unei ocupaţiuni mai modeste, şi ici şi colo ulciorul nu încape decât tot atât cât intră în el şi 
cine a prins muşte la Bucureşti, le-a prins şi la Țarigrad şi le va mai prinde încă oriunde ar ajunge Dumitru şi lon! 
Departe griva de iepure. Roşii au cuvânt de-a fi îngrijiţi de viitor şi de-a nu vedea în ultima schimbare decât începutul 
sfârşitului , 


[10 aprilie 1881] 


[„RETRAGEREA D-LUI ION BRĂTIANU "] 


Retragerea d-lui Ion Brătianu va rămânea pentru câtva timp obiectul comentariilor zilei. 

Cauzele retragerii sale sunt multe şi varii. 

După o politică de acțiune mai mult ori mai puţin favorabilă, care avea de obiect nu organizarea țării, ci numai 
poziţia ei internaţională, venise timpul muncii adevărate, a ridicării țării, nu în ochii şi părerea altora prin rang şi titlu, 
ci în ochii ei proprii, a ridicării din ea însăşi, a dezvoltării interioare. 

Signalul unei serii de necesități interne a fost dat prin proclamarea regatului. Pentru ca regatul să nu fie un 
cuvânt gol d. Brătianu trebuia neapărat să vizeze la o organizare monarhică, la garanţiile neapărate pentru 
funcționarea normală şi regulată a organismului statului. Partidul său, departe de-a pricepe asemenea necesităţi, n-a 
văzut în proclamarea regatului decât o formalitate; el n-a priceput că cine-a intrat în danţ trebuie să joace şi că, odată 
admisă teza, toate consecuențţele ei sunt date de mai nainte. 

Legea în contra străinilor, cari ar compromite interesele statului, e monarhică. Ei bine, daca mai mulți membri 
din opoziţie ar fi lipsit din Cameră, proiectul de lege ar fi trecut c-o majoritate de un vot numai. 

E a se însemna totodată că d. C.A. Rosetti n-a prezidat acea şedinţă. Faţă deci cu consecuenţele întemeierii 
monarhiei, majoritatea compusă din demagogi au început să şovăiască . Acest incident au dat loc la un schimb de 
cuvinte semnificative între d-nul Ion Brătianu şi d. C.A. Rosetti: „Daca "i aşa, fă-te d-ta prim ministru ", ar fi zis cel 
dendâi către cei de-al doilea. — „Ba, daca eu sunt cauza tuturor relelor, nu primesc nici eu această sarcină", ar fi 
răspuns d. Rosetti. C-un cuvânt majoritatea actuală s-arată incapabilă de - a - şi aplica în mod organic regalitatea pe 
care a votat-o , atât de incapabilă încât nici nu simte esența lucrului, nici nu pricepe ce i se cere. E drept că în fața 
căderii, în fața pericolului pierderilor materiale, esenţiale pentru masa roşiilor când cade de la guvern, ei s-au mai 
prosternat cu toţii înaintea şefului lor, dându-i carte blanche să facă ce-o voi şi să compuie ministerul cum va voi. D. 
I. Brătianu a refuzat. 

Ca să se vază că există în adevăr un uşor antagonism între d. I. Brătianu pe de o parte şi d. C.A. Rosetti cu 


majoritatea de alta, reproducem următoarele din primul București al „Românului" de azi: 


Înţelegem retragerea d-lui I.C. Brătianu fără a o aproba pe deplin. 


De ce „Românul" nu aprobă această retragere? 


Despre d. Dumitru Brătianu „Românul" zice că 
p 39- 


este unul din acei vechi şi neobosiți luptători ai ideilor liberale şi democratice , unul din rarii şi eminenții bărbați cari un singur 
moment n-au slăbit în lupta pentru aceste principie, un singur moment nu s-au îndoit că-n ele şi numai în ele stă mântuirea ş- 


asicurarea viitorului poporului românesc. 


Aceste şiruri trebuiesc bine citite. 
Va să zică Dumitru n-au slăbit un singur moment; Ion au slăbit, Dumitru nu s-au îndoit un singur moment că-n 


ideile liberale şi democratice stă mântuirea , Ion s-au îndoit. 


Trebuie să însemnăm aci că d. Dum . Brătianu, departe de-a fi un rar şi eminent bărbat, e foarte de mijloc ca 
inteligență şi daca Ion nu e un geniu, Dumitru nu e nici măcar foarte deştept. Ar fi o eroare a se crede că principiile şi 
aspiraţiunile lor sunt identice. De mult şi la orice ocazie a fost un oarecare antagonism politic între cei doi frați, care 
se manifesta prin opiniile deosebite pe cari şi le formula cel mai mic la ocazii date. Astfel broşura 0 datorie de 
conştiinţă către țara mea, oricât de netedă şi linsă în privirea termenelor , e îndreptată în contra politicei esterioare a 
fratelui Ion. 

Aşadar alegerea d-lui Dumitru Brătianu ca prezident de Consiliu e o demonstrație, slabă, în adevăr, dar 
caracteristică a partidului contra şefului de pân' acum . 

Asupra activităţii noului prim ministru circulă două versiuni . După unii, secundogenitul (în toate privirile) ar 
fi având de gând a veni în sfârşit cu visul de aur al Pătărlăgenilor , c-un ministeriu omogen. După alţii ar forma un 


ministeriu de tranziţie . 


Oricum ar fi, noul ministeriu nu va avea nici activitate însemnată, nici durată lungă. Caracterul lui cel 
provizoriu e indicat de mai nainte. Se poate să fie un ministeriu de alegeri şi, pentru acest scop special, am dori în 
adevăr ca el să se constituie astfel încât să garanteze cât se poate de bine libertatea alegerilor. Astăzi, când roşii au 
abjurat formal republica, agitaţiile de uliţă, conspirațiunile , revoluţia în permanență şi turburarea de meserie, țara are 
nevoie de armonizarea intereselor ei, de armonizarea claselor ei, de-o politică în adevăr de stat şi nu de partid. Noi 
credem că majoritatea partidului roşu, esceptând pe câțiva , e incapabilă de-a pricepe o politică de stat şi va înclina 


totdeauna la politica de partid. Dar asupra tuturor acestora judecata ar fi prematură. 


[Il aprilie 1881] 


[„„ŞI IARĂȘI BAT LA POARTĂ ...”] 


Şi iarăşi bat la poartă cu degetele moi florile primăverii şi, unde acum cinci sute de ani turmele lui Bucur 
ciobanul se pierdeau în orizontul şesului , astăzi mii de grădini contrastează în tânără verdeață cu zidurile albe şi 
acoperemintele strălucite ale caselor şi cu turnurile bisericilor; iar duiosul ritm al clopotelor ne vesteşte vechea şi 
trista legendă că astăzi încă Hristos e în mormânt , că mâine se va înalţa din giulgiul alb ca floarea de crin, ridicându- 
şi fruntea sa radioasă la ceruri. 

Tristă şi mângâietoare legendă ! lată două mii de ani aproape de când ea au ridicat popoare din întunerec, le-au 
constituit pe principiul iubirii aproapelui , două mii de ani de când biografia fiului lui Dumnezeu e cartea după care 
se creşte omenirea. Învățăturile lui Buddha , viața lui Socrat şi principiile stoicilor , cărarea spre virtute a chinezului 
La-o-tse , deşi asemănătoare cu învățămintele creştinismului , n-au avut atâta influenţă, n-au ridicat atâta pe om ca 
Evangelia , această simplă şi populară biografie a blândului nazarinean a cărui inimă au fost străpunsă de cele mai 
mari dureri morale şi fizice, şi nu pentru el, pentru binele şi mântuirea altora. Şi un stoic ar fi suferit chinurile lui 
Hristos, dar le-ar fi suferit cu mândrie şi dispreț de semenii lui; şi Socrat a băut paharul de venin, dar l-a băut cu 
nepăsarea caracteristică virtuţii civice a anticității . Nu nepăsare, nu despreț: suferința şi amărăciunea întreagă a 
morții au pătruns inima mielului simţitor şi, în momentele supreme, au încolţit iubirea în inima lui şi şi-au încheiat 
viața pământească cerând de la tată-său din ceruri iertarea prigonitorilor . Astfel a se sacrifica pe sine pentru semenii 
săi, nu din mândrie , nu din sentiment de datorie civică, ci din iubire, a rămas de atunci cea mai înaltă formă a 
existenţei umane, acel sâmbure de adevăr care dizolvă adânca dizarmonie şi asprimea luptei pentru existenţă ce 
bântuie natura întreagă. 

E uşoară credinţa că prin precepte teoretice de morală, prin ştiinţă, oarecum, omul se poate face mai bun. 
Omul trebuie să aibă înaintea lui un om ca tip de perfecţiune după care să-şi modeleze caracterul şi faptele. Precum 
arta modernă îşi datoreşte renaşterea modelelor antice, astfel creşterea lumii nouă se datoreşte prototipului omului 
moral, Isus Hristos. După el încearcă creştinul a-şi modela viața sa proprie, încearcă combătând instinctele şi 
pornirile pământeşti din sine. Chiar daca dezvoltarea cunoştinţelor naturale se îndreaptă adeseori sub forma 
filozofemelor materialiste în contra părții dogmatice a Scripturii, chiar daca în clasele mai culte soluţiuni filozofice a 
problemei existenţei iau locul soluţiunii pe care o dă Biblia, caracterele crescute sub influenţa biografiei lui Hristos, 
şi cari s-au încercat a se modela după al lui, rămân creştine. 


Daca vorbim de această împrejurare e pentru a arăta că nu în cultura escesivă a minții consistă misiunea 


şcoalelor — escepţie făcând de cele înalte — ci în creşterea caracterului. De acolo rezultă importanța biografiei lui 
Hristos pentru inimele unei omeniri vecinic renăscânde . Pentru a se îmbogăţi, pentru a-şi îmbunătăţi starea materială, 


pentru a uşura lupta pentru existență, dând mii de ajutoare muncii braţului , oamenii au 


nevoie de mii de cunoştinţe exacte. Pentru a fi buni, pentru a se respecta unii pe alţii şi a-şi veni unui altuia în ajutor 
au nevoie de religie. 

De aci răsare însă, şi marea deosebire între vechiul stat păgân şi statul creştin. Statul ca product al naturii e 
supus aceloraşi legi mecanice , prezintă acelaşi complex de lupte pentru existență individuală şi colectivă ca şi natura. 
Menirea monarhiei creştine e a modera asprimea legilor inerente statului prin apărarea celui slab de exploatarea celui 
puternic, şi în fine prin compensație. Daca există puternici, ei cată să compenseze prin o activitate binefăcătoare 
puterea ce-o au asupra altora. De aceea pentru înaintarea în viaţa politică cată să se ceară sau o mare inteligență sau 
un mare caracter, care să compenseze munca societății ce-i susţine. Acesta ar fi idealul monarhiei creştine şi ar fi 
misiunea bisericei de-a răspândi acest sentiment şi-n clasele de sus şi-n cele de jos. Daca sâmburul vecinicului adevăr 
semănat în lume de nazarineanul răstignit a cătat să se 'mbrace în formele frumoase ale bisericii, daca aceasta a dat o 
mare nobleţă artelor, luându - le în serviciul ei, asupra formelor religioase, asupra datinei frumoase nu trebuie uitat 
fondul, nu trebuie uitat că orice bun de care ne bucurăm în lume e în mare fapta altora şi că posesiunea lui trebuie 
răscumpărată printr-un echivalent de muncă. De aceea e de datoria claselor superioare de-a strânge cât de multă 
cultură pentru a uşura munca celor de jos, pentru a le lumina şi a le conduce spre binele lor moral şi material. 

Suferințele de moarte ale dascălului şi modelului nostru nu ni se cer decât în momente escepţionale, nu se cer 
decât de la eroi şi de la martiri. Dar, întru cât ne permite imperfecțiunea naturii omeneşti, fiecine trebuie să caute a 
compensa prin muncă şi prin sacrificiu bunurile de cari se bucură. Atunci numai Domnul va petrece în mijlocul 


nostru, precum adeseori cu bucurie au petrecut în mijlocul puternicilor şi religioşilor noştri străbuni. 


[12 aprilie 1881] 


[„„A AȘTEPTA SĂ curea... "] 


A aştepta să culegi altceva dintr-un pământ decât ceea ce a fost semănat în el ar fi o copilărie. Ni se vorbeşte 
de o eră nouă, ni se vorbeşte mai cu seamă de o epocă a neatârnării depline ca rezultat al politicei exterioare, de 
disparițiunea vechilor deosebiri de clasă, de dezrobirea ţăranului ş.a. ca rezultat al politicei dinlăuntru, şi aceste mari 
schimbări se susține că s-ar fi făcut în adevăr, că s-ar fi împlântat oarecum aceste rădăcini în pământul dreptului 
public român, că trăim într-o lume hotărâtor nouă, într-o eră liberală. Noi aflăm din contra că, orice săpătură am face, 
dăm de aceleaşi rădăcini vechi cari formau corupțiunea în trecut şi că, asemenea cuvintelor din dicționarul nostru 
modern, multe nume s-au schimbat, esenţa însă a rămas aceeaşi. 

Se ştie de ex. că în trecut, deci în veacul al optsprezecelea şi într-o parte a veacului al şaptesprezecelea, 
arareori înainte, domnia, adică stăpânirea Țării Româneşti, se cumpăra prin peşcheşuri plătite turcilor sau prin 
augmentarea tributului. Astăzi stăpânirea constituțională nu mai e în chestie, dar cea reală este reprezintată prin 
ministeriu. Azi nu se mai dau peşcheşuri se va zice; nu mai plătim tribut. Ce puţin cunoscător de esența lucrurilor ar 
fi cel ce ar susține-o asta! Dar ce era peşcheşul pe lângă răscumpărare, dar ce era tributul pe lângă enorma anuitate 
plătită pentru concesia Stroussberg? Tributul se plăteşte şi azi; el e cu mult mai oneros decât în trecut, numai se 
plăteşte unei puteri mult mai mari decum era turcul. 

Cât despre starea dinlăuntru, toată lumea ştie că organizarea actuală a muncii agricole e o formă mult mai 
oneroasă şi mai vexatoare a clăcii vechi, mai ales în Moldova, dar şi în mare parte a Țării Româneşti. Cu toată 
egalitatea, biciul subprefectului joacă şi azi pe spetele ţăranului ca-n vremea Regulamentului. 

Astfel, oricari ar fi formele în cari se îmbrăca viața publică şi orice numiri s-ar da acelor forme, substratul lor 


organic este acelaşi ca şi în trecut. A-l boteza din nou pe un 


om nu va să zică a-l schimba; a pune numele de regim democratic unei oligarhii vechi nu va să zică a schimba starea 
de lucruri. Singura schimbare, nu de esență, o aflăm numai în înmulțirea oligarhilor şi în înrăutățirea lor. Deja 
Regulamentul Organic a făcut din ciocoii vechilor boieri o pătură nouă de oligarhi , Constituţia a făcut din 


progenitura foarte numeroasă a acestora o pătură oligarhică şi mai mare. Pentru aceşti oameni există statul român. Ei 


îl stăpânesc şi-l esploatează; despre o ridicare a stării de cultură a poporului, despre îmbunătăţirea existenţei lui 
morale ori materiale nu e nici vorba. Casa ţăranului e durată astăzi ca acum 500 de ani, plugul lui e acelaşi ca sub 
Mircea Vodă, pe când plugăria era o ocupaţie secundară şi păstoria cea dendâi . Iar deosebirile, cîte sunt , sunt toate în 
rău. Pe lângă sărăcire se adaogă o degenerare din ce în ce mai simțită a rasei şi mână 'n mână cu aceasta merge 
creşterea mortalității şi scăderea naşterilor . 

Revoluţia socială inaugurată la 1848 s-a petrecut înlăuntrul şi în folosul claselor dirigente ale societăţii noastre 
americane. Nu emanciparea poporului se cerea de către patrioți, ci egalitatea lui Carada şi Cariagdi cu boierii mari ai 
țării; nu condiţii de înaintare a poporului a voit cineva, ci dreptul cenuşerului de visterie de-a ajunge ministru. La o 
organizare sănătoasă a naţiei n-a gândit nimenea şi, când vedem cu ce elemente avem a face, putem zice că nici nu se 


va gândi nimenea. 


[16 aprilie 1881] 


[„LA ÎNTREBAREA ..."] 


La întrebarea „ce-o fi căutând d. Stătescu la Interne, d. Urechia la Instrucție" se dă următorul răspuns. Titlul de 
recomandaţie a onor. d. Stătescu a fost proiectul de lege în contra străinilor propus de d-sa în Senat; titlul d-lui 
Urechiă e un raport pân' acum secret asupra nihilismului din laşi. Avem deci un ministeriu organizat în contra 
nihilismului ca teorie, de urmărit în şcoli, şi a nihilismului practic, de urmărit prin subprefecții d-lui Stătescu. 

Curios ar fi a se şti în ochii cui opera juridică a d-lui Stătescu şi cea politico - literară a d-lui Urechiă au servit 
drept titluri pentru conferirea de portofolii ? În ochii d-lui Dimitrie Brătianu ? Nu credem, căci — de nihilo nil fit . 

Astfel ştim raţiunea fundamentală a intrării acestor doi domni în ministeriu, deşi nu avem întreg lanțul cauzal 
în mâni . Cauza retragerii d-lui Ion Brătianu rămâne încă necunoscută. 

Ar fi păcat cu toate astea să nu relevăm un articol hazliu al "Românului" în care se interpretează vestita teză a 
lui Descartes : Cogito , ergo sum . 


Iată ce zice „Românul”: 


Adesea ziserăm şi cu durere ne vedem siliţi a repeți , 

În genere vorbind cel mai mare sacrificiu ce poţi cere unui român este a-l sili să cugete serios în el însuşi câteva ore asupra 
unui subiect. 

E timp în fine să 'nţelegem că numai printr-o cugetare serioasă şi necurmată , omul poate să cunoască bine adevărul şi 


calea cea bună pe care trebuie să meargă. 


Aceasta este metoda prin care omul poate cunoaşte adevărul; acesta este mijlocul prin care el este gratificat d! a putea 


mânca din pomul cunoștinței . „Cuget deci sunt ", a zis Descartes . Să ne deprindem dar a cugeta mai mult decât a vorbi şi vom 


fi 


Apoi urmează cinci coloane de meditațiuni politice asupra moralității şi capacității partidului liberal. 
Ce are - a face lipsa de cugetare serioasă şi necurmată cu teza lui Descartes , care e tocmai îndreptată contra 
scepticismului , contra escesului cugetării? În adevăr în Meditationes de prima philosophia (Paris, 1641) Descartes 


zice: 


Ne putem îndoi de orice în lume numai nu de faptul că ne îndoim. Simţurile mă înşală, deci nu mă pot încrede necondiționat 
în ele; nu ştiu dacă o ființă atotputernică n-a făcut ca să nu existe în realitate nici pământ „nici cer, nici obiecte cu întindere în 


spațiu; poate că nu există nici figuri, nici mărime, nici loc 


şi cu toate astea am imaginea lor sensibilă , care face să-mi nălucească existența tuturor obiectelor acestora; poate chiar la 
adunarea de doi cu trei, la numărarea laturilor unui patrat , la cele mai uşoare concluzii mă înşel . Imperfecțiunea mea poate fi 
atât de mare încât să mă 'nşel întotdeuna. Precum Archimede , zice el în Meditaţiunea a doua, nu cerea decât un singur punct 
fix pentru a putea mişca pământul , tot astfel eu voi avea mari speranţe daca voi fi îndestul de fericit de a afla o singură teză pe 


deplin sigură şi nesupusă nici unei îndoieli. şi 'ntr-adevăr un lucru e cert, pe când toate celelalte sunt incerte , şi acel lucru 


cert e îndoiala mea însăşi, e cugetarea mea însăşi, deci existenţa mea. Daca ar exista chiar o ființă atotputernică care a aranjat 


totul ca să mă amăgească , totuşi trebuie să exist pentru a putea fi amăgit; cugetând că sunt tocmai cugetarea aceasta 
demonstră că şi Sunt în adevăr. Teza: sunt , exist e pururea şi în mod necesar adevărată de cite ori o pronunt ori o cuget. Cogito, 


ergo sum. 


Ce are a face această vestită teză, care a răsturnat filozofemele sceptice , foarte seducătoare tocmai prin 
profunditatea lor, cu lipsa de cugetare a Caradalelor şi Pătărlăgenilor ? Aceştia există ca orice carne cu ochi chiar 
daca n-ar gândi nimic, ba existenţa lor e cu atât mai vie şi mai aparentă cu cât nu gândesc nimic şi nu sunt nimic. Pe 
cât timp au diurne, lefuri, întreprinderi nici nu-i simţi că sunt : vegetează liniștiți şi blânzi . Din momentul în care nu 
le mai au îşi manifestă existenţa într-un mod zgomotos şi foarte neplăcut. 

Dar de, bietul Descartes, om a fost şi el şi-o fi avut păcate pe cari cată să le spăsească după moarte. Ce 
pedeapsă mai mare putea să-l aştepte însă pe ceea lume decât de a se vedea citat şi tălmăcit de învățații redactori ai 


„Românului"? 


[16 aprilie 1881] 


[PENTRU CE S-A RETRAS ... "] 


Pentru ce s-a retras d. Brătianu de la putere? 

Iacă întrebarea pe care şi-o face toată lumea şi la care ar trebui să se dea un răspuns lămurit. 

Partidul liberal, de când e la putere, ne-a dedat în adevăr cu spectacolul unor miniştri cari ies la lumină şi intră 
iarăşi în umbră fără ca nimeni să ştie pentru ce au venit nici pentru ce s-au dus. 

Acest sistem, natural sub guvernele despotice , în care ministerul nu are să dea seama de purtarea lui decât 
suveranului, este absurd într-o țară liberă, în care guvernul este adus la putere şi răsturnat de opiniunea publică şi în 
care prin urmare cetăţenii trebuie să ştie limpede pentru ce se face ceea ce se face ca să poată judeca pe fiecare om 
politic. 

Oricât de absurd este acest sistem, el s-a urmat fără curmare de la căderea guvernului conservator, în ciuda 
bunului simţ şi a cerinţelor constituționale şi fiindcă, cum zice poetul, răul se face lege, lumea se deprinsese de-a 
vedea pe nişte oameni porecliți miniştri intrând în cabinet şi ieşind, palide arătări fără acţiune şi fără voinţă. 

Dar în sfârşit toți aceştia nu aveau nici o însemnătate, erau pioane cu care juca d-l Brătianu singur; jucătorul 
însuşi, acela ce le da mişcarea şi voința rămânea acelaşi ca să răspunză de toate. 

Taca însă că se duce acum însuşi d. Brătianu ! 

Nici acum nu vom afla pentru ce ? 

Se schimbă însuşi capul cabinetului, persoana care reprezintă guvernul şi partidul întreg, şi lumea şi opinia 
publică, la care se tot face apel, nu va şti lămurit care este cauza acestei schimbări? 

„Românul" a simţit că este aici o cestiune de demnitate pentru partidul liberal în general şi pentru d. Brătianu 
în parte, a simțit că el mai ales, organul partidului liberal, e dator să răspunză la această întrebare. 

Şi de aceea numărul din ajunul Paştelor începe cu întrebarea cu care începem şi noi: Pentru ce s-a retras d. 
Brătianu? 

În loc însă de-a răspunde în trei cuvinte la această întrebare în loc de-a spune lămurit țării într-un mod onest şi 


leal adevărata cauză care l-a silit pe d. Brătianu a se 


retrage, d. C.A. Rosetti — bănuim că d-sa a scris — aşterne un articol lung de patru coloane, plin de contradicțiuni , 
în care grămădeşte vorbe peste vorbe, fraze peste fraze, laudă pe d. Brătianu, laudă partidul liberal, atacă opoziţia şi 
arată ca cauză a retragerii d-lui I. Brătianu toate cauzele pentru cari un ministru se poate retrage de la putere şi altele 
la cari nimeni nu s-a putut gândi vreodată. 

Rugăm pe cititorii noştri să citească acel articol: vor vedea un om care caută să ascunză adevărul şi înşiră verzi 
şi uscate numai ca să întunece cestiunea ce pretinde a lumina. 

Şi mai întâi declară că nu ştie nici el nimica! 

Se poate aceasta? 

D-nii Rosetti şi Brătianu de aproape 40 ani lucrează împreună; au format, precum se zice, un singur suflet în 


două trupuri până într-atâta încât cel mai mare publicist al nostru răp . Cesar Boliac , i-a numit pe amândoi cu un 


singur nume, d. Rosetti brătianu . 

Cum să nu ştie d. Rosetti pentru ce s-a retras d. Brătinau ? 

Din două lucruri unul: 

Ori dd . Rosetti şi Brătianu stau în aceeaşi armonie în care au stat toată viaţa, şi atunci „Românul" nu spune 
adevărul când spune că nu ştie; 

Sau în adevăr nu ştie şi atunci se vede că s-a rupt vechea legătură dintre d-lor, s-au despărţit! 

S-a auzit în adevăr în public de mai multe ori că d. Brătianu ar fi impacient de a scăpa de jugul greu pe care d. 
Rosetti i-l impune prin numeroşii partizani ce are în Cameră şi care constituiesc partea stricată a partidului liberal. 

Şi nu o dată d. Brătianu însuşi s-a plâns cu amărăciune, în adunările particulare ale partidului, de cât este silit 
să facă şi să sufere contra conştiinţei sale. 

Şi-a şi manifestat voinţa sa de a scăpa de mulți cari-l sugrumă şi-l dezonorează . 

Să fie aceasta cauza pentru care s-a retras d. Brătianu şi cauza pentru care ziarul „Românul" nu ştie de ce s-a 
retras ? i 

Noi nu putem crede una ca aceasta până nu ni s-ar declara lucrul de cei interesaţi . 

„Românul" însă, departe de a declara aşa ceva, ne spune cu totul altceva. 

După ce declară că nu ştie nimic apoi ne îndeamnă să cugetăm singuri şi vom ghici. 

Şi, vrînd să dea exemplul cum se cugetă, înnoadă o mulţime de fapte fără logică a căror consecinţe sunt : 

Ba că d. I. Brătianu este ostenit ... 

Ba că este dezgustat. 

Ba că e amărât de imoralități , şi afară din guvern va avea mai multă putere pentru a le învinge; 

Ba că va fi fost o presiune din afară. 

În ceea ce priveşte această din urmă cauză „Românul", după ce o aminteşte, o respinge ca neadevărată. 

Şi adevărul este că străinii ar fi prea exigenți daca n-ar fi mulțumiți de d. Brătianu! 

Nu le-a dat oare tot ce-au cerut ? 

Nu a dat Rusiei Basarabia; Germaniei, răscumpărarea drumurilor de fier; Austriei Arab - tabia ; tuturor, 
împământenirea evreilor ? 

Nu, nu! Străinii nu pot să nu iubească pe d. Brătianu, căci niciodată nu vor găsi în această țară un guvern aşa 
de slugarnic , aşa de gata a le îndeplini toate dorinţele! 

Dar d. Brătianu este obosit, ne zice „Românul", şi are nevoie de repaos! 

E lesne de înţeles că asemeni raționamente nu pot decât să rătăcească inteligenţa şi să ascunză adevărul. 

Această afirmare ne aduce aminte vorba unui episcop care întreba supărat pe egumenul unei monăstiri de ce 
nu s-a tras clopotele când a intrat în monăstire. 

„Pentru douăsprezece cuvinte, Prea Sfinte, răspunde egumenul dregându-şi glasul ca să le înşire : „mai întâi n- 
avem clopote ..." 

„Destul, întrerupe episcopul, nu mai spune pe celelalte". Aşa vom zice şi noi „Românului"! 

Daca în adevăr d. Brătianu este obosit şi are nevoie de repaus, la ce nevoie de atâtea raționamente trase de 


păr ? Aceasta este destul pentru a esplica retragerea sa! 


Dar se vede că nu e aceasta cauza retragerii, deoarece „Românul" caută alte cauze. 

Să fie oare d. Brătianu dezgustat ? 

Dezgustat de ce ? 

Ca d. Catargiu, chemat la guvern în momentul în care M. Sa se hotărăşte să abdice, în care finanțele noastre 
erau înecate de o datorie flotantă, colosală, creată de partidul liberal, şi de o anuitate de 20 milioane pentru care nu 
ezista nici o resursă , în care viitorul era amenințat prin falimentul lui Strousberg, ca d. Catargiu, care a venit a aşeza 
dinastia şi Constituţiunea, a regula afacerea Strousberg, a plăti datoriele şi a regula finanțele, să fi fost dezgustat 
văzând ingratitudinea în toate părțile şi să lase să-i cază din mână frânele guvernului, aceasta se înțelege. 

Ca d. general Florescu, organizatorul şi părintele armatei române, chemat la guvern ca să împace urele pe 
nedrept ațâţate , să se fi dezgustat văzându-se lipsit de concursul acelora de la cari avea mai mult drept de a-l cere, se 
înțelege iarăşi. 

Dar d. Brătianu, care, graţie atitudinii patriotice a partidului conservator, a putut să străbată atâtea împrejurări 
grele fără pericol pentru ţară, d. Brătianu să fie dezgustat! 

Încă o dată, de ce? 

Ni se spune încă că d-l Brătianu e amărât de imoralitate şi crede că afară din guvern va avea mai multă putere 


pentru a o zdrobi . 


Dar de a cui imoralitate s-a scârbit d. Brătianu ? 

De a opozițiunii ? 

Nu, fără îndoială; căci opoziţiunea este aşa de mică, graţie influenței morale din alegeri, încât nu poate să-i 
facă nici un rău. 

Daca în adevăr d-l Brătianu este amărât de imoralitate, fără îndoială de imoralitatea alor săi este amărât , şi 
dacă imoralitatea l-a silit să iasă din guvern, imoralitatea partidului liberal l-a scos din guvern! 

Iaca singura din toate cauzele de retragere pre cari le înşiră „Românul" care poate fi în adevăr o cauză a 
retragerii d-lui I.C. Brătianu. Este adevărat că imoralitatea e mare în acel partid şi singura noastră mirare este că nu s- 
a scârbit mai de mult de imoralitatea partidului său. 

De mult am spus că aşa - numitul partid liberal nu este în cea mai mare parte decât o adunătură de toți oamenii 
cari 'şi fac din politică o meserie şi un mijloc de câştig ; de mult am probat că mai toţi oamenii imorali pun masca 
liberalismului, numai ca să-şi ascunză micşorimea lor şi să exploateze țara din nenorocire prea credulă . 

Unul a fost vătaf de ţigani în vremea lui, acum nu-l mai bagă nimeni în seamă; se face deci liberal şi ajunge 
om important în țară. 

Altul şi-a mâncat în desfrânări averea lăsată de părinţi, a doua zi este liberal şi cheltuieşte mai mult decât 
cheltuia pre când avea stare! 

Iacă un tânăr care a trecut prin şcoale fără a învăţa nimic; dorinţa lui de a ajunge este tot atât de mare pre cât 
mijloacele lui intelectuale sunt mici. Poţi să fii sigur că îndată se va face liberal şi va ajunge la cele mai înalte poziţii. 

Altul vine de peste graniță sărac şi setos de a se îmbogăţi, este venetic: se face iute liberal şi în câţiva ani este 
om cu stare. 

Aşa se recrutează partidul liberal. Este vreunul în acel partid care, pre lângă integritatea caracterului, să aibe 
iubire de ţară? 

Iacă un spectacol în adevăr dezgustător şi care poate umplea de amărăciune o inimă onestă! 

Înţelegem ca d-l I.C. Brătianu să se fi retras din această cauză. 

Înţelegem ca acest om să-şi fi zis într-o zi: „Gloria militară, independenţa, regatul sunt vorbe şi fum; realitatea, 
trista realitate este că am dat țara pradă la o haită de lupi!" 

Şi, daca aceasta este cauza retragerii d-lui Brătianu, [î ] felicităm că s-a hotărît în fine să nu mai acopere cu 
autoritatea sa atâtea turpitudini ce se fac în numele liberalismului. 

lacă găsirăm , după revelațiunile „Românului", una din cauzele retragerii d-lui Brătianu. Să cugetăm încă, şi 


conduşi de aceleaşi revelaţiuni să vedem daca mai este şi alta. 


[17 aprilie 1881] 


REVOLUȚIONARII 


Cu privire la manifestările ruseşti relative la Conferința marilor puteri în contra revoluționarei Internaționale 


ziarul „Kreuzzeitung" află că 


nota rusească nu conține încă, o propunere formală de conferință, ci atrage numai atențiunea asupra acestei eventualități. 
Mai întâi puterile au să se înțeleagă între ele asupra naturii acestei conferinţe. Forma circulării ruseşti nu e cunoscută încă. Poate 
este vorba numai de o depeşă pe care ambasadorii ruseşti au să o comunice guvernelor pe lângă cari sunt acreditaţi. De altfel 
cestiunea principală este cum va fi primită această notă la Londra şi Paris. Se bănuieşte de pe acum că Franţa va adera în fine, 
spre a nu se strica cu totul cu Rusia. O depeşă din Berlin zice că misiunea conferinții , corespunzând intenţiilor ruseşti, va fi mai 
întâi interpretarea sau reviziunea convenţiunilor de estradare . În fine se mai susține că cele trei puteri nordice s-ar fi înțeles 
între ele asupra cestiunilor de pertractat şi mai ales asupra dreptului de azil, înainte chiar de pasul făcut de Rusia. Într - acestea 
se şi iau măsuri aspre în contra democraţilor sociali de prin Germania. La Wiirtemberg s-a dizolvat o întrunire tocmai când 
era să vorbească celebrul Bebel. Mai sever încă s-a aplicat legea în contra socialiștilor în Bavaria, unde guvernul a luat oraşului 


Furth exerciţiul atribuțiunilor politice în privința dreptului de întrunire şi aceasta tot, din cauza d-lui deputat Bebel, căruia i s-a 


permis să țină o conferinţă politică în acel oraş. 


[17 aprilie 1881 ] 


| «cucerarI, NE ZICE...»"] 


"Cugetaţi , ne zice ziarul « Românul», şi veţi afla adevărata cauză a retragerii d-lui I. Brătianu”. 

Şi, în numărul de vineri, urmând acest consiliu şi conducându-ne de destăinuirile acestui ziar, am găsit că una 
din cauzele pentru cari d. Brătianu s-a retras este imoralitatea partidului liberal; căuta în zadar în acest partid oameni 
politici şi nu găsea decât oameni de afaceri. 

Şi această concluziune la care am ajuns noi este confirmată de d. Brătianu însuşi! 

Chiar ieri „Binele public" reproducea cel din urmă discurs ce ar fi pronunţat d. Brătianu în sala Herdan. După 
rezumatul dat de acest ziar, d. Brătianu ar fi zis: 

„Am transijat cu conştiinţa mea pentru că aveam în vedere un scop mare, independinţa tării!" 

Rău a făcut d. Brătianu de a transijat cu conştiinţa sa; rău a crezut că numai cu oamenii corupți se poate face 
Independinţa. Daca ar fi avut mai multă încredere în ţara sa, daca n-ar fi fost orbit de spiritul de partid ar fi văzut 
lesne că Independenţa se poate face mai temeinică cu oameni oneşti şi cu adevăraţi oameni politici. Şi, daca d-sa nu 
putea să o facă decât cu ajutorul imoralităţii , trebuia să aibă patriotismul de-a lăsa altora această glorie! 

Dar, oricum ar fi, rămâne dovedit că, astăzi cel puţin, nu mai există nici un pretext pentru ca ţara să mai sufere 
dominațiunea acestui partid care, prin imoralitatea sa, a gonit din minister chiar pe capul său, pe îndelung răbdătorul 
d. Brătianu! lacă ce mărturiseşte d. Brătianu în cuvîntarea sa cea din urmă şi oarecum în testamentul ministerului din 
1876! 


Dar din această cuvântare mai răsare încă o idee: 


Lupta contra privilegiilor s-a terminat, zice d. I. Brătianu; trebuie acum să organizăm ţara şi, pentru aceasta, trebuie să 


facem apel la oamenii cei mai oneşti şi mai capabili din toate partidele. 


Şi aci vom răspunde d-lui Brătianu că a recunoscut prea târziu un adevăr care este demult ştiut de toți. 
Lupta contra privilegiurilor în adevăr s-a terminat de mult în această țară: ea s-a terminat din ziua în care 
Divanurile ad-hoc al Moldovii şi al Ţării Româneşti, compuse în mare majoritate de privilegiați, au proclamat 


egalitatea politică; din ziua în care privi- 


legiaţii din Moldova mai întâi , Catargiu, Cuza, Mavrogheni, Manolachi costachi s-au lepădat de privilegii pentru 
binele ţării! 

Şi, daca de atunci se mai vorbeşte de privilegii, aceasta n-a fost şi nu este decât o armă de partid, puţin leală; 
un mijloc de a înşela buna credință a mulțimii, mijloc care cu cât e mai absurd cu atât are mai multă trecere. 

De atunci însă singurul privilegiu care a rămas în picioare este acela al capacității şi integrității . 

Şi contra acestui privilegiu, să fie bine ştiut îndreptează partidul liberal toate atacurile sale. 

Este o adevărată mângâiere pentru noi, cari, cu multe sacrificii, susţinem această luptă contra calomniei şi 
invidiei unora, contra orbirii altora, contra indiferenţei celor mai mulţi, să vedem că, în sfârşit , d. Brătianu însuşi 
deschide ochii şi vede că lupta în capul celor mişei şi incapabili, în contra celor oneşti, cari singuri sunt capabili să 
dea o o organizare serioasă țării. 

lacă fără îndoială cea de-a doua cauză şi, desigur, cea mai însemnată a retragerii d-lui Brătianu. 

Onorat cu încrederea ţării, onorat de încrederea M.S. Regelui, atotputernic , este cu neputinţă ca acest om să 
nu se fi întrebat într-o zi la ce capăt va ajunge pe drumul pe care a apucat, este cu neputinţă să nu fi aruncat cu 
dezgust imnurile ce-i cântau oamenii de afaceri din Strada Doamnei, şi să nu se fi întrebat ce face el pentru 
consolidarea societății româneşti, o biată insulă roasă de valurile străinismului . 

Şi atunci, daca în adevăr este în sufletul lui o scânteie de iubire pentru această ţară, a trebuit de o parte să vază 
cum elementul românesc sărăceşte şi dispare! 

Şi de altă parte a trebuit să zărească abisul de imoralitate în care partidul liberal precipita societatea noastră; 
cum caracterele se corup pe zi ce merge, cum vorba sforăitoare şi fraza goală ia locul ideilor salvatoare de care este 
însetată țara, cum oamenii politici se recrutează din ce în ce mai mult din cafenele, iar nu din cabinete de studie, şi să 
se convingă în sfârşit că aceste nenorociri sunt consecințe fatale ale ideilor cosmopolite şi ale partidului liberal. 

Şi atunci, cătând o îndreptare la atâtea rele şi uitându-se împrejurul său, a văzut alături pe oamenii corupți 
contra cărora ar fi trebuit să lupte, şi în față pe bărbaţii oneşti cu cari ar putea lupta! 


De bună seamă, fiind învestit atâta timp cu o putere fără control, a trebuit să simţă o răspundere fără margini 


şi, cunoscând din ce în ce mai bine şi oamenii şi lucrurile, să se convingă că în adevăr liberalismul partidului său nu 
este decât demagogia cosmopolită a Franței, care omoară societatea pe care o infectează . 

Pentru că din punctul de vedere politic aceste idei au de efect de-a face să triumfe în general cel incapabil 
contra celui capabil, cel corupt contra celui onest, cel ce caută a-şi face trebile contra celui ce vrea binele ţării, 
precum deunăzi d. Epurescu contra d-lui Lahovari. 

Ei, din punctul de vedere economic, aceste idei, de cele mai multe ori, ridică pe cel înşelător deasupra celui 
onest, pe cel fără suflet şi fără ruşine deasupra celui blând şi cu frica lui Dumnezeu; şi întotdeauna pe străin contra 
românului. 

D. Ion Brătianu a pronunţat mai deunăzi în Cameră un lung şi frumos discurs în care arăta ce-a făcut el pentru 
ţară şi, în punctul culminant al acestui discurs, zicea cu mândrie : „Am găsit un popor de sclavi ai boierilor 
privilegiați şi am făcut dintr-însul un popor de oameni liberi şi de eroi!" 

Adevărul este că a scos pe țărani de supt ocrotirea, de supt autoritatea părintească a proprietarilor de moşii şi i- 
a predat fără apărare în prada celor mai abili dintre dânşii , în Țara Românească, şi în prada evreilor, în Moldova. 

Şi a scos pe meseriaşi şi pe comercianți de supt protecțiunea celor avuţi şi i-a predat fără apărare concurenții 
fără frâu şi fără cruţare ce li se face de străini! 

Pentru că nu a lăsat unora şi altora timpul de-a deveni oameni liberi prin învățătură şi prin muncă! 

lacă răspunsul ce a trebuit să-şi dea d. Brătianu când s-a întrebat ce-a făcut pentru această ţară, nu în mediul 


corupt şi zgomotos al majorităţii sale, ci în tăcerea senină a conştiinţei sale şi față în față cu Dumnezeu! 


Şi atunci a simțit că organizarea care s-a dat țării este greşită. 

Şi, în lungile convorbiri pe care a trebuit să le aibă cu d. Carp, pe care de trei ori l-a chemat la minister, după 
cum a declarat-o de curând în Cameră, s-a convins că, dacă mai este o scăpare pentru această țară şi pentru viitorul 
neamului românesc, această scăpare este în organizarea țării după ideile partidului conservator. 

Şi numai aşa a putut să strige: lupta contra privilegiaţilor s-a terminat! Țara are nevoie de organizare! Trebuie 
să chemăm oameni din toate partidele pentru că în partidul liberal sunt oameni corupți! 

Este cu neputinţă să spuie cineva mai lămurit că ideile partidului său sunt pierzătoare şi că numai partidul 
conservator are idei sănătoase şi oameni capabili de-a da țării organizarea de care are trebuință! 

Acestea fiind cauzele retragerii d-lui I. Brătianu, înţelegem bine încurcătura ziarului „Românul", care simte 
trebuința să învăluie cu laude neauzite majoritatea izbită de moarte de d. Brătianu, cum să acopere cu flori un 
cadavru. 

Înţelegem bine ameţeala în care se găsesc susţiitorii corupţiunii şi ai imoralității cari declarau în ajunul 
Paştelor că pricep retragerea d-lui Brătianu, dar n-o aprobă şi a doua, zi de Paşte celebrează această retragere ca un 
act mare şi patriotic. 

Dar, în faţa declarațiunilor d-lui I. Brătianu, nimeni nu mai înțelege, nici [î ]şi poate esplica ce caută în capul 
guvernului d. D. Brătianu. 

Cum? D.I. Brătianu declară că partidul său este corupt, că cu ideile lui nu mai poate merge înainte, că ţara are 
nevoie de o organizare conservatoare şi întăreşte aceste declarațiuni cu retragerea din minister, şi acestei majorități, 
astfel înfierate de două ori ca incapabilă şi imorală , acestei majorităţi i se dă dreptul de a impune guvernul şi de a 
merge mai departe! 

Şi se găseşte un om destul de lipsit de demnitate ca să primească puterea din mâni aşa de întinate ! Ce? 

Va fi permis ca o majoritate de exploatatori să numească guvernul şi ca guvernul să aducă o majoritate de 
exploatatori? 

Va fi permis unei majorități să domine ţara prin corupțiune şi prin corupțiune să se perpetueze la putere? 

Şi nu este nimeni în drept să puie capăt unui cerc viţios care sugrumă o ţară întreagă? 

Este timpul, cel puţin acuma în urma retragerii astfel motivate a d-lui I. Brătianu, ca M.S. Regele să-şi aducă 
aminte de prerogativele sale constituţionale şi să uzeze de dânsele în interesul moralității publice, în interesul 


conservării statului şi al tronului M. Sale! 


[19 aprilie 1881] 


BISMARCK CA SOCIALIST 


Sub acest titlu „Allgemeine Zeitung" aduce un articol lung asupra unei cestiuni din cele mai arzătoare pentru 


toate statele: cestiunea socială. Reproducem aci numai următoarele pasaje: 


Ar fi o mare nedreptate dacă cineva ar trece uşor peste expectoraţiunile parlamentare — căci discursuri nu sunt — ale 
cancelarului. Ceea ce vine dintr-un loc aşa de înalt este, orice formă ar avea, ba chiar fără formă, de foarte mare importanță. 
Nimeni nu-şi va închipui că păreri ca ale cancelarului sunt supuse schimbării Sistemelor parlamentare sau guvernamentale; 
astăzi liberale, mâne conservatoare, astăzi oportuniste , mâne radicale. Sunt lucruri în lume ce stau mai presus de orice sistem 


de guvernare , de orice partide politice şi cari, odată împinse cu temei în fața lumii nu mai pot fi înlăturate, lucruri la cari nu mai 
poate fi vorba de materie însăşi, ci numai despre mod. Dacă citim cu atenţie mai ales discursul ținut de prințul Bismarck la 2 


aprilie în Dieta germană cată să exprimăm dorinţa că ar fi bine dacă cancelarul ar fi cu 20 ani mai tânăr 


sau dacă deja la 1861 s-ar fi apropiat mai mult de cestiune. Căci acest ingeniu minunat de mobil se înşală când zice că „noi 
vorbim de cestiunea socială de 50 ani”. Cauza e mult mai veche; ea a dat de lucru tuturor popoarelor de cultură şi aceste popoare 


au pierit înainte de-a dezlega problema. Despre ea „s-a vorbit" în tot evul mediu şi din secolul trecut încoaci „se strigă" chiar. 
Dacă cancelarul se înşală asupra trecutului cestiunii, el însă aruncă o privire justă în viitor când zice: „Fiii sau nepoții noştri nu 


vor scoate la cale acest lucru”. Aceasta va să zică a concepe lucrul în mod grandios , drept un proces de evoluțiune , treptat, 
progresiv şi metodic al raporturilor sociale. Ceea ce s-a născut într-un secol întreg nu se poate întoarce într-un minut, ca o 


mănuşă. Trebuie însă să se facă odată un început, să se oprească odată maşina furioasă , înainte de a-i da o altă direcțiune ... 


[19 aprilie 1881] 


"ABSTRACȚIE răcânn..."] 


Abstracţie făcând de la alte cauze ce vor fi fost de natură a provoca retragerea d-lui Ion Brătianu, vom persista 
asupra acelei uneia pe care am stabilit-o în numerele din urmă după chiar mărturisirea d-lui Brătianu şi după aceea 
a „Românului": „imoralitatea majorităţii”, pe care d-sa crede a o putea combate mai bine pe banca de deputat fiind. 

Atâta timp ni s-a zis că opoziția calomniază; că impută mucenicilor de diferite categorii din amândouă 
Adunările fapte pe cari ei nu le-au îndeplinit niciodată; că foile opoziției scornesc neadevăruri în seama onor. patrioți. 


In sfârşit vine ziua în care d. Brătianu însuşi declară în faţa lumei: 


Foile opoziţiei au dreptate, majoritatea partidului roşu e atât de coruptă încât nu mai pot guverna cu ea; ea e înecată în 
afaceri scabroase pe cari sunt silit să le îngăduiesc ca ministru pentru a fi sigur de voturile ei, pe cari mi le-ar refuza în momentele 


cele mai grave chiar. Sunt dezgustat de această situaţie falsă, nu mai pot guverna cu un partid ale cărui voturi trebuie să le cumpăr 
prin concesii ce dezonorează guvernul; mă retrag pe banca de deputat, de unde voi putea combate mai cu energie şi mai cu succes 


relele aplecări ale oamenilor al căror concurs am fost silit a-l cumpăra în vederea unor interese generale de o gravitate mai mare. 


D. Brătianu a avut nevoie de nulități cari să se poarte după comandă. Aceste nulități fără trecut, fără tradiţii, 
unele chiar fără patrie ori naţionalitate hotărâtă , au părut la început a primi rolul ingrat de-a ridica mâna la orice va 
zice guvernul. 

Cată să ştie cineva cum au fost recrutate aceste nulităţi de prin ungherele indecenţei publice. Ici vedem pe unul 
care, după ce şi-a bătut averea la tălpi, a ajuns a scrie cuplete pentru păsările călătoare ale cafenelelor şi a vinde bilete 
pentru ele în oraşe de provincie; un altul, cântăreț de biserică, îşi udase glasul său frumos cu atâta socratică 
statornicie încât începuse să sune a clopot dogit, spre marea scandalizare a enoriei , a trebuit deci să-şi schimbe 
cariera; un al treilea îşi făcuse din jocul de cărți o profesie, în fine alții îmbrățişaseră profesiuni cari se feresc şi mai 
mult de lumina publicităţii . Americani desăvârşiți , oameni trecuți şi prin ciur şi prin sită, personalităţi imposibile în 
orice partid politic, cari pierduseră orice speranță şi orice credință, se grupară împrejurul stindardului roşu şi d. 
Brătianu îi reabilită , le dete ţara pe mână . Trebuie să asiste cineva la o şedinţă a Camerei, să simţă tonul de ironie şi 
de dispreţ cu care d. C. A. Rosetti struneşte menajeria pentru a înțelege de ce soi sunt legăturile între partid şi şefi. 
Dar daca nulitățile primiră la început a juca rolul de votatori pentru o modestă diurnă care reprezintă o îmbunătăţire a 


sorții lor, curând exigenţele lor deveniră mult mai mari. Oamenii începură a se muta de prin mahalale la centru, a se 


însura, a se întemeia pe umerii țării. Adunătura de ieri se aristocratitiză , contractă repede deprinderi de jeunesse 
dorée a Parisului, şi viața maimuţată după Occident e scumpă în Bucureşti. Se născu deci foarte curând un raport 
juridic nou între d. Brătianu şi partizanii săi. Do ut des zicea fiecare; dau votul daca îmi dai cutare lucru. Acest cutare 
lucru e foarte deosebit. Unii cereau cîte trei - patru fruncții , pe lângă postul de deputat, alţii întreprinderi, alţii moşii 
de ale statului, cu supoziţia păsuielii , până ce în fine guvernul central scăpă cu totul frânele din mână , încât toate 


numirile în funcțiuni se fac nu după titlu ori merit, ci după cum ordonă deputaţii, cari la rândul lor atârnă de comi - 


tete de politiciani de profesie, formate în fiece centru de judeţ. Aceste comitete îşi împart toate în familie. Ele creează 
din banii judeţelor burse pentru copiii patrioților trimişi în străinătate să numere pietrele de pe bulevarde , ele decid a 
se face drumuri judeţene pe unde patrioţii au cîte un petec de moşie, încât toată munca publică, fie sub formă de 
contribuţie, fie sub cea de prestaţiune , se scurge direct ori indirect în buzunarul unui patriot. Partidul roşu a devenit o 
companie de exploatare, care se 'nțelege că nu suferă ca altcineva să se mai bage în ea. Chiar daca cineva ar da 
concursul său politic guvernului el nu devine prin asta părtaş la foloasele materiale ale companiei. Şi ministrul — 
vorbim aci de cel mai onest ministru, care el însuşi nu primeşte o parte aliquotă a câştigurilor — ministrul stă cu 
condeiul în mână , condamnat a iscăli cu de-a sila toate turpitudinile acestea şi a le acoperi cu responsabilitatea lui. 

Va să zică aceste elemente i-au făcut d-lui Brătianu guvernarea imposibilă, ele l-au amărât , l-au dezgustat, l- 
au făcut să se retragă, pentru a le supraveghea ? 

Dar oare acesta e mijlocul cel mai energic spre a le neutraliza acțiunea? Supraveghearea d-lui Brătianu e oare 
o garanţie îndeajuns că ele vor deveni altfel decum sunt ? Permită-ni-se a ne îndoi, mai cu seamă pentru că vedem că 
în această luptă cel învins a ieşit d. Brătianu. Dacă retragerea d-lui Brătianu ar fi însemnat o victorie am fi văzut 
venind în locu-i elemente favorabile acelor vederi politice pe cari d-sa le-a contractat în timpul în urmă, când , după 
espresia „Românului", s-a îndoit un moment asupra talismanului de mântuire a ideilor liberale. Noi vedem însă 
tocmai contrariul; vedem accentuându-se politica de partid a majorităţii faţă cu modestele d-sale încercări de politică 
de stat, că compania de care d-sa s-a lepădat cu amărăciune e departe de-a voi să-i îngăduie rolul de cancelar. „Sau cu 
noi sau cu nimeni altul", iată deviza companiei. Geaba „Românul" vine cu fraze bisericoase a la Cromwell să 
'ntunece adevărul situaţiei. S-a stricat tovărăşia ; partidul roşu a primit o gravă lovitură din partea şefului ei, care a 
discreditat-o , arătând cât de scump a trebuit să-i plătească companiei voturile trebuitoare politicei sale. Țara, pusă în 
posibilitatea de-a juca, le va da a doua lovitură, după care sperăm că tovărăşia Mihălescu carada nu va mai fi cu 


putință în România. 


[20 — 21 aprilie 1881] 


[„APROAPE TOATE ZIARELE ..."] 


Aproape toate ziarele de orice nunaţă şi însuşi „Românul" au cugetat, fiecare cu sentimentele lui respective, 
asupra retragerii d-lui prim ministru de la cârma afacerilor statului. 

Toţi s-au întrebat mai vârtos cari să fie motivele acestei retrageri precipitate . Noi nu ne vom ocupa astăzi de 
acele motive, dar ne vom mărgini, având în vedere situaţia actuală față cu spusa retragere, a lămuri un punct de care 
puţin se ocupă ziarul oficios. Ne întrebăm: oare d. I. Brătianu, prin deciziunea sa de-a se retrage de la guvern, 
reprezintă pur şi simplu o modificare de persoană sau absenţa sa ne autoriză a crede la o modificare de sistem? Fără a 
cugeta mult, vom găsi lesne că retragerea d-lui I. Brătianu are o semnificare mai profundă decât aceea a unei simple 
schimbări de persoană. 

În toate ţările constituţionale unde partidele sunt bine organizate şi delimitate , chiar în vechea Engliteră , care 
încă multă vreme va servi de tip, şeful partidului rezumă nu numai sentimentele, nu numai credinţele celor supuşi la 
direcţiunea sa, dar chiar de multe ori acest cap personifică existența partidului la putere. Aceasta se poate zice mai 
vârtos vorbind de țara noastră, unde luptele politice se rezumă în lupte de individualităţi, şi unde opinia publică se 
găseşte încă în acea fază de formațiune şi de tranzițiune spre a deveni o putere reală. Aşadar cu drept cuvânt putem 
afirma că luptele politice se rezumă în numele unor individualități. Aceste din urmă, când vin a se retrage din câmpul 
luptei, nu fac decât a lăsa locul celor cari, prin alt sistem sau prin alte mijloace de guvern, pot aduce liniştea şi 


progresul. 


Mulţi au spus asupra retragerii d-lui I. Brătianu că aceasta s-ar fi produs când , după mai multe întruniri, d. 
Brătianu s-ar fi asigurat că sentimentele d-sale nu mai erau înțelese, nici împărtăşite, nici chiar susținute de 
majoritate. 

Cauza oare să fie aceasta? Ar fi trebuit, spre a se întâmpina un asemenea caz, ca şeful să fi ieşit din sânul 
majorităţii, pe când aci putem spune că mai mult d. Brătianu a făcut majoritatea decât aceasta din urmă pe d. 
Brătianu. 

Adevărul este însă că nu d. Brătianu singur a făcut majoritatea sa. Căci dacă d. Brătianu prin firma sa 
reprezinta un sistem de guvern, nu mai puțin d. Rosetti reprezintă într-un grad serios sentimentele acelei majorități. 
Se poate admite fără discuţie că aceste două individualități, din copilăria lor până astăzi, fiind două organizațiuni cu 
totul deosebite, s-au completat pretutindenea şi totdeauna amândoi , frățeşte întruniți , au ştiut să țintească la acelaşi 
punct, fiecare cu mijloacele sale diferite, dar întrunite. 

Amândoi , cu puterile lor combinate , au izbutit a cuceri, unul, forma esterioară a unui om de stat, atribuţiunile 
unui om de sistem şi prerogativele unui preşedinte de Consiliu; al doilea, o influență asupra maselor din centrurile 
mai populate, o direcțiune asupra celor mai în necesitate de a ajunge. Unul fără altul nu mai pot forma decât o parte 
dintr-un tot, nu mai pot reprezenta decât un sistem incomplet . 

Prin urmare absența unei discipline oarbe din partea majorităţii, care singură poate constitui baza sistemului, 
apare ca o consecință naturală şi inevitabilă a unei neînţelegeri între cei doi oameni. Daca această neînțelegere a fost 
în adevăr, aşa cum o credem, cauza retragerii d-lui Brătianu, apoi cu greu vom admite că mai poate rezista acel 
edificiu, susținut numai de cele două coloane, amândouă indispensabile, spre a-l menţine în echilibru. Mai adăogăm 
că atât de adânc s-a simțit retragerea d-lui Brătianu şi prin urmare dizlocarea sistemului prin ivirea unui dualism între 
acele două căpetenii încât , ca să se oprească încă un moment deschiderea acestei grele succesiuni , un paliatif 
iluzoriu s-a întrebuințat. D. Rosetti, rămas singur, nu putea dori decât un alter ego şi d. D. Brătianu , fratele fostului 
prim ministru , veni din Constantinopol şi se puse la dispoziția, nu a M. Sale, nu a țării, ci numai a partidului cu 
desăvârşire în pericol. 

Aşa de învederat este faptul încât nimeni n-a cugetat să spuie d-lui D. Brătianu că succesiunea primită este la 
înălțimea ambiţiunii d-sale; căci toți vedem că d-sa a venit jertfind toate interesele d-sale pe altarul partidului. 

Cu aceeaşi majoritate aceleaşi dificultăţi le va întâmpina şi d-sa, ba încă mai grele, neputând să se bucure d. D. 
Brătianu de aceeaşi influenţă şi de aceleaşi puteri de rezistență ca predecesorul său. Pe altul decât pe d-sa am fi venit 
şi l-am fi întrebat cu asprime care sunt mijloacele nouă de guvern față cu d. Rosetti. L-am fi întrebat cari sunt 
concesiunile sau condiţiunile de viaţă pentru ţară daca d-sa cu acelaşi mijloc speră a face ceea ce n-a putut face 
predecesorul său? Nu, nimeni nu se fereşte a vedea în d. D. Brătianu decât un simplu paliatif , slab neapărat, dar tot 
atât de credincios pentru binele partidului. 

Satisfacțiuni multe s-au dat unora şi altora şi d-sa şi-a rezervat direcțiunea afacerilor străine, spre a nu pune 
încă în lumină acele cestiuni arzătoare cari sunt conţinute în arhivele acelui minister şi păstrate deocamdată în 
întunecimea edificiului şi conştiinţei acelui ministru ieşit, care, prin mai puţină ambiţiune precipitată , ar fi putut 
evita, consacrarea lor. 

D. D. Brătianu şi Rosetti chiar în neînțelegerile lor n-au uitat a propune la mai multe personalităţi fuziunea, 
spre a întineri şi poate chiar a moraliza majoritatea, dar acele propuneri n-au izbutit, condiţiunile cerute de acele 
personalități lovind chiar existenţa acelor majorități. 

Nu adeseori se vor mai găsi condițiuni aşa de favorabile ca aceea care a întrunit majoritatea existentă mai 
vârtos chemată a rezolva o cestiune atât de arzătoare ca aceea a naturalizării izraeliţilor, impusă de Congresul de la 
Berlin. 

Nu întotdeauna, chiar cu fericita invenţiune a influenţii electorale, se obține o adunare de oameni a căror 
ambiţiune şi uşurinţă să nu fie întrecută decât prin devotamentul lor fără margini către d. Rosetti şi nepăsarea lor în 
ceea ce priveşte viitorul acestei sărmane ţări. 

Să ne fie permis să conchidem zicând că cu întristare vedem cele ce se petrec, căci nu numai că sunt 
precedente nenorocite pentru un popor tânăr prin experienţa lui față cu regimul constituţional, care ar trebui să devie 


principala sa instituțiune, tânăr încă 


pentru a pricepe limitele în cari ar trebui să se mărginească cei cari sunt însărcinaţi de a conduce cu reflecțiune , cu 
moderație şi cu prudenţă interesele națiunii, dar încă nu poate acest popor decât să-şi piarză cu încetul chiar respectul 
autorităţii, față cu exemplele zilnice cari pun la lumină baza acelui sistem, adică realizarea ambiţiunilor neruşinate şi 


trebuinţelor nemărginite ale acelor zecimi de persoane, conduse şi susținute de d-l Rosetti, şi cari sunt ieşite din acele 


majorităţi care nu pot aduce țării în viitor decât urmări funeste pentru respectul Adunărilor deliberative şi chiar pentru 
libertăţile publice. 

Se naşte acum întrebarea daca aceste jocuri de culise sunt constituționale şi daca ţara e condamnată a suferi 
indefinit compania de exploataţie care s-a constituit în Adunări şi guvern, deasupra ei; întrebarea este daca pactul 
nostru fundamental, chiar de d-nii Carada şi C.A. Rosetti croit fiind, nu ne dă absolut nici un remediu în contra 
acestei uzurpări a tuturor funcțiunilor vieții publice din partea unor nulități şi a unor oameni de afaceri? 

E o cestiune pe care am dezbătut-o uneori în coloanele acestei foi. După a noastră părere nici unul din factorii 
constituţionali nu poate renunţa la prerogativele ce i le dă Constituţia daca e vorba ca să existe echilibru între puterile 
statului, daca e vorba ca indivizi adunaţi de întâmplare , de noroc şi de organizarea pe acţii să nu se perpetueze fără 
nici un merit şi fără nici o chemare la cârma statului. 

În orice caz nu credem ca monarhia constituțională să fie sinonimă cu perpetuarea la putere a speculei şi a 
scabroaselor afaceri şi nu aceasta a fost ideea acelora cari i-au dat naştere pentru a pune frâu arbitrariului, vină el de 


sus, vină de jos. 


[22 aprilie 1881] 


[„„SE PARE CUMCĂ TUTUROR PARVENIȚILOR .. ”] 


Se pare cumcă tuturor parveniţilor le e ruşine de mijloacele prin cari au ajuns atât de departe. Fără 'ndoială nici 
partidul liberal în genere, nici d. C.A. Rosetti îndeosebi, n-ar fi ajuns aşa de departe fără zilnica negustorie de vorbe 
pe care au făcut-o de treizeci de ani încoace. Astăzi, când aceşti oameni, ridicați prin condei, şi încă prin prost condei, 
au ajuns a lua iniţiativa unor acte precum este încoronarea regelui româniei, e desigur o neagră ingratitudine către 
trecutul lor dacă, în distribuţiunea locurilor care s-a prevăzut pentru spectatori la actul încoronării, presa a fost cu 


desăvârşire uitată! 


[23 aprilie 1881] 


[„„CEEA CE LI SE PARE CURIOS ... "] 


Ceea ce li se pare curios patrioţilor e ca Adunarea să fie dizolvată după atâtea fapte meritorii pe cari le-a 
comis. lată ceea ce foaia oficioasă nu înțelege deloc. Auzi, dizolvată? O Cameră ai cării membri s-au îmbogățit cu 


ocazia răscumpărării, o Cameră în care există tainice biurouri de împământenire , unde cu bani peşin fiece izraelit 


de treabă poate câştiga onoarea şi avantajele cetăţeniei române fără a fi îndeplinit condiţiile înscrise în Constituţie? 
Auzi, dizolvată o Cameră care, fără rezistența opoziției întrunite, era să împământenească propunerea Costinescu cu 
toate urmările şi categoriile ei? Se poate ca țara să uite atâta merit, să uite că, patrioţii o iubesc atât încât fiecare din ei 
ia cîte trei, patru, ba zece funcții chiar pe umerele lor de Ercul , şi aceasta ... purtând şi greutatea lefurilor, pe lângă 
acea a funcţiilor? Se poate să uite țara cum patrioții şi-au creat retribuțiuni de cîte 24, 30, 40 de mii de franci, ba la 
tutunuri , ba la drumuri de fier, ba la bancă şi să voiască , dizolvarea unui Parlament, nu! unei grădini de Parlament, 
grădină model, zoologică, unde toate apetiturile organice sunt reprezentate, începând cu nestinsa sete de profit a 
republicanilor de la Ploieşti şi încheind cu virtutea jocului de bursă, pentru titluri 6 la sută? 
Ce bine bunăoară s-a purtat Camera actuală în cestiunea evreilor? 


Trebuie s-o credem; „Românul o zice: 


Absurditatea că maioritatea ar fi voit împământenirea în masă sau chiar pe categorii este vădită; daca ea ar fi voit în 


adevăr aceasta, ar fi făcut-o, deoarece era maioritate. 


Auzi d-ta? Va să zică era maioritate şi putea face orice poftea. Da, în adevăr era maioritate, dar nu maioritate 


de revizuire, nu 2/3. Aci e aci, onorabililor. Daca roşii ar fi avut două treimi în Adunări, nu categoriile , întreg 
paragraful Tractatului de la Berlin trecea în Constituţie. D-nii redactori ai „Românului" cată să-şi aducă aminte că d. 
Lascar Catargiu a spus în Senat verde: „Țara nu vrea să dea nimic, formulați propunerea dv.". Era o tocmeală lungă 
între ţara, care nu voia să dea nimic şi între maioritatea roşie (simplă, nu de două treimi ), care voia să dea totul. Nu 
propunerea maiorităţii , cunoscută sub numele de categoriile Costinescu, au fost admisă de Adunări, ci, pentru a se 
avea unanimitatea , s-au stors de la opoziție minimul posibil, împământenirea personală pe baza unor condiţii înscrise 
în Constituţie. Numai minimul posibil, formulat de deputați opoziționali din Iaşi, au putut întruni maioritatea 
necesară. Cu simpla maioritate roşie Camera era constituțional incapabilă de-a da vro hotărâre ; ar fi trebuit deci 
dizolvată din nou. O asemenea disoluţiune a Adunării de revizuire ar fi însemnat căderea roşiilor de la guvern. Iată 
ceea ce trebuie să cugete onor. redactori ai „Românului”, dumnealor cari au propus categoriile . Astfel opoziţia 
singură au fost la înălțimea ei; ea a renunţat de-a face din cestiune o cestiune ministerială; ea a susținut guvernul spre 
a dovedi că, faţă chiar cu guvernul cel mai dispus de-a face serviciile străinătății, țara tot are mijlocul de-a nu acorda 
nimic, că n-a ajuns ca acela care de frică se sinucide. Cremieux să fi fost prim ministru , pe Cremieux l-am fi 
mănţinut, pentru a-i dovedi lui şi stăpânilor lui că nu poate face nimic. 

În orice caz opoziția n-a câştigat nimic din toată afacerea. Dar oare tot astfel stă cu roşii? La moment s-au 
înțeles cu străinii pentru a pune preț pe recunoaşterea votului țării, la moment a venit la ordinea zilei răscumpărarea, 
din care au câştigat acţionarii străini şi patrioții improvizaţi acționari peste noapte. Să cităm oare averile făcute peste 
noapte de foşti miniştri, de deputaţi, de gazetari roşii? Şi cum numea „Românul" cestiunea răscumpărării? Cea mai 
populară cestiune din România, şi îndrăznea a o spune aceasta în acelaşi moment în care d. Brătianu declara în Senat 
că răscumpărarea era impusă de din afară, tot astfel precum Strousberg fusese odinioară impus de la Berlin şi Viena. 

Ce patriotism şi ce înţelepciune, ce sacrificiu a fost la mijloc? Aţi ştiut că, dacă veţi rezolva cestiunea izraelită 
în modul cel mai favorabil cu putință pentru străinătate, veţi rămânea la putere şi veţi avea foloasele răscumpărării. 

Aşa s-a şi întâmplat . Aţi stors de la țară cât aţi putut stoarce pentru evrei şi aţi deschis apoi triumfători era 
răscumpărării, încurcată până azi. Pe de o parte deci aţi fost siliți a nu da decât minimul posibil pentru a nu fi trimişi 
acasă pentru incapacitate constituțională de a rezolva cestiunea izraelită; pe de alta, odată rezolvată , v-aţi cumpărat 
rămânerea la putere pentru câțiva ani prin cestiunea căilor ferate! De ce vă zicem oare noii fanarioți? Pentru că 


cumpăraţi puterea prin tribut mascat, plătit când uneia când alteia dintre puterile străine. 


[23 aprilie 1881] 


[„, ZILELE DIN URMĂ..."] 


Zilele din urmă s-au răspândit , cum ştim, mai multe ştiri de mare senzaţie asupra stării de lucruri din Rusia. 
Din acele stări rezultă că împărăteasa este rău bolnavă în urma impresiei oribile ce i-a cauzat ştirea despre executarea 
celor cinci nihilişti; că împăratul este căzut într-o criză morală care l-a făcut să părăsească afacerile şi să stea închis în 
castelul de la Gaştina ; că s-ar fi prins o cutie cu dinamită ascunsă într-un car cu fân ce intra în castelul imperial; că 
marele duce Nicolae, nepotul împăratului, care s-a constatat ca având relații directe cu societăţile asasinilor, a fost 
condamnat, fără judecată, la închisoare pe viaţă; în fine că, atât la Curte cât şi în public, domneşte o consternare 
generală. Aceste ştiri, pe cari le-au dat foile germane, austriace şi franceze radicale, cari în genere sunt informate bine 
şi d! a dreptul de la societăţile secrete, şi pe cari le-am reprodus şi noi, sub toată rezerva, par a fi fost oarecum 
exagerate, dar nu cu totul inexacte . Foaia semioficială rusească din Bruxelles caută să le dezminţă , dar nu poate ea 
însăşi, cum vom vedea, decât să le micşoreze întrucâtva importanța. Doliul, zice acea foaie, foarte legitim, ce 
domneşte la Curtea rusească şi precauţiunile , nu mai puţin legitime, luate pentru a proteja persoana împăratului 
contra conspiratorilor , cari au arătat acum în urmă ce pot face, constituie o temă seducătoare şi uşoară de exploatat 
pentru imaginaţia şi reaua voinţă a unui număr de ziare obicinuite cu aşa treabă. Foaia rusească crede util să țină 
publicul deştept asupra invențiilor şi basmelor ce se fac pe socoteala situaţiei interioare a Rusiei. Îndărătul acestei 
lugubre fantasmagorii sunt , pentru cine ştie şi vrea să judece bine, două figuri reale: suveranul şi națiunea rusească. 
El, cu toată întristarea de care este cuprins, lucrează fără preget pentru bunăstarea şi progresul naţiunii. Ea este plină 
de devotament cătră suveran. Cu astfel de elemente, adaogă „Le Nord", se pot trece cu victorie dificultăți şi strâmtori 
mult mai mari şi mai critice decât acelea în cari se află astăzi Rusia. Foaia din Bruxelles nu dezminte, cum vedem, 
faptele consemnate în acele ştiri, ci voieşte a atenua , prin simple fraze, efectul ce acelea au produs asupra publicului; 


ea nu dă un comunicat de dezminţire acelor ştiri de senzaţie, ci o mângâiere publicului care le-a citit. 


[24 — 25 aprilie 1881] 


[„„ ASUPRA SCANDALULUI PETRECUT ..."] 


Asupra scandalului petrecut între studenții pretinşi români din Paris cu ocazia proclamării regatului primim o 
relaţiune mai detaliată din care estragem şirurile de mai la vale. 

Din parte-ne putem presupune după cele ce se petrec cu republicanii din Ploieşti că toate aceste nu sunt decât 
reclame pentru a se recomanda la funcții ale statului şi la pensii reversibile, căci aşa încep patrioţii de meserie şi de 
origine incertă când e vorba ca s-ajungă la saline ori adiutanţi ; deci publicăm şirurile de mai la vale întemeiați pe 
bunul simț al cititorului, care va reduce importanța acestor caraghioşi la greutatea ce li se cuvine şi nu va confunda 


micul Bizanţ cu Robespierre sau Marat . 


Curiozitatea publică din Bucureşti este pusă în mişcare de un fapt care s-a petrecut la Paris acum câteva zile. D. 
Calligari a fost izgonit de pe teritoriul francez. 

Cei care cunosc poliţia Parisului ca şi cei ce nu o cunosc trebuie să se fi mirat când au citit în jurnalele din Bucureşti o 
notiță reprodusă [după] Memorial diplomatique în cari se zice că, mandatul de izgonire dat contra d-lui Caligari încă din 
noiembrie trecut nu a putut fi executat din cauza necunoaşterii adresei acestuia! 

Poliția Parisului, care găseşte tâlhari ce-şi schimbă numele şi figura de zece ori în 24 de ore, nu poate să dea cu mâna de 


Calligari care nu şi-a schimbat nici măcar ochelarii ce-i poartă din cauza miopiei ? 


Adevărul este că Memorial diplomatique nu este tocmai vinovat. Se zice că notiţa în chestiune ar fi ieşită din 
birourile legaţiunii noastre şi că d. Cogălniceanu, reprezentantul României la Paris, nu ar fi străin la izgonirea d-lui 
Calligari. Această nuvelă v-o dau sub toată rezerva. 

Iată care ar fi adevărata cauză ce a motivat expulziunea : 

În noiemvrie trecut Calligari a făcut o conferință într-un cvartier al Parisului populat de uvrieri, dând ca 
obiect al conferinţei sale Nihilismul în Rusia. Adevărul vorbind, d. Calligari a vorbit de toate în conferința sa numai 
de nihilism nu, fiind prea superficial şi prea ignorant pentru a şti el singur ceva asupra nihilismului. Conferinţa sa s- 
au mărginit în vorbe goale asupra unui refugiat polonez mort la Geneva, Cernicevsky . Poliţia informată de 
conferința Calligari a dat un mandat de izgonire contra acestuia, dar care nu avea a fi executat decât în cazul când 
prințul Orloff , ambasadorul Rusiei la Paris, va adresa guvernului francez vreo plângere în această privinţă; şi 
aceasta pentru ca guvernul să-şi evite un şir de dificultăţi diplomatice ce întâlnise deja cu ocazia arestării lui 
Hartmann . 

Prinţul Orloff însă a dat conferinţei Calligari importanţa ce a meritat şi nu s-a plâns guvernului francez; prin 
urmare mandatul a fost pus la dosar . 

Proclamarea regalității în ţară nu a plăcut lui Calligari şi câtorva prieteni ai săi. 

D-nii Calligari, Radovici , Vintilă Rosetti şi încă doi-trei a găsit de cuviință să protesteze contra proclamării 
regalităţei şi, pentru a da o mai mare întindere protestărei lor, a invitat şi câțiva prietini franceji şi americani, spre a 
le ține de urât. 

Protestarea a avut loc la o cafenea numită Procope . Un ponci aprins pentru circonstanță lumina mutrele 
protestanților ; câteva discursuri terminate prin „Să trăiască România, să trăiască viitoarea Republică Română" au 
format bagajul acestei serbări. 

A doua zi câteva jurnale avansate au relatat protestarea făcută de câțiva români. Aceasta a fost destul ca d. 
Cogălniceanu să se supere. Se pune în birje şi se opreşte drept la ministrul de interne, spune ministrului surprins 
ceea ce se întâmplase cu o zi înainte la cafeneaua Procope ... şi cere expulsiunea iniţiatorului care a semnat biletele 
de invitațiune la ponci . 

Ministrul cheamă pe prefectul poliţiei să-i dea relaţie despre conspiraţiunea petrecută la cafenea. Prefectul nu 
ştie nimic deocamdată despre astă afacere, dar va lua îndată informaţiuni şi va da satisfacție d-lui Cogălniceanu. 
Norocul face ca d. Calligari să fie notat la poliţie de când cu cestiunea nihilismului, ba încă dă şi peste decretul de 
izgonire în dosare . Ministrul, pentru a îndatora pe reprezentantul României, dă ordin prefectului a executa mandatul 
de expulziune . Prefectul porunceşte unui comisar de poliție să dea cunoştinţă lui Calligari de măsura luată contra 


sa. Comisarul găseşte de astă dată pe negăsitul de şase luni; şi se prezintă într-o dimineaţă la 6 ore în camera d-lui 


Calligari, purtător de ordinul de izgonire, de doi franci şi de un bilet de clasa 3-a la drumul de fier până la frontiera 
țărei unde izgonitul voieşte să se dirijeze . Cei doi franci i-a, fost dați pentru hrana în timp de 12 ore ce i se acordase 
pentru a părăsi teritoriul francez. Inutil de a vă spune că comisarul nu a voit să dea d-lui Calligari nici unul din 
rezoanele care a motivat expulziunea sa. 

Pentru a nu fi izgonit prin forță d. Calligari s-a angajat că va părăsi Francia în timpul ce i se cere şi că nu 
este nevoie de jandarmi pentru a-l duce la gară. Într-adevăr, în aceeaşi zi la 7 jum . ore seara d. Calligari a luat 
trenul cu destinaţia pentru Italia, s-a suit într-un vagon de clasa 1 şi s-a oprit la Turin , de unde adresează d-lui 
Cogălniceanu expresiunea profundei sale recunoştințe pentru neprețuitul serviciu ce i-a adus procurându-i 


ocaziunea de-a fi cunoscut ca om mare politic de către trei state europene: Francia, Italia şi România. 


[24 — 25 aprilie 1881] 


[„A DISCUTA CU 1GNORANȚA..."] 


A discuta cu ignoranța şi cu reaua credință e o foarte spinoasă misiune. 

În unul din numerele trecute am emis o teorie, naturalistă oarecum, asupra esenței unora din aşa-numitele acte 
mari ale patrioţilor. Am arătat de ex. că revoluția socială la noi a pornit de sus şi n-a însemnat decât o înmulţire a 
oligarhilor vechi, de rasă, prin elemente de o estremă incertitudine de origine, proveniență şi merit. 

„Românul" polemizează cu noi a propos de aceasta. 

Aristocraţia adevărată, după a noastră părere, are un mare şi esențial rol în viața unui popor. Dar pentru a fi 
adevărată [î ]i trebuie anume condiţii de existenţă, şi mai cu seamă trei, fără de cari ea cată a fi privită ca uzurpaţiune. 
Se cere să fie istorică, puţin numeroasă, în posesiune de mari bunuri imobiliare. 

Sub „istorică" înțelegem că trebuie să fi răsărit din dreptul public propriu al unui popor şi câştigată prin merite 
pentru el. E preferabil ca aceste merite să se datorească caracterului mai mult decât inteligenței. Căci un caracter 
drept, viteaz şi generos se moşteneşte şi e o mare calitate politică, pe când inteligența se poate recruta din tot ce 


produce mai bun o generaţie, ea e aliata naturală a acestor caractere, dar din nefericire 


nu se moşteneşte cu atâta siguranță. Apoi aristocrația trebuie să fie puțin numeroasă, pentru ca alături cu ea să aibă 
loc meritele personale din orice generaţie; în fine trebuie să fie în posesiune de mari bunuri imobiliare, pentru că 
asemenea bunuri nu sunt supuse pericolului pierderii, îl fac pe om neatârnat de jocul banului şi-l pun în legătură cu 
brazda şi cu populaţia istorică a țării. 

Daca croitoria şi ceasornicăria sunt meşteşuguri ce corespund cu anume bresle de oameni, şi politica generală 
a unui stat, modul de a asigura tuturor cetățenilor măsura cea mai mare de bunăstare şi de linişte, e un meşteşug, care 
corespunde c-o breaslă . De aci vom vedea că statele c-o oligarhie avută şi puțin numeroasă au avut un trai lung şi 
strălucit pe pământ . O mână de patriciani au făcut din Roma o împărăție universală şi tot o mână de patriciani au 
condus soarta rasei engleze, care-n două sute de ani au ajuns a fi cea mai răspândită , mai puternică şi mai avută din 
rasele europene. 

Cumcă tot ce e organic e menit morții e sigur; deci şi statele şi formațiunile etnice. Cestiunea e în ce condiţii 
un stat trăieşte mult şi în ce condiţii boleşte şi cade repede. De cîte ori vom deschide istoria vom vedea însă că statele 
scad şi mor sau prin demagogie, sau prin despotism , şi că existenţa normală şi regulată, asigurarea celei mai mari 
libertăţi de dezvoltare e oligarhia celor drepți prin caracter, sprijiniți de cei înzestrați cu minte. 

Nicicând , dar absolut nicicând n-a existat rivalitate între aristocrația de naştere şi aristocrația intelectuală; dar 
amândouă . acestea au aflat adesea un duşman în aristocrația averii mobiliare, a banului. Posesiunea acestuia se 
datoreşte unei mişcări universale, cosmopolite a bunurilor; întâmplarea şi adeseori calităţi rele favorizează câştigarea 
lui; oamenii pe cari el [î ]i ridică n-au nevoie de nici una din laturile cari dau mărime ființei omeneşti, nici de 
caracter, nici de inteligență. 

La români îndeosebi observăm cea mai mare putere politică şi relativ cea mai mare avere în timpii oligarhiei , 
în timpul dinaştilor munteni şi moldoveni. Îndată ce ridicarea pe scara socială nu se mai datoreşte caracterului, ci 
altor aptitudini, statele încep să dea îndărăt, până ce în fine cad cu totul sub domnia turcească, reprezentată prin 
fanarioți. În timpul de cădere vedem domnia cumpărându-se cu bani, cu tribut şi pescheş , şi tot în timp de cădere, 


conchidem, partidul roşu cumpără puterea de la străini prin concesia Strousberg, tot în timp de cădere se cumpără 


stăpânirea politică în ţară, dându-se 60 la sută pe hârtii ce nu făceau decât 20 la sută. 


„Românul" zice: 
Aşadar pentru aceşti pretinşi boiari a mă răscumpăra din robie (Strousberg).este mai rău decât a plăti mereu ca rob? 


E robie Stroussberg? Asta voiam s-o ştim şi noi din gura „Românului". Actul de robie a fost convenit de d. 
Brătianu cu călcarea Constituţiei, fără votul Corpurilor legiuitoare şi pus în lucrare în contra unui vot formal al 
Senatului. 

„Românul", înciudat de adevărurile aspre ce le spunem partidului său, are naivitatea de a da dreptei 
conservatoare pe ilustrul Crawley ca revers al ilustrului Strousberg. Foaia oficioasă binevoieşte a uita că atât 
guvernul cât şi dreapta Camerei au fost contra lui Crawley şi că concesia se datoreşte unor elemente cari au stat mai 
târziu alături în guvern cu d. Brătianu sub nume de centralişti sau de liberali. Nu învinovăţim aci pe cei amăgiţi, între 
cari sunt mulți oameni onorabili, dar „Românul" ştie foarte bine că amăgitorii adevărați au fost escluşi din Camera 
conservatoare, sub alt pretext poate, dar ştiind toată lumea pentru ce. 

Dar fiindcă e vorba de efectele declasării generale şi a ridicării cafenelelor în Adunări, rezumate toate sub 
numirea de sistem liberal, vom arăta pe scurt efectele acestui sistem. 

D-nii de la „Românul" ne spun că poporul sub sistemul vechi era robit, sărac, la discreţia oricui. Noi o negăm 
aceasta; dar în sfârşit să admitem că aşa ar fi fost. Să vedem ce lumini revarsă statistica asupra acelei robii. 


Locuitori erau în ţară: 


Ia TO4A spic e a aaa 3 şi jum [ătate ] milioane; 
La 1854............. 4 milioane; 
La/1659isc a 4 şi jum [ătate ] milioane. 


La 1859 mureau 57 la sută de născuţi ; la 1878 mor 101,7/10 la sută de născuţi . 

Iată dar un popor robit care sporea repede sub reacţiunea împilătoare , şi care scade repede, sub domnia unei 
înfiorătoare mortalități , dar sub regimul îngăduitor al libertăţii. 

Ciudată pare a fi fost robia neamului românesc. 

Care să fie însă cauza acestei scăderi ? 

Noi credem că următoarea. Boierii erau puţini, erau avuţi, nu costau aproape nimic din munca publică, dovadă 
ridicolele bugete ale domniilor naționale. Liberali şi patrioți de meserie, cari trăiesc de la țară, sunt câtă frunză şi 
iarbă, plus milionul de străini imigrat pe căile ferate Stroussberg, cari, împreună cu declasaţii societății române, 
formează clasele consumatoare față cu singurul producător, țăranul. Sânteţi scumpi împreună cu prietenii d-voastră 
cu tot, onorabili patrioți! 

O mai crudă ironizare a întregului sistem al declasării decât aceste câteva cifre nu se mai poate. 

„Noua Românie liberă şi independinte , noul rigat făptuit prin eroismul românilor" are un mic cusur . Mănâncă 
români şi naşte străini şi patrioţi de meserie. 

„Românul" zice că roşii au guvernat puţin în ţară. E foarte adevărat, dar oare ceea ce fac roşii într-o zi poate 
cineva desface într-o sută de ani? Un nebun aruncă o piatră, zice proverbul, şi o sută de 'nţelepţi nu pot s-o scoată. 
Regele Stroussberg le votează într-o zi dar ţine nouăzeci de ani; cărăturile Warszawsky au ţinut câteva luni, dar 
urmările epizootiei se resimt şi acum; o babă nebună au adus ciuma în Vetlianca , dar a pus Europa întreagă în 
mişcare. Şi daca aţi lucra numai după instinctele d-voastră, dacă n-ar mai pune natura şi împrejurările piedeci, nu 


cinci ani, cinci luni v-ar fi de-ajuns pentru ca praful să s-aleagă de ţara aceasta. 


[26 aprilie 1881] 


„ÎNTÂMPLAREA A VOIT ..."] 


Întâmplarea a voit să întrunească în cabinet pe trei miniştri cari stau în oarecari legături cu fondurile şcolare 
macedoromâne. Unul s-a interesat de ele, deputat fiind, un altul fiind ministru plenipotenţiar la Constantinopole, al 
treilea, d. Ferichidi , fiind student în străinătate, s-a bucurat de un ajutor însemnat dintr-un asemenea fond, a. fost 


susținut la învățături în calitate de macedoromân . 


„Binele public" are meritul de a fi reîmprospătat cel dendâi cesti [unea] testamentului fostului mitropolit al 
Ungro - vlachiei , Dosithei . 

Pe la începutul secolului nostru şi pe la finele celui trecut, pe când se inaugura redeşteptarea națională prin 
scrierile istorice şi filologice ale unui Şincai şi Petru Maior, a început a se trezi conştiinţa naţională şi în 
macedoromânii presăraţi în colonii comerciale din Pesta, Viena, Triest şi în țările noastre. Mari neguţători de lână şi 
producte, mulţi dintre ei milionari, unii ridicaţi la ranguri nobilitare de către monarhii Austriei, ei fură atinşi de 
mişcarea plină de înălțare sufletească a o mână de învăţaţi şi, văzând decadenţa în care poporul lor numeros se afla în 
toate provinciile, sprijiniră întreprinderile literare şi de cultură de la începutul secolului. 

Listele de subscripţie alăturate la toate tipăriturile din vremea aceea dovedesc această tendență cu de prisos. 
Macedoromânii aşezaţi în țările noastre se distinseră prin donațiuni făcute pentru scopuri de cultură. Astfel temeliile 
Academiei Române s-au pus prin fondul lăsat de un macedoromân . Alte testațiuni a căror întrebuințare rămâne 
necunoscută sunt al lui Musicu , Castrişoae , Dima Serachitopol , care a construit o şcoală în Vlacho - castania din 
Tesalia, înzestrând-o cu moşia Păltenii ; a lui N. Mihail din Craiova, care testă un venit anual de 500 galbeni pentru o 
şcoală de fete în Megarova şi în fine donaţiunea mitropolitului Dosithei , din care s-au crescut o sumă de tineri în 


străinătate. 


La 1876, fiind ministru de justiţie, d. Ferechide , care, precum am zis, a studiat în străinătate, ajutat din acest 
fond Dosithei, a fost interpelat în Cameră şi întrebat daca epitropia dă sau nu cuiva socoteli despre gestiunea ei. 

D. Ferechidi a cerut dosarul de la tribunal ca să-l studieze, însă, demisionând în zilele acelea chiar, n-a mai 
răspuns la interpelație. 

La 1878 i s-a făcut o interpelație d-lui Chițu, pe atunci ministru al învățăturilor publice. 

Dosarul , care e format în anul 1850 şi poartă n-rul 123, e la tribunalul Ilfov , secţia a II-a civilă. 

Stând d. N. Creţulescu ministru al învățăturilor, a dat mandat la doi din advocaţi ca să ceară de la epitropi pe 
cale judecătorească socotelile pe curs de cincizeci de ani, de la 1829 pân'la 1879. Advocaţii cer în adevăr seamă, 
înfăţişarea se fixează pentru ziua de 16 marte 1880, când , c-o săptămână înaintea înfățișării , d. Vasile Boerescu, 
numit ad interim ministru al instrucției, revoacă mandatul dat advocaţilor, amânându-se soluțiunea. 

Prin oricâte peripeții a trecut afacerea, fie ele întâmplătoare , ca epizodele din Odisee , fie corect conduse, ca 
firul novelelor spaniole, e evident că, odată ce presa întreagă, fără deosebire de partid, s-a ocupat cu ea, ni se 
datoreşte o rază de lumină în sacramentala umbră a unei gestiuni necunoscute în curs de cincizeci de ani. 

Comunicatul d-lui Boerescu, prin care explică retragerea mandatului dat advocaţilor pe cuvântul că nu 
studiase bine afacerea, putea fi suficient ca soluțiune momentană. Dar din timpul acelui comunicat orice ministru a 
putut să studieze dosarul şi să reînceapă firul unde-l lăsase d. N. Creţulescu. 

Pe cât ştim administrația acestui din urmă fond a fost pe deplin corectă. Dar natura lucrului, testațiunea pentru 
un scop public şi național, cere oarecare publicitate, fie în margini cât de restrânse , fie chiar redusă la citarea 
numelor acelor bărbaţi cari s-au crescut din acele fonduri. Într-un timp în care insulele etnice ale marelui popor care 
cuprindea în evul mediu cea mai mare parte a Peninsulei Balcanice încep a simţi din nou deosebirea lor de ceilalți şi 
sunt dominate de instinctele unei proprii vieți naţionale, s-ar putea da întrebuințării acestor fonduri o direcție mai 
spornică, mai potrivită cu interesele de cultură a poporului românesc. Nu macedoromâni trăitori în țara noastră, la a 
căror cultură nu se opun nici piedeci economice, nici politice, ci macedoromâni din chiar locurile clasice ale aşezării 
lor ar putea fi încurajați la studii, pentru binele regiunii în care au fost născuţi şi a conaţionalilor lor din acele regiuni. 

lată cestiuni pe cari le punem fără nici o idee preconcepută , lăsând cu totul afară din discuţie întrebuințarea ce 
s-au făcut în trecut de aceste fonduri şi voind a indica, întru cât priveşte viitorul, puncte de vedere mai largi şi mai 


generoase. 


[27 — 28 aprilie 1881] 


[„DE DOUĂ ORI..." ] 


De două ori d. Iorgu Radu a fost ales senator de către colegiul I de Bârlad , de două ori majoritatea patrioților 
de meserie au invalidat alegerea lui. În sfârşit a treia oară d. Iorgu Radu iese din urnă cu o majoritate şi mai mare, 


încât credem că de astă dată nimeni nu ar mai îndrăzni de a se atinge de această alegere de trei ori confirmată de 


acelaşi colegiu în ciuda guvernului şi a servilei lui majorităţi parlamentare. 

Nu ne vom ocupa nici de cauza nici de pretextele invalidării întâielor două alegeri ale bârlădenilor . Am ajuns 
atât de departe în ţara noastră încât e destul ca cineva să nu caute a parveni, e destul ca cineva să nu voiască a se face 
deputat şi ministru spre a-şi plăti datoriile sau a căpăta funcții inamovibile , pentru ca piano piano să fie descris ca 


inamic al dinastiei sau în genere a ordinei existente de lucruri. Din contra, daca e mem - 


bru al „Internaţionalei" şi n-are alt rege decât pe Marx , şeful socialiştilor din Londra, daca a proclamat republica de 
la Ploieşti, dac-a fraternizat cu Rocherfort , dac-a protestat în contra erigerii regatului şi a băut în sănătatea 
viitoarei „Republice Române" poate fi sigur că, întors în tară, va fi deputat, ministru, membru la Curtea de Casaţie, 
director de drum de fier sau de Bancă Naţională, c-un cuvânt că-i vor merge lucrurile strună. 

D. Iorgu Radu n-are din nenorocire, nevoie de-a deveni membru al Parlamentului pentru a-şi plăti datoriile 
speculând cu acții Strousberg, n-are nevoie de a se face ministru pentru a fi numit la Casaţie, e un om neatârnat şi 
prin poziţie şi prin caracterul său, deci om periculos şi sectei roşie şi apetiturilor ei. De aci urma fireşte ca să se 
invalideze alegerea unui asemenea inamic natural al sistemului gheşefturilor , cumulului şi a altor virtuţi patriotice 
practicate pe o cale atât de largă. 

Bârlădenii în special au mai avut şi alt motiv pentru a persista în alegerea lor. Judeţul Tutovei e dat în 
antrepriza unei singure familii, a unei singure dar numeroase dinastii locale, care, cu căţel cu purcel, cum zice 
proverbul, a monopolizat şi funcţii şi interese publice şi totul. Înţelege oricine că domnia unei asemenea dinastii 
locale, care administrează județul conform intereselor private ale membrilor ei, cată să devie nesuferită pentru 
judeţeni , cată să trezească în ei toate rămăşiţele de spirit de reacţie în contra unui sistem de procopseală şi de 
nepotism exercitat ca meserie. 

Publicăm mai la vale corespondenţa ce ne vine din Bârlad asupra acestui subiect şi rugăm pe majoritatea 
Senatului să binevoiască a-şi mai încerca încă o dată puterea ei discreţionară, dac-o ţin curelele. 

Deşi cazul din Bârlad e îmbucurător , totuşi nu avem speranţă că el s-ar repeta cu aceeaşi vigoare 
pretutindenea. Ţara legală, țara neatârnată devine din ce în ce mai slabă în fața țării cumularzilor , speculatorilor de 
acţii, a patrioţilor de meserie. Mii de posturi create din nou în paralelă c-un buget de cheltuieli urcat în patru ani cu 34 
la sută au pus aproape pe toţi aceia cari ştiu a înşira slove negre pe hârtie albă la discreția guvernului şi, viceversa, 
guvernul la discreţia lor. Sistemul roşu consistă în complicitatea reciprocă a miilor de pierde-vară fără învățătură şi 
fără avere cu căpitanii lor, improvizați în oameni de stat şi de guvern. Ce putem spera de la asemenea stare de lucruri 
decât perpetuarea malonestității demagogice la guvern, urcarea din ce în ce a bugetului cheltuielelor, scăderea şi 


sărăcirea elementelor producătoare şi suplantarea acestora prin străini? Acesta e sistemul, acestea urmările inevitabile 


Să nu vie timpul în care o reîntoarcere la stări de lucruri mai sănătoase să fie cu neputinţă şi-n care să fim siliți 


a repeta cuvintele bătrînului Şaguna: Flere possem sed juvare non. 


[29 aprilie 1881] 


[„O ŞTIRE DE CEA MAI MARE IMPORTANŢĂ..."] 


O ştire de cea mai mare importanță ne vine din Sofia. Cu toate că principele e constituţional, cu toate că 
guvernul demisionar al Bulgariei se bucură de majoritate în Adunare, plângerile continue în contra administrației, 
poate prea patriotice, l-au făcut pe principe să adreseze poporului bulgar o proclamaţiune prin care amenință cu 


abdicarea în caz de-a nu găsi din partea țării un concurs suficient pentru îndreptarea stării de lucruri. 


Acum doi ani — zice proclamaţțiunea — o alegere unanimă mi-a încredinţat soarta Bulgariei. Nu fără preget am primit 
guvernul, pentru a duce Bulgaria pe calea progresului. 


Am lucrat cu o deplină dreptate de caracter; am permis toate încercările pentru organizarea şi dezvoltarea regulată a 
principatului. Din nenorocire toate încercările au amăgit speranțele mele. Astăzi patria noastră este discreditată în străinătate. 
Această stare de. lucruri au zdruncinat credinţa poporului bulgar în justiţie. Pentru a asigura liniştea ţării, libertatea şi 
nepărtinirea alegerilor, am însărcinat pe ministrul de război, generalul Ehrenrot , de-a compune un cabinet provizoriu până la 


hotărârea unei Mari Adunări Naţionale care se va convoca. 


Dacă această, Mare Adunare va ratifica condiţiile indispensabile guvernului, condiţii cari vor fi indicate de către mine şi 
a căror lipsă e defectul fundamental al stării actuale, atunci şi numai în acest caz mai pot păstra coroana şi purta responsabilitatea 
ce mi-o inspiră temerea de viitor. Am jurat pe Constituţie; voi păzi jurământul meu. Acest jurământ mă, obligă a avea în vedere 
prosperitatea ţării. Consider deci ca o datorie sfântă pentru mine de-a declara solemn că starea actuală de lucruri îmi face 
imposibilă executarea misiunii mele. 

Întemeindu-mă pe Constituţie, am hotărit a convoca o Mare Adunare Naţională, organ suprem al voinţei naționale, şi de- 
a-i remite coroana mea împreună cu destinele Bulgariei. 

În caz contrariu Sunt hotărît a părăsi tronul princiar, cu părere de rău, dar cu conştiinţa de-a-mi fi împlinit misiunea pân- 


în capăt. 


Marea Adunare Naţională de care vorbeşte principele în manifestul său şi care ar avea a primi sau a refuza 
bazele unei organizări posibile a țării e precum se vede o Constituantă ; cabinetul format sub prezidenţia generalului 
rus, Ehrenroth , e un cabinet de tranziţie, menit a garanta libertatea alegerilor şi mai cu seamă neinfluenţarea lor din 
partea patrioților de meserie, cari se vor fi înmulțit repede şi în Bulgaria. Trebuie să se fi înmulțit, căci, una, au avut 
exemplul luminos al Bosnagiilor şi Caradalelor de dincoace de Dunăre, al doilea, formațiunea demagogiei merge 
repede într-o ţară a cărei continuitate de dezvoltare istorică a fost nimicită prin dominațiunea străină şi care este ea 
însuşi o creațiune politică proaspătă. Când într-o ţară trecutul n-a distins pe omul de merit de cel de rând , când 
conştiinţa publică şi împrejurările sunt turburi şi departe încă de cristalizațiune , ajung, ca şi la apa cea turburată, 
gunoiele deasupra. A striga pe toate ulițele şi pe toate tonurile patrie, libertate, egalitate, fraternitate! nu e un merit 
nici la noi, nici în Bulgaria, nici undeva în lume. Dar cine nu are altul îşi creează din asemenea strigăte un titlu de 
recomandaţie, precum Caligari îşi creează unul din proclamarea „Republicei Române" în depărtatul Paris. 

Surpată din toate părțile de valurile demagogiei şi de apetiturile nesăţioase ale secrei patrioților de meserie, 
Bulgaria, după mărturisirea propriului ei Domn, are trebuință te-a recunoaşte că un stat, pentru a exista, are nevoie de 
anume condiții organice, cari du pot fi nici produsul fantaziei, nici jucăria întâmplării , ci cată să răsară dintr-o 
limpede necunoaştere a funcțiunilor esențiale ale lui. 

Dar ceea ce izbeşte vederea sunt analogiile cari există între stările de lucruri de la noi şi cele de dincolo de 
Dunăre. În orice caz între Costinescu, Carada, Pătărlăgeanu, între ignoranţa şi nesăţioasa demagogie română pe de o 
parte şi între cea bulgară, recrutată din elemente cu totul asemănătoare, nu poate exista o deosebire esențială. Ai 
noştri sunt mai practisiți , iată totul. Demagogia aceasta are majoritatea în Adunare. Cu toate acestea principele s-a 
convins de absoluta ei incapacitate de-a da o organizare sănătoasă statului, o convincţie pe care şi-o formase Vodă 
Cuza despre demagogia de la noi, şi voieşte să sustragă statul de sub dominaţiunea exclusivă a elementelor acestora. 

Şi la noi lumea politică în genere, d. I. Brătianu îndeosebi, s-au convins că, cu organizarea actuală, ţara poate 
fi un teren favorabil pentru colonii străine, dar e departe de-a întruni condiţiile unei moşteniri istorice a poporului 
român. Cine suferă sub organizarea iscodită, de d-nii C.A. Rosetti şi Carada e mai cu seamă poporul autohton . 

Cu toate acestea conştiinţa publică viciată şi lănțuită de miile de mijloace de corupție pe cari le întrebuințează 
partidul demagogic a pierdut coarda unei puternice reacții contra acestui sistem. de înjosire a caracterelor şi de 
egalizare a ignoranței şi apetiturilor cu adevăratele aptitudini de oameni politici. 

Dar analogia cea mai mare există între ceea ce face principele Bulgariei acum şi-ntre ceea ce un om politic, 
săvârşit din viață, propunea M. Sale Regelui la venirea sa în țară. 

Acest bărbat politic îi spunea M. Sale că nu trebuie să primească cu ochii închişi o organizare pusă la cale într- 
o singură noapte de către doi demagogi, ci să ceară timp de reflecţie, să studieze țara, să ceară consilii de la oameni 
obicinuiți cu conducerea statului şi să propună acele modificări ale proiectului de Constituţie cari ar fi absolut 
necesare pentru o dezvoltare regulată şi organică a țării. M. Sa părea la început dispus să asculte aceste consilii; dar, 
împins pe de-o parte de presiunea demagogiei, pe-atunci atotputernică, necunoscător de ţară pe de altă parte, a primit 
proiectul astfel cum s-a votat de Adunare. Cu toate astea e de natura oricărui pact ca amândouă părțile să puie 


reciproc condiții şi ca stipulațiunea lui definitivă să fie rezultatul unor concesiuni reciproce. 


Cu câţiva ani în urmă M. Sa a recunoscut că acel om de stat a fost singurul care a voit serios şi binele țării şi al 
tronului. Dar era prea târziu . Declasarea , ridicarea în sus a existențelor catilinare se consumase repede; statul roman 
era condamnat de-a se vedea stăpânit de Caradale şi de Costineşti, de ignoranţa împreunată cu specula intereselor 


publice. 


[30 aprilie 1881] 


[,, CITITORII ÎŞI VOR FI Apucâno AMINTE..."] 


Cititorii îşi vor fi aducând aminte că n-am făcut un prognostic tocmai strălucit calităților intelectuale ale 
actualului prezident de Consiliu. Deşi cam demult d. Dim.. Brătianu nu se mai arătase în avanscena vieţii publice, 
preferând a-şi ascunde în semiumbra misiunilor diplomatice şi extraordinare pretinsele sale calități de om de stat, 
tineam minte din trecutul d-sale de ministru de resort că tocmai lux ecclesiae nu este, că nici iarba de puşcă n-o 
inventase ; nici suferise durerile de naştere ale vreunui mare adevăr, dureri ce nu sunt a se confunda nici cu migrena , 
nici cu guturaiul . 

şi 'ntr-adevăr discursul program al d-lui prezident de Consiliu a venit să confirme numaidecât părerea noastră. 


Câteva pasaje din acesta vor arăta cititorului inteligent aluatul din care e frământat omul nostru de stat. 


D-lor deputaţi, permiteți-mi mai întâi a vă oferi toate mulțumirile mele pentru măgulitoarea amiciție cu care m-aţi 
onorat şi ați bucurat inima mea. 
Maiestatea Sa Regele, ținând seamă de dorința exprimată de mulți din dv, a binevoit a mă însărcina cu formarea noului 


minister, care are onoarea a se prezenta astăzi înaintea d-voastră. 


După această introducere, d-sa urmează cu citirea mesajului regal de numire a ministerului, cu n-rul de 
registru cu tot. 

Întrebarea e când , unde, cum d. Brătianu a fost onorat c-o măgulitoare amiciție din partea deputaților şi când 
mulți dintre aceştia şi-au esprimat dorința de care M. Sa Regele a ţinut seamă. D. prezident de Consiliu ştie desigur 
că ceea ce se petrece îndărătul culiselor ca tripotaj , ceea ce pune la cale d. C.A. Rosetti în complicitate cu onor. 
Carada nu suferă deloc lumina unei serioase şi demne publicităţi . Numai o amiciţie public mărturisită prin susținerea 
ministeriului, numai o dorinţă oficial esprimată a majorității de a-l avea prezident de Consiliu, numai o cerere oficială 
a Adunării în favorul d-sale pe lângă M. S. Regele puteau fi obiectul unei mulțumiri publice, obiectul celor dendâi 
vorbe ale celui dendâi ministru în întâiul cabinet al noului regat. A aduce într-un discurs program mulțumiri pentru 
ceea ce s-a petrecut la Herdan ori în alt birt , unde nu se adună liberalii în calitate de oameni publici, ci într-aceea de 
consumatori de băuturi, e, după a noastră părere, o necuviință. 


Dar iată cum urmează d. prim ministru : 


Acum, d-lor deputaţi, negreşit că voiţi să vă dau citire programului nostru ministerial. Mai mult decât oricine, eu doream să 
facem un program, eu mai cu seamă, care nu ştiu vorbi, doream să vă arăt că mă pricep puțin la scris. 

În adevăr, nu sunt vorbitor , dar răul nu este aşa de mare, fiindcă sunt destui vorbitori , oratori, sirene, pe băncile 
Adunării şi poate chiar pe banca ministerială. Dar, cu toată mâncărimea ce aveam de a aşterne un program, m-am stăpânit şi nu l- 
am făcut, şi iată pentru ce: în viața mea am avut fericirea ca niciodată nimeni să nu-mi zică că nu crede ceea ce i-am spus; şi-mi era 
teamă ca de astă dată să nu pat acest neajuns, cu atât mai grav că el ar fi venit din partea întregei naţiuni prin reprezentanții săi. 

În adevăr, programele s-au cam deocheat . Pentru aceste motive am crezut că e mai bine să schimbăm sistema şi, în loc să 
vă promit acum cîte în lună şi cite în stele într-o frumoasă programă, mai bine, să am să vă dau seamă peste câteva luni de ceea ce 
voi fi făcut. . . Dar ca să facem această îndreptare trebuie ca fiecare să fie la locul său: hoţul în puşcărie, acei cari speculă binele 
public în interesul lor în carantină , iar omul onest la lucru. Mai mulţi cu cari am avut ocaziunea să vorbesc la venirea mea la 


minister mi-au zis că nu vom avea cu cine face aceste îndreptări, căci în fara aceasta nu Sunt oameni oneşti. 


Eu, d-lor, nu împing scepticismul meu pân - acolo şi cred că mulţi sunt oameni oneşti în ţară. Dar chiar dacă aş admite că, 
în adevăr, n-avem oameni oneșşti, [î Ji vom face. Românul are facultatea de-a se schimba cu o mare înlesnire şi în bine şi în rău. 

Sunt dar încredinţat că cu o justiţie imparțială şi cu o voință energică mulţi din aceia cari până acum treceau că sunt rău 
nărăviţi se vor îndrepta; şi cu chipul acesta vor deveni utili ţării, şi ei înşişi se vor simţi fericiţi de-a avea conştiinţa împăcată, 


liniştită. 


D. prim ministru , voind să arate că se pricepe niţel la scris, simţea mâncărimea de-a aşterne un program şi de- 
a promite în el câte-n lună şi-n stele, dar programele s-au cam deocheat. 
lată stil de prezident de Consiliu şi de discurs program , care desigur va avea onoarea a fi reprodus de presa 


europeană! 


Dar caracteristic e pasajul în care d-sa declară că oamenii cari l-au onorat c-o măgulitoare amiciție şi i-au 
bucurat inima i-au zis totodată că nu poate conta pe ei pentru a îndrepta lucrurile, căci în țara aceasta nu sunt oameni 
oneşti. D-sa nu-i atât de sceptic. Daca nu există oameni, d-sa îi va face cu frica de procuror . De frica procurorului, 
beţele d-lui Fleva date şcoalelor se vor preface în lemne groase de cer şi d. Fleva însuşi se va simți fericit de-a avea 
conştiinţa împăcată, liniştită. De dragul împăcării şi a liniştei conştiinţei (plus frica de procuror ) cucernicul Simeon 
va administra ţara corect şi părinteşte . 

După adâncimea cu care tratează cestiunile interne cată să ne aşteptăm la o tot atât [de] luminoasă espunere a 


atitudinii cabinetului în afară. 


De altmintrelea, atât în afară cât şi în întru, vom căuta a fi pe cât se va putea mai concilianți şi a da vecinilor 
binevoitorul nostru concurs în tot ce n-ar atinge propriele noastre interese. Dar dacă cineva s-ar încerca a întrebuința silnicia , a 
atinge un singur păr al României, oh! atunci, puteţi fi siguri, voi apăra-o cu pasiune, cu furia tigresei cari 'şi apără puii, căci şi 


eu, în curs de o jumătate secol, am purtat pe sânul meu, am încălzit cu a mea suflare pe mândra şi draga noastră Românie. 


D. Dim. Brătianu promite vecinilor (împărăției Habsburgilor şi celei a Romanovilor) binevoitorul său concurs. 
Fără îndoială marile puteri vor fi încântate că d. Brătianu catadicseşte a avea atâta bunăvoință cu ele. 

Altceva este daca s-ar atinge un păr al României! 

Pân' acum ştiam că România e o noţiune geografico - politică ; c-ar fi păroasă nu ştiam încă. Ba mai mult încă, 
ea este puiul d-lui Brătianu, căci el i-a fost doică cinzeci de ani şi o va apăra, nu ca un tigru, ci ca o tigresă . 

Stil de prim ministru şi de discurs program ! 

Când cineva şi cunoaşte cusurul de-a nu putea vorbi într-un mod demn şi potrivit cu împrejurările şi când are 
nenorocirea de-a fi numit ministru prezident se mărgineşte la acel stil sobru şi sans accent pe care-l obicinuiesc 
oamenii de stat ce nu au darul vorbirii şi care se numeşte stil oficial. Acest stil e sărac în adevăr şi abstract , dar are 
avantajul de-a nu fi ridicol. Nu ştim daca d. Brătianu [î ]şi închipuieşte ce efect va face mâncărimea d-sale, perii 
României şi furia de tigresă , spuse de la înălțimea la care se află [ş]i reproduse în ziarele europene! 

Tot bătrânii înainte, bătrânii din veacul al şaptesprezecelea! Ce lipsite de demnitate internă şi formală, ce 
comune sunt aceste espectoraţiuni când gândim că e primul discurs program al primului cabinet al regatului! 

Pentru a şti ce însemnează a vorbi demn şi totuşi întrebuințând figuri, i-am recomanda d-lui Dim. Brătianu 
citirea prefeţei ce-o face Miron Costin Cronicei sale. Şi din el vorbeşte durerea de ţară şi iubirea neamului, dar 
amândouă sunt adevărate şi de aceea el află forma adevărată, demnă, lipsită de afectaţie ! Cine afectează în espresia 


sentimentelor sale dovedeşte că mai nu le are, mai nu e în stare a le avea! 


[1 mai 1881] 


ASASINII LUI ABDUL-AZIZ 


De mai mult timp sultanul a pus să se descopere şi prindă toți câţi vor fi participat la destituirea şi asasinarea 
lui Abdul-Aziz. Este întrebare daca tocmai astăzi e timpul oportun pentru a scormoni Imperiul şi a mai agita spiritele 
şi prin această afacere. Însă sultanul se vede că şi-a propus a pedepsi după merit pe acei criminali şi voia padişahului 


cată să se facă. Ziarului „National-Zeitung" din Berlin i se scriu din Stambul următoarele amănunte interesante: 


Atenţiunea opiniunii publice este îndreptată asupra celor ce se petrec în palat. După cum se ştie, este vorba de procesul 
asasinilor sultanului Abdul-Aziz. Vor fi trase la răspundere şi toate persoanele cari au luat parte la destituirea acelui sultan. Redif 
Paşa şi Mahmud - damat Paşa sunt ţinuţi prinşi în Jildiz-kiosk . Ca la optzeci de ofițeri din garnizona capitalei au fost 
transferați prin depărtate corpuri de armată numai pentru că, în timpul comiterii acelei crime, se aflau în Constantinopol. 
Numai pe Midhat Paşa, care, cu Hussein-Avni. a fost în fruntea revoluţiunii, nu S-a cutezat a pune mâna până acum. Se zice însă 
că în curând va veni şi rândul lui. Ambasadorul turcesc din Berlin, Sadullot - bei , este de asemenea amenințat în pozitiunea sa 


în urma cercetărilor făcute în privinţa uciderii lui Abdul-Aziz. Ambasadorul este deja chemat la Stambul . Acuzarea ce i se aduce 


este că, în numele sultanului, Abdul-Aziz ar fi scris o epistolă falsă către Murad (succesorul lui Abdul). Oarecari ameninţări ce 


conținea această scrisoare au înfuriat pe Murad şi l-au făcut să aprobe omorul proiectat . În urma acestora nenorocitul sultan 


Abdul-Aziz a fost strămutat în acel palat părăsit, unde apoi s-a comis omorul. 


[1 mai 1881] 


[„CRIZA POLITICĂ ..."] 


Criza politică intervenită prin retragerea parlamentar inesplicită a d-lui Ion Brătianu a intrat după cât ni se 
asigură într-o nouă fază. 

D. Ion Brătianu s-a retras pentru că, având în vedere opera unei reorganizări interioare a ţării, a crezut ca nu 
poate afla între roşii nici inteligența, nici onorabilitatea necesară unei asemenea opere. Esceptând masa votatorilor , 
aproape toți roşii, cari, de bine de rău, se pricep puţin la scris ori la vorbit au perindat banca ministerială. Sunt prea 
puţini aciia cari n-au fost deja miniştri, căci în cele 38 de cabinete formate şi reformate de cancelarul de la Măgura au 
avut loc toţi, pentru a-şi dovedi pe rând insuficienţa intelectuală şi politică. În adevăr, afară de d-nii Fleva, Costinescu 
şi Dimancea, toate somităţile partidului roşu au fost consiliari ai tronului, fără ca acesta să se fi resimțit în mod 
esențial de mărimea sau fertilitatea consiliilor date de membrii marelui partid. Uzaţi repede, neinspirând nici o 
încredere deosebită în aptitudinile lor politice, fiind cumplit de egali din punctul de vedere al apetiturilor şi al 
talentului, pietrele caleidoscopului ministerial al d-lui Brătianu au dat pân' acum toate combinaţiile posibile, fără ca 
vrouna să fi fost mai fericită decât celelalte. Unelte netrebnice ale unei politici personale, ele sunt nule şi 
neputincioase fără maistrul care le dădea o însemnătate ce n-o merită şi-i îmbrăca în roluri ce nu se potrivesc cu ei. 

Dar dacă, printr-o politică personală, aceste individualităţi erau cât se poate de flexibile , de dependente şi 
neînsemnate, pentr-o politică de stat ele nu sunt bune la nimic, şi d. Brătianu a crezut un moment a putea recruta 
elemente din alte partide pentru a pune în lucrare reorganizarea sa. Toate încercările acestea au rămas, precum se ştie, 
fără rezultat; nimeni n-a voit să-i dea ajutorul solicitat şi d. I. Brătianu se vedea redus a urma acelaşi joc, a înlocui pe 
Giani cu Fleva ori pe Stolojan cu Dimancea, joc nefolositor, de care țara e dezgustată, fiind păpuşile prea cunoscute 


şi piesa reprezentată cu ele prea monotonă. 


În urma infructuozităţii încercărilor sale d. loan Brătianu se retrage, păstrîndu-şi prestigiul intact, lovind însă 
cu atît mai greu în acela al amicilor săi politici. 

Întors însă zilele din urmă de la Măgura, d-sa reintră în conventiculele partidului ţinute la Herdan şi are aerul 
de a lua din nou parte la politica activă a coreligionarilor săi politici. Aceştia au iscălit chiar o hirtie prin care se 
obligă a i se supune şi a-i da ascultare. Dacă ar fi aşa, daca d. Brătianu simte necesitatea de a lua din nou conducerea 
partidului roşu, cată să mărturisim că aceasta i-ar slăbi prestigiul, că ar pierde tot ce a cîştigat prin o retragere la timp. 
Daca s-ar dovedi că şi această retragere n-a fost decît comedie opinia publică s-ar întreba ce înseamnează această 
comedie şi n-ar găsi nici un răspuns. 

Existau în adevăr o sumă de indicii că retragerea are un fond serios. 

Era în adevăr de mirare ca ministrul care luase inițiativa proclamării regatului să abdice de la cîrmă tocmai 
pentru timpul festivităților încoronării, deşi medalia comemorativă a acestor serbări, bătută de mai nainte, cuprinde 
numele său ca ministru-prezident. Daca motivul retragerii ar fi fost osteneala sau sațiul de afaceri desigur că regele i- 
ar fi acordat un congediu nelimitat, fără ca să fie nevoie de demisia sa şi a cabinetului întreg. Alte cauze secundare, 
mici neînţelegeri cu diferitele categorii de patrioţi de meserie, n-au avut pîn-acum, după cît ştim, puterea de-al face să 
se retragă. Toată lumea era în drept de-a presupune, în favorul d-lui Brătianu, cauze mult mai adînci de nemulțumire, 
era în drept a crede că, alături cu apetiturile şi nimicnicia oamenilor de cari se-ncunjurase, paralel cu vînătorii de 
posturi la drumul de fier, la Bancă, la Curtea de Casaţie, d-sa va fi urmărind un scop mai mare şi mai generos, pe care 
nu-l poate realiza c-un partid care n-are sentimentul binelui public şi pentru care politica e o industrie, iar țara o vacă 
bună de muls. Din momentul însă ce l-am vedea reintrînd în cercul vicios pe care l-a părăsit, din momentul ce-ar 
reintra în complicitate cu oamenii pensiilor reversibile, ale cumulului, nepotismului şi altor virtuţi, oricine ar pierde şi 
această din urmă iluzie pe care a lunecat a o avea pentru d. Ion Brătianu. Atunci am crede că nu s-a retras decît pentru 
a se dezbăra de o serie de procopsiţi şi pentru a se întoarce c-o altă serie, pe care s-o procopsească de acum înainte. 
Faza de reapropiare a d-lui I. Brătianu de partidul său e o dovadă de slăbiciune totală. Pentru opoziție această 
reapropiare e favorabilă, căci partidul roşu, fiind în ajunul discompunerii lui, ar atrage în cădere-i şi pe şeful lui, care 
se retrăsese tocmai la timp pentru a nu-i împărtăşi soarta. Daca voieşte s-o împărtăşească desigur paguba nu va fi a 


opoziției. 


[2— 3 mai 1881] 


[„NOUL MINISTERIU REGAL....] 


Noul ministeriu regal, atît de bogat în asigurări monarhice, precum şi declarațiunile reiterate ale partidului 
liberal că şi-a schimbat cu totul vederile în privirea idealului politic de constituire a statului român, renunțarea acestui 
partid la ideile republicane şi la veleitățile antidinastice ne-a făcut să răsfoim puţin amintirile unui trecut recent încă 
şi să reproducem articolul de mai la vale, îndreptat în contra unei scrieri a d-lui baron Erdmann de Hahn, publicată în 
ziarul „Politik" din Praga. Azi d. baron, ocupînd fotoliul de întîi ministru de finanțe al regatului, la care s-a 
recomandat prin vestitul memoriu privitor la întemeiarea succesiunii la tron, va fi interesant poate a compara fazele 
prin care a trecut un om de stat pentru a ajunge de la un aprig antidinasticism la stadiul unui călduros susțiitor al 


ilustrei Case de Hohenzollern pe tronul lui Mircea cel Mare si al lui Ştefan cel Sfînt. 


[4— 5 mai 1881] 


[„SĂ DISCUTĂM CU «ROMÂNUL»... ?"] 


Să discutăm cu „Românul" lucruri elementare pentru orice cunoscător al istoriei, să-i facem abecedarul 
istoriografiei sau fiziologiei statului? Ar fi o misiune de două ori ingrată, întâi pentru că oamenii cu cari discutăm, fie 
oricât de deştepţi, nu vor găsi în reminiscenţele celor patru clase primare şi a unui curs de violoncel elemente 
îndestule pentru a ne înţelege, apoi pentru că, coborându-ne noi chiar la nivelul lor intelectual şi copilărindu-ne 
mintea ca s-o punem pe o treaptă egală cu a lor, totuşi n-ar voi să înțeleagă, pentru că nu e în interesul lor să 
înțeleagă. 

Într-o discuţie cu totul teoretică spusesem, de exemplu, că aristocrația adevărată are un rol esenţial în viața 
unui stat. Aceasta am spus-o bazaţi pe cele mai strălucite exemple din istorie. Avem Roma, Anglia actuală, republica 
Veneţiei, Olanda ş.a. 

Din această teorie susținută în genere „Românul" ne atribuie in specie că pentru România voim domnia unei 
oligarhii aristocratice , deşi tot organul ilustrului Costinescu are imprudenţa de-a cita condiţiile ce le credem noi 
neapărate pentru existenţa unei aristocrații adevărate. Se cere a fi istorică am zis noi. Poate însă exista o aristocrație 
istorică într-o ţară în care, cu indignare şi ruşine trebuie s-o spunem, un străin ca tatăl d-lui C. A. Rosetti a fost 
asemenea boier? După epoca vechilor fanarioți, a Caradalelor, Gianiilor , Cariagdiilor din generația întâia , nu mai 
poate exista aristocrație istorică în generația a doua. Odată ce virusul personificat prin lepădăturile Orientului, lipsite 
de iubire de adevăr şi de curaj, a intrat în organismul viu al unui popor, nu mai poate fi vorba de aristocrație istorică. 
Ea rămâne un ideal de invidiat, pe care puţine popoare l-au ajuns în toată curăţia lui şi de la care alte popoare, a căror 
viață a fost coruptă prin demagogie sau prin despotism, cată să renunțe pentru secole înainte, daca nu pentru 
totdeauna. 

Există în adevăr familii istorice în ţară; numele lor e format în genere după numele vreunui munte din Carpaţi. 

Dar, sub domnia unui regim de ereditate care avea în vedere împărţirea averilor, în cursul timpului ele n-au 
putut păstra nici o avere destul de mare, nici o influenţă politică covârşitoare pentru a fi ceea ce baronii au fost pentru 
Anglia, patricianii pentru Roma sau pentru Veneţia. De aceea am repetat-o de atâtea ori că reacţie în sensul adevărat 
al cuvântului , reacţie ca încercare a unei reconstrucţiuni istorice anterioare fanariotismului , nu mai e cu putință în 
România şi nu suntem utopişti pentru a cere ceea ce n-ar fi cu putință nici pentru Dumnezeu din ceruri. 

Dar, adevărate naturi de spioni şi de agenţi provocatori precum sunt oşii de regulă, a căror esperienţe şi 
apucături polițienești sunt esplicabile prin trecutul lor misterios, ei estrag bucățele din articole ce n-au a face unul cu 
altul şi formează apoi un act formal de acuzaţie în contra noastră. Astfel pasajul privitor la aristocrație ca element de 
dezvoltare istorică se pune alături cu consideraţiunile ce le facem asupra manifestului principelui Bulgariei. E evident 
că n-are a face. Bulgaria nu are, nu poate avea aristocrație, precum n-o poate avea Serbia. După bătălia din Câmpul 
Mierlei , într-o robie de cinci sute de ani aproape sub domnia egalizatoare a unei rase străine, care ea însăşi n-are 
aristocrație şi care totdeuna a fost domnită de despotismul obicinuit în statele Orientului asiatic , bulgarii şi sârbii n- 
au putut păstra o instituţie proprie popoarelor celor mai libere şi epocelor celor mai libere. Prin urmare cu totul altul 
este rolul manarhului în Bulgaria, cu totul alte condiţii de organizare socială cere un stat fără trecut şi unul care are 
trecutul lui istoric. Ar fi absurd din parte-ne a pretinde ca Statele Unite ale Americei să fie conduse de-o aristocrație 
istorică când ea nu s-a putut nici naşte pe pământ american; ar fi absurd a o pretinde chiar pentru împărăția Braziliei 


şi pentru orice stat născut în urma acelei primăveri etnice care se numeşte evul mediu. 


Nici pentru țara noastră n-am gândit vreodată de-a propune un sistem care să învieze veacul al Xvii-lea , epoca 
lui Matei Basarab. 

Cu toate acestea oricine va voi să definească marele mister al existenței va vedea că el consistă în 
împrospătarea continuă a fondului şi păstrarea formelor. Forme vechi, dar spirit pururea nou. Astfel vedem cum 
Anglia, care stă în toate celea în fruntea civilizației, păstrează şi astăzi vechile sale forme istorice, pururea 


reâmprospătate de spiritul 


modern, de munca modernă. De aceea o şi vedem rămâind ca granitul , măreaţă şi sigură în valurile adâncelor mişcări 
sociale de cari statele continentale se cutremură. Un stat mare şi puternic ca Rusia, dar absolutist , se cutremură din 
temelii de o mişcare socială, tot astfel Germania, tot astfel republicana şi egalitara Franță. Ba chiar membrii 
internaţionale de la noi, ajunşi aci miniştri şi membri la Curtea de Casaţie, sunt siliți a vota o lege în contra străinilor 
socialişti de vreme ce indigenii socialişti ocupă funcții înalte. Ei bine, în Anglia sunt organele centrale ale 
Internaționalei roşie, trăieşte Marx, generalisimul partidului şi nici pe guvernul, nici pe poporul englez nu-i doare 
capul de aceasta. 

Cu acelaşi sistem oligarhic vedem Roma devenind imperiu, vedem Veneţia, un oraş, devenind putere, adesea 
de rangul întâi , în curs de o mie şi mai bine de ani. 

Dar se înţelege că nici prin gând nu ne trece a admite că aristocrația istorică, substratul oligarhiei, se poate 
improviza şi că putem scoate din pământ oasele Basarabilor spre a le da o nouă viață. 

Cu totul altul e rolul monarhiei în țara noastră. 

E îndeajuns daca sub ea se asigură înaintarea meritului şi a muncii şi dacă acestea se pun la adăpost de 
escamotarea din partea Caradalelor şi Costineştilor; e destul atâta , şi pentru atâta numai se cere o reorganizarea 
socială. Acestea două nu sunt asigurate în dezvoltarea lor. Vedem pe cucernicul Simeon, ce merită o chilie la 
mănăstirea Ocnei, decorat cu Steaua României, senator şi om mare; vedem cavaleri de industrie îmbogăţindu-se peste 
noapte din răscumpărarea drumurilor de fier, vedem oameni prinşi în rebeliune fățişă devenind adiutanți domneşti, 
vedem pe alții vânând prin cotituri sub masca patriotismului posturi la Casaţie ori la drum de fier; c-un cuvânt , nici 
merit nici muncă nu sunt considerate, iar ignoranţa, felonia politică, vicleşugul comun devin titluri de recomandaţie 
pentru înaintare în statul român. Şi toţi aceşti paraziți sociali, toată secta asta de spioni şi cavaleri de industrie, acest 
odium generis humani cum i-ar zice Tacit, costă mult, foarte mult. Sarcinele de întreţinere ale politicianilor de la noi 
diminuează pânea de toate zilele a poporului de jos, care ca rasă, ca inteligență, ca inimă este superior păturii de 
parveniţi şi de scursături din câteşipatru unghiurile lumii cari s-au aşezat deasupra lui din secolul trecut începând . 

Acest problem social ar fi trebuit să-i fie cunoscut regelui la venirea sa în ţară; s-ar fi căzut să cunoască că nu 
oamenii legaţi de sute de ani de soarta acestui pământ şi a acestui popor pot fi inamicii lui, ci cei scurşi de ieri, de 
alaltăieri, cari uzurpaseră pentru ei privilegiul de a fi ei singurii români, nefiind români şi singurii patrioți, neavând o 
patrie hotărâtă . Şi când Epureanu a dat consiliului său M. Sale l-a dat după îndemnul a o sumă de deputaţi cari 
amenințau a nu voi să treacă Milcovul daca e vorba ca samsarii din porturi şi declasaţii cafenelelor din Bucureşti să 


determine şi pe viitor soarta acestei țări. 


[6 mai 1881] 


[„„«JIOURNAL p'oaienr » DIN VIENA ..."] 


„Journal d'orient " din Viena primeşte o corespondenţă din Bucureşti ce cuprinde poate o destăinuire asupra 
retragerii d-lui lon Brătianu. 


Reproducem unele pasaje din ea, lăsând îndealmintrelea corespondentului responsabilitatea cuprinsului lor: 


Retragerea ministeriului pe când avea majoritatea şi pe când , departe de-a fi fost bătut, se putea întemeia pe un şir de 
succese parlamentare, e neînțeleasă la prima vedere, află însă o explicare în cestiuni personale, cari în România au o mare 
influență asupra afacerilor, şi în împrejurarea că compunerea noului cabinet însemnează un fel de protest în contra unei apropieri 
sau înțelegeri cu Austro-Ungaria în cestiunea Dunării. Afacerea aceasta se tratase cu atâta abilitate de cătră d-nii I. Brătianu şi 
Boerescu încât se putea aştepta în cel mai apropiat viitor o soluțiune conciliantă în înțelesul intereselor române, fără a păgubi pe 


şovinişti , fără a rupe bunele relaţiuni cu Rusia şi fără a blesa monarhia austriacă! D-nii Ion Brătianu şi Boerescu a da 


nelavreme frânele din mână , dar nu le-o pot lua a nume de rău pentru că au avut a lupta în contra unor ambiţii personale cari nu 
se dau îndărăt dinaintea nici unei manopere pentru a ajunge la scop, ceea ce fără îndoială oboseşte pe adversari. Cu toate acestea 
nici Dumitru Brătianu, cu politica sa rusofilă , nici Cogălnicenii cu ţelurile lor moscovite şi mai accentuate şi cu ura lor 
violentă contra Austro-Ungariei, nici Bălăcenii cu alianțele lor cu toate partidele şi cu abilitățile lor tocite , nici alți adversari 
cari se bat azi pe portofoliile pe cari ieri le avea şeful lor nu vor face nimic mai bun decât Ion Brătianu şi V. Boerescu. La cele 
dendăi greutăţi ce se vor ivi — şi acestea nu vor întârzia a veni — cei cari ieri şi-au depus funcțiunile vor fi chemaţi din nou 
pentru a repara greşelele pe cari ceilalți le vor fi grămădit în câteva săptămâni . 


Nu dăm cabinetului Dimitrie Brătianu nici o durată de două luni... Aţi văzut din ultima mea scrisoare că nu sunt adversar 


al d-lui D. Brătianu, ba l-am însemnat chiar ca pe omul ce dominează situațiunea actuală, pentru că credeam că stă deasupra 
partidelor. Mea culpa ! De câteva zile mi-am schimbat părerea, şi aceasta cu ocazia sărbătorilor Învierii, când l-am văzut pe d. 


Brătianu atât de cufundat în privirea vulturului rusesc care e în biserică încât a trebuit să-mi zic că inima sa urmează desigur 


privirii sale. După aceasta am fost întărit în convingerea mea; d. Dim. Brătianu gravitează spre Moscova... 


[7 mai — 1881] 


[„„CONFERENȚELE ELECTORALE..."] 


Conferenţele electorale ale românilor din Ardeal şi Ungaria au început joia trecută la 30 aprilie (12 mai) şi au 
fost deschise în Sibiiu de către arhimandritul şi vicariul arhiepiscopiei , d. Nicolae Popea. Cea dendâi şedinţă a fost la 
10 şi jumătate a.m., a doua la 5 ore p.m., în aceeaşi zi, celelalte în zilele următoare. De față au fost la aceste 
conferințe 101 delegaţi ai alegătorilor români din Transilvania şi 57 de delegaţi din Ungaria. 

Pentru a ne da seama de importanţa ce-o au aceste consultări electorale şi a şti cu câtă nedreptate legile 
electorale ungureşti tratează populaţiunile române prin sistemul formării unor colegii factice, nebazate nici pe cens , 
nici pe vrun alt principiu echitabil , dăm aci câteva şiruri din espunerea pe care d. Bariț a făcut-o în şedinţa întâia , în 
care erau de față numai delegații ardeleni. 

x 


Sâmbătă , la 2 mai, lucrările acestei mari conferințe electorale au fost terminate. Rezultatul ei a fost hotărârea 
ca, în urma legii electorale excepționale introduse în Ardeal, românii ardeleni să nu participe la alegeri, iar în 
Ungaria, unde legea electorală e cu mult mai echitabilă , ei să participe în mod energic. Atât unii cât şi alții însă vor 
avea o programă comună şi solidară a tuturor românilor din tările de sub Coroana Sf. Ştefan. 

Reproducem după „Gazeta Transilvaniei" concluziile finale ale acestei memorabile conferenţe. 


Această foaie le primeşte rezumate în următoarea telegramă din Sibiiu. 


[7 mai 1881] 


[„NU VOM DISCUTA CU «ROMÂNUL» PRINCIPII..." 


Nu vom discuta cu ,„Românul" principii fundamentale de politică de vreme ce deosebirea punctelor de vedere 
e foarte mare şi întreaga manieră de a privi stat şi societate ne sunt deosebite. „Românul" şi liberalii în genere îşi 


închipuiesc că statul e rezultatul unui con - 


tract sinalagmatic , a unei convenţiuni stabilite între cetăţenii lui. Noi credem, din contra, că el e un product al naturii, 
că, asemenea unui copac din pădure, [î ]şi are fazele sale de dezvoltare, asemenea oricărui organism îşi are 
evoluţiunea sa. Făcând paralele între istoria deosebitelor state antice şi moderne ne-am convins că popoarele acelea 


au avut privilegiul de-a imprima universului întreg caracterul lor, armele şi inteligența lor, signatura lor, cari s-au 


dezvoltat în mod firesc ferite şi de demagogie şi de despotism şi că forma cea mai normală şi mai sănătoasă a 
dezvoltării unei societăţi omeneşti este oligarhia. 

Mahiavelli însuşi, acest adânc cunoscător al naturii omeneşti în părțile ei rele ca şi în cele bune, daca aprobă, 
in usum Delphini sau mai bine în interesul unităţii Italiei, despotismul Casei de Borgia , pe de altă parte recunoaşte 
oligarhiei o putere de rezistență contra agenților discompunerii pe care n-o are nici o altă formă. Un monarh poate fi 
foarte puternic, dar, izbit cu toată puterea şi bătut într-un punct, împărăţia se clatină. Statul demagogic e prea dominat 
de mici interese zilnice şi personale, el e condamnat de-a fi slab înlăuntru şi-n afară şi, daca prin puterea inerției , a 
obiceiului contractat de sute de ani, el continuă a merge câtva timp oarecum de la sine, vine o zi în care el nu rezistă 
discompunerii . Mărimile lui improvizate şi fără tradiţii, meschine, interesate, ambițioase n-au întru nimic a specula 
interesele publice, a trăda chiar patria lor în mâni străine. Între oligarhi se va găsi un trădător sau doi, dar ei vor fi 
totdeauna neutralizaţi şi zdrobiţi de clasa lor proprie, care nu va îngădui ca, prin ajutor străin, unul dintre ei să se 
ridice asupra tuturor. 

Noi nu zicem aci că poporul trebuie esclus de la dirigerea afacerilor lui. Din contra, nicicând libertăţile publice 
nu sunt mai vii, mai puternic simțite, practicate cu mai mult interes de binele comun de către toţi cetățenii decât 
tocmai sub oligarhie. Dovadă viaţa din comiţiile Romei, viața politică, sobră în orice punct, în comună şi în comitat 
în Anglia. Dar sunt cestiuni de politică generală, de război sau pace, de întinse şi mari reforme sociale a căror 
realizare determină epoce întregi ale istoriei cari nu sunt , nu pot fi puse la cale în comiţii de omul ocupat cu munca 
zilnică şi cu interesele zilnice. 

În state demagogice se formează, pentru rezolvarea acestor cestiuni, o clasă de politiciani, de patrioţi de 
meserie, fără trecut, fără tradiţii, cari fac din politică o speculă, un mijloc de trai; în statul oligarhic există o clasă de 
oameni cari ab antiquo are sarcina de-a împăca formele trecutului cu exigenţele viitorului, asigurând statului 
continuitatea de dezvoltare, ferindu '1 de sărituri şi de întreprinderi aventuroase şi înlăuntru şi în afară. În Senatul 
Romei putem urmări modul în care se creau legile romane. Străbunul propunea reforma, bunul o susținea în acelaşi 
Senat, tatăl întrunea deja o mare minoritate, abia fiul o vedea realizată . Trei generaţii treceau până să se voteze o 
reformă, care apoi intra în adevăr in succum et sanguinem . La noi lucrurile se traduc din franțuzeşte într-o noapte şi 
sunt votate a doua zi cu drumul de fier. De aceea tâmpirea cu care ele se votează, de aceea lipsa de încredere în 
eficacitatea lor, de aceea multe legi sunt născute moarte, Despre o viaţă şi evoluțiune proprie a ideilor ce se legiuiesc 
nu poate fi nici vorbă. 

Noi nu zicem că statul român e menit a ajunge vreodată acest ideal. Statele moderne nu se mai dezvoltă, din 
nefericire, în linie dreaptă, ci prin cotituri, adesea prin concesii, renunțând la maniera lor de-a fi, la signatura 
existenţei lor. Sunt cristalizațiuni imperfecte pe lângă câteva cristale perfecte pe cari le prezintă istoria. Asta e chiar 
deosebirea între naţii mici, fără simţ istoric, şi națiile mari, c-un profund simţ istoric şi c-un mare viitor. 

Despre refacerea unei oligarhii istorice pe care ne-o atribuie „Românul" nu poate fi nici vorbă. 

Inamici ai frazei şi ai oricării formaţiuni factice şi improvizate , noi vedem foarte bine, mai bine decât 
„Românul" poate, imposibilitatea unei asemenea refaceri şi e un act de rea credinţă de-a ne atribui că voim ceea ce 
noi înşine ştim că este cu neputinţă. 

Cu toate acestea urmările domniei declasaţilor sunt evidente. Populaţia, şi tocmai populaţia producătoare, 


scade de la 1864 încoace în proporţii înspăimântătoare , dar ceea 


ce e mai trist sunt cauzele acestei scăderi, cauze adânci economice şi sociale cari fac ca însuşi sâmburul naţionalităţi, 
rasa să degenereze . S-a observat de către medicii de regimente că statura oamenilor scade, că aptitudinile lor fizice 
şi morale degenerează, şi această din urmă împrejurare e mai tristă decât toate celelalte. Nu mai e nevoie a adăuga că 
aceste rezultate sunt a se atribui şi sărăciei şi urmărilor ei morale, decăderii vieţii de familie, viciilor. Un prefect roşu, 
d. Vidraşcu, a descris aceste stări de lucruri în colori crude, dar adevărate din nenorocire. Nu noi singuri o zicem 
aceasta, sunt roşii cari o zic. D. Aurelian constată că facem drumuri de fier, şcoli etc., dar că în acelaşi moment 
suntem suplantaţi de străinii ce imigrează , că suntem ca omul care munceşte pentru străini de vreme ce el sau nu va 
avea copii, sau copiii lui se vor stinge. Daca „Românul" crede că moartea, pieirea fizică a neamului românesc nu este 
o ironizare amară a sistemului de pân' acum , să-i fie de bine. Noi credem însă că un sistem care, oricât s-ar îmbogăți 
patrioţi, are de rezultat moartea reală a unei naţii e tot ce se poate mai rău şi mai ucigaş ca sistem. 

Dar care e originea comună a acestor rele? Declasarea, zicem noi, înmulţirea peste măsură a oamenilor ce 
trăiesc din munca aceleiaşi sume de producători . În alte ţări clasele superioare compensează prin munca lor 
intelectuală munca materială a celor de jos. Întrebăm daca cele patru clase primare şi cursul de violoncel a d-lui 
Costinescu compensează zecile de mii de franci ce acest consumator le ia pe an, evident din munca altora. Înaintarea 


pe scara societăţii române nu este dar datorită meritului, ştiinţei, activităţii; ci un leneş ignorant care învârteşte 


şurupuri patriotice ajunge prin intrigă şi neadevăr oriunde pofteşte. 

Aceşti oameni declasați sunt totodată instrumentele cele mai bune, pentru că cele mai coruptibile , cu cari se 
servesc străinii pentru a exploata țara, populaţiile ei autohtone. 

lată nervul răului în contra căruia nu ajută nici proclamarea Independenţei, nici coroana de oțel a regelui, nici 
ridicarea creditului visteriei , bazat pe cunoştinţa că statul român are bunuri imobiliare de câteva miliarde de 
înstrăinat, nici frazele patriotice. 

Voiţi bani cu 3 la sută? Vindeţi moşiile statului la companii străine şi-i veţi avea. Aceasta nu va dovedi însă că 
din sine însuşi poporul românesc se dezvoltă, că el însuşi se bucură în plenitudine de măreața moştenire pe care i-au 


lăsat-o harnicii şi vitejii lui străbuni. 


[8 mai 1881] 


Lr. KANITZ, SCRIITOR ..."] 


F . Kanitz, scriitor care-a publicat pân' acum mai multe opere asupra popoarelor din Peninsula Balcanică, 
surprins de ştirea că macedoromânii au hotărît să se opuie cedării teritoriului lor, face în „Gazeta generală" din 


Augsburg următoarea descriere a acelei interesante părți a poporului nostru. 


Iarăşi răsare pe neaşteptate o piatră din mosaicul pestrit de popoare din Orientul Europei. Românii aşezaţi la marginea 
Greciei au protestat energic la sultanul în contra cesiunii teritoriului lor şi iau o atitudine contrarie regatului elin . 

Cine Sunt aceşti macedoromâni cari apar deodată în scena politică? Cari sunt posesiunile lor? Cât de mare li-i numărul? 
lată întrebări ce s-au pus adesea în zilele din urmă; descrierea de mai la vale va interesa poate pe cititor daca voi zice, anticipând 
„că românul macedonean sau țințarul formează un important element de cultură în Turcia 

Postul cel mai înaintat spre nord al acestei interesante ramure de români de sud se află în Viena; fondatorii firmelor 
europene Sina, Dumba, Tirka , învățatul Karajan ş.a. sunt macedoromâni. Lumea-i lua drept greci, căci puţin se ştia despre 


macedoromâni, şi poate că profesorul din Halle , Thumann , dac' ar trăi, ar putea să spună şi azi că acum o sută de ani: „Ştiu 


profesori de istorie cărora nu le-a fost cunoscută nici existența lor”. 

Kanitz, DIF MACEDO-WALACHEN; 


$, Articolul lui F. 


publicat în „„Algemeine Zeitung”, 28 aprilie 1851. 

„Dimpul”, 9 mai 1831, 

Kanitz DIE MACEDO-WALACHEN. 


KANITZ, SCRIITOR.. 

7. Editorialul [,,F. KANITZ, SCRIITOR. . .*'), reprodus în „Românul”, 
14 mai 1881 cu titlul ROMÂNII DIN MACEDONIA. 

8. Editorialul [,, F. KANITZ, SCRIITOR..."), reprodus ta „Telegraful român”, 
19 mai 1581, cu titlul ROMÂNII DIN MACEDONIA. 


Românii în cestiune se numesc pe ei înşişi rumâni", căci, ca şi locuitorii celui mai tânăr regat european, ei 
deduc originea lor în linie directă de la romani, deşi e cam dovedit că strămoşii lor au fost în cea mai mare parte 
autohtoni romanizați cari au primit limba cuceritorilor . Grecii 'i numesc în bătaie de joc cuţovlahi (români şchiopi), 
slavii le zic ţinţari , pentru că pronunţă pe cinci (5) al românilor dunăreni ca ţinţi . 

Cu tot amestecul cu diferitele rase străine ce-i încunjură, tipul ţințarului e foarte caracteristic. În genere 
înrudirea apropiată cu dacoromânii nu se poate contesta. Craniul bine format, pielița brună, tăietura feţei 
determinată, ochii negri, cu espresia lor de inteligenţă şi energie, coloarea închisă a părului şi frumusețea femeilor 
Sunt comune amânduror ramurelor . Şi în străinătate ţințarul păstrează portul său, asemănător cu al albanezului , 
cămaşa cu cute până 'n genunchi, tunica galbenă deschisă, cu mânici înguste lucrate cu găitane negre, peste aceasta 
un pieptar cu jumătăţi de mâneci şi cu guler mare, brâu roşu, fes asemenea, iar în picioare opinci în forma 
sandalelor . Negustorii au un port amestecat turco - europienesc . 

Românii macedoneni se ţin de biserica ortodoxă însă liturghia se citeşte româneşte. Pentru a-şi păstra acest 


drept, colonia macedoromână din Pesta au sacrificat mari sume într-un proces în contra comunității greceşti de 


acolo, cu care aveau o biserică în comun, până ce împăratul Francisc le-a recunoscut acest drept printr-o încheiere 
olografă . 

Afară de idiomul lor propriu, aproape identic cu cel românesc, ei îşi însuşesc limbile popoarelor în mijlocul 
cărora trăiesc. În Macedonia românul vorbeşte şi grecește, care limbă, adoptată fiind în scriere şi în negoț, au 
suplantat în multe părți pe cea autohtonă. Astfel lângă Arta superioară, mai cu seamă în partea de nord - vest a 
regatului elin. 

Albanezul îl numeşte pe român cioban, căci majoritatea românilor locuitori în Albania de nord şi de sud e 
păstorească şi pururea în migrațiune. În timpul verei mai nu rămâne suflet de om pentru păzirea caselor neîncuiate , 
a căror prădare ar şi fi cam ingrată. Satele bine construite se populează abia în noiemvrie, când nomazii se-ntorc de 
la munte cu turmele, pentru a se cobori în şesurile mai călduroase şi când se-ntorc din depărtata , străinătate 
părinții de familie cu săcuşorul de bani pe cari i-au câştigat ca cârciumari pe drumurile mari ale Bulgariei, ca 
argintari şi fabricanți de arme, ca zidari , croitori , blănari ş.a.m.d.: căci românul e căutat, fiind cu minte, harnic şi 
sobru, şi câstigă în genere mai mulți bani decăt [î Ji trebuie familiei lui. 

Înainte se admitea despre macedoromâni că sunt numai păstori şi băcani ; marea lor înclinaţiune pentru 
industria de arte şi talentul lor pentru arhitectură nu se releva, deşi, abstracţie făcând de Constantinopol, Atena şi 
Belgrad, ei şi bulgarii sunt singurii arhitecţi în triunghiul iliric . E în adevăr de mirare cum aceşti munteni primitivi , 
cari abia ştiu mânui creionul , rezolvă numai cu ajutorul isteţiei şi a talentului lor înnăscut cele mai grele probleme 
arhitectonice , precum clădirea de poduri cu mai multe arcuri, cupole de biserici ş.a. E drept că nu putem aplica 
acestor opere arhitectonice cea mai strictă măsură critică în privirea purității stilului, cu toate acestea unele din ele, 
precum biserica cu cinci cupole din Semendria în Sârbia , se pot compara prea bine cu clădirile multor ingineri 
sârbo - germani cari au studiat în institute tecnice; ba sunt cu mult superioare acestora când ținem seamă că unica 
şcoală a românului sunt cunoştinţele transmise din tată în fiu şi când considerăm uneltele primitive cu cari lucrează. 

În genere românul e arhitect, zidar , tâmplar ş.a. într-o persoană. Afară de părțile de metal aduse din 
străinătate, el clădeşte singur întreaga zidire. 

Asemenea se bucură de un renume meritat ca argintar şi cizelor : frumoasele lucruri de filigran cari-n 
expoziția de la Viena escitau cu drept cuvânt admirare în despărțâmântul turcesc erau lucrate de macedoromâni. 

Cuminţia înnăscută, putem zice viclenia sa, [î ]l fac propriu pentru a fi mediator între negoțul din Orient şi 
cel din Occident; macedoromânul ţine în mânele lui comerțul continental al Turciei într-un mod tot atât de 
monopolist precum grecii şi armenii țin comerțul ţărmurilor mării. Multe firme macedoromâne stau în legătură 
directă cu cele dendâi pieţe de fabricaţiune europeană. 

Fără cuvânt i s-ar imputa macedoromânului că n-are sentiment naţional, e din contra de mirare cum, risipiţi 
în oaze între neamuri cu-n mare trecut istoric şi cu-n viitor promițător , ei n-au fost demult absorbiți de aceste 
neamuri. 

Macedoromânul se arată în această privire aproape atât de tenace ca evreul; o tenacitate care câştigă şi mai 
mult relief când ținem seamă că nu-i despart piedeci religioase de vecinii lor. 

Deşi în prima linie macedoromânul gândeşte la folosul lui, totuşi el împărtășește ura contra regimului turcesc 
comună tuturor popoarelor creştine din Turcia. Astfel istoria luptei de eliberare a Serbiei îl măreşte pe voievodul 
macedoromân lancu, care a condus adeseori pe sârbii din Craina la victorie în contra musulmanilor; un curaj plin 
de sacrificii au dovedit macedoromânii şi cu ocazia răscoalei sârbeşti de la 1862 în Belgrad. 

Cu puțini ani înainte orăşenii macedoromâni aveau simpatii pentru Grecia, de la care-şi aşteptau eliberarea 
şi cu care voiau să fie uniţi. Fiece macedoromân cult vorbeşte fluent grecește, deci, trimițându-şi copiii la şcoalele 
superioare din Atena, ei erau crescuţi în idei panelenice şi, întorşi acasă, făceau cu zel propagandă pentru aceste 
idei. Deci a trebuit să ne surprinză ştirea că românii s-ar fi lepădat pe neaşteptate de greci şi au declarat Porții 
supunerea lor leală în mod demonstrativ . Daca mişcarea nu se mărgineşte numai la câțiva politiciani, ci e în adevăr 
mai adâncă , atunci i-au succes poate agitațiunii din Bucureşti de-a trezi în depărtații macedoromâni conştiinţa că 
Sunt de un neam cu românii dunăreni şi hotărârea de a-şi păstra mai energic naționalitatea. 

În ce măsură se va fi ivit sciziunea nu ştim; destul că în moştenirea tesalo - epirotică care i se va ceda Greciei 
aceasta va afla în macedoromâni folositoare elemente de cultură şi, dacă-i va trata cu bunăvoință, poate şi buni 
cetățeni. 

În orice caz nu trebuie să se uite în Pireu cât de mult elenismul a avut a multumi patriotismului 
macedoromânilor în timpul războiului de eliberare , cât de mari merite şi-au câştigat în acel timp chiar numai o 
singură familie macedoromână . Românul Sina înființă comunitatea greacă din Viena şi făcu colecte pentru 
insurecțiunea grecească, lucru la care se cerea mult curaj pe când trăia Metternich, care-o numea „cea mai 


nedemnă rebeliune ce-a luminat-o vreodată soarele". Ce-a făcut fiul său, răposatul ambasador grecesc Sina, pentru 


ridicarea artelor şi ştiinţei în Atena prin clădiri şi donațiuni mărețe, e încă în amintirea tuturor. 


Grecia actuală numără puţini români în partea superioară a râului Aspropotamos ; masa lor principală, ocupată cu 
cultura vitelor, e aşezată mai la nord de acest râu pe o fâşie de pământ ce cuprinde poalele de sud ale Pindului şi ajunge pân'la 
Castoria , îngrămădită între greci, bulgari şi albaneji. Oaze româneşti mai mari se află în şesul Musakia , în ţinuturile Berat , 


Pekin , Elbassan şi Cavaia , colonii însă se află aproape în toate oraşele tesalo - albanezo - macedonice ; elita negustorilor 


acestor oraşe e de naționalitate română. 

În Tracia românii sunt în mici oaze lângă Rodope , la Perchtera , Talar-bazargic ş.a.m.d., în Istria austriacă sunt 
între Monte-maggiore şi lacul Cespiti ; în Bosnia la Sovig lângă Tusla ; împrăştiaţi însă se află în toate emporiile , în 
Panciova, Belgrad, Semlin, Neoplanta , Pesta, Viena ş.a.m.d. 

E greu de-a determina numărul macedoromânilor, căci stă rău statistica în Turcia. Poucqueville crede că în Grecia Sunt 
11 000, în partea Pindului 70000, Leake numără 500 de sate româneşti numai în Epir , Tesalia şi Macedonia. 

Numărul total al macedoromânilor, după datele mele, care se vor, fi apropiind de adevăr, e cred de 500000 do suflete, 
adică 1/15 a totalității poporului românesc, numărând , pe toți din triunghiul iliric şi pe cei împrăştiaţi prin Austria. 

E interesant a constata că dacoromânii, pe unde trăiesc între rase străine, câştigă mereu teren în socoteala vecinilor lor, 
pe când frații lor macedoneni pierd, mai cu seamă în secolul nostru, prin grecizare , un proces care va înceta poate în urma 
deşteptării conştiinţei lor naţionale. 

Daca macedoromânii ar fi atât de numeroşi ca bulgarii sau ca grecii măcar, ieşirea lor din pasivitatea de pân - acuma 
n-ar rămânea , fără influenţă asupra cartei viitoare a Europei orientale. Dar, numeric slabi, ei vor fi, cu toate calităţile escelente, 


o figură de eşec secundară în mâna diplomaților speculativi , pentru ca din când în când să fie opuşi planurilor de întindere 


ale grecilor şi ale bulgarilor. 


[9 mai 1881] 


[„ERA UN OBICEI ÎNAINTE ..."] 


Era un obicei înainte ca Domnul, în ajunul de a se urca pe tron, să se închiză în zidurile unei vechi mănăstiri şi 
să treacă, într-o reflecţie de zile întregi, în revistă trecutul țării şi al strămoşilor, ca, faţă cu zgomotul asurzitor al 
actualităţii, să-şi deschiză urechea sufletească în linişte şi în tăcere legendei trecutului. Există încă în manuscris o 
carte românească numită Ceasornicul Domnilor care cuprinde în mai multe volume atât înfățişări din viaţa trecutului 
cât şi norme de virtute şi înțelepciune. Era grea în adevăr sarcina unui Domn în zilele vechi, care împreuna în el 
adeseori toată răspunderea şi toată suveranitatea naţională, şi ei erau prea buni creştini şi prea buni patrioți pentru ca 
mărimea misiunii lor pe pământ să nu le atingă sufletul într-un chip dureros. 

Astăzi națiunile şi-au reluat suveranitatea, demosul cu clasele lui diferite, cu grupurile lui de interese 
determină viața publică; suveranul e mai mult un regulator al mecanismului statului, nu un suprem element de 
control. 

Demosul este însă adeseori un suveran nestatornic, inesperient , lesne crezător ; preocupaţiuni zilnice şi 
absorbirea vieţii lui într-un vecinic prezent, negândirea lui nici la trecut, nici la viitor, lesniciunea de a-i distrage 
atenția prin serbări publice, prin întreprinderi hazardate , prin expediente factice, îl fac adesea impropriu de a gândi 
mai adânc asupra unei cestiuni de interes public, îl fac accesibil pentru fraza mare şi surd pentru adevăr. De aceea e 
bine daca ochi sobri , cari disting măreţia înscenării de însuşi fondul piesei ce se joacă, [î Ji atrag atenția asupra 
acestui din urmă, pe când simţurile lui sunt uimite de partea decorativă a vieții publice. 

Daca dar, în ajunul frumoasei serbări de încoronare , lăsăm tonul polemic de o parte, totuşi lucrurile ce ne vin 


în minte nu este partea decorativă cu care se încheie era de la 1859 şi până astăzi, ci fondul acestei ere. 


Nu trebuie să ne scape din vedere, zice d. Aurelian în scrierea Țara noastră, că de la 1859, adecă de când am intrat într-o 
eră, nouă politică şi socială, cheltuielile şi veniturile s-au urcat într-un mod foarte simţitor; în adevăr veniturile statului erau de 29 
388 512 lei în anul 1859, iar în anul 1876 se urcaseră la 90 354 614 lei, prin urmare se întreiseră . Cheltuielile în 1859 se suiau la 
29 911 844, iar în 1876 ajunseseră la suma de 110 423 904 lei, adecă se împătriseră . În acelaşi interval datoria statului s-a sporit 


cu una sută şasezeci şi şase de ori; şi-n adevăr în 1859 statul datorea 2820 117 lei, iar în 1876 suma datorită se suie la 468 677 730. 


Astăzi datoria publică e şi mai mare, cheltuielile şi mai mari. Acestea au crescut în cei din urmă cinci ani cu 34 
la sută. 

Cifrele au avantajul de a prezenta scheletul unei situaţiuni . Oricât de seducătoare ar fi hainele ce se aruncă 
asupra lui, cu oricâte vorbe mari am îmbrobodi adevărul, în fața unui schelet de cifre ni se ia albeața de pe ochi şi 
vedem că partea decorativă ascunde foarte rău ruina societăţii române. 

Daca am considera lanţul de cauze cari preced sau lucrează paralel cu acest trist rezultat final, tabloul nostru ar 
primi colorile triste ale decreşterii populației din cauza mizeriei şi demoralizării, ale stingerii meseriilor indigene şi 
suplantării lor prin produse străine, a decăderii calităților fizice şi intelectuale ale rasei române chiar. Pe de altă parte 
am trebui să arătăm cum ţara noastră străveche nu mai e patrie, ci un otel mare, în care un milion de străini din 
câteşipatru unghiurile lumei îşi dă rendez-vous. 

lată ceea ce, în fața marelui aparat al proclamării Independenţei şi a tuturor succeselor formale cu care se 
împăunează atât de mult oamenii dirigenți , ne strânge inima cu adevărată durere. 

Am voi în adevăr ca serbarea ce se pregăteşte să trezească în inima oamenilor noştri de stat sentimentul 
adevărului, ca o pornire mai generoasă să pătrunză inima lor, ca să se convingă că numai partea decorativă a vieții 
publice nu e suficientă pentru a pune capăt suferințelor reale ale unui popor. O dorim aceasta, fără a o spera. Tonul 
ce-l ţin foile guvernamentale, credința oarbă căreia vor să-i dea naştere, că țara merge foarte bine în toate, ne face din 
contra a crede că nicicând nepăsarea pentru binele comun şi pentru soarta populațiunilor producătoare a acestei ţări 
nu a fost mai mare. 

Nu invidiem pe nimenea pentru succesele lui diplomatice şi politice, buni bucuroşi le acordăm oamenilor de la 
putere închipuirea mare ce şi-or fi făcând despre ei înşii în asemenea zile. Crează-se mari, crează-se genii politice 
menite a determina sorțile Europei; dar prin tămâia ce şi-o aprind ei singuri, împreună cu mulțimea lesne crezătoare, 
aibă şi adevărul partea lui, o parte mică, neînsemnată, nebăgată în seamă de zgomotul muzicei şi de lumina făcliilor, 
de strigătele de bucurie, dar o parte esenţială şi salutară . Adesea manifestările intensive de bucurie lasă în suflete un 
gol neînțeles, momente în care omul îşi simte izolarea şi nimicnicia. În acele momente, adevărul bată cu degetul la 


poarta conştiinţelor ce au răspunderea stării de lucruri şi arăte-le calea adevăratei mântuiri . 


[10 mai 1881] 


„DUPĂ CUM SE VEDE ..."] 


După cum se vede guvernul cel nou vrea să aducă din nou propunerea d-lui C.A. Rosetti pentru alegerea 
magistraţilor . 

Această propunere a făcut chiar de la început mult zgomot: oamenii înţelepţi au simțit îndată şi instinctiv, deşi 
propunerea are aerul de a fi cu totul inofensivă, că este aci un adevărat pericol pentru viitor, că este cea dântâi lovire 
ce se dă instituţiunilor noastre monarhice şi cel dântâi pas spre a ieşi din instrucțiunile liberale şi a intra în demagogia 
propriu zisă . 

Este datoria noastră dar să atragem atențiunea tuturor oamenilor liberali şi să-i chemăm la luptă contra 
demagogiei ce începe să-şi lepede masca şi să se arate cum este: inamică a stabilității, a libertăţii şi a dreptăţii. 

Este datoria noastră de-a proba tuturor celor ce se interesează de viitorul acestei ţări, că spre demagogie ne 
împinge d-l C. A. Rosetti prin propunerea ce face. 

Dar mai nainte chemăm cea mai serioasă atenţiune a lectorilor noştri asupra unui studiu foarte însemnat al 


unuia din rarii bărbaţi ai noştri cari ştiu să cugete şi cari manifestă cugetările lor. 


Acest bărbat, şi competent în materie, şi depărtat de luptele politice, scrie numai în interesul conservării 
societăţii şi în interesul libertăților publice şi deci vocea lui face autoritate, chiar de-ar fi singură. 
Câtă autoritate nu are opiniunea lui când , după cum se va vedea, aceasta se reazemă pe acea a celor mai mari 


publicişti ai Europei. 


[L] mai 1881] 


[„RÎURILE MOLDOVEI...”] 


Râurile Moldovei par a-şi fi dat mâna pentru a-l opri pe d. Vasile Alexandri, cel mai popular şi mai mare poet 
al românilor, de-a veni la Bucureşti pentru ziua de 10 mai. Inima sa fiind însă pururea în mijlocul poporului, ilustrul 
poet ne face onoarea a ne trimite poezia ce-o publicăm mai la vale. 

Din cauza întreruperii comunicației, manuscrisul ne-au sosit abia ieri, deci prea târziu pentru a fi publicat în 


numărul de 10 mai chiar. 


[L] mai 1881] 


[„«L'INDEPENDANCE ROUMAINE» NE CAUTĂ ..."] 


„L'Independance roumaine" ne caută de câtva timp ceartă. Reprodusesem dintr-un ziar din Viena o 
corespondenţă bucureşteană, observând că declinăm orice responsabilitate pentru cuprinsul celor scrise. Relevam că 
poate acele şiruri să fi cuprinzând un element de esplicare pentru retragerea d-lui lon Brătianu. Poate da, poate nu. 
Poate că atitudinea d-lor Brătianu — Boerescu în cestiunea Dunării ar fi fost şi ea una din cauzele cari au determinat 
retragerea cabinetului trecut. 

Apropos de această reproducție inofensivă, foaia franceză ne zice „că atunci când un ziar străin îşi permite a 
insulta pe reprezentantul politicei ţării, pe cel pe care încrederea suveranului l-a chemat a dirige afacerile statului, 
cea dendâi datorie a unui jurnalist român este de-a protesta”. 

Ce reprezentant al politicei ţării ? Ce încredere a suveranului ? Ce 'msemnează toate vorbele acestea mari față 
cu d. Dimitrie Brătianu? 

Să fie bine înțeles că nu avem nimic contra politicei d-lui Dimitrie Brătianu, de vreme ce nici n-o 
cunoaştem. „Tigresa care-şi apăra puiul", „binevoitorul concurs" ce d-sa promite vecinilor, sunt pur şi simplu lucruri 
ridicole, iar nu politică. Nu avem nimic în contra primului ministru , pentru că din capul locului cabinetul întreg ni se 
pare prea neînsemnat prin compunerea lui pentru a avea vro influență determinantă asupra politicei țării. 

Cât despre încrederea formală a suveranului, cui i-a refuzat-o vrodată Maiestatea Sa? De vreme ce o 
majoritate parlamentară susţine cabinetul, de vreme [ce] d. C.A. Rosetti şi-a ales miniştrii după plac, Maiestatea Sa ar 
putea în adevăr să uzeze de prerogativa de a nu se-ncrede nici în regim, nici în Parlament, dar cu drept cuvânt , dez 
[i]luzionat de uşurinţa cu care la noi se pretextează principii politice în vederea unor interese foarte individuale, [î ]şi 
va fi zis: „Va merge cum a mai mers; nu un om ridică lumea cu umărul". Maiestatea Sa ştie cum ştim şi noi că a voi 


în adevăr binele unui popor şi a-l urmări în ruptul 


capului e adesea periculos şi pentru suveran şi pentru un partid... Într-o epocă de adâncă corupţiune a moravurilor şi 
private şi publice precum este cea actuală, în timpul în care, clasele culte ale unei societăți sunt intelectual şi moral 
sterpe, dovadă seceta în toate ramurile activităţii spirituale, într-un timp în care banul câştigat fără muncă formează 
unica vânătoare a unei tinerimi precoce şi a unor bătrâni desfrânați , în care plăcerile uşoare sunt singura ţintă, şi nu 
se află nici un fel de sobrietate a cugetării, nici un ţel serios, e natural ca şeful statului, oricât viața sa proprie ar putea 
servi drept model celorlalți, să ție seamă că partidul de la putere nu are alte elemente de guvernământ decât pe cele pe 
cari i le oferă şi că între aceşti oameni mai nu există altă alegere decât cea dintre intelectual mărginiți şi moral 
corupți, ba încă adesea aflăm flori patriotice cari întrunesc amândouă calitățile deodată. 

Sau crede în adevăr ziarul francez că d. D. Brătianu, devenit figresă şi apărând perii din capul unei Românii pe 
care d-sa în calitate de doică a încălzit-o la sân , e un om sobru, un politic cu privirea clară şi rece, cu caracter 
bărbătesc? E o reputație uzurpată, ca cea mai mare parte dintre reputaţiile din țara noastră. Cât despre citatele făcute 
din Datoria de conştiinţă, ele cuprind lucruri zise şi rezise de atâtea ori înainte şi după naşterea lui Hristos încât nu 
vedem în ele nici descoperirile lui Galilei, nici punctul fix al lui Archimede, cu deosebire numai că mulți au zis aceste 
lucruri mult mai bine decât d. Dim. Brătianu. 

Dar, în genere, cât de grea devine discuţia în ţara noastră! De zicem că d. C.A. Rosetti e republican socialist ni 
se va spune că-l calomniem . Cu toate acestea avem pe masă dinainte-ne revista sa „Republica rumână " şi 
colecția „Românului", cu penegirice la adresa tuturor revoluţionarilor şi republicanilor din lume, sfârşind cu 
comunistul Blanqui. Ei bine, ce dovedesc astea pentru public? Nimic. Proclamarea regalității rămâne încoronarea 
vieţii d-lui C.A. Rosetti, deşi în acelaşi moment fiu său Vintilă protesta contra regalității şi bea în sănătatea viitoarei 


Republice române. 


Ce nenaturală devine chiar discuţia de față când ţinem seamă de o împrejurare. Discutăm în acest moment cu o 
foaie al cărei prim redactor e membru al Clubului dreptei şi-a subscris o adeziune formală la programul dreptei 
conservatoare. Cu toate acestea, foaia sa, devenită guvernamentală, se leagă din chiar senin de noi, pentr-o 
reproducție în privirea coprinsului căreia am declinat din capul locului orice responsabilitate. Aceasta pentru a se face 
vorbă degeaba. 

Din toate acestea rezultă că Maiestatea Sa e un om foarte prudent şi că încrederea sa formală în oamenii pe 
cari - i oferă o aşa generaţie şi aşa Parlamente n-ar însemna tocmai mult în ochii bătrînului Tacit. Ea înseamnă tot atât 
cât Bene-merenti pe pieptul lui Orăşanu şi postul de încredere, de adiutant, dat prezidentului republicei de la Ploieşti. 

Deci faptul reproducerii unui articol, față cu asemenea reprezentanţi ai politicei ţării cari se bucură de 


încrederea suveranului, e departe de-a avea gravitatea ce i-o atribuie confrații de la „Independance roumaine". 


[14 mai 1881] 


[ „MIŞCAREA ANTISEMITICĂ ÎN RUSIA ..."] 


Mişcarea antisemitică în Rusia creşte din ce în ce mai mult. Evreii sunt obiectul unor violenţe excesive , cari 
se repetă în fiecare zi şi se propagă din localitate în localitate fără ca forța publică a Imperiului să poată înfrâna 
curentul. În aşa împrejurări este dar natural ca populaţia evreiască d-acolo să caute un tărâm de refugiu cât mai 
apropiat şi cât mai sigur. Ca atare li se prezentă foarte la îndemână teritoriul regatului nostru. E dar neapărat că 
guvernul nostru să se gândească serios la această împrejurare. Moldova este cu prisos colonizată de evrei şi cea mai 
mică neîngrijire a granițelor noastre despre Rusia ar avea de rezultat o nouă incurgere în Moldova cu grămada a 


evreilor fugiți din Imperiul 


vecin. Această cestiune a făcut obiectul unei interpelări în Cameră din partea d-lui N. Ionescu. Cu această ocazie, 
onor. interpelator a rugat pe guvern să grăbească a aduce în Cameră proiectul de lege asupra stabilirii domiciliului 
străinilor. D). ministru de interne recunoaşte că preocupaţiunile ce s-au manifestat în sânul Parlamentului în cestiunea 
emigranților evrei din Rusia sunt legitime şi declară că guvernul le împărtăşeşte. D. ministru de interne spune că, 
înainte de a i se anunţa interpelarea d-lui Ionescu, primise ştiri oficiale că la mai multe puncte de trecătoare peste 
Prut, în județul Iaşi, se prezentase un mare număr de evrei, în cea mai mare parte oameni fără căpătâi , cari căutau 
refugiu, siliți la aceasta de molestările şi amenințările a căror obiect sunt pe teritoriul rusesc. Guvernul a dat ordin 
imediat administraţiei să ia măsuri ca oamenii fără căpătâi sau cari n-ar avea mijloace ostensibile de viețuire să nu fie 
admişi a năpădi în ţară. Ar fi de dorit ca guvernul să nu se mărginească numai a da ordine ordinare administraţiei, 
care se ştie cât e de slabă, incapabilă şi coruptă. Ar trebui ca unei cestiuni atât de importante să i se dea o deosebită 


atențiune şi guvernul să îngrijească a şti daca ordinile sale sunt executate. 


[15 mai 1881] 


[„TRĂIM ÎNTR-O ŢARĂ CIUDATĂ...”] 


Trăim într-o ţară ciudată şi nu e zi în care să nu putem repeta, când cu mâhnire , când cu indignare: Ca la noi la 
nimeni. 

Multe am văzut, multe am îndurat de când avem fericirea de-a vedea la cârma țării pe oamenii marelui partid 
cari promiteau să aducă în această țară mult încercată Domnia Virtuţii. 

Ei bine, ceea ce nu văzusem încă era ca, în intervalul abia de două săptămâni , „Monitorul oficial" să conţie 
cele mai grave insulte aruncate într-o zi națiunii întregi de d. prezident al Consiliului, într-alta armatei permanente de 
prezidentul Camerii legiuitoare" a României. 

Dacă cuvintele d-lui D. Brătianu n-ar fi trecut peste marginile acestei țări puțin ne-ar păsa: noi românii ne 


cunoaştem unii pe alţii şi ne esplicăm foarte lesne cuvintele d-lui prezident al Consiliului, care, vorbind majorităţii 


sale şi reprezentaţiunii ţării, compuse de dd . Serurie, Pătărlăgeanu, Sim . Mihălescu, Carada etc., zice cu durere: „In 
țara aceasta nu se găsesc oameni cinstiți!”. Lucru firesc într-adevăr. Acei oameni aşa mult s-au obicinuit a striga că ei 
sunt ţara şi numai ei încât în cele din urmă au început s-o crează şi, căutând imaginea națiunii în acea oglindă 
mincinoasă în care nu se văd decât diurne, gheşefturi , recompense reversibile şi capitalizate , Warşawschy , 
rechizițiuni , misiuni, cumul etc. strigă cu mirare: „În ţara aceasta nu sunt oameni cinstiţi!" 

Dar iată că acele cuvinte, rostite de un ministru prezident în discursul său program, de la înălțimea tribunei , 
nu răsună numai în cercul restrâns al cititorilor „Monitorului Oficial"; ele cad în urechea reprezentanţilor puterilor 
străine, ele intră în dosarele cancelariilor lor spre vecinică pomenire; ele trec peste granițele României şi iată că 
glasul puternic al publicității moderne, ca un eco formidabil , repetă în toată Europa, duce peste ocean, răspândeşte în 
lumea cea nouă ca şi în cea veche această condamnaţiune a unui neam întreg, pronunţată de cel mai înalt reprezentant 
al acelei ţări: „În Țara Românească nu se găsesc oameni cinstiți!". 

lată ce zice „Figaro", cel mai răspândit organ de publicitate din Franţa; iată ce au putut vedea astăzi în toată 


Europa 200 000 de cititori ai acelui jurnal: 


Nu e de crezut, dar cu toate astea e lucru autentic. 
Iată un pasaj al discursului-program al d-lui Dim. Brătianu, prezidentul Cabinetului, la redeschiderea Parlamentului 


român. 


Urmează reproducţia textuală a acelei părți a discursului d-lui Brătianu, cu vestita frază că în țara aceasta nu se 
găsesc oameni cinstiți. 


„Figaro" nu adaugă decât această simplă reflexiune : 


Inchipuiţi-vă asemenea cuvinte rostite înaintea unei Camere franceze ! 


(„Figaro”, sâmb . 21 mai 1881) 


Ei bine, aceasta nu era de ajuns. Gloria d-lui prezident al cabinetului se vede că turbura somnul d-lui prezident 
al Camerii, care într-o bună zi şi-a zis: D. Brătianu a insultat națiunea; pe cine aş putea să insult azi şi eu la rândul 
meu? Altă dată aveam un subiect interesant, un izvor nesecat ; Domnul, Doamna, tatăl Domnului cu tot neamul lor, 
până şi domnişoarele Curţii M. S. Doamnei; azi nu mai merge. Pe cine aş putea insulta? 

Şi într-o zi vine d. prezident al Camerei şi spune în Cameră că, pe când oştirea liberă (!!!), dorobanţii, luau 
Plevna, armata permanentă sta ascunsă în şanţuri! Vedeţi că este obiceiul de-a calomnia şi de-a falsifica istoria. D). 
Rosetti (colecţiunea jurnalului d-sale este de față) s-a pătruns de acea maximă, căria-i datorează toate succesele 
politicei d-sale, că un neadevăr repetat cu cutezanță şi neîncetat în cele din urmă trece de adevăr şi nu se mai poate 
scoate din capul mulțimei ignorante. Mandus decipi vult... Calomniez , calomniez , il en restera toujours quelque 
chose . 

Aceasta ne explică cutezanţa cu care a aruncat această insultă întregei oştiri permanente când ştia foarte bine 
că, faptele fiind recente, suvenirile sunt încă proaspete şi în orice caz documentele oficiale, raporturile şefilor 
diviziunilor care au luat parte la luptă există la Ministeriul de Război şi dau cea mai formală dezminţire acelei 
calominoase acuzări aruncate oştirii de şeful reprezentaţiunii naționale, fără pretext, fără scuză, fără provocaţiune ! 

Într-adevăr: Cine-a atacat reduta Griviţii în ziua de 30 august, când s-a luat nr . 1 ? La atacul din stânga au 
fost: al 2-lea de vânători , al 5-lea de linie; şi numai un batalion de dorobanţi; la atacul din dreapta, al 8-lea de linie şi 
încă un regiment de linie al cărui nr . ne scapă. Pierderile acestor nenorocite batalioane au fost enorme; în acea zi 
sângeroasă de 30 august au căzut mai mulți soldaţi şi ofițeri decât în tot restul campaniei. 

La atacul infructuos din 1 septembre au luat parte: al 15-lea de dorobanţi, 1-iul şi al 7-lea de linie. 

Sub zidurile Vidinului, cine a luat redutele de la Smârdan , cu tunurile încărcate, şi a făcut 400 de prizonieri ? 
Al 4-lea şi al 6-lea de linie; 

Din patru steaguri decorate cu Steaua României, cîte sunt ale oștirii permanente? Trei. Ale oștirii teritoriale? 
Unul: al regimentului al 13-lea de dorobanţi. 

Dar batalionul de geniu care a condus paralelele până la 50 metri de reduta nr . 2, lucrând trei luni sub un foc 
continuu şi pierzând jumătate din efectivul său, adică la doi oameni un mort sau rănit ? 

Dar artileria care toată, era a armatei permanente şi care au meritat ca împăratul Alexandru să trimiță pe un 
adiutant al său ca să feliciteze pe d. căpitan Lupaşcu şi bateria ce comanda? 

De ce reamintim aceste fapte? Oare vrem să micşorăm meritul şi curajul armatei teritoriale? Câtuşi de puțin. 
Armata teritorială şi-a făcut datoria; dară sarcina cea mai grea a căzut asupra oştirii permanente. Lucrul este lesne de 


înțeles; şefii, care erau înaintea inimicului, ştiau foarte bine că instrucțiunea şi solidaritatea soldatului sunt cu atât mai 


mari cu cât el a stat mai mult sub steaguri şi de aceea ei puneau în linia întâia batalioanele şi regimentele a căror 
educațiune militară era mai înaintată. 

Daca am luat condeiul ca să respingem tristele insulte rostite de un prezindent al Camerei, fără ca ministrul] 
de război, apărătorul firesc al onoarei armatei să fi deschis gura ca să protesteze, cauza n-a fost numai indignarea ce 
ne-a cuprins în fața unui atac nedemn şi nejustificat , unei insulte aruncate acelor soldaţi şi ofițeri a căror oase 
putrezesc astăzi într-o ţară străină, pe când acel ce insultă memoria lor se bucură de recompense capitalizate şi 
reversibile. Nu în aceea falsificare a istoriei care se pregăteşte de mai mult timp, în acea propagare a unor neadevăruri 
manifeste vedem un adevărat pericol pentru viitorul puterii noastre armate. Cum am zis-o, un neadevăr adeseori 
repetat devine un adevăr pentru mulțime; vedem că a şi început a se lăți acea idee greşită, acea legendă mincinoasă că 


în campania din 77 — 78 dorobanţii au făcut totul şi armata permanentă. 


nimic. De aci la ideea desființărei armatei şi la înlocuirea ei prin armata liberă, acel vis al demagogiei, nu este decât 
un pas; şi vai de țara noastră când oştirea națională va fi organizată după ideile şi idealul d-lui prezident al Camerei. 
De aceea este o datorie pentru oricine care cunoaşte adevărul de-a zdrobi acea periculoasă şi mincinoasă utopie ori de 
cîte ori o va vedea că iese din nou la lumină; de-a opune adevărul minciunii, realitatea ficţiunii , istoria legendei. 

Terminând , fie-ne permis a adresa o umilită rugăciune d-lui prezident al Consiliului şi d-lui prezident al 
Camerei. Ca români, oricare o fi partidul din care facem parte, suferim şi ne simțim umiliți când vedem că cei mai 
înalți reprezintanţi ai puterii executive şi legiuitoare în această țară rostesc asemenea vorbe în Camera României, în 
auzul străinilor, care ne văd şi ne ascultă şi care nu ne pot judeca decât după reprezentaţiunea noastră oficială. Ar fi 
bine ca să nu uite niciodată d-lor unde sunt , unde vorbesc şi cine sunt , oricât de mare ar fi mirarea d-lor de-a se 
vedea ajunşi unde sunt , ca acel doge din Genua care, întrebat fiind ce i se păruse mai remarcabil la Versalia , 
răspunse: Că m-am văzut aci. Poate atunci se vor pătrunde d-lor de acest mare adevăr: 


La parole est d'argent ; mais le silence est d'or . 


[16 mai 1881] 


|„„PARE-NI-SE C-AM FOST pRonocr..."] 


Pare-ni-se c-am fost proroci când , la auzirea listei de nume proprii ce compun cabinetul actual, am luat 
îndrăzneala de-a ne îndoi asupra vitalităţii lui. 

Abia câteva săptămâni trecură, abia se sfârşi feeria serbărilor de încoronare şi iată că deja se vorbeşte despre 
remanieri ministeriale, încât se vede că încrederea specială a d-lui C.A. Rosetti nu e în stare să prefacă ea singură pe 
d. D. Brătianu şi pe-o seamă din colegii săi în oameni de stat. 

Tigresa e în ajunul de-a nu-şi mai apăra puii, puterile mari ale Europei sunt în pericolul de-a trebui să renunțe 
la măgulitorul concurs ce li se promitea cu atâta bunăvoință de către d. prim ministru . 

D-sa îşi luase măreaţa sarcină de-a face pe români oameni cinstiți. „Nu se mai află oameni cinstiţi în ţara 
aceasta" şi era vorba de a-i deprinde, prin Academia de la Văcăreşti, la apucături mai onorabile decum au. Aceste 
lucruri, spuse c-o uimitoare francheţă de pe tribuna Parlamentului şi în auzul lumii, au făcut un efect admirabil atât 
asupra țării cât şi asupra străinătății şi desigur unul foarte înveselitor tocmai asupra categoriei de patrioți a căror 
activitate lucrativă ar avea nevoie de răcoritoarele influenţe ale zidurilor Academiei mai sus amintite . 

Faţă cu marile probleme ale vieții publice din România, față cu seria constantă de neajunsuri adânci , precum 
scăderea populaţiei române, încetarea meseriilor şi suplantarea lor prin industria străină, superficialitatea 
învățământului , lipsa de cultură a clerului, venalitatea unei adminstraţii compuse din tot ce [e] mai ignorant şi mai 
lacom în țară, faţă cu toate acestea capul unui guvern nu găseşte decât o frază în care nici nu e cuprinsă cauza, ci 
rezultatul sumar al unei stări de lucruri în ceea ce priveşte pe oamenii ce-l înconjură chiar pe d-sa şi cari şi-au făcut o 
meserie zilnică, politică din propagarea şi cultivarea relelor pe care primul ministru pretinde a voi să le combată. 

Aceasta e atât de adevărat încât tot atunci pe când primul ministru ne vorbeşte de moralizare d. C. A. Rosetti 
voieşte să-şi mai creeze două mijloace şi mai puternice de corupție politică: electivitatea magistraţilor şi sufrajul 
universal. Nu e destul că prin sistemul numirii pe baza titlurilor mai nu putem înjgheba o magistratură integră şi 
inteligentă, nu e destul că advocaţii partidului roşu au făcut deja din numirile în funcțiuni judecătoreşti un mijloc de 


a-şi câştiga procesele, acuma e vorba ca întreaga justiție fără escepţie să fie la discreţia comitetelor electorale din 


provincie, ca acestea să împartă indi - 


rect şi Justiția, precum împart deputății , burse la Paris şi funcții administrative, totul în vederea alegerilor în Cameră, 
în vederea stăpânirii asupra bugetului general al țării şi a bugetelor judeţene şi comunale. 

Nu e îndeajuns că, cu garanţiile actualei legi electorale, ţara abia poate scoate o mână de deputaţi 
independenți; trebuie ca masele cari nu ştiu citi şi scrie, cari n-au nici mijlocul cel mai elementar de-a cunoaşte viața 
publică, să aibă voturi egale cu acei ce s-au ridicat prin muncă şi cunoştinţi ; trebuie ca toate colegiile să se confunde 
în inerția colegiului IV şi să asculte curat de ordinul subprefecților şi al comisarilor de poliţie respectivi. 

lată mijloacele pe cari d. C.A. Rosetti le propune ca corolar al moralizării țării preconizată de ministrul - 
prezident . Mai rămâne numai ca d-sa, precum a făcut în noaptea de la 11 fevruarie din Cernătescu profesor de 
universitate, să facă din Chiriţopol membru al Academiei, din Simeon Mihălescu prezident la Casaţie şi din 
Simulescu mitropolit, tot prin sufraj universal, precum propune ca subprefecţii să fie revizori şcolari. Din lemnul 
aceloraşi patru clase primare să se cioplească toți demnitarii statului român şi atunci vor... exista oameni oneşti în 
România. 

Cestiunea e daca, față cu pericolul unei demagogii cu totul americane ca cea care amenință dezvoltarea 
normală a ţării, alegătorii şi Coroana pot sta în nepăsare; cestiune mai e daca, cu eticheta numai a monarhiei, vom 
îngădui ca secta politică ce ne guvernă să ne ducă la o organizare sau dezorganizare republicană şi să ne lipsească de 
toate garanţiile de stabilitate şi de propăşire gradată pe cari le dă monarhia constituțională. Cu toată plasa cea fină de 
funcții şi păsuieli aruncată asupra întregei ţări şi a alegătorilor ca tot atâtea mijloace de precupeţire de voturi, noi tot 
credem că, opunându-se sistemului actual toți aceia cari nu-l voiesc, ar izbuti să-l înlocuiască printr-un Parlament 
onest şi un guvern onest. Dar pentru aceasta cată să se lase divergenţele prea amănunțite de opinii şi opoziţia ar trebui 
să stabilească în comun atât ceea ce trebuie să apere din cele existente în contra încercărilor de inovaţiune 
republicană cât şi punctele unei reorganizări în adevăr naţionale, care să aibă în vedere mai cu seamă interesele 


populaţiunilor autohtone ale țării. 


[17 mai 1881] 


[„„cânp REPRODUSESEM ..."] 


Când reprodusesem din „Journal d'Orient" şirurile privitoare la d. D. Brătianu, ziceam că poate să fi 
cuprinzând o lămurire mai mult asupra adevăratelor cauze de retragere a cabinetului loan Brătianu. Acest poate se 
schimbă în probabilitate, ba în certitudine chiar, în urma întâmplărilor dintre culise a celor din urmă zile. 

Acele şiruri acuzau pe d. D. Brătianu de-a înclina spre Rusia, în deosebire de d. loan Brătianu, care ar fi 
înclinând spre Austria. Nu credeam a da acestor aserțiuni o altă valoare decât aceea a unei opinii izolate şi declinam 
orice răspundere pentru cele susținute, când iată că, din senin, „L'Independance roumaine" ne caută ceartă, simţindu - 
se turburată de reproducţiunea noastră. Această turburare pe de o parte, evenimentele din conventiculele roşii pe de 
alta, confirmă cele zise de corespondentul foii „Journal d'Orient", confirmă ştirea că „cestiunea Dunării e cauza 
retragerii cabinetului loan Brătianu", că există un antagonism între cei doi fraţi în privirea acestei cestiuni şi, fiindcă 
soluțiunea ei, din punct de vedere general, nu poate fi decât favorabilă sau vederilor Austriei sau vederilor Rusiei, se 
confirmă indirect că în această privință cel puţin d. D. Brătianu înclină, timporar şi pentru motive de oportunitate 
poate, spre Rusia, d. I. Brătianu spre Austria. 

Instinctul nostru ne condusese bine, simţisem că în acea corespondență, cu toate că termenii erau greoi şi 
acuzările prea directe, pulsa un adevăr. Afară de asta ne deprinsesem a nu prea avea încredere în serbări publice, în 
manifestaţiuni patriotice, în zgomot de muzici, în fanfare şi în făclii . . . Ştiam de ex. că o serbare analogă, intrarea 


triumfală 


a trupelor, s-a făcut în Bucureşti exact în ziua în care d. Nicu Catargiu iscălea în numele guvernului român cedarea 
Basarabiei. Serbările de încoronare, zgomotoase şi splendide , ascundeau poate cu focul lor bengal sâmburul unui 
eveniment tăinuit cu discrețiune , însă mult mai însemnat, concesiile ce d-nii Brătianu — Boerescu făcuseră vederilor 
Austriei în cestiunea Dunării. Independenţa costase Basarabia, modificarea art. 7, răscumpărarea căilor ferate; 


regalitatea costase poate Dunărea. Orice succes poreclit politic se plăteşte peşin, titlurile de nobleță ale țării se 


cumpără ca boieriile sub Vogoridi. 

Nu ştim în adevăr şi nici nu voim să ştim în ce consistă acele concesii pe cari cabinetul Brătianu — Boerescu 
le-ar fi făcut. Asemenea legăminte nu se pot încheia decât cu consultarea şi aprobarea Parlamentului şi acesta nici a 
fost consultat, nici a aprobat ceva. Asupra ziselor în treacăt a unora sau a altora, asupra destăinuirilor făcute pe 
jumătate şi cu rezervaţiuni mentale nu ne simțim datori de-a ne rosti şi nici nu e bine ca un partid în opoziție care nu e 
[în] posesiunea tuturor elementelor pentru cunoaşterea unei cestiuni de politică esterioară să se rostească a priori 
oarecum pentru cutare sau cutare soluţiune. Daca în cestiuni de organizare internă a se rosti e o datorie, de vreme ce 
toate elementele de cunoştinţă şi de critică sunt vădite şi clare, la cestiuni esterioare țesătura de cauze şi de efecte e, 
prin natura lucrului, sustrasă publicităţii. Numai încheieri definitive nu se pot face fără aprobarea Parlamentului şi e 


de datoria noastră de-a aştepta ca acele încheieri să se prezinte Adunărilor spre a ne rosti pentru sau contra lor. 


[18 — 19 mai 1881] 


[„cânp AM DAT SEAMA. ..."] 


Când am dat seama de conferența electorală a românilor din Ardeal şi din Țara Ungurească am relevat că 
atitudinea lor politică în alegerile viitoare şi concluziile acelei conferenţe au fost determinate printr-un discurs al d-lui 
Vincențiu Babeş , membru al Academiei noastre. 

Reproducem mai la vale acel discurs, deşi într-un pasaj d-sa se face apărătorul prea călduros al politicei d-lor 
Rosetti — Brătianu. Suntem departe de-a ne supăra pentru simpatiile ce le arată d. Babeş compatrioţilor noştri, deşi 
nu le împărtăşim. Aceste simpatii s-ar fi putut esprima însă fără a se atinge adversarii politici ai d-lui Brătianu, mai 
ales când cei mai mulți dintre conaționalii noştri din Ardeal nu sunt în poziţia de-a distinge bine cauzele 
antagonismului dintre partidele din România. Pentru ei, ca pentru străinătatea întreagă, acela e mai mare patriot care 


face a se vorbi mai mult de el, deşi poate tocmai contrariul e adevărat. 


[18 — 19 mai 1881] 


[AŞA ESTE."] 


1) Aşa este. Imediat în urma concesiei Strousberg nu se afla un colegiu în țară care să aleagă pe d-nii Rosetti 
— Brătianu, cu toate că sunt cei mai iluştri patrioți. 

2) D. Babeş se 'nşeală cu sau fără voie. Nu partidul roşiu , poreclit național, ci coalițiunea de la Mazar Paşa: 
conservatori, liberali independenți şi roşii au venit atunci la putere. Nu libertatea alegerilor a fost cauza izbutirii 


coalițiunii, ci scrupulele ministeriului 


Catargiu de-a intra în vederile politicei orientale preconizate pe atunci de Rusia şi Germania. „Românul" de pe atunci 
e probă că pe de o parte conservatorii erau calomniaţi ca aderenți ai Rusiei, pentru a le înstrăina opinia publică, pe de 
alta călătorul de la Livadia era înţeles de-a face el singur ceea ce ştia bine că pe nedrept le imputa conservatorilor că 
voiesc să facă. 

Rezultatele sunt cunoscute, deşi sunt apreţiate din puncte de vedere foarte diferite. Unii înscriu la pierdere 
Basarabia, alții la câştig Dobrogea; unii glorifică ridicarea numelui român; alții regretă , nu fără cuvânt , că un 
instrument de drept public ca Tractatul de la Berlin deschide înăuntrul naţiei glorificate calea unei imense şi adesea 
imunde colonizări străine. Sunt deja un milion de străini în România şi se înmulţesc pe zi ce merge. Daca în 
urmărirea scopurilor politice ale românilor ardeleni repetarea unor aserțiuni neîntemeiate contra conservatorilor din 


România e de un folos practic, trece-o şi aceasta lesne cu vederea. Dar nu credem. 


[18 — 19 mai 1881] 


[„„«THE TIMES» ŞI «TIMPUL», IATĂ tema ..."] 


„The Times" şi „Timpul", iată tema cea mai nouă asupra căreia d. C.A. Rosetti îşi scrie armoniile sale politice. 
„Românul" reproduce pasaje din ziarul nostru, apoi din cel englez şi la urmă ne dăscăleşte ca aşa să scriem şi noi 
dacă avem iubire de țară. Fără îndoială stima ce ziarul englez zice c-am fi câştigat - o pentru noi înşine, prețul cel 
mare ce el îl pune pe ceea ce România a câştigat din război sunt cestiuni de apreciaţie asupra cărora e liber oricine de- 
a se rosti cum doreşte, şi desigur recunoaştem că ziarul englez e departe de-a vedea cu ochii noştri. Tot astfel 
omonimul nostru îşi poate face, alături sau în afară de istoria dreptului public din ţările dunărene, idei foarte 
deosebite asupra semnificării titulaturei de „Domn", asupra superiorității titlului de rege. Poate că corespondentul 
ziarului citat e bun prieten cu d. C.A. Rosetti, poate că, petrecând serile împreună la cîte - o țigară de Havana şi la o 
vorbă bună, pasărea străină, atinsă de farmecul străinătăţii, de seninul cerului nostru, de laturea pitorească a 
vegetațiunii pe de-o parte şi a caracterului etnic pe de altă parte, confundă apatia noastră cu mulțumirea de sine, 
vegetarea de pe o zi pe alta cu puternica linişte a unui popor fericit. Nu vom discuta deci cu cele scrise în foi engleze; 
noi ştim ce ştim şi partea decorativă a vieţii noastre nu ne face a uita un moment relele adânci de cari suferim. Alaiul 
istoric şi de bresle care şi-au făcut trecerea solemnă pe dinaintea regelui nu ne-a uimit nici atât ca să uităm că, nu mai 
departe decât sub Vodă Ştirbei, tot acest alai era compus din patruzeci şi cinci de bresle cu steagurile şi corporaţiile 
lor şi că din aceste 45 de ramuri de activitate onestă n-au rămas azi decât 5 — 6. Dar s-au înmulțit introducătorii 
similarelor străine, evreii cu cele douăzeci de societăţi ale lor de ajutor reciproc, de solidaritate economică, cu 
organizarea lor de stat în stat pe pământul țării. 

De vom întreba ce s-au făcut acele mii de braţe cari se mişcau acum 25 de ani într-un mod folositor şi onorabil 
pentru ele şi pentru ţară, şcoala de Manchester ne va răspunde c-a avut loc o deplasare a muncii, că ele se ocupă azi 
cu altceva. Cu altceva? Cu nimic nu se ocupă, căci orice - ar produce veştejeşte sub suflarea concurenței străine. 
Trebuinţele noastre au devenit altele, tot ce popor şi clase superioare poartă pe ele e introdus din străinătate, suntem 
reduşi la munca agricolă, la salahoria de câmp . 

Sau munceşti [şi] duci numai laturea 'ntunecoasă a vieţii de țăran sau cultivator mare; sau eşti patriot de 
meserie, postulant , om mare cu patru clase elementare şi c-un curs de violoncel, şi consumi numai, te bucuri de 


partea de soare a vieţii, adăpostit de 


eterna lesniciune de a îmbăta o nație, parte incultă, parte pe jumătate cultă, cu vorbe late şi cu apă rece. 

Pentru patru din cinci părţi ale locuitorilor acestei țări ea este patrie în sensul adevărat al cuvântului ; pentru o 
a cincea parte, pentru milionul de străini şi pentru patrioții de meserie, ea este un otel şi un otel confortabil . Nu e deci 
de mirare dacă unul din chelnerii acestui otel, d. C.A. Rosetti, [î]şi laudă tot aranjamentul făcut în favorul mosafirilor 
lui şi dacă aceşti mosafiri găsesc că totul merge de minune. 

Pe noi însă, cari nu considerăm nici viaţa ca un tren de plăceri, nici țara ca lucrul nimănuia , nici poporul făcut 
numai pentru a munci spre a putea cumpăra cu grâul produs de el luxul declasaţilor şi trebuinţele oamenilor cu patru 
clase primare şi cu exigenţe aristocratice, pentru noi e dureros a vedea cum ni se ia cel din urmă ban fără nici o 
compensare, fără a ni se da în schimb nici administraţie naţională, nici justiţie acătării, nici instrucţie solidă, nici arte, 
nici ştiinţe. Pentru noi e dureros să plătim diletantismul politic, diplomatic, literar al reputaţiilor uzurpate ale 
demagogiei noastre cu banii cari, bine întrebuinţaţi , ar fi în stare a înzeci şi a însuti cunoştinţele noastre şi puterea 
noastră de producțiune. 

Nu suntem noi aceia cari să ne jucăm de-a reacţiunea, să ne bazăm în argumentarea noastră pe dogmele 
dreptului divin, pe ficțiuni istorice, pe umbra cugetată a unor stări de lucruri anterioare. Fii ai secolului al 
nouăsprezecelea, nu ne simțim îndreptăţiţi în cercetările noastre decât la două lucruri: a cita fapte exacte şi a le da o 
formulă generală. 

E deci exact că populaţia autohtonă a țării creştea uimitor de repede de la 1844 până la 1859, că încă la 1859 
numărul naşterilor era aproape îndoit cu al deceselor . E exact asemenea că de atunci datează epoca Unirii şi a 
revoluţiei sociale din România, a declasării generale cum zicem noi; e tot atât de exact că de la 1866 încoace 
populaţia scade, scade mereu, că azi am ajuns la decreştere absolută, că în 1878 era 101,7/10 decese la suta de naşteri 
„ Şi trebuie a se lua bine seama că străinii se 'nmulţesc şi scăderea e reprezentată numai prin elementul românesc. 


Câtă mizerie guvernamentală, câtă corupție, cât cinism trebuie să fie în clasele dirigente ale unei naţii cari cred 


a putea minţi bunastare , înflorirea, civilizația în fața umbrei din ce în ce mai mari a morții fizice a poporului român ? 
Ce suflet de chelner al Americei dunărene trebuie să aibă cineva ca să-şi închiză ochii faţă cu rele patente , cu mizerii 
strigătoare la cer ? Şi să nu zică că nu erau oameni cari prevăzuseră aceasta. Le prevedea Barbu Catargiu, le prevedea 
Marțian. Unul a murit asasinat pentru că reprezenta tradiţia în partea ei cea sănătoasă față cu înnoiturile descreierate ; 
altul a murit pentru a nu vedea înstrăinându-se parte cu parte bunul şi toate puterile vitale ale moştenirii istorice a 
poporului nostru. 

Meritul consistă în escedentul valorii producţiunii peste consumațiune. 

Se va zice că am făcut mari progrese. Să presupunem aceasta fără a o admite. Aceste progrese sunt lipsite de 
orice merit, căci au costat mult mai mult decât a produs, ba costă însăşi viața fizică a populaţiunilor. 

Simulacre , forme goale ale culturei străine fără nici un fel de fond, beşici de săpun cari, plesnind, nimeni n-ar 
simţi lipsa lor decât bugetofagii , iată progresul făcut! Nici instrumentele de muncă agricolă nu s-au îmbunătăţit, nici 
meseriile vechi nu s-au perfecţionat , nici meseriaşii nu s-au înmulţit, nici din şcoli nu iese oameni practici şi capabili 
a se hrăni fără ajutorul bugetului, nici clerul n-a înaintat pentru a substitui convingerea morală şi religioasă vechei şi 
naivei credințe dogmatice, nici literatura nu e superioară celei de la 1850, ci, din contra, inferioară, nici vrun progres 
se vede în activitatea ştiinţifică. Plagiatori de texte străine fără sentiment de demnitate, iată cine ocupă catedrele 
universitare, destinate iubirii dezinteresate de adevăr, setei de ştiinţă. 

Dar acesta-i otelul patrioţilor de meserie şi a străinilor privit cu ochii noştri. Patria adevărată, patria lui Matei 
Basarab e săracă şi ignorantă . Daca măcar sănătatea ei fizică şi morală n-ar fi adânc atinsă de corupția păturilor de 


populaţie străină şi semistrăină aşezate deasupră-i ! 


[20 mai 1881] 


[„cânp EPOCA PATRIOTISMULUI 


DE PORUNCEALĂ ..."] 


Când epoca patriotismului de porunceală va dispărea în întunericul veacului, precum se cuvine să ne aşteptăm, 
când ramura bătută de unde a ilustrului poet va prinde adânci rădăcini şi la umbra ei s-o adăposti numai suflarea 
senină a țării legale, atunci generația timpului, deschizând cronica neamului la pagina veştejită consacrată 
individualităţilor politice de neagră memorie, va ceti c-un sentiment amestecat de indignare şi amărăciune cam cele 
ce urmează: 

În primăvara anului de la Hristos 1881 se păru că şi elementele naturii pactizară cu silințele ce-şi dădeau 
puţinii bărbaţi cu simţimente naţionale care reuşiseră ca reprezintanți ai națiunii a esercita un control asupra 
guvernanţilor şi a le dovedi degradarea morală a administrațiunii. — Ploi torențiale şi continue dăsfundară pământul ; 
semănăturile suferiră mult; comunicațiile se întrerupseră ; terasamentele drumurilor de ferate dederă pe față o dată 
mai mult slăbiciunea cu care se construiseră ; tunele se surpară ; multe poduri fură luate de apă, comerţul, şi cu 
dânsul toate ramurile de activitate ale țărei, căzură într-o piroteală generală. — Şi chiar aşa trebuia să se întâmple , 
căci nimic din toate acestea nu erea ceva anormal, ci consecuenţa inevitabilă a administraţiunii de pe atunci. 

Toţi aveau conştiinţă de necesitatea de a se repara şi consolida linia ferată. — Pentru aceasta douăzeci 
milioane lei fură acordate guvernului. Cu toată destinaţiunea categorică trecută în legea prin care se încuviință 
creditul, nimic pentru ameliorarea liniei nu se lucră. Ceva se făcu: banii se cheltuiră . Trecură luni, trecu un an, 
ziarele protestară , se ceru de deputații independinţi prezintarea socotelilor;, la toate se răspunse cu amânări cărora le 
da concurs mutismul obicinuit al gazetei oficioase de pe atunci. 

La întrebarea continuu repetată : „Ce se făcuse cu acele 20 milioane" publicistica independentă era unanimă în 
a răspunde: „S-au cheltuit de miniştri în risipe inutile şi în daruri deghizate", însă vocea acesteia era acoperită de 
zgomotul asurzitor al declasaților plătiţi din iubitul buget proporțional cu insultele şi vociferările lor. 

Alături cu sleirea resurselor , prestigiul țării față cu pretențiunile bancherilor străini devenise mai umilitor 
decât al unui bătrân prodig sau fanfaron desculț. Se văzu atunci, fapt unic în istoria statelor independente, milioanele 
Regatului român secuestrate la Berlin de către un sindicat de bancheri lacomi şi perfizi . Guvernul, care profita de 
toate ocaziunile spre a se tămâia cu gloria fictivă a întemeierii creditului, căzu la învoială cu samsarii nemulțămiți şi 
se oferi a le asigura pe 40 ani un procent cu mult superior taxei medii cu care atunci se cotau efectele statului. 

Noi plătim şi azi cu greutatea aurului slăbiciunea controlului părinților noştri: da, părinţii noştri au fost 


vinovaţi, ei au permis ca nişte financiari improvizaţi să dispună după plac de viitorul generaţiilor de azi; da, ei au 


îngăduit ca nişte datorii ce espirau peste 10 — 20 ani să le preschimbe în altele, superioare şi în procent, şi în capital, 
şi în durată. Voi, iubiți lectori de astăzi, munciţi ca să plătiți indolenţa autorilor voştri de acum 30 ani; ca să răsplătiți 
osanalele cântate pe altarul bugetului acoperit cu fițuici emise pe termen fix şi perpetuate în urmă ad infinitum de cei 
ce siliți erau în situațiuni să arate că evaluările înflate întrec c-o pătrime încasările, iar în ziare înălțau până la ceruri 
prosperitatea financiară. Dacă de mizeriele acestea ar fi suferit numai predecesorii noştri ne-am mulțămi să controlăm 
că a fost un timp când tributul turcesc [î]şi schimbase numele, dar sub o altă formă era plătit de țară de 30 ori mai 
sporit unor bancheri străini; — dar din nenorocire consecuențele funeste se gustă de noi; posteritatea noastră chiar ne 
va blestema. 


Iată limbagiul cu care urmaşii noştri vor zugrăvi starea în care ne găsim astăzi. 


[21 mai 1881] 


[ÎN FINE BANCHERII..."] 


În fine bancherii Landau — Kaufmann şi-au ajuns scopul: sindicatul improvizat de dânşii , secuestrul asupra 
banilor țării găsiţi la Berlin, ajutate de autoritatea financiarului non plus ultra Kalenderoglu , cel cu leafa de 60 000 
lei pe an, au fost încununate de succes. Ministerul Finanțelor a cerut alaltăieri urgenţa asupra proiectului de a fi 
autorizat să plătească bancherilor refractari , în obligaţii de stat 6 la sută, în termen de 44 ani de acum înainte, datoria 
Schuldverschreibungen care espira peste vro 18 ani, datorie pe care guvernul nu se încercase s-o convertească când 
cu afacerea strălucită, afirmând însuşi atunci, nu şi azi, că era foarte dezastroasă intereselor financiare ale ţării. 
Înainte, onorabililor, cu noi ediţiuni de acte surpătoare prestigiului ţării, ruinatoare finanțelor ei, al vostru e. 
prezentul! Ieri conversia domenialelor , azi Schul [d]verschreibung , mâine alte douăzeci milioane pentru repararea 


linii ferate, celelalte s-au înghiţit de flămânzii patrioţi. Înainte ! 


[21 mai 1881] 


[„A GENERALIZA O ASERŢIUNE ...] 


A generaliza o aserțiune susținută numai în parte e o sofismă din cele mai comune. E adevărat că sofismele 
sunt atât de dese în gazete încât mai nu merită ca cineva să releveze erorile, parte intenționate, parte neintenționate , 
cîte obvin în ele. Un cod al şiretlicului gazetăresc , al apucăturilor sofistice a acestei bresle de negustori de vorbe, 
scris popular pentru înțelegerea fiecărui ar merita în adevăr acel nume pe care călugării 'l dădeau în evul mediu 
logicei lui Aristotel: medicamentum mentis . 

În unul din numerele trecute vorbisem de schimbările din Bulgaria şi găsisem că manifestul tânărului principe 
de Battenberg avea, abstracţie făcând de orice alte motive, un sâmbure sănătos. 

În adevăr, orice stat are nevoie de o seamă de condiţii indispensabile pentru ca să poată exista de pe o zi pe 
alta. La statele cu trecut istoric sau cari şi-au avut în curs de sute de ani obiceile lor juridice şi administrative lucrul 
merge de la sine. Moravurile fără legi pot totul, legea fără moravuri aproape nimic. E un adevăr acesta, atât de 
general, aplicabil tuturor formațiunilor de stat, încât se va vedea că statele în care există şi mai multă justiţie şi mai 
multă libertate cetăţenească sunt acelea unde obiceiul vechi, datina , tine loc legilor scrise, unde acea datină nici a 
fost codificată vreodinioară . Cu totul altfel în Bulgaria. Lipsită din veacul al Xiv-lea de o autonomie oricât de 
restrânsă , trecută prin focul şi sabia cuceritorilor osmani , dreptul public şi cel privat, tradiţie şi datina au fost 
îngropate sub ruinele Cetăţii de Spini, împreună cu dinastia şismanizilor din Bdyn , încât mişcarea de emancipare a 
popoarelor orientale i-au găsit egalizați de sabia păgână , care tăiase orice cap răsărea deasupra puţin înțelegătoarei 
mulțimi. 

Problema a fost şi este cu totul alta decât în România, ale cărei părți constitutive aveau trecutul şi tradiţiile lor 
stabilite de la începutul secolului al XIII [-lea] şi până la 1700. Alte condiţii de existenţă ca stat are deci a propune 
Alexandru Bulgariei sale ca să existe în mod normal; altele cu totul [î]şi imagina Epureanu pentru România. 
Epureanu era liberal şi liberal sincer. Admirator şi cunoscător al instituţiilor liberale engleze el recunoscuse adevărul 


că garanţia duratei şi trainicei dezvoltări a unui stat cu instituţiile lui cu tot e împăcarea formelor tradiționale de 


existență cu cuprinsul lor nou, cu dezvoltarea nouă. Astfel stejarul, oricât de mic ar fi la început, un vlăstar răsărit din 
pământ , are acelaşi caracter, aceeaşi formă ca uriaşul secular care a dat naştere unui codru de stejari, care a asimilat 


cu esența [sa] şi a absorbit în formele sale pături din ce în ce mai adânci ale suprafeței pământului . 


A imputa lui Epureanu c-ar fi propus loviri de stat sau feudalism este neadevărat pe de o parte, absurd pe de 
alta față c-un om care a fost prezident de Consiliu într-un cabinet din care făcea parte şi d. loan Brătianu. Dar fiindcă 
Constituţia se numeşte pact între ţară şi dinastie, daca ilustrul Carada, improvizat în tribun al poporului, pretindea că 
opera unei singure nopți de insomnie, copiată de pe texte străine, cuprinde condiţiile ce țara le pune dinastiei, 
dinastia, având înainte-i un viitor de sute de ani, avea din parte 'şi dreptul să pună asemenea condiţii bine cumpănite , 
pentru ca din acordarea reciprocă a condiţiilor să rezulte legea fundamentală a statului. Aceasta nu s-a făcut şi nici nu 
se mai poate face. Deci numai în marginele Constituţiei actuale se pot crea acele legi organice cari să asigure 
autoritatea Coroanei pe de-o parte, pe de alta dezvoltarea morală şi economică a ceea ce noi numim elementul istoric, 
autohton, al ţării faţă cu păturile neistorice ale unei recente şi din ce în ce mai mari imigrațiuni . Daca în adevăr țara 
n-ar fi compusă decât din acei eleganți picpocheţi înmănuşaţi , scoşi ca din cutie, cari formează elita partidului roşu, 
din acei oameni cu patru clase primare şi exigenţe aristocratice, din gheşeftari , nagaica eventuală a unui Ehrenrot 
român ar avea efecte moralizatoare . Dar, contrariu aserțiunii d-lui Dimitrie Brătianu, țara consistă în cea mai mare 
parte din oameni cinstiţi, cari n-au nevoie decât ca munca adevărată şi rezultatele ei să fie asigurate prin o 
administraţie onestă şi prin o justiție nepărtinitoare , oameni ce ar trebui sustraşi de sub sistemul de corupție 
electorală şi administrativă a partidului roşu. 

Generalizarea celor zise de noi despre Bulgaria asupra României e deci o sofismă a foii oficioase, pe care o 


respingem. 


Al doilea cap de acuzaţie pe care ni-l face „Românul" e aserțiunea noastră că soluţiunea cestiunii Dunării nu 


poate fi favorabilă decât sau vederilor Austriei, sau celor ale Rusiei. 


După sincerii reacționari întrupaţi cu sincerii liberali, cestiunea Dunării cu nici un preţ nu se poate rezolva decât dându-se 


totul sau Austriei sau Rusiei („Rom[înul ]" de la 20 mai). 


Favorabilă vederilor, zicem noi. 

Dându-se totul, zice „Românul". 

Deosebirea e mare. Admiţând că înlăturarea oricării rivalități între aceste două puteri pe malurile Dunării de 
Jos ar fi soluţiunea cea mai favorabilă țării, deci nedându-se nimic nici unuia nici altuia, totuşi soluțiunea aceasta ar 
fi favorabilă, vederilor aceluia dintre puternicii vecini care nu are interese comerciale pe Dunăre. 

Dar domnii de la „Românul" sunt deprinşi a da totul şi nu-şi pot esplica că ceea ce e defavorabil adversarului 


meu e favorabil vederilor mele, chiar daca n-aş avea un folos direct de acolo. 


[22 — 23 mai 1881] 


[ „ESTE ÎNTR-ADEVĂR ÎNTRISTĂTOARE ...] 


Este într-adevăr întristătoare priveliştea pe care o prezintă ziarele guvernamentale, mai ales de la un timp 
încoace. 

Este ştiut că ziarul „Românul" nu s-a respectat niciodată, dar a ajuns, de câtăva vreme, la un grad de neomenie 
care pune pe gânduri pe oricine cugeta la rolul presei într-o societate liberă. 

Teza lui favorită este de-a demonstra că opoziţiunea se compune de reacţionari cari, în înțelegere cu străinii 
răuvoitori ai țării, uneltesc pieirea neamului românesc. 

Aceasta a spus-o ziarul „Românul" nu o dată, nu de zece ori, ci de-o mie de ori; nu de un an, nu de zece, dar 


de când apare acest ziar. 


Acesta este calul lui cel mare de bătaie, acesta răspunsul la toate atacurile ce se aduc guvernului, aceasta este 


ideia pe care o scoate cu abilitate de scamator din toate vorbele opoziţiei răstălmăcite de dânşii , aceasta este 


concluziunea pe care o trage din toate actele internaţionale în care figurează țara. Se plânge opoziţia de administraţia 
interioară a tării, că este rea şi asupritoare ? A doua zi ziarul „„Românul" spune că opoziţia s-a unit cu străinii pentru a 
lua administraţia din mâna românilor şi a o da străinilor şi, ca dovadă, citează câteva vorbe alese cu meşteşug din 
jurnalele opoziţiei din ajun. Se ridică opoziţia contra vreunui fapt care ne-a atras o umilire exterioară sau ne-a cauzat 
pagube de milioane? A doua zi ziarul „românul" spune că opoziţa , în înţelegere cu cutare putere străină, vrea să 
dărâme instituţiile liberale ale țării. 

Aceasta o spun nu contra unei persoane, nu contra unui partid, ci contra tuturor adversarilor lor politici, oricari 
ar fi. 

O spun fără preget; câteodată , când merg lucrurile bine, cu culori mai şterse; dar când partidul merge rău 
atunci reiau fabula lor cu o neruşinare care te îngheaţă : nu sunt . calomnii pe cari să nu le răspândească , nu este 
cuvânt trivial pe care să nu-l întrebuințeze. 

Astfel în numărul de joi 21 mai ziarul „românul", care pretinde cu toate astea a fi un jurnal serios, pierde orice 
demnitate şi orice măsură. 


Chiar la începutul revistei sale el strigă: 


Văzând întreaga opoziţiune pe deplin unită întru a distruge , cată să zicem şi noi: 

Când românia se ridică, reacţiunea turbează! 

Văzurăm cu toții că sincerii liberali fură pe deplin uniți cu sincerii reacționari întru a calomnia, a lovi cu ochii închiși în 
orice parte, în orice fapt, pentru a opri cu orice preț, fie chiar şi prin provocarea străinilor, ridicarea şi consolidarea statului 


român. 


Şi termină această parte prin aceste cuvinte semnificative: 


Avem dreptul, dar şi datoria să repeţim că starea în care a ajuns opoziţiunea, pe deplin unită pentru a distruge , nu mai 


trebuie să fie tolerată de cătră naţiune. 


Aşadar opoziţiunea este pe deplin unită nu pentru a susține drepturile țării la Dunăre, nu pentru a răsturna 
acest guvern pe care-l crede rău pentru ţară, opoziţiunea este unită pentru a distruge unitatea şi existenţa statului 
român, cu ajutorul inimicilor ţării. 

Şi națiunea nu trebuie să mai tolereze această stare de lucruri ! 

Şi notaţi că de astă dată fabula nu se adresează numai la conservatori, ci la întreaga opozițiune. 

Pe lângă această acuzaţie înfiorătoare sunt floricele ceea ce mai adaogă în urmă numai la adresa partidului 
conservator, când , răstălmăcind un articol în care se esprimă preocupări patriotice pentru descreşterea populațiunii 
româneşti, scoate dintr-însul că noi am fi zicând : 

„Jos dar Constituţia de la 1866, jos Unirea chiar, trăiască Regulamentul dinainte de 1859, trăiască dezunirea 
Principatelor!" 

Această ineptă acuzaţie adresată partidului conservator, încă o dată, nu e nimic pe lângă acuzația infamă 
adresată opozițiunii unite: că ea, cu ajutorul străinilor, voieşte să distrugă unitatea şi existenţa statului român ! 

Ce însemnează această acuzaţiune ? Ce sunt aceşti oameni ? Sub ce formă de guvern trăim ? De unde şi pentru 


ce atâta neruşinare ? 


Căci aceste idei ne sunt cunoscute de mult; oricine a pus mâna pe un tractat de istorie ştie când şi de către cine 
s-au zis. 

Acestea sunt ideile, acestea sunt chiar expresiunile cu cari cei mai neruşinați , cei mai nebuni cunducători ai 
Revoluţiunii celei mari a Franţei, ațâţând mulțimea, o precipitau ca să omoare pe adversarii lor. 

Aşa vorbea Marat ca să împingă la asasinarea lui Ludovic al XVI [-lea]; aşa a vorbit Danton ca să asasineze pe 
prizonierii politici, aşa vorbea Robespierre ca să provoace omorul Girondinilor , a lui Danton şi al partizanilor lui. 

Cu aceste idei s-a săvârşit toate măcelurile cari au acoperit de ruşine Revoluţiunea cea mare a Franţei şi cari au 


condus la moarte tot ce a avut Franța mai inteligent şi mai patriot ! 


Dar toate acestea se petreceau în timp de anarhie, într-un timp în care discuţiunile dintre partide se terminau 
prin omoruri , în care pasiunile erau surescitate şi, daca nu-l omorai tu pe adversarul politic, te omora el pe tine, timp 
în care domnea despotismul mulțimei. 


Dar noi trăim, mulțumită lui D-zeu, în bună pace şi dezbaterile de la noi se termină, nu pe guilotină, ci în 


salele de alegeri. 

Ce caută acest limbaj desfrânat în mijlocul unei societăţi liniştite? La ce extreme voiesc oamenii aceştia să 
conducă pe credulii lor partizani? Care este educaţia ce voiesc a face acestui popor? Ce idee vrea să dea lumii de 
această țară? 

Şi notaţi că oamenii cari vorbesc astfel sunt la guvern şi conduc ei destinele țărei ! 

Sau trebuie să credem că aceşti oameni, lipsiţi de idei şi de cunoştinţe şi neştiind din politică decât practicele 
demagogiei franceze şi vorbele ei, sunt siliți să le întrebuinţeze pe acelea, neavând altceva în creierii lor seci şi în 
inimile lor corupte ? 

Lăsăm opinia publică să răspunză la aceste întrebări şi să veştejească cum merită această răutate neruşinată. 

Dar în sfârşit ce-a făcut opoziția pentru a-şi atrage atâta urgie? Făcut-a ea cel puţin vreun fapt de natură a 
compromite ţara în afară? Făcut-a ea vreo mişcare de natură a zgudui guvernul înlăuntru? 

Nimic din toate acestea ! 

Încă demult ziarele independente au atras atenţiunea publică asupra tratărilor ce se urmează în cestiunea 
dunăreană. 

S-a zis că Austria, în contra prescripțiunilor Tractatului de la Berlin, voieşte să-şi ia pe seama sa poliția 
Dunării de la Galaţi până la Porţile de Fier. S-a arătat că această dominație a Austriei pe Dunăre este contrarie 
intereselor noastre şi demnităţii noastre naţionale şi s-a afirmat că guvernul român nu înțelege importanţa cestiunei 
sau voieşte să fie prea condescendent cătră Austria, adăogându-se că lasă pe comisarul noastru fără, instrucțiuni în 
fața pretențiunilor Austriei. 

Şi, cu toate aceste idei cari au îngrijat opiniunea publică, opoziţiunea nu a căutat să profite de această 
situațiune, a păstrat tăcerea, ca să nu se amestece fără vreme într-o cestiune delicată, ca să nu creeze greutăți 
guvernului. 

Patriotismul ei a făcut-o condescendentă ! 

Dar iată că un membru autorizat al majorităţii, un vicepreşedinte al Camerii, ori d-l Chițu, dă alarma! 

El convoacă Camera întreagă, majoritatea şi opozițiunea, şi le spune că un pericol mare naţional ne amenință. 
Altă Adunare, compusă de majoritate singură, s-a făcut şi acei ce au asistat la dânsele afirmă că guvernul n-a protejat 
îndestul interesele naţionale în această cestiune: el ar fi primit să se violeze , contra intereselor şi drepturilor noastre, 
Tractatul de la Berlin. Însuşi d-l ministru primar ar fi zis că cestiunea este în adevăr compromisă de guvernul trecut şi 
că va scăpa ce va putea. 

Majoritatea dar a dat alarma şi cele mai grave acuzaţiuni contra guvernului s-a adus de către membri influenți 
ai majorității şi de chiar preşedintele Consiliului. 

Ce a făcut opoziţiunea? 

Opozițiunea s-a întrunit într-un local particular, pentru a se lămuri asupra cestiunii Dunării şi a hotărît 
atitudinea ce trebuie să ţie în această cestiune eminamente națională. 

Mai mulți reprezentanţi ai presei au luat cuvântul şi toţi au fost de părere că în această privinţă, ca în toate 
celelalte cestiuni internaționale, guvernul a arătat prea puțină dibăcie şi prea multă slugărnicie către străini şi s-a luat 
hotărârea de-a se cere de la guvern mai multă îngrijire pentru interesele cele mari ale țării. 

Şi pentru aceasta ziarul „Românul" [î]şi iese din minţi şi acuză opoziţiunea că voieşte să distrugă existența 
statului român ! 

Aceasta nu este de crezut! 

Ce voieşte dar „Românul" cu reproducerea acestei acuzațiuni tot atât de stupide pe cât de mişeloase ? 

Ştie el oare că în adevăr guvernul a fost slugarnic şi nedibaci în această cestiune aşa încât se teme că, de se va 


face lumină, opiniunea publică se va deştepta în fine şi-i va 


goni de la putere ca pe nişte oameni tot atât de proşti administratori pe cât de meşteri calomniatori ? 

Sau pregăteşte el vreo altă lovire ţării, vreo cerere de milioane or dezorganizarea justiţiei prin alegere? 

Oricare din aceste ipoteze va fi cea adevărată este învederat că „Românul" simte trebuinţa să arunce pulbere în 
ochii lumii şi pentru aceasta n-are bătaie de cap să aleagă arma, căci el nu are decât una: calomnia ! 

Ori frica de-a pierde puterea şi câştigurile ce-şi asigură printr-însa le-a turburat mințile şi i-a făcut să turbeze , 
după espresia lor favorită, sau dorinţa de a turbura apa şi a pescui pe nevăzute, în ambele ipoteze se vede că scopul ce 


urmăresc este tot atât de vinovat pe cât e mijlocul ce întrebuințează pentru a-l atinge! 


[24 mai 1881] 


[„„VINERI, SENATUL S-A OCUPAT..."] 


Vineri, Senatul s-a ocupat cu cestiunea Dunării, adusă în discuţie prin interpelarea d-lui Petre Grădişteanu. 
„Românul", într-o notiță inserată chiar în seara aceea ca ultime ştiri de la Senat, făcând o scurtă dare de seamă a 
acelei şedinţe, susținea că d. Teodor Roset[t]i declarase, în numele opoziţiei, că dânsa are încredere în guvern. Ştiam 
că această aserțiune a foii guvernamentale este falsă, am aşteptat însă darea de seamă amănunțită a şedinţei pentru a 
face rectificarea cuvenită. Iată în rezumat ce s-a petrecut în Senat vineri: 

După interpelarea d-lui Grădişteanu, d. V. Boerescu a făcut expunerea pe larg a cestiunii dunărene. La 26 
fevruarie şi 1 martie d-sa, ca ministru de externe, a adresat reprezentanţilor români din străinătate o circulară 
confidențială prin care le cerea să presimță cugetările guvernului pe lângă care erau acreditaţi şi totodată [îi informa 
în ce mod şi în ce condiţii guvernul român ar primi înființarea Comisiei Mixte speciale, care ar fi o delegaţie a 
Comisiei din Galaţi, şi cu preşedinţa Austriei. 

D. Dum . Brătianu, prezidentul Consiliului, constată că predecesorul d-sale la externe a declarat cumcă nu s-a 


luat nici un ingajament în privința Comisiei Mixte cu prezidența Austriei. 


În adevăr, zice actualul ministru de externe, nu s-a găsit în minister nici urmă de asemenea ingajament . Însă circulările 
către agenții noştri din străinătate şi convorbirile cari au putut avea loc au lăsat celorlalte puteri impresiunea că, daca Austria ar 
admite condiţiunile noastre coprinse în circulările de cari e vorba, am primi şi noi Comisiunea Mixtă sau specială ca o 
delegațiune a Comisiunii Europene, sub preşedinţa simplă, onorifică, a Austriei, primită deja de toate celelalte puteri. Cestiunea 


dar r[mâne întreagă; nu este nici un ingajament propriu zis luat. 


Cu toate acestea d. Dum . Brătianu nu crede că cestiunea nu s-ar compromite prin aceasta şi că chiar nu ar fi 
politic din parte-ne să declarăm acum că nu primim Comisiunea Mixtă nici sub rezervele şi condițiunile cari ar pune- 
o în imposibilitate de a jicni vreodată interesele noastre. 

D. prezident al Consiliului nu poate spune mai mult, căci, pe lângă necuviinţa de a trata o cestiune pendentă 
într-o şedinţă publică, ar trebui să întreţină maturul Corp „despre lucruri pe cari nici onor. Senat, nici d-sa inteligentul 
ministru de externe nu le cunosc." 

După aceea d-sa face apel nu numai la majoritate, ci la tot Corpul, să fie unit cu guvernul, să aibă încredere 
într-însul căci numai astfel guvernul va avea tăria şcl. şcl. 


După d. ministru de externe, d. T. Roset[t]i a rostit următoarele cuvinte, pe cari le dăm în întregul lor. 


D-lor senatori, onor. nostru ministru preşedinte, în scurta cuvântare ce a ținut — după lunga expunere făcută 
de d. fost ministru de externe Boerescu — printr-un apel făcut la băncile opozițiunii din acest Senat — ne-a cerut ca 
cu toţii, adică şi acei din majoritate şi cei din minoritate, să exprimăm încrederea în guvernul actual. În ceea ce 
priveşte cestiunea care este acum direct în joc, după expunerea făcută cu atâta claritate magistrală de onor. d. 
Boerescu, putem declara că nu avem nimic de zis şi suntem cu toții pentru a se salvgarda interesele noastre, fără, a 
jicni, după, cum a spus d-sa, acțiunea legitimă ce au unele din puteri în cestiune. Aceasta a fost, d-lor, impresiunea ce 
am simţit în privința părţii întâia a discursului onor. d. Boerescu. Nu am fost însă complect mulțumiți şi în privința 
părții a doua a discursului d-sale, unde ne-a vorbit de măsurile ce a fost luat, ca fost ministru al afacerilor străine, în 
apărarea drepturilor ce ne-a arătat că avem în cestiune. 

Este cert, d-lor, că discuţiuni de felul acesta nu se pot face, mai ales în o cauză ca aceasta, unde nimic nu este 
scris şi se pune temei pe cele expuse. Iarăşi nu mă autoriză pe mine nimic pentru a pune la cea mai mică îndoială cele 
ce s-au expus aici de onor. d. Boerescu şi cari au fost dezvoltate cu atâta luciditate . Noi am văzut însă un lapsus , o 
lipsă de consecință în fapt. Şi, în adevăr, d-lor, după ce d-sa cu atâta claritate a pus în vedere faptele, după ce ne-a 
spus că a susținut cu toate mijloacele posibile această teză, discutând pe acel tărâm , vedem şi ne mirăm cum la 
primirea ultimei note de care ne-a vorbit, aceea de la 9 fevruarie anul curent, chiar din partea unei puteri, şi a celei 
mai interesante pentru noi, o notă cu unele din vederi contrare vederilor exprimate de cabinetul nostru, d-sa n-a 
răspuns absolut nimic ! A tăcut şi nu ştim dacă, această tăcere din partea ministrului de externe al ţării noastre nu a 
dat loc la ceea ce ne spune actualul preşedinte al cabinetului nostru, adică la interpretaţiunea care a făcut-o celelalte 
puteri de un fel de consimțimânt dat de noi ca stat, ca guvern, la punctul de vedere susținut prin acel act. 

În adevăr, băgați de seamă, d-lor senatori, că d. președinte al Consiliului ne-a spus că, după impresiunea d- 


sale, puterile şi chiar d-sa consideră ţara nu prin înscris, dar moralmente legată de această cestiune; şi atunci ne 


întrebăm, cu drept cuvânt : de unde poate s-a născut, fie în spiritul primului ministru , fie în spiritul puterilor, această 
convicțiune ? Combinând fiecare act şi cuvânt chiar al Comisiunii Dunărene, nu-şi poate da cineva seama despre 
impresiunea care a semnalat-o d. prim ministru decât din acea reticență asupra notei despre care v-am vorbit. 

Oricum ar fi, d-lor, odată aceasta constatat, rămâne să revenim la cele spuse de capul cabinetului actual. D-sa 
ne-a făcut o declaraţiune a căreia lealitate nu avem nici un cuvânt d' a o bănui, declarațiunea că este decis a apăra in 
extremis drepturile ţării încredințate d-sale. Punându-ne pe acest tărâm nu avem nici un motiv a pune în îndoială 
sinceritatea acestei declaraţiuni şi nu ne rămâne decât să avem încredințarea că d-sa, prin actele pe cari le va face, 
prin modul cum va conduce de astăzi înainte cestiunea, va şti să răspundă declaraţiunii formale făcute înaintea 


Senatului şi a ţării. 


Iată cuvintele d-lui Teodor Roset[t]i. Cum rămâne dar cu aserţiunea „Românului" că onor. senator, ca organ al 
opoziției, a declarat că dânsa are deplină încredere în guvern ? Ştiam că foaia guvernamentală are obiceiul să 
născocească pentru trebuință, citațiuni false sau răstălmăcite din cuvinte, vorbite numai, de răposaţi ; dar nu credeam 
să împingă lucrul până la falsificarea cuvintelor celor vii şi cari se trec a doua zi în foaia oficială: marafetul e prea 
grosolan . 

În urma altor explicări date de dd . Ion Brătianu şi V. Boerescu, din cari rezultă că guvernul trecut nu a luat 
ingajamente formale în cestiunea Dunării, dar a legitimat speranţele de aranjare a cestiunii aşa cum le formulau unele 
puteri interesate la înființarea Comisiei Mixte, şi după o apologie fierbinte făcută de d. Petre Grădişteanu d-lui I. 
Brătianu, Senatul a trecut curat şi simplu la ordinea zilii, deşi dorința categorică a d-lui prezident al Consiliului şi 


ministru de externe era de a căpăta un vot de încredere. 


[25 — 26 mai 1881] 


SITUAȚIA ÎN RUSIA 
[„„STAREA DE LUCRURI..."] 


Starea de lucruri în Rusia devine tot mai îngrijitoare. Singura reformă ce au crezut de cuviință sau au cutezat 
să introducă triumvirii Ignatiew , Katkow şi Pobedonocew priveşte poliţia din cele două oraşe principale. Dar şi aci 


nu s-a făcut altceva decât s-a 


înmulțit personalul şi s-au mărit lefurile ! Despre situaţia ce domneşte astăzi în Rusia cea mare ne dă următoarea 


icoană drastică corespondentul unei foi germane: 


Comitele Ienatiew domneşte d-abia de un timp scurt, numai un singur decret a apărut de la dânsul şi barca 
statului se leagănă grozav. În acest pilot nu se încrede nimeni afară de farul, nici chiar panslaviştii , din cari el pare 
că voieşte să facă parte, ceea ce în Occident se numeşte o majoritate guvernamentală. Partida lui Ivan Aksakow 
visează o mare alianţă liberă a tuturor slavilor, în care să nu fie nici o deosebire de clase, ceea ce-i dă domnului 
Ienatiew un mijloc la mână ca să lucreze în contra privilegielor nobilimii , zicând ţăranilor că marii proprietari sunt 
un obstacol pentru libertatea lor, pe care ţarul ar voi bucuros să le-o dea. În urma acestora aristocrația a început să 
fugă din Petersburg şi de la Curtea pe care o amenință bombele comitetului esecutiv din nou format. Țarul nu e sigur 
nici în fundul castelului din Gacina , căci s-au arestat chiar ofițeri de ordonanţă cari au jurat credință țarului. Unul 
din aceştia a fost întrebat la interogatoriu dacă a avut de gând să atenteze în contra ţarului. El a răspuns liniştit că 
nu se pronunțase încă sentința de moarte în contra împăratului. Bigotul Pobedonocew cooperează la toate şi de 
aceea se pune mare greutate pe elementul religios. Astfel unul din ofițerii de marină arestaţi, care ca student fusese 
foarte evlavios, fu întrebat dacă se mai gândeşte la Dumnezeu, la viața de veci, la ceri. Ofițerul, în etate de 23 de ani 
d-abia, începu a râde cu hohot şi apoi, încruntând ochii, zise: „Ceri! Ceriul e pentru cei puternici, cărora îl procură 
Sinodul cel sfânt ; omul sărac din popor are numai lipsa, mizeria şi răzbunarea sa, cari nu-l pot duce în ceri". De aci 
se vede ce ură domneşte şi în contra Sfântului Sinod, care iarăşi voieşte să aducă cu forţa la ortodoxism pe toate 
celelalte secte. Nihilismul se recrutează tocmai din aceste secte şi deci ministrul panslavist şi-a pus în gând să 


grupeze în jurul monarhului pe credincioşii religiunii de stat, cari formează majoritatea ţării. El le promite marea cu 


sarea, dar nu le poate da nimic până ce nu vor pieri vrăjmaşi[i] țarului, adecă necredincioşii . Astfel dar s-a început 
cu ovreii, apoi vor urma şi ate secte. Chiar şi din cele patruzeci de comune jefuite cu totul multe sunt locuite nu 
numai de ovrei , ci şi de ruşi eretici . Mai pe urmă vom vedea mulțimea năpustindu-se asupra bogaților , iar Ignatiew 
va privi cu mâinile în sân la foc, jaf şi omor, comise prin palaturi şi casteluri. Astfel are de gând să ocupe ţara până 
va fi gata statul panslavist şi când , într-o zi, nu va mai putea ieşi din încurcăturile interioare, atunci se va arunca cu 


căzăcimea în contra vreunei victime din afară. 


[25 — 26 mai 1881] 


[„SCRIERILE DRAMATICE BUN E ..."] 


Scrierile dramatice bune se disting de cele mediocre prin consecuenţa caracterelor. De la început până la 
sfârşit toate personajele se poartă şi vorbesc astfel cum trebuie să se poarte conform naturii lor înnăscute. Dar se va 
petrece conflictul în clasele de jos şi espresiile vor fi mai energice, dar scena va fi în salon şi patimile se vor ascunde 
în nuanțele cele mai elegante de conversaţie, fondul rămâne acelaşi. Se va observa că, daca dicționarul de espresii şi 
locuţiuni e altul, e potrivit cu gradul de cultură al stratului social în care conflictul se petrece, logica patimii şi a 
caracterului, maniera fiecăruia de-a raţiona conform temperamentului său rămâne aceeaşi. 

Autorii dramatici sunt adesea mediocri, natura nicicând . Oricât de parfumat de civilizaţie ar fi exemplarul ce 
ni-l prezintă natura, în purtarea lui va fi consecuent până şi în inconsecuenţele sale. Astfel, la oricine vom găsi firul 
roşu al caracterului petrecut prin şiragul faptelor sale, deşi acestea nu trebuie să fie neapărat un şirag de mărgăritare, 

Ne aducem aminte de judecata de odinioară a foilor roşii despre d. Vasile Boerescu. C-o furie adevărată aceste 
foi se aruncau asupra ministrului din cabinetul conservator care încheiase convenţia comericală cu Austria; era acuzat 
că primise o decorație care nu se dă decât celor ce înmulțesc c-o provincie întreagă zestrea habsburgilor; d. baron era 
ținta persiflajului celui mai crud. Tempora mutantur et nos mutamur in illis . Cel care n-avea întru nimic a 
compromite interesele ţării pentr-o decorație e azi patriot, a subscris o hârtie de sumisiune necondiționată către onor. 
d. loan Brătianu, deci azi e un giuvaier al partidului dominant, plumbul s-a prefăcut în aur, cristalul de stâncă în 
diamant. 

Nu vom discuta mult asupra marelui om de stat, precum se numea însuşi în articolele scrise manu propria 
în „Presa". E uşor a defini natura acestui bărbat politic. O inteligență foarte elastică , dar căreia asupra formelor i-a 
scăpat totdeauna fondul. Toată cariera sa politică consistă în sacrificarea fondului intrinsec al lucrurilor pentru 


câştigarea unor forme mai mult ori mai puţin lustruite ale existenței statului român. Reaua tra - 


ducere a Codului Napoleon şi introducerea lui peste noapte, deşi codificațiunile noastre vechi ar fi avut nevoie de 
modificațiuni puţine şi neesențiale pentru a egala Codul francez; actuala lege a instrucției, un adevărat monstru, care 
face din elevi de liceu profesori de gimnazii, ba de universitate chiar, şi care a fost cauza creării unei sume de şcoli 
primare şi secundare rele, sunt în mare parte opera d-lui Boerescu din zilele lui Cuza Vodă. 

În zilele lui Carol Vodă d. Boerescu a urmărit idealul unei independenţe formale a statului român, fără nici o 
considerare a condițiilor materiale ale acestei independențe . Pentru a restabili dreptul țării de-a încheia tractate de 
negoț a fost părintele intelectual al convenției austro - române , liber schimbiste cu totul, şi în care puţinele puncte de 
protecţie a meseriei naționale au fost introduse de unii din colegii săi. Tot în urmărirea acestei independenţe formale 
d-sa s-a făcut ministrul de externe al Tractatului de la Berlin şi, pentru dobândirea recunoaşterii repezi a regalității, s- 
a făcut ministrul cestiunii dunărene. 

Nu-i facem o acuzaţie dintr' aceasta . Fiecine face ceea ce se pricepe. A pune moşia părintească amanet pentru 
a câştiga un rang a căruia mărime să n-aibă pereche decât în goliciunea lui e asemenea politică, dar, după părerea 
unui bun gospodar, e o rea politică. 


D. Dumitru Brătianu a definit politica d-lui Boerescu în cestiunea dunăreană. 


Circularele către agenţii noştri din străinătate şi convorbirile cari au putut avea loc au lăsat celorlalte puteri impresiunea că 


am primi şi noi Comisiunea Mixtă sub preşedința Austriei. 


Iată scheletul declaraţiei d-sale din Senat, dezbrăcat de toate rezervele. Nici poveştile d-lui Ion Brătianu, nici 


lungul discurs al d-lui Boerescu n-a adaos şi n-a scăzut nimic din gravitatea acestei declarări. Deşi un angajament 
propriu zis nu e luat, dar angajamente impropriu zise par a fi destule ca sorții de apărare ai cestiunii dunărene să fie 
mai puţini şi mai grei. 


Ceea ce constatăm este că Senatul a refuzat votul de încredere cerut de d. Dumitru Brătianu. 


Dacă, nu aveţi destulă încredere în caracterul şi în priceperea reprezentanților dv. actuali de la guvern şi vorbind astfel mă 
adresez nu numai la majoritate, ci la întregul Senat, căci şi de astă dată trebuie să, fim toţi uniţi precum totdeauna am fost în 


cestiunile mari naţionale — daca, zic, nu aveţi destulă încredere în miniştrii actuali, să fim înlocuiți cu alte persoane, cari să aibă 
fără rezervă toată încrederea dv.; căci numai astfel vom avea sorți de-a înlătura sau cel puţin de a ne strecura printre marile greutăți 


ce ne creează în cestiunea dunăreană starea politică actuală a Europei. 


lată cererea unei moţiuni de înceredere . 

lată şi sfârşitul şedinţei: 

D. D. Ghica, preşedinte. Aveţi vreo moţiune? 

D. P. Grădişteanu. Nu. 

Senatul primeşte trecerea pur şi simplu la ordinea zilei. 

lată dar că şi aci firul roşu al actelor d-lui Boerescu e acelaş. Pentru a câştiga o poziţie formală statului român 
a tot subțiat firul cestiei dunărene, prin circulare şi conversații, prin angajamente impropriu zise , încât acest fir 
ameninţă a se rupe. Aceste forme costă din ce în ce mai mult şi n-ar fi de mirare ca într-o zi să ajungem împărăție 


chiar ... dar de soiul celei turceşti. 


[27 mai 1881] 


[Până ACUM AM PRIMIT...] 


Până acum am primit mai multe plângeri cari de cari mai caracteristice asupra purtării d-lui Crăciunescu cu 
ocazia examenului de bacalaureat. Cele mai multe coprind indicii atât de grave în privinţa d-sale încât ne-am sfiit a le 
crede de-a dreptul şi aşteptăm să ni se confirme din mai multe părți. Deocamdată facem loc următoarelor şiruri, ce ne 


vin din sorginte vrednică de crezare. 


[27 mai 1881] 


„IERI CAMERA S-A OCUPAT..."] 


Ieri Camera s-a ocupat în două şedinţe, una ziua, alta seara, de cestiunea dunăreană. Se ştie că d. Chițu, printr- 
un marafet parlamentar nou, obținuse cel dântâi cuvântul în această cestiune. Vineri, d. Lahovari, ca reprezentant din 
opoziție, cere cuvântul pentru a anunţa interpelarea d-sale. Ce se întâmplă însă? D. Chițu pretinde că s-a înscris cu o 
zi mai nainte (adică joi, când nu se ţinuse şedinţa) în „albumul prezidenţial” pentru a anunţa aceeaşi interpelare. 

D. Lahovari, fără a insista asupra acestui anacronism de comedie, îşi anunţă interpelarea. D-sa constată că 
faptul unei învoiri a guvernului cu un amic al său din majoritate pentru a-i anunţa acesta o interpelare de comandă nu 
poate împedica să se producă interpelarea adevărată din partea unui reprezentant independent. După d. Lahovari, d. 
Ionescu anunţase aceeaşi interpelare. Astfel s-au înscris la ordinea zili [i], pentru ieri, dezvoltarea interpelărilor d-lor 
Chițu, Lahovari şi N. Ionescu. 

Şedinţa, ca toate şedinţele de importanță, era prezidată de d. C.A. Rosetti; încercarea era prea serioasă pentru 
ca onor. prezident să lase sforile teatrului mecanic în mâinile unui viceprezident şi inteligentul d-sale locotenent, d. 
Chițu, era însuşi interpelator. Dezvoltarea interpelării d-lui Chițu, destul de lungă deaminteri , a fost aceea ce trebuia 
să prevază oricine: o complezantă farsă pusă la cale mai dinainte. 

D. Chițu nu spune, într-un ceas şi mai bine de cuvântare , nici o idee pozitivă; d-sa înoată într-o mare de 
generalități banale, sărate pe ici pe colo cu cîte un nu mă uita la adresa guvernului, şi a căror concluzie este că 


guvernul bine a lucrat până acuma în cestiunea dunăreană. Terminând , d. Chițu urează guvernului ca, întemeiat pe 


majoritatea de care dispune, să lucreze tot aşa şi mai departe. 

Aceasta se numeşte interpelare; şi să nu uităm că d. Chițu are pretenția, deaminteri întemeiată, a fi unul din cei 
mai inteligenți membri ai partidului de la putere. Se înțelege că guvernul n-a răspuns nimic d-lui Chițu, pentru că nici 
n-avea ce să răspunză, afară numai dacă d. Dum . Brătianu ar fi fost om mai politicos decât e politic şi ar fi cerut 
cuvântul pentru a zice d-lui Chițu un merci bine simţit. În cazul acela d. Chițu ar fi putut lua şi replica, spre a zice 
guvernului: „Pentru puţin”. 

D. Lahovari şi-a dezvoltat apoi interpelarea d-sale. Se înţelege că nu nouă ne este dat a ne confunda în laude la 
adresa onor. reprezentant conservator; n-am avut niciodată obiceiul să gratulăm pe membrii şi capii partidului nostru 
cu titluri colosale; aceasta a fost invenţia mult regretatei „Presa", o invenţie foarte comodă şi ingenioasă altfel, dar de 
care demnitatea opreşte pe oricine de a se bucura, când are, se înțelege, demnitate. Ne vom mărgini dar a reproduce 
în întregul lui discursul foarte remarcabil, şi acest calificativ i-l acordă chiar membrii majorităţii, pe care l-a rostit ieri 
d. Lahovari. 

D.N. Ionescu a luat al treilea cuvântul , după cum era înscris. D. Ionescu, continuând în şedinţa de seară, 
dezvoltă mai întâi argumentările d-sale că în cestiunea dunăreană este un interes european şi că astfel orice creațiune 
se va face la Dunăre trebuie să aibă un caracter internaţional desăvârşit . Oratorul apoi constată că interesele noastre 
constituţionale sunt de acord cu interesele comerciale şi cu cele politice. D. Ionescu crede că Adunarea trebuie să 
ceară, prin o adresă la M. Sa, ca M. Sa să dea o direcțiune guvernului său pentru a susține în Comisiunea Europeană 
drepturile României de a stabili regimul liberei navigaţiuni pe Dunăre prin o convenţiune internaţională. Căci în 
aceasta s-ar vedea mai mult garantată România decât în orice altă stipulaţiune ce ar emana de la Comisiunea 
Europeană, care n-are în atribuțiunea ei de a face creaţiuni de jurisdicțiune . De aceea d. Ionescu crede că ceea ce 
Adunarea are de făcut este să se adreseze la M. Sa în sensul de a asigura României interesele sale la Dunăre şi a face 
ca opiniunile manifestate în Adunare în privința drepturilor ţării în cestiunea Dunării să fie traduse în fapte de către 
consilierii M. Sale. 

D. Stolojan ia cuvântul după d. Ionescu pentru a parafraza , adică a face şi mai anodine , banalitățile rostite de 
d. Chițu la începutul dezbaterilor. Camera se goleşte cu încetul; d. Stolojan este redus a perora către câţiva colegi, 
foarte puţini, cari, daca nu ieşiseră din sală, e că găseau fotoliurile d-lor destul de comode pentru a se transporta 


cu aripile lui Morfeu pe nişte țărmi mai fericiţi decât ai Dunării. Astfel, d. Stolojan, fără să pună măcar un punct la o 
frază isprăvită , coboară de la tribună. 

D. prezident al Consiliului luând cuvântul , onorabilii se întorc în sală să-şi reia locurile. D. Dimitrie Brătianu 
repetă cele spuse în Senat. 

D-sa pierzându-se în figuri retorice, cere încrederea unanimă a Adunării, pentru ca guvernul să aibă acea forță 
morală care singură etc. etc. ete. D. Dim. Brătianu, profitând de experienţa făcută alaltăieri în Senat, unde, în loc de 
un vot de încredere cerut de d-sa categorie, n-a obţinut decât trecerea curat şi simplu la ordinea zilii, declară de astă 
dată că orice moţiune, fie oricum, o respinge, considerând-o ca un vot de neîncredere; d-sa dar cere trecerea curat şi 
simplu la ordinea zilii. D. C. A. Rosetti trage sforile d-sale, ele însă fiind, cum se ştie, cam prea tocite, votul cerut este 


obținut numai cu două voturi peste majoritatea reglementară , adică minimă. 


[28 mai 1881] 


[IERI ÎN CAMERĂ..."] 


Ieri în Cameră d. Chițu a readus în discuţie cestiunea dunăreană suscitată de interpelările de alaltăieri şi asupra 
căreia s-a trecut la ordinea zilii după cererea guvernului. D. Chițu a cerut ca Adunarea să treacă în secțiuni spre a se 
ocupa cu moţiunile motivate depuse cu ocazia dezbaterii asupra interpelărilor. D. prezident al Consiliului şi ministru 
de externe, Dum . Brătianu, nefiind de față, d. Sturdza , ministrul de finanțe, susține că nu se poate anula votul din 
ajun asupra trecerii la ordinea zilii. Părerea d-lui Chițu prevalează ; secţiunile iau în dezbatere moţiunea, dar o 
resping. 


Camera respinge asemenea moţiunea şi păstrează ordinea de zi. Vom reveni asupra acestui incident. 


[29 mai 1881] 


[„„DISCUȚIUNEA CESTIUNII DUNĂRENE..."] 


Discuţiunea cestiunii dunărene în Adunări, pe temeiul protocoalelor Comisiei Europene şi a actelor 
diplomatice, au descoperit în fine până la ce punct fostul ministru de externe, onor. d. Boerescu, a ştiut să compromită 
terenul de drept pe care ţara era aşezată în virtutea Tractatului de la Berlin. Claritatea revărsată asupra actelor marelui 
om de stat e binefăcătoare şi, dacă nu ne-am teme ca totul să nu fie decât o comedie şi ca noul cabinet, ieşit din sânul 
aceleiaşi majorități parlamentare, să nu fi făcând decât opoziție aparentă actelor şi promisiunilor cabinetului 
demisionat, am putea spera că nu prea târziu s-a făcut lumină, că guvernele regelui vor putea încă reveni cu succes 
asupra celor compromise de guvernul principelui. 

Discursul călduros şi de o admirabilă claritate a d-lui Alexandru Lahovari a demonstrat din nou că ministeriul 
Brătianu boerescu alunecase pe clina unor propuneri şi concesiuni verbale şi în scris cari sunt cu totul în afară de 
libertatea absolută de navigaţiune a Dunării stipulată prin Tractatul de la Berlin şi că prin această alunecare şi-a 


înstrăinat simpatiile puterilor apusene şi le-a dezinteresat în cestiune. 


În adevăr numai interesarea tuturor puterilor apusene pentru libertatea absolută de navigaţiune este mijlocul 
de-a înlătura până la un punct oarecare rivalitatea politică şi economică ce există de atâta timp între două mari puteri, 
Rusia şi Austro-Ungaria, atât pe țărmii Dunării cât şi în privirea dezvoltării ulterioare a raporturilor dintre popoarele 
balcanice. A admite preponderența uneia din ele înseamnă din capul locului a atinge susceptibilitatea celeilalte şi a da 
raporturilor pacifice şi normale de până acum un caracter de tenziune care, într-un moment dat, ar fi mult mai 
periculos pentru micile state de la Dunăre decât pentru acei vecini cari, aproape egali în putere şi importanță politică, 
ar afla poate la urmă mijlocul de - a - şi acorda interesele în detrimentul existenţei proaspetelor formaţiuni de state de 
pe malurile Dunării. Ținându-se însă pururea viu interesul puterilor apusene atât pentru libertatea navigațiunii 
Dunării cât şi pentru existenţa statelor riverane , amândouă puterile mari, care prin apropierea lor tind a avea un cerc 
de influență legitimă în Orientul Europei, ar găsi în cooperarea pairilor lor o garanție îndestulă pentru menținerea 
influenţei lor actuale, iar statele țărmurene un sprijin în contra lărgirii din cale afară a acelor influenţe. 

Interesul statelor apusene este aşadar un element modelator pentru tendențele de predominare cari se dezvoltă 
din două laturi în Răsăritul Europei. 

lată ce[e] a ce a voit Tractatul de la Berlin, iată în trăsurile cele mai generale politica națională ce ar trebui s-o 
urmeze un guvern Românesc. 

Noi credem că, cu oarecare bunăvoință reciprocă, interesele mari ale puterilor şi cele locale ale statelor 
țărmurene sunt armonizabile şi că tocmai preponderanţa esclusivă a unora e stricăcioasă unei asemenea armonii. Pân' 
acum a rămas cel puţin dovedit că această armonie e favorul şi a unora şi a altora, încât părăsirea terenului de drept 
creat de Tractatul de la Berlin ar da poate naştere unor complicaţiuni pe cari statele mici de la Dunăre ar trebui, în 
interesul lor propriu şi bine înțeles, să le eviteze cât se poate de mult. Şi le vor evita din momentul în care vor renunța 
de-a face politică pe picior mare şi se vor mulțumi cu dezvoltarea ce le-o acordă dreptul public pozitiv, stipulat prin 
tractatele europene. 


[30 mai 1881] 


[„„ÎNCHIDEREA CHIAR...”] 


Închiderea chiar în mijlocul anului şcolar a şcoalei de la Panteleimon a produs senzațiune în public şi mai 
multe foi din capitală au stăruit să se deschiză iar şcoala, apelând mai ales la simțimântul de dreptate şi de iubire 
creştinească a celor ce aruncaseră pe sărmanii elevi pe drumuri. Însă aceasta se întâmplă în cele dântâi momente după 
închiderea şcoalei; în urmă sărmanii băieţi aruncați pe drumuri au fost dați uitării şi astăzi nimeni nu mai vorbeşte de 
dânşii . Credem însă că de astădată e vorba mai cu seamă de un principiu şi de un interes public care trebuie apărat, 


deşi fără îndoială copiii ca atari merită asemenea compătimirea noastră. 


S-a închis o şcoală care funcționase mai mulţi ani de zile şi aşa ni se pune înainte de toate întrebarea dacă 
tocmai țara noastră poate să privească cu indiferență închiderea uneia dintre puţinele sale şcoli. Îndeosebi cea de la 
Panteleimon era afară de aceasta o şcoală specială. Erau acolo, afară de clasele primare, o şcoală de meserii, mai ales 
pentru lemnărie , şi o şcoală pentru surdo - muţi . În sfârşit , întregul institut era anume întemeiat pentru creşterea 
copiilor găsiţi şi în genere a copiilor orfani . Într-un cuvânt e vorba de un aşezământ de binefacere şi de cultură care a 
fost desfiinţat şi trebuie să ştim dacă el putea să se desființeze ori cel puțin dacă erau destule motive spre a-l desființa. 

Trecând cu vederea întrebarea dacă tara noastră are ori nu trebuință de un asemenea aşezământ , ne vom 


mărgini deocamdată a constata că el a fost întemeiat — în mare parte 


cel puțin — din donaţiunile acelora care credeau că ţara are trebuință de dânsul şi că desființţându '1 se lovesc 
drepturile pioşilor donatori . Şi ar fi foarte trist dacă nici chiar până astăzi nu ar fi străbătut la noi convingerea că o 
societate aşezată pe temelii sănătoase nu poate să acorde nici unei puteri constituite dreptul de-a întrebuința fonduri 
pioase pentru alte scopuri afară de cele hotărâte de donatori . Fără îndoială statul a contribuit şi el pentru întemeiarea 
şi întreţinerea institutului de la Panteleimon; însă aceasta nu-i dă de loc dreptul nici de a desființa institutul, nici chiar 
de a cere să i se restituiască suma contribuită , căci şi el a contribuit spre acelaşi scop ca donatorii şi n-a pus atunci 
când a contribuit nici o condiţiune din care ar putea să-şi deducă dreptul de a desfiinţa institutul. Astfel contribuirea 
din partea statului e numai o dovadă mai mult că trebuinţa întemeierii unui institut ca cel de la Panteleimon era — cel 
puţin — de toți simțită. Statul are dar dreptul de control, poate chiar să nu mai contribuie pentru întreținerea acelui 
institut, însă dreptul de a desfiinţa institutul nu-l poate avea decât în cazul când fondurile din care s-a înființat şi se 
întreţine nu ar fi destinate de pioşii donatori pentru scopul urmărit de acel institut. Iară dacă fondurile ar fi prea mici, 
încât din ele nu s-ar putea întreține institutul, nu rămâne decât să aşteptăm ca ele să crească ori să facem un nou apel 
la inimele binefăcătoare, dar institutul rămâne în principiu întemeiat, căci altfel am lăsa să se crează că e nebun acela 
care jertfeşte o parte din roadele muncii sale pentru buna creştere a generaţiilor viitoare. 

Credem însă că institutul de la Pantelimon e atât de folositor încât merită să fie susținut chiar şi în cazul când 
fondurile destinate anume pentru întreținerea lui ar fi prea mici. 

Nu ştim daca până acum acest institut a răspuns la scopul ce-i este pus. Admiţând însă că el s-a abătut de la 
scopul său tot nu putem admite că urmează să fie desfiinţat, ci numai că trebuie reorganizat. 

Lipsa de bani nu poate să fie un motiv serios pentru desființarea institutului. Ni se spune mereu că sunt mulți 
bani în ţară şi e peste putință că, atunci când se votează mii şi iar mii de lei cheltuieli de reprezentaţie pentru înalți 
demnitari ai statului român, să nu aibă bani pentru întreţinerea unui prea slab dotat institut de binefacere. În acelaşi 
timp vedem că Eforia Spitalelor, din ale cărei venituri s-a întreținut pân' acum institutul de la Pantelimon zideşte case 
nouă, plantează grădini, pune grilajuri frumoase, ba dărâmă chiar o biserică spre a putea zidi alta în locul ei; nu 
înțelegem dar cum Camera şi cum guvernul, care au aprobat aceste cheltuieli, mai pot fi de părere că nu sunt bani 
pentru întreţinerea unui institut în care copiii găsiţi, orfani şi surdo - muţi găsesc un adăpost şi o creştere potrivită cu 
interesele țării. 

Care pot să fie dar cuvintele pentru care s-a desființat — precum sperăm, deocamdată — institutul de la 
Pantelimon ? Aceasta e întrebarea pe care trebuie să şi-o pună tot omul serios şi credem că ar fi timpul ca opinia 


publică să nu mai rămâie în nedumerire asupra acestei întrebări. 


[31 mai 1881] 


[ASUPRA ExAMENELOR...."] 


Asupra examenelor de bacalaureat de estimp am primit denunțări atât de grave încât ne-am sfiit de-a le da 
publicităţii şi am căutat mai întâi a ne informa de la oameni vrednici de crezare întru cât ele erau exacte. 

Mai cu seamă în contra d-lor Crăciunescu şi Cernătescu erau îndreptate acele denunțări . „L'Independance 
roumaine" de alaltăieri cuprinde asemenea indicii de cea mai mare gravitate asupra acestor doi profesori. Ea publică 


cîte o scrisoare a fiecăruia dintre ei, pe cari iată - le : 


Rog pe colegul meu, d. X ., de-a binevoi să se arate indulgent cu tânărul Z.... Îi voi fi recunoscător . 


Aceasta e a d-lui Cernătescu. 


D. Crăciunescu scrie franțuzeşte următoarele: 


Rog pe onor. meu coleg, d. X ., de-a se arăta indulgent cu tânărul M . . .; nu e tocmai sigur în cestiunile de istorie; dar 


cunoaşte foarte bine no. 13 al programului. 


E bine înţeles că d-lor fac parte din comisia de examinare . 
În urma acestor revelațiuni şi a unor informațiuni din chiar cercurile profesorale , publicăm următoarele şiruri, 
primite la 16 ale lunei curente şi pe cari la început ezitaserăm de-a le da la lumină fără o confirmare ulterioară. Aceste 


şiruri au forma unor întrebări la cari elevii examinați vor răspunde afirmativ. 


Este adevărat că d. Crăciunescu este meditatorul a cinci elevi, candidaţi de bacalaureat pentru sesiunea de estimp ? 

Este adevărat că d-sa a făcut (adică nu, le-a dat în original) încă de acasă elevilor d-sale tema latină? 

Este adevărat că elevilor d-sale li s-a introdus prin gaura uşei tema greacă? 

Este adevărat că d-sa face cestiuni de literatură latină unele aparținând facultăţii de litere. iar altele absurde ? Ca 
curiozitate iată câteva : Cari erau caracterele limbei latine vorbite în Alexandria în timpul lui Horaţiu? Care a fost critica făcută 
de Scaliger lui Horaţiu? Ce diferenţă era între adevăratul creştinism şi religiunea lui Virgil? Ce asemănare e între Omer, Racine, 
Virgil şi Dante? ... !!! 

Este adevărat că chiar d. Crăciunescu nu ştie răspunsurile acestor întrebări şi că le are scrise pe nişte foițe pe care nu uită d! 
a le pune în tot momentul înaintea ochilor d-sale? 

Este adevărat că d-sa are pasajele de care-i întreabă pe candidaţi traduse de acasă cu juxtaliniere ?.. . 

Este adevărat că d. Cernătescu ! n-a ştiut cine a încheiat pacea de la Nicea ? 

Este adevărat că d. Cernătescu a susținut că nici os din oasele lui Huniade n-a existat când Soliman a mers să ia 
Belgradul ? 

Este adevărat, în fine, că d. Cernătescu a susţinut cu tărie înaintea tuturor candidaţilor că Ludovic XI a fost fiul lui Ludovic 
VII? 


Da! Aşa este: Ce vă aşteptaţi de la un autor de isterie care a copiat cuvânt cu cuvânt pe francezul Duruy ? 


! Numit la universitate prin decret al Locotenenţei domneşti de la 11 februarie, fiind ministru al instrucției d. C.A. Rosetti. 


Nu are titluri academice şi n-a făcut concurs. 


[31 mai 1881] 


[A INTRAT vurpean SAC..."] 


A intrat vulpea 'n sac. „Românul" se zbate ca-n gura şarpelui spre a scăpa din încurcătura în care l-a pus 
evenimentele parlamentare a celor din urmă zile. 

Regalitatea putea fi proclamată de ţară, e foarte adevărat, căci liberă e orice țară neatârnată de a-şi pune titlul 
pe care-l găseşte mai potrivit cu poziția ei; dar libere rămân pe de altă parte toate țările neatârnate de-a recunoaşte sau 
nu acest titlu. Cele mai multe din puterile Apusului, având interese de-o importanță secundară pe malurile Dunării şi 
văzând în erigerea României în regat o garanție de pace mai mult prin înlăturarea secularei rivalități dintre două mari 
puteri, s-ar fi grăbit cu bucurie a recunoaşte micului popor de rasa latină poziţia ce o cereau oamenii lui de stat ca 
ceva necesar pentru dezvoltarea lui. Alte puteri însă cari aveau interese economice şi politice la Dunăre de-o ordine 
superioară, văzând preţul mare ce d-nii Brătianu — Boerescu puneau pe regalitate , au crezut a putea cere o 
compensație pentru recunoaşterea ei: preponderanţa pe Dunăre. 

Am reprodus după ziarele din Viena formula ce se dădea acestei exigenţe „Recunoaşterea regalității plăteşte 
cât un anteproiect austriac". 

S-a constatat cu de prisos în Parlament că înaintea încoronării d. Vasile Boerescu recunoscuse ca îndreptățită 
instituirea unei Comisii Mixte, neprevăzută în Tractatul de la Berlin, sub preşedinţa Austriei. Lucrul mergea atât de 


departe încât în Comisia 


Europeană din Galaţi delegatul Austriei a dat o dezminţire formală delegatului României şi celui al Bulgariei, 


spunându-le verde să nu se prefacă că se opun creării unei asemenea comisii, căci delegatul Austriei ştie că guvernele 
acestor doi d-ni au luat deja angajamente în privirea aceasta. lată în ce poziţie falsă era pus colonelul Pencovici în 
Comisia Europeană. 

Apropiindu-se încoronarea, d. Ion Brătianu simte că s-apropie timpul de a-şi ţine cuvântul dat Austriei. 

Atunci declară în Parlament şi în conventiculele de la Herdan că nu mai poate merge c-un partid care fură, 
spre a nu mai întrebuința eufemisme . Fratele său, venit din Constantinopole spre a-l înlocui, face declaraţii analoge 
în Cameră: „Hoţii la puşcărie, speculanții intereselor publice la carantină; nu mai sunt oameni cinstiți în ţara aceasta, 
dar [î]i vom corige noi prin articolele respective ale Codului Penal !" Asta în plin Parlament, în cel dendâi discurs al 
primului cabinet regal, menit a fi reprodus până şi în telegramele ziarelor europene. 

Vine în sfârşit cestiunea Dunării la ordinea zilei. Din documente diplomatice se constată că guvernul trecut a 
compromis cestiunea prin concesii pripite; că, pledând numai cu jumătate gură în privirea aceasta, ca unul ce făcuse 
deja promisiuni, a inspirat dezgust puterilor apusene, cari la început erau plecate a face din libertatea absolută de 
navigațiune o cauză a lor; că puterile apusene, văzând duplicitatea guvernului român, au înclinat a da dreptate 
exigenţelor Austriei, părăsind pe statul mic ce se încerca a le amăgi şi a le compromite vaza. 

Şi aceste lucruri nu au fost descoperite numai de membrii opoziției. Nu. D. Chițu, unul din şefii majorităţii, o 
face, d. Fleva, un alt şef al majorităţii, se asociază cu el; c-un cuvânt d. Ion Brătianu i-a numit hoţi, d-lor [î]l numesc, 
c-un cusur subțire, trădător; indirect, cu oarecare rezervă ca pe-un şef al întregei ortale , dar trădător. 


„Neue freie Presse", un organ foarte amic al d-lui Ion Brătianu, scrie în privirea aceasta următoarele: 


D. Dim. Brătianu ar aranja bucuros cestiunea dunăreană într-un mod amical cu Austro-Ungaria şi cu celelalte puteri 
europene; dar, cu ocazia acestui periculos experiment , n-ar voi să piarză nimic din popularitatea sa şi de-aceea a crezut de 
cuviință şi prudent de-a declara că pertratările sub cabinetul trecut ajunseseră atât de departe încât el s-a găsit în fața unui fait 
accompli . 

Prin aceasta credea a putea urni într-un chip comod odiul eventual al concesiunilor făcute puterilor pe umerii fratelui său 
Ion Brătianu şi ai d-lui Boerescu; dar nu socoti ca Ion Brătianu şi Boerescu n-au murit încă, că, din contra, nu numai că sunt între 
cei vii, dar Sunt şi senatori şi pot deveni iar miniştri. Era dar natural ca ei să nu voiască a lua pe umerele lor acel fait accompli 
pe care-l iscodise Dumitru Brătianu şi să protesteze în contra încărcării lor c-o asemenea sarcină. D. Dumitru Brătianu va trebui 


aşadar, daca nu preferă să-şi reia comodul post de ministru la Constantinopol, să rezolve singur cestiunea Dunării... Cabinetul 


trecut au conces deja instituirea unei Comisii a statelor riverane şi prezidenţa Austriei în ea (deşi nu ca privilegiu, însă în mod 
convențional ). Daca asemenea promisii ale unor miniştri români pot fi privite ca obligatorii , d. Dumitru Brătianu poate în 


adevăr să se refere la ele ca la un fait accompli . 


lată priveliştea în fața căreia se află Coroana. D. Ion Brătianu, ca şi d. Dumitru Brătianu, au aruncat 
Parlamentului acuzări de cea mai mare gravitate. Acest din urmă, a amenințat pe membrii majorității cu puşcăria şi cu 
punerea la carantină. Desigur că Parlamentul din parte 'şi , oricât ar avea pe umerii lui afacerile Mihălescu, 
contractele de lemne ale d-lui Fleva, jocul de bursă cu ocazia răscumpărării şi milionarizarea Costineştilor, răspunde 
prin neîncredere în politica guvernului trecut, prin rezervă în fața cabinetului actual. 

Fără îndoială neînțelegerile între d. Ion Brătianu şi amicii săi politici nu vor dura mult. Acuzările ce şi le-au 
aruncat reciproc sunt de natură a-i încărca cu atâta discredit pe toți împreună încât , coŭte que couite , componenții de 
căpetenie ai partidului roşu se vor reapropia . D-lui Brătianu [î]i trebuiesc roşii, roşilor le trebuieşte el. 

Nouă însă ni s-a dat pentru întâia oară ocazia de-a măsura într-un moment de tenziune reciprocă abisul de 
corupţie al partidului dominant, pe care fostul ministru prezident îl acoperea cu perdeua numelui său; am auzit 
pronunţându - se de chiar ai lor sentenţa de maturitate pentru marea Academie de la Văcăreşti. Pe de altă parte şefii 
majorităţii au confirmat ceea ce lancu Negură zicea despre guvernele roşii în genere: „La putere fiind, conspiră cu 
străinii contra țării!". 

Stroussberg, Livadia, Basarabia, art. 7, răscumpărarea şi în fine Dunărea, iată un lanţ întreg de interese din 


cele mai vitale ale ţării cari se sacrificau numai pentru ca 


roşii să vie sau să rămână la putere. Ei nu se pot despărți unii de alţii, căci nu sunt numai amici politici, ci complici , 
şi complicitatea lor la crime ordinare ca şi la crime de stat [î]i cimentează împreună pentru de-a pururea. 

Care parlament din lume ar fi îngăduit în adevăr ca prezidentul Consiliului să-i spuie: „Hoţii la puşcărie, 
precupeţii intereselor publice la carantină! Nu mai sunt oameni oneşti în ţara aceasta"? Ei bine, Parlamentul acesta au 
îngăduit-o pentru că fapte de notorietate publică le închidea gura, pentru că mulți, foarte mulți din membrii 


majorităţii ziceau în fundul inimei în acel moment: „Pater , peccavi !" 


„Românul" întreabă de ce nu se dă în judecată cabinetul trecut. 

Noi am zice că ar trebui să se afle cineva în cer ori pe pământ care să poată da în judecată Senatul ce-au trecut 
la ordinea zilei peste scabroasele afaceri, descoperite de însuşi mucenicul, şi Camera în care s-au instituit celebrele 
biurouri de împământire pe sub mână . 

Cine ar putea să judece şi partidul şi guvernele roşii e ţara. Dar la ea nu face nimeni apel, mai ales când sunt 


interese străine la mijloc. 


[3 iunie 1881] 


[ „RUPTURA ÎNTRE D. BRĂTIANU 
ŞI PARTIDUL SĂU..."] 


Ruptura între d. Brătianu şi partidul său nu putea să dureze mult. „Găsit-au Filip pre Naftanail" zice Sciptura ; 
regăsitu-s-au în sfârşit cancelarul de la Măgura cu iubiții săi Pătărlăgeni. Cine se va bolnăvi din pricina împăcăciunii 
e cestiunea dunăreană. 

Pentru a reîmprospăta în memoria cititorilor deosebirea între vederile cabinetului Brătianu — Boerescu şi 
acelea ale şefilor majorităţii reproducem mai la vale pasajele acelea din discursul d-lui Chițu prin care d. Boerescu e 
acuzat, în mod eufemistic în adevăr, dar nu mai puțin grav, de-a fi compromis cestiunea Dunării. Compare-se aceste 
pasaje cu aserţiunile „Românului" că nimic nu s-a compromis, că cestiunea este intactă şi facă-şi fiecine concluzia 


asupra preţului cu care se plătesc tovărăşiile politice ce ţara are nenorocirea de a le suporta. 


[4 iunie 1881] 


[„„UN AMIC AL FOII NOASTRE..."] 


Un amic al foii noastre ne observă că două din întrebările ce se fac d-lui Cernătescu printr-o comunicare ce ni 
s-a trimis din public cu ocazia examenelor de bacalaureat sunt şicane . 


Tată - le : 


Este adevărat că d. Cernătescu n-a ştiut cine a încheiat pacea de la Nicea? 


Este adevărat că d. Cernătescu a susţinut că nici os din oasele lui Huniade n-a existat când Soliman a mers să ia Belgradul? 


şicana ar consista, după amicul nostru, în imposibilitatea întrebărilor, de vreme ce nici Soliman n-a fost 


contimporan cu Huniady , nici s-a încheiat vro pace la Nicea. 


Înainte de toate, care Soliman şi care Nicee ? 

Observaţia aceasta ar avea cuvânt daca întrebările i s-ar fi pus unui elev de liceu. 

Un atare sau un om privat nu e obligat a şti nici păcile cîte s-a încheiat în deosebitele Nicee , nici care Soliman 
împărat a fost contimporan cu Huniady. Dar întrebările de mai sus, în forma lor vagă, fără a se determina nici de ce 
Soliman e vorba, nici de ce Nicee , se pot pune unui profesor de facultate, care ar fi ţinut nu numai a da un răspuns la 
ele, ci şi a descoperi lapsurile strecurate în ele, pentru a le da un înţeles îndoit. Pentru noi întrebările, deşi greşite, au 
un răspuns istoriceşte exact, ceea ce nu ne împiedecă de-a descoperi erorile. Din parte-ne însă nu ne-am crezut deloc 
în drept de-a corige erori puse poate cu intenția de a-l face pe examinatorul la bacalaureat să-şi formuleze altădată 
întrebările şi răspunsurile cu mai multă preciziune. 

În locul întâi se zice în adevăr „pacea de la Nicea" în loc de „pacea /ui Nicia " (cea de 50 de ani în războiul 
peloponeziac ); în locul al doilea se zice „Soliman" în loc de „Mohamed II". 


Dar amândouă întrebările luate cu intenția cu care ne par puse ne-au convenit nouă, pentru că au o dezlegare, 


poate cam greu de aflat pentru profesorul în cestiune, dar desigur din cele mai neaşteptate. 

Pacea de la Nicea s-au încheiat în adevăr între Poriu împărat şi Alexandru Macedon ; iar Soliman 
contimporanul lui Huniady e fiul lui Baiazid I, împărat în părțile europene ale Turciei, care a murit ucis la 1410. 

Spre liniştirea amicului nostru cată s-o repetăm că aceste întrebări ne par a fi puse nu pentru a pune în 
perplexitate pe un elev de liceu, care ştie şi când a trăit Huniady, şi timpul lui Soliman Legiuitorul, ci pentru a 
demonstra unui profesor de facultate că întrebările ce le pune cată să fie precise ca denominaţiune şi ca epocă. Ce e 
Soliman fără nici un atribut ? Ce e Nicea? Există patru Nicee deosebite, patru Nicia cunoscuți, cinci Belgrade şi în 
fine trei Solimani — aceşti din urmă încai toți în raporturi directe cu istoria noastră naţională. Daca profesorul nu 
întreabă de Soliman cel Mare sau Legiuitorul elevul [î]l poate confunda cu Soliman Beţivul , contimporanul lui 


Huniady. 


[4 iunie 1881] 


FRNAZ SCHIPEK 


Eminentul violonist şi compozitor , după o îndelungă suferință, a încetat din viață ieri noapte; astăzi rămăşiţele 
lui vor fi depuse în locuinţa eternă. 

Moartea prematură a acestui om de adevărat talent, de o inteligență artistică înaltă, este o mare pierdere pentru 
artă la noi, unde un artist de valoare ca dânsul nu poate rămâne decât silit de împrejurări sau doborât de slăbiciuni 
nebiruite . 

F . Schipek a murit în vârstă de 38 de ani. El lasă un număr însemnat de compoziţiuni, remarcabile atât ca 


inspirație cât şi ca lucrare, şi dintre cari, dacă dezvoltarea artei la noi are vreun viitor, multe vor rămâne . 


[4 iunie 1881] 


L„ÎNCLINĂM UNEORI..."] 


Inclinam uneori a ne face iluzii asupra cancelarului de la Măgura, închipuindu-ne că în adevăr urmăreşte vreo 
idee politică sau naţională. E prea adevărat că scopul nu justifică mijloacele şi, oricare ar fi fost ideea pe care ar fi 
urmărit-o d. Ion Brătianu servindu - se cu speculanți ai intereselor publice pe cari frate - său [î]i ameninţă cu 


carantina 


sau ca maturi candidați pentru examene înaintea curţii cu jurați, țintele sale politice trebuiau să sufere de aceasta. 
Scopul nu justifică asemenea mijloace, dar le-ar putea esplica măcar. 

Daca n-am fi renunțat de mult la această iluzie evenimentele celor din urmă zile ar fi izbutit a ne convinge că 
d. Ioan Brătianu nu urmăreşte nici un scop şi că tot miezul politicei sale e de-a mănţinea la putere corupţia pentru ea 
însăşi, ignoranța, specula intereselor publice pentru ele însele, în afară de orice ordine superioară de idei sau de 
interese. 

Esplicaţia optimistă pe care o dădeau unii pentru retragerea d-lui Brătianu era: Acest om urmărea în adevăr 
regalitatea şi neatârnarea deplină coute que coute : se servea deci în urmărirea scopurilor sale de tot ce e mai corupt, 
mai lesne de avut ca votator , mai mlădios. Spiritele independente, prea multă critică ar fi fost piedeci la ceea ce 
recunoscuse el că e bun ori salutar. Dar, odată poziţia în afară a ţării asigurată, el nu mai are nevoie de aceste 
elemente netrebnice de postulanţi, cumularzi, speculanţi ai intereselor țării. Va căuta a da o organizare internă ţării, 
atrăgând în sfera ideilor sale elemente oneste şi sănătoase sau sprijinindu-le pe acestea în tendenţele lor, fără a se mai 
amesteca direct în afaceri. 

O esplicare tot optimistă a retragerii era că voia să scape de d. Boerescu, care se prea angajase în cestiunea 
Dunării, şi să dezlege mâinile eventualilor săi urmaşi. 


Toate explicările acestea au fost greşite. 


D. Ion Brătianu s-a supărat amar pe critica făcută de d. Chițu politicei sale în cestiunea Dunării; d-sa e solidar 
cu d. V. Boerescu şi cu teoria emisă de acesta, pe care de mult am cunoscut-o, că „Dunărea nu e a nimărui şi a 
tuturor". 

Cu toată blândeța cu care d. Chițu critica această teză a d-lui Boerescu, noi credem că ea e prea circumscrisă şi 
se poate generaliza asupra țării întregi. Nu numai Dunărea, ţara asta întreagă e a nimărui şi a tuturor. Țara întreagă nu 
mai e decât un otel ce aparține musafirilor eventuali cari se scurg din câteşipatru unghiurile lumii pe acest pământ ; 
Parlamentul e un otel pentru oameni fără tradiţii şi fără patrie hotărâtă , pentru Gianii şi Cariagdii de toate categoriile; 
demnitățile statului sunt un otel pentru absolvenţii a patru clase primare şi a unui curs de violoncel; ministeriile sunt 
otele pentru cele patruzeci de terenuri de voiajori deosebiți care le-au populat în curs de şase ani şi populaţiile 
provizorii a acestei țări dau întregei activităţi publice un caracter provizoriu. 

Noua Americă dunăreană seamănă mult cu prăvăliile improvizate ale târgurilor anuale, cu firmele, cu 
inscripțiile, cu mişcarea de-o zi; pe când vechea Românie istorică, cu tradiţiile ei, semăna unei cetăți cu firme 
seculare, în care activitatea se urma de sute de ani pe aceleaşi cărări. 

Am fi crezut un moment că şi d. Brătianu urmăreşte reconstruirea acelei cetăți, dar am pierdut această 
credință. D-sa este şi voieşte să rămână căpetenia acelora cari cred că ţara aceasta nu este a nimărui, este a primului 
ocupant . Ceea ce s-ar fi putut crede că e un mijloc pentru realizarea unei ținte politice este scopul însuşi a d-lui 
Brătianu, este înstrăinarea . Şi fiindcă nimic nu-i mai favorabil înstrăinării decât corupţia, mijlocul pentru a înstrăina 
deplin țara, a o face nepăsătoare chiar de soarta ei, e coruperea sistematică a spiritelor prin erigerea în principiu de 
guvernământ a teoriei: că banul câştigat fără muncă şi parvenirea cu orice preț e unica ţintă a existenței omeneşti. Pe 
această cale d. Brătianu va ajunge în adevăr ca poporul istoric al ţării, acest obiect al sistematicei esploatări, să 


prefere chiar dominaţiunea străină dominațiunii patrioţilor de meserie. 


[5 iunie 1881] 


[„„câNp ONOR. D. IOAN BRĂTIANU S-A RETRAS ..."] 


Când onor. d. loan Brătianu s-a retras la Măgura pentru motive de sănătate, după ce la Herdan espusese o altă 
serie de motive, era de crezut că atmosfera încărcată de afacerile Mihălescu — Carada — Costinescu, de sinecurele 
ce şi le-au creat patrioţii de industrie, de pensiile reversibile, de cumul, de întreprinderi etc. [î]l înăduşea pe 


cancelarul nostru şi voia să deschiză un ventil în Cameră pentru a o răcori. 


Şi în adevăr această credință deveni mai plauzibilă când onor. d. Dimitrie Brătianu, într-un moment de 
sinceritate, trimise pe hoți la puşcărie, pe precupeții intereselor publice la carantină. Niciodată ministru n-a pronunţat 
vorbe mai grave la adresa partizanilor săi ca acesta. Bătrânul Cromwell s-ar fi putut mândri cu rostirea lor; de aceea 
au şi fost reproduse, spre veselia Europei, de ziarele cele mai răspîndite. Un prim ministru care zice că nu mai sunt 
oameni oneşti în țara aceasta şi care amenință că-i va face oneşti prin paragrafii respectivi ai Codului penal şi prin 
răcoritoarea umbră a zidurilor de la Văcăreşti e un ministru fenomen la Sybaris, care - ar merita un monument. 

Credem că acest motiv ar fi fost de ajuns pentru ca Maiestatea Sa să ceară esplicări ministrului său prezident 
asupra înţelesului şi întinderii vorbelor ce le întrebuințase . 

Avea şi are de gând d. Dim. Brătianu să guverneze înainte sprijinit de o majoritate căreia i-a adresat şi care a 
fost capabilă a suporta asemenea epitete ? Nu ştie prezidentul Consiliului că, pe cât timp aceşti oameni formează 
majoritatea Camerei, ei sunt neresponsabili , că nici un judecător de instrucție nu i-ar putea scoate din menajeria 
sacrosanctă ? Nu ştie ministrul prezident că cel dendâi mijloc de a-i trage la răspundere este disoluțiunea şi alegerile 
nouă? 

După cât se vede însă hoţii buni de puşcărie şi precupeţii intereselor publice buni de carantină vor continua a 
face legi şi a guverna. 

E ciudat aceasta, dar aşa e scris în cartea sorții ca în ţara noastră să nu se facă mai bine. Ca la noi la nimenea. 
Şi într-adevăr, cum şi la ce s-ar face mai bine ? Unul face revoluţie pe faţă şi e numit adiutant domnesc; altul înjură 
Domn şi Doamnă prin pasquiluri pretinse satirice şi e decorat cu medalia Bene-merenti; altul ia pensie reversibilă de 
la monarhia ereditară, iar fiu său ce trăieşte din această pensie bea la Paris în sănătatea Republicei Române; contra 


altuia se face cercetare criminală pentru cărăturile Warszawsky şi el continuă a fi director de ministeriu în timpul 


întregei cercetări, împreună cu tovărăşia de Chirițopoli cu cari populase prefecturile în predmetul lucrativelor 
afaceri ! Țara vede, se zbate; însă colegiile electorale sunt falsificate deja prin introducerea în liste de alegători 
frauduloşi : ţara legală e în minoritate față cu ţara cavalerilor de industrie. 

Cum să se facă mai bine şi la ce s-ar face? Milionul de oaspeți în hanul Americei dunărene îşi caută de afaceri 
şi-i au în buzunar pe patrioții de industrie. A lor e țara cu d. Brătianu cu tot şi lor le convine guvernul. La ce s-ar 
schimba ? Pentru Terinte din Vaslui or Bucur din Breaza nu se schimbă un lucru atât de subțire precum e guvernul din 
Sybaris. 

Din acest punct de vedere „Românul " nu are decât dreptate daca prin şirurile următoare se opune disoluțiunii 


Adunărilor şi venirii unui alt guvern. 


Care rege însă putut-a chema la guvern nişte simpli indivizi? Şi toţi ştiu că fosta partită , ce se zicea conservatoare, nu mai 
esistă. 

Mulţi dintre bărbaţii cei eminenţi din acea partită au părăsit-o . Fapt clar, pozitiv şi de cea mai mare gravitate. 

Puţinii cari au mai rămas sunt divizați în ideile lor politice. Țara toată ştie diviziunea ce s-a produs prin „Timpul" chiar 
între dd . Lascar Catargi şi Maiorescu. 

D. Carp a spus în Cameră c-acea partită n-are o programă serioară , conservatoare şi naţională, ş-a expus naţiunii 
programa dumisale . 

Domnul Carp a rămas singur şi partita în care era este fără programă şi foarte strențuită . 

Astfel dar pretinşii conservatori nu pot veni la guvern, pentru că nu mai sunt o partită . 

Nu mai sunt o partită căci nu au o programă clară şi cunoscută naţiunii şi Europei şi sunt părăsiţi de către mulţi din 
bărbaţii cei emininţi pe cari națiunea îi cunoaşte. 

Nu mai sunt conservatori, căci faptele au dovedit c-adevăraţii conservatori au fost şi sunt membrii partitei liberale 


naţionale . 


Toate bune şi frumoase. Să admitem că programul nostru e necunoscut, deşi l-am spus şi l-am rezumat de 
atâtea ori în două cuvinte. 

Care e însă programul d-voastră, clar şi cunoscut naţiunii şi Europei? Dacă al nostru e neclar şi necunoscut, nu 
s-ar putea să vedem odată ceea ce numiți programul d-voastră ? De atâţia amar de ani tot vorbiţi de existența unui 
program roşu, pe care nimeni în lume nu-l cunoaşte, încât ar fi o adevărată binefacere pentru partidul d-voastră, 
pentru cititorii „Românului", pentru naţiune şi — haiti , fie — pentru Europa daca l-ați reproduce odată acel 
misterios program îngropat în negurile unui trecut de patruzeci de ani, îngropat în poeziile neogreceşti ale lui Serurie 
şi în traducerile din neogreacă ale d-lui C.A. Rosetti. Daţi 'I pe față odată să vedem cari - i simbolul de credință a 


nouăi Bizanţe , dogmele patriotismului de industrie? 


Nouă ne e necunoscut şi credem că şi țării întregi. 

Daca ar întreba însă cineva care e adevăratul program al partidului roşu am arăta că, afară de tendența generală 
de cumul, nepotism, păsuieli, diurne ş.a., momentan el cuprinde două puncte, a căror realizare, după cât se spune, se 
va încerca de către patrioți. 

Întâiul punct al programei recente este răscumpărarea drumului de fier Cernavoda — Chiustenge . Se zice 
deocamdată că, afară de cumnatul d-lui C.A. Rosetti, celebrul d. Grant , atât prezidentul Camerei cât şi cel al 
Senatului ar fi având o dragoste deosebită pentru acest proiect de răscumpărare. Compania Cernavoda — Chiustenge 
cerea 9 milioane pentru acest drum. În urma dragostei trinității bucureştene preţul s-a urcat la 17 milioane. 

Al doilea punct al programei e milionul lui Aristid ... Aristid al d-lui Grădişteanu. Cestiunea aceasta devine 
foarte spinoasă când cugetăm că d. Brătianu este la putere împreună cu ai săi, că o mulțime de oameni sunt în 
daraveri cu statul şi că, la putere fiind dumnealor, oamenii, vrînd - nevrînd , cată să bage mâna 'n buzunar spre a 
împlini milionul subscripției naționale. Daca roşii n-ar fi la putere, altceva. Dar aşa subscripția seamănă mult a 
spoliaţie cu mâna armată. 

lată programul real până ce „Românul" va binevoi a ne da pe cel ideal, după care pretinde că se mişcă 


coreligionarii lui politicii. 


[6 iunie 1881] 


SITUAȚIA ÎN RUSIA 
[„„GUVERNUL RUSESC..."] 


Guvernul rusesc face cunoscut că la 2 iunie încep dezbaterile asupra reducțiunei sumei de despăgubire ce au să 
mai plătească țăranii pentru pământurile lor. Cei doisprezece experți numiţi spre acest scop sunt luaţi dintre țărani, 
din consiliele urbane, din nobilime şi proprietari. Mulţi susțin că aceasta nu e decât un mijloc paliativ față cu mizeria 
țăranilor ruşi, dar în fine e un fel de început. În privința mişcărilor mai recente ale nihiliştilor, „Koelnische Zeitung" 


primeşte din Petersburg interesante ştiri, care spun că 


nihilismul este astăzi mai în floare decât oricând . Persecuţiunile în contra ovreilor s-au întâmplat într-un sezon foarte 
favorabil pentru anarhiști , deoarece primăvara agitatorul merge la țară, unde, ca țăran, fierar sau muncitor, face propagandă. 
Sărăcia amarnică a poporului este un ciment pentru propagandă şi de aceea a reuşit să împingă pe popor pentru prima dată, 
într-o luptă fățişă. Numita foaie mai spune că nihiliştii au publicat nu una, ci două proclamațiuni . Lucrătorii , între cari 
propaganda află mai mulți aderenţi, s-au împărţit în două uniuni , dintre cari cea de nord recunoaşte autoritatea comitetului 
executiv , iar uniunea lucrătorilor de sud lucrează de capul ei. Se zice că Uniunea de sud a luat parte foarte activă la 
persecuțiile contra jidanilor. În Petersburg s-au fabricat cu intenţiune proclamaţii falşe în numele ţarului, cari au fost 


împrăștiate în sudul țării spre a ațâța mulțimea. În aceste hârtii se zicea ca ţăranii să ocupe îndată locurile promise lor, căci țarul 


deocamdată nu poate face nimic, fiind ţinut prins de nobili la Gacina. 


[6 iunie 1881] 


„IERI S-A CITIT ÎN ADUNĂRI..."] 


Ieri s-a citit în Adunări mesajul regal prin care sesiunea Corpurilor legiuitoare se prelungeşte până la 15 iunie 
inclusiv. În şedinţa de ieri a Camerii, care a ținut numai o oră — delegaţii diferitelor comitete trebuind să lucreze în 
secțiuni — d. N. Gane a adresat o interpelare guvernului relativă la cele 10 milioane acordate de Constituantă 


capitalei Iaşi. D. Gane ştie că mai multe tratări s-au urmat între reprezentanţii consiliului comunal ieşean 


şi guvern pentru a pune capăt diferendului ; asemenea ştie că un proiect de lege s-a subscris de cătră întreg Consiliul 
de Miniştri, prin care proiect se curma diferendul într-un mod definitiv; onor. interpelator ştie apoi că M. Sa Regele a 
subscris mesajul de înaintare a; acelui proiect, dându '] în deliberarea Camerii. Astfel, d. Gane interpelează pe guvern 
şi în special pe dd . miniştri de finanțe şi interne cu scop să afle cari sunt cauzele cari întârziază înaintarea acelui 


proiect. Dezvoltarea acestei interpelări trebuie să se facă astăzi. 


Informaţia noastră despre demisia d-lui ministru de război Slăniceanu se confirmă. Am arătat ieri deja atât 
punctele interpelării d-lui Grădişteanu cât şi moţiunea de blam care trebuia neapărat să determine retragerea d-lui 
Slăniceanu. Incidentul a fost însă prea interesant pentru a nu reveni asupră-i şi credem a nu putea face aceasta mai 
bine decât reproducând pasajele de fond din dezvoltarea interpelării d-lui Grădişteanu. 

În privinţa şcoalei de aplicațiune interpelatorul constată că d. ministru a numit de pe acuma un director al 
acelei şcoale, înainte de termenul prevăzut de lege pentru deschiderea şcoalii şi fără măcar să fi prevăzut în buget 
numirea directorului înainte de vreme. Al doilea punct al interpelării este privitor la un anunţ publicat prin ziare în 
care se spune că fiind depus în Cameră un proiect de lege pentru cutare întreprindere, apoi (voteze-se sau nu 
proiectul) se şi publică licitaţia pentru darea întreprinderii . 

Punctul al treilea şi cel scandalos este privitor la neregularităţile şi abuzurile ce s-au făcut la Ministerul de 
Război cu contractele de furnituri ale oştirii. După cercetarea tuturor dosarelor interpelatorul s-a convins că 
procedarea generală urmată în Ministerul de Război mai cu toate contractele de întreprindere este aceasta: 

Se face licitațiune, se adjudecă cutare întreprindere asupra cutării persoane în cutari condițiuni; licitațiunea se 
supune Consiliului de Miniştri, care o aprobă. Dar, imediat când este vorba de recepţiunea furniturei contractate, se 
iveşte cazul următor: conform contractului şi conform regulamentului Ministerului de Război, furniturile , oricari ar 


fi, trebuie să fie supuse unei comisiuni de examinare şi, după art. 18 din regulament, daca comisiunea zice că acele 


obiecte nu întrunesc condițiunile, regulamentul ordonă că trebuiesc timbrate ca respinse, pentru ca nu pe urmă să se 
poată prezenta la o altă concurenţă, la o altă furnitură . Ce se urmează însă? Se urmează într-un mod general faptul 
următor : Comisiunea constată că marfa, furniturile , nu este în condiţiunile contractului, că ele trebuiesc respinse. În 
loc să se aplice timbrul conform regulamentului, petițiuni peste, petițiuni din partea diferiților antreprenori vin la 
minister şi atunci începe o serie de apreţieri venind unele după altele din partea ministrului, care zice la unele: Având 
în vedere şi considerând , să facem un scăzământ de ... La altele: Având în vedere şi considerând , să facem un 
scăzământ de... 

Interpelatorul ilustrează apoi cu exemple, întemeiate pe acte din dosare, această procedură a ministerului. Este 
un contract de furnituri cari sunt respinse mai întâi ; contracciul propune un aranjament cu scăzământ de 7 şi jum . la 
sută; comisia opinează că furniturile trebuiesc respinse, totuşi, adaogă comisia, ministrul, daca voieşte, le poate primi, 
însă numai cu un scăzământ de 40 la sută. D. ministru Slăniceanu, considerând urgenţa (acesta era calul de bătaie al 
ex - ministrului , în toate afacerile de acest fel, urgenţa), admite a se primi furniturile cu 20 la sută scăzământ . 
Contracciul , d. Rosenthal, se plânge , protestează , dar sfârşeşte prin a se mulțumi şi aşa. La predarea furniturilor 
însă contracciul începe iar să protesteze, să se plângă şi să stăruie; în urma stăruințelor contracciului , d. ministru 
consimte, după trecere de timp, a mai scădea scăzământul de la 20 la sută, la care se învoise şi contracciul , la 12 la 
sută. „Şi cum s-au făcut, întreabă interpelatorul, aceste contractări , pertractări şi subtractări ? Cu consimțământul 
Consiliului de Miniştri? Supusu-s-a cazul în Consiliul de Miniştri?" Nu. Toate acestea s-au făcut din propria şi 
singura autoritate a d-lui ministru de război. 

lată acuma cum stă şi afacerea furajului cailor din Dobrogea. D. ministru Slăniceanu, spre a vedea în ce 
condițiuni s-ar putea face acest furaj , se adresează mai întâi la administraţia Domenielor Statului şi totodată întreabă 
şi pe şefii de corpuri din Dobrogea cam în ce condițiuni se poate face furajul acolo? Şefii de corpuri telegrafiază către 
ministru, încunoştiințându-l că se însărcinează ei să facă acest furaj cu preţ de 90 bani de cal. Deşi în aceste telegrame 
şi raporturi ale şefilor de corpuri se arată prețul de 90 bani de cal, care preț da mai multe avantaje chiar corpurilor, 


fiindcă puteau face economii, căci 


acesta era prețul maxim, totuşi d. ministru Slăniceanu decide ca să se pună în licitaţie furnitura furajului şi, lucru 
curios, că, în referatul care-l face la Consiliul de Miniştri asupra aprobării licitațiunii , d. ministru Slăniceanu, nu zice 
nici un cuvânt de existenţa acestor raporturi! Se aprobă dar licitaţiunea pe 1 lei şi 12 bani de cal; dar se aprobă nu pe 
5 trimestre , ci numai pe 3 trimestre şi contractul se încheie în urma acestei licitațiuni pe 3 trimestre , conform 
hotărârii Consiliului de Miniştri. Expiră termenul. Raporturi din nou ale şefilor de corpuri, cari spun că se 
însărcinează dânşii cu furajul, fiindcă este o deosebire mare. lată ce se găseşte chiar în dosarele Ministerului de 
Război. La 1879 furajul n-a costat decât 89 de bani de cal şi, de la 89 de bani cât a costat în 1879, acum se urcă la 1 
leu şi 12 bani de cal. Cer corpurile să facă ele aprovizionarea furajului şi cu toate acestea, d. ministru Slăniceanu, 
fără avizul prealabil al Consiliului de Miniştri, din propria d-sale autoritate, fără o nouă licitaţiune, prelungeşte 
contractul pe care-l avea încheiat cu d. Saniel Marcus , ginerele d-lui Rosenthal, acelaşi d. Rosenthal de care se 
vorbeşte mai sus. 

Toate acestea sunt fapte pozitive, pe cari d. ministru Slăniceanu nu le putea contesta şi nici n-a încercat să le 
contesteze , dosarele fiind de față. Senatul, credem, a fost prea indulgent cu d-sa votând moţiunea Grădişteanu: 
incorectitudinea vădită a d-lui ministru Slăniceanu, ca să întrebuințăm un eufemism , ar fi trebuit să-i atragă ceva mai 


mult decât un vot de blam. 


[7 iunie 1881] 


[„«VOTUL DUREROS AL SENATULUI» ..."] 


Votul dureros al Senatului a lovit pe un ministru onest care desigur este vinovat numai fiindc-a comis marea greşală d! a 
urma corintele relei tradiţiuni. . . Furniturile ce se primesc sunt totdeauna rele ; ministrul onest este bănuit ; moralitatea publică 


este greu lovită. („Românul" de la 6 iunie 1881). 


Nu vom face desigur consideraţii de filozofie morală cu redactorii „Românului". Pentru d. C.A. Rosetti, ca şi 


pentru breasla patrioţilor de industrie în genere, a capitaliza în zeci de mii de galbeni un vot al unei Adunări care n-a 


fost nici când lege, în pensie reversibilă, e ceva onest; a trăi de pomană din pensia monarhiei ereditare şi a bea în 
sănătatea Republicei Române, e onest; a escrie , fiind la putere şi având perceptorul la dispoziţie, o subvenție 
națională de 1 000 000 franci, la care de voie, de nevoie oricine are deraveri cu fiscul , se vede silit să subscrie e lucru 
onest; a trece la ordinea zilei peste scabroase afaceri e onest; în fine — în special pentru onor. d. Slăniceanu — a face 
un scăzământ şi mai mare decât cel propus de comisie e onest. 

Judecând lucrurile atât de elastic cum obicinuieşte ziarul guvernamental şi numind oneste procederile cele mai 
incorecte şi cari dau loc la bănuieli întemeiate, am ajunge a acoperi orice fapte cu fraza că oameni oneşti le-au comis 
împinşi de un corinte nenorocit şi că orice dezaprobare a lor e un vot dureros. 

Serdaru , întemnițat la Odessa, ne scrie că el era un om onest. Tot ce făcuse era că împrumutase bani fără 
dobândă , pe care avea de gând să-i dea îndărăt mergându-i afacerile bine. Sunt sigur, zice acest om onest, că s-ar fi 
găsit şi advocaţi şi gazete liberale în România cari să-mi ia apărarea şi să arate că ideile mi-a fost cele mai bune. La 
această îndreptare m-a împiedicat un locotenent de dorobanţi, care m-a descoperit în Odessa. 

Drumul de fier Cernavoda — Constanţa costa 9 milioane. De când d-nii Grant, C.A. Rosetti şi tovărăşia au 
îndrăgit răscumpărarea acestui drum el costă 17 milioane, adică cu 8 milioane mai mult. E cam scumpă onestitatea d- 
lui C.A. Rosetti, dar când e vorba de opt milioane [î]şi arată arama. 

D. C.A. Rosetti e desigur un om onest. 

Dar onestitatea onor. d. Slăniceanu în special se mai dovedeşte şi dintr-altceva . 

Furajul în Bucureşti costă pentru un cal 94 bani, în Bucureşti unde, precum se ştie, nu sunt fânețe în mijlocul 
oraşului. În Dobrogea, ţară foarte bogată în pășune, unde pasc 


sutele de mii de oi ale mocanilor, furajul costă 1 franc 12 bani de cal, conform contractului pe care onestul ministru 1- 
a încheiat cu onor. Saniel Marcus, ginerele onor. Rosental , cel cu furniturile cari au atras votul de blam. 

Dar mai iată un act, necunoscut Senatului, la care au participat toate onorabilitățile fostului cabinet. 

Fabrica din Witten fusese amendată cu suma de 201555 lei pentru nepredarea îa timp a armelor contractate. 


Consiliul de Miniştri, prezidat de d. loan Brătianu, face următoarea încheiere: 


În şedinţa sa de astăzi, luni 12 ianuarie 1881, luând în deliberare referatul d-lui ministru de război no. 57 decide: 

Art. 1. Se autoriză d. ministru de război a restitui fabricei de arme din Witten suma de lei 201 555 cu care se amendase 
pentru nepredarea la timp a armelor contractate cu Ministerul de Război. 

Art. 2. În cursul exerciţiului anului 1880 — 1881 se va restitui acelei fabrici suma de lei 90000 de cari dispune 
administrația războiului; iar restul de 111555 lei se va restitui după punerea în aplicare a bugetului pe anul 1881 — 1882. 


Semnati : L Brătianu, Dabija, D. Giani, Slăniceanu, B. Conta, B. Boerescu. 


Cum şi de ce s-a restituit această amendă, luată în mod regular pentru întârziere , nu ştim. După a noastră 
părere însă votul dureros al Senatului ar fi putut lovi şi pe alți miniştri oneşti, fiindc-au comis marea greşeală de-a 
urmări corintele relei tradiţiuni. În afacerile Rosental şi Saniel Marcus d. general Slăniceanu a uitat, se vede, că 
cineva nu face în România asemenea lucruri singur. Daca d-sa s-ar fi informat de mai nainte cu ce anume elemente 
are a calcula în majoritatea Parlamentului şi pe cine are a atrage şi interesa în afaceri de soiul acesta, [î]l asigurăm că 
onor. Senat ar fi trecut peste interpelarea din urmă ca peste-o cestiune de regulament, la ordinea zilei pur şi simplu, 
precum a mai trecut în alt timp peste scabroasele afaceri de pe cari mucenicul ridicase cu neprihănita sa mână un 
colțuleț al vălului. După trista experiență pe care a făcut-o i-am recomanda ca, în retragerea sa involuntară, să 
cultiveze mai intime legături de prieteşug cu d-nii C. A. Rosetti, Carada, Costinescu, oţeliți în luptele pentru patrie şi 
pentru ţâţele bugetare. De la aceşti trei crai de la răsărit, de la aceşti magi filozofi atât de abili în arta pietrei filozofale 
„ în arta de-a preface patru clase primare, poezii neogreceşti şi un curs de violoncel în sute de mii de franci, naivul ex 
- ministru va deprinde cunoştinţa lumii şi cum trebuie să se poarte cineva pentru ca, cu afaceri şi mai gogonate în 


spinare, să scape de neplăcerea voturilor de blam. 


[9 — 10 iunie 1881] 


[„ÎN NUMĂRUL TRECUT AM PUBLICAT ..."] 


În numărul trecut am publicat un articol intitulat Răscumpărarea liniei Cernavoda — Chiustinge . Observăm 
că acest articol e traducerea unei mici broşure ce a apărut în limba franceză şi care se datoreşte penei unui bărbat 
special şi cu totul competent în materie, din care cauză atragem atenţia senatorilor şi deputaților asupră-i. Ar fi bine 
de ex. daca, abstracţie făcând de orice alte considerații, s-ar repeta votul dureros şi în fața răscumpărării unei linii ce 


mai alaltăieri costa 9 milioane şi acum costă ca din senin 17 milioane. 


[9 — 10 iunie 1881] 


[„FĂRĂ A AVEA DARUL..."] 


Fără a avea darul unei mari prevederi , am spus că ministerul Dumitru Brătianu va fi de scurtă şi neînsemnată 
dăinuire . Neînsemnat prin compunere, nedistingându-se prin vederi politice nouă sau fertile, înjghebat din aceleaşi 


elemente aproape pe cari viziriatul 


lui Aristid al d-lui Grădişteanu le uzase în treizeci şi opt de compuneri şi recompuneri , cabinetul nu avea nici amici, 
nici adversari. El plutea ca frunza pe apă pe valurile apetiturilor ascunse a oamenilor de afaceri ale partidului, fără 
ocrotire la furtunele ambițiilor acelei aristocrații novissime de vânători de minister a căror necunoştință de afacerile 
țării şi nepăsare de binele public nu află pereche decât în setea neînfrânată de a-şi lustrui o zi neînsemnata lor 
personalitate în razele marilor demnități ale statului. 

D. Dumitru Brătianu au avut nepilduita sinceritate de-a spune că în țara aceasta nu mai există oameni oneşti, 
de-a ameninţa pe cei răi cu temnița, pe cei rău nărăviți cu carantina. D-sa, care părea a-şi fi făcut o misiune din 
esterminarea relelor, cade acum. Cine rămâne în locu-i ? Neapărat cei ce după a sa opinie merită temniţa şi carantina. 
Nu noi o zicem aceasta; d. Dumitru Brătianu, acel care după expresia „Românului" nu s-a îndoit niciodată că în ideile 
liberale e mântuirea României, acel om care a rămas pururea fidel drapelului său, acela, nu altul, a confirmat despre 
partidul demagogic ceea ce noi zicem şi repetăm de un şir de ani încoace. 

Şi oare nu e natural aceasta? Poate un partid demagogic să fie altceva decât esploatatorul intereselor publice? 

Mulțimea asta de oameni fără învăţătură de carte şi fără avere, care nu se poate ocupa cu nici o meserie 
productivă şi care şi-a făcut din politică o speculă, poate ea să trateze negoțul ei de fraze altfel decât oricare precupeţ 
? Precupeţul cată să ia din bunurile reale ce le debitează câştigul cel mai mare posibil; negustorii de principii şi de 
vorbe privesc interesele publice ca obiecte ale câştigului lor zilnic şi vor căuta să scoaţă din debitarea lor oricât de 
mult. Ce minune dar că demagogia română vede, ca oricare altă demagogie, un mijloac de îmbogăţire şi de bun trai în 
politică, ce minune iar daca, neînfrânată de nici un control de sus, de nici unul de jos, [î]şi râde de neputincioasele 
amenințări cu umbra ori cu carantina ale unui Dumitru Brătianu şi, la ocazie, [îi arată uşa? 

Şi cu ce amară ironie i-o arată? Aceluiaşi ministru care a intrat în prosceniul politic cu protestaţiuni de 
moralitate [î]i aruncă în față furniturile Goldental şi furajul Saniel Marcus cine? Acelaşi orator care-a propus trecerea 
pur şi simplu la ordinea zilei peste un scandal şi mai mare decât acesta, peste scabroasele afaceri de pe cari mâinile 
neprihănite ale mucenicului ridicaseră un colțuleţ al vălului. 

Şi-n ce chip s-a dat prezidentului Consiliului concediul involuntar ? D. Grădişteanu i-a dat ieri în Senat a 
înțelege că serviciile aduse ţării pe malurile Bosforului, în molaticul şi ademenitorul Bizanţ, sunt mult mai 
apreciabile decât cele problematice, aduse de pe ingratul fotoliu de ministru. 

Şi să nu se crează că suficiența membrilor majorităţii se mărgineşte la atâta . Nu. 

Deodată cu dezaprobarea cabinetului acestuia, d. Petre Grădişteanu şi-a permis a pretinde de la Coroană ca pe 
d. loan Brătianu să-l cheme la prezidenţia Consiliului. Noi ştim, şi cu noi oricine, că singurul chip în care Coroana, 
această putere a statului, se poate consulta cu Corpurile legiuitoare, o altă putere, este adresându-se la prezidenții 
acestor Corpuri şi cerându-le opinia. Ca un singur deputat sau un singur senator să se improvizeze de la sine în 
reprezentant al majorităţii, ceea ce prezidentul Camerei se consideră a fi, şi să se improvizeze în aşa calitate în fața 
Coroanei, în public, este o procedere a cărei cuviință socială, nevorbind de ilegitimitatea ei, trece dincolo de 
marginile unei aprecieri serioase şi reci. Naturile fericite ar râde , cele mai puţin vesele se indignează. 

Dar atunci de ce nu se propune acest unic reprezentant al majorităţii totodată ca ministru prezident la esterne 
în locul d-lui Dumitru Brătianu ? Fără îndoială lumea diplomatică, domni şi doamne, s-ar grăbi a-i vizita prânzurile şi 


seratele . Aceasta se cuvenea s-o facă, iar nu să propuie pe altcineva Coroanei. 


Ce 'nsemnează această manieră de-a ignora orice margini puse de cuviință şi de legi? Daca sub Carol 
îngăduitorul se pot multe, nu trebuie să uităm că îngăduința este o calitate pasivă şi că ea nu ne poate da măsura 
suficienţei cu care cineva poate abuza de ea. 

O altă necuviință parlamentară e purtarea d-lui Dumitru Ghica ca prezident al Senatului. 

D-sa poate foarte bine să se intereseze în cestiunea răscumpărării liniei Cernavoda — Chiustenge; aceasta e 
obiceiul pământului . Dar asta nu-l opreşte ca, de ochii lumii, să păzească cel puţin formele esterioare ale unei discuţii 


parlamentare posibile. 


E regula generală că un Corp legiuitor nu poate discuta nimic pe cât timp pe banca ministerială nu este măcar 
un singur reprezentant al cabinetului. Cu drept cuvânt . Puterea legiuitoare nu poate dispune fără ca cea executivă să 
se 'nvoiască cu dispoziţiile ei, de vreme ce aceasta a răsărit din cea dendâi . Cu cât mai puţin se poate întâmpla 
aceasta când ministrul declară că s-a retras cabinetul şi că nu ia răspundere nici pentru proiectele pe cari le-ar vota 
Senatul, nici pentru moțiunile lui. Şi care ministru o declară aceasta? Cel mai interesant, al lucrărilor publice, care are 
şi el o vorbă de zis în proiectul Cernavoda — Chiustenge ce interesează apetiturile d-lor Dim. Ghica, C. A. Rosetti, 
Grădişteanu ş.a. 

Aşadar cameleonul politic care, de astă dată ca partizan al d-lui C.A. Rosetti, prezidează Senatul ar face bine 
să nu mai acorde cuvântul pentru ca amicul său, d. Grădişteanu, să primejduiască cu propunerile d-sale, făcute în 
afară de toate uzurile parlamentare, puţină vază pe care pro forma măcar mai trebuie s-o păstreze un Corp legiuitor. 
Se poate ca prezidentul universal al tuturor societăților din lumea sub- şi suprasolară să ne răspunză şi nouă că un om 
atât de versat întru ale prezidențiilor nu are nevoie de lecţii în materia aceasta. În adevăr, în nici o materie din lume 
nu se cade ca cineva să-şi pună mintea cu oamenii în cari nimic nu mai e de dres . 

Dar o facem pentru a aproba opoziția, care a părăsit Senatul îndată ce prezidentul a mai dat cuvântul d-lui 
Grădişteanu în contra tuturor uzurilor parlamentare, prefăcând acest Corp într-un convent care discută, în afară de 
guvern, până şi prerogativele Coroanei. 

Nu doar că am spera cumcă prin păzirea formelor parlamentare linia mai sus numită nu se va răscumpăra. Din 
contra. Ministerul viitor merită de pe acum numele de cabinetul Cernavoda — Chiustenge şi-l va justifica. 

Dar graba cu care oamenii de afaceri din Parlament urmăresc diferența de opt milioane cu apetituri străine de 
răscumpărarea propriu zisă , graba aceasta e un semn de lipsă de pudoare care ne dovedeşte că, corupția din țară au 


ajuns la gradul cinismului , la gradul de-a se considera pe ea însăşi ca un merit. 


[10 iunie 1881] 


[„CABINETUL CERNAVODA CHIUSTENGE 
S-A FORMAT ..."] 


Cabinetul Cernavoda chiustenge s-a format deja. Prezidenţia Consiliului, conferită d-lui Ion Brătianu, asigură 
succesul acestei afaceri. Lucrul fiind de astă dată foarte gingaş şi bătându-se prea mulți patrioți pe împărțeala 
diferenţei de opt milioane, d. C. A. Rosetti, reversibilul , onestul, sincerul , patriotul, se vede dator a intra asemenea 
în cabinet pentru a stâmpăra turma nemulțumiţilor. 

Daca ministeriul Dumitru Brătianu nu întâmpina nici simpatii nici antipatii , noul cabinet Ion Brătianu e de 
natură a trezi cea mai adâncă neplăcere a ţării. Venit la putere numai în vederea unui gheşeft , neavând nici o țintă 
serioasă în afară ori înlăuntru, compus, c-o neînsemnată escepţie, din persoane cari au avut ocazie de a-şi dovedi 
universala lor incapacitate pe terenul vieții publice, acest cabinet e un ragout , putrificat de mult în părțile lui şi 
încălzit pentru a se putea fierbe în el şi stârvul unor alte scabroase afaceri. 

Aristid al d-lui Grădişteanu, după turc şi pistolul, după un Cato de aşa mutră şi Aristidul corespunzător , 
primeşte din nou să acopere cu mantaua sa degetele lungi ale partizanilor şi apucăturile lor. 

Despre fostul preşedinte al Camerei, actualul ministru de interne, ţara are o opinie formată de mult. 
Stigmatizat cu epitetul de „hidoasă pocitură " de către cel mai mare scriitor al României, numit „geniul rău" de către 
chiar ai săi, acest vlăstar viţios şi . . . onest al rădăcinilor fanariotice din ţară e o garanţie îndestul că signatura noului 


cabinet şi a activităţii lui politice va fi viţiul şi cinica malonestitate. 


Introducătorii lui Stroussberg, patronii afacerilor Warszawski — Mihălescu, rectificatorii în minus ai hotarelor 
noastre, precupeții oștirii, împământenitorii străinilor, galopinii răscumpărărilor ce ne pot promite pe viitor decât ceea 
ce au făcut în trecut? Noi Stroussbergi vor răsări din pământ , cine ştie ce precupeţie de hotare ne mai aşteaptă, cine 
ştie ce răscumpărări , ce întreprinderi patriotice, ce risipă şi ce mizerie? 

Obicinuiţi a vedea curgând din acest izvor toate relele cîte s-au grămădit pe poporul acesta de douăzeci de ani 
încoace, aşteptăm scoaterea la mezat a tuturor intereselor publice a României şi adjudecarea lor asupra a tot ce ţara 
are mai corupt şi mai ignorant. Am spus că România a devenit, în urma domniei roşilor, o mlaştină în care se scurge 
tot ce e material şi moral putred în câteşipatru unghiurile lumii. Cabinetul C.A. Rosetti este eflorescența acestei 
mlaştini, „hidoasa pocitură" e bobocul ce stă să înflorească din mijlocul foilor unei plante ce nu poate răsări decât din 
putrefacțiune . Ţara legală era deja pe cale de-a fi asfixiată prin guvernarea roşie; asfixia se va consuma de-acuma 
înainte şi mai repede şi ţara va deveni o moştenire definitivă şi inalienabilă a cavalerilor de industrie şi a naturelor 
catilinare. 

Cât despre cestiunea Dunării, compromisă deja sub cabinetul Brătianu — Boerescu, ea se va îmbolnăvi şi mai 
rău sub Brătianu — Rosetti. Spre a-i da o soluţiune conformă cu promisiunile făcute vin la minister în ajunul 
vacanțelor Parlamentului pentru ca, în timpul sezonului mort, s-o decidă pe cale diplomatică fără a consulta 
Parlamentul. Acesta, adunat la toamnă, se va trezi în faţa unui fait accompli şi se va mulcomi prin izvoare bugetare. 


Aceasta e calea pe care s-a introdus Stroussberg; tot pe aceasta va veni precupeţirea Dunării. 


[11 iunie 1881] 


[„NOUL MINISTER A CITIT IERI..."] 


Noul minister a citit ieri în Corpurile legiuitoare programa sa, de I.C. Brătianu în Senat şi d. C. A. Rosetti în 


Cameră. lată acea programă: 


Guvernul care se prezentă astăzi dv. vă este dinainte cunoscut. Vederile noastre ale tuturor sunt acelea cari, în anii din 
urmă, au inspirat lucrările majorităţii reprezentaţiunii naţionale. Nu credem dar necesar să vă aducem un program. 

Vom continua opera începută împreună cu dv., a întăririi statului român şi a dezvoltării economice a ţării. Mai cu osebire ne 
vom sili să introducem în toate ramurele servicielor publice îmbunătățirile reclamate, ca astfel autoritatea publică, printr-o 
strictă aplicare a legilor, să ocrotească deopotrivă şi cu nepărtinire interesele legitime ale tuturor . 

Deplina armonie de idei a membrilor guvernului vă, este o garanţie că vom mănţine în lucrările noastre o absolută unitate de 


acţiune. Dându-vă această asigurare, vă cerem, d-lor, concursul dv. spre a putea utiliza cele din urmă zile ale prezentei sesiuni. 


Mai multe incidente s-au petrecut ieri în Cameră după citirea programei ministeriale. Cel mai însemnat dintre 
acestea este alegerea noului prezident al Adunării. D.P. Buescu, considerând că fotoliul prezidenției Adunării nu 
poate rămâne vacant , mai cu seamă în ajunul închiderii sesiunii, propune să se proceadă imediat la alegerea 
prezidentului. După o consultare de câteva minute se procede la alegere şi rezultatul votului este acesta: 70 votanți , 8 
bile albe, 61 voturi pentru d. D. Brătianu, 1 vot pentru d. Chițu (d. Chițu votase ). D. Dum . Brătianu, ocupând 
fotoliul prezidențial, ţine următoarea cuvântare , pe cât de duioasă atât de naivă, care arată, adânca şi legitima d-sale 


mâhnire pentru maltratările ce a trebuit să sufere zilele acestea: 


D-lor deputaţi, balotat , împins, respins de valurile unei mări agitate , iată-mă aruncat pe fotoliul prezidenţiei . Facă cerul 
ca nouă furtuni să nu se mai ridice ca să mă azvârle , fără a fi putut face nici bine, nici rău, şi de pe această, stâncă cu strigătul : 


Nu mai merge! Mai mult nu pot să vă zic; mi-e teamă să nu-mi scape vreun cuvânt care, slabi cum Suntem , să mai adaoge la 


slăbiciunea noastră. 


Pentru aceleaşi motive n-am anunțat eu însumi Corpurilor legiuitoare demisiunea ministeriului ce am prezidat; 
căci mi se spusese că eram ameninţat să mi se dea un vot de blam şi mi-a fost teamă că, în aprinderea de care aş fi 
putut fi cuprins, fără voie-mi , să apuc înainte şi să deviu eu acuzatorul . 


D-lor deputaţi, vă mulțumesc din inimă şi vă felicit de alegerea ce aţi făcut în persoana mea. Vă, mulțumesc 


pentru că mi-ai făcut onoarea să mă credeți capabil de a garanta imparţialitatea în dezbaterile şi lucrările noastre. 
(Aplauze). 

Vă felicit pentru că ați manifestat această voință şi cutez a zice că nu v-aţi înşelat dându-mi sufrajele dv. Puteţi 
fi siguri că nu voi căuta nici în dreapta, nici în stânga , nici în sus, nici în jos. Voi căuta totdeauna drept înainte, căci 
astfel sunt făcut; şi nimeni, nimic nu mă va putea face să mă schimb, pentru că eu însumi n-aş putea reuşi a-mi 
schimba natura. (Aplauze). 

D-lor deputaţi, să nu ne facem iluziuni; situaţiunea este foarte gravă, pericolul este mare şi este cu atât mai 
mare că el vine de la noi înşine, de la reprezentațiunea naţională. Un om însemnat, şi care nu este amestecat în 
luptele noastre, îmi zicea, sunt două zile: „Ce faceți? Nu vă gândiţi că prin neînțelegerile voastre nejustificabile 
pierdeţi frumosul capital, tot creditul de care ne bucurăm astăzi: faceţi pe Europa să crează că marile fapte ce am 
săvârşit nu sunt decât un joc al norocului şi că, îndată ce am devenit stăpâni pe destinele noastre am arătat că nu 
suntem decât un putrigai care se macină şi se preface el singur în țărână ?" Nu o ascund; cele petrecute în zilele 
acestea m-au făcut să sufăr mult; sufăr şi voi suferi toată viaţa mea. Nu credeţi că pentru aceasta voi lua lumea în cap 
şi-mi voi părăsi ţara; din contra, singura mângâiere la durerea mea este că zvârcoliturile din zilele trecute m-au făcut 
să simţ mai mult trebuinţa şi datoria ce am de a rămâne în mijlocul dv. Voi căuta să uit sau cel puțin să năbuşesc în 
mine resimțimintele mele şi voi da tot concursul meu celor ce vor lucra pentru binele şi întărirea ţării noastre. Voi şti 
să-mi fac datoria chiar cu prețul vieții mele, căci ea aparţine țării care mi-a dat-o. (Aplauze). 

Încă o dată, să nu pierdem un minut; să ne aplicăm cu tot dinadinsul a ne da bine seamă de gravitatea 
situaţiunii şi de ceea ce avem să facem şi să ne punem cu toţii, cu seriozitate, cu bărbăţie , pe lucru, româneşte; căci 
de vom continua a ne învârti în loc, a ne mina şi a ne sfâşia unii pe alţii, desigur vom cădea, vom cădea mai curând 


decât ne-am rădicat şi căderea noastră va fi ireparabilă , va fi o cădere ruşinoasă. (Aplauze). 


Acestea sunt cuvintele, în adevăr dureroase, pe cari bătrânul liberal, d. Dum . Brătianu, a crezut de cuviință, 
spre a-şi scoate puţin focul, să le pronunţe ocupând fotoliul ce i-l confereau aceia ce în zilele din urmă îl maltrataseră 
într-un chip atât de neomenos. D. Dum . Brătianu nu a putut avea tăria de caracter să refuze acest fotoliu, această fisă 
de consolaţie ; este o consecință a caracterului d-sale, prea sincer, prea slab şi prea naiv, care trebuia să-l facă aceea 
ce se numeşte (să ni se permită cuvântul puţin cam trivial) o „giurgiună " în mijlocul atâtor tacâmuri de „patrioți” 
înfierbântați de perspectiva unei strălucite afaceri cum este răscumpărarea Cernavoda — Chiustengea , la a cărei 
realizare d. Dum . Brătianu ar fi voit să se opună ca prezident de consiliu. Pe „stânca prezidenţială unde este azvârlit 
", d. Dum . Brătianu nu va avea cel puţin să sufere decât luări peste picior, aşa, din când în când , cărora le-a făcut 
ruptura chiar ieri d. C.A. Rosetti. Răspunzând , ca ministru de interne, la o interpelare a d-lui Maniu în privința unui 
scandal administrativ de la Dorohoi, d. C.A. Rosetti „aduce laude guvernului ilustrului domn Dumitru Brătianu". 
Mâine poimâine un secretar spiritual şi iubitor de farse, de ex, d. Poroineanu , îl va gâdila pe ilustrul domn cu un pai 


pe la ureche, ca să-l facă a se apăra de muşte, pentru petrecerea confraților liberali. 


Senatul s-a ocupat ieri cu proiecte de lege de o importanță secundară. Camera a dat un vot nul, din cauza 
nesuficienții numărului deputaților, asupra proiectului de lege privitor la înființarea de docuri şi magazii de întrepozit 


„ readus de la Senat cu mici modificări. 


[12 iunie 1881] 


[„E COMEDIE ?..."] 


E comedie? E adevăr? Iată întrebarea ce şi-o pune toată lumea în faţa evenimentelor parlamentare. D. Dumitru 
Brătianu este el sincer în alocuţiunile lui, crede în adevăr că e cu putinţă de-a corige pe roşii prin discursuri energice 
aruncate din când în când în public sau e o păpuşă cu un resort foarte simplu pe care roşii şi-l pun în cap pentru a-l 


lua peste picior şi a-şi bate joc de un om bătrân ? 


Discursul scurt şi caracteristic cu care d. Dumitru Brătianu şi-a inaugurat suirea pe scaunul prezidențial al 


Adunării deputaţilor merită a fi relevat din acest îndoit punct de vedere. 


Facă cerul ca nouă furtuni să nu se mai ridice, ca să mă asvârle făr' a fi putut face nici bine, nici rău şi de pe această stâncă 
„cu strigătul: Nu mai merge. 
Mai mult nu pot să vă zic : mi-e teamă să nu-mi scape vreun cuvânt care, slabi cum suntem , să mai adaoge la slăbiciunea 


noastră. 


Evident că aci e vorba de slăbiciunea partidului roşu, a cărui rămânere la putere sau cădere atârnă de un cuvânt 


pe care cei cunoscători de taine ar putea să-l scape, căci d. Dumitru Brătianu urmează astfel: 


Pentru aceleaşi motive (pentru a nu adăoga slăbiciunea) n-am anunţat eu însumi Corpurilor legiuitoare demisiunea 
ministeriului ce am prezidat; căci mi se spusese că eram amenințat de un vot de blam şi mi-a fost teamă că, în aprinderea de care aş 


fi putut fi cuprins, să apuc înainte şi să deviu eu acuzatorul. 


Va să zică d. Dumitru Brătianu, departe de a fi meritat vreun vot de blam (părere ce-o împărtăşim şi noi de 
vreme ce nu ştim nici pentru ce a venit, nici pentru ce s-a dus), daca apuca înainte, ar fi devenit acuzatorul majorităţii. 
Se ştie că acuzarea sa în esență este că nu mai există oameni oneşti în ţară şi în Parlament, că hoţii merită puşcăria, 


precupeţii intereselor publice carantina. 


Să nu ne facem iluziuni, continuă bătrânul politician , situaţiunea este foarte gravă, pericolul este mare şi este cu atât mai 


mare că el vine de la noi înşine, de la reprezentațiunea națională. 


Aşadar această Adunare a pus ţara într-o situaţie foarte gravă, într-un mare pericol. Fără a cunoaşte acest 


pericol, lăsăm tot pe vorbitor să-l caracterizeze : 


. . . faceţi pe Europa să crează că marile fapte ce am săvârşit nu sunt decât un joc al norocului şi că, îndată ce-am devenit 
stăpâni pe destinele noastre, am arătat că nu suntem decât un purrigai care se macină şi se preface el însuşi în țărână . 


„... Căderea noastră va fi ireparabilă, va fi o cădere ruşinoasă. 


Am vorbit atât de mult de partidul roşu şi de individualitățile cari-l compun încât mărturisim că uneori simțim 
că ne-a sleit dicţionarul şi nu mai aflăm expresii cari să 'nsemneze într-un chip nou corpuţiunea adâncă care s-a 
'mrădăcinat în acest partid. Osteneşte în adevăr cineva descriind tot aceleaşi naturi californiane cari consideră avutul 
public şi interesele țării ca pe o mină bună de exploatat. 

Cu totul alta e consideraţia ce ni se impune acum. Neamaimirându-ne de-a vedea reâmprospătându-se regimul 
Mihălescu — Warszawsky cu toate atrocitățile lui, cum nu ne-am mira daca am vedea puşcăria devenind Parlament şi 
Parlamentul puşcărie, aşteptăm o îndreptare nu de la admoniţiunile şi plângerile d-lui D. Brătianu, ci de la natura 
lucrurilor. Nu e în natura lucrurilor ca un sistem în care specula intereselor publice e principiu de guvernământ să se 
poată perpetua. Putregaiul de care vorbeşte prezidentul Camerei se macină în adevăr şi se preface singur în țărână . E 
o iluzie a crede că ceea ce e putred, pe deplin putred, se mai poate sanifica . De-aceea, auzind că mucenicul afacerilor 
Warszawsky a redevenit director la Interne sub reversibilul domn C.A. Rosetti, am avut cuvânt a zice că acest guvern, 
pretins nou, e putrificat de mult în toate părțile lui şi nu ne-am mirat văzând pe fratele ministrului - prezident 
confirmând zisele noastre de la înălțimea fotoliului de prezident al Adunării. 

Altăceva ne preocupă. D. Dumitru Brătianu vorbeşte de o situaţie grea creată țării, de un mare pericol în care 
ea pluteşte, cu atât mai mare cu cât el vine de la ... reprezentațiunea naţională. 

Care este acest pericol? Poate crede cineva că putregaiele , că hoţii maturi pentru puşcărie şi speculanții buni 
de carantină pot schimba situaţia gravă şi pot abate pericolul cel mare ce ne amenință? Desigur nu. 

Daca d. Dumitru Brătianu este în adevăr ceea ce se pretinde, daca „caută drept înainte şi este astfel făcut că 
nimeni, nimic nu-l poate schimba" atunci e de datoria sa să vorbească, să spună în ce consistă acea situaţie grea, acel 


pericol. 


Altmintrelea nu suntem deloc dispuşi de a-l lua la serios. E adevărat că partidul său propriu şi-a bătut joc de el, 
chemându-l din Constantinopol spre a-l pune în frunte şi amenințându-l apoi, fără nici o cauză parlamentară, cu un 
vot de blam pe care d-sa l-a evitat; e prea adevărat că d-sa i-a amenințat cu puşcăria şi carantina, dar toate acestea n- 
ar ridica evenimentelor caracterul lor comic. Permită-ne a rămânea în terminologia sa proprie şi a-i spune că 
protestaţiunile sale de moralitate, cari nu sunt destul de puternice pentru a-l face să vorbească, seamănă mult cu 


purtarea bisericoasă şi actele de caritate ale unei „gazde de hoţi” carele, cu tot disprețul ce-l afectează pentru 


protejaţii săi, nu se ruşinează de-a se pune în fruntea lor şi de-a-i acoperi cu vaza sa politică. 

De astă dată să nu ni se zică că exagerăm. Epitetele cu cari se gratifică roşii în familie, titlurile de hoți, 
speculanți ai intereselor publice, putrigai cu cari se onorează între ei dau desigur drept unei foi opoziționale de a le 
întrebuința asemenea şi justifică întrebuințarea lor în trecut. 

Vorba e că, daca aceste adevăruri se zic odată, ele să nu fie zise fără nici un folos şi fără un rezultat 


binefăcător. 


[13 iunie 1881] 


[„„AM DAT SEAMĂ LA TIMPUL CUVENIT..."] 


Am dat seamă la timpul cuvenit despre mişcarea alegătorilor români din Transilvania şi Ţara Ungurească în 
fața alegerilor încurânde pentru Dieta (Camera) din Pesta. Se ştie că, în privirea atitudinii românilor, conferenţa din 
Sibiu a hotărît ca cei din Transilvania să se abţină de la alegeri, de vreme ce ţara stă sub regimul unei legi electorale 
escepționale, iar românii din Ţara Ungurească şi din Banat să ia parte la ele, de vreme ce dincolo de Munţii Apuseni 
ai Ardealului legea electorală în vigoare e cea comună ungurească. În urmarea acestei hotărâri , mişcarea electorală în 
banatul Temişorii şi în foasta graniță militară e vie. Alegătorii din Lugoş a propus candidatura d-lui Alexandru 
Mocioni de Foen . 

Acest bărbat politic, cunoscut pentru înalta sa onorabilitate , a declinat însă deocamdată această onoare, 
întemeiat pe convingerea că o tranzacțiune cu ungurii e pentru moment imposibilă. Punctul său de vedere, dovedind o 
cugetare vastă şi adâncă asupra întregei dezvoltări a Ungariei, merită a fi comunicat cititorilor noştri. Mocioni e 
convins că exigenţele unui stat modern, economiceşte neatârnat , onest administrat, c-o justiţie incoruptibilă este cu 
totul incompatibil cu idealul unui stat național, esclusiv unguresc, precum [î]l urmăresc politicianii maghiari. Sau 
urmăriți, zice el, realizarea unui stat naţional, dar n-o puteţi face decât în socoteala bunei admnistraţii şi a justiţiei, ba 
în socoteala neatârnării patrii chiar, sau voiţi un stat economiceşte neatârnat , bine administrat, moral, şi atunci cată 
să-l voiţi poliglot, precum e prin natura lui. Fiind însă că e peste putinţă de a face pe unguri accesibili la convingerea 
prin argumente logice, Mocioni e de părere că logica irezistibilă a faptelor [î]i va sili pe maghiari să se convingă de 
solidaritatea naturală ce esistă între interesele române şi cele maghiare. Pentru momentul acestei constrângeri prin 
logica faptelor Mocioni [î]şi rezervă onoarea de a fi ales şi de-a lua parte la tranzacțiuni serioase, cari atunci vor fi cu 
putință. 

Lăsând să urmeze textul alocaţiunii d-lui Mocioni , putem felicita pe românii bănăţeni că au între ei un bărbat 


c-o atât de înaltă cultură şi aşa de largi vederi, chiar daca facem abstracţie de la atitudinea sa politică. 


[13 iunie 1881] 


[„DACA ÎNTRE FURNIZORII ..."] 


Daca între furnizorii Ministerului de Război precumpănesc elementele semitice Mendel , Gottleib , Goldental, 
Saniel Marcus, Litman , Low , la administraţia căilor ferate întâmpinăm , pe lângă Mărgăriteşti , alte elemente etnice 
interesante. Publicăm mai la vale denunţarea unei nouă afaceri, puse la cale de d. Fălcoianu, daca nu pentru altceva 
măcar pentru a dovedi că guvernul roşu, cu toate disidențele lui, e omogen în privirea manipulării banului public şi că 
există o mare trăsătură de unitate în tot partidul, începând de la pensia reversibilă conferită d-lui C.A. Rosetti pentru 
panglicărie politică şi terminând cu furnituri de unelte de drum de fier conferite doftorilor de dinți. Vivant sequentia / 


[14 iunie 1881] 


[„ „CABINETUL NO. 40 ..."] 


Cabinetul no. 40, venind la putere, a declarat prin gura şefilor lui că nu are nevoie de nici un program, căci 
acesta e cunoscut demult, de la Anadan babadan cum ar zice povestea vorbei. Pricepem foarte bine ca şefii partidului 
roşu să se sfiască a veni c-un program, căci unul asemenea, daca nu consistă din fraze banale şi din generalităţi 
deşerte, obligă pe cei ce-l pun înainte la un sistem politic şi un sistem e totdeuna contrariu politicei de expediente şi 
de gheşefturi proprie partidului apetiturilor. Punctul comun care-i uneşte pe roşii, nervul comun de viaţă nu sunt 
principiile, pe cari nici le au, nici le-a expus vreodată, ci apetiturile. Din momentul în care se găseşte un obiect comun 
acestor apetituri, un folos bănesc oarecare ce se poate împărți, roşii sunt indisolubili ; îndată ce obiectele ce aprind 
apetituri se împuţinează sau dispar începe iar dihonia între patrioți. 

După atâtea zvârcoliri , cari datează de la deschiderea Parlamentului, vedem deodată că la finele sesiunii se 
votează mari şi importante proiecte cu iuțeala drumului de fier. Ambiţioşii de ieri au redevenit simpli votatori; „sus 
băieți, jos băieţi"! iată parola zilei. De ce asta? Pentru că e grasă coada sesiunii, pentru că Cernavoda — Chiustenge 
cu diferenţa de opt milioane e la mijloc, iar cointeresatul la aceste afaceri, onor. C.A. Rosetti, e ministru de interne, 
ceea ce ne-ar fi făcut a aştepta ca cumnatu - său să fie la Lucrări Publice. Dar nu se poate, pentru că nu e român. Nici 
d. C.A. Rosetti nu e român, dar e din nefericire cetăţean român, calitate ce în mâinile unui străin fin şi panglicar din 
natură devine un izvor de câştiguri reversibile şi nereversibile . Calitatea de cetăţean e suficientă în ţara noastră 
pentru ca mucenicul să aibă dreptul a mâna pe ţărani dincolo de Balcani sub sulița căzăcească , e suficientă pentru a 
face din Pişca, Giani şi Carada oameni de stat. 

În momentul în care un interes material îi înregimentează pe patrioţi sub drapelul „hidoasei pocituri " şi când 
toată politica şi tot parlamentarismul consistă în maşinală ridicare de mâni , „„Românul" ne spune că d-lor au puterea 
de la națiune şi de la încrederea suveranului şi că nu trebuie s-o părăsească decât atunci când națiunea şi suveranul le 
vor refuza încrederea. 

Fără îndoială. Încrederea formală a suveranului a avut - o d-l Brătianu şi atunci când a introdus pe Strussberg 
Şi, din acest punct de vedere, cată să admirăm chiar acea superfluenţă de încredere care se revarsă până şi asupra 
prezidentului republicei de la Ploieşti, asupra onor. Nichipercea şi desigur că, tot în virtutea acestei încrederi , onor, 
mucenic Simeon Mihălescu e director al Ministerului de Interne. 

Cât despre naţiune, daca sub ea înţelegem milionul de Caradale şi de alți străini de ieri de alaltaieri cari s-au 


superpus poporului românesc, fără îndoială că d. C.A. Rosetti 


se bucură de încrederea lor, de vreme ce le face treburile. Adevăratul popor românesc a devenit însă o turmă 
exploatată şi dată în prada morții fizice de multele şi variile fericiri cari au năpustit asupra-i. 

Tocmai avem înainte-ne raportul general pe anul 1880, prezentat de dr. Flaişlen în numele cons. de igienă a 
oraşului Iaşi, din care constatăm următoarele: 

În cursul anului 1880 

s-au născut creş|tini] 1165; izra[eliți] 1488 

au murit creştini 1676; izra|eliți] 1059 

-511 +429 
avem dar la creştini un minus de 511, la izraeliți un plus de 429 indivizi. 

Progresul repede al mortalității între români e un semn de bunătatea sistemului liberal, o dovadă de escelența 
regimului economic şi politic sub care trăieşte poporul românesc în zilele lui Carol îngăduitorul. 

Aci în adevăr nu sânt nici frazele retorice ale d-lui Grădişteanu, nici finele interpretațiuni constituționale despre 
încrederea suveranului şi a națiunii ce ni se dau zilnic de către cele patru clase primare care inspiră articolele de fond 
ale „Românului" : e un popor care moare de fericirea de-a fi guvernat de demagogie 

Fără îndoială că regatul bizantino-iudaic C.A. Rosetti—Herşcu Goldner poate să aibă un mare viitor la gurile 
Dunării, dar acel viitor nu este al poporului românesc. Politica de concesii, înstrăinare, răscumpărări şi datorii [î]şi 
arată roadele ei în ţifre statistice ce nu au pereche în nici o ţară din lume, a cărei „prosperitate economică este vădită" 
cum zice oficiosul nostru. 

E o vorbă că „sistemele trec, popoarele rămân". lată contrariul, căci, ca la noi la nimenea. La noi poporul trece şi 
sistemul patriotismului de industrie rămâne. 





[15-16 iunie 1881] 
[„CA DE REGULĂ SE GRĂMĂDESC..."] 


Ca de regulă se grămădesc şi acuma la coada cea grasă a sesiunii o sumă de proiecte de legi importante pe cari 
votatorii patrioţi le regulează prin ridicare de mâni, fără a le pricepe, fără a fi în stare de-a le pricepe chiar. Cu graba 
drumului de fier se votează plata datoriilor Societăţii Acţionarilor căilor ferate române, contractate după ce 
Stronssberg-Ambron et Comp. sustrăsese garanţia din lada cu două chei şi lăsase societatea cu drumurile neisprăvite; 
tot cu această grabă se procede la votarea instituțiunii Creditului Agricol şi, în fine, la răscumpărarea liniei 


Cernavodă-Chiustenge. 

Lumea curioasă se întreabă: Este necesară răscumpărarea acestei linii ? Are ea vreo importanţă pentru rețeaua de 
căi ferate române? E portul Constanţa destul de însemnat, destul de accesibil de dezvoltare pentru ca să merite o 
joncțiune cu căile ferate, un pod peste Dunăre, o răscumpărare ? La toate întrebările acestea nimeni n-a răspuns; 
ba nici s-a ocupat nimeni cu ele. Cu toate acestea ne trezim într-o bună dimineaţă c-un proiect ce ne propune o 
cumpărătură de 17 milioane pentru un lucru pe care compania engleză nu cerea mai alaltăieri decât 9 milioane. 

Noi am relevat această enormă deosebire, această îndoire a prețului original intervenită sub guvernul roşu mai cu 
seamă de când s-a accentuat din nou înrudirea între d. C.A. Rosetti ți cumnatu-său. Nu ni s-a răspuns nimic. Foaia 
guvernamentală s-a făcut „ne-aude, ne-a vede" şi vorbeşte de alte alea: de Constituţie, de încrederea naţiunii în 
Aristid al d-lui Grădişteanu şi de alte lucruri de industrie subţire, din magazia de fraze 


a partidului roşu. Dar la întrebarea de ce un drum ce costa 9 milioane costă azi 17 nu ni s-a dat nici un răspuns. 

E adevărat că comisia delegaților Camerei a redus prețul de la 17 la 12 milioane, adecă cu 30 la sută. Ce serios 
trebuie să fi fost proiectul cu devizul anexat dacă aşa, cu nepusă 'n masă, a putut fi scăzut cu 30 la sută ? 

Dar onor. comisie se înşală. E adevărat că drumul în cestiune nu face între prieteni nici 9 milioane, de vreme 
ce garele sunt acoperite cu stuf şi cu rogojină veche. Dar între prieteni face şi 20 de milioane. Rugăm pe comisie ca, 
de hatârul d-lui C.A. Rosetti şi a copilaşilor , pe cari e păcat ca să-i lase săraci, să binevoiască a primi preţul de 17 
milioane. Mai ieften nu se poate. 

Sunt o mulţime de patrioţi cari au să se împărtăşească din această trebşoară şi ar fi păcat ca acum, la spartul 
târgului , să nu se facă atâta bunătate măcar pentru onor. C.A. Rosetti. A fost, nu e vorba, nițică ceartă ieri în Cameră 
apropos de această răscumpărare, dar dragostea-i certăreță de felul ei şi e destul un vot pentru ca lucrurile să se 
împace. O ridicare din mâni şi nimic mai mult. Aşadar mânile-n sus şi noroc să dea Dumnezeu, ca să poată bea 
actualul ministru de interne aldămaşul acestei răscumpărări. Se ştie că nu-i displace acest soi de ocupaţie, mai ales 


când e în folosul „națiunii”. 


[17 iunie 1881] 


[„D. C.A. ROSETTI, MINISTRU DE INTERNE..."] 


D. C.A. Rossetti, ministru de interne, a adresat partidului Herşcu Goldner — Gheorghian din laşi următoarea 
depeşă: 


Am fericire de a putea saluta în d-voastră pe cei de la 1848 care mai trăiesc şi a binecuvânta cu respect şi iubire memoria 
celor cari nu mai sunt cu corpul între noi. Voi lupta pentru a merita încrederea cu care mă onoraţi . Luminaţi pe cetăţeni prin dese 
întruniri, faceţi-mi cunoscut relele ce vedeţi şi puteţi constata fără pasiune şi fără ură, şi cu iubire, să ne silim a îndrepta tot ce vom 
putea. 


Al vostru cu iubire. 
C.A. Rosetti 


N.B.: Cei de la 1848 în Moldova sunt Alecsandri, Cogălniceanu, Epureanu, Al. I. Cuza ş.a. Nici unul nu e 
solidar cu roşii. Se vede că precum d. C.A. Rosetti se suplantează lui Eliad, tot aşa ar vrea să suplanteze în Moldova 


pe Herşcu Goldner lui Alecsandri sau Cogălniceanu. 
Afacere de prestidigitație! 


[17 iunie 1881] 


[.FRAŢII NĂDEJDE ..."] 


Fraţii Nădejde au fost condamnați de-un juriu compus din profesori de universitate, unul la destituire, celalt la 


suspendare din funcție pentru propagarea de idei socialiste în tinerimea de la Iaşi. Ei publică o broşură de apărare prin 


care se-ncearcă a justifica ideile socialiste în genere şi a dovedi că vina ce li se impută nu cade sub dispoziţiile penale 


ale nici unei legi în vigoare. 


Socialismul, având de temă mizeria claselor de jos şi esploatarea lor din partea capitalului, se 'nțelege că 
trebuie să cerce a dărâma baza societății actuale, proprietatea moştenită . 

Broşura pleacă din puntul de vedere că, producţiunea însutindu-se prin invențiile pe terenul mecanicei ale 
secolului nostru, starea materială a lucrătorului ar trebui să fie însutit mai bună, pe când din contra e cu mult mai rea 
decât în secolii trecuţi, că e mai rea în secolul libertăţii şi egalității decât în timp de reacțiune. De aci se deduce că 
neapărat lucrătorul este esploatat de cineva şi că esploatarea cată, a se atribui organizării actuale, bazate pe capital şi 
pe proprietate. 

Se 'nţelege că această justificare se întemeiază pe o sofismă uşor de descoperit. Existenţa capitalului şi a 
proprietăţii n-a micşorat nicicând numărul firelor de grâu produse, a obiectelor a căror menire este consumaţiunea , 
încât disproporţia ce exista între exigențe şi obiectele de consumaţiune e mult mai de grabă disproporția descoperită 
de Malthus decât o altă, iscodită de socialişti. Capitalul din parte 'şi e din natura lui menit de-a fi împărțit în lefi 
pentru muncă şi, daca munca e ieftenă şi capitalul scump, ar fi o dovadă numai că braţele ce se oferă sunt prea multe 
în raport cu capitalul existent , cu posibilitatea de-a le retribui . 

Nouă ni se pare că adevărata cauză a mizeriei e cu totul altundeva; că ea e în caracterul întregei dezvoltări 
liberale începute în secolul trecut, că-şi are temeiul în organizarea raționalistă în locul vechei organizări mai naturale. 
La noi îndeosebi răul e prea patent pentru a nu se vedea de oricine. Sunt aci mii şi mii de oameni cari nu 
compensează prin nimic munca societății ce-i susține, cari în schimbul a patru clase primare sau a Codului Boerescu 
învăţat pe dinafară iau de la nație, în puterea organizării lor în societate de esploatare, zeci de mii de franci ca 
retribuţiuni anuale. Trebuinţele aristocratice ale plebei ignorante, ale plebei liberale, intelectual sterpe şi moraliceşte 
decăzute, iată ceea ce apasă asupra poporului. Această presiune nu ar exercita-o nici capitalul moştenit, nici cel 
câştigat prin muncă proprie. Acesta e, din contra, totdauna la dispoziţia muncitorului, căci, daca n-ar fi, ar rămânea 
improductiv. 

Daca socialiştii români ar face bine să cerceteze sub cîte sute de forme bugetare, fie ale comunei, ale județului, 
ale statului, se escamotează şi cel din urmă ban câştigat de omul din popor prin muncă, pentru a hrăni cu el clasa de 
postulanţi şi de ambiţioşi de rând cari trăiesc din fondul mizeriei comune, fără nici o compensație pentru aproapele 
lor, atunci s-ar convinge că răul la noi este cu totul de altă natură. 

În mod natural nici n-ar putea exista socialism la noi. Populaţia e chiar mică pentru teritoriul nostru fertil şi 
cestiunea socială începe prin a fi o cestiune agrară , o cestiune de disproporție între numărul chilometrilor patraţi ai 
ţării şi numărul locuitorilor. Prisosul acestor din urmă fiind avizat la munca industrială , aceasta avizată la schimb pe 
productele agricole ale altor ţări, se 'nţelege că munca industrială va fi supusă legilor unei concurenţe universale, că, 
nefiind destul de ieftenă sau neaflând vînzare, acel prisos de populaţie va căuta să sufere sau să emigreze . 

La noi mizeria e produsă în mod artificial, prin introducerea unei organizaţii şi a unor legi străine, nepotrivite 
cu stadiul de dezvoltare economică a ţării, organizaţie care costă prea scump şi nu produce nimic. Socialismul nu se 
justifică dar la noi prin nimic şi ca evoluţiune de idei nu-i decât aceeaşi jucărie cu abstracții străine pe cari şi-au 
permis-o predecesorii d-nilor Nădejde: C.A. Rosetti, Serurie, Pătărlăgeanu ş.a. 

Fraţii Nădejde nu l-au înţeles pe confratele lor, d. Conta. Au luat-o la serios cu socialismul şi au păţit-o . 
Trebuiau să-l propage modest şi mai mult de catedră, pentru a fi aleşi deputaţi; apoi ar fi ajuns miniştri, apoi membri 
la Curtea de Casaţie şi ... cestiunea socială înceta de-a exista şi pentru d-lor şi pentru ţară. leie-şi de model pe 
părintele liberalismului român, pe d. C.A. Rosetti. Pe la 1850 scotea gazetă, intitulată „Republica Rumenă ", o 
publicațiune nu ... rumenă , ci roşcovană rău. Azi e reversibil omul, e monarhist şi regalist , un adevărat tip de 
convertire . Un altul proclamă republica la Ploieşti şi azi e adiutant al regelui. Altul amerinţa în aceeaşi republică că 
va tăia capete de zahăr nemţesc cu sabia şi azi e mai mare peste cei ce taie nu zahăr , ci sare, e cămăraş la saline. 

Nu aşa se face treabă. Iată, le recomandăm părinteşte ce să facă: La laşi e în formaţiune partidul Herşcu 


Goldner gheorghian . Înscrie-se între corifeii liberalismului, publice 


articole în „Liberalul" (izraelit), adreseze în fiece săptămână depeşi către d. C.A. Rosetti, pună-şi candidatura de 
deputat şi ... parte vor avea din cumpărătura liniei Cernavoda chiustenge . Acesta e lucru de căpetenie. 

E drept că în apărarea lor fraţii Nădejde dovedesc că fostul ministru Conta a ţinut prelecțiuni socialiste şi 
ateiste la facultate, că din profesorii cari i-au condamnat chiar sunt unii cari au propovăduit ei înşii principiile pentru 
cari condamnă pe alţii. Ei şi? 


Cred d-lor că în plebea de postulanţi şi ambiţioşi cari furnică în România e unul măcar pentru care ideile să fie 


mai mult decât un pretext, pentru care ţinta adevărată să nu fie banul câştigat fără muncă? Daca cred sunt în eroare, şi 
e mai mult eroarea aceasta pe care-o spăşesc prin condamnarea lor decât erorile în contra fundamentelor existenţei 


societăţii ce formează religia lor politică. 


[18 iunie 1881] 


[„„E CUMPLITĂ, STAREA DE LUCRURI...”] 


E cumplită starea de lucruri în Moldova, atât de rea încât colorile cele mai negre nu sunt în stare să redea 
întunericul tabloului economic pe care-l prezintă jumătatea cea mai generoasă a României. În Țara Românească roşii 
sunt străini deznaționalizați , deci de bine de rău această jumătate a ţării, chiar votând sub influențele unui guvern 
roşu susținut de străini, totuşi află, de nu o reprezentațiune adevărată, dar un surogat de reprezentaţiune, răzătura de 
coaje de stejar în loc de făină. În Moldova, care are un caracter naţional mult mai puţin asimilant şi mai rezistent 
decât partea de dincoace de Milcov, populaţia e lăsată la discreţia unei administraţuni fără nume care e în buzunarele 
jidanilor, asemenea Ministeriului de Război. Acea jumătate a țării se zbate sub egemonia uliței Bucureştilor aliată cu 
jidanii, prezentând aproape ultimele convulsiuni ale unui corp care moare. Puținele colţuri de selfgovernment care a 
putut a se alege în mod liber strigă prin ţifre şi din gură că starea lucrurilor e nesuferită. 

Astfel în studiul statistic asupra mişcării populaţiunii din oraşul şi judeţul Iaşi pe deceniul 1870 — 1879, de 
N.A. Alexandrini , secretarul consiliului judeţean, citim următoarele: 

În aceşti zece ani oraşul Iaşi prezintă datele de mai la vale : 


s-au născut români 10 329; izra [aeliţi ] 17 446 


au murit români 15 952; izr [aeliți |] 12 294 
— 5 623 5 152. 

În Târgul Frumos: 

s-au născut români 798; izr [aeliţi ] 698 

au murit români 1 219; izr [aeliţi ] 662 
— 421 + 36 

În judeţ: 

s-au născut români 31 669; izr [aeliți ] 2 359 

au murit români 30 868; izr [aeliți ] 1 220 
+ 801 + 1 139 


Aceste puţine date sunt strigătoare la ceruri. 

Vedem că în oraşul laşi au murit în zece ani 5700 de români mai mult de câţi s-au născut şi s-au născut 5200 
de străini mai mulţi decum au murit. În locul oricărui român care se stinge se naşte un străin. În judeţ, căci prin sate 
sunt mai puţini străini, românii au crescut la o mortalitate de 31000 abia cu 800 inşi; străinii la o mortalitate de 
douăzeci şi şase de ori mai mică, la 1 200 abia, s-au sporit cu 1 139. 

Ce abis de lipsă şi de mizerie trebuie să fi ascunzând aceste cifre [î]şi poate imagina numai acela care cunoaşte 


valoarea cifrelor statistice, care ştie că o asemenea decreştere 


a unui popor pe un teritoriu fertil şi mare cată a se atribui degenerării fizice a rasei şi unei mizerii artificiale, produse 
prin supraîncărcarea poporului cu greutăţi pe care nu e 'n stare a le duce. 

Se ştie că cea mai esenţială deosebire între liberalii din Moldova şi roşii de aici e mai cu seamă aceasta, că cei 
dendâi caută să scape Moldova de sub grozava asuprire a străinilor, pe când roşii de aici fraternizează cu străinii şi le 
cedează punct cu punct, începând cu drepturile cetăţeneşti şi sfârşind cu toate întreprinderile. De aci liberalii din 
Moldova ar renunţa bucuros la orice vederi politice formale, numai existența națională a țării să fie asigurată, şi şi-ar 
da mâna cu oricine ar avea în vedere un guvern naţional, esclusiv poate, dar în sfârşit odată măcar național. Tot din 
cauza aceasta liberalismul cosmopolit al roşiilor nu poate prinde rădăcină dincolo de Milcov. 

Daca relele economice de azi vor merge crescând Moldova e în pericolul de a deveni prada celei dendâi puteri 
străine care i-ar garanta populației măcar viața fizică în contra lipitorilor care o sug şi o degradează . 

Ce face guvernul, ce d. C.A. Rosetti? În loc de-a da tot concursul posibil elementelor cari se opun înstrăinării 


țării, d-sa instigă formarea unui partid roşu în Moldova, compus din jidanii cari, prin modificarea art. 7, devin 


alegători în colegiul I şi al II[-lea]. 

Uneltele pentru această definitivă vînzare de țară şi naționalitate sunt acei cari, pentru funcţii, sapă consiliul 
general al județului Iaşi şi consiliul comunal de acolo, căci din Iaşi e vorba ca să pornească şi iudaizarea cea politică a 
țării, după iudaizarea ei economică. Pentru aceasta se întreține o vie corespondenţă între d-nul C.A. Rosetti şi ciracii 
lui Herşcu Goldner, d. Gheorghian şi alți ejusdem farinae, având de scop a discredita cele două consilii, care-şi 
permit a atrage atenţia țării asupra mizeriei guvernului central, asupra lipsei de sprijin ce-o întâmpină Moldova la 
toate trebuinţele ei legitime. 

Pe când aci, în Dealul Mitropoliei, se votează proiecte şi răsproiecte de răscumpărări şi de construiri de drum 
de fier cari vor urca în curând capitalul datoriei publice la un miliard, populaţia românească piere văzând cu ochii şi e 
suplantată prin odium generis humani, prin tot ce e mai imund din scursăturile străinătăţii la noi. Se deşertează Rusia 
şi se curăţă , se deşertează Austria şi se curăță de elementele ei bolnave, pentru a da pe viitorii cetățeni roşii ai 
Moldovei, pe patrioții de meserie ai d-lui C.A. Rosetti. 

Cele douăzeci de steaguri jidoveşti din cortejul istoric al încoronării seamănă mult cu steagurile unei armate de 
invazie intrate înlăuntrul unei cetăţi ale cărei chei istorice a fost vândute de un trădător. E consecuent şi în natura 


lucrurilor ca, spre răsplată, acesta să fie şi reversibil şi ministru de interne. 


[19 iunie 1881] 


[IERI S-AU ÎNCHIS ..."] 


Ieri s-au închis în sfârşit Corpurile legiuitoare. Mesajul de închidere pe care-l dăm mai la vale, şi asupra căruia 
vom reveni, a fost citit în Senat de d. Stătescu, ministru de externe, şi în Cameră de d. C.A. Rosetti, ministrul de 
interne. Intenţia pe care o avea guvernul de a mai prelungi sesiunea încă cu două zile pentru a obține mai întâi în 
Senat modificarea proiectului Cernavoda — Chiustengea votat de Cameră — modificare în sensul proiectului 
primitiv — a fost părăsită. Pe de o parte în Senat stăruințele guvernului pentru a obţine această modificare au 
întâmpinat rezistențe neaşteptate, pe de altă parte guvernul se temea de un scandal ce s-ar fi produs în Cameră prin 
aducerea proiectului modificat de Senat. Astfel d. I.C. Brătianu a preferit să ceară în Senat amânarea dezbaterii. Pe 
lângă aceasta d-sa a cerut maturului Corp să numească o comisie de senatori care, împreună cu guvernul şi cu toţi 
agenţii guvernului ce se vor pune la dispoziţia comisiei, să studieze cestiunea până la toamnă, pentru ca atunci toată 


lumea să se afle în cunoştinţă de cauză. 


După această cerere a primului ministru se face un schimb de protestaţii de sentimente reciproce între dd . 
prezident al Consiliului şi prezident al Senatului, prinţul Dim. Ghica. Acesta declară că nu stă în intenția Senatului să 
numească o comisie, pentru că această numire ar fi echivalentă cu a pune la îndoială bună credința guvernului. 
Guvernul prin urmare, zice beizadea Mitică , să facă tot, să aranjeze tot, Senatul are deplină încredere în guvern. Din 
parte-i d. I.C. Brătianu mulţumeşte lui beizadea Mitică de dragostea maturului Corp. Senatul a dat apoi un vot prin 


care a înlăturat propunerea de a se numi comisia cerută de d. prim ministru . 


[20 iunie 1881] 


[ÎN PRIMA săPTĂMÂNĂ ..."] 


În prima săptămână a lunii viitoare sunt convocați alegătorii din Bucureşti pentru a numi noul consiliu 
comunal. Nu credem de prisos a atrage atenţia lor de pe acuma asupra acestor alegeri, de la cari atârnă interese atât de 
mari ale contribuabililor, încărcați acum în urmă de un spor considerabil de sarcine pentru a acoperi plata 
împrumutului de 15 milioane. Precum am mai spus şi cu altă ocazie, la comună şi judeţ nu este sau n-ar trebui să fie 
vorba de alegeri de caracter politic. Din amestecul spiritului politic în aceste alegeri, unde nu-i cestiunea decât de o 


bună administraţie şi gospodărie, rezultă că atâtea conştiinţe problematice, atâtea persoane uşurele şi incapabile sunt 


chemate a administra interese de milioane, a face şi a întrebuința împrumuturi pe socoteala contribuabililor, sporindu- 
le necontenit sarcinele deja destul de grele, şi a nu da acestor contribuabili, în schimbul sarcinelor, decât neglijență , 
insalubritate publică, lucrări de cârpeală sporadică în stradele din centru şi, din când în când , şi oarecari vexaţiuni . 

Este oare vorba când se fac alegeri comunale să se afirme principii politice, mai ales la noi în țară, unde avem 
atâta lipsă de spirit pozitiv, de însuşiri utile, de inteligenţă şi onestitate administrativă? Intre un primar inteligent, 
harnic şi onest şi un găgăuţă ori un claqueur politic cuvintele de coterie trebuiesc să determine preferința alegătorilor 
contribuabili ? Noi ştim că şcoala ai cărei adepţi sunt astăzi la putere răspunde afirmativ la aceste întrebări. Pentru 
aceşti onorabili nu este nimica mai important decât căpătuirea înregimentaților partidului. La județ şi la comună sunt 
bani, gheşefturi şi putere; unde sunt toate acestea trebuie să fie date pe mâna patrioților, cu al căror concurs se 
votează bugetele generale ale statului şi două - trei proiecte de legi organice într-o singură noapte sau un mare geşeft , 
ca răscumpărarea Cernavoda chiustenge , într-un ceas. Interesele comunei însă, bine înţelese, trebuiesc să importe pe 
aceia cari nu din prisosul, ci din strictul lor necesar contribuiesc la casa comunală. Recomandăm prin urmare cu tot 
dinadinsul tuturor alegătorilor să meargă la alegerile comunale şi, cumpănindu-şi bine votul, să aleagă dintre 
candidaţi nu pe aceia ce nu li se prezentă cu alte titluri decât acela că stau la umbra bairacului liberal naţional din 
Strada Doamnii , ci pe aceia cari le prezentă garanții de capacitate şi onestitate administrativă. 

Maşina electorală a guvernului va fi pusă desigur în mişcare şi cu această ocazie; departamentele ministeriale, 
administrația domenelor , poliția, sub costumul de comedie al aşa renumitului comitet electoral, vor contribui cu 
toatele să facă a triumfa lista cârdăşiei . Credem însă că, în urma înființării nouălor taxe comunale cu care i-a 
supraîncărcat zilele acestea onor. primărie liberal națională , alegătorii vor părăsi nepăsarea de până acuma şi vor şti 


să reziste influenţei morale şi să-şi dea votul aşa cum cer adevăratele interese ale comunei. 


[21 iunie 1881] 


[„STATUA LUI ELIAD..."] 


Statua lui Eliad zace, dată uitării, în umbra zidurilor universităţii. Cu toate acestea e statua unui bărbat care, de 
la 1825 începând , a inaugurat atât reforma limbei literare de azi, pe care i-o datorim în mare parte lui, precum şi 
reforma socială. Ca literat şi politic, dacă n-a creat opere nemuritoare, desigur au fost promotorul cel mai arzător al 
tuturor mişcărilor generoase şi au avut, ca nealtul , o influență determinantă asupra caracterului culturei române. Ei 
bine, zace uitată statua lui, căci alte griji au patrioţii. Onor. republică a Ploieştilor invită la inaugurarea (cu profir) a 
statuei Libertăţii, ridicată pentru a atesta virtutea ploieştenilor în susținerea drepturilor cetăţeneşti, cu ocazia 
proclamării republicei de la 1869 — 70. 

Actul curios al invitării , care aduce aminte de căpăţinele de zahăr nemţesc pe care patrioţii promiteau să le 
taie pe atunci, [î]l lăsăm să urmeze întocmai. 

Monarhia ereditară cată să se fi bucurând de serbarea acelei zile nemuritoare în care soarele libertăţii, apărând 
în zona Ploieştilor, după mici divergențe de opinii cu casa telegrafului şi poştelor şi cu banii cutiilor bisericilor, au 
apus la Fetelei pe dată ce reacţiunea s-a ivit sub forma unei companii de dorobanţi. 

Le urăm virtuoşilor cetățeni chef mult, voie bună ş-o nouă ediţie a republicei. Fie sigură tinerimea ploieşteană 
ca, cu o nouă proclamare a acestei forme de guvernământ , vor ajunge directori de bănci, cămăraşi de saline, adiutanți 


regali , deputaţi etc. 


[21 iunie 1881] 


[„O CONVORBIRE...."] 


O convorbire pe care prinţul Bulgariei a avut - o cu corespondentul ziarului englez „Standard " dovedeşte că 
domnitorul țării vecine are un viu sentiment de căderile unui suveran, mai ales când generaţia asupra căreia guvernă 
e, din deosebite cauze, ignorantă şi coruptă. 

În adevăr ceea ce se 'ntîmplă dincolo de Dunăre ne aduce aminte de ceea ce se întâmpla la noi sub Vodă Cuza 


şi azi sub Carol îngăduitorul. Prinţul Bulgariei se plânge că în trei ani de zile a schimbat şapte ministerii, trei Camere 


şi a trebuit să refuze sancţiunea la o sumă de legi cu totul necuviincioase: desigur pensii reversibile şi alte lucruri 
asemenea. C-un adevărat dezgust vorbeşte prințul de oamenii politici cari-l încunjură şi, sincer mărturisind, [î]l 
înțelegem. Avem în partidul roşu o sumă de bulgari deasupra cărora răsare bunăoară mucenicul Simeon Mihălescu, 
deci oricine îşi poate închipui ce turpitudini cată să se petreacă într-o țară în care toată generația dominantă consistă 
din Mihăleşti. „De sus începând până la jandarmerie toţi sunt corupți; nu pot să destitui patru mii de oameni; cată să-i 
intimidez " zice principele. 

Cu toate deosebirile cari pot să existe între România, țară c-un trecut istoric aproape neîntrerupt, şi Bulgaria, 
care răsare acum după cinci sute de ani din adâncă servitute , există totuşi o sumă de asemănări cari 'şi au cauzele lor 
fireşti şi lesne de înţeles. Populaţiunea din oraşele Ţării Româneşti are trei origini deosebite: e sau de peste Olt, sau 
de dincolo de Carpaţi sau, în mare parte, de dincolo de Dunăre. Elementele de dincolo de Dunăre, atrase de prin 
timpul în care, în România, creştinii întregului Orient european găseau un adăpost pentru exercițiul liber al credinței 
şi pentru munca lor, au curs şi curg încă încoace, ba în secolul de față constituie, alăturea cu elementele autohtone, 


clasa de mijloc a ţării. 


Aceasta n-ar fi fost încă nimic. Ideea statului şi a unei solide organizări fiind vițiată de domnia vechilor şi 
noilor fanarioți, s-a putut în adevăr ca, într-o bună dimineaţă, o Carada ori două să compună până şi textul unei 
Constituţii , a unei legi organice fundamentale pentru uzul unei țări ca[vre ] nici era a lui Carada sau a lui C.A. 
Rosetti decât din pură întâmplare . Ar fi fi fost în orice caz mai bine dacă amândoi aceştia se năşteau tot acolo unde se 
născuseră şi părinții dumnealor. Imigraţiunea de peste Dunăre a avut ca rău moştenit defectele contractate sub o lungă 
robie: linguşirea sclavului şi obrăznicia parvenitului , cinismul şi malonestitatea . Toate astea se pot constata oarecum 
caz cu caz în țara noastră. Ce obraznic era „Românul" în opoziţie faţă cu pionul Prusiei şi cu agentul d-lui de 
Bismarck, ce baseţe şi câinească linguşire când redactorul „Republicei Române", ce apărea în Bruxela , apologistul 
lui Blanqui, declară că proclamarea regalității e încoronarea vieții sale de parvenit şi de şarlatan! 

E greu de-a guverna cu asemenea oameni cari seamănă mult mamelucilor din Tunis în adevăr ce autoritate 
poate să aibă un stat ai cărui demnitari înalți sunt nişte parveniţi, nişte oameni fără patrie hotărâtă , cari, întrebându-i , 
nu ştiu la ce popor să se numere? 

Închipuiască-şi cineva acum pe prinţul Bulgariei, care n-are absolut alte elemente cu cari să guverne de ceea 
ce avem noi în Mihăleşti, în Caradale, în C.A. Rosetti, şi spună daca un adânc despreţ nu trebuie să fi pătruns inima 
tânărului Domn de cîte ori vedea ideile sale cele mai generoase întâmpinând numai meschine interese personale, 
numai minciună, numai trădare? 

Îndealtmintrelea ne îndoim dacă principele Bulgariei va avea un succes acătării cu politica sa de indignare 
morală. Altfel consiliază Machiavelli pe Principele său să lucreze. Când oamenii din generaţia ta, zice autorul italian, 
sunt corupți, trebuie să te serveşti ca dânşii , să urli cu lupii. De aceea, în loc de-a-i depărta de la sine, prinţul ar trebui 
să 'nfiinţeze o decorație, de ex. „Leul Bulgariei", a cărui posesiune să fie împreunată c-o pensie reversibilă bunăoară. 
Această decorație s-o împartă la toţi patrioţii de meserie de dincolo de Dunăre şi să le dea pe mână ţara. 

Nu e vorba aci ca Bulgaria ori poporul să stea bine. 

E vorba ca, chiar în contra intereselor poporului bulgar, principele să se mănţie. Când mortalitatea poporului 
bulgar, stors de dări, va fi atât de mare ca a poporului românesc de ex., el va putea uşor să fie substituit prin alte 
elemente, prin evrei, prin germani ş.a.m.d. Astfel casa de Battenberg va rămânea domnitoare peste acelaşi teritoriu, 
indiferent fiind de cine e populat acesta. Această manieră de-a vedea o împărtăşeşte un vestit politic oriental, d. C.A. 
Rosetti: „Românul" său nu trebuie să fie neapărat român. La dovezile noastre că populaţia română scade în favorul 
înmulțirii repezi a străinilor în România ni se răspunde că, ca să fim drepți, am trebui să constatăm că populația în 
genere, fără deosebire de religie şi naţionalitate, se urcă. Ca să fim drepţi, cată să admitem că e indiferent cine se 
înmulţeşte şi cine moare. Tot maniera aceasta de-a vedea cată s-o admită şi principele Bulgariei, să se împace cu 
partidul radical de acolo şi să gospodărească cum se gospodăreşte la noi; rețeta e infailibilă . E adevărat că, sub un 
regim economic şi politic ca al nostru, bulgarii se vor duce pe apa Sâmbetei ; dar cine va sta, va fi dinastia 
domnitoare asupra aceluiaşi număr de chilometri patraţi, un fertil teren de colonizare pentru prisosul populațiilor din 


Apus. 


[22 — 23 iunie 1881] 


[„CU SAU FĂRĂ cvvânr...”] 


Cu sau fără cuvânt s-a vorbit atât de mult în ziarele noastre contra foastei admnistraţii a căilor ferate române, 
deşi, în decurs de atâţia ani de zile şi în timpi în cari acea administraţie avea de transportat câteva sute de mii de 


oştire rusească şi atâta material 


de război, nu s-a întâmplat decât un singur incident de o gravitate oarecare. De când însă funcțiile de la drumul de 
fier a devenit sinecure bine plătite pentru patrioţi ca d-alde Fălcoianu, Stătescu şi alții, ziarele române ca şi cele 
americane promit a avea o rubrică constantă de dezastre . Lucrul merge atât de departe încât , chiar atunci când 
directorul însuşi, d. Flăcoianu , călătoreşte spre a face cercetări asupra dezastrelor , trenul ucide oameni şi derailează . 

Astfel trebuie să meargă lucrurile în toate țările în cari activitatea publică a statului, toate serviciile ce acesta 
are a le aduce populațiunii se subordonează intereselor unei societăți anonime şi lacome de esploataţie, în loc de a se 
încredința la oameni competenți, cunoscători de exigenţele tecnice ale lucrării cu care se însărcinează. 

Roşii îndeplinesc prin aceasta două scopuri egal de meschine. Pe de o parte se 'n [ţolesc ] ei; fiecare din aceşti 
patrioți cari ieri sau n-aveau ce mânca sau duceau o existență lihnit [ă ] e azi milionar , pe de altă parte scopul lor 
principal este de a dovedi că, fiind ei incapabili de a administra căile ferate, românii în genere ar fi incapabili de 
lucrul acesta. 

Deşi avem ingineri cu studii tecnice escelente, de[şi] oameni tineri, cu pretenţii foarte modeste şi departe de a 
visa să joace rolul de oligarhi şi aristocrați politici, s-ar afla cu de prisos pentru a administra, corecți şi treji înainte de 
toate, căile ferate române, se pun în aceste posturi — cine? Săbiuţe politice, cârciocari de paragrafi de lege, 
universalişti şi gheşeftari, agenţi electorali, cioclovine de casa lui C.A. Rosetti şi Carada, slugi de ale partidului roşu, 
fără capacitate, fără cunoştinţe speciale, fără conştiinţă de datorie. 

Aceasta e cauza pentru care zicem că poporul românesc va ajunge într-o zi la starea de-a prefera pe străini 
acestei pături de plebe ignorantă şi lacomă , linguşitoare cu cei de sus, obraznică cu cei de jos, care, pretinzându-se a 
fi a ţării, se servă de acest unic pretext pentru a o spolia şi a-i insufla sceptica îndoială daca mai este capabilă de-a se 


administra singură. 


[24 iunie 1881] 


[„D. C.A. ROSETTI, ESCELENŢĂ ..."] 


D. C.A. Rosetti, escelenţă şi actual ministru de interne, comunică prefecților un proiect de lege pentru 
admisibilitatea şi înaintarea în funcțiunile administrative prezentat Senatului şi nevotat , pe care-l dă de normă pentru 
numirea de subprefecţi în zilele dualității bulgaro - bizantine C.A. Rosetti - warszawsky . 

După acest proiect de lege nu vor fi admişi în funcții administrative cei vinovați de falsificare, de sustragere de 
bani publici, de sustragere, ascundere şi desființare de acte publice, de spargere de sigiliu , furtişag , înşelăciune, abuz 
de încredere, mărturisire mincinoasă, atentat la bunele moravuri, mituire . 

Circulara trebuie înțeleasă în mod invers şi e un învățământ clasic, de care tocmai cată să ţină seamă 
Chiriţopolii şi Simuleştii în înţelesul lui ironic. Numai de asemenea oameni să se servească, de vreme ce mucenicul e 
director al ministerului şi rabinul ministru. 

Ceea ce e ciudat în acest proiect e că se admite ca cei recomandaţi să aibă titluri academice, bacalaureat sau ... 
şi patru clase primare chiar. Dar în caz de-a avea, ca celebrul Costinescu, numai patru clase primare, le trebuie stagiu 
pentru a înainta. Ştim noi unde ar trebui să-şi facă stagiul şi d. C.A. Rosetti şi onor. Simeon. Acolo unde l-a făcut tot 
o escelență roşie, fost coleg al d-lui Brătianu în timpul ministeriului lor întâi . Dar n-a sosit se vede încă timpul 


regulării situaţiei pe calea aceasta. 


[24 iunie 1881] 


[„«LIBERALUL» DIN IAŞI..."] 


„Liberalul" din Iaşi, cu care îndealtmintrelea nu mai polemizăm , revine cu calomnia absurdă că vreo câţiva 
boieri s-ar fi învoit odinioară cu bancherii de acolo ca, pentru suma de 30000 franci, „Timpul" să susţie cu foc şi cu 
pară pe izraeliţi şi că din această sumă foaia noastră ar fi primit 10 000 franci. 

Această calomnie ziarul evreiesc „ştafeta " ne-o adusese câteva zile înaintea alegerii răposatului Epureanu ca 
preşedinte al cubului conservator. Amenințasem cu darea în judecată, e prea adevărat; dar răposatul ne-a făcut a 
dezista de la aceasta, arătându-ne cu toată evidenţa bătaia de joc la care ne-am expune . Patronul „ştafetei " era pe- 
atunci d. Herşcu Goldner, om ce fusese închis la Golia pentru sminteală, lucru de care ni s-a dat negru pe alb mai 
multe dovezi pe cari nu le cunoscuserăm . Am văzut pe d. Herşcu fotografiat cu puşca în mână ochind în văzduh 
asupra d-rului Tausig, medicul primar de la Golia ; epistole scrise cu cerneală roşie tot de patronul „Liberalului " 
actual, prin cari declară că voieşte să bea sângele lui Tausig şi altele asemenea. 

Închipuiască-și cineva daca noi, luând la serios calomniile „ştafetei " şi dând firma Goldner în judecată, nu ne- 
am fi espus la ridicol! Fotografii , scrisori, necontestabila deţinere la casa de nebuni a autorului acelei calomnii ne-a 
dispensat de la orice urmare a cărei necuviinţă ar fi purtat-o nu nebunul, ci cel ce s-ar fi pus cu nebunul. A intenta 
însă procese balamucului nu avem nici gust, nici vreme. 

„Liberalul" reîmprospătează calomnia. Nu putem spune altceva decât că „Liberalul” minte pur şi simplu. 
Nicicând redacţia ziarului noastru n-au autorizat pe cineva de-a promite în numele ei vreo concesie în cestiunea 
izraelită şi nici izraeliţii înşişi n-au crezut vreodată că, din parte-ne, ar fi cu putință, o asemenea atitudine. Se susţine, 
lucru pe care nici [î]l ştim, nici avem a ţinea seamă de el, că acum patru cinci ani, când cestiunea izraelită nici nu era 
la ordinea zilei, se aflau, alături cu membrii partidului conservator din laşi, ce se cotizau pentru susţinerea 
„Timpului”, şi vro două - trei nume de bancheri, subscrise nu din consideraţii politice, ci din cauza legămintelor 
personale ori de afaceri cu unii proprietari mari din Moldova. Dar chiar această împrejurare, necunoscută nouă şi 
anterioară cestiunii izraelite, nu ni s-au impus nicicând şi din nici o parte ca o împrejurare de care am avea a ţinea 
seamă în atitudinea politică a foii noastre în genere sau în deosebi în cea observată față cu modificarea art. 7. 
Niciunul din bancherii anonimi ai „ştafetei " nu va cuteza să afirme un asemenea neadevăr. 

Din parte-ne suntem tot atât de puţin în drept de-a scruta cauzele pentru cari cineva contribuie la susținerea 
unei întreprinderi ziaristice pe cât de puțin am putea şti, în orice caz individual, pentru ce cineva se abonează la 


„Timpul" sau la ori[ce] alt ziar. 


[26 iunie 1881] 


[„ÎN VEDEREA ALEGERILOR ..."] 


În vederea alegerilor a doi deputaţi pentru Iaşi în locul celor intraţi în funcţii se mişcă vro câţiva indivizi puţin 
cunoscuţi pentru a forma un partid roşu în capitala Moldovei. 

Se ştie că acest partid roşu e creaţiunea subvenţiei administrată d-lui Guţă Panu prin fostul ministru socialist al 
instrucției, d. V. Conta. De atunci d. V. Conta a devenit membru la Casaţie, d. Guţă Panu a fost pomăzuit , prin 
virtuoasele mâni ale d-lor C.A. Rosetti - warszawsky , secretar general al Ministeriului de Interne. 

E adevărat că publicul mare nu e 'n poziţie a cunoaşte personajele politice improvizate în partid roşu în laşi. D. 


V. Ghiorghian , unul din ele, fiul unui preot din Botoşani, 


şi-a început cariera politică prin a fi fracţionist . Numit, pentru nefericirea sa, agent diplomatic al României la Roma, 
i-a intrat de-atunci gărgăunii mărimii şi a repedei îmbogăţiri în cap şi a devenit direct ciracul lui Herşcu Goldner şi 
apărător privilegiat al izraeliţilor, iar indirect cirac al d-lui C.A. Rosetti, afiliatul Alianţei izraelite şi al tuturor 
Internaţionalelor din lume. 

D. Guţă Panu are în trecutul său lucruri şi mai caracteristice. A primit, sub ministrul Maiorescu, un stipendiu 
de stat pentru a se ocupa în străinătate cu studii istorice şi filologice, D-sa însă, în loc de-a învăţa lucrurile pentru cari 
fusese trimis, crede de cuviinţă a învăţa dreptul în Belgia, ca şi când statul ar fi având nevoie de un advocat mai mult 
sau de înaintarea personală a d-lui Guţă Panu. Prin această frustrare a statului c-un stipendiu destul de însemnat d. 


Guţă Panu e în poziția de-a face politică lucrativă şi ... devine roşu. De-atunci înainte viaţa sa, ca şi a d-lui Conta, e 


un şir de acte vrednice de bănuială față cu prietenii săi politici de mai nainte. Ca prim procuror la tribunal d. Panu 
executa rolul de poliţie secretă a guvernului asupra conştiinţei şi convingerilor magistraţilor, cari se 'nţelege priveau 
cu ochi foarte răi această speție de magistrat între ei. E evident deci că alături cu Warszawsky, mare cordon al 
ordinului Sfintei Cânepe , d. Guţă Panu nu poate avea decât un viitor strălucit. 

Modul de-a face politică a acestor d-ni e în adevăr ciudat şi merită atenţie. 

Se face de ex. o petiție către guvern ţinută în termeni echivoci şi capabili de-a li se da o dublă esplicare. 
Această suplică se colportează printre cetăţeni, spunându-li-se că e în contra guvernului. Cetăţenii liniștiți iscălesc , 
încrezându-se în vorbele colportorilor , şi a doua zi se pomenesc că suplica se publică în organul roşu cu semnăturile 
cetăţenilor, dar c-o introducere cu totul în alt senz decât acela pe care i-l dădeau ei. Şi astfel oameni buni nevinovați 
sunt pecetluiți ca aderenți ai guvernului. Oamenii protestează, aleargă la toate ziarele spre a-şi retrage iscălitura , 
declarând c-au fost amăgiţi, dar nu le ajută nimic. Suplica s-a espedat deja marelui rabin C.A. Rosetti, care le şi 
mulţumeşte ca unor „oameni rămaşi de la 1848" şi veterani în lupta pentru buget. Degeaba lumea se zvârcoleşte , 
arătând că la 1848 nici nu era născută, că, de când e, n-a avut a face nici în clin nici în mânecă cu roşii şi se ştie 
nevinovată de conivență or complicitate cu birourile de împământenire , că-i e silă de onoarea problematică de a fi 
priviţi de concetăţenii lor ca spioni ai guvernului central sau ca agenți electorali ai lui Warszawsky! 

Toate sunt în zadar. Suplica măsluită se publică în „Românul" şi vorbe oncțioase de gratitudine curg asupra 
nefericiţilor subscriitori , cari se zbat ca creştinii cărora ai vrea să le aplici circumeiziunea cu de-a sila. 

Şi cu astfel de panglicării cred d-lor a forma partid roşu în Moldova. 

Ne mai rămâne a descrie pe un colportor al acelei jalbe din Iaşi, pe d. Verusi. Acel domn se pretindea odinioară 
pictor şi primăria din laşi, naivă şi de bună credință, [î]l însărcinează a zugrăvi biserica de la cimitirul 
Eternitatea. „,Văruiţi biserica ca s-o zugrăvesc", zise lucrătorilor. „Zugrăveşte d-ta ş-om vărui-o noi mai pe urmă", 
răspunseră lucrătorii râzând . 

Zugrăvelile acelei biserici erau un adevărat scandal. Greşite ca desemn, imposibile ca colorit , reprezentând în 
chipurile sfinte o breaslă uşoară de femei din Iaşi, mitropolitul a refuzat mult timp s-o sfințească. Dar ceea ce are haz 
e cronografia tablourilor sale. 

A zugrăvit într-un rând „o fată lângă izvor" şi n-a putut-o vinde. Vine serbarea lui Grigorie Ghica, cel 
decapitat pentru opunerea la cesiunea Bucovinei. Repede donița de apă se preface în stâncă c-o pajură austriacă, se 
pun lanţuri la mânile chipului şi tabloul reprezintă „Bucovina răpită de austriaci". Dar tot nu se vinde. Vine cesiunea 
Basarabiei. Repede codrul din fund se preface în Marea Neagră, pajura austriacă în rusească, izvorul în stâncă în 
mijlocul mării şi tabloul reprezintă „cedarea Basarabei ". 

În această din urmă metamorfoză s-a propus Camerei c-a s-o cumpere, dar n-a cumpărat-o. Aşteptăm învierea 
morților şi vânzarea de veci sub altă formă; c-un fes în cap şi cu fustanelă ar putea reprezenta Epirul. 

Şi-o găsi ea un stăpân vrodată. 

Convins în sfârşit că n-are talent, onor. d. Verussi s-a lăsat de pictură şi s-a pus pe o meserie mult mai 
lucrativă, politica. Azi e agent electoral al guvernului în laşi şi ocupă câteva funcții bine salariate . E de prisos a 


adăoga că nici d. Verussi, nici d. Ghior - 


ghian nu sunt ieşeni şi că e foarte ciudat a vedea improvizându-se acolo un partid compus din oameni pripăşiți în 
capitala Moldovei pentru a-şi face treburile . 

Astfel în judeţe în cari firma Brătianu warszawsky nu are deloc aderenţi aceştia se inventează, se improvizează 
din oameni pripăşiți , se scot din pământ , din iarbă verde. Nu ştim daca cetăţenii ieşeni , fie liberali, fie conservatori, 
ar fi în stare a-şi hărăzi încrederea lor unor parveniţi cari se servă de amăgire pentru ca, pe sub mână , să dea comuna 
şi județul pe mânile adevăratului partid roşu ce se va forma în Moldova din noii cetăţeni circumcişi . 

Dar ceea ce ştim e că aceste colonii de cîte 2 — 3 roşii, comandaţi de guvernul central prin Moldova ca să se 
puiască ca viermii în carne putredă, ne aduc aminte de o stare de lucruri analogă din anticitate. 


Un învăţat german, dr. Reinisch , în cercetările sale asupra Egipetului spune că 


acum 3700 ani, cultura acestei țări a avut o tranziţie spre corupție, demoralizare şi desfrânare . Cea dintâi cauză a 
corupției erau numeroşii negustori semiţi : fenicieni , arabi, evrei, cari se aşezaseră în Egipet şi au zguduit conştiinţa de drept 
şi stricta ordine a poporului prin uzanţele lor de afaceri şi prin vînătoarea de câştig . Întâi s-au demoralizat servii şi sclavii, 
apoi veni un regim al metreselor , căci cei mari cumpărau sclave siriene şi etiopiene , le încărcau cu bogății şi-şi neglijau 
soțiile proprii. Pofta desfrânată de câştigare de averi, o nemărginită goană de plăceri a adus o deplină răsturnare a 
raporturilor sociale. Familii celebre se ruinară şi sărăciră , iar în locul lor se iviră parveniți fără ruşine. Oameni ce nu 


avuse[se]ră nimic ajunseră să posedeze bogății, palate, grădini, sclavi şi comori, se îmbulziră în toate sferele şi câştigară până 


şi intrarea la Curte. Cine simţea în sine instictul irezistibil de-a fura, dar vrea să practice acest instinct în mod cuviincios, n-avea 
decât să meargă la percepţie , să-şi ia patent de hoț şi să se înscrie în breasla pungaşilor . Aceştia aveau un staroste, la care se 
depuneau toate lucrurile furate în Egipetul întreg şi cine voia să reintre în posesiunea lucrurilor sale mergea la staroste, care-i 
restituia lucrurile după ce plătea o provizie pentru hoț . Ba regele Rampsinit însuşi dete mâna fiicei lui iubite celui mai mare 
hoț din țară care ducea de nas şi poliția publică şi cea secretă şi, deşi în Egipet nu erau juraţi, scăpase de condamnare şi era 


recunoscut ca omul cel mai cu minte din ţară. Atât de jos căzu Egipetul, acest străvechi leagăn al culturii, care prin hărnicie şi 


muncă ajunsese la cea mai mare înflorire. 


Câştigul fără muncă intelectuală sau fizică, fără administrarea unui capital moştenit, e un furt făcut în condiții 
cuviincioase . Breasla a cărei meserie e a îmbla după asemenea câştiguri e breasla roşie. Semiţii contraccii asemenea 
nu lipsesc, iar starostele breslei e ministru de interne şi reversibil. D-rul Reinisch ar putea să facă cercetări 


egiptiologice şi în România sub Rampsinit Îngăduitorul. 


[27 iunie 1881] 


[„„DE UN TIMP ÎNCOACE..."] 


De un timp încoace accident după accident se repetează pe liniile căilor noastre ferate. 

Ciocnirile de trenuri între Hanu conachi şi Iveşti, între şerbeşti şi Preval , între Turnu - severin şi Palota , 
scăparea vagoanelor de la Prunişor şi izbirea lor cu un alt tren sunt tot accidente însemnate, cari au avut consecinţe 
regretabile , cu oameni morţi şi răniți. Lăsând dar la o parte celelalte accidente multe, de cari lumea de din afară de 
direcţie nici nu mai poate afla ceva, chiar numai accidentele enumerate ar trebui să deştepte opinia publică şi să se 
întrebe care este cauza lor. 

N-am voi, mai cu deosebire, ca aceste accidente să fie exploatate de străini şi să arate cu degetul asupra-le 
zicând : „iată cum administrează românii căile ferate; [îlţi pun viaţa în pericol", şi vorbind astfel să poată avea şi 
cuvinte în parte-le pentru a discredita liniile ferate române. 

Aceste motive şi sincera dorinţă de a se îndrepta lucrurile şi de a se pune pe-o cale bună ne îndeamnă a arăta 
cari sunt după noi cauzele şi relele ce bântuiesc administraţia căilor ferate şi a indica întrucâtva şi mijloacele de 


îndreptarea lor. 


Vom espune dar aceste cauze fără de nici o consideraţie, fără intenţia de-a atinge pe cineva şi cu singurul scop 
de a se dezveli răul şi a face posibilă remediarea lui. 

Prima cauză a accidentelor şi cea mai principală, din care izvorăsc toate relele, este că s-a introdus şi în 
administraţia căilor ferate acel nenorocit sistem ce bântuie întreaga administraţie a ţării, sistemul favorurilor , fie 
aceste pentru considerație de partid politic, fie de rudenii sau nepotism, fie de amiciţie sau hatâr sau alte consideraţii 
de orişice natură ar fi. 

Acest sistem cu vederi strâmte şi neprevăzătoare a făcut ca, chiar la numirea direcţiunei princiare, sau regale, 
după cum se numeşte ea azi, să domineze numai spiritul de partid, ca la numirile de amploiaţi ce face această 
direcţiune să se aibă în vedere mai mult alte considerații decât folosul şi meritul pentru serviciu ce un impiegat poate 
să aibă. 

Consecințele acestui sistem se văd şi, daca nu se vor lua serioase măsuri de îndreptare, ele se vor arăta şi mai 
mult, se vor încurca lucrurile încât nu se va mai şti ce trebuie a se face şi, după ce se vor întâmpla chiar catastrofe , 
cari daca nu s-au întâmplat pân' acum se poate mulțumi numai norocului, se va ajunge la disperare şi cine ştie la ce 
intervenţii şi măsuri cu totul contrarii interesului țării, contrarii interesului neamului românesc. 

Credem dar a ne face o datorie de conştiinţă constatând că e necesar de a preveni o catastrofă la căile noastre 
ferate şi de-a scuti țara de a asista la vreo pompă funebră a voiajorilor vreunui întreg tren. 

Iată dar mijloacele de remediu ce le credem necesarii : 

Cel dendâi remediu e negativ, dar de-o estremă importanță. Trebuie revocată direcția actuală, compusă din 
politiciani, din săbiuţe vânătoare de diurne şi din advocați. 

Motivul revocării e incapacitatea dovedită în toate. 


Direcțiunea căilor ferate, daca e posibil a tuturor căilor ferate ale statului, ar trebui constituită după 


următoarele principii: 

E practic, pentru ca să existe unitate de voinţă şi acțiune, ca în capul administraţiei căilor ferate să fie o singură 
persoană, care se poate alege dintre bărbaţii ce au dovedit o capacitate deosebită de administrare. Mersul unui 
serviciu atârnă mult de autoritatea ce-o inspiră un bărbat cu judecată rece şi incisivă , cu vederi clare, cu caracter just 
şi onest, care nu se lasă nici ademenit de zâmbetele protectoare ale oamenilor zilei, nici înfricoşat de un cuvânt al lor 
de intimidare . Ales fără nici o privire la convingerile sale politice, el cată să întrunească în sine încrederea țării 
întregi. El poate fi şi un om tecnic, dar exigenţele de pură administrație fiind pentru acest post mult mai numeroase 
decât cele ale amănunţimilor tecnice, un bun şi rigid administrator e de preferat. 

Capul administraţiei căilor ferate cată să fie cu totul independent de ministeriu şi de curenturile politicei 
militante. Fie acum ales pe viaţă de Corpurile legiuitoare, după propunerea Consiliului de Miniştri şi cu aprobarea 
regelui, fie alte garanții de autoritate, destul că trebuie să fie inamovibil şi să nu se poată revoca decât în condițiunile 
în cari se revoacă personalul inamovibil . Neatârnat cu totul şi de ministeriu şi de Corpurile legiuitoare în privința 
administraţiei, i se poate atenua răspunderea prin delegarea unui consiliu de supravegheare, compus din membri ai 
corpurilor legiuitoare, din prezidentul Curţii de Compturi, din prezidentul Curţii de Casaţie; consiliu care, putând cere 
seamă de gestiunea direcţiunii şi putând fi consultat la fixarea bugetului, ar fi o garanție mai mult în fața ţării despre 
buna întrebuințare a banului public. Faţă cu ministeriul însă poziţia directorului trebuie să fie analogă cu aceea a 
oricărui director particular de drum de fier. 

Dator a ţinea seamă de interesele generale ale statului sau ale publicului în ceea ce priveşte tarifele , mersurile 
trenurilor de persoane şi alte interese generale, daca un om înțelept va fi numit cap al administraţiei nici nu e cu 
putință ca să se nască vreodată un conflict între stat şi direcție. 

Rămâne o singură chestiune de rezolvat: supraveghearea siguranţei publice pe drumurile de fier. 

lată cum ar fi mai bine să se rezolve această cestiune: 

Îngrijirea de siguranța publică şi supravegherea ei pe drumurile de fier să se lase în seama directorului sau 
administraţiunii căilor ferate, fiind ţinute toate celelalte organe ale statului să-i dea ajutor în caz de necesitate. 

Administrațiunea să fie şi responsabilă înaintea legei, iar pentru a se putea constata cu siguranță pe cine 


incumbă responsabilitatea la vreun caz de accident, să se institu - 


iască un consiliu de trei bărbaţi experți în ale administraţiei drumului de fier, cari cunosc mersul serviciului şi 
detaliurile lui, cari să asiste pe organele justiţiei în cercetările lor, în cazuri de accidente, şi să le dea explicaţiuni . 
Aceşti experți să fie organe ale statului, independente de direcţie, să fie bărbaţi cari cunosc şi au servit în exploatarea 
căilor ferate. Să funcționeze numai ca consultatori ai membrilor justiției spre a le explica cum se petrec lucrurile, spre 
a le face posibilă descoperirea adevărului. 

Măsura cea dendâi ce ar trebui să ia directorul ce s-ar pune în capul administrației ar fi să organizeze serviciul, 
căci ni se pare că, prin organizaţia ce s-a făcut de direcția princiară, serviciile au fost dezorganizate cu desăvârşire . 
Probă sunt accidentele. 

Pentru a putea organiza şi pentru a înlesni organizarea, să se consulteze vreun bărbat din Europa ce e distins în 
administraţia de căi ferate, cum e baronul M.M. Weber, cum e Nordling sau altul, care au avut asemenea misiuni în 
state mai înaintate, cum a fost în Prusia şi în Austria. 

Să-l consulteze , să-l aibă alăturea ca un sfătuitor , iar nu ca un funcționar. 

Directorul să-şi întocmească în administrație un consiliu din tot ce este mai bun din funcționarii şi bărbaţii 
tecnici de drum de fier din tară; să caute mai cu seamă să cunoască pe fiecare în parte după meritul lucrului şi al 
valoarei ce produce în serviciu, iar nu după alte consideraţii; să pună pe fiecare la locul său şi singura consideraţie 
care să-l conducă să fie interesul serviciului. 

A se face astfel este supremul timp, deoarece la căile ferate nu se pune în joc numai averea ci şi viața 


publicului. 


[28 iunie 1881] 


[„«ROMANUL» MUSTRĂ OPOZIȚIUNEA. ..."] 


„Românul" mustră opoziţiunea şi pe noi în parte fiindcă am luat în râs circulara d-lui ministru de interne 


relativă la legea de înaintare şi admisibilitate în funcțiunile administrative. Aci ne-am adus aminte de povaţa lui 
Beaumarchais . Ne-am grăbit să râdem ca să nu plângem . Pretenţia „„Românului” de-a fi discutat serios o 
administraţiune în capul căreia se găseşte Simeon Mihălescu şi a cărei flori sunt cunoscute sub numele de Simuleşti , 
Chiriţeşti , Obedeni , Poteci etc. este din toate cutezanțele organului guvernamental cea mai cinică şi cea mai 
îndrăzneață. Sunt şase ani de când cu regimul brătienesc . Nici inexperiența , nici buna credință nu mai pot fi invocate 
ca scuze pentru a menţine o astfel de stare de lucruri. 

Denunţările au fost atât de numeroase, atât de precise, încât chiar d. I. Brătianu a crezut un moment că trebuie 
să se despărțească de un Simeon Mihălescu şi l-a dat în păstrare d-lui D. Ghica până la venirea unor timpi mai buni. 

Aceste timpuri au sosit. Trebuia în adevăr grosimea de obraz a d-lui C.A. Rosetti spre a pune iarăşi în capul 
administraţiunii țării pe un om care în alte țări ar face cea mai distinsă podoabă a unui stabiliment penitenciar . 
Scrisorile lui Warszawsky autentice, legalizate şi chiar fotografiate , pentru orice om cu bun simţ şi cu bună credință , 
n-au lăsat o umbră de îndoială asupra culpabilității acestui stâlp al ortalei . 

Un partid nu poate fi totdeuna făcut responsabil de o crimă a unuia din partizanii săi. 

Însă când , în fața evidenţei , în loc de a tăia un membru cangrenat , acel partid se scoală întreg pentru apărarea 
vinovatului , când îndrăzneala apologiştilor creşte cu mărimea crimelor , atunci ţara nu poate privi decât cu scârbă o 
asemenea adunătură. 

Numai partid nu se mai poate numi, ci bandă de scelerați care desfide morala, se foloseşte de piroteala națiunii 
şi de nemaipomenita indiferență morală acelui care ar avea drept sfântă datorie a ocroti pe cei slabi şi a înfricoşa pe 


cei răi. 


Simeon Mihălescu, în pisma opiniunii care l-a acuzat cu atâta temei, a fost încărcat cu onoruri, mai cu seamă 
de când era să fie înecat în infamii . I s-a făcut un simulacru de instrucțiune fără a fi suspendat un moment din capul 
celui mai important directorat (sau mai bine zis minister, căci sub acest regim dânsul a fost adevăratul ministru de 
interne). Nenorociţii tineri însărcinaţi cu această instrucțiune erau pe fiecare zi ameninţaţi în termeni puţin deghizați 
în „Românul". Ei păreau înaintea lui Mihălescu acuzaţi, dânsul ; judecătorul. Şi într-adevăr de dânsul atârna cariera şi 
poate pâinea lor. După această spălătură juridică Mihălescu voi să aibă şi un certificat de la onorabilii săi colegi. Un 
Pişca,, hoţul cunoscut de păduri din Teleorman , se însărcină cu murdara treabă de a-l curăţi în Senat. Un raport de 
cumătru citit înaintea unor slugi guvernamentale fu de ajuns. De atunci criminalului, spălat de complicii săi, nu i s-a 
mai cruțat nici o onoare. Pe rând senator, comandor al Stelei României, director la Eforia spitalelor, director la 
Ministerul de Interne, înfruntă opinia publică speriată, se bucură de bani adunaţi din sudoarea şi sângele nenorociţilor 
pe care i-a trecut în Bulgaria în toiul iernei ca pe nişte vite de jug, şi acest exemplu strălucit de imoralitate 
nepedepsită şi triumfătoare corupe mai mult junimea unei naţiuni decât tot ce cineva şi-ar putea închipui. Dar cei care 
tolerează asemenea lucruri? Ce nume merită? Ce cauză-i îndeamnă? Slăbiciune? Incapacitate? Indiferenţă? Egoism? 
Complicitate? Să tragem vălul asupra acestor turpitudini! Ceea ce însă pune vârful acestor fapte este că criminalii 
prinşi cu mâna în sac nu se mulțumesc de a se bucura în pace de fructul faptelor lor, de a-şi lua regulat cupoanele de 
la cauzele publice, de a-şi atârna de gât stelele şi coroanele, de a parada la mesele şi la balurile de la palat, de-a fi 
puternici şi bogați, de-a fi stăpânii ţării şi favoriţii regimului. Nu, toate acestea nu le ajung. în loc de a se face uitaţi şi 
de a uita, mai ies în vileag şi în gura mare înjură pe oamenii cinstiți. 


A! asta este prea mult, domnilor de la „Românul"! 


[1 iulie 1881] 


[„„«L"EUROPE DIPLOMATIQUE» PRIMEȘŞTE..."] 


„L'Europe diplomatique" primeşte din Petersburg amănunte atât de interesante asupra crizei din Bulgaria încât 
cititorul căruia i le comunicăm va vedea numaidecât cum cauze analoge produc efecte analoge şi cum Mihăleştii şi 
Caradalele bulgare nu sunt întru nimic superioare sau inferioare Caradalelor noastre bunăoară. Aceeaşi vânătoare de 
funcții şi câştig , aceeaşi pretextare a patriei şi libertăţii pentru interese personale, aceeaşi mizerie care vine fatal la un 
popor ce-şi începe viaţa prin instituții improvizate de dinafară, sau de străini, sau de uliţă, şi care n-a cunoscut că 
orice progres adevărat nu poate fi decât istoric, decât în legătură cu trecutul. Şi acolo existente catilinare izbutiseră a 


pune mâna pe stat şi a face muşama şi Parlament, şi ţară, şi Domn, pentru a domni ei singuri, încunjuraţi de Serurii şi 


Pătărlăgenii respectivi. 
Dar să lăsăm să urmeze darea de seamă a foii franceze, căci termenii de comparaţie între noi şi cei de peste 
Dunăre se prezintă prea cu lesniciune pentru ca s-avem nevoie de lungi comentarii. 


lată ce zice corespondenţa. 


Nu vă e necunoscut desigur că, daca există vro ţară în Europa în care practica şi funcționarea sistemului parlamentar să 
fie grele, aceasta e Principatul în cestiune, care, fără clasă aristocratică, ca toate ţările slave, şi fără clasă burgeză, n-are nici unul 
din elementele necesare unui asemenea regim, în urma lungei aserviri , sub opresiunea otomană. Cu toate acestea Bulgaria a 
fost înzestrată cu una din cele mai liberale constituţii, c-un parlament, c-un principe ereditar. Lipsind oamenii necesari pentru a 
împlini funcțiunile de deputaţi, de bărbaţi politici şi de miniştri, s-au primit toți bulgarii c-o instrucţie oarecare, risipiţi pe ici-colo, 
mai în Turcia, mai în Austria, mai în Rusia (mai în România), unii ca profesori de şcoală, alții ca medici, alții Studiind încă, sau 


abia părăsind Universitatea din Moscova; toți au alergat în momentul eliberării ţării lor, ştiind de mai nainte că vor 


fi primiţi fără dificultate şi, alegere fiind imposibilă, le va fi lesne de-a ajunge în curând personaje mari. În numărul 
acestora sunt câțiva destul de inteligenți. 

Astfel e Zancov , fost uniat devenit ministru al afacerilor străine; astfel Karavelov , vechi student derailiat şi 
declasat al Universităţii din Moscova, compromis în mai multe afaceri şi care are a datori generalului Ignatief c-a 
putut intra şi rămânea în Bulgaria. Şefi inteligenți, lacomi de putere, ambiţioşi, mişcându-se într-un mediu social 
moale, facil, nu prea luminat, aceşti câțva oameni — douăzeci de toți poate — au parvenit repede a fi aleşi membri 
ai Adunării Naţionale, apoi deputați şi, odată aleşi, au ajuns să domineze Camera şi, dominând-o , să fie numiţi 
miniştri. Cât despre oarecari cunoştinţe câştigate , de experienţă politică, de vederi largi, favorabile intereselor țării, 
nu trebuie să le cauţi la ei, mari palavragii , crezându-se deja oratori şi oameni de stat, alături c-un prinț tânăr , 
puţin experimentat , care caută a i se ierta originea străină, nu le-a fost greu, mai cu seamă după ce guvernul rusesc, 
adoptând o politică, de abţinere , nu s-a mai amestecat în afacerile dinlăuntru ale Bulgariei, de-a pune şi țară, şi 
Cameră, şi prinț deoparte şi de a guverna şi domni în numele lor propriu. 

Constituţia bulgară, elaborată de cătră Comitetul radical ruso - slav al acelui timp, era deja destul de 
înaintată; remaniată de cătră ei, ea nu mai e constituția unui stat constituțional monarhic, ci aceea a unei republice 
democratice. Într-o ţară în care fiece cetățean are conştiinţa drepturilor şi aptitudinea exerciţiului lor o asemenea 
constituție mai poate funcţiona; dar acolo unde masa naţiunii, adecă alegătorii, sunt într-o stare destul de primitivă, 
ea nu e mai mult decât un mijloc dat ambiţioşilor inteligenţi de-a guverna despotic țara sub masca libertăţii. 

Ceea ce s-a făcut şi ceea ce au şi devenit Zancov , Karavelov şi consorții. Demult raporturile agentului 
diplomatic şi ale consulilor ruşi au arătat că situația devenea din zi în zi mai imposibilă pentru prinț, mai 
primejdioasă pentru ţară. Dar guvernul imperial, temându-se mai cu seamă de interpretarea defavorabilă ce s-ar da 
în străinătate unei ingerenţe , era hotărit a nu interveni. 

Când însă, sfătuit din Viena ori din Berlin, prinţul se hotărâ de-a face apel la tară, precum şi avea dreptul, aţi 
văzut cum aceşti d-ni au început să strige în contra violării Constituţiei. Pentru a striga şi a face atâta gălăgie aveau 
cele mai temeinice cuvinte din lume: pentru că din momentul ce-şi pierdeau funcțiunile deveneau nişte caraghioşi 
precum fuseseră din capul locului. Oamenii de stat consumaţi ai Angliei, Franţei, Germaniei părăsesc puterea cu 
dignitate , fără supărare şi uneori cu plăcere chiar, dar pentru nişte bieţi golani , fără para frântă , cărora le dăduse 
D-zeu ceea ce nici visase, a părăsi de azi până mâine puterea înseamnă a cădea din bielşug şi din plăceri la nevoi şi 
jenă . E aspru şi nu se primeşte fără luptă şi fără strigăt. 

Aceşti Zancov , Karavelov şi compania au strigat deci atât de tare încât strigătele lor au trebuit s-ajungă 
până la Paris. Ei au luptat şi, trebuie s-o mărturisim, au luptat cu dibăcie. Ştiind câtă influență are Rusia şi 
împăratul ei asupra maselor bulgare, au combinat o întreagă acţiune pentru a face să se crează că Rusia, guvern şi 
nație, era cu ei şi în contra prinţului, care nu făcea în toate acestea decât să fie agentul docil al Austriei şi al 
Germaniei. Cine nu cunoaşte țările slave nu-şi poate închipui ce urmări are acuzarea de a fi german. În combinaţia 
această au atras pe corepondentul bulgar al ziarului „„Golos”", care s-a pus să publice telegramele cele mai violente 
contra prințului Alexandru. Telegramele acestea, fiind publicate şi nedezmințindu-se de guvern, ei au declarat în 
toate adresele lor către alegători că guvernul rusesc e cu ei şi contra prințului Alexandru. Era urgent de a face să 
înceteze o asemenea stare de lucruri, care, prelungindu-se, putea să devină primejdioasă. 

Poporul bulgar, amăgit asupra adevăratelor sentimente ale guvernului rusesc, putea în adevăr să cază de 
bună credință în cursa întinsă de Zancov , Karavelov şi compania şi atunci criza ar fi devenit şi mai acută prin 
plecarea prinţului, primejdie gravă pe care tocmai cabinetul rusesc voia s-o previe , sfătuindu-se în privirea aceasta 
cu celelalte cabinete. 

Acesta e deci adevăratul scop al aparițiunii în foaia oficială a răspunsului telegrafic făcut de contele Ignatief 


d-lui Zancov . Telegraful ne-a comunicat deja acest răspuns. lată comunicatul care-l precedează şi care, în felul lui, 
e şi mai important încă: 

„În lupta încinsă acum între partizi în Bulgaria acestea se silesc de-a obține de la guvernul rusesc un cuvânt 
de aprobaţiune care să le servească de mijloc de-a atinge simpatiile alegătorilor. Cu scopul acesta partidul liberal a 
trimis o telegramă contelui Ignatief, ministru de interne, căruia bulgarii s-au obicinuit a i se adresa demult încă şi în 
alte împrejurări. Prin acea telegramă i se cere de-a stărui pe lângă împăratul pentru a obține graţioasa protecţie a 
M. Sale. Adiutantul general, conte Ienatief, a răspuns prin telegrama următoare care se publică aci, pentru a risipi 
interpretările discordante sau premeditate ce s-au dat de cătră presă relaţiunilor guvernului rus în afacerile 


dinlăuntru ale Bulgariei." 


[2 iulie 1881] 


[„„CE GENI MATEMATICE ..." ] 


Ce genii matematice mai sunt şi la „Românul"! Faţă cu fenomenul constant al decreşterii populațiunii române, 
în toată ţara şi în Moldova îndeosebi, foaia guvernamentală ne arată triumfând că, sub guvernul liberal, media 
mortalităţii în laşi e mai mică şi că populaţia a pierdut cu 236 de români mai puţin în aceşti din urmă cinci ani. 

Se înțelege că această medie cată să scază de vreme ce totalul populaţiei merge scăzând . Când nu vor mai fi 


decât o sută de români în laşi va fi meritul d-lui C.A. Rosetti 


ca n-au murit o mie? N-ar fi avut de unde muri o mie, de vreme ce toţi, bob numărat, ar fi fost o sută. Cu statistică a 
la Nastratin Hogea „Românul" poate ajunge departe. Când nu va mai fi nici un român în laşi va fi un merit al 
guvernului liberal că nu va muri nici unul şi se va constata că sub guvernul conservator a murit atâtea mii, iar sub cel 


liberal nu mai moare nimenea, căci nu mai e nimenea. 


[2 iulie 1881] 


[„ARE HAZ «ROMÂNUL» CU LECŢIILE ..."] 


Are haz „Românul" cu lecţiile de cuviință şi seriozitate pe cari le dă presei opoziţiei şi nouă îndeosebi. 
Îndeamnă „ca presa opoziţiunii să se silească a se ridica la înălțimea ce trebuie să aibă nişte organe serioase de 
publicitate" şi aceasta nu se poate face decât într-un mod: „a se respecta pe sine începând prin a respecta pe alţii etc., 
a întrebuința un limbaj demn, fără insulte, fără trivialități ". 

Să crează cineva ochilor săi, citind aceste şiruri, că sunt scrise în foaia actualmente guvernamentală?! E oare 
aceeaşi foaie care numea pe Domn un agent al Prusiei, un pion în mânile d-lui de Bismarck? Aceeaşi foaie care zicea 
că s-a vârât cuțitul în pântecele României de către supremul trădător (în parentez vorbind, d. Boerescu, colegul de ieri 
al d-lui Brătianu)? E aceeaşi foaie care la rândul ei istovise tot dicţionarul injuriilor la adresa partidului şi a 
guvernului conservator ? 

Ei bine, e aceeaşi! Şi de ce să nu fie aceeaşi? Din pamfletistul Nichipercea a ieşit binemeritatul şi medaliatul 
N. T. Orăşanu; din „Românul ", a cărui hrană zilnică a fost calomnia şi injuria , a ieşit un organ high life , înmănuşat , 
care ne ţine de rău că discutăm în mod viu, guvernul roşu şi nu ne mulțumim cu terenul filozofiei de stat şi a teoriilor 
politice generale. 

Dar să admitem că necuviințele „Românului" nu îndreptățesc pe nimenea la repetarea lor, că, cu toate erorile 
d-lui C.A. Rosetti, pe când nu era încă reversibil, acestea nu ne îndreptățesc pe noi a le comite asemenea, că, pentru a 
ne respecta, cată să respectăm pe alţii. 

Foarte bine ; admitem teza, transeat major cum ziceau logicienii . 


Dar din această teză generală urmează oare că trebuie să respectăm ceea ce este absolut irespectabil ? Că 


elucubraţiunile celor patru clase primare şi ale cursului de violoncel cari redijează „Românul" trebuiesc luate ca 
lucruri sacrosancte sau serioase ? Constatăm mai nainte de toate că nimeni n-a tăgăduit că redactorul „Românului" 
are numai patru clase ca învățătură şi că nici d. C.A. Rosetti, vechiul redactor , n-a avut mai mult. 

Niţică franțuzească învățată de la vrun coiffeur sau de la vro guvernantă rătăcită prin Bucureşti, cetirea de 
romanuri rele şi de scrieri beletristice asupra statului, iată cultura oamenilor ce pretind a voi să discute cu noi 
probleme serioase de stat şi de la cari am putea jura că n-am auzit nicicând un contraargument serios la vrouna [din] 
întâmpinările noastre. Sofisme cîte vreți. Panglicării retorice, generalizări de ceea ce s-a susținut în parte, strâmtări a 
tezelor ce s-a stabilit în genere, întortocheri de cuvinte, jucării cu înţelesul îndoit pe care-l poate avea o expresie 
lexicală, d-astea cîte vreți. Niciodată, dar niciodată un argument ad rem , dedus din natura lucrurilor, dictat de iubirea 
de adevăr. 

Şi de ce? Pentru că nu sunt capabili de a pricepe adevărul. Din articolele ziarului guvernamental ar putea 
estrage cineva un sistem întreg de falsificare a judecății , de sofistică . 

Şi de ce sunt incapabili de a pricepe adevărul? Pentru că scopul lor nu a fost niciodată de a-l căuta. Jurnalistica 
în mânile roşilor a fost un mijloc de trai, un mijloc de a parveni, de a câştiga , nu de-a spune adevărul. Dar unde 


interesul dictează acolo nu mai există 

adevăr: stat pro ratione voluntas , voința i se substituie argumentului şi cu apetiturile nu se discută. Degeaba i-am 
spune onor. Costinescu: Nu te face gazetar ori director de bancă, pentru că nu ştii carte! Cu toate că-şi cunoaşte 
cusurul, se va face, căci câştigul material [î]l cheamă. Geaba i-am spune onor. Stătescu: Nu te face director de drum 
de fier, nu te băga la treaba din care nu te pricepi nici cât e negru sub unghie! Se va face, căci apetitul după zecile de 
mii de franci [îi gâdilă cerul gurii. 

Cu apetiturile nu se discută. Când sunt neligitime , când nu sunt bazate pe muncă, pe cunoştinţe, ele trebuiesc 
condamnate în toată goliciunea lor. Atât ar mai trebui, să discuţi pictură c-un orb, muzică c-un surd, filozofie morală 
cu Scarvuli . 

Şi-n adevăr ce personage profund respectabile ni se şi prezintă ? Daca aceşti oameni n-ar avea minte sau 
cultură, precum n-o au, treacă - meargă . Nu cultura-l face pe om cinstit şi se află în cel din urmă țăran de munte mai 
multă nobleță de inimă, mai mult caracter, mai mult simț de dreptate decât în Flevii şi în Caradalele lustruite şi 


aristocratizate . 

De-ar avea caracter! 

Dar oare caracter este a scoate „Republica Rumână", a face parte viaţa toată din societăţile republicane 
internaţionale şi a încheia cariera prin a declara că regalitatea este încoronarea vieţii unui republican? Respectabil 
este bătrânul Garibaldi . Republican a fost, republican a rămas. Şi, slavă Domnului, dinastia de Savoia şi meritele ei 
pentru unitatea Italiei ar fi motive morale mai puternice de convertire politică, decât e « e o pensie reversibilă. Când 
era republican, d. C.A. Rosetti cerea pomană de la piaţă; acuma, ca pomanagiu al bugetului, e mare dinastic. Şi în 
acelaşi timp fiii săi, ce trăiesc din pomana dată de monarhia ereditară, beau la Paris în sănătatea „„Republicei 
Române" în cafeneaua Procope, plătind cu banii cari poartă capul regelui pe avers şi sunt din visteria regelui. 

lată oamenii respectabili cu cari discutăm, oameni cari n-au respectat nici credințele lor proprii şi cari sunt 
gata a le vinde pe o pensie ori pe o slujbă. A se respecta pe sine, onorabililor, nu va să zică deloc a discuta politică 
serioasă de stat cu absolvenți ai claselor primare şi matematici cu Nastratin Hogea. 

„În loc de a lucra ca, întru cât priveşte relaţiunile internaţionale, românii să se înfățişeze străinilor totdauna 
uniți, ziarele opoziţiunei propagă dezbinarea " continuă „Românul" 

„... hidoasa pocitură 

Ce-am semănat în ţară invidie şi ură 
ne spune că noi semănăm dezbinarea . Dar existat-a dezbinare înaintea roşiilor ? Nu s-au ridicat toţi ca un om de cîte 
ori era un interes al țării la mijloc ? Dar cine a semănat ura şi dezbinarea dacă nu „Românul" în curs de douăzeci de 
ani ? 

Şi aceasta ne-o spune cine ? Omul care, în mijlocul unui război, n-a găsit alt de zis maselor adunate sub 
fereastra sa decât că mai există o Plevnă ce trebuie luată ... Plevna internă a reacţiunei . 

Ei, Plevna reacţiunei e țara întreagă. Plevna pe care vrea s-o ia Herşcu Goldner împreună cu Giani, Cariagdi, 
Carada, C.A. Rosetti este acest popor românesc îngenuncheat şi esploatat de gunoaiele pământului întreg. În contra 
acestei Plevne vă organizaţi , punând şef al statului major pe complicele lui Warszawsky, această Plevnă o săpați, 
nimicindu-i toate tradițiile, batjocorindu-i religia, corumpându-i spiritul, încurajând malonestitatea şi canaileria de 
caracter ; şi, când vedem apatia în care a căzut ţara, fatalismul ce-l domină pe acest popor nobil, dar adânc , adânc 
îngenuncheat , teamă ne e că ora acestei glorioase şi străvechi Plevne a sunat şi că cenuşa lui Matei Basarab, care a 
blestemat neam de neamul vostru până într-a şaptea spiță , va dormi sub țărâna cucerită , în pământ străin. 

„Ca românii să se înfățişeze străinilor uniţi" ? 

Dar sânteți voi români? Dar cunoaşteţi voi poporul? Sânteţi în stare a pricepe geniul şi înclinările lui? Ştiţi voi 
româneşte măcar? Păsăreasca d-lui C.A. Rosetti e limbă? Obiceiele de cocote şi de picpocheţi sunt datine 
strămoşeşti? Cărţile ce le scrieți , legile ce le croiţi , gândirea şi inima voastră, complexiunea voastră fizică şi morală 
răsărit-au din sâmburii de stejar ce împodobesc mormântul lui Ştefan cel Sfânt ? De la Seina , din Bizanţiu , din 
lupanare şi din spelunci v-aţi cules apucăturile politice şi morale; nu din istoria şi din natura poporului nostru. De 
aceea aţi fost ca virusul în organismul viu al naţiei; de aceea corpul material al nației moare şi se putrifică , pentru că 


voi, paraziți, nu vă puteţi 


aclimatiza , pentru că voi, etnic şi moraliceşte, sânteţi străini cu totul de substanța din care e compus neamul 
românesc. 
Ne e ruşine că aţi uzurpat numele de român, ruşine că strămoşii sunt condamnaţi a purta acelaşi nume cu care 


vă drapaţi corupția şi mizeria de caracter, 


[3 iulie 1881] 


STAREA DE LUCRURI ÎN BULGARIA 


Un corespondent din Rusciuc al ziarului „Allgemeine zeitung " din Augsburg depinge cu colori destul de triste 
situaţia generală din Bulgaria, deşi unele date ne sunt deja cunoscute. El scrie: 


După cât ne-am putut informa, în alegerile din urmă din Târnova liberalii sunt victorioşi ; aci s-au ales patru 
candidaţi ai opozițiunii. Insă între miliție şi popor s-au întâmplat încăierări sângeroase şi se vorbeşte nu numai de 


răniți, ci şi de morţi. Incidente serioase s-au întâmplat şi la Rahova , Nicopole şi Gabrova . În genere cercurile 


liberale au multă speranță că vor ieşi învingători şi în Marea Adunare Naţională. Proclamarea stării de asediu mai 
în toate districtele Bulgariei de nord n-a împiedecat lăţirea nemulțămirii şi severitatea în contra ex - miniştrilor face 
din ei nişte martiri ai cauzei naţionale, mărindu-le autoritatea în popor. Aşa Zancov a fost condamnat la o amendă 
de 600 franci pentru epistola adresată consulului general rus, Redactorul ziarului „,Nezavisimost " şi tipograjul 
Coraceff au fost mai aspru pedepsiți pentru publicarea unor articoli antiguvernamentali . Situația postelor e de 
nesuferit. Guvernul a ordonat să se deschidă toate epistolele şi corespondenţele ziarelor. Acest ordin trebuia ținut în 
secret, însă nedibăcia prefectului nostru a făcut să se publice, şi astfel epistolele acum se predau în Giurgiu, iar cele 
aduse din Sofia de curieri se dau în Calafat la posta română. Telegramele ziarelor fac această cale demult deja. În 
Rumelia orientală toată lumea (bulgărească) este indignată în contra prințului Alexandru. „„Mariţa” din Filipopol 
publică mai ÎN fiecare număr lungi proteste şi rezoluțiuni luate prin meetinguri în contra loviturii de stat. Se adună 
şi bani pentru partidul liberal sau mai bine spre a goni pe prințul Alexandru. Guvernul Rumeliei orientale pare a 
privi cu ochi buni acestă mişcare şi evenimentele din Bulgaria sunt binevenite şi guvernului turcesc. Atâta e sigur, că 
planurile pentru unirea celor două principate nu se vor ivi cât timp domneşte Alexandru la nordul Balcanilor. Şeful 
comitetului de agitațiune din Filipopol, lankoloff , a declarat pe față că mai bucuros rămân rumeliştii sub jugul 
otoman decât sub cel al unui despot rusesc. Este un profit ce a rezultat din lovitura de stat că dispare de pe cerul 


oriental cestiunea mult ventilată a împreunării celor două Bulgarii. 


[3 iulie 1881] 


[„LA 27 IUNIE A APĂRUT..."] 


La 27 iunie a apărut în „Monitor " un anunț pentru redeschiderea loteriei în favorul terminării catedralei 
catolice cu hramul Sf. Iosif. Departe de a voi să punem vro piedică înaintării acestei clădiri, nu avem decât a felicita 
episcopia din Bucureşti pentru zelul religios ce-l dezvoltă în privirea aceasta şi toleranța românilor pentru toate 
riturile , cu atât mai mult pentru cele creştine, fiind bine cunoscută, n-am găsi nimic de zis în contra modului de a 
aduna fondul de construcţie al bisericii, dacă prescripţiuni hotărâte ale unei legi fundamentale nu s-ar opune în mod 
precis şi cert acestui mod. Ar fi nedrept pe de altă parte dacă am face o cât de mică acuzare administraţiei bisericii. 
Redeschiderea acestei loterii se face cu autorizarea guvernului, adecă guvernul însuşi n-a ezitat a călca legile a căror 
pază [îli este încredințată. 

Aceasta din punct de vedere legal. 

Din punct de vedere practic rămâne a se cerceta cestiunea dacă bisericele noastre proprii stau îndestul de bine 
pentru ca ceea ce credincioşii ortodocşi pot contribui de bună voie să fie întrebuințat pentru construirea unor biserici 
de alt rit decât acela al statului şi al naţiunii. Nici aci răspunsul nu va fi favorabil. Noi înşine, în marea capitală a 


României, a 


cărei populaţie ar ajunge curând la un sfert de milion, nu avem o singură catedrală, o singură zidire religioasă acătării. 
Lucrul se explică prin împrejurarea că Bucureştii sunt un oraş relativ nou şi că n-au fost totdauna capitală. Credem 
însă că, daca, cu autorizarea Corpurilor legiuitoare, s-ar putea face escepţie de la absoluta prohibiţiune a loteriilor în 


țara noastră, această escepţie ar putea să se facă cel mult în favorul bisericei statului. 


[4 iulie 1881] 


[„D. C.A. ROSETTI, MINISTRU..."] 


D. C.A. Rosetti, ministru de interne, care-şi face un titlu deosebit din a fi fost staroste de breslaşi şi 
reprezentant al clasei de mijloc, trădează înclinarea ca, în contrazicere cu afecțiunile sale burgeze de până acum, să 
încredințeze administrația civilă din judeţe la militari. Astfel vedem numindu-se prefecți dd . Lipoianu , căp . 


Stătescu, col . Budişteanu , maior Handoca şi alții. 


Toate lucrurile au în lumea aceasta foloasele şi inconvenientele lor. 

Daca privim la administraţia destrăbălată de partid şi daca nu ne pot conveni prefecți cari să atârne de cutare 
deputat, am trebui să zicem că numirea de militari în posturile de prefecți prezintă oarecari foloase. Militarii , prin 
viguroasa disciplină şi prin subordinaţia la cari sunt obligaţi, au contractat prin lungă deprindere un spirit de ordine şi 
de regularitate, un spirit de control care le lipseşte adeseori prefecților numiți prin influență parlamentară sau prin 
aceea a comitetelor de salut public. 

Dar pe de altă parte e desigur în detrimentul armatei daca ofițerii superiori se iau de la ocupaţiunile lor, de la 
deprinderile lor, şi se pun într-un mediu nou care, prin natura lui, îi face mai concesivi , prin natura lor îi sileşte a 
renunţa la ordinea de lucruri căreia fusese supuşi până acuma. 

Afară de inconvenientul acesta este unul şi mai mare. Nu se pot numi prefecți decât militari superiori; rangul 
de căpitan de exemplu e deja prea mic pentru a reflecta la el. Căci se întâmplă , ca în cazul de față cu căp . Stătescu, 
ca să fie numit la Tulcea, unde rezidă un general, comandant de divizie, şi se întâmplă apoi anomalia ca generalul, în 
anume ocazii, la solemnități etc. să dea pasul întâi reprezentantului puterii civile — care e numai căpitan. 
Împrejurarea că e frate cu ministrul Stătescu e mai mult în defavorul decât în favorul său. 

Nu doar c-am aştepta ca observaţiunile noastre să aibă vrun efect asupra d-lui C.A. Rosetti. Le facem pentru a 


fi arătat inconvenientele unor asemenea numiri, inconveniente cari ni se par mai mari decât foloasele. 


[4 iulie 1881] 


[„„ESTE MAI MULT oecâr UN AN..."] 


Este mai mult decât un an de când consiliul comunal al capitalei lucrează afară din lege . Din şaptesprezece 
membri care trebuiesc să compună acest consiliu mai mult de jumătate sunt demisionați. Astfel toate încheierile ce se 
iau în consiliu sunt luate cu cîte cinci şase membri, dacă este unanimitate, şi numai cu cîte patru, când se decide prin 


maioritate de voturi. Valoare legală asemenea încheieri nu pot avea; cât pentru valoarea 


morală şi mai puţin, când vedem figurând într-însul mai multe persoane înregimentate în partidul roşu decât adevăraţi 
reprezentanţi ai intereselor comunale. 

Acest consiliu nu s-a sfiit însă a decide asupra celor mai importante cestiuni care pot interesa pe locuitorii unui 
oraş; a votat bugetul, risipind banii contribuabililor în cheltuieli zadarnice şi căpătuind pe adepții partidului, iar 
pentru aceasta, nemaiajungându-le veniturile comunei, a impus taxe noi din cele mai vexătoare şi asupritoare. 

Ministrul de interne, interesat în cestiune, vede şi tace. Cu toat textul categoric al art. 31 din legea comunală, 
care zice: „colegiurile nu se convoacă estraordinarmente decât la vacanţă cel puţin de o a treia parte din numărul 
întreg", ministul de interne a permis primarului să nesocotească chiar invitațiunea discretă ce d. ministru Teriakiu îi 
făcuse de a proceda la completarea sa prin noi alegeri şi n-a voit să cheme pe alegători la timpul cuviincios. Pentru 
orice om de bună credință înțelesul textului citat mai sus este cel următor: când vacanțe sunt în consiliu, alegătorii 
pot fi chemaţi să împlinească vacanțele prin noi alegeri; iar, când vacanţele ajung la numărul de o treime din numărul 
total al membrilor cari au a compune consiliul, atunci alegătorii trebuiesc să fie convocați. Treimea din 17 este cel 
mult 6; şi cu această lipsă consiliul lucrează demult. Îndată ce s-a ivit această lipsă ar fi trebuit să se proceadă la 
completarea consiliului, dar se vede că primarul s-a temut să convoace pe alegători atunci când ei se puteau aduna şi 
când alegătorii puteau lua parte la vot. Lipsa totală a reprezentanţilor colegiului I şi II [î]i convenea mai bine; 
controlul asupra voturilor consiliului era înlăturat cu mai multă înlesnire. Colegiele I şi II, convocate în luna iulie, 
când cei mai mulți alegători influenți şi autorizați este probabil că lipsesc din Bucureşti, ar fi mai mlădioase; 
candidaturile ce ar pune partidul roşu ar avea mai multă şansă de reuşită. 

lacă tactica urmată de primar; iacă explicațiunea pentru ce consiliul s-a lăsat a funcționa în contra legii; iacă 
cauza tărăgăirii în convocarea alegătorilor. 

Dar, odată apucat pe clina ilegalității , ministrul este silit să se înfunde şi mai mult. 

Astăzi, când lipsesc 9 membri din 17, articolul 31 din lege nu mai este aplicabil dacă este să aplicăm legea cu 
discernământ . Astăzi nu mai poate fi vorba de complectarea consiliului comunal; în situațiunea de azi întregul 
consiliu comunal ar fi trebuit dizolvat, căci s-a dizolvat singur, şi o alegere totală ar fi trebuit să se facă. 


Chemaţi pentru o reînnoire totală a consiliului comunal, am putea să ne aşteptăm la participarea tuturor 


alegătorilor şi rezultatul alegerii ar fi mai cu drept cuvânt adevărata expresiune a alegătorilor. 

Iar astfel cum sunt a se face alegerile, maioritatea poate să fie descurajată ; căci îşi va zice: ce pot face noii 
membri aleşi chiar dacă am izbuti să alegem opt membri noi, reprezentând adevăratele noastre idei, pe cât timp destul 
este ca al nouălea ales să aparțină clicei guvernamentale pentru ca, alăturându-se pe lângă ceilalți opt în funcțiune, să 
formeze o maioritate oarbă în contra adevăratei expresiuni a noastre. 

Astfel stânt lucrurile, alegerile comunale actuale vor avea mai puţin un interes comunal; ele ar trebui să serve 
mai mult de demonstraţiune în contra actualului consiliu şi a guvernului. Suntem siguri însă că vestita influență 
morală a partidului de la putere nu va ezita să înăbuşească în germine această demonstrațiune. 

Totuşi, unul singur din candidaţii propuşi de opoziţiune de ar izbuti, dânsul va fi dator să ceară dizolvarea 
întregului consiliu actual, pentru că ființa-i este afară de lege. 

Primul anunţ al primarului de la 25 mai convoacă pe alegători pentru a alege opt consilieri. În „Monitorul” de 
la 25 iunie vedem un anunţ al primarului pitit printre anunţurile administrative şi pe care îl datează de la 20 iunie, 
deşi nu se publică decât la 25 iunie, prin care se invită colegiul al 4-[ leJa să mai aleagă încă un al nouălea consilier în 
locul vacant. 

Ca să se facă alegeri la 8 iulie, după articolul 32 din legea comunală, convocarea trebuia să fie făcută cu 15 
zile înainte, adică cel mai târziu la 22 iunie. 

Când însă convocarea se publică la 25 iunie şi se pretinde a fi în lege numai pentru că s-a antedatat la 20 iunie, 
aceasta ni se pare o sfruntare nepomenită sau, cum ar zice francezul, du toupet . 


Această procedare după limbajul roşu este însă: paza cu sfințenie a legii şi libertatea absolută în alegeri. 


Aducem şi această călcare de lege la cunoştinţă membrului care ar izbuti să se aleagă din opoziţiune în unul 


din colegiile regulat convocate, pentru ca să se ceară o anchetă şi să se dea satisfacțiune moralei publice. 


[5 iulie 1881] 


[„DâÂNDMAI LA VALE ..."] 


Dând mai la vale un rezumat al discuţiunilor urmate în ultimele două şedinţe ale sesiunii de estimp a Comisiei 
Europene a Dunării, constatăm că multe puncte fundamentale, precum prelungirea mandatului Comisiei, dreptul de 
apel al membrilor Comisiei Mixte către cea Europeană, modul de numire al inspectorului şef de navigațiune şi a 
subinspectorilor , precum şi alte cestiuni au rămas in suspenso din cauza deosebirilor de vederi între delegatul austro- 
ungar, cel german, italian, sîrb şi bulgar pe de o parte, a celui englez şi a altora pe de altă parte. 

Astfel în şedinţa de la 18 iunie s-a discutat dreptul de apel ce-l vor avea membrii Comisiei Mixte către 
Comisia Europeană şi propunerea delegatului Germaniei ca, în cazul de-a nu se lua în unanimitate hotărârile în vro 
cestiune de principiu, aceasta să se hotărască de către Comisia Europeană prin simplă majoritate. 

Delegatul rus, d. Romanenko , e în privirea aceasta de părere că e foarte natural ca Comisia Europeană a 
Dunării să-şi mănţie dreptul de control asupra unui reglement elaborat de ea. Dar [î]şi exprim [ numai opinia sa 
personală ; propunerea coloanelui Siborne , delegatul Angliei, el n-o poate lua decât ad referendum , până ce 
guvernul din Petersburg va fi examinat-o . 

Delegatul francez, d. C. Barrere , îşi dezvoltă maniera sa de-a vedea atât asupra modului de-a vota al viitoarei 
Comisii Mixte cât şi asupra dreptului de recurs. 

În privirea întâia delegatul Franţei crede că cestiunile în discuţie trebuiesc deosebite în cestiuni de fond şi 
cestiuni de formă. Cele de fond trebuiesc hotărâte cu unanimitate; cele de-al doilea, stipulate prin art. 12 al 
Reglementului intern al Comisiunii Dunărene să se hotărască cu simplă majoritate. În privirea dreptului de recurs, 
delegatul francez regretă că pân' acum nu s-a stabilit o unitate de vederi între delegatul Austriei şi cel al Angliei. 

Delegatul Turciei, Constantin Efendi, declară că nu poate adera din parte 'şi la opinia delegatului austriac că 
Comisia Europeană n-ar fi competentă a supraveghea şi navigaţiunea internă pe Rin . După opinia sa art. 15 al 
Tractatului de la Paris stipulează că jurisdicțiunea Comisiei Dunărene nu se întinde numai asupra gurilor , ci şi asupra 
Dunării. Libera navigaţiune pe Dunăre nu e creată prin tractate, ca cea de pe Rin , ci a existat de facto şi a fost numai 
proclamată prin tractate. Deci trebuie a se avea în vedere regularea navigaţiunii pe Dunăre fără împiedecarea ei prin 


măsuri restrictive. 


Delegatul României, colonelul Pencovici, insistă asupra părerii sale, repetate de mai multe ori, că 
supravegherea executării Regulamentului e de competenţa Europei. Acest principiu, baza propunerii engleze, nefiind 
recunoscut, toate cestiunile practice cari ating realizarea lui cată să rămână nerezolvate . În asemenea împrejurări nu 
poate să-şi exprime o opinie definitivă asupra cestiunii apelului . 

Delegatul Porții exprimă într-un discurs mai lung speranța că, după ce s-a determinat în liniamente generale 
regulamentele privitoare la libertatea şi siguranța navigaţiunii, se vor aplana şi diferențele secundare, pentru ca să se 
creeze un act complet de navigație pe Dunăre între Galaţi şi Porţile de Fier. Dar în privirea cestiunilor de detaliu a 
dreptului de supravegheare se vor ivi încă însemnate dificultăți. Poarta a admis dorința Austro-Ungariei de-a fi 
reprezintată în Comisia Mixtă şi de-a avea prezidiul permanent în ea; căci marile interese de comerț ale acestei 


monarhii pe Dunăre impun tuturor acelora ce voiesc 


o autoritate comună datoria de-a sprijini cât se poate de mult dorinţele cabinetului din Viena. De aceea Poarta a şi 
crezut că Austria şi puterile celelalte vor recunoaşte pretenția bine întemeiată a Turciei de-a fi reprezintată şi ea în 
Comisia Mixtă. Astfel numărul membrilor Comisiei ar fi nepereche şi modul votării ar fi rezolvat în chipul cel mai 
simplu. În privirea cestiunii apelului, Constantin Efendi e de părere că propunerea engleză ţine seamă de toate 
interesele, din care cauză o şi admite în principiu. Totodată crede că ar fi sosit timpul ca să se prelungească mandatul 
Comisiei Europene ca corolar al cestiunii apelului. Astfel s-ar da toate elementele soluţiunii problemului . 

Delegatul Italiei, cavalerul Revest , îşi rezervă opinia sa în fața diferențelor de opinii dintre delegaţi, şi cu 
speranţa că se va stabili o înţelegere ulterioară. 

Baron Haan , delegatul Austro-Ungariei, declară că cererea delegatului Porții de a se prelungi mandatul 
Comisiei Europene ar adăoga o nouă dificultate la situaţia de azi. 

Delegatul englez se declară, din contra, gata de a intra în discuţia acestui punct, şi delegatul României şi al 
Porții consimt asemenea la aceasta. 

Delegatul francez crede a se lăsa aceasta in suspenso şi a se decide mai întâi modul de votare şi activitatea 
Comisiunii Mixte; cestiunea prelungirii mandatului ar rezulta din aceasta. Delegatul Rusiei nu exprimă nici o opinie. 

Prezidentul constată că propunerea engleză în privirea cestiunii apelului nu întruneşte unanimitatea. Delegatul 
român mai exprimă unele rezerve şi discuţia se 'ntoarse înc-o dată asupra alineei a doua a propunerii germane. 

Colonelul Siborne cere un vot asupra amendamentului său ca: în cestiuni de principiu să fie necesară 
unanimitatea. Contra vorbeşte delegatul Austriei şi al Germaniei; al Serbiei, al Bulgariei iau propunerea ad 
referendum; al Rusiei şi al Italiei se referă la cele zise de ei mai 'nainte ; cel francez vorbeşte pentru unanimitate. 

Prezidentul constată că amendamentul Angliei nu întruneşte unanimitatea. 

Delegatul englez declară, că nu poate primi instituirea unei Comisii Mixte astfel precum se propune în art. 7. 

Delegatul Serbiei, colonel Nicolici , face o propunere mediatoare , semnată şi de colonel Siborne, pentru 
deosebirea cestiunilor administrative de cele de principiu, după, care delegatul german dă propunerii sale următoarea 


formulare: 


Fiecare membru al Comisiei Mixte are dreptul de a pune cestiunea prealabilă ca cestiunea caracterizată de el ca fiind de 
principiu, în contra opiniei colegilor săi, să fie supusă hortărârii Comisiei Europene, care va decide asupră-i în şedinţă plenară cu 


majoritate de voturi. 


Spre a stabili caracterul cestiunilor, dacă sunt administrative sau de principiu, delegatul englez propune 


următorul pasaj: 


Se consideră ca cestiuni administrative cestiunile de formă, îndeosebi acele cestiuni cari privesc serviciul intern al Comisiei 


şi raporturile ei cu impiegații şi detaliile de execuţiune ale măsurilor hotărâte cu unanimitate de voturi. 


Această propunere se admite de cătră toţi delegații cu oarecari rezerve. 

În ultima şedinţă, ţinută la 21 iunie, Comisia Europeană se ocupă cu discuţia celorlalți articoli ai părţii C a 
proiectului depus. 

Discuţia se 'ncepu cu art. 6, care stabileşte ca Comisia Mixtă să aibă două sesiuni ordinare pe an, primăvara şi 
toamna; ca să-şi reguleze singură ordinea lucrărilor şi să dea agenților ei acele instrucţii cari sunt necesare pentru 
aplicarea Reglementului. 

Colonel Siborne, delegatul englez, doreşte a se fixa mai exact timpul sesiunilor , pentru ca Comisia Mixtă să 
nu-şi țină şedinţele după cea Europeană, ce e chemată a o controla. 


Delegatul francez doreşte ca instrucţiunile date agenţilor să fie omunicate şi Comisiei Europene. 


Articolul 7 tratează despre crearea fondurilor necesare administraţiei. 

Colonel Nicolici face a se observa că dările cari după propunerea sa au a se percepe cu acest scop n-ar trebui 
să se ia decât de la vasele cari încarcă sau descarcă mărfuri, c-un cuvânt de la acele cari fac operaţii comerciale. 
Libera navigaţie nu va suferi sub ele. 

Delegatul austriac repetă articolul respectiv din anteproiect, conform căruia cheltuielele se repărțesc în mod 


egal între statele țărmurene. 


Dar nici asupra acestui punct delegaţii nu se pot uni şi art. 7 rămâne , ca multe altele in suspenso. 

Se admite fără dezbatere art. 8, care stipulează că, pentru administrarea părții Dunării dintre Porţile de Fier şi 
Galaţi, se vor subordona Comisiei Mixte un inspector şef , doi subinspectori , un secretar, căpitani de porturi şi agenți 
inferiori. 

Modul numirii inspectorului şef şi cestiunea daca numirea sa are nevoie de confirmarea Comisiei Europene dă 
loc la nouă diferențe de opinii. Hotărârea cestiunii se amână . 

După propunerea d-lui Camile Barrere, delegatul Franţei, se eliminează din art. 10 stipulaţiunea ca Comisia 
Mixtă să aibă a ţinea seamă de opinia inspectorului şef în toate cestiunile cîte privesc organizarea şi administrarea 
personalului. 

S-a votat fără discuţie art. 11, conform căruia întinderea Dunării dintre Galaţi şi Porţile de Fier se împarte în 
patru secții: Secţia I, de 110 kilometri, merge de la Porţile de Fier până la gura râului Timok şi e adminstrată de un 
subinspector numit după propunerea Serbiei. A doua secţie merge pîn' la Nicopole, e de 245 kilometri, şi are un 
subinspector român. A treia şi a patra secţie sunt administrate de subinspectori bulgari şi ajung până la Silistra , 
respective până la Galaţi, având 213 şi 224 kilometri. 

Conform art. 12 statele țărmurane sunt obligate a da sprijin atât Comisiei Mixte cât şi agenţilor ei pentru 
îndeplinirea misiunii lor. 

Stipulațiunea art. 13 ca, în contra justiţiei polițienești a subinspectorilor, să se poată apela la Comisia Mixtă se 
lasă in suspenso, după declaraţia delegatului englez, că nu-şi poate exprima opinia în privirea aceasta până ce nu se 
va hotărâ cestiunea apelului. 

În fine se primeşte concluziunea ca Reglementul să nu se poată modifica fără concursul Comisiei Europene. 

După repărțirea deosebitelor voturi ale Comisiei şi după mulţimea de rezerve ridicate de membri, cestiunea 
regulării navigațiunii Dunării pare departe de soluțiunea ei. Ceea ce ne miră e: cum în administrarea navigațiunii 
România va avea un singur sub - inspector şi Bulgaria doi. Poate că foile guvernamentale vor şti a ne explica 


importanţa pe care Comisia Europeană, o dă administraţiei vecine pe Dunăre. 


[6 — 7 iulie 1881] 


[„„CORESPONDENTUL DIN ŞIŞTOV ..."] 


Corespondentul din Şiştov al „Gazetei generale de Augsburg” adresează foii, cu data de 10 iulie, ştirile ce 


urmează mai la vale şi pe cari le reproducem fără comentarii: 


Azi dimineaţă au sosit aci şefii liberalilor, ex-miniştrii Caravelov şi Slaveicov . Deşi aleşi în Târnova ca deputați în 
Marea Adunare, ei nu vor lua parte la vot, căci privesc tot lucrul ca pe o comedie ilegală. 

Am vorbit azi la amiazăzi cu Slaveicov , pe care-l cunoşteam foarte bine de mai demult şi el [î]mi spune că nici vorbă nu 
poate fi de împăcare între principe şi partidul liberal. Cu uşurinţă şi instigat de Rusia, Alexandru a provocat criza, a îngăduit 
toate ilegalitățile pentru a face alegerile în sensul său şi de aceea nu poate fi vorba de compromis. 

„Nu voim să dăm mână de ajutor pentru a da libertăţile poporului pe seama sistemului muscălesc ; vom pleca în 
România ca-n vremea turcilor şi vom lucra de acolo spre binele patriei noastre. N-am fi crezut, în adevăr, când am plecat la 1877 
din Bucureşti, că vom trebui să ne întoarcem atât de curând îndărăt, însă România e totuşi unica fară, care posedă o libertate 
reală şi de unde putem lucra mult mai mult decât daca ne-am așeza cartierul general în Rumelia orientală. Prinţul Vogoridi e 
altfel înţeles cu intenţiile noastre, dar nu e nimic alt decât un paşă turcesc şi, deşi nu avem a ne teme de nimic din partea Porții, 


totuşi unele din marile puteri europene ar putea cere să ni se refuze ospitalitatea. Noi nu voim însă să facem neplăceri amicilor 


noştri." 


La întrebarea mea daca liberalii ar voi să organizeze o răscoală în Bulgaria, Slaveicof răspunde: „Nu gândim la asta; 
guvernul principelui va ajunge prin sine însuşi ad absurdum şi, daca nu se vor împlini făgăduințele date poporului de la tară, se 
va scăpa el însuşi de apăsătorii lui." 

— „Şi-n ce consistau acele făgăduinți ?" 

— „În mari reduceri a dărilor, uşurări ale serviciului militar şi regularea cestiunilor agrare , îndeosebi desființarea 


arendaşilor de dări, a ciorbagiilor . Aceste dorinţe principele nu le poate împlini Oricât de multă 


bunăvoință ar avea. Noi înşine am lucrat la aceasta şi ne-am împiedecat totdeauna de influența ciorbagiilor. Aceştia 
însă sunt din partidul guvernamental, deci toate făgăduinţele au fost iluzorii.” 

— „Dar cum gândiţi să lucraţi în România pentru Bulgaria ?" 

— „Ca-n vremea turcilor. Fondăm un club bulgar, facem să apară ziarele noastre în Bucureşti şi le răspândim 
intre partizanii noştri din Principat. Prin asta putem produce mai mare efect decât dacă foile vor apărea sub legea 
turcească de presă pe care a introdus-o prevăzătorul nostru guvern. Ş-aşa foile erau împiedicate , în timpul din 
urmă, de-a ieşi afară de Sofia şi, de când oficiile postale austriace au încetat de-a exista în fară, n-a mai existat 
poştă pentru noi. Totul se confiscă fără ca legile să fi îngăduit una ca asta." 

— ,„ Vă veţi pune dar pe d-voastre şi cauza d-voastră sub scutul lui Hohenzollern?" 

— „Da. Regele Carol şi-a câştigat mari merite pentru cauza noastră; România are legi liberale şi, deşi 
aparținem unei alte rase, ne-am simți fericiți dac - am fi fost vrodată atât de liberi ca ţara vecină . Conaţionalilor 
noştri, dintre cari 50 000 trăiesc în România, le merge bine; ei stau sub legi drepte şi chiar plângerile din Dobrogea, 
ce porneau de la nemulțumiţii din Tulcea şi Măcin , au amuţit faţă cu evenimentele din Bulgaria." 

— „Opoziția d-voastră nu se - ndreaptă dar contra lui Alecsandru pentru că e principe german?" 

— „Ferească Dumnezeu. Am voit totdauna un principe german, un domnitor din acel neam drept de oameni 
care a făcut mai mult pentru civilizaţie şi cultură. Sub Carol ne-am numi fericiţi, pe un Battenberg rusesc nu-l poate 
suporta Bulgaria." 

— „De unde vine însă că toate plângerile din timpii din urmă au fost adresate țarului şi oamenilor de stat ai 
Rusiei ?” 

— ,,Cunoaşteţi opinia poporului nostru că tot binele vine de la ţarul liberator (Ţarosloboditeli ) şi nimeni nu 
voia să ne crează că apăsarea vine de la Petersburg. Am dovedit-o aceasta prin țipetele noastre de durere şi prin 
răspunsurile aspre ce le-am primit. Acuma ştiu oamenii noştri ce au a spera de la marele ţar şi credem că 
predilecțiunea pentru Rusia a suferit o grea lovitură." 

— „De ce nu voiți să 'ncercați , d-ta cu prietenii d-tale, să produceţi o reacţie în Marea Adunare prin puterea 
discursurilor ?" 

— „Toate sunt în zadar. De vorbit nu se va mai vorbi, ci se va vota numai. Cine nu va zice da va fi arestat 
desigur, căci, în momentul în care principele va ajunge să înlăture Constituţiunea, toate libertăţile se sting şi atunci 
am trebui să gândim mult asupra imprudenţei de-a ne fi încrezut cu uşurinţă." 

— „Victoria lui Alexandru e aşadar sigură ?" 

— „Cu totul sigură. Puterea au învins, unele din marile puteri i-au ajutat, poporul e amăgit. Plecăm la 
Bucureşti; poate ne vom revedea în patria noastră în momente mai fericite." 

Astfel se duse unul din cei mai buni patrioți ai Bulgariei şi nu e îndoială că mulţi [î]i vor urma. Pământul 
României e pentru persecutaţii noştri ceea ce e pământul Sviţerei şi al Engliterei pentru persecutații restului 
Europei. Acolo, sub scutul unui Hohenzollern, oricine se simte sigur şi îndemână . Nu m-aş mira daca ar ieşi în 
publicitate ştiri că România urmăreşte domnia asupra Bulgariei, căci reacționarii de aici nu vor întârzia de-a 
răspândi asemenea ştiri pentru a suspecta Regatul liber în ochii marilor puteri vecine. Un lucru e sigur: că, daca 
regele Carol ar avea ambiția de a domni şi peste Bulgaria, la poporul bulgar n-ar afla rezistență. Pentru eliberarea 


acestei țări balcanice au curs tot atât sânge românesc ca şi rusesc. 


[8 iulie 1881 


[„„DE cânp CU APLANAREA....] 


De când cu aplanarea arzătoarelor cestiuni orientale, a Dulciniului şi a Greciei, nu se mai pomeneşte de aşa - 


numitul „concert european". Astăzi marile puteri nu mai au o problemă gravă care să le atragă atenţiunea tuturor, să 
le intereseze deopotrivă, spre a căuta în comun acord dezlegarea ei; nu mai au în față un pericol iminent, de natură a 
le sili să-l prevină sau să-l înlăture toate împreună. Fiecare din statele europene îşi formează planuri de cuceriri 
teritoriale şi economice pe viitor; ba unele lucrează deja pe față la realizarea aspiraţiunilor lor. De aci temeri, bănuieli 
şi neînțelegeri, vagi , ce e drept, dar nu mai puțin neplăcute. Şi iarăşi Orientul în genere este unde se ciocnesc 
interesele tuturor. Turcia şi Englitera privesc cu ochi răi cuceririle franceze din Africa. Interesele Rusiei şi ale 
Engliterii în Asia stau de aproape față-n față. Mişcările austriace din Bosnia sunt urmărite cu ochi bănuitori de Poartă, 
secondată de Anglia. În fine asupra Dunării, care interesează mai pe toate în măsură egală, nu s-a ajuns la nici o 
înțelegere. 

Aceasta este, în puţine cuvinte, situaţia generală europeană. Constelaţiunea nu e definită şi clară. Totul se află 
în fermentare . Echilibrul se leagănă. În ce parte va cădea balanţa vor arăta „alianţele", a căror formare a început să se 


anunțe deja. 


[9 iulie 1881] 


[„FAŢĂ CU ASERŢIUNEA ... "] 


Faţă cu aserţiunea „Românului" că mortalitatea creştinilor nu merge progresând în laşi dăm următoarele cifre, 
estrase din broşura d-lui Alexandrini şi a d-rului Flaişlen . Mediile inventate de „Românul”, în care sporul dintr-un an 
se repărțeşte asupra tuturor, sau scăderea cauzată prin epidemii dintr-un singur an se repărțeşte asemenea asupra altor 
ani următori, sunt mijloace comode, însă nu tocmai oneste, de discuţie. Iată dar plusul morţilor peste născuţi an cu an: 


În anul 1876 au murit mai mult decât s-au născut 160 


si. 1877 > 3 3 5 340 
„1878 3 l; js RI 504 
„ 1879 „ R 5 s {i 509 
» 1880 „ E E » 55 511 


Quod erat demonstrandum. 
Naşterile creştinilor din contra scad. 
În anul 1876 s-au născut 1238 
1877, 1088 
» 1878 ,, „ 1002 
„ 1879 „ „973 
Nu medii repartizătoare care aruncă un an asupra celorlalți, ci realitatea, cu mersul ei continuitiv , asta trebuie 
cercetată. Cu medii, proporții, procente, împărțiri arbitrare ale anilor după puncte personale de vedere se poate face 


multă panglicărie. 


[9 iulie 1881] 


[„DEMAGOGII sunt ACEIAŞI..."] 


Demagogii sunt aceiaşi, totdauna şi pretutindeni. 

Republicanii din Franța au sărbătorit săptămâna trecută ziua de 14 iulie, st.n., cu multă pompă, cu mare 
zgomot. 

Nimeni n-ar avea de zis ceva, nici chiar „Figaro", în contra unei serbări naționale ca atare. 

Este bine însă a vedea ce fac în Franţa republicanii roşii când sunt în opoziţiune şi cum se poartă când 
destinele țării ajung pe mâna lor. 

Ceea ce se poate susține despre revoluționarii petrolişti de ieri, republicani oportunişti astăzi în Franţa, se 
potriveşte întocmai şi pentru revoluționari republicanii noştri de ieri, monarhişti a outrance astăzi. 

Menţionata foaie [î]şi aduce aminte cum odinioară republicanii franceji nu lăsau să le scape nici o ocaziune 


spre a înnegri sărbătorile naţionale. Ei le ironizau , râdeau de steaguri şi decoraţiuni , evaluau prețul lampioanelor şi 


focurilor de artificii , calculând cât costă toate acestea pe contribuabil. Ei strigau în contra aşa ziselor „orgii cezariane 
", a plăcerilor corupătoare , a spectacolelor imorale cari abrutizează poporul. Astăzi însă tot aceşti puritani vin şi 
imitează acelaşi „orgii, poate ceva mai cu vârf . 

Aceleaşi programe, aceleaşi salve de artilerie, aceeaşi ploaie de decorațiuni şi reprezentațiuni gratuite. 

Foile rebele ieri, oficioase astăzi, n-ar suferi deloc să vorbească cineva de imoralitatea serbărilor naţionale. 
Din contra, ele sunt cari le celebrează cu un elan liric. 

„République Franşaise ", organul d-lui Gambetta, declară cu gravitate ca serbările naționale sunt unul din cele 
mai puternice mijloace de educaţiune ! 

Toate acestea nu ne dau oare portretul fidel al roşilor noştri ? 

Aceşti saltimbanci oportunişti una strigă şi alta fac! Şi apoi în orice creaţiuni pe dos ale lor întrec pe toți 


demagogii din lume, atât în forma bizantină pretinsă liberală cât şi în fondul [ei]. 


În genere, să nu uite niciodată, nu roşii, cari n-au ce uita, dar românii, că: ceea ce poate fi bun pe ţărmii Senei 
nu urmează deloc că trebuie să fie bun şi pe malurile Dâmboviţei sau în Târnova . 


Proverbul e cam vechi şi poate trivial, dar pururea adevărat: Quod licet Jovi , non licet bovi ! 


[10 iunie 1881] 


| „ECONOMIȘTII OB SERVĂ eu] 


Economiştii observă cu drept cuvânt că însuşi sistemele religioase, oricât de vechi şi de bine întemeiate pe 
natura morală a oamenilor, suferă modificări, ba se sting chiar şi sunt înlocuite prin altele în urma unei mari 
decadenţe economice, care e totdauna însoțită sau urmată de o mare decadență morală. 

Am arătat în numărul trecut că populaţia română din laşi scade în urma neopritei imigrațiuni de elemente 
străine. Tot acelaş lucru e adevărat pentru populaţia română din Bucureşti, pentru cea din Galaţi, ba chiar pentru o 
comună pe jumătate rurală cum e Târgul frumos . 

Mortalitatea înspăimântăroare a rasei române şi înmulţirea celor străini într-o ţară îmbielşugată şi c-o populaţie 
relativ rară coprinde în sine condamnarea unui sistem de guvern, condamnarea întregului aparat administrativ, de la 
capi începând până la infimii funcţionari, în fine condamnarea organizării sociale. 

Am dovedit asemenea în mai multe rânduri , cu materialul mărginit statistic de care dispunem, că sub sistemul 
vechi — până la 1864 — populaţia istorică a acestor țări creştea repede; că de la gonirea domniei fanariote din țară şi 
pîn' la reformele sociale din 1864 populaţia a ajuns numărul pe care-l avea în timpul de fericită memorie a lui Matei 
Basarab. Ace [a]sta foarte repede. 

Suntem departe de a lăuda inferioritatea condiţiei sociale a ţăranului în timpul Regulamentului, departe de a 
dori ca starea veche de lucruri să se mai reîntoarcă în ceea ce priveşte inconvenientele ei. Dar întru cât priveşte 
dezvoltarea normală, naturală a poporului, întru cât priveşte proporţia suportabilă între greutățile ce el purta şi 
bunăstarea ce rezulta ca beneficiu din acele greutăți, orbi am trebui să fim şi nedrepți cătră părinţii noştri daca n-am 
constata că acea stare era mult, cu mult mai bună pentru poporul de jos decât cea actuală. 

Departe suntem de-a ne face laudatores temporis acti . Defectul principal al organizării vechi era că nu ţinea 
seamă îndestul de clasa de mijloc; dar țăranul şi proprietarul mare se aflau amândoi bine şi, fiind într-un contact 
perpetuu între ei, ajunsese a avea o mare tragere de inimă pentru olaltă. Putem zice că şi boierul vechi era ţărănos , şi 
țăranul vechi avea un fel de mândrie boierească în el. 

De când însă cu emigraţiunea în străinătate, cu contractarea de obiceiuri străine şi costisitoare, de când cu 
absenteismul la care sunt supuşi în mod egal toate clasele dirigente la noi, începând cu părinţii bisericii şi sfârşind cu 
Caradalele, raportul vechi a trebuit să se strice. 

Constituţia noastră, punând greutatea ei pe o clasă de mijloc parte străină, parte neexistentă , au dat loc la o 
declasare generală din cele mai dezastroase. 

Nu mai există o altă deosebire între oameni decât cea pe care o stabileşte banul, oricum ar fi câştigat . 

Astfel un biet gazetar care ştie, în calitate de confident al miniştrilor, că drumurile de fier or să se răscumpere 
joacă la bursă şi... devine milionar. Ei bine, a devenit aristocrat în România. Nimeni nu-ntreabă cum şi-a făcut banii. 


Prin muncă? Prin o inteligentă esploatare a unei ramure de industrie? Nimic din toate astea. A făcut politică şi, prin 


politică, a devenit bogat. Un altul îşi esploatează calitatea de ministru pentru a juca la bursă, ba unii au câştigat 
jucând cu banii vistieriei chiar. A-şi da orbeşte votul guvernului pentru a se folosi băneşte de secretele oficiale, de 
punga statului chiar, e în cel mai mare grad malonest , dar toţi o fac fără jenă. Şi masa? Masa populaţiunilor din oraş 
invidiază încă pe fericiţi care prin mijloace maloneste ajung, fără cheltuiala de spirit sau muncă, la avere şi vază. 

Dar de la cine câştigă ei? Căci acest trai a unei generaţii de feneanţi trebuie neapărat să se traducă într-un 
punct oarecare în... muncă! Hârtiile cumpărate de stat de la compania Stroussberg se cotau cu 20 la sută. Dumnealor 
le-au plătit cu 60 la sută. Cine plăteşte diferența de 40 la sută? Producătorul care plăteşte anuitatea, țăranul. 

În ultima linie producătorul plăteşte totul. 

Dar numărul producătorilor , instrumentele lor, suma puterilor lor fizice este aceeaşi ca în anul 1850. Se ştie 
metodul prin care s-a aservit țăranii mult mai rău decum era în timpul clăcii. Statul le-a cerut într-o bună dimineaţă o 
dare înzecită de ceea ce-o plăteau înainte. Pentru a o plăti trebuiau să se împrumute. Dar nimeni nu le dădea bani 
decât pe muncă, calculându-o pe preţuri de batjocură, pe preţuri zilnice din cari un lucrător nu se poate hrăni. Astfel 
țăranul a fost dat pe mâna unei înspăimântătoare uzure . Pururea dator, pururea scos la muncă manu militari, el vedea 
traduse toate trebuinţele lui în muncă foarte rău plătită. Am cunoscut patrioți (în treacăt fie zis, cei mai cruzi şi mai 
lacomi proprietari sau arendaşi sunt pururea din partidul roşu, tocmai pentru că sunt parveniți şi n-au nici o legătură 
cu pământul şi populațiunile), am cunoscut zicem patrioţi cari luau ierbărit pentru găini de la țărani, ierbărit calculat 
în bani şi tradus în muncă. Am cunoscut liberali cari pentru păşunea unei oi cereau fruptul de la patru oi. 
Economiceşte absurd, dar aceste pretenţii absurde se traduceau în cerere de bani, cerere de bani în prestațiuni 
calculate pe prețuri de batjocură. Şi cu toate acestea e o ţară asta care are un rege, are legi civile şi penale, are • e e 
administraţie, se zice. Astfel poporul incult , dar încolo sănătos şi foarte inteligent e dat în prada tuturor acelora care 
ştiau a înşira două slove pe hârtie şi-l încurcau în paragrafii unui drept formal, copiat de la popoare civilizate, şi la 
redigerea căruia alte trebuințe, alt neam de oameni, alte condiții economice prezidaseră . 

Capitalul, cel puţin cel mobiliar, avea înainte un caracter istoric tradițional şi personal. Legăturile între boieri 
Şi ţărani erau istorice, tradiționale, personale. E nenatural a admite ca oameni de aceeaşi rasă, cari neam de neamul 
lor trăiseră şi lucraseră împreună, să nu aibă un sentiment de cruțare şi de omenie între ei. Boierul cel mai avar, cel 
mai lacom de avere n-ar fi îngăduit să i se esploateze țăranii din partea slugilor lui. 

Astăzi capitalul e impersonal . O moşie străveche încape pe mâna unui patriot, în genere străin de origine, care 
caută să scoaţă lapte din piatră. Puțin [îli pasă de soarta lucrătorului, puțin de biserică ori de şcoală. Omul e pentru el 
nu un compatriot, nu un conațional , nu ostaş sau cetățean; e un instrument de muncă, o vită trebuitoare pentru un 
timp mărginit, până ce o vinde sau o arendă altuia moşia. Rău hrănit, rău îmbrăcat, având locuinţă rea, maiestatea 
poporului român, norodul, cum zicea Matei Basarab, naţia a ajuns în stare mai rea decât sub fanarioți, a ajuns la sapă 
de lemn. 

Care e cauza tuturor relelor acestora? Declasarea, nepotrivirea organizaţiei sociale cu starea economică şi cu 
stadiul de cultură a poporului. I se ia, i se tot ia, şi Jui nu i se dă nimic în schimb. Pripa cu care s-au introdus 
reformele, netemeinicia lor, libertatea dată miilor de Caradale de-a trăi fără muncă din esploatarea claselor 
producătoare, lefuri şi sinecure, întreprinderi fără capăt de lucrări costisitoare fără nici un folos direct pentru mase, 
sutele de vagoane făcute pentru a introduce în ţară mii de consumatori străini împreună cu mărfurile lor, c-un cuvânt 
lipsa de sentiment de rasă, lipsa de solidaritate între popor şi clasele dirigente, recrutate din Cariagdii şi Basmangii , 
lipsa de simț istoric şi naţional ne-au adus unde suntem şi au prefăcut o ţară veche, cu trecutul ei cinstit, cu datinele ei 
oneste, într-un han de oaspeţi străini în care toată organizația s-a făcut în favorul străinilor şi pentru a le face traiul cât 
de neted şi de moale în ţara nimărui, căci numai ca firmă mai e a noastră. 

Noi nu suntem contra îmbogăţirii celor ce vin şi se aşază în ţară. Cu timpul vor deveni poate cetăţeni buni ai 


acestui stat. Dar ca de dragul lor să ucidem oamenii noştri 


proprii, ca de dragul luxului, desfătărilor , înlesnirilor de trai să compromitem existenţa fizică şi morală a rasei 
române, iată ceea ce e neauzit şi neînțeles. 

Poporul nostru e pe calea de a ajunge ca fellah din Egipet. Totul e străin acolo afară de mizerie. Numai ea e 
naţională, e egipteană . 

De aceea o repetăm: „Moldova (şi Țara Românească peste 25 ani) e 'n pericol de a deveni prada celei întâi 
puteri străine care ar garanta populațiunii măcar viaţa fizică în contra lipitorilor cari o sug şi o degradează". 

„Românul", ca toţi aceia cari luptă cu fraza şi firma patriotică contra convingerii noastre patriotice, ne zice să 
n-avem teamă. Asta nu se va întâmpla . Nu e vorba de teama noastră; e vorba de realitate şi de adevăr. Nici un popor 


pe lume nu e obligat a fi pururea jertfa oamenilor ei proprii, jertfa Caradalelor pe cari au avut nenorocirea de a-i 


asimila. De acolo se esplică de ce populaţiunile Asiei, cu tot trecutul lor şi cu toată mândria națională, au salutat un 
liberator în Alexandru al Macedoniei; de acolo se esplică de ce Napoleon I a fost la început salutat ca un liberator în 
multe state ale Germaniei. Popoare condamnate la nefericire precum pare a fi al nostru ajung a renunţa la 
individualitatea lor, ajung la dorința de-a scăpa ele de ele înşile. Nu noi le zicem acestea. Scrieri cosmopolite şi 
nihiliste ieşite din pene române încearcă a dovedi deja că sentimentele de patrie şi nalionalitate sunt mofturi şi că 


apăsaţii de pe faţa întregului pământ sunt frați şi aliaţii naturali în contra formațiunilor istorice actuale. 


[10 iulie 1881] 


POPOARELE AUSTRO-UNGARII 


Sub acest titlu „Augsburger Allgemeine Zeitung" face nu atât o recenziune cât un mic rezumat a broşurei d-lui 
I. Slavici intitulată Românii din Ungaria, Transilvania şi Bucovina, publicată în limba germană. Mai întâi foaia din 
Augsburg menţionează de volumul prim al unei opere scrisă de Hunfalvy , intitulată Die Ungern oder Magyaren , 


apoi continuă astfel: 


Aceste două tomuri stau într-o intimă legătură şi se complectează în oarecare privință. Hunfalvy arată cum 
ungurii au înţeles a face propagandă, ajungând să maghiarizeze pe germani şi slavi. El constată numai un fapt 
cunoscut de toți. Se ştie că în ultimii ani sau decenie numeroşi nemaghiari şi-au maghiarizat numele, spre a face să li 
se uite adevărata lor origine. Din contră, în cartea de față (Slavici) se constată că nici un singur român nu şi-a 
maghiarizat numele, deşi în timpul mai recent s-au format reuniuni ce lucrează sistematic la maghiarizarea numelor 
de familie. În genere, Slavici nu prea vede bine pe unguri, El zice „Secoli întregi maghiarii au fost elementul 
domnitor la Dunărea inferioară, poporul creştin cel mai însemnat în tot Orientul şi veriga mijlocitoare dintre Orient 
şi Occident, în timpul acestei îndelungate domnii ei n-au izbutit a deveni un ciment social pentru popoarele dominate 
de dânşii . Ei au fost politiceşte un popor energic, fără însă a fi un element de cultură: ei au ținut, ce e drept, legate 
împreună popoarele stăpânite de dânşii , nu însă prin superioritatea lor intelectuală ci graţie preponderanţei lor 
fizice." Aşa poate să fi fost în timpuri mai depărtate. Dar când vedem că ungurii au înţeles acum câțiva ani să 
formeze dualismul în Imperiu şi, cu toate că plătesc numai 30 procente şi se află faţă cu germanii, totuşi ei joacă 
primul rol, atunci nu prea poate fi vorba de o superioritate fizică, ci ar fi să recunoaştem că ungurii tocmai 
politiceşte sunt capabili. Dar să nu mai descoasem această temă, ci să ne întoarcem la cartea ce conţine o mulțime 
de lucruri interesante. 

Primele grupe de români, asupra descendenţei cărora, de este slavă sau romană, părerile sunt controversate, 
s-au ivit în Carpaţi acum vreo şase sute de ani. În decursul acestui timp ei s-au dezvoltat şi lățit astfel încât astăzi 
numără ca la trei milioane suflete. După cum se ştie, românii din Transilvania s-au răsculat sub conducerea lui 
Horea şi Cloşca , în timpul lui Iosif II, devastând ţara în lung şi în lat. Cauza acestei răscoale a fost că cea mai mare 
parte a românilor transilvani erau glebae adscripti . După ce şi iobagilor din Transilvania li s-a dat libertatea de a 
se muta a încetat şi răscoala. De altfel rebeliunea a fost îndreptată în contra funcţionarilor, nu în contra împăratului. 
Când Horea a fost trimis cu o suplică la împăratul a trebuit să jure comitenților săi nu numai că va da suplica în 
propria mână a împăratului, dar că va stărui ca împăratul să şi citească hârtia în fața lui, căci, ziceau ei, ni se face 
multă nedreptate pentru că împăratul n-a citit plângerile noastre; el are mult de lucru şi ceilalți nu-i spun adevărat. 

Foarte interesant este capitolul asupra religiunii. Românul n-are, cuvânt pentru noţiunea „religiune" şi 


„confesiune”". Românul întrebuințează pentru aceste două noţiuni cuvântul „lege”. Credinţa creştină este pentru 


român legea creştină. Românii sunt creştini; dar ei au unele moravuri şi obiceiuri cari sunt străine creştinismului, 
Astfel soarele este sfânt la români şi românul adevărat stă aplecat, cu capul descoperit, în fața soarelui ce răsare. 
Vinerea e o sărbătoare şi mai ales ţăranii nu lucrează în această zi, deoarece nimic nu merge bine ce s-ar întreprinde 
vinerea. Şi pâinea este sfântă , Înainte de a o începe se face o cruce cu cuțitul pe dânsa . Dacă cade jos o bucată, se 
ridică iute, se şterge şi se sărută ; dacă s-a prăfuit , se aruncă în foc, parte pentru că, aparține morților, parte pentru 
că a arunca pânea sau a o călca în picioare este mare păcat. Cine nu fine legea românilor e necurat şi necurat este 
oricine şi orice stă în legătură cu un asemenea om. Nimeni nu poate bea dintr-un vas fără a fi vărsat puţin pe 


pământ şi este o insultă a oferi unui român apă, fără a face această libaţiune . Totuşi „necurăţenia " nu atrage după 


sine nici ură, nici despreț; însă românul nu va purta haina unui necurat, nu va lua pâne de la el, nu va gusta din 
vasul lui, considerând de un mare păcat orice comunitate domiciliară cu dânsul . Numai copiii rămân curați 
totdauna, chiar de ar fi fructul unei căsătorii impure ; însă românul uită curând originea necurată a acelora. 

Românul se fereşte de a face prozeliți şi niciodată n-a exista vreun apostol sau sfânt român. Dacă însă un 
preot român ar refuza vreunui străin de a-i face slujba ar da ocazie la mari supărări şi s-ar ţine în nume de rău unui 
popă care ar refuza să țină rugăciune pentru un ovreu bolnav sau eventual să-l îngroape după ritul român. 

Capitolul ce vorbeşte despre particularităţile naționale nu e mai puţin interesant decât cel asupra religiunii. 
Locuitorii unui sat român se împart în trei clase: fruntaşii, mijlociii şi codaşii şi fiecăruia i se cuvine numai ce are 
clasa sa. Poziţia fruntașilor e foarte dificilă . El are un cerc de partizani ce se încred în el orbeşte şi-i recunosc 
autoritatea. Dar el are şi adversari, şi ochii tuturor sunt îndreptați spre dânsul . El are dreptul şi datoria a opri în 
uliţă pe oameni şi mai ales pe. tinerime şi a le face mustrări pentru vreo necuviinţă; dar vai de dânsul când comite şi 
el vreo greşală, căci numai popii e permis a nu face ceea ce povăţuieşte să facă alții. Un proverb zice: Fă ce zice 
popa, dar nu ce face el. 

Cât priveşte căsătoria, se descrie târgul de fete de pe Găina (un munte înalt de 5 — 6 000 urme). În ziua Sf. 
Petru şi Paul se ține un târg în vârful acelui munte. Fetele lucrează: ţes, torc şi coase ani de zile spre, a-şi face 
zestrea. Rudele şi prietenii mai dau cite ceva. Apoi se pune totul în lăzi, frumos lucrate şi vopsite . Orice familie care 
are o fată mare [î]şi întinde pe munte cort, în care se aşază zestrea, şi fruntașii familiei aşteaptă pe pețitori. Apoi vin 
junii, însoțiți de familiele lor, şi aduc ce au mai bun, mai ales o cingătoare sau brâu plin de aur şi argint, şi, după ce 
şi-au ales o mireasă, se face logodna publică. Fata e bine să se mărite în satul părinţilor ei şi soartea unei neveste 
căsătorită într-alt sat se plânge în nenumărate cântece populare. 

Femei cu forme voluptuoase rar se găsesc la români. O figură gingaşă, mâini mici, picior mic, buze subțiri, 
umeri plini, un bust puţin dezvoltat sunt particulare mai tuturor femeilor române. Femeile româneşti mai au datoria 
de a-şi cultiva frumuseţea , ba în Banat trebuie să se şi sulemenească . 

În genere românul e cam încăpățânat nu vrea să înțeleagă şi se ţine în rezervă faţă cu orice idee nouă. În 
lucruri cari - i sunt indiferente este foarte mlădios; dar în lucruri cari îl privesc de aproape el e omul cel mai 
cerbicos şi, dacă a luat odată o hotărâre , apoi nu o schimbă cu una cu două. De aceea şi este un om de încredere. 

Limba română se numără în grupul celor romanice. Construcţia internă este într-adevăr romanică, însă 
regulele sunetelor se abat mult de la ale limbelor romanice şi tezaurul de cuvinte are multe elemente străine, mai 
ales slave. 

Între cântecile românilor sunt şi cântece de iele sau zâne . A treia zi după naşterea unui copil se aşteaptă cele 
trei zâne cari hotărăsc soarta celui nou născut. În acea zi se pun pe o masă curată tot felul de bucate şi o sumă 
oarecare de bani, spre a le dispune bine, şi se recitează cântarea ce laudă puterea zânelor .Darurile sunt ale moaşei . 

Le mai menţionăm şi cântecele de jale (plângerile ), ce se cântă de femei anume tocmite şi sunt îndreptate 
cătră cel răposat, ba i se cântă în ureche. După credinţa românilor mortul aude şi pricepe tot. 

Mortul trebuie ţinut în casă o zi şi o noapte. În acest timp să nu fie lăsat singur şi nici plângerile să nu 
înceteze; de aceea se tocmesc femei plângătoare , cari „se cântă " pe rând , niciodată împreună. 

Am relevat aci câteva puncte cari probează că această carte oferă mult acelora cari se interesează de 


etnologie . 


[10 iulie 1881] 


[„„D. C.A. ROSETTI ARE cIRCULAROMANEE ..."] 


D. C.A. Rosetti are circularomanie . De cîte ori a fost ministru a ştiut să fericească ţara cu fel de fel de 
încercări stilistice, menite unele a produce veselie, altele a inspira oamenilor tristeță pentru lesniciunea cu care unul 
singur poate arunca pietre în baltă," pe cari nici un înțelept nu le mai poate scoate. La 1866, când era ministru al 
instrucției publice, adresa circulare către directoarele de şcoale de fete, invitându-le ca nici ele să nu se dea cu dres pe 
față şi să nu poarte malacoave , nici să 'ngăduie ca fetiţele să se dea cu dres. Tot astfel platonizează şi acum în 


circulare lungi şi scurte cu Chiriţopolii şi Simuleştii respectivi. 


A propovădui morala e uşor, a întemeia morală e greu. De aceea toate circularele onor. ministru de interne vor 


rămânea istorii scrise pe apă pe cât timp corupţia va fi sistemul de guvernământ al partidului roşu. A crede că un om 
care toată viaţa sa s-a servit de corupţie pentru venirea şi menţinerea la putere a partidului său ar fi devenit acum, 
după ce s-a învechit în zile rele, un prototip de moralitate ar fi naiv şi nejustificabil . 

Maestru în arta de a se preface, de-a pretexta una şi a realiza altceva, d. C. A. Rosetti, având pe mucenicul 
Mihălescu alături, voieşte să moralizeze administraţia numind în posturile de subprefecţi licențiaţi în drept! 

Dar oare, pentru a face un bun început, onor. ministru n-ar fi putut întreba pe directorul său ce a învăţat ? 

E natural a pretinde ca un suprefect să fie licenţiat în acelaş timp în care ministrul de interne nu ştie carte şi 
directorul său abia se ştie iscăli ? 

Pentru ca o nouă suflare de viaţă să poată trece asupra țării d. C.A. Rosetti ar trebui înainte de toate să se 
înlăture pe sine şi pe oamenii săi de la cârma statului, să recunoască că nici ştie nimic, nici e capabil a înţelege natura 
organică a statului; ar trebui să-şi recunoască mizeria sa intelectuală. Acesta ar fi cel mai mare serviciu pe care aceşti 
bătrâni stricaţi, frivoli , fără statornicie de caracter, fără convingeri adevărate, l-ar putea aduce țării. Şi, daca ar fi în 
adevăr patrioţi precum se pretind, asta ar trebui să facă; să-şi recunoască incapacitatea şi să se retragă de-o parte, 
trăind din pensie. 

A discuta platitudinile , fie chiar bine intenţionate, cari plouă din Ministeriul de Interne ar fi ridicol. 

O ţară nu se guvernează cu aforisme, ci cu sisteme; iar sistemele nu se improvizează de pe-o zi pe alta, ci ar 
trebui să rezulte din starea reală a ţării, din natura poporului, din stadiul lui de dezvoltare. A crede că cu maxime, 
sentenţe, anecdote şi alte asemenea lucruri se poate reforma un lucru atât de putred cum e administraţia în România 
ar fi o nespusă naivitate, daca n-ar fi ceva şi mai rău. Şi este ceva mai rău. Este praful ce se aruncă în ochii lumii 


pentru a face a se uita atrocitățile d-lui S. Mihălescu şi a vestiților săi prefecţi de transbalcanică memorie. 


[Il iulie 1881] 


[„SUB TITLUL..."] 


Sub titlul Une indigestion du ,„ Timpul” ziarul "L'Independance roumaine" de azi face o critică tragico-comică 
a revistei noastre d-alaltăieri . 

Deşi n-avem obiceiul d! a răspunde la asemenea lucruri, totuşi nu ne putem opri de a nu releva ceva foarte 
caracteristic din rândurile ce ne adresează. Este că: ceea ce a supărat mai cu osebire pe onor. noştri confrați de la 
foaia franceză în reflecţiunile ce ne inspira sărbătoarea națională de la 14 iulie a fost tocmai apreciaţiunile noastre 
asupra schimbărilor la față ale demagogilor noştri, cari, din republicani feroci şi conspiratori de meserie de ieri, au 
devenit cunoscuţii dinastici de azi. 

Foaia d-lor Galli şi Ventura nu ne poate ierta că am atins această coardă a schimbărilor la faţă, care se vede că 


este şi „la corde sensibile " a „Independenţei române". 


[12 iulie 1881], 


[„DE LA UN TIMP ÎNCOACE...”] 


De la un timp încoace Casa de Depuneri şi Consemnaţiuni e mânată de guvern şi de partidul roşu pe clina 
afacerilor de bursă. Nu e destul că se încarcă cu împrumuturi, precum e cel al comunei Bucureşti de 15 150 000; dar, 


după cum aflăm, d. Brătianu stăruie ca, 


pentru a ridica cursul acţiunilor Băncii Naţionale, Casa de Depuneri să primească aceste acțiuni şi să facă 
împrumuturi pe ele, socotindu-le drept una mie lei piesa. 

După art. 7 al legii, Casa de Depuneri împrumută din escedentul stocului ei metalic statului; judeţelor, 
comunelor şi institutelor de binefacere; particularilor pe depozite de efecte ale statului. Consiliul de adminstraţie 


publică în ultimele zile ale fiecărui trimestru cursul pe care se vor primi efectele ca garanţie. 


Consiliul tratează acțiunile Băncii în mod egal cu efectele statului. 

Norma după care el fixează cursul efectelor statului este însă următoarea: cele cari stau sub pari, se primesc 
socotindu-se cu 20 la sută sub cursul zilei, efectele peste pari se socotesc cu 20 la sută sub valoarea nominală. 
Conform acestei norme acțiunile Băncii Naţionale s-ar cădea să fie primite pe 400, iar nu pe o mie. 

E evident îndealtmintrelea pentru oricine că o Casă de încredere precum este cea de depuneri nu are misiunea 
de-a împrumuta bani jucătorilor de bursă, nici de a favoriza urcarea cursului efectelor. Casa de Depuneri nu este 
bancă; ei nu-i este dată posibilitatea de-a cerceta daca suirea sau scăderea unor efecte publice se datoreşte urcării sau 
scăderii corespunzătoare a produsului întreprinderilor pe cari se 'ntemeiază hârtiile , de vreme ce nu ia parte la aceste 
întreprinderi. Ni se pare că împrejurarea cumcă d-nii Stolojan sau Eliad (Cârciumărescu ) posedă acţiuni de ale 
Băncii nu sunt un motiv îndestul de puternic pentru ca Casa de Depuneri să se abată de la norma ei de pân - acuma , 
mai ales că legea zice că numai din trimestru în trimestru se poate face o asemenea fixare a cursului şi că nici le poate 
primi fără publicarea prealabilă a hotărârii consiliului de administraţie. 

Aflăm îndealtmintrelea că unul din puţinii noştri economişti, d. lon Ghica, s-ar fi opus la această urcare şi că 
actualul postulant care ocupă directoratul Casei pentru a face buclucuri în interesul roşiilor se servă de împrejurarea 
că d. Ion Ghica e numit ministru; la Londra şi a demisionat din consiliu pentru a pune la cale primirea acțiilor Băncii 


pe o mie. 


[12 iulie 1881] 


[ „COLONELUL SIBORNE ..."] 


Colonelul Siborne făcuse în Comisia Europeană a Dunării declarația că nu poate primi o comisie mixtă în 
chipul în care o stipulează anteproiectul austriac. Astfel cestiunile de principiu fiind pendente, comisia a discutat mai 
multe amănunte cari fără razimul principiilor generale nu au o valoare tocmai însemnată. Cabinetul din Viena s-a pus 
pe tratări şi diplomaţii austriaci oscilează împrejurul cestiunii cu multă rezerva şi sfiindu-se a lua o hotărâre 
definitivă. 

Constantin Efendi, delegatul Turciei, a pus în vederea Comisii Europene daca n-ar fi sosit momentul ca să se 
solicite de la cabinete prelungirea mandatului comisiei, o propunere în a cărei discuţie delegatul Angliei a declarat că 
e gata de-a intra. Delegatul Austriei a declarat atunci că aceasta ar augmenta încă dificultăţile existente. 

În aceeaşi ordine de idei se vestise zilele trecute că cabinetul din Viena ar fi având intenţia de a lucra în contra 
prelungirii mandatului comisiei. Astăzi însă oficioşii austriaci scriu că atribuirea acestei intenții e în orice caz 
prematură, că pân' acum nici n-a fost cestiune de ea, că nimeni în fine nu poate admite serios că respingerea 
anteproiectului austriac şi a Comisiei Mixte ar fi îndeajuns pentru ca Comisia Europeană să se dizolve şi să înceteze 


de-a exista. Aceste asigurări oficioase ar fi primite cu satisfacțiune daca nu s-ar încheia cu amenințarea următoare: 
După art. E Tractatului de la Berlin puterile vor avea să se înţeleagă în curând asupra prelungirei mandatului 


Comisiei Europene. O asemenea înțelegere cară fireşte să fie unanimă şi opunerea unei singure puteri poate fi, în situaţia actuală, de 


un efect hotărâtor . Posibilitatea de a pune piedici existenţei ulterioare a Comisiei 


Europene este dată; sperăm însă că cestiunea se va limpezi astfel încât nici o putere să nu fie silită a uza de această posibilitate. 


[12 iulie 1881] 


[„ZILELE DIN URMĂ SE coMENTASsE...] 


Zilele din urmă se comentase în ziarele din străinătate venirea generalului Ernroth la Bucureşti. Unele din foile 
străine atribuiau vizitei generalului intențiunea de a stărui pe lângă şefii partidului roşu din Bucureşti ca, prin 


învăţăminte bine simțite, să facă pe confrații liberali din Bulgaria, pe d-nii Slaveicov, Zancov şi Caravelov, să se 


împace cu principele Alexandru şi să lucreze alături cu el la marea operă a regenerării naționale, admițând însă 
dictatura principelui ca un moderator al apetiturilor prea vii a partidului liberal bulgar. Alte foi mergeau şi mai 
departe. Ele susțineau că generalul venise cu scopuri de-o importanță mult mai mare, că o alianță bulgaro - română ar 
fi devenit necesară în urma constelațiunii celei mai nouă a puterilor europene şi că această alianță ar fi fost obiectul 
întrevorbirilor între generalul rus şi bărbaţii de stat ai României. Aceasta din urmă ştire s-a dezminţit întru câtva . 
Generalul fiind demisionar, nu putea trata asupra unor sujete cari sunt de atribuţiunea guvernului bulgar. 

lar în privirea ştirii celei dendâi , versiunea adusă de foaia rusească „Moskowskii telegraf" merită a fi 
cunoscută ca un fel de ilustrație a vestitei noastre independenţe. În adevăr, în era independenţei s-a creat în ţară o lege 
în contra străinilor, însă nu în contra acelora care vin să ne specule , ci a acelora cari se refugiază la noi din cauza 
persecuţiunilor politice. Acum foaia rusească află că, prin mijlocirea agentului diplomatic rus din Sofia, consiliarul de 
stat Chitrovo , principele Bulgariei au solicitat sprijinul energic al cabinetului din San - petersburg pentru a putea 
exercita o presiune asupra guvernului din Bucureşti ca acesta să nu abuzeze de dreptul de azil în privirea ex - 
miniştrilor bulgari refugiaţi în România. O reprezentaţiune identică i s-ar fi făcut şi cabinetului din Viena. Va să zică 
pare a exista o tensiune oarecare între guvernul din Bucureşti şi cel din Sofia, a cărei gravitate ne-a descoperit-o 
corespondentul „Gazetei generale" din Augsburg când a arătat că la serbările din şistov , făcute cu ocazia proclamării 
dictaturei , reprezentantul României s-ar fi ținut de-o parte în mod ostentativ. 

Daca cu Bulgaria relaţiunile sunt încordate , cele cu Austria asemenea nu sunt de natură de-a satisface 
cerințele unei bune vecinătăți . Foile din Viena s-au ocupat în zilele din urmă de obiectul nemulțumirilor , de 
cestiunea Dunării, într-un mod care părea a indica că s-ar fi întâmplat ceva hotărâtor în privirea aceasta. „Gazeta de 
Augsburg" ne spune însă că se continuă tractările între puterile acelea din considerație pentru cari Comisia Dunăreană 
au amânat o discutare definitivă a cestiunilor pendinte; despre o rupere sau un insucces al acestor tractări nu este însă 
vorbă şi hotărârile se vor lua probabil abia în sesiunea viitoare. Una din puterile acelea care faţă cu cestiunea Dunării 
stă pe terenul cel mai neutru (Germania ?) va face atunci o propunere ce va indica drumul pe care apropiarea între 
opiniile opuse să fie cu putință, mai ales în ceea ce priveşte dreptul de apel al Comisiei Mixte către cea Europeană. 
Pretinsa amerințare a Austriei atingătoare de desființarea Comisiei Europene a Dunării se reduce la observaţia, făcută 
nu fără intenţie în corespondențele diplomatice, că, dacă opoziția în contra antreproiectului austriac ar continua şi de 
acum înainte, existența Comisiei Europene ar pierde pentru Austria mult din valoarea ei. Această observaţie au luat 
sub pana publicității dimensiunile unei ameninţări formale adresate Angliei. E însă foarte adevărat că Austria 
porneşte din principiul că o reînnoire a mandatului Comisiei Dunărene are necesitate de unanimitatea puterilor şi că 


ar sta în puterea Austriei, dacă i s-ar admite punctul ei de vedere, ca să zădărnicească prelungirea mandatului. 

11. Pagină din „Neue freie Press” din 27 mai/8 iunie 1881 
in care se relatează despre interpelarea lui Gh. Chițu. 


Nu fără legături cu cestiunile pendente ale Dunării o fi ştirea colportată de ziarele din Viena c-am fi având a ne 
aştepta la o întoarcere a onor. d. Boerescu pe fotoliul de ministru de esterne şi cea adusă de ziarul maghiar 
„Egyetertes " că, în locul comitelui Hoyos , se va numi plenipotenţiar al Austriei în Bucureşti sau marchizul 
Pallavicini sau comisarul regal Ludovic Tisza. 

Cumcă o încordare oarecare există între Austro-Ungaria şi România ne-o confirmă şi ziarele germane din 


Bucureşti cari, cel puţin în privirea aceasta, cată să fi având informaţiuni de-o probabilitate oarecare. 


[13 — 14 iulie 1881] 


[„„D. MINISTRU PREZIDENT..."] 


D. ministru prezident al Ungariei, Coloman Tisza, după ce-a căzut în acele colegei electorale pe umerii cărora 
s-a ridicat la putere, a aflat în urmă un refugiu în ţinuturili săcuieşti din Transilvania, unde o populaţiune puțin cultă 
şi foarte săracă, deci lesne de influenţat, îl alege cu oarecare entuziasm. Deci într-un orăşel secuiesc , Sân-giorgiu , 
marele om de stat şi-a espus vederile sale politice privitoare atât la cele dinlăuntru ale Ungariei cât şi la relaţiile 
patriei sale cu cealaltă jumătate a monarhiei. Ministrul - prezident al Ungariei seamănă în multe puncte cu d. Ion 
Brătianu. Cât priveşte persoana sa proprie e în genere formal corect, însă asta nu-l opreşte de-asprijini corupția 
electorală şi administrativă a Ungariei şi de-a fi sprijinit de ea. Afară de asta însă mai are acel toupe , de-a spune atât 
de verde şi dezghețat neadevărul încât nu mai ştii de ce să te miri mai mult, de cutezarea vorbitorului sau de 
îngăduinţa auditorului . În asta seamănă cu d. Brătianu ca o picătură de apă cu cealaltă. 

Cu ocazia spiciului ținut la Sân-giorgiu onor. şef al partidului numit liberal, chip şi asemănare cu partidul 


postulanţilor şi gheşeftarilor de la noi, spune în privirea naționalităților următoarele: 


O altă cestiune de care se servă mult opoziţia e relativă la starea naționalităților. 

Nu ştim până la ce grad binevoiţi a urmări cu atenţie cestiunea aceasta. Eu însumi Sunt atât de fericit de-a citi uneori că 
— mare tiran ce Sunt — calc peste naționalitățile nemaghiare. Altă dată citesc iar că sacrific naționalităților nemaghiare interesele 
Ungariei. Aceste două acuzări se paralizează reciproc, se '"nţelege . 

Mă folosesc însă cu plăcere de ocazia aceasta ca, într-un colegiu curat maghiar, în acea parte a ţărilor Coroanei Sf. Ştefan 
unde se poate vorbi de cestiuni naţionale, să arăt simplu şi pe scurt punctul meu de vedere în această privinţă. 

Eu cred că nici se cade unui stat liber, nici este cu putinţă în secolul nostru ca să voim a maghiariza cu de-a sila, luându - 
le limba acelora care nu Sunt maghiari, cu atât mai mult că violența produce pururea ură şi reacţie. 

Însă altceva este ceea ce pretindem şi vom pretinde de la oricine. Oricine trăieşte pe teritoriul acestei patrii sfinte să-şi 
cultive, să-şi înavuțească limba sa proprie maternă oricum [î]i place, dar să se simtă totodată să se mărturisească şi să se ţină 
întru toate ca cetățean al statului Ungariei şi să nu calce datoriile sale cătră patrie. Nici o aspirație în contra intereselor statului 
nu e permisă şi asemenea aspirații nu vom suferi niciodată. 

Scopul nostru nu e nici violența , nici opresiunea altor naţionalităţi, ci libera lor dezvoltare. Dar în dezvoltarea lor liberă 
interesul statului unguresc cată să fie marginea peste care nimeni să nu cuteze a trece şi care să stea mai presus de orice alte 


consideraţii. 


Fără supărare, dar acel interes al statului unguresc nu-l va defini nici onor. d. Tisza, nici altcineva. De cîte ori 
se comit nedreptăţi , ele se acopere cu ceea ce se numeşte raison d'etat , interesul statului, a căruia apreciare rămâne 


însă adeseori pe seama unui ambițios 


sau a unui postulant care inclină pururea sau a confunda interesul statului cu cel personal al său sau a pretexta o frază 
ca interes al statului, pentru ca, îndărătul ei, să-şi facă treburile. Singura rațiune de stat posibilă este de-a pune în 
armonie interesele populaţiunilor, de-a nu lăsa ca o parte a lor să esploateze sau să apese în mod neraţional pe 
celelalte părți, într-un stat poliglot rațiunea de stat ar însemna a pune în armonie interesele deosibitelor naționalități. 
Cum ştiu a le pune maghiarii în armonie, cunoaştem. Poporul lor propriu scade şi sărăceşte sub greutatea dărilor şi 
esploatarea străinilor, iar ei [î]şi răzbună ruina cauzată de alții urmărind ideea fixă de-a asimila unsprezece milioane 


de oameni ce nu vorbesc ungureşte cu cele cinci milioane cari vorbesc această interesantă limbă. 


[15 iulie 1881] 


BULGARIA ŞI ROMÂNIA 


Trebuie să ne intereseze mai mult tot ce se petrece împrejurul nostru, cu deosibire în vecina Bulgarie . Un 
articol din „Augsburger Allgemeine Zeitung" pune evenimentele din acel principat în legătură cu România, sau mai 


bine cu oamenii azi la guvern, şi de aceea reproducem următoarele şiruri: 


Fiindcă puterile europene au pus un preţ deosibit pe aceea că să păstreze pe tron pe prințul Alexandru a 
Bulgariei, de aceea ele trebuie să primească cu o deosebită plăcere votul Adunării Naţionale bulgare. Constituţia 
bulgară — de asemenea o operă a puterilor europene, cel puțin sancționată de ele — s-a înlăturat pe sub mână 


rămânând prinţul, care acum are timp în şapte ani de zile să facă ce vrea, să domnească liberal, cum a promis, 


numai de-i va conveni. Pe puteri le interesează numai ca lucrurile să se desfăşure în linişte şi să nu se întâmple , 
tulburări. Însă, cu tot votul din Şiştov, cerul bulgar nu e de tot fără nouri. Mai întâi e întrebare dacă bulgarii cari au 
votat prinţului o plenipotenţă întinsă, vor fi mulțămiţi cu uzul ce va face de puterea sa. Dacă prințul va căuta într- 
adevăr să restabilească ordinea în ţară, aşa cum a promis în proclamaţiunea sa, atunci va viola multe interese 
particulare şi multe spirite bulgare pentru cari ordinea nu e încă bunul suprem se vor întoarce contra lui. Europa şi 
atunci va putea să aplaude pre prinţul, însă silinţele lui pentru restabilirea unor condițiuni regulate vor deştepta în 
țară numai ură şi dușmănie. Cei nemulţumiţi vor mări şirurile liberalilor, cari, după cum bine se vede, au un sprijin 
în România. Cei din Bucureşti par a se fi familiarizat deja cu ideea unei uniuni a Bulgariei cu România şi vrăjmăşia 
față cu Austria a bărbaților de stat astăzi la guvern în România derivă desigur de acolo că Austria nu vrea să ştie 
nimic de acea uniune româno - bulgară ; fireşte că ea ar fi începutul Confederaţiunii Balcanice şi a statului 
panslavist de la sud, despre care d. Tisza a zis în Parlament că nu trebuie să se realizeze. Dar, precum din rău tot rău 
se naşte, aşa şi prințul Alexandru, spre a obține un contrapond uniunii cu România, va trebui să promită a satisface 
aspirațiunilor poporului său şi aceste aspiraţiuni se ştie că tind spre Rumelia orientală şi restabilirea graniţelor de 
la San-stefano . Astfel deci prințul zice în proclamațiunea sa că se va pune în fruntea aspiraţiunilor poporului său, 
căutând să le realizeze, şi apoi îndată se dă ca motiv dorinţa „de a se arăta demn de marea iubire pe care împăratul 
şi poporul Rusiei o manifestă pentru fraţii lor cei liberaţi ". Un motiv foarte suspect acesta! În genere noua ordine de 
lucruri din Bulgaria nu va putea fi salutată de Austria fără o doză oarecare de amărăciune. 

Este adevărat că prințul a rămas, dar şi influența rusească nu mai puțin. În aceea că s-a răsturnat o 
Constituţiune ce a fost creațiunea Rusiei se putea vedea un eşec suferit de politica rusească, dacă evenimentele 
următoare n-ar fi probat că Rusia n-a suferit nici o înfrângere . Aceste evenimente sunt : reprezentantul diplomatic al 
țarului s-a declarat pe faţă în contra Constituţiei şi în noul cabinet şed trei ruşi. Politica orientală rusească are două 
fețe: una oficială, alta panslavistă ; aci lucrează comitetele panslaviste, aci intră în acțiune cancelaria de stat. Cât 
timp domnii Zankov şi Karavelov erau mari şi tari la Sofia influenţa o exercita în Bulgaria Rusia panslavistă ; acum 
urmează influința Rusiei oficiale. Forma, s-a schimbat, nu însă fondul lucrului. Politica rusească şi-a schimbat 


numai pârghia . Asigurarea că prințul Alexandru e cel mai mare obstacol în contra pătrunderii influinţei 


ruseşti în Bulgaria rămâne vorbă goală. Austria mai are multe afaceri de descurcat cu Bulgaria — moşteniri de ale Tratatului 


n" 


din Berlin — şi în curând se va arăta dacă ruşii „direcți " cari şed astăzi în cabinetul bulgar vor corespunde aşteptărilor ce se 


n" 


aşteaptă de la ei la Viena; cu ruşii „indirecți " nu era nimic de făcut. 


[15 iulie 1881] 


CREDITUL MOBILIAR 
I 


Proiectându-se înființarea unei bănci în compania numită Credit Mobiliar, avem în România spectacolul comic 
de-a vedea foile invocând când naționalitatea, când patria, când libertatea, pentru a recomanda publicului 
întreprinderea aceasta. 

Între fondatorii acestei bănci întâmpinăm în adevăr o sumă de nume cunoscute, începând cu inevitabilul prinț 
Dimitrie Ghica şi sfârşind cu onor. redactor al „Românului", pe care ne-am obicinuit a-l vedea participând la toate 
afacerile de-o lucrativitate oarecare. 

Publicul, văzând pe de-o parte o companie de nume atât de cunoscute, pe de alta zgomotul produs prin ziare, 
înclină a crede că e vorba d-un institut de aceeaşi utilitate ca Banca Naţională sau Creditul Fonciar bunăoară, pe când 
în realitate bancheri străini, cu alaiul de nume româneşti menite a-i populariza , vor să neguțeze pe picior mare la 
bursa viitoare din Bucureşti, înființând ceea ce se numeşte o haute banque par compagnie . 

Aşadar, ca să punem odată capăt acestei inclarități şi vârtejului de speranțe, vom spune că există două soiuri de 
operaţii de bancă: operaţii de comerţ şi operaţii de speculă 

Operaţiile de comerţ, pe care le face orice bancher din piață şi Banca Naţională asemenea, sunt : primirea în 
depozit de capitale de la particulari şi plasarea lor în titluri clasate c-un venit sigur, virimente , adică trecerea unei 


sume de la creditul unui client la creditul altui client ; scontare de bilete la ordin şi de poliţe ; încasarea sau plata 


polițelor din locuri depărtate; arbitragiul , adică cumpărarea polițelor de pe pieţele unde au cursul mic, pentru a plăti 
cu ele datoriile pieţei proprii; conturi curente, adecă înregistrarea tuturor fondurilor primite de la un negustor, precum 
şi a cheltuielilor făcute în numele lui ş.a. 

Pentru oricine e evident că bancherul comercial e un om de încredere ce trebuie să-şi fi cunoscând clienţii şi 
clienţii pe el şi că afacerile sunt în cea mai mare parte pe deplin sigure. 

Banca Naţională în fine, cu tot numele specios , nu e decât o bancă comercială care uneşte cu operaţiile 
ordinare pe acea de emisiune a unor bilete plătibile a vista şi la purtător. Ea nu dă credit decât la puţine case, pe poliţe 
cu mai multe semnături de o incontestabilă solvabilitate şi trase asupra unor afaceri deja consumate . 

La Creditul Fonciar baza creditului acordat e un imobil ipotecat , garantat prin solidaritatea tuturor 
proprietarilor; la Bancă baza creditului acordat e averea existentă a negustorului , plus afacerea consumată deja, de 
ex.: o vînzare de grâu plus îndosarea mai multor semnături solvabile . Valoarea intrinsecă, reală a titlurilor e 
cunoscută, venitul lor e sigur, titlurile se numesc clasate ; preţul lor, afară de neînsemnate oscilațiuni, se regulează 
prin venitul ce ele produc. Atât institutele de credit ipotecar cât şi cele de credit comercial au deci o bază materială cu 
desăvârşire solidă. 

La un credit mobiliar lucrul nu este astfel: cel puţin n-a fost nicăiri, după cât vedem din istoria creditului 
mobiliar din Franţa, din Scoţia şi din alte părți. 

Vom încerca să dăm o schiță istorică a celui dintâi institut de soiul acesta, stabilit în Franţa prin decretul de la 
18 noiembrie 1852 cu numele de Societe Generale du Credit Mobilier , fondată c-un capital de 60 milioane şi având 
la nevoie facultatea de a emite obligaţiuni de 600 milioane. Fondată de fraţii Pereire , nume ce-l aflăm şi între 


fondatorii actualei societăţi, ea a fost prototipul celorlalte, cărora impulsul agiotajului le-a dat 

12. CREDITUL MOBILIAR, 
„Timpul”, 16 iulie 1881. 


naştere în Spania, Germania, Austria şi Elveţia. Iată operaţiile ce le făcea conform statutelor: 


1) Subscripţiune şi cumpărare de titluri ale statului — va să zică emisiune de titluri — precum şi de acţii şi obligaţiuni ale 
diferitelor întreprinderi industriale sau de credit ale societăților anonime, de căi ferate, canaluri, mine şi alte lucrări publice cari (sau 
există, sau) se vor fonda în viitor. 


Să analizăm această operaţie. 

Statul escrie un împrumut. Creditul Mobiliar se 'nsărcinează să-l plaseze . Institutul are destule mijloace ca să 
producă o mişcare artificială la bursă ; pune douăzeci de agenţi cari să caute a cumpăra titlul şi numai patru cari să-l 
vânză . Capitalistul e răpit de acest vârtej artificial; el nu înţelege că aceeaş bancă cumpără şi vinde totodată, şi după 
ce titlurile sunt plasate c-un câştig mare, e cu totul indiferent pentru bancă daca ele sunt bune sau rele, productive sau 
improductive . 

Se aude că în munţii Buzăului s-ar afla aur. Se formează o societate anonimă pe acţiuni pentru esploatarea 
minei şi Creditul Mobiliar se însărcinează să le plaseze . Creditul produce hausse la bursă, le vinde bine, şi acum 


rămâne ca acţionarul cel din urmă să vază dacă există sau nu aur la Buzău. Poate să nu fi existând deloc. 


Să se ţină bine minte. Creditul Mobiliar se ocupă nu cu întreprinderi cari există, ci cu cele ce se vor fonda de 
acum înainte, a căror productivitate e cu totul necunoscută. Speculează pe speranţa acestei productivități . Daca se 
întâmplă însă să cumpere titluri a unor întreprinderi existente, preocupațiunea Creditului nu va fi deloc valoarea 
intrinsecă a lor. Din contra, acţiuni industriale vechi, clasate, a căror valoare e cunoscută, nu dau loc la operaţii de 
bursă. Cu cât titlul e mai sigur cu atât speculația se depărtează de el; [î]l părăseşte pentru acţiile unei întreprinderi 
nouă, pe nesiguranța valorii cărora se câştigă mai mult. Creditul Mobiliar urmează deci regula pe care o urmează 
orice om ce are bani disponibili şi vrea să opereze cu ei par comptant . Alege o hârtie discreditată, pentru ca mai 
târziu , când se suie cursul, s-o vânză . Deci Creditul Mobiliar poate cumpăra titluri rele, improductive , cu prețuri 
scăzute, poate să producă în mod artificial o hausse la bursă, să le desfacă pe preţuri urcate şi să-şi spele mânile în 
apa nevinovăţiei ca Pilat din Pont. 


Afară de asta creditul era îndreptăţit de-a mai face următoarele operațiuni : 


2) Emisiunea de obligaţiuni proprii pentru o sumă egală cu cea plasată în subscripțiuni şi cumpărări . 
3) Vânzarea sau amanetarea tuturor efectelor, acţiunilor şi obligaţiunilor câştigate şi schimbarea lor pe alte hârtii de 
valoare. 


4) Propunerea, cesiunea şi executarea de împrumuturi şi întreprinderi de lucrări publice de tot soiul. 

5) Împrumuturi Lombard pe amanet de acţii sau obligaţiuni, credit conto-curent . 

6) Primirea de depozite în conto-curent . 

7) Incasso în contul societăţilor mai sus numite, plata cupoanelor lor de dobânzi şi dividente şi alte mandate. 


8) Instituirea unei case de depuneri pentru toate titlurile acestor întreprinderi. 


Alte afaceri erau oprite, şi anume: Banca nu putea face specule pe timp la bursă nici specule pe premii . 

Dar faceri de report [î]i erau permise , deşi acestea constituie o speculă de bursă, care forma o însemnată parte 
a tranzacțiunilor Creditului Mobiliar. 

Aşadar afacerile Creditului Mobiliar sunt operaţii de haute-finance şi de speculă de bursă !. 

În anul întâi Creditul Mobiliar Francez n-a făcut decât afaceri pe cari le fac toate casele mari de bancă. În acel 
an a dat din asemenea afaceri un venit net de 7 582 722. 

În al doilea an a creat trei întreprinderi: Societe des Immeubles de la rue de Rivoli , Societe Maritime , Société 
de[s] Chemins de fer Autrichiens . Beneficiile treceau peste zece milioane. 

În anul al treilea societatea era în apogeul ei; întreprinderi varii i-au adus un beneficiu de 31 870 776 fr. 

Dar chiar în acest an dările de seamă ale societăţii începură a deveni obscure şi mai puțin amănunțite. La 1860 
se declara o pagubă de 7 933 136 fr.,; iar la 1867 fondatorii societăţii, cari o admnistraseră în mod dictatorial , se 


retraseră . În adunarea acţionarilor 


! Max Wirth , Bankwesen , pag. 546 et sg. 


de la 30 noiemvrie 1867 succesorii lor mărturisiră că pagubele se ridicau la ° * 47 542 000 franci. Societatea a trebuit 
să lichideze . 

Ce s-a găsit în bilanţ ? 

Că societatea Creditului Mobiliar era creditoarea Companiei Imobiliare pentru 80 de milioane şi că aceasta din 


urmă, încărcată de maidane şi case ce nu le putea nici vinde, nici închiria, nu era în stare a plăti nimic. 


Totodată cată să recunoaştem — zice Courcelle-seneuil în Traité des operations de banque — că răul ar fi fost şi mai 


mare dacă s-ar fi emis, pentru 600 milioane sau pentru un miliard două sute de milioane, obligaţiuni de ale societăţii, precum ne 
puteam teme câțiva ani (lucru pe care la refuzat guvernul); sau daca societatea ar fi parvenit a pune în serviciul său o bancă de 


circulație. S-ar fi ajuns la o catastrofă cel puţin egală cu a lui Law . 


lată dar ce este Creditul Mobiliar. O încercare de-a monopoliza toate întreprinderile din ţară: împrumuturi, 
construcții , lucrări publice, fie ele oricât de hazardate. Odată titlurile desfăcute prin manipulaţii de bursă, treaba 
acţionarilor dacă ele produc ceva sau nu. 

Din parte-ne se 'nțelege că nu putem opri pe nimenea de a-şi întrebuința capitalul cum pofteşte. Dar orice 
capital nu se poate întrebuința decât în anume moduri: sau în exploatare, servind a plăti pentru muncă, sau plasat în 
împrumuturi ipotecare, sau în negoţ, ajutând schimbul de mărfuri, sau în fine . . . în speculă. 

Pentru milionari, pentru Rotschild şi Pereire, specula e cea mai rentabilă, pentru că ei o domină; pentru 


capitalistul mic e de recomandat plasarea în titlurile unor întreprinderi nu viitoare, ci deja existente, al căror produs e 


ştiut, al căror venit e sigur. 

Aşadar liber e oricine de-a specula capitalul său; legile o permit. Dar sigur este că prin speculă averea tuturor 
nu câştigă nimic. Ea câştigă prin producţie, prin negoţ, nu prin joc de bursă. 

Precum zece oameni muncesc împrejurul unei mese de joc de cărţi ziua şi noaptea fără ca suta de galbeni ce o 
au toți împreună să se 'nmulțească sau să scază, ci trece din mâna celui naiv în mâna celui abil — o deplasare a 
aceleiaşi averi — aşa e aci. Milionarul abil care dominează bursa şi mişcările ei, care, când vinde acții de Panama , 
produce hausse, iar când cumpără acţii ale Băncii Naţionale, produce baisse , va încasa diferențele de la publicul 
întreg, ba va atrage din ce în ce mai multe capitaluri din provincie, detrăgându-le agriculturii, comerțului solid şi 
întreprinderilor solide şi aruncându-le în vârtejul unor întreprinderi nouă, cu viitor necunoscut şi c-o producțiune nulă 
poate. 

Ceea ce am dori e ca presa că nu facă dintr-un institut a cărui esență e specula, producerea de hausse şi baisse 
la bursă fără privire la valoarea intrinsecă a titlurilor speculate , un institut național, menit a ridica comerțul, industria 
şi agricultura. 

Nu voim deloc să discredităm societatea. Nu-i cunoaştem încă statutele, nu ştim ce anume operaţii va face. 
Poate chiar că ceea ce este a se fonda la noi să fi având cu totul caracterul unei bănci comerciale. Ceea ce constatăm 
însă este că: societățile cîte sau format sub acest titlu pân' acum au fost societăți de acţionari, al căror capital a fost în 
esenţă întrebuințat la specule de bursă asupra unor titluri neclasate încă, bazate pe întreprinderi viitoare, cu un un 
produs incert, titluri al căror preț de bursă se regula nu prin venitul ce produc, ci pe speranța unui venit sau, şi mai 
rău, pe speranţa că ele se vor urca pân'la ultimo , indiferent dacă valoarea lor intrinsecă reprezintă ceva sau nu. 

Facultatea pe care o bancă ca aceasta, „haute banque", o are întru a urca un titlu oricât lipsit de valoare 
intrinsecă până ce-l vinde şi a scădea un titlu oricât de solid până ce-l cumpără; facultatea de a urca cursul tuturor 
efectelor ei de portofoliu când face bilanţul, pentru a împărți şi dividente fictive, luate din capitalul primitiv; în fine 
puterea de a detrage capitalul celor lesne crezători din întreprinderi productive şi a-l abate la întreprinderi hazardate, 
toate acestea nu ne permit să ne felicităm tocmai mult de înființarea ei. Dar, pentru a nu prejudeca , mărturisim că din 
cele scrise pân' acum nu putem decât presupune statutele. Daca operaţiile indicate în ele vor fi identice sau analoge 
cu cele din statutele Societăţii Generale de Credit Mobiliar din Franţa, nu va mai fi îndoială cu noua bancă e 
prematură pentru ţara noastră şi de un folos foarte discutabil chiar pentru ţările acelea în cari practica şi uzanțele 


creditului sunt mai cunoscute decât la noi. 


II 


Continuăm prin a cita luminoasa dare de seamă pe care un economist german o face despre activitatea 


creditelor mobiliare* 


Semnul caracteristic al tuturor acestor institute este speculațiunea. 

Pentru speculațiune însă societăţile anonime pe acții nu sunt potrivite. Societăţile anonime speculante aduc 
pagube atât proprietarilor lor, adecă acţionarilor, cât şi publicului. Ne mărginim la următoarele argumente esenţiale: 

1. Afacerile de speculaţiune cer, după natura lor, o mare esperiență de afaceri, o estraordinară repejune de 
concepţie şi de deciziune. Corespunzând în genere pe cale telegrafică pentru a încheia asupra a milioane, neavând 
adesea decât un minut de reflecţie, societatea nu poate merge bine. Directori cari ar posede asemenea calități nu se 
găsesc, pentru că asemenea oameni preferă a-şi face afacerile lor proprii. Dar, dacă se găsesc şi li se dă puterea 
discreționară cerută, atunci societăţile sunt în pericol ca directorul lor sau să proceadă cu prea mare cutezanță, sau să 
esploateze situaţia în folosul său propriu, lăsând numai şansele rele pe seama societăţii. Aceasta au dovedit-o procesul 
acţionarilor Creditului Mobiliar intentat consilierilor de administrație, cari au fost condamnaţi în prima instanță la 
plata a 60 milioane franci. 

Consiliarii de administraţie ai Creditului Mobiliar au câştigat averi imense, pe când societatea mergea spre 
faliment. 

Ani întregi se făceau către finitul anului tot soiul de manopere de bursă şi jurnalistice. (În sferele bursei se 
susținea că faimoasa ştire tătărască despre luarea Sevastopolului fusese comandată de Creditul Mobliar ). Aceste 
manopere aveau de scop de a ridica cât se poate de mult cursul efectelor din cari consista portofoliul Creditului 
Mobiliar. Bilanţul se încheia dar cu cursurile cele mai urcate şi se împărțea o dividendă mare, care în realitate 
absorbea o parte a capitalului acțiunilor; căci, dacă s-ar fi făcut bilanţul câteva săptămâni mai târziu , după ce 
cursurile scăzuseră la nivelul lor natural, ar fi rezultat un deficit al capitalului primitiv. 


Fiindcă aceste institute se fondaseră pentru motive de agiotagiu , adică fiindcă subscripțiunile nu se făcuseră 


din capul locului decât cu intenţia de-a urca cât se poate de sus acțiile nouă şi de a le vinde cu agio , proprietarii 
aceia ai acţiilor cari rămâneau cu ele la urmă erau totdauna în pagubă. Acţiile celor mai multe institute de credit 
stau sub pari; acele ale Creditului Mobiliar, nominal de 500 franci, urcate odată până la 1300 franci şi mai sus, au 
scăzut de la 1869 la 162 franci. 

2. Institutele acestea nu sunt stricăcoase numai proprietarilor lor, ci şi publicului. Faptul că unii speculanți 
precum Rotschild, Pereire şi alții au câştigat multe milioane cu operaţii financiare a orbit publicul într-atâta că se 
lăsa ademenit de făgăduinţa de a ajunge, pe calea puterii financiare colective, la aceeaşi țintă. Făgăduinţa unor 
dividente mari se primi cu credință după exemplul evident al oamenilor din haute finance. Aşadar nu numai că s-a 
subscris capitalul primitiv al unei mulțimi de institute de credit, ci s-au primit de bunăvoie şi obligațiile lor . 
Institutele de credit, la început în perplesitate ce să 'nceapă cu capitalul — căci o bancă are nevoie de timp pentru 
dezvoltarea ei, ca orice altă afacere — nu s-au mulțumit numai cu a cumpăra efecte la bursă, ci participă la o 
mulțime de întreprinderi nouă pentru exploatarea de mine, fabrici şi alte stabilimente industriale, şi nu arareori se 
cumpărau afaceri vechi cari nu rentau ca bază a societăţii acţionarilor. Căci un timp oarecare era de sine înţeles între 
speculanți că întreprinderi bune le esploatează cineva singur pe seama sa, iar cele rele se lasă unor societăți de 
acţionari, întrebuințându-se fraza comună, „că numai exploatarea în mare are perspectivă sigură de succes". Astfel 
detrăgând capitalul ramurilor de industrie deja existente şi îndreptându-le spre o plasare mai puţin rentabilă, pentru 
că nouă, au căşunat o mişcare neeconomică a capitalului, care trebuia să perturbe atât strângerea de capitaluri cât 


şi câştigul lucrătorului. 


Ca dovadă uimitoare de exactitatea deplină a descrierii economistului german, că esenţa unei asemenea 
întreprinderi este specula, servă procedimentele de la noi. 

Creditul Mobiliar nu există încă. Statutele lui sunt necunoscute, n-au fost tipărite încă; nici un decret al regelui 
n-au autorizat existența societăţii. 

Ministeriul Comerţului şi Lucrărilor Publice de la noi e abia în stadiul de-a se informa daca persoanele 
fondatorilor sunt onorabile şi daca instituţia poate fi în folosul comerțului. 

Ei bine — deja se speculează acţiile neexistente ale unei scietăţi neexistente . 

Va să zică oameni cari au banii lor plasați în înscrisuri ipotecare, în efecte ale statului român, tot efecte sigure, 
vând aceste efecte sigure spre a cumpăra acțiile neexistente ale unei societăți neexistente . Nimeni nu ştie nici ce va 
face societatea viitoare, nici ce soi de întreprindere va încuraja — totul e cuprins în caosul viitorului. Dar tocmai 
pentru că nimic nu e sigur, tocmai pentru că nesiguranța absolută dă loc la speranţe exagerate, specula a şi pus mâna 
pe ficțiune şi o vinde drept bani buni. E cu totul indiferentă pentru speculatori valoarea intrinsecă a viitoarelor titluri. 
Ei ştiu că la orice nouă emisie patronată de nume cunoscute se naşte hausse în piață şi cestiunea principală e de a 
vinde până e hausse. Deci, precum vede oricine, ei nici nu au titlurile în mână . Mai mult! N-au nici banii necesari 


pentru a le cumpăra, adică n-au nimic, nici bani, nici efecte, şi cu toate acestea câştigă bani. 


* Max Wirth, Bankwesen. 


Rugăm pe oricine să aprecieze aceste împrejurări şi să-şi facă o judecată despre natura lor. 


[16 — 17 iulie 1881] 


CREDITUL MOBILIAR ȘI JOCUL DE BURSĂ 


Tratând materii financiare într-un ziar cotidian, avem două greutăți de întâmpinat . 

Una rezultă din subtilitatea materiei. Jocul de bursă, cu toate halucinaţiunile lui, ar cere un spaţiu mai întins 
decât coloanele unei foi. Mai ales că în lumea speculei intră tot ce o societate omenească are nesănătos, ruinat, 
pospăit, începând cu culisele teatrului şi sfârşind cu culisele bursei. 

Toată lumea 'şi aduce aminte de afacerea Stroussberg; de acei duci şi conți sileziani cari treceau drept 
fondatori ai societăţii ale cărei acții le emiteau o haute banque ... papa Stroussberg. 


Plasat-au acei oameni fondurile lor disponibile în acții Stroussberg ? Ce să plaseze când n-aveau nimic? Dar 


au plătit poate primul vărsământ şi au jucat asupra diferenței, pe prime, până la eliberarea integrală a acţiei sau, şi mai 
rău, au căpătat un număr de acții gratis pentru iscălitura pusă sub documentul primitiv al fondațiunii . 

Dând Dumnezeu s-avem şi noi bursă în ţară, vom avea ocazia de a descoperi manoperile încâlcite ale 
agiotajului şi a le descrie aşa încât oricine să le priceapă. 

Aşadar, cum am zis, subtilitatea materiei e o greutate. Pe puţine coloane trebuie să spunem mult într-o formă 
nu prea concisă , căci s-ar îngreuia înţelegerea. 

A doua greutate e recapitularea continuă. Fiecare număr de gazetă e o scriere de sine stătătoare, încât cetitorul 
trebuie să înțeleagă tot ce-i spui, făr' a pretinde de la el ca să-ți fi citit şi numărul trecut. 

Aşadar recapitulăm, zicând : operaţiile de bancă se deosibesc esenţial în operații comerciale şi de speculă. 

Cele comerciale sunt : negoţ de aur şi argint, schimb de bani, depozite, virimente, arbitraje cambiale , scont , 
conturi curente, emisiunea de bilete la purtător, împrumuturi ipotecare, comisiuni (Definiţia pe scurt a acestor operaţii 
în numărul d-alaltăieri). 

Cari sunt operaţiile de speculă? în esență foarte unilaterale: cumpărare de acţii sau de titluri en gros şi 
specularea lor la bursă en detail . Acesta este cercul de activitate al marilor bănci (Rotschild, Bleichroder , Perreire ), 
acesta în fine al Creditului Mobiliar. 

Dar o bancă comercială nu cumpără acții şi titluri? 

Nu. 

Ea le ia în comision , de crede că sunt bune, şi trebuie să se încredinţeze dacă sunt bune, pentru că cei dendâi 
cărora le va vinde titluri sunt clienții ei proprii, negustori şi capitalişti cu cari are a face de 30 — 40 ani şi mai bine, 
sunt aceia cari formează sfera creditului unui bancher comercial. Dar în comision le ia. 

Pentru un mic comision plătit de Societatea acţionarilor, pentru altul şi mai mic plătit de clienţi , bancherul 
comercial desface acţii bune ale unei întreprinderi industriale cu preţul lor normal, fără speculă, fără agiotaj . în cât 
le-a primit, le dă. 

Câştigul poate fi mare numai daca afacerea e mare; încolo e foarte normal, precum şi plasarea e normală. 
Numai capitaluri disponibile i se pun la 'ndemână întreprinderii. Nu-şi vinde nimeni moşia ca să cumpere acţii. 

Altfel e banca de speculație , altfel Creditul Mobiliar. 

Aceste cumpără toate acţiile unei întreprinderi /engros J. Indiferent daca întreprinderea e bună ori rea. Apoi le 


revinde în detail prin speculație , benificiind totdauna de diferenţe. 


Ne va întreba cineva cum se face speculația. 

Ne vom încerca s-o descriem. 

Să presupunem că e a se construi un drum de fier de la Bucureşti la Cernavoda care costă 50 de milioane, 
împărțiți în 100000 de acţii [a] cîte 500 franci, de plătit în patru termene . 

Va să zică titlul provizoriu pentru întâiul vărsământ costă 125 franci, total: 12 mil . 500 000 pe care haute 
banque [îli varsă, cumpărând astfel totalitatea titlurilor provizorii. 

De 'ndată ce titlurile promit a se emite, oricare ar fi valoarea intrinsecă, ele sunt sigure de o hausse. De ce? 
Numai şi numai pentru că toți speculanții de profesie ştiu că, pe când banca de speculaţiune emite, titlurile se vor 
urca. 

Această hausse este atât de bine de prevăzut încât în vederea ei se naşte un fel de cerşetorie de o speţie cu totul 
modernă, necunoscută în timpii reacţiunii . 

După textul actului de fondaţiune acţionarii au să verse echivalentul hârtiei lor în patru termene . Toate 
acţiunile le-a luat Creditul Mobiliar. 

Numaidecât creditul sau sindicatul ei de capitalişti e asaltat de cereri; oameni din societatea bună, dame din 
lumea mare, diplomaţi, balerine, judecători, săbiuţe politice vin a solicita cu multă umilință la uşa bancherului , care 
20, care 60, care 100 de titluri provizorii. 

Bancherul de comerț are şi el amicii lui: negustori engroşişti , proprietari mari, meseriaşi însemnați, arendaşi 
bogaţi, tot oameni care-şi învârtesc capitalul în sudoarea frunţii, cu munca. 

Dar iată amicii unei haute banque. Le monde cum s-are zice franțuzeşte şi le demi monde. 

Şi credeți că refuză „înalta bancă" de-a le da acestor oameni acţii? 

Ferit-a sfântul . 

Nu-i vorbă, să plaseze serios nu vrea nici unul. Nici n-au fondurile cuviincioase pentru a câştiga proprietatea 
integrală a acţiunilor pe cari le solicită . 

Dar toţi ştiu că aceste acţii ce vor cota în hausse la bursă, din ziua întâia chiar, că speculatorii se vor arunca ca 


lupii asupra lor, rupându-se care de care să plătească o primă de 50, 100, 500 de franci chiar; că vor cumpăra, până ce 


ţine vârtejul , cu 150, cu 200, cu 600 franci chiar un titlu provizoriu , care a costat. . . cât ? 

125 franci al pari. 

Dar cum va produce Creditul Mobiliar acest vârtej ? 

Va împărți titluri provizorii: 250000 (nominal la plata integrală 1 milion) unor persoane a căror aprobare şi 
vorbă sunt folositoare succesului afacerii, dar cari n-au nici atâta capital încât să-şi poată păstra chiar timp scurt 
acţiile. Asta e prima categorie, alaiul fără parale. 

250 000 la persoane, asemenea în condiţii sociale înalte, dar destul de bogate pentru a conserva titlurile: alaiul 
cu parale. 

250 000 la speculanți de rând şi culisieri . Caracuda. 

Preste tot 750 000 franci împărțiți în 6 000 titluri provizorie din care fiecare dă dreptul la achiziția ulterioară a 
unui titlu definitiv de 500. 

Câteşitrele soiurile de oameni, lume mare, jumătate lume şi culise, de orice categorie s-ar ţinea, diplomat sau 
galopin , balerină sau adiutant domnesc, gazetar sau cinstit episcop, aşteaptă, prevede, dar mai cu seamă prezice 
hausse asupra acțiunilor. Toată puterea intereselor lor [î]i face să vrea hausse. 

Sub asemenea auspicii se deschide bursa. Capitalistul serios şade la un colţ. îl cam tentează zgomotul. Ar vrea 
şi n-ar prea vrea. 

Dar ceea ce am numit noi alaiul fără parale nu-şi poate păstra titlurile. Cei 150, 300, 450 franci ce i-a pus 
fiecare din sărăcimea înaltă în titluri devin simțitori prin lipsa lor! Ei vor să-şi realizeze hârtiile . 

Titlurile se oferă la bursă. 

Ce face banca de speculație sau Creditul Mobiliar? Le lasă să se vânză pe orice preț? Nu. 

Le cumpără ea singură cu primă. 

Plăteşte 10, 20, 30 la sută primă. Nimica toată la 250 000. 


Vânzătorii sunt încântați de-a fi realizat un beneficiu ş-o spun în gura mare, cu păreri de rău că n-au putut 
aştepta încă câteva zile pentru a vinde c-un curs şi mai ridicat. 

Dar au vândut sau au conservat acțiile lor? Puțin importă . Vorbele lor sunt folositoare creditului afacerii şi 
atrag capitalurile. 

Daca capitaliştii tot se mai sfiesc de-a cumpăra noua valoare, există un mijloc în genere infailibil de a-i atrage: 
acela de-a face să-i joace pe dinaintea ochilor o mare mişcare de afaceri. 

Daca capitalistul vede vânzându-se succesiv la bursă douăzeci de mii de acţii ale Creditului Mobiliar, sau 
patronate de el, c-un preţ care oscilează uneori, dar în linie generală se tot urcă mereu, de fier să fie şi tot se ispiteşte 
să cumpere. şi 'ntr-adevăr , îşi zice el, un titlu de 125 care se vinde azi cu 150 nu va face mâini 160 poimâini 170? 
Mai ştii? 165 tot o fi făcând daca se vinde cu preţul acesta, daca căutarea lui e egală cu oferta, ba chiar superioară, 
daca beneficii considerabile au fost realizate de-o mulțime de persoane onorabile şi de consideraţie cari au cumpărat, 
revândut şi şters diferenţele. 

Sărmanul de el! 

El nu ştie că Creditul Mobiliar însuşi a vândut şi a cumpărat înaintea ochilor lui; că acest vârtej de afaceri a 
fost jucat anume pentru el, ca să-i ia ochii şi să-l atragă cu bănişorii lui, strânşi unul cîte unul şi cu greutate. 

Dar cine o ştie asta? Nimeni. 

Cei abili se cam îndoiesc ei, dar la umbră ce le pasă. Daca ştiu taina, câştigă şi ei asupra diferențelor şi pace 
bună. Dar chiar cei abili nu sunt siguri. Pentru că, când agenţii de schimb merg în fiece dimineaţă să ia ordine de la 
Creditul Mobiliar sau de la haute banqne , li se dă la unul sau doi din ei ordin de a vinde (ofertă puţină) şi la 40 sau 
50 ordin de a cumpăra (căutare multă). Dar nici un agent de schimb nu ştie ordinele date confraților lui, nici ştie de 
cătră cine i-a fost date. 

Legea, reglementele , obiceiul şi, mai mult decât orice, interesul lor propriu, [îli face pe toți foarte discreți . 

Astfel se petrec lucrurile. 

În măsura în care capitaliştii serioşi cumpără titlurile urcate prin această comedie, Creditul Mobiliar 
augmentează ordinele de vînzare sau diminuează ordinele de cumpărare, după curs, nu zi cu zi, ci sfert de ceas cu 
sfert de ceas, până ce toate titlurile sau cea mai mare parte a lor, sunt plasate. 

Să admitem acum că în decursul acestei operaţii prima s-a ridicat numai cu 30 la sută. La fiecare titlu 
provizoriu ar fi un câştig de 37,50 adecă titlul provizoriu de 125 s-ar vinde cu 162,60, lucru nu tocmai de mirare când 
am văzut titlurile primului vărsământ al Băncii Naţionale vânzându-se cu 500. 

Ştim de la început însă că 6 000 titluri au fost împărțite al pari la alaiuri . Va să zică Creditul Mobiliar a 
speculat numai 94 000. 


De la 94 000 cîte 37,50 premiu e în total 3 525 000. 
Dar a cheltuit spre acest scop: 
1. Prima de 10% plătită subscriptorilor din înalta sărăcime . 25 000 


2. Curtaj (samsarlâc ) ........ccme eee eee 305 500 
3. Gazetarii , administraţia, pierderile ...........mceeeeeeeeeee 144 500 475 000 
3 050 000 


Adecă un câştig de 3 milioane, învârtind un capital [de] 12 milioane şi jumătate în curs de două - trei 
săptămâni . 

Daca însă banca ar fi plătit integral emisiunea toată şi ar fi emis titlul cu 500, al pari, câştigul era de patru ori 
pe atât de mare, era de 12 200000, învârtind un capital de 50 000 000 câteva săptămâni . 

Precum se vede din cele de mai sus, asemenea operaţii de bursă nu se pot face de bancherii de comerț. Numai 
o haute banque cu zeci de milioane capital disponibil sau numai o societate de acţionari al cărei capital se 
'ntrebuințează la agiotaj poate întreprinde a urca şi a scădea titlurile după voință. Pentru a înlătura contramina , adecă 
a împiedica operațiunile în senz invers al altor case puternice, cari ar zădărnici şi hausse şi baisse a bancherului sau a 
Creditului Mobiliar, casele acestea se atrag asemenea cu o parte aliquotă la câştig , ceea ce se cheamă a le primi în 
sindicat. Toate operaţiile acestea sunt independente de caracterul oamenilor. Bărbaţii cei mai onorabili cari ar lua 


parte la cumpărarea e 'n gros 


şi speculaţiunea en detail de titluri nouă nu se pot purta altfel decât cum le dictează natura întreprinderii lor. Ceea ce e 
rău e natura însăşi a operaţiunilor de haute banque şi de credit mobiliar, nu oamenii ce le fac. 

Ne rezervăm pentru altă dată a arăta dezastrele morale ce le cauzează asemenea întreprinderi, precum şi 
crizele comerciale cărora le dau naştere, mai cu seamă pe o piaţă de efecte relativ nouă, inexperiență , ademenită cu 


atât mai lesne de lăcomia câştigului . 


[18 iulie 1881] 


SOCIETATEA DE CONSTRUCŢIUNI 


Ce rol joacă Creditul Mobiliar pe lângă Societatea de Construcţiuni care e a se înființa paralel cu el? 

Mărturisim că nu ştim. Nu vedem deloc necesitatea unui Credit Mobiliar alături cu Societatea. Are nevoie 
aceasta ca Creditul să-i plaseze titlurile? Dar plasarea o poate face orice bancă, fără să scumpească acţiile, fără să le 
speculeze ; vânzându-le pe preţul de emisiune şi încasând un mic comision din partea Societăţii şi din partea 
clienţilor ei. 

Ce afacere mai clară, mai puţin complicată decât de-a depune acțiile la o Casă de bancă care vrea să se 
'nsărcineze cu aceasta şi de-a le lăsa să fie vândute , fără speculă, fără agiotaj, către orice om ce voieşte a-şi plasa 
economiile în ele? Dar acţiile Societăţii se pot încredința chiar la mai mulți deodată. Toţi ar putea fi comisionari ai 
Societăţii şi desigur că toţi ar fi bucuroşi de-a face o atât de bună afacere la care nu se cere rizicul nici unui ban din 
capitalul propriu, la care nu se cere decât ca ei să aibă încredere că întreprinderea va fi în folosul clienţilor lor. 

Dar vezi că într-o procedare atât de limpede n-ar mai fi loc pentru agiotaj şi pentru jocul de bursă şi de-aceca o 
vedem înlăturată. 

De-aceea în decursul discuţiei am lăsat cu totul la o parte Societatea de Construcţiuni şi Lucrări Publice, care 
n-are a face cu Creditul Mobiliar şi care poate exista de sine. Daca această societate află destui acționari cari să 
crează că, prin clădiri ce le-ar face în Bucureşti şi aiurea, capitalul lor e bine plasat, nu avem nimic de zis. De zidit va 
trebui să zidească ceva această Societate şi daca acționarii nu vor fi răpiți de curentul agiotajului spre a plăti pe acții 
mai mult decât fac, daca se vor zidi case c-o valoare locativă bună, adică cari se pot închiria cu preţ sau vinde lesne, 
acționarii pot vedea capitalul lor producând însemnate venituri. Dar dividendele vor fi determinate prin venitul real al 
clădirilor , venitul acestora pe valoarea lor reală. Valoarea reală se socoteşte lesne. Costul materialului brut şi al 
locului, plus munca întrebuințată la construire , plus dobânda capitalului care-a servit la clădirea casei. Bine condusă, 
o asemenea afacere poate fi rentabilă şi începe a fi hazardată numai atunci când , prin supraproducțiune , se clădesc 


mai multe case decât trebuiesc, cari apoi nu se pot nici închiria, nici vinde la nimenea. Din momentul în care acţia se 


liberează şi în măsura în care banii sunt băgați în clădire, ea corespunde cu valoarea acelor clădiri. 

Orice acţionar are dreptul de-a exige ca să se facă clădiri, ca banii lui vărsaţi să se reproducă în valori reale, să 
le creeze pe acestea. 

Dar nu vedem, precum am zis, necesitatea creării unui Credit Mobiliar pentru acest scop. O casă de bancă 
comercială sau Banca Naţională se poate însărcina cu vânzarea al pari sau pe un preţ de emisiune oarecare a acţiilor 
Societăţii de Construcțiuni, luând un comision la sută. Dacă afacerea e solidă, dacă fondatorii inspiră încredere, dacă 
în sfârşit bancherul comisionar e cunoscut ca om ce distinge o afacere bună de una rea, capitaliştii vor merge la casa 
sa şi va plasa fiecare în acții atât cât va voi sau [îi va da mână . 


Apoi nu-i asta intenția Creditului Mobiliar. 


Creditul Mobiliar [î]i stă la spate pentru a specula acţiile Societăţii de construcţiuni, pentru a le vinde peste 
pari, peste cât vor face vreodată, puţin păsându-i dacă Societatea de construcţii va fi în stare, cu toată munca şi cu 
toate şansele, să reproducă în valori reale, în clădiri, echivalentul sumelor plătite de acţionari pe hârtiile lor. 
Societatea de construcţii nu-i decât un pretext pentru ca Creditul Mobiliar să speculeze. 

Văzut-au cineva acţii de-ale Societăţii de Construcţii puse la dispoziţia subscripţiunii publice? Nu. Sindicatul a 
acoperit singur prima emisiune. Pentru a păstra cele 20000 acții? Pentru a le plăti integral şi a avea proprietatea lor 
integrală? Aida de! Cine ar crede-o una [ca] asta. Atunci n-ar fi o asociaţiune de hautes banques . Pentru a urca cât se 
poate de mult preţul acțiilor şi pentru a le desface scump, indiferentă fiind valoarea lor intrinsecă. 


[19 iulie 1881] 


[,, «OBSERVATORUL » DIN SIBIIU ..."] 


„Observatorul " din Sibiiu a contractat maniera de-a vorbi atât de amar în privința unor lucruri cu totul 
secundare şi de-a face insinuațiuni atât de gratuite la adresa unor oameni pe cari nici [î]i cunoaşte încât merită să 
relevăm măcar o dată acest defect al confratelui nostru din Ardeal. 

În unul din numerele trecute am publicat o corespondență trimisă de lângă Mureş, primită cu stampilia 
oficiului postal din Târgul-mureşului . Fără a împărtăşi întru toate vederile corespondentului şi fără a le patrona , am 
crezut că e o încercare de-a descrie în mod obiectiv evenimentele din urmă; deci am publicat - o fără comentarii, 
lăsând încolo răspunderea cuprinsului asupra autorului. Deodată ne pomenim cu „Observatorul " că ne insinuă cumcă 
noi am fi fabricat corespondența pe malurile Dâmboviţei şi că ne inspirăm dintr-un organ ardelean oarecare. 
Presupunerile acestea sunt gratuite. Ne-am abținut aproape totdeuna de-a rosti vro opinie asupra politicei 
consângenilor noştri din Ardeal şi ne-am mărginit, pe cât ştim, la dări de seamă despre fapte cari s-au petrecut fără a 
le comenta . Departe dar de noi de-a voi să sporim sciziunile ce vor fi existând deja între românii din Ardeal. Pentru a 
da consilii pozitive ar trebui s-avem dreptul de-a le da şi siguranţa că, urmându-se , vor avea succes. 

Pentru a face critică am trebui să putem îndrepta. 

De unde dar acea picătură de fiere în vârful condeiului care ni se adresează prin „Observatorul "? Nu ştim şi 


poate nu e nici important ca s-o ştim. 


[22 iulie 1881] 


CREDITUL MOBILIAR ŞI PRESA CAPITALEI 


Am dovedit, presupunem, îndeajuns că o societate de credit mobiliar e o haute banque a cărei activitate 
consistă în a cumpăra en gros şi a specula en detail efectele unor întreprinderi mai cu seamă viitoare. 
Calea comercială şi ordinară de-a desface acţiile unor întreprinderi viitoare e subscripția publică, ireductibilă , 


precum a fost aceea a acțiilor Băncii Naţionale, acea a împrumuturilor făcute în, ţară. Caseriile publice sau Case de 


bancă, Banca Naţională în fine, 

se pot însărcina oricând cu asemenea lucruri, precum am văzut mai zilele trecute deschizându-se subscripția pentru 
înființarea unei fabrice de hârtie , al cărei debit e garantat întrucâtva prin furnitura cancelariilor statului. 

Tot asemenea cale am recomanda şi Societății de Construcțiuni şi Lucrări Publice, dorind însă ca ea, prin lege 
să fie esclusă de la restaurarea monumentelor istorice precum: mănăstiri, biserici etc. cari, după natura lor, esclud 
întreprinderea în genere, necum întreprinderea anonimă pe acţii. S-ar putea întâmpla bunăoară ca mănăstirea Radu - 
vodă , un monument rar de arhitectură, să fie restaurată a la Goldenherg (Montaureanu ), căci fidelitatea 
reconstrucțiunii de monumente n-a fost nicicând partea tare a unei societăți de acționari. 

Cu această restricţiune , Societatea de Construcţiuni [î]şi poate face evoluţiunea ei de afaceri bune ori 
mediocre, cu rizic mai mare ori mai mic al capitalului acţionarilor. Fără îndoială vom releva că soarta celor mai multe 


din „societăţile de construcţie" (Baugesellschaften şi Baubanken ) din străinătate n-a fost tocmai strălucită; dar un 


folos real tot au adus. Au dat de lucru meşterilor zidari şi arhitecţilor şi aceştia au produs bunuri reale ... Au 
supraprodus adeseori; au făcut case ce nu-i trebuiau nimărui, dar un substrat material totuşi au avut aceste 
întreprinderi. 

Nici un substrat real la Creditul Mobiliar. 

Funcțiunea lui organică nu este a produce, ci a cumpăra en gros şi a vinde en detail acţiile unor întreprinderi 
de-o natură necunoscută. Nu numai că e indiferent daca întreprinderile sunt bune sau rele; din contra Creditul 
Mobiliar va prefera să cumpere en gros acţii discreditate , rele, a unor întreprinderi ce nu se rentează , pentru a le urca 
prin manopere de bursă şi jurnalistice şi a le revinde c-un mare folos, puţin păsându-i dac-a vândut publicului valori 
sau maculatură . 

Sumele ce le câştigă o întreprindere comercială sau industrială nu le-a pierdut nimenea. Ele sunt produsul 
muncii. Sumele pe cari specula le câştigă , le-a pierdut totdauna cineva. Acţionarul ce-a cumpărat cu 150 o acţie 
urcată prin agiotaj şi care nu face în realitate decât 80 a pierdut 70 franci cari [î]i sunt detraşi şi lui şi producțiunii şi 
cari au intrat ca o picătură în marea milionarilor . 

Am zis că titluri cu valoare necunoscută se urcă de către Creditul Mobiliar prin manipulații de bursă şi 
jurnalistice. 

Amândouă au început deja. Fără ca existența Creditului Mobiliar să fi fost autorizată prin vrun decret al 
regelui, acţiile lui sunt deja obiectul celei mai vii specule. Culisieri ce n-au nici acții, nici bani, nici speranţa de a avea 
vrodată vrouna din două, urcă deja titlurile în piață. 

De ce? 

Pentru că Creditul Mobiliar începe cu sine însuşi cu maniera sa de-a opera. Îşi speculează acţiile sale proprii, 


indiferent de va avea afaceri sau nu, indiferent daca acele afaceri vor produce ceva sau nu. 


Aceasta e independent de caracterul oamenilor, necesităţile profesiunii speculaţiunii sunt imperioase , nu scapă 


nimeni de ele (Courcelle-Seneuil). 


Venim la manipulaţiunile jurnalistice. 

„L'Independance roumaine" a relevat întâi faptul că d. Vermont a oferit tuturor redacțiilor cîte un frumos 
memoriu litografiat , împreună cu cîte un bilet de 500 franci, în schimbul câtorva cuvinte bune. „Timpul", adaogă 
foaia franceză, în loc de a lua de păr ocazia ce i se dădea de-a se domiri , a dat afară pe d. Vermont cu micul său 
pachet . 

Lucrul are nevoie de-o mică rectificare. Noi n-am dat pe nimeni afară, de vreme ce ştiam că d. în cestiune nu 
era decât trimisul cuiva, şi acel cineva e d. Boerescu. Când d. Boerescu propune unui ziar de-a trece o reclamă sub 
rubrica articolelor de fond pentru 500 de franci cată să admitem că d-sa, ca fost jurnalist, a prefăcut asemenea 
inserțiuni şi reclame în articole de fond pentru o plată oarecare şi că crede cumcă asemenea lucruri sunt corecte. Se 
'nţelege că d-sa nu poate măsura oamenii şi lucrurile decât cu măsura sa proprie şi de aceea nu ne mirăm deloc că a 
avut până şi îndrăzneala de-a propune Maiestăţii Regelui subscripțiunea la întreprinderile sale şi de-a utiliza această 


subscripțiune ca mijloc de reclamă punând toate ziarele din străinătate şi din țară s-o trâmbiţe cât se poate 


de tare. Daca afacerea va ieşi rău d. Boerescu nu va pierde nimic; demult îşi va fi retras fondurile angajate în Creditul 
Mobiliar; dar ceea ce ar rămânea compromis ar fi semnătura regelui. 

Dar să lăsăm astea. 

Destul că ceea ce „Independance roumaine" povesteşte e în esență adevărat. Aproape toate ziarele din capitală 
au introdus în coloanele lor drept articol de fond, drept prim Bucureşti, reclama Creditului Mobiliar. Escepţie au făcut 
„L'Independance roumaine", „La Bourse ", „Binele public" şi „Poporul". 

Celelalte toate, inclusiv „Românul", a prefăcut inserțiunea litografiată în câte un lung articol de fond. 

Dar „Românul" merge şi mai departe. Vrea să ne domirească pe noi asupra Creditului Mobiliar. Totodată ne 
citează o mulțime de persoane onorabile, cari pot fi mai plăcute « Timpului»" ce iau parte la fondare . 

Negreşit foarte onorabile! 

Atât de onorabile încât , deşi au o influență politică determinantă asupra „Timpului", nici una nu s-au folosit 
de această influență pentru a ne cere să apărăm în coloanele acestei foi interesele capitalului lor angajat în Creditul 
Mobiliar. Atât de onorabile încât a însărcinat c-un asemenea rol pe redactorul „Românului' şi nu pe noi, a însărcinat 
pe acel samsar şi cointeresat în afacere care împle pagina întâia a foii guvernamentale cu articole ce privesc 
buzunarul său propriu înainte de toate. Atât de onorabile încât ştiu a deosebi pe publicist de samsar şi i-au lăsat 


„Românului" sarcina de-a apăra un institut de bancă a cărui esenţă e speculațiunea. 


Şi de-aceea le suntem recunoscători ! De aceea am fost liberi de-a discuta cestiunea Creditului Mobiliar din 
punctul de vedere al intereselor economice ale țării, iar nu din acela al pungii redactorului „Românului”. De aceea am 
şi reprodus opinia lui Courcelle-Seneuil că natura operaţiilor unui credit mobiliar e independentă de natura 
capitaliştilor . 

Aceştia pot fi foarte onorabili; operaţiile nu rămân mai puţin hazardate, mai puțin avizate la câştigul prin 
speculațiunea capitalului, iar nu prin plasarea lui în întreprinderi productive. 

Repetăm deci că liber e oricine de - a - şi întrebuința capitalul fie în producţiune, fie în speculațiune. Ceea ce 
contestăm însă e că speculaţiunea ar fi un element folositor în economia generală a unui popor. Ea e legal corectă, ea 
poate fi corectă în toate privirile. Niciodată nu va ajunge însă a da unei acţii, unei întreprinderi, unui titlu o valoare 
intrinsecă mai mare de cum o are în sine. Speculaţiunea e în stare a urca prețurile, nu a înmulți sau adăoga bunurile şi 
valorile . 

Cât despre noi, lăsăm „Românului" lucrativa sarcina de-a face reclamă pentru Creditul Mobiliar, precum a 
făcut-o pentru Stroussberg, pentru răscumpărare (cea mai populară cestiune... impusă de la Berlin), pentru 
împământenire (categoriile costinescu ), şi ne permitem a ruga pe samsarul cointeresat al afacerii ca să nu ne mai 
domirească . 


Ne domirim noi singuri cu mult mai bine. 


[23 iulie 1881] 


[,„«PESTHER LLOYD», OFICIOSUL..."] 


„Pesther Lloyd", oficiosul ministeriului unguresc, ne spune că în cestiunea Dunării au intervenit o pauză . 
Concertul european, comparat cu un sextet de muzică instrumentală , începuse a se pierde în nişte disonanțe atât de 
ascuţite încât s-a găsit cu cale de-a suspenda deocamdată execuţiunea piesei muzicale. Daca toate simptomele de pân' 


acum nu vor fi înşelând , zice oficiosul, atunci nici va fi cu putinţă de-a se ajunge vreodată la o înţelegere. 


Cestiunea de căpetenie pentru organul unguresc este însă daca Austro-Ungaria ar avea vreo cauză să regrete lipsa 
unei asemenea înțelegeri. După el neizbutirea Comisiunii Mixte şi neprimirea ei în condiţiile propuse de Austro- 
Ungaria ar aduce ca consecuență naturală desființarea Comisiei Europene de la Galaţi, o împrejurare care nu e deloc 
de natură de-a inspira teroare sferelor politice din monarhia austro-ungară. 

„Pesther Lloyd" revine aşadar la ameninţarea făcută şi de ziarele din Viena că daca Comisia Europeană nu s-ar 
arăta destul de mlădioasă în cestiunea anteproiectului, monarhia vecină îşi va retrage reprezentantul din sântul ei şi ea 
va înceta de-a exista de jure. 

Fără a şti daca celelalte puteri sunt dispuse de-a împărtăşi numaidecât punctul de vedere al Austriei şi daca ar 
renunţa atât de lesne de-a fi reprezentate la Dunărea de Jos numai pentr-o trecătoare nemulțumire a Austriei şi făr' a 
prevedea de pe acum ce mijloace vor întrebuința ele pentru a mănţine interesele lor şi ale libertății de navigaţiune 
chiar atunci când Austria s-ar retrage din concertul lor, constatăm cu părere de rău că posibilitatea ca Austria să-şi 
retragă delegatul din Comisia Europeană va exista şi atunci când aceasta va admite existența Comisiei Mixte. 
Aceasta rămâne chiar teama generală că scopul monarhiei vecine e să substituie Comisiei Europene, reprezentantă a 
tuturor puterilor, Comisia sa mixtă, în care ar şti a-şi asigura preponderanța. După ce regulamentele vor fi votate, 
după ce se va constitui Comisia Mixtă ca organ autonom de supravegheare şi ca autoritate unică pe Dunăre, ce va fi 
mai uşor decât ca puterile ce n-ar mai avea nici un interes la existența Comisiei Dunărene din Galaţi să-şi retragă 
reprezentanţii de acolo? Comisia din Galaţi ar înceta de-a exista şi cea mixtă ar intra ca moştenitoare ab intestato în 
toate drepturile celei dendâi . Aşadar în orice caz posibilitatea unei retrageri a delegatului austriac din Comisia de la 
Galaţi nu numai că rămâne în picioare şi după primirea anteproiectului, ci devine mai mare, mai probabilă chiar. 
Acum cel puţin Austria are un interes la existența Comisiei din Galaţi. De va primi sau nu va primi anteproiectul, 
această comisie e totuşi un organ înlăuntrul căruia interesele Austriei sunt reprezentate. Dar interesul şi mai mare 
consistă în speranţa că la urma urmelor această Comisie tot va primi anteproiectul cu oarecari modificări. Pe când 
dacă Comisia Europeană ar înceta de a exista înainte de-a institui pe cea mixtă, n-ar mai exista nici o autoritate 


internaţională pe Dunăre şi articolele respective ale Tratatului de la Berlin ar rămânea pur şi simplu fără obiect. Ar 


rămânea ca Austria să se aranjeze prin tractate unilaterale cu puterile țărmurene şi nu ştim dacă acestea ar fi dispuse a 


face chiar acele concesii pe cari e în stare a le face Comisia Europeană, 


[24 iulie 1881] 


[„PRIN DECRET REGAL...”] 


Prin decret regal cu data de 20 iulie Consiliul comunal din Iaşi e dizolvat. Dăm aci motivele principale din 


raportul d-lui C. A. Rosetti, pe cari le vom discuta numaidecât . 


Am primit un raport de la d. prefect al judeţului Iaşi prin care-mi arată că actualul Consiliu comunal de Iaşi, de la instalarea 
sa şi până astăzi, nu s-a ocupat câtuşi de puţin de interesele comunei, spre a putea face o bună administraţiune,după cum alegătorii 
erau în drept a se aştepta de la d-lor. 

Mai în toate şedinţele Consiliului comunal s-au petrecut acte de natură a turbura ordinea publică, şi prin puţinul timp 
întrebuințat la lucru, prin discuţiuni de natură ilegală, au probat lipsa de îngrijire şi pentru interesele comunei şi pentru lucrul public. 

Corpurile legiuitoare au regulat modul plăţii către comună a sumei de 10 milioane acordate Iaşului de Camera Constituantă. 
Consiliul, prin fraze cari atrăgeau asupra Corpurilor legiuitoare şi asupra guvernului ura şi disprețul cetățenilor ieşani , a nesocotit 
acea lege, despreţuind bunavoinţa cu care ţara a oferit să facă mai mult pentru Iaşi, decât se hotărâse la început, şi a refuzat 


totul, căutând d-nii consilieri să probeze că numai d-lor singuri voiesc binele localităţii . 


Acest act al consiliului contra unei legi binefăcătoare a adus mare pagubă comunei şi ş-a atras dezaprobarea marei majorități 
a locuitorilor acestui oraş, după cum se probează şi prin suplica primită la minister, subscrisă de 331 cetăţeni, contra procedării 
Consiliului comunal. 

A refuzat cu stăruință d' a recunoaşte dreptul de cetățenie acordat la mai mulţi străini de către puterea legiuitoare, pe baza 
Constituţiunii, criticând pururea legile respective şi atrăgând prin discursuri învăpăiate ura şi disprețul cetăţenilor, şi asupra 
împământeniților şi asupra puterii legiuitoare, care-a acordat împământenirea . 

Acest caz s-ar putea lua drept un act de rebeliune, deoarece se refuză recunoaşterea legilor votate de Corpurile legiuitoare şi 


sancţionate de puterea esecutivă, după formule constituționale. 


Vom observa la punctul întâi că bunurile cedate de stat comunei laşi sunt şi azi departe de-a preţui zece 
milioane şi că era de datoria Consiliului comunal de-a cerceta cu de amănuntul dacă valoarea reală a acelor bunuri 
era în adevăr acea ce, după legea votată de Constituantă, i se cuvine Iaşilor. Pe de altă parte guvernul, dând c-o mână 
acele milioane sub forma de mai sus, a supus oraşul la darea fonciară de care acesta era scutit. Ceea ce se dădea 
comunei li se lua contribuabililor; prin urmare nu există nici o cauză pentru care comuna laşi ar putea fi mulțumitoare 
guvernului d-lui Rosetti. 

Cât despre suplica de 311 iscălituri pe care cetăţenii ieşeni i-ar fi adresat-o d-sale, trebuie să constatăm că d. 
ministru de interne nu se sfieşte a cita în raporturile sale cătră rege acte apocrife , cu iscălituri căpătate prin 
subrepțiune şi escrocherie . O mână de oameni fără căpătâi şi fără meserie hotărâtă au colportat o suplică cu două 
înțelesuri, căreia d. Rosetti [î]i dă înțelesul ce voieşte d-sa. O sumă de persoane onorabile şi-au retras prin declaraţii 
publice iscălitura de pe acea suplică colportată de nişte înşelători, încât trebuie în adevăr cineva să aibă lipsa de 
pudoare a şefului uliței şi pungaşilor Bucureştilor ca să citeze un asemenea act într-un document oficial. 

Un act de rebeliune numeşte d. Rosetti opunerea consiliului comunal de-a înscrie în liste pe noii săi cetățeni. 

Dar oare consiliul comunal e de vină dacă deputații guvernamentali iau mită şi pretind mită ca să 
încetățenească oameni ce nu împlinesc condiţiile stipulate de Constituţie? Vina consiliului comunal e că în Cameră 
există oculte biurouri de împământenire cari pentru bani ar încetăţeni şi pe dracul! 

O lege votată de Adunare trebuie să fie în acord cu Constituţia, Nefiind în acord, ea e nulă şi neavenită şi 
nimeni nu poate obliga nici pe cetăţeni, nici pe consiliile comunale de-a aplica voturi câştigate prin mită şi 
anticonstituţionale . 

lată la ce se reduce rebeliunea d-lui C.A. Rosetti. Şi mai vorbesc de rebeliune patronii republicei de la Ploieşti 
şi eroii nopţii de la 11 februarie? 


Dar, se 'nţelege . D. C.A. Rosetti vrea să aibă cu orice preț partid roşu în Moldova, de aceea-i trebuiesc noii 


cetăţeni de orice provenienţă ar fi. Jidanii i-au făcut primire în 1857, pe când orice suflare românească întorcea 
spatele acestui grecotei născut să trădeze toate interesele naționale ale acestei ţări; jidanii "i vor forma şi partidul roşu 


din Moldova care la urma urmelor nu se poate compune numai din fizionomii confiscate ale poliţiei secrete. 


[25 iulie 1881] 


[LA ARTICOLUL NOSTRU ..."] 


La articolul nostru Creditul Mobiliar şi presa capitalei „Războiul"-Weiss răspunde: 


Deşi noi n-am combătut până acum aceste întreprinderi noi, fiind din numărul acelora cari au anunţat înființarea numitelor 
instituțiuni, totuşi aceasta n-am făcut-o nici ca articol de fond. nici ca prim Bucureşti n-am scris o singură frază care s-ar putea 
califica de reclamă plătită; din contră ne-am ţinut în ce rezervă aşteptând să vedem statutele şi numele acelora cari compun 
consiliurile de administraţie; Atunci ne vom pronunţa cu aceeaşi independență pe care am păstrat-o totdauna în asemenea 


ocaziuni şi fără a ne lăsa să fim influenţaţi nici de cei interesaţi, nici de ziarele cari s-au pronunţat deja în această privinţă. 


„Războiul” nu s-a vândut şi nu se va vinde nimărui, şi ne îndoim că ,, Timpul” a citit cele scrise de noi asupra 
Creditului Mobiliar şi Societăţii de Construcțiuni, căci altfel nu ne-ar fi făcut onoarea d' a ne pune şi pe noi în 
categoria organelor care au trâmbițat , în formă de revistă reclamă , avantajele economice ale societăţilor în 
cestiune, în schimbul unui meschin interes bănesc. 

Aceasta am găsit de cuviință a răspunde celor zise de ,„ Timpul", pentru ca niminea să, nu fie indus în eroare 


asupra atitudinii noastre față cu Creditul Mobiliar şi cu Banca de Construcţie. 


Reproducem acest răspuns spre satisfacțiunea colegilor noştri de la „Războiul"-Weiss. în privirile celorlalte 


ziare aserțiunea noastră rămâne exactă. 


[25 iulie 1881] 


[„„SPRE RĂSĂRIT, NU SPRE APUS!..."] 


Spre răsărit nu spre apus! e titlul unui articol al ziarului „Berliner Boersen-courier " în care propune ca 
valurile superfluenţei populațiunii germane, cari acum se îndreaptă spre America, să emigreze pe viitor în România. 


ÎI reproducem întreg: 


După ce în articolul nostru din urmă am enumerat motivele cari fac ca concentrarea emigrațiunii germane 
spre America să fie o pagubă atât pentru Europa, cât şi pentru Germania îndeosebi, vom cita acum câteva 
împrejurări cari, după a noastră părere, constituie o dovadă suficientă că emigraţiunea germană poate să fie 
păstrată continentului nostru, ba poate să devină chiar folositoare intereselor naţionale ale Germaniei. Credem că 
țările dunărene, îndeosebi România, sunt apte într-o măsură estraordinară de-a primi în număr mare colonişti 
germani. 

Avem înainte de toate două motive esențiale: întâi înlesnirea mai mare, deci şi hotărârea mai uşoară de 
reîntoarcere pentru emigranții aceia cari ar fi căutat de lucru în numita ţară străină şi ar fi aflat câştig , al doilea, 
mănţținere unor relaţii naționale mai vii cu ţara mumă . 

Elementul german, după toate predispozițiile lui, nu e tocmai înclinat de-a se amalsamiza cu populaţiunile 
din orientul Europei, ci a arătat pân' acum din contra tendenţa de a-şi păstra caracterul naţional. O dovadă pentru 
aceasta sunt saşii din Transilvania cari pân-în ziua de azi au păstrat în decurs de secole ființa lor germană şi 
datinele germane. 


E prea adevărat că munca fizică numai nu e atât de bine plătită în România, ca în America. Dar inteligenţa şi 


spiritul de întreprindere au un teren mult mai favorabil în noul regat. În România sunt în multe locuri semne clare că 
se află însemnate gisimente de petroleu; pături de cărbuni de pământ asemenea nu lipsesc, şi, daca bogățiile 
acestea au rămas pân' acum paragină şi neutilizate , cauza e numai lipsa de drumuri şi comunicaţiuni . Aci se 
deschide un teren vast pentru inteligență şi pentru spiritul de întreprindere şi esploatarea întreprinderilor mai sus 
arătate ar da de muncă multor puteri. 

Dar nu numai pentru ramura industrială, ci şi pentru agricultor există în România cele mai favorabile 
condiții de existenţă. Întinderi vaste de pământ aproape vergin aşteaptă numai o agricultură raţională şi intensivă , 
la care muncitorul român indigen nu e înclinat. 

Muncitorul român e de o lene extraordinară după ideile noastre; umblă trândăvind îndată ce-a câştigat prin o 
muncă scurtă subzistența lui pe mai multe zile. Săptămâna n-are pentru el şase zile, ci în genere numai două. O 
nenorocită lipsă de necesităţi îl face să se mulțumească chiar cu hrana cea mai rea, numai dac-o poate consuma în 
inacțiune . Obicinuinţa deosebită a muncitorului german [î]i dă aci o superioritate extraordinară, un avantaj atât de 
mare, încât cu aceeaşi hărnicie pe care-o întrebuințează în patria lui, trebuie să ajungă în România într-un timp 
relativ scurt la o prosperitate economică destul de bună. 

Mai n-am trebui să adăogăm că o colonie germană industrială şi agricolă în orientul Europei ar fi un câştig 
tot atât de mare pentru Germania, cât şi pentru cultură în genere, ai cărei pionieri ar fi coloniştii germani. 
Germania ar face astfel în Orientul Europei o cucerire pacinică, comercială care are marele avantaj de-a aduce folos 
şi mulțumire chiar celui cucerit. Căci România ar trage mari şi incontestabile foloase de la colonizațiunea germană, 
şi prin puterile de muncă, primite din Germania, ar ajunge la o înflorire economică, de care ar trebui să rămână 
altfel departe timp incalculabil încă. 

Se 'nțelege că o concentrare a emigrațiunei germane nu se va putea organiza şi recomanda din partea statului 
decât atunci când guvernul român s-ar hotărâ mai întâi de-a da coloniştilor germani avantajele corespunzătoare, 
avantaje cari ar trebui să aibă de scop mai întâi de-a abate emigrațiunea germană spre România și apoi scopul de-a 
favoriza prosperarea coloniilor germane. 

Între aceste avantaje numărăm în linia întâia uşurarea emigraţiunii spre România prin reducerea cheltuielilor 
de transport. 

Guvernul român nu numai c-ar trebui să reducă , pe căile ei ferate proprii taxele de călătorie /a jumătate sau 
2/3 ci, prin convenţiuni anume cu căile ferate din Austria, ar trebui să capete asemenea o reducere a taxelor de 
transport, aşa bunăoară precum calea ferată de la New-york la Texas transportă pe colonişti cu 40 ba chiar cu 33 


1/3 % a costului de transport din tarife. 


Sacrificiile financiare cari ar rezulta din aceasta pentru România nu pot forma o piedică în vederea stării înfloritoare a 
finanţelor statului român şi în vederea escedentelor cu cari lucrează în momentul actual statul. 

Dar afară de aceste sacrificii financiare, Sunt de-o trebuinţă şi mai mare măsuri pentru protecțiunea coloniştilor germani în 
România. E, din nenorocire, afară de orice îndoială că, mai cu seamă în zilele dendâi , antipatia instinctivă contra unei 
inteligențe mai mari şi-a unui mare gust de muncă ar da loc la escese varii. Faţă cu aceste escese cată a se da din capul locului 
garanţii pentru protegerea eficace a coloniilor. Am trece peste marginile temei noastre, dac - am voi să specializăm măsurile cu 
cari ar fi a se garanta această protecțiune neapărată. 

Sunt cestiuni de detaliu, a căror soluțiune se poate lăsa în seama autorităților respective. Se înţelege de sine că 


realizându-se aceste planuri de colonizaţiune , numărul consulilor germani în România cată să se înmulțească în mod 


considerabil. 
În Sfârşit revenim asupra celor zise, că interesul naţional s-ar garanta mai mult realizându-se ideea de mai sus, decât 


sub oricari altă formă de emigrațiune . 


Nimic nu e mai admirabil decât naiva imperturbare a foii de bursă de a pretinde ca muncitorul cel trândav 
român să plătească până şi cheltuielele de transport a acelor nemți cari n-au cu ce trăi în ţara lor, şi cari să vie să-l 
cucerească pe acelaş trândav pe cale economică. Trebuie în adevăr să avem un guvern şi nişte Camere, compuse în 
majoritate de străini, pentru ca o foaie străină să aibă curajul de-a scrie asemenea platitudini. 

Există demult în Germania marota de-a abate coloniile ce merg în America, spre țările Dunării, spre România 
îndeosebi. Caracterul naţional al românilor, viciat de domnia fanarioţilor şi şters în mare parte prin amestecul clasei 
de mijloc cu elemente transdanubiane , regimul economic şi politic detestabil şi odios la care sunt supuse elementele 
autohtone ale țării de către cele imigrate şi dominante, complicitatea între pic-pocheţii indigeni şi cavalerii de 
industrie de peste graniţă, toate elementele acestea de convingere înclină pe germani a-i face să crează că [în] o țară 


în care un grecotei ca C.A. Rosetti stăpâneşte , nemții pot intra cu droaia , plătindu-li-se până şi cheltuielile de drum. 


Silă ne e uneori de a mai lua pana în mână spre a apăra interesele românimii . Clasele dirigente, în cea mai 
mare parte străine prin originea lor şi ținând minte că părinţii vorbeau încă greceşte şi bulgăreşte , sunt prinse în 
mreaja înmiită a funcţiilor create din nou la căile ferate, la tutunuri, la bănci, şi, chiar dac - am presupune c-au avut o 
coardă de rezistență, au pierdut-o . Clasa cea mai numeroasă şi autohtonă a acestui pământ , țăranul, geme sub 
esploatarea unei admnistraţii neomonoase , sub birurile şi uzura cu care susține o generaţie intelectuală stearpă şi 
moraliceşte decăzută. Şi nu se află în această neagră mulțime un suflet generos, un braț de fier, care să pună capăt 


acestei mizerii fără de margini. 


[26 iulie 1881] 


„NUMIREA D-LUI PETRE MAVROGHENI..."] 


Numirea d-lui Petre Mavrogheni în postul de ministru plenipotenţiar al României pe lângă guvernul regelui 
Italiei a fost obiectul unor comentarii deosebite din partea presei, deşi cam fără cuvânt . 

E cunoscut că nici unul din reprezentanţii României în străinătate nu este roşu sau din partidul guvernamental. 
D-nii Calimach Catargiu (Paris), N. Creţulescu (Petersburg), Vârnav Liteanu (Berlin), Bălăceanu (Viena), ba chiar d. 
Ion Ghica (Londra) nu sunt nici au fost membri ai partidului guvernamental propriu zis , adecă ai partidului roşu. 
Aceste persoane n-au fost nicicând confundate cu breasla de politiciani din care fac parte d-nii C.A. Rosetti, I. 
Brătianu, Fleva, Carada, Costinescu, Serurie ori Pătărlăgeanu. 

Stabilind această deosebire esenţială, ne vom convinge că corpul nostru diplomatic e departe de a fi cum e 
guvernul dinlăuntrul țării, un fel de delegaţiune a partidului roşu şi că superioritatea intereselor esterioare şi piciorul 
de bună-cuvință pe care trebuie să stăm cu vechile state ale Europei i-au impus oricărui guvern datoria de-a face, la 


numirea 


personalului diplomatic, abstracţie de la principiile politice pe cari le profesează persoanele în cestiune şi de-a avea 
considerații de altă natură. 

Afară de aceea am spus că politica noastră esterioară se face nu atât în cabinetul ministrului pre cât în acela al 
regelui. E dar evident că persoanele numite cată să se fi bucurând în grad deosebit de încrederea regelui şi că aceea a 
ministrului vine oarecum în linia a doua. 

Auzisem în adevăr demult că varii stăruințe s-ar fi exercitat asupra d-lui Mavrogheni spre a primi o însărcinare 
diplomatică şi că aceste stăruințe durează de aproape un an. A primi un asemenea post era se 'nţelege echivalent cu a 
renunţa la politica militantă de partid şi-n adevăr d. Mavrogheni, din momentul în care a hotărît a primi o asemenea 
sarcină publică, a demisionat din comitetul dirigent al clubului conservatorilor, deşi suntem autorizaţi a crede că va 
face şi de acum înainte parte din dreapta conservatoare, cu toată rezerva ce i-o impune noua sa poziţiune. 

Ceea ce e aşadar a se stabili este că d. Mavrogheni e departe de-a se fi desfăcut de partidul conservator sau de- 
a fi transfug . Onorat de încrederea regelui în momente foarte însemnate pentru politica exterioară a țării, în momente 
în care se agită o grupare semnificativă a puterilor europene şi în care Italia e 'n ajun de-a se apropia de Austro- 
Ungaria şi de a-i aduce drept semn întâi de amiciţie concesii în cestiunea Dunării, d. Mavrogheni a consultat desigur 
mai mult patriotismul său încercat decât considerațiuni de partid când a primit sarcina grea de-a reprezenta politica 
regelui la Roma. 

Din punctul de vedere personal d. Mavrogheni ar fi trebuit poate să cedeze demult stăruințelor exercitate 
asupră-i, căci partidul roşu-i datorea atât lui cât şi tuturor membrilor mai în vârstă ai dreptei o satisfacție. 

Dacă 'şi aduce cineva aminte de articolele infamante ale „Românului" aruncate asupra fostului ministru de 
finanțe din cabinetul Catargiu, de odioasele calomnii scornite de lealii redactori ai foii guvernamentale când cu 
procesul lui Ofenheim , dacă 'şi aduce aminte apoi de darea în judecată a întregului cabinet, de veninoasele 
insinuaţiuni ale coteriei roşie în actul de acuzare, îndreptate contra unui om care a ieşit din Ministeriul de Finanţe mai 
sărac decum a fost vrodată, atunci oricine va vedea că nu-şi poate da cineva o mai strigătoare dezmințire decât roşii, 
numind într-un post de înaltă încredere pe omul cel mai calomniat de ei din România. Poate chiar sentimentul 
Maiestăţii Sale să fi fost că acestor bărbaţi atât de calomniați fără cuvânt li se cuvine o satisfacere eclatantă , care să 


se impuie vederilor tuturor ca dezmințire a unor acuzări calomnioase , lipite pe păreții primăriilor din toată țara, 


acuzări pe cari nimeni, dar absolut nimeni, n-au avut curajul de-a le susţinea înaintea unui for judecătoresc. 

Fiind autorizați a crede că d. Mavrogheni continuă a face parte din dreapta conservatoare, admitem ca 
înțelegându-se de sine rezerva pe care va crede convenabil a şi-o impune faţă cu luptele zilnice de partid şi 
împărtăşim părerea că interesele esterioare ale ţării sunt de-o ordine superioară politicei militante şi merită o 


asemenea rezervă. 


[27-28 iulie 1881] 


POETUL ALECSANDRI ŞI STUDENŢII ROMÂNI 
DIN VIENA 


Se ştie că Societatea „România Jună" din Viena, constituită numai din studenți români, a dat o serbare cu 
ocazia aniversării a 60 [-a]a d-lui V. Alecsandri, bardul român de la Mirceşti . în acea zi s-a trimis poetului, din Viena 
un preafrumos album , legat în catifea grenată , având pe fața de deasupra scoarții o ghirlandă de frunze de stejar şi de 


laur 


lucrate foarte fin în argint; în partea de jos a acestei ghirlande vin în săpătură anii 1821 şi 1881, iar în mijlocul ei 


inițialele poetului. 


[27 — 28 iulie 1881] 


L„«ROMANULy> A CONTRACTAT NĂRAVUL ..."] 


„Românul" a contractat năravul de-a ne atribui articole pe cari nu noi le-am scris, ci le-am reprodus din alte 
ziare, şi de-a polemiza apoi cu „Timpul" combătând , ca ale noastre, idei pe cari le împărtăşim poate numai în parte 
sau cu oarecari rezerve. Astfel se 'ntîmplă şi în numărul de sâmbătă , în care vedem că polemizează cu noi pe temeiul 
unui articol reprodus din „Poşta" privitor la antagonismul dintre moldoveni şi munteni. 

Nu doar că ne-ar părea rău de-a fi scris acel articol pe care l-am reprodus. Ceea ce însă nu e al nostru, nu e, şi e 
o apucătură de rea credință de-a ne atribui în total şi direct idei pe cari nu le împărtăşim decât în parte sau indirect şi 
cari au nevoie sau de-o rectificare, sau de tranziția printr-un nou punct de vedere. 

Noi, de ex., avem în privinţa aşa numitului antagonism dintre moldoveni şi munteni o părere proprie, bazată 
pe observațiuni etnologice, care modifică esențial maniera de-a privi cestiunea. 

Nu există, după a noastră părere, nici o deosibire între rasa română din Muntenia, Moldova, din cea mai 
considerabilă parte a Ardealului şi a Țării Ungureşti. E absolut aceeaşi rasă, cu absolut aceleaşi înclinări şi aptitudini. 

Dar în Bucureşti şi în oraşele de pe marginea Dunării s-au ivit un element etnic cu totul nou şi hibrid care ne- 
au furnizat generația actuală de guvernanți. Acestea sunt rămăşiţele haimanalelor de sub steagurile lui Pasvanoglu şi 
Ypsilant şi resturile numeroase ale cavalerilor de industrie din Fanar. Din această seminţie nouă fac parte oameni ca 
Giani, Carada, C.A. Rosetti, Pherekydis , Serurie ş.al. Toată spuma asta de fanarioți novisimi , cari s-au pripăşit în 
ţară de 50 — 60 de ani încoace, formează naturalmente elementul de disoluţiune, demagogia României. 

Fizic şi intelectual stârpituri , neavând nici tradiţii, nici patrie, nici naționalitate hotărâtă , le vedem punându-se 
la discreţia străinilor şi votându-le când pe Stroussberg, când răscumpărarea, ba le vedem aliindu-se în Moldova cu 
evreii ca să paralizeze lupta de emancipare naţională de acolo. Aprinşi de-o instinctivă ură contra tuturor elementelor 
istorice şi autohtone ale acestei ţări, le-am văzut introducând în toate ramurile legi străine neadaptate nici intereselor, 
nici naturii ei. 

Aceste elemente sunt cu mult mai numeroase în Ţara Românească decât în Moldova, dar şi aci ele se află mai 
cu seamă în centrele şesului, nu prin oraşele de la munte, nici prin ţinuturile de acolo. Pe aceste producte de baltă 


moldovenii "i confundă apoi cu populaţia istorică a Țării Româneşti, precum se află în sate în genere şi îndeosebi la 


Câmpulung , la Tîrgovişte, la Târgu-jiului ş.a.m.d. Acestor producte de baltă moldovenii le zic din eroare munteni, 
căci nu sunt munteni. 

Aşadar: distinguendum est. 

Ceea ce sunt pentru Moldova evreii sunt pentru Țara Românească aceste venituri cari, prin identitatea religiei, 
au ştiut să se strecure printre români, să-i amăgească şi să ajungă a-i stăpâni ; şi, pentru ca lucrul să le succeadă şi mai 
bine, au precupețţit tocmai instinctele noastre naționale. 

Vedem bunăoară pe-un C.A. Rosetti, un grec, şi pe Carada, un alt grec, înființând o gazetă. 

Ce nume-i dau? 


„Românul". 


Ei cari n-au fost români neam de neamul lor. 

De-aceea e destul ca aceşti oameni să lipsească de la guvern, fie oricine altul, şi numaidecât nu se mai simte 
nici o deosebire între român şi român. Dar cum o fi Carada, Giani, Cariagdi, C.A. Rosetti, Pherekydis ş.a., românul 
de oriunde începe a se simți străin în țara lui proprie şi, precum zice „Poşta”, guvernul i se pare tot atât de străin ca 
cel unguresc ardelenilor , ca cel muscălesc basarabienilor . 

E un axiom în mecanică că efectul trebuie să fie egal cu cauza. 

Domnia fanariotă şi scurgerea sistematică de stârpituri şi faliți în şesul Ţării Româneşti a ţinut 121 ani. Abia la 
1921 avem perspectiva că, prin o lungă reacțiune a spiritului național şi a puterii de asimilațiune a solului şi a rasei, 
vom fi exterminat până şi urmele acelei domnii odioase. Abia atunci caracterul meschin, lipsit de onoare şi de curaj al 
acestor venetici se va fi adaptat caracterului inimos al nației româneşti şi abia strănepoții Caradalelor vor putea fi 
români. Caradalele actuale, chiar să vrea, nu pot să fie români, precum din salcie , oricât ne-am sili, nu putem corci 
stejar. 

Lupta Moldovei contra numiţilor munteni nu este deci îndreptată în contra elementelor istorice ale Ţării 
Româneşti, ci în contra celor neistorice. E o luptă comună, la care tot neamul românesc ia parte în mod instinctiv, 
cucerind bucată cu bucată bunurile lui naționale. Azi e limba, pe care aceste stârpituri o prefăcuseră într-o păsărească 
neînțeleasă, mâni va fi poate organizația socială, poimâni biserica şi şcoala, una cîte una. Totul trebuie smuls din 
mâna acestor oameni c-o înnăscută incapacitate de-a pricepe adevărul şi lipsiţi de posibilitatea patriotismului: totul 
trebuie dacizat oarecum de acuma-nainte. 

Deşi poporul român e numeros, lupta lui e disproporționat de grea, de vreme ce aceşti oameni au sprijin pe 
străini. Aduşi la putere de Rusia, susținuți azi de alianța austro - germană , vedem pârghiile cari - i ridică aşezate în 
afară, pe când înlăuntru n-avem decât poporul nostru propriu, esploatat cu neomenie, sărăcit, scăzând numeric şi fără 
o conştiinţă limpede de ceea ce trebuie să facă. 

Naţia românească n-are de gând încă să instituie , pentru regularea acestui soi de stăpânitori , ordinul Sfintei 
Cânepe spre a ridica la aceleaşi demnități pendente şi pe grecul Serurie şi pe grecul C.A. Rosetti şi pe bulgarul 
Mihălescu şi toată seminţia dominantă. 

Dar să nu desperăm . 

Planta creşte la noi. Ar trebui numai nişte mâni vârtoase mocăneşti cari să ştie s-o întrebuinţeze. Apară ele în 
Moldova, apară peste Olt ca-n vremea lui Tudor, naţia le-ar primi aşternându-le flori şi covoare pe drumuri, precum i 
le aşternea lui Matei Basarab la intrarea în Tîrgovişte. Şi Matei Basarab, adormitul întru fericire, făcea un uz 
îmbelşugat de această plantă , distribuind cordoane la Caradalele din zilele lui. 

Aşadar, încă o dată, distinguendum est. 

Avem de-o parte rasa română, cu trecutul ei, identică în toate țările pe cari le locuieşte, popor cinstit, inimios , 
capabil de adevăr şi de patriotism. 

Avem apoi deasupra acestui popor o pătură superpusă , un fel de sediment de pungaşi şi de cocote, răsărită din 
amestecul scursăturilor orientale şi occidentale , incapabilă de adevăr şi de patriotism, rasa Caradalelor, pe care 
moldovenii din eroare o numesc munteni. 

Această teorie am espus-o în mai multe rânduri , dar „Românul s-a ferit de-a ne răspunde. 

E o cestie foarte neplăcută pentr-un guvern compus în cea mai mare parte din asemenea adunături şi pentru un 
partid în care, la zece nume, afli abia unul românesc; 

Cine va face lista funcționarilor mai cu seamă înalți, a pensionarilor , a deputaţilor, a arendaşilor bunurilor 
publice şi private, c-un cuvânt a tot ce reprezintă circulaţiunea şi reglementarea vieţii generale a țării, va observa cu 
înlesnire că frânele stăpânirii reale a scăpat din mâna elementului autohton şi istoric şi a încăput pe mâni străine. Dar 
acest din urmă element, această formaţiune hibridă se pretinde română? Neapărat se pretinde, căci altmintrelea n-ar 


avea pretext să stăpânească . Dar nu este încă şi nu are încă nici posibilitatea organică de-a fi română. 


Nu tăgăduim că foarte numeroase elemente s-au asimilat pe deplin cu rasa română, dar acelea sunt intrate 


demult, de-o sută, două, ba chiar de două sute cinzeci de ani. 


Însă nu acestea domină, ci imigranţi proaspeți, cari sunt abia în generaţia a doua, a căror limbă maternă era 
încă străină şi cari s-au românizat, în privirea limbei, în şcoalele noastre. 

Limba singură nu constituie însă naționalitatea. 

Calitățile morale şi intelectuale ale rasei au o însemnătate cu mult mai mare. 

Dac - am încerca se determinăm exact timpul în care elementul autohton au învins pe cel imigrat, sau a fost 
învins de el, am zice: 

La 1700 învinge elementul imigrat prin domnia fanariotă. 

La 1821 începe reacţiunea elementului autohton şi merge biruitoare şi asimilând până la 1866. 

La 11 fevruarie 1866 învinge din nou elementul imigrat. 

Există şi de-atunci o oscilaţiune , o mutare a punctului de gravitație când asupra elementelor instinctiv 
naționale, când asupra celor instinctiv străine, dar victoria, precum vedem, e momentan a acestor din urmă. 

Dar care-i semnul prin care se disting aceşti oameni neasimilați , de proveniență transdanubiană , de 
populaţiunea de rasă? 

Cerem a se constata aceasta în toate punctele. Noi zicem prin sterilitate fizică şi intelectuală. Sunt intelectuali 
şi fizic sterpi, sunt catâri în toată privinţa. Sau nu produc copii defel sau produc stârpituri menite la o degenerare 
gradată şi la stingere în generaţia a treia ori a patra. Constatăm apoi la ele simptome permanente de slăbiciune 
intelectuală. La ei mintea e substituită prin viclenie. Viclenia e un semn de slăbiciune, căci mintea omenească 
veritabilă stă în raport direct cu capacitatea de-a pricepe în mod dezinteresat un adevăr. Ca slăbiciune de caracter e de 
citat falsitatea . Prietenoşi , lipindu-se şi măgulind pe oricine de care au trebuință, ei urăsc în realitate orice putere 
superioară, fie intelectuală, fie de caracter. Istoria lui Tudor şi a lui Cuza ar ilustra această teorie. 

Oameni ce linguşeau a împărtăşi ideile acestor spirite cu totul lipsite de viclenie, nu aceia cari ar fi avut curajul 
de-a li se opune pe față, îi trădează. 

Dacă am cerceta originea ofițerilor de gardă de la 11 fevruarie am afla că e străină, începând cu fiul unui 
făclier grec de la Botoşani şi urmărind toate numele. 

Fără îndoială lupta aceasta e purtată în mod instinctiv, fără claritate de vederi, cu tendenţe elementare de 
atracțiune şi repulsiune . Precum celții Irlandei , deşi anglificați , simt dominațiunea anglo-saxonă ca pe-o 
dominațiune străină de rasa şi înclinaţiunile lor, tot astfel poporul românesc simte instinctiv că e dominat de oameni 
cari se pretind numai români, fără a fi, şi cari n-au nici milă de el, nici pricepere pentru geniul lui. 


Geniul neamului românesc e o carte cu şapte peceţi pentru generația dominantă. 


[29 iulie 1881] 


[„umânb DISCUŢIUNEA ...”] 


Urmând discuţiunea asupra punctului stabilit în numărul de ieri , adică a deosebirei între români de rasă şi 
pretinşi români de provenienţă incertă, ni se înlesneşte mult răspunsul la cestiunile ce ni le impune viaţa publică. 

Vedem de exemplu în vremea lui Matei Basarab o creştere a populației atât de repede încât ajunsese la 
numărul ce-l are astăzi, adică la 3 milioane aproape numai în Muntenia. 

Ca corelat al acestei dezvoltări vedem stabilindu-se definitiv o limbă literară comună întregei naționalități 
române, operă la care a concurs atât Teofan , mitropolitul Ardealului, cât şi Varlaam al Moldovei. O unitate ideală cel 
puţin a răspânditului popor românesc plutea înaintea vederilor acelor venerabili bătrâni al căror curaj războinic nu 


avea egal decât în curajul moral de-a dezlipi o dată pentru totdauna elementul etnic 


al latinității din Orient de masele slave, turanice şi greceşti cari [le] încunjurau. Şi-n adevăr, daca citim documentul 


lui Matei Basarab de la 1639, ne încredințăm că el îşi pricepea misiunea lui istorică: 


Doamne ! — zice el — veniră străinii în moşia noastră şi-şi spurcară mânile lor cu mite şi îndrăzniră a vinde şi a 


cârciumări Sfintele Tale şi a goni pe moşneni şi în avutul lor a băga pe străini, fum de ruşine vecinilor noştri, . . . oameni străini 


nouă, nu cu legea (religia), ci cu neamul, cu limba şi cu năravurile cele rele. 
lată o deosebire clară între lege şi rasă, între confesiune şi naţionalitate ! Apoi urmează zicând : 


Intorcându - se Dumnezeu cu milă la această săracă de ţară, adusu-şi-au aminte de noi, Matei Basarab, şi ne-au adus din 
țări străine, de unde eram goniţi de străini şi pribegi de răul lor şi ne alease la domnia țării şi ne ridică în Scaunul strămoşilor 


noştri. 


Această reacțiune a elementului contra cotropirii de elemente introduse în mod clandestin în țară, precum şi 
redeşteptarea în genere, e în luptă însă cu elementele imigrate, cari ajung a stinge dinastia Basarabilor şi a introduce 
domnia străină a fanarioților. 

În scurt timp populaţia de trei milioane a Țării Româneşti scade la 700 000, şi aceasta într-o mizerie 
nemaiauzită . 

La 1821 revine domnia națională. Fără ca sistemul de guvernământ să fi devenit esenţial altul, populația creşte 
repede, limba se dezbracă în mai puţin de douăzeci de ani de cuvintele greceşti, turceşti etc., cari se introduseseră în 
epoca fanarioților; progresul real şi repede al rasei române o face matură pentru unire, pentru cei dendâi paşi în 
civilizațiunea apuseană. 

Se va observa că în timpul de la 1821 — 1866 se tipăreau şi se citeau cărți, că rasa română este cea setoasă de 
cunoştinţe şi capabilă de-a pricepe adevărul. 

Ei bine, după 1866 se ivesc tot fenomenele ce se constată pentru epoca de la 1700 — 1821. 

Populaţia autohtonă scade şi sărăceşte; cărţi nici se tipăresc , nici se citesc; pătura dominantă, superpusă rasei 
române, n-are nici sete de cunoştinți, nici capacitate de a pricepe adevărul. Daca acest sediment învaţă, o face de silă, 
gonind o funcţie. Încolo leagă cartea de gard. Şi, pentru a avea o funcţie, trebuie să fii înrudit cu ei, să ți se termine 
numele în -oglu -opulos sau în -idis şi să fi terminat patru clase, sau, în caz de mari exigențe administrative şi 
financiare, şi un curs de . . . violoncel. Un adevărat sediment de pungaşi şi de cocote, precum am mai zis-o. 

S-ar părea, la prima vedere, că e indiferent ce elemente determină soarta unui popor, fie autohtone, fie venite 
din afară. Dar pentru un observator mai adânc nu e indiferent. 

Toată soarta Franţei e alta de când instinctele rasei celtice , în Revoluţia cea mare, au învins şi înlăturat 
instinctele romano - germanice cari stăpâniseră pân-atunci . În multe provinţii germane se recunoaşte foarte mult 
influența elementelor slave, germanizate, şi va rămânea totdauna o mare deosebire între germanii de sud, o rasă 
aproape pură între scandinavi , asemenea puri , şi între prusieni bunăoară. Nu e asemenea indiferent pentru Anglia 
daca predominaţiunea ar fi a elementului celtic sau a celui anglo - saxon . Predispoziţii şi aptitudini moştenite, virtuți 
şi slăbiciuni moştenite, calităţi sau defecte intelectuale şi morale dau domniei unui element etnic alt caracter decât 
domniei celuilalt element. Suntem de ex. convinşi că demagogia la noi e de origină fanariotică ; că ea însemnează ura 
înrădăcinată a veneticului fără tradiţii, fără patrie, fără trecut în contra celor ce au o tradiție hotărâtă , trecut hotărît. 
De aceea roşii se şi recrutează mai mult dintre grecii şi bulgarii românizaţi . Setea de - a - şi crea un trecut pe care nu- 
l au se vede din tendenţa de-a schimba totul şi de a le da lucrurilor alt cachet . Astfel se schimbă numele istorice ale 
stradelor din Bucureşti, dându-li-se altele, cari ar putea fi puse în raport cu ceea ce ei pretind a fi făcut în țară. Aceste 
elemente hibride se vor destinge aşadar prin ura trecutului şi a tot ce se poate numi istoric într-o țară, fie instituţie, fie 
rasă, fie religie, fie datine. 

Dar nu numai la noi se va observa lupta de predominare de rasă şi oscilațiunea , ci şi în alte ţări, în raporturi 
mai mari. 

În Rusia mutarea capitalei la Petersburg înseamnă predominarea rasei germane, rusificate îndealtmintrelea. 


Tendenţa d' a muta punctul de gravitație la Moscva e slavă; 


instinctele de devastare şi de răsturnare a tuturor lucrurilor existente cu susu 'n jos sunt tatare . 

Astfel vedem că la urma urmelor orice formă cât de subtilă a vieții se reduce la un substrat solid, experimental 
şi ca politica unei țări, pornirile în bine şi în rău, atârnă de la complexiunea fizică a indivizilor, de la originea lor, de 
la defectele sau calitățile înnăscute rasei lor. 

Precum aceeaşi limbă se va pronunţa altfel de un german, altfel de un slav, altfel de un italian, tot astfel 
aceleaşi legi se vor aplica după natura celui ce le aplică, aceeaşi ţară va avea altă soartă după cum va fi natura celor 
ce-o conduc. 


Dacă considerăm vigoarea extraordinară a începuturilor noastre istorice, figura unui Mircea sau Ştefan cel 


Mare, şi le comparăm cu mizeria şi puţinătatea de caracter din ziua de azi nu mai încape îndoială că alt element 
predomina atunci, altul azi, şi poate toată cestiunea se reduce la aceea că pe-atunci precumpănea populația autohtonă 
de munte, iar azi precumpăneşte cea imigrată de baltă. 

lată dar care e antagonismul veritabil între moldoveni şi aşa numiții munteni. E antagonismul între elementele 


istorice ale acestei țări şi cele neistorice. 


[30 iulie 1881] 


[„„«PESTHER LLOYD» SCRIE..."] 


„Pesther Lloyd" scrie următoarele: 


Ştirea unei foi din Transilvania că emisari români ar fi făcând călătorii agitatorii prin Banat şi Transilvania are nevoie 
de confirmare; cunoscându-se vigilența estraordinară a organelor noastre municipale, asemenea Sscormoniri , dac” ar exista 
în adevăr, n-ar rămânea necunoscute. 

Cu toate acestea vestea se acordă pe deplin cu dulcile obicinuințe ale vecinilor noştri valahi . Nu mai e un mister că în 
şcoalele române s-a introdus harte cari întind noul regat dincolo de Transilvania, până la Oradea Mare şi la Dobriţin. Şi, chiar 
dacă nu s-ar şti aceasta, totuşi cunoaştem foarte exact ce fel e atitudinea României în toate cestiunile cari ating interesele Austro- 
Ungariei. Rolul pe care 'nainte '] juca Serbia a trecut asupra României şi se exercită c-o impertinenţă care nu poate avea altă 
sorginte decât convingerea că marea, putere austro-ungară se va arăta nesimțitoare față cu Jriponeriile acestea, stând pe 
gânduri de-a intra în certuri serioase cu micul vecin. Dar poate că oamenii din Bucureşti totuşi şi-au făcut rău socoteala. 
Interesele esterioare şi interioare de cari e vorba sunt cu mult mai însemnate decât ca să serve de jucărie celui mai tânăr dintre 
regate şi neânsemnătatea nouăi monarhii nu poate fi o circumstanţă atenuantă când e vorba de foarte însemnate interese ale 
Austro-Ungariei. Poate că va fi neapărat de-aface pe d-nii din Bucureşti să simtă că e în puterea Austro-Ungariei de-a se aduce 


România la rezon . 


Făr' a încerca câtuşi de puţin de-a combate tocmai stilul impertinent de fripon al gazetei oficioase ungureşti, 
care ştie prea bine că presa română abia se ocupă vreodată de aşa numita Ungarie îndeosebi şi de marele d-lor regat, 
pe când d-lor de la Pesta îşi manifestă totdauna existenţa într-un mod neplăcut pentru orice om prin tonul ales cu care 
discută cestiunile privitoare la România, vom aminti numai că d-nii din Pesta, purtând la încoronarea regelui d-lor 
insigniile Ţărilor române, au comis o friponerie mai mare şi mai neiertată față cu un stat mic care n-a avut nicicând 
onoarea de-a face parte nici din posesiunile Sf. Ştefan, nici din acelea a vreunui alt sfânt unguresc. Minciuna 
primblată atunci pe uliţe în salve de tunuri şi în strigările jidanilor cari formează majoritatea capitalei maghiare nu ne- 
au jenat deloc. De-aceea ar fi natural să nu-i jeneze nici pe d-lor hartele etnografice cari, conform adevărului, ar arăta 
că rasa română, nu regatul român, se întinde chiar şi dincolo de Tisa în urma sterilităţii rasei maghiare şi a corciturilor 
de nemți şi de jidani cu cari găseşte de cuviinţă a se reîmprospăta. Dacă, cu toate că Parlamentul unguresc consistă în 
majoritate din mameluci venali şi vânduți în datorii, cu toate că administrația ungurească e compusă din tot ce e mai 
corupt şi mai viţios, cu tot sistemul de exploatare evreiască, vitalitatea rasei române e superioară încercărilor 


impotente ale mamelucilor din Buda de-a o ruina, aceasta nu e desigur o vină a rasei române. 


Cât despre emisari cari să turbure poporul cu nemulțumiri asupra guvernului, chiar dac' ar exista, nu credem că 
sunt necesari. Cel mai bun emisar pentru a turbura populaţia unui comitat e arătarea unui funcționar unguresc, beţiv, 
jucător de cărţi, venal, fără nici o conştiinţă de datoria lui, şi cel mai nimerit mijloc pentru a inspira odiul în contra 
ungurilor e guvernul unguresc însuşi. Ar fi o greşeală ca emisari speciali să mai denigreze pe aciia în cari nimic n-a 
mai rămas de denigrat , cari pierd în joc de cărţi şi petreceri depozitele orfanilor şi fondurile caselor de economii. 
Cavaleri de industrie, gineri ai miniştrilor ungureşti pe cari poliţia de-acolo se face că-i scapă, pentru ca abia în 
Bucureşti să se puie mâna pe ei, sunt destui. Descoperirile presei maghiare chiar sunt față pentru a dovedi 
corupțiunea acelei pături de jidani, slovaci şi nemți maghiarizați , cu predominarea cărora onor. Tisza fericeşte 
popoarele Coroanei ungare . Aci stă răul. 

Criteriul statului unguresc întru a-şi alege funcționarii şi reprezentanţii nu e, ca-n alte state, onorabilitatea sau 


capacitatea. Toţi friponii , toate veniturile, tot ce-n celelalte naționalități e stricat, incapabil, lipsit de caracter e destul 


de bun pentru a se maghiariza şi a împărtăşi domnia exercitată în numele rasei maghiare, egal de nefericită şi egal de 
exploatată cu toate celelalte popoare. A fi om de nimic, a nu ţine la limba şi naționalitatea sa e în Ungaria un merit şi 
un titlu de-a deveni om de stat. E evident că un stat care, în principiu, se razimă pe oameni lipsiți de caracter, cari 
pentr-un interes oarecare renunţă la sine însuşi, cată să fie o sarcină pentru cetățean, un blestăm pentru prosperitatea 
publică. 

Acesta e nervul probațiunii în discursul adresat de d. Mocioni alegătorilor săi din Banat. Acest bărbat onorabil 
a simțit în adevăr că un Parlament ca cel unguresc nici nu merită să-l aibă în sânul lui şi de-aceea a renunţat de bună 
voie la problematica onoare de a-şi mai reprezenta poporul său onest şi laborios într-un Parlament ales prin corupţie 
şi prin împărțire de băuturi spirtoase. Daca există o ironie de regim parlamentar, o caricatură a libertăţilor publice, un 
persiflaj al bunului simț şi al moralei publice e desigur Adunarea care la Pesta decide soarta atâtor milioane de 
oameni. 

La acestea să gândească oficioşii unguri, nu la hartele etnografice, ba nici măcar la interesele austriace pe 
Dunăre. Ungurii nici negoț au, nici corăbii pe Dunăre, nici nimic; cestiunile ating populațiunile industriale şi 


comerciale ale Austriei, cari nu sunt maghiare. 


[31 iulie 1881] 


[GOANA ÎN CONTRA OVREILOR..."] 


Goana în contra ovreilor este iarăşi la ordinea zilei în Rusia. Ba mişcarea antisemitică devine epidemică , 
întinzându-se şi înspre Prusia. Este adevărat că mai ales poporul de jos suferă mult din partea speculanților fii ai lui 
Izrail dar aceasta nu poate justifica deloc excesele barbare de jaf şi bătăi. Un corespondent descrie o tulburare 
antisemitică din Njeshin care a ţinut 24 ore. Armata a trebuit să facă uz de armă spre a restabili ordinea. Au fost ucise 
şi rănite o mulțime de persoane. Se vorbeşte de treizeci morți. La Borispol de asemenea a fost o încăierare între 
locuitori şi trupe. Ca de obicei mulțimea a jăfuit casele ovreilor, a dărâmat sinagoga, a băut sau vărsat butoaiele cu 
băuturi, apoi, înarmându-se cu ciomege , coase, drugi şi alte instrumente, au atacat şi cartierul unde se aflau cazacii. 
Comisarul poliţiei şi ofițerul, care dispunea numai de treizeci de cazaci, nu puteau domoli furia tulburătorilor ameţiți. 
Ofiţerul a fost dat jos de pe cal; mai mulţi cazaci au primit lovituri de pietri şi comisarul era să fie ucis cu un drug de 
fier. În fine s-a comandat foc. Doi ţărani fură ucişi şi mai mulți răniți. Apoi cazacii, năvălind cu sabia, împrăştiară 


lumea în toate părțile. Tot în chipul acesta sau analog s-au purtat şi prusienii în mai multe comune din Pomerania. 


O parte a presei germane s-ar fi adresat la prinţul Bismarck, întrebându-l dacă nu-i stă în putință a pune capăt 


acestor fapte ale antisemiţilor , cari nu fac onoare naţiunii germane. 


[1 august 1881] 


[NU NE inporam CĂ DISTINGEREA ..."] 


Nu ne îndoiam că distingerea noastră între români de rasă şi români de proveniență incertă are să provoace 
nemulțumiri. Am mai tratat cestiunea aceasta când în treacăt, când atrăgând în cercul discuţiei elemente istorice şi 
etnologice mai numeroase, dar era atât de jenantă pentru d. C.A. Rosetti şi pentru partidul de la guvern încât , cu o 
vădită teamă, s-au ocolit orice răspuns. Abia acum „„L'Independance roumaine", din cauze pe cari le înţelegem poate, 
ne răspunde, tăgăduind se înţelege adevărul aserţiunii noastre, şi , ca argument ad hominem , ne spune că, daca în 
partidul liberal se află oameni de origine străină, în partidul conservator se află asemenea. 

Argumentele ad hominem nu probează niciodată nimic. 

Se poate ca scriitorul articolelor din „Timpul" să fie însuşi fanariot sau străin de origine şi teza tot rămâne 


adevărată, de vreme ce adevărul teoretic nu are a face nimic cu persoana care-l enunţă , precum legea că repeziciunea 


cu care un corp cade creşte în pătrat e o lege egal de adevărată, fie enunțată de un chinez ori de-un american. Tot 
astfel adevărul că în România predominarea a scăpat din mâinile elementelor istorice şi a încăput pe mâna celor 
neistorice rămâne acelaşi daca l-ar spune un român de rasă sau unul de origină străină, acelaşi daca l-ar atinge pe 
enunțător sau nu. 

Aşadar argumente ad hominem , oricât de plauzibile ar fi pentru masa cititorilor, nu au absolut nici o valoare 
în privirea adevărului în sine a unei teze. 

Teza noastră este cu toate acestea atât de adevărată încât se poate proba oarecum caz cu caz. 

Între domnii fanarioți o singură familie s-au distins prin iubire pentru Țările române, prin sacrificiul vieții 
chiar pentru integritatea patriei: Ghiculeştii . Ei bine, Ghiculeştii n-au fost fanarioți veritabili , ci albaneji. Chiar 
numele ,„Ghica" nu însemnează decât „Gheorghe" în limba albaneză . 

În privința dar a imigraţiunii de peste Dunăre cată să stabilim că, în încrucișarea de rasă care a avut loc, trebuie 
să se ţină seamă de-o consideraţie de căpetenie: daca rasa imigrată a fost tânără sau învechită . Tinereţea unei rase nu 
atârnă de secolii pe cari i-a trăit pe pământ . Orice popor care n-a ajuns încă la o deplină dezvoltare, care n-a trecut 
încă prin corupția şi mizeriile ce le aduce cu sine o civilizaţie înaltă, dar în decadenţă, e un popor tânăr . La popoarele 
tinere se va constata un fel de identitate organică: craniile sunt cu totul asemănătoare în privința formațiunii şi 
mărimii, statura este cam aceeaşi, precum un stejar nu este decât reproducţiunea altui stejar. Din această asemănare 
de formaţiune rezultă o mare asemănare de aptitudini şi înclinări, cari se manifestă în caracterul unitar al 
naţionalității. Din asemănarea de aptitudini rezultă o extremă putere şi energie vitală a colectivități . În acest stadiu 
de dezvoltare al nediversificării omul face atât de mult parte din totalitate încât nu el, ci abia totalitatea formează un 
singur individ. O rasă tânără încrucişată c-o altă rasă, asemenea tânără , dă un rezultat nou, în care aptitudinile 
amândorora se împreună într-o formă nouă, vitală. 

Amestecul însă dintre o rasă îmbătrânită şi una tânără dă aceleaşi rezultate pe cari le dă căsătoria între moşnegi 


şi femei tinere: copii închirciți , mărginiți, predispuşi spre morbiditate . 


Daca vom alătura regula aceasta la fenomenele cîte ni se prezintă, daca vom considera emigraţiunea anuală 
pentru cauze de sănătate a populaţiunilor orăşeneşti din România şi morbiditatea cunoscută a acestor elemente, vom 
vedea că, în cea mai mare parte cel puţin, încrucişarea de rasă a fost nefericită. Mortalitatea din oraşe ne-ar dovedi în 
fine că această rasă hibridă este menită a se stinge. 

Dar ceea ce este fizic adevărat e intelectual şi moraliceşte adevărat. Spiritele sunt morbide : de acolo 
substituţia a orice activitate intelectuală adevărată prin viclenie, tertip şi minciună. Caracterele sunt slabe: de acolo 
substituția energiei şi curajului prin un fel de meschină adaptabilitate în toate împrejurările. În loc ca ele să imprime 
caracterul lor evenimentelor, din contra, evenimentele se imprimă în ele ca într-o ceară moale, însă şi aceasta fără nici 
un fel de durabilitate . 

De aceea nu e nimic serios în România. Azi unul proclamă republica, mâine e ultramonarhist ; azi reprezintă o 
idee, mâine alta; toate în acelaşi mod superficial. Am zice că o idee nu mai e în stare a-şi crea în creier un reziduu 
material nou în care să se statornicească , precum un copac îmbătrânit nu mai produce ramuri nouă. Numai pe cele 
existente deja mai răsar frunze, ca cea mai superficială manifestare de viață. 

Nimeni nu va tăgădui extrema sterilitate intelectuală şi morală a elementelor dominante din România. Cu toată 
mulțimea de oameni ce ştiu carte, arareori se va găsi un şir scris acătării, care să dovedească o concepţie puternică. 
Oameni de caracter hotărît şi statornic sunt asemenea rari. 

Stabilim încă o dată că trebuie a se distinge între deosebitele rase imigrate în România. 

Nu toţi care au trecut la noi sub nume de fanarioți sunt în adevăr fanarioți, nu toți au fost neasimilabili . Din 
contra, n-am tăgăduit din capul locului că foarte numeroase elemente s-au asimilat cu totul şi că numai imigraţiunea 
cea mai proaspătă, de 50 — 60 de ani încoace, prezintă inconvenientele neasimilării sau a neputinței de a se asimila. 

Dar „L'Independance roumaine" merge mai departe. Citează ca argument ad personam pe d. Catargiu. 

Aci se înşală onor. confrate . 

Catargieştii se găsesc deja ca boieri în timpul lui Mihai Viteazul şi înainte, deci acum trei sute de ani. Tot astfel 
Cantacuzineştii, Roseteştii din Moldova ş.a. 

„L'Independance roumaine" mai vrea să introducă cu ocazia aceasta un basm despre C.A. Rosetti. E de 
notorietate publică că d. C.A. Rosetti n-are a face de departe măcar cu familiile istorice de acelaşi nume cari se află în 
țară, de notorietate publică că tatăl d-sale ora grec, că d-sa însuşi pronunță încă azi limba românească peltic ca orice 
grec. Ziarul francez susține acum că actualul ministru de interne e de origină italiană, ba chiar că e străvechi în ţară. 
Până la probă negăm toate poveştile astea, scornite în favorul unui om pentru care a pretinde că e român s-a dovedit a 


fi un lucru mai mult profitabil decât adevărat. 


Nu oprim pe nimeni de-a fi ori de-a se pretinde român. 

Răul e însă că asemenea elemente prea proaspete, în loc de-a fi determinate de caracterul statornic al 
poporului, sunt , din contra, determinante pentru viața publică. 

Urmările le vedem. 

Neavând tradiţii, nici patrie hotărâtă , ele urăsc trecutul, au rupt-o cu tradiţiile; au prefăcut țara în mlaştină de 
scurgere pentru toate elementele nesănătoase ale străinătăţii. Azi deja fraternizează cu jidanii, mâine vor coloniza țara 
cu nemți, deşi aceasta nu se poate întâmpla decât în socoteala poporului autohton. De acolo în fine demagogia 
descreierată şi teoria de „om şi om". 

Dacă — ceea ce nu se mai poate spera — Dumnezeu ar avea milă de această săracă de fară, cum zice Matei 
Basarab, şi ar voi s-o înzestreze din nou cu oameni purtători ai tradiției şi harnici a-i păstra caracterul, el ar trebui să-i 
aleagă din familii cari ar dovedi o vechime şi o continuitate de influenţă politică de cel puţin 250 de ani. 

Atunci am şti cu cine avem a face şi nu s-ar întâmpla ca cristalul istoric al României să fie ameninţat de-a fi 


reprezentat ici de Pherekydis, colo de Herşcu Goldner. 


[1 august 1881] 


[„„BUCURIA PE CARE O SIMTE..."] 


Bucuria pe care o simte presa guvernamentală pentru învingerea în colegiul al III-lea de la Iaşi este atât de 
mare încât asupra ei se uită a se releva mijloacele întrebuințate pentru o victorie obţinută în felul lui Pyrrhus . Prin 
dizolvarea consiliului comunal şi a celui judeţean, prin schimbarea gradelor gardei civice, prin amenințări şi corupție 
guvernul a izbutit a-şi scoate candidații şi a adăoga la majoritatea lui din Cameră încă doi muţi. 

Ca să se vază ce preţ au aceste alegeri n-are cineva decât să deschiză „Românul" , care, conform adevărului, 
enumăra meritele candidaţilor opoziţiei, pe când despre aleşii guvernului nu are de zis nimic. 

Oare nu e asta contrazicere, nu lipsă de bun simţ ? Dar ce valoare mai au atunci sufragiele alegătorilor daca ele 
se abat de la oameni cari ar putea reprezenta ceva în Parlament asupra unor personaje ce nu reprezintă nimic? Fără 
îndoială nu există om politic în ţară care să poată defini însemnătatea parlamentară a unui d. Gustea sau Zamfirescu . 
Figuri de paie fără nici un trecut politic, fără nici o însemnătate pentru laşi, nereprezentând nimic decât favoarea 
puterii centrale, ei şi nimenea sunt espresii identice. 

Acest soi de alegeri în care toată puterea guvernului central se exercită asupra a o mână de oameni, parte 
atârnaţi de buget, parte intimidaţi , când amenințați, când linguşiţi, ne aduce aminte procedările analoge din alte ţări, 
în cari parlamentarismul formează asemenea pretextul pentru exploatarea populaţiunii. 

În Ungaria bunăoară mamelucii guvernului se aleg în comitatele cele mai nemulţumite, locuite de naţionalităţi, 
deşi guvernul e cel mai aprig adversar al naționalităților; în capitala Moldovei se aleg candidaţi guvernamentali, deşi 
Iaşii , amenințați în caracterul lor naţional prin invazia de străini patronată de amicul fratelui Rosenthal, sunt pe calea 
de-a deveni un al doilea Ierusalim. 

D. Rosetti n-a cruțat nimic pentru a-şi asigura victoria. 

Scrisori autografe adresate cătră oameni oculți , lipsiţi de orice merit şi orice trecut politic, linguşiri aplicate 
deşertăciunii copilăroase a unor băieți de prăvălie , caracterizarea de rebeliune a actelor primăriei, neadevăruri şi 
citări de acte apocrife în raporturile cătră rege, c-un cuvânt tot ce spiritul fanariotic de linguşire şi minciună poate 
inventa , s-au întrebuințat pentru a răpi laşilor gloria de-a fi rămas singurul oraş independent în țară, singurul de la 
care se putea spera inițiativa pentru o reîntoarcere de la politica cosmopolită a străinilor din partidul roşu la o politică 
sănătoasă de conservare națională. 

De ani întregi durează molestarea Corpului electoral. 

Pentru acest scop, s-a înființat un jurnal evreiesc susținut din fonduri secrete, s-a numit prefect de poliție un 
om care, pentru mită, susținea în Cameră împământenirile , s-a creat un anume secretariat la Ministerul de Interne, ba 
s-a nimicit chiar moraliceşte fostul ministru al instrucției prin friponeria cu care trădă grupul politic ce-l ridicase la 
guvern. 

Iată în adevăr creşterea ce o dă partidul roşu tinerimii . 

Vreţi s-ajungeţi unde a ajuns un C.A. Rosetti, un Brătianu? Nu vă trebuie nici merit, nici valoare. Dar 
deprindeţi-vă a precupeţi pentr-un portofoliu mandatul ce vi l-au dat alegătorii, a trăda pe sub mână pe cei ce v-au 
pus candidatura şi v-au ridicat — şi viitorul vă este asigurat. Astfel prozeliții partidului roşu, înainte de a intra în 


tagmă, cată să-şi înfrângă cuvântul de onoare, să-şi trădeze amicii şi să-şi vânză convingerile. Cine nu mai are nimic 


de vândut e matur pentru amiciția d-lui C.A. Rosetti şi pentru respectul d-lui Brătianu. 


[2 august 1881] 


STATUTELE CREDITULUI MOBILIAR 


Nu era greu de prevăzut, chiar fără a cunoaşte statutele, că Creditul Mobiliar Român va avea aceeaşi activitate 
pe care-o au societățile străine de soiul acesta; că nici negoțul, nici producţia, ci specula o să fie rațiunea lui de-a 


exista. Azi, când „Românul" ne comu - 


nică un estras de statute, o vedem şi mai limpede aceasta. Din totalitatea de 57 de articole statutare nu ne interesează 
în adevăr decât art. 4 cu alineatele lui: operaţiunile societăţii. În numărul acestor operaţiuni întâmpinăm şi câteva de 
credit comercial, ba chiar fonciar, în aliniile 3, 4, 7, 9, 11. Celelalte operaţii sunt aproape esclusiv afaceri de 
speculație şi de haute banque. 


lată dar acele operaţii: 


Al. 1. A subscrie şi emite, cu sau fără garanție, în totalitate sau în parte, toate împrumuturile de stat, oraşe, stabilimente 
publice, precum şi orice acțiuni sau obligaţiuni de societăți civile şi comerciale, în special a acelor cari au de obiect întreprinderi de 


căi ferate, canaluri, mine şi alte lucrări mari publice şi private. 


Precum am mai zis-o, e cu totul indiferentă pentru Creditul Mobiliar productivitatea acelor întreprinderi de căi 
ferate, canaluri, mine, lucrări publice ori private. E indiferent daca drumul de fier viitor ar avea ceva de transportat, 
daca mina va cuprinde metale, daca canalul se va renta . Activitatea Creditului consistă în a cumpăra sub pari sau al 
pari titlurile emise şi de-a le desface c-un câştig cât se poate de mare. Operația desfacerii în detail săvârşită Creditul 
Mobiliar e cu desăvârşire degajat de orice răspundere față cu publicul şi cu acţionarii. 


Alinea 5. A dobândi , scompta , negocia, vinde, schimba, da în depozit orice efecte publice, acțiuni şi obligaţiuni etc. 
Acest alineat arată limpede că speculațiunea la bursă de acţiuni şi obligaţiuni e un esenţial atribut al Creditului. 


Alinea 10. A face pentru comptul celor de-al treilea cumpărări şi vânzări de orice fel de fonduri publice, acțiuni, 


obligaţiuni etc. 


Aci Creditul se 'nsărcinează , faţă cu aceia cari n-au timp de a specula singuri, de-a utiliza fondurile lor în 


agiotaj. 


Alinia 12. A emite obligaţiuni cu condiţiune ca să fie reprezentate pentru suma lor totală prin efecte publice, acţiuni sau 


obligaţiuni cel puţin echivalente, aflate în portofoliu. 


Pentru a atrage în cercul ei o speculaţiune din ce în ce mai largă de titluri Creditul va emite obligaţiuni fondate 
pe efecte de portofoliu echivalente! Dar cine face ca ele să fie echivalente? Tot Creditul. 

Să admitem că suntem în Paris şi Creditul are în portofoliu acţiuni de ale Companiei Imobiliare cari se cotează 
cu 900 (şi fac în realitate 18). 

Creditul va emite deci obligaţiuni echivalente cu cota de 900 (pe când în realitate n-are decât o fondaţiune de 
18). 

În genere ceea ce subscrie, emite, negociază , vinde, schimbă Creditul e supus unor vicisitudini atât de 
neaşteptate, atât de păgubitoare pentru cel din urmă detentor al titlurilor în cestiune care e publicul capitalist , încât e 
clar că Creditul, când vinde, ridică titlurile la bursă la cota cea mai 'naltă posibilă; când cumpără, le scade la un preţ 
de nimic. 

Astfel Creditul Mobiliar din Paris a făcut operaţii ca cele ce urmează. 

A vândut Companii Mobiliare cu 900. Azi nu le ia nimeni nici cu 18. 


A vândut obligaţiuni ale aceleiaşi companii cu 280 bucata. Azi stau la 140. 


A vândut acţiuni ale minelor din Bingham cu 600. Azi stau 100. 

A vândut acţiuni ale tramvaiului Paris sud cu 700. Azi fac 160. 

Creditul General Francez a vândut asemenea publicului cu 600 — 700 franci titluri cari au căzut apoi la 100, 
la 20, la zero . 

Din punct de vedere economic titlurile unei întreprinderi se clasează mai exact prin subscripţie publică. 
Depuse la o bancă, publicul le cumpără cu capitalurile lui disponibile. Dacă întreprinderea merge bine, titlurile se vor 
urca în măsura productivității lor, dacă e mediocră, ele vor scădea în aceeaşi măsură. Preţurile ce se formează sunt 
însă naturale, stau în legătură cu producțiunea întreprinderii. 

Cumpărate însă en gros şi desfăcute en detail de un puternic institut de bancă, acesta are puterea de-a crea 


prețuri artificiale urcate când vinde, preţuri artificiale scăzute când 


cumpără. Creând însă prețuri artificiale urcate pe cari Creditul, nu întreprinderile le câştigă , e evident că se retrag 
bani din negoţul cu mărfuri reale, din întreprinderi ce produc bunuri reale, pentru a-i arunca în întreprinderi viitoare, 
c-o producțiune nulă poate. 

Creditul Mobiliar nu e bancă de comerț. El nu primeşte acţii pentru a le vinde una cîte una pentru un 
comision; el cumpără acţiile en gros, pentru a le urca cât se poate de sus şi a le vinde. După ce, desfăcute odată, 
preţul lor au scăzut, el le cumpără din nou, le reurcă şi iar le vinde, indiferentă fiind valoarea lor intrinsecă; căci, 
având la dispoziţie un capital de 40 şi mai bine de milioane, el poate urca în sus hârtia cea mai rea, scădea la un preţ 
de nimic hârtia cea mai bună. Puțin [î]i pasă daca întreprinderile pe cari le-a patronat merg bine sau nu. 

O bancă de comerţ e interesată a propaga împrejurul ei gustul muncii, sobrietatea , ordinea, prevederea în 
afaceri, exactitatea în angajamente; o bancă de speculație e tot pe atât interesată de-a răspândi gustul jocului, 
câştigurile repezi fără muncă în socoteala altuia, cutezanţa în speculațiuni, disprețul pentru valoarea intrinsecă a 
afacerilor. Banca de comerţ exercită în societate rolul unei magistraturi , cea de speculă escitează necontenit cele mai 
rele patimi. 

Şi aceasta e independent de caracterul personal al oamenilor; necesităţile profesiunii sunt superioare; nu scapă 
nimeni de ele. Şi-n banca comercială şi-n cea de speculațiune scopul individuali imediat e, în adevăr, de-a câştiga 
bani. Dar pentru a câştiga mult, bancherul speculator nu are nevoie ca clienţii săi [să] lucreze mult şi bine, ca să fie 
inteligenți, activi, cinstiți. Banca de speculație n-are nevoie de asta; [îi e de ajuns să 'ntâlnească capitalişti dispuşi a 
juca. Sunt ignoranți? Cu atât mai bine. N-au curajul de-a munci? Cu atât mai bine. Sunt răi, intriganți ? Cu atât mai 
bine. Cu atât mai mari vor fi beneficiile băncii, cu atât mai asigurat jocul. Daca există undeva capitaluri onest 
angajate într-o producţiune care aduce încet o dobândă mediocră? Speculatorul le cheamă cu mare zgomot, le ia de la 
muncă şi le-aruncă în specula unor întreprinderi necunoscute, unde pier. 

Daca speculaţia e un joc, desigur că şansele nu sunt egale. Cel ce ţine bancul riscă puţin; dar cei [ce] iau parte 
la joc întâmpină foarte mari riscuri , mai ales când nu sunt obicinuiți. 

În operaţii solide de comerț Creditul nu poate concura cu Banca Naţională deoarece capitalul lui nu poate fi 
nicicând atât de ieften precum e cel de hârtie privilegiată pe care aceasta din urmă are dreptul de a o emite. Prin 


urmare ținta Creditului e evidentă: speculaţiunea. 


[3 — 4 august 1881] 


[„„CE POFTEŞTE «umoepenpancE ROUMAINE»?"] 


Ce pofteşte „L'indépendance roumaine"? 

Crede că prin declaraţii în contra tezei deosebirei de rasă din România se înlăturează un adevăr? Că se supără 
mulți asupra unui adevăr atât de izbitor, înțelegem; ne pare rău pe de altă parte că aşa este, dar amicus Plato, magis 
amica veritas. 

Pentru a ilustra teoria noastră am citat vorbele autentice ale lui Matei Basarab. Nu din întâmplare , nu cum 
citează ziarul francez pe Mihai Vodă sau pe Ştefan , cari n-au a împărți nimic în cestiunea aceasta, ci pe acel Matei 


Basarab care spune clar, limpede: 


stătură stăpânitori țării oameni străini nouă, nu cu legea, ci cu neamul şi năravurile cele rele, adică greci, cari nu se îndurară a pune 


jos obiceiurile cele bune, bătrâne al ţării, pentru care curând le fu a aduce ţara, la risipire desăvârşită şi la pustiire. 


* Courcelle-Seneuil, Traité des operations de banque, pag. 147. 


Acestea le spune la 1639 Matei Vodă. 
La 1669 Radu Vodă (Leon) zice: 


şi atuncea grecii iară ne-au fost împresurat cu vânzările şi cu cameţele ca şi acum, până ce i-au fost scos țara şi părintele Domnie 


mele cu mare ocară de aici ca pre nişte oameni răi. 


Când scriu aceşti Domni memorabilele lor cuvinte pentru lupta între elementul autohton şi cel imigrat? 

Unul 60, altul 30 de ani înaintea, domniei fanarioțţilor. 

Când scriem noi? 

Şaizeci de ani după domnia fanarioţilor. 

Şi daca Matei Basarab, pentru care lupta în contra elementului etnic străin, puţin numeros pe atuncea, era 
uşoară, vorbeşte în asemenea mod, ce să zicem noi când peste brazda acestei nefericite țări au trecut una sută 
douăzeci şi unul de ani de domnie fanariotă, când în atâţi ani oraşele şesului s-a umplut cu asemenea oameni cari „nu 
se îndurară a pune jos obiceiurile bune, bătrâne ale țării pentru care curând le fu a o aduce la risipă şi la pustiire?" 

Şi oare nu se văd efectele acestei dominaţiuni? Niciodată țăranul n-a fost mai mizer decât azi, niciodată 
sarcinile ce i s-a impus mai grele, niciodată regimul alimentar mai rău, niciodată munca mai multă, niciodată clasele 
curat consumatoare cari nu produc absolut nimic mai numeroase şi mai lacome de bani. Acest regim e atât de rău 
încât , într-o ţară cu populaţie rară, aceasta scade; iar medicii militari constată până şi degenerarea continuă a rasei. 

Dar oare nu vedem cum aceşti oameni pun ţara să le plătească mizerabilele lor patru clase primare plus 
violoncelul cu zeci de mii, cu sute de mii de franci? 

Da! Cu milioanele bugetului, stoarse din firele de grâu ce le produce numai țăranul, întreținem sterilitatea 
fizică şi morală, lipsa de caracter şi de inteligență adevărată a acestor oameni. 

Dovezi avem în toate ramurile vieţei publice. 

Avem de exemplu de bine de rău o literatură. Citeze-se numele tuturor cari au scris un şir de literatură sau 
ştiinţă adevărată, fie Şincai ori Hasdău , Alecsandri ori Gr . Alexandrescu, Odobescu, Marțian, Strat, Cost . Negruzzi 
şi oricâți alții. Pe niciunul nu-l cheamă nici Giani, nici Pherekydis, nici Carada. 

Între miile de cranii ce formează plebea guvernantă de politiciani de meserie, unul nu e în stare a scrie un şir 
pe care să-l poţi citi fără scârbă morală. Daca cităm în teatru pe Millo, în pictură pe Grigorescu , în muzică câţiva 
germani, am încheiat-o . Nicăiri nu vedem Caradale. Incapabile de a pricepe un adevăr, fie ştiinţific, fie artistic , daca 
le întâlnim le vedem lipsite de umbră de talent adevărat, cercând a specula arta ce n-o posedă, precum speculează 
naționalitatea ce n-o au, patria ce nu-i a lor, gloria naţională pe care n-au creat-o . 

Şi nici e minune. Mihai Cioran , adiutantul lui Tudor, ne povesteşte că la 1821 se superpusese peste toată 
populaţia istorică o pătură foarte numeroasă de străini, în toate funcţiile, în toate mănăstirile, în toate bisericile, în 
toată viața publică. 

Aceasta e rădăcina adevărată a funcționarismului. 

De aceea nu e de mirare ca într-o ţară, românească înainte de Tugomir Basarab, un ardelean, Lazăr, să fie de 
nevoie pentru a redeştepta sentimentul naţionalităţii. 

Dar ce mai la deal la vale? Orice etnolog străin, german ori francez, a recunoscnt şi va recunoaşte că în cea 
mai mare parte pătura superpusă acestui popor e neromână . Neromână nu cu legea civilă, nu cu dreptul public, nu cu 
constituția, ci cu neamul şi cu obiceiurile rele. Atât de străini încât nu le e cu putinţă nici de a înțelege pe român, 
precum acesta îi ocolește şi nu vrea să-i înţeleagă pe ei. 

Dar sunt mari patrioți aceşti oameni? 

O! ostentativi patrioți, foarte guralivi , foarte înfocaţi când afacerile scabroase şi pensiile sunt în perspectivă. 

Dar ce să fie alta daca n-ar fi apucat această breaslă, acest negoţ, această meserie a speculei patriotismului 
reversibil? Ce ar fi Carada în alte țări decât a noastră, la Braşov bunăoară, cu titlurile şi meritele ce le are? Măturător 


de uliţă. Ce-ar fi Giani e tutti quanti ? 


Advocaţi de mâna a treia fără nici o însemnătate. Ce ar fi C.A. Rosetti? Un bufon mai mult în stânga extremă şi 
desigur că ultramaghiar , ca toţi mamelucii, pe când la noi se gerează în ultraromân . 


Da! această plebe românizată de la Tudor încoace joacă în Țara Românească acelaşi rol pe care evreii îl joacă 


în Moldova. Deosebirea e numai ca evreii sunt de zece ori mai onești, mai morali , mai umani decât oamenii acestia. 

Şi în privinţa patriotismului adevărat sunt de acelaşi calibru. Evreii în timpul unei invazii au avut patriotismul 
de-a denunța pretinsa lor ţară şi a cere îngenunchearea ei; d. C. A. Rosetti găsea, în timpul aceleiaşi invazii , că 
singura grijă a țării trebuia să fie a lua cu asalt Plevna internă, Plevna reacţiunii. 

Dar au mâncat pâinea exilului. Risum teneatis . După cum ştim de la martori oculari , această pâine era atât de 
bună cum nu se află în Ţara Românească. Ii vedeai tologiți la cele dendâi restauranturi , ba luând pensii de la visteria 
turcească, ba bătând la tălpi averea câtorva naivi de boieri de neam ca Goleştii , cari au avut lipsa de bun simţ de a se 
amesteca politiceşte cu aceste gunoaie ale României. 

La 1921, cine va ajunge, poate că aceşti oameni vor fi putut deveni români, dacă nu vor fi precupețit demult 
țara bucată cu bucată cătră evrei şi nemți, dacă România va mai exista ca expresie etnologică, nu ca expresie 
geografică. 

Şi cine ştie dacă mănținerea espresiei geografice cu sacrificiul celei etnologice nu e de un folos problematic ? 

Oare nu vedem că în procesul de sacrificare a naționalității române care se consumă sub Carol îngăduitorul 
ajungem să ne fie scârbă de noi înşine? 

Dacă în adevăr, prin vicisitudini neterminabile , ne-am chinuit ca neam în războaie, în mizerii, neavând nici 
timp de a ne cultiva, nici liniştea de a ajunge la bun trai, pentru a ajunge în urmă la asemenea rezultate, de a vedea 
Caradalele şi Pherekyzii , străinii aceştia, rățoindu-se , fără merit şi fără compensație, în demnităţile publice şi 
formând pătura menită a escamota încet - încet din mânile rasei române moştenirea ei istorică atunci în adevăr la ce 
ne mai şi permitem luxul unui stat propriu? 

Din acest punct de vedere, dureros şi crud ca orice cunoaştere de sine însuşi, poate fi cineva un foarte bun 
român şi totodată un foarte rău patriot. Unui român adevărat i-ar putea fi atât de scârbă de aceste adunări încât să 
prefere un guvern străin onest, care să asigure dezvoltare morală şi materială a rasei române, unui guvern pretins 
național, compus din tot ce Orientul a avut mai infect şi mai netrebnic. Tot astfel popoarele din Austria preferă 
absolutismul, cu toate rigorile lui inevitabile, liberalismului dominant al pseudogermanilor galițieni , cari dictează la 
Viena şi a pseudomaghiarilor din Buda. 

Dar ziarul francez ne citează războiul. lată vorba mare care se aduce ca mijloc de convingere, precum 
advocaţii cei răi ai Copiilor de pe natură citează pe Ştefan la început, pe Mihai la coadă în procese comerciale. Ce 
are - a face una cu alta? 

Țăranul din Vrancea, de la Vaslui, s-a bătut cu calităţile înnăscute rasei lui din timpi strămoşeşti. Guvernanții 
din Bucureşti l-au tratat însă cu calităţile înnăscute rasei lor, l-au lăsat să moară de foame şi să degere de frig în 
câmpiile Bulgariei. 

Pe când adevărații viteji, pe care îi acopere țărâna , zăceau în căderea ninsorilor şi sub stoluri de corbi rotitori , 
într-o nespusă părăsire, vitejii reversibili şi guvernanţi din Bucureşti destupau sticle de şampanie în onoarea 
mironosițelor de strade şi berării cari împluseră pe-atunci capitala. Erau ctitori d-nia lor de aşezăminte de bună 
cuviință . 

Nu ni se mai citeze războiul. Nicicând deosebirea dintre rasa autohtonă şi cea venetică nu s-a dovedit mai pe 
față decât atunci. Nicicând puterea de sacrificiu a populațiunii istorice n-a fost mai mare, mârşavele spoliațiuni ale 
Mihăleştilor şi Chiriţopolilor mai numeroase, mai inumane , mai vrednice de marele cordon al Sfintei Cânepe . 

Nu e timpul, nu e locul de-a vorbi de toate cîte s-au petrecut în vremea războiului. 

Dar va suna şi ceasul în care se va face lumină şi asupra conferințelor de la Livadia şi asupra regimului de 


foame şi de mizerie la care-a fost supusă oştirea noastră. 


[5 august 1881] 


ROMÂNIA IRREDENTA 


Sub acest titlu „Deutsche Zeitung" din Viena primeşte următoarea corespondenţă din Bucureşti: 


A trecut un an de când prințul de atunci, regele Carol I de astăzi, a vizitat Curțile din Viena şi Ischl , 
întorcându - se la Bucureşti ca şef al unui regiment austriac, Tot atunci miniştrii Brătianu şi Boerescu nu mai încetau 
de a asigura cabinetul vienez că Austro-Ungaria are în vecina Românie un aliat credincios şi loial şi că această 
alianță îşi derivă baza cea mai sigură din comunitatea intereselor la Dunăre şi din respingerea tendinţelor ruso - 


slave în Orient. Dispoziţiunea politică de astăzi din România oferă ochiului unui observator atentiv cu totul o altă 


icoană. În cestiunea Dunării România declară că interesele sale sunt diametral opuse celor austro-ungare; ea nu 
vrea să ştie de o comunitate de interese cu vecinul stat dualistic ; ea n-ar sta un moment la îndoială de a face 
concesiuni englejilor şi ruşilor, numai spre a combate interesele austriace. Ea mai caută apoi a face breşe în 
dispozițiunile convenţiunii comerciale efectuată cu mari, sacrificie din partea Austro-Ungariei şi nu scapă o 
ocaziune spre a releva opozițiunea intereselor economice şi industriale ale celor două ţări vecine. 

În timpul mai recent, dispozițiunea ostilă în contra Austro-Ungariei începe a se pronunţa şi în privința 
politică. O hartă în care Banatul până la Tisa, Transilvania, Bucovina, ba chiar ținuturile de la Arad şi Grosvardein 
figurează ca teritorie române, formează prin şcoale fundamentul instrucției geografice al tineretului român şi 
deputaţii români, cari vizitează mai bucuros vara aceasta băile din sud - ostul Ungariei şi din Transilvania, nu se 
sfiesc a juca rolul unor agitatori politici. Astfel, de ex. se asigură că deputatul Ionescu, plecând din băile de la 
Mehadia , a vizitat comunele române de primprejur , dând o atenţie particulară birturilor şi ascultând plângerile 
asupra terorismului maghiar, a promis oamenilor mântuire şi unire cu România. 

Regele Carol I, astăzi ca şi acum un an, este fidel Austro-Ungariei şi sentimentul său cavaleresc este o 
garanţie oarecare că lucrurile nu se vor precipita aşa curând . Tot aşa credem că şi Brătianu, nu din înclinaţiune 
platonică , dar dintr-un prudent calcul de om politic şi ca un patriot român onest, pune şi astăzi acelaşi preț pe 
relațiunile amicale cu Austro-Ungaria ca şi până ieri. Dar vede oricine că-i vine prea greu să pună stavilă torentului 
partidei liberale (sau mai corect partidei roşii), care mai că e dispusă, a arunca din car pe conducătorul de până aci 
şi fundatorul regatului român. Boerescu a jucat un rol falş în cestiunea Dunării şi eliminarea sa din cabinetul 
Brătianu n-a fost o pierdere pentru Austria. Numărul partizanilor lui Cogălniceanu, unul din cei mai declaraţi 
adversari ai Austro-Ungariei, creşte tot mai mult, după cum se vede lămurit din alegerea sa de deputat într-un 
colegiu până aci fidel guvernului (Turnu - severin ) şi e sigur că, la întrunirea Camerii, toate elementele opoziţiunii 
se vor coaliza sub conducerea sa spre a răsturna ministeriul Brătianu. Este adevărat că şi acesta nu stă cu mânile în 
Sân , căutând a-şi întări pozițiunea prin câştigarea în parte a unor personaje conservatoare moderate ; aci însă 
întâlneşte rezistenţa lui Rosetti, de care nu-i este permis să se despartă dacă nu voieşte să piardă cu dânsul pe alți 


mulți stâlpi ai săi din Parlament. 


[5 august 1881] 


[„„căurânp A ESPLICA ..."] 


Căutând a esplica etnologic antagonismul atribuit moldovenilor contra muntenilor am găsit că bărbaţii de peste 
Milcov nu înţeleg sub cuvântul „muntean" populaţia istorică a Ţării Româneşti, una şi aceeaşi în toate provinciile, ci 
o pătură superpusă, neistorică , imigrată de curând prin oraşe, din care se recrutează partidul roşu, rămânând ca 
populaţiile vechi sau pe deplin asimilate să se grupeze, ceea ce şi fac, sub cu totul alte formule politice decât cele 
cosmopolite ale membrilor societăților internaționale. 

Această teorie a produs, ca orice adevăr, o impresie penibilă asupra celor ce cred a avea cuvinte să se simtă 
atinşi de ea; le-a produs un fel de spaimă de ei înşii, precum se cutremură eroii lui Eschil când simt neînduplecarea 
fatalităţii ; le-a produs poate salutara îndoială daca în adevăr ar fi ei aceia cărora li se cuvine misiunea naturală şi 
înnăscută de-a reprezenta un popor din care, în definitiv, nu fac parte decât din întâmplare şi prin strecurare pe furiş. 

Argumente în contrariu cari ar invalida teoria noastră nu se prea pot aduce. Evidenţa nu se poate tăgădui, deşi 


un asemenea mister public nu se mărturisea , fie din cauză de oportunitate, fie pentru alte consideraţii. 


Împlerea Parlamentului şi a funcțiilor cu noi fanarioți de proveniență proaspătă, falsificarea vieții intelectuale 
şi politice a poporului prin capete de formaţiune hibridă, incapabile de o activitate intelectuală, toate acestea se impun 
vederii; autohtonul simte că nici limba, nici înclinările, nici maniera lui de-a vedea nu pot fi reprezentate de cranii c- 
un dram de creier, supus la ramolisment . Studii craniscopice comparative ar fi de folos, şi tineretul Facultăţii de 
Medicină şi-ar câştiga un merit comparând încăperea cubică a unui craniu în adevăr dacoromanic cu strâmtoarea 
acelor scorburi găunoase în cari rezidă sterilitatea intelectuală şi perfidia partidului roşu. 

Declamaţiile şi asigurările solemne de patriotism nu ajută nimic în cestiune, întru cât e etnologică. În privirea 


politică, punerea tezei poate fi oportună sau inoportună , practică sau nepractică , dar numai din punctul de vedere al 


celui care-o judecă, nu din acela al adevărului în sine. Pentru meritele reversibile financiare ale grupului Carada — 
C.A. Rosetti, pentru poeziile neogreceşti ale lui Serurie, cestiunea e şi inoportună şi nepractică . 

Să sperăm că va avea alt înțeles pentru distingerea între ceea ce e tipic românesc şi în adevăr naţional pe de o 
parte şi între importaţiunile de tot soiul ce se pretind naţionale. 

Fără atitudinea declamatorie a ziarului francez din Capitală, mai obiectiv, dar totuşi numai din punctul de 
vedere al oportunității , ne răspunde „Cumpăna", ziar redijat de tineri evrei. 

Foaia aceasta ne zice că „teoria noastră nu are nici un folos practic pentru partidul conservator”. 

Poate că folos practic şi partid conservator sunt o contradicţie în adjecto întru cât [î]i priveşte pe conservatori. 
Practice sunt Caradalele, cari ştiu a utiliza tot în afaceri ale țării cele patru clase primare sau Codul Boerescu în aşa 
chip încât ajung directori de drum de fier şi de bancă şi milionari. Practic e d. C.A. Rossetti, care pune pe Giani să-i 
stipuleze o plată de zeci de mii de galbeni pentru negoţul de palavre exercitat de la 1857 încoace. Auzit-au cineva de 
vrun roşu care, în politică, să fie atât de nepractic încât să piarză un ban? Miniştrii dați în judecată de aceşti virtuoşi 
se disting prin absoluta lipsă de simț practic întru cât [îi priveşte, căci au ieşit săraci, căci au fost oameni de stat în 
socoteala averilor lor private, şi sacrificiile ce le-au impus celor mai mulți poziţiunea lor oficială le-a jignit multora 
interesele şi avutul lor. Cine-a sărăcit dintre roşii, afară de bieţii Goleşti cari au luat-o la serios? Dar Goleştii erau 
boieri de neam şi autohtoni, deci, ca atari, nu s-au uitat la folosul practic, lăsând în seama d-lui C.A. Rosetti 
admirabila calitate de-a concilia interesele sale private cu rolul de martir, de exilat, de prigonit, pe care l-a ştiut juca 
în perfecţiune. Martiriu şi patriotism ce se traduce în practică în pensii reversibile, în lefuri exorbitante create ad-hoc, 
în sporirea cu 40 la sută a bugetului cheltuielelor, în urcarea birurilor , în înmulțirea datoriei publice ş.a.m.d. 

Cât despre folosul practic pentru ideile conservatoare, el e evident. Formula unei organizaţii conservatoare, 
abstracţie făcând de ţară şi de poporul istoric, se dovedeşte a fi sterilă şi lesne de escamotat . Vedem că roşii, maiestri 
în precupeţirea unor asemenea formule, au devenit peste noapte din republicani monarhişti şi că primesc orice 
program politic, numai la putere să rămâie . Treaba lor să răsucească şi să falsifice principiile conservatoare şi să 
pretinză că sunt ale lor. 

Pentru noi principiile sunt un mijloc pentru păstrarea predominării rasei române în țară; pentru ei un mijloc de- 
a rămânea la putere şi a escamota încrederea celor lesne de amăgit. Lupta trebuie să devie mai substanțială şi s- 
apropie timpul în care, în genere, deosebirea între idei conservatoare şi liberale, între idealuri abstracte de organizație 
va căta să înceteze. 

Lupta se va naţionaliza . De o parte vom întâlni fanarioții şi străinii, de orice credințe politice ar fi, de alta 
românii proprii şi în realitate asimilați , abstracţie făcând de principii politice. 

Evreii au zis Congresului de la Berlin: „Sau ţara să fie cum o vrem noi sau să nu fie". Un apropiat viitor va 
zice: „Sau ţara aceasta să fie în adevăr românească, sau nici nu merită să fie”. 

De unde să rezulte în adevăr obligațiunea pentru țăran ori pentru fostul boier să se lupte în război sau să 
plătească dări pentru ca Caradalele şi Goldnerii de toate categoriile să aibă liniştea şi mijloacele de-a-i exploata în 


bună voie? 


Oare poporul nostru nu are altă misiune pe pământ decât de-a plăti pensii reversibile d-lui C.A. Rosetti şi a 
muri în război pentru a pune fundament siguranţei falimentelor frauduloase ? 

Espresia etnologică şi geografică a statului român să nu fie decât un pretest pentru Chiriţopoli de a-şi face 
mendrele, pentru ca străinii să se îmbogăţească şi să se încarce cu onorile create în numele acestui popor?... Ţara 
Românească nu mai e decât ocazia dată unui grec ca d. C.A. Rosetti de a se gera în om de stat şi de a-şi face nume? E 
condamnat acest popor ca paginele istoriei lui să fie mânjite de indivizi străini, fără ca aceştia să justifice prin muncă 
sau inteligență o asemenea suplantare? 

„Cumpăna" ne citează însă state în cari împrejurările ar fi ca şi la noi: Statele Unite şi Belgia. 

Sunt tocmai statele contra comparării cu cari am protestat totdauna. Amândouă formaţiuni nouă, fără caracter 
naţional propriu, în cari originea locuitorilor e indiferentă, amândouă fără trecut. Tocmai cerința de-a lăsa România să 
se prefacă într-o Americă sau o Belgie a Orientului este aceea căreia ne opunem din toate puterile. Nouă nu ne e 
deloc indiferent elementul ce are a determina caracterul şi soarta acestei țări. Pretindem în mod absolut ca el să fie 
acelaş care-a determinat caracterul țării de la 1200 — 1700 şi de la 1821 — 1866. O ţară care ar apuca căile 
americanismului deplin devine indiferentă pentru român şi e cel mult o espresie geografică, o firmă, un otel, nu o 


patrie, nu un stat național. 


Dar, zice „Cumpăna", atât în lumea fizică cât şi [în] cea morală există şi domneşte numai ceea ce are puterea intrinsecă de- 


a exista şi domni. Este o ciudată filozofie aceea care se sileşte a demonstra că elementele putrede, că decrepitudinea poate dobori 


şi stăpâni elementul sănătos şi viguros. 


Poate fi ciudată filozofia aceasta, dar nu e mai puţin adevărată. Puterea intrinsecă de-a exista şi domni nu este 
absolută, ci atârnă de la mediul în care se exercită. Când un popor încape de ex. sub dominaţiunea străină, învins prin 
superioritatea numerică , elementele sale viguroase şi statornice vor rămânea jos, iar cele cari se vor adapta mediului 
nou al robiei , linguşitorii , mincinoşii , viclenii, se vor ridica. Astfel grija cea dendâi a fanarioților a fost de-a 
desființa armata noastră, corp cu corp, pentru a nimici mediul în care calităţile rasei române şi puterea ei de viaţă se 
putea exercita. La 1874 „Românul" cerea desființarea armatei pentru cauze de economie. 

Istoria noastră e o ilustrare a acestei teorii. În epocele în cari se cerea vigoare şi o intensivă vitalitate s-au 
ridicat românii; în epoce de dominaţiune străină, exercitată din Țarigrad ori din alte puncte, s-au ridicat străinii. 

Adaptabilitatea c-un mediu nesănătos, nedemn, nu înseamnă superioritate organică. 

Stejarul nu creşte pretutindenea, buruienele în tot locul. Aceasta nu va să zică că ele au „o putere intrinsecă 
mai mare de-a exista şi de-a domni”. Daca într-un mediu stricat viclenii şi poltronii înfloresc nu e dovadă că au o 
putere intrinsecă superioară celor inteligenți şi de caracter, ci numai că mediul e favorabil pentru decrepitudine 
morală, nefavorabil pentru sănătate. 

În stâncă s-a găsit o broască țestoasă care trăise sute de ani fără hrană, adecă tot timpul necesar formaţiunii 
stâncii . Este ea organic superioară unui englez, care, nemâncând patru zile, ar turba ?' 

Victoria finală a superiorității e coada teologică a bătrînului Darwin. Cu toată adâncimea filozofiei naturii, el e 
bun anglican , deci optimist; în contra scepticismului ce-ar putea rezulta din teoria luptei pentru existență se - 
ndreaptă aserțiunea că la urmă victoria e a superiorității. Nu superioritatea organică învinge, ci adaptabilitatea c-un 
mediu dat de timp, istoriceşte, dat de spațiu, geograficeşte . Dar naturile viguroase vor căta să întipărească mediului 
caracterul lor, cele slabe se vor adapta ca ceara unui mediu nedemn chiar, încât slăbiciunea e din acest punct de 
vedere un titlu la existență. Demult gândeam la o asemenea modificare a teoriei luptei pentru existență, văzând 


cazurile în cari decrepitudinea şi paraziții ajung a esploata şi stăpâni elemente sănătoase şi puternice; 


[6 august 1881] 


[ „DESPRE O PRETINSĂ INCURSIUNE ..."] 


Despre o pretinsă incursiune a soldaţilor români de graniță în comitatul Trei scaune din Săcuime „Pesther- 


Lloyd" scrie, în maniera sa ordinară, următoarea: 


De sute de ori am dat reprezentanţilor noştri din străinătate exemplul diplomației engleze; nu e vina noastră 
daca trebuie să revenim mereu asupra aceluiaşi exemplu. Rugăm pe oricine care cunoaşte întrucâtva uzanţele 
diplomaţiei engleze de - a - şi închipui următorul caz. Există undeva — nu în vecinătatea Marei Brititanii , ci în 
apropierea celei mai neînsemnate colonii a ei — un popor mic, dar obraznic, căruia Anglia i-au adus cele mai mari 
servicii şi care, drept mulțămită, urmăreşte cu cea mai îndrăzneață batjocură tot ce e englez. Presa acestei mici 
țărişoare (Kleines Landchen ) batjocoreşte într-una Anglia; guvernul ei nu lasă să treacă nici o ocazie pentru a face 
guvernului, englez orice năzbutie imaginabilă şi afară de aceasta micul poporaş (Kleines Volkchen ) întreține un 
cârd de agenți cari se silesc a aduce poporul ce stă sub Anglia la nemulțumire, ba la revoltă chiar. Cu intenţie 
agenții micei ţări răspândesc ştirea că ea în curând va goni pe engleji şi le va lua teritoriul; iar, pentru ca lucrul să 
devie verisimil în ochii ignorantului popor de rând , guvernul micii țări, din greşeală se 'nțelege , pune pe soldați să 
facă o incursiune pe teritoriu englez, să ocupe sate şi să comită fel de fel de necuviinţe. 

Cum credeţi oare c-ar vorbi diplomaţia engleză cu asemenea canalii ? Cazul e inimaginabil , căci englezul ar 
impune tăcere la cea dendâi ocazie obraznicului vecin; dar să admitem că prin o miraculoasă , constelație de 
împrejurări lucrurile ar fi ajun atât de departe, care credeți c-ar fi soarta principelui, a ministrului, a poporului, 
care ar fi atins astfel vaza Angliei? Englejii sunt oameni practici; ei proced în orice loc altfel, conform cu 
împrejurările locale. Într-un loc restabilesc liniştea, într-alt loc iau țara întreagă sub stăpânirea lor, într-alt loc 
bombardează capitala pân-în fundament, ba pe - alocurea s - a 'ntimplat c-a curarisit pe-un ministru pe jumătate 
sălbatec c-un băț de bambus , dar pururea şi pretutindenea, în Europa ca şi-n cele mai depărtate zone , au inspirat 


respectul numelui englez şi, chiar acolo unde nimic nu se respectă, au inspirat un fel de sfioasă teamă de orice petec 


de pământ pe care fălfâie o treanţă cu colorile engleze. 

Acesta e obiceiul englez, e bunul obicei. Și dacă în locurile acelea unde sentimentul pentru onoarea şi 
demnitatea acestei monarhii ar trebui să fie mai viu ar exista o urmă numai din acea mândrie şi hărnicie, din curajul 
şi cuminţia politicei engleze, ar fi în adevăr cu neputinţă ca o țărişoară ca România să cuteze de - a - şi aranja toată 
politica ei astfel încât aceasta să semene c-o continuă şi impertinentă provocare a Austro-Ungariei. Nu vorbim aci 
numai de incursiunea românilor în comitatul Trei scaune . Un pericol nu subzistă aci şi-n acest moment vagabonţii 
valahi vor fi şi plecat, de vreme ce d. ministru de război din Bucureşti au avut deosebita bunăvoință de-a dispune 
numaidecât ca să se deşerteze teritoriul ocupat. Aşadar nu cazul în sine ne preocupă, ci gândim la totalitatea 
relaţiilor monarhiei noastre cu cel mai tânăr regat. Cazul din Trei scaune e numai un fenomen ceva mai frapant în 
sistemul politicei române, care are de scop a continua agitația în contra monarhiei noastre. Presa, Parlamentul, 
guvernul, poporul, pe cât are simţ pentru lucruri politice, sunt nesleiți în degradarea monarhiei noastre. Guvernul 
caută să împiedice prin orice mijloace influenţa legitimă a Austro-Ungariei în Comisia dunăreană, presa predică zi 
cu zi anexiunea Transilvaniei — e adevărat că presa bucureşteană, e atât de smintită de-a discuta zilnic anexiunea 
Bulgariei, Macedoniei, Basarabiei; în şcoale se 'ntrebuințează harte, în care toată țara — până la Segedin — se 
declară posesiune română, iar armata întreprinde tocmai incursiuni pe teritoriul Transilvaniei. 

Paralel cu aceasta urmează agitația emisarilor români în Transilvania. 

Amintim că abia acum opt zile am dat seamă, după sorginţi ardelene , că aceşti emisari pregătesc 
populațiunea română că în curând „va fi eliberată de cătră ţara mumă". Legătura între această agitație şi incursiunea 
de acum e evidentă. Cei din Bucureşti au voit s-arate țăranilor din Transilvania c-au luat la serios „eliberarea”, că 
de pe acum încă soldații români au curajul de-a incurge pe teritoriu maghiar — ţăranului nu citeşte gazete, chiar 
între popii româneşti abia se află pe ici, pe colo cite unul care ştie să scrie şi să citească ca oamenii; lor le vin aceste 
ştiri exagerate, ei aud vorbindu-se de o bătălie bunăoară, în care, se 'nţelege , eroii români au fost biruitori, că i-au 
alungat numaidecât , aceasta n-o află se 'nţelege nimeni şi astfel țăranul află că d-nii misterioşi cari i-au promis 
atâtea lucruri frumoase totuşi n-au vorbit aşa de fără temei. Incursiunea în ţinutul celor Trei scaune se ține de 
această minare a agitatorilor români ca ilustrația de text. 

Pe lângă asta ne mai vine în minte că în Bucureşti, pre cât ştim, poartă coroana nouă un prinț din casa 
Hohenzollern. întrebăm acum daca e cu putință să se facă o asemenea politică sub un prinț care-şi cunoaşte foarte 
bine originea şi care s-a obicinuit a-şi utiliza cum se cade foloasele ce i le oferă originea? Presupunem că la 
prompta recunoaştere a noului regat român bunăoară considerația pentru un principe german n-a fost cea din urmă 
şi va fi permis de-a întreba daca originea nu-i impune acelui Hohenzollern din Bucureşti oarecari îndatoriri cari să 
facă cu neputinţă ca sub ochii săi să se urmeze o politică cu totul asămănătoare cu aceea pentru care Battenberg, cel 
instalat în Sofia de Rusia, a avut onorabilitatea de-a da pasport ministrului său. Atât de neputincios nu va fi desigur 
nici regele României încât să nu poată pune stavilă acelor scandaloase agitaţii cari, mai curând sau mai târziu , 
cată să devie fatale atât ţării sale cât şi tronului cioplit din nou, precum şi posesorului său. Dar pentru leziunea 
teritoriului unguresc, nu se poate aştepta satisfacție de la regele României. Satisfacţiunea trebuie să şi-o ia guvernul 
nostru însuşi şi ea trebuie să fie atât de publică, atât de eclatantă, atât de completă precum a fost cea stoarsă cu de-a 
sila de contele Andrassy de la prințul Milan sub guvernul Ristici — şi aceasta pentru o greşală mai neînsemnată 
decât cea ce s-a comis acum. Nu e suficient de a ne mulțumi cu mai puțin decât ceea ce-a obținut contele Andrassy 
într-un timp în care Austro-Ungaria nu ocupa încă acea vestită poziție dominantă de azi şi când , pentru întâia dată, 
ni s-a dovedit atât nouă cât şi mai cu seamă populaţiunilor din Orient că vaza monarhiei nu se poate atinge în nici o 


împrejurare. 


Să nu ne facem iluzia că, daca România se va alege c-o impotentă admonițiune diplomatică, cari se manipulează cu 
atâta seriozitate de cabinetul din Viena, jocul nu se va repeta mâni , poimâni , în timpii cei nefavorabili şi c-ar ajunge la capăt 
atât de curând . Daca România nu va primi o punițiune precum ar primi-o în asemenea caz de la orice altă mare putere 
europeană, atât interesele cât şi supuşii acestei monarhii în Orient s-ar declara proscrişi . Ceea ce i s-ar îngădui fără pedeapsă 


României ar îndrăzni Serbia şi Bulgaria. Iar, când s-ar ivi în adevăr un conflict, s-ar manifesta poate pe deplin urmările fatale ale 


acestei slăbiciuni. 


[7 — 8 august 1881] 


[„„«ROMÂNUL» DE JOI..."] 


„Românul" de joi înregistrează cu zgomotoasă bucurie rezultatul balotajului de marți şi însoţeşte darea sa de 
seamă cu oarecari explicări pe cari le crede absolut necesare pentru onor. săi cititori. 

Trebuie să aibă cineva lipsa de cuviinţă a „Românului" pentru a mai îndrăzni să vorbească de o biată alegere la 
care, pentru cuvinte expuse la acest loc, opoziţiunea s-a abținut de-a lua parte. 

Şi „Românul vrea să ne facă să credem minunea că a fost în momentul de faţă în Colegiul I al Capitalei 86 de 
alegători cari să voteze orbeşte pentru un om cu desăvârşire obscur şi de nici o însemnătate publică ca acel d. Culoglu 
„ pe care nimenea nu-l ştie? Se vede că libertatea de care s-au bucurat guvernanţii de - a - şi exercita prestidigitația 
împrejurul urnei au umplut-o cu voturi. În zilele noastre oamenii cred mult mai lesne în repejune de manipulaţie 


decât în minuni. 


[7 — 8 august 1881] 


[„„ADEVĂRUL CĂ ÎN DECURSUL..."] 


Adevărul că în decursul acestor din urmă paisprezece ani elementul istoric pământean au fost înlăturat în 
favorul a d-alde Giani, Cariagdi, Carada, Fleva etc., deci în favorul unui element etnic şi moraliceşte străin neamului 
românesc, acest adevăr [î]i doare rău pe toţi aceia câți şi-au făcut din specula patriei şi naționalității o meserie , un 
negoţ, o breaslă. 

Când aude cineva că un Fleva ori un Pherekydis pretinde a se interesa de România [î]l poate întreba: „Ce-ţi 
pasă d-tale cum merge ori nu merge Țara Românească? Pese-ţi de ceea ce se petrece în patria d-tale originară, în 
Morea sau cel mult în regiunile hartelor etnocratizate de d. Paparigupolos . Țara aceasta, în care vă câştigaţi un codru 
de pâine , a stat de la 1200 şi pân-la 1866 şi fără d-voastră. Daca va trăi înainte nu va fi meritul d-voastră; daca va 
pieri nu pe d-voastră vă poate atinge vina, de vreme ce poporul românesc n-au fost în drept a vă privi decât ca pe 
nişte venetici de ieri alaltăieri , veniţi aci ca să vă hrăniți, iar nicidecum ca să apărați un pământ ce nu-i al vostru sau 
o nație din care în definitiv nu faceți parte decât cel mult prin toleranţă, iar nu pe bună dreptate. De vă place staţi; de 
nu, Dunărea "i colo şi pe unde aţi venit puteţi şi pleca". 

Tot acest răspuns li se cuvine şi evreilor şi oricăror străini. Nu vă place ţara şi poporul? Nu vă convine 
şovinismul neamului românesc? Nu vă mai lasă să vindeți rachiu amestecat cu vitriol? Graniţele-s aproape. Mergeţi 


în țara cui vă avusese înainte. Aţi 


făcut avere? Luaţi-o cu voi şi pe ici vi-i drumul! Atâta pagubă să fie pe capul acestei țări cât o suferi ea prin 
emigrarea Caradalelor, Gianiilor, Cariagdiilor şi Pherekyzilor . 

lată singurul limbaj pe care se cuvine să-l ținem față cu această plebe de bragagii şi covrigari aristocratizată pe 
pământul nostru. 

Faţă cu această realitate simplă, ce ne răspunde organul acestor oameni, poreclit „Românul"? Că şi între 
conservatori sunt oameni de origine străină. Am mai observat că acest argument ad hominem nu dovedeşte absolut 
nimic în contra teoriei noastre. 

Pot d-nia lor să-şi chinuiască memoria în toate chipurile pentru a afla şi între conservatori numiri cari să 
semene cu ale d-nealor, teoria pe care o susţinem e obiectivă, de-o valoare generală secundum veritatem . 
Argumentul în contrariu nu invalidează deloc teza. 

Chiar daca toţi conservatorii ar fi olandeji sau persani bunăoară, nu rămâne mai puţin adevărat că secta 
Carada, Giani, Pherekydis, C.A. Rosetti, Fleva este alcătuită din străini superpuşi fără nici un cuvânt nației 
româneşti; că o esploatează cu neomenie, ca orice străin fără păs de ţară şi popor, şi că acest spectacol al esclusivei 
stăpâniri a unei rase şi decăzute şi abia imigrate asupra unui popor istoric şi autohton e o adevărată anomalie, căreia 
poporul istoric ar trebui să-i pună capăt daca ţine la demnitatea şi la onoarea lui. 


Dar, zice, „Românul", 


„românii ca toate popoarele cari păşesc spre progres nu se mai ocupă astăzi de-a descoperi cine e autohton sau nu. 


Însă tocmai asta e tema noastră. Rău fac românii că se cred destul de înaintați pentru a nu se mai ocupa de 
aceasta; rău că scad la număr pentru a face loc Caradalelor şi Goldnerilor ; rău fac că se lasă esploataţi de străini de 
tot soiul; rău fac că ţin pe spatele lor cu produsul muncii [lor] aceste mii de lipitori, nedeprinse la muncă, corupte, 
viclene şi mincinoase cari răpesc pământeanului cel din urmă ban şi-i iau pânea din gura copilului, pentru a se înţoli 
cu toate trențele scumpe ale Apusului; rău fac în fine românii că sufăr ca asemenea lăpădături să-i guverneze. 

Fac atât de rău încât aceşti paraziți cutează a înjura trecutul nostru, a mânji cu vorbele lor veninoase 
mormintele vechilor şi vitejilor noştri Domni, a ne numi pe noi străini în ţara noastră proprie. 

A ajuns atât de departe încât „Românul" îndrăzneşte a zice că aristocrația română, acea aristocrație care azi, 
grație demagogiei. nu mai există, a fost străină. 

În adevăr Roman şi Manea Herescu , ambasadorii lui Mircea Vodă, al căror ultim descendent s-a stins acum 
câțiva ani, Basarabii, Floreştii , Bălenii , Filipeştii , Balşeştii , Cănteştii , oameni care au botezat piscurile cele mai 
înalte ale Carpaţilor cu numele lor nu sunt familii istorice; Matei Vodă şi Vasile Lupu , a căror oştiri împreună se 
ridicau la 270 000 de oameni, erau o aristocrație străină, fără drept istoric, fără merit. 

Meritele şi dreptul istoric sunt ale lui Zevzecopol şi Pehlivanoglu , noii veniţi. D-nul Zevzecopol s-a bătut la 
Valea Albă, d-nul Pehlivanoglu la Rovine şi d-nul Pherekydis la Obertin . 

Daca se va cerceta bine, se va afla că, la adecă, d. Giani a fost duce de Făgăraş, d. Carada pârcălab de Hotin şi 
d. C.A. Rosetti vornic de Suceavă. Sunt pline cronicele noastre cu numele ilustre ale Zevzecopolilor de tot soiul şi 
bătrânul Costin de la Costâna nu ştie cum să le ridice meritele mai sus! 

Dar, întreabă „Românul", „contra cui s-a luptat Tudor?". 

Contra voastră, d-nilor roşii! Contra părinților voştri! 


lată ce povesteşte în adevăr Mihai Cioran, adiutantul lui Tudor şi martor ocular al evenimentelor: 


De la deschiderea războiului, din anul 1806 până la 1812, între Rusia şi Poartă, şi de la 1812 până la 1818, cât a ţinut 
domnia lui Caragea , şi de atunci până la 1821, amândouă Principatele s-au umplut de greci ca niciodată. Marele spătar , şeful 
oştirilor nu se făcea niciodată din boieri români precum nici agă , nici căpitan de dorobanţi, precum nici o altă dregătorie care după 
vechile aşezăminte ale țării avea sub dânsele trupe înarmate; ci pe toți aceştia îi orânduia Domnii din grecii lor ... Caimacamul 
Craiovei cu toată suita lui şi cu toată oştirea de lângă dânsul trebuia să fie greci; zapciii plăşilor, vătăşeii plaiurilor , toţi 


dregătorii cari erau sub dânşii trebuiau să fie greci şi foarte rar s-ar fi putut vedea cîte un român printre dânşii ... Mitropolitul 


țării, câteşitrei episcopii, toţi arhiereii, toți egumenii monăstirilor erau greci; în şcoalele domneşti toţi profesorii, mari şi mici, 
erau greci. Negoţul din toată țara era în mânile grecilor . . . După tot cuvântul drept şi fără voie te făcea să crezi că Grecia întreagă 


se strămutase în România . . . Vocea şi puterea boierilor români se pierdeau în acel torent de străini ce inundaseră ţara. 
În reclamaţia pe care Tudor o adresează Porții, el zice: 


Necontenitele şi neauzitele patimi şi chinuri ce suferim neîncetat de la Domnii greci cum şi de la suita ce aduc cu dânşii 


, şi de la toţi grecii, neamul lor, ce s-au încuibat în pământul nostru. . . 
Divanului țării Tudor îi prezintă un memorand al cărui punct 1 zice: 


Ca Divanul ce înfăţişează Țara Românească să ceară prin arzmazar de la Poartă desființarea cu totul şi pentru totdauna a 


orânduirii Domnilor greci şi în locul lor să se rânduiască Domni pământeni . 


Dar să vedem! 

Tudor a avut căpitani, a numit prefecţi. Este vrun Carada printre ei? 

A numit la Dolj pe Ion Solomon, la Mehedinţi , pe visternicul Crăiniceanu , la Gorj pe frate - său , la Vâlcea 
pe Strehăianu , locţiitor de ban de Craiova pe Vasile Moangă . Între căpitani găsim pe Vasile Crăpatu , Barbu Urleanu 
, Ion Oarcă , Ghiţă Cuţuiu , Ion Urdăreanu , Ghemigeanu ş.a. Corespondenţa lui cu paşii de din dreapta Dunării o 
purta un bătrân anume Borănescu . 

Nu găsim între toți oamenii aceşti o singură Carada. 

Unde erau Caradalele patriotice pe atunci? 


Aci vom pune pe Ypsilanti să ne răspunză prin proclamația sa: 


Voi. prietenii mei patrioţi pe câți întâmplările şi nevoia i-au târât într-aceste pământuri ale Moldovei şi Valachiei , 
siliți fiind de întâmplările împrotivitoare , aţi ajuns să staţi până şi dindărătul trăsurilor boierilor pământeni ai acestor țări, 
batjocură şi ruşine încă neauzită de locuitorii Eladei . 

Câţi însă veţi rămânea surzi la această sfântă chemare a patriei şi veţi voi a rămânea slugi boierilor acestor două țări, 
stând dinapoia trăsurilor lor, să cunoaşteţi că de azi nu mai puteţi purta arme şi că neapărat trebuie să vă îmbrăcați în haina 


acestor pământeni şi să vă aşezaţi în naţia lor. Iscălit: Alexandru Ypsilanti . 


Ceea ce au şi făcut Caradalele acum 60 de ani. Au îmbrăcat haina pământenilor şi s-au aşezat între noi. 


Ordinul de zi dat de Ypsilanti la Cozia descrie în modul următor pe vitejii pe cari - i adunase sub streaguri : 


Ostaşilor! 
Dar ce zic? Blestem şi batjocură! Nu voi mânji niciodată acest frumos şi glorios nume adresându-mă cătră voi, cari 
sânteţi nişte cirezi de nebărbate şi nevrednice gloate, de adunături, fricoşi , dobitoace, leneşi şi tot ceea ce se poate numi mai 


prost etc., etc. 


Sunt şaizeci de ani de atunci ! 

Oamenii bătrâni țin minte vremea. Se poate crede oare că fiii acestor oameni, cari sunt în cea mai mare parte 
roşii, pot fi buni români? Se poate pretinde că acestea ar fi merite suficiente pentru a stăpâni România? Aceste nu 
sunt erezii istorice, precum binevoieşte a glumi „Românul", făcându-se că uită cumcă cităm acte autentice. Sunt 
adevăruri, crude şi dureroase adevăruri, cari ne inspiră scârbă de aceste adunături ce-au uzurpat rolul de politiciani în 
țară. Pot oamenii aceştia, a căror părinți nu ştiau româneşte, să aibă vrun sentiment de patrie? Pot ei să iubească 
literatura, artele, meseria națională? Ştiu ei altceva decât a goni funcţii? Sunt ei altceva decât ceea ce ovreii sunt în 
Moldova? 

lată de ce moldovenii au dreptate să urască pe aceşti oameni. Ei, poporul istoric, au dat mâna şi s-au unit cu 
poporul istoric al Ţării Româneşti. Când au unit coroana neamului Muşatin şi pe-acea a străvechilor Basarabi pe-o 
singură frunte, când poporul lui Bogdan Voievod Dragoş s-au unit cu poporul lui Tugomir Basarab, amândouă ramuri 
odinioară puternice a unei mari naţii a evului mediu, nici unii nici alții n-au gândit că vor ajunge a fi stăpâniți de . . . 
vorba lui Ypsilant . .. de „prietenii patrioți ce stau îndărătul trăsurilor boierilor pământeni ". 

Înainte, când vă jucaţi de-a republica, calea-vale ! Serurie publica pe-atunci Parisul în America, iar teoria „om 


şi om" era foarte favorabilă republicei compuse din orice fiinţe cu care-a umplut Dumnezeu lumea. 


Azi sânteţi monarhişti, regalişti , legitimişti ? Apoi se schimbă treaba. Monarhianu se întemeiază decât pe 
elemente istorice, nu pe venetici şi parveniți. 

Nu căutaţi cu lumânarea printre conservatori numiri cari pot fi de origine străină, dar se află în cronicele 
noastre în veacul al Xvi-lea şi al Xvii-lea . Nu citați pe Rosnovanu , Solescu , Păşcanu , Canta ş.a. alături cu onor. 
C.A. Rosetti ca şi când ar fi tot de-o seamă numai pentru că numele seamănă. Nu strecuraţi pe patronul Caradalelor şi 
Cariagdiilor între familiile ce sunt de trei - patru sute de ani în țară. 

Nu vă oprim, se 'nţelege , de-a fi şi de-a vă simți români. Ceea ce însă nu se cuvine, ceea ce e stricăcios pentru 
țară şi pentru rasa română, e ca d-voastră, cari faceți politică pentru a face avere, d-voastră, pentru cari manoperele 
demagogice sunt un mijloc de trai, să determinaţi soarta acestei țări, să fiți elementele ei hotărâtoare . Au căzut 
boierii? Vie alți români în locul lor. Dar români get - beget , de coada vacii cum se zice. Vie Ion Frunte Lată, ori 
Terinte Țără - lungă să puie trebile la cale, iar nu Giani, Cariagdi, Carada, Flevs , Chiriţopol, C.A. Rosetti şi alții de 


soiul acesta. 


[9 august 1881] 


O CONFIRMARE NEAşTEPTATĂ 


Fără s-o aşteptăm, d. I. Ghica dă dreptate teoriei noastre etnologice în scrisoarea a Ix-a adresată d-lui V. 
Alecsandri şi publicată în „Convorbiri. 


lată în adevăr pasaje din această scrisoare cari ilustrează teoria noastră despre sterilitatea intelectuală a 
imigraţiunii românizate din proaspăt. 
Deşi tonul scrisorii e beletristic , potrivit cu foaia în care a fost tipărită, cititorul va vedea că în mod intuitiv se 


descrie incapacitatea înnăscută a păturei superpuse din România de-a pricepe geniul poporului nostru. 


[9 august 1981] 


DIN EPOCA LUI MATEI BASARAB 


Sub titlu Moldova acum două sute de ani ziarul „Bukarester Tagblatt" a publicat următoarele: 


Din izvor sigur ni se anunţă că nu demult s-a găsit în arhiva oraşului Stettin (Prusia) două documente istorice foarte 
remarcabile, cari sunt de o valoare neprețuită pentru istorie şi pentru România. Unul din aceste documente este un tractat de 
alianţă încheiat la 1650 între principele moldovean Tudor Stefăniţă şi regele Carol X , din Suedia, contra polonezilor . Al 


doilea document este o cronică a mijlocitorului suedian care a fost însărcinat cu încheierea acelui tractat şi în care se află o 
descriere interesantă a stărei de cultură de atunci a Moldovei. 


Principatul avea atunci o armată bine instruită de 120 000 oameni. Administrația era regulată, deja existau şcoli, şi 
legislațiunea era astfel organizată încât se putea număra între ţările cele mai civilizate de atunci. Această stare folositoare o 
datorea Moldova predecesorului lui Ştefan Tudor, principelui Vasile Lupu, care a înființat prima tipografie în România, clădind 
biserica Trei lerarhi din laşi, una din clădirile cele mai monumentale ale României. 


De un interes deosebit este următorul pasaj în numita cronică a mijlocitorului suedian . El zice între altele : 


„Am sosit în Iaşi în timpul nopței şi am fost primit la barieră de către un oficier al principelui, care m-a condus în palatul 


princiar. Sosind în Curtea acestuia, garda prezenta arma, cu care ocazie mi se păru curios că căpitanul comanda în limba 
nemțească. Întrebând despre motivul acestui lucru, mi s-a răspuns că principele Tudor, care a trădat pe predecesorul lui în 
calitate de secretar domnesc, punând mâna pe tron, de frică să nu paţă şi dânsul tot aşa a angajat un regiment nemţesc, făcând 
dintr-însul garda lui personală”. 

Cronicarul, care după cum se vede ochea totul bine, descrie până la cele mai mici amănunte moravurile şi obiceiurile 
moldovenilor, traiul lor, ba până şi aranjamentul lor. Deja atunci era în laşi în uz Scrânciobul , pe care cronicarul îl descrie cu 
deamănuntul . 

„În urmă, principele Tudor a fost silit să părăsească ţara, refugindu-se la credincioşii lui amici, la suedezi . Senatul din 
Stockholm l-a primit cu mare distincțiune, acordându-i în consideraţia înaltelor sale facultăți spirituale o pensiune anuală şi 


dându-i pentru locuinţă castelul de lângă Stettin. de unde întreținea o corespondenţă statornică cu tatăl său, care trăia în 


Varşovia, şi care corespondenţă trebuie să se afle în vreo arhivă rusească”. 

Din mici trăsături de caracter, pe care cronistul ştie să le grupeze cu dibăcie, ni se prezentă înaintea ochilor figura lui 
Tudor în mod plastic . El ni se arată ca un om energic, care nu se sparie de nimic, care cuprinde cu ochiul sigur situaţia politică 
de atunci a Europei şi care apoi nizuieşte a asigura Principatul în contra tuturor atacurilor prin întărirea puterilor militare. În 
privirea vederilor sale filozofice de stoic, el şi în nenorocire a suportat cu statornicie soarta sa şi a ştiut să-şi păstreze până la 


momentul din urmă Sprintenia spirituală şi un interes viu pentru viața spirituală a timpului său. 


Nu e nevoie, pentru cunoscător, a adăoga că aceste documente vorbesc de epoca de strălucită memorie a lui 
Matei Basarab, când Ţara Românească avea 150000 de ostaşi, Moldova 120 000; o epocă pe care am invocat-o de 
atâtea ori zilele trecute în discuţia noastră asupra deosebirilor de rasă din România. 

În darea de seamă a foii germane s-a strecutat o eroare de nume. Nu Tudor Ştefan ci Ştefan Gheorghe [î]l 
cheamă pe acel viteaz boier care-n înțelegere cu Matei Vodă răsturnase pe câtva timp pe Vasile Vodă Lupul, ca 
pedeapsă pentru vrăjmăşia nejustificată a acestuia în contra bătrînului şi valorosului domn al Munteniei. Mai amintim 
că există un portret xilografat excelent al lui Ştefan Gheorghe, din vremea lui, şi că, afară de Suedia, Parlamentul 


Engliterei i-a votat asemenea o însemnată pensie. 


[9 august 1881] 


[„CE VOR MAGHIARII CU ALIAȚII LOR..."] 


Ce vor maghiarii cu aliații lor evrei de la „Pesther-Lloyd" şi de la alte ziare oficioase cu tonul plin de 
necuviinţă şi de venin pe care-l țin față cu românii în genere, cu statul român îndeosebi? Ploaia de invective căzute ca 
din senin din nenumăratele foi ungurești au ele vro rațiune suficientă, subiectivă măcar, sau sunt produsul căldurilor 
caniculare ale acestei veri? In asemenea caz se 'nţelege că gheaţa la cap şi dusă de apă rece sunt mijloace de 
înduplecare şi liniştire de mai sigur efect decât raționamentele; şi manifestațiunile nepoliticoase şi nepolitice ale 
presei maghiare au nevoie mai mult de un tratament solid hidro - terapeutic decât de argumente în contrariu logice 
sau . . . materiale. 

Ciudată privelişte ne prezintă țările de dincoace de Laita . O rasă puțin numeroasă, de 4 şi jumătate milioane, 
ca cea maghiară, incultă, fără o dezvoltare intensivă a muncii naţionale, servă de pretext la o mulțime de cavaleri de 
industrie, maghiarizați de curând , evrei, slovaci, nemți ş.a. pentru a supune unui tratament barbar şi nelegiuit 
popoarele Coroanei Ungariei, popoare în genere mai vechi pe acele teritorii decât rasa maghiară însăşi. Şi, când 
aceste popoare, fie români, fie sârbi , fie alţii, nu vor să se lase a li jupi pielea şi a li se stâlci organele graiului cu 
nodurile dulcei limbi ungureşti, atunci ţipete şi vaiete că se prăpădeşte patria lui Arpad, că e înaintea unui abiz. 

Dar fie înaintea unui abiz. Ce mai pagubă! O formaţiune politică de poltroni şi de gură - cască mai puțin, iată 
totul. Cu înlăturarea d-lor Ugron şi Bartha nu se desființează nici popoarele Ungariei, nici brazda ei. 

Zi cu zi li se substituie maghiarilor alte elemente, mai trainice şi mai muncitoare. Nu le-a rămas în realitate 


decât privilegiul ce şi l-a creat de-a ocupa funcțiile publice; 


încolo negoțul e 'n mâna evreilor şi a germanilor; institutele de credit, întreprinderile industriale, navigația sunt pe 
mâinele străinilor; oraşele sunt populate de străini. Un vânt în schimbătoarea lume politică şi maghiarii părăsesc 
scena mai săraci, mai ignoranți, mai neputincioşi decum au intrat pe ea la 1866. 

Această conştiinţă a neputinței şi nimicniciei proprii [îi arde şi [î]i mănâncă . Un temperament iute şi ordinar 
[ÎJ face şi mai incapabili de-a suporta cu înţelepciune căderea şi ruina vădită, deci caută a-şi răzbuna pe oameni 
nevinovați neputința lor proprie şi şi inventează când emisari români în Ardeal, când Daco - românia , când alte 
năzbutii toate. 

Un popor care nu e nici destul de cult, nici destul de numeros pentru a fi atât de suficient şi care formează abia 
a treia parte din populația țării ce-o stăpâneşte , fără umbră de drept şi prin subrepţiune, ar trebui să fie mai modest. 
Aducându-şi aminte de cîte a suferit el însuşi, ar trebui din contra să sprijine şi să încurajeze tendenţele de 
emancipare politică, intelectuală, economică a conlocuitorilor de altă limbă, ca astfel toate naţionalitățile, unite într- 
un mănunchi, să reziste cu mai mult succes inamicului comun, care e totdeuna o civilizație superioară. Se urmează 
însă din contra. Dintr-o ţară cu populație rară cum e Ungaria emigrează mii de oameni pe an în ... America; 
populaţiile pământene scad la număr şi sărăcesc; încât evreii de la „Pesther-Lloyd" propun colonizarea şesurilor cu 
nemți. Şi, cu toată starea aceasta de lucruri, maghiarii vor să silească pe oameni de-a deveni maghiari? Este aceasta 
cu putință? 

S-a văzut vrodată ca o minoritate incultă şi săracă să-şi impună naționalitatea sa altor popoare dacă nu 
superioare, cel puţin egale cu ea? Nu s-a văzut nicăiri, nu se va vedea nici aci. 

Norocul maghiarilor consistă, la dreptul vorbind, în împrejurarea că bătrânul Deak a cunoscut prea bine că 
maghiarii singuri ar fi incapabili de a forma un stat independent. De aceea i-a lipit de partea de dincolo de Laita, ca 
pe fraţii siameji . Românii, precum şi celelalte popoară, au legături vechi cu Casa de Austria, mai vechi decât 
autonomia ungurească. şi decât statul unguresc de proaspătă memorie. Dacă ungurii s-ar dezlipi de Austria, dacă ar 
înceta principiul ce-i face posibili , nu multe săptămâni ar trece şi s-ar alege praful de regatul d-lui Tisza şi consorți . 

Tot respectul pentru monarhia habsburgică pre cât prezintă principiul unei pacinice conviețuiri de popoare 
deosebite şi străine unele de altele. Dar de la această fericită idee de stat, care e tot ce se poate mai ingenios ca 
echilibru de puteri, până la monomania şi esclusivismul maghiarilor e o deosebire cât cerul de pământ . Desigur că nu 
vom include în stima noastră pe betyarii foilor ungureşti şi pe ovreiaşii de la „Pesther-Lloyd". 

Ş-apoi ce aere îşi dau? 

Ce-ar face Anglia în ocazia cutare? Anglia? Dar înainte de toate în Anglia funcționarii nu fură; exemplare de 
oameni de stat ca d. Lonyay nu există; membrii Camerei Comunelor nu au diurnele vândute la cămătari pe ani 


înainte, ca membrii ilustrului Parlament din Pesta; veniturile a zece lorzi sunt egale cu veniturile Ungariei întregi. 


Anglia n-are nevoie de colonişti străini, ea care colonizează lumea; în fine oameni de rasă engleză se numără cu 
sutele de milioane, nu sunt patru milioane şi jumătate. Cine are puterea Angliei, averea şi producțiunea ei şi mai cu 
seamă mintea ei poate să-şi dea şi aerul ei. A compara însă o biată stirpe tătară, fie cât de energică, cu rasa anglo- 


saxonă şi a aştepta de la ea minunile celei din urmă e curată copilărie. 


[10— 11 august 1881] 


[„„«ROMÂNUL» S-A PUS PE STUDII..."] 


„Românul" s-a pus pe studii comparative. Pentru a dovedi că între conservatori şi sincerii liberali nu poate 
exista stimă reciprocă, reproduce pasaje din discursurile d-lui Vernescu pe de o parte, pasaje din ,Timpul" pe de alta. 


Fiindcă istoria asta-i face plăcere, 


suntem departe de-a i-o lua, deşi ştim prea bine ca nu va putea s-o prelungească, de vreme ce, afară de cazurile 
tocmai citate de „Românul", ceartă între noi şi bărbaţii politici de la „Binele public" n-au fost. Din acele pasaje 
„Românul" deduce că între grupurile opoziţiei nu poate exista „stima reciprocă şi necesară oricarii uniri şi încrederea 
etc." 

Fiindcă „Românul" e în fatala poziţie de-a nu-şi mai putea repeta priveliştea dihoniei între grupurile opoziţiei, 
de vreme ce cu citarea unui singur caz s-a sleit izvorul şi fiindcă se vede a avea un interes dramatic pentru asemenea 
lucruri, noi, cari totdauna suntem dispuşi a face servicii confraţilor noştri, vom aminti izvoare mult mai fecunde de 
inspirațiune pentru onor. redactori ai „Românului”. 

Astfel bunăoară s-a întâmplat ca nu un orator, dar însuşi ministrul - prezident al unui cabinet roşu, d. D. 
Brătianu, să-i numească pe deputaţii din majoritate „hoţi şi precupeţi ai intereselor publice", trimiţându-i la 
„puşcărie" şi la „carantină". 

Întrebăm: încetat-au „stima reciprocă necesară oricării uniri, încrederea fără de care nu poate fi înţelegerea 
într-un scop comun" dintre d. Dimitrie Brătianu şi marele partid roşu? 

Deloc. 

După apostrofarea majorităţii cu numirile de „hoți şi precupeți ai intereselor publice", după ce i-a amenințat cu 
puşcăria şi carantina, roşii [î]l aleg prezident al Camerei. 


Suit pe scaunul prezidenţiei, d. Dumitru Brătianu [î]i compara cu nişte „putregaie " cărora li se va datori 
nimicirea României. 

Epitetul de „putregaie " adresat majorităţii contribuie la „stima reciprocă necesară oricării uniri" etc. ? 

Ne mai aducem aminte de răposata întru fericire „Presa"”. Cari erau epitetele zilnice pe cari „Presa" şi d. 
Boerescu le dădea partidului roşu ? „Descreieraţi ", „deşucheaţi ", „bandă de aventurieri", „Hodel şi Nobiling" etc., 
etc. 

D. Boerescu a devenit însă ministru şi „Presa" guvernamentală. 

Desigur „stima reciprocă necesară oricării uniri şi încrederea etc." au fost la culme în acea epocă. 

Nu mai vorbim de alte cazuri. Azi d. Cogălniceanu era numit în „Românul" maistru în sustracţiune , mâni , 
devenit ministru, era necomparabilul patriot. Baronul în fine, cel care aruncase cadavrul României la picioarele 
contelui Andrassy cu „cuțitul înfipt în pântece ", a fost şi este persona grata a partidului dominant; în fine „pionul 
din mânile d-lui de Bismarck, agentul prusian, e astăzi marele şi eroicul rege. 

Toate acestea adaogat-au „stima reciprocă şi necesară oricării uniri" ? Scriptura zice: „„Vedereţi bârna din 


ochiul vostru, nu aşchia din ochiul aproapelui”. 


[12 august 1881] 


„ÎN «GRENZBOTEN >, REVISTĂ..."] 


In „Grenzboten ", revistă în care ne-am deprins a întâlni de multe ori articole inspirate de sferele 
guvernamentale ale Germaniei ori ale Austriei, aflăm articolul de mai la vale pe care-l reproducem fără a-l comenta, 
de vreme ce intenția noastră este mai mult de-a face cunoscut ceea ce se cugetă în regiuni determinante în privirea 


ridicării Serbiei la rangul de regat. 


COROANE REGALE NOUĂ PE DUNĂRE 


În ultimele săptămâni oblăduitorul serbilor a făcut iarăşi o călătorie europeană, la care din nou a fost oaspe 
al împăratului nostru. După cum se zice, această călătorie a prințului s-ar lega cu dorinţa sa de a fi înălțat la rangul 
de rege şi această veste se pare a fi întemeiată pe adevăr, în adevăr se pare că prinţul Milan al Iv-lea , cu călătoria 
sa la Curțile din Austria, Germania şi Rusia, ar fi voit să sondeze în persoană dispoziţiile pentru această înălțare şi 
daca va fi recunoscut. Se vorbeşte deja că această înălțare se va face la 15 iulie, ziua aniversării a Iii-a a declaraţiei 
Independenţei Serbiei ca stat suveran. După toate ştirile prinţul ar avea acum toate şansele reuşitei . 

Vom produce câteva notițe biografice asupra candidatului : 

Prinţul Milan este al doilea în tinereţe dintre suveranii Europei. Numai regele Spaniei este mai tânăr decăt el, 
pentru că acesta n-are decât 23 de ani, pe când prinţul Serbiei are 27. Ba chiar cel din urmă a domnit mai mult 
decât 14 alți suverani, pentru că s-a suit pe tron încă de la 2 iulie 1868, deşi încă sub tutelă atunci. 

El este fiul prințului Mihail şi prințesei Maria. Tatăl său a fost ucis la 10 iunie 1868, în parcul de la Top-kapi , 
ucidere de către asasini puşi de către partidul rival al descendenților lui George cel Negru, şi cari l-au împuşcat. 
Muma sa a trăit mai târziu în legături nelegitime cu prințul Cuza. Tânărul prinţ şi-a primit educația sa la Paris. La 
22 august 1872 a fost declarat major şi s-a căsătorit la octombrie 1875 cu Natalia Checicu , fiica unui colonel 
rusesc care apoi a născut la august anul următor pe prințul Alexandru. 

Tânărul prinţ a fost totdauna un reprezentant al ambiţiunilor sârbeşti , şi cu acest chip este un caracter 
îndoielnic atât pentru Turcia cât şi pentru Austro-Ungaria, aceasta din urmă având şi ea supuşi din viță sârbească ! 
lucrate de Omladina . În vara anului 1876, planurile aceste trebuiau să fie puse în lucrare pe hotarele turceşti. 

După instigaţiile şi sprijinele Rusiei, Milan a început, împreună cu prințul Nichita din Muntenegru, un război 
contra Turciei, fără motiv. 

Dar acest război s-a mântuit nenorocit, biruinţele sârbeşti prevestite nu s-au efectuat şi în loc de cucerirea 
Bosniei, care se plănuise la Belgrad, era cât pe - aci Serbia să fie cucerită de turci. Înainte de a se sfârşi această 
învingere se făcuse o încercare de a se transforma coroana princiară într-o coroană regală. 

General Cernaiefj, aventurosul şef panslavist căruia i se încredințase conducerea armatei sârbești , a făcut să 
se proclame de către armată în tabăra de la Alexinaţ ospodarul rebel rege al serbilor . Acesta era un experiment 
foarte audacios , cu atât mai mult cu cât până atuncea armata sârbească nu-l justificase prin izbânzile sale şi nici 
prințul nu dăduse probe de vitejie în bătăile cele mici din văile de la Morava. 

Țăranii sfioşi şi nedisciplinaţi ai Landverului strbesc fură totdauna bătuți de către veteranii lui Ahmed Eiub, 
şi prințul Milan s-a ţinut cu prudenţă de-o parte de la câmpul războiului. 

În urma acestor împrejurări nenorocite, pompoasa proclamaţiune a lui Cernaeff nu făcu, chiar la sârbi , 
decât puţin efect. Ajunsă la cunoştinţa puterilor europene, majoritatea lor o considera poate în tăcere ca un 
eveniment comic, iar pe faţă o dezproba . Diplomaţilor din Belgrad li se dete de către guvernele lor poruncă de-a 
face cunoscut prințului Milan, în expresiuni neîndoielnice , că încercarea din parte-i de - a - şi aroga o demnitate 
care nu este nici în proporţie cu împrejurările sale, nici cu evenimentele de faţă, ar fi considerată de majoritatea 
puterilor garante cu cea mai mare desplăcere şi chiar ar putea primejdui dinastia în persoana sa. La asemenea sfat, 
îmbrăcat cu nişte cuvinte aşa de prevestitoare de nenorocire, nu s-a putut altfel răspunde decât supuindu-se . Aşa, 
esperimentul îndrăzneţ al lui Cernaeff a căzut şi prințul nu a cules nimic din aceasta decăt o satisfacţiune foarte 
mărginită: de a fi interpelat cu titlul de maiestate de către curtizanii săi şi de către nişte ofițeri ruseşti adulatori , în 
timpul de vreo 14 zile. 

Puțin după aceasta marea şi pestrița beşică de săpun a rebeliunii sârbești se sparse cu desăvârşire prin 
biruința care o repurtase la Djunis îndemânatecia comandantului şi vitejia ostașilor otomani, şi regele, cu 
regalitatea pățită la naştere, fu silit să ceară smerit mijlocirea Europei pentru a scăpa de soarta cu care-l amenința 
dreapta mânie a suzeraniului său. Când victorioasele trupe turceşti se îndreptară spre capitală, gonind înainte-le ca 


lupul o turmă de oi cetele pline de spaimă ale ţăranilor sârbi înarmaţi, Milan Obrenovici dovedi calitatea lăudabilă 


de a fi recunoscător pentru graţiare şi se obligă îndată a fi liniştit pe viitor dacă i s-ar obținea de la sultan să-i 
acorde păstrarea rangului său princiar şi permisiunea de a-şi urma guvernarea în condițiunile de mai înainte. El fu 
tratat mai generos decât meritase . Puterile opriră braţul Turciei, ridicat pentru cea din urmă lovitură, şi Serbia 
scăpă cu bătaia. Nu câştigase , dar nu pierduse nimica. Devenise însă mai bogată în experienţă şi prin urmare mai 
băgătoare de seamă. 

Se feriră aşadar de participarea la războiul ruso-turc, care izbucnise puțin după încheiarea păcii între Serbia 
şi Poartă, şi abia la 12 decembre 1877 se făcu proclamația către sârbi , chemându-i la liberarea patriei, şi se 
declară război Turciei. Răspunsul sultanului la această declarațiune a fost destituirea principelui, acuma însă 
împrejurările erau mult mai favorabile. Principele Milan, care se făcu acuma el însuşi comandant suprem al 
armatei, întâlni pe calea sa numai rămăşiţe neînsemnate ale trupelor turceşti, şi până la armistițiu, sfârşitul lui 
ianuarie 1878, luă cu biruinţă Pirot , Niş şi o mare parte din Serbia veche. Prin pacea de la San Stefano şi prin 
Tractatul de la Berlin el dobândi de la Poartă deplina independenţă şi o sporire însemnată a teritoriului său, după 
care lucru luă titlul de „Alteță ". 

Dorinţele lui erau mai mari chiar atuncea, dar n-au fost satisfăcute în toată cuprinderea lor. Cu toate că 
Congresul de la Berlin luă în seamă faptele împlinite în privința României, a Muntenegrului şi a Serbiei şi le acordă 
părți mari de pământ cari aparținuseră până atunci Turciei , el se arată totuşi surd pentru dorințele acestor ţări în 
privința unei înălțări de rang a principilor lor. Manifestarea acestei trebuințe adânc simţite părea a fi atuncea prea 


timpurie . România, ca şi Serbia, primiră sfatul politicos de a fi moderați în privința numărului şi a 


1 Lacună în text. 


însemnătăţii cererilor lor , a avea răbdare, mulțumindu-se deocamdată cu lucrurile foarte preţioase obținute . Mai 
cu seamă Serbia avea tot cuvântul pentru o asemenea moderaţiune . Partea ei de câştig a fost mare peste măsură în 
comparație cu acțiunile sale în timpul războiului. România a adus jertfe mari de sânge şi bani; vitejia armatei sale a 
contribuit în mod foarte esenţial la dărâmarea părții celei mai mari a domniei turceşti în Europa. Serbia însă, 
precum am mai spus-o, s-a ferit a-şi frige degetele la focul de război până la căderea Plevnei, cu toate că interesele 
sale nu erau mai puțin în joc decât acele ale vecinului său mai întreprinzător şi mai fără teamă. Abia atuncea când , 
prin puteri covârşitoare , se luase fortereţa de căpetenie a turcilor, principele Milan, având conştiinţa că nu se mai 
hazardează nimica, se alie şi el cu ruşii şi românii, iar în „lupta de liberare" ce a urmat de atuncea nu şi-au pierdut 
viața nici măcar o sută de fii ai principatului crescător de râmători . Când sârbii au fost dotați de areopagul de la 
Berlin cu un mare adaos de pământ mănos se putea zice: Ei seceră unde n-au semănat. 

Aceasta au uitat-o însă sârbii în pornirea lor spre vază şi însemnătate. Ei sunt hotăriţi a imita exemplul care li 
l-a dat de curând România şi este probabil că li se va face pe voie. Se pare că este privit ca indiferent daca, în 
comparația cu motivele cari le-a adus România pentru aceeaşi cerere, pretenţia Serbiei de-a intra în numărul 
regatelor este rău fundată. Principatul dacic , coprinzând şi noua provincie de pe malul drept al Dunării, este cu 
mult mai mare decât regatul Bavariei, ba chiar mai mare decât Marea Britanie cu Irlanda; este fertil în mod 
extraordinar şi bogat în comori minerale şi are mai mulți locuitori decât Belgia, decât Portugalia şi decât amândouă 
țările scandinave. Deja înaintea războiului, sub domnia unui principe inteligent şi onest din casa Hohenzollern, 
făcuse progrese însemnate pe calea culturii, îşi dezvoltase în mod abil resursele sale, lucrase pentru creşterea 
națiunii, înlesnise comerţul şi agricultura prin construcția de şosele şi căi ferate şi-şi crease o armată respectabilă. 
Prin toate aceste măsuri el dobândise întru atâta bunăvoința puterilor şi a popoarelor încât , departe de-a face 
opoziție în contra dorințelor ambiţiei sale justificate, ele-i urau din suflet fericire la încoronarea clădirii statului şi 
multe zile bune într-însele . Cu Sârbia lucrul nu stă deloc atât de bine. Inclusiv cu achizițiunile din 1878 are o 
întindere care nu e egală nici cu a treia parte din întinderea României, are părți întinse de pământ cari nu sunt bune 
pentru agricultură şi nu are nici atâți locuitori cât marele ducat de Baden . Mulţi ani d! a rândul a îngrijit rău de 
afacerile sale şi, prin suficiența proprie tuturor semibarbarilor , a fost un izvor nesecat de supărări şi încurcături 
pentru vecinii săi, mai cu seamă pentru Austria. Poporul sîrb se arătă în cea mai mare majoritate indiferent faţă cu 
binecuvântările civilizațiunii, este în cea mai mare parte în proporţie sărac şi n-a făcut nimica pentru a ridica 
comerțul. După cât ştim, principele Milan n-a dovedit niciodată o deosebită capacitate sau pornire de a arata 
Supuşilor săi leneşi şi neculți drumul spre obiceiuri şi deprinderi mai bune decât acele cari le-au moştenit de la 
părinții lor. El este întotdauna unealta supusă în mâna unuia sau altuia din intriganții politici. Nici ca om de stat, 
nici ca ostaş el n-a dovedit o aptitudine deosebită şi cu atât mai puţin una care merită a fi încoronată. Pare că-i 
lipseşte chiar darul firesc al curajului fizic, care se vede atât de des la popoarele semicivilizate . Dacă-l are acest 


dar, purtarea lui n-a fost astfel încât să fie vădit. Pe când în luptele şi bătăliile din munţii de lângă Morava 


compatrioții lui cădeau cu miile, cădeau pentru ambiția lui, el şedea liniştit în conacul lui din Belgrad, bea 
şampanie, fuma țigarete şi juca cărţi cu curtenii şi adiutanţii săi. Ceea ce a făcut în urmă la Pirot şi Niş se poate 
scrie pe-o unghie. 

Când un asemenea principe este a se face rege al unui regat în miniatură fireşte că nu poate să se aştepte a fi 
salutat şi felicitat de opinia publică a Europei ca vecinul său mai viteaz şi mai isteţ din josul Dunării. Putem însă să 
pronunțăm speranța ca coroana regală să nu-i prea mărească ambiția, să nu-l lase a se privi ca „regele sârbilor " în 
sensul cum [î]l înțelege Omladina, pe care însă Austro-Ungaria nu-l poate recunoaşte. Nu este în realitate nici un 
motiv pentru care ospodarul Milan să fie titulat de acu înainte rege. Dar fiindcă se pare că nici o putere mare nu are 
nimic în contra promoţiunii sale, dorința inimei i se va împlini probabil peste câteva săptămâni . Aibă succes sau nu, 


ca o însemnată întâmplare istorică nu o va privi nimeni aceasta, afară de el însuşi. 


[13 august 1881] 


[„ÎN PRIVIREA rreTmNsuLu: CONFLICT ..."] 


În privirea pretinsului conflict de graniță din Ardeal ziarul unguresc „„Nemere " comunică următoarele: 


La 10 august primarul oraşului Berecic vesti pe prefectul comitatului Trei scaune că pe o parte a unui munte 
revindicat care formează proprietatea oraşului Berecic , pe plaiul numit Baltin sau lanorog , România ridică un 
pichet şi-l ocupă cu soldați. Acest pichet s-ar afla 3500 de paşi dincoace de linia graniţei. Prefectul comitatului Trei 
scaune raportează telegrafic în aceeaşi zi încă ministrului de interne despre starea lucrurilor. El primeşte ordin de la 
ministru de-a merge în persoană în fața locului şi de-a cerceta întrucât era întemeiată ştirea. 

Prefectul se şi duse la fața locului cu vicenotarul comitatului , Nicolae Szentivany , organ special al 
serviciului construcțiunilor , cu delegaţii oraşului Berecic şi cu martori cari cunosc bine localitatea . La 13 şi 14 
august el revizui graniţa între România şi oraşul Berecic şi constată, pe baza spuselor martorilor , că pichetul s-ar fi 
construit în adevăr pe teritoriu unguresc, 3500 de paşi dincoace de graniţă. Dispoziţiile ulterioare ale ministerului 


sunt cunoscute. 


„Nemere " zice că încălcarea de teritoriu nu s-a putut întâmpla decât din neştiința organelor române respective. 


Locul pe care s-a construit pichetul e îndealtmintrelea o pustietate în care arareori se rătăceşte vreun om. 


„Pesther Lloyd" primeşte din Bucureşti informaţiunea că în privirea aceasta guvernul nostru s-a arătat foarte 
prevenitor cătră cel unguresc. Corespondentul foii din Pesta află că însărcinatul cu afaceri al Austriei a fost informat 
din partea ministrului nostru de interne că ministrul de război, îndată ce i s-a făcut arătare din partea Ungariei, a dat 
ordine ca să se evite o împresurare de teritoriu. Guvernul s-a declarat gata de-a da afacerea în seama unei comisii 
mixte, iar ziua întrunirii acestei comisii, compuse din delegaţi români şi unguri, s-a propus pentru 21 august. 
Delegații români s-au numit deja în persoanele d-lor Handoca, prefectul judeţului Putna, colonel Barozzi , şef al 
depozitului Ministerului de Război şi colonel Cantilli , comandant al unui regiment de dorobanţi. 

Din partea Ungariei s-ar fi delegat Grigorie Beldi , prefect al comitatului Mureş - turda , Iosif Posan , Iosif 
Potsa , prefect, şi Francisc Farro , subprefect în comitatul Trei scaune . 

Pe când însă lucrurile iau această față pacinică, încât însuşi baronul de Salzberg , însărcinat cu gerarea 
afacerilor legaţiunii imperiale, şi-a esprimat convingerea că comisia mixtă de graniță va rezolva cestiunea spre 
mulțumirea amânduror părților, ziarele ungureşti din provincie urmează a scorni ştiri alarmante. Astfel foaia 
„Magyarorszag " din Chesdi-oşorhei spune că un regiment de soldaţi sub comanda unui colonel a irupt din România 
în Transilvania. Regimentul a ocupat 3000 de pogoane de codru şi au tăiat arbori în valoare de un milion de franci. 
Soldaţii au nimicit patru pietre de hotar şi au aşezat altele nouă; încă şi acum ei păzesc teritoriul ocupat. Lucrul e cu 
atât mai serios, adaogă foaia, cu cât redutele noastre, ridicate acum patru ani la Soosmizio şi cari costă o jumătate de 
milion de fiorini, au devenit de prisos prin incursiunea aceasta, căci pot fi ocolite . Dar şi despre o altă demonstrație 
pregnantă vorbeşte foaia. Secuii au obiceiul de a vizita bâlciul de la Bacău. Din comitatul Trei scaune se esportă mai 


multe mii de cizme într' acolo . Acum se cere meseriaşilor în cestiune, sub ameninţarea de a le confisca marfa, o 


vamă îndoit atât de mare decum e stabilită în tarif , încât prin aceasta se paralizează negoţul lor cu România. 

Foile au dreptul să întrebe ce e adevărat din toate acestea. Din asemenea nimicuri s-au plăsmuit se vede ştirea 
despre măcelul de la Predeal. O cauză neînsemnată căreia însă guvernul n-a găsit de cuviință să-i dea atenție, trecând 
din gură 'n gură, au luat dimensiuni fantastice. Schimbând numele localităţii şi obiectul în litigiu, amestecând o 
întâmplare din Banat cu alta din Vrancea, fantazia populară au constituit un basm din o mie şi una de nopți, care-a 
trecut apoi în ziarele oficioase ungureşti sub formă de amenințări pe cât de zgomotoase pe atât de impotente, în cele 


româneşti sub forma de istorii romantice. 


„ Neue freie Presse" aduce din Bucureşti ştirea telegrafică că corespondentul ei a avut la 10 (22) august o 
convorbire cu d. C.A. Rosetti, care e , ad interim, şi ministru de esterne şi prezident de Consiliu. D-sa a dat 
corespondentului asigurarea pozitivă că toate ştirile gazetelor din străinătate despre agitaţiuni române în Transilvania, 
Banat ori Bulgaria sunt invenţiuni pe cari nu le cred nici cei ce le răspândesc . România nu poate urmări altă politică 


decât de-a se consolida înlăuntru şi de a-şi întrema finanţele, căutând a mănţine cele mai bune relații cu vecinii. 


[14 august 1881] 


[„CA SĂ NU AIBĂ APARENŢA..."] 


Ca să nu aibă aparenţa că împărtăşim cumva ideile cuprinse în articolul asupra Serbiei reprodus din 
„Grenzboten" repetăm că această revistă e cunoscută prin împrejurarea că cuprinde articole inspirate uneori de 


Ministeriul de Esterne din Berlin, alteori 


de cel din Viena, Fără a intra deloc în vederile revistei germane, cititorul se va convinge din tonul pu?in respectuos al 
acelui articol că regalitatea Serbiei, deşi nu va suferi piedici în recunoaşterea ci, e privită cu ochi răi în regiunile 
dominante din Viena. 

Deprinşi a vedea nasiile mici ale Peninsulei Balcanice tratate cu dispres de cîte ori aspirasiunile lor nu convin 
puterilor apusene şi a le vedea ridicate în cer şi lăudate de cîte ori se dau după păr şi renunsă chiar la condisiile lor de 
existensă în favorul străinătăsii , credem că injuriile aduse Serbiei, departe de-a constitui o pagubă, constituie un 
merit pentru ea şi dovedesc că rezistă cu mai multă conştiinsă de sine politicei de colonizare şi exploatasie decât alte 
țări vecine pretinse mai civilizate. 

Singura noastră intensie era deci de-a face cunoscute cititorilor aceste rele dispozisiuni . Se 'nselege că nu 
aprobăm deloc maniera injurioasă cu care se tratează poporul şi dinastia Serbiei, cauză pentru care nici nu am 


comentat articolul în cestiune. 


[14 august 1881] 


„O Neânselegere Jari 


O neânselegere . 

În unul din articolele privitoare la xenocrasia din Ţara Românească am întrebat ce-ar fi devenit Carada, Giani 
ori C.A. Rosetti în alte țări decât a noastră, la Braşov bunăoară ? 

„Bukarester Tagblatt", care nu ştie româneşte, ne ţine un lung discurs, reamintindu-ne cîte datorim 
imigransilor ardeleni, crezând astfel că d-nii Carada, Giani etc. ar fi venit de la Braşov. 

Ferească D-zeu sfântul ! 

De peste Dunăre sunt venisi aceşti d-ni, nu de la Braşov. 

Dar întrebarea noastră a fost: Ce ar fi devenit aceşti oameni daca, trecând Dunărea, s-ar fi oprit nu la 


Bucureşti, ci la Braşov, daca s-ar fi colonizat nu în Țara Românească, ci în Ardeal. Nimic nu s-ar fi ales de ei fără 


îndoială. Numai în țara asta, a nimărui, covrigarii ajung prin politică milionari şi pensionari reversibili. 

Luându-se după vorbele gazetei din Bucureşti, „Kronstadter Zeitung” ne sacrifică asemenea pe altarul criticei 
sale jurnalistice. 

E ne 'nselegere . 

Nicicând n-am confundat şi nu vom confunda imigrasiunea ardeleană , căreia - i datorim pe Lazăr, pe Marsian 
„pe Laurian ş.a., căreia - i datorim, în secolul al XIII şi al XIV, chiar fondarea statelor române, cu Giani, Cariagdi, 
Carada etc. cărora nu le datorim absolut nimic şi cari formează aci pătura de esploatatori neomenoşi ai poporului 
nostru, fără a prezenta nici o compensasie morală sau intelectuală în schimbul acestei esploatări. 

lată singurul înseles pe care cititorul român [î]l va fi dat fără îndoială cuvintelor noastre, de vreme ce el ştie 


după numele proprii citate cu cine are a face. 


[14 august 1881] 


[„TEORIA NOASTRĂ..."] 


Teoria noastră despre antagonismul de rase din România află multe întâmpinări , însă, ciudat lucru, nu din 
partea ziarelor româneşti. Gazete germane, izraelite, „Indépendance roumaine", care cel pu?in e scrisă pentru străini, 


c-un cuvânt cine se simte cu 


musca pe căciulă răspunde. Dintre organele străine scrise în limba română ne răspunde mai cu seamă acela al noilor 
fanarioți care, pentru ironia lucrului, se numeşte „Românul". 

Chiar în aceste răspunsuri vedem deosebirea de rasă. Izraeliţii caută a fi obiectivi . Se 'nţelege . Capetele sunt 
anatomic mai bine conformate , mai încăpătoare decât capetele stârpiturilor fanariote; de-aceea şi pot avea un interes 
pentru cestiunea pură, în sine, pentru cea etnologică. Organele izraelite ne răspund prin analogii istorice. Ne răspund 
cu normanii cari au cucerit Anglia. 

În adevăr, romanii au cucerit Galia , pe urmă au cucerit-o rase germanice, tot astfel normanii au cucerit 
Anglia. În genere lupta fericită de rasă, lupta binecuvântată care înalță inimile, care dă preponderență superiorității de 
caracter, lupta din care răsare împăcarea şi contopirea este războiul. 

Dar oare cu război ne-au cucerit Pehlivanoglu, Zevzechidis şi C.A. Rosettis ? Cucerirea cu arme o compară 
Bluntschli în viața popoarelor cu peţirea , cu nunta, cu selecțiunea adevărată. Dar stârpituri strecurate pe la granițe, 
fugite de spânzurătorile turcilor, ne-au cucerit pe noi ? Exemplul Prusiei e iar de natura celui citat de Bluntschli . O 
mână de cavaleri viteji au cucerit provinciile slave; ei au determinat istoriceşte aceste provincii, cari au format mai 
târziu sâmburul viguros al unităţii Germaniei. Şapte milioane de slavi au cucerit Rusia de la zeci de milioane de 
tătari, le-au dat la toţi signatura spiritului lor, limba şi dreptul, legea şi datinile , le-au slavizat . Dar le-au cucerit. 

Predominarea, poziţia determinantă a elementului bărbătesc, cuceritor, iată ceea ce distinge încrucişările 
fericite de rasă de încrucişările nefericite. Normanii au cucerit Englitera; să nu ne îndoim un moment că tot normanii 
o şi stăpânesc ; cavalerii germani au cucerit Prusia, ei o şi stăpânesc . Ei bine, românii au cucerit Moldova şi Țara 
Românească , ei ar şi trebui să-i determine soarta, iar nu Giani. Pherekydis, C.A. Rosetti etc., cari au venit să se 
hrănească aci nu ca să ne stăpânească . 

La noi aceste elemente au cu totul altă origine. Ele sunt intrate prin subrepțiune, prin linguşire, prin gudurare , 
prin viclenie, slăbiciune. Puterea fizică şi intelectuală covârşitoare e generoasă prin chiar natura ei. Precum cel tare 
nu pune în luptă piedici, asemenea cel cuminte nu se serveşte de tertipuri şi de subterfugii . Caracterul distinctiv al 
adevărului e sinceritatea, ca şi acel al tăriei fizice; deci se vede că amândouă au acelaşi izvor antropologic : tinereța 
rasei, vigoarea ei neatinsă de corupţie, fecioria ei. 

D. A.V. Millo, într-o carte publicată de curând , descrie pe țăran, despre care nu ne putem îndoi că e în adevăr 
român, în chipul următor: „EI e în genere blând , deştept, vesel, generos, ospitalier , îndrăzneţ şi onest" 

Cum sunt elementele dominante? Tocmai contrariul de ce e țăranul: viclene, incapabile de a pricepe un adevăr, 
maloneste. E dar de înţeles ca rasa îndrăzneață, onestă şi deşteaptă să cucerească această țară, e de înţeles chiar cum a 
putut să-i mănţie autonomia politică de la 1300 şi până azi, nu e însă de înţeles, nici admisibil, ca ea să se lase 


guvernată de gunoaiele imigrate ale oraşelor, de C.A. Rosetti, Pherekydis, Flevas etc. 


Adevărul susținut de noi era atât de patent încât , asemenea oricării evidențe , nu suferă contrazicere; de-aceea 
nici „Românul" nu-l tăgăduieşte , dar caută a-l falsifica. 


lată ce zice ziarul fanarioților: 


Este un fapt necontestat că în decursul veacului al 17-lea şi mai cu seamă în al 18-lea un număr relativ însemnat de greci 
au venit în țară. Îmbrăţişând în oraşe tot felul de meserii şi negoţitorii, la țară făcându-se exploatatori de agricultură, ei s-au 
amestecat cu poporaţiunea indigenă şi, fie prin căsătorii, cei mai mulţi şi-au pierdut originea străină. Acelaşi lucru s-a întâmplat 
c-un număr de bulgari, ruşi etc. pe cari raporturile de vecinătate i-au făcut să, se stabilească la noi în ţară, unde s-au 
deznaţionalizat încă mult mai repede decât grecii. 


Aceasta este faptul pe care îl ia de bază „Timpul" în expunerea teoriei sale, fapt ce-l vedem, în alte împregiurări şi 


condițiuni, reprodus la toate popoarele. 


În alte împrejurări şi condițiuni, da; nu însă în ale noastre. Prin cucerire, nu prin furişare şi subrepţiune, nu 
prin slugărnicie şi linguşire [î]l vedem la alte popoare. 

Apoi, în enumerarea lui, „Românul" citează secolul al 17-lea şi al 18-lea . 

Dar celui al 19-lea ce-i lipseşte ? 

Dar revoluţia lui Tudor de ce-o uită ? 


Dar domnia lui Carol îngăduitorul, cea mai bogată în imigrațiune , sub care populaţia străină, care nu vorbeşte 
nici româneşte măcar, s-a urcat la un milion, de ce se uită ? 
Pentru veacul al 17-lea şi al 18-lea nu răspundem noi, căci Radu (Leon) Vodă descrie activitatea străinilor din 


acele timpuri în vorbe mai energice decât ale noastre: 


Miluind Domnia Mea pe oamenii străini cu boierii şi slujbe, începură a face şi a adăoga lucruri şi obiceiuri rele în ţara 
Domniei Mele, cari lucruri toată ţara nu le-au putut obicinui , văzând că sunt de mare pagubă. Am căutat să se afle de unde cad 
acele nevoi pe țară şi am adeverit de 'mpreună cu toată țara cum toate nevoile şi sărăcia este de la greci străini, cari amestecă 
domniile şi vând ţara fără de milă şi, daca apucă la dregătorii, ei nu socotesc să umble după obiceiul țării, ci strică toate lucrurile 
cele bune şi adaogă legi rele şi asuprite vânzări şi încă şi alte slujbe le-au mărit şi le-au ridicat foarte ca să-şi îmbogăţească 
casele lor, şi încă multe alte obiceiuri rele au arătat, nesocotind oamenii din țară, străinând oamenii ţării de către Domnia Mea 


cu pizme şi năpăşti şi arătând mare vrăşmăşie către toți oamenii țării. 


Dar oare descrierea nu se potriveşte din cuvânt în cuvânt pentru zilele noastre? 

Făceau şi adăogau obiceiuri rele ? Asta fac şi azi. 

De unde vin sărăcia şi nevoile pe țăran astăzi ? 

De la ei. 

Cine amestecă domniile, răstoarnă şi aşază Domni ? 

Cine l-au amenințat chiar pe regele actual cu asasinatul ? 

Ei. 

Cine vinde ţara fără milă lui Stroussberg şi tuturor străinilor ? 

Ei. 

Cine au mărit slujbele , şi-au făcut lefuri de 30, 40 de mii de franci într-o ţară săracă, ca să-şi îmbogăţească 
casele lor? Cine-şi votează pensii reversibile ? 

Ei. 

Cine nesocoteşte pe oamenii vechi ai țării, punându-i pe o treaptă cu Carada ? 

Tot ei. 

Cine au înstrăinat oamenii țării de cătră Domnia Sa cu pizme şi năpaşti , ca darea în judecată ? 

Ei. 

Cine arată mare vrăjmăşie cătră toți oamenii țării ? 

Ei şi iar ei. 

Dar nu spune Alexandri despre 


hidoasa pocitură 





Ce-au semănat în țară invidie şi ură ? 
Ciudat lucru. Dar azi, de-ar trăi Radu Vodă, 60 de ani după nu 30 de ani înainte de fanarioți, el n-ar face alt 


portret guvernantilor decât cel pe care l-a făcut în veacul al Xvii-lea . 


După mărturisirea „Românului" însuşi vom recunoaşte numaidecât de ce istoria noastră se 'ntunecă atât de rău 
în jumătatea a doua a vecului al Xvii-lea , în cel trecut şi-n cel actual. 

Dar „Românul" ne spune că trei din patru părți ale întregului popor sunt roşie. 

Deie-ni-se voie s-o contestăm în mod absolut aceasta. 

Trei din patru părţi ale locuitorilor ţării, fără deosebire de proveniență, sunt ţărani şi aceştia nu sunt nici roşii, 
nici albi, nici pestriți . „Românul" o ştie foarte bine, ştie foarte bine că voturile acestor români adevărați sunt 
determinate, cu mici escepţii, de guvern, oricare ar fi el, şi că, în genere, ţăranul n-a ajuns a citi nici scrierile d-lui 
C.A. Rosetti, nici ale noastre. 

E vorba aci nu de poporul românesc în genere, ci de elementele determinante. E necontestat şi necontestabil că 
între roşi se află mult mai mulți străini decât în orice alt partid din ţară, că partidul roşu este o Internaţională pe acţii 
pentru exploatarea ţării şi a poporului nostru. Fanarioţii, zburătăciți prin mişcarea de la 1821, s-au constituit într-o 
societate secretă mai întâi ca ramură a Internaționalei revoluţionare europene, mai târziu şi mai cu seamă sub Carol 
Îngăduitorul ca societate anonimă de exploataţie a Ţării Româneşti, deci înainte de toate a bugetului. Acesta e apoi 
izvorul milosteniilor şi pensiilor reversibile împărțite la greci veniţi chiar la 1830 ori 1840, destul să fi fost agenţi 


electorali roşii. Lucrul a ajuns atât de departe încât , dacă un fanariot n-are post, i se 


creează un post anume pentru el, ca să poată ciupi din buget. S-a creat în aceşti din urmă ani sute de funcţii nouă, 
numai pentru a căpătui în ele o sumedenie de nevolnici intelectuali şi fizici . 

Partidul roşu cu organizaţia lui stricată, cu ascultarea absolută ce dă unui fanariot bătrân , nu e un partid 
politic, ci o societate secretă, duşmană statului, analogă cu Maffia şi Camorra , semănând mult cu ramificaţiunile 
Alianţei izraelite. Alianţa izraelită luptă pretutindenea pentru a ridica pe evrei, nimicind chiar pe conlocuitorii lor 
creştini; partidul roşu lucrează pentru a nimici orice e român, pentru a substitui pretutindenea românului pe fanariot 
sau cel puţin oameni tot aşa de corupți ca fanarioții, spre a dezmembra şi a otrăvi poporul românesc. 

De aceea nu sunt a se confunda oamenii cari votează pentru roşii pentru interese, posturi sau lefuri, cu 
adevăratul partid roşu care consistă din 100 — 200 de fanarioți constituiți în societatea secretă al cărei şef este d. 
C.A. Rosetti. Daca 'i vom număra pe acei ce formează partidul roşu adevărat, determinant , cum e reprezentat în 
Camere, în jurnalistică, în oficiile publice, vom găsi puțini, foarte puţini români între ei, şi încă şi aceştia din numărul 
amăgiților . Nu ni se citeze Goleştii, cari erau dintre cei pururea amăgiţi, sau un Brătianu, ca uscătură din codrul 
verde. 

Pentru a reveni de unde am plecat, zicem: Nu oprim pe nimenea nici de a fi, nici de a se simți român. Ceea ce 
contestăm însă e posibilitatea multor din aceştia de a deveni români deocamdată. Aceasta e opera secolelor. Până ce 
însă vor fi cum sunt : până ce vor avea instincte de pungăşie şi de cocoterie nu merită a determina viața publică a 
unui popor istoric. Să se moralizeze mai întâi , să 'nveţe carte, să 'nveţe a iubi adevărul pentru el însuşi şi munca 
pentru ea însăşi, să devie sinceri, oneşti cum e neamul românesc, să piarză tertipurile , viclenia şi istericalele 
fanariote. şi atunci vor putea fi români adevărați. Pân-atunci ne e scârbă de ei, ne e ruşine c-au uzurpat numele etnic 
al rasei noastre, a unei rase oneste şi iubitoare de adevăr care-a putut fi amăgită un moment de asemenea panglicari, 
căci şi omul cel mai cuminte poate fi amăgit o dată. Dar domnia noilor fanarioți cată să se mântuie dacă acest popor 
ţine la onoarea lui, la demnitatea lui, la numele lui şi în fine la existenţa lui fizică, otrăvită de rachiul jidovesc, la 
existenţa lui intelectuală şi morală, otrăvită de stârpiturile demagogiei fanariote. 

Dar „Românul" întreabă cum am putut avea îndrăzneală de a nega originea şi ideile româneşti a roşiilor. 

Vezi d-ta. Ba trebuia să ne luăm căciula şi să cerem iertare d-lor C.A. Rosetti, Pherekydis, Giani, Carada că 
sunt caţaoni . Daca există vro vină aci, e a lor, nu a noastră fără îndoială. 

Dar, la dreptul vorbind, sunt aceşti oameni măcar împământeniți ? 

lată o cestiune serioasă. 

Sunt în ţară români ardeleni cari au servit statului cîte 30 — 40 de ani, sunt saşi aşezaţi din timpii Basarabilor 
cu anume privilegii, sunt familii evreieşti, puţine în adevăr, dar vechi, cel puţin de după Petre cel Şchiop, apoi 
maghiari, germani, mai ştim noi ce. Ei bine, la toți aceştia, pentru ca să exercite drepturi politice, se cer încă 
formalităţi de împământenire . 

Întrebat-au oare cineva daca d. Fleva, Caligaris , Giani, Carada, Cariagdi, Pherekydis, Culoglu etc. sunt 
împământeniți în regulă? Ne rămăşim că cei mai mulți dintre ei sunt neîmpământeniţi , au fost până ieri supuşi 
turceşti şi greceşti, azi supuşii nimărui. Chiar d. Rosetti declară în scrisoarea către izraeliţii din Capitală că luase 
pasport turcesc, se 'nţelege că în calitate de supus turcesc. Se ştie că turcii dădeau bucuros asemenea paspoarte pentru 
că ele însemnau o contestare a suveranității României. Astfel d. C.A. Rosetti, pentr-un interes momentan, nu pregetă 


a opta pentru cetăţenia turcească, lovind în față suveranitatea pretinsei sale patrii. 


lată în adevăr unde am ajuns. De la români ardeleni ori macedoneni cerem împământenire . De la Flevas, 


Giani, Carada n-o cere nimenea. 


[17 — 18 august 1881] 


[„«PESTHER LLOYD» POLEMIZEAZĂ..."] 


„Pesther Lloyd" polemizează cu „Neue freie Presse" asupra unui articol în care această din urmă foaie luase 


apărarea României în contra articolelor ungureşti. Foaia din Pesta scrie următoarele: 


E una din cele mai nobile trăsături din viața şi activitatea „„Nouăi prese libere" că se interesează cu stăruință 
şi plăcere de cei slabi şi nevârstnici , până când mai e ceva de ruinat în ei, începând cu Turcia şi cu Midhat Paşa, 
până la Ristici, proclamat Bismarck al Serbiei, până la cel mai tânăr dintre regate. Da, România e azi aceea pe care 
ziarul o acopere cu corpul lui pentru a o apăra de furia persecutorie a maghiarilor, cărora le mai declară în treacăt, 
însă c-o manieră cu totul suverană, că politica esterioară a monarhiei nu poate ajunge să atârne de predilecţiile şi 
marotele ungureşti! Predilecţii şi marote ungureşti ? Ni se pare că „Noua presă liberă" n-ar avea de zis nimic daca 
politica internă a Austriei ar putea atârna în acest moment de aceste predilecțiuni şi marole , ca-n timpul articolelor 
fundamentale; dar politica esterioară, adică relaţiile monarhiei cu România, aceste trebuie să rămâie păstrate 
pasiunii private a „„Nouăi prese libere" şi maghiarii n-au să se mestece în ele. Dar să fim drepți. E foarte omeneşte, 
mai mult, e foarte creştineşte ca o gazetă austriacă să pună prisosul ei de putere la dispoziţia regelui Carol, atât de 
Strâmtorat de monarhie şi de Ungaria îndeosebi. Cugete numai cineva cât de rău i-am tratat pe români şi cât de 
mărinimoşi şi plini de abnegaţiune au fost ei faţă cu noi. 

Cu mult înainte de-a fi vorba de emanciparea României, Austro-Ungaria, şi anume sub conducerea unui 
bărbat de stat maghiar, a recunoscut dreptul Principatului de-a încheia tratate, l-a dezlipit astfel de suveranitatea 
Porții şi l-au aşezat pe bazele dreptului public al independenţei. În Congresul de la Berlin, Austro-Ungaria a fost 
aceea care-a apărat interesele României în contra aliatului ei de la Griviţa . În cestiunea evreilor şi a Arabilor - 
tabiei diplomaţia austro-ungară a fost aceea care-a intrat în foc pentru România. Avansarea principelui Carol la 
rangul de rege s-au favorizat cu viociune în Viena, şi diplomația austro-ungară a fost aceea care-a netezit cutele 
noui mantii regale, pentru ca Carol I să se prezinte cu ea ca o figură atât de impozantă înaintea Europei. Acesta a 
fost fără îndoială un tratament foarte despreţuitor şi cu toate astea cât de amabilă a fost România ! In Bulgaria şi în 
Macedonia a intrigat şi a strigat în gura mare că Austria îmblă cu planuri ambiţioase prin regiunile acele. În 
cestiunea Dunării a făcut un zgomot nemaipomenit, ale cărui efecte n-au contenit nici azi. 

Supuşii austro - ungari sunt espuşi la orice ocazie vexațiunilor celor mai rele ale autorităţilor româneşti, iar 
în cestiunea dărilor comunale, România au înfrânt pur şi simplu drepturile stipulate prin tractatul de comerț. În şcoli 
s-au introdus carte cari semnalează pretenţiile României asupra unor întinderi mari din teritoriul unguresc. Sub 
ochii guvernului român se întrețin legături trădătoare cu valahii din Transilvania, iar urmările acestor agitațiuni 
sunt întrecute numai prin neruşinarea cu care se tăgăduiesc. Pentru a încorona toate acestea se întreprinde o 
primblare militară peste graniţă, desigur numai cu intenţia de-a demonstra pipăit conaţionalilor valahi din 
Transilvania cât de nelimitată e puterea regelui Carol. 

Se poate deci ca o gazetă austriacă să nu se 'nfunde în declamaţii în contra impietărilor ... maghiarilor? Dar 
să lăsăm astea. Marotele şi predilecţiunile „„Nouăi prese libere" nu ne preocupă în fond decât foarte puţin şi lucrul e 
prea serios pentru a fi tratat din punctul de vedere al unei polemice de ziar. Cine înţelege şi simte demnitatea şi 
interesele monarhiei ştie că aci e vorba de unul din punctele cele mai dureroase ale politicei noastre orientale, care 
trebuie vindecat în orice caz, căci altmintrelea ar deveni o boală organică, care va roade întreaga noastră poziție din 
Peninsula Balcanică. Nu atitudinea României în cutare ori cutare cestiune e importantă şi, daca în o cestiune ori 
alta se arată antagonism între noi şi regatul vecin, nu trebuie se 'nţelege să ne pierdem sărita , căci abia există vro 
relaţie cât de amicală, care să fie în acord în toate cele. Dar ca toată, atitudinea politicei române să stea zborşită în 
contra noastră; ca acţiunile României să constituie o sumă de ostilităţi şi rea voinţă contra Austro-Ungariei şi numai 
contra Austro-Ungariei, ca să n-avem de înregistrat nici un act care să ne dea dovadă de dispoziţiile amicale ale 
guvernului român; aceasta e un fapt de care ne 'mpiedicăm căci — abstracţie făcând de relaţiunile speciale cu 
România — el descopere o eroare cardinală a întregei noastre politici orientale, eroarea de-a ne fi înduplecat a 
crede că independenţa statelor balcanice coprinde cea mai bună garanție pentru conservarea intereselor noastre în 


contra poftelor de putere ale Rusiei. 


O putem spune astăzi franc şi pe faţă: nu gingăşia exagerată pentru România a inspirat diplomația noastră 
când s-a interesat cu atâta căldură de interesele statului vecin şi desigur nu trădăm UN secret constatând ideea 
hotărâtoare care-a fost că statul neslav care formează o insulă în valurile naționalităților slave trebuie întărit, 
trebuie a i se da capacitate de rezistenţă, pentru ca în alipire , în alipire morală de Austro-Ungaria să serve 
scopurile unei politici conservatoare. Pentru nici unul din statele, nici una din naţionalitățile din Balcani nu erau 
date supozițiunile naturale ale unui asemenea calcul ca-n privirea României şi naţiunii române. Ceea ce România 
poate aştepta de la Rusia a aflat-o ; şi a aflat-o de facto în timpul războiului şi după război, în Congresul de la 
Berlin şi după el, în toate fazele complicaţiilor şi soluțiunilor dramaticului proces. Dar e şi în natura lucrului ca 
Rusia să nu se silească de-a sprijini aspiraţiile României în socoteala consângenilor şi a aliaţilor ei slavi. Daca, cu 
toate acestea, noul regat stă străin, ba chiar ostil în faţa-ne , ca oricare altă satrapie rusească din Balcani, nu este 
asta sentința cea mai reprobatorie în contra esenței politicei de emancipare ? Să nu ni se zică însă că o Românie 
care-şi păstrează pizmătareţ independenţa ei faţă cu noi, ba o manifestă cu asupra de măsură, se va purta tot astfel 
față cu orice altă putere. 

Eroare deplină. 

Căci aci e adevărată zicerea : Cine nu e cu noi e contra noastră. E o nenorocire poate, dar n-o putem 
schimba: problema orientală se subţie în cestiune de antagonism între Austro-Ungaria şi Rusia. 

O conciliare a acestui antagonism e neimaginabilă şi Rusia face tot ce-i stă prin putință pentru a înăspri 


conflictul, pentru a grăbi poate evoluțiunile finale ale procesului. În acest antagonism nu există, pentru statele 


mici poziţie neutrală sau independentă; trebuie să se hotărască: ori cu noi, ori cu Rusia. Ba, chiar abstracție făcând de cestiunea 
de putere dintre Austro-Ungaria şi Imperiul rusesc, chiar între împrejurări pacifice, nu poate fi vorba de-o independenţă absolută a 
statelor singulare din Peninsula Balcanică, de un drept absolut al lor de a-şi determina voinţa. Pe cât de puţin putea 
Wurtembergul bunăoară să urmeze o politică independentă, pe Cât timp nu se limpezise cearta între Austria şi Prusia pentru 
predominaţiunea în Germania, tot atât de puţin poate România să facă o politică independentă până când nu se, va fi decis 
cearta între monarhia noastră şi Rusia pentru preponderanţa în Orient. De aci rezultă necesitatea pentru orice stat singular din 
Balcani şi mai cu seamă pentru România, o necesitate nu viitoare ci actuală, nu numai mediată ci cu totul directă, de-a alege 
între, noi şi Rusia. Dacă vom găsi că politica română se manifestă în toate cele în mod ostil pentru Austro-Ungaria e dovedit clar 


că ea a căzut în partea Rusiei şi... avem a ne purta în consecinţă. 

Nu e 'n puterea noastră de-a da impuls unei, formaţiuni retroactive în relaţiile create din nou în Balcani. Fie creaţiunile 
acestea pătrunse de spirit raţional, fie productele unei întâmplări lipsite de înţeles, ele există şi nu pot fi şterse de pe faţa 
pământului . Dar azi e încă în puterea noastră de-a pune în acord creaţiunile nouă cu necesităţile noastre. Fiindcă independența 
absolută a micilor state e în practică cu neputinţă şi fiindcă fiecare din ele care nu caută a se alipi de monarhia noastră devine 
necesarmente un instrument al politicei ruseşti, avem datoria de-a câştiga garanții pipăite pentru ca statele din vecinătatea 
noastră imediată să aparţie sferei de putere a Austro-Ungariei, fără prejudițiu pentru autonomia lor. Şi mai cu seamă România. 
Peţirile noastre s-au dovedit nefolositoare până acum şi toate serviciile amicale au rămas fără succes. Ei bine, s-aruncăm odată 


toată greutatea morală, a monarhiei noastre, până ce oamenii de stat ai României vor fi pătrunşi de convingerea că nu le e 
permis de-a se dezlipi de solidaritatea naturală a intereselor lor cu Austro-Ungaria şi că această comunitate cată să se manifeste 


prin fapte. 


Pân-aci cităm pe „Pesther Lloyd". 

N-avem nevoie a spune că în relațiile României cu Imperiul austriac, cu monarhia habsburgică, formațiunea 
unui regat unguresc aparte, îmbibat de toată deşertăciunea şi lipsa de omenie a unei rase inculte şi suficiente, nu are 
nici o influență şi nu joacă nici un rol. Ele pot fi bune ori rele, abstracție făcând de Ungaria şi mai cu seamă de 
maghiari. 

Din contra, daca există în adevăr un fapt dincolo de graniță care să lipsească relaţiile amicale ale statului 
nostru cu monarhia austriacă de cordialitatea naturală, acesta e esclusiv numai poziţia privilegiată a maghiarilor în 
monarhie, suficiența şi imperturbabilitatea cu care această mână de oameni neliniştiți şi ignoranţi caută a-şi da aere de 
putere mare înlăuntrul unităţii monarhiei. Daca există vro piedecă care să 'ntunece conştiinţa solidarității de interese, 
aceasta e procederea maghiarilor față cu popoarele cari prin pactul dualist de la 1866 au avut nefericirea de-a schimba 
un guvern onest şi părintesc pe unul malonest şi vexatoriu . 

Dar ideea noastră nici nu este că avem a alege între sfera austriacă şi cea rusească. Din contra, prin o 
accentuare din ce în ce mai hotărâtă a independenței României, prin înlăturarea absolută a oricărei preponderanţe fie 
apusene, fie răsăritene, conflictul se evită sau cel puţin se amână , şi nici grăbirea evoluţiunilor lui, nici favorizarea 


nu e în interesul ţării noastre. De aceea credem că e de datoria noastră de a evita oricare fapt ce-ar face pe Rusia să 


bănuiască că înclinăm pentru preponderanţa austriacă, oricare [fapt] ce-ar îndreptăți pe Austria de-a crede în 
preponderanța Rusiei. 

Daca maghiarii n-ar fi la mijloc, daca românii din Ungaria ar avea drepturi politice analoage cel puţin cu al[e] 
croaților , cehilor, polonilor, n-am avea cuvânt a vedea în Austria o putere străină, şi atunci s-ar putea vorbi de relații 
analoge cu acele ale Wurtenbergului . A alege între un stat în care românii se bucură de deplină libertate de dezvoltare 
şi-ntre altul, unde condiţiile de existenţă ale rasei române sunt mult mai rele, n-ar fi greu. Maghiarii însă, şi numai ei, 
sunt de vină că monarhia vecină face la noi efectul unei puteri tot atât de străine ca şi Rusia. De-aceea am spus-o de 
mult că cestiunea preponderanţei Austriei în Orient se rezolvă de facto nu în Bucureşti, nici în Belgrad, ci în Ardeal. 

A presupune că în România ar fi existând ideea unei cuceriri a Ardealului e absurd. Roşii, cari esploatează 
totul în folosul instinctelor bugetofage , se serviseră în adevăr pe la 1866 de această gogoriță, pentru a-şi da un înțeles 
politic care le lipseşte — şi roşii sunt tot atât de străini de România ca redactorii lui „Pesther Lloyd" de Ungaria; sunt 
aceeaşi breaslă de exploatatori ai intereselor publice. Precum evreii şi foile lor din Pesta n-au altă treabă decât de-a 
băga vrajbă între naționalități şi a le întărâta una asupra celeilalte, tot astfel fanarioții noştri aflaseră de cuviință a 
porni un vânt de cucerire în care românul, om cu minte şi aşezat de felul lui, n-a crezut niciodată, având conştiinţă 
clară, că un asemenea lucru e cu neputinţă. Dar daca pe de o parte recunoaştem neputința noastră ca stat de a veni 
vreodată în ajutorul consângenilor de peste Carpaţi, daca evităm chiar de-a înrăutăţi relaţiile lor, deja destul de rele, 


cu ungurii prin agitaţii pe care 


le inventează „Pester Lloyd" şi foile ungureşti, sugându-le din pana cu care scriu, pe de altă nu e de tăgăduit că 
simpatii prea manifeste pentru împărăţia austriacă ar fi — din cauza ungurilor — cel puţin tot atât de impopulare la 
noi ca şi simpatiile pentru Rusia, pe cât timp ele nu vor fi justificate în ochii opiniunei noastre publice prin egalitatea 


naţionalității române cu celelalte naţionalităţi ale monarhiei învecinate. 


[19 august 1881] 


[„MAI ZILELE TRECUTE ..."] 


Mai zilele trecute „Monitorul" a publicat un regulament pentru înființarea de ... spitaluri în sate. 

Spitaluri în sate ! 

lată în adevăr signatura guvernului şi partidului roşu. Poporul acesta e atât de esploatat, tratat cu atâta 
neomenie, otrăvit zilnic de fraţii d-lui Rosetti, cu care a împărţit „mielul paştelor", încât are nevoie de sticle de 
medicament . 

Curioasa necesitate de a înființa spitaluri în sate — ceea ce nu mai e nicăiri în lume — dovedeşte cum în mod 
artificial s-au dezvoltat o morbiditate în satele noastre care nu s-a mai pomenit nicicând , nici în timp de epidemii. 

lată în adevăr unde am ajuns. Până şi sănătatea fizică a poporului nostru, robit de uzură , stors de corupția 
administrativă, otrăvit de jidani, e compromisă atât de adânc încât trebuiesc spitaluri în sate. 

Noi, bunăoară, am crede că o puşcărie în care să încapă xenocraţia de toate categoriile ar fi cu mult mai 
practică; căci ceea ce trebuie schimbat e regimul de trai al ţăranului, care nu se poate îmbunătăți decât cu starea lui 
materială, care îmbunătăţire iar nu poate avea loc decât înlăturându-se pătura de pungaşi şi de cocote care îl 
guvernează. Daca Mihăleştii şi Chiriţopolii şi-ar găsi locurile cuvenite în „spitalul iubirei de oameni" de la Văcăreşti, 
atunci spitalele pentru boale fizice în sate n-ar fi necesare. Daca bugetul statului n-ar fi el însuşi un imens spital 
pentru nevolnicii intelectuali cu patru clase primare, pentru aristocrația covrigului şi simigului , n-ar fi <de> nevoie 
de sticle de medicament pentru săteni. 

Un medic cu minte care nu seamănă cu doftorii lui Moliere, un medic modern ştie că neputincioase sunt 
leacurile când regimul alimentar e rău; că nu există buruieni contra sărăciei, contra lipsei de alimente suficiente, 
precum nu există buruieni în contra uzurei, în contra semidocţilor, în contra postulanţilor, în contra Caradalelor, în 
contra cumulului. Sau, daca există în adevăr ramura de alun ori lujerul cânepei , ele sunt pentru uzul estern , nu 
pentru cel intern şi curarisesc boale patriotice şi reversibile, nu fizice. 

Deci, precum am zis, boalele fizice bântuie populaţiile noastre din cauza regimului rău alimentar. Acest regim 


nu se poate schimba decât prin îmbunătăţirea sorții materiale a ţăranului şi această îmbunătăţire nu-i cu putință decât 


prin o reorganizare socială care să-l asigure în contra exploatării sub orice formă ar veni, fie sub forma datoriilor 
contractate pentru a plăti birul, fie sub aceea a prestaţiunilor exagerate, fie în fine sub aceea a datoriilor pentru 
băuturi. A veni cu sticla de medicament acolo unde mizeria s-a produs în mod artificial prin biruri, uzură , rău 
nutriment , muncă executată manu militari, a crede că cu buruieni se înlăturează o stare de lucruri ale cărei cauze sunt 
sociale şi politice este o şarlatanerie demnă de un fanariot bătrân , dar nedemnă de o, nație care-şi are mințile la un 
loc. 

Ce s-ajute terapia , arta de a vindeca, care, din anticitate şi până azi, mai n-a făcut progrese, contra rezultatelor 
administraţiei Chiriţopolilor, Mihăleştilor, Simuleştilor ? 

Cu clistirul se reduc dările, se fac oamenii stăpâni pe echivalentul muncii lor, se face păşunea mai ieftină ? 
Bleasturul va desfiinţa ierbăritul pe gâşte şi găini, decocturile vor face din Zevzekydis român şi din Pehlivanoglu 
patriot, hidratele , acidurile şi 


oxidele vor reda poporului românesc buna lui stare materială, trezvia morală, priceperea şi vioiciunea , bucuria de 
viaţă şi de muncă pe care o avea acum douăzeci treizeci de ani sub regimul defăimaţilor boieri ? 

Ca mai ba! 

Da! Buruienele lui Vlad Vodă Ţepeş şi decocturile lui Lăpuşneanu ar avea poate efect, dar aplicate nu 
țăranilor, ci cumularzilor grecotei din sferele dominante. 

Venim la principiul pe care l-am stabilit demult în coloanele acestei foi. Regimul vechi, oricâte defecte ar fi 
avut, capabile însă de îmbunătăţire, era ieftin. Pentru a susținea un regim pe care, surâzând , d. C.A. Rosetti [î]l 
numea „la Circ ", compus din zece boieri mari şi treizeci de boierănaşi mici, țăranul plătea acel tradițional galben pe 
an din prisosul lui. În fine trebuinţele acelor patruzeci de oameni erau mici şi lesne de satisfăcut : astăzi o Carada 
cheltuieşte mai mult decât Iordache Filipescu , care era putred de bogat, cum se zice. Sarcina socială era uşoară, era 
în raport cu puterile de producţiune ale poporului! Daca ţăranul trăia rău ori bine, în belşug sau în sărăcie, forța 
musculară pe care avea a o pune la dispoziţia societăţii, a ţării, era minimă; echilibrul între puterea musculară 
cheltuită şi între restituția acestei puteri prin alimente era deplin. Acest echilibru e acum stricat. Sute de mii de greco - 
bulgari şi de jidani trăiesc azi de pe spatele aceluiaşi număr de muncitori ; aceştia caută să-şi înzecească munca 
pentru ca să susție noua sarcină socială şi cu toate astea regimul alimentar, departe de a deveni mai bun, e mult mai 
rău decât înainte. Există sate mari în cari nu găseşti o oca de lapte, o găină, un ou. Cultura vitelor, aşadar şi alimentele 
de provenienţă animalică , au scăzut în mod înspăimântător ; țăranul nostru e silit de organizația socială, de greutățile 
ce i le impun esploatatorii străini, să devie vegetarian . 

Şi cu toate aceste cheltuiala de putere musculară ce i se cere, manu militari chiar, este nemăsurat de mare pe 
lângă cea din vremea în care el păştea oile pe moşiile boierilor şi ara mai numai pentru trebuințele lui. 

Vechiului proprietar istoric, care avea o sinceră iubire pentru oamenii lui, cu cari trăise din neam în neam 
împreună, i s-a substituit noul proprietar parvenit sau arendaşul grec ori ovrei, care nu vede în țăran nici pe 
compatriotul lui, nici pe creştin, nici pe om, ci o simplă unealtă de muncă, o vită de jug, un paria . 

De aceea se vor vedea pe moşiile a d-alde Zevzecopol şi Pehlivanidis oamenii duşi în lanţuri şi nemâncaţi ca 
să lucreze pentru datorii adesea false, fictive, bazate pe contracte false, legalizate de primari venali, executate de 
subprefecți mituiți . Daca ne întrebăm cum un Simulescu a plătit datorii de sute de mii de franci, fiind prefect câțiva 
ani, cum subprefecţii umblă în cupele cu patru cai din leafa de 200 de franci pe lună, cum fiecare din aceşti oameni 
iese bogat din slujba în care intrase gol ca degetul, ne vom convinge numaidacât că din specula de carne omenească, 
de viață omenească, de sudoare omenească au trebuit să se îmbogăţească. 

Înainte statul avea măsuri estraordinare contra canalizei estraordinare, contra bestialităţii extraordinare. Un 
vestit tâlhar şi jupuitor de țărani, supus austriecesc, a fost oprit de Divanul lui Grigorie Vodă Ghica pe „vecii vecilor" 
de-a ținea moşie în arendă de-a cumpăra un petec de pământ , de a fi îngrijitor de moşie chiar. Ei bine, sub regimul 
constituțional, cu drepturile imprescriptibile ale cetăţeanului, acelaşi om a devenit proprietar mare şi ducea țăranii la 
muncă în cuşti de câni ca ale hengherilor , iar noaptea, ca să nu fugă îi înconjura cu cercuri de fier cu ţepi . Dosarele 
tribunalului sunt față. Azi arendaşii jidani [îi biciuiesc pe ţărani, înjugă fetele la plug, deschid gura moşnegilor şi le 
scuipă în gură, [îli ţin cu faţa deasupra focului. Toate astea sub Constituţie, sub regimul greco - bulgarilor , unit cu al 
jidanilor. 

De batjocura urdorilor şi spurcăciunilor universului a ajuns poporul românesc. Şi aceste rele strigătoare la cer 
d. C.A. Rosetti le lecuieşte cu decoct de muşăţel ? 

Ridicol ! 


[20 august 1881] 


[„«ROMÂNUL» ESTE DE-O UŞURINŢĂ ..."] 


„Românul" este de-o uşurinţă de inimă nemaipomenită. Ce este obiceiul rău! Deprins a lua toate peste picior, 
organul oficial al roşilor merge până acolo cu neruşinarea încât , chiar pentru întâmplările care sunt generalminte 
cunoscute şi afirmate de toţi acei cari au luat parte la ele, găseşte încă mijloc, iarăşi pentru trebuinţe de partid, de-a 
vorbi de ele cu o nepăsare revoltătoare şi ca de nişte lucruri foarte naturale. 

Dovadă despre aceasta este modul în care vorbeşte în n-rul său de alaltăieri despre accidentul de la Comarnic , 
care, graţie numai unei minuni cereşti, n-a devenit o adevărată catastrofă. 

Ar fi într-adevăr de dorit a se pune odată capăt acestor neexplicabile neglijențe din partea personalului căilor 
noastre ferate. Nu este ţară în lume unde accidentele de drum de fier să fie mai frecuente decât la noi şi unde 
impiegații superiori mai cu seamă, afară bineânţeles de vro câteva excepțiuni , să fie mai neglijenți şi mai netrebnici. 
Şi aceasta pentru că vremea care - ar trebui să o consacre serviciului lor o întrebuinţează politizând prin cafenele sau 
în excursiuni şi prin pretinse misiuni peste graniță. 

Trebuie, încă o dată, să aibă cineva doza de cinism a celor de la „Românul" pentru ca nici un accident ca acel 


de la Comarnic , în care sute de oameni ar fi putut să-şi piarză viaţa, să nu producă asupra lor mai mult efect. 


[20 august 1881] 


[„ÎN «PESTHER LLOYD» GĂSIM..."] 


În „Pesther Lloyd" găsim următorul entrefilet : 


În privința cestiunii dunărene Franţa a făcut propuneri noi şi se zice că Anglia ar fi aderat la ele. După aceste propuneri, 
Comisiunea Mixtă va avea să decidă în toate cazurile ce nu Sunt de principiu. Un membru al Comisiunii Europene, care va asista 
la toate dezbaterile Comisiunii Mixte şi va fi delegat pe rând de către diferitele state, va avea să decidă dacă cazul dat e de 
principiu sau nu. În înțelegerile eventuale din sânul Comisiunii Mixte acest membru va mai căuta a face să iasă numărul necesar 


de voturi. 


[21 august 1881] 


„ZIARUL «uncaRiscHE POST» 
ADUCE AMĂNUNTE ..."] 


Ziarul „Ungarische Post" aduce amănunte interesante în privința afacerii cu violarea graniței din Haromszek . 


Comisiunea mixtă ar fi constatat mai întâi că s-a tăiat multe pogoane de pădure. Românii susţin că acea pădure este proprietatea lor. 
Comisarii unguri zic că aparțin unei comune ungare. Românii au produs un document de caracter privat din anul 1792, în limba 


română; ungurii se bazează pe un alt document original în limba turcă, tot din acel an, ce conţine o înțelegere a guvernului austriac 


de atunci cu cel otoman în privinţa fixării graniţei. Ambele documente se contrazic şi prin urmare comisiunea s-a decis a lua unul 


din ele drept bază a dezbaterilor 


sale. S-a primit documentul ungar , Dar reprezentanţii români neavând decât împuterniciri limitate nu s-a putut 
ajunge la un rezultat definitiv. Deocamdată soldaţii români s-au retras din pichetul construit pe teritoriul în litigiu; 


pichetul însă va sta acolo până ce ambele guverne nu se vor fi înţeles la un fel. 


[21 august 1881] 


[„O TELEGRAMĂ DIN STAMBUL..."] 


O telegramă din Stambul aduce ştirea că Poarta ar fi rugat puterile semnătoare Tractatului din Berlin să 
primească rolul de arbitru în cauza diferendului pendinte între Poartă şi România relativ la monăstirile din muntele 


Atos . Puterile vor decide după ce mai întâi România îşi va fi precizat atitudinea în această afacere. 


[21 august 1881] 


[ASUPRA conrucruui DE GRANIȚĂ ..."] 


Asupra conflictului de graniță „„Nemere", foaie ce apare în Sepsi Szent Gyorgy scrie cu data de 28 c. 


următoarele: 


Comisia mixtă trimisă în comitatul Trei Scaune în afacerea împresurării de graniţă a ajuns la capătul lucrării 
ei. Din partea Ungariei au luat parte în comisie prefecţii Grigorie Beldi şi Iosif Pocia , precum şi proprietarul din 
comitatul Trei scaune baronul Gavril Apor . Comisia a constatat o împresurare de graniță, de vreme ce românii au 
ridicat pichetul dincoace de linia stabilită la 1792 între turci şi austriaci. Delegații români aduseseră cu ei un 
document de graniță confecționat în laşi la anul 1792, şi care-a fost comunicat tuturor subprefecţilor; dar acest 
document nu e 'n acord cu cel adus din partea ungară , conceput turceşte şi nemţeşte şi datat din acelaşi an, subscris 
de către membrii unei comisiuni de hotărnicie de atunci. Soldaţii români n-au împresurat aşadar granița cu intenţie, 


ci au ridicat pichetul lor pe baza unui document vechi de graniţă. 


Tot în privirea aceasta „Pesther-Lloyd" constată că comunicatele oficiale ale guvernului nostru trec cu deplină 
tăcere peste faptul că ridicarea unei stațiuni de graniță, şi anume lucrarea uvrajelor de pământ a soldaţilor de geniu 
români, a fost întreruptă cu arma de către trupele austro-ungare. 

lată ceea ce se tăgăduieşte de către oficioşii noştri, ceea ce-a tăgăduit un articol foarte nespălat al 


" 


„Observatorului ", pe cuvântul că onoarea armatei române n-ar fi tolerat un asemenea atac fără răspuns. Despre 
armată nu e vorba: ea se 'nțelege că răspunde. Însă ea nu poate face decât ce i se comandează şi i se comandează de 
către guvern. A crede însă că guvernul din Bucureşti, compus din străini fără de patrie, e capabil de-o scânteie de 
sentiment de onoare şi că s-ar ridica la înălțimea demnităţii ce i-o impune poziția ce-au uzurpat-o ar fi egal cu a crede 
că orbii pot fi pictori. 


Pretinsele agitaţii ale unei „Românii irredente " dau lui „Le Nord" ocazia de-a observa următoarele: 


Ziarele austro-ungare n-au pierdut obiceiul de-a exagera cele mai mici incidente pentru a face din ele 
pretextul speculațiunilor cu pierdere de vedere pe terenul politicei internaţionale. Astfel mai multe organe maghiare 
au întreprins o campanie în contra României apropos de propaganda care s-ar fi făcând în Transilvania de pretinşi 
irredentişti români, pentru a isca o mişcare în favoarea anexiunii acestei provincii la noul regat de pe Dunărea de 
Jos. Jurnalele în cestiune ar fi foarte încurcate, fără îndoială, daca li s-ar cere să sprijine cu probe acuzațiunile ce le 
ridică în contra României. Dar de asta nici grijă n-au. În lipsă de argumente plauzibile, ele invocă un fapt de puţină 


importanță care s-a produs de curând la granița dintre cele două ţări. 


Nu e ridicol — urmează foaia — de-a considera asemenea fapte minime ca un indiciu de ameninţări anexioniste române 
în Transilvania ? Unele foi austro-ungare citează, spre a sprijini acuzaţiile lor, limbajul ostil monarhiei Habsburgilor a o seamă 
de organe ale presei române. 

Dar acestea n-ar putea răspunde reamintind amenințările de cari gemeau foile austriace şi ungurești cu ocazia cestiunii 
Dunării ? Dacă presa română respinge cu viociune pretenţiile ce le crede de natură a compromite interesele legitime ale ţării în 


această cestiune, e un cuvânt de-a acuza România că voieşte să-şi anexeze Transilvania ? 


O acuzaţie şi mai fantastică încă a fost închipuită de unele gazete din Pesta, cari au pretins că generalul Ignatief ar cheltui 


sume considerabile pentru a întreține agitaţie între populaţiunile nemasghiare din Ungaria şi că guvernul unguresc au adresat 


prefecţilor o circulară chemând atenţia lor asupra acestui fapt şi obligându-i de-a încunoșştiința administrația superioară 


îndată ce vor descoperi urmele unei asemenea agitaţii. 


„Daily Telegraph " în fine consacră asemenea câteva observațiuni activităţii unei pretinse „Românii irredente". 
Foaia engleză zice că agitația „Irredentei" e în adevăr de natură a produce nelinişte şi a cauza supărări autorităților 
imperiale şi regale, dar că ea nu află simpatie deosebită nici între românii de dincoace nici între cei de dincolo de 
Carpaţi şi că nici au fost învrednicită de aprobare sau sprijin din partea regelui Carol sau a consiliarilor pe care-i 
onorează cu încrederea sa. Frica cronică şi fantastică de țăranii români că într-o zi s-ar ridica şi s-ar răzbuna sângeros 
de toate suferințele şi de apăsarea ce-a avut a o suporta sub domnia maghiară, o frică care, de la memorabilul an 
1848, împle mica minoritate de maghiari în Transilvania cu spaimă şi îngijire şi a introdus o duşmănie şi oțărâre 
nenaturală între cele două rase, ar fi încetat demult dacă în Pesta nu s-ar da ascultare ştirilor neroade iscate din când 
în când despre introducerea pe ascuns de arme din Ţara Românească în Transilvania şi despre pretinse încercări a 
unor agenţi români de-a isca o insurecțiune pentru scuturarea jugului maghiar. Guvernul maghiar însă dă o serioasă 
atenție zgomotului van al unor intriganţi obscuri , cari în ţara lor proprie nu au nici o însemnătate, precum şi intrigilor 
unei partide din România compuse din patrioţi sanguinici şi din democrați vicleni în serviciul Rusiei, al cărora scop 
constant e de-a împiedica o apropiere francă şi sinceră între cel mai tânăr dintre regatele europene şi puternicul său 
vecin austro-ungar. Guvernul din Pesta manifestă în privirea aceasta o nervozitate care, în împrejurările de azi, nu e la 


locul ei. 


Ungaria s-ar fi pus pe un punct de vedere mult mai demn dacă ar fi primit sincer şi fără preocupare amenda onorabilă 
oferită de România pentr-o neînsemnată împresurare de graniță de care s-a făcut atâta zgomot în Pesta decât de-a insista ca 


această afacere meschină să fie dată în seama unei comisii formale româno - ungare . 


În unul din articolele sale polemice „Pesther-Lloyd" întreba ce-ar zice Anglia în cazul unei împresurări de 
graniţă ? 
lată ce zice Anglia: Că ungurii şi presa neroadă redijată de jidani fac zgomot pentru nişte gogorițe inventate de 


ei înşii. 


[21 august 1881] 


[ „RĂUL DE CĂPETENIE ..."] 


Răul de căpetenie al organizării noastre sociale este posibilitatea ce se dă străinilor şi păturei de feneanți, 
grecotei, franțuziți , bonjurişti , demagogi de-a exploata poporul sub o formă ori sub alta. 

Asta e cheia tuturor relelor şi tuturor suferințelor, acesta cuvântul cu care se dezleagă cimilitura putrejunii 
sociale şi politice din România. 

Posibilitatea dată unor nulități şi unor parveniţi de-a trăi din buget, din întreprinderi, din arenzi, din păsueli ; 
posibilitatea constituțională dată unor oameni de proveniență incertă de-a exploata munca poporului fără nici o 


compensație, iată răul, incurabil poate, al organizației noastre. 


E evident că averea nu se poate câştiga decât sau prin muncă directă, deci prin întrebuințare de forță musculară 
sau nervoasă, sau prin fructificarea muncii capitalizate, prin capital. Când vedem milionari roşii, Stolojan, Carada 
etc., făcând avere fără muncă şi fără capital nu mai e îndoială că ceea ce ei au au pierdut cineva şi au pierdut-o fără 
compensație. Tertium non datur. Nu există alt izvor de avuţie decât sau munca, fie actuală, fie capitalizată , sau 
sustragerea, furtul , fie legal, fie ilegal. 

Rolul muncii intelectuale e foarte mare în ordinea economică. 

În adevăr un drum făcut de inginer a înlăturat sute de piedici din calea carului cu grâu , i-au ieftenit 
transportul, l-au făcut mai capabil de concurență, i-au dat o mai mare siguranță că munca cuprinsă în el va fi 


răsplătită. 


Un agronom care ar deprinde pe un ţăran cum, cu aceeaşi cheltuială de forță musculară, să producă de două, 
de trei, de zece ori mai mult, cum cu aceeaşi cheltuială de forță musculară să-şi satisfacă de zece ori pe atâtea 
trebuinţe i-a făcut ţăranului un serviciu care trebuie răsplătit. Un om de stat care cheltuieşte o sumă bugetară în mod 
productiv , încât suta cheltuită corespunde într-un loc oarecare cu o mie în producțiunea publică, a făcut un serviciu 
care trebuie plătit. Clasele dominante cată deci să compenseze prin muncă intelectuală onestă şi intensivă cheltuiala 
de muncă musculară ce le susține. 

Cu totul altfel sunt raporturile la noi. 

Trecerea din clasele de jos în cele de sus nu e reglementată prin nici un fel de organizaţie. Chiriţopol din slugă 
se face prefect; oameni inculți , incapabili de-a munci, incapabili de-a pricepe un adevăr, fac demagogie, fură prin 
subrepțiune şi amăgire voturile alegătorilor, devin oameni politici şi dau iamă bugetului. Fără ştiinţă, fără merit, fără 
muncă, mii şi iarăşi mii de indivizi de provenienţă străină se superpun poporului românesc, toți având dreptul 
constituțional de a trăi din buget, toți având numai exercițiul acestui drept. Un singur ziar ne-a înţeles unde batem, 
ziar redijat de tineri izraeliţi. „Cestiunea e socială" a zis acea foaie, şi-n adevăr aşa este. 

Oare acest popor românesc n-are altă misiune pe pământ , altă rațiune de-a fi, alt înțeles decât de-a vota pensii 
reversibile, de-a plăti din sudoarea sa milioanele câştigate prin cumpărarea cu 60 la sută a unor hârtii ce nu făceau 
decât 20 la sută, a îmbogăţi pe evrei prin băutura de rachiu otrăvit, a plăti lefurile şi diurnele Caradalelor — şi a 
munci totuşi numai cu plugul lui Radu Negru, incult rămânând ca-n vremea lui Radu Negru, dar mai sărac, mai rău 
hrănit şi înainte de toate bolnav, ceea ce nu era în vremea lui Radu Negru ? Acest popor nu este decât o masă de 
exploatat, o vacă de muls pentru străinii de toate soiurile, o vită de plug pentru a susține luxul, incuria şi corupția 
Caradalelor, feneantismul şi cocoteria , absenteismul şi morbiditatea unor pături neistorice, superpuse lui fără a-i face 
nici un serviciu în schimb ? 

lată cestiunea cea gravă, cea mare. 

Regimul vechi, rău ori bun, nu discutăm, avea o calitate necontestabilă, o calitate care-l justifica în ochii 
tuturor: el nu costa nimic sau aproape nimic. Tradiţionalul galben găurit al vistieriei pe care-l plătea orice cap de 
familie n-a sărăcit pe nici un țăran, n-avea nici o influență asupra regimului său alimentar, era la dreptul vorbind 
prețul unui berbece şi aci se încheia totul. Din acest tradițional galben găurit se plătea şcoala, care era mai bună decât 
cea de azi, administraţia, rea fără îndoială, dar mai puţin venală şi cupidă ca cea de azi, judecătorii, mai puţin străini 
decât cei de azi, şi mâna de cenuşeri şi coate goale, mai puțin exigenţi şi mai modeşti decât cei de azi. Țăranul nu era 
de batjocura subprefectului, a primarului, a notarului , a perceptorului , tot oameni din oraş, tot lepădături ale ulițelor, 
tot esploatatori direcţi ori indirecţi ai lui. Vornicul, care nu ştia nici scrie nici citi, vătămanii , bătrânii satului adunau 
darea repărțită în proporție cu venitul fiecăruia, vornicul ducea banii la casierie ; niciodată sau aproape niciodată un 
ban al statului nu era atins de aceşti oameni atât de simpli, atât de drepţi, atât de iubitori de orânduială şi de cinstiți. 

Ce e azi ? 

Lăsăm pe d. A.V. Millo să descrie, după esperienţa sa zilnică, starea de lucruri: 


S-au grămădit pe capul lui atâtea soiuri de dări încât el nu mai înțelege nimica. 

Dare pentru căile de comunicaţie, prestație judeţeană , prestație comunală, patente, zecimi judeţene, zecimi comunale, 
produse din urmăriri etc. 

Țăranul se uită la recipisa care i-o dă perceptorul şi, oricât [î]i vei explica, el nu este în stare să-şi dea seamă pentru ce 


sunt impuse toate aceste dări şi să cunoască lămurit Cât are să plătească. Perceptorul poate 


să-i pretindă oricât de mare sumă, el nu va fi în stare niciodată a-i face cea mai mică observaţie. Tot ce-i rămâne este 
să deschidă punga şi să-i lasă să ia cât va binevoi, cât se va îndura. Aceea ce este şi mai trist [este] că, pe când se 
crede că s-au plătit de toate dările, că au scăpat de toate angăriile , cum le numeşte el, iar vine perceptorul şi-i mai 
cere să-i mai plătească. . .rămăşițe din exerciţiile expirate , prețul păpuşoilor împrumutaţi de stat la 1866, preţul 
păpuşoilor de rezervă. Ce o mai fi şi aceste, domnule? întreabă el, se scarpină în cap şi în cele din urmă iar deschide 
punga. 

Şi în adevăr, când cercetezi bine ce sunt toate aceste rămăşiţe, te convingi că cea mai mare parte nu sunt alta 
decât bani furați de perceptori, pe cari țăranul i-au plătit o dată, dar din cauză că nu i s-au dat recipisă sau că el au 
pierdut-o şi nefiind trecute plăţile în roluri, nefiind suşile niciodată față pentru a se putea controla, după 10 — 15 ani 
el este apucat să plătească din nou. Asemenea păpuşoii de rezervă, păpuşoii cari se zice că le-a împrumutat lor statul 
la 1866, toți aceştia sunt primiți de primari, de consilieri, fără ca să fi împărțit la țărani o baniţă măcar. 

Toată lumea cunoaşte aceste abuzuri, aceste hoţii, se găsesc chiar reclamaţii de ale țăranilor. Perceptorii, 


primarii însă din acele timpuri fiind morți, fugiți, insolvabili şi alții achitați de tribunale, țăranul trebuie să plătească 


numaidecât pentru singurul cuvânt „că statul nu poate să rămâie păgubaş ". 

Nimeni nu-şi poate închipui la cîte abuzuri, la cîte necazuri, la câtă sărăcie dau ocazii asupra ţăranului 
mulțimea acestor soiuri de dări, de rămăşiţe, şi neputinţa în cari se găseşte de a putea controla el singur dacă în 
adevăr trebuie să plătească sau nu sumele cari i se cer necontenit de perceptor . 

Toate aceste abuzuri constituie însă pentru el o dare îndoit de mare decât aceea care e obligat a o plăti după 
legi către stat. 

Mai putem adăogi abuzurile cari s-au făcut şi se fac necontenit cu scăderea monezilor . Până mai dăunăzi cu 
moneda rusească, astăzi chiar galbenii austriaci, mai ales în Moldova, unde nu sunt decât găuriți şi şterşi , francii 
franceji, italieni; asemenea paguba ce sufere țăranul în toate afacerile lui din cauza lipsei. monezii de aramă, de un 
ban şi doi. Toate aceste formează pentru el o dare cel puţin de 10 — 15 lei pe an. 

Țăranul nu cunoaşte niciodată lămurit cifra impozitelor ce trebuie să plătească, fiindcă aceasta variază mai la 
fiecare trimestru; el se crede dar totdauna înşelat, cel mai bogat chiar stă în cumpănă dacă trebuie să-şi plătească 
dările. De aici vine că încasările se fac atât de neregulat, statul se găseşte necontenit în dificit şi totdauna silit să calce 
cele mai sacre principii ale Constituţiei noastre. 

Şi în adevăr, nimic mai barbar, nimic mai ruşinos decât a se vedea că într-o ţară, constituţională, unde 
libertatea individuală, a domiciliului se zic a fi respectate , unde există o lege după care, pentru împlinirea dărilor, nu 
se poate ataca decât averea, după cari gradele de urmărire nu se pot face oricărui contribuabil decât prin somaţii în 
scris, şi cu toate acestea țăranilor, cari compun două treimi din naţia noastră, li se cer dările cu execuțiile şi 
schingiurile cele mai cumplite. 

Perceptorii se preumblă, [î]şi caută de interesele lor mai tot anul şi nu-şi dau niciodată osteneală să urmărească 
încasarea dărilor regulat, în fiecare trimestru. 

Guvernul şi toţi agenţii lui, învăluiţi şi ei de politică, lasă să treacă luni de zile fără ca sa se gândească la 
încasarea regulată a dărilor. Casa statului găsindu-se de-o dată goală şi în neputinţă de a putea face față cheltuielilor, 
miniştrii dau ordinile cele mai aspre, prefecții concentrează sute de dorobanţi şi călăraşi şi pornesc o adevărată 
expediţie militară asupra comunelor rurale. 

Aceste expediţii se fac de obicinuit mai ales în luna lui septemvrie, crezându-se că, precum în câteva județe, 
tot astfel şi în toată ţara ţăranul ş-a strâns toată recolta şi are bani. Nimeni nu se îngrijeşte să cerceteze, să afle că 
două treimi de țărani nu au semănat decât porumb, că temeiul culesului porumbului nu este decât în octomvrie, că 
chiar atunci păpuşoii sunt încă verzi şi nu pot fi măcinaţi , că ei trebuie să stea în coşare sau pe poduri luni de zile ca 
să se usuce şi să-i cumpere cineva, că țăranul, pentru hrana lui sau pentru ca să aibă câțiva lei de cheltuială, trebuie să 
usuce la soare câteva baniţi . Nimeni nu vrea să aibă în vedere ca în luna lui septemvrie, mai ales în judeţele de la 
poalele munţilor, tot fânul , toate ovezele , hrişca este încă pe câmp . 

Pe când bietul țăran dar nu ştie cum s-ar scula mai de dimineaţă, nu ştie cum ar lucra mai repede cu toată 
familia lui ca să nu-şi piardă puţina recoltă , ce i-au dăruit-o Dumnezeu, deodată năpădeşte în comună subprefectul cu 
execuţie de călăraşi , de dorobanţi, adună ţăranii zile întregi pe la primărie, le citeşte feliuri de ordine, de circulări, 
feliuri de registre, de roluri din care țăranii nu înţeleg alta decât că i-au scos datori cu mii de lei. Călăraşii, dorobanții 
se şi împart îndată pe la toate casele acelora care nu pot să plătească toți banii. 

Îndată ce aceştia ajung la casa ţăranului le scot uşile de la casă, de la tindă şi le duc la primărie. Copiii, femeia, 
tremură toată noaptea de frig. 

Călăraşii, dorobanţii le iau mămăliga din ceaun , le taie găinile şi le duc la cârciumă . Copiii, femeile încep a 
plânge ; ei le îmbrâncesc , le bat. Întorcându - se de la cârciumă , i-alungă din paturile lor şi se culcă ei. 

Cum se face ziuă [îi ia dinapoi ca pe vite şi-i duce iar la percepţie şi, dacă peste noapte n-au găsit să plătească 
banii, ei [îi bagă cu picioarele goale prin pâraie , prin spini, încalică pe gâtul lor, [îi ung pe obraz cu baligă, cu 
noroi, în fine iscodesc tot feliul de batjocuri, tot feliul de schingiuri . 

Copiii, femeile umblă şi ele sărmanele împrejurul bărbaţilor, se smulg de păr, se bocesc , cad în genunchi; 
sărută picioarele dorobanţilor , călăraşilor , primarilor , perceptorilor , se roagă să-i mai păsuiască până vor putea 
vinde ceva. Ei le înjură şi le trimit să caute banii, iar călăraşilor le ordonă să nu-i slăbească cu execuţia până nu vor 
plăti toți banii, că aşa au ordin de la prefectură. De unde vrei acum să plătească aceşti nenorociți cîte 200 şi 300 lei de 
fiecare, când ei, de ş-ar vinde şi copiii, tot n-ar plăti banii câți li se cer ? 

În timpul acesta puţina recoltă câtă a rămas ţăranului stă pe câmp nestrânsă , putrezeşte de ploi sau o mănâncă 


vitele fruntaşilor. El sărmanul se zbuciumă , aleargă în toate părțile, urmărit de execuţie , ca să poată 


găsi bani şi în cele din urmă se duce acasă, disperat , şi, în bocetul femeii ş-a copiilor, îşi ia vaca, boii, aşternutul, tot ce găseşte, şi 


le duce de le vinde cu cât se îndură să-i dea cineva. Cârciumile , primăria, satul gem atunci pline de precupeţi, de măcelari cari 


au alergat de prin oraşe, de prin toate unghiurile, anume ca să cumpere averea, munca ţăranului pe nimica. 

Ți se sfâşie inima când vezi cum aceşti nenorociţi, cari necontenit [î]i numim națiunea română, fraţii noştri, sunt trataţi 
mai rău decât dobitoacele , şi toate acestea se fac încă în numele statului român. Te indignezi când vezi că, cu toate că articolul 
9 din legea de urmărire [îi scuteşte doi boi, o vacă, paturile, aşternutul, îmbrăcămintea, nutrețul pentru două luni, semințele „cu 
toate acestea pentru țăran nu există lege, el este silit prin feliuri de schingiuri a-şi vinde pe nimica cea de pe urmă vițică , cea de pe 
urmă baniţă de porumb. 

Cum vrei acum să nu sărăcească țăranul, să nu se descurajeze de a mai lucra când aceste invazii, aceste cruzimi se petrec 


pe capul lui regulat, în fiecare an? 


Faţă cu această realitate strigătoare la cer, nemaipomenită în nici una din țările europene, ce zice „Românul" ? 

La 1848 națiunea răspunse cu iubire şi avânt la apelul revoluţiei. 

La 1857 ideile şi dorinţele națiunii izbutiră. 

La 1859 puternica suflare a națiunii. 

La 1866 națiunea etc. 

La 1877 națiunea etc. 

Care naţiune ? Pherekydis, Giani, Culoglu, Carada, C.A. Rosetti, Harama , Cariagdi, Caligari ? 

Această din urmă națiune, de provenienţă foarte necunoscută, a urcat în adevăr bugetul cheltuielelor de la 20 
la 120 milioane, l-au încincit sub domnia lui Carol Îngăduitorul; cum îl realizează de pe spatele naţiunii adevărate se 
descrie mai sus. 

Ei bine, când față cu această stare de lucruri țara întreagă strigă, când sarcina materială a sutelor de mii de 
Caradale improductive şi corupte apasă producțiunea şi bunul trai al ţăranului, când oamenii caută cauzele organice 
ale acestor rele, ce găseşte „Românul" să răspunză ? 

Ia pasaje dintr-un articol al corespondentului nostru din Galaţi, falsifică înţelesul lor şi spune că noi numim 
poporul care munceşte şi plăteşte noroi şi vulg ordinar. 

Nu poporul care munceşte şi plăteşte îl numim astfel. Pe demagogi, pe cei ce-l amăgesc şi-l exploatează, pe 
lepădăturile orăşeneşti cari au împânzit satele ca tot atâtea lipitori, cari bagă ura şi invidia între țărani, cari - i întărâtă 
între ei şi în contra proprietarului mare, acesta este vulgul ordinar, aceasta plebea superpusă poporului. 

La ce gândesc roşii acum? 

Ştiind că au răspândit în cele patru mii de comune ale țării cel puţin patruzeci cincizeci de mii de politiciani şi 
de demagogi, ştiind că aceştia ar domina sufragiul universal daca s-ar admite acesta, roşii voiesc sufragiul universal. 
Până şi slabul control pe care-l mai au clasele culte şi în adevăr naţionale în afacerile publice, până şi acela trebuie 
înlăturat . Domnia demagogiei fanariote trebuie eternizată , ideea statului creştin, ideea apărării celui slab trebuie 
înlăturată cu totul, furia câştigului , a exploatării, a amăgirii trebuie să se întindă asupra țării întregi. 

Şi, pentru că constatăm toate lucrurile acestea incontestabile, furia grecoteilor ajunge la paroxism , la delir. 
Citească cineva insinuaţiunea din numărul de joi al „Românului", că sincerii reacționari ameninţă pe rege cu 
asasinatul. 

Asta-i culmea minciunii, culmea istericalelor greceşti care i-a apucat aceşti apelpisiţi după frecătura ce le-o 
tragem de câteva săptămâni . 

Regele ? 

Dar oare d. Bălăceanu, ministru plenipotenţiar al României la Viena, de „reacționari" ori de d. Brătianu a fost 
însărcinat la 1875 să previe pe M. Sa ca să scutească fara de o crimă ? Republicanii de la Ploieşti, eroii militari ai 


nopții de la 11 fevruarie cutează a ridica o asemenea acuzare contra ... reacționarilor ? 


[22 august 1881] 


[,„« CORESPONDENŢA POLITICĂ» DIN VIENA. ..."] 


„Corespondenţa politică" din Viena a primit analiza unei note pe care d. Mancini , ministru de esterne al 
Italiei, a adresat-o în cestiunea Dunării ambasadorului italian din Londra, generalul Manabrea , şi al cărei cuprins a 


fost comunicat contelui Granville . Documentul italian poartă data de 14 iunie şi dezvoltă următorul şir de idei: 


Se constată înainte de toate că guvernul italian nu şi-a apropriat nicicând şi n-a sprijinit propunerea pornită 


de la România ca să nu se proceadă la o hotărâre asupra instituirii unei comisiuni mixte până ce nu se va fi ajuns 


mai întâi la, înțelegere asupra prelungirii Comisiei dunărene. Guvernul italian a văzut că această propunere a 
răsărit evident din dorința de a câştiga timp în cestiunea dificilă a comisiei mixte. Orice îndoială asupra atitudinii 
guvernului italian a dispărut, căci, în urma unei întrebări a celui britanic , el a răspuns espres că stabilirea unui 
drept de apel de la Comisia mixtă la cea europeană i se pare suficientă pentru a păstra legăturile ce sunt de dorit ca 
să existe între cele două comisii şi că nu există prin urmare nici un cuvânt pentru a intra în discuţia prelungirii 
Comisiei dunărene europene înainte de 21 aprilie 1882, adecă c-un an înaintea espirării mandatului ei, precum o 
prescrie articolul LIV al Tractatului de la Berlin. 

Ar fi un act de „nejustificată neîncredere" de a face să atârne consentimentul pentru instituirea Comisiei 
mixte de acea prelungire , de vreme ce stipulaţiunea primită de toți că: „Comisia mixtă nu poate exista nicicând şi în 
nici o împrejurare mai mult decât Comisia Europeană a Dunării" e o garanție îndeajuns pentru activitatea legitimă 
a celei dendâi . 

În privirea atitudinii Italiei faţă cu cestiunea întocmirii pozitive a Comisiei mixte se relevă participarea 
comisarului italian la elaborarea anteproiectului şi împrejurarea că în instrucțiunea de iest-an dată reprezentantului 
Italiei s-au recunoscut şi aprobat unele puncte ca fiind afară de orice discuţie, precum instituirea unei Comisii mixte, 
participarea Austro - ungarei la ea, deşi nu e stat riveran , prezidiul acestei puteri. 

Dar cestiunea votului preponderant al Austro-Ungariei în caz de paritate s-au accentuat mai cu seamă. 

În principiu părerea Italiei nu putea fi nefavorabilă nici în privirea aceasta; dar preponderanţa votului 
prezidenţial trebuia pusă în legătură cu cestiunea garanţiilor necesare a se stabili pentru ca să se evite orice 
atingere a liberei navigaţiuni din partea Comisiei mixte. 

În privința oportunității unor asemenea garanţii nu există nici o divergență de opinii, dar există în privirea 
formulării lor practice. 

S-au făcut mai cu seamă două propuneri: una din inițiativa Germaniei, cealaltă din a Britaniei. 

Germania a propus a se face deosebire între cestiunile de principiu şi cele administrative şi a se restrânge 
votul prezidențial la cele din urmă, pe când la cele dendâi să fie deschis dreptul de apel către Comisia Europeană cu 
putere suspensivă în caz de a se lua o hotărâre cu simplă majoritate de voturi. 

Cestiuni administrative ar fi, după propunerea germană, toate cele cari privesc serviciul intern al Comisiei, 
relaţiile ei cu funcţionarii şi executarea reglementelor, pe când interpretaţiunea acestor reglemente şi hotărârea de 
cheltuieli nouă sunt a se privi ca cestiuni de principiu. 

Propunerea engleză dorea la început un drept de apel necondiţionat, cuvenit tuturor puterilor; însă guvernul 
italian nu tăinui ambasadorului englez din Roma că cererea aceasta pare a trece dincolo de mărginile unei îngrijiri 
legitime pentru libertatea navigaţiunii. 

Mai târziu , guvernul englez îşi modifică propunerea lui, eliminând din ea cestiunile administrative. 

Deosebirea între cele două propuneri, care nu e deloc radicală, se poate rezuma în trei puncte: 

1) Anglia recunoaşte dreptul de apel tuturor puterilor; Germania însă numai membrilor Comisiei mixte. 

2) Germania nu acordă drept de apel decât pentru hotărâri luate cu simplă majoritate: Anglia [î]l recunoaşte 
şi pentru hotărâri luate în unanimitate. 

3) Germania doreşte o definire a priori a cestiunilor de principiu şi a celor administrative, pe când Anglia 
lasă caz cu caz la apreciația Comisiei Europene a Dunării să judece în oaricari margini daca cutare cestiune e de 
principiu sau administrativă numai. 

Fiindcă din toate părţile există dorința unei înțelegeri echitabile şi fiindcă, după opinia guvernului italian, 
puntele de vedere divergente nu esclud deloc posibilitatea unei înţelegeri respective, Italia speră că se va ajunge la o 
soluţiune. Pentru aflarea acestei soluţiuni ea oferă activitatea ei nepărtinitoare, care nu răsare din altă dorință decât 
din aceea de-a înzestra interesele comerciale pe Dunărea de Jos cu garanţii potrivite. 

„Pesther Lloyd" constată din aceasta că Italia ia o atitudine mijlocitoare între cabinetele cu opinii divergente, 
nu vede însă rezultatul practic al activităţii cabinetului italian, căci, deşi nota e datată de la 14 iunie, nu are 
aparența că situaţia în cestiunea Dunării s-ar fi schimbat. 

În luna trecută încă lucrurile nu erau deloc mai favorabile. 

Rezistența României se manifesta neînfrântă şi găsea sprijin din partea Rusiei, Angliei şi Franţei. 

Căderea Comisiei mixte părea pe atunci aproape inevitabilă şi era vorba să urmeze disoluţiunea Comisiei 
Europene a Dunării. 

E adevărat că disoluţiunea nu era o consecuenţă necondiționată şi necesară a eşecului , dar Austriei [i] se 
prezinta consideraţiunea daca existența Comisiei Europene a Dunării mai are vreo valoare pentru ea, din momentul 
ce nu-i recunoaşte interesele ei legitime pentru cursul de jos al fluviului. 


Fiindcă însă după art. 54 al Tractatului de la Berlin puterile vor avea în curând să stabilească o înţelegere 


asupra prelungirii mandatului Comisiei Europene, iar asemenea înțelegere s-ar putea sfărâma de opoziţia unei 
singure puteri Chiar, nu este cu neputinţă ca în caz de-a nu se admite instituirea Comisiei mixte să i se puie piedici 


continuării Comisiei Europene a Dunării. 


Pe aceste cuvinte se esplică — zice foaia din Pesta — ceea ce reiese şi din nota cabinetului italian: propunerea României 
ca, înainte de toate şi înainte de a se continua discuția asupra instituirii Comisiei mixte, să se stabilească o înţelegere asupra 
prelungirii mandatului Comisiei Europene a Dunării. 

Românii voiau să-şi asigure pentru orice caz existența Comisiei dunărene şi apoi să aducă fără nici o altă consideraţie 


căderea Comisiei mixte. 


Deodată cu analiza notei de mai sus ziarele comunică propunerile pe cari Franţa le-ar fi făcând în cestiunea 
aceasta. 


Ele ar fi în esență următoarele: 


În toate cestiunile de principiu va decide Comisia mixtă, dar înainte de-a lua o hotărâre trebuie să se decidă prealabil 
daca cestiunea pusă în discuție este sau nu de principiu. 

Pentru conformarea cu această dispoziție Comisia Europeană deleagă pe unul din membrii ei, care ia parte la toate 
dezbaterile celei mixte. Funcționarea fiecăruia dintre membrii Comisiei Europene în calitate de delegat nu poate ținea mult timp, ci 
membrii statelor reprezentate în Comisia Europeană designaţi de ea cată să se perândeze în ordine alfabetică . 

Daca delegatului eventual cestiunea pusă în discuţie i se pare o cestiune de principiu el o supune Comisiei Europene. În caz 
de neînțelegere în Comisia mixtă, delegatul celei europene are misiunea de-a face ca să se formeze o majoritate de voturi şi numai 
daca nu se poate ajunge la unire cazul în litigiu se va supune Comisiei Europene. 

Aceste propuneri s-au pus deja în vederea Angliei şi a Austriei. 


Anglia a aderat la ele, Austria însă pregetă cu răspunsul. Foile din Viena dau guvernului consiliul de-a le respinge. 


[23 august 1881] 


[„ŞI-AU PIERDUT SĂRITA...."] 


Şi-au pierdut sărita confrații de la „Românul". 

Nu e vorba, adevăr mai crud decât cel pe care l-am spus în privire-le , că, la adecă vorbind, partidul pe care îl 
reprezintă e compus din străini veniți de ieri alaltăieri , cari au tot aşa de puţin drept de a determina soarta României 
precum [î]l au evreii bunăoară, un asemenea adevăr nu le-a mai spus nimeni; el i-a durut şi i-a ameţit. Loviturile 
repezi şi dupăolaltă cîte au căzut din parte-ne asupra acestor titve incapabile decât de mistificări şi neadevăruri le-au 
ameţit, încât , neputând răspunde, neavând ce să răspunză ad rem, obiectiv, au început să aiureze , să vorbească în 
dodii şi-n bobote , ca netoții ori ca surzii . 

În urma acestei amețeli vedem curioase lucruri. Într-unul din numerile Pseudo-,,Românului" vedem acuzarea 
că reacționarii amenință pe rege cu asasinatul daca nu-i va chema la putere. 

Cari reacționari? 

Când ? 

Unde? 

Dar mai ştiu ei ce vorbesc când îi apucă istericalele fanariotice ? 

Mai ieri ne numeau pseudoînvățați şi falsificatori ai teoriei Lamarck darwin . 

În adevăr, cine sunt învăţaţi s-au întrolucat la redacţia „Românului". Descoperirea unităţei ființelor organice, 
făcută în acelaşi timp de Gothe şi de Lamarck , şi legile diversificării acestei unități şi ale evoluţiunii , teorie atât de 
splendid dezvoltată de Darwin, ne este nouă mai puţin cunoscută decât celor patru clase primare şi coardei de 
violoncel care redijează „Românul". De când cu răscumpărarea căilor ferate s-au deşteptat cumplit redacția din 
Strada Doamnei şi Carada e în primejdia de a fi numit doctor al Universităţei din Cambridge. 

Dar, în sfârşit , ce suntem noi de vină dacă constatăm un fapt pe care nimeni nu îl poate contesta, că partidul 
roşu consistă în cea mai mare parte din străini (greco - bulgari ) vicleni şi maloneşti, incapabili de a se asimila rasei 
române, incapabili de a o pricepe chiar ? Ne pare rău că aşa este. Ne pare rău că pişicherlâcul şi lipsa de caracter sunt 
titluri de 


înaintare în România; ne pare rău că tocmai clasa actual dominantă e incapabilă de ştiinţă, de arte, de adevăr, cu un 
cuvânt de orice activitate la care se cere o inimă dreaptă şi o inteligență clară, ne pare rău că aceşti oameni, incapabili 
de o concepție puternică, duc statul din rău în mai rău, din espedient în espedient; dar nici suntem în stare a le lărgi 
craniile şi a le face mai încăpătoare, nici a le lărgi piepturile încovoiate şi a face bătaia inimei mai energică, mai 
liberă, mai generoasă. 

În vechiul nostru obicei al pământului existau mijloace de înlăturare. „Om vrednic de râs şi de ocară" nu se 
putea face după olachale nici popă, nici ostaş, nici dregător ; nici om însemnat de Dumnezeu cu darul şchiopătăciunii 
„a încrucişării , cu cocoaşă ori cu un alt ponos. 

Desigur că nu mai departe decât acum o sută de ani nu s-ar fi găsit vlădică român să popească vro mutră de 
patriot, nici Domn care să-i învrednicească cu vro dregătorie. Aşa era lumea pe atunci, cuminte. 

Azi, în vremea drepturilor imprescriptibile ale cetățeanului, nu putem opri ca ăl mai cocoşat să fie mai mare în 


gardă şi să ajungem de râsul chioarei . 


Pe zi ce merge însă istericalele bizantine se urcă crescendo . 

Astfel în cel din urmă număr Pseudo „Românul" ajunge a ne zice că nu ne-a crezut atât de răi şi atât de cruzi 
încât să fim în contra înființării de spitale în sate. 

N-aibă grijă „Românul". Nu suntem în contra, ci pentru înfiinţarea acestor spitale . 

Dar asta nu ne opreşte de a deplânge nenorocita necesitate de a se înființa asemenea spitale , cum nu sunt în 
nici o ţară din lume. Deplângem că noii fanarioți au fost în stare a reduce poporul nostru la atâta mizerie materială 
încât asemenea aşezăminte să fie necesare şi ne îndoim totodată că ele ar putea fi mai mult decât un paliativ la rele a 
căror rădăcină e socială şi politică. 

Cauza morbidității ţăranului român este esploatarea neomenoasă la care este supus în linia întâia din partea 
statului, în linia a doua de către mulțimea nenumărată de străini pe cari îi susţine cu munca lui. Cauza e demagogia, 
care se hrăneşte din spinarea lui, uzura roşie, administraţia roşie, sporirea bugetelor de cheltuieli ale statului, judeţene 
şi comunale, prestaţiunile făcute pe moşiile roşiilor, sărăcia ce urmează de acolo că i se fură timpul fără compensație, 
regimul alimentar rău; iar nu clima şi epidemiile . 

Sub aceeaşi climă poporul nostru era sănătos şi sporea până mai alaltăieri, sub Mihai Sturza, sub Barbu 
Ştirbei, sub Grigorie Ghica. 

Dar el e bolnav şi scade sub domnia a d-alde C.A. Rosettis, Flevas etc., scade de greutățile imense ce i le 
impune întreţinerea unei xenocraţii fără minte şi fără inimă. 

lată ceea ce am zis şi ceea ce repetăm. Ameţeala în care au căzut redactorii foii fanariote nu-i justifică deloc şi 
nu le dă dreptul de a ne atribui vorbe ce nu le-am spus. Nici am numit poporul ce munceşte şi plăteşte canalie . Pentru 
plebea superioară, pentru acele mii de demagogi cari trăiesc direct sau indirect din buget am păstrat acest epitheton 
ornans , pentru cumularzi, lefegii , agenți electorali plătiți, cârciocari şi coțcari cari s-au vârât până şi în comunele 
rurale; iată pentru cine păstrăm epitetul, nu pentru bietul nostru popor, pe care numai prefectul roşu d. Vidraşcu îl 
numeşte sălbatic într-o ţară civilizată. 

Ignoranța lui, sărmanul, e mai bună decât ignoranța pospăită a acelor redactori ai „Românului" cari, prin 
frustrarea statului, grămădesc milioane şi segerează în oameni mari. Pentru aceşti ignoranți nesăţioşi se bagă țăranii 
în spini şi pâraie îngheţate manu militari, pentru a plăti rămăşiţe mincinoase sau plătite o dată unor tâlhari ; pentru 
aceşti ignoranți se vinde patul, vaca, oaia , cenuşa din vatra ţăranului; pentru a plăti diurnele, recompensele naționale, 
pensiile reversibile, misiunile în străinătate a acestor ignoranți se iau de pe țăran şapte piei şi se vinde dator pe toată 
viaţa, de nu-i mai poate nimeni; ajuta, nici D-zeu din cer, necum un reversibil cu sticla de decoct de muşăţel. 

lată răul şi un rău la care desigur nu sunt de vină oropsiţii şi defăimaţii boieri. Pentru a ajunge cineva alături cu 
boierii trebuia să muncească, să se distingă. Pentru a fi mare om la roşi se cere să fi comis vreo trădare, să te fi 
compromis, să fii imposibil altfel. 

Atunci braţele marelui partid îţi sunt deschise; deschisă calea la avere şi influență 

Dar de unde să-şi facă această avere fără pierderea altuia? 


Prin producţiune proprie? 


Dar ce-a produs, ce-a învăţat a produce Carada, Costinescu, Eliad - cârciumărescu , Fleva, Stolojan, 
Pherekydis e tutti quanti? Nimic, absolut nimic. În ce bunuri de utilitate pot ei să prefacă materiile prime? Ce 


industrii , ce meserii au introdus în ţară? Nimic. 


Industria palavrelor şi prăvăliile de minciuni. 


Dar acestea într-o țară cinstită nu fac parale, numai la noi se plătesc cu 120 milioane pe an. 


[24 — 25 august 1881] 


[ASUPRA VIZITEI FĂCUTE..."] 


Asupra vizitei făcute de contele Andrassy la Sinaia „Pesther Lloyd" cuprinde un articol plin de ironie. 


Întrevederea de la Sinaia s-a sfârşit , zice foaia din Pesta. Penny-a-liners , pribegii scriitori cu şirul din suita 
marelui om de stat, şi-au făcut datoria, fixând pe hârtie în mod fidel toate amănuntele importante ale întâlnirii (şi 
cari din ele nu ar fi importante?). Acum evenimentul aparține istoriei universale şi generaţiile viitoare vor data din 
ziua în care contele Andrassy a primit prietenos asigurările de grație ale perechei regale române schimbarea 
însemnată operată în relaţiile României cu monarhia noastră. Dar şi contimporanii se vor putea edifica de multe 
zicători cari, pornind din Sinaia , cutreieră ţara. „E ridicol de-a crede că România voieşte să atace monarhia 
noastră” — această sentință nemuritoare a genialulului nostru om de stat(şi cari din sentenţele sale nu ar fi 
nemuritoare?) — cată să aibă un efect calmant ! Cine nu simte cum piere deodată spaima paralizantă pe care ne-o 
inspira ideea că dorobanţii n' aşteaptă decât un semn pentru a se arunca asupra monarhiei fără apărare şi 
neîngrijitoare spre a o anexa pur şi simplu în numele regelui Carol! Şi apoi, ce adevăr limpede e în asigurarea că 
România, formând o insulă în valurile slavismului , are interesul, comun cu noi, de a lupta în contra curentului slav? 
E atât de adevărat încât noi înşine am scris-o aceasta, opt zile înaintea revelaţiunii din Sinaia . Nouă, se înțelege, nu 
ne plutea pe dinaintea ochilor decât ca o presimțire vagă, căci vederea noastră era turburată de închipuirea că 
românii, cu toată solidaritatea naturală de interese, se manifestă cu îndărătnicie ca cei mai hotăriţi adversari ai 
Austro-Ungariei; dar privirea ageră a contelui Andrassy pătrunde, precum se ştie, în cea mai internă esență a 
problemelor şi înaintea minţii sale care coordonează toate contrazicerile se dizolvă în armonie, deci va fi aflat 
desigur şi cheia pentru enigma pe care guvernul român o dă Ministeriului nostru de Esterne de-un an şi mai bine. 

Toate acestea însă le-a vorbit şi le-a făcut marele nostru om de stat, deşi întrevederea sa cu regele României 
au avut un caracter privat numai, precum se întâmplă în genere între dinaşti amici. Închipuiască-şi cineva ce 
evenimente memorabile s-ar fi întâmplat la Sinaia daca fostul ministru de esterne ar fi venit c-o misiune politică! E 
de plâns pentru de-a pururea că contele Andrassy n-a fost purtătorul unei însărcinări politice date de Escelenţa Sa 
ministrul afacerilor străine, baronul Haymerle , şi că Maiestatea Sa Regele României şi d. Rosetti au trebuit să se 
mărginească la un schimb de idei de caracter privat! Sau crede în adevăr cineva că faimosul nostru om de stat n-a 
urmat numai propriei sale inspirațiuni geniale , ci a avut o misiune politică? Ce insinuațiune ! Pentru o lămurire cu 
guvernul român, pentru o misiune la Curtea regelui Carol, nu se incomodează un conte Andrassy ! Un asemenea 
lucru îl poate face un om mult, cu mult mai mic! În patria primitivă a regelui Carol s-ar fi ales bunăoară pentru o 
asemenea misiune un vânător pădurar ; la noi unde manierele sunt mai urbane, s-ar fi trimis un ambasador 
estraordinar sau un ministru plenipotențiar! Dar contele Andrassy! Fostul bărbat de stat conducător, omul trecutului 
istoric şi al viitorului plin de speranțe? Ce idee oribilă ! Nu ! Contele Andrassy n-a avut nici o misiune, n-a putut să 
aibă nici una şi, daca a combinat, precum nu putea evita, plăcerea întrevederii cu discuţia politică, desigur că a 
făcut-o din propriu impuls, întâi pentru ca să-i dea o mână de ajutor baronului Haymerle , atât de ocupat se vede cu 
regularea inventarului ce l-a primit în seamă; apoi, ceea ce e şi mai mult, pentru a face şi ca om privat un serviciu 
patriei sale, predispuind spre mai multă bunăvoință pentru Ungaria şi Austro-Ungaria Curtea română şi pe miniştrii 
români. Ca i-a succes aceasta nobilului conte, că şi-a câştigat un nou titlu la recunoştinţa şi admirarea națiunii şi a 
întregei monarhii, nici nu mai trebuie s-o dovedim. Şi fiindcă aşa este, vom încerca, în marginea modestelor noastre 
puteri, să combatem o mică neînțelegere care stă neesprimată pe buzele multora şi care, din cauza generalei 
susceptibilități pentru asemenea erori, poate cauza oarecare turburare. Rolul strălucit şi orbitor pe care-l joacă 
genialul nostru om de stat când , cu totul desprins, cu totul neatârnat şi cu totul neinfluințat de sferele şi ideile 
oficiale, păşeşte ca om privat pe terenul politicei esterioare ar putea să le pară multora nenatural, ca şi când un 
soare suplementar ar întrece cu lumina lui pe adevăratul soare. Activitatea ministrului de esterne e foarte puțin 
zgomotoasă şi nu se manifestă în mari efecte; baronul Haymerle merse liniştit căile sale; succesele şi insuccesele 


sale nu au gură mare. Când apare în scenă figura istorică a genialului conte, înconjurată de 


lustrul ei specific, cu gesturile vii şi cu atributele ei îndeparte strălucitoare , pentru ca, după proprie inspiraţie, fără 
considerație pentru actori şi suflori , să intre de bunăvoie în cursul acțiunii dramatice nu trebuie, să i se impună 
publicului naiv întrebarea: Cine joacă şi cine dirige, care piesă e cea adevărată şi care text cel autentic? Sau, pentru 
a continua în figuri în sufletele naive, a căror pricepere nu ajunge nicicând până la înălțimea geniului, nu se naşte 
ideea unui soi de purtare gambettistă , ideea unui ministru neresponsabil , ce are parte de toate bucuriile 
zgomotoase, alături cu ministrul responsabil, care suportă tăcutele suferinți? Şi nu se naşte îndoiala dacă poate fi 
favorabil pentru activitatea ministrului de externe când , alături cu autoritatea sa, se mai arată o a doua autoritate, 
incomensurabilă şi inaprehensibilă ? 

Consideraţiile acestea pot să se nască pe ici pe colo; dar cât de deşerte ar fi ! Înainte de toate trebuie să ne 
aducem aminte că, pentru întâia dată, contele Andrassy face să se vorbească în modul acesta de el. De când a 
părăsit Ministeriul de Externe s-a ţinut cu totul departe de politica esterioară şi nu vina sa este dacă perechea regală 
a României a voit în ruptul capului să le fie oaspe şi că prin aceasta se nasc fel de fel de zgomote politice. 

Dar în asemenea caz trebuie s-avem în vedere totdauna intenţia unei acțiuni, şi cui i-e permis de-a se îndoi 
despre fertilitatea intenţiunilor contelui Andrassy ? Un lucru e esclus din capul locului, acela că faimosul nostru om 
de stat ar fi fost împins la o asemenea ostentaţiune , peste voia lui desigur, de motivul vanităţii şi că vanitatea şi-a 
dezvoltat în juru-i coada de păun, de-a pierdut perspectiva. Nimic din toate astea ! Mulțumită Domnului, contele 
Andrassy nu mai are nevoie de-a fi deşert şi, daca — ceea ce e neimaginabil — el ar fi totuşi accesibil unei 
asemenea înclinări, şi-ar fi adus desigur aminte de cuvântul amicului său Bismarck că „vanitatea e o ipotecă, care 
îngreuie foarte mult mintea”. Tot atât de esclusă e ideea că ar voi să se impuie vederii „sferelor determinante”. 
Oricine şi oriunde e cineva „determinant" acolo e determinant şi contele Andrassy, căci nepieritoare sunt în 
amintirea tuturor faptelor sale, cari zilnic [î]i proclamă gloria din nou. 

Fără scrupul şi plin de bucurie cată, după toate acestea, să ne dedăm cu convingerea că contele Andrassy a 
reprezentat la Sinaia interesele Ungariei şi ale monarhiei în mod de sine stătător şi neatârnat , dar cu efect şi 
hotărâtor , şi că ostilitatea română va înceta de acum înainte. 

Şi aceasta se acordă cu cea mai sinceră dorință a noastră. După întrevederea de la Sinaia nu putem decât 
repeta ceea ce-am zis înaintea ci: Prin comunitatea naturală a intereselor lor, românii sunt avizaţi la o alipire 
morală de Austria şi, urmărind o politică de ostilitate față cu monarhia noastră, ei îşi taie ramura de sub picioare. 
Iar daca se convertesc , fie prin intervențiunea contelui Andrassy, fie de bunăvoie, desigur că e timp ca o asemenea 
convertire să aibă loc. Escesele guvernului român au provocat o indispunere prea adâncă pentru ca o corectură 
repede să nu fie necesară. Cu atât mai penibilă a fost pentru noi atitudinea României când acest stat are de împlinit 
datorii de recunoştinţă către Austro-Ungaria cu mult mai mari decât oricare altul. Nu vom enumera din nou cite 
servicii le-a făcut românilor diplomația noastră, nici vom espune din nou cum ne-a răsplătit România aceste servicii. 
Bucuros le uităm pe amândouă daca avem siguranța că s-a 'ncheiat era rătăcirilor de bunăvoie ale României. Dar 
această turnură cată să se manifeste în fapte, nu în vorbe goale. Timpul nu e depărtat în care lucruri concrete vor da 
ocazie României de a-şi arăta arama — atunci vom afla daca ea se afla în adevăr pe-o cale rătăcită sau daca 


acțiunile ei răsăreau dintr-o sistematică rea intenţie. 


[26 august 1881] 


[„DUMINICĂ SEARA LA TEATRUL ORFEU..."] 


Duminică seara la teatrul Orfeu s-a dat prima reprezentație a d-lui I.C. Lugoşianu , un artist român 
transilvănean , cu concursul mai multor artişti şi al elevilor Conservatorului. Tânărul actor şi-a pus multă silință spre 
a mulțămi pe public şi a şi izbutit, dovadă desele aplauze ce a primit. în piesa Moțul din Ardeal a fost cât se poate de 
bine. 


În cântecul : 


Vântul ţipă, ploaia plânge , 
Inimioara 'n min' se frânge 


Că-n robia ungurească 


Piere-o viță românească! 


torente de aplauze au salutat pe d. Lugoşianu . Pe joi, precum am anunţat de ieri, sperăm a-l mai auzi şi nu ne îndoim 


că publicul va căuta să încurageze pe tânărul actor care nutreşte sentimente frumoase pentru românism. 


[26 august 1881] 
[„„«psEUDO - ROMÂNUL », CA SĂ ESPLICE ..."] 


„Pseudo - românul ", ca să esplice acuzarea că „reacţionarii ar fi amenințând pe rege cu asasinatul" reproduce 
din „Timpul" un pasaj al unui articol ce ni s-au trimis din Galaţi. 


lată acel pasaj: 


La 1735, când Voltaire susţinea cumcă iubirea de binele public în Franţa nu este decât o himeră şi că francejii nu sunt 
cetățeni, ci o simplă plebe ordinară, Franța era cu mult superioară stărei actuale din România şi, cu toate acestea, bunul dar 
imbecilul rege Ludovic XVI trebui să plătească cu capul, în ziua de 21 ianuariu 1793, nesocotita sa toleranță. 

Regele Carol I al României n-ar trebui să piardă din vedere că legile naturii nu se pot altera, că prin urmare aceleaşi cauze 


aduc totdauna aceleaşi efecte. 


Acest pasaj arată în adevăr cum un rege, bun de altmintrelea, dar fără prevedere a fost jertfa demagogilor pe 
care i-a ridicat din noroi. 
Ca exemplu istoric ne învață că un rege cată să se păzească de-a face adiutanți şi miniştri din eroii militari de 


la 11 fevruarie, din conspiratori de meserie. „Pseudo - românul " însă face cu totul alte deduceri , căci iată ce zice: 


Ce însemnează, oare această de nu cea mai clară amenințare? 

„Timpul" spune că regele Ludovic XVI trebui să plătească cu capul toleranța sa. 

Regelui Carol I acelaşi ziar îi dă numirea de „Carol Îngăduitorul", adică cel tolerant. 

Ludovic XVI plăti cu capul toleranța sa. 

Carol I e tolerant. 

Şi fiindcă aceleaşi cauze produc aceleaşi efecte, cum zice „Timpul", concluziunea vine de sine şi forţat în mintea oricărui 
om cu judecată limpede şi dreaptă. Carol I va plăti cu capul toleranța sa. 


Trebuinţă de mai lungi esplicațiuni nu este. 


În adevăr nu e trebuință de explicațiuni mai lungi. 

Prezidentul republicei de la Ploieşti şi eroul din noaptea de la 11 februarie, actual adiutant; fiul făclierului grec 
de Botoşani, asemenea erou al acelei nopți, actual delegat militar la manevrele din Franţa; generalul de la Bacău, fost 
mai ieri ministru de război, sunt o dovadă că, daca regele nu are din partea acestor oameni soarta celui francez, nu 
este a i se atribui lui. O stea fericită îl protege . Îngăduința celui ce răsplăteşte cu medalia Bene-merenti pasquilurile 
îndreptate contra persoanei sale şi cu ranguri militare înalte pe prezidentul republicei ploieştene care i-a proclamat 
detronarea, îngăduința aceasta e desigur egală, daca nu superioară celei a lui Ludovic XVI. 

Da, regele e tolerant cu conspiratorii şi rebelii , tolerant cu Chiriţopolii şi Mihăleştii, tolerant cu xenocraţia 
fără de minte şi inimă. 

Pericolul, amenințarea perpetuă e din partea acestor oameni pe cari îi tolerează, pe cari îi ridică din nimic. A 
constata acest pericol, a constata că regele se încunjură cu oameni a căror existență deja este o amenințare pentru stat 
şi dinastie, a constata că redactorul „Republicei Rumâne " şi afiliatul revoluţiunilor de pe tot continentul e azi întâiul 
consiliar al M. Sale, va să zică a arăta de unde vine ameninţarea, nu a amenința. 

Mai mult. La 1875 roşii i-au trimis Domnului un anume delegat cu însărcinarea de-a-i spune să „scutească țara 
de o crimă”. 

O ameninţare clară, făcută M. Sale pentru a veni la putere. 


Oare ... reacţionarii au făcut-o? 


Am constatat, în studiile repetate asupra păturei de străini ce s-au superpus poporului român, că ea e 
incapabilă de-a discuta chiar. 


Care inteligență onestă, ce cunoaşte istoria Franţei şi a regelui Ludovic XVI , ar fi putut deduce din citarea 


acestui caz .. . că reacționarii ar ameninţa pe rege? 

Reacționarii au fost aciia cu care Ludovic XVI s-a încunjurat? Reacţionarii l-au amenințat? Reacţionarii au 
fost cauza sorții lui tragice? Dar la ce discuţie? Când un adevăr [îi izbeşte, ei încep a răspândi în juru-le prin 
neadevăruri şi sofisme, acel foetor caprinus , acel miros specific al unor inteligenţe potricălite de vicii şi bătrâneţe de 


rasă, cu care nu se mai discută. I-a apucat istericalele; nu mai sunt stăpâni nici pe mintea, nici pe organele 


lor. Nimiciţi moraliceşte prin adevărul că sunt străini; neputând inspira nici-o autoritate prin faptul că o capră, chiar 
decorată cu cordoane, e pur şi simplu ridicolă, au ajuns de râsul şi de batjocura neamului românesc care, după cum 
zice şi Miron Costin, e un neam râzător de feliul lui. Nu le mai rămâne decât arma cea mai de jos a spiritului: 
minciuna şi mistificaţia . 

Neputincioase arme contra adevărului pururea deşi târziu învingător, dar singurele ce le-au rămas. 

De aci vorbe ca „monomanie , absurditate, poznaş , ziar de insulte, amenințări de asasinat, falsificarea lui 
Lamarck sau Darwin" toate neputincioase în contra unui adevăr limpede ca lumina zilei, dovedit prin cărţi gospod , 
răsdovedit prin realitate. 

Când vom avea un cap a d-alde C.A. Rosetti împăiat , şi l-am putea avea odată, căci, dacă perversitatea e 
nemuritoare, perverşii sunt muritori [î]l vom putea trimite lui Wirchow sau lui Quatrefages să-l compare cu un simplu 
craniu de mocan de la Vrancea ori de la Breaza. Dacă învățații străini nu vor crede că-i mistificăm , că le-am trimis o 
căpățână de capră s-o compare cu un cap de om, să nu ne spuneți pe nume. 

Când le-am spune însă că scorbura mică şi găunoasă e a unui om de stat din România, iar craniul al doilea, 
larg şi încăpător , a unui cioban de oi şi-ar face cruce oamenii, ar înțelege de ce neamul românesc, numeros şi 
inteligent, muncitor şi îndrăzneț, nu poate ajunge în lume la poziţia ce i se cuvine. 

Cum să şi ajungă când oceanul cel turbure de 'mprejurul insulei romanice au aruncat deasupra lui o spumă de 
stârpituri ? 

Ce-i pasă acestei spume cosmopolite de fiinţa istorică a României? Vorba lui Hamlet: „Ce e Hecuba pentru 
ei?" 

Ce-i pasă, ce-i poate păsa unui C.A. Rosettis, unui Giani, unui Pherekydis, coborâtori din străini, în cari idei şi 
sentimente nici pot prinde rădăcină, de vreme ce cad pe pământ sterp, de Țara Românească, de poporul nostru, de 
obiceiele ori de trecutul nostru? 

Ca obiect de esploatat, ca vacă de muls, ca izvor de lefuri şi pensii? Calea-vale. Vive la Roumanie! 

Dar când e vorba de acea iubire adâncă şi nestrămutată de neam, precum o aveau bătrânii , precum o avea 
Miron Costin, care-şi punea creștetul sub sabie pentru a înlătura un bir nou, când e vorba de a apăra adevăratul popor 
românesc de esploatarea la care e supus, atunci adio Românie! Atunci [îli vezi alături cu jidanii cari scuipă 
moşnegilor de la țară în gură şi le frig ochii deasupra tăciunilor ; atunci sunt frați cu străinii şi împart „mielul 
Paştelor" cu ei. 

Ei, acest adevăr vă doare, confraților, de ați ajuns a răstălmăci pasaje din articolele noastre şi a vă face din nou 


meseria „înstrăinând pe oamenii țării prin pâre şi năpăşti de cătră Domnia sa" precum zicea Radu - vodă . 


[27 august 1881] 


MOMENTE DE DISTRACŢIE 
LITERATURA ROŞIE 


Dăm ca specimen următoarea poezie publicată de gazeta polițienească din Brăila „Vocea română", datorită 
desigur penei unuia din numeroșii (?) redactori ai săi şi desigur stâlp al partidului roşu din localitate. D. Prodanescu 


va deveni gelos de această producţie literară. 


INDEPENDENȚA 


I III 


Am o ţară, mult iubită, 

România, independentă, 

Ea era sub jug turcesc, 

O! pământ ce eu îl slăvesc 
II 

Dar, armata românească 

Cu virtutea strămoşească 

Au luptat ca nişte lei 


Ş-au scăpat țara de ei 


Să trăiască Căpitanul 

Carol, Rege şi oşteanul 
Căci cu a lui debacie , 

Și a noastră vitejie, 

IV 

Am scăpat din jug turcesc 
Pământul cel strămoşesc, 
Şi mai repet încă o dată, 


C-am o ţară neatirnată. 


A!!! A??? 


[27 august 1881] 


[ „ASUPRA SCOPULUI..."] 


Asupra scopului, până azi nelimpezit, a vizitei făcute de contele Andrassy la Curtea regelui mai citim în 
oficiosul „Pesther Lloyd" următoarele: 


Călătoria făcută de contele Andrassy la Sinaia au reaprins interesul pentru România, care cam adormise de 
la cestiunea Dunării încoace. Nu doar că România ar fi chemată de-a interveni în mod mai activ în împrejurări Din 
contra, supozițiunea unei semnificări politice mai mari a României în Orient nu este liniştea, ci conflictul oriental. 
Pe cât timp nu există un contrast acut între Rusia şi Austro-Ungaria, regatul încleştat între ele nu va ocupa în 
cosmosul lucrurilor orientale o poziție mai însemnată decât oricare alta din micile existenţe de stat din cari se 
compune triangulul Balcanilor. Din contra, orice diferență între cele două imperii măreşte în mod natural 
însemnătatea României. Căci e foarte îndoielnic daca ea va juca pur şi simplu rolul unei mingi între puterile ce se 
vor lovi, precum admit unii cu bonomie . A existat din contra totdeuna un partid în România şi va exista pururea 
unul care e de părere că tocmai atunci va fi sosit momentul pentru noul regat de a-şi da sprijinul unei puteri sau 
celeilalte când va fi vorba de-a pune un preț cât se poate de mare pe neutralitate faţă cu amândouă puterile rivale . 
Până la conflict, politica mânei libere; în timpul conflictului, încheiarea de convenţiuni, pentru prețul cel mai mare 
ce se poate căpăta, iată formula politică a acestui partid. Acesta este partidul oportuniştilor politici şi credem că 
această politică abia va fi având mai puţini aderenți între partizanii roşiilor decât între naturile mai predispuse 
pentru viața de stat ale albilor . 

Nu mai e îndoială că contele Andrassy va fi avut în vedere împrejurarea aceasta când a întreprins călătoria la 
Sinaia. Am fi nedrepţi cu politica practică daca am crede că interesele materiale precumpănesc pe cele ideale ; am fi 
nedrepți cu ea în România mai mult decât oriunde. Cu toate acestea înclinarea cu care e întâmpinată în România 
persoana contelui Andrassy are ceva deosebit şi interesant. Contele Andrassy a fost, între oamenii de stat austriaci şi 
maghiari, cel dendâi care-a arătat oarecare bunăvoință şi prevenienţă faţă cu națiunea română. N-a încurajat-o de-a 
dreptul la rezistenţă în contra puterii suzerane , dar nici n-a contribuit câtuşi de puţin de-a lăsa să se continue târâş 
grăpiş nişte raporturi cari scăzuseră din ce în ce la rangul unei goale formalități. În cestiunea drepturilor României 
de-a încheia tractate de comerț autonome, în cestiunea unui jus paciscendi autonom, contele Andrassy luă pentru 
prima oară o atitudine cu totul clară în cestiunea Orientului şi lăsă să se cunoască că el nu vedea ţintele dezvoltării 
într-o reconstruire a dominațiunii turceşti peste ţările doritoare de neatârnare , ci în realizarea independenţei lor. 
Asta nu era nimic pozitiv încă şi nu coprindea decât o lature a concepțiunilor andrassyane în politica orientală. Dar 
era nemărginit de departe de acel conservatism care o împingea pe Austro-Ungaria odinioară de-a face servicii de 
jandarmerie pentru, Turcia în acele locuri şi de-a jertfi milioane pentru o politică care-i aducea ura celui tare fără 
a-i asigura măcar gratitudinea celui slab. Tăria politicei orientale se putea contesta deja; asupra tăriei politicei 
şcoalei sale nu mai putea fi nici o îndoială. Contele Andrassy nu era elev al lui Metternich. Bătrinului cancelar chiar 
cele moarte-i păreau conservatoare, pentru că liniştea-i părea conservatoare. Contele Andrassy simţi, cu instinctul 
unei politice realiste , că a ţine în picioare ficţiunile de care era plină cestiunea orientală nu însemna decât a 
mănține încurcăturile ei şi a cultiva în mod artificial germenii unor nouă complicații. 

Daca cele ce contele Andrassy au făcut pentru România nu erau tocmai conforme cu litera Tractatului de la 
Paris erau cu atât mai mult în spiritul şi condiţiile de dezvoltare ale Orientului şi îndeosebi în condiţiile dezvoltării 


suzeranității Porții. El a fost cel dendâi care a arătat că o stare de lucruri hibridă precum se dezvoltase 


în România şi-n Serbia nu mai era compatibilă cu interesele şi cu problemele naţionale ale acestor ţări; ba 
incompatibilă chiar cu interesele bine înţelese şi înainte de toate cu demnitatea Porții chiar. În aceste margini 
contele Andrassy poate fi privit în adevăr ca persoana conducătoare în acea luptă de idei care şi-a găsit încheiarea 
formală în Congresul de la Berlin, prin declararea independenței statelor vasale de lingă Dunăre. Ne-ar părea bine 
dacă nu s-ar fi pierdut în România orice amintire a acestui fapt. Căci daca, pe de o parte, contele Andrassy a fost 
omul de încredere al regelui Carol, pe de altă parte [î]l şi credem capabil de-a corespunde unei asemenea încrederi 


cu o deplină şi necondiționată sinceritate şi nu ne îndoim că va fi supus unei discuții anume relațiile României cu 


Austro-Ungaria şi va fi arătat cu toată sinceritatea erorile ce le-a comis politica română tocmai în direcţiunea 
aceasta. 

Înţelesem pe deplin de ce politica perfectei neutralități a României față cu Austro-Ungaria şi cu Rusia 
numără, cei mai mulți aderenți în regat şi că e lăudată pururea în Camere ca adevăratul panaceu al viitorului 
României. E politica cea mai comodă, cea care cere o mai mică sumă de idei politice de sine stătătoare, cea mai 
plauzibilă, cea mai lesne de înţeles de toți. 

Afară de asta ea mai lasă loc şi pentru rezervaţiunea mentală că, în momentul pericolului, tot te mai poți 
arunca în braţele celui mai puternic sau celui care oferă mai mult. Dar acest calcul se-ntemeiază numai pe ipoteza 
unei încordări între Austro-Ungaria şi Rusia, care poate exista, dar nu trebuie să existe în mod necesar. Dacă Rusia 
şi Austro-Ungaria ar fi dispuse de-a se înţelege asupra unei împărțeli a României neutrale, garanţia în contra 
împărțelii de fapt ar sta poate în Tractatul de la Berlin, în dreptul public european, pretutindenea, numai în 
neutralitatea României nu. Dacă e vorba de-a se afla o garanţie a integrităţii teritoriului României în politica 
proprie a regatului, atunci ea ar consista nu în neutralitate, ci cu atit mai mult în alipirea făţisă cătră o monarhie 
sau cătră cealaltă, cătră Rusia sau cătră Austro-Ungaria, căci numai o asemenea alipire scade pericolele unei 
înțelegeri pe deasupra corpului şi existenţei României, care nu oferă nimic niciunuia din vecinii ei, ci caută a ţinea 
în eşec pe unul prin celalt. 

Dacă s-ar fi recunoscut aceste în România, conform cu situaţia reală a lucrurilor, relaţiile cu Austro-Ungaria 
s-ar fi pus demult pe o bază mai solidă şi mai sănătoasă. Căci, din punctul de vedere al intereselor române, alegerea 
între Rusia şi Austro-Ungaria nu poate fi dubioasă. Austro-Ungaria nu ameninţă nici dezvoltarea naţională, nici cea 
politică, nici cea liberală a României. S-a făcut modă în presa română de-a vorbi despre siluirea elementului roman 
din Transilvania, despre terorismul naţiunii maghiare. Provocăm însă presa română de-a-face paralele cu 
Basarabia. Se va vedea atunci daca poate fi vorba de deznaționalizare în Transilvania, unde românii se-ntăresc pe zi 
ce merge, sau în provinția mărginaşă rusească, unde şcoalele lor se rusifică, unde preoți şi mireni sînt traşi cu toții 
pe acelasi calapod rusesc. Maghiarismul nu e propagandist, slavismul da. Şi daca în Ungaria am şi voi să facem 
propagandă, am începe-o oriunde mai nainte de-a o începe la români, în care nu putem ignora pe aliatul în contra 
inamicului comun, panslavist. 

Se pare chiar că în Ungaria s-a avut prea mult în vedere aceste considerațiuni politice. Cu greu s-ar fi 
îngăduit îndealtmintrelea actele numeroase de prezumpțiune politică şi de suprapreţuire naţională, precum le au 
manifestat România în raporturile ei cu Austro-Ungaria. Multe i s-au trecut cu vederea României, bineştindu-se că, 
într-o situaţie în adevăr serioasă şi primejduită, înrudirea şi conexitatea intereselor ei cu acele ale Austro-Ungariei 
vor aduce-o totuşi în sfirşit în partea acestei din urmă. Dar să nu prea păcătuiască în Bucureşti în direcția aceasta. 
Daca vor insista asupra neutralității, atunci putem insista şi noi în Austro-Ungaria asupra înțelegerii escelente cu 
Rusia, care ne lasă loc liber pentru orice represalii şi, daca e necesar, chiar pentru mijloace mai energetice în contra 
României. Se poate că România, într-o mare cestiune internaţională ca a Dunării, să fi putut dispune de alianţe pe 
cari monarhia să nu le fi putut paraliza, dar în amănuntele relaţiunilor de toate zilele nu poate aştepta asemenea 
ajutor şi, daca e vorba de şicane şi vexațiuni, Austro-Ungaria le poate exercita mult mai bine şi mai cu greutate decit 
micul vecin. Că am pierdut din respectul ce ni se cuvine, de la campania Dunării încoace, nu se poate tăgădui şi 
trebuie să se facă ceva pentru restabilirea acestui respect. 

Poate că reprezentaţiunile contelui Andrassy sînt suficiente. Daca nu — şi contele Andrassy nu mai e azi 
ministru de esterne, autoritatea sa, oricit de mare, nu e decit aceea a unui om privat — daca nu, atunci credem că e 
foarte cu cale de-a se repeta procedarea pe care baronul Haymerle au aplicat-o Serbiei. Tocmai pentru că Austro- 
Ungaria nu vrea nimic pentru sine în Orient şi nu urmăreşte nici politica cuceririi de fapt, nici acea a subjugării 
morale a cuiva, trebuie să caute cu atit mai mult ca numele ei să fie respectat, ca dezinteresarea ei să nu fie 


confundată cu lipsa de voinţă, lealitatea şi corectitudinea politicei ei c-o neglorioasă slăbiciune. 


[28 august 1881] 


[„MAI ZILELE TRECUTE ERA VORBA..."] 


Mai zilele trecute era vorba de-un memoriu pe care-l pregăteşte guvernul în cestiunea Dunării şi se zicea că 
acest act nu mai are nevoie decît de revizie şi corectură din partea d-lui I. Brătianu pentru a începe ocolul lumii. 
Inainte însă de a-şi începe călătoria guvernul pare a fi răspîndit în străinătate oarecari indicii asupra cuprinsului lui, 


„Gazetei generale" din Augsburg i se scrie, bunăoară, din Viena că guvernul nostru face 


a se acredita unele ştiri asupra atitudinii lui viitoare cari netezesc calea unei înțelegeri între Viena şi Bucureşti. 

Din sfere oficioase în aparenţă se asigură că România nu va mai combate instituirea unei comisii mixte, că e 
gata a primi să se compună în modul propus de Austria, pe care-l combătea pe cuvântul că Austria nu e stat riveran; 
ba că aprobă până şi pretențiunile cabinetului din Viena privitoare la prezidiu , numai daca i se va face regatului 
concesiunea ca, de-a lungul țărmului lui întreg, poliția fluvială să fie a lui şi ca numai el să, aibă a executa aci 
ordinaţiunile Comisiei mixte. 

Cabinetul din Bucureşti n-a făcut încă în mod oficial propunerile acestea; dar daca le va face, precum se poate 
deduce din informaţiunea oficioasă de mai sus, atunci s-a creat baza unei înțelegeri pe care Austro-Ungaria nu va 
ezita s-o folosească. 

Se speră în Viena că, îndată ce se va fi durat o punte peste prăpastia ce separă în cestiunea Dunării pe România 
de monarhia austriacă, va fi posibilă şi înțelegerea cu Anglia şi Rusia aşa încât , până în septemvrie, se va ajunge 
poate la soluțiunea în principiu măcar a cestiunii în litigiu. 

Cabinetul din Viena îndeosebi stă şi azi neclintit pe acelaşi punt de plecare pe care-a stat din capul locului. El 
nu insistă asupra anteproiectului pur şi simplu; e gata de-a intra în tranzacţiuni, lucru de care-a dat dovadă admițând 
propunerea mediatoare a Germaniei, dar e hotărît, azi ca totdauna, de-a accepta numai o soluțiune de acelea cari n-ar 
atinge interesele, fără contestare mari, ale Austriei pe Dunărea de Jos. 

Ceea ce cabinetul din Viena are neclintit în vedere se poate rezuma în două cuvinte: sau o soluțiune admisibilă 
sau nici o soluţiune. În cazul din urmă ar rămânea se 'mţelege status quo; la mănţinerea lui n-ar fi de vină Austro- 
Ungaria, ci şi puterile acelea cari, prin opoziţia lor în contra cererilor justificate ale Austro-Ungariei, au făcut cu 
neputinţă acordarea. Continuând status quo interesele Austro-Ungariei ar mai fi adăpostite decât daca i s-ar da 


cestiunii Dunării o soluţiune precum o voise puterile în opoziție. 


Tot în legătură cu cestiunea Dunării se pune publicarea notei d-lui Mancini, ministrul de esterne al Italiei, în 
coloanele „Corespondenţei politice" din Viena. Ea a avut, se vede, scopul de-a dovedi opiniei publice că Italia e gata 
a împlini una din condiţiile ce i le-a pus Austria pentru intrarea ei eventuală în alianța austro - germană . Nota e veche 
de două luni şi jumătate, n-are decât valoare istorică, dar dovedeşte limpede că Italia e în cestiunea Dunării în partea 
Austro-Ungariei. Mancini, luând în cestiunea Dunării partea Austriei, lucrează pentru apropiarea în perspectivă: şi 
face un mare serviciu cabinetului din Viena, pe care cestiunea nedezlegată o apasă ca un vis aievea. 

Nici vizita contelui Andrassy la Curtea română nu e străină de Dunăre, oricât de multe şi mari asigurări ar da 
contele că nu s-a dus la Sinaia decât ca simplu particular, urmând unei invitări grațioase a regelui. Toată punerea în 
scenă a vizitei din partea Curţii române se opune ipotezei că ar fi fost cu totul privată, depărtată de orice scop politic. 
Ba se poate ca vizita să fi avut un scop politic cu urmări mai depărtate decât numai înduplecarea României în 
cestiunea Dunării şi dispunerea ei în favoarea propunerilor austriace. 

E foarte semnificativ modul în care scrie „Ellenăr ", organ ministerial, al cărui redactor, Czernatony , stă în 
relații şi cu contele Andrassy şi cu d. de Tisza. 

El scrie cu entuziasm despre națiunea română, în care vede pe aliatul natural al poporului unguresc, în faţa 
Rusiei mai cu seamă, care nu vrea nici binele Ungariei, nici al României. Oamenii politici serioşi din România, zice 
foaia ungurească, preţuiesc şi doresc amiciția Austro-Ungariei şi văd în existența unui stat unguresc puternic o 


garanție de căpetenie pentru națiunea română. „„Pesther Lloyd" vorbeşte însă aspru de România, dar înțelesul 
predicelor lui de spăsenie este că, în conflictul făţiş între interesele ruseşti şi cele austriace din Orient, micile state din 
Orient nu pot ocupa o poziţie neutrală, ci trebuie să se hotărască sau în dreapta sau în stânga : cine nu e pentru noi, e 


contra noastră. 


' " 


„Ellenör " are cuvinte blânde , „Pesther Lloyd" vorbeşte serios, amenințător chiar — dar amândouă foile 
voiesc aceleaşi lucruri şi pentru aceasta pare a fi venit contele Andrassy la Sinaia. 

Rezumând ştirile aceste privitoare la cestiunea Dunării şi la scopul vizitei contelui Andrassy la Sinaia, nu 
putem decât regreta că penele oficioase din Bucureşti ne lasă în întuneric asupra situațiunii. Nu e în adevăr cu 


neputinţă ca drama de la Livadia să afle 


un epilog în vizita de la Sinaia, ca, fără zapis şi chezăşie , țara să fie aruncată din nou în alianțe păgubitoare atât 
pentru ea cât şi pentru neamul românesc în genere. 

Politica brevi manu, fără consultarea instinctelor de conservare ale tării, e de modă în sferele noastre 
determinante. Vom avea ocazia să mai vorbim de avantajele problematice şi de inconvenientele serioase şi reale a 


simpatiilor cu cari guvernanţii noştri vor a ne ferici din partea d-nilor maghiari. 


[29 august 1881] 


[„FOILE NOASTRE OFICIOASE ..."] 


Foile noastre oficioase au încercat a reduce importanța vizitei contelui Andrassy la aceea a unui simplu act de 
curtenie . E lesne a zice că misiuni importante şi delicate se feresc de ostentaţiune; dar fără însemnătate politică iar nu 
poate fi vizita în cestiune. M.S. împăratul l-a chemat pe conte la Mişcolţ , ca să refere asupra rezultatului vizitei. 


"n 


Esplicarea ei cea mai plauzibilă ni se pare a fi cea dată de „Pesther Lloyd" într-un articol, reprodus de noi mai 


alaltăieri şi în care, între altele, se zice: 


Înţelegem pe deplin de ce politica perfecţiei neutralități a României faţă cu Austro-Ungaria şi cu Rusia numără cei mai 
mulți aderenți în regat şi e, lăudată pururea în Camere ca adevăratul panaceu al viitorului României. E politica cea mai comodă 
care cere o mai mică sumă de idei politice de sine stătătoare, cea mai plauzibilă, cea mai lesne de înțeles de toți. 

Afară de asta ea mai lasă loc şi pentru rezervaţiunea mentală că, în momentul pericolului, tot te mai poți arunca în 
brațele celui mai puternic sau celui care oferă mai mult. Dar acest calcul se 'ntemeiază numai pe ipoteza unei încordări între 
Austro-Ungaria şi Rusia, care poate exista, dar nu trebuie să existe în mod necesar. Dacă Rusia şi Austro-Ungaria ar fi dispuse de- 
a se înțelege asupra unei împărțeli a României neutrale , garanția în contra împărțelii reale ar sta poate în Tractatul de la 
Berlin, în dreptul public european, pretutindenea, numai în neutralitatea României nu. Dacă e vorba de a se afla o garanţie a 
integrităţii teritoriului României în politica proprie a regatului atunci ea ar consista nu în neutralitate, ci mai cu seamă în alipirea 
fățişă de-o monarhie sau de cealaltă, de Rusia sau de Austro-Ungaria, căci numai alipirea scade pericolele unei înţelegeri pe 
deasupra corpului şi existenței României, când ea nu oferă nimic nici unuia din vecinii ei, ci caută a ţinea în eşec pe unul prin 
celălalt . 

Dacă s-ar fi recunoscut acestea în România, conform cu situaţia reală a lucrurilor, relațiile cu Austro-Ungaria s-ar fi pus 
demult pe-o bază mai solidă şi mai sănătoasă. Căci, din punctul de vedere al intereselor române, alegerea între Rusia şi Austro- 


Ungaria nu poate fi dubioasă. Austro-Ungaria nu ameninţă nici dezvoltarea naţională, nici cea politică, nici cea liberală a 
României. S-a făcut modă în presa română de-a vorbi despre siluirea elementului român din Transilvania, despre terorismul 
naţiunii maghiare. Provocăm însă presa română de-a face paralele cu Basarabia. Se va vedea atunci daca poate fi vorba de 
deznaționalizare în Transilvania, unde românii se 'ntăresc pe zi ce merge, sau în provinția mărginaşă rusească, unde şcoalele 
lor se rusifică , unde preoți şi mireni sunt traşi cu toții pe acelaşi calapod rusesc. Maghiarismul nu e propagandist , 


slavismul da. Şi daca în Ungaria am şi voi să facem propagandă, am începe-o oriunde mai 'nainte de-a o începe la români, în 


cari nu putem ignora pe aliatul în contra inamicului comun panslavist. 


Politica neutralității este în adevăr nu numai plauzibilă, ci tradițională pentru români. 

Solidaritatea de interese pe care se întemeiază atât de mult foaia din Pesta nu va ajunge a se fixa ca convingere 
nestrămutată în spiritul public pe cât timp conaționalii noştri de peste Carpaţi vor fi trataţi în mod escepțional şi după 
legi escepționale. 

Ziarul din Pesta ne provoacă să facem o paralelă între românii din Ungaria şi cei din Rusia. 

Această paralelă e lesne de făcut. 

Românii din Rusia stau numeric în raport cu populaţiunea monarhiei ruseşti ca o jumătate de milion la optzeci 


de milioane, ca 1: 160; românii din Ungaria stau însă ca 1:6, ba faţă cu maghiarii (trei milioane către patru şi jumătate 


milioane) ca 2: 3. 

Daca, aproape egali la număr cu maghiarii, ei rezistă cu mai mult succes curentului guvernamental de 
deznaționalizare nu e un semn că ungurii nu vor, ci că nu pot să-i maghiarizeze. 

Voința există. 

Această voință se sfărâmă de o alta tot atât de puternică, dar nu e mai puțin adevărat că ea există şi e un izvor 


nesecat de vexațiuni zilnice. 


Ba se introduce cu sila în şcoli ca obiect obligatoriu limba maghiară, vorbită abia de a treia parte a populaţiei 
regatului, grea, radical străină de limbele celorlalte naționalități, răpind tinerimii timpul pentru studii mai necesare şi 
mai spornice decât dresarea c-un idiom pentru a cărui învățare se cer zece ani; ba, mai în urmă, vin alții să impuie 
această limbă până şi ca limbă de propunere în şcoale. 

Ori chinezeşte , ori ungureşte este mai acelaş lucru. Pentru populaţiile ario - europee ale Ungariei limba 
ungurească e fără îndoială egal de străină, prin organismul ei, cu cea chineză. Aceasta n-o spunem din duşmănie 
contra maghiarilor, ci pentru că ne-am convins după o sumă de fenomene că studiul acestei limbi formează o piedică 
însemnată pentru dezvoltarea intelectuală a populaţiunilor de dincolo de munţi. Pe români [îi mărgineşte, [î]i 
coboară cu câteva grade mai jos pe scara ființelor organice. 

În faţa acestor împrejurări e greu a se admite că înclinări politice pentru Ungaria îndeosebi ar putea deveni 
vreodată populare la noi. 

Când contele Andrassy a vorbit de insula romanică împresurată de valurile oceanului slav n-a gândit , nici a 
putut gândi numai la statul politic al regelui Carol, unde deasupra insulei s-a cocoțat o mână de grecotei şi de 
bulgăroi maloneşti cari formează un ciudat epizod în istoria noastră. 

A gândit desigur la espresia etnologică, la poporul românesc astfel precum se află. aci şi pretutindenea acelaşi, 
şi care la un loc formează insula etnică de care e vorba. Greco - bulgarii , fie asiguraţi ungurii, ar fi cu ruşii ruşi, cu 
maghiarii maghiari, cu nemţii nemți; s-ar da după păr numai să le meargă bine. 

Când e vorba de-o luptă cu efect în contra panslavismului, interes comun maghiarilor şi românilor, maghiarii 
cată să se convingă că întreaga insulă etnologică formează un element de rezistență, că întreagă trebuie să aibă 
conştiinţa că existenţa ci națională [î]i este asigurată din partea Apusului, că nicăiri ea nu-şi consumă puterile în lupte 
zilnice pentru mănţinerea individualităţii ei. 

Daca însă prin zilnice vexațiuni simțul naţional de dincoace e jignit prin procederile maghiare de dincolo, daca 
românilor li se pune perspectiva de a alege între a fi maghiari sau slavi, nemți sau slavi, toată lupta devine indiferentă 
pentru poporul nostru. 

Nici nemţii, nici slavii, nici maghiarii nu exercită ca caracter național, ca limbă, ca stări de lucruri vro atracţie 
asupra noastră, şi simpatiile noastre naționale sunt foarte departe în apusul Europei între națiile romanice sau romano 
- germanice de acolo. 

Cauzele acestor simpatii depărtate nu sunt numai politice, ci de natură foarte diversă, sunt etnice, intelectuale. 

Natura analitică a limbei, deci şi a spiritului nostru, deosebită de cea germană, ungurească, slavă; o inteligență 
mai puțin abstractă dar mai limpede; un bun simţ, falsificat poate în parte, dar înnăscut rasei române, o elasticitate 
mai mare a puterii musculare şi a celei intelectuale; iată note cari disting în mod esenţial rasa română de cele ce-o 
încunjură. Daca mai ţinem seamă de unitatea aproape absolută a limbei vorbite de români precum şi de unitatea 
datinelor , amândouă preexistente formaţiunii statelor române chiar, am arătat aproape în totalitate cauzele ce se opun 
în mod constant deznaţionalizării românilor. 

E o încercare absurdă, daca nu mai mult, de a impune unui popor pe deplin format, incapabil de schimbare, ca 
să contracteze apucăturile unui geniu național mai greoi decât e al lui, de a-i impune limbi ce nu e în stare nici a le 
vorbi, nici a le pătrunde pe deplin, de-a-i întuneca deşteptăciunea şi claritatea spiritului lui cu calapoadele ab[s]trase 
ale unor limbi străine şi de-a nu-l lăsa să ajungă în bună pace la dezvoltarea pentru care l-a menit Dumnezeu. 

Aşadar şi 'ntr-o parte şi-n alta, în Rusia ca şi-n Ungaria, întâmpinăm adversari naturali ai rasei noastre. 

Aci e esplicarea de ce politica neutralității e cea împărtăşită de cei mai mulți români, de ce cabinetul 
conservator a fost răsturnat pentru c-o susținea, spre a se aduce în locu-i politica de aventuri şi de alianţe a unor 
adunături fără de patrie, cari să-şi facă din specula sângelui , a hotarelor, a cetăţeniei române un mijloc de existență 


zilnică, un mijloc de câştig . 


[1 septembrie 1881] 


[„CATĂ SĂ SPUNEM..."] 


Cată să spunem câteva cuvinte asupra metodului de cercetare a cestiunii etnologice şi sociale pe care l-am 
urmat, precum şi asupra formei date acestor studii. 

Adversarii noştri sunt naivi când cred că, prin diversiuni ce n-au a face nimic cu obiectul în sine, sunt în stare 
a ne abate din calea noastră. 

„Românul", după procedarea tot atât de naivă pe cât de comună a ziarului „Independance roumaine", vorbeşte 
de teorii bolnăvicioase , de institute filantropice, de medici speciali în privire-ne . 

Să presupunem că aşa ar fi. Că autorul acestor şiruri e nebun, e bun de legat şi de dus la Mărcuţa . 

Rămâne mai puțin adevărat ceea ce-a zis? Asta-i cestiunea. Daca ceea ce-a zis autorul e adevărat, ceea ce a zis 
importă, nu cine a zis. Daca un nebun multiplică două cifre corect este quoţientul neadevărat pentru că cel ce-a 
calculat are idei fixe sau halucinaţiuni ? 

Daca un nebun constată conform adevărului că un perete e alb devine peretele negru pentru că nebunul i-a 
atribuit o calitate ce i se cuvine ? 

Noi susţinem, precum rezumă „Românul", că „o pătură de străini, numită partida națională liberală , s-a 
superpus poporului, [î]l exploatează şi-l duce la mizerie”. 

Este aceasta sau nu adevărat, oricum ar fi, cuminte ori nebun, cel ce susține aceasta? 


E adevărat. Nici „Românul" n-o negă , căci iată ce zice: 


Cu toată osteneala, n-am putut vedea lămurit decât un singur fapt şi acesta este: Starea cea rea a sătenilor . 


Sătenii, o ştim mai bine decât teoriştii de la „Timpul”, nu stau încă bine în raport cu progresul făcut în toate ramurile 


sociale de poporul român. 


lată dar că lucrul ce-l susţinem noi e atât de adevărat în privirea a trei pătrimi din poporul nostru încât 
„Românul" [î]l ştie mai bine decât noi, teoriştii . 

Ceea ce zicem noi este însă mai mult. 

Sătenii stau mult mai rău decum au stat vreodinioară. 

Progresul în ramurile speciale e aparent. 

A face dintr-o Carada om de stat nu va să zică a-i da cuprinsul necesar unui om de stat, a tace din bulgarii 
facultăţii de medicină profesori de universitate nu va să zică a le infiltra știința necesară catedrelor lor. Numai când 
fondul ar corespunde etichetei , când în Carada ar fi în adevăr un om de stat şi-n bulgari profesori de universitate, 
progresul ar fi real. Pân-atunci e o etichetă scump plătită, care nu corespunde cu ceea ce se zice c-ar fi sub ea; e câlți 
în loc de mătase, plumb în loc de aur, e o prăvălie de marfă falsă. 

Nu ne mirăm că pe „Românul" îl dor aceste adevăruri. Dar tocmai faptul că-l dor, tocmai faptul că într-o 
mulțime de numere de-a rândul nu face decât să încerce a ne combate este o dovadă că aceasta este buba veritabilă a 
țării. 

Dar ne este cineva amic ori adversar, dar român sau străin, adevărul spus de noi rămâne acelaş pentru toți. Ne 
mărginim la constatarea de fapte exacte şi la rezumarea lor în adevăruri generale; metodul nostru e cel urmat în 
ştiinţe în genere, în cele naturale îndeosebi. Oare supărarea bolnavului pentru că-i constatăm boala o modifică? 

Acum venim la forma în care scriem. 

Se zice că ea ar fi exagerată, c-ar cuprinde înjurături surugieşti etc. 

În realitate stilul nostru nu este eufemistic. Ne-am deprins a căta pentru orice idee espresia cea mai exactă 
posibilă. Dac - am voi să glumim , daca nu ne-ar păsa de adevărul ce-l zicem am putea să spunem lucrurile mai cu 
încunjur . 

Dar lucrurile la noi nu se petrec cu încunjur ; de-aceea în adevăr nu ştim de ce-am vorbi de ele cu încunjur ? 

Când un om în rebeliune fățişă proclamă azi răsturnarea regelui şi e numit mâni adiutant al aceluiaş rege există 
aci vrun menajament pentru opinia publică, pentru conştiinţa de drept a poporului? Nici unul. Când un om e medaliat 
c-un Bene-merenti de regele în contra căruia erau adresate pasquilurile sale existat-a vrun menajment pentru ... 


pudoarea publică? Nici unul. 


Dar oamenii aciia din partidul roşu cari au sentimentul adevărului, ei îşi menajează espresiile ? 
Deloc. 


D.D. Brătianu zice că „nu mai sunt oameni cinstiți în ţara aceasta", confundând ţara cu partidul său. 


Îi amenință cu „puşcăria şi carantina", îi aseamănă cu „putregaie". 

Oare marele cordon al Sfintei Cânepe de care vorbim noi e cu mult mai rău decât mijloacele de moralizare ale 
d-lui D. Brătianu, „puşcăria şi carantina"? 

E natural ca aceasta să supere pe milionarii răscumpărării, pe Mihăleştii şi Chiriţopolii, pe demnitarii publici 
înalți cu cîte patru clase primare, dar ni se va permite de cătră roşii să întrebuințăm cel puţin espresiile ministrului lor 
prezident de ieri, a actualului prezident al Adunării. 

Când acesta alege, pentru a însemna esenţa partidului său, vorbele cele mai exacte, când le zice necinstiţi , 
vrednici de carantină şi puşcărie, putregaie ne trebuie oare să deschidem dicționarul să căutăm altele? 

Când s-ar păstra cel puțin aparențele , când am vedea că oamenilor de cari vorbim le e ruşine de ceea ce fac 
desigur că am fi mai blânzi , pentru că ruşinea e un semn de posibilitate de îndreptare. Dar aceasta lipseşte cu totul. 
Vedem dar că aci nu ajută alifia îndulcitoare a eufemismului , ci numai scalpelul chirurgului ; de aceea tăiem în 
putrejunea bubei noastre naţionale şi voim ca protoplasma națională să re]ntregească golurile create prin tăieturi . Din 
sâmburul şi esența poporului autohton trebuie să iasă puterea medicatrice a naturii, care să însănătoşeze corpul 
statului. 

În fine mai relevăm o acuzare, „Românul" ştie cât de nedreaptă, pe care ne-o face. 

Am zis că unui adevărat român i-ar putea fi atât de scârbă de aceste adunături ce domnesc peste poporul său 
încât să prefere un guvern străin, onest, care să asigure dezvoltarea materială şi morală a rasei române, unui guvern 
de pretinşi români. Astfel ar putea fi cineva foarte bun român şi foarte rău patriot. „Românul" traduce lucrul astfel: 
„preferă pentru patrie un autohton trădător, decât un neautohton , fie cât de bun cetăţean”. 

Cu toate acestea ideea noastră, născută dintr-o adâncă indignare, e cuprinsă deja în scrierile unui om ale cărui 
sentimente profund naţionale nu le va nega „Românul”. Pasajul din cartea sa e profetic; prevede Congresul de la 


Berlin şi încheierile lui. 


Atunci când o populaţiune eterogenă , străină românilor prin limbă, religiune, obiceiuri şi aspirații politice se va aşeza în 
ţară, atunci marginile statului nostru nu vor fi totdeodată margini ale naționalității noastre. Străinii vor zice îndată (ceea ce zic 
împământeniţii ): nu identificaţi statul român cu naționalitatea română, căci în acest stat sunt mai multe naţionalităţi, pe cari nu 


le leagă decât comunitatea guvernului; şi D-zeu e martor, iar oamenii încă ştiu, cât de strămutabilă e forma guvernelor şi cât de 
uşor se poate naşte vreun eveniment care să le deschiză porțile la putere şi acestor străini, mai cu seamă prin sprijinul ce-l au din 


vecinătate. (V. Marțian, Coloniștii germani şi România). 


Fără îndoială marginile statului nostru nu mai sunt marginile naționalităţii noastre. „Bunul cetăţean neautohton 
" al „Pseudo-românului " e foarte numeros şi foarte puţin scrupulos. Daca „bunul cetățean neautohton " s-ar mărgini 
a-şi vedea de sărăcie şi a se hrăni în mod onest n-am prea avea ceva de zis. Dar fără muncă, fără merit, fără a produce 
bunuri de utilitate, fără ştiinţă, fără de caracter, să-l vezi că dirige şi determină soarta unui popor vechi, cu trecutul şi 


caracterul lui, iată ceea ce nu se poate admite. 


[2 septembrie 1881] 


[DIN NEFERICIRE ..."] 


Din nefericire organele roşii nu sunt capabile de o discuție serioasă. A discuta va să zică a compara 
argumentele proprii cu cele ale adversarului şi a destinge cu dezinteresare care e mai tare, care e adevărat. Dar când 


altceva zici, altceva [îți răspunde; când dai 


ici şi crapă cine ştie unde, când discuţia, în loc de-a fi o comparare de argumente, degenerează în ceartă pentru vorbe, 
în logomahie şi subtilităţi , discuţia e stearpă. 

Am dovedit de zece ori ceea ce nu avea nevoie de dovadă: evidenţa; am dovedit că deasupra poporului 
românesc istoric pe care-l cunoaştem toți de acum douăzeci treizeci de ani, deasupra ţăranului a moşneanului , a 
breslaşului , a boierului mare şi mic s-a superpus o pătură de populaţie străină, romanizată în parte în privinţa limbei, 
dar neavând deloc nici natura, nici instinctele poporului nostru. 


E clar că această populaţie joacă în viaţa noastră publică rolul unui altoi care produce alte fructe decât 


trunchiul în care s-a altoit şi, drept vorbind, fructe veninoase. 

Altoit în stejar, trăieşte din sucul stejarului, iar acesta se usucă, căci populația moşneană a acestei ţări, 
săteanul, e morbid (dovadă spitalele d-lui C.A. Rosetti) şi supus unei mari mortalități. 

Am dovedit că acest altoi veninos n-are nici minte, nici inimă. Oamenii aceştia, cari sunt aproape toţi roşii, 
sunt mărginiţi în privirea inteligentei , răi, meschini , falşi în privirea caracterului. Am probat că între ei nu se poate 
naşte un autor de exemplu, un om de ştiinţe sau de litere, un om care să compenseze, prin ştiinţă sau talent, munca 
naţională ce-l susține; că n-au nici un alt talent decât acela al vicleşugului , al pungăşiei , al cumulului, al tripotajului ; 
că mintea la ei e substituită printr-un surogat din cele mai rele, pişicherlâcul ; inima şi caracterul prin surogate şi mai 
rele, prin falsitate şi înclinări de trădare. 

lată ceea ce am dovedit clar. 

De aceea principiile nu sunt pentru ei decât nişte pretexte sunătoare pentru a amăgi mulțimea, gata de-a 
renunța la ele îndată ce un interes material, bănesc, îi îndeamnă la aceasta. 

Astfel cel mai aprig republican şi redactor al „Republicei Rumâne" aruncă tot bagajul său de principii în baltă 
pentru o pensie reversibilă; altul aruncă republica de la Ploieşti pentru o funcție. 

Dac! ar fi consecuențţi , fie republicani, fie liberali, fie ce-or fi, cu un cuvânt dac - ai şti de ce să te ţii, lupta ar 
fi posibilă. Dar azi republican, mâine monarhist, azi una, mâine alta, după cum dictează interesele materiale 
momentane ale coteriei; iată ceea ce face o luptă de idei imposibilă. 

Pătura aceasta superpusă de Caradale, Pherekyzi etc. e foarte numeroasă. Ea meşteşug cu care să se hrănească 
cinstit nu ştie, ea carte nu ştie, ea caracter n-are, cu un cuvânt , nimic ce ar îndreptăţi-o de-a juca un rol în viața 
publică. Cu toate acestea ea este totul azi în stat. 

De aci vezi directori de drum de fier ce nu ştiu abecedarul mecanicei, de-aci directori de bancă naţională cu 
patru clase primare; de aci directori de servicii ce abia se ştiu iscăli. În toate ramurile vieții intelectuale şi a statului, 
în toate încheieturile organice ale naţiunei s-a încuibat paraziți; tocmai centrele organice sunt cuiburile în cari se 
prăsesc şi se înmulţesc. 

Dar asta n-ar fi nimic. 

Existenţa tuturor acestor oameni costă bani; banii sunt munca cuiva. 

Precum însă aproape singurul producător în țara noastră e țăranul, trei din patru părți a poporului, susținerea 
întregei xenocraţii se traduce în muncă țărănească, în bir plătit de ţăran sub sute de forme! 

Toate aceste sunt clare, sunt matematic exacte. Suma de putere de care dispune țăranul nu poate suporta 
greutatea ce i se impune fără nici o compensație; el cheltuieşte din puterea lui vitală mai mult decât poate restitui; de 
acolo falimentul puterilor lui vitale: morbiditatea, mortalitatea. 

Se poate traduce în formule această socoteală. 

Daca înainte vreme ar fi fost în ţară 1500000 de contribuabili, iar clasa dirigentă era reprezentată prin cinci 
sute de inşi, munca socială necesară pentru a o susţine era reprezentată prin fracția 5/15000 sau 1/3000. O a treia mia 
parte din puterea sa musculară datorea țăranul statului. 

Azi sunt zeci şi iarăşi zeci de mii de oameni cari, sub o formă sau sub alta, trăiesc din aceeaşi pungă a 
ţăranului. Sunt în fiecare sat cel puţin zece lefegii, ceea ce face un condei de 40 mii de lefegii; apoi comunele urbane, 


apoi statul. Daca om pune 100 000 nu 

14. („SPRE RĂSĂRIT NU SPRE APUS!,..”), 
„Timpul, 26 iulie 1881. 


greşim. Dar unde punem întregi popoare parazite ca cel ovreiesc , care nu produce nimic şi trăieşte numai din 
scumpirea obiectelor de consumaţiune? Aceştia sunt 500000. La un loc toţi străinii, lefegii, clasele consumatoare care 
nu produc nimic se urcă la un milion, de nu mai mult. Fracţia nu mai [e] cea de sus 1/3000, ci 2/3, adecă două din trei 
părţi din viaţa sa trebuie să cheltuiască un om pentru a susține statul şi societatea, care nu-i da nici o compensație. 

Dar Dumnezeu i-a dat omului abia atâta putere încât să se susțină pe el însuşi şi familia şi un prea mic prisos la 
dispoziția vieţei publice. E evident că toată economia lui e zdruncinată, precum o şi vedem dovedit în monografia d- 
lui A.V. Millo, care, făcând bugetul unui țăran condei cu condei, arată că abia fruntaşii se pot ține în echilibru; 

țăranul cu doi boi, pălmaşul , îşi încheie anul c-un mare deficit ce se traduce în datorii. 

A, daca clasele dirigente compensau munca ţăranului prin munca lor, daca o administraţie cinstită [î]l ocrotea 
de spoliare , daca un cler luminat [î]l ferea de vicii şi de demoralizare, daca o legislațiune onestă ținea seamă de 
starea lui şi-l ocrotea în loc de a-l pune sub dispoziţii cosmopolite; daca, c-un cuvânt , exista înțelegere, pentru ceea 
ce e în adevăr esența statului, apărarea claselor producătoare în contra celor consumatoare, apărarea de exploatarea 
altora şi de propriile sale înclinaţiuni, arunci era altceva! Daca, cu aceeaşi sumă de putere musculară, țăranul, prin 
instrucție, ar fi ajuns a produce de zece, de douăzeci de ori pe atât pe cât poate produce azi cu instrumente primitive 
şi cu metod primitiv, atunci lucrurile ar avea o altă față. Atunci clasele de jos ar fi ţinut pas în producțiune cu 


trebuinţele celor dirigente, atunci ar fi fost echilibru şi ar fi fost bine. 


Dar clasele dirigente, dar Caradalele, Costineştii sunt tot atât de inculte ca şi ţăranul; nu sunt în stare de-a 
compensa munca lui. 

Credem cel puţin că marile mistere ale abecedarului, în modul în care le-a învins Serurie şi Carada, nu 
constituie un merit pentru a-i vedea cu lefuri şi diurne de zeci de mii de franci pe an. 

Şi pe lângă aceasta, pe lângă că sunt necapabili de muncă, leneşi şi tâmpiţi , maloneşti şi răi, mai sunt şi 
străini, veniţi de ieri alaltăieri , ridicaţi de la covrig şi bragă la ranguri sociale înalte. 

Fără îndoială că şi în alte țări clasele lucrătoare nu sunt bogate; pentru ele e adevărat axiomul stabilit de Turgot 
că nu vor câştiga decât minimul necesităţilor lor. Dar acolo populaţia e prea mare în raport cu întinderea statului, în 
raport cu puterea de producţiune a pământului . 

Cestiunea socială e acolo înainte de toate agrară şi o rezolvă întrucâtva capitalul industrial, care caută a plasa 
munca ţării suprapopulate în țări nepopulate . 

Dar la noi cestiunea socială e o cestiune de parazitism . Plebe grecească, bulgărească. jidovească, căreia [îi] e 


ruşine de muncă sau care nu ştie şi nu poate munci, s-au încuibat deasupra poporului nostru şi-l stoarce până la sânge 


Şi ce plebe? 

Comună, mult mai puţin inteligentă decât poporul nostru, fizic decrepită , moraliceşte putrezită. 

Nu xenocraţie prin cucerire, ci xenocraţie prin furişare, prin introducere în mod clandestin, prin înveninare . 

De aceea nu e de mirare că toate instituţiile noastre s-au discompus de acest venin cadavaric . Biserica nu mai 
e biserică, căsătoria nu mai e căsătorie, şcoala nu mai e şcoală; nimic nu e acătării. 

Dar unde punem trebuinţele acestei plebe? Trebuinţe aristocratice, pariziene , de cari clasele dirigente vechi 
nici nu visau . 

La toate adevărurile acestea, limpezi ca cristalul, la părerea de rău că mersul dezvoltării noastre n-a fost 
organic, continuitiv, că ne costă sănătatea şi bunăstarea poporului nostru, ce ne răspund aceşti arhistrăini ? 

Că suntem socialişti. Ei, cari în adevăr sunt socialişti când n-au slujbe, dar foarte regalişti când sunt în pensii 
reversibile şi în cumul, nici nu înțeleg însemnătatea teoretică a cuvântului . 

Cestiunea e fără contestare socială: am fi socialişti însă numai atunci când am propune o soluțiune socialistă . 
Departe de noi asta. Din contra, soluţiunea ce-o propunem nu poate fi decât conservatoare, reacționară chiar. Clasele 


muncitoare trebuiesc scăpate de 


paraziți; paraziţii însăşi trebuiesc, prin o riguroasă organizaţie, siliți la munca la care se pricep. La tăiat lemne 
Serurie, la cârciumărie Carada. Nu oameni mari cu abecedarul în mână , nu escroci şi tâmpiţi în demnităţile statului, 
nu cocoterie şi pungăşie în afacerile publice. 

O reorganizare socială având de principiu apărarea şi încurajarea muncii, înlăturarea feneanţilor şi paraziților 
din viața publică, iată ceea ce e de neapărată necesitate. 

Aşadar să ne înţelegem. 

Nu cerem şi nu voim, precum insinuă „Românul", esterminarea cu sabia a elementelor hibride. Dar ceea ce 
pretindem pozitiv e ca asemenea elemente să nu fie determinante, domnitoare în statul român. Nu ne opunem daca 
ele se vor hrăni prin muncă proprie, dar nu exploatând munca altora. Nu avem nimic de zis daca Serurie se va ocupa 
cu cinstita cismărie , Bosnagi cu zidăria . Dar în capul unui stat român nu se cade să vedem aproape esclusiv numai 
oameni străini, incapabili de-a pricepe geniul poporului nostru şi, până la un grad oarecare, incapabili de a-l iubi şi de 
a-l cruța . 

Şi, când vorbim de poporul român, ştim foarte bine de cine vorbim. Nu de amestecături , nu de oameni veniţi 
de ieri alaltăieri în una din provinciile Daciei lui Traian, ci de acel element etnic ieşit din încrucişarea romanilor cu 
dacii, de rasa română. Aceasta a fost în trecutul țărilor noastre rasa plastică, rasa formatoare de stat, cea orânduitoare , 
cea istorică; aceasta trebuie să şi rămâie de acuma înainte. Cumcă deosebirea între adâncimea rasei istorice şi 
superficialitatea celor superpuse e mare o ştie oricine. În inima unui popă din Ardeal e mai mult sentiment național 
românesc decât într-o sută de mii de Caradale şi [în] craniul unui singur român încape de cinci ori pe atâția creieri pe 


cât s-ar constata cu cumpăna în titvele mutrelor de paiață ale patrioților. 


[3 septembrie 1881] 


[ „DOUĂ MONOGRAFII...”] 


Două monografii s-au scris în timpul din urmă cari se ocupă în cea mai mare parte cu soarta populațiunilor 
noastre de la ţară. 

Una, întitulată O pagină din istoria contimporană a României din punct de vedere medical, economic şi 
național", e datorită d-lui dr. Istrati ; cealaltă, Țăranul, o datorim experienţei lungi a d-lui A. V. Millo. 

Cartea tânărului medic cuprinde un material foarte bogat pentru esplicarea stării actuale a ţării. Într-un volum 
de 500 de pagini se ţine seama de studiile demografice făcute până acum, s-arată, cu date statistice adunate din 
diferite izvoare, că populaţiunea ţării, îndeosebi elementul român, e supus unei continue decreşteri ; că românii 
emigrază din țară, iar străinii imigrează; că rasa română degenerează în urma esploatării la care e supusă. Mizeria, 
produsă prin greutăţi publice, parte dă naştere la deosebite boale, parte favorizează răspândirea lor. 

Cartea d-lui A.V. Millo e mai puţin voluminoasă , cestiuni demografice nu sunt atinse aci, dar s-arată clar şi 
după o zilnică esperiență efectul dezastros pe care l-au avut legile nouă şi organizația liberală asupra populaţiunilor 
noastre rurale. Din această din urmă lucrare estragem şi azi o parte interesantă, aceea care, arătând condei cu condei, 
atât veniturile cât şi cheltuielele unui țăran, dovedeşte că acesta rămâne în mod inevitabil în deficit la sfârşitul anului. 

Amândoi autorii sunt inspirați de-o adâncă iubire pentru popor şi amândoi sunt de una şi aceeaşi părere că rasa 
română e jertfa spoliațiunii şi a mizeriei produse în mod artificial; că statul, legile, trebuințele apusene a claselor 
dirigente, indiferentismul şi neactivitatea acestor din urmă conspiră a aduce la degenerare tocmai partea cea mai 


importantă a poporului nostru. 


Fără îndoială, sărăcia e un izvor de rele fizice şi morale, dar e tot atât de adevărat că relele morale sunt la 
rândul lor cauze ale decadenţei economice. Într-o ţară în care religia şi curăţia moravurilor au fost înlăturate prin 
epicureism şi sibaritism , în care conştiinţa de drept şi nedrept, de bine şi rău sunt zilnic jignite prin ridicarea socială a 
unei păture de oameni neoneşti , în care nepăsarea a ajuns a admira pe oamenii de nimic, însă abili, spiritul public 
caută în zadar un razim în contra corupțiunii. Departe de-a găsi undeva acest razim, el e din contră atras în vârtejul 
general şi ajunge a crede că legile morale, uniforme pentru toate popoarele, sunt vorbe goale cari se pretextează din 
gură, dar pe cari nu le crede nimenea. 

În aceleaşi condiţii de climă, sub acelaşi regim sub care trăiesc românii, a căror viaţă intelectuală şi morală o 
determină o Carada sau un C.A. Rosetti, trăiesc evreii c-un sentiment de familie foarte dezvoltat, c-un viu instict de 
solidaritate, trăiesc germani şi alți apuseni cu totul în alt chip. 

Prin ignorarea laturei educative a şcoalei, a bisericei, a vieții de stat, am ajuns a face dintr-o ţară înzestrată cu 
atât de multe condiţii de dezvoltare sănătoasă, această Americă dunăreană, în care totul e atins de morbiditate. Daca 
starea materială a populaţiunilor noastre e rea, cea morală e aproape şi mai rea. Cu toate acestea amândouă sunt într-o 


strînsă legătură şi merită o egală atenţie şi egală solicitudine , 


[5 septembrie 1881] 


[„DE LA VENIREA. ..."] 


De la venirea d-lui Conta la ministeriu cestiunea instrucției au început a se dezbate din nou. Constatăm, că, 
începând cu ministrul şi sfârşind cu foile, cestiunea a oscilat mai mult pe terenul administraţiei şcoalelor; despre 
instrucţie a fost prea puţin vorba; cestiunile de principiu n-au fost tratate decât în unele numere ale „Timpului. 

Asprimea măsurilor prevăzute în proiectul Conta, cari aveau de scop a sili corpul profesoral la o strictă 
împlinire a datoriilor, măsuri în esență administrative, au fost mai cu seamă obiectul discuţiei publice; tendența 
politică şi socială a proiectului a fost ignorată de cea mai mare parte a presei şi relevată aproape numai de noi. 

Fostul ministru al insurecției era în privirea convingerilor sale metafizice sau religioase materialist, în privirea 
celor politice socialist. Pre cât timp aceste convingeri se mărgineau la espunerea de pe catedră sau prin cărți , pe cât 
timp erau obiectul unor conversații cu amici literari , lucrul nu avea greutate practică. Trăim într-un timp în care 


convingerile religioase şi cele politice, primite pân' acum ca ceva natural şi moştenit, sunt supuse aceluiaşi metod de 


cercetare care se aplică în ştiinţele naturale şi e firesc lucru ca, căutându-se a esplica ca prin raționamente 
împrumutate mecanicei fenomenele vieţii sociale, multe şi mari erori să intervină . Dar ele rămân erori individuale 
până ce cineva nu încearcă a le da consistenţă prin aplicarea în învățământ şi în stat. 

Ceea ce distinge proiectul Conta de legea actuală este tendenţa lui. Legea actuală e rea, e copiată de pe texte 
străine, dar e lipsită de orice tendenţă fie bună, fie rea; proiectul Conta era o lucrare mai originală, care cuprindea în 
articolele ei realizarea a o seamă din convingerile metafizice şi politice ale autorului. 

Proiectul ignora cu totul atribuţiunile educative ale şcolii, cari sunt cele de căpetenie, şi vedea în grămădirea 
de cunoştinţe ținta învățământului . De acolo ascuţişul îndreptat în contra studiilor clasice, a căror cunoştinţă nu stă în 
proporţie directă cu folosul material, cu câştigul . 

Aci însă era defectul principal al proiectului Conta, căci lipsurile cele mari ale învățământului nostru nu sunt 
atât pe terenul intelectual pre cât pe acel al educaţiei. Studiile clasice cresc spiritul şi caracterul tinerimii. Ceea ce 


câstigă cineva prin ele, daca sunt bine 


predate, este aptitudinea de a înţelege lesne, de-a coordona repede orice altă materie a cunoștinței omeneşti. 

Fără îndoială nu noi vom fi aceia cari să ne opunem învățământului real, a cărui lipsă este atât de simțită. 
Activitatea naţională e în parte paralizată prin această lipsă. Oricâte şcoale speciale, tecnice sau de aplicaţiune se vor 
înființa vor fi bine venite, daca vom şti a ne crea corpul didactic necesar pentru ele. Nu noi avem ceva de obiectat în 
contra învățământului real şi a marilor lui foloase. 

Ceea ce susţinem însă este că învăţământul real cată să fie de sine stătător, cată să-şi aibă institutele sale 
speciale. Chiar o reducere a numărului şcoalelor de învățământ clasic se poate admite; ceea ce însă trebuie respins 
este confundarea acestor două ramuri deosebite de învățământ , amestecul lor în una şi aceeaşi şcoală, fără 
preponderanţa uneia sau alteia din materii. 

Sunt în adevăr materii în ştiinţele naturale pe care un om din zilele noastre nu le poate ignora, precum sunt pe 
de altă parte materii ale învățământului clasic pe care nu le poate ignora fără a trece de om incult un mecanician sau 
un chimist. 

Dar, precum am mai zis-o nu de aceasta e vorba, ci de preponderanţa unei sau a celeilalte serii de studii. 
Precum în economia politică împărțirea muncii dă cele mai fericite rezultate tot astfel şi în şcoală cată a se deosibi 
acele a căror menire este educativă , cari determină oarecum atitudinea unei societăți, caracterul ei intelectual şi 
moral, de acele cari lărgesc activitatea ei economică şi sporesc mijloacele şi puterea ei de producţiune. 

Urmarea acestui amestec a două serii de studii, cari corespund chiar în individe cu două soiuri de aptitudine, a 
fost încărcarea peste măsură a programelor cu fel de fel de materii când clasice, când exacte, încărcare al cărei 
rezultat este sterilitatea atât a învățământului clasic cât şi a celui real. Suntem convinşi că, urmărindu-se realizarea 


proiectului Conta, acea sterilitate va fi şi mai mare. 


[6 septembrie 1881] 


[„CURTEA DE CASAŢIE ..."] 


Curtea de Casaţie, pronunţându - se deja în contra electivităţii magistraților, crease un precedent salutar pentru 
ferirea justiției de influențele totdauna rele şi corumpătoare ale patimelor politice. Ieri a fost cea din urmă adunare a 
corpului advocaţilor din Bucureşti, care s-a rostit asemenea prin vot formal şi cu mare majoritate în contra 
electivităţii. 

Tentativele d-lui CA. Rosetti de-a pune justiţia la ordinele agenților săi electorali nu vor izbuti de astă dată, 
precum nici pe un teren n-ar fi trebuit să izbutească încercările acestor oameni de-a pune toate ramurile organice ale 
vieţii statului în mânile unei demagogii abile şi viclene, a unor alegători lesne de intimidat sau de amăgit. 


„Românul" face în privirea electivităţii următoarea observațiune : 


Dacă partida liberală cere electivitatea pentru a înrâuri în alegeri, de ce oare acea înrâurire n-ar face-o ea cu mai multă, 


putere asupra miniştrilor cari sunt din sânul ei? 


Dar acea înrâurire o şi face partidul. Au existat miniştrii roşii de justiție, ca d-nii Stolojan şi Giani, cari n-au 
numit de la sine nici un judecător, ci au iscălit numai numiri comandate de deputaţii advocaţi sau împricinaţi . 
Deosebirea este că un ministru, de bine de rău, e responsabil de ceea ce face, pe când alegătorii roşii cari ar ridica pe 


jeţurile de magistrat pe semenii lor nu sunt responsabili către nimenea. A doua observare este: 


Daca partida liberală, ar combate inamovibilitatea ca să aibă înrâurire asupra justiţiei, apoi noi i-am da următorul sfat: 
Să se unească toți membrii ei şi să voteze îndată inamovibilitatea. 


Legea votată, partida liberală fiind acum la guvern, să numească pe membrii ei la Curți şi la tribunale. 


Acest sfat nu mai trebuia să-l dea „Românul" partidei sale, căci ea urmează aşa şi fără îndemnul foii. Şi azi 
cele mai multe numiri în justiţie sunt dictate de interese de partid, abstracţie făcând de meritele ori de ştiinţa 
candidaţilor. Numindu-se o persoană nu se pune cestiunea daca ar fi un bun şi drept judecător, ci daca e roşu. 

Cine voieşte însă inamovibilitatea are în vedere totodată şi condiţiile ei organice acela vrea o lege care, 
abstracție făcând de opiniile politice ale candidaţilor, să confere posturile de judecător numai la bărbaţi cu titluri şi pe 
baza unui concurs. 

Oricât s-ar influenţa atunci ministrul, totuşi nu va putea înlătura meritul în măsura în care o face astăzi. 

Nu inamovibilitatea roşie o vrea cineva, nu privilegiul esclusiv al roşilor de-a fi numiţi judecători buni răi , 
cum s-ar găsi, ci inamovibilitatea ca principiu, reglementat prin anume condiţii de admisibilitate şi de înaintare, fără 
privire la opiniile politice eventuale ale celui ce voieşte a fi judecător fără consideraţii politice c-un cuvânt . 

Magistratura cată să fie neatârnată atât de fluctuaţiunile politice cât şi de guvern. 

Legea care ar prescrie inamovibilitatea va trebui deci să reducă facultatea ministrului de-a numi judecători la 
rolul administrativ de a constata titlurile candidaţilor şi de-a supune numirii din partea regelui pe aceia cari prezintă 
titluri superioare, aşa precum bunăoară ministrul învățăturilor propune numirea în posturile de profesor a candidaților 
acelora cari au ieşit mai bine la concurs. Nici în acest caz nu izbuteşte totdeuna capacitatea, însă în orice caz ea 
izbuteşte mai adesea decât sub regimul patimelor de partid, sub cari incapacitatea şi malonestitatea, departe de-a fi 
piedeci, sunt adeseori titluri de recomandaţie pentru candidați. 


[7 — 8 septembrie 1881] 


[„ELECTIVITATEA MAGISTRATURII..."] 


Electivitatea magistraturii, propusă de d. C.A. Rosetti şi respinsă atât de înalta Curte de Casaţie cât şi de 
adunarea corpului advocaţilor, va forma poate şi de acum înainte un obiect de discuţie pentru presă şi Parlament, ba, 
precum ne-am deprins cu surprinderile în rău ale demagogiei, ne putem pomeni că se votează de cătră mamelucii d- 
lui C.A. Rossetti, fără nici un fel de consideraţie pentru opinia publică, care pân' acum se rosteşte în mod constant în 
contra ei. 

Noi am espus demult în coloanele acestei foi o serie de argumente pentru inamovibilitatea organică, bazată pe- 
o lege strictă de admisibilitate şi înaintare. Am arătat că, în Statele Unite chiar, jurisconsulții cei mai eminenți sunt în 
contra electivităţii. 

Electivitatea judecătorului nu s-ar putea admite decât atunci când relațiile dintre membrii unui popor sunt 
estrem de simple, când sunt regulate prin religie şi obiceiul pământului , când în conştiinţa fiecărui membru al 
poporului dreptul e viu, e necontestat de nimenea, e tot aşa de cunoscut ca şi Crezul şi Tatăl nostru. De aceea în limba 
noastră veche „lege" şi „religie" sunt noţiuni identice, deşi fără îndoială multe din dispoziţiile acelui jus olachale care 
n-a fost nicicând codificat nu aveau a face nimic nici cu Testamentul Vechi nici cu cel Nou. Într-o asemenea stare a 
societăţii în care relațiile sunt bazate pe tradiţie şi pe o absolută bună credință s-ar putea admite în adevăr ca, dintre 
ei, oamenii să aleagă în genere pe cei bătrâni , pe cei lipsiţi de pasiuni, pe purtătorii tradiţiei juridice, ca să-i împace şi 
să-i judece. 

Mai este oare astăzi tot astfel? 

Codicile noastre sunt aproape în totalitate traduse din limbi străine; ele n-au a face nimic cu conştiinţa juridică 


a poporului. Obiceiul pământului nu credem să se fi păstrat decât între țăranii şi răzăşii aceia cari fug de tribunale ca 


de ceva străin lor şi se-mpacă , mai bine decât să rişte a-şi vedea conflictul lor judecat de legi ce nu le pricep şi poate 


în contra conştiinţei lor de drept. 


Dreptul nu mai e obicei, ci ştiinţă, şi o ştiinţă foarte complicată. Înainte el era strâns legat cu morala şi cu 
echitatea ; astăzi dreptul pozitiv e indiferent față cu morala, el trebuie să fie corect în litera şi spiritul legii, fără a ţinea 
seamă de echitate decât acolo unde-i este dictată. El nu mai este scientia rerum divinarum , căci nu stă în nici o 
legătură cu religia, cu credințele poporului, ci se mărgineşte la relații pur juridice, indiferente fiindu-i credințele 
religioase ale împricinaților . 

Fiind însă o ştiinţă, e evident că nu alegătorii conduşi de Serurie pot să aleagă între omul de ştiinţă şi cel 
ignorant, între judecătorul cu esperiență şi cel neesperimentat şi că trebuie să existe norme obiective pentru numirea, 
înaintarea, întemeiarea corpului judecătoresc. 

Obiecţiunea principală a adversarilor inamovibilităţii a fost esprimată numai prin circumscrieri ; ei nu găseau 
cuvântul cu care să însemneze ceea ce lipseşte justiției moderne. 

Ei îmblau împrejurul espresiei fără a o găsi, fără a şti că ceea ce dreptul ca ştiinţă admite numai cum grano 
salis este echitatea , prin care se distinge dreptul ca obicei. Dar echitatea presupune o altă organizare a societății. E 
evident că cel mai echitabil judecător pentru cizmar e cizmarul , pentru argintar argintarul , pentru breslaş breasla. 
Dar această justiție a echităţii a existat pururea alături, paralel cu justiţia strictă, formală, a statului. 

Fără o organizare analogă, în state întemeiate pe principiul egalităţii sociale nu mai e cu putință a se reveni la 
judecători aleşi din breslaş pentru bresle şi nici la o altă specie de electivitate a judecătorului. Nu mai pomenim că 
toată organizația veche presupune unitatea şi nestrămutarea credințelor religioase, că comunitatea unei bresle forma, 
la noi cel puţin, o enorie ; că legături cu totul de altă natură, religioase, de familie, de interese de breaslă uneau pe 
fiecare om de-o comunitate de semeni de ai lui, că nimeni nu plutea ca frunza pe apă, avizat la propriile sale puteri, la 
propria sa persoană. 

Toate acestea au dispărut azi. Societatea omenească nu mai este un organism precum era înainte, ea este o 
masă de indivizi, social egali, fără legături între ei, liberi a lucra şi a se mişca oricum vor voi. 

Dar [î]ntr-o lume în care breslaşul nu judecă pe breslaş , ţăranul nu pe ţăran, într-o lume în care dreptul tuturor 
au luat locul obiceielor juridice a fiecării clase e neapărat să-i judece omul de ştiinţă, omul care şi-a făcut din legile 


codificate şi din aplicarea lor un studiu special, o misiune specială a vieții. 


[9 — 10 septembrie 1881] 


„UN CAZ CIUDAT..."] 


Un caz ciudat, care ne aduce aminte de fatala teorie a contractului sinalagmatic stabilită de „Românul" la 
1866, s-a întâmplat în Austro-Ungaria. Un sublocotenent ungur, anume Gâczel , întrebat fiind de superiorul său daca, 
în caz de a se suspenda Constituţia maghiară, el s-ar lupta în contra celor ce s-ar opune suspensiunii , au răspuns 
„Nu". De-aci un conflict aprig între unguri şi nemți, o discuţie învrăjbită şi lipsită de urbanitate în contra superiorului 
care-a pus acea întrebare şi în contra justiției militare, care în adevăr a degradat pe sublocotenent şi l-a scos din 
armată. 

Cu toate acestea cazul nu ni se pare deloc susceptibil de controversă. Armata nici jură pe Constituţie, nici are a 
ţine seamă de ea. Daca tocmai mănţinerea unei constituții rele ar fi cauza unor adânci turburări cari să puie în pericol 
existența statului chiar, e evident că suspensiunea ei pentru rațiuni de stat se impune de sine, mai cu seamă însă în 
Austria, unde Constituţia n-a pornit din iniţiativa popoarelor, ci este o renunțare făcută de bunăvoie de Coroană în 
favorul ideilor liberale şi — desigur fără intenție — în defavorul naționalităților mai mici, cari prin constituționalism 


sunt date în exploatarea exclusivă a politicianilor germano-evrei şi maghiari. 


Un articol din foaia militară „Wehrzeitung " se şi rosteşte în înțelesul subordinaţiunii necondiționate la 


ordinele şefului suprem al armatei, care e împăratul. lată ce zice organul militar: 


Răspunsul sublocotenentului Găczel, că în anume împrejurări (deşi foarte neverisimile) ar călca subordinațiunea , [i]! 


face neapt pentru rangul de ofițer. Subordinaţiunea este baza activității armatei. Acela care crede că ar fi posibil s-o calce un e 
bun de ofițer, Art. 66 din regulamentul de serviciu la care se provoacă Göczel nu se poate aplica la cazul prezent, pentru că acest 
punct numai atunci dezleagă pe soldat de datoria subordinațiunii când un ordin ar fi îndreptat clar şi pe faţă în contra 


îndatoririlor impuse de jurământ , în contra binelui statului sau a serviciului sau daca ar cere o faptă oprită de legea penală. 


Soldatul însă nu jură pe Constituția ungurească şi nici pe altă Constituţie, ci numai Maiestăţii Sale supremului 
beliduce . Astfel suspendarea Constituţiei ungurești sau a unei părți dintr-însa, caz foarte nerverisimil despre care s-a 
tratat, nu poate fi privită nicidecum ca îndreptată „clar şi pe faţă în contra binelui statului”. Daca un asemenea caz ar 
veni în discuţiune, el s-ar putea întâmpla numai cu presupunere, că această suspensiune este în interesul statului 
întreg (Gesammtstaat ) şi e fără îndoială binele statului comun acela de care vorbeşte art. 66 al reglementului. 
Suspensiunea Constituţiei ungare nu poate fi privită nici ca îndreptată contra serviciului, nici ca o faptă oprită prin 
legea penală — $ 11, p. 66 al regulamentului de serviciu nu poate avea însă nici o valoare practică faţă cu ordinile 
Maiestăţii Sale supremului beliduce , pentru că jurământul se face necondiționat şi promite ascultare şi supunere 
„oriunde ar cere voința Maiestăţii Sale Imperiale şi Regale"... 

Stările politice din Ungaria, agitațiunea care se înscenează pentru anume tendințe politice, sumuţarea reciprocă 
a naționalităților, care se cultivă aici, face necesar ca pozițiunea armatei față cu această manoperă de partid să se 
precizeze strict. Ar putea să fie numai de folos dacă oamenii înţelepţi din Ungaria ar contribui să se lămurească 
opiniunea publică asupra punctului că armata n-are a face nici cu Constituţia ungară, nici cu vro altă constituție, că 
nici armata honvezilor nu este chemată să apere Constituţia ungurească, ci are să dea ascultare numai Maiestăţii Sale 
şi singur Maiestăţii Sale şi aceasta o va şi face. Daca va deveni generală convicțiunea aceasta în Ungaria, atunci poate 
că vor înceta de a mai amesteca armata în luptele de partide politice şi stânga se va lecui de confuziunea de idei ce-o 


predomină încă azi cu privire la destinațiunea armatei honvezilor . 


[11 septembrie 1881] 


[„DIN TELEORMAN AFLĂM...."] 


Din Teleorman aflăm lucruri foarte curioase despre modul cum ştiu liberalii să practice regimul liberal şi de 
disprețul cu care tractează opiniunea publică şi voturile prin cari se esprimă. 

Vestitul Chiriţescu , mână dreaptă a d-lui Simeon Mihălescu şi a tovarăşului său Varşavski , de la a doua 
venire a d-lui Mihălescu nu mai cunoaşte nici o măsură; ca un adevărat cazac loveşte în dreapta şi în stânga pe toți 
câți nu sunt supuşi devotați la ordinele sale, fără ruşine de oameni şi fără frică de D-zeu. 

Se ştie incidentul d-lui Rapanovici , care, de la înființarea regimului parlamentar, exercitase mereu drepturile 
politice şi care într-o bună dimineaţă a fost dat afară din consiliul comunal al oraşului Alexandria sub cuvânt că nu e 
român, deşi chiar în acel an votase pentru Cameră, votase pentru Senat, votase pentru consiliul comunal şi aceasta 
fără contestaţie ! L-a dat afară pentru că nu i-a plăcut lui Chiriţescu . 

În momentul acesta se petrec lucruri şi mai grave. 

Oraşul Alexandria nu poate să aibe consiliu comunal din pricina lui Chiriţescu . Şi lucrul este simplu: oraşul 
vrea pe unii şi Chiriţescu pe alții! 


Mai deunăzi încă oamenii aleseră 5 inşi pe care Chiriţescu [î]i scosese din consiliu, căci nu-i plăceau . Dar 


Chiriţescu le-a invalidat alegerea şi pe ce motiv ridicul! Iaca copia de pe recursul ce s-au făcut cătră minister. 
Domnule ministru, 


Suntem realeşi ca membri ai consiliului comunei Alexandria, din care am fost escluşi în arbitrarul mod care 
este cunoscut şi d-voastră prin plângerile ce am făcut. 

Rezultatul este acesta. 

Din 464 votanţi am întrunit: Pandele Zaharescu 281, Anghel I. Căpitanovici 272, Marin P. Sprânceană 272 şi 
Dimitrie Constandinescu 265 voturi, aşa că avem majoritate fiecare, iar nu numai cîte o treime de voturi. Totuşi aflăm 


că e vorba a se da art. 45 din legea comunală o interpretare cu totul alta, argumentând că treimea să fie din numărul 


alegătorilor înscrişi pe listă, iar nu din acela al alegătorilor cari au votat, precum este spiritul legei şi precum s-a 
înțeles totdauna până acum, după cum rezultă din precedente din alți ani. 

Temându-ne dar că onor. Comitet permanent va nesocoti legea şi acum, precum a făcut când a aprobat 
încheiarea de escluderea noastră, mai cu seamă că aşa a opiniat şi d-l primar în procesul verbal de întrunirea voturilor 
din celelalte culori, venim prin aceasta mai dinainte a vă comunica de cele ce suntem informaţi că, se urzeşte . 

Primiți vă rugăm asecurarea osebitei noastre considerații şi stima ce vă purtăm. 


(Semnati) Pandele N. Zaharescu , Anghel I. Capitanovici , Marin P. Sprânceană 


Cât pentru rezultatul acestui recurs noi nu avem nici o îndoială. Cum să respingă Mihălescu varşavski cererea 


lui Chiriţescu varşavski ? 


[11 septembrie 1881] 


„PRIN MARTIE..."] 


Prin martie a.c. „Journal des debats" ţinea seamă de vorbele d-lui C.A. Rosetti că „visul de aur i s-a împlinit" 
fără ca foaia franceză să ştie că ele erau pentru republicanul învechit în zile rele o apostazie . Foaia mai scria 


următoarele: 


Rolul noului regat în valea Dunării de Jos va deveni mai mult decât oricând un rol eminamente civilizatoriu . 
Cei şapte până la opt milioane români cari formează o insulă pierdută în mijlocul slavilor sunt fără contestare mai 
înaintați decât vecinii lor ca cultură intelectuală. Ei şi-au apropriat c-o minunată lesniciune legile şi datinele 
Occidentului şi pot fi educatori foarte folositori ai Principatelor slave ce-i înconjură. Pe de altă parte prevenţiunile, 
ba urele chiar cari [i] i separa de slavi şi îndeosebi de bulgari au căzut în mare parte de când au combătut împreună 
pe inamicul comun. Se pare îndealtmintrele că nimic n-ar fi mai uşor, pentru că nu există între Principatele Dunării 
de Jos interese contradictorii şi ambițiile lor nu se pot ciocni. Regatul României, daca nu e cel mai în vrâstă , a văzut 
cel puţin dezvoltându-se la el progresul ştiinţei şi industriei Occidentului mai de curând şi mai repede decât vecinele 
Bulgaria şi Serbia. Mulțumită minunatei fertilități a brazdei şi inteligenţei locuitorilor lui, regatul de ani încoace e la 
un nivel pe care celelalte Principate nu-l vor atinge decât mai târziu . El trebuie să continue a da exemplul 
înțelepciunii politice şi să intre cu mai multă rezoluţiune decum a făcut-o pân' acum pe calea unei admnistraţii integre 
şi severe. Jată mijlocul adevărat de-a exercita împrejuru-i o influenţă care ar fi din cele mai folositoare, mai cu 


seamă când e vorba de state nouă, espuse prin urmare de-a comite greşeli grave sau imprudente cel puţin. 


Fără a împărtăşi cu totul părerea ziarului asupra importanţei civilizatorii a României, de vreme ce pe noi nu ne 
amăgesc formele goale şi etichetele false cu cari se 'mpăunează civilizaţia Caradalelor Dunării, trebuie să mărturisim 
că „administraţia integră şi severă" cuprinde într-un cuvânt defectul de căpetenie al ţării noastre, răul ei abia capabil 
de lecuire. Astăzi defectele administraţiei nu mai sunt un secret public ca înainte, pe care toți îl ştiau şi nimeni nu-l 
mărturisea: azi foile guvernamentale chiar mărturisesc torturile, vexaţiunile, hoţiile la care sunt supuse populaţiunile 
noastre. 

Pe de altă parte e asemenea dovedit că reaua administraţie este un sistem de guvernământ la noi fără de care 
un numeros partid ca cel roşu n-ar putea exista. Demagogia noastră e flămândă , rolul capilor ei e de-a o hrăni cu 
orice preţ. Străini de ţară şi neavând nici voința nici aptitudinea muncii industriale, demagogii noştri sunt aproape 


esclusiv 


avizaţi la buget. O administrație onestă şi severă nu e cu putință măcar, pe cât timp malonestitatea e un titlu de 
recomandaţie pentru roşii, pe cât timp biletul de maturitate pentru puşcărie e totodată bilet de intrare în partidul roşu. 
Corumperea sistematică a alegătorului , esploatarea şi despoierea claselor muncitoare fiind un mijloc de câştigare a 
pâinii zilnice pentru zeci de mii de indivizi inculți, fără alt meşteşug, fără altă meserie decât politica, e evident că 
inițiativa unei îndreptări ar trebui sau să pornească de mai sus decât aceste elemente înşile, sau să vie sub forma unei 


fatale izbucniri din partea unei populaţiuni ajunse a nu mai putea suporta sistemul de corupțiune. 


Numai în cazul întâi însă perspectiva ar fi favorabilă; în al doilea izbucnirea ar fi în stare a complica relațiile 
din afară ale țării şi a o duce spre sigură pieire. 
Despre o renunțare de bunăvoie a patrioţilor de industrie la sistemul de corupţie electorală şi administrativă nu 


poate fi nici vorba. 


[12 septembrie 1881] 


[ÎN SCRISOAREA A ZECEA ..."] 


În Scrisoarea a zecea adresată d-lui V. Alecsandri şi publicată în „Convorbiri” d. Ion Ghica intercalează o 
întreagă teorie a egalităţii. Opiniile moderate ale autorului, stilul său românesc şi îngrijit, împrejurarea că multe din 
observaţiile sale sunt în acord cu observaţiile noastre din studiile de ordine etnografică şi socială ne îndeamnă a ne 


lua libertatea să reproducem articolul după revista literară din laşi. 


[13 septembrie 1881] 


MÂNĂSTIRE ÎNCHINATE 


Citim în „Politische Correspondenz": 


Iată analiza notei circulare prin care Poarta apelează la intervenirea puterilor în afacerea bunurilor 
mănăstireşti secularizate la 1864, supt domnia prințului Cuza: 

Nota turcească începe prin a reaminti protocolul no. XIII de la 30 iunie 1858 al Conferinței din Paris, în care 
s-a recomandat părților interesate ca într-un an de zile să se înțeleagă între ele şi, după expirarea acestui termen, 
afacerea să se reguleze definitiv prin arbitraj . România — zice nota — a făcut iluzorie înțelegerea dorită şi curând 
în urmă şi-a apropriat cu forța veniturile bunurilor bisericeşti, iar după aceasta s-a întrunit la Constantinopol o 
conferință a reprezentanţilor marilor puteri care a declarat actul arbitrar al prinţului Cuza de nul şi neavenit , luând 
şi deciziunea ca România să păstreze separate veniturile respective. Spre acest scop ea a numit şi o anchetă. 
Guvernul român a propus să înlocuiască Casa separată printr-un împrumut, numind un delegat, spre a prezenta 
comisiunei baza juridică a reclamaţiunilor ei. 

Curând după aceasta prințul Cuza a fost deposedat şi conferinţa s-a dizolvat fără a fi ajuns la rezultat. 
Guvernul român a continuat a întrebuința în folosul său exclusiv veniturile mănăstirilor şi unele moşii au fost chiar 
vândute , cu tot protestul patriarhului ecumenic . Patriarhatul a prezentat Congresului din Berlin un memoriu şi 
preşedintele a observat, cu consimțimântul înaltei Adunări, ca să se noteze în protocol că reprezentanții puterilor 
au să refereze guvernelor lor asupra obiectului. 

La 1879 prințul României, printr-o epistolă, a încurajat pe patriarhii Orientului să trimiță împuterniciţi 
speciali la Bucureşti, spre a se înțelege cu guvernul asupra bazei unei învoieli directe. S-au trimis delegaţi, însă d. 
Boerescu, ministrul de externe de atunci, a declarat că, dacă mai există vreo neînțelegere, el poate negocia numai pe 
cale diplomatică asupra acestei afaceri. În urma acestora, cererile patriarhilor ca Poarta să înceapă o acțiune 
diplomatică au devenit tot mai stăruitoare şi guvernul imperial nu poate rămânea indiferent față cu lipsa şi 


pierderile mari la cari sunt expuse necontenit institutele religioase de către guvernul român. Rezolva- 


rea cestiunei nu se mai poate amâna . Au trecut mulți ani de când Conferinţa din Paris a regulat marele proces al justiţiei 
internaționale. Şi Congresul din Berlin a sancționat acest principiu. Deci guvernul imperial crede că nu rămâne altă cale de 


hotărît decât calea arbitragiului , după ce nu se mai poate ajunge la un compromis. 
Nici guvernul român nu va putea avea nimic contra, deoarece nici el nu contestă caracterul obligatoriu al unei asemenea 


proceduri . În fine, Poarta ordonă reprezentanţilor săi să ceară de la guvernele respective de a însărcina pe reprezentanții lor din 


Bucureşti ca, în înţelegere cu reprezentanţii puterilor semnatare Tractatului din Berlin, să invite pe guvernul român de a-şi numi 


arbitrarii săi, precum şi de a determina locul şi timpul tribunalului arbitral . 


[13 septembrie 1881] 


[ „MEŞTER ÎN FALSIFICARE ..."] 


Meşter în falsificare de calcule financiare, pişicher când e vorba de a apăra pe Stroussberg, sublim când 
redactorii apără „cea mai populară cestiune", câştigând cu ea milioane, „Pseudo - românul " grecului C.A. Rosetti se 
crede special şi în ale instrucției. 


Astfel în numărul de azi propune ca 


în cărţile de citire, pe lângă . . . istorioarele morale ce sunt menite a forma prin exemple inima elevului , să fie şi expuneri 


scurte şi substanţiale asupra agriculturii. 


C-un cuvânt să se înlocuiască cartea de citire printr-un manual de agronomie. 

Daca ar fi vorba de a se introduce în şcoala rurală limba maternă neogrecească a d-lui C.A. Rosetti, sau cea 
maternă bulgărească a lui Mihălescu în locul celei române, lucrul ar fi indiferent. 

Ca istorioare morale s-ar putea povesti bunăoară copiilor, drept „exemple menite a le forma inima": 

istoria cum un grecotei cinic ajunge prin minciuni, trădări şi crime cel întâi om în România; 

istoria cum un alt străin ajunge din pisăr cu 2 galbeni leafă pe lună la regimentul de muşchetari , din scriitor la 
Agia din laşi şi din corector la „Pseudo - românul ", cu patru clase primare şi o coarda de violoncel, răscumpărătorul 
unui drum de fier de 250 milioane, milionar, director de bancă, fondator de institute de credit; 

istoria cum un bulgar mărginit şi hoț ajunge, tot în România, director de ministeriu şi efor la aşezăminte de 
binefacere; 

istoria cum un alt străin, erou de la 11 fevruarie şi prezident de republică ploieştenească , ajunge adiutant 
regal; 

istoria cum un Chiriţopol ajunge din chelner sau camardiner prefect; 

istoria cum un bosnagiu ce a făcut felceria în Țarigrad la turci devine profesor de cea mai grea şi mai gingaşă 
din ştiinţele naturale, de fiziologie , la Facultatea din Bucureşti, 

istoria cum un om fără studii liceale ajunge profesor de istorie universală la aceeaşi Universitate; 

istoria cum un măscărici înjură pe Domnul țării şi se decorează cu Bene-merenti tocmai pentru aceste 
înjurături. 

lată ... istorioare , foarte morale desigur, menite de a forma prin exemple inima elevului . 

Ca studii substanţiale s-ar putea introduce în Cartea de citire greco - bulgărească cultura caprelor . Item, 
indicație de parfumuri pariziene pentru a neutraliza foetor caprinus. Item cultura maslinelor . Item uscarea ţârilor . 
Item indicaţiuni pentru jocul cu cărți măsluite . Item metode nouă pentru a se chivernisi pe lângă ruşi prin tainică 
binefacere. 

lată o mulțime de ramuri de producțiune patriotică cărora roşii îşi datoresc carierele . Ar fi păcat să nu fie 
obiectele instrucției publice undeva, însă nu la noi. Asta am propune noi dac' ar fi vorba de-a introduce în şcoala 


rurală bulgăreasca şi neogreaca în 


locul limbei române. Dar pe cât timp studiul principal al unei şcoale rurale sau primare e limba românească ea este 
totodată organul prin care neamul [î]şi cunoaşte ființa sa proprie, organul prin care acest neam moşteneşte avutul 
intelectual şi istoric al strămoşilor lui. Copilul nu învaţă numai a vorbi corect, el învață a gândi şi a simţi româneşte. 
Agronomie câtă poftiți . De şase ori pe săptămână zilnic, dar limba română rămâne limbă şi s-a încheiat. 
Nu numai istorioare morale, onorabililor, cuprinde o carte de citire menită pentru întreg tineretul românesc. Ea 
cuprinde biografia lui Matei Basarab, duşmanul vostru, odihnească-l Dumnezeu din a dreapta sa; biografia lui Ştefan 
Vodă care n-a avut onoarea, în veacul lui de aur, de a vă înşira mutrele pe parii de garduri; cuprinde descrieri 


etnografice ale poporului nostru, bucăţi de literatură populară şi de arte, balade culese de Alecsandri sau poezii de ale 


lui, fabule de ale lui Donici, pasaje din Bălcescu, în sfârşit o sumă de elemente caracteristice şi proprii numai 
poporului nostru, elemente cari-l disting de rasa voastră greco - bulgărească şi-l fac să fie ceea ce este: deştept, 
inimos, curat, nu viclean şi puțin la suflet precum sânteți voi. 

O bună carte de citire ar fi de recomandat la toată pătura din care faceți parte; poate ați ajunge în adevăr a 
cunoaşte şi prețui poporul nostru. Limba românească ați fost şters-o din licee, voiţi s-o ştergeţi şi din şcoala rurală, cu 
toată comoara ei de locuţiuni, de proverbe, cu bogăţia ei de forme şi gingăşia de simţiri? Voiţi ca şi țăranul să capete 
o inimă de morocâine cum e a lui C.A. Rosetti, capete viclene şi tâmpite , gusturi de animal ca ale bulgăroilor din 
partidul vostru? Vreți să înlocuiţi pe Alecsandri cu Ceasurile de mulțumire ale lui C.A. Rosetti, pe Donici cu 
Kolekţiunea de poezii ale lui Serurie, pe Gr . Alexandrescu cu Orele de repaos ale lui Radu pătărlăgeanu ? 

Mai bine nu vă amestecați unde nu vă fierbe oala. 

La pehlivănii de burse şi politice, la escamotări de bilete din urne electorale, la pungăşie şi tripotaj vă 
pricepeți. Adevărat meşteri, n-avem ce zice. 

Dar până şi de bietele cărți de citire vă legaţi, cari ar trebui să fie un obiect de îngrijire naţională ca şi textul 
Bibliei ? Ş-aci vreţi să vă arătaţi filozofia de țap în toată goliciunea ei? Dar nu vedeți că nu ştiţi a scrie româneşte, 
pentru că în viața-vă n-aţi avut o carte de citire în mână ? Nu vedeți că nu gândiţi româneşte, pentru că titva voastră 
strâmtă nu s-au îndeletnicit cu o asemenea carte de folos? 

De-ar fi propus încai bătrânul loan Ionescu a se adaoge articole agronomice în Cartea de citire, om care scrie 
materii agronomice în limbă bună, pe placul ţăranului şi al tuturor, om cu condei simpatic. Dar redactorii 
lui „iniorinte ", „permaninte ", „iustiţie" şi ai altor cabazuri linguistice , oameni ce scriu neogreceşte bulgăreşte cu 


termeni franțuziţi în loc de româneşte sunt autorități în materie de Carte de citire? Ciudată pretenție! 


[17 septembrie 1881] 


[ „REZULTATUL ALEGERILOR ...”] 


Rezultatul alegerilor din laşi nu va dovedi nimic mai mult decât că Moldova ajunge încet unde trebuia să 
ajungă, unde Ţara Românească a ajuns demult ... la xenocraţie. 

Un ieşan, „un român pribeag în ţara lui", ne trimisese o scrisoare prin care arăta că între patruzeci şi nouă de 
profesori ai Universităţii din Bucureşti sunt : 25 de bulgari, 7 greci, 4 armeni, 3 jidani, 2 ţigani, un italian, un tatar şi . 
.. 6 români. Acel român pribeag ne-a promis statistica deputaţilor, senatorilor, membrilor de la Casaţie, de la Apel, 
tribunale, a prefecţilor, administraţia Domeniilor, băncilor , drumurilor de fier, poştelor şi telegrafelor, serviciu sanitar 
Şi tecnic etc. etc., din cari vom cunoaşte curioasa promiscuitate care apasă asupra ţării întregi, încât nu mai are 


răsuflare nici în punctele ei cele mai libere. 


La dreptul vorbind misiunea istorică, predestinarea d[umne ]zeiască a Domniei străine s-a consumat şi poporul 
românesc e de facto înlăturat din istorie, ca o curiozitate etnografică, lipită de pământ , sclava pe de-a pururea a 
plebei bulgăreşti, greceşti, jidoveşti, imigrată din câteşi patru colţurile lumii. O stârpitură de grecotei cinic, fără 
sentiment de patrie, fără umbră de iubire pentru acest vechi şi nenorocit neam, s-a cocoțţat în fruntea țării, neagra 
străinătate, umbra spinului la uşa noastră a tuturor! 

Ce iluzii să ne şi facem în adevăr? Românul e deja străin în țara lui proprie, nimic n-a mai rămas decât 
numirea geografică. La ce să mai ție românul? La Constituţia cosmopolită iscodită de 2 — 3 greci? La ştiinţa pe care- 
o predau bulgarii ignoranți? La limba batjocurită de gura acestor venetici în momentul în care-o rostesc, la biserica 
surpată de suflarea veninoasă a ireligiozității lupanarelor Apusului, la ţara care e 'n mare parte proprietatea străinilor, 
la negoțul care e 'n mâinile lor, la ce? 

Să fim mulţumiţi dacă aceşti arhistrăini cu suflet de câine şi creieri de vulpe ne îngăduie să trăim alături cu ei, 
pe noi, neamul ticălos românesc; mulțămiţi să fim că această pătură de hoți şi de parveniţi nu ne alungă limba din 
biserică şi din şcoală să fim mulţumiţi că aceste lături sociale aristocratizate nu ne vând robi. 

Dar la ce se mai mănține ridicula titulatură de Regat al României? E C.A. Rosetti român? Caligari, Carada, 
Harama, Chiriţopol, Pherekydis, Cariagdi, Anastasiadis etc. etc. români? Regatul greco - bulgarilor şi al jidanilor, iată 


ceea ce trebuie scris în fruntea decretelor ; românii nu mai au în realitate nici rege, nici țară. Stârpitura de grec se ține 


de stârpitura de bulgar până la capătul lanţului infinit de patrioţi de meserie . . . „„România" nu-i decât o firmă de 
hotel, mai rău . . . o firmă de speluncă pentru mutrele confiscate a lepădăturilor tuturor țărilor. 

Şi încai daca ţara aceasta ar fi stăpânită de un neam istoric, cinstit, având spirit de adevăr şi natură cât de cât 
omenească — treacă - meargă . 

Dar stăpânită de gunoaiele omenirii? 

De tot ce-a fost sordid şi pehlivan , de tot ce-a fost prea rău pentru colţurile Ţarigradului unde împărțeau 
culcuşul cu cânii turcilor, prea rău pentru mocirlele Rusciucului şi pentru cartierele jidovimii galiţiene şi ruseşti, de 
spuma pestiferă şi de bubele tuturor popoarelor, de tot ce-a fost mai înjosit în Orient şi-n Occident, în sfârşit de un 
C.A. Rosetti şi alții ca el, frați fizici şi morali ai lui Scarvuli. 

Scârbos spectacol! Adânc scârbos , nedemn de un popor ce pretinde a avea onoare şi viaţă în el. 

Ei, dar aşa se şi cade! 

Într-o ţară în care trădarea e un merit, în care de gâturile a căror atingere ar dezonora însăşi mâna călăului se 


atârnă cordoane ale Stelei României, ce nu este, ce nu poate fi cu putință? 


[18 septembrie 1881] 


[, LA MONTPELLIER ..."] 


La Montpellier s-a dat la 5 iunie o reprezentaţie teatrală în dialectul provengal în folosul şcoalelor 
macedoromâne. „Messager du midi ", foaie cotidiană de acolo, a publicat încă de mai mult timp un articol asupra 
situaţiei politice a românilor macedoneni, pe care-l lăsăm să urmeze. 

Articolul e intitulat: 


O PARTE A POLITICEI OPORTUNISTE 
Românii din Macedonia, Tesalia şi Epir 


Se ştiu înclinările ce d. Gambetta le profesează în privirea grecilor şi aprobarea ce dădea ziarul său, nu demult, proiectelor 
de sporire ale regatului elin. 
Se cunoştea pe de altă parte întinderea teritoriilor pe cari puterile propuseseră de-a le lua Turciei, de când d. 


Waddington , „această medalie ştearsă care se credea bătută pentru a regula destinele Europei” — împru - 

mutăm difiniția de la un diplomat oriental — a consimțit a fi înaintea Congresului din Berlin advocatul preferențelor 
prezidentului, Camerei deputaților. 

Toată lumea presupunea că, încercând a împinge acțiunea esterioară a Franței în afară de căile pe cari se 
ținuse pân - acuma , responsabilul inspirator al miniştrilor noştri va avea cel puțin grija de-a face buna politică, 
adică de-a recomanda d-lui.. Waddington o delimitare teritorială de natură a spori în realitate puterea Greciei, cu 
alte cuvinte de-a nu crea un dualism de limbă şi de aspirațiuni inamice. 

Acesta este însă rezultatul pe care-l va ajunge d. Gambetta dacă ar ajunge a compromite Franţa în 
dificultăţile al căror preludiu a fost cestiunea Dulciniului. Se crede în genere, între politicianii superficiali cari se 
'nvârtesc împrejurul guvernanţilor noştri, că dincolo de frontierele Greciei actuale există elini gata a primi cu 
braţele deschise batalioanele regelui George. Aceasta este o eroare deplină şi această eroare falsifică din temelie 
esenţa proiectelor prezidentului Camerei. 

În Epir ca şi-n Tesalia, grecii veritabili strălucesc aproape pretutindenea prin absenţa lor şi macedo-românii 
constituie marea majoritate a populațiunii. Se pricepe dar scârba ce-o au de-a deveni concentăţenii d-rului Kokinos . 

Am, voi să cunoaştem cuvintele fineţei 'n adevăr italiene, pentru a nu zice genoveze , în virtutea cărora s-a 
descoperit că macedoromânii ar fi elini ! Pentru că au cler grecesc, călugări greci şi că-n lipsa de şcoale naţionale, 
de cărți naţionale, ba chiar de caractere tipografice cari să fi putut pân' acum să reprezinte sunetele limbii lor, au 
fost botezați în grecește, au frecuentat şcoalele clerului grecesc şi au primit în idiomul din Atena educaţia şi 
instrucția pe care le era cu neputinţă de-a o afla aiurea şi de-a o primi altmintrelea? 


Nimic mai bizar decât de-a proscrie din Franța congregaţiunile monastice şi de-a întemeia în Orient politica 


națională pe situaţia şcolară şi religioasă a clerului grec din Tesalia. 

Orice ar fi însemnând inconsecuența aceasta, se cade să împrumutăm din numărul de la 5 iunie al ziarului 
„République FranŞaise" confirmarea faptului ce semnalăm, fiind cea mai bună dezminţire ce se poate da straniei 
politice ce-a apucat-o vechiul dictator din Bordeaux. lată 'n adevăr ce se citea cu data de mai sus în „République 
Franşaise”. 

„Macedoromânii — căci pentru români numele de ţinţari n-are nici un înţeles, iar kutzovlahi , români şchiopi, 
e un termen de despreț ce-l resping — ocupă tot teritoriul ce se întinde de la Ochrida şi până la Moreea şi de la 
Caiani până în Adriatica, în vecinătate de Durazzo . După Thunmann ei formează un popor mare şi numeros. Ei 
reprezintă o jumătate a populaţiei Traciei şi trei din patru părți a Macedoniei şi Tesaliei. 

În Macedonia toată partea de la apus, despărțită printr-o diagonală ce s-ar trage de la Kopvili la Salonic, 
coprinzând Vodena Ostrovo , Florin, Monastir , Prelep , Ochrida , Rema , Tornovo , Castoria, Cayani şi Niaghuzta ; 
la sud Samarina , Syraco , lanina, cu districtele înconjurătoare , la răsărit Serres , cu satele din împrejurime, ar 
putea fi privite ca un teritoriu esclusiv român. 

Câţi sunt aceşti macedoromâni de peste Dunăre, adecă trăind în Tracia, în Macedonia, în Tesalia, în Epir, în 
Albania? lată unde statistica [oficială] e părăsită în seama fantaziei. Pentru ca statistica oficială, regulară şi 
precisă, e un obiect de lux în aceste locuri, cată dar să ne referim la apreciaţiunile naționale mai mult ori mai puţin 
dezinteresate, la acelea ale călătorilor, şi ele variază cu săriturile cele mai simţitoare, ale căror cauze pot fi cu toate 
acestea recunoscute şi pricepute . 

Boué numără aproape 600000 de macedoromâni; dar el nu cunoştea toată întinderea elementului român 
răspândit la Serres , Vodena , Monastir , în Tesalia orientală şi în Albania. 

Colonelul Leake găseşte 500 de sate macedoromâne în Macedonia, Tesalia şi în Epir, deci aproape 500000 de 
locuitori. 

Iată deci un minimum . 

Însă cifrele datează de acum o jumătate de secol; populația s-a sporit desigur de atunci încoace şi cei mai 
mulți din aceşti călători, cu mijloace de investigațiune foarte incomplete , nu şi-au putut întemeia clasificarea lor 
decât pe limbă şi pe cult, însă comercianții şi lucrătorii macedoromâni vorbesc de preferență , greceşte, pentru 
comoditatea relaţiunilor lor; cât pentru cult, vom înţelege că în această epocă mai cu seamă le-a fost cu neputinţă 
de-a urma un altul decât cel practicat de clerul grecesc. 

Daca venim la datele contimporane găsim cu totul alte cifre. Bolintineanu evaluează macedoromânii la 1 200 
000; un vechi diplomat din Orient la 1 000 000; Bălăşescu , care a petrecut orice oraş şi orice sat al Peninsulei, la 2 
500 000. Cât despre cel din urmă Blue book , el numără 50 000 numai la frontierele Greciei. Să ne mulțumim cu 
cifra lui Bolintineanu, de 1200000, Nu se cuvenea oare ca ei să trezească atenţia? Şi Congresul de la Berlin, care n- 
a voit nici măcar să examineze memoriul remis cu acest scop, n-a dovedit oare o prea mare nepăsare pentru interese 
cari au, ca şi altele, raţiunea lor de a fi? 

După cestiunea numărului, să trecem la aceea a originii; şi aci suntem puțin în domenul problemelor, pentru 
că patru sisteme ni se prezintă. 

După unul, macedoromânii se coboară din vechii traci , cari au primit de la colonii romani uzul limbei latine; 
după altul, ar fi de aceeaşi origine cu populaţiunile române ale Daciei. A treia opinie pretinde că evacuarea Daciei 
ar fi fost completă, sub Aurelian, care voia a scuti aceste populaţii în contra barbarilor dindărătul Dunării, după 
care ele s-au întors în patria lor, prin secolul al doisprezecelea, însă lăsând pe brazda ocupată din nou o fracțiune a 
emigraţiunii, originea grupurilor romanice actuale de lângă Pind şi Olimp. A patra opinie pretinde în fine că, în 
epoca retragerii lui Aurelian, românii s-au despărţit în două grupuri, din care unul au ocupat Moesia, Bulgaria 
actuală, pe când celalt a căutat refugiu în Carpaţii septentrionali . 

Oricum ar fi, fie că ne-am sui la daci sau c-am vorbi de coloniile militare romane, sunt în originea românilor 
şi a macedoromânilor puncte de contact evidente; datinele, superstiţiile sunt aceleaşi, Rusaliile , sărbătoare care are 
aceleaşi nume în amândouă limbile şi care consistă în a pune roze pe morminte; Filipii , cari se practică în cele 
dendâi săptămâni ale postului şi în care timp se împart bucate între amici şi trecători; în ziua de anul nou copii 


macedoromâni se primblă cu o ramură de oliv , pe când în România, ramurile naturale lipsind, se 


fabrică artificiale; Moşii, sărbătoarea străbunilor, e aceeaşi la nordul ca şi la sudul Dunării şi, spre aducerea 
aminte a luării Romei de către barbari (gali ), populația, atât în România cât şi regiunile balcanice, are obiciul de a 
bate cânii într-o anume zi din fevruarie. Douăzeci de alte exemple de aceeaşi natură se pot cita. Oare toate acestea 
n-au o semnificaţiune reală? 


În privirea limbii, grecii zic: kuțovlah şi român formează două dialecte cu fotul deosebite; puneţi pe-un 


macedoromân faţă c-un român şi nu se vor înţelege, iar unul din cei dendâi , voind să publice o broşură asupra 
cestiunii naționale, au scris-o greceşte, nu româneşte. 

A scris greceşte în adevăr, dar el au voit a fi înţeles şi de greci şi de conaţionalii săi. 

Macedoromânii au avut un jurnal, „Frăţilia întru dreptate", care se publica în limba cuţovlahă şi în cea 
greacă. Românii o pricep pe deplin. Originea latină în adevăr e lesne de recunoscut în textul macedoromân şi 
cuvintele culese din întâmplare , ca adunare, noştri, politici, sunt o dovadă; cât despre verb , această fățână 
împrejurul căreia se 'nvârtesc toate limbile, el e identic, în moduri, în timpi, în conjugări 

Rămâne acum cestiunea cultului şi a şcoalelor. Fără îndoială că macedoromânii merg la biserici grece, unde 
şi leturghia se face greceşte, dar cuvântul e simplu nu au biserici româneşti. 

Sprijinite de greci, funcționari ai Porții, şi de turci, cari, fără cuvânt , se tem de estensiunea elementului 
român, se interzice întrebuințarea limbei româneşti în biserici şi pân' acum s-au aruncat în foc cărțile tipărite în 
această limbă. S-a găsit aci un instrument de grecificare care se priveşte, nu fără cuvânt , ca eficace. 

Tot aşa stă cu şcolile; însă un ordin vizirial de la 1877 au autorizat creațiunea de şcoli române în Turcia. şi de 
atunci s-au deschis cinsprezece pentru băieţi şi trei pentru fete, cu două mii de elevi şi douăzeci şi unul de profesori. 
Aceste şcoli se susțin de cătră comune şi prin daruri voluntare , la cari s-adaugă 60 000 de franci provenind de la 
Ministeriul de Instrucție Publică din România. Acum un an şcoalele române existente s-au îndoit. 

Aceasta este în rezumat foarte scurt cestiunea macedoromânilor. Românii, despărțiți de ei prin Bulgaria, nu 
gândesc , se 'nțelege , la vro anexiune . 

Dar nu este natural ca să se gândească , ca şi alții, de a stabili o legătură mai intimă între ei şi populaţiile pe 


cari le privesc ca pe-o fracție a propriei lor familii?" 


Din estrasele citate e lesne a se vedea defectul vital al operei căreia, cu sau fără cuvânt , dictatorul din 
Bordeaux a voit a asocia politica franceză. Români legaţi de greci, cei dendâi şi cei de-ai doilea legaţi de turci şi 
albaneji. Şi unii şi alții condamnați a trăi în perpetue disensiuni interioare, nu este asta capodopera inconsecuenței 
şi lipsei de minte? S-a glumit de-o mie de ori asupra ordinei morale şi s-au ridicat diviziunea intereselor de limbă şi 
naţionalitate, diferenţa de amintiri istorice, la înălțimea unui principiu permanent ! Se declară că Turcia e 'n agonie, 
sub antagonismul raselor cari-o compun, şi se imaginează cu toate acestea un mic stat pe harta Europei care va 
cuprinde în sine exact aceleaşi principii de diviziune şi de moarte. 

Ar fi fost mult mai simplu de a urma în acele regiuni politica seculară a Franţei, aceea a lui Napoleon III, şi 
de-a căuta să se constituie, alături cu România dunăreană, care datoreşte împăratului existenţa şi unitatea politică, 
o Românie macedoneană , a cărei rol n-ar fi fost nici fără importanţă, nici fără strălucire. 

Stabilirea unui stat de două - trei milioane de suflete, care ar fi putut pretinde porturi în golful Salonicului şi 
al Adriaticei , care ar fi avut cu Franţa legătura unei limbi de aceeaşi origine, n-ar fi fost fără valoare din puntul de 
vedere al intereselor naţionale în Orient. 

N-ar fi trebuit decât să se încurajeze în mod pacific aspirațiunile acestor populațiuni puţin cunoscute, a le 
sprijini în tentativele lor de reconstrucțiune morală şi, în ziua în care împărăţia turcească s-ar fi descompus definitiv, 
ele n-ar fi avut greutate de-a trăi şi a-şi susţine drepturile lor. 

Dar ar fi trebuit ca d. Waddington, primul ministru al primei naţionalităţi latine, să consimtă a citi şi a 
sprijini dinaintea Congresului de la Berlin memoriul produs de această mică naţionalitate latină cu atâta usurinţă 
desprețuită . Ar fi trebuit ca d. Gambetta să nu facă atâta gură despre Grecia şi greci precum a făcut-o, ci să 
recunoască că politica lui Napoleon al III, maltratată în mod atât de constant, înnegrită şi batjocorită de el, fusese 
în Europa orientală pe cât de dreaptă pe atât de fecundă şi că nu rămânea decât să urmeze a-i culege fructele. Aci 
era puntul dificil şi se 'nţelege de ce prezidentul Camerei nu s-a ocupat. Grecii, cu incomparabila magie a trecutului 
lor istoric, erau tot; românii nimic. Deci au fost trataţi în consecuenţă. De minimis non curat praetor . 

Nu suntem în drept a zice că, dacă dictatura din Tours şi din Bordeaux a fost o politică a neprevederii şi a 
incapacității celei mai culpabile, politica exterioară a oportunismului va rămânea aceea a ignoranței şi a 


prezumpțiunii celor mai caracterizate ? 


[20 septembrie 1881] 


[ÎNTRE ACUZĂRILE.. ."] 


Intre acuzările aduse odinioară de „Pseudo - românul " partidului conservator era şi aceea a relelor finanțe. 


Toate ca toate dar rele finanţe făcuseră conservatorii şi ţara era aproape de prăpastie. 


La dreptul vorbind nu ştim de mai poate face cineva bune finanţele în ţara noastră dacă roşii vor fi stat numai 
două luni la guvern. Cu „sus băieți, jos băieţi" s-a votat papa Strousberg cu arhimilioanele lui; „Pseudo - românul " a 
căpătat un bun bacşiş pentru lăudarea strălucitei afaceri şi s-a 'ntărit în încheieturi; Senatul se dizolvă pentru că se 
opune celebrei întreprinderi şi se pune în lucrare convenţia înainte de-a fi lege. Țara se 'ncarcă cu o datorie de un sfert 
de miliard, ale cării anuităţi erau în curând exigibile. 

Acuma, vorba ceea, după ce aţi făcut trebuşoara asta, vino moşule şi fă bune finanţe! 

Dar drumul de fier ca drumul de fier! Unde-a mers mia meargă şi suta. 

Răul mai era altul. Pe aceste linii începu a curge o mulțime de străinătate, jidovi, nemți, fel de fel de neamuri 
cari au început să scoată gazetă la Bucureşti ca „Bukarester Tagblatt" unde s-au întrolucat bunăoară mai multe 
şoacăţe ce au mai mult darul suptului decât al propovăduirii şi strigă zilnic, plătite anume de guverne străine ca să ne 
'njure pe noi şi orice organ românesc. 

Acuma, vino şi fă politică naţională dacă poți. Vorba ceea: mergi cu finanțele bine când eşti dator 
moştenitorilor lui Stroussberg două sute ş-atâtea zeci de milioane; dezvoltă industrie sau meşteşug când le-ai făcut şi 
drum ca să înlesneşti concurenţa străină; fă treabă când vezi că pe zi ce merge ţara ici se şocăţeşte, colo se jidoveşte, 
dincolo se grecifică, ba când vezi că însuşi elementele politice determinante sunt pe zi ce merge mai cosmopolite, 
mai străine. 

Acuma bune rele or fi fost finanţele sub guvernul conservator, nu discutăm. Părerile noastre sunt demult 
cunoscute. Guvernul conservator a cătat să plătească datorii făcute de alții, să acopere goluri bugetare imense lăsate 
de predecesorii lui şi cu toate astea tot n-a sporit în patru ani bugetul cheltuielelor cu 40% ca onorabilii patrioți. 

Să zicem însă că rău ar fi stat finanţele sub conservatori. 

Cum se 'mtîmplă atunci ca tocmai foştii miniştri de finanţe ai conservatorilor, d-nii Mavrogheni şi G. 
Cantacuzino, să fie obiectul unei deosebite curteniri din partea patrioţilor? Unul e numit ministru plenipotenţiar la 
Roma, celuilalt, să vrea numai, i s-ar da orice portofoliu, chiar prezidenţia Consiliului, necum resortul finanțelor? 

Atât de răi miniştri oameni cari au compromis finanţele şi cu toate acestea curteniţi zilnic de presa oficioasă? 
Miniştri afişaţi prin comunele rurale ca vinovaţi de fel de fel de abuzuri şi fărădelegi şi astăzi asediați de crainicii şi 
solii partidului guvernamental, purtaţi în palmă ca ouăle, trecuţi de Ionel Ciocârdel de la „Telegraful" între oasele 
sfinte, între boierii de neam, deosebiți de boierii ciocoi de la „Timpul"? 

Se poate oare să fi fost atât de răi? 


[22 septembrie 1881] 


[ „ORICE ALEGERE..."] 


Orice alegere care poate rezista mijloacelor de corupţiune ale partidului roşu va ieşi în contra acestui partid. 
Astfel ieri au fost alegerea consiliului de disciplină al ordinului advocaţilor. Erau în față două partizi, din cari una 
guvernamentală, reprezentată prin d-nii Petre Grădişteanu, C. Boerescu şi câțiva tineri, parte vânători de funcțiuni, 
parte bucurându - se deja sub vrun titlu oarecare de resursa generală a mizeriei noastre bugetare. La vot partida 
guvernamentală, prevăzând trista cădere ce-o aşteaptă, s-au abținut pe faţă de la alegere. 

Rezultatul scrutinului a fost cel următor: 

Votanţi 81. 


Voturi esprimate 59. 


Majoritatea 31. 
Abţinuţi (guvernamentali) 23. 


Au întrunit: 


D. G. Vernescu ca decan 56 vot[uri ] 

» G.Meitani — 56 ., 

» Gr.G.Peucescu— 57 ,„ 

» Al. Trişcu— 57 „ 

„ Ion Lahovari — 5I ,, 

„ G. Stratilat — 56 , 

Eşecul partizanilor d-lor Grădişteanu — C. Boerescu a fost eclatant şi deplin. D. Ion Lahovari a fost ales în 
consiliu fără să-şi fi pus candidatura, ca un semn că alegătorii împărtăşesc opiniile sale în privirea reformei 
magistraturii. 

Candidatul de decan al partidului guvernamental era d. E. Bosianu . Bătrânul profesor se bucură de stima 
tuturor; dar se ştie asemenea cum roşii au abuzat pân - acuma de buna lui credință şi de cîte ori s-au servit de 


reputația lui ca de-o manta, pentru a acoperi cu numele lui nepătat petele multiple ale partidului. 


[22 septembrie 1881] 


[„„CE ADEVĂRATĂ E TEORIA ..."] 


Ce adevărată e teoria etnologică relevată de noi se cunoaşte de acolo că, în puțin timp, a devenit populară. Mai 
mult, în banchetul dat d-lui de Rosny , doi oratori au făcut aluzie la teoria noastră, deşi poate ilustrul sinolog n-a 
cunoscut ascunsul înțeles al logosului lor. 

Fățiş neputând-o combate nimeni, de vreme ce înainte de toate e adevărată, s-a pus ba să zică că sunt idei 
învechite, ca şi când realitatea ar fi o idee, ba Ionel Ciocârdel de la ,, Telegraful" s-a pus să facă discuţiuni filologice, 
precum că şi terminația numelui redactorului „Timpului" e slavonă . În adevăr Bistriţa, Dâmboviţa , Râmnic , 
Tîrgovişte, Craiova, Suceava, Romanul, Bogdan şi Vladislav, Radu sunt numiri slavone pentru că limba hieratică şi 
de stat era în România cea slavonă , precum era în Occident latina . Francofortul , Berolinul , Monachiul , Vindobona 
, Londini sunt oraşe latine? Cromerius , Goethius , Curtius — romani? Craiova — oraş slavonesc ?- 

Altfel însă stă cu redactorul hel dendâi de la „Telegraful". 

Trecând de la bucătărie la gazetărie , a ieşit şi se ține vorba că e . . . cam oacheş. Se pusese acum dumnealui să 
se laude că-i neam de voievod de la Bosnia şi că prietenul său Hăsdeu are s-i traducă documentele din limba 
paleoslavă . O mulţime de Vozi ! Tot Vodă după Vodă, care mai de care, şi tot Ciocârdel [î]i chema. 

Ce s-a ales însă din aceste laude? 

Hasdeu n-a tradus asemenea acte din limba slavonească şi Fundescu tot țigan a rămas. 

Se vede însă că a luat-o una şi bună că-i neam de crai bulgăresc şi de atunci a prins limbă şi vrea să zboare la 
neamuri. 

Un sfat i-am da lui Ionel Ciocârdel . Când se ştie c-un cusur atât de rău încât să prefere a se declara mai bine 


bulgar ori bosniac decât țigan, să nu mai releveze pretinsele cusururi ale altora. 


[23 septembrie 1881] 


[„E DESTUL CA UN CORBP..."] 


E destul ca un corp să nu intre cu slugărnicie în vederile, nu ale guvernului, ci ale d-lui C.A. Rosetti în special, 
pentru ca „Românul" să ceară dizolvarea, desființarea corpului ori a instituţiunii . 

Odinioară M. Sa Regele nu plăcea foii roşie. Pe atunci organul lor [î]l numea pion în mâna d-lui Bismarck şi 
agent prusian; d. D. Brătianu cânta : „a zburat puiul cu teiul, tocmai când era temeiul" şi se cerea desfiinţarea 
monarhiei. Ba nu se cerea numai; ilustrul d. Candiano , actual adiutant regal, o şi înlăturase pe câteva ceasuri în 
fericiţii Ploieşti, cari au eternizat memoria acelui măreț eveniment prin erigerea statuei madam Grigorescu. 

În timpul concesiei Stroussberg nu le plăcea roşiilor Senatul, căci nu se putea convinge cu câteva sute de mii 


de franci, ca redacţiile foilor patriotice. Ele cereau desființarea Senatului. 


Se vede că nici magistratura nu prea e pe placul advocaţilor din clică. Ei nu câştigă procesele după comandă; 
în materie civilă şi penală s-o mai fi judecând pe ici pe colo încă conform legii, fără consideraţie că d. Fleva [sau] 
Giani pledează . Ei cer deci desființarea magistraturii şi înlocuirea ei cu proteguiţii şefului de gardă civico - electorală 
„ Serurie. 

Acum nu le place ordinul advocaţilor, pentru c-au ales decan pe d. Vernescu şi nu pe candidatul guvernului. 

D. Daniilopulo , om cu oarecare învăţătură, dar nu tocmai în toată firea, a declarat sus şi tare că „datoria unui 
om de conştiinţă ca d-sa este să se abțină". 

Din aceste vorbe ale unui domn care n-a fost niciodată hiriş cu toate sâmbetele , căruia-i lipseşte cel puţin una, 
„Pseudo - românul " deduce că alegerea e „un argument puternic pentru cei cari cer desfiinţarea corpului de 
advocaţi”. 

lată miss Wanda ajunsă un argument pentru străpungerea istmului de la Panama. Se potriveşte ca nuca-n 
perete. Pentru că „Nea 'ntr-o parte", care are câteva chibrituri şi musculiţe în cap, declară că oamenii nu sunt vrednici 
să stea de vorbă cu el trebuie desființat corpul advocaţilor. 

Şi cine mai vrea desființarea acestui corp? 

D. Grădişteanu; ilustrul, neprihănitul erou de la Şapte Nuci, părintele spiritual al lui Popa Tache şi al vestitului 
Temelie Trancă , agentul electoral al cabinetului Mitică Ghica, odinioară aprig campion al conservatorilor, azi aprig 
cavaler al roşilor, pururea în pita lui Vodă la cîte şapte colțuri. 

Ce vor roşii? 

Să nu mai existe opoziție, să fie ei tari şi mari pretudindenea , să nu mai sufle nimenea în contra stăpânirii 
noilor fanarioți. 

Cu toate acestea ar fi şi în interesul țării şi în al lor ca opoziţia să fie şi să rămâie ca pân - acuma de nuanță 
legală. 

Izbită în orice punct de puterea fireşte precumpănitoare a unui guvern centralist încăput pe mânile demagogiei 
roşie, țara ar afla poate într-o zi mijloace mai energice de îndreptare, cari să nu fie tocmai pe placul roşiilor, nici pe 


acela al oamenilor de ordine. 


[24 septembrie 1881] 


[„„LA CONGRESUL LITERAȚILOR ..."] 


La congresul literaților din Viena am văzut reprezentată România de un domnişor , anume Djuvara , care nici 
literat e, nici vrun om acătării, un biet omuşor de pe la Brăila, iată tot. Dar se vede că, de vreme ce în acel congres 


avea să se facă nițică politică socialistă, trebuia un mic fanariot care să asiste la adunări. 


Nu avem, se 'nţelege , o opinie exagerată despre importanţa acestor congrese internaționale, dar în orice caz s- 
ar fi ales în România toată un om mai vrednic de a o reprezenta ca literat decât un băieţoi care-a scris franțuzeşte o 
broşurică despre Chestia izraelită, lipsită de orice originalitate, şi care apoi s-a furişat pe lângă o legaţiune română 
sub un titlu extraordinar şi supernumerar oarecare, până 'i va suna ora sfântului buget. 

Odinioară cancelariile țărilor noastre erau pline de băieți primiţi pe procopseală, cari învățau a scrie şi a citi în 
vro atenanță murdară, precum le descrie cu pana sa de maistru răposatul Filimon . Din aceşti logofeţi Coate goale , 
din aceste ciocoflendure au ieşit genitorii roşiilor actuali, de o promiscuitate înspăimântătoare de proveniență. Astăzi 
legaţiunile noastre amenință a deveni asemenea instituții de primire pe procopseală a fel de fel de plevuşcă greco - 
bulgărească , pe care o vezi apoi răsărind prin congrese internaționale şi reprezentând România. 

Acolo însă unde România ar trebui să fie reprezentată, ea lipseşte. 

Astfel în Veneţia s-a ţinut în luna aceasta congresul geografic internațional. 

Aci vedem reprezentate Austria, Belgia, Brazilia , Canada , Chili , Columbia , Egiptul , Franţa, Germania, 
Japonia , Grecia, Englitera cu coloniile, Mexicul, Olanda, Portugalia, Republica Argentiniană , San Salvador , Rusia, 
Spania, Statele Unite, Svedia, Sviţera, Ungaria, Venezuela . 

Din partea României d. Obedenaru promisese a veni, dar în momentul din urmă n-a venit. Pân-în timpul din 


urmă congresul rezervase un compartiment pentru obiecte din România, dar n-a sosit nimic. 


Asemenea n-a fost nimeni din partea României la manevrele militare italiane de la Padova , cari au avut loc de 
la 11 — 22 septemvrie. Cu toate acestea erau reprezentate aci Germania prin patru ofițeri superiori, Englitera prin 
trei, Franța prin patru, Sviţera prin trei, Svedia şi Norvegia prin doi, Portugalia prin unul. 

Unde s-ar întroluca socialişti, ateişti , comunarzi or oameni tot de mâna aceasta, acolo veți vedea răsărind cîte 
un Caligari, Horia şi Mircea Rosetti, ori altă seamă de tinerime fanariotică sub numirea specioasă de reprezentanți ai 
rasei ciobanilor de la Rucăr ori a moşnenilor din Câmpulung . 

Dar la ocazii în adevăr serioase, cum e bunăoară un congres geografic , cum sunt manevrele militare ale unei 
nații consângene cu noi, la ocazii în care Apusul înrudit ar putea să fie interesat în lupta pentru existență a poporului 


romanic de lângă Dunăre, acolo sferele noastre determinante strălucesc prin absenţa lor. 


[24 septembrie 1881] 


[„„«ROMÂNUL», pân SEAMĂ ..."] 


„Românul", ţinând seamă de-un articol de fantazie al ziarului francez Independance roumaine" în care se 
vorbeşte de formațiunea unei ..june drepte", revine din nou la acuzarea că partidul conservator n-are programă, n-are 
principii sau că cele pe cari le are sunt învechite, că e putred şi alte multe de aceste cu cari ne-am obicinuit şi cari nici 
nu merită relevate. 

În realitate însă, dacă vom privi guvernarea roşie de cinci ani încoace, ne vom convinge că, dacă un guvern al 
d-lui C.A. Rosetti este cu putință în țară, nu e decât în virtutea principiilor noastre conservatoare, cari se impun de 
sine de vreme ce sunt răsărite din însăşi natura statului. 

Independenţa statului român era un punct constant urmărit de cabinetul conservator, într-un timp în care 
„Românul" striga că suntem turci, parte integrantă a împărăției otomane. 

Veniţi la putere, li se impune roşiilor prin natura lucrurilor politica independenții ; ei încetează de a mai fi 
turci, declară chiar război turcilor şi rezultatul este ... ? Tot cel urmărit şi obținut în mare parte pe cale pacifică de 


ministeriul Catargiu. 


Întemeiarea monarhiei ereditare era o ţintă a politicei conservatoare. D. C.A. Rosetti avînd aceeaşi firmă ca fiii 
d-sale, redactor al „Republicei Rumâne" era se-nţelege pentru o altă formă de guvernămînt, înjghebată chiar pe vro 
cîteva ceasuri la Ploieşti. 

Venind la putere ce face d. Rosetti? 

Încoronează viața sa de republican cu proclamarea regatului, cu regularea eredității şi esclamă ca arhiereul din 
biblie: Acum liberează, Doamne, pe robul tău, căci văzură ochii mei ziua mîntuirii. 

Din contra, ceea ce a făcut sau încearcă roşii să facă în senzul programului lor e în contra spiritului ţării şi se 
respinge. 

Astfel au micşorat comunele rurale bunăoară. Astăzi se simte rezultatul dezastros al acelei micşorări. S-a 
înmulțit clasa de funcționari şi postulanți de nu-i mai încap nici comunele rurale, administraţia e mai rea decît 
oricînd. Aşteptăm să-i vedem revenind iar la mărirea comunelor în spiritul reformei cabinetului Catargiu. 

Tot în spiritul programei roşie vor să introducă electivitatea magistraturii. Ei bine, iată o cestiune mare de 
principiu unde conservatorii se deosibesc de radicali. 

Cum stau însă de pe acum lucrurile? 

Partea cea mai inteligentă, cea mai integră din partidul roşu chiar e contra electivităţii; poate chiar ministrul 
actual al justiţiei. Care va fi rezultatul? Ideea conservatoare a numirii magistraților pe baza meritelor şi a titlurilor 
academice va triumfa fără îndoială şi roşii vor ceda opiniei publice conservatoare. 

Prin ce stau aşadar roşii la guvern? Prin o necontenită şi gradată apostazie de la programul lor originar, prin o 
renunțare la principiile lor, prin renegarea trecutului, prin adoptarea, în aparență măcar, de principii conservatoare. 

N-avem nevoie de anume prozelitism. Daca vor să stea la guvern, cate ei înşii să se conformeze de silă cu 
spiritul conservator al țării, să se convertească, în contra instinctelor lor, la natura şi exigenţele politice ale statului 
român. 


Fără îndoială avem a face cu elemente politiceşte greu de asimilat. Dar se asimilează încet solului şi rasei, 


încet şi gradat tot principiile reprezentate de conservatori iese la suprafaţă şi se impun. 

Alegaţiunile „Românului" ar fi meritat un ton mai aspru din parte-ne, dar, pe cît timp sîntem pe tărîmul 
principiilor şi nu pe acela al apetiturilor roşie, sfera rămîne senină. 

În materii de principii de organizare vor fi totdeauna bătuţi fără să aibă ce răspunde. Apetituri însă ca acele 
dezvoltate cu ocazia răscumpărării nu pot fi combătute numai cu teorii şi, cînd vorbim de ele, altfel întoarcem 
condeiul. 

Au e destul de clar pentru oricine că numai prin renegarea programei lor şi prin convertire la principii 
conservatoare roşii sînt posibili în țară? Evident „Românul" n-o poate tăgădui fără a dezminţi scena lăcrămoasă a d- 


lui C.A. Rosetti cu ocazia proclamării Regatului şi a încoronării. 


[25 septembrie 1881] 


[„ACUZAȚIUNEA RIDICATĂ..."] 


Acuzaţiunea ridicată în contra cabinetului Catargiu avea de scop a înlătura sau a neutraliza influența partidului 
tocmai în momentele critice ale războiului ruso-turc. Ea a avut însă şi un rezultat: dezgustul multora pentru viața 
publică, abţinerea lor de la politica militantă. 

E prea adevărat că în partidul conservator n-a fost niciodată acea disciplină slugarnică care se observă la roşii. 
Oameni în cea mai mare parte independenţi prin avere sau prin poziție socială, conservatorii au fost uniți mult mai 


mult prin principii comune decît prin interese ca acelea care fac pe roşii a goli bugetul şi a exploata resursele statului. 


O dovadă despre aceasta este faptul cunoscut de toți că nici unul dintre miniştrii partidului conservator n-a 
făcut avere, că toţi au ieşit din cabinet desigur mai săraci de cum intraseră. Scandalul înavuţirii din ban public, din 
întreprinderi publice, din pensii reversibile, din păsuieli pe moşiile statului, din creațiuni bugetare ad-hoc nu s-au 
întâmplat , nu s-au putut întâmpla sub conservatori. Chiar dacă s-ar fi ivit unele înclinări de înavuţire pe calea 
aceasta, şeful cabinetului le simţea cu instinctele sale de onestitate şi de demnitate: cel care ar fi avut asemenea 
înclinări căta să aleagă între portofoliu sau între jețul de deputat şi afacerea privată pe care-o urmărea. 

Din cele ce preced e evident că legăturile dintre conservatori nu puteau fi acelea ale unei companii de 
esploataţie, ale unei societăți pe acţii, precum e la roşii. Comunitatea de idei abstracte, când ele nu au o origine 
religioasă, nu va fi însă nicicând atât de coerentă ca cea de interese. 

Roşii, capi şi caracudă, au interes de-a veni la putere sau cel puţin [î]l aveau până mai alaltăieri. 

La conservatori elementul silei , al constrângerii prin nevoi şi sărăcie, a lipsit. 

Ei erau, dacă nu oameni avuţi, cel puţin cu stări modeste sau cu deplină capacitate de-a munci. 

Ce era Serurie, ce d. C.A. Rosetti, ce toţi creştinii aceştia fără buget? Nimic. Pleavă şi umbră, oameni fără 
avere, fără însemnătate, adesea fără căpătâi . Când şi - aduce cineva aminte de mutrele pe cari le vedea odinioară 
populând iarna cafenelele de răul intemperiilor , rău îmbrăcaţi, rău hrăniţi, şi astăzi vede acele fiziognomii binişor 
rotunzate prin ferestrele zidirilor marilor ramuri de administraţie ale statului, pe la drumuri de fier, pe la regie, 
pretutindenea, acela va înţelege de ce pentru roşii politica nu este o afacere publică, ci privatisimă , urgentă , o 
cestiune de viaţă şi de moarte. Degetul şi l-ar fi lăsat un roşu să i se muşte, mâna să i se taie, numai în pita lui Vodă să 
încapă. Politica era deci pentru ei ceea ce n-a putut fi pentru conservatori, o cestiune de stomac . 

Pe de altă parte e lesne de lămurit de ce lupta conservatorilor în contra partidului roşu este ingrată. 

A lupta cu idei contrarie e uşor dacă eşti cu adevărul; a lupta însă cu corupția, cu apucăturile, e mult mai greu. 

Precum nu poți răspunde cu acte diplomatice la bătăi de tun şi de puşcă, astfel nu există argumente în contra 
apetiturilor. Ce argumente din filozofia morală îl poate opri pe Carada, Costinescu, Stolojan de-a face averi cu 
răscumpărarea, ce teorii se pot opune lefurilor ad-hoc ce şi le-au creat roşii în serviciile publice ? Dicţionarul nu 
cuprinde cuvinte magice a căror rostire să poată determina acţiunea oamenilor spre bine. 

Acele cuvinte erau magice numai întemeiate pe frica lui Dumnezeu, pe iubirea de țară şi popor, pe sentimente 
mai adânci , mai mari, mai nobile, decât apetiturile de avere şi de bun trai fără de muncă. 

La aceste apetituri însă apelează roşii. Politiciani înainte de toate practici, neurmărind nici un ideal politic sau 


naţional, ei se servesc numai de expediente momentane pentru mănținerea la putere, chiar renunțând la demnitate, 


chiar compromiţând interesele statului. Ei trezesc şi în alţii instinctele lor proprii, exploatează slăbiciunile, nevoile 
momentane, mâna de pământ din care omul este zidit. Mecanismul statului, favorile de care el dispune, persecuţiunile 
şi presiunile ce le poate exercita sunt prea puternice față cu o societate discompusă ca a noastră, unde voința 
politicianilor nu se sfarmă nici de stânca unei aristocrații istorice, nici de organizări puternice ale ramurilor de muncă 
industrială; unde statul este un institut de întreținere pentru oameni cari n-au nici o ocupaţie, ba adesea nici 
capacitatea unei ocupaţii serioase. 

Faţă cu aceste varii nevoi sociale, lupta ideilor conservatoare este desigur mai ingrată decât la naţiile istoric 
închegate, cu tradiții, cu datine, cu un puternic şi pururea întineritor geniu național. De veninul inoculat al unor 
culturi străine, a căror forme goale le-am adoptat fără a le fi pătruns spiritul, s-a discompus organizația veche, 
biserică, familie, corporaţii ş.a. şi în locul lor n-a venit nimic acătării. 

În asemenea stare de lucruri, unde pentru reconstruirea edificiului dărâmat încap o mulţime de păreri diverse, e 
cu putință ca diversitatea să fie mai mare într-un partid ţinut la un loc prin comunitate de principii decât în unul bazat 


pe interesul comunal venirii la putere. 


Această diversitate de păreri, îndreptăţite desigur, dar numai unele potrivite cu situația şi cu interesele 
naţionale ale ţării, au fost nu numai sorgintea fantaziilor despre constituirea unui nou partid, ci totodată, obiectul 
oarecăror manopere diplomatice din partea bizantinilor de la putere. 

De cîte ori un conservator s-ar fi părut a avea opinii deosebite în cutare sau cutare cestiune el era încurajat, i se 
ataşau ambasadori anume cari să-l întărească în dizidența lui, i se propunea un portofoliu pentru realizarea ideilor lui. 
Astfel demagogul d. C.A. Rosetti se arăta gata a oferi, în aparenţă, sprijinul său proiectelor de reformă ale d-lui Carp, 
deşi ele, naționale îndealtmintrelea, nu sînt liberale în sensul roşu al cuvîntului. Totdeuna au încurajat în conservatori 
ideea că cu roşii se poate face treabă, cu ei se poate aşeza statul român pe temelii mai solide, se poate reîntineri prin o 
sănătoasă organizare a muncii şi a culturii. 

Succesul acestor încurajări nu e deloc mare; a avut însă drept rezultat de-a izola o seamă de oameni eminenți, 
a steriliza activitatea lor în viața publică, deşi mulți din ei aveau tocmai calitățile necesare pentru a o determina în 
folosul ţării. 

Dar să admitem că în adevăr dezgustul de ceea ce se petrece în ţară la noi, scîrba de politica apetiturilor, 
expedientelor, vicleniilor pe care o practică partidul roşu ar face pe conservatori să renunțe la opoziţie ori la vro 
activitate în viața publică. 

Înceta-va opoziţia în genere prin aceasta? 

Nu, ea n-ar înceta, dar departe de-a fi legală ca pînă acum, departe de-a se mişca pe terenul reformelor posibile 
sau practice, va începe a se recruta din alte elemente şi va aluneca pe căi greşite, poate chiar mai mult decît greşite. 
Cine ştie daca spiritele vor putea suporta darea în întreprindere a unei țări întregi pe mîna unei companii de 
exploatație? Cine garantează că meritul nedreptăţit, că ştiinţa înlăturată, că caracterul energic înlăturat nu vor devia 
pe căi periculoase, cu atît mai periculoase cu cît vor fi sfințite prin spirit de sacrificiu, sfințite de fanatismul național? 
Daca pentru omul ce voieşte îndreptarea stărilor de lucruri din patria sa pe cale legală, liniştită, nu va mai rămînea 
mijloc de-a o face nu va pune oare binele, fie chiar rău înțeles, al țării mai presus de legi, de instituții, de tot? 

Oare spiritul timpului nu e destul de turbure, destul de încărcat cu idei socialiste şi nihiliste, cu demagogie 
internaţională pentru a găsi şi la noi adepți şi a constitui o opoziţie şi mai roşie a unui guvern roşu? 

Şi, de vreme ce nimic nu e etern în lume şi orice partid trebuie să cază odată, în fața cui ar rămînea coroana în 
momentul în care împrejurările ar sili pe roşii să se retragă? 

lată împrejurări cari ar trebui să facă pe guvernamentali să nu se bucure de ştirile, îndealtmintrelea false, 
despre constituirea unui nou partid al „Junei drepte", împrejurări cari ar trebui să preocupe şi Coroana, al cărei interes 


bineînțeles e de-a avea în opoziție un partid cu instincte legale şi capabil de-a guverna. 


[26 septembrie 1881] 


[„„BROȘURA D-LUI G. MÂRZESCU..."] 


Broşura d-lui G. Mârzescu intitulată Citeva observațiuni asupra legislațiunii şi organizării judiciare ne 


îndeamnă să ne mai întoarcem cîteva monente la cestiunea aceasta. 

Deputatul colegiului III de Iaşi recapitulează multe din consideraţiile aduse în aceste coloane, le întemeiază 
însă pe citate din mari jurisconsulți. 

Astfel maimuţăriile comise bunăoară de la 1864 încoace de cătră oameni pretinşi serioşi şi de stat află în 


broşura d-sale următoarea caracterizare: 


Am împins atît de departe spiritul de asimilare cu Francia încît am căutat ca pînă şi prin uniforma magistraților şi 


advocaţilor, adecă prin o imitare puerilă,, să dovedim Europei că merităm a ne înălța la rangul statelor civilizate. 


Cu o iuţeală demnă de toată lauda Tribonianii noştri s-au pus de au tradus legile civile ale Franciei. 

Găsim în legile noastre dispoziţiuni cari n-au la noi nici o tradițiune şi nici un trecut istoric ... 

Din acest punct de vedere li se impută cu drept cuvânt codicilor noştri că sunt o operă incoerentă , adusă din 
străinătate. Mai mult decât atâta ; multe din tradiţiunile noastre naţionale au fost îmbrâncite , ca să zic aşa, cu dispreț şi în locul 
lor introduse idei şi principii nouă ... 

Adevărul filozofic că legile trebuiesc să fie espresiunea deprinderilor şi moravurilor naţionale ale unui popor la noi a fost 
întors pe dos, căci prin legi am introdus idei nouă, creând moravuri şi deprinderi la cari nu zic majoritatea, dar unanimitatea 


poporului român nici visase măcar. 


Ca probă despre aceste înnoiri nepricepute de popor, nepricepute de magistrați chiar, d. Mârzescu citează 


câteva cazuri: 


Maximele din dreptul francez că mortul chiar [î]şi trece proprietatea sa la cel viu (le mort saisit le vif ) prescripțiunea 
instantanee a lucrurilor mobile (en fait de meubles possession vaut titre ) ; — translaţiunea proprietăţii prin simplul 
consimţământ ; — materia absenței ; — divorţul prin consimțământul mutual ; — împărțeala succesiunei că este declarativă 
şi nu atributivă de proprietate; — succesiunea copiilor naturali; — formele şi teoria condiţiunilor relative la testamente , legate 
şi donaţiuni între vii; — societatea de achizițiuni între soți ; — ipotecile şi privilegiile; — şi alte multe teorii cu totul nouă au fost 
introduse în ţară într-un mod atât de brusc încât mi s-a întâmplat să aud chiar foşti membri de Divan, ex - directori ai 
Ministerului de Justiţie, dacă nu chiar foşti miniştri — toţi după legea organică a Curţei de Casaţiune constataţi încă ca destoinici 


de-a mai funcţiona în cel mai înalt tribunal judiţiar din ţară — dându-le esplicări ce te făceau să pufneşti de râs ! ! ... 


lată ceea ce constată d. Mârzescu , ceea ce ştim cu toţii, de vreme ce e un secret public. 

Iată lucruri pe cari le repetăm de ani încoace cu stăruință. Cum se putea să fie altfel când oameni fără tradiții, 
fără simţ istoric, fără iubire pentru trecutul acestei țări, moştenit în datine, în limbă, în legi, au stătut stăpânitori țării? 
Cum se putea altfel când elementul determinant, tipic, al acestei țări n-au mai fost românul, cum l-au făcut Dumnezeu 
şi împrejurările, ci omul in abstracto, din câteşipatru marginile lumii, homo Platonis . 

Şi într-o asemenea stare de lucruri, când legile noastre sunt obiectul unei ştiinţe străine, ce trebuie deprinsă 
prin ani de studiu pentru a se aclimatiza şi a trece de acum înainte în datinele noastre, garda alegătoare, comandată de 
onor. Serurie va decide cine ştie în adevăr dreptul, cine nu? 

Exemplele citate de d. Mârzescu sunt față. 

Întrebăm pe inginer, pe medic, negustor, episcop daca ştiu ei de ce e vorba în exemplele de mai sus. 

P-ici pe colo vor pricepe cîte un cuvânt , în genere însă nici vor înțelege de ce e vorba. 

Totuşi ei să fie chemaţi a distinge pe cel ce ştie aceste lucruri de cel ce nu le ştie, totuşi episcopul să decidă 


"n 


dacă cineva cunoaşte deosebirea între „împărțeală declarativă şi atributivă ", pălărierul asupra „prestaţiunii 
instantanee a lucrurilor mobile" şi altele asemenea. 

Electivitatea nu se invocă ca un mijloc de avea buni judecători, de vreme ce colegiele electorale sunt tot atât 
de profunde în materie juridică ca şi în cea medicală , fizico - mecanică , farmaceutică . Ea se cere ca un drept ce ar 
rezulta din Constituţiune, care declară că toate puterile statului emană de la națiune. Puterea judecătorească fiind una 
din puterile statului, trebuie să emane de la națiune. 

Cestiunea emanării de la naţiune nu este însă o cestiune de electivitate. Puterea judecătorească emană de la 
naţiune în înţelesul că în hotărârile ei nu se ia după voinţa arbitrară a şefului statului, nu după voința judecătorilor, ci 
aplică voinţa naţională, codificată în legi. Daca cei ce execută legile ar trebui să fie aleşi, atunci ar trebui numiţi prin 
alegere şi ofiţerii din artilerie, şi profesorii de chimie şi fiziologie; atunci sufrajul ar trebui generalizat asupra tuturor 
ramurilor de activitate publică, de vreme ce toate emană de la naţiune, întru cât priveşte voința ce le-a înfiinţat şi le-a 
organizat activitatea. 

Supuse electivităţii sunt în toate țările organele acelea cari esprimă şi formulează voinţa cetăţenilor. 

Voința colectivă se formulează de către cei aleşi în lege generală; voința unei părți a ţării, în corpurile de 
administraţie judeţană şi comunală, se traduce în măsuri şi dispoziţii ce au putere de lege în circumscripțiunile 
respective. Dar această voință esprimată şi formulată în articole, în paragrafe , în alineate , omul tecnic, omul cu 


cunoştinţe speciale o aplică. A fost fără 'ndoială voinţa națională de a avea universitate, dar pro- 


fesorii nu sunt aleşi de colegii; voința formulată de Parlament de-a avea drum de fier, dar ingineri l-au construit; 
voința codificată ca relaţiile juridice dintre părți să fie astfel regulate cum sunt omul ştiutor de legi şi de drept o 
aplică; tot astfel precum voința națională de-a se apăra în contra invaziei străine o aplică nu delegaţii aleşi ai 
colegiurilor , ci artileristul , cu tunul, infanteristul , cu baioneta. 

E curios şi caracteristic pentru starea în care se află spiritele din țară că ne vedem nevoiţi a espune asemenea 
lucruri elementare, a arăta că toată lupta între constituţionalism şi absolutism este o luptă pentru determinarea voinţei 
statului. Cine o determină sub absolutism? Regele cu Consiliul său de Stat. Cine sub constituţionalism? Toţi cetățenii. 
Cine sub feudalism? Clasele istorice. Unde nu e vorba de voinţă, nu poate fi nici vorba de alegere. 

Mai e oare îndoială că în privirea judecătorilor nu poate fi vorba de voința naţională, care stă codificată şi 
emanată demult pe masă, şi că judecătorul n-are alt de făcut decât să subsumeze cazurile ce i se prezintă sub 
paragrafii acestei voințe? Să zică: cazul tău e cutare, după voința naţională ce stă dinaintea mea el se cuvine să fie pus 
sub paragraful cutare? 

Cumcă puterea legiuitoare emană direct din alegerea națiunii e natural, de vreme ce aceste corpuri sunt tocmai 
organul menit a-i formula voinţa în paragrafe de lege. Dar cea executivă şi cea judecătorească nu mai au de stabilit şi 
de formulat această voinţă, ele au numai s-o aplice. Un deputat nu e servitor al statului; un administrator, un judecător 
da. EI are să aplice ceea ce i s-a dictat şi condițiile prin cari se constată aptitudinea lui de-a le aplica sunt altele la 


jurist , altele la militar, altele la administrator, altele la medic, profesor, mecanician ş.a.m.d. 


Pentru numirea judecătorilor d. Mârzescu propune concursul, ceva analog cu examenul de stat din Austria şi 
Germania. Aceasta ni se pare în adevăr singura cale pentru a asigura în cele mai multe cazuri înaintarea ştiinţei şi 


meritului în ierarhia judecătorească. 


[27 septembrie 1881] 


[„N-A TRECUT MULT ..."] 


N-a trecut mult de când în unul din porturile Engliterei a apărut o corabie încărcată cu 600 000 de kilograme 
de marfă. De provenienţă din şesul Dunării de Jos, încărcătura corabiei a fost trimisă la moară, măcinată şi vândută . 
Dar nu era grâu ceea ce adusese corabia, nu cereale măcinase moara engleză, ci o marfă ciudată, neauzită pân - 
acuma ... oase omeneşti. Făină de oase omeneşti a fost vândută spre a îngrăşa ogoarele Engliterei. 

Ale cui erau acele oase? 

Ale soldaţilor căzuţi înaintea Plevnei, ni se spune. 

Bulgarii recunoscători au dezgropat pe ruşii, pe românii cari au căzut pentru eliberarea patriei lor, pe turcii lui 
Osman şi i-au vândut . Amestecaţi astfel, bieții cazaci de la Don, dorobanţii din Vaslui şi Vrancea, ostaşii din trei 
continente ale împărăției osmane , toți la un loc au pornit la moară, sub a cărei pietre grele scrâşneau oasele vitejilor 
pentru a forma gunoiul trebuincios utilitarismului englez. 

„Milowie " se chema acea corabie cu morţi; un nume ce merită a fi ținut minte. 

Nu ştim de ce astăzi, a doua zi după aniversarea a douăzeci şi cincea a „Românului", ne aducem aminte de-o 
vorbă a d-lui Dumitru Brătianu, care, suindu-se pe scaunul de prezident al Adunării, a comparat pe coreligionarii săi 


cu nişte putregaie care se macină de sine. 


Măcinatu-s-ar -fi oare țara aceasta întreagă cu oamenii ei fără veninul descompuitor adus din Fanar, fără ca 
asemenea venetici să fi avut influență asupra destinelor ei? Stinsu-s-ar fi orice patriotism adevărat, orice iubire de 
adevăr , fără ca să existe o asemenea moară a sufletelor moarte, o anume organizare care să încurajeze corupția şi 
trădarea, un anume partid în ochii căruia fărădelegile , viciile, ignoranța şi lipsa de omenie să fie titluri de 
recomandaţie? 

Credem că nu. Răul pe care l-a făcut „Pseudo - românul " în douăzeci şi cinci de ani, apucând între pietrele 
clevetirii şi invidiei, a batjocurii şi vicleniei, tot ce ţara aceasta avea respectabil, onest şi de caracter, tot ce ea avea 


vechi şi tradiţional, întemeiat pe dreptate şi bună credință , e un rău ireparabil , şi strein a trebuit să fie omul, 


arhistrăin , care se bucură astăzi că țara sa seamănă Franței tot aşa precum o cocotă de stradă ar semăna c-o 
împărăteasă. Din țăranca sprintenă , vioaie, deşteaptă, cum era România acum douăzeci şi cinci ani, aceşti străini au 
ajuns în sfârşit a face această lume spoită , bolnavă, plină de paraziţii Orientului şi Occidentului, o lume matură 
pentru spital. 

Şi ieri în sala teatrului s-au serbat aniversarea acestei gradate înstrăinări , aniversarea morii sufletelor moarte, 
ridicându-se toasturi în onoarea morarului grec, C.A. Rosetti. 

Fără deosebire s-au aruncat sub pietrele morii toată ființa țării acesteia; toate instituţiile, tot trecutul, toate 
datinele; vertebrele noastre istorice şi morale, familiile noastre vechi, amestecate în origine cu însuşi începuturile 
neamului românesc, Domnii noştri drepți şi viteji, gloria noastră, sângele şi sudoarea, ochii înțelegători şi inimele 
înalte, zdrențele lui Şincai şi capul lui Tudor, pentru a se măcina din ele acea imundă făină ce hrăneşte o pătură 
superpusă de străini, străini de aceeaşi origine cu Simeon Mihălescu, de aceeaşi origine cu aciia cari au vândut 
vertebrele materiale ale soldaţilor noştri corăbierului englez. 

„Milowie" ar trebui să se cheme gazeta „Românul" după douăzeci şi cinci de ani de activitate. 

În adevăr măreață operă! 

Sărac şi pribeag, având drept unică zestre viclenia şi cinismul, aruncat prin cine ştie ce întâmplare pe pământul 
nostru, străin pentru el, d. C.A. Rosetti au aflat curând în Carada şi în alții semeni ai cugetului şi ai originii lui. Acum, 
când e în culmea operei sale, nu trebuie să fie oare mândru de ceea ce vede în urmă? 

Odinioară o biserică plină de oameni, toți având frica lui Dumnezeu, toți sperând de la el mântuire şi 
îndreptându-şi viețile după învăţăturile lui; azi acea biserică stă pustiită prin necredință şi nevoi. Spiritul speculei, a 
vânătorii după avere fără muncă şi după plăceri materiale a omorât sufletele. 

Odinioară o clasă dominantă puțin numeroasă, incoruptibilă şi păstrătoare a tradițiilor țării; azi dasupra oameni 
îmbogățiți prin camete , prin specule, prin ruina altora. Odinioară o organizaţie a muncii putând a rezista străinilor; 
astăzi acea muncă discompusă breaslă cu breaslă, sterilizată prin năvălirile negoţului străin. Odinioară legi răsărite 
din însuşi datinile şi deprinderile poporului, azi codici întregi traduşi din franțuzeşte. Odinioară o dreaptă cumpănire 
între mijloace şi trebuinţe, azi deprinderea de mii de trebuinţe străine, în desproporţie cu puterea de producere a țării. 
Odinioară populaţia creştea şi se înavuţea ; azi se înavuţesc străinii, iar populația străveche se stinge pe zi ce merge. 
Din oasele ei măcinate de greutăţile impuse de aceşti feneanţi răsar şi se hrănesc Caradalele, Costineştii, Pherikyzii şi 
cum i-o fi mai chemând . 


„„Milowie" ar trebui să-i cheme pe toţi. 


[29 septembrie 1881] 


[„„ACUM, câno STATUTELE ..."] 


Acum, când statutele Creditului Mobiliar sunt promulgate şi acţiile [î]şi caută loc la bursă, aşteptăm ca timpul 
să arate dacă prevederile noastre, sau mai bine zicând ale specialiştilor financiari pe cari i-am citat, se vor confirma 


sau nu, dacă activitatea socie - 


tății va apuca pe clina jocului şi a agiotajului sau se va mănține strict în cercul afacerilor solide de comerț şi de 
întreprindere. 

Faţă însă cu ştirea colportată că titlurile nouăi Societăți stau deja la bursa franceză cu o sută şi mai bine peste 
pari, ne permitem a reproduce din „France financiere " următoarea descriere a situaţiei pieţei de efecte a Franței, 


precum şi a stării în care se află nenumăratele institute de credit. 


Treceți fără îndoială c-un ochi distras — zice „La France financiere "— asupra tabloului pe care-l facem tot 
la trei luni asupra numărului societăţilor cari s-au format. 

Dacă însă v-aţi da osteneala de-a citi numai totalul sumelor ce i se cer publicului, ați trebui să rămâneţi în 
uimire. 

Dar uimirea ar fi şi mai mare dac-ați şti cum sunt constituite cea mai mare parte din aceste societăți. 


Vă pot cita multe din cele mai mari, al căror capital sec urcă la multe milioane şi a căror acționari nu există 


decât în imaginaţia fondatorilor, ceea ce nu-i împiedecă pe aceştia de a merge cu gravitate la notar şi de-a declara 
că tot capitalul a fost subscris şi cu în acelaşi timp a patra parte a fost vărsată în numerar. 

La trebuinţă, această a patra parte în numerar se depune pe masa notarului, care nu poate decât constata 
ceea ce vede, pentru că n-are altă misiune, deşi în cele mai multe cazuri el ştie foarte bine că aceşti bani au fost luaţi 
cu împrumut pentru câteva ceasuri numai. 

Da, în Paris se găsesc oameni cari au profesia de-a împrumuta bani pentru constituirea societăţilor şi puteţi 
fi siguri că li se plăteşte foarte scump acest serviciu. Cu toate astea ar trebui să fie mai puțin aspri, pentru că au 
obiceiul de-a duce banii ei singuri la notar şi de-a-i readuce cu grijă îndărăt, astfel că în realitate nu se espun nici 
unui rizic. 

În alte cazuri e destul dacă s-aduce poliţa unei case de bancă, sau chiar casa de bancă care subscrie ea însăşi 
se mărginește la o simplă pasare în scripte, care se contrapasează a doua zi. 

Şi nici e cu putinţă ca să fie altfel, pentru că niciodată Franţa n-ar putea. cu toate enormele ei economii, să 
subscrie sumele şi mai enorme ce i se cer. 

Precum vedeţi cea mai mare parte din societăţi se fondează aproape fără bani, însă promotorii lor [Î] şi fac 
totdauna socoteala cu rentierii , de la cari speră că-i vor descărca de-o parte a sarcinei lor. 

Dacă scopul s-ar putea ajunge în totalitatea lui, dacă în realitate, la capătul câtorva luni, acționarii fictivi de 
azi ar fi reprezentaţi prin acționari serioşi, răul n-ar fi considerabil, căci Societatea ar putea de bine de rău să-şi 
[î]mplinească programa. 

Dar, din nenorocire, nu este astfel şi nu poate fi astfel pentru cuvintele ce le vom da. 

Rezultă deci că aceste societăți n-au decăt resurse slabe la dispoziţia lor, pentru că n-au putut plasa decât o 
parte minimă a capitalului lor şi astfel ele sunt menite la o moarte sigură. 

Toate silințele lor tind dar de-a căuta să trăiască timp de trei ani pentru a scăpa de legea penală, care-a fixat 
acest termen ca limită extremă a intervențiunii ei. 

Societăţile de cari vorbesc au fost organizate de oameni fără resurse serioase sau suficiente şi, daca rentierul 
binevoieşte a lua informaţii înainte de a-şi da banii, arareori se va înşela sau va cădea în cursa ce se întinde 
credulității lui. 

Dar aci suntem în cazul în care cea mai vulgară prudenţă se poate feri. 

Sunt alte cazuri din nenorocire unde lucrurile au fost aranjate în aşa chip şi combinate cu atâta arte încât 
trebuie să fie cineva din breasla aceasta pentru a scăpa cu siguranţă, de primejdie. 

Primejdia serioasă nu vine în adevăr decât de la societățile cu capital mare cari oferă o afacere publicului. 
Nu le înglobez pe toate, căci sunt escepții onorabile, dar adevărul se aplică la generalitatea lor, care e foarte 
numeroasă. 

Era un timp, nu tocmai depărtat, în care emisiunile publice reuşeau încă. 

Astăzi lucrurile s-au schimbat şi nu voi fi dezmințit de nimeni daca afirm că, la zece emisiuni , nu sunt două 
cari ar avea un succes real; mai totdeauna sau foarte des cel puţin acest succes trâmbiţat prin foi ascunde un eşec. 

Subscripția publică nemaimergând , oamenii bogați, societăţile puternice au avut recurs la o nouă 
combinaţie: sindicatele . 

O asociaţiune de capitalişti se formează care subscrie în adevăr şi face vărsământul cerut de lege; apoi, cu 
sprijinul unei largi publicităţi, bine orânduite , vinde publicului acțiunile societăţii în folosul comun al asociațiunii . 

Aci publicul e şi mai amăgit decât altă dată, pentru că nu i se vând acțiunile al pari; nu i se dau decât c-o 
majorațiune de 15 la sută, ba de mai mult chiar. 

Dar mai extraordinar e că se găsesc totdeauna cumpărători în asemenea caz şi e greu să fie altfel pentru că 
publicitatea e aranjată astfel că răsună în acelaşi timp în 100 — 200 de ziare financiare, făr' a mai vorbi de cele 
politice cari zilnic vin a se adăoga la acest concert puternic. 

Auditorii sunt dar obligați a admira frumuseţea piesei muzicale, pentru că nu există nici o notă discordantă . 
Aplauzele pornesc de la ei înşii; apoi vine colecta sub formă de cerere de acţiuni şi aceasta a fost totdauna 
Spornică. 

Însă iată şi sfârşitul concertului, sfârşitul comediei. 

Cursul acțiunilor nu e susținut, pentru că toate sunt vândute şi când publicul adevărat, cumpărătorul, vrea să 
vânză , nu mai găseşte pe nimeni care să cumpere. 

De acolo baisse considerabile cari adeseori nu se opresc la pari, aşa încât adeseori nu poţi .scoate o sută de 
franci pe o acţie ce-a fost plătită cu 350 fr. 

Daca imprudentul cumpărător vrea să se plângă află răspunsul pe care l-am căpătat noi, cari am cerut 


pentru un client ruinat o mică favoare , aceea de a-i lua titlurile c-o pierdere de 50%. 


„Societatea e regulat constituită, clientul d-tale nu e copil; a trebuit să ştie ce face. Noi nu-i putem ajuta 
nimic". 

Clientul nostru e în adevăr în faţa unei societăți foarte regulat constituite şi prin aceasta e ruinat cu toată 
buna regulă. 

Ceea ce spunem e-o istorie ce se întâmplă în toate zilele şi, în proporție mai mare ori mai mică, toți au fost 
victimele acestei spoliațiuni legale. 

Am arătat astfel cele două moduri după cari se constituie societățile astăzi, în amândouă cazurile publicul 
[î]şi pierde banii. 

Suma societăţilor fiind considerabilă în acest din urmă timp, importanța abizului săpat pentru biata 
economie, atât de penibil adunată, e evidentă. 

Se întâmplă azi ca portofoliile să fie tixite cu titluri cari n-au absolut nici o valoare, decât de nume. 

De acolo o neincredere estremă pe care ne voi s-o blamez , dar care există în fine. Nu regret decât un singur 
lucru, că n-a existat acum zece ani. Am fi avut mai puţine ruine de deplâns , mai puţine de prevăzut. 

Trebuie să vă depărtaţi de asemenea societăţi ca de un inamic care se apropie sub masca amiciţiei , ceea ce se 
va întâmpla cu toate societăţile acestea este că vor lichida şi, activul lipsind, nu va rămânea acţionarilor altă 
mângâiere decât de-a păstra în portofoliul lor titlurile ca pe nişte martori neputincioşi ai credulităţii lor. 


Această lichidare va fi teribilă. 
Asupra activităţii acestor societăţi „La France financiere" adaogă următoarele: 


Cheltuielele generale, adecă retribuțiunile personalului administrativ, sunt atât de mari încât ar mânca 
dobânda legiuită a capitalului social daca el ar fi plasat în rentă sigură de stat sau în valori de prima ordine. 

De-acolo imperioasa necesitate de-a recurge, pentru sporirea veniturilor, la alte mijloace, între cari în prima 
linie figurează operaţiunile de bursă. Daca operațiunile de bursă s-ar traduce în simple împrumuturi pe titluri 
pericolul n-ar fi considerabil. Din nefericire nu e aşa, ci în jocul propriu zis administratorii caută beneficiile ce le 
sunt indespensabile pentru a distribui o dividendă acţiunilor lor. 

Dar când vorbim de beneficii vorbim de pierderi. 

Când un jucător câştigă trebuie să fie cineva care pierde. 

Nimic nu e dar mai puţin sigur decât izvorul acestor beneficii şi un om cu minte nu poate admite ca norocul 
să favorizeze totdauna aceeaşi societate., 

Astfel, pentru a ascunde pierderile, se umplu portofoliile c-o sumă de valori de o negociație mai mult decât 
grea la bursă, dar a căror prezenţă e de ajuns pentru a împlini deficitul şi a permite distribuirea dividendei ordinare. 

Cursuri practicate cu abilitate în momentul confecţiunii inventariului permit comisarului a face un raport 
favorabil asupra compunerii portofoliului şi festa e jucată. 

Astfel liniştea reîncepe pentr-un an, în timpul căruia se vor reîncepe aceleaşi operațiuni, pentru a sfârşi în 
acelaşi chip. 

Portofoliul a o sumă de societăți ne-ar prezinta curioase destăinuiri şi ar dezvăli ceea ce indicăm . 


Iată un rău, un viciu serios, pe care-l supunem luării aminte a cititorilor noştri. 


lată dar descrise atât natura cât şi activitatea societăţilor al căror obiect nu este creditul real, întemeiat pe 
proprietate sau pe afaceri sigure de negoţ, ci pe comerțul de titluri a unor întreprinderi viitoare. Se poate ca reclama, 
tipărită pe pagina întâia a mai multor ziare din Bucureşti, că titlurile Creditului Mobiliar se cotează peste pari să fie 
adevărată şi totuşi asta nu va fi cu mult mai mult decât o manoperă de bursă, de vreme ce valoarea unui titlu nu se 
poate determina decât prin produsul întreprinderii ce el reprezintă. Cari sunt întreprinderile pe care Creditul Mobiliar 


le are în vedere, care produsul lor probabil? 


[30 septembrie 1881] 


ECOURILE BANCHETULUI 


Estragem din discursul d-lui Emil Constinescu următoarele floricele: 


Acest model de bust chemat a fi transformat în bronz, va sta în sala redacțiunei jurnalului ca un model de 


activitate, şi peste cincizeci de ani când poate !! nu vei mai fi. 


Un model de bust care va fi un model de activitate iată un model de stil! D. Rosetti, care are 68 de ani, peste 
50 de ani nu va mai fi poate! 68 şi cu 50 făcând 118 ani, acel poate dovedeşte mai mult la d. E. Costinescu o inimă 


bună decât un cap sănătos. 


Concluzie: A face din Costineşti, acum sase ani fără cizme , milionari este o mare minune, dară a face din ei 
deputaţi, scriitori însemnați şi oameni de stat este o minune de zece ori mai mare. D. C. A. Rosetti a făcut aceste două 
minuni. Cum dar să i se tăgăduiască numele de om mare? Cum să nu ne asociem şi noi la omagiurile care i se aduc, 


împreună cu Beizadea Mitică şi M. Sa Regele. 


[30 septembrie 1881] 


„ÎN AUSTRO-UNGARIA, UNDE EXISTĂ ..."] 


În Austro-Ungaria, unde există atâtea naţionalităţi, aspiraţiunile politice ale acestora nu rămân fără influență 
asupra relaţiilor esterioare ale monarhiei. Pe de altă parte relațiile interioare, gradul de autonomie şi de determinare 
de sine care se acordă deosebitelor rase ce locuiesc m monarhia vecină e adeseori determinat de apropierile pe cari le 
esecută cabinetul față cu vrouna din puterile străine. 

În principiu s-a hotărît bunăoară o întâlnire între împăratul Francisc Iosif şi Alexandru III al Rusiei. De această 
întâlnire se leagă mii de speranţe, dar şi mii de nemulțămiri înlăuntru ca şi-n afară. În momentul în care s-a şoptit 
despre o asemenea întâlnire se face un mare tărăboi de absolută autonomie în Camera provincială croată din Agram ; 
sârbii catolizaţi ai celor trei regate de la sud ar vrea să anexeze jumătate Peninsula Balcanică şi să înființeze sub 
auspiciile Habsburgilor o împărăție de miazăzi; cehii se propun a însoţi pe împăratul în călătorie şi a se prezenta şi ei 
țarului ca reprezentanți ai slavilor din monarhie; bucuria în tabăra slavilor e mare. 

Dar în acelaşi timp se văd nemulțumiri din partea germanilor din monarhie, ba chiar din partea celor de din 
afară de marginile ei. 

Astfel ziarul „Tribune " din Berlin pretinde a i se fi scris din Petersburg că cestiunea întâlnirii împăratului 
Austriei cu al Rusiei atârnă de guvernul din Berlin. 

În principiu ea e hotărâtă , dar baza acestei întâlniri cată să se creeze în Berlin, şi în toate împrejurările Austro- 
Ungaria trebuie să facă, în interesul păcii, concensiuni obligatorii. Sferele dominante din Berlin nu mai sunt atât de 
neutrale față cu mişcarea slavă din Austria precum s-ar părea; câtva timp aşa a fost, căci se aveau în vedere 
turburările din Orient şi era vorba de a se înlesni, sub firma slavismului, presiunea Austriei asupra ţărilor balcanice, 
presiune necesară în contra înaintării Rusiei. Dar în timpul din urmă s-au întors foaia. 

De când elementele germane de lângă Dunăre s-au ridicat cu atâta putere încât se pot naşte turburări 
constituţionale direcţiunea afacerilor străine ale Germaniei cată să se aştepte la manifestări demonstrative ale 
sentimentului național german, o consideraţie care înlăturează pe cea care o avea pentru influența austriacă în Orient. 
Țarul a dat în privirea Orientului asigurări atât de leale încât , despre partea aceasta, nu există deocamdată nici o 
temere. 

Dar în Austria slavismul nu poate face şi mai mari progrese. În privirea aceasta s-au născut un schimb direct 
de idei între cei trei monarhi, precum şi între miniştri, principele Bismark şi baronul Haymerle. De-o săptămână 
încoace mişcarea aceasta vie s-a comunicat şi cabinetului Taafe . Conducătorii cehilor au avut ocazia de-a afla că 
guvernul nu se va mai pleca esclusiv numai dorințelor lor, de vreme ce consideraţia pentru mănţinerea bunelor 
relaţiuni cu vecinii exige neutralitate şi înlăuntru. Curând se va observa retragerea cehilor. Agitațiunea panslavistă, 
care a rămas fără influență în Petersburg, va fi privegheată de acum înainte în Viena cu toată asprimea, ca şi 
socialismul, de vreme ce s-a stabilit înțelegerea că Rusia nu va vedea în urmărirea panslavismului un act de ostilitate. 


Numai sub asemenea auspicii împăratul Germaniei va putea să asiste cu spiritul la întâlnirea țarului cu împăratul 


Austriei, întâlnire ce nu va fi în folosul cehilor; numai aşa 


se poate imagina o înţelegere între cei trei monarhi şi numai aşa se va şi stabili. Nici nu se poate imagina pentru 
Imperiul german o întrevedere care ar servi ca introducere sau continuare a unei neînfrânate predominări slave, care 
ar compromite pe ţar. Asupra bazelor întrevederii s-au stabilit deja înţelegere şi, din acest punct de vedere, întâlnirea 


va avea o însemnătate aproape tot atât de nemăsurată ca şi cea de la Danzig . 


[1 octombrie 1881] 


[DIN FRANŢA SE POT CETI..."] 


Din Franţa se pot ceti pururea lucruri interesante. 
Mai mulți deputați au plecat în Africa să vadă de aproape starea lucrurilor de acolo şi să-şi adune material spre 
a combate guvernul. 


" 


O foaie medicală, „Gazette hebdomadaire ", publică un articol care arată mizeriele sanitare ale trupelor 
franceze africane . Le lipsesc medici, medicamente, provizii, paturi şi rufe . Cei îmbolnăviți de drum au fost puşi în 
paturile celor bolnavi de tifos şi astfel au sucombat acestei epidemii. Alţii, greu bolnavi, au fost puşi pe drum şi au 
murit din această cauză. 

Numita foaie mai are o mulțime de alte amănunte îngrozitoare. 

Franța e avută, poate prea avută, dar republicanii fac economii — riscând sănătatea şi viaţa altora — ei sunt 
liberali... în socoteala nenumăratelor suferințe ale trupelor din nisipurile africane . 

Acum francezii au ocupat Tunisul şi forturile lui. Dacă o făceau aceasta acum câteva luni, Republica nu plătea 
înzecit în bani şi sânge . 


Foile radiacle din Paris publică următoarea notă : 


Aducând la îndeplinire rezoluțiunea luată de întrunirea din sala Rivoli, biroul însărcinat cu aranjarea meetingului invită poporul 
din Paris ca dumineca viitoare, la 2 ore, să se întrunească în public în sala Tivoli - vauxhall . Ordinea zilei: Darea în judecată a 


ministeriului. Uşile se vor deschide la o oră. Carte de intrare nu sunt necesare! 


Lumea aşteaptă cu nerăbdare să vadă dacă guvernul francez va interzice acest meeting îndreptat în contra sa. 

Ştim atâta , că la noi guvernanţii de astăzi strigă necontenit: libertatea absolută a presei, libertatea întrunirilor, 
tot absolute libertăţi! Prin urmare ei nu interzic absolut nimic. De ce? Pentru că şiretlicul lor bizantin, instinctiv la 
sălbateci şi la imbecili , le spune că oamenii de treabă nu se ocupă cu afaceri revoluţionare, iar anarhiştii se află 
numai în tabăra demagogilor. Deci: anarhic curată, apă tulbure , sub firma libertăţii, în care aceşti vânători neobosiți 
îşi pescuiesc trebşoarele în tihnă şi fără nici o frică. 

Cât despre d. Gambetta, el pare că astăzi nu se prea grăbeşte a moşteni cabinetul Ferry . Organele sale caută să 
demonstre necesitatea unei „lichidări publice" a vechiului ministeriu, adecă să-şi supună gestiunea unei dezbateri 
serioase parlamentare. Poate că d. Gambetta află acum acri strugurii ministeriali ? Cestiune de gust. De altfel şi d. 
Grevy păstrează încă o tăcere diplomatică, care, pare-ni-se, este semnificativă pentru prinţul ereditar al Republicei. 
Dar, chiar dacă d. Gambetta va forma noul cabinet, situaţia parlamentară tot nu va fi tocmai limpede. În Cameră nici 
un grup nu e destul spre a impune celorlalte. În Cameră sunt 39 deputaţi din centrul stâng , 168 din stânga 
republicană, 206 gambetişti , 52 din stânga extremă şi 88 din dreapta monarhistă . 


De unde să-şi aleagă d. Gambetta colegii? 


[2 octombrie 1881] 
[„„CURTEA DE APEL DIN IAŞI...”] 


Curtea de apel din Iaşi, după deliberări urmate, precum şi consiliul Facultăţii juridice al Universităţii de-acolo, 


s-au pronunțat amândouă pentru inamovibilitatea magistraturii. Corpul advocaţilor din laşi n-a fost convocat pân' 
acum , nu se ştie pentru ce, dar presupunem că guvernul central voieşte să-l lucreze mai întâi prin agenții săi, plătiți 
din fonduri polițienești, spre a-l determina în favorul electivității. După cât aflăm, daca ar fi fost consultat pân' acum , 
ar fi respins electivitatea. 

Toate autorităţile consultante pân - acuma s-au pronunţat în contra electivității : Curtea de Casaţie, Curțile de 
Apel din Bucureşti, laşi şi Focşani ; ordinul advocaţilor din Bucureşti; Facultatea juridică a Universităţii ieşene . 

Pentru electivitate nu s-au rostit decât o seamă de băieți cu coatele încă pline de praful şcoalei şi al 
conventiculelor socialiste din Paris, oameni cari vor să-şi facă carieră, se vede, sub auspiciile protectoare ale cadrelor 
electorale ale vestitului Serurie. 

Ar fi interesant ca tot ce e competent în materie juridică să se pronunţe unanim pentru inamovibilitate , iar 
comisiunea parlamentară care-a consultat aceste autorități să se hotărască cu toate acestea pentru e/ectivitate. Ce nu 


se poate la noi ? La Dumnezeu şi-n Țara Românească toate sunt cu putință, zice un proverb vechi. 


[2 octombrie 1881] 


[„ZIARELE DIN VIENA ..."] 


Ziarele din Viena recunosc că, prin moartea neaşteptată a baronului Haymerle, i s-a creat politicei austro- 
ungare o situaţie foarte nesigură. 

Neaşteptându-se nimenea la un asemenea eveniment, necunoscându-se caile pe care omul de stat le urmărea, 
urmaşul său va trebui să se inițieze mai întâi în misterile conducerii afacerilor, va trebui să afle în labirint firul 
Ariadnei , tăiat de mâna morţii. 

Cazul acesta a umplut lumea austriacă de consternaţiune . Un om de 53 de ani abia, de un temperament 
pururea egal şi liniştit, nu dovedea c-ar fi având în sine germenii unei morți premature . Chiar în ziua catastrofei , 
ministrul, foarte bine dispus, dictase înainte de amiazăzi mai multe hârtii diplomatice; masa sa era plină de elaborate 
destinate pentru sesiunea delegaţiunilor ; de la 1 la 2 după amiazi lucrase încă împreună cu un şef de secţie. La 2 şi 
jumătate simţi strângeri de inimă. O agonie scurtă, plină de dureri, începu: el espiră în jeţul său, dând strigăte 
nearticulate de durere. 

Baronul Carol de Haymerle a fost născut în Viena la 7 decemvrie 1828, era însă de origine dintr-o veche 
familie nobilitară din Stiria, care emigrase în Boemia pe la 1560. În timpul războiului de treizeci de ani familia fusese 
dezbrăcată de drepturile ei nobilitare, în cari o reintegră împăratul Carol VI şi Maria Teresia. Baronul şi-a făcut 
studiile în Academia orientală din Viena, în acel institut escelent în care, pe lângă o sumă de alte obiecte, se predau 
toate limbile orientale vii şi din care au ieşit pân' acum mulți literați austriaci cari s-au ocupat cu literatura persană , 
cu istoriografia împărăției turceşti, cu multe alte ramuri ale vechilor culturi ale Orientului. Numit în anul 1850 
adiunct de interpret la internunțiatura din Constantinopol, a înaintat în curând , şi în timpul războiului din Crimeea a 
fost însărcinat c-o misiunea specială pe lângă Omer Paşa, comandantul oştirilor turceşti, cu privire la protegerea 
supuşilor austriaci. El a făcut călătoria făr' a fi însoțit de nimenea, printre detaşamentele roitoare ale armatei turceşti, 
singur şi călare, şi a împlinit misiunea spre satisfacţiunea tuturor. În 1857, numit secretar de legaţiune la Atena, în 
1861 în aceeaşi calitate la Dresda , la 1862 a funcţionat în timpul adunării tuturor suveranilor germani care s-au ţinut 


la Frankfurt. După războiul între 


Germania şi Danemarca a fost trimis ca însărcinat cu afaceri la Copenhaga , unde a izbutit a restabili în curând , în 
urma războiului ce se întâmplase de curând , relațiile amicale între Curtea sa şi cea daneză. După războiul austro - 
prusian din 1866 el a fost delegat la pertratările de pace din Praga şi însărcinat cu misiunea de-a restabili bunele 
relaţii cu Berlinul , ceea ce i-a şi succes. De la 1868 încoace a mai fost însărcinat cu afaceri la Constantinopol, 
ambasador la Atena, la Haga , la Roma. 

În fine la 1878 a luat parte ca al treilea plenipotenţiar la Congresul din Berlin, iar după retragerea contelui 
Andrassy a fost numit cancelar al Imperiului. 

De însemnat este, şi caracteristic pentru modul cum se păstrează tradițiile politice în alte state, că baronul era 


dintr-o familie ai cării membri, neam de neamul lor, fuseseră agenţi ai Curţii imperiale; că nu a fost un diplomat 


improvizat, ci a făcut studii pregătitoare la o academie anume destinată pentru creşterea personalului diplomatic al 
Austriei, dându-i-se cunoştinţele necesare pentru a pătrunde esența politicei austriace îndreptate spre Orient. 

Baronul Haymerle era un om de o arătare elegantă, de-o constituție gingaşă şi abia de statură de mijloc. Puțin 
încărunţit , atitudinea sa era demnă, umbletul uşor şi elastic. Faţa, cu trăsături fine şi lucrate oarecum în amănunțime, 
trăda semne uşoare de oboseală, pricinuită prin studii ostenitoare , prin muncă necontenită. Glasul său suna încet, dar 
plăcut. în toată ființa sa era un amestec de diplomat, de om de lume şi de învăţat. 

De cea mai aleasă politeță cu oricine ar fi intrat în relaţii cu el, nu părăsea niciodată o rezervă rece față cu cei 
ce stăteau mai departe de el. 

Baronul a încetat din viață în ajunul unui eveniment important şi anume înaintea întâlnirii împăratului Austriei 
cu ţarul. Ziarele polone mai cu seamă vorbeau că această întâlnire o să aibă loc foarte în curând . Se vede însă că 


moartea cancelarului o să aibă un efect suspensiv şi asupra acestei întâlniri . 


[2 octombrie 1881] 


|,„PREAOSFINŢIA SA MUSIU CHITȚU ..."] 


Preaosfinția sa musiu Chițu a ieşit prooroc şi făcător de minuni. Hagi Ivat , care s-a încumetat a scoate luna 
din puț , n-a scos-o aşa de bine la capăt ca Preaosfinţia Sa, vlădica celei mai proaspete divinităţi , descoperite în seara 
banchetului, pe când Duhul Sfânt se pogorâse asupra apostolilor în chip de udătură , insuflându-le tuturor darul 
dumnezeiesc al suptului. 

Demult am bănuit în adevăr că roşii ar fi având parte la crearea universului; dar că unul dintre ei e chiar 
Dumnezelea , închinat de neamul lui Fundescu în biserică de urdă , asta n-am ştiut-o încă. 

A ieşit la maidan şi Dumnezelea ciurarilor . 

D-lor, zice Preaosfinția Sa nea Chițu, ridicându-mă acolo unde prevăzusem că am să mă ridic, am văzut 
aceasta ca prin un apocalips , prin o revelaţiune ca a lui Sf. Ion... 

La început ... 

O voce. La început era cuvântul . 

Chițu. Ei bine, la început era „Românul" şi „Românul" era Rosetti şi Rosetti era „Românul"”, şi nimic nu s-au 
făcut din cele ce s-au făcut fără „Românul" şi fără Rosetti. 

Voi zice, să trăiască „Românul" românilor şi să trăiască românii „Românului". 

Iată cuvintele Preaosfințitului Chițu, citate exact din Evanghelia sfântului loan Fedeleş. 

E prea adevărat că Unirea Principatelor a făcut-o moldovenii; adevărat că cel întâi cabinet al României unite 


era un cabinet Barbu Catargiu, adevărat că secularizarea ave- 


rilor închinate se datoreşte lui Cuza Vodă, împroprietărirea, cu toate defectele ei, lui Cogălniceanu, reforma 
legislaţiunii lui Boerescu şi altora, organizarea serviciului financiar şi întemeierea creditului unui Mavrogheni şi G. 
Cantacuzino; organizarea armatei — lui Ştirbei Vodă, urmărită cu stăruință zece ani de zile de generalul Florescu, 
precum e asemenea adevărat că România e în orice caz făptura dinaştilor Basarabi şi Muşatini. 

Dar ce sunt toate acestea? Iluzii. 

Apocalipsul sfântului loan Fedeleş, capitolul Udăturii , gârliciul 32, altfel spune: 

„Nimic nu s-a făcut din cele ce s-a făcut fără Rosetti şi fără «Românul»". 


Ba nu zău, gluma la o parte, pututu-ne-am -fi aştepta ca d. Chițu, care trecea de-a puterea fi de om mai serios, 
va ajunge la aşa hal încât să-l declare pe d. C. A. Rosetti până şi identic cu Dumnezeu? 

Nu ne vom încerca să punem în relief meritele d-lui C. A. Rosetti. Dacă a nega şi a discompune , a stârpi 
iubirea de trecut şi instinct de adevăr e un merit, desigur că şi viața acestui cetățean e plină de merite. 

În opoziţie fiind, se joacă cu bomba lui Orsini , destul de prudent pentru a n-o arunca, nu de alta, dar 
aruncând-o , ar fi făcut poate cunoştinţă c-un alt cordon, mai ţeapăn decât acela al Stelei României. Dar se joacă cu 
acea bombă , amenințând în dreapta şi-n stânga , neavând însă nicicând curajul de-a o face să esplodeze . 


La putere fiind, devine tipul slugărniciei şi al linguşirii . Nicicând regele sau regina n-au văzut în țara noastră, 


unde desigur e destulă plebe cosmopolită ridicată din gunoaie, slugarnică prin natura ei, niciodată, zicem, n-au văzut 
un om mai prosternat dinaintea mărimii lor pământeşti , mai gata de a-şi renega tot trecutul, de a-şi abjura principiile, 
de-a fi apostol al propriilor sale învățături decât pe acest republican 

Să trăiască românii « Românului» zice d. Chițu. 

O dorinţă foarte justificată din punct de vedere bugetar. 

Românii „Românului" sunt bunăoară d. Câmpineanu , cu 40000 franci leafă; d-nii Fălcoianu, Stătescu, 
Costinescu, asemenea cu zeci de mii de franci lefuri anuale; cumulardul prinț Dim. Ghica, care e în acelaşi timp 
prezident la Societatea Dacia — România, la Creditul Financial Rural, la Regia tutunurilor, la drumul de fier Suceava 
— Iaşi, la Eforia Spitalelor, la Societatea de Construcţie, la Fabrica de Chibrituri, pretutindeni cu lefuri şi diurne şi 
neavând pereche decât un alt cumulard şi acaparator de funcții, vestitul general de clistirerie Davila . 

Aceşti acaparatori de funcții sunt românii „Românului". 

Cât despre românitatea românilor „Românului" vom cita numele convivilor d-lui C. A. Rosetti şi cititorul va 
alege: 

Urechia (din cauze cronice: recte Popovici, „Tata rus, mama rus, dar Ivan maldavan "); E. Caligari, general 
Angelescu (grec), Filitis , Giani, Davila , Cariagdi, Costinescu (armeano - neamţ ), Frederic Dame, Carada, Xantho , 
Derussi , Cerlenti , Chrisoveloni , loannidi , Muller, Elias, Papazoglu , Levy , Ascher , Nedekovici , Nacu , Rietz , 
Oppler , Graboski , Panaioti , Stelorian , Marghiloman , Pr . Demetrescu (armean ), Th . Ştefănescu (bulgar), Eliad, 
Lapati , Dimitriadi , Villacros , Pascaly, Verussi, Eustațiu , Gobl , Pandrav , Fundescu (se pretinde bosniac, ezităm 
între ciurar şi lingurar ), Sergiu , Arghiropol , Halfon , Culoglu, Schina , Perticari , dr. Severin (recte Bosnagi; nu ştie 
româneşte), Arion, Caramanlâu , Cavadia , Vermont (recte Grunberg ), Sim . Mihălescu (recte Hagi Ivat, bulgar), 
Hilel Manoach , Djuvara, Pilidis , Lazaridis , Calerghi , Mavrus , Enciulescu (bulgar), Stăncescu , Zaharidi , 
Dancovici , Pencu , Staicovici , Radovici etc. etc. 

Iată românii „Românului". 

Iar „Românul" acestor români e d. C. A. Rosetti, om al cărui părinte, al cărui frate chiar nu ştia să vorbească 
româneşte. 

Ş-apoi foaia guvernamentală mai zice că cităm numai pe Pherekydes ! Iată lista lungă a convivilor d-lui C. A. 
Rosetti, iată elementele determinante ale limbii, istoriei, caracterului național al României. 

Celor mai mulți le-o fi de ţară cum ni-i nouă de mere pădureţe. Mai e îndoială? Iubirea de țară e pururea şi 
pretutindenea iubirea trecutului; patria vine de la cuvântul pater şi numai oameni cari țin la instituţiile părinţilor lor, 


la petecul de pământ sfințit de munca şi sângele părinţilor, pot fi patrioți. 


Patriotism cu părinți îngropaţi în Ţara Bulgărească şi cari nici ştiau româneşte, un asemenea patriotism nu 


există. 


[3 octombrie 1881] 


[TOATE FOILE GERMANE ..."] 


Toate foile germane vorbesc de călătoria lui Gambetta prin Germania şi de întrevederea lui cu prințul 


Bismarck la Varzin. Sunt persoane cari susțin că l-ar fi văzut şi în Berlin. „Dresdener Nachrichten " crede chiar că 


Această întrevedere va avea o importanță mai mare decât cea de la Danzig. Dar până acum nu se ştie nimic pozitiv în 
privința întâlnirii celor doi bărbaţi de stat, decât numai că d. Gambetta s-a întors la Paris. Astfel negocierile pentru formarea 
noului cabinet se pot reîncepe şi din rezultatul lor se va întrevedea poate cu ce deciziuni se va fi despărțit d, Gambetta de 
cancelarul german. 

În opiniunea publică a Franţei Gambetta trece de omul situaţiunii. Alegerile a ieşit mai mult după dorinţa sa, el dispune în 


Cameră de fracțiunea relativ cea mai tare. Țara îl cheamă, chiar vrăjmaşii săi strigă că mai bucuros l-ar vedea în fruntea 
guvernului decât pe fotoliul de preşedinte al Camerii. Cu toate acestea el pare a se îndoi. De aceea unii au început să-l 


numească: „Ministru - preşedinte fără voie”. 


Este adevărat că un minister Gambetta deschide perspective ale căror ultime consecinţe nu se pot prevedea. 


Iată ce scrie în „Voltaire" Arthur Ranc, un intim amic al lui Gambetta: 


Înainte de a începe să guverneze ar fi legat deja la mâni . Şi aşa s-a ajuns deja scopul propus, şi anume de a face pe 
Gambetta prizonierul politicei de până acuma. Daca Gambetta va primi guvernul va avea să rezolve o grea problemă. La dreapta 
şi la stânga va întâmpina o vrăjmăşie neîmpăcată. Chiar mulți dintre cei indiferenți vor avea faţă, cu dânsul sentimentul acelui 
englez care a însoţit prin toată Europa pe un îmblânzitor de animale feroce în speranţa de a-l vedea odată sfâşiat . Va fi oare 
Gambetta sfâşiat de Sfinx? 


Ni se pare că viitorul va răspunde prin: Da! 


[4 Octombrie 1881] 


[„„JOI S-A ADUNAT ÎN SIBIIU ..."] 


Joi s-a adunat în Sibiiu congresul bisericesc al românilor răsăriteni din Transilvania, Banat şi Țara 


Ungurească. „Pesther Lloyd" relevă că acest congres merită o deosebită atenţie, pentru că în el se va decide 
înmulţirea diecezelor române. Se va propune anume crearea a două dieceze încă. O parte ar voi ca nouăle episcopii să 
fie una la Făgăraş (deci în Ardeal), alta la Oradea Mare; alții propun ca amândouă diecezele să fie dincolo de munții 
Ardealului, şi anume una în Timişoara , alta în Orade ; iar mitropolia Ardealului să rămâie tot atât de mare precum 
este, dându-i-se doar în ajutor mitropolitului un episcop coadiutor . 

Amândouă mitropoliile din Ardeal, cea răsăriteană şi cea greco - catolică , au una şi aceeaşi origine. Din evul 
mediu încă exista archidieceză răsăriteană în Alba-Iulia, ai cărei mitropoliți se sfințeau de către mitropolitul din 
Bucureşti, ca exarh al patriarhiei constantinopolitane . Pe la începutul secolului trecut au început convertirea unui 
număr de români la ritul greco - catolic , de unde a urmat prefacerea mitropoliei din Alba-Iulia în mitropolie greco - 


catolică . Românii cari n-au primit uniunea au urmat paralel viaţa lor 


bisericească cu acei ce o primiseră, până ce în sfârşit Şaguna la 1864 izbuti a reînființa mitropolia răsăriteană, care 
curând [î]şi înfiinţă două episcopii, la Arad şi la Caransebeş . 

După datele statistice publicate în anul 1873 credincioşii bisericii române greco - răsăritene de sub Coroana 
Ungariei sunt 1 609 169. Afară de 40 000 de români cari se ţin de episcopia Vârşeţului , ei sunt împărțiți astfel: 
arhidieceza din Sibiu 715 928; dieceza Aradului 558 880; dieceza Caransebeş 335 360. 

Faţă cu cererea de-a se mai înființa două dieceze, „Pesther Lloyd" doreşte ca, la executarea acestui proiect, să 


se creeze astfel de organe bisericeşti nouă, cari 


pe lângă cultura şi creşterea coreligionarilor, să observe şi acele îndatoriri pe care orice cetăţean, de orice naţionalitate 


Sau confesiune, trebuie să le respecte, precum respectă învăţăturile bisericii sale. 


Desigur că aceste îndatoriri tot atât de sfinte ca ale bisericii sunt , după ideea ziarului oficios, acelea cari 
privesc statul unguresc. La acestea nu ar fi de observat decât că învăţăturile bisericii sunt foarte statornice, soarta 
statului unguresc însă cam nestatornică . Într-un conflict care s-ar putea isca vro odinioară între Casa habsburgică şi 
statul unguresc, precum a fost cel de la 1848, legea răsăriteană prescrie să ţii per fas et nefas cu împăratul. Cu această 
ocazie o mulțime de îndatoriri pe cari „orice cetățean cată să le respecte" încetează de sine şi se nasc din contra o 
sumă de alte îndatoriri mai grele, al căror exercițiu însă ar fi poate îndreptat contra statului specific unguresc, 
neâncetând de-a fi îndatoriri patriotice şi morale. în genere „îndatoririle ce fiece cetăţean cată să le respecte " sunt sub 
coroana Sf. Ştefan o cestiune de apreciaţie. Daca românii ar face în socoteala lor ceea ce ungurii făceau şi fac, 
asemenea în socoteala lor, ar fi taxaţi de către aceştia de trădători de patrie s. a. m. d. 

Noi credem din contra că la înfiinţarea nouălor dieceze consideraţii politice ungureşti nu trebuie să joace nici 


un rol. 


[4 octombrie 1881] 


LITERATURĂ POPULARĂ. PALAVRE, 
ANECDOTE, rAcLALE Ş.A. 


Nu e popor care să fi intrat în contact cu românul fără ca acesta să-şi bată joc de el. Sunt nenumărate 
anecdotele populare în cari se iau peste picior grecii, evreii, nemții, ungurii, polonii, muscalii; asupra țiganilor există 
o întreagă epopee populară în versuri lapidare , cum şi-au făcut biserică, ce predică le-au ținut părintele Porgaţie şi 
popa Mătrăgună, cel de viță bună. Crezul şi cele zece porunci s-au răstălmăcit de către român şi s-au potrivit 
neamului; despre bulgari există asemenea o lungă povestire a lui Hagi Ivat craiul, care a vrut să ia Țarigradul înarmat 
c-un praz ; despre sârbi asemenea, c-un cuvânt despre toți. 

Un obiect predilect al ironiei populare e popa şi călugărul. Mulțimea cea mare de călugări şi lipsa de cultură a 
clerului laic şi monastic vor fi fost în mare parte cauza acestei ironii. 

Din această ramură puţin cultivată a literaturii populare d. Baican ne trimite câteva probe, cari desigur vor 
interesa. 

Între mulţimea aceasta de tipuri, românul însuşi apare isteț şi batjocoritor , personificat ici în Pepelea, colo în 
Păcală . 

Cronicele noastre, descrierea din vremea lui Matei Basarab făcută de diaconul Paul din Aleppo, scriitorii 
poloni mărturisesc că la mesele domnilor Basarabi şi Muşatini se cânta şi se glumea mult. Astfel bunăoară cântecul 
dezgropat: 

Ştefan, Ştefan, Domn cel mare, 


Seamăn în lume nu are 


se cânta unisono de către toţi mesenii. Măscăricii îşi făceau mendrele, zicându-i lui Vodă „măi vere", curțile domneşti 
erau pline de cimpoiaşi , ospeţele țineau cîte douăsprezece ceasuri în şir, şi-n această viaţă, pentru care Miron Vodă 
Barnoschi zice că ,„„ dulce Domnia la Moldova", răsuna numai din când în când buciumul războinic chemând Vrancea 
şi Câmpulungul , Soroca şi Tigheciul, Țara de Sus şi Ţara de Jos sub cei doi vornici ce comandau aripele împotriva 


duşmanului . Pe cai, cărora le ziceau: 


Aşterne-te drumului 
Ca şi iarba câmpului 


La suflarea vântului ... 


ţara s-arunca , o adevărată vijelie, spre margine, şi vai de neamul ce-i încăpea pe mâni . 

Ceea ce presupunem este însă că în vremea unora dintre dinaştii români cată să fi existat o epocă literară ale 
cărei rămăşiţe fragmentare se mai găsesc astăzi şi cari pe zi ce merge se împuţinează. 

Anecdotele au îndealtmintrelea proprietatea de a se schimba cu timpul şi de a se adapta actualității; multe pot 
fi de tot moderne. 

Bogăția consonantică şi vocalică a limbii îi dă înlesnire românului de-a imita cu uşurinţa pronunția altor 
popoare, pe când celelalte cu greu deprind fonologia limbii noastre. 

Reproducând aceste anecdote nădăjduim că autorul lor [î]şi va continua lucrarea, în care arată talent, şi se va 
sili să dezgroape mai târziu poveştile lui Pepelea, cari sunt fără contestare mai vechi decât aceste ce scăpară din 


contactul cu străinii. 


[4 octombrie 1881] 


[„„CELE DOUĂ PREOCUPĂRI..."] 


Cele două preocupări ale zilei sunt întâlnirea între împăratul Austriei şi al Rusiei şi pretinsa întrevedere între d. 


Gambetta şi principele de Bismarck. 


Întâlnirea între cei doi împărați se vesteşte de câteva săptămâni , fără a se putea indica localitatea măcar în 
care ar avea să fie. Unii indică Varşava , alţii localitatea Granița, dar cu mai multă stăruință se citează târguşorul 
Krszezovice (Crşejoviţe ), unde împărații ar fi având să se întâlnească într-un castel al familiei Potocki . 

Despre însemnătatea acestei întâlniri baronul Haymerle ar fi zis că atât alianţa celor doi împărați cât şi tendința 
de-a se reapropia de Rusia se 'ntemeiază mai cu seamă pe dorința pe care Curțile o au de-a impune linişte mişcării 
republicane şi socialiste din Europa. Preocuparea că exemplul Republicei Franceze ar putea să afle imitatori în Italia 
şi în alte state, turburarea ascunsă însă permanentă în Rusia, cestiunea socială în Germania, tendenţele centrifugale 
ale unor grupuri din Austro-Ungaria, toate acestea la un loc sunt de natură a inspira îngrijire marilor monarhii ale 
continentului nostru. 

Dacă însă întâlnirea n-ar avea în vedere decât pericolele ce reies pentru formațiunile monarhice din tendențele 
ultraegalitare ale secolului nostru ea n-ar fi decât reân [noirea ] [acelei] alianțe, reînnoirea acelei politici 
conservatoare care a urmat după căderea lui Napoleon I. 

Se poate însă ca în cercul consideraţiunilor politice ale întrevederii să intre şi alte cestiuni, între altele acelea 
pe cari le-au creat Tractatul de la Berlin. 

Vro câteva zile i s-au pierdut urmele d-lui Gambetta. Unele organe susţin c-ar fi fost văzut la Bruxelles, altele 
'I fac să călătorească prin Elveţia, dar cea mai răspândită din toate versiunile era că ar fi fost văzut în Germania şi c-a 


avut o întrevedere cu principele de Bismarck la Varzin. 


D. de Blowitz , corespondentul cunoscut al ziarului „Times", luând de obiect această călătorie misterioasă a 
dictatorului francez în Germania, crede că scopul ei n-a putut fi decât o întrevedere cu cancelarul şi citează pentru 
aceasta motive cari par plauzibile. 

La 1878 d. de Blowitz se afla, în timpul Congresului, la Berlin şi a avut de mai multe ori ocazia de-a vedea pe 
principele de Bismarck. În una din aceste conversații se vorbea de d. Gambetta. La auzirea acestui nume cancelarul 


exclamă: 


— Gambetta? lată un om pe care aş voi să-l văz înainte de-a muri. Orice s-a zice, e un om foarte remarcabil. Întrece c-un 
cap pe toți compatrioţii lui. E un fermecător, se zice; cu toate acestea fermecătorii n-ar fi mari oameni de stat după cum se crede. 
— D. Thiers mi-a spus într-o zi, replică d. de Blowitz , că şi d-ta eşti un fermecător, dar aceasta nu te-a împiedecat de-a fi 


un mare om de stat. 


— Da, dar de reputaţia aceasta nu mă bucur în Germania. 


Corespondentul ziarului englez văzu în insistența cancelarului de a-i vorbi de d. Gambetta o invitare indirectă 
de a-i pregăti o întrevedere. El se grăbi a-i vorbi principelui de Hohenlohe şi baronului Holstein, unul din consilierii 
intimi ai principelui, cari amândoi au fost asemenea de această părere, ba s-au discutat chiar condiţiile în care s-ar 
putea pune la cale o asemenea întrevedere. 

A doua zi d. de Blowitz , crezând că baronul Holstein va fi avut timpul de a comunica principelui conversaţia 
ce o avuseră , a voit să afle ceva despre dispoziţiile cancelarului. 


Baronul [î]i răspunse: 


Trebuie să înţelegi că o asemenea întâlnire e o afacere gravă, de care nu poate fi chestie decât după ce se vor fi cumpănit 
bine urmările ei. Cancelarul e convins că d. Gambetta e destinat peste puţin să exercite nu numai puterea în Franţa, ci o putere de 
un caracter decisiv chiar. 

Cancelarul vrea pacea. El ar vrea să vază mai deaproape pe-un om de la care va putea atârna pacea ori războiul. Vrea 
să-şi formeze o idee despre ceea ce gândeşte d. Gambetta în această privinţă. Dar această întâlnire trebuie să fie o apropiere. 
Trecutul să rămâie trecut. Cei doi oamenii de stat au luptat unul în contra altuia, fiecare pentru ţara lui. Ceea ce-i făcut e făcut, 
silințele momentului nu pot privi decăt viitorul. 

Deci trebuie să se înlăture tot ce-ar putea altera caracterul şi obiectul acestei întrevederi . Nu se poate face nici o 
propunere care să întâmpine un refuz sau un eşec. Nu poate fi vorba nici de-un compromis, nici de retrocesiune „ nici de 
modificarea tractatelor în vigoare. 

Nici principele, nici împăratul n-ar putea să îngăduie o discuţie asupra acestui punct. Dar o întâlnire între cei doi oameni 
de stat, în care şi unul şi altul s' aducă intenţii pacifice, fiind pătrunşi de datoriile ce le incumbă, n-ar putea fi decât fecundă în 


rezultate fericite, chiar dac" ar renunța fiecare din ei la satisfacerea personală de-a triumfa unul asupra celuilalt. 


Întors la Paris, d. de Blowitz a avut ocazia de-a raporta d-lui Gambetta ceea ce d. de Bismarck [î]i zisese. Era 


hotărît a-i vorbi de întrevedere, dar s-a sfiit înaintea responsabilităţii care putea să cază asupră-i în această afacere. 


Corespondentul foii engleze adaogă că amănuntele pentru punerea la cale a întâlnirii au putut să aibă loc şi 


fără el şi că petrecerea d-lui Gambetta în Germania a putut să aibă de scop întâlnirea cu cancelarul. 


[6 octombrie 1881 ] 


[,, SÂMBĂTĂ SEARA S-A REPREZINTAT..."] 


Sâmbătă seara s-a reprezintat la Dacia comedia Trotman Vântură Țară. Piesa a reieşit foarte bine. Jocul 
artiştilor, ca totdauna, n-a lăsat nimic de dorit. Au escelat dd . Vlădicescu sen ., Anestin , Sachelarie . Comedia este 
frumoasă. Ar fi trebuit însă să se mai revadă puțin, spre a se îndepărta franțuzismele , cum uneori cauchemar şi altele. 

La urmă s-a jucat O partie de concină , de d. V. Alexandri, care a esprimat dorința a o vedea reprezintată. D-na 
Fanni Tardiny şi d. Vlădicescu jun . au smuls aplauzele publicului. Barcarola cântată de d. Vlădicescu a transportat 


publicul. Terminându-se 


spectacolul, publicul a chemat pe autor. D. Vlădicescu a ieşit la rampă ţinând o alocuţiune foarte la locul ei. 
Mulţumind pe de o parte publicului pentru încurajare, şi-a exprimat fericirea că autorul piesei a asistat la 
reprezentaţie şi, în cor cu spectatorii , a strigat: Trăiască Vasile Alexandri, marele poet al României. 

Aseară s-a jucat Devotamentul unui soldat, dramă, cu mare succes. D-na Tardiny a fost superbă în scena 
nebuniei . În curând vom face o dare de seamă amănunțită asupra pieselor reprezintate şi asupra jocului diferiților 


actori ce compun trupa d-nei Fanni. 


[6 octombrie 1881] 


[ „CRIZA MINISTERIALĂ DIN PARIS.. "] 


Criza ministerială din Paris pare a primi o turnură de comedie. Preşedintele Republicei, opinia publică şi 
majoritatea deputaţilor şi senatorilor poftesc pe Gambetta în fruntea cabinetului şi, cu toate acestea, el cată să mai 
aştepte mult până să-şi realizeze mandatul. Ministeriul Ferry e ca şi demisionat, dar fără a se putea retrage. El trebuie 
să se prezinte în fața Camerii, să salute pe reprezentanții suveranului popor cu clasicul Morituri te salutant , să se 
justifice, să asculte cu evlavie critica şi dojanele lor. Aşa vrea Gambetta şi aşa o fi trebuind să fie. Oricum, situația 
pare a se fi mai clarificat . 

Preşedintele Grévy a scris, acum câteva zile, lui Gambetta că doreşte să vorbească cu dânsul asupra actualei 
situaţii politice. Gambetta a urmat acestei invitări ducându-se la preşedintele, unde conversaţia s-a învârtit în jurul 
evenimentelor politice de la închiderea Camerei încoaci şi a situației politice creată prin ultimele alegeri. Grevy a 
recunoscut, cum vedem dintr-o telegramă a foilor străine, caracterul progresist al alegerilor din urmă; Franţa, fără a 
dezaproba politica înțeleaptă şi moderată din ultimii ani, şi-a exprimat dorința în mod incontestabil ca să se înainteze 
pe calea reformelor. „Eu sunt sigur, a zis Grevy , că totodată Franţa doreşte executarea acestei programe supt 
conducerea bărbatului care a fost primul ei autor şi cel mai neobosit al ei propagator ". Spre a corespunde acestei 
clare indicaţii a alegatorilor franceji Grevy zice să s-a simțit obligat să confereze şi să audă consiliele conducătorului 
majorităţii Camerii înainte de începerea crizei oficiale ministeriale şi înainte de a se întruni Camera. 

Gambetta a mulțumit mai întâi preşedintelui pentru încredere şi s-a declarat gata, dacă s-ar pronunța Camera 
în acest sens, a prezenta preşedintelui un program şi, dacă s-ar ajunge la o deplină înţelegere, a forma un ministeriu; 
dar e imposibil, cel puţin oficial, de a face ceva înainte de a-şi fi dat Camera părerea sa. Ministerul actual, înainte de a 
se închide Camera, a obţinut un vot de încredere; în sesiunea din urmă ministerul niciodată n-a fost în minoritate şi 
din nimic nu se vede că alegerile s-ar fi făcut contra ministerului; țara deci n-ar înțelege de ce ministerul, la începutul 
şedinţelor , să nu se prezinte Camerii spre a justifica politica interregnului şi să ceară un nou vot de încredere. Numai 


după o dezbatere publică mare, cât se poate de amănunțită, se va recunoaşte care majoritate va guverna într-adevăr. 


Din realegerea foştilor deputați nu se poate conchide a priori că ne aflăm tot în fața aceleiaşi Camere; aceiaşi 
deputaţi pot reveni cu păreri şi mandate modificate; de aceea, pentru moment, parlamentar şi politic vorbind, nu e 
posibilă formarea unui nou minister. Actualul minister să se prezinte în fața Camerii şi numai dezbaterea va lumina 
viitorul. 

Grévy declară că pune prea mult preţ pe opinia lui Gambetta, pe care pare a o împărtăşi. Gambetta asigură pe 
Grevy despre devotamentul său şi că e gata a urma orice invitare a lui Grevy când acesta ar dori vreo conferinţă. 

Această convenire a durat aproape o jumătate oră. Preşedintele a chemat apoi pe ministrul preşedinte Jules 
Ferry şi i-a comunicat conținutul întrevorbirii . Ferry a pledat mai 'nainte pentru formarea cabinetului înainte de a se 


întruni Camera şi, crezând că 


Gambetta va lua afacerile guvernului, era să-şi dea demisiunea oficial. Dar fiindcă Grevy, în urma acestei conversații, 
n-a putut oferi lui Gambetta prezidiul ministerial, se crede că ministerul va mai întârzia cu demisiunea. Dar, chiar 
dacă ar demisiona acum, miniştrii tot ar trebui să rămână până la formarea noului cabinet şi astfel ar avea ocazia de a 
se justifica în faţa Camerii. Cestiunea dacă Gambetta va fi ministru - preşedinte cu sau fără portofoliu nu s-a atins; 
dar se crede ca sigur că, dacă împrejurările vor chema pe Gambetta la guvern, Grevy are de gând să-i dea toată 
libertatea de acțiune îndată ce ar domni o înţelegere asupra programei. Toate listele ministeriale publicate până acum 


sunt falşe; Gambetta n-a făcut încă propuneri nimănui. 


[7 octombrie 1881] 


[„„PRIN FAIMOASA SCRISOARE..."] 


Prin faimoasa scrisoare din Rusciuc d. C. A. Rosetti a declarat, la 1857, că e frate cu Rosenthal. 

Se vede că în calitatea de frate cu evreii, venind la minister, a înființat secretariatul estraordinar pentru 
Moldova, post neprevăzut în buget, neautorizat prin nici o lege, menit însă a organiza pe evrei în partid roşu. 

De când d-sa are la îndemână pe d. Guţă Panu, circulările curg de la Ministerul de Interne; diletantismul literar 
pus în serviciul celui politic dă naştere la o mulțime de probe de stil, iscălite de C. A. Rose. . .nthal. 

Dar acest diletantism nu se mărgineşte a fi pur literar, ci e totodată, din nefericire, politic. 

Ministrul nostru de interne n-are nici o idee clară despre ceea ce trebuie a se face în privirea cestiunii izraelite, 
ba nici poate avea o idee. Cosmopolit precum este şi adept al teoriei „om şi om", necunoscător istoriei noastre 
naţionale şi legislaţiunilor altor țări pe cât privesc această materie, d. C. A. Rosetti crede a putea înlătura cestiunea 
izraelită printr-o circulara concepută de ilustrul Guţă, prin care se încredințează că legea poliției rurale are să facă 
minunea de-a scăpa țara de boala socială. 

În acelaşi timp în care această circulară se publică, pe sub mână d. C. A. Rosetti încvartiruieşte pe jidovimea 
imigrată peste toată România, împle orăşelele Ţării Româneşti cu aceleaşi elemente cari au adus decadența morală şi 
fizică a populaţiunilor noastre din Moldova. Pe la punctele de graniță pe de altă parte curg evreii cu paşpoarte în 
regulă, căci guvernele lor respective, ca să scape de ei, le dau bucuros paşpoarte, ba poate chiar şi bani de drum. 

Țara în care d. C. A. Rosetti e stăpânitor e neapărat Eldorado al tuturor scursăturilor. La noi lucrul merge atât 
de departe încât chiar dreptul de graţiare, pe care constituţia '] dă regelui, a devenit un monopol jidovesc. 

Evreii cari au bătut pe preuteasa română pentru că privea la îngroparea rabinului şorr au fost grațiați. 

Îndată ce un evreu ar fi condamnat pentru escrocherie, pentru faliment fraudulos , pentru crime ori delicte 
specific evreieşti, se țin lanţ stăruințele până împrejurul regelui, de unde vine neapărat... grațiarea . Românul, de va fi 
furat o găină, şade luni şi ani în temniță; evreul ce prin faliment fraudulos va fi ruinat zeci de familii poate fi sigur că 
va fi grațiat, prin protecţia şi conexiunile ce le are solidaritatea neamului lor. 

Dacă un judecător va fi drept şi va pronunţa sentințe pedepsitoare asupra evreilor poate fi de mai nainte sigur 
că, sau va fi pus în disponibilitate , sau permutat ... sau înaintat la vro Curte din alt loc, numai să scape cuibul 
evreiesc de el. 

O conspirație întreagă contra negoțului român, contra muncii române, contra statului român, conspirație la 


care iau parte fără s-o ştie poate sferele noastre determi - 


nante, însă unii cu bună ştiinţă şi între aceştia desigur putem cita pe d-alde Gheorghian, Guţă Panu şi pe părintele lor 
spiritual, d. C. A. Rosetti. 

Relevăm toate acestea pentru a putea esplica circulara, necalificabilă din punct de vedere naţional, a d-lui C. 
A. Rosetti. Necalificabilă, pentru că ministrul de interne trebuie să ştie cât de mult populaţiile noastre sunt esploatate 
de aceşti străini, trebuie să ştie că ţara nu se află decât în cazul de legitimă apărare. Dar se 'nţelege ... pentru fratele 
lui Rosenthal legitima apărare a elementului istoric în contra imigrațiunii şi exploatării străine e o uneltire criminală. 
Când poporul nu mai găseşte nici un sprijin în administraţia sa venală, în justiţia lipsită de experiență, nicăiri, când el 
s-ar decide a-şi apăra moşia precum şi-o apărau străbunii lui, cu parul, atunci d. C. A. Rosetti e virtuosul , poporul e 
criminal . Dar ce să facă poporul românesc daca legiuitorii şi căpeteniile lui nu fac nimic? Să se lase despoiat, să se 
simtă străin în ţara lui proprie, să moară? Libertatea de-a muri e desigur aceea pe cari i-o [con]cedeţi mai lesne, după 
cum ne 'nvaţă datele statistice. 

Existat-au şi în alte ţări cestiune izraelită, ba există încă. Dar a intervenit regele, statul, pentru a o regula, 
pentru a da o scurgere elementelor parazite. 


lată de ex. câteva paragrafe din edictul lui Frideric Vilhelm III privitor la poziţia evreilor în Prusia. 


§ 1. Evreii cu privilegii, patente de naturalizațiune , răvaşe de protecţie şi concesiuni se vor privi ca pământeni . 

§ 2. Durata acestei calităţi ce li se atribuie ca pământenii li se acordă însă numai sub următoarele condiţii: 

Să poarte porecle hotărâte de familie. 

Nu numai în purtarea condicelor lor de negoț, ci şi în compunerea contractelor lor şi a declaraţiilor juridice a voinței 


lor să se servească de limba germană sau de altă limbă vie, iar la iscălirea numelui lor să nu se servească de alte litere decât de 
cele germane sau de cele latine. 


$ 3. Până 'n şase luni de la data publicării acestui edict oricare evreu privilegiat trebuie să declare la autoritatea 
domiciliului său ce nume voieşte să poarte. Cu acest nume va fi numit atât în pertractările şi în eliberările de acte publice, 
precum şi în viaţa comună. 

§ 4. După ce va urma declararea şi stabilirea numelui de familie, fiecare va primi de la guvernul provinciei sale, în care-şi 
are domiciliul, un certificat că, e pământean , care certificat [î]i va servi lui şi urmaşilor lui în loc de răvaş de protecţie. 

§ 5. Evreii aciia cari vor lucra în contra prescripţiunilor 2 şi 3 se vor considera şi trata ca evrei străini. 

§ 6. Ne rezervăm de-a hotărâ prin legi, cu vremea, întru Cât evreii pot fi admişi la servicii publice şi funcțiuni ale statului. 

§ 17. Evreii pământeni pot să încheie căsătorii între dânşii fără ca pentru aceasta să aibă nevoie de-o autorizare specială, 
întrucât nu e necesară, după prescripţiuni generale, învoirea sau permisiunea altora la încheiarea căsătoriei . 

$ 18. Dar e nevoie de-o autorizare specială când un evreu pământean se însoară c-o evreică străină. 

§ 19. Prin căsătoria c-o evreică pământeană evreul străin nu câstigă dreptul de-a se aşeza în statele noastre. 

§ 30. În nici un caz rabinii şi mai marii evreilor nu-şi pot aroga vro jurisdicţiune sau dirigerea de moşteniri pupilare . 


§ 31. Evreilor străini nu le e permis a se aşeza în statele noastre până ce nu vor fi câştigat dreptul de împământenire 
prusian. 

§ 32. La câştigarea drepului de pământenie nu pot ajunge decât după propunerea guvernământului provinciei în 
care vor să se aşeze şi cu, aprobarea ministerului nostru din lăuntru. 

§ 34. Evrei străini nu pot fi primiţi nici ca rabini , nici ca servitori bisericeşti, nici ca calfe şi ucenici , nici ca servitori 
în casă. 

§ 35. Acei evrei pământeni cari vor lucra contra dispozițiunii §- lui 34 de mai sus se vor pedepsi cu 300 taleri amendă 
sau, în caz de neavere, cu închisoarea măsurată după regulile în general stabilite a preschimbării pedepselor, iar evreul străin se 
va transporta numaidecât peste graniţă. 

§ 36. Evreii străini au permisiunea de-a intra în țară pentru a trece prin ea sau pentru afaceri de comerţ permise. Despre 
procedarea ce au a urma ei şi care se va urma contra lor autorităţile polițienești vor primi o deosebită instrucție. 

$ 38. În Königsberg în Prusia, în Breslau şi în Frankfurt lângă Oder pot să petreacă şi evrei străini în vremea bâlciului şi 


cu permisiunea autorității. 


lată cum se apără un stat sănătos de invazie. Nu ni se spună că această lege, dată în secolul al nouăsprezecelea 
în unul din cele mai civilizate state din Europa, a fost abrogată . Rău s-a făcut că s-a abrogat şi o dovadă că rău s-a 
făcut este mişcarea antisemitică care a cuprins şi frământă Germania atât în cercurile de sus cât şi în cele de jos ale ei. 
D. de Bismarck, care desigur simte cu repugnanță cum evreii vor să devie elemente determinante în statul 


german, nu este cu totul străin de această mişcare. Cerem iertare 


de la pana noastră proprie că îndrăznim a cita numele principelui în aceleaşi şiruri în cari cităm pe un C. A. Rosetti şi 


pe alți pitici. 


Am fi nedrepți se 'nţelege de-a amesteca pe toţi evreii în aceeaşi categorie; căci prin intuiție ne-am încredinţat 
că există marea deosebire între cei veniţi de mult în ţară, adică de o sută şi mai bine de ani, şi cei veniţi de la 1840 
încoace. Aceşti din urmă sunt cei răi. În Moldova se găsesc adesea alături orăşele cu evrei cu totul deosebiți. În 
judeţul Iaşi bunăoară nu e absolut nici o comparaţie între evreii din târguşorul Bivolarii , cari sunt vechi, vorbesc şi se 
poartă țărăneşte , sunt prietenoşi şi de bună credinţă , şi între rasa duşmănoasă şi sălbatică din târguşorul Sculenii . 
Dar o lege de incolat ar putea face deosebire între cei în adevăr pământeni , cari prin contact secular cu poporul 
nostru i s-au asimilat în mare parte, afară de religie, şi între cei veniți de 30 — 40 de ani încoace, cari sunt 
neasimilabili pe un secol înainte. 

Circulara d-lui Rosetti va avea însă tocmai efectul contrariu de acel ce urmăreşte. Ministrul nostru de interne 
prea e urât de toată țara adevărată pentru ca aceea ce el zice să nu dea naştere unei vii rezistențe. 

Astfel la 4 octomvrie s-a răspândit o foaie volantă hectografiată îndreptată tocmai contra circularei 


ministeriale. Primul punct al acestei foi spune: 


Să facem apel la întreaga naţiune română ca să ne dea nouă, concursul, iar nu ideilor ipocrite ale d-lui C.A. Rosetti. (Vedeţi 


circulara no. 17219 din 1 oct. către d-nii prefecți din tară.) 


Celelalte puncte nu le comunicăm, de vreme ce cuprind un apel la acte ilegale, iar denunțători ai poporului 


nostru nu suntem nici atunci când el n-ar avea dreptate. 


[7 octombrie 1881] 


[„„oBsERvASERĂM UNA DIN ZILE ..."] 


Observaserăm una din zile că roşii, pentru a fi posibili, sunt siliți a se preface, de ochii lumii cel puţin, că 
admit principii conservatoare. 

În chipul acesta am văzut pe d. C. A. Rosetti devenind regalist înfocat din republican ce era şi aruncând în apă 
tot bagajul său de idei politice. Numai din buzunarul paltonului mai spânzură petecul roşu al republicei desculților . 

Unii ne-au făcut întâmpinarea că dacă roşii, prin natura statului şi a împrejurărilor, sunt siliți să admită 
principii conservatoare, de ce nu i-am susține, de vreme ce realizează ideile noastre. 

Dacă n-ar fi vorba decât de ceea ce se realizează, atunci întâmpinarea ar avea cuvânt ; dar o consideraţie de 
căpetenie în viața publică este modul cum se realizează o idee. 

Modul cum o idee se pune în practică este totodată o probă de sinceritate cu care ea se aplică; de aci se vede 
daca aplicarea se face de bună credință şi în cunoştinţă de cauză sau numai ca pretext şi pro forma. Roşii sunt în 
adevăr meşteri în escamotarea ideilor noastre şi în renegarea propriului lor trecut. Şi una şi alta-i priveşte. Dar cum le 
escamotează şi cum se renegă ? 

Ni se pare că, totdauna, îndărătul apostaziei lor se ascund vechile deprinderi cosmopolite şi demagogice. S-a 
proclamat în adevăr regalitatea, dar M. Sa Regele a fost înconjurat cu oameni care n-au întru nimic de-a repeta actul 
eroic de la 11 fevruarie; şi, la dreptul vorbind, oricât de multă tărie de suflet am recunoaşte M[ăriei ] Sale, vedem 
libera sa dispunere în afacerile statului atârnând de prezența unui Candiano şi a altor fevruarişti , pentru cari 
jurământul militar e o păpuşerie , iar adevărata datorie ordinul de noapte dat de C. A. Rosetti — Carada. 

Daca roşii se prefac a primi principii conservatoare, ba au îndrăzneala de a se numi pe ei adevărați 


conservatori, aceasta nu se întâmplă decât în aparenţă, de ochii lumii, 


pentru ca să fie posibili la guvern. Realitatea e că constituie o societate de esploatare fără nici un fel de credințe 
pozitive, cari bucuroşi ar admite orice serie de principii numai daca această mărturisire ar putea prelungi rămânerea la 
buget. De aceea sunt capabili a face orice şi nu există nici un act înaintea cărui să se dea îndărăt, nu este principiu să 
nu-l declare de al lor, rămânând ca adevăratele lor motive de acțiune să fie interesele colective ori particulare ale 
membrilor partidului. 

Să vedem ce s-a întâmplat bunăoară în cestiunea Dunării. 

D. I. Brătianu, împreună cu ilustrul d. Boerescu, fac verbal concesii hotărâte Austriei. Ei admit Comisia Mixtă, 
admit prezidenţia, admit votul preponderant. Puterile apusene sunt indignate de jocul duplu al guvernului, care-n 


Comisia Europeană una zicea, în corespondenţa diplomatică alta făcea. 

În acest timp intervine interpelarea şi discursul d-lui Alexandru Lahovari, prin care se arată că Comisia Mixtă 
nu e prevăzută în Tractatul de la Berlin, că Austria nu este putere riverană , că nu trebuie să ne abatem de la spiritul şi 
litera Tractatului dacă voim a nu se atinge libertatea de navigaţiune pe Dunăre. 

Numaidecât d-nii Brătianu — Rosetti întorc foaia. 

Se tăgăduiesc făgăduinţele făcute baronului Haymerle şi 'ntr-un consiliu de miniştri se decide a nu se admite 
existența unei Comisii Mixte, fiind contrarie Tractatului de la Berlin. 

Când au fost sinceri roşii? Când au promis concesiuni sau azi, când se opun. 

Credem că nici acum, nici atunci. Sinceră e numai dorinţa de a rămânea cu orice preț la putere, mâni cu prețul 
Dunării, precum ieri cu prețul răscumpărării, alaltăieri cu acela al împământenirii şi al Basarabiei. Nu ne îndoim 
deloc că, pentru a putea esploata în linişte ţara şi bugetul, roşii ar fi în stare de-a ceda poimâne Moldova până 'n Siret. 
poipoimâni Țara Românească pân-în Olt. Căci nu ţara e 'n cestiune, ci pânea de toate zilele ori îmbogățirea acestor 


pretinşi români, incapabili de patriotism. 


[8 octombrie 1881] 


[„«'INDEPENDANCE ROUMAINE» 
[ÎŞI FACE PLĂCEREA ..."] 


„L'Independance roumaine" [î]şi face plăcerea de a se întoarce asupra cestiunii noastre etnologice, dându-i 
importanța unei bagatele . Desigur nu ne vom supăra de apreciaţia aceasta, de vreme ce atârnă de oamenii care o fac. 
Cel ce ştie istoria țării noastre, cel ce cunoaşte cîte s-au întâmplat din începuturile țărilor şi până la anul 1700, cine a 
pătruns de marea deosebire între epoca în care toată viața publică era înrădăcinată în obiceiele, în modul de-a vedea 
al naţiei româneşti, cel care cunoaşte starea materială şi inimoşia ţăranului nostru la începutul acestui secol chiar şi 
compară acea stare de lucruri cu proletariatul agrar şi morbiditatea generaţiei actuale va înţelege că teoria noastră este 
în esență adevărată. 

A spune că „poporul împărtăşeşte ideile roşiilor" este o erezie . Ce să împărtăşească în adevăr? Ideile coprinse 
în legi traduse din franțuzeşte, pe cari numai juriştii cu titluri le pricep? Principiile cosmopolite ale d-lui C.A. 
Rosetti? Romanurile franțuzeşti, cântăreţele de cafenele, toată pătura de viaţă străină, toată lumea aceasta de craidoni 
scoşi din cutie, apetiturile oamenilor fără ocupaţii serioase, vînătoarea după avere fără muncă? Toate acestea 
constituie o lume aparte, superpusă, pe care poporul o suportă, dar n-o pricepe. 

Ziarul francez ar trebui să ne arate o singură ţară pe tot continentul, mai mult, în toată lumea, a cărei instituţii 
şi legi să fie o maimuţare a străinătăţii, pentru a ne face să credem că poporul împărtăşeşte undeva importul de fraze 


costisitoare, pentru a ne 


face nu să credem, dar să admitem posibilitatea cât de depărtată a unui asemenea lucru. O slabă analogie a unei 
asemenea stări se află în Germania, în secolul al şaptesprezecelea şi în începutul secolului al optsprezecelea, timp în 
care toți prințişorii de duzină încercau să imiteze pe Ludovic al XIV [-lea], timp de mizerie şi vexare pentru ţăran, de 
demoralizare pentru burgezie , de înstrăinarea deplină pentru clasele dirigente; timp în care limba era aproape 
desfiinţată prin barbarismi , statele înecate în datorii, cultura un neorganic amestec din rămăşiţele evului mediu şi din 
fraze franţuzeşti. 

Nimeni pe de altă parte nu va putea atribui conservatorilor viciile actualei organizări sociale, de vreme ce ei n- 
au fost decât în defensivă. 

Afară de aceea viața publică era preocupată în linia întâia cu crearea unei poziţii internaţionale a ţării. Unirea, 
alegerea regelui, politica esterioară a Independenţei, toate acestea preocupau mai mult pe oamenii noştri politici decât 
o sănătoasă organizare dinlăuntru. Dar toate acestea stabilite odată, privirea tuturor cată să fie ațintită asupra 
organizării dinlăuntru. O organizare care să aibă în vedere mai cu seamă păstrarea şi întărirea naționalități, a claselor 
naţionale, a muncii noastre, va trebui să ia locul formalismului gol de pân - acuma , importului de legi şi regulamente 
copiate din franțuzeşte şi nemistuite. 


Când va fi sosit momentul luptei pe acest teren şi ziarele străine se vor convinge de teoria noastră, se vor 


convinge că există o nemăsurată deosebire între trebuințele reale ale poporului nostru şi între apetiturile nesățioase, 
lipsa de gândire şi de principii, apucăturile demagogice ale adversarilor. 

În orice caz, le-am tăiat acestor oameni pe de-a pururea gustul de-a se mai pretinde unici români, români per 
excellentiam , cu moţ şi cu privilegiu. 


Mai ştia haiducul nostru ş-altă potecă ! 


[9 octombrie 1881] 


[CU TIMPUL AU ÎNCEPUT 
A SE RECUNOAŞTE ...”] 


Cu timpul au început a se recunoaşte însemnătatea limbii cărților bisericeşti. 

În adevăr, daca, din deosebitele şi variile dialecte ale limbei germane de pildă, unul a ajuns să domineze şi să 
devie limbă literară şi de stat, aceasta este a se mulţumi mai cu seamă Bibliei lui Luther. La începutul secolului trecut, 
în al Xvii-lea chiar, limba germană se poate zice că încetase de-a mai exista. Cine deschide cărțile scriitorilor din acei 
timpi află un jargon în care întreagă averea lexicală, sintaxa chiar a limbei erau alterate şi falsificate de mii de fraze 
franțuzeşti sau latinești ; reprezentantul de căpetenie al unei limbi germane literare, curate, era Biblia lui Luther. 

La noi lucrul s-a petrecut într-un mod analog. 

Epoca reformaţiunii , răspândindu-se prin periferii, au ajuns în Ardeal; calvinii începuseră a traduce cărți 
bisericeşti în româneşte, pentru a atrage la Reformă şi poporul românesc. Ei bine, biserica şi Domnii noştri au 
combătut Reforma cu armele ei proprii. Au pus a se traduce cărțile bisericeşti în limba românească, au introdus limba 
poporului în biserică şi stat, în locul celor străine hieratice . Daca chiar ar fi existat înclinări de dialectizare a limbei 
noastre, ele au încetat din momentul în care biserica au creat limba literară, au sfințit-o , au ridicat-o la rangul unei 
limbi hieratice şi de stat. Din acel moment trăsătura de unitate a devenit şi a rămas limba şi naționalitatea, pe când 
înainte românul înclina a confunda naționalitatea cu religia. 

Retipărirea cărților bisericeşti cu caractere latine şi cirilice nu mai suferă întârziere . Tipăriturile vechi au 
început a se afla cu greutate. 

Lucrarea ce şi-a propus-o Sf. Sinod e de o însemnătate cu greu de măsurat în toată mărimea ei. Fără îndoială 


că limba cărților bisericeşti va fi supusă unei revizuiri în ceea ce 


priveşte slavismi tehnici , nejustificaţi şi nepricepuţi nici pân-în ziua de azi de popor. Cuvinte populare romanice se 
vor introduce în locul termenilor slavoneşti , cuvinte înţelese de toţi; frazelor li se va da pe ici colo orânduirea ce li se 
cuvine după geniul limbei noastre, înlăturându-se traducţiuni servile şi prea ad literam ; c-un cuvânt , ferindu-se în 
mod egal de neologismi dar şi de barbarismi slavoneşti sau de altă origine, revizuitorii cărților vor avea în vedere atât 
avutul propriu al limbii populare cât şi arhaismii aciia cari se pot reintroduce fără alterare a înţelesului. 

E o operă în adevăr națională aceasta, o operă care va face gloria celor ce vor fi întreprins-o daca va ieşi bine, 
dar şi stigmatizarea lor daca vor păşi cu uşurinţă la o lucrare pe cât de măreaţă şi sfântă pe atât de gingaşă. Gingaşă ca 
tot ce e organic, subtilă adesea cu deosebirile ce le face gândirea naţională, dar ridicată odată, mai trainică decât legi 
civile şi politice, decât formaţiuni de state şi dinastii, temelie zilelor de glorie, scăpare în zile de cădere. 

În congresul bisericesc din Sibiiu d. Parteniu Cosma a făcut asemenea, în şedinţa de la 4 octomvrie, o 
propunere în înțelesul retipăririi cărților. Va trebui în adevăr ca în privirea aceasta să existe o înţelegere între 
mitropolia românilor din Ardeal şi Țara Ungurească, între mitropolitul Bucovinei pe de o parte şi episcopatul nostru. 
Dând mai la vale propunerea făcută de d. Parteniu Cosma dorim ca spiritul veacului al şaisprezecelea , spiritul lui 
Matei Basarab, să domnească asupra acestei mărețe lucrări. 


lată acea propunere: 


Este ştiut că Sfântul Sinod din România a decis revederea şi editarea cărților bisericeşti, cari se vor tipări atât 
cu litere latine cât şi cu litere cirilice. 
După regulamentul sancţionat deja relativ la această editare , se va constitui un comitet compus din persoane 


competente, posedând cunoştinţele teologice şi limbistice necesare la traducerea cărților bisericeşti din limbile în cari 


au fost scrise şi din cari s-au tradus în limba română; spre a putea verifica acele traduceri şi a le perfecționa unde va 
cere trebuința. 

Nu este vorba deci de o simplă retipărire a cărților bisericeşti cu litere latine, ci de o emendare a edițiunilor 
existente în text şi în limbă. 

Considerând că, cestiunea tipăririi cărților bisericeşti cu litere latine s-a rezolvat la noi încă mai înainte decât 
în România, căci, în urma esibitului sinodului eparhial din Arad nr . 101 ex. 1871, congresul nostru din 1878 prin 
concluziunea sa no. 180 „constatând necesitatea de a se tipări cărţile bisericeşti cu litere latine, decerne cestiunea 
aceasta la sinodul episcopesc spre apreciare". 

Considerând că biserica ortodoxă română în toate provinciile locuite de români are una şi aceeaşi limbă, că 
până astăzi se folosesc de aceleaşi ediţiuni a cărților sale procurate în trecut, cele mai multe, chiar şi prin România, 
din patria noastră. 

Considerând că emendarea ce o va afla necesară comitetul care va edita în România cărţile bisericeşti vrînd - 
nevrînd se va accepta şi la noi şi presupunând că ediţiunea emendată , făcută cu precauţiune şi cu pricepere de lucru, 
astăzi trebuie să fie mai perfectă decât ediţiunile vechi, este şi de dorit ca să se accepteze . 

Prin urmare este o necesitate inevitabilă ca acel organ care în provincia noastră metropolitană este chemat a se 
îngriji de editarea cărților bisericeşti, nu numai să fie informat pe deplin despre schimbările ce au să intre în textul 
cărților, dar să conlucre chiar la stabilirea acelora, ca să nu se strecoare în biserică înnoiri de cari el n-ar avea ştire şi 
cari, nefiind corecte, ar putea deveni stricăcioase. 

Pe aceste considerente îmi iau voie a face următoarea propunere. 

Sinodul episcopesc e rugat ca, luând informaţiuni autentice despre modul în care se intenționează în România 
revederea şi editarea cărţilor bisericeşti cu litere latine, să-şi valoreze influenţa sa canonică la revederea textului, iar 
retipărirea cărților bisericeşti cu litere latine pentru bisericele din provincia noastră metropolitană să o efectueze cu 
textul stabilit şi cu ortografia adoptată acolo. 

Parteniu Cosma m.p. 


Propunător 


[10 octombrie 1881] 


[„ASEARĂ S-A REPREZINTAT PENTRU 
îNTâra OARĂ ..."] 


Aseară s-a reprezintat pentru întâia oară Cazacii şi polonii, dramă în 5 acte în versuri de d. Deroulede , tradusă 
în proză de d. M. Pascaly, care a interpretat rolul principal al hatmanului Flor Gheraz . Piesa a ieşit bine. Punerea în 


scenă n-a lăsat de asemenea 


mult de dorit. Decorurile şi costumele — noi şi frumoase. Jocul artiştilor ne-a probat că şi-au învăţat şi au înţeles 
îndestul rolurile. Muzica d-lui Ştefănescu — plăcută. Dd . Pascaly, Manolescu, Velescu , Notara , precum şi 
doamnele Eufr . Popescu şi M. Constantinescu avut-au fiecare, după merit, partea sa de aplauze. Ținem a vedea piesa 


a doua oară pentru a putea face o dare de seamă amănunțită şi conştiințioasă. 


[10 octombrie 1881] 


[„„CIT DESPRE ȚARA ..."] 


„Cât despre ţară, d. Brătianu ar sta mult şi bine la putere". Iată o vorbă a noastră căreia „Românul" [î]i dă o 


tălmăcire cu totul proprie a lui. 


Protivnicii noştri au recunoscut şi proclamat că-n orice împrejurare ţara va fi lângă şi cu partida liberală, că-i va da 


încredere ... 
Când înşii protivnicii noştri sunt siliţi să recunoască că cu noi e maioritatea țării ... 
Protivnicii noştri au zis: cât despre tară, partida liberală ar sta mult şi bine la putere ... 


Etc. etc. 


Pardon . 

Protivnicii d-voastră niciodată n-au declarat sau proclamat că ţara e cu partida liberală, că maioritatea e cu 
această partidă. 

„Timpul " a constatat pur şi simplu un fapt. 

Acela că puterea de rezistență a ţării a fost şi mai e poate încă înfrântă de cătră o sumă de manopere roşie. 
Suiţi la putere, nu prin ei înşii, ci pe spetele unui Epureanu, Vernescu ș.a., c-un cuvânt pe spatele uniunii de la Mazar 
Paşa, roşii au ştiut să elimineze unul cîte unul toate elementele cîte nu erau cu apetiturile lor. 

Au urmat apoi falsificarea listelor electorale pe scară mare. Patrioţi ce n-aveau nimic au fost introduşi cu 
deridicata în colegiile I şi II, cărora, alegerile odată făcute, bietele comune rurale au fost silite, prin solidaritatea ce le 
impune legea percepției, a le plăti dările şi privilegiul de a figura în colegii superioare averii şi condiţiei lor sociale. 

Favori şi funcţii nu se mai dădură celor cari le-ar fi meritat sau cari ar fi fost calificați, ci nepoților, verilor , 
rubedeniilor pân- 'ntr-a şaptea spiţă a alegătorilor influenți. 

Pe de altă parte, pentru a interesa prin daraveri curat materiale corpul electoral, s-a creat sute de funcțiuni 
nouă, împărțite asemenea sau la alegători, sau la rude de alegători. 

O mreajă întreagă de interese meschine, de împărțiri de slujbe la feneanţi şi netrebnici, de arendări pe nimic a 
moşiilor statului, de păsuieli, de împroprietăriri a Campiniilor , ce nici sunt nici au fost plugari, de stipendii împărțite 
'n familie, o mreajă întreagă de corupție bizantină, de nepotism fanariotic s-au aruncat asupra Corpului electoral, 
făcându "1 flexibil pentru pentru voințele companiei de esploatare. 

Iată dar înțelesul cuvintelor noastre „cât despre ţară, d. Brătianu ar putea sta mult şi bine la putere”. 

Înţelesul este cel dat de A.V. Millo în monografia sa asupra Ţăranului. Tot organismul statului, administraţia, 
comunele, drumurile, căile ferate, băncile, toate s-au pus la dispoziţia intereselor electorale ale companiei de 
esploatare numită partid roşu. La pungă, la interesele pungii s-au adresat roşii, la apetituri; nu la conştiinţa liberă, 
limpede, a alegătorului, nu la convingerile lui politice, cari pentru d. C.A. Rosetti nu au nici o însemnătate, de vreme 
ce nici d-lui, nici coreligionarii săi politici nu au convingeri cari să poată fi cumpărate c-o pensie reversibilă, c-o 
sumă de bani oarecare. 

Bani — şi „Românul" devine mâne chiar reacționar, bani destui să-i îndopăm — şi toată tagma roşie va fi de 


orice părere vom pofti. 


Am spus-o demult, e greu, e ingrat a se lupta în contra unor asemenea arme. Nici o idee cât de clară, cât de 
generoasă nu poate opri tagma oamenilor fără de patrie de-a goni buna lor stare în detrimentul naţiei, a dezvoltării 
muncii şi a culturii. 

Trebuia poate această amară experienţă. 

Trebuia naţia să vază cum toată plebea aceasta greco - bulgărească au pretextat numai idei liberale ori 
naţionale pentru a face averi din nimic, pentru a fi galopinii lui Bleichroeder şi a cumpăra în numele statului cu 60% 
valori ce făceau 20%, pentru a ridica bugetul cheltuielilor în câțiva ani cu 40 %, pentru a escamota în toate chipurile 
averea şi bunăstarea publică. Trebuia poporul să vază această goană oarbă după avere fără muncă, să vază că 
rezultatul final este sărăcia tuturor, pentru a se convinge că roşii sunt străini ca rasă şi ca apucături, că n-au nimic 
sfânt , că pun la mezat, la sultan - mezat , cetățenie şi frontiere, interese economice şi sociale, pretinsele lor 
convingeri politice, totul c-un cuvânt . 

Văzut-au ţara ce însemnează în adevăr evanghelia roşie, ce înţeles au articolele „Românului"? 

Nu libertate, nu egalitate, nu naționalitate. Cestiunea principală e ca nişte Caradale şi Costineşti să fie 
milionari, ca C.A. Rosetti să capete pensii reversibile, ca toată pletora de plevuşcă fanariotă - bulgărească să încape în 
pita lui Vodă. 

Vorbe de esclamațţiuni patriotice! Fum şi pleavă! 

Bugetul, bugetul! iată formula magică, iată stindardul împrejurul căruia s-adună urmaşii adunăturilor lui 
Ypsilant; banul statului, sudoarea ţăranului, averea bisericii, a şcolii, a spitalelor, iară ţinta adevărată a toată suflarea 
fanariotică. 


Şi aceasta fără pudoare, fără demnitate, fără respect pentru destinaţia organică a acestor averi! 


Nu vorbim de popor! El e mânat la alegeri de subprefecți, de civico - electorala baionetă a lui Serurie, el 
suportă numai plebea aceasta, fără a pricepe. Încurcat în paragrafi şi articoli traduşi din franţuzeşte, nemaiştiind a 
destinge alb de negru şi adevăr de minciună, cu mintea uimită de fraze fără coprins, de un întreg lexicon de termeni 
cari n-au nici o realitate îndărătul lor, el e în punctul de a-şi pierde până şi limba şi bunul simț , vestit odinioară. 

Acestea toate sunt ştiute, sunt secrete publice. Care-i dar țara care e cu roşii? Am văzut-o acea ţară arhistrăină 
adunându-se împrejurul d-lui C.A. Rosetti la banchet. Aceasta nu este însă adevărata ţară istorică, strivită de roțile 
regelui Strussberg, cu oasele măcinate de „Millowie ", acesta nu este neamul românesc, ale cărui trebuinţe naţionale, 
sociale, economice d-alde C.A. Rosetti nu are nici onoarea, nici mintea necesară pentru a le înțelege. Acesta este 
statul străin încuibat în ruinele statului nostru naţional, sunt viermii intraţi în roiurile de albine; ţara d-lui Rosetti este 
o ecrescență parazită pe trupul adevăratei ţări, parazit care-i consumă puterile, [î]i împiedică şi-i nimiceşte funcțiunile 


vitale. 


[11 octombrie 1881] 


[„MULȚĂMITĂ ÎMPREJURĂRILOR ..."] 


Mulţămită împrejurărilor, maniera de-a vedea în cestiunea izraelită s-a modificat cu totul. Nici foile izraelite, 
precum „„Fraternitatea" şi altele, nu mai îndrăznesc a vorbi de persecuţiuni religioase. Religia izraelită e atât de 
indiferentă, atât de puţin esențială pentru popoarele înlăuntrul cărora evreii trăiesc încât răspândirea zgomotului 
despre persecuţiuni religioase se datoreşte pur şi simplu spiritului de neadevăr al presei redijate de evrei. Ne vine a 
crede că, chiar în evul mediu, exceptând Spania poate, cestiunea religioasă era numai pretextul plauzibil al situaţiei 
evreilor, că adevăratele cauze ale urei cu care erau întâmpinați erau, ca şi azi, sociale şi economice. 

Privită din punt de vedere mecanic, cestiunea izraelită ni se prezintă ca o calamitate elementară, căreia trebuie 


să i se opuie toate piedicile pentru a nu face stricăciuni , în 


lupta de conservare şi de existență la care are drept orice popor, deci şi cel românesc, vederile pur umanitare [î]şi au 
marginile lor. Nici un popor din lume nu poate fi dator de-a se sacrifica pe sine colportajului , cârciumelor , uzurei, 
pentru cuvinte umanitare. Evreii nu pot pretinde ca principiile ce le propagă să nu fie atât de scumpe încât să le 
sacrificăm bunăstarea, sănătatea, viața morală şi fizică a ţăranului nostru, câştigul meseriaşului şi a negustorului 
nostru, numai pentru că Evangelia pe de o parte, Revoluţia franceză pe de alta, ne cer frăție. 

Goniţi din marea împărăție rusească în mod sistematic, persecutați în Germania, rău văzuți în Austro-Ungaria, 
evreii trec în cârduri marginile ţării noastre şi află aci, sub un guvern şi o legislaţiune demagogică , un teren de 
esploatare cum nu-l mai aflaseră undeva; mai mult, ei află în Grădiştenii noştri, în vânătorii de aur ai noului Byzanţ , 
nişte aprigi apărători înaintea unei justiţii amovibile, intimidate , compuse adesea din tineri cu puţină esperiență; află 
într-o administraţie incultă, venală, plină de vicii şi necesităţi, un sprijin activ întru esploatarea claselor noastre 
producătoare, a ţăranului, a meseriaşului, a muncitorului. Deprinşi a se organiza repede şi lesne, ca orice popor vechi, 
ţinut la un loc prin solidaritate de rasă, de interese şi de religie, ei dau în sinagogă ordine de zi pentru concurarea şi 
ruinarea negoţului creştin; ordine de zi cari n-au a face nimic cu mozaismul metafizic şi cari se îndreaptă pur şi 
simplu contra ramurii cutăreia sau cutăreia de negoţ exercitate de membrii poporului înlăuntru căruia evreii se află. 

Tendenţa de-a monopoliza negoţul e evidentă la rasa aceasta; o tendență care se 'ntinde apoi şi asupra altor 
ramuri de activitate. 

Esclusivismul ei e cunoscut de toţi, încât nici amicii ei nu o vor tăgădui. De când calomnia persecuţiunilor 
religioase au căzut evreii caută a da o altă față lucrului. Ei vor să facă a crede că animozitatea îndreptată în contra lor 
e totodată îndreptată contra ordinei sociale, contra averii în genere, că în sfârşit e o mişcare socialistă. 

Întru cât ei sunt în multe locuri cauza de căpetenie a mizeriei, or fi având oarecare cuvânt . E prea adevărat, 
din nenorocire, că enormele capitaluri grămădite în mânile lor au absorbit ca marea pe cele mici, că le-au sustras de la 
producțiunea folositoare şi rentabilă prin muncă şi le-au aruncat în întreprinderi americane, hazardate, din cari 
nouăzeci la sută s-au dovedit de-a fi de o producţiune nulă. 

La haute finance, reprezentată mai cu seamă prin bancheri evrei, a fost cauza marilor crize economice din 


Germania şi Austria, au ruinat ramuri întregi de producţiune, au lăsat fără muncă sute de mii de braţe. 


Dar în realitate mişcarea în contra lor e îndreptățită nu pentru că neagă averea individuală, ci întru cât contestă 
mijloacele cu cari acele averi se fac. Orice reformă economică şi socială va respecta averea datorită muncii reale sau 
capitalizate, dar va trebui să combată mijloacele de a face avere fără muncă, fără producţiune, numai prin speculă şi 
prin amăgire. 

Faţă cu aceste rele evidente şi generale foile izraelite ne vin cu protestaţiuni de umanitate şi civilizațiune. 
Asemenea protestaţiuni sunt poate la locul lor înaintea unor cititori inculți, cari se simt măguliți când li se spune că 
sunt civilizaţi. Civilizaţia proprie consistă în suma de adevăruri înțelese şi practicate de un popor. Cu cât suma de 
adevăruri e mai mare cu atât civilizaţia e mai înaltă. E însă un adevăr că evreii au o influență dezastroasă asupra stării 
morale şi materiale a poporului nostru, un adevăr că sunt o rasă străină şi imigrată de 40 de ani încoace, un adevăr că 
corupția şi imoralitatea formează alaiul imigrațiunii lor, un adevăr că — escepţie făcând de cei asimilabili dintre ei — 
cată să fie înlăturați din sate, că trebuie să li se interzică colportajul în oraşe, că trebuie aduşi la necesitatea de-a 
munci. 

A munci însă va să zică a produce obiecte de indiscutabilă utilitate, nu a vinde rachiu sau a colporta productele 
altora. 

lată cestiunea cum se prezintă astăzi. Nu mozaismul ca antiteză a creştinismului, ci poporul modern, cu clasele 
lui muncitoare, în antiteză cu rasa veche, discompuitoare , egoistă , fără sentiment pentru binele public, iată 
adevăratul antagonism. 

Cât despre umanitate ... e fără îndoială mai uman, mai creştinesc lucru de-a apăra munca claselor de jos contra 


speculei şi uzurei decât de a apăra specula şi pe esploatator în contra celui esploatat. 


[13 octombrie 1881] 


ŞCOALA NORMALĂ DIN GALAŢI 
AFACEREA PETROVAN 


Am spus într-unul din numerii trecuţi că ancheta trimisă la Galaţi ca să cerceteze cele denunțate de d. Ciochină 
prin ziarul nostru contra d-lui Petrovanu , directorul Şcoalei Normale, a constatat de adevărate toate punctele. Acum 
ni se trimite din Galaţi o copie după raportul d-lui inspector general Dumitrescu , căruia îi facem în parte loc mai la 
vale. D. Petrovan a fost destituit şi dat judecății juriului profesoral. Se şopteşte însă că lucrurile ar fi a se face 
muşama. Noi, fără a crede, ne facem cu toate acestea ecoul acestui zvon şi rugăm pe d. ministru al instrucţiunei să 


dea un comunicat în această privință. Dar iată raportul. 


[13 octombrie 1881] 


[„„D-NII BRĂTIANU Boerescu AU COMPROMIS ..."] 


D-nii Brătianu — Boerescu au compromis cestiunea Dunării prin făgăduinţele ce-au apucat a le face pe nimic 
monarhiei austro-ungare. Daca n-au angajat țara, au angajat însă desigur ministeriul şi partidul, încât orice pas pe care 
ar voi să-l facă îndărăt e sterilizat prin cele ce-au apucat a făgădui. Acestea le-au făcut d-lor fie din inepție ori scurtă 
vedere, fie din rea credinţă , deşi cestiunea se prezinta curată şi esplicită , fără nici o bătaie de cap, din însuşi textul 
actului internaţional care regulează soarta Dunării. În Tractatul de la Berlin nu e prevăzută Comisia Mixtă; Austro- 
Ungaria nu e stat țărmurean ; nu are ce căuta la Dunărea de Jos, nici în prezidiul permanent, nici chiar delegând un 
membru într-o comisie de țărmureni ce n-o priveşte, nemaivorbind de votul preponderant. 

Împărăţia invoacă marile ei interese pe Dunărea de Jos ? 

Altă chestie. 

Marele interes de-a avea chiar monopolul navigațiunii pe Dunăre nu constituie dreptul unui asemenea 
monopol. 

Împărăţia zice că într-o Comisie Mixtă la care iau parte numai state mici ea nu poate juca rolul de egal cu 


celelalte, ci trebuie să aibă un rol preponderant. 


Altă chestie. 

Noi credem că, întru cât e o chestie de bună cuviință de-a da locul întâi celui mai mare, totul se reduce la 
considerațiuni de formă, fără nici un efect determinant asupra fondului lucrului. Demnitatea şi mărimea de rang a 
unui stat nu poate influenţa nicidecum dreptul statelor mai mici în cestiunea Dunării. Preferinţe , onori, titulatură, 
toate acestea nu constituie ... un drept. 

Relaţiile între două state pot fi foarte bune, ca şi relaţiile între doi oameni, fie unul oricât de mare, altul oricât 
de mic, fără ca dreptul unuia să sufere sub pretenţiunile celuilalt. Toată buna cuviință , tot dicționarul espresiilor 
reverențioase şi politicoase le poate revărsa cel mic asupra celui mare, [î]i poate da toată cinstea cuvenită, fără ca — 
cu toate acestea — cel mic să cedeze din dreptul lui nici atât cât e negru sub unghie. 

Ce au făcut însă guvernul, d. Boerescu în special? 

A promis, ba direct, ba indirect, ba pe sub mână , ba pe faţă. Prin aceste promisiuni a modificat cu totul 
punctul de plecare al Comisiei Europene din Galaţi, a mutat cestiunea de pe terenul dreptului pe acela al concesiilor . 
Se ştie însă ce va să zică a da degetul mic celui mare; el [îlţi va lua mâna întreagă. 

Silit de opozițiune de a-şi arăta arama şi de-a nu sta în două luntri deodată, guvernul eliminează din cabinet 


obrazul subţire de Braşov al d-lui Boerescu şi revine la punctul 


nostru de vedere, la acela al dreptului cert, pozitiv, precum rezultă din articolele Tractatului de la Berlin. 

Dar punctul de vedere pe care-l ocupă astăzi e compromis deja prin făgăduințele şi concesiunile puse în 
perspectivă. Unele din puteri credeau că rezistența României e numai o rezistență de comedie, pro forma; altele — 
atrase pe acest teren al concesiilor — au început a face propuneri mediatoare; toate discutau cestiuni pe cari nu erau 
chemate a le discuta, de vreme ce nu sunt prevăzute în Tractatul de la Berlin, nici sunt de competența Comisiei 
Europene. 

Guvernul ar trebui să înțeleagă un lucru — că e angajat în cestiune şi incapabil de a-i da o soluțiune. D. Ion 
Brătianu a intrat până 'n brâu în mlaştina promisiunilor, d. Boerescu intrase pân 'n gât . Ei nu mai pot ieşi de acolo; 
terenul pe care le-a călcat piciorul a fost mlăştinos , nesolid . 

Articolele patetice ale „Pseudo-Românului" nu ajută nimic şi nu dovedesc decât voinţa acestor patrioți de-a 
rămânea la putere de astă - dată cu prețul Dunării. 

Nu ne citeze foaia guvernamentală articole de gazete străine plătite din fondurile secrete sau scrise de oameni 
cărora li se dă cîte un prezent de mii şi zeci de mii de franci din visterie. Toate acestea nu dovedesc nimic. Atât 
vedem, atât putem vedea din acestea că d. C.A. Rosetti râvneşte a-şi ţine pletora fanariotică la putere cu preţul 
Dunării, precum a ținut-o ieri cu prețul răscumpărării, alaltăieri cu acela al împământenirii ş.a.m.d. 

Rămânerea la putere a acestor oameni devine, zi cu zi, o afacere de precupeţire de hotară. Precupeții 
Basarabiei se pregătesc a precupeţi azi Dunărea, mâine cine ştie ce parte a Moldovii ori a Ţării Româneşti. 

lată unde ajungem când plebea aceasta din câteşipatru unghiurile lumii îşi arogă dreptul de-a face politică în 


numele României. 


[14 octombrie 1881] 


[„ASTĂZI SE ÎNCEP ALEGERILE ..."] 


Astăzi se încep alegerile pentru Reichsrath în Germania. 

Deşi lupta nu are pentru cititorii noştri un interes direct, totuşi înverşunarea cu care se poartă, precum şi 
vederile deosebite ce se ciocnesc în ea merită atenție şi îndeamnă la asemănări. 

În Germania luptele electorale sunt departe de-a avea acea lature hidoasă de intrigi personale, de mici interese 
de păsuială , de vânătoare de funcţii şi de diurne pe care le au la noi. Organele statului, cele judecătoreşti şi cele 
administrative, sunt inamovibile, miniştrii se bucură de încrederea regelui chiar atunci când reprezentaţia națională 
le-ar fi nefavorabilă. În opoziţie cu Parlamentul, în contra voinței majorităţii liberale, s-au declarat războiul de la 
1866, care a întemeiat unitatea şi mărimea actuală a Germaniei. 

Şi azi guvernul, principele de Bismarck îndeosebi, luptă în alegeri împotriva liberalismului. 


Puterea şi precumpănirea europeană câştigată prin războiul de la 1870 ar fi lesne pierdute daca oameni fără 


tradiții ar prefera o descărcare momentană a poporului german cu prețul slăbirii statului. Germania e silită a ţine la 
politica păcii armate daca nu voieşte ca vecinii ei puternici să pună piedici dezvoltării ei viitoare. 

Dar paralel cu absorbirea tuturor puterilor prin înarmare s-a dezvoltat cestiunea socială, sărăcia claselor de jos, 
care cere o grabnică remediare . 

Şi aci guvernul şi liberalismul sunt diametral opuşi. Pe când liberalii nu admit facultatea statului de-a interveni 
în organizarea muncii, guvernul voieşte din contră, prin nouăle mijloace ce i le va crea monopolul tutunurilor, să 
asigure pe lucrători în contra sărăcirii şi mizeriei. Statul german cere prea mult supuşilor săi, prin obligativitatea 


gene- 


rală a serviciului în armată, pentru ca să nu le datorească o compensație, o asigurare in contra urmărilor serviciului 
militar, în contra urmărilor sociale ale războiului. 

Precum vedem lupta e între vederi foarte deosebite şi cu toate acestea e o luptă pentru a determina voința 
statului, nu însă o sfadă pentru împărțirea bugetului şi funcțiunilor. 

Înrădăcinată în înclinări, în instincte, ea se poartă fără cruțare şi dintr-o parte şi dintr-alta , păstrând cu toate 
acestea înaltul caracter moral al unei lupte pentru idealuri politice şi sociale. 

Când comparăm aceste lucruri cu sporul de funcții, de nepotism, de păsuieli, de diurne, de făgăduinți care se 
petrece la noi în vremea alegerilor, când vedem seriozitatea şi adâncimea de vederi ce predomină lupta de acolo ş-o 
comparăm cu goana de interese personale care se practică la noi sub pretextul principiilor liberale naționale, ne vine 
să ne îndoim despre folosul şi eficacitatea sistemului parlamentar în țări fără cultură suficientă. Aci la noi nu e chestie 
nici de liber-schimb , nici de protecţionism , aci statul nu are în vedere apărarea claselor sale muncitoare, aci chestia 
de căpetenie este ca corectori de gazete să devie milionari şi vânători de abecedar directori de bancă şi de drum de 
fier. Golul intelectual şi moral care se simte-n viaţa statului [îl] întâmpinăm în aceeaşi măsură în alte ramuri de viaţă 
publică: în ştiinţă, în arte, pretutindeni. 

A compara stările de la noi cu cele străine înseamnă a alătura un teatru de păpuşi cu o luptă ce se petrece pe 


câmp limpede de bătălie. 


[16 octombrie 1881] 


[„VIZITA PE CARE REGELE ITALIEI..."] 


Vizita pe care regele Italiei o face împăratului Austriei este fără îndoială obiectul celor mai întinse 
combinaţiuni politice. 

În adevăr, pân' acum Italia avea un partid politic ale cărui aspiraţiuni esterioare erau îndreptate asupra oraşului 
Triesta şi a ținutului triestin , ca părți neeliberate încă a teritoriului locuit de italieni. Drepturi istorice nu prea aveau 
italienii asupra acestor locuri, dar ei nici nu şi-au bătut capul c-o asemenea consideraţie. Fundamentul politicei 
italiane au fost principiul naționalităţii, un principiu care, din timpul lui Napoleon III încoace, a devenit cel 
conducător pentru politica italiană, cea germană şi cea rusească, nemaipomenind de micile state din Orient. 

Acum deodată Italia îşi schimbă calea: întrevederea dintre rege şi împărat înseamnă în linia întâia renunțarea, 
pe mult timp, poate pentru totdeuna, la oraşul Triesta , atât de important pentru navigaţiunea pe Marea Adriatică şi 
pentru negoțul levantin ; Jrredenta îşi dizolvă comitetele de agitaţiune; o ţintă necunoscută dar nouă pluteşte în ochii 
tânărului stat latin. 

Ca să pricepem însemnătatea acestei apropieri de alianța austro - germană cată să ne reprezentăm marea 
valoare pe care în timpul din urmă a luat-o Mediterana şi coastele Africei. Africa, deşi un continent cunoscut demult 
şi locuit din vechime încă de popoare de o înaltă însemnătate istorică, era necunoscută înlăuntrul ei. Călătorii 
veacului nostru au descoperit interiorul, au descoperit întinse ţări roditoare, petrecute de roiuri de popoare, unele cu 
deprinderi sălbatice, altele pacinice şi capabile de civilizație. E un continent descoperit din nou, cu un mare viitor. 

De aci tendența popoarelor apusene de-a ocupa coastele Africei, de aci încercările Angliei de-a ocupa 
Egipetul, a Franţei de-a anexa Tunisul. Înconjurată astfel de petece de pământ aparţinând statelor europene, 
Mediterana ar deveni un simplu lac înlăuntrul statelor europene, brăzdat de corăbiile lor, iar coastele ocupate ale 


Africei ar fi începutul cuprinderii teritoriilor dinlăuntrul acestui vast continent. 


O luptă pentru supremație pe Mediterana s-a început între puteri şi se urmează. Italia e în cel mai mare grad 


interesată de-a avea o poziţie determinantă în această mare, 


de vreme ce întreaga peninsulă e înconjurată de ea, de vreme ce toate porturile ei sunt udate de apele Adriei şi ale 
Mediteranei . Franța şi Anglia sunt însă atât de puternice în aceste ape încât , pentru a le opune o contragreutate , 
Italia se vede silită a căuta un sprijin la puterile din mijlocul Europei. Interesul ei de putere maritimă şi comericală o 
abate din calea politicei naţionaliste de pân' acum . 

Pe de altă parte e moştenirea împărăției otomane la mijloc. Tendenţa Austriei de-a ajunge la golful de la 
Salonic e îndestul de cunoscută şi desigur favorizată prin dezbinările dintre naţionalitățile Turciei. Urmându-şi calea 
prin Bosnia, Erţegovina şi Macedonia, Albania rămâne de o parte ocolită de înaintarea Austriei şi se poate ca Italia să 
fie dispusă, în cazul unei împărțiri ulterioare de teritoriu, a-şi lua partea ei, punând această țară sub o dependență 


oarecare de ea. 


[17 octombrie 1881] 


[IERI S-A REPREZENTAT ..."] 


Ieri s-a reprezentat Moștenitorii şi opereta Contrabandierul . 

Se ştie că în Moştenitorii Millo joacă cu nesecata lui vervă rolul lui Izidor Giridot . Şi aseară bătrânul nostru 
artist era în cele mai bune dispoziţii, reprezentând pe egoistul moştenitor pe toată scara dorinței de câştig . Dacă 
această piesă, îndealtmintrelea foarte puțin însemnată din punct de vedere dramatic şi rău tradusă în româneşte, a 
putut să se susţie atâta timp în repertoriu, aceasta este a se atribui esclusiv lui Millo şi modului în care-şi joacă rolul. 

Reprezentaţia Contrabandierului a fost asemenea binişor răuşită dacă considerăm circumstanţa atenuantă a 
puţinelor mijloace artistice de care dispune teatrul pentru reprezentarea unor lucrări muzicale. D-nul Popovici are un 
glas sonor şi plăcut, iar d. Mateescu are şi glas şi talent comic. 

Cu ocazia reprezentației s-a înscenat o mică cabală în parter , care-a avut un curios epilog în fumătorul 
teatrului. În Moștenitorii e un rol de amoreză naivă (Paulina ), pe care în stagiunile trecute ' juca d-ra A. Popescu şi 
care în această seară era jucat de d-ra Constantinescu. 

O seamă de tineri începură — la intrarea în scenă a d-rei Constantinescu — să strige „Popeasca !", alții 
aplaudară pe noua purtătoare a rolului. Publicul cel neinteresat în această afacere [î]l chema pe Millo, pentru a 
acoperi scandalul ce se înscenase . 

Între acte d-ra Popescu apăru în foaierul teatrului şi declară d-lor adunaţi acolo că pe nedrept i s-ar fi luat rolul 
ce-l jucase de atâta timp, dându-se unei alte. 

E evident că rivalitățile dintre culise nu privesc întru nimic publicul şi că manifestanţii pro şi contra ar fi 
trebuit depărtați din sală de cătră poliţie, care are şi ea un rol de vreme ce i se dau locuri gratis pentru a asista la 


reprezentații. Dar se vede că pentru poliţia d-lui Radu Mihai asemenea lucruri nu au însemnătate. 


[17 octombrie 1881] 


[„„«LE RENSEIGNEMENT PARISIEN » SCRIE ..."] 


„Le Renseignement parisien " scrie în cestiunea Dunării următoarele: 

La 7 noiemvrie Comisia Europeană se va întruni la Galaţi. 

Românii sunt fireşte foarte preocupaţi de hotărârea ce se va putea lua în cestiunea Dunării. 
Cestiunea aceasta e tema zilnică a discuțiunilor ziarelor din Bucureşti. 


„Românul” mai cu seamă espune cu o mare putere logică drepturile României. 


După ce arată că, nici în protocoalele Tractatului de la Berlin, nici în Tractatul încheiat între puteri nu se 
face cea mai mică menţiune de-o Comisie Mixtă sau de preponderanţa vreunui stat asupra Dunării, „„Românul” 
declară că, din contra, rezultă din dezbaterile Congresului, precum şi din Tractatul de la Berlin însuşi în chipul cel 
mai absolut şi mai categoric, că executarea reglementelor de liberă navigaţiune şi de poliție fluvială pe Dunăre, în 
partea râului dintre Porţile de fier şi Galaţi, e lăsată cu totul în sarcina statelor țărmurene: România, Serbia, 
Bulgaria. Mai mult încă: solicitudinea Europei de-a împiedeca preponderanța unei singure puteri asupra râului a 
mers atât de departe încât , atunci când baronul Haymerle a propus în sânul Congresului de-a încredința 
supraveghearea executării reglementelor de liberă navigațiune şi de poliție fluvială unui singur comisar, delegat de 
cătră Comisia Europeană, Congresul a trecut peste propunere, de teamă de-a nu încuraja prin asta acțiunea izolată 


a unei singure puteri pe Dunăre în paguba celorlalte. 
După ce ziarul francez citează pasaje din „Românul" ajunge la următoarea concluzie : 


Situaţia României e dificilă pentru că Austro-Ungaria dă o importanţă capitală propriei sale dominațiuni pe 
Dunărea de Jos. Ea e susținută de Germania în pretențiunile ei. 

Rusia e fireşte opusă estensiunii Austriei asupra Dunării de Jos. În privirea aceasta Englitera este, deşi 
pentru alte cuvinte, deosebite, tot de părerea Rusiei. 

Totul atârnă la urma urmelor de rezoluţia ce vor lua în definitiv Franţa şi Italia. 

Franţa, într-un sentiment escesiv de conciliare, a propus un proiect care, fără a acorda împărăției austro- 
ungare tot ce ea cerea, e considerat totuşi de către români ca o propunere ce sacrifică interesele lor esenţiale. 

Italia, care în atâtea împrejurări a arătat cea mai simpatică bunăvoință pentru România, a înclinat în partea 
Austriei în timpul din urmă. Nu e probabil ca, după întâlnirea regelui Italiei cu împăratul Francisc Iosif la Viena, 
această înclinare a Italiei să scază; ea va creşte din contra. 

Va fi dureros ca România, într-o cestiune de care atârnă dezvoltarea ei economică, să fie părăsită de către 
Occident, ea care-i o parte a Occidentului la porțile Orientului. 

Am voi să credem că Occidentul întreg va înţelege în sfârşit că, pe Dunăre, interesele României sunt ale 


Occidentului însuşi. 


Din cele de mai sus se vede că cestiunea Dunării stă rău în urma celei mai nouă constelaţiuni a puterilor 
europene. 

Cu toate acestea nu credem că ea ar fi stat atât de rău daca nu se făcea acea politică de duplicitate care, pe de o 
parte, [î]i permitea d-lui Boerescu de-a face făgăduințe , pe de alta prefăcea rolul membrului român din Comisia 
Europeană pân 'ntr-atâta într-un rol de morgă spaniolă încât să dea ocazie comisarului austriac de-a declara că al 
nostru e rău informat şi că, după a sa ştiinţă, există făgăduințe pozitive făcute Austro-Ungariei. 

Într-adevăr, după cât aflăm, colecţia de documente diplomatice ce o pregăteşte Ministerul austriac de Esterne 
pentru a o prezenta delegaţiunilor ar fi coprinzând făgăduinţele scrise negru pe alb a iluştrilor noştri oameni de stat. 
Ba se susține că d. Brătianu ar fi delegat anume pe un onor. patriot cu gingaşa misiune de-a merge la Viena şi a 
îndupleca pe guvernul imperial să suprime publicarea acelor documente, cari ar face cu neputinţă rămânerea 


patrioţilor la putere. 


[18 octombrie 1881] 


[„NUMAI NOI OBSERVASEM ..."] 


Numai noi observasem, la aparițiunea ziarului „Cumpăna", că foaia aceasta e redijată de tineri izraeliți. Scrisă 
într-o limbă românească deosebit de bună şi c-o inteligență caldă, foaia s-a ferit până acum de-a atinge punctul care-o 
fi durut-o mai mult, până ce-n sfârşit , în urma mişcării antisemitice şi a circulării d-lui C.A. Rosetti, ea părăseşte 
rezerva ce şi-o impusese , şi arată arama şi-şi dă în petec, cum am zice. 

După „Cumpăna", venirea evreilor în țara noastră a fost cauzată prin necesităţile economice ale generației 
trecute; ei, prin serviciile ce le-au adus acestei generaţii, pe cari le ignorăm , şi-au câştigat importanța actuală. Au 


oferit deci o compensație pentru munca naţională ce i-a susținut. 


Teoria socială a compensaţiei fiind a noastră şi neaflîndu-se în nici un manual de politică, ne credem în drept a 
o esplica. 

Compensaţia nu se dă de cătră o clasă sau de cătră un om decât prin muncă intelectuală sau musculară. Munca 
musculară consistă în producere de obiecte de utilitate necontestată, cea intelectuală în facilitarea producțiunii acestor 
obiecte. Din acest punct de vedere vânzarea de rachiu de cucută prin sate şi colportajul nu ni se par nici a fi produs 
obiecte de utilitate, nici a fi înlesnit producțiunea prin o mânuire mai inteligentă a instrumentului de muncă. 

La noi, ca în toate țările, evreii se prezintă ca un element parazit de mijlocitori , a căror activitate, în loc de-a 
iefteni schimbul de producte, îl scumpeşte în mod artificial şi-l scumpeşte în aceeaşi măsură în care-l monopolizează 
în mânile lor. Ei sunt , ca element comercial, absolut stricăcioşi în toate ţările; de aceea şi vedem că, oriunde se află în 
număr mare, domneşte cea mai mare sărăcie. 

Ei nu împlinesc necesităţi, ci dau naştere patimelor rele şi viciilor, le încurajează şi le satisfac . Mai mult: 
evreii par în genere incapabili de muncă industrială. Oricât de mulți ar fi într-un oraş, nu-i vom găsi nici ca muncitori 
în fabrici, nici în ateliere, escepţie făcând de meserii foarte uşoare, de caracter femeiesc oarecum. 

Fără îndoială că suportăm urmările generaţiei trecute; dar păcatele, inepțiile ei, nu calităţile. A fost inept a 
crede ceea ce unii credeau, că, primind colonii de puri consumatori improductivi , se sporeşte avuţia şi puterea de 
muncă a ţării. Şi în Statele Unite imigrează oameni; dar toate foile europene sfătuiesc pe speculanţi de-a se feri de 
Stalele Unite. Ele nu dau subsistență decât emigrantului producător, ţăranului, meseriaşului. Omul fără meserie piere 
acolo. Am cunoscut evrei cari au emigrat din Austria în America, iar de acolo au venit în ... România. 

Nu deznaţionalizați trebuiesc evreii, căci foarte puţin ne pasă daca o întreagă rasă consumatoare şi 
improductivă va vorbi sau nu româneşte; ci siliți, prin o strictă organizare economică, la muncă, la muncă musculară, 
la producțiune. Atunci se vor deznaţionaliza de sine sau vor emigra, iar până atunci cată să fie înlăturați absolut de la 
esploatarea claselor muncitoare, de la traficul viciilor şi slăbiciunilor. La muncă Caradalele, Costineştii şi Mihăleştii, 
dar la muncă şi evreii. 

lată punctul important al discuţiei. Trebuie să li se îngreuie paraziţilor de tot felul meseria lor. Negoţul cu 
băuturi spirtoase, colportajul trebuiesc mărginite la strictul necesar. Nu specula, munca trebuie să determine mersul 
societăţii şi înaintarea pe scara socială. 

„Cumpăna" zice că toate ţările au pe evreii pe cari - i merită, deci şi România. Noi tăgăduim aceasta. N-am 
meritat prin nimic nici pe evreii noştri, nici Caradalele noastre. Unii imigrați din Rusia şi Austria, alții veniți din 
Turcia au avut o influență dezastroasă asupra dezvoltării materiale şi intelectuale ale țării noastre. Aceste două 
elemente, egal de străine, intelectual şi material egal de sterpe, ne-au adus poporul la sapă de lemn, l-au corupt, l-au 
făcut vicios , precum au adus la sapă de lemn pe țăranul din Galiţia, din Bucovina, din Maramureş, din Rusia de sud. 

Invazii de armate străine şi invazii de paraziți străini sunt nenorociri pe cari o ţară nu le merită, dar trebuie să 
le suporte dacă e mică. Nu se poate zice despre viile de Cotnar că merită filoxera . 

Noi nu urâm pe evrei, dar nici de vină nu suntem că au fost persecutați în alte țări, că au contractat 
deprinderile de speculă şi de parazitism pe cari le au acum, şi nici putem iubi acest rău elementar ce cade asupra 
noastră. România, nefiind vinovată întru nimic de poziţia trecută a evreilor în țările apusene şi răsăritene, nu poate fi 
obligată a suporta economic şi social urmările acelui rău tratament. 

La noi n-au fost persecuţiuni religioase. Sub domniile vechi naţionale puţinii evrei formau o breaslă al cărei 
staroste era rabinul. Breasla aceasta avea dreptul public al oricării alte bresle şi, prin caracterul chiar al instituţiei, 
membrii comunităţii economice nu se că puteau înmulţi peste trebuințele reale. 

Aşa ar fi trebuit să rămâie totdauna. 

În organizarea veche nu încăpeau paraziți. 

În lipsa absolută de organizare socială de care ne bucurăm în urma influenței altor elemente parazite asupra 


statului a putut însă încăpea o mulțime de lume fără căpătâi . 


În momentul în care ne vom hotărâ a organiza şi apăra munca naţională credem că evreii fără silă vor dispărea 
încet - încet şi, după vechiul lor obicei, vor căuta o altă societate omenească, tot atât de nesănătoasă precum e a 
noastră astăzi şi vor năpădi asupra ei. 

Dar pentru sanificarea noastră e necesar ca să dispară din viața publică elementele parazite transdanubiene, a 
căror vină publică e dezorganizarea actuală. 

Ceea ce se poate face este încetățenirea elementelor în adevăr folositoare, precum tineri învăţaţi, meseriaşi 


buni ş.a.m.d. 


Incolo însă naționalitatea română ca oricare alta are dreptul înnăscut de a-şi apăra moştenirea ei istorică şi 
munca ei de orice alt element străin. Alegerea armelor şi mijloacelor atârnă de timp şi împrejurări, şi, dacă e vorba de 
păstrarea rasei române pe acest colț de pământ şi de întărirea caracterului ei şi a felului ei de-a fi, nici o armă nu este 


rea întrebuințată la timpul cuvenit. 


[20 octombrie 1881] 


[„AFLĂM ÎN «ROMÂNUL» DE AZI..."] 


Aflăm în „Românul” de azi un lung articol privitor la cestiunea izraelită. 

ÎI reproducem ca probă de completa lipsă de idei în privirea măsurilor ce cată a se lua în contra invaziei. 

Foaia guvernamentală constată invazia, arată relele ei, se plânge de ea şi totuşi nicăiri nu indică un singur 
mijloc pentru a întâmpina răul. Culmea ridicolului e desigur apelul ce-l face evreilor împământeniți de-a opri 
imigraţinea din Rusia. 


Dar iată-l aproape întreg. Ex ungue leonem . 


„„„indicarăm zilele trecute datoria ce credem că au, după noi, acei dintre evrei cari se zic români, cari iubesc 
cu adevărat ţara şi pe poporul român. 

Aceştia, pe când pretutindeni erau goniți, pe când mai nicăieri nu găseau azil şi protecțiune pentru viaţa ş- 
averea lor, au aflat în România nu numai azilul ci mijlocul d' a propăşi , d! a se 'navuţi . 

Ei ştiu deci, prin esperienţa ce au, că, niciodată fanatismul religios n-a pătat inima poporului român; că 
niciodată persecuţiuni religioase nu s-au văzut pe ospitaliarul pământ al României; 

mai ştiu că, cu toate acestea, nici o ţara pe lume n-a fost mai insultată , mai batjocorită decât România sub 
pretestul mincinos şi infam al persecuţiunii religioase ; 

ştiu încă — căci trăiesc aci şi văd lucrurile cu ochii lor — că, pe când pe d'o parte se striga că erorile 
veacului de mijloc se esercită aci 'n contra evreilor, pe de altă parte coreligionarii lor soseau în valuri dese şi groase în 
ţara noastră, dovedind astfel prin fapte că nu e nimic adevărat din acuzările făcute, căci dacă ar fi fost adevărate, fie 
numai în parte, acele acuzări, invaziunea s-ar fi curmat , de vreme ce nimeni nu SE duce cu dragă voie la rău, la 
persecuţiune. 

Ei bine, când situaţiunea este astfel; când mai cu osebire țara — înecând simțimântu-i de demnitate pe drept 
revoltat — a uitat şi iertat toate calomniile ce i s-au adresat ş-a pus pe evrei p-aceeaşi linie cu oricare român născut şi 
crescut sub un regim străin, am crezut şi credem ca va fi venit şi pentru evrei timpul d' a dovedi că iubesc adevărat 
ţara, că se interesă de viitorul ei, că sunt şi prin fapte români, cum au fost recunoscuţi de drept de către poporul 
român. 

D-aceea am amintit evreilor zilele trecute datoria, ce au; le-am indicat cum, după părerea noastră, ar putea şi 
dânşii dovedi iubirea ce trebuie să aibă pentru națiunea română şi pentru pământul ei. 

Invaziunea ebraică urmează. 

Autorităţile — cu toate măsurile luate şi care i-au pus mari stavile — nu pot totuşi a o opri cu desăvârşire . 

Într-adevăr, când graniţele sunt atât de întinse şi deschise, când vecinii vor să se scape de vagabonzi, e uşor a- 
nşela vigilenţa ş-a ajunge la scop. 

Daca evreii din țară n-ar închide ochii, dacă ei n-ar primi pe fugarii şi pe goniţii din alte părți, măsurile luate 
d-autorităţi ar fi d-ajuns pentru a opri invaziunea. 

Împlinirea acestei datorii, ce-n oricare țară este impusă prin inimă şi prin interes fiecărui cetățean, avem 
dreptul să cerem şi noi de la izraeliți. 

Mai este un rău. 

Nepăsarea, cetăţenilor, a guvernelor din trecut şi p-alocurea — mai cu osebire peste Milcov — o ne 'nfrânată 
poftă de câştig , au ajutat la năpădirea satelor de către o mulţime de străini cari n-au nici o meserie şi se fac numai 
cârcimari şi esploatatori ai sătenilor. 


Avem legi care lovesc această esploatare chiar în cauza ei: opresc stabilirea în sate a acestor oameni. 


Găsesc oare evreii deveniți români că ei nu sunt datori a lucra pentru a pune capăt acestei stări de lucruri, şi ilegale, şi 
păgubitoare poporului român? 

Ne mulțumim şi d-astă dată numai a pune întrebarea. 

Aşteptăm răspunsul de la fapte şi numai de la fapte, căci omul se judecă după, fapte, ca pomul după roade. 

În istoria noastră naţională, în lupta pentru bine ş-adevăr , găsim numele unui evreu, Rosenthal, care a luat parte la 
revoluțiunea de la 1848, a luptat ş-a suferit pentru țară, pentru drepturile şi fericirea ei. 

Cine sunt actualii ? 

Nu-şi va găsi oare soți ai lui Rosenthal? 


Aşteptăm răspunsul faptelor şi numai al lor. 


Noi repetăm părerea rostită de mai multe ori, că în contra invaziei necontenite de elemente străine 
improductive nu există decât un mijloc temeinic: organizarea economică şi socială a poporului românesc însuşi. 
Ramurile noastre de muncă trebuie să se organizeze în corpuri autonome ca să reziste una cîte una şi toate la un loc 


" 


introducerii clandestine , năvălirii elementelor esploatatoare şi improductive. Cu „jalnica tragodie " a fratelui 
Rosenthal nu se face treabă. S-ar mai putea afla încă o sută de Rosenthali bine intenţionaţi , şi nici nu ne îndoim că se 
vor fi aflând , fără ca activitatea lor să poată abate un rău social carele nici nu răsare măcar din propriile noastre 
păcate, ci din criza socială a unui popor cu mult mai numeros decât al nostru, al celui rusesc. 

Cu micul bagaj de idei egalitare şi liberale de la 1848, lipsite cu totul de razimul ştiinţei, nu se rezolvă cestiuni 
de talia acesteia; de aceea nici credem pe roşii în stare de a găsi în magazinul lor de masalale, de stindarde tricolore , 


cocarde şi . ... bombe orsini , o armă capabilă a da soluţiune unei cestiuni sociale. 


[21 octombrie 1881] 


L„«ROMÂNUL» a'nceruT ..."] 


„Românul" a 'nceput să devie interesant. 

„L'Independance roumaine" publicase vro dare de seamă despre torturile suferite de țărani în vrun punct al 
tării, torturi cari sunt de-a dreptul o unealtă de guvernământ al partidului roşu, iar un ziar italian a reprodus acea dare 
de seamă, formulând o opinie foarte aspră asupra stărilor de lucruri din România. 

— Vai de mine — strică „Pseudo - românul " — cum să se scrie asemenea lucruri ca să le afle străinii ? Ce 
opinie ş-or face de noi ? 

Iată singurul punct vulnerabil al pseudoromânilor noştri: ruşinea de străini, teama de ei, un foarte slab surogat 
pentru frica lui Dumnezeu şi adevărata iubire de țară. 

Precum am tradus fără a pricepe legile şi regulamentele noastre din limbi străine, precum toată îmbrăcămintea 
noastră, începând de la pălărie şi sfârşind cu ţintele bătute în talpa gheții , totul e introdus din străinătate, precum 
introducem chiar făină şi unt de peste graniţă, tot astfel opinia ce-o au despre noi străinii e singura considerație 
serioasă pentru politicianii noştri. 

La dreptul vorbind opinia rea a lumii despre „cutare" e foarte indiferentă pentru el daca stă bine. Din contră, 
oricât de bună opinie ar avea cineva despre „,cutare"”, daca el stă în adevăr rău părerea altora nu-i ajută nimic. 
Singurul lucru ce se poate cere e ca lumea să aibă o opinie exactă despre o naţiune, ca şi despre un om. 

Ei bine, cine ne-ar numi barbari ar greşi oare ? 

N-ar greşi deloc. Cine dintre români are o cultură adevărată acela va fi tot de opinia aceasta şi singura sa 
părere de rău, precum şi a noastră, ar fi că nu suntem destul de barbari, având tăria şi fecioria de simțiri ale barbariei, 
ci că avem numai viciile civilizaţiei pe de o parte, numai viciile barbariei pe de altă. „Semibarbari", iată termenul 
tecnic pentru starea noastră, pe care un istoriograf modern [î]l va şi întrebuința, cunoscând că această stare e de o sută 


de ori mai rea decât barbaria, nevorbind de răutatea ei în alăturare cu adevărata civilizaţie. 


Dar, pentru numele lui Dumnezeu, văzutu-s-au undeva în lume, neesceptând China, Japonia, statele nigritane 
ale Africei, o stare economică mai rea, mai mizerabilă decât aceea a ţăranului nostru de la şes şi munte ? Văzutu-s-au 
ţară agricolă, înzestrată de natură c-o bogăţie de-a dreptul miraculoasă, în care locuitorii să moară de foame precum 


au murit în realitate în anii trecuţi în unele judeţe de munte ? 


Există ţară în Europa în care decreşterea populației să fie atât de mare ca la noi ? Văzutu-s-au o descompunere 
a obiceielor casnice şi publice în gradul în care există la noi ? 

Şi când ne întoarcem la pseudocultura noastră şi vedem pe bulgarul Mihălescu, cu patru clase primare, 
administrând o ţară de oameni şi punând prefect pe un Chiriţopol, care a fost slugă, fecior în casă; când vedem alte 
patru clase primare, pe vestita vivandieră a regimentului de muschetari din Moldova, pe onor. Costinescu, redijând 
una din cele mai răspîndite foi, „Pseudo - românul ", când vedem nulitatea şi ignoranța servind ca titlu de 
recomandaţie pentru înaintare pe scara socială nu ne convingem că suntem arhibarbari ? 

Când am întreba ce şi cât se citeşte în România am rămânea încremeniţi de mizeria intelectuală. 

Există bunăoară un singur lexicon aproape complet al limbei române, operă de fond de mare valoare, cu toate 
mancurile ei de amănunte, lexiconul d-lui Cihac . Meritul acestei opere e cu atât mai mare cu cât volumul I e cea 
dendâi încercare reuşită a unui dicționar comparativ al limbilor romanice luând de temei limba română. Îndoit merit. 

Cîte exemplare au vândut autorul român în România ? Două sau trei ni se pare, un număr cu totul ridicol. 
Toată ediţia a fost cumpărată de franceji, engleji, germani. 

Dar întrebe-se Alecsandri ce-a câştigat cu operele lui, din cari multe sunt nemuritoare, şi câţi l-au citit? 
Întrebe-se Odobescu ori Hasdău câţi cititori află în România ? Oamenii vor da din umere şi vor râde . Daca nu i-ar 
încuraja dragostea de muncă, şi de obiectele ce le tratează, daca nu i-ar încuraja străinătatea prin prețuirea dreaptă a 
celor ce scriu, desigur ş-ar arunca scrierile în foc. Pentru pătura superpusă de civilizaţie greco bulgară de la noi nu 
există nici limbă, nici ştiinţă, nici literatură românească. 

Dar poate să aibă străinătatea o opinie atât de rea de noi precum o merităm ? Intră în imaginația străinătăţii 
publicişti ca d-alde Carada, Fundescu, Basarabescu ş.a., învăţaţi ca Cernătescu, Crăciunescu ş.a., generali ca Cernat , 
directori de bancă naţională ca Costinescu, directori de minister ca S. Mihălescu, miniştri ca Giani, viceprezidenţi de 
adunare ca Sihleanu? 

Este imaginabilă starea aceasta de lucruri şi se poate ea însemna altfel decât cu numele celei mai complete 
barbarii ? 

O! uniforme frumoase, craidoni scoşi din cutie şi cocote îmbrăcate după cea din urmă modă, bărbaţi muieri 
cari se sulemenesc fiind miniştri, astea le avem cu de prisos. Dar realitatea este completă ignoranță şi corupţie sus, 
neagră ignoranță şi adâncă mizerie jos. 

Ş-acesta e poporul nostru românesc? Poporul nostru de acum 50 — 60 de ani, de-o sănătoasă barbarie , de-o 
rară deşteptăciune de minte, dăruită de Dumnezeu, de-o mare vigoare a inimei, grăitor de adevăr, vesel, muncitor, 
ironic, des braves gens cum zicea principele de Ligne acum o sută de ani? 

Nu mai e de recunoscut. Nici Matei Basarab, nici Dimitrie Cantemir al său nu l-ar mai recunoaşte dacă s-ar 
ridica din morminte. 

Şi de unde vin toate acestea? 

Opinia noastră rămâne statornică. Pe deasupra poporului nostru s-a superpus o pătură străină fără tradiţii, fără 
patrie hotărâtă , fără naționalitate hotărâtă , care ne-a escamotat lucrul cel mai scump pe care un popor îl are: simțul 
său istoric, simţul de dezvoltare continuitivă şi organică, acel simț pentru care în fiece an avem o zi mare: Moşii. 

Moşii — patres , moşia — patria, cu orânduielele lor bune şi drepte, cu limba lor spornică şi bogată, cu 
moştenirea lor intelectuală şi socială întemeiată pe o mare epocă eroică şi pe-o dezvoltare normală şi sănătoasă, iată 
ceea ce nu mai avem şi de-aceea civilizația Caradalelor seamănă cu cea adevărată precum ar semăna o servitoare a 


Venerei vulgivage c-o împărăteasă. 


[22 octombrie 1881] 


[„BATE ŞEAUA ..."] 


Bate şeaua să priceapă iapa, cum am zice. Există o frumoasă povestire românească despre un țăran de munte 
care vorbea cu Vasile Vodă Lupul numai aşa, pe de lături, fără ca unul din curteni să-i înțeleagă. Munteanul se 
prefăcea că-i cam nea 'ntr-o parte, vorbea în pilde şi în parimii ; numai Vodă înţelegea tot. 

Aşa „Pseudo - românul " de azi se preface că-i naiv, spune într-adins la platitudini despre valoarea bunelor 
relaţiuni între popoare, despre pacinica lor dezvoltare şi alte lucruri de acestea, foarte adevărate, dar cinsprezece la o 
para şi zece pe d-asupra de dăruială , nu pentru a umplea coloanele şi spre trecere de vreme, ci spre a îndrepta 


ascuţişul altîncotro , precum vom arăta mai jos. 


Tema de azi a ziarului oficios o constituie cuvintele rostite de d. de Kallay în delegațiunea austriacă. Fără 
îndoială şeful de secție maghiar, însărcinat cu conducerea interioară a Ministerului de Esterne, cu afacerile curente 
oarecum, nu crede de cuviință a spune ceva pozitiv în cestiuni a căror rezolvare nu atârnă de d-sa. Vorbe ca 
„relaţiunile întreținute de monarhie cu puterile străine sunt escelente" sau „datoria guvernului e de a grăbi rezolvarea 
cestiunii Dunării în sensul Tractatului de la Berlin" sunt cu totul formale şi nu pot ascunde nici un cuprins pozitiv. O 
putere mare, semnatară a Tractatului de Berlin, n-o să declare prin gura d-lui de Kallay că vrea să ca/ce Tractatul de 
la Berlin sau să-l ocolească . Daca în adevăr e vorba de Tractat astfel cum [î]l pricep toți, cestiunea e rezolvată gata şi 
nu mai e de datoria nici unui guvern de-a grăbi rezolvarea. 

Ni se pare deci că altceva e la mijloc. 

Reproducem câteva pasaje din „Românul”. În fagurul de miere al poveţelor de pace date universului se 


ascunde un ghimpe rău. 


Acest răspuns (al d-lui de Kallay ) dovedeşte pe de-o parte câtă atenţiune dau chiar puterile mari relaţiunilor cu 
străinătatea, iar pe de altă parte ce înrâurire au aceste relaţiuni — când sunt amicale — pentru mersul pacinic al popoarelor. . . 

În familia statelor, deşi interesele unora sunt opozite cu cele ale altora, se lucrează pentru apărarea acestor interese mai cu 
osebire pe calea înțelegerilor amicale. 

Aceasta este norma în genere urmată şi rezultatele practice ce ea a dat adese amintesc zicătoarea : 

Mai bine o învoială strâmbă decăt o judecată dreaptă. 

Când popoarele au părăsit-o tunul singur a mai avut cuvântul . 

. . „orice stat, fie mare, fie mic, şi mai cu osebire când e mic, trebuie a căuta — mai cu seamă în unele situaţiuni — să 
înnoade , să menție şi să cultive bune relaţiuni cu puterile străine. 

Astfel, făcând statele mici cum fac cele mari, şi-ar putea mai lesne şi mai cu succes apăra interesele pentru că dorința lor 


cunoscută d' a mănţine bunele relaţiuni le-ar atrage bunăvoință sau măcar o atenţiune conciliantă din partea celor cu care ar avea 


interese de discutat. Relaţiunile acestea amicale se nasc, se mănțin şi se strîng nu numai prin tratările diplomaților, ci şi prin 
întrevederile monarhilor. 


. . „când regele întreprinse o călătorie în Europa ziarele opoziţiunii nu găsită decât cuvinte de dezaprobare, ba încă: de 


acuzare. 

Orbite nu ştim de ce interese, ele tăgăduiau întrevederii suveranului nostru cu suveranii străini orice înrâurire asupra 
bunului mers al afacerilor ţării, asupra apărării şi garantării intereselor ei. 

Sperăm însă că faptele la care asistăm cu toţii de câtva timp o vor fi convins c-adânc înşelată era în procederile ei şi 
mult câstigă reciproc statele păstrând bune ş-amicale relațiuni unele cu altele şi suveranii între dânşii . 

Această 'ndegetare făcută, ca 'ndeplinirea unei datorii patriotice şi de conştiinţă, să trecem la a doua parte a discursului 
d-lui de Kallay . 


Ba zău, să nu mai trecem la a doua parte a discursului d-lui de Kallay . Cu acea perfidie proprie scriitorilor de 
la „Românul", în şirurile de mai sus se zice: 

Opoziția tăgăduia călătoriei suveranului orice înrâurire asupra mersului afacerilor țării, a apărării şi garantării 
intereselor ei. 

E adânc înşelată opoziţiunea. 

Ne 'ndeplinim o datorie patriotică şi de conştiinţă arătând că opoziţiunea s-a amăgit. lată dar cum c-un cusur 
subţire „învoiala strâmbă " pe care „Românul" o preferă „judecății drepte" s-aruncă în spinarea suveranului, ca şi 
chestia Stroussberg, deşi tot roşii erau şi atunci la putere. 

„Învoiala strâmbă " preferabilă „judecății drepte" e regularea cestiunii Dunării. Îndealtmintrelea n-am înțelege 


ce „datorie patriotică şi de conştiinţă" ar fi avut „Româ- 


nul" de-a face asemenea degetare ? Asta nu înseamnează nimic alta decât că, din nou, vor să descarce vina Boerescu 
— Brătianu pe umerele iresponsabile ale regelui, joc vechi, cunoscut, însă foarte păgubitor țării de vreme ce M. Sa nu 
poate servi de adăpost unor consiliari a căror alegere, după înseşi des repetatele perorări ale „Românului", atârnă 
de „naţiune". 

C-un cuvânt , în toate aceste tirade oncţioase dar saturate de viclenie nu vedem decât intenția de-a se descărca, 
de-a se ascunde după o personalitate iresponsabilă şi ... de-a rămânea la putere chiar cu prețul Dunării, prin învoială 
strâmbă . 

Învoială? 


Dar dreaptă, strâmbă , cum o fi, în ce consistă învoiala? Ce se oferă — strâmb ori drept — în schimb pentru 


dreptul incontestabil al țării? Malul stâng al Dunării de la Porţile de Fier până la Galaţi este fără îndoială al nostru. 
Navigaţiunea Austriei e în adevăr însemnată; dar societatea de navigațiune pe Dunăre are un privilegiu limitat : 
obligațiunea ei primitivă era de-a da în proprietatea statului clădirile ce le va fi făcut pentru uzul ei timporar pe 
pământul nostru: o companie engleză sau franceză poate intra în drepturile ei, mai târziu una română poate. 

Ce se oferă în schimb, asta-i întrebarea? 

Cu această întrebare însă începe şi lipsa de idei a foii guvernamentale. 

Căci strâmbă de-ar fi învoiala, de s-ar da adecă mai puţin ca compensație pentru ceea ce ni se cere, totuşi 
compensație trebuie să existe, căci altfel nu este învoială nici strâmbă , nici dreaptă, ci uzurpaţiune pură. 
Compensaţia aceasta trebuie — daca nu alta — să cântărească cel puţin atât cât pericolul la care ne-am espune în 
cazul când , intraţi pe clima concesiilor, am trezi o veche rivalitate în Orient care, prin contrapunerea de azi, e 


neutralizată până la un punct oarecare. 


[23 octombrie 1881] 


|,„«PSEUDO - ROMÂNUL» 


ÎN «SEMIBARBARIA » LUI... =] 


„Pseudo - românul " în „semibarbaria " lui are, se 'mţelege , defectul acestei stări intelectuale; nu e în stare a 
pricepe termenii tecnici cu cari operează şi-i întrebuințează pe dos. Am arătat în unul din numerile trecute cauzele 
cari ne fac a stabili, pentru epoca din urmă a istoriei țărilor noastre, că e o stare de semibarbarie de o sută de ori mai 
rea decât barbaria adevărată, şi, se 'nțelege , fără proporţie de rea față de civilizația adevărată. 

„Pseudo - românul ", care nu cunoaşte termenul „semibarbar " şi nu-i ştie însemnătatea, dă următorul înţeles 


cuvintelor noastre: 


Poporul (spun conservatorii) au făcut un pas spre progres: din barbar acum 50 — 60 de ani, a devenit semibarbar , adică 
pe jumătate barbar, pe jumătate civilizat. 


Acest pas făcut spre civilizațiune — şi aci vorbim în teza pretinşilor conservatori — în loc de a, fi un bine, căci lumea - 


ntreagă spre civilizare merge, la civilizare ţinteşte şi-şi încoardă toate puterile spre a ajunge, e un rău mare, e nefericirea 
poporului român. 


Asemenea afirmări nu se discută. 


Hotărît că nu se discută ceea ce zice „Românul“, de vreme ce nici am zis, nici am putut afirma vreodată 


platitudinea că semibarbaria e un pas spre progres, spre civilizaţie, că e o jumătate de civilizaţie. 


Niciodată. Semibarbaria e o stare de degradare, un regres , este corumperea unui popor primitiv prin viciile 
unei civilizaţii străine. 

Un popor barbar e bunăoară religios. Civilizarea lui religioasă adevărată vine atunci când , prin progresul lent 
al propriei sale maniere de-a vedea în materii religioase, credințele formale, adesea superstițioase , se schimbă în 
convingeri morale. Dar când el admite de la alt popor numai ştergerea credinței formale, fără a o înlocui prin 
convingerea morală şi religioasă, el rămâne şi fără una şi fără alta; are numai răul civilizației şi răul barbariei, e 
semibarbar. 

Un popor barbar îşi are industria lui de casă, meseriile lui, activitatea lui economică sănătoasă, deşi primitivă 
poate. Când el, în loc de a da dezvoltare propriei sale munci, cumpără obiectele gata de la străini, fără a învăţa cum să 
devie el însuşi în stare de-a le produce, e semibarbar. 

Civilizaţia adevărată a unui popor consistă nu în adoptarea cu deridicata de legi, forme, instituţii, etichete , 
haine străine. Ea consistă în dezvoltarea naturală, organică a propriilor puteri, a propriilor facultăţi ale sale. Nu există 
o civilizație umană generală, accesibilă tuturor oamenilor în acelaş grad şi în acelaş chip, ci fiecare popor ]i]şi are 
civilizaţia sa proprie, deşi în ea intră o mulțime de elemente comune şi altor popoare. 

Există deci o civilizație franceză, una engleză, una germană, una italiană. Nu există însă o civilizație română 


Şi, dacă sunt începuturi, ele sunt cu totul individuale şi n-au a face nimic cu dezvoltarea generală a lucrurilor. 


Trecerea adevărată nu e de la barbarie la semibarbarie, căci asta e o trecere spre rău, ci de la barbarie la 
civilizația adevărată. Semibarbaria nu este o stare, organică sau necesară, ci e o boală, un regres , o stare de slăbiciune 
şi de mizerie. Dacă pe acest pământ va exista vrodată o civilizație adevărată va fi aceea ce va răsări din elementele 
civilizatorii vechi. Nu de greco - bulgara subţire şi nazalizată a secolului fanarioţilor se va lega progresul limbei 
noastre, ci de începuturile sănătoase ale unui Urechi sau Miron Costin; nu de traducerea de legi străine atârnă 
civilizația juridică, ci de perfecţionarea şi completarea vechilor şi propriilor începuturi de legislațiune şi viață 
juridică. Din rădăcini proprii, în adâncime proprii, răsare civilizaţia adevărată a unui popor barbar; nu din maimuţarea 
obiceielor străine, limbelor străine, instituţiunilor străine. 

Poate că popoarele slave ale nordului şi mijlocului Germaniei sunt mai civilizate „ca oameni" decum erau în 
starea primitivă; dar ele nu mai sunt slave; au pierit în poporul a cărui civilizație au primit-o. Populaţiile tatare ale 
Rusiei sunt mai civilizate ca „oameni" azi decât sub hanii lor. Dar nu mai sunt tatare; ele au pierit ca existenţă proprie 
din momentul în care au primit modul de-a fi al unui alt popor. 

Semibarbaria nu este dar un progres, ci un regres din punctul de vedere naţional şi politic. 

„Românul" mai pretinde că barbaria actuală ne-a dus în aşa scurt timp la independenţă şi la regat, la libertate şi 
la conştiinţa de sine, la progres şi la avere. 

Iată lucruri ce le tăgăduim. 

Pro forma independenţi, plătim un tribut de sute de ori mai mare decât cel vechi; libertatea populațiunilor 
noastre este, după date statistice autentice, sinonimă cu libertatea de-a muri de mizerie; progresul şi averea se află în 
realitate nu la elementul care etnic şi istoric e singurul element în adevăr românesc, ci la ... românii „Românului”, la 
acea pătură superpusă de populaţie străină incapabilă de-a pricepe poporul nostru, incapabilă de a-l iubi. 

Barbarie şi civilizație stau laolaltă în raportul în care stă ghinda stejarului cu rădăcinele , trunchiul, creşterea 
ulterioară. 

Semibarbaria e altceva, e o boală produsă prin mediu străin, decrepitudinea ce s-ar produce plantând un stejar 
la loc băltos şi mlăştinos şi supunându '] la regimul salciei comune. Ei, nici salcia pom, nici Caradalele români. 

Deci orice civilizație adevărată nu poate consista decât într-o parţială întoarcere la trecut, la elementele lui 


bune, sănătoase, proprii de dezvoltare. 


[25 octombrie 1881] 


[„CU PRIVIRE LA CESTIUNEA...."] 


Cu privire la cestiunea izraelită, reîmprospătată în timpul din urmă prin imigrațiunea din Rusia, pricinuită de 


măsurile guvernului şi de răscoalele populare de acolo, "Fraternitatea" scrie cu cunoştinţă de cauză următoarele: 


Era un timp pe când România a fost Eldorado al tuturor refugiaților şi asupriților din toată lumea. A domnit aci 
o toleranţă religioasă cât se poate de largă şi nemărginită, traiul a fost patriarhal , toate trebuințele vieței ieftine ca 
nicăieri, poporul blând şi fără egoism. De aceea au venit în ţară lipovenii, bulgarii, grecii, ungurii şi izraeliții, mai cu 
seamă după revoluţiunea din 1848. Astăzi lucrurile s-au schimbat. România, vrînd să intre cu paşi repezi în sânul 
statelor apusene, s-a dezbrăcat de multe moravuri şi deprinderi din trecut; egoismul sub numele de apărare națională 
(2) a inspirat multe restricțiuni, încât străinii nu mai privesc România ca pe o țară unde pot să găsească fericire şi un 
trai bun, mai uşor decât acolo de unde au să vie. Noi unii suntem convinşi cum că numărul străinilor care vin acuma 
în ţară pentru a se stabili e cu mult mai mic decât era odinioară şi, dacă guvernul ar poseda date statistice, s-ar putea 
dovedi aceasta într-un mod autentic şi neîndoios . 

Mai mult, nu numai starea străinilor s-a îngreunat , dar chiar cei indigeni sunt astăzi mai împovărați decât erau 
în trecut, având să contribuie cu toți la crearea unor instituţiuni costisitoare şi necunoscute altădată. Această 
schimbare a lucrurilor noi izraeliții o simțim mai adânc decât ceilalți locuitori ai țărei; starea noastră, e mai 
nefavorabilă decât a creştinilor, fiindcă noi suntem priviţi fără cuvânt de inimici şi tratați cu bănuieli şi neîncredere. 
Dacă nu din alt interes, cel puţin de milă şi îndurare vom opri pe coreligionarii noştri să nu vină în România, 
deoarece ei poate nu vor găsi aci ceea ce poate aşteaptă. Făcând României, după cum se cere, un serviciu, întru cât o 
ferim de elemente străine cari nu sunt binevăzute , rămânem şi buni izraeliți când povăţuim şi arătăm coreligionarilor 
noştri cari vor să intre în ţară ca să se întoarcă mai bine de unde au venit, deoarece în România nu vor avea să sufere 


şi să muncească mai puțin decât oriunde. Traiul s-a scumpit, toți fără, osebire sunt recrutați pentru armată, statul şi 


comuna cere lumii dări care de care mai grele, apoi izraelitul e şi împiedicat cât priveşte domiciliul şi negoțul. Ce 
caută dar între noi izraeliţii din țările vecine, unde nu e o stare mai rea? Se mai zice că, din cauza numărului mare al 
izraeliților aflaţi în ţară, nu se poate îmbunătăţi starea lor. Şi aci ne lipsesc date autentice. Unii susțin că România are 
600 000, pe când alţii, cu mai mult temei, zic că sunt numai aproape 250 — 300 000 de evrei. Dacă numărul cel mare 
e cauza nenorocitei noastre situațiuni păcătoşi am fi de n-am da concursul nostru ca acest număr să nu se mărească. 

Aşadar, făcându-se chiar abstracţiune de simțimânte patriotice, interesul nostru propriu ne sileşte să punem 
stavili întru cât depinde de noi spre nevenirea cu grămadă a evreilor din alte țări. Bazându-ne pe asemenea motive nu 
poate fi nimenea care se va îndoi că, promisiunea şi voința noastră de-a feri ţara de elemente vătămătoare e sinceră şi 
leală. 

Întrebarea e: în ce mod pot satisface evreii cererea „Românului" repetată în numărul de 19, 20 ale corentei ? 
Noi credem că, guvernul — presupunem că, ceea ce cere „Românul" e şi dorinţa guvernului — nu va ajunge la acest 
scop şi nu poate conta pe toți izraeliții — şi toţi trebuie să conlucreze ca să se atingă această țintă — fără 
reorganizarea congregaţiunilor izraelite, după cum sunt organizați armenii şi toate afacerile lor religioase, sub un 
control sever şi conştiincios din partea primăriilor locale. Astăzi guvernul n-are la cine să se adreseze vrînd să 
execute o măsură relativ la evrei, n-are pe cine să facă responsabil dacă o măsură luată nu aduce roadele aşteptate . 
Organizându-se asociaţiuni religioase la izraeliți cu scopul hotărît de a satisface trebuinţele cultului, de a răspândi 
cultura şi de-a deştepta şi dezvolta simţiminte patriotice, toate aceste dificultăți vor dispărea. Lipsa acestor 
corporaţiuni face ca toate măsurile guvernului relative la vagabonzi să degenereze în persecuţiuni contra evreilor, nu 
numai în contra celor intraţi pe furiş, ci şi în contra unor evrei cari sunt stabiliți demult sau chiar născuți în ţară. 

Evreii, luându-şi asupră-le sarcina grea de a da guvernului concursul lor întru a opri intrarea celor goniți din 
alte părți în ţară, desigur că se vor expune la multe vorbe şi reproşe neplăcute; totuşi nu vor înceta a fi la îndemâna 
guvernului, văzând că prin aceasta s-a dezbrăcat de neîncrederea ce nutreşte în contra-ne , nu tolerează ca organele 
lui inferioare şi uneori chiar şi cele superioare să lovească pe nedrept în interesele izraeliților indigeni; cu un cuvânt , 
când se vor convinge că guvernul vrea numai depărtarea adevăraților vagabonzi, dar nu caută a asupri şi a înjosi pe 
toţi evreii din ţară fără osebire. Evreii nu voiesc a deveni un fel de şpioni şi poliţai ; ci, lucrând spre binele ţării, cer să 
li se dea ocaziunea şi posibilitatea de a se hrăni ca toți locuitorii ţării într-un mod omenesc şi onest. 

Vom merge şi mai departe, vom îndupleca pe evrei ca să nu fie cârciumari la sate, ce după legile în vigoare nu 
pot fi, când li se va îngădui a îmbrăţişa o altă ocupaţiune , de pildă de a deveni agricultori, fie chiar în Dobrogea. Însă 
să nu ni se ceară aceasta când nu suntem în stare de a le recomanda o altă îndeletnicire. Astăzi lucrurile au ajuns până 
acolo încât abia este o ocupaţiune în care evreii să nu fie împiedicaţi prin fel de fel de restricțiuni. Junimea studioasă 
n-are nici o speranță de a putea aspira la un post, fie într-un institut de învățământ ori de altă natură; când soldații 
voluntari sunt depărtaţi de armată, debitul de tutun şi băuturile spirtoase e oprit, şederea prin sate chiar ca prăvăliaşi 
nu se acordă de către unele organe ale guvernului. Ce să fie, ce să facă dar evreii? Acuma suntem lipsiți de 
posibilitatea de a ne folosi de cunoştinţele noastre intelectuale, suntem opriţi o ne bucura de esperiențele noastre 


practice, încât nu ne rămâne decât desperarea. 


Ceea ce spune „„Fraternitatea" e în mare parte adevărat; e exact şi o ştim din esperiență personală că la 1844, la 
1848 chiar, ocaua de carne costa patru parale, ocaua de pâne şi mai puţin. Şi cu toate acestea preţurile se vor părea 
mari când vom adăoga că ele nu se obțineau decât prin monopol comunal. Tăiarea de vite era un monopol comunal 
precum şi coacerea pânii . Chiar din aceste patru parale două erau ale comunei, erau o dare indirectă percepută de la 
consumatori. 

Cine au scumpit traiul în România? Neapărat înmulţirea consumatorilor impreductivi , reprezentată mai cu 
seamă prin elementul izraelit. 

Tocmai înainte de 1848 — nu în urma lui — deci pe vremea boierilor, starea izraeliților era egală cu a 
celorlalți cetăţeni, nemaipomenind că familiile vechi izraelite — familia Daniel bunăoară din laşi — era considerată 
ca familie boierească în rând cu oricare alta. Oameni nu tocmai bătrâni țin bine minte ce onorabili din toate punctele 
de vedere erau „puţinii” membri ai comunităţilor izraelite. Prin invazia pe scară mare a elementului rusesc şi galițian 
toate relaţiile vechi, frumoase, întemeiate pe o absolută bună credință reciprocă s-au discompus. Invazia unui element 
improductiv a scumpit traiul. Elementul improductiv trebuind să trăiască de undeva, neapărat că s-a folosit de puţina 
cultură a claselor de jos pentru a trezi în ele vicii şi a trăi din satisfacerea acestor vicii. lată cum s-au născut cestiunea 
izraelită, o cestiune comună nouă, Rusiei de sud, Galiției , Bucovinei, Maramureşului şi unor anume regiuni din 
Ardeal şi Țara Ungurească. 

Propunerea de agricolizare , de colonizare a Dobrogei cu izraeliți cari să devie plugari, ar fi în adevăr bună şi 


admisibilă. Pământul aluvial al gurilor Dunării e de o fertilitate nemăsurat de mare şi aproape vergin. Politica 


esperimentală fiind permisă în asemenea împrejurări, propunerea „„Fraternității " are sorți de-a fi admisă de politici 
bine cugetători. Indoiala noastră este alta. Nu credem că evreii se vor agricoliza , în afară de unele escepții. 
Deprinderi contractate în curs de secole se şterg cu anevoie. Dar o încercare, cât de costisitoare chiar, ar fi de 


recomandat, ca să vedem limpede ce rezultate ar aduce. 


[26 octombrie 1881] 


[„DE CÎTE ORI POZIŢIA ..."] 


De cîte ori poziţia cancelarului Germaniei era îngreuiată prin mecanismul parlamentar el amenința cu demisia 
şi Parlamentul, vrînd - nevrînd , se mulcomea . În adevăr partidele germane voiau să aibă influenţă asupra politicei 
principelui cancelar, însă în genere erau prea patriotice pentru a nu desista de la cererile lor de cîte ori creatorul 
unității Germaniei ar fi amenințat cu aruncarea sarcinei sale. Prea nouă sunt întocmirile împărăției şi prea şubrede 
poate pentru ca să nu aibă nevoie de consolidare prin acel care le-a dat naştere. Acum însă telegraful ne comunică un 
estras din ziarul „Post", organ adeseori inspirat din sferele cancelarului, prin care se arată că acesta ar fi declarat că e 
obosit de-a fi ţinta tuturor răutăților , înjosirii , calomniei, suspiciunii invidioase a unei populaţii de 45 de milioane. 
Majoritatea parlamentară, compusă din centrul catolic şi progresişti , ar putea în adevăr să-l răstoarne şi principele va 
fi căutând să previe acest eveniment dându-şi singur demisiunea. Nu e lesne de crezut că cel mai mare om de stat al 
secolului nostru ar fi dispus a-şi părăsi locul său fără a încerca toate mijloacele pentru a paraliza urele îndreptate în 
contra sa. De aceea se poate ca articolul ziarului „Post" să nu fie decât o încercare de a pune în vederea opoziţiei 


germane nemăsurata responsabilitate ce şi-ar asuma-o când cancelarul s-ar decide a-şi muta sarcina pe umerii ei. 


[29 octombrie 1881] 
[„„DEŞI ÎN CESTIUNEA DUNĂRII..."] 


Deşi în cestiunea Dunării buna dreptate e în partea României într-un mod atât de neîndoios încât ziarele 
vieneze chiar sunt silite de evidenţă s-o recunoască, ştirile din urmă, ce fac a se prevedea soluțiunea finală, ne sunt cu 
toate acestea nefavorabile. 

„Le Renseignement parisien", ziar ce pare a sta în oarecari relațiuni cu guvernul nostru, e, precum se va vedea 
mai la vale, informat că guvernele s-au învoit a institui Comisia Mixtă, care nu numai că nu e prevăzută în Tractatul 


de la Berlin, ci a fost înlăturată chiar din discuţie de către Congresul de la Berlin. Ziarul francez spune următoarele: 


Preocupaţiunile noastre dinlăuntru nu trebue să ne oprească de-a avea ochiul deschis asupra celor ce se întâmplă afară, 
pentru că din afară, mai mult decât dinlăuntru, pot veni pericolele pentru Franța şi pentru Republică. 

Nu-i de ajuns c-am ajutat României de a <se> renaşte şi de-a se constitui: cată să continuăm sprijinul nostru. Nu se 
creează copii pentru a-i părăsi. România este o fiică a Franței. E născută în adevăr din Roma şi din Paris. 

Astăzi ea are nevoie de noi, de Franţa şi de Italia. Ar fi dureros să gândim că Franţa n-o va asculta; şi n-am voi să credem 
că Italia a sacrificat-o Austriei în timpul întrevederii de la Viena. 

De mai multe ori am tratat deja chestiunea Dunării, lămurind că buna, dreptate e în partea României şi că, în acest punct, 
interesele române se identifică cu interesele franceze şi italiene. . . 

Se anunţase că la 7 ale curentei comisarii europeni se vor afla întruniţi la Galaţi. Însă toate datele pe cîte ziarele le-a 
publicat în privirea întrunirii Comisiei Europene Sunt eronate. 

Aflăm din sorginte sigură că Comisia Europeană nu se va întruni înainte de 22 noiemvrie curent. 

După căt se asigură puterile sunt în acord pentru a stabili, cu toată opoziția României, o Comisie Mixtă. 

Şi cu toate acestea voim să sperăm încă. Daca în anticitate se putea apela, nu fără succes, de la Filip cel beat la Filip cel 
treaz, e şi mai natural acuma de-a apela de la un ministeriu ce se duce la un ministeriu ce vine. 


Noul nostru, ministeriu nu va voi fără îndoială să înceapă prin a părăsi un interes atât de serios francez în Orient. 


Ziarul „République franŞaise" a publicat în cestiunea Dunării articole prea bune pentru ca oamenii politici ce-l 


inspiră şi dirijează să poată uita că România este sentinela Dunării, în interesul îndoit al independenţei sale şi al 


siguranței Orientului. 


[29 octombrie 1881] 


L.D. N. BASARABESCU, până MAI IERI..."] 


D.N. Basarabescu, până mai ieri slujbaş al statului, fiind dat afară din slujbă, a găsit de cuviință să scoată o 
gazetă de opoziţie. Nedeprinşi a lua în serios politica paraponisiților , n-am dat nici o atenţie încercărilor stilistice ale 
lui Nae Postuleanu , proprii poate pentru a fi citite de Millo, cu arta de-a apăsa asupra neologismilor neînțeleşi şi a 
escentricităților retorice, decât de-a lumina publicul în vro cestiune oarecare. 

În unul din cele din urmă numere d. N. Basarabescu se încumetă a consacra chiar un articol teoriei noastre 
etnologice. Ne pare rău că trebuie să-i luăm pentru totdeuna speranța că vom discuta vreodată cu d-sa vro cestiune 
generală, de orice natură ar fi, etnologică, istorică sau politică, pentru cuvântul practic că cu cenuşeri de arhive şi 
cancelarii nu discutăm asemenea materii. Tot atât de puţin ne pasă de tonul în cari scriitori de teapa aceasta sunt 
obicinuiți a îmbrăca puţinătatea lor, căci n-ar fi ei daca n-ar fi aşa cum sunt . Ceartă cu Dumnezeu pentru c-a umplut 
lumea cu ce-a putut nu începem. 


Dar în acel articol d. N. Basarabescu mai susţine că redactorul „Timpului" ar fi bulgar de la Brăila. 


Lucrul acesta privindu-ne personal pe noi, iar nu teoria etnologică, [îi putem spune verde d-lui Basarabescu 


că minte pur şi simplu. 


[29 octombrie 1881] 


[„„Arâr «CUMPĂNA» câr ŞI «APĂRĂTORUL» 
GĂSESC..."] 


Atât „Cumpăna" cât şi „Apărătorul" găsesc multe de întâmpinat în contra unuia din articolele noastre 
privitoare la relele economice ale imigraţiunii izraelite, articol în care am zis despre evrei că sunt un popor întreg de 
mijlocitori improductivi. 

„Cumpăna" susține contrariul: 

1. Evreii au fost chemați în ţară din cauza necesităților economice ale generaţiei trecute. 

2. Ei sunt utili şi chiar necesari deoarece sunt mijlocitorii unici între producători şi consumatori, iar pe de alta 
sunt fabricanți şi meseriaşi. 

Să ni se dea voie a face din capul locului o distincţie necesară. Nu vorbim de meseriaşii buni şi nu în contra lor 
e îndreptată vreodată o vorbă a noastră. Pe cât izraeliţii sunt meseriaşi buni şi conştiincioşi , pe cât nu lucrează numai 
pentru ochi, ci-şi onorează meseria prin aceea că produc obiecte de valoare şi utilitate reală, ei sunt netăgăduit 
folositori. Fără îndoială că într-o populaţie de sute de mii se vor afla şi meseriaşi buni şi ar rămânea numai ca o 
organizare solidă a meseriilor în corporaţii să deosibească pe cel bun şi solid de cârpaciul care nu-şi ştie meşteşugul şi 
care, oferind consumatorului obiecte rău confecționate, îl frustrează pe acesta, făcând totodată o malonestă şi 
păgubitoare concurență meseriaşului solid. Chemată sau nechemată în ţară, această categorie de meseriaşi e utilă şi 
necesară şi asupra ei nu pierdem nici o vorbă. 

Cât despre serviciul pe care evreii [î]l fac ca mijlocitori între consumatori şi producători, aci, verde vorbind, le 
contestăm orice utilitate şi din contra cată să-i declarăm de-a dreptul stricăcioşi, nu numai pentru elementul românesc 
din ţară, ci, cu toată solidaritatea ce există între ei, pentru ei înşii. 

Eludând deci ceea ce nu intră deloc în cercul discuţiei, să venim la cele două afirmaţiuni ale „Cumpenei ", că 


evreii ar fi fost chemaţi în ţară şi că sunt utili şi necesari ca mijlocitori. Amândouă aserţiunile trebuiesc probate de 


cine le afirmă, căci le negăm pe date pozitive. 

Bucovina bunăoară a avut cincizeci de ani privilegiul de-a nu da oameni pentru serviciul militar, tot astfel 
Basarabia rusească. Se ştie pe de altă parte că, din vremea Domniilor române şi până la Ştirbei Vodă, serviciul militar 
la noi în ţară era foarte neînsemnat. Se ştie asemenea că obligațiunea serviciului militar îi face pe evrei să treacă 
graniţele când încoace, când încolo. Noi nu vedem în lipsa serviciului militar în Bucovina, în Basarabia, în 
Principatele române un motiv economic, o chemare pentru necesităţi economice. 

Se ştie asemenea că regimul consular al puterilor străine în Orient, al Austriei mai cu seamă, era cu totul altul 


1 


decât în alte țări. Consulatele erau adevărate „slobozii " pentru tot soiul de străini, cari se bucurau de-o poziție 
privilegiată față cu populația autohtonă a țării, fără nici o obligațiune către statul de cari pretindeau a se ține. Regimul 
consular cu abuzurile sale, starea de neputinţă a statelor române în urma domniei fanarioților nu constituie o 
necesitate economică a generației trecute. Astfel două cauze esterne, plus neputința statelor noastre de-a se apăra în 
contra invaziei, sunt cele de căpetenie pentru imigrarea elementului izraelit. 

Cât despre folosul activității lor ca mijlocitori cată să-l tăgăduim cu desăvârşire . Evreii n-au venit ca indivizi 


în ţară, ei n-au fost supuşi legii generale de concurență. 

În mod sistematic ei au căutat mai întâi negoțuri şi meserii slab reprezentate, prin câțiva indivizi numai, pe care-i 
puteai număra pe degete. Ca din senin negustorul sau meseriaşul creştin se vedea la dreapta şi la stânga sa cu cîte - o 
prăvălie evreiască cari lăsau obiectele similare mai ieftin până în momentul când creştinul era ruinat. Apoi, urcând 
prețul la îndoit, [î]şi scoteau , nu paguba, ci fondul ce le înaintase comunitatea religioasă pentru a putea ţine 
concurență creştinului până '] vor ruina. Apoi păşeau la alte negustorii, mai tare reprezentate, până ce-au ajuns a ruina 
în Moldova tot negoţul şi toate meseriile creştine, monopolizându-le în mânile lor. Iată rele în contra cărora poporul 
nostru nu era deloc pregătit, pe cari nici nu le înțelegea, nici le putea înțelege. Solidari între ei, înţelegându-se şi 
contractând într-o limbă neînţeleasă pentru poporul nostru, judecându-şi conflictele înaintea rabinilor , au format o 
nație în nație, un stat în stat şi un stat duşman existenţei noastre, având în vedere ruina şi pierderea populațiunilor 
noastre. Aceste lucruri nu se pot tăgădui. Tarifa de prețuri a tuturor obiectelor de consumaţiune se stabilea şi se 
stabileşte încă în sinagoge ; obiectele de primă necesitate se vând astăzi încă în Moldova cu preţuri mai urcate 
creştinilor, cu mai scăzute evreilor. 

lată manopere duşmănoase ale rasei evreieşti îndreptate contra rasei române, care în adevăr nu-i făcuse nimic 
celei dântâi . Se poate ca aceste instincte de solidaritate între ei, de esclusivism față cu alţii să fie contractate prin 
persecuţiunile Apusului. Poate da, poate nu. Unii sunt din contra de părere că acest esclusivism şi această duşmănie 


sunt înnăscute din vechime rasei izraelite, din timpul formațiunii poporului, mulți ajung a acuza „monoteismul" ca 


cauză principală a acestui rău psicologic, alții iar conchid că, tocmai din cauza predispozițiilor caracterului evreiesc, 
Baal (Saturn) a trebuit să devie unicul Dumnezeu al evreilor. Dar e cestie complicată, care nu ne-ar înainta în materie 
socială şi economică. 

Despre mijlocire şi negoț în genere avem o altă opinie decât aceea a „Cumpenei". E prea adevărat, cum zice 
J.B. Say că „le commerce est l'industrie qui met un produit r la portée du celui qui doit le consommer " şi asupra 
productivităţii lui se esprimă tot el în acest chip: „L'industrie commerciale concourt f la production en élevant la 
valeur d'un produit par son transport d'un lieu dans un autre ". Definiţia lui Roscher nu cuprinde mai mult în numirea 
specioasă de valori de loc şi de timp. Noi credem însă, şi ne declarăm în apostazie împreună cu Carey , că negoţul e 
întru atât folositor întru cât sporeşte puterea de muncă şi aptitudinile unui popor. Întru cât el o împuţinează şi 
simplifică ori reduce aptitudinile unui popor e stricăcios. 

E ciudat că tocmai meritul negoțului de-a căuta piaţa cea mai ieftină pentru a cumpăra şi cea mai scumpă 


pentru a vinde constituie şi demeritul lui şi se ascute într-o antinomie . 


Da, zice umanul Carey , el opune piedeci oricării comunicaţii ce se întâmplă fără mijlocirea lui, căutând a câştiga un 
monopol; pentru ca producătorul de alimente să capete cât se poate de puțin postav pentru productele lui, iar postavarul cât se 
poate de puțină pâine pentru postavul lui. 


(V. Principles of political economy , Philadelphia , 1837. 4° . vol . I. cap. 8, § 4). 


Tot aşa ni se pare de prisos citarea fiziocraţilor . În realitate fiziocraţii au cuvânt , deplin cuvânt , când pun 
producțiunea asupra negoțului, şi citarea genialului pamfletist Voltaire în contra şcoalei lui Quesnay nu are tocmai 
multă putere de convingere. 

Chiar balanța comercială, atât de mult combătută ca erezie ştiinţifică, are o însemnătate reală şi dureroasă 
pentru țările agricole. 

Dar, în genere vorbind, este economia politică o ştiinţă atât de pozitivă şi absolută precum par a ne-o 
reprezenta c-un aer mare confrații de la „Cumpăna"? Cuprinde ea adevăruri absolute ca matematica, de-o 
probabilitate aproape de certitudine ca ştiinţele naturale, încât să se opereze cu atâta uşurinţă cu noțiunile ei abia 
stabilite? Dar asupra „valorii”, desigur una din cele mai elementare noţiuni, fiece economist însemnat îşi are definiția 
sa proprie, necum asupra altor noţiuni. Pentru noi e exactă definiţia lui Carey : „Valoarea e măsura economizării de 
muncă". Am întreba acum, în ce vânzarea de rachiu, privită ca producţiune de valori de timp şi loc, au economizat 
munca, timpul şi puterea musculară a ţăranului? În ce introducerea de obiecte din străinătate au economizat munca 


meseriaşului nostru? Da, i-or fi dat foarte mult timp, dar timp pentru a nu face 


nimic, pentru a nu şti de ce să se apuce, timp pentru a muri în mizerie, căci i-au luat piaţa în care-şi oferea braţele, l- 
au lăsat fără lucru. De aceea şcoala modernă de economişti are o formă atât de răspingătoare şi priveşte pe om nu ca 
pe obiectul perfecțiunii , ci ca pe-o maşină, ca pe-un animal condamnat a munci pentru cel mai tare sau pentru cel 
mai viclean. 

În „Apărătorul" un tânăr student în ştiinţele sociale ne răspunde. Cam confuz nu-i vorbă, dar nu de asta ne 
preocupăm . Nu ne vom ocupa mult cu citatele din cărți germane, ci ne mărginim la o rectificare. De aceeaşi părere 
(în privirea mijlocitorilor ) este şi americanul Carey, care nu stă departe de socialişti, zice „Apărătorul”. 

Departe sau nedeparte , Carey nu este socialist. Daca Eugen Diihring , care este socialist, utilizează idei de-ale 
lui Carey în contra teoriei populaționistice a lui Malthus şi a teoriei rentei fonciare a lui Ricardo , asta nu dovedeşte 
că scriitorul american are a face cu socialiștii. E în genere foarte ieften de-a numi pe orice om care se ocupă cu 
cestiuni sociale socialist. Socialismul consistă în anume so/ufiuni ale cestiunii sociale, de-un caracter propriu şi 
revoluţionar, nu în recunoaşterea, studiul şi regularea legală a acestei cestiuni. Cestiunea evreilor la noi în țară este 
socială; dar ocupându-ne cu ea, pentru a-i căuta o soluțiune conformă cu interesele statului şi rasei române, nu 
devenim socialişti. Tânărul student, în loc de-a cita pe Diihring , ar face bine să consulte pe Carey însuşi în bună 
traducere germană de Adler (Miinich , 1863, 3 vol .). 


[30 octombrie 1881] 


[ „ADUNĂRILE LEGIUITOARE 


suNT CONVOCATE ... ] 


Adunările legiuitoare sunt convocate, prin decret regal, pentru ziua de 15 noiemvrie. 

Nu ne facem iluzii asupra activităţii „breslei vesele şi uşoare" din care consistă majoritatea. 

Chiar dacă ar fi altfel decum sunt şi dacă am putea presupunea la cei mai mulți dorinţa de-a face bine, ea ar 
deveni iluzorie față cu completa lipsă de idei şi de cunoştinţe, proprie partidului roşu îndeosebi, dar proprie asemenea 
şi unei însemnate părți a țării. Am compara starea noastră cu acea a lunatecilor cari trec cu ochii închişi pe lângă 
prăpăstii, dar se 'nfioară şi se retrag cu spaimă în mersul lor când se ating de-un obstacol mic. 

Răul fundamental al țării, lipsa de organizare socială, prin aceasta lipsa de diversificare a muncii, reducerea ei 
la esploatarea unilaterală a pământului , aruncarea păturilor superioare ale societății în ramuri de activitate 
improductivă, toate acestea nu preocupă pe nimenea. 

Am spus în mai multe rânduri că semibarbaria noastră este mult mai rea decât barbaria deplină. Oriunde 
manufactura dispare, precum dispar la noi pe zi ce merge industriile de casă şi meseriile, şi unde creşte necesitatea 
de-a esporta productele într-o formă crudă, nepregătită , omul recade în barbarie. În asemenea ţări averea scade an cu 
an, scăzând necontenit şi valoarea omului, care devine din ce în ce mai mult sclavul aproapelui său. 

Şi când o rasă a căzut prin inepţii economice atunci i se scoate ponosul că e leneşă , fatalistă , ignorantă. 

Inzii sunt leneşi. Turcii sunt moametani şi fatalişti , incapabili de-a face concurență englejilor şi împrejurările 
acestea ni se citează ca cauze a slăbiciunii lor crescânde . 

Cu toate acestea acum o sută de ani turcii aveau aceeaşi religie şi comerțul cu ei era unul din cele mai căutate. 


Maurii din Spania erau moametani şi religia lor nu era o 


piedecă de-a ajunge la o civilizaţie relativ foarte înaltă. De religii deosebite şi de origini deosebite, sub alte clime şi 
sub alte latitudini geografice, statele omeneşti se aseamănă numaidecât îndată ce li se retrage putinţa de-a diversifica 
şi a înmulţi ocupațiile cetățenilor, de-a le da putinţa de-a se dezvolta orice individualitate. Mărginiţi apoi numai la 
agricultură, au trebuit să-şi esporte productele în forma cea mai crudă, lucru prin care pământul osteneşte, 
productivitatea scade, venitul muncii devine din ce în ce mai mic. 

Activitatea industrială ne lipseşte, lipseşte piața în care brațele să se ofere şi să găsească întrebuințare. 
Mijloacele de comunicaţie, drumuri de fier, navigația pe Dunăre în loc dea-fi un bine sunt , în lipsa actuală de 
organizare, un rău. Mijloacele de comunicație s-au îmbunătăţit în Irlanda bunăoară; dar la orice pas spre 
îmbunătăţirea comunicaţiilor se înmulțeau lipsurile şi boalele epidemice până ce, la completarea rețelei de drum de 
fier, se născu o foamete atât de cumplită cum nu mai fusese niciodată. 

Tot astfel se întâmplă în India. Drumurile de fier au scopul de-a întinde tot mai mult esportul materiilor brute 
precum şi puterea centralizatoare a negoțului, lucru căruia-i urmează sărăcia pământului , scăderea puterii de 
asociaţie, decadența comerțului dinlăuntrul țării. Precum noi esportăm grâne , India esportă bumbac. Puţina 
manufactură locală a trebuit să dispară repede; bumbacul pleacă de la producătorul din centrul Indiei, ocoleşte prin 
Calcuta , Bombay , Manchester, spre a se întoarce manufacturată , la nevasta, la copiii producătorului chiar. Tot astfel 
lâna noastră ocoleşte lumea pentru a se întoarce manufacturată la noi şi a fi plătită înzecit. Cu cât mai multe drumuri 
de fier şi căi de comunicaţie se vor deschide, cu atât mai puţin se va întreb[uinţ Ja munca, cu atât mai mic va fi preţul 
productelor noastre. Toate ţările cari n-au comerț înlăuntru şi cari sunt avizate la esport la pieţe depărtate decad 
intelectual, economic, moraliceşte chiar. 

Negoţ, comunicații, drumuri de fier sunt ca veninurile tari: vindecă bine întrebuințate, nimicesc rău 
întrebuințate. Pentru state bine organizate, în care producţia internă e foarte diversificată , orice drum nou aduce un 
spor de putere şi de dominațiune asupra naturii; în state rău şi inept organizate orice drum nou, orice comunicaţie 
nouă e un nou canal prin care se storc sucurile sale vitale, precum se 'ntîmplă cu Irlanda, cu Africa de nord şi de vest, 
cu Turcia, cu noi, cu multe alte țări. 

În adevăr nu ne putem îndestul mira când vedem acea şcoală veche de cenuşeri ignoranţi aplaudând crearea 
oricărui nou drum de fier, orice pas care adaogă în mod firesc înstrăinarea brazdei lor, reducerea muncii locuitorilor 
la cea mai simplă, mai greoaie, mai puţin rentabilă formă. 

De aceea şi acum, când breasla uşoară a advocaţilor de duzină şi a postulanţilor deputățiți se va aduna în 
Dealul Mitropoliei, vor ploua proiecte nouă de drum de fier, de răscumpărări ş.a. Tot tendenţa aceasta o are cestiunea 
Dunării, tendenţa de-a preface esportul nostru într-un monopol austriac, mai târziu şi importul. Pe lângă aceasta se 


vor înființa iarăşi sute de posturi improductive pentru braţele ce rămân neocupate şi se va stabili încet - încet pe de-o 


parte atotputernicia claselor de mijlocitori, pe de altă parte robia şi mizeria claselor producătoare. 

Vârtejul negrei specule care domină România în toate, departe de-a fi descurajat, se încurajează prin toate 
actele pretinse politice şi, orice se face, în interesul ei se face. 

Nu putem dori decât ceea ce e cu putință. Nu e în putință ca spiritul acestor Adunări să se schimbe, pentru că 
nu e cu putinţă a le face să înțeleagă că, sub pretextul progresului şi îmbunătățirilor , ele comit cele mai mari erori, 
cari în materie socială şi politică sunt , după Taleyrand , „crime". 

Când se auzea că d. Brătianu ar fi ajuns în fine a fi în dizacord cu d. C.A. Rosetti ni s-a părut că în cel dendâi 
s-au ivit o slabă fulgerare de om în adevăr de stat, că au văzut în urmă-i rezultatele concesiei Stroussberg şi a altor 
erori, că în locul empirismului său de pân' acum , consistând în jucăria cu ambițiile şi reputaţiunile indivizilor, i s-a 
deschis pe-un moment înaintea ochilor perspectiva unei reorganizări sănătoase sociale şi economice. O asemenea 
reorganizare ar fi putut să prezerve rasa română de esploatarea din partea imigraţiunii de mijlocitori de tot felul, cari 
văd în ţara lui „om şi om" un Eldorado al activităţii lor nimicitoare . 

Dar d-nul Brătianu a fost învins; a trebuit să recunoască că e mai uşor a guverna cu slăbiciuni, ambiţii şi 
apetituri; că e mai puternic sprijinul străinătăţii când urmează această cale, şi s-a alăturat din nou pe lângă iubitele 


sale Caradale. 


Efectele acestei nouă alăturări le vom vedea în sesiunea viitoare şi nu ne îndoim că ele vor fi tot atât de rele ca 


Şi în trecut. 


[31 octombrie 1881] 


[„„DE CÎTE ORI SE DISCUTĂ..."] 


De cîte ori se discută cestiunea izraelită scriitorul român are teamă de-a vedea vorbele sale interpretându-se ca 
ură de rasă, ca prejudițiu naţional ori religios. 

Unii ne răspund că evreii sunt folositori, ba necesari chiar, şi că, daca o organizare economică trebuie, ea nu se 
va întemeia pentru a sili pe evrei la muncă, ci pe români. Există mulți români chiar cari atribuie starea rea a 
populaţiunilor noastre lenei, inepţiei şi viciilor. 

Noi ne-am obicinuit demult a privi lucrurile într-un mod mai natural. Stări publice de lucruri sunt mai puțin a 
se atribui indivizilor sau colectivităţii pe cât înrâuririlor de tot feliul şi erorilor de organizare. 

Priviţi din punctul de vedere al unei invazii străine, cu deprinderi economice duşmănoase şi cuceritoare , evreii 
sunt absolut stricăcioşi ca speculanți şi mijlocitori, de un folos foarte problematic ca meseriaşi. 

Meseriaşi buni sunt puţini între ei; cei mai mulţi lucrează pentru ochi şi s-au vârât în organismul nostru 
economic concurând colectiv, cu fonduri comune, pe meseriaşul ori pe micul negustor creştin. Ei au introdus şi 
esploatat viciul beţiei în sate, au amestecat băuturile cu materii otrăvitoare , au înveninat astfel fiziceşte, au corupt 
moraliceşte populațiunile noastre. 

Ei au intrat în ţară nu ca amici, nu ca oameni cari căutau pânea de toate zilele ci ca duşmani; ca rasă străină 
ne-au declarat război pe moarte, întrebuințând în locul cuţitului şi pistolului băuturi falsificate cu otrăvuri . Sunt triste 
toate lucrurile acestea, triste pentru evreii ce le-au practicat; mai triste pentru noi cari le-am suferit, dar, din 
nefericire, sunt adevărate. Cu toate acestea ziarele lor se azvârl la iperbola că evreii au fost chemați, utili, necesari 
chiar. 

Chemaţi calea valea ! Nu ştim cine i-a chemat, dar bun român şi om iubitor de ţara lui desigur n-au fost. 

Utili şi necesari, cum? 

Este utilă, este necesară o rasă care, direct sau indirect, [îlţi nimiceşte poporul? 

Se vor ridica protestațiuni desigur, dar nu ne pasă de ele. Înainte-ne stă deschisă statistica populațiunii 
României pe anul 1877. 

Din ea constatăm întâi un fenomen comun pseudocivilizaţiei noastre: scăderea constantă a populațiunilor 
orăşene . 

Se înţelege. Trăiască liberul schimb şi piară orăşeanul român spre a fi înlocuit cu comisionarul şi importorul 


străin. Două catedre de economie politică avem în ţară, amândouă ocupate de liber schimbişti şi dacă un student ar 


îndrăzni de capul lui să zică ceva de bresle, de apărarea piețeii şi muncii naţionale, i se dă zero. Cu înțelepciunea 
suprafină importată de la Paris am ajuns a importa făina şi untul de la Braşov, verdeţurile murate din Franța. Românul 
e de felul lui om prost. Morar nu i-a dat Dumnezeu să fie, a măcina nu ştie, a mura verdeţuri iar nu se pricepe, nici a 
bate lapte 'n doniță. 

De aceea însă populaţia ortodoxă orăşenească a scăzut prin superioritatea mortalității peste natalitate la Argeş, 
Bacău, Botoşani, Galaţi, Craiova, Dorohoi, Târgul Jiului , laşi, Bucureşti, Turnu - severin , Piatra, Slatina , Focşani. 
Roman, Caracal , Fălticeni , Tecuci , Turnu-Măgurele, Râmnicul Vâlcii , Vaslui şi Giurgiu, unde mai pretutindenea 


evreii s-au înmulțit. 


Daca s-au înmultit si crestinii în orase e mai numai acolo unde nu exista evrei deloc sau putini, ca la Braila, la 
Buzau, la Tirgoviste, la Husi, unde negotul e-n parte în mîna crestinilor, la Calarasi, la Cîmpulung, unde nu sînt deloc 
evrei, la Ploiesti, la Bîrlad, unde asemenea o parte a negotului e-n mîni crestine. Încolo, în orase unde or fi evrei 
multi, populatia urbana se stinge ca prin minune. 

Astfel la Botosani nasterile crestine sînt de 320, mortile de 797, un minus de 277 de suflete; aci însa 
înghesuirea elementului evreiesc e atît de mare încît cu toate ca au mai multe nasteri, 655, dar [au] si morti 711, deci 
o paguba de 56 insi. Dar sa lasam orasele si sa ne-ntoarcem la populatia rurala. 

Unii din nobilii nostri adversari ne spun ca daca românul scade în lupta cu evreul este din cauza ca românul e 
lenes, e vicios. Sa admitem un moment ca asa ar fi. 

De ce românul, cînd n-are evrei lînga el, sporeste? Astfel vedem ca în judete în care se afla putini evrei sau nu 


se afla deloc populatia sateana sporeste. În anul 1877 taranii au sporit: 


în Rîmnicul Sarat cu 1238 
în Dîmbovita cu 1390 
în Buzau cu 2407 
în Braila cu 1415 
în Dolj cu 1405 
în Ialomita cu 2459 
în Ilfov cu 2826 
în Prahova cu 1162 
în Teleorman cu 1204 
în Vlasca cu 1712 
Acum sa vedem cum se înmulteste populatia rurala în judetele în cari sînt evrei. 

La Bacau au crescut cu 480 
la Botosani a scazut cu 268 
la Covurlui a crescut cu 921 
la Dorohoi a scazut 1126 


(în ce stare trebuie sa se afle acel judet stapînit de rosii si de jidani!) 


la Falciu a crescut cu 922 
la Iasi a crescut cu 265 
la Neamt a crescut cu 463 
la Putna a crescut cu 99 
la Roman a crescut cu 47 
la Suceava a scazut cu 411 
la Tecuci a crescut cu 405 
la Tutova a crescut cu 20 
la Vaslui a crescut cu 424. 


Populatia rurala a judetelor în cari nu sînt evrei are tendenta de-a creste cu 1500 — 2000 de locuitori pe an; 
populatia din judetele în cari sînt multi evrei scade sub natalitate; unde sînt mai putini, sporul e ridicol si atinge abia 
cifra de 100, 50, 20 chiar. 

Exista în adevar si judete curat românesti în care sporul populatiei e mic, dar acolo natalitatea e mare. Se vede 
ca judetele sînt suprapopulate în raport cu întinderea lor si cu mijloacele de subsistenta. 

E Argesul, c-o natalitate de 4143; Gorjul, c-o natalitate de 4823; Mehedintii, c-o natalitate de 5087; Romanatii, 
c-o natalitate de 4573; Vîlcea, cu 4180. Acesta e se vede maximul natalitatii pentru ele. Peste o cifra oarecare nu se 
poate înmulti o populatie pe deasupra mijloacelor ei de subsistenta. 


Unde sînt evrei însa natalitatea e mica, si numai mortalitatea mare. Astfel Romanul are numai 2220 nasteri si 


mai tot pe-atitea morti. 

Întrebam acum de ce folos, de ce necesitate pot fi evreii economic si politic pentru o tara a carei populatie se 
stinge din momentul în care ei intra în contact cu ea. 

Românul e lenes, e imoral, e vicios. De ce însa nu e imoral si vicios acolo unde nu sînt evrei? 


Caveant consules populusque! 


Cu principiile cosmopolite ale d-lui C.A. Rosetti, cu libertate, egalitate, fraternitate şi cu teoria de „om şi om" 
nu facem decât să deschidem porți tot mai largi invaziei elementelor străine. Din datele statistice de mai sus se vede, 
după cum zice d-rul Platter , autorul Cametei în Bucovina, cine e vânatul , cine vânătorul . Vânător e elementul 


pretins persecutat care invoacă principiile d-lui C.A. Rosetti; iar vânatul e poporul românesc. 


[1 noiembrie 1881 ] 


„ARTICOLUL DIN «POST»..."] 


Articolul din „Post" prin care se manifestă dorința cancelarului Germaniei de-a se retrage e următorul: 


După cum auzim, cancelarul are de gând de-a se întoarce la Berlin în cursul săptămânii şi de a da raport 
împăratului despre viitoarea formare a guvernului, în fața rezultatelor celor din urmă alegeri pentru Reichstag. 
După cum aflăm, principele cancelar s-ar fi rostit că e sătul de-a forma ținta pentru toată răutatea, înjosirea, 
calomnia şi pizmaşa suspiciune pe care-o produce un popor de patruzeci şi cinci de milioane de oameni. 
Ingratitudinea evreilor, cari au a mulțumi tocmai politicei lui de stat egalitatea lor de drepturi, [î]l supără mai puţin 
decât împrejurarea ca marea majoritate a presei germane [î]l duşmăneşte în privire politică şi personală, 
calomniază intenţiile sale şi că majoritatea alegătorilor germani e determinată — sau prin proprie dușmănie sau 
prin agitațiuni contrarie adevărului — să aleagă pe nişte adversari cu cari e imposibilă consolidarea Imperiului şi a 
principiului monarhic. 

Din asemenea adversari va consista, probabil, majoritatea noului Reichstag. E prea adevărat că majoritatea 
nu e omogenă şi nu se uneşte decât în opoziție în contra guvernului; jumătatea mai mare a ei tinde la forme de 
guvernământ particulariste şi federale ; jumătatea mai mică tinde la forme republicane. Amândouă sunt unite pentru 
moment în tendența de-a combate forma actuală unitară şi monarhică a guvernului patriei, însă a forma un guvern 
nou când se va retrage cel actual nu sunt în stare nici fiecare îndeosebi, nici amândouă la un loc; tendențele lor sunt 
o prăpastie din momentul în care guvernul actual le va face loc. 

Mulțumită sacrificiului de intelect şi slugărniciei partidului naţional liberal față cu progresiştii , partidul 
radical au crescut în detrimentul unui partid moderat, iar centrul (catolic) cu aderenții lui au devenit cel mai 
puternic partid în Reichstag, încât vorba pe care cancelarul a rostit-o în anul trecut de pe tribuna Parlamentului, că 
progresiştii şi liber schimbiştii vor arunca pe succesorul său în braţele centrului, se realizează mai repede de cum ar 
fi putut-o prevedea pesimiştii chiar. 

Cancelarul, rostindu-se precum am spus mai sus, a recunoscut cu întristare că problema de-a duce poporul 
cel german daca nu la unire, cel puţin la concordie, întrece puterile sale, deşi pentru acest scop a lucrat toată viaţa. 
Nu s-ar gândi de-a se retrage de la continuarea acestei opere dac' ar fi mai tânăr cu câțiva ani şi mai cu putere, ca 
după sfârşitul războiului franco-german, sau daca ar găsi în aprobarea majorității compatrioților lui tăria şi 
sprijinul necesar. Fără de acestea şi obosit prin o muncă de treizeci de ani, plină de răspundere, pe terenul politicei 
mari, el crede că şi-a făcut datoriile către patrie şi se crede în drept de-a lăsa altor mâni problema ingrată. Încă în 
timpul Congresului de la Berlin el credea că puterea sa de muncă s-au sleit şi numai în încrederea plină de onoare 
ce-a pus-o Europa întreagă în el a aflat curajul de - a - şi îndeplini misiunea. În străinătate a aflat mult mai multă 
recunoaştere decât în Germania, unde, afară de M. Sa Împăratul, nu s-au aflat în poporul întreg o urmă de 
recunoştinţă asemenea aceleia a poporului englez pentru lordul Beaconsfield. Peace with honour ! — aceste au fost 
cuvintele cu cari poporul englez recunoscător a primit cu entuziasm pe primul său ministru când s-a întors de la 


Congres. Noi n-am avut numai pace cu onoare — şi prin aceasta cel mai mare bine pentru un popor civilizat — ci o 


pace cu glorie şi cu putere. Fără oboseală principele Bismarck a lucrat de la 1871 încoace pentru a ne prezerva de 
războaie nouă şi de coalițiuni dușmane, şi cine are cea mai slabă idee despre politica europeană a acestei epoce 
acela ştie că evitarea pericolelor ce ne-au amenințat în mai multe rânduri din partea străinătății e a se mulțumi 
numai consiliilor lui. I-a fost dat de-a înlătura în mod durabil îndelungata ceartă cu Austria, fără a pierde amiciţia 
Rusiei, şi de-a abate de la Germania pericolul coalițiunilor prea puternice cari o amenințau de la 1866 încoace. 

Acest serviciu, cel mai greu după a noastră părere, pe care l-a făcut principele Bismarck Germaniei, se va 
recunoaşte poate în alți timpi; în Germania actuală însă n-a aflat altă recunoaştere decăt că întreaga presă germană 
— cu escepţii cari dispar — l-a batjocorit pe unicul bărbat politic şi cel mai avut în succese pe care l-a avut 
Germania de generaţii încoace prin injurii şi suspiciuni de soiul cel mai de rând . 

Cine i-ar putea-o lua a nume de rău daca, după rezultatul alegerilor actuale, cancelarul a ostenit de-a se mai 
bate cu prostia şi răutatea, deşi regretăm din fundul inimei o asemenea hotărâre , din cauza patriei noastre? După 
principiile parlamentarismului , majoritatea înaintea căreia se retrage are să ia asupră - şi succesiunea; însă 
progresiştii şi centrul pot să formeze opoziția împreună, dar nu pot guverna împreună. E aşadar necesar ca 
cancelarul să repete încercarea de a câştiga aprobarea împăratului pentru retragerea sa şi ca succesorul său să 


opteze între cele două direcţiuni ale opoziţiei. În imposibilitatea de-a guverna Prusia mo - 


narhic şi totuşi în acord cu principiile progresiştilor , această opțiune nu se poate întâmpla decât în favorul centrului şi a 


tendenţei de-a forma, cu cooperarea partidului catolic, o majoritate capabilă de-a guverna. Din cauza luptei îndelungate pe care 
principele de Bismarck a avut - o cu Centrul pe când reprezenta interesele statului cată a se recomanda pentru această misiune 
alte personaje, cari n-au participat la luptele din trecut şi cari corespund mai mult cu idealurile ziarului ,„Germania” decât 
actualul cancelar, care, sprijinit de marele odinioară partid naţional liberal , a crezut a putea purta această luptă, până a trebuit 
să renunţe la ea, când liberalii l-au părăsit în urma neizbutirii tratărilor cu d. de Bennigsen . 

După ce partidul naţional liberal a scăpat conducerea în mâinile unor elemente cu mult mai radicale, calea ce se zărea în 


fața guvernului de la 1877 a devenit impracticabilă ; la luarea altor căi e mai bine ca responsabilitatea să treacă asupra unui om 


de stat care nu are antecedentele cancelarului. 


[3 noiembrie 1881 ] 


L.ÎMBLĂ VORBA. ...] 


Îmblă vorba că, în ajunul întrunirii Corpurilor legiuitoare, cabinetul va fi supus la schimbări. 

Ne-am obicinuit atât de mult cu mutaţiunile caleidoscopice ale guvernului roşu, am văzut atâtea nulități şi atâți 
gheşeftari perîndându-se pe băncile ministeriale încât o asemenea eventualitate n-ar mai avea meritul de-a interesa pe 
cineva, indiferent fiind la ce nume răspunde carnea cu ochi care ocupă din vreme 'n vreme acele bănci. Aceeaşi 
trăsătură comună de inepție, de şiretlic advocăţesc , [îi face să semene atât de mult unii cu alții aceşti patrioți de 
contrabandă încât trebuie să fie cineva un profund zoolog ca să claseze sub alte rubrici menajeria decât sub aceea a 
absolutei nulități. 

Din acest punct de vedere ştirea ar fi cu totul indiferentă. Ea câştigă însemnătate prin împrejurarea că stă în 
legătură cu cestiunea Dunării. Nu! Nu mai e vorba de-a înlocui pe Giani cu Fleva, pe Fleva cu Pherekydis, pe 
Pherekydis cu Stolojan; chestiunea e mult mai adâncă . E vorba de-a se afla oameni cu mintea subţire cari — ce-or 
face, ce-or drege — să afle modul de-a aplica formula contelui Andrassy despre „identitatea intereselor României cu 
acele ale Austro-Ungariei”. 

Pre cât se ştie teoria aceasta e veche. Mai cu seamă ungurii binevoiesc a ne dovedi zilnic ce identice sunt 
aceste interese şi cât de mult ne iubesc neamul şi limba. Ne pătrunde o adevărată duioşie când ne uităm peste munți şi 
vedem cu câtă bună credință se aplică legea naționalităților bunăoară, cum pretutindenea limba românească e 
întrebuințată în administrație şi în justiție, cum toți funcționarii vorbesc cu poporul în limba lui, cum românii sunt 
preferați chiar atât de mult, încât de dragoste ... le vine să ia lumea-n cap. 

Când cineva are parte de-o privelişte atât de duioasă şi vede de cât respect, de câtă iubire se bucură 
conaţionalii noştri de peste Carpaţi, mai poate fi îndoială că interesele noastre şi cele austro-ungare sunt identice? 
Nici câtu-i negru sub unghie. 


Toată greutatea e de-a ne-o dovedi nouă aceasta. Iată o treabă de care onor. Giani nu-i capabil. De multe e 


capabil acest tânăr înzestrat cu fel de fel de daruri, dar de asemenea lucru nu. 


Trebuiesc aci inteligențe mai fine. Lucrul nu se poate face deodată, din topor. Mai întâi d. Brătianu se va 


retrage, se zice, pentru a lăsa câmpul liber d-lui Rosetti, ajutat de d. Cogălniceanu. Sub acest cabinet se va face 


ă 


țiunilor monarhiei vecine. Aceast 


în contra pretent 


ţia guvernului 


ă opozi 


i 


desigur încercarea de-a accentua pe fa 


opoziție făcută o dată în toată forma, se va întoarce onor. d. Brătianu cu asigurări despre deplina ei zădărnicie şi poate 


ărea în chipul în care ne- 


ău talent de om de stat pentru a regula Dun: 


că d. Boerescu va oferi atunci concursul marelui s 


a regulat negoțul şi meseriile, de s-au ales praful de ele. 

Cât ţine malul Dunării vom avea 


O nouă eră de fericire şi prosperitate se va deschide atunci pentru România. 

16. Editorialul i L„ÎMBLĂ VORBA ..."'], „„Timpul”, 4 noiembrie 1881, 


reprodus în „Gazeta Transilvaniei”, 8/20 noiembrie 1881. 


5 


de fericită memorie a nobililor fanarioți. C- 


, ca în epoca 


ială un folos, puterea şi influența consulatelor se va urca iar 


un cuvânt , o nouă pârghie se va crea, cât ţine Dunărea, pentru marea menire istorică a epocii lui Carol îngăduitorul, 
pârghie pentru înstrăinarea treptată, dar cu atât mai sigură a țării. Tot ne place nouă ce e străin, încai să ne facem 
înşine străini, lăsând în ştirea Domnului acea curiozitate etnologică care se numeşte poporul românesc. 

De-or veni astfel lucrurile sau altfel — cine ştie? 

Un lucru însă ştim despre patrioţii noştri: că se bucură de cea mai bună opinie în străinătate. Un diplomat 
străin convorbind c-un român, s-a esprimat asupră-le în modul următor: „în zadar vă zbateţi ; ceea ce ştiu e că roşii d- 
voastră sunt foarte culanţi în daraverile cu străinătatea şi se ţin de cuvânt , orice - ar promite. Țara? O 'nvârtesc s-o 
sucesc pân-ce rămâne tot pe-a lor”. 

lată un adevăr care nu ne inspiră încredere nici în protestațiunile „Românului", nici în seriozitatea opunerii lui 


în cestiunea Dunării. 


[4 noiembrie 1881] 


[„«UNGARISCHE POST» ADUCE ŞI EA ŞTIREA..."] 


„Ungarische Post" aduce şi ea ştirea despre retragerea d-lui Brătianu în forma următoare: 


După ce agitația în cestiunea dunăreană a ajuns atât de departe încât înfiinţarea Comisiei de riverani nu se poate susţine 
înaintea nici unei Camere şi de vreme ce Brătianu se teme să nu i se aducă aminte făgăduinţa pe care el şi Boerescu au făcut-o la 
1880 la Viena, Brătianu vrea să-şi dea demisia pentru a face loc unui ministeriu Rosetti — Cogălniceanu; acest cabinet se va declara 


descărcat de toate concesiunile cabinetului trecut." 


Cam versiunea aceasta am adus-o şi noi ieri. Deşi ne-ar plăcea a crede că această schimbare ministerială e 
inspirată în adevăr de intenția de-a se opune pretenţiunilor monarhiei austro-ungare, totuşi nu ne putem lua după ceea 
ce ne place a crede şi cată să analizăm mai de aproape dacă o asemenea procedare e în stare a abate primejdia în 
perspectivă. 

S-a constatat în Parlament că d-nii Brătianu — Boerescu au făcut făgăduințe în privirea Dunării, făgăduințe 
cari pe de-o parte [îi legau pe ei, pe de alta corpurile a căror delegațiune erau ei în înțelesul Constituţiei, Corpurile; 
legiuitoare. Afară de asta Austria nu poate fi atât de rău informată în privirea mecanismului parlamentar din România 
ca să nu ştie că 'ntr-o Cameră roşie totul atârnă de guvern şi că ceea ce el dictează Camera primeşte. E aşadar aproape 
de mintea omului să zică: „Aţi făgăduit şi acum — nu că nu puteți ține făgăduinţa, de vreme ce cunoaştem docilitatea 
Pătărlăgenilor voştri — dar nu voiţi să vă ţineţi de cuvânt şi de-aceea inventaţi față cu mine o opoziţie a Adunării care 
nu există şi care e insuflată chiar de voi. V-aţi legat şi puneţi un corp care atârnă de voi să vă dezlege." 

Aşadar puterea vecină e în drept de-a se îndoi de pretextata neputinţă a d-lui Brătianu de a-şi împlini 
făgăduinţa, precum şi de putinţa pretextată a Camerei de-a se opune d-lui Brătianu. Puterea vecină n-ar vedea în 
opunerea Adunării şi în schimbarea ministeriului decât o comedie bine înscenată de oameni cari au făgăduit şi cari, 
cu rea credință , nu voiesc azi a se ține de făgăduinţă. 

O putere mare este însă în stare de-a nu se lăsa amăgită pur şi simplu şi într-un mod cu totul primitiv de către 


oamenii de stat ai unei puteri mici. Pe lângă oamenii con- 


ducători ai partidului roşu ea poate insista ca sau să se țină de angajament sau să se retragă. 

Cu totul altfel devine situația în fața unei Camere nouă şi a unui guvern nou. Aci monarhia vecină nu poate 
invoca în favoare-i făgăduinţele ce i s-a făcut de-un guvern trecut, de vreme ce chiar aceste făgăduinţe pot fi cauza 
pentru care guvernul trecut va fi căzut. Numai o Cameră nouă şi liber aleasă, numai un guvern cu desăvârşire altul, a 
cărui opoziţie nici să pară a fi de comedie, ci să fie răsărită din chiar convingerea țării, ar sta cu totul neangajat în fața 
cestiunii dunărene. 

N-avem nevoie a adăoga de câtă importanță este libertatea de acţiune a unei nouă Camere. Cestiunea Dunării 
nu este atât de simplă după cum s-ar părea la prima vedere, căci Dunărea fiind una din principalele căi de 
comunicaţie pe cari se introduce la noi industria străină, monopolul navigațiunii austriace înseamnă totodată pân-la 
un grad oarecare monopolul importului austriac. De soluţiunea ei atârnă sorții de izbândă a întregei noastre politici de 


emancipare economică; o politică al cărei adversar interesat este în linia întâia monarhia vecină. Interesele reciproce 


nu sunt identice, după cum are bunătatea a susține contele Andrassy, ci, în cazul cel mai bun, ele sunt armonizabile. 
Nu concesii se pot cere, nu concesii se pot da. Ceea ce se poate face este a se cunoaşte în marginele adevărului cari 
sunt industriile ce se pot înfiinţa cu succes la noi, şi cari prin urmare ar trebui apărate , şi cari sunt acele ce nu se pot 
înființa şi ale căror produse s-ar putea introduce din Austria. Astfel numai interesele economice s-ar armoniza 
reciproc. 

Tot în cercul discuţiei intră, se 'nţelege , şi tratarea ce se aplică conaţionalilor noştri de peste munte, cari 
formează aproape jumătatea poporului românesc. Luându-se din calea acestui element piedicele artificiale ce se opun 
dezvoltării lui intelectuale şi economice, dându-i-se liniştea necesară pentru a se ocupa, precum înclină, cu negoţul şi 
industria, Austria ar înceta de-a fi pentru noi o putere atât de străină precum este astăzi. 

Alte tratări se pot face c-un stat când am avea a schimba grâul nostru pe obiecte industriale produse de românii 
învecinaţi; alta e situaţia când avem a trata cu un stat străin, în care elementul românesc e persecutat şi pus în 
neputința de-a lucra împreună cu noi la opera comună de întregire economică. Nu la cuceriri gândim , şi nici putem 
gândi la ele. Dar gândim la emanciparea materială şi morală a poporului românesc de pretutindenea şi când 
conaţionalii noştri de peste Carpaţi n-ar fi împiedecați, prin şicane politice ungurești proprii a irita o conştiinţă cât de 


blândă , de-a munci în linişte pentru ei, poate că cestiunea dunăreană nici ar exista. 


[5 noiembrie 1881] 


[„„CESTIUNEA DUNĂRII..."] 


Cestiunea Dunării preocupă aproape esclusiv jurnalistica noastră, şi nu fără cuvânt . Nu numai interesul 
practic al navigaţiunii pe Dunăre e în joc, deşi acesta ar fi îndeajuns pentru ca să justifice preocupaţiunile. Deja pe 
Dunărea de Jos bandiera română fâlfâie pe câteva sute de vase cari fac concurență „Societăţii privilegiate”. 

Nu români sunt aceia cari pun bandiera română, de vreme ce poporul nostru, originar din munţi, n-a avut 
contact cu marea şi cu Dunărea decât în epoca sa eroică, în epoca de aur a unui Mircea, a unui Alexandru cel Bun şi 
Ştefan cel Mare, Domni stăpânitori de la munte şi pân-la marea cea mare, cum se întitulau ei. 

Pierzând încă din secolul al Xv-lea şi al Xvi-lea cetățile de pe Dunăre cătră atotputernicia otomană, coloniile 
genoveze şi veneţiane cari se formaseră , sub sceptrul protector al voivozilor români, la Moncastro (Cetatea Albă), la 
Proilabum (Brăila) şi la San-giorgio (Giurgiu), au încetat de-a fi româneşti, negoțul nostru a trebuit să dea îndărăt şi 


să dispară. 


Cine deschide cronicele vede lesne că lupta îndrăzneață între Domnii români şi turci au fost purtată pentru 
cetățile de pe Dunăre şi de la gura Nistrului, că, din momentul în cari aceste cetăţi au fost luate de covârşitoarea 
putere otomană, țările înşile şi-au închinat steagul înaintea sultanilor şi au încăput sub suzeranitatea otomană. Precum 
în evul mediu erau itailani aceia cari purtau bandiera română pe vasele lor, tot astfel astăzi negustori de naționalități 
foarte deosebite pun bandiera noastră ca semn distinctiv de concurență cu Societatea austriacă. Fiindcă interesele 
decid adeseori cetățenia de stat a oamenilor, mişcarea aceasta ar fi avut rezultatul că, din opoziţie în contra puterei 
economice austriace, s-ar fi creat cu încetul o marină română. 

Se vede că nu asta a fost intenţia guvernului român. D. Boerescu, edificat bunăoră de starea escelentă a 
conaţionalilor noştri din Ardeal, s-a convins că prieteni mai buni decât pe unguri românul nu mai are şi din 
consideraţia aceasta a admis şi Comisiunea Mixtă şi prezidenţia Austriei în Comisiune; ba, ce e mai mult, au convins 
până şi pe d-nii Rosetti — Brătianu despre sinceritatea şi amicabilitatea d-lui conte Andrassy. 

Legăturile între monarhie şi guvernul român a devenit atât de intime încât răposatul baron Haymerle nu găsea 
de recomandat, ca model de realaţiuni prietenoase , decât pe cele întreţinute cu România; iar Ministeriul Afacerilor 
Străine din Viena merge cu gingăşia atât de departe încât declară că, în interesul mănținerii bunei înţelegeri, guvernul 
imperial e constrâns să nu publice toate actele relative la cestiunea Dunării. „Românul", înțelegând că nu se mai 
poate ascunde după deget, a insinuat c-un cusur subțire, că M. Sa Regele, în călătoria sa prin Europa, ar fi luat 
angajamentele privitoare la Dunăre într-un timp în care opoziţiunea amăgită contesta acestei călătorii orice 
semnificare politică. 


Daca în România n-am fi pierdut deprinderea mirării , daca la noi n-ar fi toate cu putință, am găsi că e 


revoltător de-a vedea presa guvernamentală polemizând şi protestind în contra pretenţiunilor austriace, pe când în 
fond cestiunea e regulată. Acest joc de cărți măsluite, pentru a amăgi opinia publică, e de-a dreptul nedemn. 

Dar am pierdut demult deprinderea de a ne mai mira de ceva. Interesul pungii şi stomacului câtorva sute de 
paraziți bugetari de proveniență din câteşipatru colţurile lumii determină soarta economică şi politică a poporului 
românesc. Precum pensiile reversibile şi recompensele naționale ale patrioţilor cu moț se iau din fondul nefericiţilor 
pensionari cari au servit cîte 30 de ani statul, din fondul văduvei şi orfanului , pentru a garnisi pivniţi patriotice cu 
vinuri străine, tot astfel rămânerea la putere şi îngrăşarea sistematică a partidului Gianilor şi Pherekyzilor se face în 
socoteala viitorului politic şi economic al naţionalităţii române. Pentru a rămânea la putere sunt în stare să facă orice 
şi să dea orice, şi Dunăre, şi Basarabie , şi Moldovă, şi Oltenie ; c-un cuvânt — tot, numai bugetul să le rămâie la 
îndemână şi moşiile statului să le arendeze pe nimic şi păsuiți să fie. Idealul statului român nu este dezvoltarea 
poporului românesc, ci prefacerea visteriei într-un spital de nevolnici etnici şi intelectuali; tot ce nu se poate hrăni 
peste Dunăre cu meşteşug cinstit să fie avizat la bugetul Ţării româneşti. 

De aceea comedie va fi retragerea d-lui I. Brătianu, precum de comedie sunt protestaţiunile „Românului", de 
vreme ce guvernul imperial „nu publică toate actele relative" în interesul bunei înțelegeri cu d. C. A. Rosetti. 

Ciudată ţară! 

În Germania naţia se pronunţă în contra celui mai mare om al ei, în contra aceluia care-a întemeiat puterea şi 
mărirea ei, unitatea ei şi un viitor ale cărui margini nu sunt de prevăzut, numai din cauză că naţiei nu-i plac unele din 
vederile economice ale cancelarului. La noi un guvern cedează o bucată de ţară, cumpără cu 60 la sută hârtii ce 
făceau 20 la sută, îngreuie în cinci ani bugetul cheltuielelor cu 40 la sută, e pe cale de-a ceda drepturile suverane ale 
ţării pe Dunăre, şi nimeni nu se găseşte care să-i zică ceva. Gazetele scriu şi asta e tot. Nu e nici o putere în stat care 
să se opuie acestei politici de precupeţire de hotare. Frinee politice fără convingeri, fără tărie morală, se sulemenesc 
prin gazete şi-şi fac sprâncene , ca să le crează lumea tinere şi virtuoase , pe când în realitate şi pe ascuns sunt 
înțelese demult cu adversarii naturali ai acestei ţări ca să-i puie capăt în toate cele. Astfel se sulemeneşte „Pseudo — 
Românul" în toate zilele în cestiunea dunăreană, pe când lucrurile sunt puse la cale de-un an şi mai bine, pe când 


toată greutatea este: de-a amăgi țara ce pretind că e a lor. 


[6 noiembrie 1881] 


[„«JIOURNAL DES DEBATS» SCRIE..."] 


„Journal des debats" scrie următoarele în privirea cestiunii Dunării: 


Declaraţiunile făcute de d. de Kallay asupra cestiunii Dunării au mişcat adânc opiniunea publică din România. D. de 
Kallay a zis în adevăr că cestiunea va fi rezolvată în conformitate cu spiritul Tractatului de la Berlin şi prin aceasta chiar a lăsat 
câmp deschis interpretațiunilor celor mai diverse şi mai contrazicătoare. Românii pretind, nu fără oarecare aparenţă de cuvânt 
, că, politica austriacă n-are altă ființă decât de-a izola de Europa micile state vecine şi de-a le atrage de bunăvoie ori cu sila în 
orbita austriacă, astfel încât ele să fie reduse aproape la starea de state vasale; toate aceste, fireşte, sub vălul Tractatului de la 
Berlin. 

Dar de-o fi Serbia, dar Bulgaria, dar România, scopul este acelaşi, oricât de deosebite ar fi procederile. Serbia a încercat 
a se împotrivi ; dar în curând s-a încredinţat că puterile ei nu-i permit să se opuie şi s-a închinat. România e într-o situaţie 
deosebită, care - ar putea părea mai bună. 

Nu s-a admis în adevăr că libertatea de navigaţiune pe Dunăre constituie un interes european şi nu e România în drept de-a 
aştepta un sprijin care i-a lipsit Serbiei? 

Pân - acuma acest sprijin nu i s-a refuzat şi Austria a găsit în Comisia dunăreană o piedecă la pretențiunile sale. Dar 
există teama în Bucureşti că nu va fi totdauna astfel şi că 'ntr-un timp mai mult ori mai puţin depărtat România se va găsi izolată 
şi nu va mai putea să aştepte nici un sprijin. 

Sunt în adevăr câteva cuvinte ale contelui Andrassy, rostite în una din şedinţele delegaţiunii ungurești, cari sunt din cele 
mai caracteristice şi n-au putut să fie tocmai plăcute românilor. „E cu putință — a zis contele ca interesele şovinismului român să 
se îndrepte în contra, noastră, dar interesele României înseşi sunt identice cu ale noastre. De când România a devenit stat 
independent şi de când nu. se mai bucură de protecțiunea Europei, acest regat are mai mult decât oricât trebuința de-a se 
înțelege cu noi." 

Vorbind astfel, contele Andrassy a esprimat desigur un adevăr politic care are trecere astăzi la Viena şi mai cu seamă la 


Pesta. Dar e cu neputinţă să nu atingă adânc sentimentul naţional al mai marei majorități a românilor şi, precum observă aproape 


unanimitatea presei române, acuzarea de ,şovinism " este cu atât mai stranie cu cât vine de la un maghiar, de la reprezentantul 
națiunii celei mai şoviniste ce există în lume. 
Dar mai important pentru români este că li se declară că recunoaşterea independenței lor i-a lipsit de protecțiunea 


Europei. Astfel n-a fost îndeajuns pentru ei de a consimți la cele mai dureroase şi mai primejdioase sacrificii, de-a fi primit toate 
condiţiile ce i-a plăcut Europei de-a le impune pentru a-i proclama în Sfârşit demni de independență. Acum ea nu vrea să-i mai 


cunoască şi i-ar lăsa espuşi la întreprinderile vecinilor lor. Pe de altă parte poate politica austriacă să se resigneze de-a fi fără 
înrâurire la Bucureşti ? Învederat că nu. Destinele nouă ale Austriei o pun în necesitatea de a-şi asigura marile căi strategice şi 
comerciale ale Orientului. Aceste căi Sunt în număr de două, calea Salonicului şi a Dunării. Ea nu poate permite ca una sau alta 
să fie amerințate în coastă, nici prin urmare ca o altă înrâurire decât a sa să fie precumpănitoare ÎN România. Dar această 
înrâurire poate să se exercite altfel decât într-un mod despotic. Ea poate fi blândă şi chiar binefăcătoare, Se pare însă că, la 
Bucureşti, nu se aşteaptă nimeni la o asemenea înrâurire afară de câțiva oameni politici cari sunt acum la putere; apoi e sigur 


că vorbe ca cele rostite de d. Andrassy nu Sunt de natură a înlesni stabilirea unor relaţiuni de încredere între cele două ţări. 


[7 noiembrie 1881] 


[„«FRATERNITATEA» CUPRINDE..."] 


„Fraternitatea" cuprinde un lung răspuns la adresa noastră. Tonul acestui articol ne dispensează, din nefericire, 
de datoria de-a ţine seamă de el şi cu părere de rău cată să renunțăm la plăcerea de-a cerceta daca „balanța 
comercială" mai are o altă însemnătate decât părerea greşită că bogăţia consistă în bani sau altele asemenea. 

Împrejurarea că există mai multe şcoli de economişti şi că şcoala liberului schimb nu predominează absolut 
spiritele este o dovadă în favorul oricui că e îndreptățit a se alătura la seria de idei pe care-o crede adevărată. Această 
îndreptăţire ne dă totodată şi tonul în care asemenea discuţii trebuie să se poarte. A ne întrece în înjurături cu evreii nu 
credem de cuviință, de vreme ce aceasta e partea lor cea tare, ajutată şi de... cunoscuta vitejie evreiască. 

Dar „Fraternitatea" susține între altele un lucru ce nu are a face cu teoriile noastre economice: că am falsificat 


un statut prusian. 


„Fraternitatea" spune neadevărul . 

Nu am falsificat nici un statut prusian. Toate articolele reproduse sunt autentice. Dacă n-am reprodus articole 
favorabile evreilor, cauza e simplă. Nu avem nici nevoie, nici înclinare de-a cita ceva în favorul evreilor. De 
restricțiunile introduse în legile străine ţinem seama, nu de favorile acordate. 

Nimeni nu e obligat, în discuţie, a spune tot ce ştie, ci numai ca tot ce spune să fie adevărat, şi nu renunțăm la 
dreptul de-a aproba restricţiunile , de-a disproba favorile. Pe cât timp citatele sunt autentice nu poate fi vorba de rea 


credinţă . E treaba adversarilor de - a - şi uşura poziţia şi de-a cita articole ce sunt în favorul lor. 


[7 noiembrie 1881] 


[„PRIMIM DE LA UN CORESPONDENT..."] 


Primim de la un corespondent al nostru din Râmnicul Vâlcei următoarele amănunte asupra faptelor ce se 
petrec acolo. 

Nu putem îndestul atrage atenţiunea opiniei publice asupra unei asemenea stări de lucruri. Deşi avem 
puternice temeiuri pentru a avea o foarte slabă speranţă în guvernul actual, totuşi ne facem o datorie de a-i semnala 
un sistem de administrație care de şase ani apasă această populaţiune şi o dă în prada câtorva esplotatori neruşinați. 
Deunăzi „Monitorul" chiar publica destituirea a 14 perceptori din acest paşalâc , scoşi pentru abuzuri şi sfeterisire de 
bani publici. Cine a numit pe aceşti perceptori?. Cine i-a menţinut în funcțiune de atâta timp? Evident influenţele 
locale în capul cărora se afla prefectul. Şi când hoţiile au ajuns într-un grad încât se primejduieşte chiar încasarea 


regulată a impozitelor, adică sfântul buget, atunci ministerul se deşteaptă şi face cîte un târziu şi inutil esemplu. 


Iarăşi în „Monitor" vedem că arenda moşiei Marcea a statului, arendată d-lui Klaus , nu s-a plătit. Cine este 
acel Klaus ? Toată Vâlcea '] ştie. Este omul de paie al prefectului, acel ce-i împrumută numele pentru a ţine în arendă 
mai multe moşii ale statului (între cari şi Marcea ). 

Neruşinarea merge atât de departe încât asemenea lucruri nu se ascund cel puţin cu mai multă dibăcie. Acel 
Klaus este funcționar al judeţului, inginer plătit din bani publici. Iata dară pe de o parte prefectul arendaş al statului 
pentru mai multe moşii în judeţul ce însuşi administrează şi neplătind cel puţin arenda acelor moşii. lată pe de altă 
parte omul lui de afaceri, epistatul , ocupând fără ruşine şi fără măcar a se ascunde postul de inginer al judeţului! 

La ce se întrebuințează timpul acelui inginer ? A gera moşiile pe care le-a arendat de la stat pe faţă şi fără, 
sfială. Căci din două una. Ori aceste moşii sunt în adevăr ale lui; atunci cum tolerează prefectul ca inginerul judeţului 
să fie arendaş ? Ori, ceea ce se zice şi este mai mult: decât sigur, acele moşii sunt arendate numai cu numele de zisul 
Klaus şi sunt în adevăr ale prefectului? Atunci abuzul este încă mai strigător. Acum puteţi înţelege ce se face cu zilele 
judeţene pentru şosele. 

Mai nici o şosea nu s-a creat de la căderea administraţiunei trecute. Acele moştenite sunt în starea cea mai rea 
de întreținere. 

Singurele lucrări ce se mai fac sunt canalizări de râuri precum Luncavăţul la Marcea ), care inunda moşiile 
arendate şi esploatate de prefect, construcţiuni de mori la aceleaşi moşii, şi altele de asemenea natură. 

La 15 octombre era să se deschiză consiliul județean. Nu s-a putut completa două săptămâni şi mai bine, fiind 
prefectul dus la Pesta fără concediu pentru a specula porcii săi, întovărăşit şi de veterinar , care, ca toți amploiaţii 
judeţului, sunt servitori particulari şi epistaţi de moşie ai arendaşului prefect . 

Este inutil a mai insista asupra abuzurilor de tot felul ale lui Simulescu, denunţate de o sută de ori în presa de 


toate nuanțele şi rămase necercetate şi nepedepsite până astăzi. 


Astfel se esplică că acest om, intrat în administraţie c-o datorie, constatată la Tribunalul de comerţ, de peste 60 000 
mii galbeni, astăzi se găseşte liberat de tot şi cel mai mare proprietar din Vâlcea . Pentru a izbuti într-o asemenea 
operă [îli trebuia negreşit acestui om o bandă întreagă de mizerabili hotărîţi şi cărora trebuie să le ierte nu numai 
abuzurile şi jafurile , dară până şi crimile cele mai îngrozitoare. 

Dăm aci cuvântul corespondentului nostru. Dânsul ne semnalează una din acele fapte care, daca s-ar fi 
petrecut într-o țară civilizată, ar fi ridicat groaza şi spaima întregii naţiuni şi care, în judeţul încredinţat lui Simulescu, 


este pe cale de a se cocoloşi , cum zice românul în limba lui espresivă : 


lată faptele: Ştefan Slăvescu , judele de pace al ocolului Horez , deflorează , pe cumnatele sale, una în vârstă 
de 14 ani şi alta de 12; cea de 14 ani rămâne însărcinată şi dă naştere unui copil. Câteva zile după naştere copilul este 
omorât şi îngropat în curtea lui Ştefan Slăvescu . Tot târgul Horez , împreună, cu moaşa care a asistat la naştere, spun 
că Ştefan Slăvescu , soţia sa şi cele două fete, însoţite de o servitoare, a omorât copilul. 

Închipuiţi-vă că această crimă, s-a întâmplat acum trei săptămâni . Procurorul, înștiințat la timp, nu s-a dus 
îndată să constate faptul, ci lasă să treacă 2 săptămâni . Ordin din partea Simulescului s-a dat parchetului ca să 
cocoloşească lucrurile pentru că 1) Ştefan Slăvescu criminalul este alegător în colegiul I; 2) socrul său, Stamate 
Budurescu , asemenea alegător în colegiul I şi face parte din gaşca roşie; 3) fiul mai mare a lui Stamate Budurescu , 
subprefect în plasa Oltețului de Jos; 4) fiul mai mic al lui Stamate Budurescu , supleant la acest tribunal. 

Procedarea procurorului în fața locului, cu toată părtinirea ce a pus în cercetare, constată că pruncuciderea s-a 
comis de cele două fete ale lui Budurescu , cea de 14 ani, mama copilului, şi cea de 12 ani, însoţite de o servitoare. Se 
înțelege că în două săptămâni criminalul Slăvescu cu soţia sa a putut să ascunză urmele crimei. Tot procurorul 
constată că deflorarea s-a comis de Slăvescu . S-ar fi putut crede ca parchetul de aici să lucreze cu atâta uşurinţă încât 
în acest caz de crimă să nu se aresteze nici o persoană? Ei bine, parchetul n-a îndrăznit să aresteze nici o persoană; 
Ştefan Slăvescu şi astăzi este judecător şi judecă procese; soția sa este liberă la casa sa, cele 2 fete criminale 
împreună cu servitoarea se plimbă prin târgul Horezului spunând că nimeni nu îndrăzneşte să le facă ceva pentru că 
tatăl lor este prieten cu puternicii zilei. 

Uitam să vă pun în vedere modul cum are să se cocoloşască această crimă după ceea ce auz că se petrece pe la 
Parchet. 

Deflorarea n-are să se constate; prin urmare iată pe Slăvescu nevinovat. Soţia sa asemenea n-a participat la 
crimă; [îi dă de lături pe cei majori . Rămâne acum crima în sarcina minorilor mai mici de 15 ani. Tribunalul, care 
este la ordinele Simulescului , are să găsească sau că nu sunt destule probe sau că n-a lucrat cu picepere , iată prin 
urmare crima nepdepsită . 


Pentru dreptatea omenească ar trebui să se numească un alt judecător de instrucţie, ca să nu să cocoloşească 


această crimă. 


Judece acum oamenii oneşti care mai sunt în această țară pe guvernul care tolerează şase ani de-n rândul astfel 


de funcționari. 


[8 noiembrie 1881 ] 


[ÎN «ROMÂNUL» DE sÂMBăTĂ ..."] 


În „Românul" de sâmbătă vedem publicat un proiect de lege despre „vânzarea băuturilor spirtoase în 
comune", cu prețioasa indicațiune că d. ministru de interne este acela care va prezenta Consiliului de Miniştri ş-apoi 
Corpurilor legiuitoare acest proiect şi că tot d. ministru de interne, onor. C. A, Rosetti, roagă pe redacţia „Românului" 
de a-l supune dezbaterii publice, ceea ce redactorul tot onor. C. A. Rosetti — declară a face cu mare plăcere. 

lată proiectul: 


Art. 1. Dreptul d! a vinde băuturi spirtoase [î]n comunele rurale şi-n circumscripţiunile lor SE declară absolut 
numai pentru casa comunală. 

Art. 2. Primăriile comunelor rurale sunt obligate a da [î]n întreprindere dreptul de-a vinde băuturi spirtoase 
[î]n interiorul sau în circumscripțiunea lor pe termen cel mult de 3 ani. 

Art. 3. Valoarea preţului ce se va obține la licitaţie pentru dreptul de-a vinde băuturi spirtoase se va trece pe 


fiecare au la bugetul comunei şi se va afecta numai pentru 'nființare şi-ntreţinere de şcoală şi biserică. 


Prisosul peste cheltuielele necesarii anuale se va capitaliza la Casa de Consemnaţii spre a servi la timp la- 
mbunătăţiri de clădiri şi altele, tot pentru şcoală şi biserică. 

Art. 4. Contractele încheiate de comunele rurale cu antreprenorii băuturilor spirtoase sînt scutite de taxe. 

Proprietarul care va avea [î]n comună o clădire care este cîrciumă va fi despăgubit de comună, în curs de 20 
ani, prin rate cu anuităţi anuale garantate [î]n chiar venitul prins prin întreprinderea dată. 

Preţul despăgubirii se va fixa de către tribunalele ordinare. 

Art. 5. Condiţiunile dării în întreprindere a dreptului de vînzare a băuturilor spirtoase în comunele rurale se 
alcătuiesc de consiliile comunale şi se aprobă de consiliul judeţan. 

Ele vor fi făcute conform legii de față şi a regulamentului de aplicarea ei. 

În aceste condițiuni se va arăta şi numărul cîrciumelor ce se va permite a se înființa. 

Art. 6. Nu se poate primi să concureze la licitație nimeni din cei cari nu însuşesc condiţiunile cerute de legile 
în vigoare şi cari se vor mai face în viitor. 

Art. 7. Datoriile contractate la cîrciumă pentru consumare de băuturi spirtoase nu se pot urmări în justiție. 

Art. 8. Cel care va împrumuta numele său pentru a putea lua în întreprindere dreptul de a vinde băuturi 
spirtoase unei persoane care nu are drept după legile în vigoare şi care se vor mai face vor fi supuşi la o amendă de 
cîte una mie lei sau la o închisoare de la o lună la trei deodată cu întreprinzătorul, iar stabilimentul se va închide de 
îndată şi întreprinderea se va da din nou prin licitaţie în garanţia şi comptul ambilor fraudulatori. 

Art. 9. Nu pot fi tolerate hanuri şi cîrciumi afară din sate decît la depărtare de 10 chilometre de la cea mai 
apropiată cîrciumă. 

Stabilimentele de la gările drumurilor de fier nu intră în această categorie. 

Această depărtare se poate scurta cu voia administraţiei, însă numai pentru locurile cari ar fi necesarii 
cărăuşilor pe drumuri mari, pentru păşunatul vitelor şi pentru orice alte esploatări, precum păduri, mine, uzine etc. 

Art. 10. Este cu desăvirşire poprită vinderea de băuturi spirtoase prin comunele rurale de către vînzători 
ambulanți. 

În caz de contravenţiune, primarul, după încheiare de proces verbal în prezenţa a doi consiliari, va confisca 
acele băuturi în folosul comunei. 

Art. 11. Această lege se va aplica şase luni după promulgarea ei, în care timp se vor regula-ntreprinderile 


actuale. 


C. A. Rosetti 


Oricine recunoaşte în această lucrare a d-lui C. A. Rosetti un plagiat schimonosit al proiectului prezentat în 
Adunare de P.P. Carp. Unii termeni din proiectul Carp sînt ocoliți sau esprimaţi cu cuvinte mai puţin proprii, unele 
dispoziții lăsate afară, dar în esență este acelaşi. 

Din fericire pentru d. C. A. Rosetti şi pentru secretarul său intim, d. Guţă Panu, nu există încă la noi o lege 
care să asigure proprietatea intelectuală; soiul acesta de proprietate e garantat numai prin regula de bună-cuviințţă de-a 
cita cel puţin numele autorului, ceea ce „Românul" uită a face. 

Hazlii sînt omisiunile din proiectul Carp făcute de d. C. A. Rosetti. 

Proiectul originar prevede pedepse în contra... beţivilor. C. A. Rosetti le omite cu grijă. Asemenea pedepse ar 
putea lovi în mod grav pe mulți dintre iluştrii membri ai marelui partid liberale-naţionale, începînd cu ilustrul Giani şi 


sfirşind cu însuşi marele arhiereu al partidului, căruia articolul omis ar fi putut să-i turbure Ceasurile de mulțumire. 


[10 noiembrie 1881] 


[„«LE RENSEIGNEMENT PARISIEN» ..."] 


„Le Renseignement parisien" (schimbat acum în „L'Echo de France"), reproducînd, parte în estras, parte în 


pasaje întregi, un articol din „Românul" privitor la cestiunea Dunării, adaogă următoarele: 


A fost o zi cînd, puţin înaintea plecării principelui Carol în România, d. Drouyn de Luys, ministru al 
afacerilor străine, zicea d-lui I. C. Brătianu, pe atunci însărcinat oficios cu puterile națiunii sale, astăzi prezident al 
Consiliului de Miniştri: „Ştii ceva, d-le Brătiene? Ştii ce aţi face d-voastră mai bine ? Să vă anexați la Austria." 


„Mai bine invazia, zise, patriotul român. Austriecii nu vor intra la noi decit trecînd peste corpurile noastre." 


Frumos a grăit d. Brătianu, nu-i vorbă. Dar ne aducem aminte de un ciudat obicei al d-sale care consistă în a 
cita conversațiile ce le-a avut cu oameni... morți. Fără să ştim daca fostul ministru de esterne a murit sau nu, ne putem 
prinde că, din momentul în care se citează o conversaţie a lui cu d. Brătianu, d. Drouyn de Luys . .. trebuie să fi murit. 

Că relaţia i se datoreşte desigur însuşi cancelarului de la ... Florica se cunoaşte de pe introducerea elegantă a 
conversaţiei : „Ştii ceva, d-le Brătiane ?" 


Ex ungue leonem. 


[10 noiembrie 1881 ] 


[ „ADUNĂRILE LEGIUITOARE SE VOR AFLA ..."] 


Adunările legiuitoare se vor afla în faţa cestiunii dunărene, pe cale de-a se rezolva în contra atitudinei de pân' 
acum a României. În timpul din urmă se urmează tratări între Austro-Ungaria şi Franţa privitoare la propunerea 
făcută de d. Barrere, reprezentantul republicei în Comisia Europeană de la Galaţi, de-a delega un membru al acestei 
comisii care să ia parte la şedinţele celei mixte. Propunerea aceasta fiind pe cale a se primi de toate puterile, cată 
neapărat să se fi primit Comisia Mixtă însăşi cu corolarul precumpănirii austriace. România singură nu a primit 
propunerea, dar, după cum merg lucrurile, preocuparea de căpetenie a celor interesați nu este de-a îndupleca 
România, ci aceea de-a preciza sfera de activitate şi situaţia acestui delegat european în Comisia Mixtă. 

Ce vor face Adunările, ce guvernul, cu aceste învoieli pe deasupra capetelor noastre, cu aceste hotărâri de 
nobis sine nobis nu putem şti. Destul că atmosfera e încărcată de complicațiuni interioare şi esterioare cari ar cere o 
grabnică soluțiune şi cari nu vor găsi în cei chemaţi a le rezolva decât o mare inepţie în acţiune şi o mare lipsă de 


înțelegere. 


Căci pe când ţara e ameninţată din afară cu monopolul navigațiunii austriace pe Dunăre, cu precumpănirea 
strivitoare a importului austriac, pericolul acesta devine şi mai mare în faţa lipsei de organizare economică înlăuntru. 

Messeriile au dispărut şi dispar pe toată ziua în concurenţă cu fabricatele gata ce se introduc din străinătate; 
munca naţională se simplifică şi se îngreuie din ce în ce, reducându-se la munca câmpului , mărginită la anume timpi 
ai anului şi care lasă în silită inerție braţele populaţiunilor aproape şase luni pe an. 

Paralel cu relele simplificării şi reducerii muncii la o singură şi cea mai primitivă formă se dezvoltă în 
progresiune geometrică răul social de care suferim mai cu seamă; creşterea neîncetată a elementelor improductive şi 
consumatoare. Deja satele s-au împlut de boala postulantismului orăşenesc, de vânători de funcții asupra moralității şi 
activităţii cărora „Monitorul" ne dă zilnice probe prin publicarea de destituiri şi dări în judecată. 

Faţă cu aceste greutăţi ce cresc din zi în zi, față cu discompunerea societăţii române nu întâmpinăm decât 
fatalele fizionomii ale Caradalelor de toată mâna , cari, în loc de-a opri discompunerea , vor s-o grăbească şi mai mult 
prin reforme escesiv de demagogice, precum e electivitatea magistraturii, sufrajul universal ş. a. Nici o idee sănătoasă 
şi în adevăr organică de reformă nu se prezintă de nicăiri; luptele şi diviziunile politice au osândit gândirea națională 
la sterilitate. 

Guvernul pe de altă parte nu va avea a alege decât între urmarea politicei de pân' acum şi schimbarea 
sistemului. Daca va urma politica sa actuală de satisfacere de apetituri şi ambiţiuni el va continua a stăpâni , dar orice 
zi a stăpânirii sale va fi însemnată prin pierderi materiale şi morale pentru ţară. Daca ar îndrăzni să-şi schimbe 
sistemul şi să apuce calea unei politici de stat, admițând chiar că ar avea îndestulă capacitate pentru aceasta, va pierde 


sprijinul partizanilor săi, cari nu-l servesc şi nu-l pot servi decât în schimbul satisfacerii intereselor lor materiale. 


Daca victoriei verisimile a Austriei în cestiunea dunăreană i s-ar putea opune cel puţin o solidă organizare 
economică înlăuntru, care să neutralizeze şi să zădărnicească pân-la un grad oarecare acea biruință, s-ar mai putea 
spera o îndreptare pe viitor. Dar, dezorganizaţi pe de-o parte, bătuţi în afară pe de alta, condamnaţi a purta în spinare 
o generaţie care trăieşte tocmai prin această dezorganizare şi discompunere , noi vedem sorții de izbândă ai luptei 
noastre naţionale împuţinându-se din ce în ce. 

Nu putem aştepta de la guvernanţii noştri să ne priceapă, ba e mare îndoială daca există mulți oameni în toată 
țara cari să se fi convins că mergem din rău în mai rău. Oamenii eminamente practici, cari văd în politică numai 
ocazia de - a - şi face o poziţie ori de-a trăi bine, nici nu vor voi chiar să ne înțeleagă. 

În alte țări vedem în adevăr că politica de stat, politica ce are în vedere organizarea economică, învinge chiar 
în contra opiniei publice şi un exemplu mare ne va da în această privire Germania. „Împăratul, zice o foaie germană, 
e prea bătrân pentru a duce la capăt marea reformă. Dar precum unul din predecesorii săi a testat desființarea robiei, 
astfel discursul său de tron e un testament care dispune dezrobirea claselor muncitoare". La robia crescândă a 


poporului românesc sub elemente parazite nu gândeşte nimenea. 


[11 noiembrie 1881] 


[„AM SPUS DIN CAPUL LOCULUI..."] 


Am spus din capul locului că nu punem temei pe mâncărimea de limbă a ilustrului Guţă Panu, care se traduce 
zilnic prin cîte - o circulară supusă la iscălitura d-lui C. A. Rosetti, menită a face pe lume să creadă că se lucrează în 
adevăr ceva pentru stârpirea relelor administrative. 

Nu se înlătură rele sociale prin circulări platonice. Abia legi organice, cari să reconstituie societatea 
discompusă de demagogie, ar putea să îndrepte cu încetul relele. 

Circularele d-lui Rosetti nu au decât efectul de-a servi de pretexte pentru mituiri şi stoarceri de bani, pentru 
corumperea pe o scară şi mai largă a personalului administrativ, pentru esploatarea neruşinată a celor loviți de 
măsurile sale, ceea ce înrădăcinează şi mai adânc răul de care suferim. 

Publicăm mai la vale o scrisoare din Țara de Sus, adresată de-un proprietar mare foii „Gazette de Roumanie", 
din care se va vedea la ce servă circularele menţionate . 

Se ştie fără îndoială că nu suntem amici ai evreilor. Avem atâtea de suferit din partea imigraţiunii lor sterile şi 


ruinătoare, sunt atât de multe lipsele populaţiunilor noastre rurale, atât de mare mizeria lor materială şi decadența 


încât nu putem să fim prietenii cauzei principale a acestor rele, a imigraţiunii izraelite. 

Dar pe de altă parte relele, în loc de-a înceta, sporesc daca administraţiunea d-lui C. A. Rosetti se serveşte de 
circularele sale pentru a ocoli legea, [aşa]dar a stoarce din această ocolire cu atât mai multă mită. Pentru a ilustra 
modul în care administraţia înţelege a executa ordinele d-lui C. A. Rosetti publicăm mai la vale o altă scrisoare, ce ne 
vine din târguşorul Negreştii (judeţul Vaslui) şi pe care un izraelit ne-o adresează. 

Venind din două puncte deosebite ale ţării şi scrise din puncte de vedere diametral opuse, cele două scrisori 
sunt cu toate acestea o crudă ironie a măsurilor luate de ministru pe hârtie . 

Nu se convinge oare odată d. C. A. Rosetti că nu mai merge înainte cu Caradalele şi Serurii săi, improvizați în 
oameni de stat, că lipsa de cultură a partidului său, lipsa lui de moralitate şi de patriotism sunt în înspăimântătoare 
disproporție cu cerinţele statului modern, cu necesitățile poporului nostru? Nu se convinge oare că cu diletanți 
politici, cu advocăţei cîte treisprezece la duzină, cu ambiţioşi mici la cap, dar şi mai mici la caracter, afacerile statului 


trebuie să meargă rău? 


Şi d. Brătianu, care se pretinde român de viţă şi mare patriot, nu se convinge că e neapărat ca să lase 
moştenirea altor mâni , cari s-o scoată la un capăt mai bun? 

Nu se mai urmeze politica bizantină de pân' acum . 

Nu ştim în adevăr cum am convinge pe roşii că la cele mai multe din elementele opoziționale — vorbim de 
elemente bune şi sănătoase — interesul de-a veni la putere este nul, sub nul chiar şi că cu desăvârşire de altă natură 
sunt preocupațiunile cari le stăpânesc . 

Politica practică recomandată de Machiavelli pentru a parveni şi a se susține, politica operării cu apetituri şi 
ambiţiuni şi arată urmările netăgăduite , urmări de cari oricine care are cât de puţin sentiment de om de stat trebuie să 
se înspăimânte . Nu numai arta de-a mânui oamenii înseamnă a fi om politic. 

Arta de-a-i mânui este cel mult un mijloc pentru a ajunge la scop, pentru a le asigura dezvoltarea, bunul trai, 
prosperitatea. 


Unde lipseşte ținta, mijlocul mânuirii ambițiilor şi intereselor nu face decât rău. 


[12 noiembrie 1881 ] 


[ÎMPĂRATUL ALEXANDRU III..."] 


Împăratul Alexandru III, râvnind la epitetul de împărat al ţăranilor şi preocupându-se de starea rea la care 
forme de civilizaţie costisitoare au redus populațiunile agricole din Rusia, urmarea neapărată a acestei tendenţe 
umane a suveranului s-a tradus în acte administrative îndreptate în contra evreilor. 

În adevăr una din cauzele esenţiale ale căderii economice a ţăranului de acolo este, ca şi la noi, evreul, care 
'ntr-o ţară unde există imense întinderi de pământ cultivabil precum e Rusia preferă a vinde rachiu şi a precupeți, 
adecă, a trăi din speculă mai bine decât din muncă. 

Fără 'ndoială că nu evreii singuri vor fi de vină la starea rea a populaţiunilor rurale din Rusia, dar unul din 
factorii esenţiali şi vădiți ai acelei mizerii sunt ei. De acolo măsura, bună poate pentru Rusia, rea pentru noi, de-a 
espedia cârduri întregi în România cu paspoarte în regulă, de-a împinge pe alții să treacă noaptea fără pasport 
graniţele țării noastre. 

Nu trebuie să fie cineva un observator tocmai adânc pentru a vedea că România geme de evrei ruseşti. 
Noaptea, ulițele Bucureştilor sunt pline de figuri cu totul străine, la cari recunoşti numaidecât că abia de ieri li s-a 
comandat de - a - şi rade barba şi de - a - şi tăia perciunii; toate colţurile de uliţă sunt pline de colportori şi precupeți, 
pe cari nimeni nu i-a văzut pân-în anul acesta, c-un cuvânt suntem ameninţaţi de-a vedea şi Bucureştii prefăcându-se 
într-un murdar cuib jidovesc cum sunt laşii astăzi. 

Ca să dea de căpătâi puzderiei acesteia de noi venetici Ministerul de Interne a publicat un regulament privitor 
la petrecerea şi aşezarea străinilor în ţară. 

Nu vom discuta acest regulament de vreme ce suntem convinşi că, orice măsură ar imagina capete ca d-alde d. 
C. A. Rosetti, ele vor fi născute moarte. 


In locul unei legi de incolat, lege organică care să supuie la anume condiții petrecerea străinilor în genere în 


țara noastră, d. C. A. Rosetti vine c-un reglement pe care orice alt ministru [î]l poate revoca şi pe care Caradalele sale 
de toată mâna nici nu sunt dispuse de a-l lua la serios. 

Dar ceea ce este neauzit şi caracterizează din nou protestațiunile de patriotism ale foilor evreieşti din capitală 
este obrăznicia cu care Alianţa izraelită stăruieşte pe lângă d. Gambetta, ministrul prezident din Franţa, de-a provoca 
înlăturarea acestui reglement. Pe Rusia nu îndrăznesc s-o acuze, care alungă evreii în mod sistematic. Vai de evreii 
din Rusia în ziua în care Alianţa ar îndrăzni să intervie în favorul lor; ar fi semnalul pentru un tratament şi mai 
energic decât cel de până azi. Dar aci, unde nimeni nu se atinge nici de persoana, nici de avutul lor, aci, unde nu e 


vorba decât de-a abate imigraţiunea lor 


stricăcioasă, prin mijloace cu totul umane, cari sunt de dreptul oricărui popor, aci Alianţa îndrăzneşte a interveni şi a 
calomnia din nou România. 

Alianţa are o mulțime de membri în România. Nu este o adevărată trădare de patrie din partea celor petrecători 
în țară de-a fi membrii unei asociații internaționale al cărei scop e de-a compromite statul român şi interesele sale? 
Nu e vorba... în ţara în care trădătorii din noaptea lui 11 fevruarie au ajuns a fi decorați şi înălţaţi în demnități publice 
trădarea de patrie se consideră demult ca un merit. A fost o urmare naturală dar ca tocmai membrii cei mai influenți ai 
Alianţei din România să fie încetățeniți . Numai Ţepeş n-ar fi găsit destui pari pentru a le mulțumi pentru modul în 
care pricep a fi români; noi suntem cu mult mai îngăduitori . 

Dar vorbim către aceia cari pot înțelege. Cred în adevăr că răbdarea poporului românesc e nesfârşită , nesleită 
ca a lui Dumnezeu, cred că ne e absolut cu neputinţă de-a ne apăra de ei cu orice arme ne-ar conveni? E prea adevărat 
că poziţia de stat a României şi permanentele primejdii din afară cari ne amenință îmblânzesc luptele politice la noi, 
că patriotismul latent al rasei române [î]i dictează precauţiune. Dar [î]i sfătuim să nu se joace cu focul. Daca e cineva 
în stare de a face pe români să uite până şi interesele statului lor, apoi desigur aceştia sunt evreii, ei, cari nu cutează a 
combate o putere mare cum e Rusia, dar s-aruncă cu toată insolența lor cunoscută asupra unui stat mic care-a avut 
naivitatea de a-i îngădui să fie cum sunt . 

Noi ştim bine că trei zile ar fi de ajuns pentru a regula atât de definitiv cestiunea izraelită încât Alianţa să nu 
mai aibă pentru cine interveni. Noi cunoaştem poporul. În aparență atât de blând şi de guvernabil , are o margine 


blândeţa lui pe care e primejdios de-a o trece. 


[13 noiembrie 1881] 


[„DACĂ INIMA ADVERSARILOR NOȘTRI..."] 


Dacă inima adversarilor noştri ar fi atât de copilăroasă pe cât le e mintea n-am sta tocmai rău. 

În unul din numerele trecute am înregistrat că Adunările se vor afla în fața cestiunii dunărene rezolvate în 
contra atitudinii de pân' acum a României; apoi că România singură n-a primit încă propunerea Barrere, aceea adecă 
de-a se delega un membru al Comisiei Europene în Comisia Mixtă. 


Din această înregistrare , făcută într-un chip cu totul general, „Românul" deduce: 


opoziţiunea a strigat că guvernul a luat ingagiaminte în cestiunea Dunării; 
că guvernul a trădat interesele naţionale; 


că guvernul a vândut Dunărea Austriei spre a se menţine la putere. 


Acuma însă „Limpul" mărturiseşte 


c-atitudinea României a fost contrarie pretensiunilor austriace; 


că România singură n-a primit propunerile austriace. 


De-acolo strigăte de bucurie că adevărul a învins, că recunoaştem înşine dreptăţile guvernului, 
Ce copilăroşi! 
Noi vorbim de România, de atitudinea României, foaia guvernamentală substituie termenului nostru termenul 


de „guvern". 


Dar Românie şi guvern sunt două lucruri identice? Din România facem parte toți şi atitudinea țării a găsit 


desigur o espresie mai fidelă în foile opoziţiei decât în oscilaţiunile d-lui Brătianu şi a marelui său amic Boerescu. 


România nu s-o fi rezumând în d-nul Pherekydis sau Giani; tot a mai rămas ceva afară de aceşti descendenți 
direcţi ai lui Traian care merită a fi numit Românie. Pe când România avea o politică, o morală, guvernul a avut în 
cestiunea Dunării două politici şi două morale: una în Ministerul de Esterne, alta în Comisia Europeană. Altceva 
făgăduiau d-nii Brătianu — Boerescu la Viena, altceva vorbea delegatul din Comisia de la Galaţi. 

Confraţii noştri cată să ştie că vorbele au un înţeles oarecare al lor propriu şi că nu se poate substitui, aşa, după 
plac, una alteia. Ştim foarte bine că generaţia roşie vorbeşte şi scrie aşa ca şi când vorbele n-ar fi având nici un 
înțeles. Şi nu-l au în capetele ei. Procesul substanţial al gândirii nu se petrece deloc înlăuntru-le ; nu se învârteşte în 
ele decât moara de vânt a sunetelor articulate , nu compararea şi coordonarea substanțială a ideilor ce corespund cu 
acele sunete articulate . De aceea noi zicem „„Românie" şi-n capul lor răspunde „Pherekydes", ca şi când termenii ar 
fi echivalenți . 

Guvernul se traduce într-o sumă ciudată de termeni. Sunt cele patruzeci şi atâtea de combinaţiuni 
caleidoscopice în cari intră cabinetul Brătianu — Boerescu, precum şi cabinetul Dumitru Brătianu. Poate „Românul" 
să ne facă să credem că actualul cabinet e cu totul şi în toate solidar cu cabinetul Brătianu — Boerescu sau cu 
cabinetul Dumitru Brătianu? Desigur nu. Acest guvern, compus dintr-o lungă serie de cabinete pline de nulități 
ambitioase, e capabil de orice, deci capabil a fost de-a lua angajamente în cestiunea Dunării, ceea ce se dovedeşte din 
gingăşia prevenitoare a cabinetului vienez de-a nu publica actele relative la cestiune. 

Pe guvern nu-l doare nici cestiunea Dunării nici altele. Durerea lui e de a-şi mănţinea partidul la putere. Daca 
teama de-a cădea prin ţară[î]l face să încline într-o parte, teama de-a cădea prin străinătate îl face să încline într-altă 
parte, încât , formulându-se în două cuvinte sistemul acesta de echilibristică , se poate zice că epocele de întărire ale 
roşiilor sunt acelea în cari pot face pe pofta străinătății, amăgind România. A adormi România prin protestaţiuni 


patriotice şi a face în acelaşi timp, pe cât se poate, treburile străinilor, iată trăsătura comună a tuturor guvernelor roşii. 


[14 noiembrie 1881] 


TEATRUL NAȚIONAL 
[ASEARĂ S-A JUCAT ..."] 


Aseară s-a jucat, în fața unei săli mai mult goală, trei comedii. Puiculița, traducțiune, Trei crai de la răsărit de 
d. Hâjdău şi Florin şi Florica de V. Alecsandri. Lăsând la o parte cea dântâi şi cea din urmă comedie, îndeajuns 
cunoscute publicului, să vorbim puţin de interpretarea celei d' a doua. Rolurile din Trei crai de la răsărit n-au fost 
jucate de aceiaşi actori ca până acum. D-na Mateescu şi d. Ionescu sunt cu totul străini publicului în această piesă. 

D-na Mateescu, în rolul Mariţei , fata lui Hagi Pană, a fost binişor; căci nu o putem judeca altfel, acest rol 
fiind deja mult mai bine interpretat de d-na Romanescu . Să nu se creadă că-i facem vro vină din această; nu. D-sa, pe 
cât puterile şi cunoştinţele i-a permis, a făcut posibilul. Tânără încă şi ţinând în seamă consiliile celor mai cunoscători 
în ale artei, are un frumos viitor înainte-i. Să se silească numai a vorbi mai rar şi mai desluşit . 

D-nu Davidescu , în rolul lui Numa Consules , a fost departe — ierte-ni-se asprimea — de a fi înţeles pe autor 
şi rolul ce i s-a încredinţat să joace. Acest rol a fost totdauna interpretat cu multă măestrie de simpaticul Hagiescu , a 
cărui lipsă era viu simțită aseară. Rău a făcut comitetul teatrului de a primit demisiunea acestui actor, demisiune dată, 


pe cât ştim, în urma numai a unor neînțelegeri între dânsul şi unul din societari . 


Ceilalţi interpreți , d. d. Panu (în rolul Hagiului Pană), Julian (musiu George), Mateescu (tejghetarul Petrică ) 


şi d-na Frosa Sarandi (cocoana Trandafira ) au fost ca totdauna bine. 


[14 noiembrie 1881] 


TEATRUL DACIA 
[„TOT ASEARĂ ..."] 


Tot aseară s-a jucat, după cererea generală., o dramă în 5 acte intitulată Şapte prinți ai Larei — şi o parte din 
irozi plângea , iar altă parte râdea de bucurie pe scenă, căci erau „îmbrăcaţi stravitii " (travestiţi ) cu costume de regi. 

Am privit la o comedie de băieţi şi fete care se joacă de-a împăratul. Adică se îmbracă în hârtie poleită şi-şi 
încing cîte un vătrai , cîte un cleşte (în loc de sabie) care sună ca sabia. 

Interpretarea a fost mulțumitoare. Nici că s-ar putea cere mai mult de la o trupă din provincie. Destul numai că 


place publicului. 


[14 noiembrie 1881] 


[,,« L'ECHO DE FRANCE» URMEAZĂ..."] 


„L'Echo de France" urmează a scrie în cestiunea Dunării. În numărul de miercuri foaia franceză spune cele ce 


urmează: 


Cestiunea libertății Dunării devine din ce în ce mai gravă. Națiunea română, care se simte ameninţată în 
interesele ei vitale, împinge pe guvern să reziste absolut pretențiunilor Austro-Ungariei. Românii au încredere în 
izbânda silințelor lor. Ei îşi zic că şi acum stăruința lor de-a nu ceda va da timp unora dintre puterile ce ezită încă 
de-a se lămuri şi de-a înţelege că pe Dunăre România apără interesele Europei înseşi. 

Confraţii noştri din Bucureşti au reprodus deosebitele noastre articole. Suntem atât de convinşi de dreptatea 
cauzei pe care-o susţinem încât am voi ca glasul nostru să, aibă de-o sută de ori mai multă autoritate.Nu suntem 
singuri însă. Între alte organe din Paris cităm pe „République FranŞaise” şi „Revue nouvelle ", cari în mai multe 


n 


rânduri au ţinut limbajul pe care-l ținem noi; apoi în Italia „Gazetta d'italia " şi „Popolo romano", făr' a aminti 


ziarele engleze, cari sunt unanime. 


"n 


Foaia „Messager de Vienne " a publicat acum trei zile un lung şi escelent articol, în care citim cele ce 


urmează. 


Acolo, între Turnu Severin şi Galaţi, se află o nație vitează de şase milioane (?) de oameni, o nație care-a 
ştiut să se bată, şi să învingă , pe câmpul de bătălie. Românii erei nouă, cari au deschis o atât de strălucită şi 
luminoasă cale aspirațiilor unui popor, şi-au adus aminte că e vorba de-a asigura României acum ori niciodată 
interesele economice. Calea ce aveau s-o urmeze oamenii de stat din Bucureşti era însemnată de mai înainte şi, 
țânându-se de litera Tractatului de la Berlin, ei cer ca Comisia Europeană a Dunării „să elaboreze reglementul cu 
care e însărcinat, rezervând , bine-înţelegându-se , cabotajul pentru ţărmureni, iar executarea reglementului să fie în 
seama fiecărui stat țărmurean, pe toată întinderea teritoriului său”. Austria a prezintat din parte 'şi un anteproiect 
asupra căruia Comisia Europeană va trebui să se pronunțe şi a cărui dispoziţie principală remite esecutarea 
reglementului, de cum va fi redijat, în seama Comisiei numite Mixtă, compusă numai din statele ţărmurene. Aceste 
state ar fi România, Serbia, Bulgaria, Austro-Ungaria. Austria stipulează între altele că ea va exercita prezidenţia în 


sânul acestei Comisii şi că „va avea vot preponderant în caz de paritate de voturi”. 


Astfel precumpănirea austriacă ar fi stabilită de facto pe tot cursul Dunării răsăritene şi principiul libertăţii 
de navigațiune pe acest râu — un interes comun al Europei — ar fi primejduit . 

Pentru Europa nu e 'n adevăr decât un interes economic; dar mai e şi o altă considerație de politică generală, 
a cărei însemnătate nu scapă din vederea nimărui: dictatura pe Dunăre ar aduce cu sine fără îndoială dictatura 


asupra micilor state ţărmurene. 


N-ar servi la nimic de-a tăgădui această urmare a revendicațiunilor cabinetului din Viena, pentru că 
constituie învederat cuvântul lor de căpetenie. Toată lumea ştie că pretenţiunile Austriei asupra basinului răsăritean 
al Dunării nu sunt decât un epizod al rivalităţii dintre această putere şi Rusia. 

Naţia care şi-a câştigat independenţa cu prețul sângelui copiilor săi trebuie să-şi dea mari silințe pentru a 
scăpa de primejdia ce-o ameninţă. Ea cată să respingă cu energie toate cererile exorbitante cari ar putea să pună în 
joc interesele ei cele mai sfinte şi să întâmpine cu neîncredere toate sugestiunile cari i-ar putea fi fatale. 

S-a zis adeseori că independența statelor ţărmurene ale Dunării nu poate fi, în orice caz, decât relativă, 
adecă că sunt menite de-a gravita împrejurul uneia sau alteia din cele două mari împărăţii cari le încunjură. Pentru 
România s-apropie momentul în car va putea dovedi că acest vechi axiom au încetat de-a fi adevărat. 

Siguri de sprijinul Europei, oamenii de stat din Bucureşti vor şti să apere interesele legitime ale ţării lor şi 
dezvoltarea cestiunii Dunării va proba daca noul regat e în stare de-a împlini rolul pe care i l-a însemnat cursul 


istoriei popoarelor şi poziția geografică a teritorului ei. 
Ziarul „La France", reproducând un pasaj din „Messager de Vienne", adaogă: 


Rămâne a se şti pe ce sprijin se 'ntemeiază tânărul regat daca, conflictul începându-se , Austro-Ungaria nu va 
fi găsit pretextul pe care-l caută. 

Nu e tocmai sigur că Austro-Ungaria doreşte un pretext de luptă pe Dunărea de Jos. În tot cazul avem cuvinte 
de-a crede că România nu este deloc izolată. Daca există o putere ale cărei interese pe Dunăre să fi identificate cu 
ale Austriei, sunt altele mai multe ale căror interese sunt absolut contrarii şi cari, prin urmare, înclină fireşte a 


apăra România . România o ştie aceasta şi tenacitatea ei obicinuită sporeşte încă. 
După ce foaia franceză adaogă două citate, unul din „Românul", altul din „Timpul", urmează: 


D. Cogălniceanu intră în cabinet ca ministru al afacerilor străine, iar d. C. A. Rosetti rămâne ministru de 
interne. 
Semnificarea ce se dă acestei combinaţii în lumea politică din Bucureşti este accentuarea foarte vie a 


rezistenței României la pretenţiile austro-ungare. 


[15 noiembrie 1881 ] 


[„„MESAJUL CU CARE ..."] 


Mesajul cu care M. Sa Regele a deschis ieri sesiunea Adunărilor legiuitoare se distinge în bine de alte acte de 
asemenea natură. În loc de-a cuprinde fraze generale, mesajul încearcă a fi substanţial; stilul e îngrijit, termenii 
româneşti. Nu ştim cui să atribuim aceste calităţi, constatăm numai că scrierea face o impresie binefăcătoare în 
comparare cu frazele deşerte şi patetica goală a altor discursuri anterioare. Poate că mesajul bătrînului împărat al 
Germaniei a servit astă dată de nu ca model, totuşi ca măsură a lucrării. 

De însemnat este că guvernul [î]şi determină definitiv atitudinea în cestiunea Dunării. Aci însă observăm că 


fraza nu mai este atât de norocită şi nu meneşte tocmai a bine 


Această credință (că libertatea Dunării este... condițiune esenţială pentru propăşirea ţării) a fost, în alte 
împrejurări, unul din cuvintele puternice cari ne au făcut să declinăm cu nestrămutare propunerea de retrocedare a 
Basarabiei. Tot această credință ne impune datoria de-a nu consimți la combinaţiuni cari ar avea de efect ca 


navigaţiunea de la Porțile de Fier la Galaţi să rămână sub acțiunea preponderantă a unei singure puteri. 


lată în adevăr o reminiscență care scade mult din valoarea declaraţiunilor guvernului. Da, s-a declinat cu 
nestrămutare retrocesiunea şi totuşi s-au efectuat. Se respinge preponderanţa cu frumoase cuvinte, dar ele poate nu 
sunt decât preludiul înduplecării . 


În fine mai observăm că cestiunea eligibilităței magistraturii nu e deloc atinsă, ceea ce face a se crede că d. C. 


A. Rosetti a renunţat la această nenorocită şi demagogică idee. 
Nu mai rămâne acum decât lucrul de căpetenie: ca guvernul să se şi ţină de vorbă, nu una să zică, alta să 


cugete a face. 


[17 noiembrie 1881] 


[„D. DUMITRU BRĂTIANU, ALES DIN NOU..."] 


D. Dumitru Brătianu, ales din nou prezident al Adunării Deputaţilor, a inaugurat ocuparea fotoliului său cu un 


discurs tot de natura celora de cari a mai ţinut d-sa față cu cinstitele obraze ale coreligionarilor săi politici. 


Gâtul prezidentului d-voastre este ţeapăn ca al lupului ; el nu se poate încovoia . . . Micile mele calități sunt , 
de mă pot esprima astfel, mai mult pasive , dar cari la prezidenţie poate-şi au şi ele valoarea lor. Sunt pilos , ştiu să 
rezist ; când dau în greu atunci mă, simt mai tare; nu mă tem de nimeni, nici chiar de mine însumi; n-am nerve , n-am 
mâncărimi ; nu sunt ispitit de dorinţa de-a avea trecere pe lângă d-nii miniştri şi asta are un îndoit avantaj, căci astfel 
nici d-nii miniştri nu vor fi ispitiți de-a căuta să aibă trecere pe lângă mine. Niciodată nu vă voi da ocaziunea să vă 
aduceţi aminte proverbul: Mână pe mână spală şi amândouă obrazul. Asemenea spălăcanii nu se fac tocmai cu aiazmă 


; ele nu spală, mânjesc obrazul. 


Fără îndoială d-nul D. Brătianu n-ar fi găsit cu cale de-a face asemenea declarații dacă predecesorul său în 
fotoliul prezidenţiei nu i-ar fi dat motiv de-a le face. Prin urmare d. C. A. Rosetti nu avea gâtul de lup, căuta să aibă 
trecere pe lângă miniştri şi viceversa, spăla mână pe mână şi amândouă mânjeau cinstitul obraz al ortalei, căci 
asemenea spălăcanii nu se făceau tocmai cu aiazmă , ci cu altceva. 


Dar, în cursul cuvintelor sale, d. Dumitru Brătianu devine şi mai esplicit : 


Ce sunt miniştrii? Ce suntem noi? Suntem împreună membrii consiliului de administraţie ai unei societăţi 


anonime, ai căreia acționari sunt toți locuitorii acestei țări; miniştrii sunt directorii, noi suntem cenzorii . 


Noi, în simplitatea noastră, am fi crezut că România nu este nici numele unei societăți anonime, nici firmă de 
hotel. 

Daca figurat se poate vorbi, deşi cam impropriu, de acţionari, adecă de proprietari parţiali ai ţării, ale căror 
interese guvern şi Parlament au a le căuta, aceasta s-ar putea zice cel mult de locuitorii români ai țării. Dar cum e 
pusă teza de d. Dumitru Brătianu, cu cenzorii şi directorii care se spală reciproc, ni se pare că înlăuntru poporului 
românesc s-au constituit o societate străină pe acţii, al cărei consiliu de administraţie are în vedere esploatarea acestui 
popor. România e o vacă bună de muls şi consiliul ei de administraţie o mulge în folosul Caradalelor şi al 
Stroussbergilor . 


Că aşa este ne-o spune tot d. Dumitru Brătianu. 


Multe lucruri nu sunt ceea ce-ar trebui să fie; puţini oameni sunt la locul lor. Multe rele bântuiesc această țară 
Şi, văzând uşurinţa cu care lucrăm, indiferența, înţelenirea noastră, mi-am zis una din două: sau răul este atât de mare 
că ne-am zăpăcit, ca unul care, cuprins fiind de flăcări în casă, îşi pierde minţile, voind să deschidă uşa să scape o 


închide, în loc să ia apă pune mâna pe untdelemn şi-l aruncă-n foc; sau că 


imensitatea răului ne-a descurajat, încât am ajuns să credem că nu mai putem face nimic, că nu mai este nimic de făcut şi am lăsat 


totul în voia întâmplării . O boală urâtă , contagioasă , ciuma inimei a început să, atace stratele noastre sociale. 


Această ciumă nu mai trebuie să înceapă a ataca stratele pestrițe de români ai „Românului", căci tocmai în 
această împestriţare de străini din câteşipatru colțurile lumii, cari au monopolizat statul în toate ale lui, consistă ciuma 


inimei. 


Situaţiunea noastră internă lasă de dorit, (Lasă totul de dorit, zicem. noi.) Şi cum ar putea altmintrelea daca acele greutăți se 


găsesc chiar aici în guvern şi Cameră, greutăţi cari nu provin decât din relele deprinderi ce am contractat? Aci miniştrii şi 
deputaţii, prin complezențe reciproce, se slăbesc, pierd prestigiul, autoritatea de care au trebuință şi lucrul public sufere, aci ne 
ținem în eşec, ne paralizăm , ne absorbim unii pe alţii. Noi voim să guvernăm , pretindem să impunem miniştrilor depărtarea ori 
numirea cutărui agent al puterii executive; miniştrii vor să legifereze ; noi trebuie să ridicăm mâinile ... Răul poate ajunge până a 
ni se zice într-o zi: „Guvernul reprezentativ, guvernul parlamentar nu convine țării acesteia; țara piere printr-însul; mai bine dar să se 


suprime guvernul reprezentativ decât să piară, ţara. 


lată o părere pe care o împărtăşim cu d. Brătianu, deşi cu totul în alt înțeles. Precum regimul parlamentar n-au 
servit la noi în ţară decât a îmbogăţi şi aristocratiza plebea străină, a o pune d-asupra claselor vechi şi româneşti ale 
țării, tot astfel, pentru a consacra stăpânirea acestor noi români şi a o asigura în contra poporului nostru, se va 
pretinde într-o zi că ţara piere, pentru că Caradalele vor fi amenințate în monopolul de-a o esploata şi se va suprima 
sistemul reprezentativ în interesul claselor dominante, reprezintate dincoace prin d-alde Pherekydes şi Giani, dincolo 
de Milcov prin jidani. Precum în interesul esclusiv al acestor elemente s-au introdus la noi în ţară sistemul 
reprezentativ, tot în interesul lor esclusiv se va şi înlătura la nevoie. Acesta este adevărul adevărat. 

Dar, cu toate adevărurile dureroase pe care d. Dumitru Brătianu le spune coreligionarilor săi politici, cu toate 
că arată cum deputaţii îşi vând voturile miniştrilor şi miniştrii vând posturile pe voturi şi că întregul mecanism 
parlamentar se 'nvârte pe osia do ut des „dau votul ca să-mi dai ceva", cu toate spălăcaniile ce nu se fac tocmai cu 


aiasmă d. Dumitru Brătianu crede. 


Cred nu numai în bine într-un mod abstract, ci în binele ce-l putem face, ce avem să-l facem, ce vom face noi. Avem o 
poziţiune geografică şi topografică din cele mai avantagioase : suntem din toate părțile înconjurați de români; avem ţara cea 


mai bogată; avem un popor inteligent, impresionabil , apt la toate, sobru, vârtos , omogen cum nu mai este altul în lume. 


Dumnezeul românilor este cel mai puternic pentru că este cel mai drept. 


Nu e vorba de ce crede d. Brătianu. E prea adevărat că suntem înconjurați din toate părțile de români şi încă de 
acei cari trăiesc sub guverne vitrege , unele duşmane chiar existenţei lor, precum cel unguresc. Cu toate acestea starea 
românilor de sub stăpânire străină e fără comparare mai bună decât a românilor de sub stăpânirea pretinsă română. 
Nici ţăranul român din Ardeal, nici cel din Basarabia, nici cel din Bulgaria ori din Serbia nu e atât de rău hrănit, atât 
de râu îmbrăcat, atât de esploatat de străini şi de administraţie precum e al nostru. Înainte de-a exista sămânța 
veninoasă a roşiilor în țară, înainte de-a se fi constituit puii fanarioților în partid politic, pe când Pherekyzii, 
Caradalele şi Costineştii nu erau elemente politice şi domnitoare în statul român, pe atunci era poporul inteligent: dar 
azi [î]şi pierde până şi bunul simţ comun. Înainte era sobru, azi a contractat şi el darul d-lui C. A. Rosetti; înainte era 
omogen, azi la trei români găseşti un străin în ţară, înainte în adevăr acest popor era cum nu mai este altul în lume de 
onest, de curat la inimă. 

Întrebe-se orice om bătrân daca acum treizeci de ani nu puteai încredința oricărui țăran toată averea, fără 
înscris, prin simplă dare de mână , şi daca erai în pericol a pierde un ban roşu măcar? Astăzi nu poţi încredința unui 
ministru ceea ce puteai încredința odinioară unui țăran. 

Jar Dumnezeul românilor? A fugit din bisericile pustii şi din inimele ciumate şi în locu-i a intrat dracul negrei 


specule, al luxului şi al desfrâului , al precupețirii sudorii şi sângelui naţional. 


[19 noiembrie 1881] 
[„TOATĂ PRESA AUSTRO-UNGARĂ..."] 


Toată presa austro-ungară ocupându-se de mesajul cu care s-a deschis Corpurile noastre legiuitoare, începem 
prin a reproduce articolul ce-l consacră „Pesther-Lloyd" pasajului privitor la cestiunea Dunării. 


Foaia oficioasă a guvernului unguresc scrie următoarele: 


Cu o conştiinţă de sine însuşi sporită şi c-o dreaptă mândrie că a fost menit de-a se adresa pentru prima oară 
Corpului legiuitor al Regatului României, regele Carol a deschis c-un mesaj solemn sesiunea Parlamentului român. 
Daca pentru regele României ora aceasta e deosebit de solemnă, şi pentru noi ea are oarecare însemnătate, 
readucându-ne în memorie toate câte-a făcut şi la câte-a dat mână de ajutor monarhia austro-ungară pentru a aduce 


România la înălțimea pe care-o ocupă astăzi între vecinii ei; ne aminteşte serviciile amicale făcute guvernului român 


de diplomația noastră — dacă a avut dreptate să le facă nu cercetăm astăzi — servicii menite a-i ajuta României să 
treacă peste greutățile cestiunii izraelite şi a îndeplinirii Tractatului de la Berlin, pe care România nu-l prea lua aşa 
de ad literam cum [îl ia azi; ne aducem aminte de promptitudinea cu care Austro-Ungaria — înaintea tuturor 
puterilor celorlalte — a recunoscut întâi şi 'ntâi neatârnarea principatului şi mai târziu ridicarea lui la regat, 
asigurând prin aceasta statului român o poziţie care constituie azi mândria regelui, bucuria poporului şi invidia 
vecinilor mai puțin favorizați . Găsim că e lesne de înţeles ca, după atâtea succese politice datorite nu numai 
meritului propriu, ci şi favorii Europei şi îndeosebi a Austro-Ungariei, guvernul român să ajungă a crede că a sosit 
momentul favorabil pentru a se ocupa cu completarea şi îmbunătăţirea legislaţiunii, căutând să dea intereselor 
economice o dezvoltare corespunzătoare cu rodirea şi bogăţia naturală a ţării. Am fi plini de satisfacțiune când am 
vedea România apucând cu seriozitate şi stăruințţă pe calea aceasta, şi aceasta pentru România însăşi, a cărei 
înflorire economică o dorim din inimă din multe puncte de vedere. 

Cu atât mai rău cată să ne pară că nu avem de pe acum această satisfacțiune deplină. Mesajul tronului, rostit 
de regele Carol, e de natură de-a ne inspira pentru mai multe cuvinte o îngrijorare serioasă, o îngrijorare ce priveşte 
pe România însăşi. Cât despre monarhia noastră, oricine înțelege că drumurile însemnate de mai înainte ale 
dezvoltării ei economice nu se pot altera din direcția lor prin piedici intenţionate sau pregătite de România. Nu 
credem ca interesele noastre dunărene să fie câtuşi de puțin primejduite prin nevoinţa sau împrotivirea României de- 
a conlucra cu noi; dar tânărul regat e ameninţat de grea pagubă daca sferele lui determinante vor continua, după 
cum se vede din discursul tronului, de-a renunţa la orice obiectivitate , înţelegere şi moderaţiune. Tot ce spune 
discursul tronului despre marea însemnătate şi marele preț al libertăţii navigațiunii pe Dunăre s-ar putea spune şi 
într-un discurs de tron adresat Parlamentului unguresc sau celui austriac, însă autorii unguri sau austriaci s-ar fi 
păzit desigur, dintr-un sentiment îndreptățit de bună cuviință , propriu adevăraţilor oameni de stat, de-a da tezelor 
generale şi inatacabile în sine o poantă care face ca ele să pară aproape o acuzare în contra unui stat învecinat . Nu 
e nici un stimul pentru noi de-a sta la ceartă pentru asta cu guvernul român; deosebirea proporției de putere între 
Austro-Ungaria şi România ne sileşte la oarecare îngăduință în punctul acesta, pe care cel slab poate conta 
totdauna în asemenea caz. Noi considerăm lucrul în sine şi observăm că guvernul român nu poate dori libertatea 
absolută a Dunării cu mai multă sinceritate şi seriozitate decum o doreşte Austro-Ungaria; credem însă că în 
cestiunea aceasta focul mesajului e cu totul fără folos de vreme ce libertatea Dunării e garantată şi asigurată demult 
prin tractate internaţionale, încât pentru moment nici nu intră în discuţie. De prisos în acelaşi grad ni se pare focul 
mesajului acolo unde declară patetic că România nu se va asocia la nici o combinare ale cărei urmări ar fi de-a 
supune navigaţiunea între Porţile de Fier şi Galaţi acțiunii preponderante a unei singure puteri. Această 
declaraţiune, pe care n-o putem considera decât ca îndreptată, în contra Austro-Ungariei, cuprinde o interpretare 
atât de greşită a intenţiunilor Austro-Ungariei încât ne vine greu a crede în seriozitatea ei. Repetăm ceea ce-am zis 
adeseori. Pentru monarhia noastră nu e, în cestiunea Dunării, vorba de mai puțin decât de secuestrarea liberei 
navigațiuni, care ne e tot atât de scumpă nouă ca oricărui alt stat riveran şi nicidecum de-o preponderanţă în 
control. Ceea ce vrea monarhia şi ceea ce trebuie să voiască în chiar interesul navigaţiunii ei e asigurarea utilizării 
economice libere şi neîmpiedecate a acestei căi de apă, cea mai însemnată nu numai pentru Austro-Ungaria şi 
România, ci pentru toată Europa, o utilizare , însă, în care trebuie să i se asigure necondiţionat Austro-Ungariei 
influenţa aceea care i se cuvine acestei puteri mari în toate împrejurările, conform situației geografice şi poziţiei de 
mare putere europeană, precum şi conform înaintatei sale dezvoltări industriale. 

Această ţintă dorită de noi e şi în interesul Austro-Ungariei şi într-acela al României. Fiind de firma 
convingere că recunoaşterea limpede a situaţiei reale va pătrunde şi în sferele determinante ale României, iar pe de 
altă parte că greutatea firească a puterii naturale şi a influenței monarhiei noastre [î]şi va face cu timpul cale de 
sine, în contra tuturor elementelor ce se opun, credem că putem primi cu deplină linişte şi neturburare cele zise de 
mesajul român. Austro-Ungaria e în adevăr interesată la facerea unui reglement de navigaţiune obligatoriu pentru 
cursul Dunării de Jos, dar nu e interesată în linia întâia . O amânare a soluţiunii acestei cestiuni nu va atinge 
interesele economice şi comerciale ale Austriei în aşa grad încât să avem a sacrifica pentru aceasta cea mai mică 
parte a aspiraţiunilor legitime ale monarhiei în privirea atitudinii ei în cestiunea Dunării de Jos. Putem dar să 
cutezăm foarte bine de-a ne retrage în linia a doua şi a deveni spectatori câtva timp, a privi pe ceilalți cum vor voi 
să, înțeleagă şi să rezolve cestiunea. Nu e pentru noi nici primejdie, nici pagubă. Dar pretutindenea, şi mai cu seamă 
la vecinii noştri din România, lumea va ajunge la convingerea că această cestiune nu se poate rezolva deloc nici fără 
Austro-Ungaria, nici în contra Austro-Ungariei, că nu se poate rezolva fără a lua în deplină considerare 


pretenţiunile îndreptăţite ale monarhiei, întemeiate pe fapte netăgăduite. 


[20 noiembrie 1881] 


[„CONTINUĂM A REPRODUCE ..."] 


Continuăm a reproduce, de astă dată din „Neue freie Presse", considerațiunile şi criticele ce le-a inspirat foilor 


austro-ungare pasajul din discursul tronului privitor la cestiunea Dunării: 


Mesajul cu care regele Carol al României a deschis Adunările se adresează în partea Lui esenţială mai tot pe 
atâta guvernului austriac pe cât reprezentanţilor din Bucureşti. Nici răscumpărarea căilor ferate, nici organizarea 
armatei nu turbură cu atâta viociune opinia publică în România ca cestiunea dunăreană şi găsim că e firesc ca 
cestiunea aceasta să ocupe cel mai mare loc în mesaj. Dar, fiindcă noi în Austria avem un interes tot atât de mare ca 
şi românii la regularea cestiunii Dunării, putem zice că pasajul respectiv al mesajului s-a rostit şi pentru Austria, că 
cuprinde răspunsul la silințele guvernului nostru de-a înfrânge împrotivirea României în contra pretențiunilor 
austriace. 

Spre marea noastră părere de rău cată să mărturisim că suntem dezamăgiţi amar prin acest răspuns. Nu ne- 
am legănat niciodată în speranţe sanguinice în privirea cestiunii dunărene şi, după declaraţiile făcute de d. de 
Kallay la 6 a curentei, în comitetul delegaţiunii ungare, nu ne-am mai putut tăinui că succesul Austriei în cestiunea 
dunăreană a devenit cam neprobabil. În genere nu prea suntem răsfăţaţi în privirea succeselor diplomatice ale 
guvernului nostru. Dar în oarecari puncte contasem pe înduplecarea României. D. de Kallay mărturisise în adevăr 
că cestiunile asupra compunerii Comisiei Mixte şi a modului ei de votare nu se rezolvaseră încă, dar el adaogase că 
asupra dispoziţiilor tecnice ale reglementului se stabilise acordul. Dintr-asta se putea deduce că Austria, urmând cu 
Stăruinţă, va izbuti în sfârşit să facă a se da ascultare în Bucureşti pretenţiunilor ei îndreptăţite şi nu tocmai 
exagerate. Mesajul regelui Carol ne învață însă că România nu gândeşte nici pe departe măcar de-a îndeplini 
dorinţele noastre şi că rezistența ei e mai îndărătnică decăt oricând . 

Mesajul respinge datina obicinuită de-a îndulci c-o prevenitoare politeţă pilula amară pe care o oferă statului 
învecinat. Din contra, se servă de-o manieră de-a vorbi francă şi neînflorită şi compensează prin sinceritate ceea ce- 
i lipseşte ca politeță. Poate că, nu s-a mai întâmplat pân - acuma ca-n mesajul unui monarh să se impute monarhiei 
vecine că se servă de pretextul epizootiei pentru a-şi închide granițele şi ne îndoim dacă în Bucureşti ar cuteza 
cineva să ţină un asemenea limbaj faţă cu Rusia. În cestiunea dunăreană în fine, mesajul declară c-o claritate mai 
mare decât ar fi de dorit că deplina libertate a Dunării e o condiţie esenţială pentru dezvoltarea României şi că 
guvernul român are datoria de-a se opune la orice punere la cale care - ar espune navigaţiunea de la Porţile de Fier 
până la Galaţi influenţei precumpănitoare a unei singure puteri. Va primi reglementele cele mai aspre daca vor 
garanta libertatea tuturor pavilioanelor , se va supune controlului celui mai aspru, cu supoziţia însă ca în apele 
române el să fie exercitat de autorități române. 

Aceasta e o deplină desfidere la adresa guvernului austriac. Comisia Mixtă nu se citează anume, dar abia ne 
putem îndoi că ea e înțeleasă sub cuvintele „combinaţiuni cari ar asigura unei singure puteri influența 
preponderantă". Chiar daca guvernul român nu s-ar întoarce la punctul de vedere estrem ocupat la început de 
reprezentantul ei, colonelul Pencovici, în Comisia Europeană, chiar daca ar privi în principiu instituirea Comisiei 
Mixte sub prezidenţia Austriei, ea totuşi declină de pe acum prin mesaj votul preponderant al Austriei. E însă clar ca 
lumina soarelui şi am dovedit-o în mai multe rânduri , pentru a nu mai avea nevoie să pierdem azi multe vorbe, că 
prezidiul gol, fără puterea de-a aduce o hotărâre în caz de paritate de voturi, nu are nici cea mai mică valoare 
practică, că sunt bucate aparente cu care voiesc să mulțumească Austria, o formă goală, o aparenţă de prisos. 
România ne-ar putea-o recunoaşte fără a se abate deloc de la pretenţiunile ei. Cu toate astea nu ştim nici măcar 
daca amabilitatea României va ajunge atât de departe sau daca ea respinge în genere Comisia Mixtă. 

După comunicările ce le-am publicat acum în urmă, ea respinge Comisia Mixtă. Daca se va confirma că 
guvernul român face la Londra şi la Paris paşii cuveniţi pentru a obținea de la Anglia şi de la Franţa întinderea 
drepturilor Comisiei Europene până la Porţile de Fier, atunci rezultă că puţin vor să ştie în Bucureşti despre 
anteproiect şi despre Comisia Mixtă. Antipatia contra Austriei şi teama că, cu propunerile ei, urmăreşte scopuri 
politice [î]i orbeşte pe români în contra propriilor lor interese. Daca Comisia Mixtă va exercita poliția fluvială şi 
supraveghearea navigaţiei, România va avea mult mai mare influență asupra acestor lucruri decât daca s-ar pune în 
mânile unei Comisii Europene, în care votul României se va pierde mult mai lesne în deşert. Românii sunt 
împiedecaţi, prin deşerte prejudiţii , de-a o vedea aceasta şi mai bine şi fac rău lor înşile decât să recunoască 
Austriei partea ce i se cuvine la regularea raporturilor pe Dunărea de Jos. 


Împrejurarea că România poate invoca Tractatul de la Berlin şi poate zice pururea că în acel act nu stă nimic 


despre o Comisie Mixtă avem a o mulțumi uşurinţei geniale, ca să nu zicem destrăbălării , cu care s-a stilizat art. 55. 
Oamenii de stat adunaţi la Berlin aveau atâta grabă şi s-au îngrijit atât de puţin de amănunte încât au uitat lucrurile 
de căpetenie, ori le-au tratat ca pe lucruri secundare. Astfel s-au întâmplat ca cei trei reprezentanți ai Austriei să 
neglijeze a da articolului 55 o formulare clară, care să asigure interesele statului lor; astfel a fost cu putință ca 
Tractatul de la Berlin să serve ca armă în contra Austriei, deşi elaborarea reglementelor de navigaţie pentru cursul 
dintre Porţile de Fier şi Galaţi răspunde pe deplin stipulațiunilor lui. 

Daca mesajul cere ca pe malul român poliția fluvială să fie exercitată de autorități române, cererea pentru 
moment nu pare inechitabilă . Dar numai în aparenţă e întemeiată şi nu trebuie vorbă lungă pentru a arăta că, 
acordându-se cererea aceasta, Austria e esclusă de la orice influenţă asupra navigaţiunii şi espusă la grave 
neajunsuri. Daca se acordă României supraveghearea şi executarea reglementelor prin organele ei proprii, nu i se 
poate refuza nici Serbiei, nici Bulgariei una ca aceasta, căci ceea ce e drept şi bine pe malul stâng , tot aşa cată să 
fie şi pe cel drept. Dar daca cele trei state riverane vor supraveghea navigaţiunea în mod autonom şi vor îngriji de 
stricta aplicare a reglementelor, ce-i mai rămâne Austriei? Nefiind riverană, n-ar mai avea nimic de zis dincolo de 


Porţile de Fier. Prin asta n-ar suferi numai negoțul ei, ci libertatea navigațiunii pe Dunăre în genere. Tocmai 

17. Editorialul WIEN, 28. NOVEMBER, publicat în „Neue frele Presse”, în 17/29 noiembrie 1881, 
tradus de Eminescu, [,,CONTINUĂM A REPRODUCE...” ], Timpul”, 21 aoiembrie/3 decembrie 188 |. 


România, care o enunţă atât de tare şi care se erige în anteluptătoare , ea însăşi ar purcede la mărginirea libertății; o ştim din 
experienţă. România nu se ţine nici de convenția actuală măcar şi pregăteşte corăbiilor austriace în porturile sale surprinderi 
neplăcute şi piedeci; ba a făcut de curând încercarea de-a le supune la darea tonajului chiar când nu descarcă. A încredința 
unei asemenea ţări poliția fluvială şi aplicarea reglementelor ar însemna a ruina negoțul austriac pe Dunăre. 

Daca, cu toată, opoziția lui bruscă, mesajul va fi primit cu linişte de sferele noastre oficiale — şi aşa o să se întâmple , 
după cum ni se asigură — nu vom invidia nepăsarea lumei noastre oficiale. Poate că se esplică lucrul prin împrejurarea că am 
renunțat în genere de-a câştiga partida în contra României, deşi contăm pe conlucrarea Rusiei. Ne înşelăm se vede, pentru că nu 
auzim decât ceea ce vorbeşte ambasadorul rusesc la Viena, nu însă şi ceea ce şopteşte însărcinatul cu afacerile Rusiei din 
Bucureşti. Politica cabinetului nostru are de gând a aştepta un contraproiect , pe care-l va respinge daca se va depărta prea mult 
de anteproiect. Prin aceasta, se zice, va trece vremea şi vremea ne va învăţa ce să facem. Ca ultim expedient se mai ţine în rezervă 
dizolvarea Comisiunii Europene a Dunării şi se uită că Austria ar avea mai mult de regretat un Sfârşit atât de deplorabil al 
conflictului. Tactica aceasta e cunoscută în Bucureşti — de la 1866 ea a fost tradusă pe terenul politic — şi de aceea se dă atât de 
puțin pe dorințele Austriei, ca şi când noi am fi micul regat şi România marea putere. Iar cabinetul nostru păstrează liniştea sa 


distinsă, ca acel bătrân baron care, când o calfă ce trecea [î]i dete o tiflă zise plin de demnitate: „Asta nu-mi atinge prestigiul”. 


[21 noiembrie 1881 ] 


[„„MINE ARE A SE DESCOPERI..."] 


Mâne are a se descoperi cu toată sărbătorirea cuvenită statua lui loan Eliad. 

Cată să mărturisim că arareori s-a întâmplat cărturar să treacă prin atâtea peripeții intelectuale ca răposatul 
părinte al literaturii noastre. 

Sunt mulţi, între cari d. Ion Ghica bunăoară, cari n-au avut nicicând o mare părere de Eliad, sunt alţii cari l-au 
ridicat în ceruri şi l-au urmat orbeşte; unora le-a plăcut ca literat, altora şi ca om politic, iar o opinie dreaptă, o 
dreaptă măsură a lucrării lui însemnate n-am întâlnit adesea. Ca promotor al culturii, ca membru activ al 
întreprinderilor literare din vremile sale, meritul său nici nu poate fi pus în discuţie, căci e fără îndoială nepreţuit de 
mare. 

Dar asupra literatului părerile se deosibesc şi se ramifică şi ni se pare că, tocmai în această privire, ar trebui să 
i se facă dreptate şi să se deosibească înrâurirea hotărâtor bună asupra limbei literare de o seamă de rătăciri ulterioare. 

Nu doar că Eliad ar fi creat o limbă nouă din nimic. Limba literară, nu cea grăită în societatea cultă, limba 
cronicarilor şi a legendelor e pe alocurea de-o rară frumuseţe. Multe texte, şi bisericeşti şi laice, au un ritmu atât de 
sonor în înşirarea cuvintelor încât e peste putință ca frumuseţea stilului lor să se atribuie întâmplării şi nu talentului 


scriitorului şi dezvoltării limbii. Într-o povestire din secolul trecut citim de ex. următoarele: 


Atuncea acel boieri merse de spuse stăpânului său toate pre rând , însă, împăratul fiind cuprins de mânie , au zis către 
dânsul : 

— Voi câte vise visaţi toate le credeți, dar nu sunt eu copil a nu împlini porunca mai marelui meu. 

Iară, acel boieri zise: 

— Împărate, din copilăria noastră ţi-am slujit şi minciună din învățătura mea n-ai petrecut; iară de vreme ce nu mă crezi, 
blemu de vezi lucru minunat .. . 

Şi porunci să-i ducă în beserică scaunul împărătesc şi, şezând , porunci domnilor săi zicând : „Să, şedem şi noi aici ca să 
putem povesti de aceste minuni împăratului Amurat ". 


Într-acel ceas se umplu beserica de luminări minunate şi oltariul de focul Dumnezeirii şi, văzând acestea, împăratul fu 
cuprins cu spaimă şi zise cătră domnii săi: „„Minunată vedere este ceea ce văzum astăzi”. 
Şi când zise preotul: „Pentru cei ce umblă pe mare şi călătoresc”, într-acel ceas văzu împăratul marea învăluită cu valuri 


mari şi groase şi corăbiile pățind mult rău şi cu cuvintele preotului se alină marea, mulţumind corăbierii lui Dumnezeu. 


lată o proză scrisă de mai bine de o sută de ani pe care desigur oricine o va înţelege. Cam acesta e tonul limbei 
prozaice şi poetice înainte de Eliad. Oricât de lumeţ ar fi fost cuprinsul prozei sau versului, stilul avea ceva oncțios , 


ceva oriental, deşi limba e 


îndealmintrelea foarte frumoasă. Scrierile lui Petru Maior şi ale lui Şincai au tonul academic sau certăreţ , de predică; 
cei mai mulți dintre cei vechi modulau fraza după cea latină sau greacă. 


Cum deschidem Gramatica românească de d. I. Eliad (1828) dăm cu totul de alt ton, mai firesc: 


Ei! Dar ce fel de carte e asta? Uite-te minune ! Aci lipsesc o mulţime de slove! Ăştia vor să ne lase săraci! (Gramatica s-a 
tipărit fără eta , xi , psi , omega şi altele.) Vedeţi lucruri copilăreşti ! Vedeţi eresuri! Vedeţi nesocotință! Toată lumea se sileşte 
din ce mai are să mai adaoge şi să se mai îmbogăţească, dar ei! Ia uitați-vă că şi din ce mai avem vor să lepede! Ait ! S-a stricat! 
S-aaa duuus acum şi limba! Ei au lepădat oxiile şi psila şi dasia ! O, drăguțele ! Ca de ele de nimic nu-mi pare aşa de rău, că 
parcă era nişte floricele. Oamenilor fără gust, fără leac de ortografie, dar cine s-a pus pe voi să vă arătaţi mai iscusiți decât atâția 
înţelepţi bătrâni ? Voi v-aţi găsit să stricaţi ceea ce au găsit cu cale atâţia inşi şi nu ca voi, ci altfel de învăţaţi! Şi apoi nu ştiţi voi 
că obiceiul este bătrân şi că trebuie să purtaţi cinste şi sfială către dânsul ? Păcat de Dumnezeu să se ducă atâtea slove! 

— Aşa, domnule, s-au dus şi acuma dumneata să fii sănătos! Ele s-au dus şi nu se vor mai întoarce căci le-a gonit o 


soțietate întreagă, le-a gonit însuşi dreptul cuvenit. 


Din această probă se va vedea care e meritul de căpetenie a lui Eliad. EI scria cum se vorbeşte; viul grai a fost 
dascălul lui de stil. Prin el limba s-au dezbrăcat de formele convenţionale de scriere ale evului mediu şi ale cărților 
ecleziastice , a devenit o unealtă sigură pentru mânuirea oricării idei moderne. Din acest punct de vedere Eliad a fost 
cel întâi scriitor modern al românilor şi părintele acelei limbi literare pe care o întrebuințăm astăzi. Chipul propus de 
el la 1828 pentru încetăţenirea termenelor tecnici, termenilor noi pentru idei nouă, se urmează şi se recomandă şi 
astăzi ca cel mai potrivit. Daca mai târziu el, omul practic al bunului simţ şi al esperienţei, a început a croi sisteme a 
priori de ortografie, meritul lui nu scade. Literatura s-a ţinut de începuturile sale cele bune (1826 — 1846) şi au lăsat 


de-o parte erorile. 


[21 noiembrie 1881] 


[,« ROMÂNUL», ÎNREGISTRÂND ..."] 


„Românul", înregistrând cu bucurie părerile favorabile ale presei asupra mesajului de deschidere, citează şi 
din „Timpul" pasajul: 

„Nu mai rămâne acum decât lucrul de căpetenie: ca guvernul să se țină de vorbă, nu una să zică, alta să cugete 
a face". 


Apoi urmează: 


Câtă depărtare este de la rostirea acestui deziderat , prin care se recunoaşte că bune angajamente a luat guvernul prin actul 


cel mai solemn, la acuzarea pe care tot Timpul" a aruncat-o de sute de ori în contra guvernului, c-a luat cătră Austro-Ungaria 


angajamente în urma cărora cestiunea este cu desăvârşire compromisă şi Dunărea vândută ? 


Din nefericire nu noi o susţinem aceasta, căci lucrul n-ar avea mare importanță. Un articol de fond dintr-o 
foaie din Bucureşti nu credem să fie în stare a compromite o situaţie politică. Cine afirma că promisiuni s-au făcut în 
cestiunea Dunării e d. Dumitru Brătianu bunăoară, a cărui venire la ministeriu în rândul trecut nici nu avea altă 
semnificare decât neutralizarea promisiunilor Boerescu. Cine-o afirmă încă sunt foile din Viena. Reproducem mai la 
vale un articol din „Presse" (numită „Presa veche"), apărut cu ocazia rostirii discursului de tron, articol substanțial în 


adevăr, cu totul deosibit de strigătele 


polemice ale celorlalte ziare austriace şi, după toată atitudinea, oficios. Se cunoaşte că e inspirat de mai sus din 
încheierea lui, care e aceeaşi în oficiosul „Pesther Lloyd" şi în „,„Fremdenblatt ". Dar spune mult mai mult decât 
celelalte două foi şi ne spune lucruri pe cari noi le-am ştiut demult. Daca „Românul" va binevoi să-şi aducă aminte de 
articolele prin cari, la 1880, recomandam neutralitatea, după inspiraţiunea bătrînului Epureanu, care trăia încă, şi şi 
prevesteau neizbânda pelerinajului d-lui I. Brătianu pe la feţele împărăteşti, va găsi uşor legătura pe care o 
stabileşte „„Presse" între solicitarea primului nostru ministru de-a intra în alianța austro - germană şi între făgăduințele 
făcute în cestiunea dunăreană. Dacă 'şi va reaminti maniera viguroasă şi iperbolele viteze ale d-lui Dumitru Brătianu 
când a devenit ministru prezident (leoaica care-şi apăra puii), îşi va aduce aminte şi de momentul în care acele 
făgăduințe au fost înfrânte . Retragerea d-lui Ion Brătianu la Măgura în răstimpul încoronării o, credem, îndestulă 
dovadă de ceea ce se petrecea pe-atunci. 

Întrebăm acum: crede foaia guvernamentală că monarhia vecină ia la serios antagonismul dintre fraţii Brătieni 
„ crede că, având făgăduinţa în mână (,,Presse" se obligă a cita şi ziua din care e datată), se va lăsa indusă în eroare 
prin ieşirile false ale comedianilor noştri politici ? 

Ar putea s-o crează în adevăr daca realitatea nu i-ar dovedi contrariul, căci „Românul" însuşi confirmă ştirea, 
răspândită de vineri seara, că „comitele Hoyos a primit de la guvernul său avizul de-a-i suspenda relațiunile sale cu 
guvernul român". 


Nu ne vine a admite că simple cestiuni de stilizare ar fi cauza unei atât de grave măsuri. 


[24 noiembrie 1881] 


[ „ÎNTRE TOATE ARTICOLELE ..."] 


Între toate articolele de fond consacrate de ziarele vieneze pasajului privitor la cestiunea Dunării din discursul 
de tron, acela care cuprinde mai multe destăinuiri e datorit ziarului „Presse" sau „Alte Presse", cum i se zice spre 
deosebire de „Noua presă liberă”. 


Il comunicăm aci referindu-ne la cele zise mai sus. 


Articolul de fond al regelui României care s-a citit la deschiderea Adunărilor din Bucureşti face o ciudată 
impresie. Ici conştiinţa de sine a românilor înfrânge marginile obicinuite ale prudenţei politice, ca şi când de abia de 
câteva zile eroul naţional al românilor, Ştefan cel Mare, cu conştiinţa de biruinţă a unei bătălii câştigate , ar trimite 
mesajul său vrunui mic stat învecinat; dincolo mesajul e lipsit de obicinuita demnitate regală şi se servă, în ton 
certăreţ, de întorsături polemice pe cari le evită chiar o putere mare în notele ei, când ar face remon strări unui mic 
stat învecinat pentru înfrângerea unui tratat sau pentru cutezanţă. 

Deşi ispita e foarte ademenitoare de-a da ministeriului Brătianu o lecţie concentrată asupra tonului 
tradițional al mesajelor de tron europene, asupra ordinei de rang reale pe care o ocupă România sau asupra deselor 
schimbări ale împrejurărilor politice sau asupra sorții statelor mici şi a miniştrilor lor şi mai mici, totuşi ne abținem 
deocamdată de la o asemenea plăcere. Nu vom considera mesajul de tron ca atare, ci vom vorbi de el numai ca de-o 
manifestare autentică a opiniei guvernului român şi anume în privirea cestiunii dunărene. Credem a face un serviciu 
cestiunii pendente în interesul amândoror statelor dacă ne abținem de la un răspuns precum i s-ar cuveni 
şovinismului consumat de atâtea luni în presa română întreagă şi dacă vom examina rezistența României fără 
patimă, numai în valoarea ei obiectivă şi în motivarea ei admisibilă. 

Starea de fapt a cestiunii dunărene e următoarea: 

Articolul 55 al Tractatului de la Berlin zice din cuvânt în cuvânt că, „„Reglementele asupra navigaţiunii, 
supravegherii şi poliţiei fluviale de la Porţile de Fier pân-la Galaţi cată să se elaboreze de cătră o Comisie 
Europeană, în care sunt a se atrage şi delegaţi ai statelor țărmurene. Aceste reglemente sunt a se pune în acord cu 
acelea cari sunt în vigoare de la Galaţi în sus". Pe baza acestui articol s-au elaborat din partea Austriei aşa - 
numitul Avant-projet, care cuprinde reglementele citate mai sus şi anume stipulațiuni curat tecnice, lipsite de orice 
caracter politic. Dar fiindcă totuşi trebuia să se creeze o autoritate, un for, pentru a supraveghea executarea acelor 


reglemente şi anume pentru a apăra în cazuri de litigiu libertatea navigațiunii, îndeosebi în contra vexa- 


țiunilor a o seamă de autorități de porturi, Austro-Ungaria a făcut, în anteproiectul său, propunerea de-a forma aşa 
numita Commission mixte, compusă din delegaţii Austro-Ungariei, Serbiei, României şi Bulgariei, care să aibă a 
supraveghea executarea acelor reglemente. 

În consideraţia rangului politic al Austro-Ungariei şi în vederea cu negoțul austriac, mijloacele austriace de 
comunicaţiune sunt angajate pe Dunărea de Jos în linia întâia , anteproiectul cerea ca prezidiul Comisiei Mixte să se 
cuvină delegatului austriac. Dar, fiindcă în comisiile din toată lumea unde numărul membrilor e cu soț, în cazul 
parităţii, la vrun vot oarecare, votul hotărâtor i se cuvine prezidentului, de aceea şi anteproiectul a pretins acest vot, 
eventual preponderant în Comisia Mixtă, pentru prezidentul austro-ungar. 

Acest anteproiect a fost supus examinării Comisiei Europene din Galaţi şi, după lungi dezbateri, în cari 
delegaţii aveau atitudini corespunzătoare cu grupările puterilor în politica generală, delegatul Germaniei făcu în 
fine propunerea ca în toate cestiunile tecnice şi administrative Comisia Mixtă să aibă a hotărâ conform 
anteproiectului, în toate cestiunile de principiu ce ar fi [în] litigiu, să se apeleze , în caz de paritate de voturi, la 
Comisia Internaţională a Dunării, care supraveghează cursul de la Galaţi la Sulina. Austro-Ungaria a cerut atunci o 
distincție exactă şi definită între cestiunile „administrative” şi cele „de principiu" şi, fiindcă definiția aceasta nu i-a 
succes nici unui cabinet, ieşi în fine d. Barrere, delegatul Franţei, cu propunerea mijlocitoare: ca în Comisia Mixtă 
să se ataşeze un membru al Comisiei Dunărene Internaţionale, care să s-aleagă în fiece an, sau prin sorți sau după 
ordinea alfabetică, şi care să aibă a hotărâ daca o cestiune în litigiu e a se considera ca „administrativă” sau ca „de 
principiu”. 

În tot cursul acestor tratări purtarea României a fost de la început până la sfârşit incorectă şi îndărătnică 
România nu s-a mulțumit cu opoziția din Comisia Dunăreană, ea a mutat cearta pe uliţă. Oameni din opoziţie cari, 


vorbind fără încunjur, au poftă de bani şi funcţii şi diplomați austrofobi ai mai multor state se uniră în intrigi de 


aceeaşi opinie şi în articole de gazetă în cari se vorbea înainte de toate de o siluire a României prin Austria, 
pofiitoare de cuceriri. N-aveau nimic de zis în contra existenţei Comisiei Mixte, ci numai în contra votului 
preponderant al Austriei. Această opoziţie şovinistă , condusă de Cogălniceanu, era la începutul anului trecut încă 
atât de puţin decisivă încât , în fevruarie 1880, Brătianu a cutezat a întreprinde o călătorie la Viena şi la Berlin pentru 
a izbuti să alipească România cu desăvârşire de alianţa austro - germană . Nu cercetăm aci de ce misiunea lui 
Brătianu n-a izbutit, destul numai că n-a izbutit, şi Brătianu se 'ntoarse atât de supărat la Bucureşti încât , animat 
încă şi de venirea la putere a lui Gladstone, întoarse cu desăvârşire spatele Austriei. Pentru a face să se uite 
neizbutirea misiunii şi pentru a-şi reîmprospăta popularitatea, amenințată cam rău, Brătianu puse mâna numaidecât 
pe cestiunea Dunării şi se apropie tot mai mult de atitudinea opoziției. Colegul său Boerescu, ministrul de esterne, 
compuse chiar o broșură, apărută la Paris, în care se identifica de-a dreptul cu Cogălniceanu şi consoţii . Dar, 
fiindcă existența Comisiei Mixte era tot încă asigurată prin Comisia Internaţională, Brătianu şi Boerescu declară că 
România acceptă Comisia Mixtă daca Austria renunță la votul preponderant; putem servi cu însaşi data zilei din anul 
trecut în care s-a întâmplat aceasta. 

Dar lucrurile veniră altfel decum socoteau Brătianu şi Boerescu. Ei credeau a afla un subterfugiu în opinia 
publică, iritată de şovinism, dar opoziţia creştea din ce în ce mai mult şi le-a crescut atât de mult pe deasupra 
capetelor încât se speriară şi demisionară . Predispoziția austrofobă , spori; ministerul Dumitru Brătianu, pentru a fi 
posibil, trebui să urmeze acelaşi curent; iar când Ion Brătianu veni iar la cârmă , din focul cu care se jucase se 
făcuse incendiu şi astăzi nu mai poate cuteza de a-l stinge, ci trebuie să ajute a-l hrăni. Astăzi nu mai vorbeşte, cu 
toate spiritele rele ale României, despre votul preponderant al Austro-Ungariei, ci tăgăduieşte orice Comisie Mixtă, 
reclamă sub stindardul libertăţii de navigaţiune, dreptul pentru România de a putea dispune după plac pe Dunărea 
de Jos. 

Aceasta este starea regretabilă a cestiunii dunărene; regretabilă pentru că nu convingerea şi patriotismul, ci 
îndărătnicia şi patimile uşoare au creat această situație şi au făcut-o nebiruită . Orice - ar hotărâ Comisia 
Europeană din Galaţi, ce se va întruni în curând , asupra Comisiei Mixte, totuşi [un] cabinet Brătianu se va aşeza 
dindărătul Camerei, şi nu în curând se va afla un ministeriu sau un Parlament în Bucureşti care ar fi dispus a împlini 
cererile îndreptăţite ale Austro-Ungariei. Pentru că cei din Bucureşti ştiu prea bine că pentru cestiunea dunăreană 
nu se face război, vor striga pururea Non possumus şi toată austrofobia europeană [î]şi va freca cu bucurie mânile 
asupra, pretinsului eşec diplomatic al Austro-Ungariei. 

Dar după, a noastră părere lucrul stă cu totul altfel şi, peste câtva timp, vedem apropiindu-se momentul în 
care România singură va avea să poarte cheltuielile şoviniştior ei şi ale agitaţiei străine. Austro-Ungaria se ține, ca 
oricare stat, de libertatea Dunării de Jos, asigurată prin Congresul de la Viena, prin Tractatul de la Paris şi prin cel 
de la Berlin. Pe baza acestor tractate orice aranjament , orice reglementare a navigațiunii Dunării e pur şi simplu cu 
neputinţă fără consentimentul Austriei. Daca România nu vrea să ştie nimic nici de Comisia Mixtă, nici de-o 
înțelegere cu monarhia noastră, Austro-Ungaria se va afla, de bine de rău, tot în starea de până azi, dar în nici un 
caz nu se vor putea face reglemente locale de navigație pentru apele române, nici nu se va întinde, precum se 
plănuieşte , Comisia Internaţională până la Porţile de Fier. Daca România vrea cu orice preţ să facă, pe Dunărea de 
Jos, treburile navigaţiei ruseşti, engleze, franceze şi greceşti, atunci procederea aceasta nu ar duce numai la 
astuparea cestiunii dunărene, ci şi la astuparea gurilor Dunării, căci Austro-Ungaria nu va găsi nici un motiv pentru 
a reînnoi mandatul Comisiei Internaţionale a Dunării, care espiră la 1883. Atunci astupe-se din parte-ne braţul 
Sulinei şi grânarii români vază cum îşi vor face esportul prin Porţile de Fier sau prin Sulina. Lipsa regretabilă a 
unei linii de esport ce s-ar naşte pentru negoțul austriac în Orient va fi compensată între acestea îndeajuns prin 
deschiderea liniilor ferate ce duc la Varna , Constantinopol şi Salonic. 

Şi cum rămâne oare, când Anglia şi Franţa, Gladstone şi Gambetta, se vor convinge în curând că preferă 
libertatea Dunării de Jos austrofobiei României ? Oricum ar fi, Austria poate s-aştepte , abstracție făcând de orice 
presiune constantă asupra României, căci în cestiunea dunăreană se poate cita cuvântul lui Schiller: Lucrul la care 


n-ai renunţat nu l-ai pierdut nicicând . 


[24 noiembrie 1881] 
[„ZI-I SĂ NU-ŢI ZICĂ ..."] 


Zi-i să nu-ţi zică, povestea celeia. Un articol al pseudonimului Delfinul publicat în „Timpul" dă „Românului" 


ocazia de-a ne insinua până şi tendenţe revoluţionare. 

Un articol semnat c-un nume propriu sau c-un pseudonim atât de transparent precum e „Delfinul [î]l priveşte 
înainte de toate pe autor. Nu numai noi, dar orice ziar are obiceiul de-a da ospitalitate articolelor bine scrise ori celor 
purtate de-o puternică convingere, căci din momentul în care scrierea poartă o semnătură individuală nu mai poate 
privi colectivitatea unui partid. 

Locul de căpetenie nu i se dă unui articol din punct de vedere al responsabilității colective, ci din acela al 
formei şi al omului ce l-a scris. Daca un membru însemnat din partidul roşu, d. Brătianu sau Rosetti bunăoară, ne-ar 
trimite un articol asupra unei cestiuni sociale ori politice i-am da locul de onoare, fără ca prin aceasta să ne 
mărturisim de aceeaşi părere cu d-niile lor. Nu ştim pentru a câta oară trebuie s-o repetăm „Românului" şi altor colegi 
că semnătura pusă sub un articol este prin ea însăşi o rezervă. Asupra unei şi aceleiaşi materii am publicat adesea 
articole diametral opuse, dar cu semnături deosebite. 

Dar împărtăşim ori nu împărtăşim cu totul opiniile corespon [den ]tului nostru din Galaţi — asta nu e 
treaba „Românului" şi a nici unei alte foi. 

Un partid şi opinia lui se judecă după manifestările sale autentice, şi autentice sunt cele date de organele 
chemate a vorbi în numele partidului. Aceste organe sunt şefii lui recunoscuţi, sunt articolele acele de fond cari nu 
poartă semnătură şi cari vorbesc în numele partidului. Ar fi absurd de-a limita atât de mult libertatea de gândire a 
membrilor unui partid până a nu-i lăsa să zică ce cred individual despre cutare ori cutare situaţie şi până a le reteza 
pana şi stilul. 

Cîte sunt părțile pe cari le-ar putea semna orice conservator într-un articol ce poartă o semnătură individuală e 
cu totul altă chestie, care nu-l priveşte pe nimeni, pîn' când o adeziune colectivă nu are loc. 

Am cita ca model în această privire ziarele engleze şi unele din cele germane („Gazeta generală din 
Augsburg"), „Figaro" din Franţa, cari dau ospitalitate unui articol semnat pentru că e bine şi energic scris, nu pentru 
că foile în cestiune împărtăşesc pe deplin şi pân-în amănunte părerea autorului. 

Aşadar încă o dată: semnătura unui articol constituie prin ea însăşi o rezervă din partea redacţiei ; articole 
semnate nu implică responsabilitatea unui partid. 

Dar, pentru Dumnezeu, cine ne acuză de spirit revoluționar? 

„Românul", organul confraţilor lui Orăşanu, „Românul“, prietenul monarhizatului prezident al republicei 
Ploieştilor, „Românul", condus tot încă de redactorul „Republicei Rumâne". E o curată ironie a sorții de-a vedea 
organul turburătorilor de meserie, al oamenilor cari s-au îmbogăţit din revoluţie şi pentru cari dizordinea socială e un 
mijloc de trai, un meşteşug pentru câştigarea hranei zilnice, acuzând de turburători pe partidul recunoscut al ordinei. 


Dar „Românul" insinuă lucrul c-un cusur şi mai subţire. 


Tot „Timpul" mai spuse: 
D-nii Catargiu şi Florescu nu voiesc a mai veni la putere pe cât va fi pe tron Carol I. . . Daca dar, pe cât va fi pe tron Carol 


I, nu voiesc să mai vie la putere, pentru care scop s-organizau şi s-organizează ? 


Am esplicat în mai multe rânduri această manieră a noastră de-a vorbi. Am spus că oamenilor mai înaintați în 
vârstă din partidul conservator li se datoreşte o reparare a onorii lor individuale, atacate prin faimoasa dare în 
judecată. Cei tineri n-au nevoie de această reparare pentru că le-o dă țara şi ţara are timp să le-o dea. Dar această 
reparare va consista în exprimarea unei simple păreri de rău sau altfel ... ? Forma e indiferentă. 

Când vedem pe unul proclamând azi căderea monarhiei şi instituirea republicei, iar mâne solicitând o funcție 
de încredere de la acelaş monarh, cată să admitem că suveranul s-a deprins a desprețui oamenii din țara aceasta. Căci, 
în adevăr, ce opinie îşi poate forma cineva despre un individ care, pentru o pensie ori o funcţie, îşi renegă tot trecutul, 


îşi 


abjură credințele? „Man muss es in diesem Lande nicht so genau nehmen ” e poate un axion aplicabil față cu d-alde 
Candiano, C.A. Rosetti ori alţii, față cu oameni ce nu se pot măsura decât cu propria lor micime; dar, pe lângă 
rămăşiţele fanariotice din România, mai există şi nume cari au un trecut în ţările noastre şi nu pot fi tot o apă cu cei 
de sus. Când republicanii de ieri se bucură de favori şi distincțiuni la cari nu i-ar îndreptăți nici o ordine de lucruri în 
vro altă ţară, nu li [se] poate refuza oamenilor oneşti o reparare a atingerii suferite prin frivolitatea elementelor roşii 
cari au votat darea în judecată, fără ca unul măcar din această plebe să aibă curajul a o şi susține înaintea forului 
cuvenit. Iată dar înțelesul vorbelor noastre. Ele sunt spuse condiționat , nu absolut. Repetăm că vorbim aci de bărbații 
în vrâstă ai partidului nostru, cărora poate că ţara nu mai are îndestul timp, în cursul schimbărilor parlamentare, de-a 


le da ea însăşi repararea cuvenită. Vorbim de bărbaţii aceia pentru cari, din cauza vârstei , vremea are un zbor întreit 


de repede. 


[25 noiembrie 1881] 


[„NU PUTEM ŞTI...”] 


Nu putem şti care e forma pe care Adunarea va da-o răspunsului la mesajul tronului; observăm însă că între 
discurs şi răspuns au intervenit suspendarea relaţiunilor Austriei cu guvernul nostru, încât cată a se recomanda 
Adunării o deosebită precauţiune în privirea parafrazei ce va crede de cuviință a alege. E drept că nici ziarele din 
Viena nu dau acestei suspendări a relaţiunilor o gravitate tocmai mare şi se poate ca totul să nu fie decât o cestiune de 
cuviință, de exagerare de termeni. Însă Adunarea cată să ţină seamă de-o împrejurare: că ea nu este în stare a şti prin 
ce anume pasaj, prin ce anume vorbe din discursul tronului Austria s-a putut simți atinsă. Aceasta ar putea-o şti numai 
atunci când ar cunoaşte tratările diplomatice. Cestiunea fiind încă pendentă, nerezolvată nici într-un chip, nici într- 
altul, guvernul se 'nțelege că nu e în stare a comunica Adunărilor actele respective. De aceea Adunarea, neștiind ce să 
răspunză tronului într-o cestiune pe care n-o poate cunoaşte deocamdată, va fi bine să aibă prudenţă în parafrazarea 
acelui pasaj din răspunsul ei care va atinge cestiunea Dunării şi să nu înăsprească prin formulări energice o situaţie 
care, daca nu e periculoasă, nu e pe de altă parte nici tocmai plăcută. 

Observăm pentru cine ştie a înțelege că, cel puţin în aparență, nu ne putem răzima tocmai mult pe contrastul 
de interese europene în Orient. Atragem bunăoară atenţia sferelor noastre parlamentare asupra atitudinii Bulgariei în 
cestiunea dunăreană. Ea e, în aparenţă cel puţin, cu totul în acord cu vederile Austro-Ungariei şi desigur că nu de 
capul ei. Atitudinea statului învecinat ne îndreptăţeşte la concluzia că şi un alt stat, cu mult mai puternic şi mai 
determinant în chestiunea aceasta, nu refuză concursul lui Austro-Ungariei. Dintre puterile apusene unele au o 
atitudine nehotărâtă , dar, chiar daca n-ar fi aşa, măsura în care ne pot sprijini cată să rămâie necunoscută. Daca 
guvernul se bucură de sprijinul cuiva desigur nu e în stare a spune în ce grad şi până unde poate uza de acel sprijin 
căci, dac' ar spune-o, ar crea tocmai celor mai buni amici ai lui o poziţie foarte dificilă în cestiune. 

Deducerile ce le putem face din atitudinea statelor slave ale Peninsulei în cestiunea dunăreană ne procură o 
sumă de cuvinte, ce nu se pot mărturisi, pentru a recomanda Adunării prudenţă politică în răspunsul la discursul 
tronului pe care-l va concepe. Acelaşi lucru se poate spune în multe forme şi nu trebuie să se uite că forme oricât de 


precaute, numai bine susținute să fie, nu alterează cestiunea de drept. 


[26 noiembrie 1881] 


[„„«LE NORD» SCRIE ..."] 


„Le Nord" scrie în privirea conflictului austro - român următoarele: 


Spiritul conciliant al contelui Kalnoky e prea cunoscut pentru ca să avem a ne teme de noua campanie a 
ziarelor vieneze în contra României. Nu pentru întâia dată auzim presa austriacă aruncând strigăte de alarmă faţă 
c-o afirmare a suveranităţii statelor balcanice. Discursul de tron al regelui României n-are desigur nimic 
ameninţător pentru împărăţia Habsburgilor. Dispoziţiile pe cari le manifestă nu sunt o revelaţie şi, la urma urmelor, 
cată să recunoaştem că, combătând preponderanța absolută a Austro-Ungariei pe ţărmii Dunării, românii nu fac 
decât să exercite un drept indiscutabil , acela de - a - şi apăra propriile lor interese, precum le pricep. Divergenţele 
cari s-au iscat între România şi Austria în cestiunea Dunării n-au desigur o importanță mai mare decât cele ce 
ameninţă a face să nu izbutească negociaţiunile comerciale între Franţa şi Anglia. Posibilitatea unei rupturi pe 
terenul economic nu împiedecă pe organele cabinetului din Londra de-a declara că, oricum ar sta cauza, Anglia se 
va sili a mănţine bunele ei raporturi cu Franța şi avem cuvinte de-a crede că tot acest exemplu va fi urmat de 
guvernul austriac în privirea României, cu toate ţipetele presei vieneze. 

Nu este în discursul de tron al regelui României un singur pasaj care să aibă caracterul unei provocări la 


adresa cabinetului din Viena. Guvernul român se mărgineşte în a declara că libertatea Dunării este o condiție 


esenţială pentru dezvoltarea economică şi politică a României şi că va refuza de-a subscrie vro combinațiune al 
cărei efect ar fi de-a rezerva navigaţiunea pe Dunăre, de la Porţile de Fier până la Galaţi, acțiuni precumpănitoare 
a unei singure puteri. Românii fiind cu totul dispuşi de-a primi reglementele ce se vor crede necesare pentru 
garantarea libertății Dunării în general, pretenţiunea de-a însărcina autoritățile române cu supraveghearea şi 
aplicarea acestor reglemente, cel puţin în apele române, nu are nimic exorbitant . N-ar fi tocmai logic ca o putere 
care nici nu este țărmureană în partea inferioară a fluviului să aibă vot precumpănitor pentru a dezlega cestiuni ce 
s-ar isca în apele române şi se ştie îndealtmintrelea că Austria a renunţat la această pretenţie. În realitate guvernul 
român se arată îndestul de conciliant; nu este el acela care respinge fără discuţie un aranjament care consacră 
principiul egalităţii puterilor țărmurene, un principiu pe care unele din foile austriace [î]l califică de absurd şi 
monstruos. Judecând după un articol recent al ,„Românului”, guvernul român nu gândeşte a esclude Austro-Ungaria 
din comisia de executare; el nu cere decât garanţii în contra acelor uzurpaţiuni pe cari limbajul presei vieneze [î]l 
autoriza de-a le crede posibile, daca nu probabile. Oricum ar fi, contele Kalnoky va lua o atitudine espectantă şi nu 
va face nimic pentru a agrava dificultăţile a căror importanţă organele germane o exagerează cu intenţie. Va asculta 
propunerile ce le vor putea face puterile ostile faimosului anteproiect şi va primi orice reglement care n-ar fi de 
natură a compromite interesele politice şi comerciale ale Austriei. Masurile energice şi autoritare pe cari le reclamă 


presa vieneză vor rămânea în starea de pium desiderium . 


Atâta zice „Le Nord". Şi noi credem în adevăr că Austro-Ungaria, în loc de-a suspenda în genere relațiile cu 
guvernul român, ar fi făcut mai bine să suspende numai tratările în cestiunea Dunării. Mandatul Comisiei Europene 
din Galaţi espiră la 1883 fără ca să se ştie daca va fi ori nu prelungit. lată o cestiune prealabilă care, precum s-a 
susținut în chiar sânul Comisiei, ar trebui să preceadă discutarea reglementelor pentru navigațiunea pe Dunărea de 
Jos. 

Poate că din capul locului ar fi fost mai practic de-a nu se împrumuta la tratări pe cât timp însăşi existența 
corpului ce deliberează asupră-le era pusă în cestiune într-un foarte apropiat viitor. 


Ceea ce zice „Le Nord" zic şi foile oficioase vieneze în concluziile articolelor lor. 


Am declarat, zice „„Fremdenblatt", şi cată s-o repetăm azi espres că, daca prin respingerea anteproiectului ar 
fi să dureze status quo pe Dunărea de Jos, Austro-Ungaria poate să suporte cu mult mai multă înlesnire starea 
actuală de lucruri decât micele state ţărmurene cari se zbat atât de mult în contra anteproiectului. Cei ce--resping să 
propuie un alt proiect. Îl vom primi daca va ține seamă în toate privirile de interesele noastre anl gajate în cestiune, 


a căror păstrare şi înaintare e de datoria noastră inevitabilă. Daca nu, necondiţionat nu. 


[27 noiembrie 1881] 


[„PARE-NI-SE CĂ ..."] 


Pare-ni-se că, mulțumită lui Dumnezeu, s-a început o nouă eră în chipul de-a legifera. Nu se mai copiază texte 
străine de legi, născute în alte împrejurări, la alte popoare, după constrângerea prin nevoi cu totul de altă natură; de 
astă dată proiectele d-lui P. Carp, depuse de mai mult timp pe biuroul Camerei, formează tezaurul din care guvernul 


esca - 


motează cîte - o idee, pentru a o prezenta, cu multe şi rele modificaţiuni, ca a sa. Astfel 
d. C.A. Rosetti şi-a apropriat, în altă formă şi cu ştirbiri în rău, proiectul privitor la 
cârciume şi, tot din seria proiectelor menţionate, s-a luat şi desfigurat cel privitor la 
reforma tocmelilor agricole. 

O lege născută din nevoile reale ale unei țări, nu localizată din franţuzeşte, e 


totdauna de natură a împătimi lumea politică pentru şi în contra ei. Dar pentru că 


nevoile sunt reale, pentru că neajunsurile noastre sociale cer îndreptare, de aceea 
proiectele ce au a le regula cată să fie studiate bine şi în amănunte. 

Fără îndoială raportul între marea proprietate şi muncitori cete tot ce poate exista 
mai însemnat într-o ţară agricolă. Puncte de vedere unilaterale, cari nu ţin seamă de 
obiceie locale, de deosebirile dintre provincie şi provincie, nu vor putea decât strica. 

Dorim din toată inima îndreptarea stării ţăranului şi o dorim cu toții, căci e 
învederat că, rău stând țăranul, rău stă proprietarul, rău toată țara. în această privire cată 
însă să se țină seamă că altele sunt raporturile în Moldova, altele în Țara Românească. 

Se 'nţelege că nu se pot crea legi deosebite pentr-o parte a ţării; însă trebuiesc 
studiate relaţiile între capital şi muncă atât dincolo cât şi dincoace de Milcov şi legea 
care le va regula pe viitor trebuie să le pună într-o concordanţă oarecare. 

Ceea ce s-a învederat pentru liberali ca şi pentru opoziţie este insuficiența legii 
vechi, care ruinează şi pe țărani şi pe proprietari. 

Se ştie că ţăranul nostru e un om şi inteligent şi, în fundul caracterului său, onest. 
Un țăran poate fi adus prin dări exorbitante la starea de-a nu mai putea munci; cu toate 
astea niciodată nu va tăgădui un ban ce l-ar fi luat, niciodată nu va refuza a plăti o 
datorie daca are de unde. Numai unde-or fi evrei prea mulți, precum în Dorohoi şi 
Botoşani, în Țara de Sus, acolo şi inima cea dreaptă a ţăranului e atinsă de corupție. Cu 
toate acestea țăranul acesta onest are cea mai malonestă şi mai răpitoare administraţie şi 
toată legislaţiunea, calculată pe creare de posturi şi pe căpătuire de postulanți, 
contribuie a îngreuia zilnic poziţia lui. În mâna acestei admnistraţii se ştie la ce abuzuri 
a dat loc legea tocmelelor . 

Cată dar ca legea viitoare „să ţie seama de nevoile, de caracterul onest al omului 
nostru de ţară, de capacitatea sa de muncă, în acelaş grad în care e obligată a ţine seamă 
de nevoile proprietăţii mari. Interesele agriculturii mici şi ale celei mari, departe de-a se 
esclude, sunt identice. Cu cât ţăranul va avea mai multe vite 'şi după capete de vite î[şi] 
socoate bogăția, căci proverbul zice că „Sărăcia n-o poţi scoate din casă decât , cu boii” 
— cu atât mai multe instrumente de muncă are, cari sprijină şi uşurează munca sa 
proprie; cu cât va câştiga mai regulat şi în condiții mai echitabile cu atâta va munci mai 
cu tragere de inimă. Lenea care i se impută credem că e fabulă convenită . Daca cineva 
ar cerceta starea de lucruri din Anglia în evul mediu, ar vedea că şi țăranul englez era 
leneş pe cât timp condițiile muncii erau nefavorabile; cu cât ele deveneau mai bune cu 
atât populaţiunea se făcea mai harnică. 

Sperăm că, înainte de a se supune discuţiei proiectul de lege defectuos al 
guvernului, se va delega o anchetă parlamentară care să studieze la faţa locului şi în 
diferite puncte ale țării raporturile agricole. Numai cunoscând pe deplin materia 


soluţiunea va putea fi practică şi aplicabilă pretutindenea. 


[28 noiembrie 1881] 


[„„«PESTHER-LLOYD» ŞI ALTE ZIARE ..."] 


„Pesther-Lloyd" şi alte ziare oficioase austro-ungare sunt în prada unor curioase 
fantazii în privirea poziţiei României ca stat independent, fantazii cărora le dau zbor cu 
ocazia discutării cestiunii Dunării. Dăm un specimen de asemenea natură, reprodus din 


ziarul oficios al guvernului unguresc: 


Oare nu i s-a făcut guvernului român niţel frică de propria Lui vitejie ? Oare nu e chinuit de sentimentul că, în discursul 
tronului, s-a pripit pe-o înălțime DLEZIŞA , de pe care nu mai poate face un pas înainte, pe Când întoarcerea [î]l ameninţă cu 


căderea în adâncimi fără fund ? Cu toată îndrăzneaţa încredere cu care 


ziarele oficioase române vorbesc despre suspendarea relațiunilor personale ale 
ambasadorului nostru, n-am răspunde cu totul negativ la cestiunile aceste. E cu totul 
altceva de-a lua foarte pe tăcute în note diplomatice atitudini viteze şi altceva e de-a, 
proclama de la mulţimea tronului o hotărâre care te obligă la un curaj durabil; în cel 
dendâi caz te poți supune dulcii violențe şi poţi ceda ca om cu minte; dincoace trebuie 
să dovedeşti în faptă curajul opiniei populare căreia i-ai dat sancţiunea. Şi, cât toate 
acestea, cu greu va putea guvernul român să menţie în cestiunea Dunării punctul de 
plecare pe care-l ocupă astăzi. Pre cât e de exact că de libertatea Dunării sunt legate 
interese europene importante, tot pe atât de puțin se va putea concede în practică ca 
tocmai interpretarea română a acestei noțiuni să fie cea corectă şi ca tocmai noul regat 
să fie chemat în linia întâia de-a ţine paza Dunării libere. După cât se pare, se nasc deja 
în cabinetul englez oarecari obiecțiuni în contra manierei de-a vedea a României şi e 
semnificativ în orice caz că tocmai cabinetul din St. James, pe sprijinul căruia întemeiau 
cei din Bucureşti cele mai nebuloase combinațiuni, oferă astăzi bunele sale servicii 
pentru a stabili un compromis între România şi Austro-Ungaria. 

Nu ştim, se 'nţelege , daca Ministerul nostru de Esterne va fi dispus de-a încărca pe 
ministerul Gladstone cu sarcina grea a unei atât de dezinteresate mijlociri: a făcut deja 
neplăcute esperienţe cu mijlocirile chiar sub auspicii mai bune. Sigur ni se pare însă că, 
pe bazele date, nu mai e loc pentru un compromis, adecă pentru concesiuni, şi mai mari 
din partea Austro-Ungariei. la să vedem în ce se pretinde că consistă preponderanța 
Austro-Ungariei, siluirea celorlalți interesați pe Dunăre şi tăgăduirea libertăţii de negoţ 
şi de navigaţiune ? Acea voix preponderante care i se dă Austro-Ungariei în Comisia 
Mixtă, conform anteproiectului ajuns la o comică celebritate, se pretinde că cuprinde în 
sine acest grav neajuns. S-ar crede după toate acestea că Comisia Mixtă decide asupra 
unor cestiuni de cari atârnă binele şi râul statelor țărmurene sau cel puțin ființa 
negoțului pe Dunăre. Dar ce eroare ciudată ! Drepturile Comisiei Mixte sunt din capul 
locului cât se poate de inofensive. După proiectul originar, care desigur că n-o să se mai 
înăsprească ulterior , Comisia Mixtă avea să se întrunească de două ori pe an, pentru a 
stabili ordinea internă a afacerilor ei şi a da instrucțiuni speciale în privirea aplicării 
statutului. Fără învoirea ei şi fără deciziunea că libertatea Dunării nu se împiedecă, nu 
se poate clădi nici un pod, nici un alt stabiliment pe Dunăre. Ea numeşte pe inspectorul 
şef , pe subinspectori şi pe funcționarii subalterni, hotăraşte sediul subinspectorilor şi 
formează instanţa de apel în contra hotărârilor acestora şi ale căpitanilor de porturi. lată 
tot ce avea de făcut Comisia Mixtă. Cele mai esențiale lucrări sunt însă în seama 
inspectorilor . Administraţia, supraveghearea şi aplicarea tuturor dispozițiilor statutului; 
votul consultativ la organizarea şi numirea personalului; dreptul de-a cere asistență 
militară, libera intrare în toată vasele, intervenirea în toate cestiunile dintre căpitan şi 


mateloți — cu un cuvânt toate lucrările mai însemnate nu sunt de atribuția Comisiei 
Mixte, în care 1 se dă Austriei votul preponderant, ci de atribuţia organelor statelor 
țărmurene. Ba sfera de activitate a Comisiei Mixte pe distanța Porțile de Fier — Galaţi e 
chiar mai îngustă decât aceea a Comisiei Europene pentru distanţa de la Galaţi pân'la 
gurile Dunării. Atribuţiile ei sunt de natură curat administrativă; organele pe cari le 
instituie au deplină libertate a mişcării şi Comisia nu are decât dreptul controlului. 
Astfel e anteproiectul şi n-a suferit nici o schimbare de atunci încoace care să fi făcut 
mai nefavorabilă poziţia vreunui stat la Dunărea de Jos. Din asta se vede însă că Austro- 
Ungaria n-ar fi în stare, prin votul ei decisiv în Comisie, să câştige dictatura pe Dunăre, 
ba nici Comisia însăşi n-ar fi în stare de-a tinde la dictatură. De unde dar a dedus 
discursul de tron îndreptăţirea de-a se plânge că „o putere singură" ar putea să exercite 
preponderanţă asupra Dunării de Jos ? Monarhia noastră nu cere decât ceea ce rezultă 
din natura şi tradițiile ei de mare putere în Orientul Europei, din greutatea firească a 
raportului ei cu cestiunile dunărene şi din relaţiile cu statele țărmurene. În aceste lucruri 
nu mai e cu putință un compromis ulterior şi am arătat deja că orice concesie în privirea 
aceasta din partea monarhiei noastre trebuie să rămâie esclusă. Dacă renunţă la acțiunea 
directă pentru validificarea pretențiilor ei, rezistența pasivă ca atare e îndeajuns pentru a 
face să străbată interesul ei, Dacă fără Austro-Ungaria nu se poate face nimic, nu se 
poate face nimic nici în contra Austro-Ungariei şi promptitudinea Angliei de-a lua rolul 
de mijlocitor arată îndestul de clar că prin mâlirea cestiunii — şi acest cuvânt să, să nu 
se ia numai în senz figurat — n-ar suferi mai cu seamă numai interesele noastre 
comerciale. O cercetare mai pre larg a punctului acestuia o credem de prisos. 

Dar suntem împinşi de a cerceta motivele din cari răsare atitudinea cabinetului român. 
Credem a fi dovedit îndeajuns că nu sunt motive obiective cari să rezulte din însuşi 
obiectul în cestiune. În realitate tânărul regat simte stimulul de-a manifesta escesiv 
conştiinţa lui de neatârnare în fața monarhiei noastre şi tocmai în fața monarhiei 
noastre. Se crede în Bucureşti că se vor dezbate mai lesne de supărătorul sentiment al 
datoriei gratitudinii căutând o ceartă din senin. Aci am voi să împrăştiem unele din 
neînțelegerile de bunăvoie a acestor domni. Înainte de toate e o pură absurditate daca d- 
nii din România voiesc să traducă în practică visul independenţei depline. E poate 
nedelicată vorba ce-o zicem, dar va avea poate un efect trezitor asupra oamenilor 
transportați prin splendorile regalității într-o nespusă ameţeală: samurul regelui Carol nu 
poate acoperi lanţurile vasalităţii. Desprinsă de Turcia şi avansată la regat, România nu 
şi-a câştigat cu toate acestea atributele deplinei independenţe, căci trebuie neapărat să se 
alăture la una din puterile cari domnesc în Balcani, la una din puterile cari determină 
soarta Orientului şi soarta României. Daca ar veni la adecă sau, mai bine zicând , daca 
Austro-Ungaria va urma politica observanței laxe, li se poate îngădui românilor de a 
alege după a lor socotinţă liberă suzeranitatea morală căreia vor să se subordoneze , dar 
de ales trebuie să aleagă necondiționat. Al doilea lucru asupra căruia voim să atragem 
atenția dumnealor este următorul: se înşală — poate nu fără s-o ştie — asupra naturii 
interesului pe cari puterile apusene [î]l au de România. Anglia şi Franța, dar îndeosebi 
Anglia, consideră noul regat ca pe un productiv obiect de esploataţie pentru comerțul ei 
prădător . (Şi Austria ne consideră altfel ? E naiv Pesther-Lloyd). Pe cât timp va fi ceva 
de luat din acea ţară o vor sprijini în dorinţele ei neroade— cu presupunerea că aceasta 
ar fi cu putinţă dintr-o respectuoasă depărtare şi prin vorbe bune; în complicațiuni 
serioase nu se vor arunca niciodată de dragul României şi ele sunt desigur mai degrabă 
gata de-a privi România ca un teren de încercare pentru compensaţiuni în politica 
orientală decât ca pe purtătoarea unei misiuni în Orient. 

Asta voim să recomandăm reflecțiunii dumnealor. Nu stă pe deplin în legătură cu 
cestiunea Dunării, dar totuşi puţin [stă]. Pentru că dumnealor cred că interesul Austriei e 
angajat în cestiunea aceasta în linia întâia s-arată îndărătnici şi opoziționali în Bucureşti. 


Ei bine, dacă e adevărat că monarhia noastră e atinsă în mod eminent în cestiunea 
dunăreană, atunci fie convinşi în Bucureşti că nu Austro-Ungaria va fi învinsă. In- 


Jluențele şi legăturile monarhiei noastre în Europa SUNL prea intensive pentru ca vro putere să riște amiciţia Austro-Ungariei 


de dragul românilor. Deocamdată însă nici nu e vorba de dispoziţiile şi cooperarea Europei. Ar trebui să fie o minune dacă, 
continuând acțiunea serioasă a Ministerului nostru de Interne, nu ne-ar succede a băga minţile n cap AŞA 


numiților oameni de stat ai României. 


[28 noiembrie 1881 ] 


[„PÂNĂ LA PROCLAMAREA REGATULUI..."] 


Până la proclamarea regatului se putea susține cu drept cuvânt că deosebirea între 
programul partidului roşu şi acel al partidului conservator era diametral opus[ă ], că 
vederile unora escludeau vederile celorlalţi. Partidul roşu, având şef pe redactorul 
„Republicei Rumâne" şi membri pe diferiți republicani de la Ploieşti, mărturisea nişte 
credinţe politice cu totul contrarie monarhiei şi daca, în aparenţă, renunţau , pentru a 
veni la putere, la aplicarea în prezent a ideilor lor, se putea crede că-şi rezervau pentru 
mai târziu realizarea idealului lor: proclamarea Republicei Române pe țărmii Dunării. 
Deosebirea între idei liberale şi conservatoare era acum doi ani încă atât de 
fundamentală încât atingea însăşi forma statului, însuşi modul de-a exista al ţării şi 
naționalităţii noastre. 

Cu ocazia proclamării regatului d. C.A. Rosetti împreună cu tot partidul său au 
abjurat formal ideile sale din trecut, s-au convertit la altă religie politică, au recunoscut 
monarhia ca formă definitivă şi inalterabilă de existență pentru statul român. Vechii 
republicani, afiliații lui Mazzini , membrii comitetelor republicane au recunoscut 
monarhia, au devenit dinastici; „pionul din mânile d-lui de Bismarck şi agentul prusian" 
a devenit cavalerescul rege al României, a cărui autoritate nu mai e contestată de 
nimenea. 

Dar regimul monarhic presupune un sistem de guvernământ ; nu se poate admite 
ca şeful statului să fie dinast , iar guvernul de sub el să aibă apucături republicane. Cu 
simpla mărturisire că liberalii au devenit un partid monarhic nu ni s-a dat dovada că 
primesc şi premisele şi condiţiile regimului monarhic, şi organizarea monarhică. 
Încercarea de-a introduce electivitatea magistraturii ne-a dovedit că există între roşii 
elemente, al căror şef e d. C. A. Rosetti, cari nu văd în monarhie decât eticheta pentru 
instituții republicane. Atitudinea țării l-a silit pe bătrânul demagog să renunţe la 
proiectul electivităţii, dar nu ştim dac-a renunţat la el în mod definitiv sau îşi rezervă de 
a-l pune mai târziu pe tapet. 

Ni se pare că a sosit momentul în care să se arate din nou deosebirea între ideile 


conservatoare şi acele ce au de gând a le profesa liberalii convertiți de acum înainte. 


Deodată cu proclamarea regatului s-a stabilit pentru totdeuna forma de existență a 
statului nostru întru cât priveşte poziția lui în Europa, raportul lui cu străinătatea, 
maniera lui de a fi în familia popoarelor europene. Care e maniera lui de-a fi înlăuntru? 
Urma-se-va calea de pâne acum? Localiza-se-vor legi şi regulamente din franțuzeşte 
fără privire la stadiul de dezvoltare a poporului nostru, fără privire la nevoile reale ale 
claselor noastre producătoare? Urma-vom şi de acum înainte a ne comanda legile şi 
cugetarea din străinătate precum ne comandăm mănuşile şi pălăriile , sau vom începe a 
ne studia țara şi poporul în toate punctele, pentru a pune organizarea noastră în armonie 
cu însăşi natura şi condiţiile de existenţă ale lor? Asta-i întrebarea. 

O mulțime din legile noastre organice copiate s-au dovedit parte neroditoare , parte 
de-a dreptul stricăcioase. Legea comunală n-a avut efectul de-a crea din sate centre de 
activitate autonomă, ci acela de-a crea câteva zeci de mii de funcții salariate din punga 
aceluiaşi țăran pe carele odinioară organizarea comunală moştenită din părinți nu-l costa 
nimic. Regimul parlamentar, în loc de-a fi regimul unor grupuri de interese generale, în 
loc de-a fi lupta şi armonizarea între marile interese ale claselor economice, e în esență 
o luptă între liste de persoane cari, în privirea principiilor, nu prea ştim în ce se vor fi 
deosebind. Duelul între reputaţii individuale a luat locul comparării de argumente şi al 
luptei între convingeri. Lucrul a ajuns atât de departe încât d. C.A. Rosetti e pururea în 


stare a escamota un proiect de lege, în esenţă conservator, ba 


reacționar chiar, numai popular să fie, fără a ține seamă că un asemenea proiect e 
diametral opus seriei de principii pe cari d-sa-le profesează. 

Cată dar să se facă lumină în privirea aceasta, cată să se cristalizeze o dată pentru 
totdauna sistemul ideilor liberale de-o parte, al celor conservatoare de alta , pentru ca 
țara să se poată pronunţa în favorul unora sau a celorlalte. Fraza zilnic repetată că „Țara 
ne cunoaşte şi pe unii şi pe alții" nu mai poate avea trecere în urma marei apostazii a 
partidului roşu, care-a aruncat bagajul lui de idei trecute în apă, pentru a primi, în parte 
cel puţin, o serie de idei contrarie. Cîte din ideile vechi au mai rămas ale lor, cîte nu? 
Mai vor electivitatea magistraturii, opusă inamovibilității, mai vor sufrajul universal, 
opus reprezentării intereselor pe baza censului ? Cari sunt principiile generale pe cari 
vor să 'ntemeieze de acum înainte organizarea interioară a statului român? 

Poate că nu mult timp va trece şi vor fi puşi în necesitatea de-a se rosti şi unii şi alţii în 
privirea aceasta, încât țara să fie în stare a judeca care serie de principii se potriveşte 
mai mult cu nevoile ei şi cu starea ei reală. 

[29 noiembrie 1881] 

[„„DEŞI CESTIUNEA DUNĂRII..."] 

Deşi cestiunea Dunării şi faza delicată în care-a intrat ar fi de natură a absorbi atenția 
Adunării deputaţilor, cată să mărturisim că ceea ce-o preocupă şi mai mult, împătimind 
grupurile Adunării, este proiectul de reformă a legii tocmelilor agricole. Iată în adevăr 
deosebirea radicală între cestiuni organice şi între cestiuni de politică de zi. Dunărea e o 
cestiune de politică de zi, de natură în adevăr de-a da zbor celui mai intensiv patriotism 
platonic ; tocmelele agricole însă nu apelează la patriotismul platonic , ci la cel real. Ele 
cer nu a se face bine din tezaurul mizeriei comune, din buget, nu a se arăta generos cu 
banul țării şi a avea aerul şi gloria generozităţii fără a-i suporta sacrificiile; reforma 
tocmelelor agricole atinge interesele individuale a trei din patru părți dintre deputați şi 
aci nu numai că nu vor fi generoşi , dar teamă ne e că cei mai mulţi nu ar fi capabili de- 
a fi drepți măcar. 


În privirea acestei reforme a apărut de curând o scriere importantă, raportul d-lui A.D. 
Holban, scris în calitatea sa de membru al comisiei delegate de consiliul judeţean de Iaşi 
pentru a studia cestiunea. Daca nu ne pronunțăm asupra soluţiunilor de detaliu a acestei 
scrieri este că deosebirea între datina plugărească din Țara Românească şi cea din 
Moldova e atât de mare încât nu putem să discutăm o soluțiune unilaterală, care are în 
vedere numai o parte a țării. 

Tot motivul acesta ne face a declara că proiectul guvernului e cu totul nematur şi 
incapabil de-a suporta o discuţie serioasă, abstracție făcând de unele propuneri absurde 
chiar pe cari le cuprinde. 

Ceea ce ne preocupă însă este punctul de vedere din care autorul raportului pleacă şi 
care cuprinde numai jumătate de adevăr. 

În principiu — zice raportul — putem considera procesul dintre brațe şi capital ca o 
problemă tot atât de insolubilă ca şi cuadratura cercului şi perpetuum mobile. Acest 
proces va fi pururea materie de discuţiune ideologică cât vor exista societăți organizate, 
fiindcă progresul cel mai îndepărtat ce ne-am putea închipui nu va avea niciodată 
mijloace pentru a dezlega această enigmă, care va rămânea pentru viitor o întrebare 
eternă, precum a fost pentru trecut. Formele externe pot varia, factorii ecuațiunii 
sociale se pot interverti în unele priviri — fondul însă va rămânea inalterabil , întru cât 
se atinge de dispariţiunea de fapt a sărăciei şi de predominarea absolută a fericirii 
omeneşti. 

Aceasta rezultă din logica lucrurilor, fiindcă civilizaţiunea nu se produce prin salturi, ci 
prin o serie de oscilaţiuni lente şi progresive ; ea nu are de scop de a desfiinţa totul 
deodată pentru a crea prin răsărituri magice stări de lucruri nouă — şi apoi a se opri în 
loc ; mai mult încă, ea nu caută să subordoneze pe cei inteligenți, culți şi avuţi 
mediocrităților şi gloatelor ignorante, ci tinde să facă conchiste succesive asupra 
ignoranței. Civilizaţiunea nu caută a egaliza pe toți în mizerie şi sărăcie, ci încearcă a 
înălța din treptele obscure pe cei mai 


bine dotați şi a-i duce necontenit „de jos în sus". Progresul fiind ilimitat , infinit, 
niciodată nu va veni momentul când toți să poată parveni la aceeaşi treaptă socială — şi 
prin urmare niciodată toţi nu vor putea fi egali între sine. Interesele colectivităţii sociale 
în unele priviri sunt contrarie libertății absolute şi egalității perfecte, pentru că 
obiectivul colectivității nu se reduce numai la satisfacerea materială a vieții individului; 
societatea, în opoziţie cu individul, are un ideal impersonal, caută realizarea unor 
rezultate generale, are interese morale ce trec peste sfera egoismului individual şi căruia 
din contra 1 se cer sacrificii ce creează inegalităţi . 

Toate acestea sunt bune şi frumoase, dar autorul uită a vorbi de marea deosebire între 
capitalul mobiliar şi cel imobiliar , între munca industrială şi cea agricolă. Cu totul 
altele ni se pare că trebuie să fie raporturile între proprietatea agricolă şi muncitorul 
agricol, căci muncitorul e aci clasa cea mai importantă din stat, acea care ne dă pe 
soldat, acea ale cărei prisoase alimentează şi cu banul şi cu braţele industriile oraşelor; 
şi alte raporturi sunt între capitalistul bancher care cumpără acții de Panama şi încasează 
anuităţi, indiferentă fiindu-i soarta celor ce sapă canalul de la Panama şi fac să-i 
fructifice capitalul. 

La teza d-lui Holban, că, întru cât există societate umană organizată, vor exista 
fatalmente posidenți şi proletari, am răspunde că există stadii ale dezvoltării omeneşti în 
care proletariatul nici nu e cu putință, că această din urmă formă de inegalitate este în 
mare parte a se atribui maşinei şi absolutei libertăți a capitalului bănesc şi că, pe atunci 
pe când d. Holban era copil, exista multă neegalitate în țară la noi, dar nu existau 
proletari. 


Daca există antagonism între capital şi braţe, ceea ce tăgăduim pentru starea normală a 
unui stat agricol, pe de altă parte există o luptă şi mai mare între cele două forme 
fundamentale ale capitalului, între ban şi moşie. 

Această luptă este atât de intensivă încât capitalul bănesc, această putere esențial 
cosmopolită, ameninţă a supune cu desăvârşire forma a doua. 

Supuind-o , capitalul bănesc va dicta în stat, el va imprima caracterul său organizării 
sociale, organizării muncii, banul va deveni măsura caracterului, a naționalități, a 
idealelor acelora pentru care se cer sacrificii ce produc inegalitatea , patria va deveni 
un otel şi naționalitatea o marfă. 

Când raportorul consiliului judeţean de Iaşi vorbeşte de marea importanţă a culturii 
mari paralel cu cea mică uită că acea importanţă este apreciabilă pentru statul român 
numai pe cât cultura mai mare va fi exercitată de români, pe cât se va favoriza urcarea 
de jos în sus a elementului românesc. Din momentul în care capitalul imobil, moşia, nu 
va fi decât o formă a capitalului bănesc, din momentul în care societăți străine bunăoară 
şi-ar pune capitalul la mijloc pentru a cumpăra şi esploata moşiile din țară — fie chiar 
după regulele cele mai înaintate ale ştiinţei — cultura mare nu va fi decât o unealtă şi 
mai perfectă pentru aservirea poporului românesc, o unealtă în favorul căreia acesta n-ar 
avea datoria de-a face nici un sacrificiu care să producă neegalități . 

Dar aceasta o ştie şi d. Holban singur. 

Ştiţi că în Moldova, până la reforma rurală, clasa marilor noştri cultivatori se compunea 
mai esclusiv din oameni de considerațiune, cari, prin deprinderile lor, prin cultura lor 
intelectuală, prin averea lor, prin moravurile lor creştine şi prin pozițiunea ce ocupau în 
societate, erau ținuți de mii de împrejurări să stăpânească patimile escesive ale 
egoismului şi deseori sătenii găseau în aceşti oameni patroni şi protectori binevoitori. 
Astăzi însă, cu cât agricultura noastră se înstrăinează cu atât demnitatea omenească 
scade, cu atât viciile se răspândesc mai repede şi corump caracterul escelent şi onest al 
laborioşilor noştri săteni. 

Dar de unde vine înstrăinarea agriculturii noastre decât din lupta dintre capitalul bănesc 
(străin) şi cel imobiliar , dintre ban şi moşie? 

Ne pare bine că liberalismul extrem al unui fracționist s-au convertit la o manieră de-a 
vedea atât de reacționară încât recunoaşte că vechii proprietari istorici, principum 
gratia, boierii, erau protectori ai poporului, că poporul era onest şi laborios; pe când 
astăzi, când banul guvernează, poporul se corumpe. 

În soluţiunea cestiunii tocmelelor cată să venim cu toţii la convingerea că capitalul 
imobiliar , sub forma istorică de moşie, are cu totul alt caracter decât banul; că soarta 
moşiei atârnă de soarta muncitorului, bunăstarea proprietarului de bunăstarea ţăranului, 
ceea ce nu este la capitalul bănesc, cari are libertatea de a se plasa în orice punct al 
universului [î]i convine. 


lată fața economică a cestiunii noastre etnologice. atât de adevărate şi atât de rău 
înțelese de mulţi. Noi suntem convinşi că între capitalul fonciar istoric şi între populaţia 
pământeană există o absolută identitate de interese, pe când capitalul bănesc e, prin 
natura lui, cu totul indiferent față cu soarta locuitorului țării. De când , prin era liberală, 
banul a devenit elementul determinant în chiar politica țării, de când el este măsura 
oamenilor şi a lucrurilor, de atunci țăranul sărăceşte şi averea se urcă numai în oraşe şi 
chiar aci nu în populaţiunea română, ci în cea străină. Nu se intervertesc factorii 
ecuațiunii sociale, ci devin cu totul alții, 

Avem a calcula astăzi cu factori cari înainte, în vechea noastră organizație, lipseau cu 
totul, avem pe străin cu puterea strivitoare a capitalului bănesc față cu românul care 
amenință a cădea în robia celui dendâi , a deveni o simplă unealtă pentru fructificarea 
capitalului lui. 


Când se vorbeşte de posidenţi şi proletari nu este indiferent, din punct de vedere 
naţional şi istoric, cine e posident , cine proletar. În evul nostru mediu se ştia atât de 
bine aceasta încât străinii de altă lege erau opriți de-a avea moşii, iar domnii espropriau 
cu bani din visterie chiar pe străinii ortodocşi. De aceea însă pe atunci țările noastre 
erau o patrie, nu un otel, naționalitatea o cestiune de valoare istorică, nu o cestiune de 
pungă. Din acest punct de vedere — al relaţiilor fireşti dintre proprietatea fonciară 
istorică cu muncitorul agricol — trebuie se se rezolve cestiunea tocmelelor, nu dintr- 
acel , cosmopolit, al raportului între capitalul bănesc şi salahorie . 

[1 decembrie 1881 ] 

[„„IERI S-A DAT ÎN CAMERĂ..."] 

Ieri s-a dat în Cameră citire proiectului de răspuns la mesajul tronului, propus de 
majoritatea Comisiei. Proiectul minorității a rămas a se citi şi discuta Joi. 

Proiectul de răspuns al majorităţii se datoreşte se vede raportorului , d-lui E. Costinescu. 
După sfânt şi tămâia . Mesajul încerca cel puţin să fie substanţial şi era scris cu oarecare 
îngrijire. Răspunsul pe care-l face redactorul „Românului" e plin de fraze goale şi 
umflate. Strâmb ţi-e chipul văzut într-o oglindă rea, strâmbă , puțină şi săracă e 
parafraza discursului datorită d-lui Costinescu. 

Într-un singur punct proiectul de răspuns e remarcabil, pasajul privitor la cestiunea 
Dunării. Noi am fost aciia cari am observat Adunării că, față c-o situație încordată care 
s-a creat nu prin cuprinsul sau atitudinea mesajului, ci prin maniera lui de-a se esprima, 
Adunarea cată să îmblânzească forma, se 'nţelege că nu în detrimentul fondului; ceea ce 
îndealtmintrelea e şi opiniunea presei europene, ba chiar a părții ce se crede atinsă, a 
Austro-Ungariei. România, zic foile austro-ungare, poate apăra interesele ei pe Dunăre 
oricum voieşte şi oricum pricepe a le apăra. N-avem nimic de zis în privirea aceasta. 
Însă această apărare a fost îmbrăcată într-o formă jignitoare pentru monarhie şi aci 
avem ceva de zis. De indicaţiunile acestea ar fi trebuit să se ţină Adunarea şi să nu 
înăsprească şi mai mult un conflict a cărui sorginte nu este dreptul însuşi, ci 
conveniențele ce cată a se păzi în actele de stat şi în tratările diplomatice. 

În loc de-a ţine seamă de aceste observări, Adunarea înăspreşte în parafraza ei pasajul 
atingător de Dunăre, căci iată ce zice: 

Românii, abia ieşiţi însă din cele mai aspre încercări şi geloşi de a păstra neatins ceea ce 
cu greu au redobândit asupra nedreptăţii şi încălcărilor timpilor trecuţi, nu pot să 
înceteze de a fi cu grijă şi luare aminte la tot ce se mişcă în afară atingător de ţara lor. 
Cestiunea libertății Dunării nu putea dar să nu deştepte mari îngrijiri în toată țara. 

De când acest mare fluviu a fost redat liberului trafic al popoarelor România a renăscut 
la o nouă viață politică şi economică şi repede s-a rădicat acolo unde se află astăzi. 
Românii țin dar la păstrarea libertăţii Dunării ca la cea mai puternică garanție a 
existenţei şi a viitorului lor. 


Mare a fost neliniştea țărei când a văzut că, în contra tratatelor şi a principiilor de drept 
al ginţilor, drepturile noastre teritoriale în apele române erau puse în cestiune şi 
libertatea Dunării era ameninţată a deveni iluzorie. 

Mandatarii țării au primit dar cu fericire asigurările date de guvernul Maiestăţii Tale în 
această cestiune. Luând act că nici o hotărâre n-a fost încă luată. Adunarea promite a da 
guvernului tot concursul său, spre a feri libertatea Dunării şi drepturile suverane ale 
României de orice atingere, în conformitate cu dreptul public al Europei. 

Fără îndoială n-am fi voit ca răspunsul să renege mesajul. Dar acesta fiind cauza, unui 
conflict, credem că răspunsul Adunării s-ar fi putut mărgini în a afirma că ţara e pururea 
gata la orice sacrificii ar cere M. Sa, de cîte ori onoarea ori interesele ei ar fi la mijloc, 
fără a insista asupra unei cestiuni în care nici o hotărâre nu s-a luat şi a cărei tratare e 
pendentă. 


Cam acesta este tonul în proiectul minorităţii, care nu renegă mesajul de vreme ce, într- 
un conflict c-o putere străină, atitudinea opoziției se desemnează de sine, prin 
împrejurarea că nici cunoaşte, nici poate cunoaşte țesătura de interese în joc, aşadar nici 
nu o poate judeca. Ea dar sau îşi impune o deplină rezervă sau secundează guvernul, dar 
numai atât pe cât această secundare nu împuținează cu nimic plenitudinea 
responsabilităţii ce le incumbă miniştrilor. 

Poate că atitudinea aceasta ar fi fost de recomandat şi majorităţii, căci nici aceasta nu 
ştie de ce e vorba, nici ea nu cunoaşte tratările asupra unei cestiuni pendente şi nu ni se 
pare circumspect de a face de pe acum responsabilă Adunarea pentru erori pe cari 
miniştrii ar fi fost în stare să le comită. 

Reproducem mai la vale atât proiectul de răspuns al majorităţii cât şi pe-acela al 
minorității. 

[2 decembrie 1881 ] 

ARDEREA TEATRULUI DIN VIENA 

Reproducem următoarele din foile vieneze asupra catastrofei din Viena: 

Focul a izbucnit pa scenă pe când un servitor aprindea lămpile . Artiştii au putut să 
scape. Flăcările se întinseră cu o iuţeală îngrozitoare; teatrul se umplu de fum şi un 
strigăt de spaimă din partea spectatorilor umplu casa, pe când toată lumea se grămădea 
spre ieşire . În acest moment de groază se stinseră becurile cu gaz şi, după puţine 
minute, strălucitul teatru este un câmp de întristare, o casă de morţi, unde pe coridoare 
şi pe scări zac femei şi bărbați asfixiaţi , oameni zdrobiţi şi călcaţi. S-au scos peste 120 
cadavre; majoritatea pare a fi dintre cei din galerie , căci publicul din loje şi din parchet 
a putut ieşi mai curând afară. Se cunoaşte numărul victimelor ce s-au adus în curtea 
poliţiei, dar nici câteva ore după izbucnirea catastrofei n-a fost posibil a se obține o cifră 
mai exactă a nenorociţilor cari şi-au aflat moartea în teatru şi mai ales prin galerii. 
Numărul morților din teatru se evaluează la peste 200. În acest moment nu se poate încă 
apreția toată mărimea acestei grozave nenorociri, noi reproducem mai la vale buletinele, 
după cum le primim sub imediata impresiune a catastrofei. 

Un membru al teatrului ne narează: „Eu mă aflam jumătate îmbrăcat în coridorul 
scenei, când , la al doilea semnal de începere, 5 minute înainte de 6 şi trei sferturi , se 
auzi un țipăt de groază pe scenă. Alergai pe scenă, care era în foc şi de unde toată lumea 
fugea. Un lucrător apropiase prăjina cu flacăra de spirt prea mult de o perdea, care 
îndată fu în flacări. Focul se urcă îndată până la tavanul scenei. Eu scosei două coriste 
de pe scenă, cari încremeniseră de spaimă, şi văzui pe câţiva lucrători sărind de sus prin 
flacări pe scenă şi unul [î]şi frânse un picior. În acel moment focul pătrunse cortina şi 
flacăra, dusă de curent, ieşi în teatru, ajungând până la loje . Fugii în stradă şi întâlni pe 
directorul Jauner . Ajungând în fața teatrului, se părea că publicul a ieşit deja şi, 
nemaivăzând pe nimeni ieşind, credeam că toți au scăpat. Ştiam că gazul ardea 
pretutindeni şi că, 5 minute după ţipătul de groază, casa era toată iluminată încă. Mă 
întorsei şi intrai iar în partea din dos a casei, de unde se auzea strigăte de ajutor. Se 
vedeau flacări colosale plecând din garderobe . Câteva dame cari, jumătate îmbrăcate, 
strigau după ajutor, fură iute înlăturate. Dar în etajul din urmă locuieşte inspectorul 
iluminatului Nitsche cu familia sa. Nevasta cu copiii erau în galerie , de unde şi Nitsche 
i-a condus jos prin flăcări şi fum. În fine garderobele se goliră de tot. 

Alergai prin foc înainte. În vestibul dau peste o îmbulzeală nedescriptibilă şi aud ţipete 
sfâşietoare . Toţi se împing spre balconul deschis din front . Pompierii .veniseră deja. În 
mijlocul mulțimei grămădite în faţa teatrului se întinde pânza de scăpare şi din balcon 
sare un om în pânză . Acest esemplu fu imitat şi de alţii, chiar şi de unele dame mai 
curajoase . Apoi se puseră scări la balcon şi pompierii deteră jos multe persoane leşinate 
. Am văzut 


şi pe directorul Jauner căzând în faţa teatrului. Consulul suedian i-a dat ajutor, 
depărtându-l din acest loc. Ajungând afară întâlnesc pe arhiducii Albrecht şi Wilhelm, 
cărora le spusei ce am văzut. Alergarăm la edificiul poliţiei, alături, unde în curte ni se 
prezintă o privelişte îngrozitoare. Pompierii depuseră aci cadavrele aflate pe scările 
teatrului. Am numărat 50 morți. Cadavrele nu erau vătămate , ci numai negrite de fum: 
se vede că pieriseră sufocate . Teribile erau scrântirile membrelor şi fețele schimbate de 
durere la unele cadavre. Am văzut o grămadă de 10 — 12 morți cari erau aşa de 
împletiți unii cu alții încât cu greu s-au putut despărți. La mulți li s-a luat pielea în unele 
locuri, împingându-se în îmbulzeală. Arsuri nu se vedeau. Tremurând ca o vargă de 
groază şi emoţiune, am părăsit acest loc de teroare". 

Un alt martor ocular , care era să intre în teatru la 7 ore, spune că nenorociţii cari au 
căutat să scape pe scara din dreapta, şi al căror număr nu se putea evalua pentru un 
moment, zăceau grămadă unii peste alţii. În frica lor de moarte, ei se apucaseră unii de 
alții şi se cerea o mare forță spre a separa cadavrele încleştate . Se spera că unii vor mai 
fi în viaţă şi s-au pus a-i duce de aci. 

Speranţa că e vorba numai de răniţi şi leşinați nu se împlini din nenorocire . Era icoana 
morții ce se prezenta privirei îngrozite , în forma ei cea mai oribilă. Condeiul nu e în 
stare a descrie, şi mulți bărbaţi cari au mai văzut focuri teribile au îngălbenit la vederea 
acestor nenorociţi, cari câteva minute mai 'mainte erau încă veseli şi au intrat în teatru 
plini de viață, iar acum zac mulți palizi, cu ochii deschişi tare sau pârliți , cu părul ars şi 
cu obrazul mutilat oribil şi grămădiţi unii peste alții. Până la 9 ore s-au transportat ca Ia 
70 cadavre în localul poliției. Lipseau lecţiile, şi apoi în strâmtoare nici nu s-ar fi putut 
întrebuința. Oamenii luau cadavrul pe braţe şi astfel [î]l duceau. Morţii al căror obraz 
era desfigurat prin arsături se acopereau cu hainele lor, spre a cruța lumea de un aspect 
înspăimântător . Pe rând se scoteau cadavrele din teatru, un strigăt de durere trecea prin 
şirurile asistenților de cîte ori trecea o nouă victimă. Aci era un june sănătos în haine 
elegante, cu un inel de briliant pe degetul jumătate ars, nici o damă îmbrăcată simplu. O 
compătimire profundă se manifestă când fu pusă între morţi o fată frumoasă nici de 
şaisprezece ani . Copila avea ciorapi albaştri de mătase şi pantofi eleganţi; hainele erau 
înnegrite şi pe jumătate arse, dar faţa [î] era încă frumoasă, deşi groaza morției [î]şi 
imprimase urmele sale într-însa. Convoiul funebru nu mai avea capăt. larăşi şi iarăşi se 
iveau figurile funingioase ale purtătorilor şi porțile curței poliţiei se deschidea 
necontenit spre a primi o nouă victimă. 

Scenele desfăşurate în curtea poliției erau sfâşietoare . Un tată care în îmbulzeala fugei 
[î]şi pierduse fiica vine alergând în curte. Unde zăreşte o rochie , el se pleacă, ridică 
capul moartei spre lampa ce aruncă o lumină lugubră asupra feţelor desfigurate ale 
morților şi , jumătate cu speranţă, jumătate cu frică, [1]l depune iarăşi pe pământul rece. 
Deodată dete un strigăt îngrozitor şi cade în braţele însoţitorului său. El [î]şi găsise 
fiica. Era tânăra copilă cu faţa cea frumoasă şi după moarte. Un june cere să intre. 
Cumnatul şi cumnata s au asistat la reprezentaţiune în galeria a treia. Până acum ei n-au 
venit acasă. El nu-i poate găsi. Au scăpat ei oare sau vor fi morți şi zac între cei rămaşi 
în galerie ? Pompierii spun că ar fi văzut grămezi de cadavre în galeria a treia şi a patra. 
Nu cumva ochiul lor s-a amăgit de fumul ce străbătea toate localităţile ? Sau poate 
groaza i-a făcut să vază acea icoană teribilă? Bine ar fi dacă spusele lor s-ar dovedi că 
sunt numai produsul aprinsei lor fantezii ! 

12 ore. Teatrul ars cu totul şi pompierii caută să stingă vatra de jeratic Rechizitele 
teatrului, biblioteca, garderoba şi decorațiunile au ars mai cu totul. Până acuma s-au dus 
la spital 140 cadavre. Între aceste sunt şi trei coriste cari au fost surprinse de foc şi au 
căzut sufocate . O actriță [î]şi îmbrăcase tricul şi astfel a fugit în stradă şi de aci acasă 
cu birja . 

La 1 oră. Mii de oameni stau pe bulevard (Schottenring ) ;şi privesc la foc. Teatrul arde 
încă. 


La 2 ore. Flăcările consumă ultimele resturi de materii combustibile din interiorul casei. 
Până acum s-au găsit în teatru 16 cadavre arse cu totul, încât erau numai de cîte una sau 
două urme lungime. Nu e posibil a ajunge în etajurile de sus, unde sunt mulți 
înmormântați . Ca la 160 cadavre s-a transportat până acum. Până acum s-a putut 
recunoaşte numai cadavrul avocatului Jacques Groag , şi soția sa e moartă. Ei au fost 
însoțiți de profesorul Löw cu soţia sa. Aceştia de asemenea sunt morți. Apoi se anunță 
moartea arhitectului Melic din Viena . El însoţise la teatru pe oaspeţii săi din Nikolsburg 
„ cari ŞI ei poate vor fi pierit în flăcări. 

[2 decembrie 1881] 

[„„«ROMÂNUL» ADMITE ..."] 

„Românul admite , pentru a ne face plăcere, că de la proclamarea regatului încoace, nu 
mai e nici o deosebire între liberali şi conservatori . 

Stabilind această teză generală, pe care noi n-am admis-o , încearcă a dovedi că ne 
contrazicem , căci, daca ideile sunt identice, am trebui să sprijinim guvernul şi a.m.d. 
Înainte de toate nu am stabilit noi în mod general că identice sunt principiile partidului 
conservator şi ale celui roşu . Ceea ce am constatat este că redactorul „Republicei 
rumâne" împreună cu prezidentul Republicei de la Ploieşti, apoi amicul d-lui Jules Allix 
şi al melcilor simpatici, şi poate chiar cei ce au benchetuit la cafeneaua Procope în 


sănătatea Republicei Române tocmai când se proclama regalitatea, toate elementele 
acestea pline de caracter şi de-o sobră inteligență sunt pururea gata a arunca bagajul lor 
de idei republicano - democratice în apă... pentr-o pensioară reversibilă, pentr-un post 
binehrănitor , pentru vrouna din diferitele forme ale doftoriei întăritoare : fie diurnă, fie 
păsuială, fie misiune de-a mâna muştele la apă prin străinătate, fie altceva. Înainte 
aveam cuvinte de-a crede că onor. roşii doresc cinstita republică pe malurile Dâmboviţei 
„deci o altă formă de-a exista a statului şi a societății române; că o doresc pe cinstita, 
slăvita şi de minuni făcătoarea din fundul inimei şi că aşteaptă, cu arhiereul Simeon, 
ziua mântuirii . 

Dar ce să vezi? 

În ziua încoronării, cinstitul arhiereu Simeon, nu Mihălescu de astădată, declară: „Acum 
slobozeşte Doamne pre robul tău, că văzură ochii mei ceasul mântuirii ", şi avum 
norocirea de-a vedea pe părintele republicanismului român dorind . . . în adevăr 
republica poate, dar „mit dem Grossherzog an der Spitze ", cu Marele Duce în cap, 
după propunerea unor naivi republicani dintr-un mic stat german, la 1848. 

O mică pensie — şi naiv devine Bizanțul . 

Astfel dar s-a petrecut trecerea la pravoslovie a ereticilor . Dar, precum la convertirea în 
mase a eterodocşilor din Spania au rămas mulți cari în taină iudaizau , tot astfel 
apucăturile sectei roşie au rămas tot aceleaşi şi, cu toată recunoaşterea în aparenţă a 
simbolului dreptei credințe de stat, prin colţurile de la Procope şi în fundul inimilor 
pătărlăgene se iudaizează încă. Dovadă eligibilitatea magistraturii, sufrajul universal şi 
alte idealuri electorale ale tagmei. 

Care este dar adevărul? Vor roşii monarhia numai ca etichetă a instituțiilor republicane 
sau o vor în adevăr ca signatură statornică a unor instituţii monarhice, naționale, 
istorice? 

Daca în privinţa formei de tot generale a existenţei statului s-au convertit, convertitu-s- 
au în privirea amănuntelor ei de aplicare? De aceea ziceam că a sosit din nou momentul 
pentru a se accentua în amănunte deosebirea între conservatori şi liberali. 

Dar „impul" face apel la ţară spre a se împotrivi unor idei cari ar periclita statul 
român? 

Face fără îndoială, pentru că eligibilitatea magistraturii, propusă de „Românul", 
dovedeşte că nu s-a botezat decât pielea demagogilor în apa monarhiei, nu cugetul. 

Dar „Timpul" face mai mult. Ameninţă pe rege cu soarta lui Ludovic XVI. 


lată ceea ce nu este adevărat. Am spus-o şi o repetăm că articolele Delfinului implică 
responsabilitatea autorului, nu a partidului. Dar nici Delfinul nu ameninţă. El se teme 
numai că, prin demagogizarea progresivă a țării, un asemenea trist rezultat să nu aibă 
loc ca şi în Franța. lată dar de ce nu este, nici poate fi contrazicere între cele ce spunem 
şi cele ce facem. Monarhici am fost, monarhici am rămas; nici decorat-am pe Orăşanu, 
nici înălțat-am în rang pe şeful republicei ploieştene. Rămâne ca roşii să dovedească 
cum înţeleg să puie în acord trecutul lor cu prezentul şi în această dovadă [î]i vom 
priveghea pas cu pas. Căci monarhie ereditară şi sufraj universal, monarhie şi 
electivitate a magistraturii, după a noastră părere, nu se potrivesc una cu alta. 

[3 decembrie 1881 ] 

CATASTROFA DIN VIENA 

Foile vieneze mai aduc următoarele amănunte asupra îngrozitorului incendiu din Viena: 
Focul n-a izbucnit dintr-o lampă, ci la aprinderea flacărilor de gaz deasupra scenei prin 
lumină electrică. Pentru ca să se aprinză mai iute, gazul se conduce cu mare presiune în 
tub . Poate că presiunea a fost prea tare, încât flacăra a depăşit distanța precalculată ; 
destul că aci s-a iscat focul şi, fiind presiunea focului mare, flacăra s-a întins într-o 
clipă. Cortina nu s-a ridicat, dar nici cortina de sârmă nu se lăsase jos şi nu se ştie cauza 
de ce nu 


s-a făcut această lucrare indispensabilă . Închiderea becurilor de gaz s-a făcut desigur cu 
scop de a împuţina presiunea a evita o explozie a gazului . Dar s-a mai adaos şi o altă 
eroare, din nenorocire. Deşi conducerea gazului pentru scenă e separată de a spaţiului 
spectatorilor, totuşi s-au închis becurile şi în teatru, fără ca să se fi aprins cel puţin 
lampele de petroleu spre a nu lăsa casa în întuneric. 

Cortina a fost apucată de flacări şi bucăţi arzânde zburau prin teatru; astfel s-a 
comunicat focul parte din scenă, în sus, parte în băncile spectatorilor. 

Dar chiar dacă s-ar fi lăsat cortina de sârmă n-ar fi ajutat mult, căci operaţia aceasta ține 
12 minute. Este o mare eroare a considera acest aparat drept un mijloc de siguranță. 

De la un medic primim următoarele rânduri : „Cei cari intraţi aci lăsaţi afară orice 
speranţă" se poate pune acum ca inscripţie pe poarta curței cadavrelor , căci această 
poartă ne deschide calea spre mizerie şi durere. Era 12 ore din noapte când mă dusei la 
spital. Cartea mea de legitimaţie ca medic [î]mi făcu drum, căci sentinela nu lăsa pe alții 
să intre. Tocmai duceau iarăşi una din multele victime ale catastrofei. Drumul spre 
cadavre l-ar fi găsit oricine, căci din curte se simţea deja mirosul de grăsime , carne şi 
oase arse. Prin camere zăceau 36 de rămăşiţe arse ale acelor persoane prinse de mâna 
morţei la un loc unde căutaseră plăceri. În vestibul, de ambele părţi ale peretelui , 
zăceau 74 morţi. Deşi deprins cu vederea cadavrelor , totuşi d-abia puteam suporta 
această icoană grozavă. Aci zăcea un copil lângă un bărbat, dincolo un june lângă un 
unchiaş , lucrătorul lângă funcționar etc. Cei mai mulți au fost sufocaţi de fum sau turtiți 
de îmbulzeală. Negriţi de nu se mai cunoşteau, cu expresia de groază şi desperare în 
faţa, mai toţi aceşti nenorociți [î]şi ridicaseră mânile deasupra capului, râmâind astfel 
încleştate. La mulţi le ieşiseră ochii din cap şi albul ochiului contrasta teribil cu negrul 
obrazului . Spăimântător era aspectul acelora cărora limba umflată, le ieşise pe jumătate 
din gură. Dinţii le erau adânc intraţi în limbă. Mulţi aveau osul nasului zdrobit, sau că 
au căzut pe scară, sau că au fost călcaţi de alţii. În primul etaj al casei am aflat 14 femei 
tot în aşa poziţie şi cu părul desfăcut. Un cadavru era ars de nu se mai cunoaştea nimic 
şi m-am mirat văzându-l învelit într-un voal cu fire de argint, cu totul neatins, poate era 
o damă din cor sau balet . Într-un colț zăcea cadavre arse al căror sex cu greu se putea 
recunoaşte. Doi medici, Zillner şi Zeemann , lucrau neîncetat la trista lor operă. 
Victimele cele mai multe aveau cîte un braţ sau picior frânt , picioarele erau sucite în 
mod nenatural. 


Mirosul în aceste localuri era nesuferit. Soldaţii şi servitorii sanitari , al căror organ e 
destul de tâmpit , trebuiau să-şi ție batista la nas. Directorul Hofmann observă aceasta şi 
aduse o cutie de țigări , pe care o împărți între cei prezenţi. 

Oare să plângi mai mult pe aceşti nenorociţi care şi-au pierdut viața sau pe nenorociţii 
cari veneau să-şi caute pe cineva dintre scumpii lor? Scenele ce se petreceau erau 
sfâşiitoare . Aci un ofiţer recunoscu pe tatăl său şi cazu leşinat. Dincolo unul [î]şi căuta 
soția; minţile lui erau pierdute, căci, recunoscându-şi soţia, nu zise nimic, nu plânse , nu 
strigă: era apatic ; dar răsuflarea sa cea grea, mişcarea pieptului, privirea pierdută, mâna 
tremurând şi piciorul şovăitor spuneau destul despre ce se petrecea în sufletul său. Altul 
îşi căta fratele şi-l găsi, dar el tot nu vrea să crează, el mai avea o scânteie de speranţă că 
poate se înşală. Dar când un soldat căută prin buzunarele mortului găsi o carte de vizită 
pe care era scris numele lămurit. Am văzut pe profesorul Ludwig cum conducea prin 
acest locaş al morţei pe un om desperat, cu fiică-sa de mână . Tatăl nu recunoscu pe 
soția sa, dar fiica cunoscu pe buna sa mamă şi după faţa cea desfigurată . Ea plângea ; 
era o fericire pentru dânsa că mai avea lacrămi. Numărul morţilor tot creştea; când 
părăsii casa pe la 1 oră erau poate 140 victime. 

Astăzi m-am dus în spitalul garnizoanei no.1; şi aci am văzut o scenă tot aşa de teribilă. 
În sala de disecţie zăceau 50 cadavre carbonizate cu totul, imposibil de recunoscut. La 
mulți craniul era spart, creierii fripţi , în față nici o urmă de expresiune fizionomică , din 
muşchi mai erau numai fibrele cele tari. Ici colea se mai găseau bucăţi de haine; pe cîte 
un deget lucea un inel. Li se puseseră pe piept banii găsiți, mai mult de aramă rare 'şi 
schimbase forma în căldură. Unul avea o citaţie , altul o carte de membru al societăţei 
comersanţilor , altul iarăşi avea un ceasornic , care arăta 7 şi jumătate, ora morţei sale. 
Cadavrele, sau mai bine grămezile de cărbuni din acest spital, se vor recunoaşte cu greu. 
Părăsind şi acest locaş de mizeria cea mai mare, mi-am adus aminte de cuvintele puse 
de Lessing în gura Rechei din Nathan : „De cîte ori am tremurat pentru voi de când 
focul se apropiase aşa mult de mine! Căci de când focul a fost aşa aproape de mine mi 
se pare că a muri în apă este o plăcere, un deliciu , o mântuire ". 

[3 decembrie 1881] 

[„«LE NORD» ZICE ..."] 

„Le Nord" zice că, deşi nici o modificație aparentă nu s-a întâmplat încă în relațiile 
dintre Austro-Ungaria şi România şi cu toate că ziarele celor două țări continuă a 
schimba recriminațiuni într-un ton foarte viu, se poate spera că suspendarea raporturilor 
nu va întârzia de-a ajunge la capăt. Precum am făcut deja să se observe, complicaţia din 
urmă şi - are originea mai mult într-o cestiune de formă decât în litigiul privitor la 
fondul chiar al regulării afacerii Dunării. Aceasta, interesând pe toate puterile şi având a 
fi obiectul unor puneri la cale de-un caracter european, e clar că disentimentele ce pot 
exista între 


cabinetul din Viena şi cel din Bucureşti nu pot constitui elementele unui conflict grav şi 
durabil. Cestiunea trebuie rezolvată nu de cătră Austria şi România, ci de cătră Europa 
şi aceasta este împrejurarea care ne permite de-a privi fără aprechensiune urmările 
încordării actuale a raporturilor austro - române . Îndealtmintrelea repetăm că e foarte 
probabil ca să se stabilească acordul asupra uneia sau celeilalte din combinaţiunile ce s- 
au iscat pentru a împăca pretenţiunile Austro-Ungariei cu acele ale României, şi anume 
asupra aceleia care consistă în delegarea unui membru al Comisiei Europene a Dunării 
ca să ia parte în Comisia Mixtă. 

Aşadar nu de aceasta e vorba acum, căci abia în sesiunea viitoare Comisia Europeană va 
avea să dezbată asupra reglementului în cestiune. Lucrul de care se plânge astăzi 
cabinetul din Viena este forma cam prea accentuată sub care mesajul de deschiderea 
Parlamentului român a afirmat rezistența României la cererile primitive ale Austriei. Nu 
atât interesele politice concrete ce se află în joc sunt cauza diferendului suspens în 


prezent, ci consideraţii de susceptibilitate şi de demnitate, şi în asemenea condiţii nu e 
de presupus că nu se vor putea găsi în curând mijloace de a-i pune capăt. 

Conform cu cele de mai sus, indicate de organul cancelariei ruseşti, „Neue freie Presse” 
zice că, deşi conflictul diplomatic nu e înlăturat încă, regularea cestiunii în sine 
formează obiectul înțelegerilor dintre puteri, ceea ce lasă a conchide că şi incidentul de 
mai sus se va închide în curând . Soluțiunea ar consta în primirea propunerii Barrere, 
conform căreia cîte un membru al Comisiei Europene, după ordine alfabetică, va asista 
la şedinţele celei mixte. 

[4 decembrie 1881] 

[ÎN ŞEDINŢA DE IERI A ADUNĂRII..."] 

În şedinţa de ieri a Adunării a fost la ordinea zilei discutarea răspunsului la mesajul 
tronului. U . P. Carp a dat citire contraproiectului minorităţii, pe care l-am reprodus 
deja. D.G. Vernescu, luând cuvântul , se declară nemulțumit cu proiectul de răspuns al 
majorităţii, mai ales în ce priveşte cestiunea Dunării, face istoricul consfinţirii libertății 
de navigaţiune prin acte internaționale succesive şi declară a nu putea vota proiectul 
daca guvernul nu va spune formal că voieşte a păstra supraveghearea poliției pe Dunăre. 
D. Maniu declară că nu e satisfăcut nici de forma, nici de cuprinsul răspunsului 
majorității, dar conchide că trebuie votat. 

D. Maiorescu, tratând cu toată rezerva cuvenită cestiunea Dunării, insistă în discursul 
său, pe care-l reproducem întreg mai la vale, asupra punctelor de reorganizare socială şi 
economică cuprinse în contraproiectul de răspuns al minorităţii. Adânca şi concentrata 
atenţie pe care Adunarea a dat-o cuvintelor sale era întreruptă numai de zgomotoase 
aplauze. 

D. Carp a vorbit în cestiunea Dunării, declarând însă că nu angajează responsabilitatea 
nimărui prin părerile ce şi le-a format în privirea aceasta. Fiind de mai nainte siguri că 
cuvintele sale vor fi obiectul multor interpretări false şi substituțiuni de rea credinţă , 
vom reproduce în numărul viitor discursul întreg, siguri fiind că astfel vorbele autentice 
ale oratorului nu vor fi pricepute altfel decum le-a zis. Putem spune numai că nu 
primeşte nici o soluţiune care ar avea aerul de-a angaja țara pentru sau în contra unei 
puteri vecine şi că numai o punere la cale care ar garanta, analog Tractatului de la Paris, 
neutralitatea teritoriului român merită sacrificii în favorul unui organ care să reprezinte 
interesele colectivităţii puterilor europene pe Dunăre. 

Şedinţa de ieri a fost una din cele mai însemnate ale Adunării prin nivelul ridicat al 
discuţiunii şi prin importanţa ideilor nouă de reorganizare cari şi-au făcut intrarea pe 
arena luptei parlamentare. 

[5 decembrie 1881] 


[„AM PUBLICAT ÎN NO. DE LA 2 DECEMVRIE..."] 

Am publicat în no. de la 2 decemvrie al „Timpului" răspunsul prezintat de d. Maiorescu 
la mesajul tronului în numele minorităţii conservatoare a Camerei. 

Acest răspuns cuprinde un program aproape complet de organizare interioară şi vine în 
momentul cel mai priincios spre a chema activitatea Corpurilor legiuitoare asupra 
cestiunilor celor mai importante ce ar trebui să le preocupe. 

Adevărul este că în lupta ei seculară pentru a-şi redobândi independența România a 
negles prea mult această parte a activităţii publice. 

Nu e vorba, legi de organizare interioară avem destule, ba încă avem prea multe; dar 
bărbaţii noştri de stat, preocupaţi cum au fost până acum de ideea cea mare a 
emancipării naționale, n-au avut nici timpul, nici liniştea de spirit necesare ca să creeze 
un sistem de organizare care să izvorască din studiul profund şi conştiincios al 
trebuinţelor noastre locale şi care să fie potrivit cu puterile intelectuale şi cu mijloacele 
de avuţie ale populaţiunilor noastre. 


Şi de aceea până acum mai mult am copiat legi de organizare străină, căutând a le 
localiza pre alocurea. 

Şi două neajunsuri însemnate au izvorât din această organizațiune prea complicată: de o 
parte multe legi nu se pot aplica decât foarte rău; iar, de altă parte, această organizaţiune 
este prea costisitoare. 

Acum însă când preocuparea cea mare a românilor s-a terminat, din fericire, prin 
intrarea României în concertul european, este timpul să ne ocupăm mai serios de 
cestiunile cele grave ce ridică organizarea noastră din întru. 

Şi de aceea, încă din ziua proclamării regatului, partidul conservator a cugetat să puie în 
vedere ţării un program complet de organizare interioară care să proceadă din nevoile 
noastre, să răspunză la trebuinţele noastre şi să fie în raport atât cu datinele şi cultura 
noastră cât şi cu mijloacele noastre de aplicaţiune. Şi un articol publicat în coloanele 
acestui ziar (la 21 martie 1881, nr . 64), îndată după proclamarea regatului, a căutat să 
demonstre necesitatea unui program complet de organizare în noul stadiu în care intra 
România. 

Toate cestiunile rezumate în răspunsul prezintat de d. Maiorescu la mesajul tronului au 
fost dezbătute în sânul partidului. 

Nu putem dar decât să ne felicităm că d. Carp a conceput ideea de a întruni într-un mod 
sistematic câteva din ideile fundamentale ce s-au agitat între membrii partidului ce 
reprezintăm , pe care d. Maiorescu le-a formulat şi le-a prezintat la deschiderea primei 
sesiuni parlamentare a regatului român. 

Şi cu atât mai mult ne felicităm de aceasta cu cât cea mai mare parte din ideile 
exprimate în documentul de care vorbim nu sunt decât accentuarea în mod mai practic a 
ideilor ce a propagat totdeuna partidul conservator şi oarecum dezvoltarea ideii 
conservatoare însăşi. 

Şi în adevăr partidul conservator a susţinut totdauna că orce sistem de organizare 
interioară în țara noastră trebuie să ia ca punct de plecare Constituţiunea noastră însăşi, 
Constituţiunea în întregul ei. 

Va să zică, de o parte monarhia constituțională şi egalitatea tuturor înaintea legii, 
democrația în sensul cel adevărat al cuvântului ; iar de alta, reprezentațiunea ţării prin 
patru colegii electorale, care însemnează predomnirea inteligenţei în afacerile politice şi 
dreapta cumpănire a tuturor intereselor în Corpurile legiuitoare. 

Acesta [a] fost şi este punctul nostru de plecare. 

Şi ţinta noastră a fost totdauna conservarea elementului naţional şi ocrotirea acestui 
element contra concurenţei escesive şi a propriei lui neprevederi . Fiece zi care trece ne 
convinge mai mult că aceasta trebuie să fie ţinta supremă nu numai a oricărui 
conservator, dar a oricărui român care vrea să aibă o țară românească. Conservarea mai 
cu seamă a proprietății mici în mâna proprietarului român, conservarea meseriilor în 
mâna meseriaşilor români. Vom discuta dar împreună cu toţi acei ce primesc aceste idei 
eminamente conservatoare mijloacele practice de a ajunge la scopul dorit, dintre care 
mai întâi pe cele propuse în proiectul de răspuns al d-lui Maiorescu. 


Ca să poată elementul nostru românesc să iasă învingător din lupta cea mare pentru 
existența națională ce ni se impune, mijloacele protectoare nu sunt fără îndoială decât 
un ajutor vremelnic : ridicarea nivelului intelectual şi dezvoltarea activităţii şi a bogăției 
sunt mijloacele fundamentale. 

De aceea am cerut totdauna simplificarea mecanismului nostru administrativ şi credem 
că e bine să se împuțineze mai ales atribuțiunile comunei rurale, ca să poată să 
îndeplinească bine pre cele esenţiale: biserica, şcoala şi căile de comunicațiune. 

Şi de aceea încă demult partidul conservator s-a ridicat contra direcțiunii ce se dă 
tinerimii în şcoalele noastre, care a creat şi creează pe fiecare zi un fel de proletariat al 
condeiului, o adevărată plagă socială, şi a propus ca instrucţiunea publică să îndrepteze 


forțele vii ale națiunii către ocupațiunile, aşa de bogate şi aşa de necesare în organizarea 
societăților moderne, ale industriei şi comerțului. 

Nu mai puțin partidul conservator a semnalat totdauna răul ce-l aduc fluctuațiunile 
politice în buna administrare a țării şi a cerut ca funcționarii administrativi să prezinte 
garanţii serioase de aptitudine la intrarea lor în funcţiune, dar, odată intraţi, a cerut 
stabilitatea pentru toţi. În special în ce priveşte magistratura, formula în care d. 
Maiorescu a rezumat credințele partidului conservator este cea mai nemerită şi o 
adoptăm fără nici o adăogire şi fără nici o restricțiune. 

Acestea fiind ideile fundamentale ce se esprimă în documentul de care vorbim, noi 
credem că este un bun început pentru activitatea parlamentară a acestei sesiuni. 

El va avea îndoitul folos de a chema atenţiunea publică asupra cestiunilor de îndreptare 
interioară, de la cari am fost distraşi prin evenimentele esterioare şi de a lămuri ideile 
partidelor şi a împrăştia nedomiririle cari au fost şi sunt sprijinul principal al partidului 
liberal, aşa de abil în a turbura apa şi în a calomnia pe adversarii săi. 

Dar, pe lângă aceste idei de organizare interioară, credem că e bine să aducem aminte 
acestui Parlament care îşi începe lucrările sale ceea ce zicem în programul partidului 
conservator în 1880, că adică 

trebuie să înfrânăm deocamdată orice dorinţe de îmbunătățiri şi întreprinderi 
costisitoare, deoarece sporirea impozitelor a ajuns să atingă chiar forțele productive ale 
țării şi asemeni dorinţe se traduc neapărat prin noi sarcine. 

Nu mai puţin credem că este de datoria minorităţii din Cameră şi Senat, acum când are 
ocaziunea de a vorbi în mod solemn cu regele, să aducă la picioarele tronului plângerile 
ce se ridică din toate părțile țării contra administraţiunii guvernului de astăzi. 

Lumea este scandalizată de îmbogățirea aşa de repede a câtorva din cei ce au mai multă 
acțiune asupra guvernului țării! Abuzurile şi deşanţarea au fost denunţate în public chiar 
de către preşedintele Consiliului de Miniştri şi de preşedintele Camerei legiuitoare. Şi 
cu toate acestea demoralizarea [î]şi urmează cursul, oameni înfieraţi de opinia publică 
stau în capul departamentelor şi în capul judeţelor şi exemplul dat de sus s-a întins 
repede până în cele din urmă strate ale societății. 

Cerând dar o bună organizare în întru nu trebuie să pierdem din vedere că legile cele 
mai bune nu pot da decât rezultate rele în mâni deprinse a le viola şi că, mai mult decât 
cele mai bune legi, o economie înțeleaptă şi o administrație onestă pot ajuta la nălţarea 
claselor muncitoare şi la ocrotirea lor. 

[6 decembrie 1881 ] 

[„PUBLICĂM MAI LA VALE ..."] 

Publicăm mai la vale discursul important rostit în şedinţa Adunării de la 4 decemvrie de 
către d.A. Lahovary. 

Observăm numai că d. loan Brătianu, în lungul răspuns pe care l-au făcut opoziţiei 
întregi, s-a servit de-un mijloc de apărare obicinuit, deşi foarte uzat. 


Citează cuvinte din gura unor oameni politici ce nu sunt în stare a-l dezminți ... pentru că au murit. 

Citează de două ori pe Alexandru II al Rusiei. 

Mort. 

Pe baronul Haymerle. 

Mort. 

Pe ducele de Grammont . 

Asemenea mort. 

Ei bine, acest mijloc, propriu a interesa poate copii prin poveşti misterioase, primul nostru ministru [î]l 
întrebuinţează totdeuna pentru a-şi crea un piedestal de mare patriot şi om politic în faţa copiilor majorităţii sale. 

În ochii celor morţi d. I. Brătianu poate fi un celebru om de stat şi un mare patriot. Cestiunea e ce zic şi ce vor 
zice cei vii despre d-sa. 

Pentru a controla vorbele atribuite de d. Brătianu celor răposaţi întru fericire trebuie ca cineva să fie nu 


spiritual, ci spiritist , şi să trăiască în ceea ce şcoala numeşte dimensiunea a patra. În dimensiunea a patra, cu 


escluderea celorlalte trei, d. Brătianu poate fi un om incomensurabil de mare. 


[8 decembrie 1881] 


„ASUPRA STRĂINĂTĂȚII..."] 


Asupra străinătății mai sobre citatele din dimensiunea a patra, din lumea spiritelor, pe cari le obicinuieşte d. 
Brătianu pentru a-şi combate adversarii săi vii, de carne şi de oase, nu prea fac efect. Amenda onorabilă făcută 


Austriei de primul nostru ministru nu e 'n stare a face nici o impresie asupra sferelor determinante din Viena. 


Încă de ieri, zice „Fremdenblatt”, am vorbit de declaraţiile d-lui Brătianu asupra mesajului tronului şi am 
găsit că sunt dictate de dorința de-a îndrepta lipsele de tact pe cari şi le-a permis guvernul din Bucureşti față cu 
Austro-Ungaria. Nu deprețiem însemnătatea espresiunilor d-lui Brătianu, dar credem că, oricât or fi accentuând 
valoarea amiciției Austro-Ungariei pentru România, nu vor contribui decât puţin sau deloc la înlăturarea diferenţei 
iscate prin provocaţiunile mesajului. Nu i se dă o satisfacere monarhiei noastre prin vorbele frumoase ale ministrului 
- prezident din România; ba, cercetate cu atenție şi în amănunţime, ele fac chiar efectul că d. Brătianu voieşte mai 
mult a ocoli satisfacțiunea decât a ne-o da. Mesajul tronului n-au fost rău înţeles în Austro-Ungaria, ci l-am înțeles 
din contra aşa precum l-au înțeles toată Europa, atât amicii cât şi adversarii noştri. Nu poate fi vorba de 
interpretare falsă şi, dacă are a le părea rău de ceva d-nilor din Bucureşti, nu e susceptibilitatea noastră, ci tonul 
provocator al mesajului. Dar, în loc d! a esprima o asemenea părere de rău franc şi leal, d. Brătianu se sileşte să 
impingă toată afacerea pe un teren fals; dintr-o afacere de onoare pendentă între cele două ţări şi guverne d-sa 
caută, a face un conflict între cei doi monarhi. Ţinând un elogiu la adresa Casei habsburgice , care face onoare 
cunoştinţelor sale istorice, ne asigură că n-a avut un moment ideea „de a insulta pe împăratul Austriei”. Ca şi când e 
cineva în Austro-Ungaria care să fi susținut că mesajul de tron român a atins onoarea împăratului nostru. Din parte- 
ne nici n-am gândit la una ca aceasta, precum n-a gândit nimeni în Austro-Ungaria de-a face răspunzător pe regele 
Carol pentru lipsele de tact ale mesajului. D. Brătianu nu se sfieşte d! a trage pe suveranul său în dezbatere; dar 
pentru această curioasă manieră de-a pricepe datinele parlamentare esplice-se cu compatrioții săi. Nici am întrebat, 
nici vom întreba vrodinioară în ce raport stă regele Carol cu mesajul tronului. Personal [î]l pretuim foarte mult pe 
regele Carol al României, dar, pentru a judeca provocările cari au ocazionat cunoscuta instrucție ce i s-a dat 
contelui Hoyos, e absolut indiferent ceea ce simte regele Carol şi familia Hohenzollern sigmaringen pentru Austro- 
Ungaria şi pentru împăratul ei. Pentru mesaj nu e răspunzător decât numai şi numai guvernul român, şi cu acesta, 
nu cu persoana regelui Carol, are a face cabinetul din Viena. Pricepem de ce azi [î]i pare rău d-lui Brătianu că l-a 
sfătuit pe suveranul său la un asemenea mesaj, dar mijlocul de-a pune capăt încurcăturilor ce i le-a creat României 
nu consistă deloc în încercarea de-a urni responsabilitatea de pe umerele sale pe-ale altuia, ci într-o declarare leală 


de părere de rău pentru provocările de cari s-a făcut vinovat cabinetul din Bucureşti faţă cu monarhia noastră. 


Cât de identice sunt instrucţiunile ce se dau organelor oficioase din Austro-Ungaria ne dovedeşte următorul 


pasaj din oficiosul „Pesther-Lloyd", care spune acelaş lucru în termeni mai energici: 


Declararea făcută de ministrul - prezident Brătianu are poate intenția de-a îmblânzi încordarea existentă, dar 
nu ni se pare deloc proprie de - a - şi atinge scopul. Din punct de vedere constituțional e chiar o monstruozitate. E un 


bun obicei constituțional ca pentru toate actele, faptele, hotărârile ori vorbele Coroanei să fie răspun - 


zător guvernul. D. Brătianu au întors teoria aceasta cu capu-n jos, punând Coroana înainte, pentru lucruri pe cari 
numai el însuşi le-a făcut şi pentru cari nu e în fond răspunzător decât iar numai el însuşi, ba are aerul de a voi să 
acopere propriile sale greşale cu numele inviolabil al unui monarh străin. Aceasta e o practică care, afară de 
avantajul comodităţii pentru d. Brătianu, are totul în contra sa: istoria, datina, tradiția. A fost cu totul de prisos, am 
putea zice o necuviinţă, de-a pune Casa de Habsburg în legătură cu o afacere care e prea mică, prea meschină 
pentru a atinge această Casă suverană. Ceea ce avem de regulat cu Regatul României e o cestiune pendentă între 
România şi Austro-Ungaria. Demnitatea de stat a monarhiei austro-ungare a fost atinsă prin discursul de tron. Nu 


facem răspunzător pentru aceasta pe regele Carol, care-a pronunțat discursul, ci pe guvernul român, care trebuie să 


şi dea seama pentru el; şi avem un drept cu atât mai mare pentru aceasta de-a sfătui pe d. Brătianu să lase cu totul 
la o parte pe împăratul şi regele Francisc Iosif. Ni se pare apoi că e o 'ntorsătură rău întrebuințată a d-lui Brătianu 
de-a vorbi de susceptibilitatea guvernului austro-ungar. Ceea ce-a împins pe guvernul nostru de-a mărgini în modul 
cunoscut relațiile cu cabinetul român este stilul provocator al discursului care suspectează monarhia noastră şi al 
cărui text a fost tipărit. Aci nu poate fi vorba nici de susceptibilitate, nici de falsă interpretare şi orice părere de rău a 
d-lui Brătianu devine nesubstanţială şi nulă, daca nu se referă la faptul mai cu seamă, ba esclusiv regretabil , că 
cabinetul în a cărui frunte stă d. Brătianu a inspirat regelui, sub a d-sale responsabilitate, un mesaj care, după cuprins 


şi termeni era o insultă pentru Austro-Ungaria. 


[9 decembrie 1881] 


CATASTROFA DIN VIENA 
[ÎNTRE ALTE MULTE SCENE ..."] 


Între alte multe scene sfâşietoare din noaptea fatală a incendiului se mai comunică următoarele: 


Într-o familie unde părintele zace bolnav de doi ani rămâne soţia sa spre a-l îngriji, iar celor două fete li s-a 
permis să meargă la teatru, însoţite de mirele uneia din ele. 

Acolo li s-a aprins o îngrozitoare lumânare nupțială . Nici una din cele trei persoane nu s-a întors şi mama a 
pierdut minţile. 

Într-o altă casă erau iar două, domnişoare cari, cu alte două dame, s-au dus să audă Les contes d'hoffmann . 
Acasă a rămas bătrânul lor tată, așteptând întoarcerea lor. Deodată se lăţeşte vestea că arde teatrul Ring, ajungând 
până în camera bătrinului. Un amic intră repede şi întreabă de fete „Du-te şi le adu", răspunde bătrânul înmărmurit 
pe scaun şi rămâne tot aşteptând . A doua zi el se pune a căuta şi deodată cade lovit de apoplexie. Fiind paralizat pe 


jumătate şi fără grai el zace acum şi face necontenit semn, chemând pe fiicele sale cari sunt înmormântate în flacări! 


[9 decembrie 1881] 


[„„ÎN srânşir RĂSPUNSUL LA MESAJ..."] 


În sfârşit răspunsul la mesaj a fost prezintat M. Sale Regelui şi, daca ne pare rău că prin aceasta a scăzut 
importanța discuţiilor Adunării, cată pe de alta să ne pară bine că i s-a luat presei pretextul de-a debita insinuațiuni 
bizantine şi acuzări de cea mai rea credinţă . O adevărată silă ne cuprinde citind foile acelea — neesceptând pe 
„Românul" — cari, pe față sau pieziş , acuză de trădare pe unii sau alţii din membrii Adunării. 

Chiar azi, după atâta neadevăruri de-a rândul , „Românul" atribuie de ex. d-lui Carp cuvintele: „Să renunțăm 
la suveranitatea pe Dunăre". 

Ei bine, această afirmare e un monstruos neadevăr. O afirmare ipotetică precum a fost aceea a d-lui Carp are 
totdeuna două părți; a lăsa partea întâia afară, condiția ipotezei, şi a enunța numai pe [a] doua va să zică a spune 


neadevărul ommitendo . 


lată ce-a zis d. Carp. 


În mintea tuturor s-a născut sentimentul unei nesiguranțe mai mari (de la proclamarea Independenţei încoace) şi cu toţi am 
cerut pe lângă recunoaşterea neatârnării şi declararea de neutralitate. N-am putut obţine nimic. N-am obţinut nimic în mod direct, 


dar în mod indirect cred că lucrul nu este cu neputinţă. Dacă punem Dunărea sub scutul unui areopag european realizăm dorința 
țării de neutralitate. 


Faţă cu această idee n-am fi oare în drept să zicem: Să jertfim unele din drepturile noastre suverane ca să obținem 


protecţiunea Europei întregi şi să nu ne aflăm izolați faţă cu doi vecini puternici . . .? 
Dar să mă pun în ipoteza că nu putem obține pe Dunăre o neutralitate. Vă declar că n-aş putea primi nici o comisiune în care 


m-aş afla izolat față cu Austria sau cu Rusia, n-aş primi nici o comisiune în care aceste două puteri s-ar afla singure față cu noi ... . 
Faţă cu o astfel de comisiune (mixtă) nu voi face concesiunea ce aş face-o Comisiunii Europene şi aş revendica sus şi tare dreptul 
de a aplica regulamentul pe teritoriul meu. 

lată dar modul cu totul condiţional în care d. Carp înţelege a ceda colectivității puterilor europene, în schimbul 
declarării de neutralitate, garantată de aceeaşi colectivitate. 

„Românul" schimbă această declarare ipotetică în una categorică, imperativă chiar: „Să renunţăm la 
suveranitate pe Dunăre!". 

Aceasta n-a spus-o nimeni şi e o invenție şi neadevărată şi intenţionată , deci îndoit de culpabilă din partea 
organului guvernamental. 

Nu mai vorbim de alte foi, cari, înainte de-a fi ieşit discursul tipărit în „Monitor", l-au şi numit pe orator 
„spion " al Austriei sau al Prusiei sau a mai ştim cui? 

Nu le spunem toate acestea pentru că ar fi ceva nou. Am ajuns în țara asta ca orice străin venit de două - trei 
zile, ca toată plebea transdanubiană şi toate veniturile Apusului, întreprinderi de foi de negoț cărora jure gentium ar 
trebui să li se interzică de-a face politică într-o ţară ce nu-i a lor, să arunce pe orice român ce nu stă sub inspiraţiile 
sub cari ele stau epitetul de trădător. În mlaştina aceasta de scurgere pentru toate putrejunile orientale şi occidentale, 
în acest otel malfamat care se numeşte „România" străinii vor să ne înveţe cum să păstrăm întregi dreptățile şi 
hotarăle ţării şi, ceea ce-i mai rău, d. Ion Brătianu nu pregetă nicicând de-a se pune în capul acestei plebe şi a ținea 


isonul, împreună cu „Pseudo - românul " său, unor asemenea nedemne şi neomenoase insinuațiuni. 


[10 decembrie 1881] 


[,,DAC - AM PREGETAT..."] 


Dac - am pregetat pân' acum a vorbi despre incidentul regretabil al publicațiunii unor documente diplomatice 
din partea fostului ministru plenipotențiar al României la Paris cauza e că voiam să vedem virtuți mai gingaşe decât a 
noastră ieşindu-şi din fire pentru acest act. Virtutea noastră prea e solidă şi din topor pentru a dezaproba din orice 
punct de vedere pe omul carele, muşcat de cățeluşul blond al d-lui Brătianu, în stare de turbăciune , se apără cu ce 
poate. 

Niciodată insultă mai gravă nu s-a adus miniştrilor plenipotențiari ai României şi ai persoanei regelui decât 
aceea adusă de blondul d. Stătescu, ministru al desfacerilor din afara, d-lui Callimach catargiu . 

A acuza pe un om de însemnătatea d-lui Callimach catargiu că ar fi neglijat interesele țării înseamnă a-l 
provoca să se apere, deşi nu aprobăm mijloacele de apărare. 

Cititorul cată să ştie că d. Stătescu a căutat scandalul cu lumânarea . 

Pentru un ministru de esterne care nu l-ar fi căutat existau mijloace destule spre a depărta pe d. Callimach 
catargiu din post şi a-i face loc interesantului Pherekydes, şi mijlocul cel mai simplu, cel mai puţin zgomotos, era de- 


a primi demisia ministrului plenipotenţiar, pe care acesta o dăduse demult. 


Daca dar găsim esplicări pentru publicarea în cestiune, considerând mai cu seamă provocarea venită din partea 
d-lui Stătescu, justificări nu găsim, o mărturisim cu părere de rău. 

E prea adevărat că în ţara în care eroii militari ai lui 11 fevruarie şi prezidenții de republică ploieşteană ajung 
oameni mari, în care ilustrarea tradării merge alături cu dispreţuirea şi înjosirea meritului, un om nu are, pentru 
împlinirea datoriei sale oricât de grele ar fi, decât razimul propriei sale conştiinţe, unită cu amărăciunea de-a nu fi 
niciodată prețuit . Acesta e blăstemul tuturor demagogiilor din lume, al demagogiei noastre străine îndeosebi. E prea 
adevărat că lucrurile au ajuns la noi mai departe decât în Franţa, unde zeci de ani de serviciu credincios pentru stat se 
'ncheie c-o condamnare pentru plata de cheltuieli de judecată, ca la d. Roustan , şi că ingratitudinea cea mai neagră 
aşteaptă pe omul datoriei, pensiile reversibile însă pe fanarioţii cari din conspirație şi trădare şi-au făcut o meserie. 
Toate acestea sunt adevărate, precum e adevărat că tot ce e sterp ca inteligență şi viermănos ca morală ajunge repede 
sus sub domnia roşie. 


Deci adevărat este că d. Callimach catargiu n-ar fi găsit răsplata patriotismului său decât în conştiinţa sa 


proprie şi în stima smulsă cu de-a sila conştiinţei d-lui Stătescu, o stimă pe care chiar acest om pervers trebuie s-o 
aibă în fundul sufletului său, spre pedeapsa perversităţii sale şi pentru a simți ce mic este, dar pe care, se 'nțelege , nu 
va mărturisi-o niciodată. 

Dar oare aceasta e România pentru care cineva lucrează? Oare numai România timpilor lor era aceea pentru 
care lucrau români? Oare prezentul şi numai prezentul determină actele unui om? Desigur că gloria partidului roşu nu 
merită un sacrificiu, o picătură de sânge românesc, precum nu merită un ban românesc. Desigur că domnia strivitoare 
şi ucigaşă de populaţie a acestui partid de venetici nu merită nici o jertfă din partea cuiva şi ar merita din contra 
învățămintele lui Vlad Vodă Ţepeş ... Dar deasupra mizeriei actuale stăpâneşte liniştit steaua neamului românesc, 
aprinsă trecutului şi viitorului nostru. Nu pentru otelul actual renunţă cineva la o satisfacere îndreptăţită, ci pentru 
patria viitoare. 

lată dar de ce nu aprobăm mijlocul de apărare în cestiune. 

Pe de o parte se poate ca această publicare să atingă interesul țării în cestiunea Dunării, pe de alta cabinetele 
străine pot să susceapă o neîncredere puțin îndreptăţită față cu corpul nostru diplomatic şi să nu-l crează îndestul de 
discret spre a intra în tratări cu dânsul . Personal, d. Callimach catargiu are fără îndoială cuvânt , dar ca ministru 
plenipotenţiar nu. Cât despre persoana sa, a dovedit asupra oricării îndoieli că a apărat interesele țării în cestiunea 
Dunării, însă acest merit pierde din valoarea lui prin publicarea de documente, căci în linia întâia desigur nu poate fi 
vorba de persoana sa şi mai puțin de aceea a d-lui Stătescu. Şi chiar daca n-ar exista inconvenientul întâi , chiar daca 
cestiunea Dunării n-ar fi deloc atinsă prin publicaţie, posibilitatea numai de-a aduce discredit corpului diplomatic e 
un neajuns îndestul de însemnat pentru a fi putut opri publicarea în cestiune. 

Era fără îndoială un sacrificiu mare din partea unui bărbat onest de-a renunţa de la această satisfacere, un 
sacrificiu pe care numai d. Stătescu nu putea să-l merite. Dar, precum am zis, e vorba de o ordine de lucruri 
superioară persoanelor, superioară prezentului [î]ntreg, din al cărei punct de vedere suntem cu părere de rău siliți a nu 


admite o satisfacţiune care ar putea să implice în ea atingerea unui interes general. 


[L11 decembrie 1881] 


„PRECUM ILUSTRUL D. GIANI..."] 


Precum ilustrul d. Giani, o personalitate pe cât de profundă pe atât de măreaţă a partidului roşu, se visează în 
Cameră exercitându-şi meseria de advocat şi se adresează deputaţilor cu esclamaţia „D-nilor judecători!", tot astfel 


ilustrul d. Stătescu, ca minis- 


tru al afacerilor străine, se simte asemenea pledând , şi-n loc de-a căuta să dea lămuriri în cestiunea dunăreană d-sa 
caută pur şi simplu să dovedească contrariul de ceea ce-a zis apărătorul părții adverse . Partea adversă e ... ţara, al 
cărei ministru este d. Stătescu. Ce face însă asta? Lucrul de căpetenie este nu ca ţara să aibă dreptate, ci ca advocatul 
Stătescu să înduplece pe judecători în contra opiniunilor părții adverse . 

Astfel, pe când d. Vernescu sau alții din Cameră pun în discuţie modul în care Europa îşi poate exercita dreptul 
de supravegheare pe Dunăre, fără a atinge suveranitatea statelor țărmurene, d. ministru de esterne, într-o pledoarie ce 
ocupă nouă coloane ale „Monitorului", dovedeşte că acest drept este direct şi nici ne e permis a-l pune în discuţie. Nu 
supraveghearea diplomatică o vrea d-sa, ci supraveghearea directă prin organe anume a străinătății. 

Nu prejudecăm cestiunea. Dar în orice caz e ciudat a vedea pe un ministru al României punându-se din capul 
locului pe terenul celor mai largi concesiuni în materia supravegherii şi nedându-şi seama că ar putea să existe 
moduri de supravegheare în care să se strecoare elemente de suprematizare cu totul de altă natură. 

În pledoaria sa d. Stătescu nu se sfieşte de-a spune chiar cîte un neadevăr. 

Astfel zice: 


Nu se declara ieri aicea, de opoziţiunea conservatoare, prin organele ei autorizate, că daca Comisiunea riverană pe această 
parte a fluviului s-ar constitui în certe condițiuni şi s-ar admite în sânul ei, pe lângă delegatul Austriei şi acela al Rusiei, şi al unei a 
treia mari puteri, nu ar vedea nici un inconvenient să dea acestei Comisiuni nu numai supraveghearea, dar şi dreptul de-a aplica 
reglementele şi a face poliția efectivă a navigațiunii în apele şi porturile noastre? 


Noi credem opiniunea aceasta neîntemeiată şi abătută de la tractate. 


lată lucruri ce nu le-a susținut nimeni, nici ieri, nici alaltăieri, încât e nespus de comod de-a declara 
neîntemeiate şi abătute de la tractate opinii ce nimenea nu le-a enunțat. 


Iată ce s-a zis în adevăr: 


Pe lângă aceste două puteri (Austria şi Rusia), cari ar avea deopotrivă drepturi (în Comisia Mixtă), ar trebui să căutăm o a 


treia, căreia sunt gata sa-i dau şi prezidenţia. Faţă însă cu o astfel de comisiune nu vom face concesiunea ce aş face-o Comisiunii 


Europene şi aş revendica sus şi tare dreptul de-a aplica regulamentul pe teritorul meu. 


„A revendica sus şi tare pentru ţară dreptul de-a aplica regulamentul pe teritoriul român" înseamnă, după 
opinia d-lui Stătescu, a da acest drept Comisiei. lată modul puţin conştiințios în care se citează la noi opiniile 


adversarilor politici. 


[12 decembrie 1881] 


[„„CU ARoGanȚA CUNOSCUTĂ ..."] 


Cu aroganța cunoscută a foilor ungurești, care stă cu totul în disproporţie cu însemnătatea statului şi rasei 
maghiare, şi cu un amestec de espresii de rând caracteristice pentru elementul semitic care face politică în Ungaria, 


oficiosul „Pesther Lloyd" revine din nou asupra conflictului austro - român , vorbind în chipul următor: 


Dac' ar fi vorba numai de mojicia regală română n-am mai pierde nici un cuvânt asupra afacerii şi am putea aştepta cu 
linişte ca Ministerul de Esterne să-şi procure satisfacțiunea ce i se cuvine în toate împrejurările. Însă insulta în faţa căreia 


monarhia noastră stă într-o poziție comică, de neputinţă este espresia caracteristică a unui întreg sistem de inconveniente 
nepilduite , a unui sistem care, prin concursul nostru din nenorocire, sapă poziția noastră din Orient, ba face precarii până şi 
relaţiunile noastre cu cabinetele europene. Când , după ani de muncă, prin acte de abnegațţie şi sacrificii, ajungem a stabili cu 
puterile mari ale Europei relaţiuni clare şi hotărît determinate, e destul ca unul din micile state din Balcani să ne stea 'mpotrivă 


c-o arogantă îndrăzneală, 


pentru ca să se desfăşoare numaidecât nu numai întregul problem al politicei noastre orientale, ci chiar acela al 
relațiunilor noastre europene. Cine stă dindărătul vasalilor eliberați, cine-i mână 'nainte ? Această întrebare ni se 
impune de sine şi e de natură a arunca o umbră întunecoasă asupra celor mai clare din relațiunile noastre. De azi pe 
mâni se turbură orizontul nostru asupra situaţiei europene şi abia mai putem distinge cu siguranţă cine e amic, cine 
adversar. 

Voim să primim o asemenea poziţie? lată lucrul asupra căruia cată să ne desluşim cât de curând . Voim în 
adevăr să ne aranjăm astfel încât întreaga noastră politică europeană să atârne de bunul plac al României, Serbiei, 
Bulgariei sau al Muntenegrului ? Protectoratul de care se bucura unul sau altul din sateliții balcanici să atingă când 
atitudinea noastră față cu Germania, când relaţiile noastre cu Rusia şi cu Marea Britanie, ori de cite ori i-ar veni în 
gând României sau Serbiei de-a se purta arogant cu noi? Voim oare să dăm acestor naţionalităţi interesante puterea 
de-a influenţa direct ori indirect soarta Austro-Ungariei? C-un cuvânt voim ca tocmai în punctul acesta să intrăm în 
moştenirea Turciei? Cu consideraţiunile acestea avem să ne ocupăm, şi rezultatul lor trebuie să fie determinant şi în 
cearta cu România. Credem că, în cestiunea aceasta, răspunsul nu poate fi decât unul. Aceasta e ca, fără grijă 
pentru firele ce se fes încoace şi încolo între statele balcanice şi vreunul din cabinetele europene, să nu dăm 
ascultare nici unei alte considerații în fiece caz singular decât cerințelor demnităţii noastre de mare putere. Precum 
nu trebuie să îngăduim în nici o împrejurare europeizarea vreunui litigiu dintre noi şi micele state învecinate, tot 
astfel nu trebuie să judecăm asemenea incidente din punctul de vedere al conexităţii cu situaţia europeană. Afacerea 
noastră cată s-o reprezentăm noi singuri şi e treaba noastră de-a pedepsi aroganța împotriva noastră a micilor state 
vecine. Daca în respingerea unor asemenea escese vom lucra numai o singură dată sub influenţa dispozițiunilor 
europene am pierdut jocul pentru totdauna şi cată să ne pregătim ca din an în an să fim supăraţi de acele 


organisme , cari n-au ce pierde, nici măcar şira spinării. 


lată ce avem de ascultat din partea organului oficios unguresc. Bange machen gilt nicht zice un proverb 
nemțesc. Numai daca n-am şti în ce disproporţie stă lăudăroşia maghiarilor cu puterea lor insanităţile statistice ale 
organelor lor ar avea poate oarecare efect asupră-ne. 

Din nefericire pentru oficiosul de la Pesta nu vom fi niciodată în situația de-a avea de regulat singuri cestiunile 
dintre noi, deşi chiar în cazul acesta nu prea suntem în stare a suscepe teamă de vitejia maghiară. 

Vitejia la .. . distanţa cuvenită e un lucru comod şi admirabil. De aproape nu prea e de seamă. Cânele care latră 
mult nu muşcă, zice un proverb, şi prea fac gură foile ungurești pentru ca dinții să nu le fie parte scoşi demult, parte 


ştirbi. 


[13 decembrie 1881] 


[„CONTELE HOYOS SOSIND LA VIENA ..."] 


Contele Hoyos sosind la Viena, unde a fost chemat de ministrul de esterne pentru a raporta, oficiosul 
„Fremdenblatt" crede că va afla în curând daca sunt întemeiate speranţele pentru o încurândă restabilire a relaţiilor 


amicale la cari o îndreptățeau cele mai nouă informațiuni din Bucureşti. 


Multe ştiri, urmează oficiosul vienez, indicau că în adevăr d-nii din Bucureşti pun mare preț pe înlăturarea 
încurândă a incidentului provocat de discursul tronului. Nu numai că organul declarat al cabinetului din Bucureşti 
se servă de un limbaj plin de afecţiune pentru monarhia noastră, dar şi din vizita pe care d. Brătianu a făcut-o 
ambasadorului nostru înainte de a părăsi Bucureştii se poate conchide că sferele conducătoare din România s-au 
lămurit asupra seriozităţii situației şi au hotărit a şi lucra conform cu ea. Vor fi decis sau nu încă modul în care să 
dea satisfacțiune monarhiei noastre? Nu ştim. Dar credem a putea admite că d. Brătianu s-au lămurit pe deplin ce 
puţin preț au pus sferele determinante de la noi pe declaraţiunile făcute de d-sa acum opt zile în Camerele române. 
Contele Hoyos desigur nu l-a lăsat în îndoială că guvernul nostru nu a putut găsi o satisfacțiune suficientă pentru 
necuviințele din discursul de tron în evazivele consideraţiuni istorice cari ocoleau esenţa lucrului pe cari le-au făcut 
d. Brătianu cu privire la însemnătatea monarhiei noastre pentru națiunea română. Singur faptul că ambasadorul a 
fost chemat la Viena pentru a face raport era o dovadă îndestul că în sferele hotărâtoare opinia despre insuficienţa 
declaraţiunilor d-lui Brătianu era aceeaşi ca şi opinia publică din amândouă jumătăţile monarhiei. 

Mult au trecut de când organele celor mai diverse partide de dincoace şi de dincolo de Leitha n-au judecat 
atât de în acord asupra vreunei cestiuni ca în cazul de faţă. Atitudinea pe care au observat-o foile dirigente ale 
tuturor partidelor față cu acea „causerie " istorică, dar prea puţin politică a d-lui Brătianu a fost o dovadă cât de 
exact a judecat guvernul nostru când au văzut în întorsăturile ciudate a discursului de tron o atingere a respectului 


datorit monarhiei noastre. 


i 

j Hai PIN MERIN. 
18. Articolul DIE RUMÄNISCHE THRONREDE, publicat în „D sse 729 noiembrie 1881, 


tradus de Eminescu, ( ÎNTRE TOATE ARTICOLELE DE FOND ..."')]. „Timpul, 24 noiembrie/ó 
decembrie 1881. 


i 


tii 


ji 


i} 
Hi 


$ 
4 y É i y 4 bă Si, £ 
$ È ` 
pE? | ) t fă 
i t i PI 
g 4 £ LA . 
x E £ : 
- ; $ I Á 
£f pei g $ = .. 
y ed ak £ 
. 
g = í 
Eo A i H dă 


; 





19. Editorialul WIEN, 23. DEZEMBER, 


12/24 decembrie 1881. 


publicat în „Fremden Blatt”, 

20. Editorialul WIEN, 23. DEZEMBER, comentat de Eminescu în articolul [CONTELE HOYOS 
SOSIND...”), „„Timpul”, 15/27 decembrie 1881. 


Tie seama de aceasta și „Le Journal des debats" şi „Le Nord" din Bruxelles, care, referindu-se la un articol 
din „Fremdenblatt", se mirau cum de n-am putut găsi în discursul de vineri al d-lui Brătianu o satisfacție suficientă 
pentru lipsele de tact ale discursului tronului. Speranţa pe care o esprima foaia rusească ce apare în Bruxelles, 
cumcă cabinetul din Viena, în contra manierei noastre de a vedea, se va declara mulțumit cu declarațiunile d-lui 
Brătianu, a fost înlăturată prin fapte. Avem cu atât mai puține motive de a intra într-o polemică cu „Le Nord" cu cât 
n-am tăgăduit orice însemnătate discursului d-lui Brătianu, precum susţine acea foaie. N-am putut vedea în ea o 
satisfacțiune suficientă şi împărtăşim părerea aceasta cu majoritatea mare a acelei populaţii din Austro-Ungaria 
care se interesează de politică. Convingerea aceasta a câştigat - o şi „Le Journal des debats" din citirea gazetelor 
austriace şi se arată rău dispus pentru aceasta. Adresându-se direct la „„Fremdenblatt”, foaia franceză ne spune că, 
de vreme ce, după propria noastră părere asupra conflictului, ordinul dat contelui Hoyos de a suspenda relaţiile sale 
personale cu guvernul din Bucureşti nu are a face cu cestiunea dunăreană, am putea să ne mulțumim cu 
declaraţiunile d-lui Brătianu, căci, daca provocațiunea a fost numai platonică, nici satisfacțiunea nu trebuie [să] fie 
astfel. Logica acestui raționament e cu totul nepricepută pentru noi. Nu urmează deloc că provocaţiunea a fost 
platonică din faptul că guvernul nostru nu pune în legătură esența meritorie a cesiunii dunărene cu afacerea de 
onoare ocazională prin discursul tronului. Platonismul nu e nicăiri mai puţin la locul lui decât în afaceri de onoare. 


Nu cunoaştem insulte platonice şi prin urmare nici satisfacțiuni platonice şi ne mirăm că tocmai o foaie franceză ne 
dă o asemenea lecție despre afaceri de onoare. 

Nu cerem de la România un lucru ce n-ar fi echitabil. Nu facem cabinetului din Bucureşti pretenţiuni cari ar 
putea să-i atingă onoarea. După cât ştim — şi credem a fi bine informați în punctul acesta — cabinetul vienez n-au 
făcut nici o cerere în Bucureşti în privirea satisfacțiunii exigibile pentru mesajul tronului. Cu totul din vânt e 
aserțiunea pe care-o întâmpinăm într-o telegramă din Praga a „Nloii ] prese libere”, care zice că, după asigurări 
oficioase, demisiunea d-lui Brătianu ar fi singurul mijloc al unei învoieli pacifice cu România. „Noua pr [esă] 
liberă” însăşi pune-n îndoială aserțiunea corespondentului ei; şi-n adevăr are cuvinte pentru aceasta, cu toate că o 
telegramă din Viena a ziarului „,Politik" (din Praga) declară fără nici o rezervă că, în sferele Ministeriului de 
Esterne, demisiunea d-lui Brătianu e considerată ca singurul mod al unei înlăturări pacinice a diferenţelor dintre 
Austro-Ungaria şi România. După toată probabilitatea corespondentul „N[oii ]. pr [ese] libere” şi-au luat 
înțelepciunea din telegrama ziarului „,Politik”, dar n-a avut cuvânt de a vedea în ea o comunicaţie din sfere 
guvernamentale. Ştirea din „Politik” a influinţat-o tot atât de puţin Ministerul de Esterne ca şi articolele 
provocatorii pe cari organul boem le aduce din când în când în contra actualului ministeriu sirbesc, pentru a face 
bucurie d-lui Ristici. Dar acestea în treacăt. Repetăm că din partea cabinetului nostru nu i s-au pus guvernului din 
Bucureşti nici un fel de condiţii de la îndeplinirea cărora ar atârna închiderea incidentului. Rezultă din toate că 
Ministerul nostru de Esterne lasă la libera apreciare a sferelor guvernamentale din România de-a găsi modul 
propriu pentru a restabili vechile relațiuni amicale între România şi monarhia noastră; dar se 'nţelege de sine că 
satisfacțiunea trebuie să fie leală, şi fără rezervă şi să corespunză cu uzanțele diplomatice ce există între state 


suverane şi cu poziția de mare putere a Austro-Ungariei. 


[15 decembrie 1881] 


„AGENȚIA HAVAS S-A GRĂBIT..."] 


Agenţia Havas s-a grăbit se vede a împărtăşi lumii uimite că d. Callimach catargiu s-ar fi făcut vinovat de 
sustragere şi divulgare de importante documente diplomatice, o acuzare pe care a ridicat-o cele mai gingaşe şi mai 
fragile virtuți ale Adunărilor noastre, d. Fleva în Cameră şi Cato în Senat. . .Cato al României: d. P. Grădişteanu. 

În urmarea acestora fostul ministru plenipotenţiar a adresat foilor din Paris o scrisoare, reprodusă a doua zi de 
foile germane, prin care reduce mult valoarea aserțiunilor celor două virtuţi, afişate cu nepilduită candoare în 
Corpurile noastre legiuitoare. 

Scrisoarea, datată din Paris, 20 decemvrie, se rosteşte astfel: 


Jurnalele reproduc o depeşă din Bucureşti care anunţă că m-am făcut vinovat de sustragerea şi de divulgarea 
unor importante documente diplomatice. 

Permiteţi-mi să am recurs la publicitatea de care dispuneţi pentru a esplica această noutate şi a o reduce la 
proporțiunile ei adevărate. 

Pentru a justifica revocarea mea recentă din postul ce-l ocupam la Paris guvernul d-lui loan Brătianu m-a 
acuzat de a fi compromis, prin grave neglijenţe în îndeplinirea misiunii mele în Anglia, interesele ţării mele în 
cestiunea Dunării. 

Onoarea mea era atacată. A trebuit să răspund, publicând o corespondenţă schimbată în acea epocă între d. 
Brătianu şi mine, care espune vederile noastre reciproce asupra purtării ce se cuvenea a se ţine. Ea nu trădează 


încrederea nici unui guvern, nu destăinuieşte nici un secret de stat ea constată pur şi simplu că mi-am făcut datoria. 


Primiţi etc. 


Considerând lucrul mai de aproape, d. loan Brătianu îndeosebi n-ar avea tocmai cuvânt să se supere de 
publicarea în cestiune. Depeşă de fericită concepţie prin care recomandă ambasadorului o atitudine defensivă în 
cestiunea dunăreană, atât de defensivă încât [să] se învârtească pe terenul recunoscut şi mlăştinos al promisiunilor 
Boerescu, l-a curăţit atât de deplin în fața Austro-Ungariei încât d-nii de la Viena, deşi fac oarecari greutăți în privirea 


satisfacţiunii ce va fi silit /a/ da, totuşi dau acestor greutăți mai mult aerul unor cochetării din esces de virtute decât 


al unor îngrădiri serioase. 

Daca poate fi cineva supărat e numai d. Boerescu. Arareori s-a văzut o atât de completă lipsă de idei în materie 
internaţională ca în depeşa prin care marele om de stat recomandă o atitudine atât de espectativă şi de tăcută încât nici 
să nu se bage de seamă că există o cestiune dunăreană. Surprins asupra profundității planurilor sale, pline de 
meşteşug şi adâncime , d. Boerescu a şi exprimat via sa indignare asupra acestei publicaţiuni. 

Dar aceste supărări nu ne prea privesc. Singura cestiune care ne preocupă este daca d. Callimach catargiu nu 
se înşală cumva când crede că publicaţiunea sa e cu totul inofensivă în privința părții meritorie a cestiunii Dunării. 

În hârtiile publicate se citează numele unui consiliar al M. Sale Britanice şi i se atribuie, deşi nu tocmai cu 
toată preciziunea, oarecari vederi proprii în cestiunea dunăreană. Fără îndoială Austria putea cunoaşte acele vederi şi 
pe alte căi decât publicarea de documente române şi, daca nu i se spune nimic nou Austriei şi nimic poate ce-ar fi 
avut a tăgădui însuşi ministrul englez, totuşi calea puţin uzitată a publicării premature de documente nu credem că ar 
conveni tocmai mult puterii care au avut bunăvoința de-a ne sprijini cu oarecare căldură în cestiunea aceasta. 

Fără a împărtăşi indignarea de comedie a virtuţilor gingaşe, întoarse şi pe dos şi pe față, a ilustraţiunilor 
parlamentare din partidul roşu, totuşi credem că fostul ministru plenipotențiar ar fi făcut mai bine să amâne o 
satisfacţiune atât de lesne de căpătat, deşi recunoaştem toată gravitatea provocării şi toată falsitatea situaţiei sale față 


cu lumea în care trăieşte, dacă şi-ar fi impus tăcere. 


[16 decembrie 1881] 


[,« ROMÂNUL» NE FACE O IMPUTARE. . ."] 


„Românul" ne face o imputare gravă din buna opinie pe care ziarul izraelit „Apărătorul" pare a fi având 
despre partidul conservator. Nu ştim ce-o fi zis „„Apărătorul", căci am scăpat din vedere articolul în cestiune şi numai 
pe citatele „Românului" nu ne putem întemeia; dar daca a luat act de repetata noastră declarare că nu urâm pe evrei 
desigur de adevăr a luat act. 

Marile fenomene sociale se întâmplă , după a noastră părere, într-o ordine cauzală tot atât de necesară ca şi 
evenimentele elementare şi daca nu putem zice că avem ură în contra ploiei , chiar când cade prea multă, sau contra 
ninsorii , tot astfel nu ură putem simţi pentr-un eveniment atât de elementar ca imigrațiunea în mase a unui element 
etnic care-a contractat anume apucături economice ce nu ne convin, sub persecuțiile altor popoare. Dar totodată nici o 
minte serioasă nu poate pretinde ca poporul nostru, cel nevinovat în chestie, să poarte urmările nefaste ale 
persecuțiilor ce izraeliții au avut a le suferi de la alţii. Alte popoare i-au oprit de la meşteşuguri, deci s-au dedat cu 
negoţul şi, neajungând acesta, cu specula mai ales; de aci nu urmează că putem suporta un element prea numeros, a 
cărui ocupaţiune de căpetenie să nu consiste în producțiune de valori intrinsece , ci în producerea de valori de loc şi 
de timp numai, precum se numeşte, cam eufemistic, precupeţirea şi colportajul. 

Izraeliții în numărul în care sunt astăzi constituie o putere de a cărei acţiune cată neapărat să se ţină seamă. A 


face să nu existe această putere nu stă în facultatea omului 


de stat, precum nu poate cineva desființa Dâmboviţa ori Ialomița; cestiunea nu poate fi decât a o face în adevăr 
folositoare. 

Precum un râu de munte îneacă nefiind supus voinţei determinante a omului, pe când cu albia regulată el 
poartă vase şi devine un izvor de înavuţire pentru câmpiile ce le petrece, astfel şi un element etnic care ar lăsa curs 
liber numai instinctelor sale ar fi periculos, pe când abătut în albia unei munci liniştite şi productive ar deveni 
folositor patriei lui adoptive şi, cu vremea, ar ține poate la pământul ei sfânt tot cu atâta tragere de inimă ca şi urmaşii 
acelor războinici păstori cu puternice şi încăpătoare cranii cu cari Radu şi Dragoş au cuprins câmpiile Moldovei şi ale 
Țării Româneşti. 

O serioasă reorganizare socială şi apărarea meserielor de concurenţa articolelor gata importate din străinătate, 
aşadară măsuri interne, combinate cu alte vederi de politică economică decât ale absolutului liber schimb cari au 
domnit pân - acuma ar fi poate în stare de-a ocupa brațele şi inteligenţele celei mai nouă imigraţiuni cu o lucrare mai 
folositoare şi mai spornică decât precupeţirea spirtului , care-n ultima linie nu se poate face decât în detrimentul 
sănătăţii şi bunei stări a celei mai importante părți a poporului românesc, a ţăranului. 


Cestiunea de căpetenie pentru istoria şi continuitatea de dezvoltare a acestei ţări este ca elementul românesc să 


rămâie cel determinant, ca el să dea tiparul acestei forme de stat, ca limba lui, înclinările lui oneste şi generoase, 
bunul lui simţ, c-un cuvânt geniul lui să rămâie şi pe viitor norma de dezvoltare a țării şi să pătrundă pururea această 
dezvoltare. Voim statul naţional, nu statul cosmopolit, nu America dunăreană. Voim ca stejarul stejari să producă, nu 
meri pădureți . 

Arta de stat a d-lui C. A. Rosetti a consistat din contra a face pe român să semene cu orice parte a străinătății 
mai mult decât cu el însuşi; să semene a francez, a englez, a neamţ, numai a român nu. 

Noi credem că, mănţinându-se cu statornicie punctul de plecare al statului naţional, e mai mult ori mai puţin 
indiferent daca oamenii cari supun dezvoltarea lor proprie dezvoltării naționale a României sunt în orice caz de 
origine pură traco - romană , sau daca într-un număr de cazuri aceasta origine nu este atât de proprie. 

Astfel d-nii Mandelbaum şi Rosenbluth pot fi atât de români ca şi Giani, Carada ori Pherekydes, căci ce mi-e 
Mandelbaum , ce mi-e Pherekydes? Că unul o fi originar din Tarnopol , altul din Epir, în ce mi-e preferabil unul 
celuilalt? 

Ba cine ştie? Poate chiar presupusul Mandelbaum ar fi mai exigent față cu sine însuşi pentru a aspira la 
portofolii ministeriale decât Pherekydes; ar învăţa poate mai mult şi ar cântări cu mai mult scrupul valoarea sa 
proprie, intelectuală şi morală, până a râvni atât de sus. 

Aşadar ce ne impută foaia guvernamentală? Că nu punem pe românii „Românului" mai presus decât pe cei 
cari aspiră a deveni poate mai buni români decât cei de sus? Că nu punem Caradalele mai presus de Mandelbaum ori 
Feigelstock ? Pentru că au nume străine? Egal de străini ca origine, egal de improductivi ca elemente economice şi 
de-o valoare socială egală, noi nu găsim nici un cuvânt pentru a decerne superioritatea unuia sau celuilalt. 

E însă pentru noi sigur şi netăgăduit că actualul sistem de exploatare economică poate face loc, sub domnirea 
altor idei, unui sistem de armonie a intereselor, că în locul speculei poate veni industria şi anume industria aceea care 
întregeşte activitatea agricolă şi stă în legături cu ea. Un asemenea sistem precum îl descrie Laing că există în 
Danemarca bunăoară ar ocupa braţele, pân' acum improductive, într-un mod folositor şi lor şi semenilor şi s-ar 
înlătura gravele neajunsuri ale disproporției de azi dintre clasele producătoare şi cele consumatoare. 

Dar pentru o asemenea reorganizare sănătoasă se cere un bagaj mai mare de idei decum [î]l dau articolele 
foilor politice din Paris şi conferințele d-lui Jules Allix asupra „Melcilor simpatici", vestitele izvoare de învățătură 
pentru demagogia roşie care ne guvernează. 

Dar ... am lunecat deja pe un teren străin discuţiei. Daca „„Apărătorul" ar vrea să ne facă amici ai cauzei 


izraelite ca atare, ai cauzei naționale a unei rase străine celei 


române, am trebui să protestăm. Dar daca crede că procesul de asimilare se va face cu mai multă cruţare şi siguranță 


sub domnia unor vederi conservatoare, atunci are poate cuvânt . 


[17 decembrie 1881] 


|„„scuzere PE CARI..."] 


Scuzele pe cari d. Stătescu le-a făcut în sfârşit cu toată umilinţa cabinetului din Viena au izbutit a înlătura 
conflictul austro - român . 

Dar cum? Asta e cestiunea. 

După limbajul viteaz al mesajului, i s-a spus guvernului în Adunare că nu-i rămân în fața Austriei decât două 
atitudini de ales: sabia sau umilirea. Neputând fi vorba de sabie, acelaşi d. Stătescu, al cărui spirite oarecum 
inspiratorul pasajelor în cestiune din discursul tronului, face astăzi — în numele ţării se înțelege — cele mai umilite 
scuze Austro-Ungariei. 

„Românul" vorbea odinioară de un minister ieşit din bătaia din picior a unui consul? Şi cu toate acestea acel 
ministeriu nici ceruse scuze cuiva, nici se ridicase prin străini. E drept că un ministeriu roşu căzuse prin bătaia din 
picior a unui consul, dar nimenea nu se urcase prin ea. 

Dar oare astăzi cu ce preţ stă cabinetul Brătianu? Cu prețul umilirii complete. 


Lucrul meritând un studiu mai amănunţit, vom reveni asupră-i. 


[8 decembrie 1881] 


[„„PE câno ÎN AFARĂ ..."] 


Pe când în afară d. Stătescu esprimă în mod franc şi leal viile sale regrete pentru tot ce a fost considerat ca 
blesant de cătră guvernul Austriei, încât în privirea desfacerilor esterioare stăm bine de tot, înlăuntru se petrec lucruri 
ca cele relevate în şedinţa Adunării de la 14 decemvrie, cari dovedesc că şi desfacerile interne stau bine. 

D. C. Mihăilescu , profesor, deci după art. 49 al legei comunale funcţionar salariat al statului, poziţie 
incompatibilă cu funcțiunea de membru al consiliului comunal, e ales membru în consiliul oraşului Galaţi şi de-aci 
primar al acelui oraş. Ministerul confirmă această numire, pe cuvintele esprimate de d. C.A. Rosetti în Adunare, că 
profesorul nu este funcționar al statului, el este preot al învățământului . În calitatea de preot şi de călugăr, cari nu 
sunt escluşi de la eligibilitatea în consiliile comunale, d. C.A. Rosetti a confirmat alegerea aceasta de primar. 

E drept că d. Mihăilescu şi-a dat de-atunci încoace demisiunea, dar confirmarea din partea d-lui Rosetti nu 
încetează de-a fi incorectă. 

A doua cestiune a fost cea relevată de d. C. Radu. După legea consiliului judeţean de la 1864, acest consiliu nu 
poate impune o contribuțiune decât cu aprobarea Corpurilor legiuitoare. Constituţiunea asemenea zice: impozitele 
votate de consiliile judeţene şi comunale trebuie să primească confirmaţiunea puterii legiuitoare şi întărirea 


Domnului. 


Consiliul judeţean de Bacău însă a crezut de cuviință, în anul 1880, să adaoge, pe lângă două zecimi legale, o a 
treia zecime . A votat şi a pus în buget acea a treia zecime şi a înaintat ministerului bugetul spre confirmare. 
Ministerul confirmă bugetul, îl înapoiază consiliului declarând că-l aprobă, cu rezerva însă a aprobării Corpurilor 
legiuitoare pentru a treia zecime . Consiliul insistă să i se dea voie a percepe acea zecime şi Ministerul răspunde că 
poate s-o perceapă (fără aprobarea prealabilă a Camerei). 

Această zecime , care s-a perceput pentru cele mai nobile şi mai bune... pretexte, la ce-a servit? A servit la ce 
serveşte la noi în ţară orice ban perceput din sudoarea contribuabilului: la întreţinerea unei societăţi anonime pentru 
esploatarea bugetului. 

Astfel, fără ştirea lui Dumnezeu şi a oamenilor, prin simplă conivenţă a ministrului cu vrun grup de postulanți 
de prin județe, se creează dări ce store zeci de mii de franci din spatele contribuabililor, pentru ca din aceşti bani să se 
creeze. . . ce? Lefuri pentru membrii din consiliul judeţean, diurne şi altele. Toate aceste, bineânţeles , prin călcarea 


stipulațiunilor formale ale Constituţiei. 


[18 decembrie 1881] 


[„E FOARTE PROBABIL ..."] 


E foarte probabil axiomul stabilit de-o seamă de antropologi că activitatea omenească, de orice natură ar fi, 
creşte şi scade în patrat. După ce onorabilul d. Stătescu a urcat glasul său gingaş la patrat prin discursul tronului, 
astăzi [î]şi scoate rădăcina patrată a înrăutățirii sale primitive şi devine un foarte umilit om de stat față cu puternica 
vecină Austro-Ungaria. E drept că ilustrul nostru ministru n-a făcut această voltă deodată. A trimis la Viena, rânduri 
rânduri , o serie de formulare de scuză, una umilită, alta şi mai umilită, a treia de tot umilită, a patra în sfârşit 
umilissimă , până ce cabinetul din Viena a găsit că onor. Stătescu a atins marginea estremă a servilismului posibil şi 
s-a declarat mulţumit. Căţeluşul blond al d-lui Brătianu a trebuit să-şi facă toate datoriile de căţeluş: să aporteze , să 
facă sluj şi să se închine până la pământ ! Acum toate sunt bune şi frumoase. 

Istoria asta e atât de neplăcută şi atât de greu de înghiţit din partea onorabililor patrioţi de profesie încât 
„Românul" caută să distragă publicului prin articole polemice contra „„Timpului”. „S-a îngroșat treaba de tot. Hai şi 
ne-om lega iar de « Timpul », doar nu s-o băga de seamă ce ruşine am păţit”, [î]şi zic onorabilii şi atunci ne pomenim 


cu cîte patru cinci coloane polemice, în care ni se zice ba că-l amenințăm pe rege cu soarta lui Ludovic XVI, ba că d. 


Carp a declarat că, în cestiunea Dunării, dă tor Austriei, nu numai ceea ce ea cere, şi că „noi l-am susţinut şi că în fine, 
din austro maghiari ce ne deprinsesem a fi, am făcut o voltă la sfârşit şi am batjocorit pe „Pesther Lloyd". De ce? 
„Pentru că din momentul în care guvernul austro unguresc refuză concursul patrioților de la «Timpul » ungurii latră 
ca câinii ". 

Să ne-nţelegem. Foile ungureşti latră totdeauna, daca vor da concursul lor patrioţilor de la „Timpul" sau daca 
nu-l vor da. 

Odată acest punct francamente stabilit, ce mai pofteşte „Românul"? 

Daca nu am zis acelaş lucru despre ziarele oficioase din Viena e pentru că nu meritau să zicem una ca aceasta 
despre ele. „„Fremdenblatt" îndeosebi s-a exprimat întotdauna c-o moderaţiune de termeni demnă de recunoştinţă şi, 
departe de a voi să înăsprească conflictul, a căutat din capul locului să-l îmblânzească . Şi „Fremdemblatt " e oficios. 
De aceea am reprodus articolele acestui ziar fără umbră de polemică, căci important şi meritoriu în acele articole era 
să ştim ce voieşte monarhia vecină şi, încă o dată, monarhia, nu d-nii unguri de cari nu ne preocupăm decât în 
treacăt, pentru că nu merită să se preocupe cineva de ei în mod serios. 

Aşadar în ce consistă volta noastră? Că am respins necuviinţele unui ziar unguresc care se distinge prin 


mojicia lui față cu ţara, față cu naționalitatea, față cu regele nostru chiar? 


„Românul" însă se poartă în adevăr aşa ca şi când un guvern conservator ar fi cerut scuze Austro-Ungariei. 
Dumnealor uită că nu li-i întâia : că a mai păţit-o şi răposatul Golescu în alte împrejurări şi că tocmai guvernul 
conservator, rău bun cum era, a prezervat ţara şi de umiliri, dar şi de bravade zădarnice. 

Când am citit discursul tronului ne-am zis că d. Brătianu trebuie să fi ştiind ce face. Am crezut, şi ne-am 
amăgit în credința noastră, că în cestiunea Dunării d-sa se bucură de un sprijin atât de viguros din partea celor mai 
influente puteri europene încât poate îndrăzni să-şi ridice glasul atât de sus. De-acolo atitudinea noastră, nimic mai 
puţin decât ostilă, până 'n momentul în care s-a declarat conflictul. Din acel moment am sfătuit pe Cameră că 
îmblânzească tonul, nu pentru c-am fi crezut să situaţia e periculoasă, căci ne convinsesem că nu e, dar fiindcă era în 
orice caz foarte neplăcut ca, pentr-o simplă cestiune de formă, să se 'ntrerupă relaţiile cu o putere de prima ordine. Şi 
tot aceasta atitudine am păstrat-o pân - acuma . La ce grad de umilință va ajunge d. ştătescu nu puteam prevedea şi 
dacă azi scriem în contra sa nu o facem pentru că a reparat greşala făcută, ci pentru că a reparat-o într-un mod atât de 
ruşinos. 

Ce imputări găseşte „Românul" să ne facă? Aceleaşi pe cari le făcea canalul său de scurgere acum două - trei 
zile şi la cari nu răspundem niciodată. C-am fost amici ai Austro-Ungariei şi am devenit adversari de când vedem că 
nu ne sprijină? Nu ştie ce vorbeşte „Românul", precum nu ştie ce vorbeşte nici canalul său de scurgere. Daca ungurii 
îngrijesc a ni se face antipatici prin tonul lor obraznic, prin maltratarea zilnică a consângenilor noştri din Ardeal şi 
prin alte calităţi cu cari i-a sluțit Dumnezeu, adversari sau amici ai monarhiei ca atare, ca espresie unitară, nici am 
fost vreodată, nici vom fi. Sau, vorbind mai exact, căci aci nu e vorba de sentimente, vom fi amici ai puterii vecine pe 
câtă vreme va căuta să puie în armonie interesele sale, cu acele ale țării noastre, şi adversari, când va atinge aceste 
interese. Despre antipatii sau simpatii preconcepute nu poate [fi] nici vorba aci. Direcţiunea generală a afacerilor 
monarhiei nu este nici ungurească, ca să ne displacă , nici românească, ca să ne placă; nu este nici una nici alta; este o 
direcţiune care reprezintă interesele monarhiei în întregul ei, fără distingere de german, ungur sau ceh, şi despre 
aceste interese e cestiunea daca sunt sau nu armonizabile cu ale noastre. Ce simpatii, ce antipatii se 'ncap aci, în 
cestiuni de daraveri materiale, de negoţ, de import şi esport? Nici una. Pozitiv simpatică ar deveni monarhia numai 
atunci când şi românul de acolo ar fi în patria lui tot atât de ne]mpiedecat în dezvoltare precum e ungurul sau 
polonul; când monarhia l-ar considera şi l-ar pune pe-un picior egal cu celelalte naționalități. Atunci în adevăr n-am 
avea cumpăna lui Shylock în mână nici în privirea intereselor, căci atunci românii monarhiei ar ocupa o zonă de 
producţiune şi consumaţiune înlăuntrul sferei noastre economice şi desigur nu ne-am întrista daca, prin schimb 
reciproc între muncă românească de-o parte şi de alta, ei ar înainta material şi intelectual în linie paralelă cu noi. 

Dar aceasta e o perspectivă depărtată şi de-aceea ținem cumpăna lui Shylock . Trebuie ca mai întâi ungurii să 
se uzeze definitiv, precum se uzează , să devie şi mai incapabili de-a guverna decum sunt , să devie c-un cuvânt 
imposibili, ca turcii. Atunci va fi sunat ora acelei identități a intereselor despre care vorbeşte nobilul conte Andrassy, 


dar a căror congruentă , în momentul de față, nu e tocmai deplină. 


[19 decembrie 1881] 


[„„PROPTER vITAM VIVENDI. . ."] 


Propter vitam vivendi perdere causas , a pierde, pentru a-şi păstra o viață nemernică , tot ce dă valoare 
existenţei omeneşti, iată formula după care se poartă partidul roşu. Precum, pentru popularitate, au riscat un şir de 
fraze viteze la adresa Austriei, tot astfel pentru a rămânea la putere se târăsc azi lingând mâna pe care voiau s-o muşte 


şi, loviți de această mână , siliți a buigui cea mai umilitoare din toate scuzele, maltrataţi ca nişte 


adevărați valeţi , ce espresie găsesc d-nia lor pentru a însemna acest act de înjosire? „O neînțelegere — zice « 
Românul » — , o gratuită presupunere". 

Dar pentru o neînțelegere, pentru o gratuită presupunere se cer esplicări, nu scuze, şi nu în această formă, nu 
prin stoarcere de impotente linguşiri şi de îngenucheate asigurări. Târârea la pământ se numeşte o esplicare francă? 

Şi daca ar fi numai atât ! Daca afacerea ar privi numai pe d. Brătianu sau pe ilustrul său Stătescu n-ar fi nimic. 
Dar ţara e târâtă împreună ca ei la picioarele unei puteri străine, ţara trebuie să îngenunche şi să ceară scuze pentru 
inepţiile a o mână de reputaţiuni uzurpate şi terfelite ... şi toate aceste pentru ce? 

Pentru ca o gaşcă de esploatatori să continue a trăi din buget. 

Dorinţa de-a rămânea în buget i-au făcut să rişte; frica de-a cădea [î]i face astăzi să lingă unde-a scuipat şi să- 
şi retragă într-un mod atât de nedemn cuvintele. Suntem siguri că daca 'şi reparau greşala prin retragere nici unul din 
urmaşii d-lor nu era obligat a cobori atât de jos scara umilirii precum au coborât-o d. Brătianu, precedat de blondul 
său căţeluş. 

Fără îndoială opoziția nu se poate decât felicita — în acest unic caz — că are un guvern atât de feştelit . Daca 
d. Urătianu ar fi avut demnitatea de-a se retrage, orice partid ar fi venit în urmă-i ar fi luat guvernul acuzat de mai 
înainte de către toată haita de la „Telegraful" şi de la „Românul" c-au venit cu sprijinul străinătății. Toată haita 
aceasta de gazetari pripăşiți de prin cancelariile comisarilor de poliţie sau de prin bărbieriile Parizului , orice vită 
botezată de d. C.A. Rosetti cu numele de roşu ar fi intonat în cor acuzaţiunea că opoziția vine la putere cu ajutorul 
străinilor. Astfel, înrăutăţiți pe de-o parte prin pierderea bugetului, plătiți pe de alta de străini, tot ce e natură de spion 
şi de denunțător în ţara noastră s-ar fi acaţat de guvernul nou, precum s-a acaţat acum, câteva zile de-o sumă de 
oameni din opoziţie, insinuându-le tot felul de monstruozităţi . 

Ei bine, a fost un adevărat noroc pentru toată opozițiunea că pahidermele bipede cari formează majoritatea şi 
sprijină guvernul [î]şi întind obrazul pentru a primi loviturile străinătăței. Dar oare pentru ţară lucrul este indiferent? 
Oare aceste cocote politice, impertinente azi, făţuite mâni , lovite peste sulimanul pretextatului lor patriotism, aceşti 
oameni care-şi sapă singuri orice urmă de autoritate morală arătându-se slugarnici şi linguşitori către străini mai pot 
păstra destulă putere, inspira destul respect pentru a reprezenta interesele țării? Daca într-o chestie de pură formă, de 
stil, unde e lesne a fi şi serios şi demn, ei s-au coborât atât de jos, ce se va întâmpla în cestiunile meritorii, de fond, 
precum e cestiunea Dunării însaşi? 

Se poate ca astăzi încă d. lonescu să-şi dezvolte interpelarea anunțată alaltăieri, prin care cere comunicarea 
actelor diplomatice. Ce se va vedea, ce se va putea vedea din acele acte decât pecetluirea formală a umilirii 
naţionale? 

Guvernul conservator a venit prin bătaia din picior a unui consul, onorabili patrioți? Dar cu ce preț stă 
ministerul fățuit al d-voastră la putere? Când şi cui a făcut guvernul conservator scuze? Niciodată şi nimărui. Nici 
chiar atunci când aţi înscenat scandalul de la Slătineanu şi insultarea d-lui de Radowitz . V-aţi dat demisia când a 
bătut din picior pentru că eraţi prea laşi pentru a-i da piept, dar guvernul care v-a urmat n-a făcut scuze în străinătate. 
Simple esplicări verbale, pe cari principele de Bismarck nu le-a comunicat nicicând publicității, au aplanat un conflict 


de o natură, ştiţi prea bine, cu mult mai gravă. 


[20 decembrie 1881] 


[ŞEDINŢA DE sâmBără A ADUNĂRII...”] 


Şedinţa de sâmbăta a Adunării a trecut fără să fi fost vorba de nota pe care guvernul umilirii naţionale a 


adresat-o Vienei. 


Pentru cel ce ştie apreția lucrurile — nu vorbim aci de pahidermele bipede de la fel de fel de gazete, cari nu 


înțeleg nimic, nici de publicul mare, care nu cunoaşte dicţionarul 


propriu cu termenii căruia un popor se maltratează — dar, pentru cine ştie apreţia lucrurile, o formă mai servilă şi mai 
înjosită decât aceea a scuzelor d-lui Stătescu nu se putea. „O neînțelegere !" strigă gazetele oficioase. Dar o 
neînțelegere se înlăturează nu prin scuze, ci prin o înțelegere. Forma unei înțelegeri, unei explicaţiuni este cu totul 
alta decât cea impusă de cabinetul din Viena guvernului nostru. 

lată darul de Anul Nou pe cari d-nii Rosetti — Brătianu îl aduc țării. Se 'mtâmpla pretutindenea ca, în ajunul 
zilei în care un an trece şi altul vine în rotitoarea vremilor cale, oamenii între ei să-şi adreseze dorinţe reciproce, 
încurajându-şi aspiraţiunile pe viitor; copiii să fericească pe părinţi, părinții pe copii. Poate muma Românie, această 
glorioasă şi blândă mumă, să fi aşteptat şi ea de la copiii ei felicitări. Daca nu alta, dar cel puțin ca vecinic să rămâie 
numele ei sus ca şi culmile munților, viața ei puternică ca a codrilor pururea verzi de brad. 

Copiii ei? O mai fi având ea copii adevăraţi, sau tot ce furnică deasupra mulţimii e o adunătură de bastarzi 
suplantați adevăraţilor ei fii, fără umbră de simţire pentru onoarea şi demnitatea țării? Bastarzi rahitici cari speculează 
numele şi demnitatea patriei lor, mijlocitori ai ruşinei între ţară şi străini! 

Astfel cel întâi An Nou al noului regat primeşte în inventarul lui o umilire. 

Ce-ar fi fost mai simplu în adevăr decât de-a evita cu totul o asemenea umilire, de-a nu pune în mesaj vorbe 
ce, fără nici un folos pentru cestiunea Dunării, să silească ţara la îngenuncheare ? 

Abia ne iertăm iluzia de-a fi crezut că d. Brătianu voieşte ceva cu acel mesaj. Ne-am convins că nu voia nimic, 
că nu avea îndărătul lui pe nimenea, că totul era o bravadă menită a-i susținea popularitatea şi al cărei rezultat a fost 
de-a potricăli şi mai mult numele său demult sfâşiat prin călătoria de la Livadia şi cesiunea unei părți de țară. 

Întrebându-ne cu mâna pe inimă care ministru ar fi putut în România să comită acel şir de inepţii şi de greşeli 
pe cari le-a comis d. Brătianu cu cameraderia sa politică şi cu toate acestea să rămâie la putere? Daca un guvern, fie 
conservator, fie cum ar fi fost, ar fi cedat Basarabia stat-ar fi două zile la putere? Dacă unul ar fi adresat acele umilite 
scuze pe cari d. Stătescu le-a adresat Austriei, avut-ar-fi trei zile de trăit? De la un capăt la altul al țării presa roşie ar 
fi înfierat pe un asemenea guvern, ar fi ridicat ulița în contra lui, cu jalbe 'n proţap, am fi văzut pe corifeii partidului 
împresurând palatul regal, amenințând cu puşcăria, cu moartea chiar pe un asemenea guvern. 

Dar roşii au făcut aceste greşeli şi roşiilor li-e permis orice. Şi nu ne mirăm că li e permis. Ei au ştiut să ia ţării 
orice mişcare neatârnată , au ştiut să prefacă încetul cu încetul listele de alegători în liste de funcționari plătiţi, au ştiut 
să întindă sistemul corupției şi cumpărării de voturi ca o mreajă de fier asupra țării întregi. Orice - ar gândi oamenii 
despre guvernul roşu, oricât l-ar desprețui în fundul inimei, ei sunt legaţi prin mii de interese create în mod factice de 
guvern şi nu pot lucra altfel. 

Dar daca o ţară se poate guverna astfel, daca prin săturarea unor serii de interese private se poate amorți şi 
paraliza bătaia liberă a inimei ei, daca 'n locul deliberării poate veni stupiditatea unei turme conduse de bunul plac a 
doi-trei oameni, la ce mai trebuie atunci Parlament, la ce alegeri? Toate lucrurile cîte se fac astăzi s-ar putea face fără 


aparatul costisitor al unor reprezentaţiuni cari nu mai reprezintă nimic. 


[22 decembrie 1881] 


[„PRESA ESTE PE DEPLIN LIBERĂ ..."] 


Presa este pe deplin liberă în ţară la noi şi nici nu credem că o mărginire a acestei libertăți ar fi vrun folos. E 
adevărat că în nici o parte a lumii presa nu este întemeiată spre a spune adevărul. După experienţele făcute de zeci de 


ani încoace s-a putut vedea 


că presa politică din toată lumea e mai mult un organ al patimilor politice decât al adevărului. Despre relele 
economice produse prin acest soi de întreprinderi nu mai vorbim. Nu există întreprindere cât de hazardată, cât de 
calculată pe uşurinţa publicului şi pe voinţa de a-i esploata nerozia care să nu fi fost susținută adesea de presa de toate 
culorile şi, când ne-aducem aminte de concesia Stroussberg şi de susţinerea vie a acestei afaceri premeditat putrede 


din partea „Românului" şi a altor gazete din vremea aceea, când ne aducem aminte cum foaia principală a partidului 


liberal, a d-lui Brătianu şi Rosetti, a trecut drept prim Bucureşti în coloanele sale o reclamă a Creditului Mobiliar, 
putem constata lesne că numai în rare cazuri este chip de-a prezerva acest instrument de acțiune politică de 
venalitate . 

Nu vorbim aci de personalităţi. Desigur există personalități oneste în această breaslă, dar ele sunt aşa pentru că 
aşa le-a făcut Dumnezeu. Industria gazetăriei în sine e expusă unor primejdii morale de cari publicistul cutare ori 
cutare scapă, de cari publicistica nu poate scăpa. 

Cu toate acestea există o garanție în contra acestor neajunsuri şi o garanţie puternică. Aceasta consistă în faptul 
că îndărătul unei întreprinderi ziaristice stă un grup de personalități politice cari au până la un grad oarecare 
responsabilitatea întreprinderei. În acest grup se vor afla totdauna oameni de un caracter cu desăvârşire corect, cari 
vor şti să împiedece ca în numele lor să se debiteze cutare reclamă ori cutare insinuațiune. De aceea e şi practic de-a 
nu ţinea seamă decât de opiniile acele ale publicisticei cari sunt acoperite de o responsabilitate certă şi e cu totul 
infructuos de-a discuta cu oameni ori cu ziare cari nu au absolut nici o responsabilitate. 

Cu toate acestea în Bucureşti apar o sumă de foi, fie în limba română, fie mai cu seamă în limbi străine, cari 
discută cu toată vehementa limbajului opinii a căror responsabilitate nu e reprezentată prin nimeni sau prin nume atât 
de obscure încât sunt echivalente cu anonimul şi cu nimenea. Prezinte un om politic ideile sale în mod cât de clar şi 
de sincer, X sau Y , oameni ce nu reprezintă pe nimenea şi nimic, uzează de libertatea presei pentru a întortochea şi 
falsifica ideile omului public, [îi substituie intenții pe cari nu le-a avut niciodată, [î]l iau în răspăr , şi iată omul 
devine, în mâna speciei animal scribax, ba vândut străinilor, ba spion al cutării puteri, ba una, ba alta. 

Acest lucru are mari neajunsuri. 

Noi suntem aproape siguri că tocmai organe de acele cari au epilepsia denunțărilor şi cari cu uşurinţă aruncă 
epitetul de „trădător al intereselor țării" unor oameni pe cari adversarii lor politici şi cu răspundere nu îndrăznesc a-i 
acuza în asemenea chip sunt organele de provocaţiune şi de turburare încurajate de străinătate în ţara noastră. Daca 
vrei să ştii cine stă îndărătul lor, daca vrei să ai responsabilitatea pipăită a cuiva, fie bărbat politic, fie grup de bărbaţi 
politici, pe cari să-i izolezi logic în cercul lor de idei şi să discuţi cu ei, să-i constrângi , prin apel la demnitatea şi 
trecutul lor, ca să ţină linia dreaptă a discuţiei şi să nu spuie neadevăruri patente, nu dai de nimenea pe care să poți 
pune mâna . Vrun nume obscur ţi se prezintă, ale cărui opinii pot fi prețioase pentru el însuşi, dar de cari ţara nici nu a 
întrebat, nici va întreba vrodinioară. 

Foaia cutare, redijată de d-nul X , aruncă cutărui om de stat epitetul de trădător. 

— Bunătatea d-tale, d-le X , dar cine te 'ntreabă ce opinie ai despre cutare? Opinia aceasta poate fi prețioasă în 
sine, dar prin ea însăşi nu are absolut nici o valoare. Acoperită de responsabilitatea politică a unor oameni publici ar 
deveni discutabilă, dar aşa? Cine vrea, cine crede practic a discuta cu oricine insanități politice şi stilistice, a 
polemiza cu oameni cari nu au nici o răspundere în privirea celor ce zic, a căror vorbe nu numără? 

Cât de practică şi de ce efect imediat e stabilirea unei asemenea responsabilități am văzut în două cazuri. Cu 
numele deschis prinţul Grigorie M. Sturza a luat ideile partidului democratic naţional sub scutul său cavaleresc. Izolat 
pe terenul luptei şi atacat cu cele mai drepte arme, combătut cu termeni cuviincioşi , potriviţi persoanei şi trecutului 
său, prinţul s-a convins că pentru moment lupta sa era sterilă şi „Democraţia naţională" a încetat. „Presa", în altă 
ordine de ideei, se făcuse vinovată de cele mai grave inconsecuenţe politice. Izolată ca într-un cerc de fier înlăuntrul 
propriilor ei contraziceri , ea a fost constrânsă a se convinge că existenţa ei era o contrazicere în sine însăşi, a fost 
dusă ad absurdum şi, nimeni nemaivoind a acoperi ceea ce era logiceşte absurd cu numele său, organul Centrului a 


încetat deodată cu Centrul. 


Faţă cu foi însă ce nu sunt acoperite de responsabilitatea nimărui lupta e imposibilă. O asemenea foaie zice azi 
una, mâne contrariul, şi nu există nimeni pe care sa 'l poţi obliga de-a se ține de vorbă. Terenul e cu totul mlăștinos, 
piciorul se cufundă la orice pas, de aceea e mai bine de a nu ţinea deloc seamă de ele. Dar existenţa şi înmulţirea unei 


asemenea ramure publicistice cată a se considera ca un fenomen foarte întristător în viața publică. 


[23 decembrie 1881] 


[„ZIARELE AUSTRIACE CONSTATĂ ..."] 


Ziarele austriace constată cu satisfacțiune că presa conservatoare din Anglia favorizează interesele şi 


necesitățile monarhiei vecine în cestiunea dunăreană. Foile din Londra merg chiar mai departe decât cele austriace şi 
nu se sfiesc de-a afirma că Austro-Ungaria ar fi având un drept de preponderanţă în şesul Dunării de Jos. Fiindcă în 
curând Comisia Europeană din Galaţi se va întruni în sesiune estraordinară, pentru a discuta din nou măsurile 
reglementare pentru distanţa dintre Porţile de Fier şi Galaţi, e poate de oarecare interes de a comunica şi noi opiniile 
austrofile ale presei conservatoare engleze, mai cu seamă acelea cari constituie beatitudinea foilor vecine. „Standard" 
zice de pildă că atunci când un fluviu trece prin trei - patru state, din cari unele relativ neînsemnate, iar unul mare şi 
având o poziție dominantă, e firesc lucru ca statul cel mare să nu îngăduie niciodată de-a fi înlăturat prin 
preponderanța numerică a celor mici. Daca unele state balcanice ar îndrăzni să cerce a contesta preponderanța 
Austro-Ungariei, la care ea are un drept prin puterea, populația şi avuţia ei, instinctul simplu de conservațiune ar 
trebui să împingă pe oamenii de stat ai Austriei la o atitudine foarte energică. „Morning Post" găseşte asemenea că e 
foarte clar ca Austro-Ungaria să aibă oarecare preponderanță pe Dunăre, fără a ţine în seamă câți principi de pe acolo 
voiesc să avanseze la rangul de regi. Acest ziar dă a înţelege că guvernul englez o fi poate acela care să fi îmboldit 
România la rezistență şi relevează cu intenţie cum politicii engleji au obiceiul de a uita că drepturile ce le reclamă 
pentru ţara lor proprie nu le pot refuza altora. Precum Anglia cată să se mănţie pe canalul de Suez tot astfel Dunărea 
nu-nsemnează pentru Austria mai puţin decât canalul de Suez pentru Marea Britanie. În fine „Morning Post” citează 
un cuvânt al lui Napoleon I, dintr-o scrisoare către Metternich: „Aveţi drepturi geografice asupra Dunării". 

E în adevăr curios de-a vedea citându-se , ca autoritate în materie de drept internațional, Napoleon I. Împăratul 
pricepea în adevăr să-şi creeze drepturi geografice, ba chiar mai puţin decât geografice asupra multor ţări din lume, 
dar am întreba pe toate statele europene daca este vreunul căruia i-ar mai conveni azi invocarea unor asemenea 
drepturi în chipul cum o făcea marele împărat. 

Cată să observăm pentru cititorul nostru că opiniile gazetelor engleze trebuiesc judecate totdauna din punctul 
de vedere al opiniilor de partid din acea ţară, prin urmare ele nu sunt nepărtinitoare decât cu restricţiunea de-a 
încăpea sau nu în cadrul vederilor locale de partid. Antagonismul actual în politica esterioară engleză dintre liberali şi 
conservatori se întemeiază în esenţă pe următoarea fundamentală deosebire de vederi: liberalii văd în caracterul 
industriei şi în tendenţele de dominațiune maritimă a Germaniei un adversar viitor al chiar puterii maritime şi de 
producțiune a Angliei. Prin urmare orice ar încuraja precumpănirea Germaniei şi aliaților ei în materie de producţiune 
şi de politică comercială cată a fi combătut. 

Progresele Rusiei în Asia nu-i preocupă în aşa mod. Ceea ce Rusia poate atinge este sfera de acţiune a Angliei, 
o sferă care se poate muta, se poate restrânge ; puterea maritimă şi de producţiune a poporului englez nu va fi atinsă 


nici chiar prin cuceriri ruseşti. 


Vederea conservatoare este opusă celei liberale. Conservatorii nu văd în dezvoltarea cât de largă maritimă şi 
industrială a Germaniei un pericol de suprematizare din partea acestei puteri ce-şi apără sfera de acțiune în contra 
Rusiei. Deci tot ce va fi îndreptat în contra Rusiei e favorabil intereselor engleze, după a lor părere. 

În cestiunea Dunării lucrul stă cam tot astfel. Rusia nu are interese pozitive în şesul Dunării de Jos, dar are un 
interes negativ considerabil: acela ca nu un altul să aibă preponderanţa şi acel altul este tocmai adversarul economic 
şi maritim imaginat de liberalismul englez. 

E evident că în lupta de conservare națională întreprinsă în cestiunea Dunării cată să ținem seamă de aceste 
opinii, cari, după constelaţiunea întâmplătoare a evenimentelor, ne pot fi favorabile sau nefavorabile. Deocamdată 
constatăm că, în cestiunea Dunării, interesul mai mult negativ al partidului actualmente la guvern în Anglia 


favorizează atitudinea defensivă a României. 


[24 decembrie 1881] 


[„NICI SĂRBĂTORILE NU POT TRECE ..."] 


Nici sărbătorile nu pot trece la noi în țară fără polemică. „Românul" impută ziarelor opozițiunii că, de unde 
pân-în ajunul mesajului se arătau adversare Austriei, după ce o satisfacțiune au devenit necesară ele s-au prefăcut în 
amice ai puterii vecine, sperând sprijinul ei, iar după publicarea satisfacțiunii ele cer depărtarea guvernului. 

Lumina în care ziarul guvernamental caută să reprezinte ceea ce numeşte schimbările la față ale opozițiunii 


este cu totul falsă. Neapărat că cuprinsul meritoriu al mesajului tronului, susținând împotrivirea în contra 


preponderanţei esclusive a unei singure puteri, da piept pentru o cauză dreaptă. Prin urmare asupra fondului cestiunii 
nu încape discuţie şi nici nu se face. Acest fond, această idee însă e susceptibilă de forme foarte deosebite cari, fără a 
modifica esența lucrului, pot fi mai accentuate sau mai puţin accentuate, pot da loc la nemulțumiri diplomatice sau 
nu. Daca, cu tot antagonismul intereselor, guvernul ar fi dorit a mănține bunele relațiuni formale cu monarhia vecină, 
modul de-a o face era simplu şi uzitat . În privirea cestiunii în litigiu se putea stabili o formă de enunţare pe care s-o 
fi văzut înainte de publicare ministrul plenipotenţiar al Austriei şi, daca n-ar fi găsit nimic de obiectat în privirea 
formei, daca termenii — cu toată menţinerea fondului — ar fi fost stabiliți astfel încât să nu poată fi vorba de 
susceptibilităţi atinse, ceea ce „Românul" numeşte o neînțelegere s-ar fi putut evita şi ţara n-ar fi fost silită la umilire 
prin scuzele d-lui Stătescu. 

Văzând însă forma accentuată a mesajului, opoziţia a fost în drept a crede că, prin energia termenilor, d. I. 
Brătianu, ca prezident de Consiliu, nu numai că urmăreşte o ţintă politică precum e mănţinerea punctului său de 
vedere în cestiunea Dunării, dar că ajungerea acestei ținte este chiar asigurată şi că siguranța aceasta-i dictează tonul 
măreț al mesajului. 

Aşadar forma încărcată de aluziuni putea să aibă o anume însemnătate politică al cărei efect nu voia nimeni să- 
l slăbească prin critice premature. 

Ce se întâmplă însă? Efectul în adevăr nu s-a slăbit, dar într-un înțeles cu totul invers. Pasajul relativ la 
cestiunea Dunării nu voia să zică nimic, el nu ascundea nici o siguranţă în ajungerea scopului propus şi, departe de-a 
fi un act de curaj politic, nu era decât o inepție imprudentă. 

Din capul locului am spus că nu putem discuta cestiunile esterioare cu acea libertate cu care discutăm pe cele 
dinlăuntru. Teama de-a compromite cestiunile prin necunoştință de cauză, legitima îngrijire de-a nu vedea că ni se 
impune o responsabilitate pe care n-o putem primi pe cât timp nu suntem în poziție a cunoaşte starea cestiunii şi 


raportul 


ei cu constelaţiunea împrejurărilor, toate aceste la un loc ne-au impus o rezervă pe care nici ţara, nici noi nu avem a o 
regreta. 

De aceea şi în cestiunea Dunării atitudinea noastră s-a mărginit în a lua act de ceea ce se petrece şi se zice şi a 
susținea în modul nostru atitudinea defensivă pe care guvernul pretindea că o are. Daca la Cameră s-au făcut 
propuneri de soluțiune definitivă, precum a făcut-o d. Carp, nu trebuie a se uita că acest bărbat politic a făcut-o 
stabilind de mai nainte că e ideea sa personală şi că prin enunțarea ei nu angajează responsabilitatea amicilor săi 
politici. Fondul cestiunii nu ne-a indignat aşadar, cel puţin nu întru cât guvernul pretinde a rămânea în defensivă 
corectă, ci urmările umilitoare de ţară ale unei stilizări despre care ne făceam iluzia că e un act politic şi care nu era 
decât o gaminerie . 

Aci se naşte întrebarea: Daca guvernul a fost atât de uşor în cestiuni de formă, care trebuie să-i fie uşurinţa în 
cestiunile de fond? Oare ziarele austriace nu vor fi având cumva dreptate când susțin că umilirea d-lui Stătescu este 
un prognostic admirabil pentru flexibilitatea probabilă a guvernului în chiar fondul cestiunii? 

Cât despre ţară, ea, pierzând orice credinţă în oamenii politici cari o conduc şi demult deziluzionată , îşi 
închipuie că rezistența aceasta, ca şi cea în cestiunea Basarabiei, nu e decât o comedie, o fabulă convenită de mai 


nainte pentru a acoperi cu abilitate concesiile ulterioare. 


[25 decembrie 1881 ] 


[„OFICIOŞII DIN PESTA ŞI DIN VIENA..."] 


Oficioşii din Pesta şi din Viena primesc o telegramă specială din Bucureşti, necomunicată ziarelor fără nuanță 
guvernamentală, în care se zice că demisia pe care a dat-o d. C.A. Rosetti, joi, săptămâna trecută, nu are nici un motiv 
ce s-ar putea reduce la politica esterioară şi că sunt false ştirile acele cari pun demisia aceasta în legătură c-o 
schimbare a atitudinei României în cestiunea dunăreană. 

Aşa să fie. 

Ne aducem aminte îndealtmintrelea că în timpul pe când colonelul Siborne punea rezerve atât de nestrăbătute 
pretențiunilor Austriei, colonelul Pencovici cerea păstrarea dreptului de supravegheare esclusiv pentru Europa, iar d. 


Barrere căuta o mijlocire între opiniile diferite ale Comisiei Europene, era la ministeriu cabinetul Brătianu — 


Boerescu şi d. C.A. Rosetti prezident al Camerei. Tot în acea vreme era vorba de erigerea României în regat şi, cu sau 
fără cuvânt , foile din Viena credeau a putea afirma că Austria nu va recunoaşte noul regat decât sub condiţia primirii 
anteproiectului din partea României. În adevăr, cum se proclamă România regat, d. Ion Brătianu îşi dă demisia sub 
cuvânt că partidul său a devenit imoral şi că nu mai poate guverna cu el. Esplicațiunea logică a retragerii precum o 
dădea lumea politică era cu totul alta. 

Daca d. Ion Brătianu ar fi avut materie indignabilă în sine, esploziunea ei n-ar fi întârziat ani întregi. Din 
contra, era vorba de promisiunile făcute în schimbul recunoaşterii regalității, promisiuni cărora d. C.A. Rosetti se 
opunea . 

D. Dumitru Brătianu soseşte din Țarigrad şi devine prezident de Consiliu, citind un program în care spune că 
în adevăr elementele Adunării sunt stricate şi că „nu mai există om cinstit în ţară". în afară promite a fi ca tigresa 
care-şi apără copiii şi acuză pe d. Boerescu că prin făgăduinți piezişe ar fi făcut pe puteri să crează că România 
primeşte Comisia Mixtă. 

În fine lucrurile se-mpacă între d-nii lon Brătianu şi C.A. Rosetti, cabinetul fratelui Dumitru cade şi vine unul 
în care Rosetti — Brătianu formează din nou o indisolubilă unitate. Rezultatul acestei împăcări este mesajul de 
deschidere, cu atitudinea hotărâtă în cestiunea Dunării. Dar această atitudine hotărâtă e zdruncinată rău prin scuzele 


umilite ale 


d-lui Stătescu şi . . . aproape imediat d. C.A. Rosetti se retrage din nou din cabinet, în urma unei [nelidentități de 
opinii cu d. N. Fleva ni se pare. 

Fără a insista mult asupra concluziilor la cari îndreptățește întrucâtva consecuţiunea evenimentelor, credem 
totuşi că depeşa ziarelor oficioase austro-ungare ascunde cel puţin intenţia unui ballon d'essai şi trecem mai departe. 

E ciudat că pretextul retragerii rămâne acelaş care l-a invocat d. Ion Brătianu la rândul său şi d. Dumitru 
Brătianu în două rânduri : corupțiunea partidului. D. C.A. Rosetti nu-l mai află pe d. Fleva îndestul de onest. La 
aceasta d. Fleva răspunde, nu fără cuvânt , că milionarii improvizaţi sub protecțiunea d-lui C.A. Rosetti sunt o dovadă 
destulă de subțirea onestitate a clientelei speciale a d-lui C.A. Rosetti. Astfel, unul altuia făcând imputări, publicul [î]i 
crede pe amândoi , căci şi unul şi altul are cuvânt . 

Nu fără haz e versiunea dată de o foaie franceză din capitală, că d. C.A. Rosetti ar fi recomandat Coroanei pe 
d. Lascar Catargiu ca să-l însărcineze cu formarea unui nou cabinet. 

Se ştie că roşii se tem de d. Lascar Catargiu. Nu doar că d. Lascar Catargiu ar fi un om rău, ferească 
Dumnezeu. Dar bătrânul om de stat e atât de riguros , insistă atât de mult asupra sămilor visteriei, asupra 
documentelor cum se zice, încât fiori petrec vertebrele roşie din creştet în tălpi de cîte ori e vorba ca el să-şi arunce 
ochii în socotelele încurcate ale tagmei. Precum mumele la Roma îşi mulcomeau copiii cu zisa: Hannibal ante portas 
şi româncele cu vorba „vine Caua", tot astfel d. Rosetti, când îşi amenință partidul, [î]l ameninţă cu d. Lascar 
Catargiu. Deocamdată cată să aşteptăm ce efect va face asupra tagmei roşie amenințarea aceasta; pân-atunci însă nu 
putem crede cu toată hotărârea că propunerea făcută Coroanei n-ar fi având şi o altă intenție decât regulata 


consecuţiune a celor două partide opuse la guvernul ţării. 


[29 decembrie 1881] 


[„ÎN PARLAMENTUL GERMANIEI..."] 


În Parlamentul Germaniei principele de Bismarck, referindu-se adeseori la opinia împăratului şi zicând că pe 
aceasta o reprezintă, a dat de-o opoziție vie din partea partidului liberal, care înţelegea constituționalismul cu totul 
într-alt chip. Opoziția liberală susţinea că opinia împăratului nu intră deloc în discuția Parlamentului şi că acest din 
urmă nu are a face decât cu miniştrii răspunzători şi cu cancelariul, asemenea răspunzător. Această idee apuseană de 
constituționalism nu convine însă principelui Bismarck, care-n actuala stare de lucruri din Germania nu crede a putea 
concede Parlamentului un drept de cenzură absolut. El are necesitate de-o mai mare putere de autoritate în fața 
Parlamentului, fiind convins înlăuntrul său că constituționalismul exercitat în Germania astfel cum se exercită în alte 
țări ar fi de natură a compromite viitorul ei economic şi politic. 

Ca urmare a acestor vederi, pe cari le împărtăşeşte şi împăratul, foaia oficială a Imperiului şi a Prusiei publică 


un edict al împăratului cu data de 4 ianuarie, contrasemnat de principele de Bismarck şi adresat cabinetului întreg. 


lată ce zice acest edict, în adevăr straniu pentru datinele unei țări constituţionale: 


Dreptul regelui de a conduce după cum va crede mai bine de cuviință guvernul şi politica Prusiei a fost mărginit prin 
Constituţie, dar n-a fost abrogat. 


Actele guvernamentale ale regelui au nevoie de contrasemnătura unui ministru, vor fi reprezentate de miniştri, ca şi 
înaintea edictării Constituţiei, dar rămân acte guvernamentale ale regelui, cari au purces din hotărârea sa şi prin cari el îşi 
esprimă în mod constituțional deciziunile voinţii sale. Nu se poate îngădui deci, şi e spre întunecarea drepturilor constituționale 
ale regelui, când unii reprezintă exerciţiul lor astfel ca şi când ele n-ar porni de la rege însuşi, ci numai de la miniştri 
responsabili. Constituţia Prusiei e espresiunea tradiției monarhice a acestei țări, a cărei dezvoltare se întemeiază pe viile relaţii ale 
regilor săi cu poporul. Aceste relaţii nu se pot strămuta asupra miniştrilor numiţi de rege, căci sunt legate de persoana regelui; 


conservarea lor este o necesitate 


de stat pentru Prusia. Este aşadar voinţa Mea, ca atât în Prusia Cât şi în corpurile legiuitoare ale imperiului să nu existe nici o 
îndoială asupra dreptului constituțional pe care-l am Eu şi urmaşii Mei de-a conduce personal politica şi să se combată pururea 


părerea că inviolabilitatea persoanei regelui, care a existat pururea în Prusia şi a fost esprimată prin art. 43 al Constituţiei, şi 
necesitatea contrasemnăturii responsabile ar fi privând actele Mele guvernamentale de natura unor deciziuni regale 
independente. E de datoria miniştrilor Mei de-a reprezenta drepturile Mele constituționale, ridicând rezerve în contra oricărei 
îndoieli sau întunecări . Tot asta aştept şi de la funcționari. Departe de mine de-a voi să influenţez libertatea alegerilor, dar, 
pentru funcționarii aceia cărora li e încredinţată executarea actelor Mele guvernamentale şi cari pot fi revocați după legea 


desciplinară , datoria lor contractată prin jurământul de serviciu implică şi reprezentarea politicii guvernului Meu în alegeri. 
Împlinirea credincioasă a acestei datorii o voi recunoaşte cu multumire şi aştept. de la toți funcționarii ca în alegeri să se țină 


departe de orice agitaţii în contra guvernului Meu. 


Ca manieră de-a privi dreptul public edictul acesta spune scurt şi cuprinzător că puterea executivă, miniştrii, 
funcționarii statului, ş.a.m.d. nu sunt deloc o delegațiune a Corpurilor legiuitoare, ci o delegaţiune responsabilă a 
autorităţii regelui. 

Consternațiunea produsă prin acest edict în presă va fi fără îndoială mare şi criticele în contră-i violente. Dar 
la oameni ca principele de Bismarck cată cineva să se întrebe nu daca aceasta este părerea sa în privința raportului 
Coroanei cu Camerele, ci ce scop politic urmăreşte acuma prin acest act izolat de o atât de demonstrativă 
însemnătate. A crede că acest act e pur şi simplu îndreptat în contra elucubrațiunilor parlamentare ale adversarilor săi 
ar fi naiv. Politica sa, pe care voieşte s-o dezbrace de responsabilitate față cu Corpurile legiuitoare pentru că aceasta l- 


ar împiedica, cată să fi urmărind ţinte mai mari, asupra ajungerii cărora nu voiește a suferi contrazicere, 


[30 decembrie 1881] 


[„„«ROMÂNUL» E FOARTE SUSCEPTIBIL. .."] 


„Românul" e foarte susceptibil unde nu trebuie să fie şi pahiderm acolo unde ar trebui să se simtă atins. 

Noi am spus că, daca — cu tot antagonismul intereselor — guvernul ar fi dorit a mănţine bunele relațiuni 
formale cu Austria, modul de-a o face era simplu şi uzitat. În privirea cestiunii în litigiu se putea stabili o formă de 
enunțare pe care s-o fi văzut înainte de publicare ministrul plenipotenţiar al Austriei şi, daca n-ar fi găsit nimic de 
obiectat în privirea formei, ceea ce „Românul" numeşte o neîntelegere s-ar fi putut evita. 

Menţinem această manieră de-a vedea şi afirmăm că e uzitată între puteri mari şi egale chiar. Ministrul de 
esterne putea să spuie următoarele: în mesajul cu care se vor deschide Camerele găsesc în interesul ţării de-a stabili 
rezerve bine definite în cestiunea Dunării, îndreptate în contra pretențiunilor Austriei. A ne bate cu d-voastră nu voim 
însă. lată forma pe care o dau acestor rezerve. Crezi că guvernul d-tale nu ne-ar căuta ceartă din cauza espresiunilor 
întrebuințate? Iată modul în care verbal se poate consulta partea adversă. 

Această formă de consultare e, precum am zis, uzitată între puteri mari chiar, căci ele sondează de mai nainte 
efectul pe care-l vor face actele lor publice asupra puterilor vecine. „Românul" găseşte că e o umilire. 

Nu sunt umilitoare scuzele înjosite ale d-lui Stătescu, dar o consultare prealabilă în privirea formei protestului 


român ar fi fost umilitoare. 


A suferi palme morale înaintea lumii întregi şi a fi tratat în valet diplomatic, precum a fost cabinetul Brătianu 
în cestiunea aceasta, nu este umilitor; dar a spune Austriei: „Te voi combate fără a te insulta şi voi chiar să-ţi iau 
pretextul de a te pretinde insultată, iată forma combaterii mele" — aceasta este umilitor după codul de onoare 


pahidermă a redactorilor „Pseudo-Românului". 


[31 decembrie 1881] 


DIN MANUSCRISE 


[$I DUPĂ CĂDEREA ..."] 


2264 


şi după căderea d-lui Gladstone va fi evident iarăşi esenţial ! alta. Ţinta oricării Bă politici esterioare e se 
'nţelege conservarea ţării ? şi a naţionalităţi; a găsi un sistem de purtare adaptabil tuturor împrejurărilor ° ce se opun 
acestei ținte este un problem care face din politică mai mult o artă decât o ştiinţă, mai ales în timpi în care echilibrul 


+ european nu e stabilit în mod definitiv. 


Fiindcă după stil se recunoaşte că bucăţelele de articol din numărul de vineri al „Românului" sunt scrise de d. 
C.A. Rosetti, am fi dorit ca să le şi iscălească, precum articolul din * „Deutsche Revue" e iscălit. Deja iscălitura unui 
articol e o rezervă ce individualizează oarecum părerile unui scriitor. Neiscălit , articolul din „Românul" e adresat de 
partidul liberal întreg partidului conservator întreg; iscălit, e adresat de d. * C.A. Rosetti ca om politic d-lui 


Maiorescu asemenea ca om politic. Cu anonimul cu care vorbeşte „Românul" s-ar fi cuvenit să ţie 


1. după alta şters 2. după neamului şters 3. repetat din inadvertență dar şters; intenția inițială era de a scrie 


împrejurărilor con[trarie ] 4. după echilibrarea şters 5, urmează „Timpul" e iscălit cu un [pseudonim] 6. după ziaristul şters 


[„„CA SĂ AIBĂ CINEVA O IDEE ..."] 


2257 


Ca să aibă cineva o idee despre caracterul românilor trebuie să ție seama de următoarele II lucruri: De la 
1220 şi pîn' la 1818 românii n-au avut nici un fel de cod scris. Un obicei al ' pământului recunoscut de bunăvoie de 
toată lumea, dreptul consuetudinar — Jus valachale cum [îli ziceau ungurii şi polonii acestui ? complex de datine 
străbune ~ a regulat viaţa lor publică şi privată în curs de şase secole. 

De la 1200 şi pân [ă ] azi? românii n-au avut revoluţie politică. Mişcările lor din Ardeal din secolul trecut se 
datoresc insuportabilităţii condiţiei lor sociale definită prin Unio trium nationum . A fost o izbucnire de răzbunare“ a 


unui popor prea apăsat, nimic mai mult. La 1848 ei s-au ridicat pentr-o cauză cu totul sfântă şi legitimă: unitatea 


monarhiei şi existența dinastiei de Habsburg. În ţările române n-a fost niciodată mişcare agrară. 

Codicile lui Matei Basarab şi Vasile Lupu sunt mai mult de drept canonic, pentru E regula clerului şi pentru 
exerciţiul* politiei morale din partea* sfintei noastre biserici. 

Viteaz în războaie, muncitor şi cinstit în timp de pace, grăitor de adevăr, glumeţ şi senin, drept şi bun la inimă 
ca un copil, poporul românesc nu e capabil nici de trădare, nici de infamie . (11 fevr. n-au fost români. Candiano grec, 


Pilat grec, Leca bulgar.) 


1. după de şters 2. după acelui şters 3. după la şters 4. după răz [bunare ] şters 5. corectat din esistenţa 6. după Bi 


[sericii ] şters 


[„„CEEA CE-MI ROADE INIMA..."] 


2276 


=] Ceea ce-mi roade inima în privirea viitorului acestei țări nu sînt ideile subversive şi de răsturnare cari 
profanează gurile voastre, ci lipsa voastră de caracter. Ieri republicani, să fi rămas ceea ce erați, Dar învingeaţi voi, 
dar învingeam noi, indiferent la urma urmelor, tot! adevărul, tot tăria învingea. Dar nu . . . pipăind pulsul mulțimii, aţi 
simțit că ceea ce noi zicem trage mai greu la cumpănă, şi în ultimul moment . . . în ajunul de-a cadea, ne-aţi 
escamotat ideile, prefăcîndu-vă că renegaţi pe-ale voastre, că le-aţi dezbrăcat ca pe-o haină veche şi zdrențăroasă, 
furînd? purpura noastră nepătată. Şi aţi găsit oameni cari să vă urmeze dintre noi . . . ceea ce-i şi mai trist... 

Care e cauza parlamentară pentru cari d-nii Giani, Conta etc. se retrag, care cauza parlamentară şi 
constituţională pentru care intră în cabinet d-nul Carp şi Cantacuzino? Nici una. Nu se ştie pentru ce unii au ieşit, 
pentru ce ceilalţi au intrat. A fost dorinţa EA Coroanei, se zice. Dorinţa Coroanei nu poate || fi să se joace cu 
convingerile noastre şi să ne demoralizeze, dorința ei nu poate fi a face din noi oameni fără de caracter şi fără de 
convingeri hotărîte. Afară de asta ea nu e în discuţie. Sau roşii guvernează rău, nu mai merită încrederea Coroanei şi 
atunci un nou apel la ţară e necesar, sau ei o merită şi atunci să rămînă la putere. Numai astfel lupta noastră are un 
înțeles, numai astfel ştim ce voim unii şi alții. Daca e vorba de vot constituțional, fie dusă ad absurdum domnia 
roşiilor, rămînă Serurii desfrunziți* cum sînt înaintea țării, judece ţara şi, daca voieşte să-i realeagă, realeagă-i, nu 
vom avea nimic de zis. Dar sîntem siguri că din momentul ce dispare perspectiva sacului cu grăunţe, roşii cad şi cad 
pe mult timp. Ce manevră e asta de-a-i face să i cază în picioare, ei cari au compromis || toate cestiunile? Cază şi ei 
prin votul ţării, prin neîncrederea ţării, nu prin mici intrigi, nu prin suplantare cu elemente conservatoare, nu prin 
maşinaţiuni bizantine. Au renegat toate principiile lor. Cază prin această renegare. Să nu vedem o piesă nouă, 
inspirată de alte principii, jucată de aceeaşi vechi comediani. 

Dar Mihălescu a jefuit? Ei bine, Mihălescu va reapărea spălat, devenit conservator. Dar Kalinderu şi-a creat 
sinecură cu venituri de milioane? Ei bine, Kalinderu va deveni conservator şi-i va merge tot bine. Pînă cînd comedia 
aceasta? Pînă cînd panglicăria de principii, pînă cînd schimbările la față de pe-o zi pe alta? Sîntem copii noi, pe cari 
un regisor străin ne pune să ne batjocorim între noi, să ne sfişiem pentru credinţe şi, la arătarea sa unei prăzi, care-i 
punga noastră, căci e a ţării, să ne scuipăm*** || şi conservatorul să fraternizeze numaideciît cu radicalul, radicalul să 
devină conservator? Sîntem comedianţi cari ne batem de florile mărului pentru’? petrecerea şi! cîştigul străinilor ce 
trăiesc aci? Sîntem păpuşi, îmbrăcate cînd roşu cînd alb, cari” azi pun o etichetă, mîne alta, numai să ne meargă nouă 
personal bine, numai ambițiile noastre să fie satisfăcute? Sîntem bărbaţi noi sau nişte fameni, nişte eunuci caraghioşi 
ai marelui Mogul? Ce sîntem, comedianți, saltimbanci de uliţă să ne schimbăm opiniile ca cămeşile şi partidul ca 
cizmele? Ceea ce-i e permis d-lui de Bismarck, de-a se juca cu partidele, în urma gloriei sale politice, e permis 
piticului d. Brătianu, ale cărui zile se numără pe insuccese şi ale cărui succese sînt forme E goale şi mofturi? ||De 
cîte ori partidele s-au unit, nu s-au unit decît spre a face un mare rău naţiei. 

S-au unit la 66 ca să răstoarne pe Cuza Vodă. Dacă nu l-ar fi răsturnat, niciodată unirea Ardealului cu Ungaria 
nu se făcea. 

S-au unit spre a aduce un Domn străin, pentru că amînduror le convenea un Domn fără inițiativă şi 
necunoscător de țară, sub care amîndoi să-şi poată face fără control manevrele. S-au unit pentru a vota concesii 
Strousberg. S-au unit pentru a ceda Basarabia. S-au unit pentru a da drepturi la ovrei, s-au unit pentru a proclama 
regatul. Se vor uni pentru a lărgi drepturile evreilor şi a aduce colonii de semiţi în ţară. În toate dezastrele naționale se 
vor uni acei pretinşi reprezentanți ai României, acei Giani, Cariagdi, ia] Carada împreună cu şleahta || ruinată a 


Moldovei, unii în paza greco-bulgarilor, alții în paza jidanilor. Greco-bulgarii şi jidanii, iată adevărații stăpîni ai 


României, care nu merită acest nume, căci nu mai e ţara romînească. Privească cineva forul* din Bucureşti, vază cele 


20 000 de străini ce curg an cu an în țară, vază mortalitatea populaţiei noastre 

autohtone şi se va convinge că suntem jertfa unei colosale mistificații , că sub formele înnoitoare * ale statului 
național ni se escamotează, zi cu zi, pământul , averea, viața copiilor noștri” , naționalitatea. Vom spune-o noi 
adevărul adevărat, voi" spune-o cu, omul care n-aspiră la nimic, care aş arunca la picioarele ministrului o Stea a 
României ce-o poartă un E trădător de ţară, un Bene-merenti ce-l poartă Oraşanu || şi care aş privi ca dezonoare 
orice semn de graţie ce l-aş împărtăşi cu acest soi de oameni. Voi spune care-i înțelesul întregei comedii. Oricum* 
oricine care va vorbi ca mine, va zice poate* nişte*** oricine ar pune-o pe*** cu străini din ţară, va fi imposibil la 
guvern. Pentru a ajunge la guvern, conservator sau liberal fii, trebuie să faci cu ochiul unei puteri* străine, că-i vei 
susține interesele. 

Îngăduitorul? Îngăduitor, da, de cîte ori voim să ne sfâşiem noi între noi, îngăduitor de cîte ori devenim 
oameni fără caracter şi fără conştiinţă, îngăduitor cu mişelia * şi felonia, neîngăduitor însă cu orice caracter de om 
adevărat, neîngăduitor cu orice talent E adevărat, cu orice || superioritate. Neîngăduitor când ar fi vorba de măsuri 
contra evreilor sau altor străini” . Condamnând la ocnă pe un nebun ca Pietraru, dar iertând pe evreii cari cu singe 
rece sfâşie o biată muiere bătrână care privea la înmormântarea unui rabin, îngăduitor cu Arion, cu Boteanu *, cu 
hoţii de bani publici, neîngăduitor cu proletariatul agricol, care ar comite crime de mizerie, de viciile născute sub*** 


sa jidovime . Un painjeniş întreg de grații domneşti s-au făcut față cu orice faliment fraudulos, cu orice escrocherie ar 


comite un străin, dar daca un român va comite o crimă, îi putrezesc oasele în temniță. 


1. după tot şters 2. după îmbr [ăcând ] şters 3. după şi şters 4. după străinilor şters 5. după după cum şters 6. după ţării 


şters 7. supraintercalat 8. după omul şters 9. altor străini deasupra lui nemților şters, urmează, neîngăd [uitor] şters 


[IN URMA HoTĂRÂRII ..."] 


2264 


ea În urma hotărârii luate de d. Brătianu de a părăsi puterea, confrații noştri de la „Românul" au cam ajuns în 
doaga copiilor. Chiar în numărul în care foaia, încă guvernamentală, anunţă nestrămutata hotărîre ! a primului 
ministru, se aplică? partidului conservator cinci coloane pline de insinuaţiuni cari din cari mai copilăroase. 

Când ° cu sporirea lefii miniştrilor d. Brătianu declarase că poate renunța la acest spor, că se * poate sacrifica 
cum s-au sacrificat coreligionarii săi politici de la 1848, din cari unii au şi murit. Noi am zis: „D-zeu să-i ierte!". Ştim 
pozitiv că din numărul mare de pensionari ai sultanului cari, departe de-a suferi amărăciunea exilului, huzureau de 
bine Za în străinătate, n-a murit absolut || nici unul de mizerie sau de privaţiuni. Unul singur, un militar, s-a stins * 
de nostalgie şi de dorul copiilor. Alţii *, daca i-a odihnit Dumnezeu, aceasta s - a 'ntîmplat pentru că nu mai aveau zile 
şi pentru că o moarte avem cu toții. Contimporani de-ai d-lor C.A. Rosetti şi I. Brătianu, confrați în exiliu, se vor 
însărcina, credem, a descrie mizeria onor. tagme patriotice, care, la dreptul vorbind, în străinătate s-au obicinuit a trăi 
bine, pe” mare şi de-a gata, încât , întorşi în ţară, nu le mai ajung zece lefuri şi zece diurne €.. Şi această părere a 
noastră, realistă cu totul, că vo pagubă pentru tară nu e dacă vrea Dumnezeu ca şi Caradalele ori Cariagdii să ° dea 


ortul popei, „Românul" o numeşte „apel la asasinat". 


1. iniţial anunţă ştirea despre nestrămutata hotărire 2. deasupra lui adresează şters 3. după D. Brătianu şters 4. 
supraintercalat 5. inițial s-a [stins] apoi a murit 6. deasupra lui ceilalţi şters 7. după şi şters 8. după diulrne ] şters 9. după să-şi 


dea obştescul sfârşit şters 


[PATRUZECI ŞI DOUĂ DE CORPORAȚII ..."] 


2264 


Patruzeci şi două de corporaţii române ! de bresle productive, de grupe de oameni $ cari aveau? o existență 
onorabilă şi asigurată prin munca mânilor lor, formau cortejul domnesc acum ° treizeci de ani. 


Cîte din ele or fi dispărut astăzi, cîte sunt suplantate * prin străini, cîte vor fi pe calea unei dispariţiuni totale! 


1. supraintercalat 2. după au şters 3. după în anul] şters 4. după reprezentate de cătră şters 


[„„D. BRĂTIANU, CONFIRMÂND ÎNSUŞI ŞTIREA. . ."] 


2264 


D. Brătianu, confirmând însuşi ştirea despre o radicală schimbare a cabinetului E său, noi, fără a prejudeca 
lucrul şi fără a şti personajele politice cari vor servi a umplea golurile create de Saturn care-şi mănâncă copiii, cată să 
ne aşteptăm că d. prezident al Consiliului să cerce poate ! sprijin şi în şirurile? acelor conservatori pe cari i-am putea 
numi dizidenți . Ei sunt în adevăr puţini la număr şi, fiind oameni cu totul independenți în privirea averii, culturii şi 


poziţiei lor sociale, mobilul schimbărilor lor politice nu poate fi căutat în goana după funcţii, după directorate de 


bancă ori de drum de fier, ci sau în vederi? politice, greşite după noi *, sau în ambiţie. 


5 


Dar, ori una ori alta fie, oricine înțelege că, pentru ° a deveni cineva enamu che enasu cu Cariagdi, Carada, 


Giani etc., sufletul unui om bine născut cată să treacă prin peripeții aproape tragice, asemenea lui Timon din Atena, 


eroul unei drame de Shakespeare. În adevăr pentru ca un í 


om atât de prietenos, primitor, generos cum e Timon în 
actul I să se prefacă || într-un sălbatec mizantrop , un pustnic cum e Timon în actul al Iv-lea , sufletul E său cată să 
fi trecut prin o sumă de peripeții ce l-au aruncat dintr-un estrem într-altul, l-au prefăcut din alb ” în negru, din floare 
de crin în mătrăgună. Seriař acelor peripeții, luată la un loc şi designată c-o singură vorbă, am numi-o 
fenomonologia unui ° suflet bântuit de patimă. 

Se ştie că pe sfârşitul secolului al paisprezecelea Alexandru cel Bun purta în marca ! Moldovei crinii Casei de 
Valois. Marca era împărțită în două: de o parte bourul între trei luceferi, de alta crinii. Cauza nu se ştie exact. Fost-a 
vasalitate, fost-a înrudirea lui de aproape cu Casa regală a Poloniei, de vreme ce Doamna era sora regelui? Dar !! nu 
asta ne importă, ci cu totul altceva. Sunt de ex. oameni la noi în ţară cari pretind că, neam după neam, vorbind ° şi 
începând cu cel dendâi al rasei, au văzut bourul din steagul lui Bogdan Dragoş precum au văzut înflorind crinii Casei 
de Valois în herbul lui Alexandru Vodă !* . Ca || un asemenea crin alb !* să se prefacă în ardei roşu, de '* proveniență 
fanarioto - bulgară , BB] iată un problem psicologic ce merită atenţie şi a cărui fenomenologie , a cărui serie de 
evoluţiuni '*, o vom împărţi în următoarele ! stadii: 

Stadiul întâi . Stare nervoasă de superescitare a instinctelor conservatoare c-o nuanță de feudalism. 
Confundare lesne de înţeles, deşi eronată, a binehrăniţilor Pătărlăgeni '* cu marii criminali ai tragediilor lui 
Shakespeare, cu Macbeth , sau cel puţin cu Hodel, Nobilng şi Rusacov . Partidul roşu şi Vetljanca sunt încă 


sinonime . 

D. Brătianu, un fin cunoscător de oameni, deduce din această superescitare că conservatorul nostru are multă 
stofă de om de stat, dar nu i-o spune singur, căci nu se poate abţine de la ironia de a pune pe onorabilul Costinescu 
să-i facă această declaraţie de dragoste. E întâiul moment de umilinţă în viaţa unui conservator ® adevărat, când 
suportă a fi lăudat de onor. Costinescu. Un amic răutăcios [î]l întreabă dac' ar primi un portofoliu de la roşii. El 
răspunde încă” cu indignare „Jamais !". 

În stadiul al[doilea] picătura de stofă de om de stat au început să înăcrească , să fermenteze E în sufletul pur 
ca laptele a conservatorului. Oare daca, ferească Dumnezeu, ţara ar avea perspectiva unui război, nu e de datoria 
stofei de-a intra în cabinet? Atunci: jos micile împărecheri de partid, sus țara! Amicul cel răutăcios îi observă cu 
oarecare sfială că-n asemenea caz rămâne liber să susţie guvernul ca deputat, precum o face asta orice partid 
cumsecade când sunt atât de grave interese la mijloc, chiar daca ministru de finanțe ar fi Simeon Mihălescu, la 
Instrucție?! învățatul Costinescu, iar la Justiţie Arion, care a mai fost o dată, dar de-atunci s-a mai perfecționat întru 
ale justiţiei în Academia de la Văcăreşti. 

Stadiul al treilea e, ca şi-n tragedii, culminaţia . Dar daca tânărul om de stat ar putea dicta în cabinetul 
Brătianu? Daca pentru el s-ar dizolva Parlamentul şi în cel nou ar veni alte elemente, viguroase, daca pe ruinele 
partidelor din trecut ar” răsări formaţiuni nouă || Eg mai compatibile cu spiritul de progres al Regatului? Daca l-ar 
aproba partidul conservator tânărul cu stofă n-ar fi indispus a primi un portofoliu ” . 

Stadiul al patrulea începe prin scene? de cochetărie între tânărul om cu” stofă şi iluminatul partidului, d. 
Sihleanu. Stranele ocupate de sfinții Serurie, Carada şi Fundescu zâmbesc cu satisfacțiune la această reprezentaţie. 


Daca l-ar aproba, nu partidul conservator, dar amicii săi ar fi mai mai gata să primească un portofoliu. 


Stadiul al cincilea şi cel din urmă — tânărul cu stofă a lunecat şi intră, fără să-l mai aprobe amicii, dar 2 
sperând a-i atrage după el. Peste noapte apare decretul. „D. X numit ministru al Nostru secretar de stat la 
departamentul cutare. Semnat: Carol îngăduitorul”. 


Tânărul îşi face intrarea pe banca ministerială. Glasul său, deşi cam ascuţit , e tremurător de emoțiune. 


Ce minuni ! Menajeria nu rânjeşte ... dimprotivă 


E Ea la glasul lui” subţire se arată milostivă. 


Apoteoza dramei a şi 'nceput cu mult foc begnal şi cu prapuri pe uliţă, iar din partea binehrăniţilor Pătărlăgeni 


cu sugere a la kilometru % . În În orice caz mare efuziune de sentimente patriotice şi de vin profir. 


1. să cerce poate [sprijin] deasupra lui va căuta de astădată [sprijin] şters 2. în şirurile repetat din inadvertenţă dar şters; 
intenţia iniţială era de a scrie în şirurile con[servatorilor ] 3. după vederile şters 4. inițial după noi rău înţelese 5. deasupra 
lui pentru şters 6. deasupra lui dintr-un şters 7. după f [loare ] şters 8. după Colecţia şters 9. după unui apoi unui şters 10. 
deasupra lui herbul şters 11. după Destul numai că sunt în ţară şters 12. după după neam şters 13. inițial au văzut bourul din 
steagul lui Bogdan Dragoş şi crinii din herbul lui Alexandru Vodă 14. supraintercalat 15. după iată un problem psicologic şters şi 
reluat mai jos 16. a cărui serie de evoluțiuni supraintercalat 17. deasupra lui şase şters 18. corectat din Pătărlăgenilor 19. după 
conservator şters 20. supraintercalat 21. inițial ministru al instrucției 22. după s-ar şters 23. după por [tofoliu ] şters 24. după 


scene şters 25. după de stat şters 26. deasupra lui şi şters 27. deasupra lui său şters 28. după chi [lometru ] şters 


CREDITUL MOBILIAR (1) E 


2264 


Proiectându-se înfiinţarea unei bănci în companie! numită Credit Mobiliar avem? în România spectacolul 
comic de-a vedea foile invocând când naționalitatea, când patria, când libertatea, pentru a recomanda ° publicului 


întreprinderea aceasta * . 

23. CREDITUL MOBILIAR, 
BAR, 2264, 75, — paginat de Eminescu 1. 


Între fondatorii acestei bănci întâmpinăm în adevăr o sumă de nume cunoscute, începând cu inevitabilul prinț 
Dumitru Ghica şi sfîrşind* cu onor. redactor al „Românului"” pe care ne-am obicinuit“ a-l vedea participând la toate 
afacerile de-o lucrativitate 7 oarecare. 

Publicul văzând pe de o parte o companie de nume atât de cunoscute, pe de alta zgomotul produs prin ziare, 
înclină a crede că e vorba de-un institut de aceeaşi utilitate ca Banca Naţională sau Creditul Funciar bunăoară , pe 
când în realitate bancheri străini, cu alaiul de nume româneşti menite a-i populariza, vor să neguţeze pe picior mare la 
bursa viitoare din Bucureşti înființând ceea || ce se numeşte o Haute banque par compagnie. E 

Aşadar, ca să punem odată capăt acestei inclarități şi vârtejului de speranţe” , vom spune că există două soiuri 
de operaţii de bancă: operaţii de comerţ şi operaţii de speculă. 

Operaţiile de comerț pe cari le face orice bancher din piață şi Banca Naţională asemenea sunt : primirea în 
depozit de capitale de la particulari şi plasarea lor în titluri clasate c-un venit sigur; virimente, adică trecerea unei 
sume de la creditul unui client! la creditul altui client! ; scontare de bilete la ordin şi de polițe; încasarea ° sau 
plata poliţelor din locuri depărtate 5 ; arbitrajul, adecă cumpărătura poliţelor de pe pieţele unde au '* cursul mic * 
pentru a plăti cu ele datoriile pieţei proprii; conturi curente, adecă înregistrarea tuturor fondurilor primite de la un 
negustor precum şi a cheltuielelor făcute în numele lui ş.a. 

Pentru oricine e evident!* că bancherul comercial e un om de încredere ce ! trebuie să-şi fi cunoscând 
clienţii şi clienţii pe el "° , şi că afacerile sunt în cea mai mare parte pe deplin sigure. 


Banca Naţională în fine, cu tot numele specios, nu e decât o bancă comercială care E uneşte cu operaţiile 


ordinare pe acea de emisiune a unor bilete plătibile a vista şi la purtător. Ea nu ° dă credit decât la puţine case, pe 
poliţe cu mai multe semnături de-o incontestabilă solvabilitate şi trase asupra unor afaceri deja consumate. 

La Creditul” Fonciar baza creditului acordat e un imobil” ipotecat, garantat prin solidaritatea tuturor 
proprietarilor; la bancă baza creditului acordat e averea existentă” a negustorului, plus afacerea consumată deja, de 
ex. o vînzare? de grâu , plus indosarea mai? multor semnături solvabile % . Valoarea? intrinsecă, reală a titlurilor e 
cunoscută”? , venitul lor e sigur — titlurile se% numesc clasate; preţul lor, afară de neînsemnate oscilațiuni, se 
regulează prin venitul ce ele produc. Atât institutele de credit ipotecar cât şi” cele de credit comercial au deci“ o 
bază materială cu desăvârşire solidă. 

La un credit mobiliar lucrul nu este astfel“! ; cel puţin n-a fost nicăiri după cât vedem din istoria creditului 
mobiliar din Franţa, din Scoţia şi din alte părți. 

Vom încerca să dăm o schiță istorică a celui dendâi institut de soiul acesta, stabilit 87 r în Franţa prin decretul 
de la 18 noiemvrie 1852 cu numele de Société Générale du Credit Mobilier, fondată c-un capital de 60 milioane şi 
având la nevoie facultatea de-a emite obligaţiuni de 600 milioane. Fondată de frații Pereire, nume ce-l aflăm şi între 
fondatorii actualei societăți” , ea a fost prototipul celorlalte, cărora impulsul agiotajului le-a dat naştere în Spania, 
Germania, Austria şi Elveţia. lată, operaţiile ce le făcea conform statutelor. 

1) Subscripţiune şi cumpărare de titluri ale statului — va să zică emisiune de titluri — precum şi de acții şi 
obligaţiuni ale diferitelor întreprinderi industriale sau de credit ale societăţilor anonime de căi ferate, canaluri, mine şi 


alte lucrări publice cari (sau există) sau se vor fonda în viitor * . 


* operaţie. B 


1% 


Să analizăm această ° 
Statul escrie un împrumut. Creditul * Mobiliar se 'nsărcinează să i-l plaseze. Institutul are destule mijloace ca 
să producă o mişcare artificială la bursă; pune douăzeci de agenți cari să caute a cumpăra titlul şi numai patru cari să- 
l vânză . Capitalistul e răpit de% acest vârtej artificial; el nu înţelege că aceeaşi bancă cumpără şi vinde totodată. ” 
şi, după ce titlurile sunt plasate c-un câştig mare, e cu totul indiferent pentru bancă daca ele sunt bune sau rele, 
productive sau improductive. 

Se aude că în % munţii Buzăului s-ar afla” aur. Se formează o societate anonimă pe acţiuni pentru 
esploatarea minei * şi Creditul Mobiliar se 'nsărcinează să le plaseze. Creditul produce hausse la bursă, le vinde bine 


1 


şi acum rămâne ca acţionarul cel din urmă să vază dacă există sau nu *! aur la Buzău “ . Poate să nu fi existând deloc 

Să se țină bine minte. Creditul Mobiliar se ocupă nu cu întreprinderi “ cari există, ci cu cele ce se vor fonda de 
acum înainte, a} căror productivitate e cu totul necunoscută E] şi speculează“! pe speranța acestei productivități. 
Daca se 'ntîmplă însă să cumpere || titluri a unor întreprinderi existente, preocupațiunea Creditului nu va fi deloc 
valoarea intrinsecă a titlurilor” . Din contra, acţiuni“ industriale vechi, clasate, a căror valoare e cunoscută, nu dau 
loc la operaţii de bursă. Cu cât titlul e mai sigur cu atât speculaţia se depărtează de el, îl“ părăseşte pentru acţiile 
unei întreprinderi nouă, pe “ nesiguranța valorii cărora”! se câştigă mai mult. Creditul Mobiliar urmează deci regula 
pe care o“? urmează orice om® ce are bani disponibili şi vrea să opereze cu ei par comptant. Alege o hârtie 
discreditată, pentru ca mai târziu , când se suie cursul, s-o vânză . Deci Creditul Mobiliar poate cumpăra titluri rele, 


* în mod artificial o hausse la bursă, să le desfacă *5 pe preţuri urcate şi 


improductive, cu prețuri scăzute, să producă 
să-şi spele mânile în apa nevinovăţiei ca Pilat din Pont. 
Afară de asta creditul era îndreptăţit de a mai face următoarele operaţii: 
i 2) Emisiunea de obligaţiuni proprii pentru o sumă egală cu cea plasată în subscripțiuni şi cumpărări. 
3) Vânzarea sau amanetarea tuturor efectelor * , acţiunilor şi obligaţiunilor câştigate şi schimbarea lor pe alte 
hârtii de valoare; 
4) Propunerea, cesiunea şi executarea de împrumuturi şi întreprinderi de lucrări publice de tot soiul, 
5) Împrumuturi Lombard pe amanet de acții sau obligaţiuni, credit contocurent ; 
6) Primirea de depozite în contocurent ; 
7) Incasso în contul societăților mai sus numite, plata cupoanelor lor de dobânzi şi dividende şi alte mandate; 
8) Instituirea unei case de depuneri pentru toate titlurile acestor întreprinderi ” . Alte afaceri erau oprite, şi 
anume banca nu putea face specule pe % timp la bursa sau specula pe premii * . 
E Dar“ afaceri de report [î]i į} erau permise deşi acestea constituie® o speculă de bursă® cari“ forma o 
însemnată parte a tranzacţiunilor creditului mobiliar. 
II Asadar“ afacerile Creditului Mobiliar sunt operaţii de haute-finance și . . . de speculă de“ bursă ° . 
E În ” anul întâi Creditul Mobiliar Francez® n-a făcut decât afaceri pe cari le fac toate casele mari de bancă. 


În acel an“ a dat din asemenea afaceri un venit net de 7 582 722. 


În anul al doilea” a creat trei întreprinderi: Société des Immeubles de la rue de Rivoli, Société Maritime, 
Société de Chemins de Fer Autrichiens. Beneficiile treceau peste zece milioane. 

În anul al treilea”! societatea era în apogeul ei; întreprinderi varii i-au adus un beneficiu de 31 870 776 fi. 

Dar chiar în acel an dările de seamă ale ? societăţii începură a deveni obscure şi mai |] puţin || amănunțite. 

La 1860 se declară o pagubă de 7 933 136 fr.; iar la 1867 fondatorii societăţii, cari o admnistraseră în mod 
dictatorial, se retraseră. În adunarea acţionarilor de la 30 noiemvrie 1867 succesorii lor mărturisiră că pagubele se 
ridicau la. . . 47 542 000 franci. Societatea a trebuit să lichideze. 

Ce s-a găsit în bilanţ ? 

Că societatea Creditului Mobiliar era creditoare Companiei Imobiliare pentru 80 de milioane şi că aceasta din 


urmă, încărcată de maidane şi case ce nu le putea nici vinde, nici închiria, nu era în stare a plăti nimic. 


Totodată cată să recunoaştem, zice Courcelle-Seneuil în Traite des operations de banque, că răul ar fi A ost şi mai mare 
daca s-ar fi emis pentru 600 milioane sau || pentru un miliard două sute de milioane, obligaţiuni de-ale societății, precum ne 
puteam teme câțiva ani (lucru pe care l-a refuzat guvernul) sau daca societatea ar fi parvenit a pune în serviciul său o bancă de 


circulaţie. S-ar fi ajuns la o catastrofă cel puţin egală cu aceea a lui Law. 


* Max Wirth, Bankwesen, pag. 546 et sq. 


Iată dar ce este Creditul Mobiliar. O încercare de-a monopoliza toate întreprinderile din ţară, împrumuturi ” , 
construcții ™* , lucrări” publice, fie ele oricât de hazardate. Odată titlurile desfăcute prin manipulaţii de bursă, treaba 
acţionarilor dacă ele produc ceva sau nu. 


7 a-şi întrebuința capitalul E cum pofteşte. Dar 


Din ™% parte-ne se 'nțelege că nu putem opri pe nimenea de 7 
orice capital nu se poate întrebuința decât în anume moduri * : sau în esploatare, servind a plăti pentru muncă, sau 
plasat în împrumuturi ipotecare, sau în negot, ajutând schimbul de mărfuri, sau în fine ... în speculă. Pentru milionari, 
pentru Rothschild” şi Pereire, specula e cea mai rentabilă pentru că ei o dominează “ ; pentru capitalistul mic este *! 
de recomandat plasarea în ” titlurile unor întreprinderi nu viitoare, ci deja existente, al căror produs e ştiut, ® al căror 
venit e sigur * . 

Aşadar liber e oricine de-a specula * capitalul său; legile o permit. Dar sigur este că prin speculă averea 
tuturor nu câştigă nimic. Ea câştigă prin producţie, prin negoț, nu prin joc de bursă. 

Precum zece oameni muncesc “ împrejurul unei mese de joc de cărţi ziua şi noaptea, A fără ca suta de 
galbeni ce-o au toți împreună să se 'nmulțească sau să scază, ci trece numai din mâna celui naiv în mâna celui abil — 
o deplasare a aceleiaşi averi — aşa e şi aci“. Milionarul abil care dominează bursa şi mişcările ei, care, când vinde 
acţii de Panama produce hausse iar când cumpără“ acţii sigure ale Băncii” Naţionale, produce baisse, va încasa 


diferenţele de la publicul întreg, ba va % 


atrage din ce în ce mai multe capitaluri din provincie, detrăgându-le 
agriculturii, comerțului solid şi întreprinderilor solide şi aruncându-le în vârejul unor întreprinderi nouă, cu viitor 
necunoscut şi c-o producțiune nulă poate. 

Ceea ce-am dori însă e”! ca presa să nu facă dintr-un institut a cărui esenţă e specula, producerea de hausse şi 
baisse la bursă, fără privire la valoarea intrinsecă a titlurilor speculate, un institut naţional menit a ridica comerțul, 
industria şi agricultura. 

Nu voim deloc să discredităm societatea. Nu-i cunoaştem încă statutele, nu ştim E ce anume operații va face. 
Poate”? chiar că ce[e]a ce este a se fonda la noi să fi având cu totul caracterul unei bănci comerciale. Ceea ce 
constatăm însă este că societăţile cîte s-au format sub acest titlu pân' acum au fost societăţi de acţionari, al căror 
capital au fost în esență întrebuințat la specule de bursă asupra unor titluri neclasate încă, bazate pe întreprinderi 
viitoare, c-un produs incert; titluri al căror preţ de bursă se regulează * , nu prin venitul ce produc, ci pe speranţa unui 
venit, sau şi mai rău, pe speranţa că ele se vor urca pân-la ultimo, indiferent daca valoarea lor intrinsecă reprezintă 
ceva sau nu. 

Facultatea pe care o bancă ca aceasta, haute banque, o are întru“ a urca un% titlu, oricât de lipsit de valoare 
intrinsecă, până ce-l vinde, şi a scădea un titlu oricât de solid, până ce-l || cumpără; facultatea de-a urca cursurile 
tuturor efectelor ei de portofoliu când Ẹ face bilanțul, pentru a împărţi dividende fictive, luate din capitalul primitiv; 

în fine puterea de a detrage capitalul celor lesne crezători % din întreprinderi productive şi ” a-l abate la întreprinderi 


hazardate, toate acestea nu ne permit să ne felicităm tocmai mult de înfiinţarea ei % . Dar, pentru a nu prejudeca, 


mărturisim că din cele scrise pân' acum nu putem decât presupune statutele ei ” . Daca operaţiile indicate în ele vor fi 


0 


identice sau analoge cu cele din'% statutele Societăţii Generale de Credit Mobiliar din Franţa, nu va mai fi îndoială 


101 l 102 


că noua bancă 


e prematură pentru țara noastră şi de un folos foarte discutabi chiar pentru ţările acelea în cari 


3 


ractica şi uzanţele creditului '”* sunt mai cunoscute decât la noi. 
t tele creditului !9 t te decât 1 


1. Proiectându-se înființarea unei bănci în companie deasupra lui Cu ocazia proiectului de a se înființa o bancă de 
speculațiune şters 2. deasupra lui vom avea şters 3. după o şters 4. întreprinderea aceasta supraintercalat 5. după sfârşind şters 6. 
ne-am obicinuit deasupra lui vom fi condamnaţi şters 7. deasupra lui lucrativitate şters 8. până aici fraza suna astfel: Publicul naiv 
văzând pe de o parte o companie de atât de cunoscute nume, pe de alta zgomotul produs prin ziare, înclină a crede că cine ştie ce 
lucru mare se va produce, cine ştie ce izvor de progrese şi de muncă se ascunde sub numele de Credit Mobiliar 9. inclarități şi 
vârtejului de speranţe deasupra lui blagomanii în vânt şters 10. deasupra lui depozitar şters 11. deasupra lui depozitar şters 
12. deasupra lui plasarea şters 13. urmează de piaţa creditorului şters 14. după ele şters 15. după mai şters 16. după evi[dent ] 
şters 17. comercial e un om de încredere ce supraintercalat 18. deasupra lui bancher şters 19. după Banca Naţională în fine şters 
20. după creditul şters 21. după bun şters 22. după esis [tentă ] şters 23. corectat din vânzarea 24. după semnul ? 25. semnături 
solvabile deasupra lui negustori şters 26. după semnul X 27. e cunoscută supraintercalat 28. după sunt şters 29. după şi şters 


30. supraintercalat 31. după deloc şters 


32. actualei societăți deasupra lui actuali şters 33. tot acest alineat este barat cu două linii roşii, semn obişnuit pentru 
a indica culegerea cu alt corp a citatului 34. după acest şters 35. după Banca se şters 26. deasupra lui în şters 37. 
segment supraintercalat 38. după la Buzău şters 39. s-ar afla iniţial de 40. pentru esploatarea minei supraintercalat 41. 
sau nu supraintercalat 42. urmează supraintercalarea sau nu şters 43. inițial Poate că nu e de loc 44. deasupra lui 
lucruri şters 45. deasupra lui al şters 46. în T; necunoscută. Speculează 47. în T: a lor 48. după titluri cu totul sigure 
şters 49. în T: 1 50. DUPĂ din şters 51. iniţial pe nesiguranța valorii căruia 52. după are şters 53. după speculant şters 
54. în T: poate să producă 55. după facă şters 56. vânzarea sau amanetarea tuturor efectelor supraintercalat 57. până 
aici pagina este barată cu doua linii roşii, cf . nota 33 58. specule pe deasupra lui a face pe şters 59. specula pe premii 
deasupra lui să cumpere premii şters 60. după Afaceri de report cari formau o mare parte a tranzacțiunilor Creditului 
mobiliar erau permise şters 61. după nu* şters 62. deşi aceste constituie deasupra lui Însă reportul e şters 63. după un 
joc şters 64. după Cumpără cineva de ex. un efect al statului pe timp şi la termen trebuie să-l ia în primire şi să-l 
plătească şters 65. pag. 86 urma întâi după 84, iar 85 a fost intercalată ulterior, cum dovedeşte şi numerotarea 
autografă 66. deasupra lui la şters 67. după Cea dendâi societate de soiul acesta care-a existat în Franţa a fost stabilită 
prin decretul de 18 noiemvrie 1852 cu numele Société Générale du Credit Mobilier fondată c-un capital de 60 
milioane şi cu facultatea de a emite obligaţiuni de 600 milioane şters 68. Creditul mobiliar francez supraintercalat 69. 
acel an deasupra lui anul întâi şters 70. în T: In al doilea an 71. deasupra lui treilea şters 72. după de şters 73. după fie 
şters 74. după fie şters 75. după fie şters 76. după Daca Creditul mobiliar ar fi, ca antiteză <a celui> cu cel ipotecat şi 
comercial, o societate de împrumut pe bunuri mobile, precum obiecte prețioase, efecte publice etc. n-ar avea nevoie 
de un titlu atât de pompos. Un munte de pietate, o bancă de afaceri de lombard şi || lată opiniile economiştilor asupra 
acestui soi de institute. Dar putem servi şi cu alte date şi mai caracteristice. şters 77. după nici putem şters 78. 
deasupra lui trei şters 79. după Rotschild şters 80. în T: domină 81. în T; e 82. după sigură şters 83. după şi şters 84. 
după ştiut cunoscut succesiv şterse 85. după face speculă şters 86. deasupra lui muncesc şters 87. în T: aşa e aci 88. 
deasupra lui vinde şters 89. în T: acţii ale Băncii 90. după pentru şters 91. în T: Ceea ce-am dori e 92. după Daca şters 
93. în T: regulă 94. deasupra lui de şters 95. după foarte şters 96. în T: lesne crezători într-un cuvânt 97. după şi şters 
98. toate acestea nu ne permit să ne felicităm tocmai mult de înființarea ei deasupra lui nu ne inspiră felicitări la 
adresa ei şters 99. inițial Dar, pentru a nu prejudeca, mărturisim că nu-i cunoaştem încă statutele 100. după cele opt 
soiuri de operaţiile şters 101. deasupra lui noua şters 102. iniţial ar fi permatură pentru țara noastră <şi periculoasă> 


de un folos problematic 103. deasupra lui economiei şters 


CREDITUL MOBILIAR (2) 

IH Continuăm' prin a cita luminoasa dare de seamă pe care un economist german o face despre activitatea 
Creditelor Mobiliare °. 


Semnul? caracteristic al tuturor acestor institute este? speculațiunea. Pentru* speculațiune însă societățile 


anonime (pe acţii)“ nu sunt potrivite. Societăţi“ anonime speculante aduc pagubă” atât proprietarilor lor, adecă 
acţionarilor cât şi publicului. Ne mărginim la următoarele argumente esențiale. 

1) Afacerile de speculaţiune cer, după natura lor, o mare esperienţă de afaceri, o estraordinară repejune de 
concepţie şi de deciziune. Corespunzând în genere $ pe cale telegrafică pentru a încheia asupra a” milioane, neavând 
adesea decât un minut de reflecţie, societatea nu poate merge bine. Directori ' cari ar || $] poseda asemenea calități 
nu se găsesc, pentru că asemenea oameni preferă a-şi face afacerile lor proprii. Dar daca se găsesc şi li se dă puterea 
discreţionară cerută, atunci societăţile sunt în pericol ca! directorul lor sau să proceadă !? cu prea mare cutezanță 
sau să esploateze * situaţia în folosul său propriu, lăsând numai şansele rele pe seama societăţii. Aceasta au dovedit- 
o procesul acţionarilor Creditului Mobiliar intentat '* consilierilor!* de administraţie, cari au fost condamnaţi în 
prima instanță la plata a 60 milioane franci '* . Consiliarii de administraţie ai Creditului Mobiliar ° au câştigat averi 
imense, pe când societatea mergea spre faliment. 

E Ani întregi se făceau cătră finitul anului tot% soiul de manopere de? bursă şi jurnalistice. (In sferele bursei 
se susţinea că faimoasa ştire tătărască despre luarea Sevastopolului fusese comandată de creditul Mobiliar.) Aceste 
manopere aveau de scop de-a ridica cât se poate de mult cursul efectelor din cari consista portofoliul Creditului 
Mobiliar. Bilanţul se 'ncheia dar cu cursurile cele mai urcate şi se 'mpărţea o dividendă mare care în realitate absorbea 
o parte a capitalului acţiunilor; căci dacă s-ar fi făcut” bilanţul câteva săptămâni mai târziu , după ce cursurile 
scăzuseră la nivelul lor natural, ar fi rezultat un deficit al capitalului primitiv. 

E Fiindcă aceste institute se fondaseră pentru motive de agiotagiu, adecă fiindcă subscripțiunile || nu se făcuseră 
din capul locului decât cu intenţia de-a urca cât se poate de sus acțiile nouă şi de-a le vinde cu agio, proprietarii aciia 
ai acţiilor cari rămâneau cu ele la urmă erau totdeuna în pagubă. Acţiile celor mai multe institute de credit stau sub 
pari: acele ale Creditului Mobiliar, nominal de 500 franci, urcate odată până la 1300 franci şi mai sus, au scăzut la 
1869 la 162 franci. 


è Max Wirth, Bankwesen, loc. citat. 

24. CREDITUL MOBILIARE (2), 
DAR, 2254, 94, cu uimitere la tratatul lui Max Wirth 


2) Institutele acestea nu sunt stricăcioase numai proprietarilor lor ci şi publicului. Faptul că unili speculanţi, precum 
Rothschild , Pereire şi alții au câştigat multe milioane cu operaţii financiare a orbit publicul într-atăta că se lăsă ademenit de 
făgăduinţa de-a ajunge” , pe calea puterii financiare colective, la aceeași || E țintă. Făgăduința unor dividende mari se primi cu 
credință după exemplul evident al oamenilor din haute finance. Aşadar nu numai că s-a subscris capitalul primitiv al unei mulțimi 
de institute de credit. ci s-au primit de bunăvoie * şi obligaţiile lor. Institutele de credit, la început în perplesiate ce să 'nceapă 
cu capitalul, căci o bancă are nevoie de timp pentru dezvoltarea ei ca orice altă afacere, nu s-au mulțumit numai cu a cumpăra 
efecte de bursă, ci participară la o mulțime de întreprinderi nouă pentru esploatarea de mine, fabrici şi alte stabilimente E 
industriale, ||şi nu arareori se cumpărau afaceri vechi cari nu se rentau ca bază a societăţii“ acţionarilor. Căci un timp oarecare 
era de sine înţeles între speculanţi, că întreprinderi bune le esploatează cineva singur pe seama sa * , iar cele rele se lasă unor 
societăţi de acţionari, întrebuințându-se fraza comună „că numai esploatarea în mare are perspectivă sigură de succes". Astfel, 
detrăgând capitalul ramurilor de industrie deja existente şi îndreptându-le spre o plasare mai puţin rentabilă, pentru că nouă, 


au căşunat o mişcare neeconomică a capitalului care trebuia să perturbe atât strângerea de capitalii cât şi câştigul lucrătorului 
28 


E Ca dovadă uimitoare de exactitatea deplină a descrierii economistului german că esenţa unei asemenea 
întreprinderi este specula servă procedimentele de la noi. 

Creditul Mobiliar nu există încă. Statutele lui sunt necunoscute, n-au fost tipărite încă; nici un decret al 
regelui “ n-au autorizat existența societăţii. 

Ministerul Comerţului şi Lucrărilor Publice de la noi e abia în stadiul de-a se informa daca persoanele 


fondatorilor sunt onorabile şi daca instituţia poate fi în folosul comerțului. 


Ei bine, deja se speculează acţiile neexistente*! ale unei societăţi neexistente. 

Va să zică oameni cari au banii lor plasați în înscrisuri ipotecare, în poliţe, în efecte °? ale statului român, tot 
efecte? sigure, vând aceste efecte sigure spre“ a cumpăra acţiile neexistente ale unei societăţi neexistente/ 
Nimeni“ nu ştie nici ce va face e societatea viitoare, nici ce soi de întreprinderi * va încuraja — totul e cuprins în 
|| haosul viitorului. Dar tocmai pentru că nimic nu e sigur, tocmai că pentru că nesiguranța absolută dă loc la speranțe 
exagerate, specula a şi pus mâna pe ficțiune şi o vinde drept bani buni. E cu totul indiferentă pentru speculatori 
valoarea intrinsecă a viitoarelor titluri. Ei ştiu că la orice nouă emisie patronată de nume cunoscute se naşte hausse în 
piață şi cestiunea principală e de-a vinde până e hausse. Dar * , precum vede oricine, ei nici nu au titlurile în mână . 


5 cumpăra, adecă n-au nimic, nici bani, nici efecte, şi cu toate astea 


Mai mult! N-au nici banii necesari pentru a le * 
câştiga bani. 


Rugăm pe oricine să aprecieze aceste împrejurări şi să-şi facă o judecată despre soliditatea * lor. 


1. deasupra lui Sfârşim şters 2. după Cităm în fine opinia unui economist escelent privitoare la acest soi de institute de 
credit şters şi după Un rând alb subliniat (indi cație pentru tipografie, respectată în T).3.după supraintercalarea zice un 
economist şters aici figura inițial trimiterea la Max Wirth 4. deasupra lui La şters 5. supraintercalat 6. în T: Societăţile 7. în T: 
pagube 8. în genere deasupra lui prin şters 9. a încheia asupra a deasupra lui a dispune de şters 10. modificat din Directorii 11. 
deasupra lui că şters 12. modificat din procede 13. modificat din că esploatează 14. Aceasta au dovedit-o supraintercalat 15. 
deasupra lui contra şters 16. modificat din consiliului 17. deasupra lui la şters 18. semn pentru o notă de trimitere , şters odată cu 
nota de subsol la care trimite: Compară procesul acţionarilor Societăţii Financiare intentat consiliarilor de administraţie cari 
asemenea au fost condamnaţi la plată <şi au plătit> 19. ai Creditului Mobiliar supraintercalat 20. după compturilor şters 21. după 
ziaristice şters 22. s-ar fi făcut deasupra lui se făcea şters 23. deasupra lui câştiga şters 24. după buna apoi buna succesiv şterse 
25. după capitalului şters 26. pe seama sa supraintercalat 27. după cu f [raza] şters 28. semn pentru o notă de trimitere , şters o 
dată cu nota de subsol la care trimite: Max Wirth, Bankwesen, loc, citat 29. supraintercalat 30. al regelui supraintercalat 31. după 
unei şters 32. în T: înscrisuri ipotecare, în efecte 33. după în şters 34. după să [cumpere] şters 35. după Dar n[imeni ] şters 36. în 


T: întreprindere 37. în T: Deci 38. a le deasupra lui a-i şters 39. în T: natura 


CREDITUL MOBILIAR ! ŞI JOCUL DE BURSĂ (3) 

E Tratând materii financiare într-un ziar cotidian, avem două greutăți de întâmpinat . Una rezultă din subtilitatea 
materiei. Jocul? de bursă, cu toate halucinaţiunile lui, ar cere un spaţiu mai întins decât coloanele unei foi. Mai ales ° 
în lumea speculei intră tot ce o societate omenească are nesănătos, ruinat, pospăit * , începând cu culisele teatrului şi 


sfârşind cu culisele bursei. 


Toată lumea 'şi aduce aminte de afacerea Stroussberg; de acei duci şi conți’ silexiani“ cari treceau drept 
fondatori ai societăţii, ale cărei acţii le emitea o” haute banque... papa Stroussberg* . 

Plasat-au acei oameni fondurile lor disponibile în acţii Stroussberg? Ce să plaseze când n-aveau nimic? Dar ° 
au plătit poate primul vărsământ şi au jucat asupra diferenţei, pe prime până la liberarea!! integrală a acţiei sau, şi 
mai rău, au căpătat un număr de ? acţii gratis pentru iscălitura pusă sub documentul primitiv al fondaţiunii. 

Dând Dumnezeu s-avem şi noi!“ bursă în ţară, vom avea ocazia de-a descoperi manoperile E încâlcite ale 
agiotajului şi a le descrie aşa încât oricine '* să le priceapă. 

Aşadar, cum am zis, subtilitatea materiei e o greutate. Pe puţine coloane trebuie să spunem mult, într-o !€ 
formă nu prea concisă căci" s-ar îngreuia înțelegerea. 

A doua greutate e recapitularea continuă. Fiecare număr de gazetă e o scriere '® de sine stătătoare, încât "° 
cetitorul trebuie să 'mţeleagă tot ce-i% spui făr' a pretinde de la el ca să-ţi fi citit” şi numărul? trecut. 

Aşadar recapitulăm zicând : operaţiile? de bursă se deosebesc ™% esenţial în operaţii comerciale şi de speculă. 

Cele comerciale sunt : negoţ de aur şi argint, schimb de bani, depozite, virimente, arbitraje cambiale, scont, || 
conturi curente, emisiune de bilete la purtător, împrumuturi E ipotecare, comisiuni. (Definiţia % pe scurt a acestor 
operaţii în numărul d-alaltăieri.) 

Cari sunt operaţiile? de speculă? 

În esenţă foarte unilaterale: cumpărare de acţii sau de titluri en gros şi specularea lor la bursă en detail” . 


Acesta este cercul de activitate al marilor bănci (Rothschild, Bleichrâder , Pereire), acesta în fine al Creditului 


Mobiliar. 

Dar o bancă comercială nu cumpără acții şi titluri? 

Nu”. 

Ea le ia în comision, de” crede că sunt bune, şi“ trebuie să se 'ncredințeze daca sunt bune, pentru că cei 
dendâi cărora le va“! vinde titluri” sunt clienții ei proprii, negustorii şi capitaliştii ** cu cari are a face de 30 — 40 
ani şi mai bine, sunt aciia“ care formează sfera creditului * unui bancher comercial. Dar în comision le ia. Pentru un 
mic comision plătit de Societatea Acţionarilor, || pentru altul şi mai mic, plătit de clienţi, bancherul EA comercial 
desface acţii bune ale unor întreprinderi industriale % cu prețul lor normal, fără speculă, fără agiotaj ” . În cât le-a 
primit, le dă. Câştigul poate fi mare numai daca afacerea e mare; încolo e foarte normal, precum şi plasarea e 
normală. Numai capitaluri disponibile i se pun la 'ndemnă întreprinderii. Nu-şi vinde nimeni moşia ca să cumpere 
acţii. 

Altfel e banca de speculație, altfel Creditul Mobiliar. 

Acesta cumpără toate acţiile unei întreprinderi (en gros) ** . Indiferent daca întreprinderea e bună ori rea. Apoi 
le revinde în detail prin speculație, beneficiind totdeuna * de diferenţe. 

Ne va 'ntreba cineva cum se face speculația? 

Ne vom încerca s-o descriem. 

Să presupunem că e a se construi“ un drum de fier de la Bucureşti la Cernavoda care costă 50 de milioane, 
împărțiți în 100000 de acții cîte 500 franci de plătit în patru termene. Va să zică titlul provizoriu pentru întâiul 
vărsământ costă 125 franci, total 12 500 000 pe care haute banque [îli varsă, cumpărând astfel totalitatea titlurilor 
provizorii. 

De 'ndată ce titlurile promit a se emite, oricare ar fi valoarea intrinsecă, ele sunt |] sigure de o hausse. De ce? 


* emite, titlurile se vor 


Numai şi numai pentru că! toţi speculanţii de profesie ştiu că, pe cât banca de speculaţiune 
urca. 

Această hausse este atât de lesne de prevăzut încât în vederea ® ei se naşte un fel de cerşetorie de-o speţie cu 
totul modernă, necunoscută în timpii reacţiunii. 

După textul actului de fondaţiune acționarii au să verse echivalentul hârtiei lor în patru termene. Toate 
acţiunile le-a luat Creditul Mobiliar * . 


Numaidecât Creditul“ sau sindicatul ei“ 


7 


de capitalişti e asaltat cu cereri: oameni din societatea bună, 
dame“ din lumea mare, diplomaţi, balerine, judecători, săbiuţe politice vin a solicita cu multă umilință la uşa 


bancherului, care 20, care 60, care 100 de titluri provizorii. 


ZA Bancherul de comerț are şi el amicii lui: negustori angrosişti , proprietari mari, meseriaşi însemnați, arendaşi 
bogaţi, tot oameni cari 'şi învârtesc capitalul în sudoarea frunţii, cu munca. 

Dar iată amicii unei haute banque. Le monde cum s-ar zice franţuzeşte, şi le demi-monde. 

Şi credeți că refuză „înalta bancă" de-a le da acestor oameni acţii? 

Ferit-a sfântul . 


48 nu vrea niciunul. Nici n-au fondurile cuviincioase pentru a câştiga 


Nu-i vorbă, să plaseze serios 
proprietatea integrală a” acţiunilor pe cari le solicită. 

Dar toţi ştiu că aceste acţii se vor cota în hausse la bursă, din ziua întâia chiar, că speculatorii se vor arunca ca 
lupii asupra lor, rupându-se care pe care să plătească o primă de 50, 100, 500 de franci chiar; că vor cumpăra până ce 
ţine vârtejul cu 150, cu 200, cu 600 franci chiar“ , un titlu... provizoriu, care-a costat .. . cât ? 

125% franci al pari! 

W  Darcum va produce”? Creditul Mobiliar acest® vârtej ? 

Va împărţi titluri provizorii: 250 000% (nominal la plata integrală 1 milion) unor persoane a căror aprobare şi 
vorbă sunt folositoare succesului afacerii, dar cari n-au nici atâta capital încât să-şi poată păstra chiar timp scurt 
acţiile. Asta-i prima categorie: alaiul fără parale. 

250 000 la * persoane, asemenea în condiţii sociale înalte * , dar destul de bogate pentru a conserva titlurile. 


Alaiul“ cu parale. 

250 000 la speculatorii de rând şi culisieri. Caracuda % . 

Preste tot 750 000 franci împărțiți în 6 000 titluri provizorie din care fiecare dă dreptul la achiziția ulterioară a 
unui titlu definitiv de 500. 


Câteşitrele soiurile de oameni, lume mare, jumătate lume şi culise * 


° de orice categorie s-ar ţinea, diplomat 


6 


sau galopin “, balerină sau adiutant ® domnesc, gazetar sau cinstit episcop ® , aşteaptă, prevede dar mai cu seamă 


prezice hausse asupra acțiunilor. K Toată puterea interesului lor || îi ® face să vrea hausse. 


Sub asemenea auspicii se deschide bursa.“ Capitalistul % serios şade la un colţ. ÎL cam tentează zgomotul % . 
Ar vrea şi n-ar prea vrea. 


Dar ceea ce-am numit noi alaiul fără parale nu-şi poate păstra titlurile. Cei 150, 300, 450 franci ce i-a pus 


7 68 


fiecare din “ sărăcimea înaltă în titluri, devin “ simţitori prin lipsa lor. Ei vor să-şi realizeze hîrtiile ®© . 
3 t 


Titlurile se oferă la bursă. 


pe orice preţ? Nu. Le cumpără ea 


Ce face banca de speculație sau Creditul Mobiliar? Le lasă să vînză 
singură cu primă. Plăteşte 10, 20, 30% ™ primă. Nimica toată la 250 000 ” . 
Vânzătorii sunt încântați de-a fi realizat un beneficiu ş-o spun în gura mare, cu păreri de rău că n-au putut 
aştepta încă câteva zile pentru a vinde c-un curs şi mai ridicat. Dar au vândut sau a[u ] conservat acțiile lor? Puțin 
importă. Vorbele lor sunt folositoare creditului afacerii şi atrag capitalurile. 
E Daca capitaliştii tot se mai sfiesc de-a cumpăra noua valoare, există un mijloc în genere infailibil de a-l atrage 


7. 


7 : acela de-a face să-i joace 7” pe dinaintea ochilor o mare mişcare de afaceri. 


Daca capitalistul vede vânzându-se succesiv la bursă douăzeci de mii de acţii ale Creditului Mobiliar, sau 


patronate de el, c-un preţ care oscilează uneori, dar care în linie generală ” 


se tot urcă mereu, de fier să fie şi tot se 
ispiteşte să cumpere. şi 'mtr-adevăr , îşi zice el, un titlu de 125 % , care se vinde azi cu 150 ” nu va face mâni 160 %, 
poimâni 170 ” ? Mai ştii? 165 ® tot o fi făcând daca se vinde cu preţul acesta, daca căutarea lui e egală cu oferta, ba 
chiar superioară, daca beneficii considerabile au fost realizate de-o mulţime de persoane onorabile şi de consideraţie 
cari au cumpărat, revândut şi şters diferențele, 

EI Sărmanul de el! 


El nu ştie că Creditul Mobiliar însuşi 5 a vândut şi © 


a cumpărat înaintea ochilor lui; că acest vârtej de afaceri 
a fost jucat anume pentru el casă-i ia ochii şi să-l atragă în vârtej cu bănişorii lui, strânşi unul cîte unul cu ® 


greutate. 


Dar cine-o ştie asta? Nimeni. 

Cei abili se cam îndoiesc ei, dar la urmă ce le pasă. Daca ştiu taina, câştigă şi ei asupra diferențelor şi pace 
bună. Dar chiar cei abili nu sunt siguri. Pentru că, când agenții de schimb merg în fiece dimineaţă să ia ordine de la 
Creditul Mobiliar, sau de la haute banque * , li se dă la unul sau doi din ei ordin de-a vinde (ofertă puţină) şi la 
patruzeci sau cincizeci ordin de-a cumpăra (căutare multă). Dar nici un agent de schimb * nu ştie ordinile date 
confraţilor lui, nici ştie de cătră cine i-a fost date * . 

Legea, reglementele, obiceiul şi, mai mult decât orice, interesul lor propriu îi“! face E pe toți foarte discreți. 

Astfel se petrec lucrurile. 

În măsura în care capitaliştii serioşi cumpără % titlurile urcate prin aceaste comedie” , Creditul Mobiliar 
augmentează ordinile % de vînzare sau diminuează ordinile *! de cumpărare, după curs, nu zi cu zi, ci sfert de ceas 
cu sfert de ceas, până ce toate titlurile sau cea mai mare parte a lor sunt plasate. 

Să admitem acum că în decursul acestei operaţii prima s-a ridicat ? numai cu * 30% “. La fiecare titlu 
provizoriu ar fi un câştig de 37,50, adecă * titlul provizoriu de 125 s-ar vinde cu 162,50, lucru nu tocmai de mirare 


% primului vărsământ al Băncii Naţionale vânzându-se cu 500. 


când am văzut titlurile 
Ştim de la 'mceput însă că 6 000 titluri au fost împărţite al pari la alaiuri. Va să zică Creditul Mobiliar a 
speculat numai 94 000. 
De la 94 000 titluri cîte ” 37, 50 primă * eîn total * ....aeeeei. 3 525 000 E 


Dar a cheltuit spre acest scop: 





1. Prima de 10% plătită subscriptorilor din înalta sărăcime ! ......... 25 000 

2. Curtaj (samsarlâc: ) ca ss eee ce atare e cica atat ac ta aid Dan da cool 305 500 

3. Gazetarii, administraţia, pierderile 144 500 
475 000 


[rest] 3 050 000 


Adecă un câştig de 3 milioane, învârtind un capital 12 1/2 milioane '” 


în curs de două - trei săptămâni . 

Daca însă banca ar fi plătit integral emisiunea toată şi ar fi emis '% titlul cu 500, al pari, câştigul era de patru 
ori pe atât de mare, era de 12 200 000 învârtind un capital de 50 000000 câteva săptămâni . 

Precum se vede din cele de mai sus, asemenea operaţii de bursă nu se pot face de II] bancheri de comerţ. 
Numai o haute banque cu zeci de milioane capital disponibil sau numai o Societate de acţionari al căreia capital !% se 
'ntrebuințează la agiotaj poate întreprinde a urca şi scădea titlurile după voinţă. Pentru a înlătura contramina, adecă a 


împiedeca operațiunile în senz invers al altor case puternice, cari ar zădărnici şi hausse şi baisse a bancherului sau a 


105 6 


Creditului Mobiliar, casele acestea 


se atrag asemenea cu o parte alicotă la câştig , ceea ce se cheamă !% a le primi 


în sindicat. 


107 


Toate operaţiile acestea sunt independente de caracterul oamenilor. Bărbaţii cei mai onorabili cari-ar lua 


parte la cumpărarea en gros şi speculațiunea en detail de titluri nouă nu se pot purta altfel || decât cum le dictează 


natura 18 


întreprinderii lor. E Ceea ce e rău e natura însăşi a operațiunilor ° de haute banque şi de credit mobiliar, 
nu oamenii ce le fac. 

Ne rezervăm pentru altădată a arăta dezastrele morale ce le cauzează asemenea întreprinderi, precum şi crizele 
comerciale cărora le dau naştere mai cu seamă pe o piață de efecte relativ nouă, inesperientă , ademenită cu atât mai 


lesne de lăcomia câştigului . 


1. după (3) şters 2. după O materie în adevăr atât de greu de definit ca jocul de bursă şters 3. în T: mai ales că, 4. deasupra 
lui lustruit şters 5. după conți şters 6. deasupra lui Silesiani şters 7. deasupra lui un şters 8. urmează în persoană şters 9. după 
Dar apoi Plă [teau ] succesiv şterse 10. după au ju [cat] şters 11. deasupra lui plata şters 12. un număr de supraintercalat 13. 
după lor şters 14. acest început de frază suna inițial Cum a dat Dumnezeu de avem noi 15. după şi şters 16. după şi nu şters 17. 
după căci puţini m-ar înţelege şters 18. deasupra lui operă şters 19. după abstracţie făcând de foileton şters 20. după ceea şters 
21. făr' a pretinde de la el ca să-ţi fi citit deasupra lui să nu presupui adecă c-a [citit] şters 22. după numă „rul ] şters 23. după că 
afacerile şters 24. în T: deosibesc 25. după Pent [ru ] şters; în ms . Denifiţia (lapsus calami ) 26. deasupra lui cele şters 27. en 


detail supraintercalat 28. urmează zicem şters 29. deasupra lui daca şters 30. după Le vinde şters 


31. supraintercalat 32. supraintercalat 33. după sunt şters; în T: negustori şi capitalişti; 34. după tocmai şters 35. 
după, credi [tului ] şters 36. ale unor întreprinderi industriale supraintercalat 37. urmează fără nimica. şters 38. (en 
gros) supraintercalat 39. în T: totdeauna 40. după con[s]trui şters 41. pentru că supraintercalat 42. de speculațiune 
supraintercalat 43. după preajma şters 44. frază constituită prin ştersături şi supraintercalări din Toate acţiunile 
acestea le ia ori un capitalist ori un Credit Mobiliar 45. deasupra lui capitalistul şters 46. supraintercalat 47. după 
balerine şters 48. supraintercalat 49. după o plasare int [egrală ] şters 50. supraintercalat 51. după 150 f [ranci ] 
şters 52. Dar cum va produce deasupra lui Ce va face acest dar şters 53, după ? şters 54. după 750 000 (nominal 
şters 55. după ase [menea ] şters 56. după bu [ne] şters 57. în T: titlurile: alaiul 58. inițial alaiul caracudei 59. inițial 
câteşi trele alaiurile acestea 60. deasupra lui culisier şters 61. după general în retragere şters 62. cinstit episcop 
deasupa /ui ep [iscop ] apoi protopop succesiv şterse 63. în T :i 64. inițial Astfel se deschide bursa 65. după Bursierul 
de [nădejde] şters 66. deasupra lui treaba asta şters 67. după din alai apoi în titluri succesiv şterse 68. după [îli fac a- 
şi scoate golul buzunarului şters 69. Ei vor să-şi realizeze hârtiile deasupra lui Spălătoreasa nu a plătit poate nici 
birtul şters 70. în T: să se vânză 71. în T: 30 la sută 72. urmează însă la 1500 de titluri şters 73. în T: a-i atrage 74. 
deasupra lui scânteie şters 75. în linie generală deasupra lui preste tot vorbind şters; în T: dar în linie generală 76. 
deasupra lui 500 şters, 77. după 600 130 140 succesiv şterse 78. după 650 135 succesiv şterse 79. după 700 140 
succesiv şterse 80. deasupra lui 600 şters 81. deasupra lui el şters 82. deasupra lui el şters 83. după şi legaţi cu şapte 
noduri şi şters 84. sau de la haute banque supraintercalat 85. după schimb şters 86. urmează aceste ordine şters 87. în 
T: i 88. după iau şters 89. urcate prin această comedie supraintercalat 90. ÎN T: ordinele 91. în T: ordinele 92. 
deasupra lui a fost şters 93. deasupra lui de corectat în cu şters 94. în T: 30 la sută 95. acest sfârşit de frază este 
scris în subsolul paginii ; locul în text îi este indicat printr-un semn de trimitere 96. după primul vărsământ şters 97. 
în T: De la 94 000 cîte 98. după câştig şters 99. e în total deasupra lui Deci are de la toate şters 100. din înalta 
sărăcime deasupra lui alaiului fără parale şters 101. tot acest început de pagină este încercuit cu creion roşu 102. în 
T: 12 milioane şi jumătate. 103. deasupra lui plătit şters 104. în T: al cărei capital 105. casele acestea deasupra lui 
casele cele mai puternice şters 106. după înseamnă* şters 107. după încolo şters 108. după meseria l[or] şters 109. 


deasupra lui întreprinderilor şters 


[„UNUL CÎTE UNUL ZIARELE ROMÂNE..."] 


2264 


i] Unul cîte unul ziarele române cad ca muştele în luptele Creditului Mobiliar. Din articolele lor pe cât de pâine 
de laude! pe atât lipsite de cunoştinţe elementare chiar asupra acestui soi de ? speculă, aflăm că între fondatori sunt o 
sumă de nume româneşti, începând cu inevitabilul prinț Dumitru Ghica, prezidentul tuturor societăţilor posibile şi 


imposibile, şi sfârşind cu redactorul „Românului” * , participator* abil la toate afacerile de-o lucrativitate oarecare, 


cari nu cer decât un capital intelectual de patru clase primare şi * un capital moral egal cu zero. 

Singura rezervă pe care-o putem admite pentru o sumă de oameni cumsecade, ostaşi, bancheri, mari 
proprietari de imobile, cari se amestecă în această întreprindere de speculă şi de joc“ de bursă, este că n-or” fi 
cunoscând deloc istoria Creditului Mobiliar din Franţa, fondat de fraţii Pereire, şi aceea * [a] altor institute 


asemănătoare acestuia. 


1. inițial După articolele pline de laude dar 2. după de întreprinderi şters 3. redactorul „Românului" deasupra 
lui d. Emil Costinescu şters 4. corectat din participatorul 5. după o strună de violoncel șters 6. după desfrău şters 7. 
după nu ştiu is [toria ] şters S. supraintercalat 


CREDITUL MOBILIAR 
L.ȘTIIND CÎTE VI[CI]srunni FINANCIARE ..."] 


2264 


E Ştiind! cîte vi[ci]situdini financiare se ascund sub această formă ocultă a creditului, cunoscând atât condiţiile 


de existenţă cât şi || procederile ? şi istoria institutelor de ° E credit mobiliar desigur mulți * ar fi renunțat de a 


5 6 


participa la un lucru prematur pentru țara noastră şi periculos pentru ° societăți de acele chiar ° în cari practica 


economică şi uzanțele de bancă sunt mult mai cunoscute decât la noi. 


Vom vorbi atât de verde încât oricine ne va pricepe. Toată lumea cam ştie ce e credit, deşi poate nu cu toată 
claritatea cuvenită. 


7 


Creditul e facultatea de-a căpăta bani sau ' alte valori cu împrumut. Această facultate însă nu este înnăscută 


* ; nu o are orice creştin al lui Dumnezeu în acelaşi grad. 


Există în adevăr, ca formă primitivă, reacționară, aşa ° 


numitul credit personal, care se obicinuia şi la noi în 
veacurile trecute şi poate pân-la începutul secolului nostru. Aci Stan împrumută lui Bran suma cutare cu ori fără 
înscris, cu ori fără dobândă || şi atârnă de obrazul lui Bran de-a da banii cinstit îndărăt, după cum s-au învoit 
împreună. BE 

Dar asta este o formă foarte primitivă a creditului, pe care ovreiul nu dă nimic !! . 


Creditul e azi în genere real ° ; el se întemeiază pe altceva decât pe * 


onorabilitatea împrumutătorului , adecă 
pe averea lui!“ . E1" se dă aşadar 1. proprietarilor de imobile urbane şi rurale. Pentru scopul acesta există institutele 
de credit fonciar. 2. negustorilor de o inconstestabilă solvabilitate cari” [î]şi scontează poliţele la Banca Naţională. 
Va să zică pretutindenea || şi pururea creditul se bazează pe ceea ce este: pe averea proprietarului, E pe aceea a 
negustorului. El nu atârnă de întreprinderi viitoare al căror succes numai D-zeu [î]l poate prevedea, ci e întemeiat pe 
averea actuală, evidentă, pipăită a proprietarului de imobile sau a negustorului. Pentru amândouă aceste categorii ! 
de oameni există aşadar ! institute. 

În adevăr, pentru a li se putea face credit, adecă pentru ale avansa banii cele trebuiesc, s-au creat pentru 


21 cu termene lungi de rambursare? pentru negustori a căror afaceri merg mai 


proprietari institute de credit 
repede, Banca cu termene scurte. Amândouă soiurile de afaceri sunt pe deplin sigure, garantate în averea văzută a 
oamenilor % . 

Creditul” real, în cele două forme ale lui, ipotecară şi comercială, îşi are institutele E sale, în care 
capitaliştii îşi pot depune banii, iar imprumutătorii siguri îi pot găsi. 

Ce e creditul mobiliar? 


Iată o întrebare la care Dicţionarul de economie politică a lui Maurice Block nu ne poate răspunde, o ” 


întrebare la cari economiştii nu ne pot da % 


nici o soluţiune. 
De ce nu? Pentru că nu există soluţiune. 


Pe când adecă institutele citate mai sus dau credit pe averi existente, creditul EI mobiliar împrumută pe 

speranţa că afaceri nerealizate , proiectate abia, vor avea o productivitate oarecare ” . Asta e curat negustorie * pe 
pielea ursului care se află în pădure. 

Să * presupunem că Societatea Creditului Mobiliar va emite acţii a 500 franci E una şi va aduna în ladă 
cele 40 milioane pe cari le cere. Ce va face cu ele? 


Va cumpăra efecte publice? Acţionarii ar putea-o face asemenea. Va sconta poliţe? Şi banca o face aceasta şi 


fiece bancher în parte. Va face arbitraj, adecă va cumpăra polițele acelei pieţe unde ele sunt mai scăzute, pentru a 
câştiga asupra diferenței? Bancherii o fac asemenea şi cu destul succes. Ce va face dar acest credit mobiliar pentru 
dezvoltarea comerțului, industriei şi agriculturei în România, precum zic ziarele? 

Dezlegarea ne-o dă chiar societatea. Alături cu ea va exista o societate de construcții “ care va efectua tot felul 
de lucrări publice, pentru stat, judeţe, comune, stabilimente şi particulari, adecă va monopoliza zidăria şi clădirile. 

Dar pentru aceasta nu-i necesar Creditul Mobiliar. E îndestul daca pentru scopul e special al clădirilor se 
constituie o societate pe acții e-un personal tecnic suficient care să execute orice lucrare. 

Nu asta însă vrea Creditul Mobiliar. El vrea să creeze întreprinderi mari, să scoată acțiile acestora în vînzare, 
să le desfacă pe acestea cu preţul cel mai mare posibil, iar când întreprinderile vor merge rău, căci’! succesul lor îl 
ştie numai Dumnezeu, de vreme ce e * în viitor, Creditul Mobiliar să-şi spele mânile în apa nevinovăţiei ca Pilat din 
Pont şi să lase pe acţionari cu maidane cumpărate ce nu se pot vinde nimănui şi cu case zidite ce nu se pot închiria 


nimărui. 


1. după Mai multe ziare au vorbit deja despre fondarea unei societăţi pe acţii de credit mobiliar. Între fondatorii acestei 
societăţi întâmpinăm multe nume româneşti, începând cu inevitabilul principe Dimitrie Ghica şi sfârşind cu redactorul 
„Românului" <d. Costin[escu ]> celebrul d. Costinescu. 

Ar fi nenatural, în starea actuală de lucruri, ca românii, chiar aciia cari ştiu economie politică, să înţeleagă ce se ascunde sub 
denumirea de „credit mobiliar” şi suntem de mai nainte siguri că mulţi dintre fondatori, oameni de bună credinţă <poate> habar 


n-au de pericolele economice ce le ascunde acest nume inofensiv. Aceasta 


este în adevăr singura scuză pe care o putem cita pentru ostaşii, bancherii şi <boierii mari> proprietarii de moşii cari 
îşi pun iscălitura sub asemenea proiecte, de vreme ce şters 2. după şi şters 3. după cred şters 4. supraintercalat 5. 
după chiar șters 6. de acele chiar supraintercalat 7. după cu împrumut şters 8. urmează cumva şters 9. după 
boierească șters 10. după ba chiar în zilele noastre s-or mai aflând oameni cari merită credit personal şi oameni cari-l 
dau şters 11. urmează semnul uzual de rupere prin alineat a unui text scris continuu 12. inițial Astăzi creditul nu e 
personal, ci real 13. supraintercalat 14. inițial acest altceva este a v e vre a împrumutătorului 75. inițial Pentru scopul 
acesta există în adevăr institutul creditului fonciar rural şi al celui urban 17. după adecă cari are avere în mărfuri şi 
cari <la> după ce au încheiat o afacere oarecare trag o poliţă asupra debitorului lor şi o scontează la şters 18. 
deasupra lui bresle şters 19. supraintercalat 20. institute de supraintercalat 21. inițial credite fonciare 22. urmează 
cu dobân [dă] şters 23. urmează Cu drept cuvânt deci lumea a cumpărat scrisuri || funciare , cu drept cuvânt acţii ale 
băncii. Atât cât au plătit-o pe deplin desigur împreună cu dobânzile cuvenite, la bancă, <fiind> făcând multe afaceri, 
poate da chiar dividende şters 24. după E evident aşadar că şters 25. după iată şters 26. deasupra lui răspunde nimic 
şters 27. după mare şters 28. după ca neguţarea apoi ca a neguţa succesiv şterse 29. după Creditul şters 30. urmează 
şi lucrări publice şters 31. după Creditul şters 32. supraintercalat 


CREDITUL MOBILIAR 
[„AM DECLARAT ÎN NUMĂRUL TRECUT. .."] 


2264 


Am declarat! în numărul trecut ca? nu avem de gând a îngreuia creaţiunea * Creditului Mobiliar. E Ceea ce 
voim numai este“ să lămurim natura acestui soi de întreprindere. Nimeni nu poate opri pe? un bancher de a-şi 


întrebuința banii oricum voieşte, de-a fi mediator al” negoţului, în ê 
5 3 5 3 


înţelesul bun al cuvântului — sau de - a - şi 
concentra capitaliile ° asupra speculei. 

Desigur că şi astăzi, alături cu bancherii escomptori şi cu cei cambişti , cari se ocupă curat ° numai de afaceri 
comerciale şi industriale, se!! află un număr de? bănci de plasare şi speculă,a căror clienţi, avînd!” încredere 
absolută în bancherul lor, le lasă deplină libertate de-a face cu depozitele orice !* -ar voi: de a le împrumuta cu 
camete mari, de-a juca cu ele a livrer sau asupra diferinţei cursurilor efectelor. Clientul trebuie 5 să aibă o credinţă 
de fier! pentru a confia” hazardului averea lui, şi '* a admite că bancherul, în loc de a-şi rezerva afacerile || bune 
pentru sine şi a le scrie pe cele slabe la contul clientului , E va face viceversa, cele bune * pentru client, cele rele 


pentru sine. 


Dar în orice caz e o mare deosebire între un bancher privat, cu capital restrâns , care nu poate influența 
cursurile bursei% şi o puternică societate de acţionari c-un capital de 40 milioane. Bancherul care-a câştigat în aşa 
grad încrederea clienţilor încât [î]i? pun la discreţia? lui absolută fondurile, să facă cu ele ce-o vrea, trebuie să se fi 
distins printr-o agerime de vedere şi printr-o tărie de caracter care i-a atras o” confiență absolută” . 

E oare tot astfel cu consiliul de administrație al unei societăţi de acționari şi cu directorul ei? 


1” 


Consiliul” poate, precum am zis în numărul trecut, în caz daca cursul efectelor de portofoliu a societății % ar 


fi scăzut în ziua când îşi încheie bilanţul, să producă” prin E marea pre || siune? a societăţii asupra pieţei 


% portofoliul ei propriu *! . Suite la o înălțime mare, însă efemeră, 


efectelor” , o urcare repede a tuturor efectelor din 
de câteva săptămîni * , bilanţul se 'ncheie calculându-se efectele % pe cursul urcat, încât * rezultă un prisos imaginar 
, factice, pe câteva zile. Se plăteşte o dividendă. Două zile însă, ori* o săptămână după încheierea bilanţului 
efectele scad repede la cursul lor natural. De unde s-a plătit dividenda ? Din capitalul primitiv al acţiilor. Astfel: la 
'ncheierea bilanţului e“ escedent, a doua zi după încheiare deficit. 


38 


Cercetând însă portofoliul, care ° -a servit la confecționarea unui bilanț strălucit, putem da — nu zic vom da, 


căci lucrul e ipotetic — dar putem da de efecte cu totul putrede, 


de hârtii cari n-au nici o valoare intrinsecă, cari prin speculă numai s-au ridicat la o înălțime oarecare, | pentru a 
recădea repede ” în nimicnicia lor. E 

Cu toate acestea consiliul şi directorul sunt acoperiți . Ei au primit, nu de la clienți cerți, dar de la clienți 
anonimi, un capital de 40 milioane la discreție . Având a îl specula, nu a face negoţ cu el, l-au întrebuințat după regula 
speculei, au cumpărat hârtii depreciate cu speranţa că se vor sui. Nu se mai suie? Treaba acționarului . El a riscat 
capitalul, l-a riscat după chiar natura unei haute hanque , pe care trebuia s-o cunoască. Acţionarul a voit să câştige 
repede, acționarul a fost lacom, acționarul n-are decât să piardă. 

Dar unde mai punem un alt inconvenient? Pe baza unui portofoliu — să admitem factice — societatea poate 
emite obligaţiuni, se poate împrumuta | cu bani. Va să zică EA după ce portofoliul, fundamentul întregei misiuni a 
acțiilor băncii, e putred şi fără valoare intrinsecă, societatea mai poate rămânea şi datoare. 

Dar toate vicisitudinile astea nu-l lovesc nici pe membrul din consiliul de administraţie, nici pe director. Daca 
aceştia au acţii de-ale băncii de credit mobiliar, le vând când cursul, comandat la bursa de ei înşişi, e mai urcat şi pun 
banii de o parte ; daca au alte efecte rele Creditul Mobiliar “ le urca în sus ; oi le vând bine şi pun banii de o parte. Şi 
când se“! vor fi dezbărat şi de acţiile băncii, şi de acţiile întreprinderilor patronate de bancă, încasând prime mari * 
n-au decât să se retragă şi să lase treaba baltă. 

Suntem departe de-a bănui onorabilitatea cuiva. Dar natura acestui ® soi de speculaţiuni E e de-aşa chip 


+ în conturile % lor 


încât se răsfrânge asupra caracterului oamenilor. Bancherii de comerț din Londra nu primesc 
comişi cari au obicei a juca la bursă. Courcelle-Seneuil zice curat că bancherul cel mai onorabil lunecat de pe terenul 
solid al creditului comercial, pe clina speculei “* , se demoralizează repede. Bancherul de comerţ are interes ca clienţii 
lui să meargă bine, cel de speculaţiune nu-l are deloc. 

Putin [î]i pasă daca hârtia ce-o vinde are valoare intrinsecă sau nu. El s-o vânză scump. 

Puțin [îli pasă asemenea daca cea pe care-o cumpără cu banii acţionarului e 'mtemeiată pe-o întreprindere 


solidă sau nu. leftenă să fie, ca s-o poată urca şi câştiga diferenţa. 


1. inițial Precum am declarat 2. trecut că supraintercalat 3. inițial a opune piedici creațiunii 4. Ceea ce voim numai este 
deasupra lui Nimeni nu poate şters 5. după pe cin[eva ] şters 6. modificat din intermediator 7. după sau samsar şters 8. după 
samsar şters 9. supraintercalat 10. după pururi şters 11. după pre cât aceste există şters 12. după de şters 13. după în oarbă 
[încredere] 14. după lor şters 15. inițial într-adevăr trebuie ca clientul 16. deasupra lui stâncă şters 17. deasupra lui încredința 
şters 18. deasupra lui credință estraordinară pentru şters 19. după bune şters 20. care nu poate influența cursurile bursei 
supraintercalat 21. după aceeaşi şters 22. după dispoziţia şters 23. după clie [nţilor ] şters 24. urmează a clienţilor. şters 25. după 
Soci [etatea] şi apoi Directorul succesiv şterse 26. a societăţii supraintercalat 27. după produ [că] şters 28. deasupra lui 
ponderanţă şters 29. supraintercalat 30. după ei şters 31. ei propriu supraintercalat 32. efemeră, de câteva săptămâni deasupra 
lui foarte trecătoare şters 33. după cursul şters 34. deasupra lui şi şters 35. pe câteva zile supraintercalat 36. supraintercalat 37. 
supraintercalat 38. după e posibil să aflăm că şters 39. supraintercalat 40. supraintercalat 41. după s-ar dezb [ăra ] şters 42. 


supraintercalat 43. după este şters 44. după prim[esc ] şters 45. după cont [urile ] şters 46. deasupra lui pe acel al şters 


[IATĂ DECI ȚINTA CREDITULUI"] 


2264 


Iata deci ţinta creditului. Aceea ! de-a da viaţă la întreprinderi hazardate a căror t] productivitate nimeni n-o 
poate prevedea de pe acum , a emite acțiile acestor? întreprinderi şi a le specula la bursă şi societatea ° va fi cu atât 


mai periculoasă cu cât mai puternică va fi. Acțiile acestor bănci ar avea ca şi titlurile Companiei Indiilor , copilițe şi 


nepoţele (filles et petites filles ) în acţiile unor întreprinderi la noroc*, până ce într-o bună dimineaţă întreprinderile 


debitoare şi Creditul Mobiliar creditor s-ar cufunda cu toate în aceeaşi prăpastie. 


1. după nimic mai mult. Dar ea şi-a pus altă ţintă. şters şi care reprezintă continuarea textului de pe 89r , reprodus de noi în 
nota... de la Creditul mobiliar (1), căruia prezentul text trebuie să-i fie afiliat ca o variantă parţială 2. corectat din acestora 3. 


supraintercalat 4. la noroc deasupra lui hazardate şters 


„FĂRĂ ÎNDOIALĂ ..."] 


2264 


E Fără îndoială — zice Courcelle-Seneuil — poți arunca în public nişte titluri oarecare, să te dezberi repede de ele şi să- 


ți vezi de drum. Dar acest soi de escrocherie continuă nu poate da loc la nici o fondațiune serioasă. 


[ÎN DISCUȚIA LA CARE..."] 

E În discuţia la care-a dat loc proiectata ! înfiinţare a Creditului Mobiliar am făcut se mţelege abstracții de la 
toate persoanele cari au luat inițiativa înființării. Sunt între ele bărbaţi din toate partidele. Am pomenit în treacăt 
culmea asociaţiunii, pe prințul Dumitru Ghica, pe care îl regăsim în toate asociaţiunile ce se creează în ţară, 
indiferentă fiind natura; am pomenit la coadă numele redactorului. Dar încolo ne-am ţinut strict de obiect. Din natura 
chiar a operaţiilor cu care se 'nsărcinează o asemenea haute banque pe acţii am dedus că e prematură pentru țara 
noastră şi de natură a da naştere la o mulţime de creaţiuni factice agiotate la bursă. 

Dar sunt amici ai noştri inițiatorii, dar sunt adversari politici: o creațiune economică E cată || a fi discutat 
dintr-un punct neutral de vedere, fără consideraţii politice. 

Ne pomenim acum cu? „„Românul” că ne aduce un lung articol în contra vederilor noastre. 

Să ne permită ziarul guvernamental să spunem verde că nu ne * luăm deloc“ osteneala de-a discuta cu el, mai 
cu seamă în cestiunea de faţă. Interesele 5 bănești şi personale ale redactorului * fiind amestecate în aceeastă afacere, 
un organ onest ca al nostru nu poate sta de vorbă cu samsarul Creditului Mobiliar. „Românul" n-avea decât să-şi 
urmeze dezvoltările” din punctul său de vedere şi să ne lase 'n bună pace. 

IZA Ar fi în adevăr ieften daca faţă cu orice cestiune de interes public am avea a ne lupta cu agenţii plătiţi sau ® 
cointeresaţi ai unor întreprinderi. Orice altă foaie a cărei relaţii cu ° Creditul Mobiliar sunt cel puţin necunoscute ar fi 
avut dreptul să ne combată. „Românul”, al cărui unic redactor cere concesia şi e un membru din sindicat care 
speculă acții şi le agiotează , n-are acest drept. Înc-o dată: Discutăm cu convingeri, cu principii, cu idei. Cu stomahuri 


şi apetituri nu discutăm. 


1. după cu ocazia şters 2. supraintercalat 3. repetat prin Supraintercalare din inadvertență 4. supraintercalat 5. după 


Interesele şters 6. după redactorului ] şters 7. după de[zvoltările ] şters 8. după sau şters 9. după c[u ] apoi necun [oscute ] 


succesiv şterse 10. după şi care are acţii şters 


[„ALTĂ BANCĂ "] 

Altă bancă. Abia a apărut Creditul Mobiliar şi „Neue freie Presse" ne aduce ştirea EZ că Ungarische ' 
Landesbank are de gând a fonda o bancă română pentru interese comerciale. Căpitalul de acții al băncii e fixat la 40 
milioane franci, din care se vor vărsa deocamdată 20 milioane. Casa Cerlendi a cumpărat afacerea noului institut, iar 
şeful casei va rămîne? participator cu 30% a capitalului. Activitatea băncii se va începe îndată după darea concesiunii 
care s-a cerut deja. Misiunea principală a || noului institut de credit? va fi cultivarea E operațiilor de bancă şi 


mijlocirea comerțului între Austro-Ungaria şi România. 


1. după banca ung[urească ] şters 2. după participa şters 3. deasupra lui bancă şters 


[„„SOCIETE DE vumon GENERALE "] 


2264 


Société de l'union Générale. Begebung der Landesbanknoten . Ungarische Landesbanknoten . E] 


[SINDICATUL E O COMPANIE..."] 


2264 
Sindicatul e o companie de bancheri. 
Acţionarii sunt clienții lor. 
Dar compania de bancheri poate lucra şi în comptul ei. 
Capitalul acțiunilor nu e dat în un mandat ca la societăţile! industriale, ci la discreție: să cumpere en gros 


orice titluri. 


! după alte şters 


[DESPRE CREDIT]! 


2264 
[SOCIETĂȚILE DE CREDIT]? 


Cercul înlăuntrul căruia se 'nvârteşte banca e, cu toată importanța lui, mărginit. 38 r Folosul pe care băncile îl 
dau societarilor şi tuturor consistă într-aceea că emit note pentru a mănţinea* ordinea preţurilor şi că această 
emisiune se face prin aceea că băncile acordă 

credit de afaceri cu scont, adecă scontând poliţe sigure. Creditul de afaceri se 'ntemeiază însă numai pe întreprinderi 
cari au deja un capital format. Creditul unei bănci consista în creditul biletelor ei singulare, acel + als biletelor 
consistă în siguranţa unei plăţi instantanee. Prima regulă al oricărui institut é de bancă este aşadar ca ele să nu atârne 
cumva de produsul vreunei intreprinderi , ci numai de solvabilitatea cuprinsă în averea deja făcuta a debitorului. 
Creditul bancei nu va fi niciodată industrial, ci va fi un credit de afaceri, sau aproape esclusiv unul de poliţă. A doua 
regulă [e]ca creditul” pe poliţă să fie relativ scurt, de vreme ce biletele au dreptul unei poliţe a vista. Această regulă 
se execută prin principiul: că creditul băncii se dă pe un timp cu atât mai scurt cu cât e mai mare pericolul unei 
reambursări a biletelor ei. || A treia regulă este că creditul î băncilor trebuie EA să ofere cea mai mare siguranță, care 
se dă prin indosarea a cel puţin două case pe deplin sigure. De aceea însă şi discontul băncii va căta să fie cât de mic; 
iar discontul mic va pune casele mari în poziţia 'de a da altor case un credit ieften, încât siguranța băncii e un avantaj 
pentru casele mari, care avantaj e din parte 'şi un folos pentru cele mici; iar siguranța rămâne astfel fundamentul 
întregei [bănci]. Acţionarii băncilor îşi au folosul în privilegiul emisiunii biletelor, care e o compensare pentru 
avantajele ce alţii le trag? . 

Cum sa se formeze însă un capital pentru intreprinderi cari promit pe viitor un produs? Institutele de credit se 
deosebesc. 

1) o comunitate de credite reale devine baza de credit real a unuia 

2) o comunitate de credite de afaceri devine baza pentru creditul industrial a unuia 

3) al treilea soi de institute are în vedere creditul industrial în genere. Credit agricol ® . E Bănci de scont. 


Bănci de credit. 


11 se amanetează şi se ia împrumut. Cu acest împrumut se 


Institute de credit real. Valoarea imobilului 
înmulțeşte puterea de reproducţiune a imobilului . Case, moşii. La case se fac construcțiuni nouă, la moşii se 
gospodăreşte mai bine. Un prisos mic însă regulat asupra dobânzii asigură plata îndărăt a capitalului. Credit fonciar. 

Principii. 

1. Siguranţa capitalului. Totalitatea imobilelor declară a garanta pentru datoria unuia, recunoscută de 
comunitate. 


"2 contribuţiunile cătră, stat. 


2. Siguranţa dobânzilor . Se percep cu acelaş drept ca şi 

3. Uzudrile . Scrisuri. 

4. Plata îndărăt. Nu suma toată, ci un adaos la dobânda ordinară. Aceste adaose a tuturor debitorilor se adună 
într-o singură sumă şi cu această sumă sau se răscumpără sau se trag la sorți obligaţiunile parţiale . Obligațiile 
parţiale câştigă capacitatea de a intra în comerţ. 

Planul plăţii 5 E 

Societăți de scont. La începutul fiecărei întreprinderi, precum şi la lărgirea ei, înmulțirea capitalului de 
construcție şi de muncă devine grea, de vreme ce din momentul în care producțiunea începe şi pân 'ntr-acela în care 


* în preţul cu 


productul gata se vinde capitalul pus în producţiune odihneşte şi nu reapare decât ca dobândă cuprinsă ! 
care produsele se vând . 

Dac' ar fi deci cu putinţă de-a întrebuința acest capital, care odihneşte, înainte de-a fi replătit prin preţul de 
cumpărătură al obiectelor, ar fi câştig . Cu capitalul ar putea câştiga , marfa sa ar fi mai ieftenă cu dobânda acestui 
capital. 

Întrebuințarea acestui capital bătut cu cuie s-ar! putea face dîndu-i * -se credit pe vânzarea mărfii . Acest 
credit va avea un caracter îndoit. Credit de afaceri, adecă pe poliţă după formă; în sine însă credit industrial. Şi, 
fiindcă are şi caracterul unui credit industrial, nu poate fi dat prin institute de bani şi de poliţe, ci numai prin astfel de 
oameni cari ştiu a judeca pe deplin ce produs va avea afacerea !! || ce ia credit, asupra căruia a | avizat, după natura 
lucrului, sinetul . Fiindcă toţi oamenii aceştia vor fi asemenea oameni de afaceri cari la rândul lor vor avea nevoie de 
credit, ei formează o comunitate cu scopul ca printr-un capital format în comun să dea credit întreprinderilor 
industriale, asigurat în garanția totalităţii lor. Credit de poliţe. Societate de scont. Capitalii şi industrii de mijloc. Iau 
seama la produsul industriilor pe cari le creditează . Trebuie să cunoască pe cei ce iau credit. Creditul societății va fi 


local. Caracterul local asigură un control reciproc. Statu- 


tele se vor modifica după împrejurări locale. Băncile scoțiene , băncile private engleze, băncile statelor americane de 
nord. Biletele unei bănci întemeiate pe garanția absolută a tuturor societarilor societăţii de scont, nu vor avea 
niciodată un curs geograficeşte întins. 

Institute de credit industrial. Bănci de credit. 

Institute de credit. 


II Credit mobiliar 


Institutele acestea de credit se 'ntemeiază pe următorul lucru: Există o mulțime de întreprinderi cari c-un 
capital mai mare ar spera în o înmulţire a produsului lor, sau cari nici nu se pot întreprinde decât cu capitalii mari, dar 
atunci ar avea şi un produs în adevăr mare. 

Ele sunt formate prin prisoasele altor întreprinderi cari, prin acţiile institutelor de credit, vor să ia parte la 
întreprinderi mari. 

Ele funcționează luând parte cu capitalul lor la asemenea întreprinderi şi dând astfel acţionarilor partea lor de 
câştig . 

Alt teren. 

Prisoasele întreprinderilor pierd, prin cumpărare de acții, caracterul unui capital şi se traduc în pretenţie de 
dobândă . Valoarea ce individul o posedă e independentă de valoarea nominală a acției şi e determinată prin venitul 
net probabil sau prin dividendă. 

Preţul însă a unor asemenea acţii se determină însă uneori şi prin alte împrejurări i] decât acelea ale venitului 
net al întreprinderii; prețul se determină || mai cu seamă prin oferta înmulțită a acţiei, ivită în urma unei insantanee 
necesități de capital. O asemenea ofertă (Angebot ), va apăsa prețul acțiilor adesea chiar sub valoarea lor adevărată, 
garantată prin venitul net probabil. 


Scăderea acţiilor însă însemnează tot! atât cât împuţinarea averii posesorului de acţii, care împuţinare de 


avere nu e rezultatul unei împuținări a valorii. 
Această împuţinare e dezavantagioasă întâi pentru că atacă averea acționarului şi paralizează îndemnul lui de-a 
participa la întreprinderi. E o perturbare a ordinei creditului nemotivată printr-o perturbare a ordinii valorilor . 
Misiunea institutelor de credit ar fi deci de-a împiedeca această perturbare a ordinii creditului cumpărând pe 
valoarea lor naturală acţiile ce scad din alte cauze decât acelea a productivităţii lor şi vânzând acţiile cumpărate. Prin 

aceasta el devine centrul creditului industrial, precum e '* centrul creditului comercial. 


E Asemenea perturbări sunt mai dese şi mai mari cu cât suma capitaliilor % întrebuințate în întreprinderi pe acţii 


”1 asemenea institut nu se va putea forma decât acolo unde se? nasc mari şi varii întreprinderi 


e mai mare, deci un 
pe acții (p. 324 et sg. Lehrbuch der Volkswirtschaft ). Statutele determină şi aci ordinea şi procederea. Dar e evident 
că pe nici un teren nu se cere o mai mare cunoştinţă a împrejurărilor, un spirit de observaţie comercial şi soliditate ” . 

Afaceri de bani şi de credit 

Schimb al unei monete pe altele. 

Plăţi. Cererile unei piețe corespund cu obligațiunile altei pieţe şi viceversa. Posibilitatea de-a acoperi 
cererile din loc cu obligaţiunile din loc, fără ca fiece cerere şi fiece obligaţiune să aibă necesitate de o plată 
deosebită. Cumpăr cererea respectivului şi plătesc cu mandatul acestei cereri. 

Cont curent. 

Arbitraj. Socoţi între poliţele% diferitelor pieţe acele care au cursul cel mai jos a al valutei lor şi plăteşti cu 
ele pentru a câştiga || diferența cursului” valutei deosebitelor piețe de schimb. 

Accept . Creditul unei”? afaceri se întrebuinţează ca capital prin acceptare de polite. 

Specula* de bursă 

Daca cineva are o sumă de bani disponibilă şi vrea să opereze par comptant i se permite patru moduri de-a o 
plasa. 

1) Cumpără polițe cu scadenţa în piața proprie sau în alte pieţe. Dobânda până la scadență se scade din prețul 


poliţei la cumpărătură, el discontează . 


2) Cumpără hârtii de valoare şi le pune de o parte. Alege mai bine o hârtie discreditată din cauze pasagere , 
pentru ca mai târziu , când se suie cursul, s-o vânză . 

3) Face arbitraj. Nivelează preţurile (cursurile) efectelor şi polițelor din pieţele europene. 

4) Reportează . E o cumpărătură sub condiţia răscumpărării după un termen fixat. E o altă formă mai sigură 
pentru prolongaţiunea creditului. A cumpărat de ex. cineva un efect al statului pe timp şi trebuie să-l ia şi să-l 
plătească la lichidaţie . Acum sau îi trebuiesc bani, sau|| speră a vinde hârtia la lichidaţia proximă mai scump. Caută 
deci un E cumpărător în numerar a hârtiei sale, sub condiția ca la lichidația proximă sau a doua el să-i revânză 
hârtia contra unui avantaj de dobândă (Kostgeld ). La Paris acesta se cheamă report. 

Are cineva de prestat efecte şi cumpărătorul nu se mulţumeşte cu plata diferenței, ci vrea să-şi aibă piesele, 
atuncea vânzătorul trebuie să i le procure în toate împrejurările. Dar el vânduse blanco ori a decouvert , adecă fără să 
posedeze piesele. Trebuie să le cumpere cu orice preţ. Dar cursul e foarte urcat şi speculantul speră căderea cursurilor 
la bursă. Cumpără deci hârtia cu numerar, cu condiţia ca vânzătorul să i-o răscumpere c-un preț fixat de mai nainte, 
ceva mai mic decât cursul actual. Diferenţa prețului şi favorul vânzătorului în numerar şi a cumpărătorului pe timp e 
dobânda şi se numeşte deport . Report se plăteşte când e” prisos de hârtii şi lipsă de bani, deport când e lipsă de 
efecte şi prisos de bani. Creditul Mobiliar din Paris are a mulțumi o mare parte a câştigurilor sale afacerilor de report. 

A vinde lui B 20 acţii a Băncei de Viena cu condiţia ca la regularea de la ultima E să i le revânză c-un preț 
fixat de mai nainte. 

Diferenţa e în favorul lui A, adecă acțiile s-au suit — Deport . 

Diferenţa e în favorul lui B, cumpărător în numerar şi vânzător pe timp, adecă acţiile au scăzut — Report % . 

Specula pe timp 

Specule fixe, cu prime. 

Cumperi sau vinzi o hârtie de valoare a cării liberare trebuie să aibă loc la un timp fix contra numerar. 
Lichidaţie , regulare, 15, 30 a lunii. Vrei să *** lichidarea, faci report. 

Speculanţii, zice C[oJurtois 

1) au efecte, n-au bani 

2) au bani, n-au efecte 

3) n-au nici bani, nici efecte. 

Aceştia au atâta [cât ] să poată plăti diferenţa şi se lasă, ° pe nădejdea că-n ziua lichidării cumpărătură şi vînzare se 


vor compensa şi vor avea numai diferența de acoperit sau de rambursat . 


Specula pe prime O operaţie la care cumpărătorul îşi rezervă dreptul de-a anula A negoțul la un timp hotărît 

printr-o premie plătită cumpărătorului . Prin stipularea * premiei pericolul pierderii se reduce la o sumă fixă. În Paris 


numai cumpărătorul are dreptul de a ridica stipulațiunea prin primă. 
Panica de bursă 


Să presupunem că telegraful aduce o noutate alarmantă, vestea despre un atentat, o revoluție, un faliment 
mare, o primejduire sau aşa ceva. Vestea vine luni în timpul bursei şi cursurile cad repede. Capitalistul din provincie 
primeşte cursurile prin gazetă sau prin amicul său de afaceri care locuieşte în piaţa * bursei. El cade pe gânduri şi-i 
scrie corespondentului său ca să vânză efectele depuse sau * trimite numaidecât devizuri cari se oferă % la bursa de 
marți cu prețurile cele mai scăzute de luni. Dar, fiindcă la bursa de luni au sosit o mulțime de asemenea ordine, 
cursurile cad şi mai mult decât luni. Bancherul nu poate vinde efectele cu preţurile limitate şi cere de la clientul său 
noi ordine de conduită. Prin această ştire, || apoi prin veştile alarmante ale gazetelor, la [| cari bursa dă un 
contingent numeros, clientul cade la aşa spaimă încât depeşează bancherului să vânză miercuri efectele a tout prix . 
Astfel miercuri sosesc o mulțime de ordine de vînzare a tout prix , se produce panica adevărată la bursă. Unul oferă 


sub celălalt până la un preţ de batjocură. Astfel merg lucrurile până la jumătatea timpului bursei, când sin- 


dicatul face cursurile oficiale. Când acestea sunt stabilite apare haute finance şi cumpără toate efectele ce le poate 
căpăta pe preţuri de nimic. Haute finance câştigă totdeuna. Chiar la bursă cei mai mici, cari au mai puțină esperienţă, 
cunoştinţe, judecată, ştiri şi capital disponibil sunt atraşi de valuri, pe când cei mari bagă la buzunar diferenţe grase. 


3% principale. Căci joi cursurile se urcă repede şi-şi reiau vechiul lor nivel de luni. Ni s- 


Cei de pe afară sunt jertfele 
au numit bancheri cari au păstrat pentru ei efectele clienților lor pe cursul de nimic al zilei panicei . Presupunerea că 
multe sindicate ar fi făcut mici concesii la stabilirea cursurilor n-o voi s-o cred, de vreme ce membrii au depus 
jurământ . 

g El Unii bancheri se mărginesc a primi în depozit fonduri de-ale particularilor şi de-a cumpăra, adecă de-a sconta 
cu ajutorul acestor fonduri polițe şi bilete la ordin ce li se prezintă făr' a renunța de-a negoția aceste valori la ocazie. 
Bancheri escontori . 

Alţii îşi fac ocupația principală din neguțarea valorilor comerciale cari circulează din piață 'n piață, operând 
mai cu seamă asupra piețelor străine şi totdeuna băgând de seamă să câştige de variațiile schimbului dintre țările ce 
le-au în vedere. Bancheri cambiați . 

Alţii în genere nu operează decât asupra valorilor publice, cumpărând sau revânzând rente asupra statului, 


7 Sau în operaţiile marilor companii. Haute banque” . 


întrepunându-se la împrumuturile făcute de guverne ° 

Depozit. 

Viriment . Cleon are a plăti o mie drahme lui Ireneu . Amândoi au fonduri depuse la Socles . În loc de-a lua o 
mie de drahme de la Socles pentru a plăti lui Ireneu , Cleon în înțelegere cu Ireneu dă ordin lui Socles să treacă o mie 
de drahme din creditul său la creditul lui Ireneu . 

E E Valori, efecte, hârtii de comert. 

Bilet de ordin. Iscălit de persoana care se obligă să plătească, obligă pe aceasta şi pe toți indosații . 

Lettre de change . Obligă pe trassant nu pe tras[s]at 

Recouvrement de traites . 

Schimbul de polițe. 

Arbitraj. 

Asupra schimbului de poliţe s-au stabilit un trafic asemănător * cu cel al mărfurilor, care consista în a 
cumpăra efecte de comerţ ce sunt depreţiate pe oarecari pieţe şi a le revinde pe alte pieţe unde ele sunt căutate. 
Bancherul care se ocupă special cu acest soi de operaţii face arbitraj, alegând hârtia ce vrea s-o cumpere şi cea pe 
care vrea s-o vânză şi schimbându-le una contra alteia. 

Scont. Operația cumpărării unui bilet de ordin sau a unei poliţe se numeşte scont, suma reținută de scontator ca 

dobândă , comision de încasare , se numeşte agio. Scontul e deci împrumu cu dobândă , dar garantat printr-un 


amanet care este operația comercială prin care a avut loc creaţiunea hârtiei scontate . În exemplul citat mai sus, 


biletul i] sau acceptația lui Paul nu sunt simple făgăduintțe; || sunt în acelaş “' 


timp dovezi cari atestă că Petre, 
proprietar de 20 000 fr. indigo, a socotit * că poate încredința fără primejdie acest capital lui Paul. 

Conturi curente. 

Emisiune de bilete la purtător. 


Împrumut pe consemnați. 


Tot bancherul e centrul unui depozit de capitalii şi se bucură de încrederea unui număr oarecare de capitalişti 
asupra cărora exercită o influență personală. 


E E] Specula de bursă 


Acțiunile industriale vechi, clasate, al căror produs e cunoscut, nu dau loc la operații f£ livrer, afară doar daca 
cauze speciale şi accidentale , ca o creştere a concesiunii, o fuziune ş.a. nu le semnalează atențiunii speculatorilor. 
Altfel cu acțiile cari se emit. De 'ndată ce sunt emise de cătră un bancher acreditat, oricare ar fi valoarea lor 
intrinsecă, ele au sigură o hausse, afară daca capitalurile mobiliare n-au devenit rare. De ce? Numai şi numai pentru 
că speculatorii de profesie au încredere în bancherul care emite acţiunile şi pe care au obicei de a-l urma. Această 
hausse e atât de bine prevăzută încât dă loc la un fel de cerşetorie de-o speţie nouă, care s-a răspândit mai departe 


decum şi-ar închipui cineva. 


O companie se fondează cu capital de 40, 50, 100 milioane, împărţit în acții de cîte 500 sau * 1000 de franci, 
de ex. pentru confecţionarea şi esploatarea unui drum de fier. 

După termenii actului social acționarii cată să verse condeiul acțiunilor lor la patru IH sau cinci termene 
succesive. Toate acțiunile acestea se iau numaidecât al pari de cătră unul sau mai mulți capitalişti mari, cari varsă 
întâiul termen, a cincea parte bunăoară. Numaidecât aceşti capitalişti sunt asaltați de cereri: oameni din lumea bună, 
femei, diplomaţi, balerine, magistrați, soldaţi vin a solicita cu multă umilință ba 20, ba 30, ba 100 de acţiuni al pari. 


Pentru * 


o plasare serioasă oare? Au nevoie de a-şi plasa fondurile? Au chiar fondurile necesare pentru a câştiga 
proprietatea integrală a acţiunilor pe cari le solicită? Defel. Dar ştiu că aceste acții se vor cota în hausse la bursă din 
ziua întâia , că speculatorii le vor răpi cu 50, 100, 500 franci primă, după starea pieţei; că vor cumpăra cu 150, 200, 
600 franci o acţie de 500 franci asupra căreia nu s-a vărsat decât 100 franci care au costat numai 100 franci al pari. 
Deci îşi propune de-a vinde, de a realiza prima înaintea scadenţei termenului al doilea, care sileşte la vărsământul || a 


unei % 


a doua E cincimi . Cel ce solicită al pari 100 acțiuni de cîte 500 franci ştie foarte bine că * cu 10000 franci 
pune mâna pe un titlu pe care pe loc îl poate vinde cu 15 ori 20 mii franci. E deci o pomană de 5000, 10000 franci pe 
care-l cere capitalistului sau fondatorului şi, când acesta o acordă, ştie el pentru ce. 

În adevăr el interesează pentru afacerea sa şi angajează în speculaţiunea sa un mare număr de persoane cari au 
o poziţie, ce-i pot fi folositoare, fie în opinia publică, fie pe lângă guvern, fie în Adunările deliberante . Cercul 
speculatorilor se întinde, e“ foarte greu ca capitalurile disponibile să nu fie răpite în mişcarea ce se produce: îndată 
capitalurile vin, uneori în adevăr pentru ca să specule, dar şi pentru a rămânea la trebuință. Capitalistul cutare din 
provinție îşi retrage fondurile ce le avea depuse la bancherul său, va exige plata unui împrumut ipotecar, pentru a veni 
să cumpere acţii de drum de fier. || N] Compania se organizează, funcţionează, întrebuințează 100% de franci de 
fiecare acţie vărsată în casele sale şi cere al doilea vărsământ . În acest moment de ordinar emisia e complinită , 
speculatorii, oamenii de lume mai cu seamă, dețin încă multe titluri şi capitaliştii cari caută o plasare durabilă mai au 
şi ei cîte ceva. Aceştia varsă al doilea termen; între speculanţi unii recurg * la espediente şi-l varsă asemenea. 
Capitalistul din provinţie realizează a outrance creanţele lichide pe cari le poate avea asupra comercianților sau 
industrialilor din localitate; ba, la trebuință, din împrumutător devine împrumutat şi-şi ipotecează . imobilul. Un 
număr de speculatori cari nu pot face al doilea vărsământ vând titlurile lor a tout prix sau se ®© vând pentru ei. Se 
naşte fireşte o mişcare de baisse din care cei abili ştiu a profita, până ce hausse îşi reia cursul. Aceleaşi oscilaţiuni se 
nasc la orice nou vărsământ , până la liberarea “ || întreagă a acţiei, care sfârşeşte prin a rămânea în ei mânile unui 
capitalist serios. În măsura în care această acţie are o valoare sigură speculaţia se depărtează de ea, o părăseşte pentru 
alta şi acţia se clasează ; prețul ei se regulează prin venitul pe care-l produce. Dar cîte prime câştigate şi pierdute 


până a ajunge la punctul acesta! 


1. titlul, dat de noi, corespunde sensului de ansamblu al acestor excerpte 2. şters dar restituit de noi din raţiuni 
contextuale , ca titlu al primei diviziuni 3. după susţin [ea] şters 4. după creditul şters 5. după E vorba acum de-a forma capital 
pentru întreprinderile acelea cari promit un produs şters 6. supraintercalat 7. după creditul şters 8. după credi [tul ] şters 9. 
urmează o linie de demarcaţie 10. după f [onciar ] apoi rural or succesiv şterse. 11. după realităţii şters 12. ca şi repetat din 
inadvertenţă la început de rând 13. urmează o linie de demarcaţie 14. după în preţul şters 15. s- supraintercalat 16. după dându- 
se şters 17. deasupra lui întreprinderea şters 18. după însă repetat din inadvertenţă 19. după banca* aparent şters 20. după înt 
[rebuinţată ] şters 21. deasupra lui o şters 22. după s-a născut şters 23. urmează o linie de demarcație 24. după cererile şters 25. 
după în[tre ]* şters 26. după valutei şters 27. corectat din unui 28. după Afaceri şters 29. după sunt unele şters 30. urmează linie 


de demarcaţie 31. după razimă şters 32. după pr [emiei ]* şters 33. deasupra lui oraşul şters 34. după şi şters 35. deasupra lui 


vând şters 36. după jer [tfele ] şters 37. după state şters 38. urmează linie de demarcaţie 39. după corespunzător şters 40. după e 


repetat din inadvertență 41. sunt în acelaş repetat din inadvertenţă, la început de rând 42. deasupra lui crezut 


şters 43. după franci şters 44. după Es|te] şters. 45. după unei şters 46. repetat din inadvertenţă la început de rând 47. după peste 
putinţă şters 48. după suta şters 49. inițial speculanţii recurg 50. după le şters 51. după li[berarea ] şters 


[ SUMAR ] 

[„„CE BINE SE AŞEZASE FIRMA. .."] 


2264 


E Cebine se aşezase firma 1 Zevzecopulos şi Pehlivanidis pe aristocratizare ! Luase aere de duci, de conți, de 
baroni . Chelnerii din Viena nu mai ştiau ? ce titluri pompoase să le dea văzându-i încărcaţi cu fel de fel obiecte ° de 
tinichegerie . 

Când *, înainte vreme , vrun biet boier bătrân se 'mvrednicise şi el, din sărăcia şi din nevoile lui, să vază faţă 
împărătească şi i se atârna cu voie, fără voie 5 vro decorație, patriotul de proaspătă memorie striga numaidecât „a 


vundut-o ţerişoara ", ca şi când de țărişoara lui era vorba, el care n-avea ţara nici de-o palmă de loc sub soare. 


6 7 


Daca le-ai spune-o € azi aceasta se supără precum ”, daca "i spui chelului vro poveste * despre de ponosul” 
chelbei , îţi găseşti beleaua cu el! . 

Ba zău |! ce sănătoşi şi întregi erau strămoşii ° ! După dreptul '* nostru vechi „om vrednic !* de râs , om de 
ocară" nu putea fi nici popă, nici ostaş, nici funcționar. Suntem siguri de ex. că după legile noastre vechi nu s-ar fi 
găsit episcop care să popească 2] mutrele de maimute şi de caricaturi ale faimoşilor noştri patrioți actuali " ; || nici 
domn care să-i învrednicească cu vro slujbă . 

De-a mirarea lucru este în adevăr cum s-a putut ca asemenea stârpituri , fizic imposibile, intelectual stupide, 
moraliceşte putrede, să ajungă a stăpâni în ţara românească. Cu toate acestea cazul nu este unic în istoric. Precum au 
fost 1 împărați cari au murit de phtheiriasis (boala pediculară ) ! tot aşa mari formaţiuni istorice pier prin paraziți. 
Astfel vedem că în împărăţia uriaşă, clădită într-o scurtă viaţă de om, albanezului '* Alexandru cel Mare i se 


19 


substituie grecii, ş-o duc în continuă mizerie, până ce le pune capăt spada romană. In împărăţia răsăritului % 


ridicată de romani se substituie grecii şi împărăţia cade prin săcătuire?! morală şi intelectuală. În? împărăţia 


3 


turcească % chiar pătrund” fanarioţii în regiunile determinante ale statului şi-l aduc % la deplina risipă. 


Rasele % 


îmbătrânite au venin cadaveric în ele, sunt corozive , descompuitoare . i] Ele nu cred în nimic, şi 
credința e ceva care zideşte” ; || ele n-au nimic sfânt şi numai lucruri sfinte creează % idealuri şi 'mboldesc pe 


oameni să se-ncumete a lupta pentru ele. La rasele 

BAR, 2264, 24, paginat de Fmisoscu | 


vechi câştigul de bani şi % plăcerile materiale * sunt singura ţintă. Dar patrie, dar naţionalitate, dar religie, dar 
binele public sunt cel mult pretexte ce se invoacă pentru a amăgi mulțimea. Ele sunt minciuni oficiale, nimic mai 
mult. De aceea-i vom şi vedea pe fanarioţii *! noştri luând de zece ori pe zi patria în gură, pentru a o vinde de zece 
ori. 

Părerea cronicarului Ion Neculce că toate relele țării acesteia de la greci se trag e adevărată azi pentru copiii 
acelor oameni, precum era adevărată în vremea cronicarului . Basarabia de * la Hotin pân-la mare a vândut-o un 
grec pentru bani; Bucovina a vândut-o un grec, dragomanul Moldovei, împreună cu capul Domnului ei; dinastia Ţării 
Româneşti au fost răsturnată de greci; averea bisericii * a fost escamotată timp de sute de ani de greci, în fine 
demagogia cea mai rea e introdusă în ţară de-un grec, C.A. Rosetti. E peste putință a deschide o filă a istoriei noastre 
făr-a 3 găsi la orice mârşăvie , la orice trădare de ţară, la orice dezbinare pe greci. 

E Fatala dezbinare între Matei Basarab şi Vasile Lupul, care, dacă n-ar fi existat, țările noastre ar fi azi la 
înălțimea Franţei sau a Germaniei, acea dezbinare se datoreşte grecilor. A se mai îndoi cineva de acest adevăr 


elementar al istoriei noastre trecute şi actuale ar fi absurd. Evidenţa nu are nevoie de dovezi. 


| Ce sunt aceşti oameni? Cum au fost cu putinţă să se 'ncuibe în poporul nostru? 

În adevăr există un caz în statele Africei de nord care seamănă mult cu al nostru. În % Tunis bunăoară s-a 
interpus între bei, arab de origine, şi poporul, asemenea arab, o pătură de sirieni , jidani şi greci trecuţi la 
mohamedanism , care esploatează poporul fără de milă. Identitatea credinţei religioase i-a făcut pe bieţii oameni a nu 


3 


vedea că ei sunt în realitate stăpâniţi de străini. Aceşti străini se cheamă mameluci * . Veniţi în Tunis în calitate de 


sclavi, ei s-au emancipat cu vremea şi formează clasa dominantă. Tot astfel vedem în secolul al Xvii-lea pe aceşti 


oameni venind în ţările noastre în calitate de slugi, fie boiereşti, fie domneşti, şi întrepunându-se mai tîrziu ” 


„prin 
calitățile lor rele, prin linguşire, slugărnicie, prin minciună şi calomnie, între clasele stăpânitoare şi A cele 
stăpânite , furând şi pe unele şi pe altele, substituindu-se || apoi, în timpul fanarioților, adevăraților fii ai țării. 

Fără îndoială au existat naturi mai tinere şi mai fericite cari s-au asimilat pe deplin solului şi rasei, au 


contractat 5 


acel caracter franc, leal, bărbătesc care distingea vechea şi viteaza noastră boierime , dar suntem 
înclinați a crede că aceştia nu erau adevăraţi greci, ci albaneji sau alt soi de oameni. Astfel Ghiculeştii sunt albaneji, 
Vasile Lupu, deşi zicea „cine pre greci cheamă pre mine cheamă", era asemenea albanez; c-un cuvânt oameni din 
rase mai tinere. 

Îndealtmintrelea decadenţa morală şi fizică a raselor bătrâne , fie de animale, fie de oameni, e un punct dovedit 


de ştiinţă. Bătrîneţea ° 


unei rase datează de la punctul culminant al înălțării ei. După imperiu romanii încep a cădea 
şi merg căzând ; după epoca lui Pericle — grecii. Culmea odată ajunsă, ea nu se va ajunge încă o dată ; decadenţa şi 
moartea e soarta tuturor creaturelor naturii. De-aceea se zice „Fericite popoarele cari n-au istorie” * . Dar răul cel 
mare este că urmaşii acestor popoare înveninează dezvoltarea altor naţiuni. Cât venin nu varsă evreii în Germania, în 


Austria, în Ungaria; cum E întărâtă ei “' 


o clasă contra celeilalte, || un popor contra celuilalt? Cât venin, câtă ură n-a 
băgat între clasele poporului nostru un singur grec, d. C.A. Rosetti? Tot astfel [î]i descrie Matei Basarab şi Radu Vodă 
(Leon) la noi. Unde aflau relaţii străvechi, bazate pe absoluta bună credinţă reciprocă, îşi băgau coada de capră ca 


* s-amestecau în 


dracu. Relaţiile între Domn şi boieri, între boieri şi popor, totul se 'nvenina din momentul în care ei 
ele, ca virusul. 

Dar, ni s-a făcut de mult observaţia, ne putem lipsi de concursul acestor oameni, de ceea ce numeşte 
„Românul" puterile vii ale naţiunii? 

Nu numai că ne putem lipsi, dar acest concurs este absolut stricăcios. 

Ei sunt incapabili de muncă fizică şi intelectuală, deci incapabili de-a produce valori adevărate. Aci în ţară [î] i 
vedem îmblând după slujbe, după mijlociri, după antreprize , spre a le da în subantrepriză adevăratului producător, c- 


un cuvânt samsarlâcul în mare şi în mic, chiar şi cel de fete, în vremea ruşilor a fost treaba multora din aceşti patrioți. 

27. [CE BINE SE AŞEZASE FIRMA! 
DAR, 22354, 1), paginat de Eminescu $ 


a Nici discuție nu e cu putință cu ei. 

Interesul lor în discuție nu este a compara în linişte argumentul propriu cu acela al adversarului. Nu! El vrea să 
s-arate mai cu cap, asta-i totul. De acolo mii de sofisme, întortocheri, răsuciri de cuvinte. Chiar adevărul este un 
obiect de speculă, un pretext pentru a-şi pune în evidență mutra, şi cu toate acestea are ceva „sfânt şi generos" în 


el“? . De-aceea în ochii lor * 


nu e cuminte cel capabil a spune sau a pricepe un adevăr, ci cel „pişicher", cel ipocrit , 
cel fals. 

Incapabili de muncă fizică, deci leneşi, incapabili de adevăr, deci pân-în măduva oaselor vicleni şi mincinoşi, 
îşi poate închipui cineva în ce stare trebuie să ajungă o ţară stăpânită de ei. O stare nemaipomenită, unică în Europa 
toată, esceptând poate părţi din Turcia. Poporul de la sate n-are literalmente ce mânca . Într-un sat de 500 de suflete 
nu se află o oca de lapte. Miile de populaţiune orăşenească ţi-e de mirare de unde trăiesc. Dar mortalitatea acestor din 
urmă şi este înspăimântătoare . În acelaş timp, străini || | trăiţi sub alte regimuri mai [puţin] omenoase şi imigrați de 
sub ele se 'mmulţesc şi sunt în punctul de-a intra în dominaţiunea reală a ţării. 

D.A.V. Millo, în cartea sa Țăranul, arată prin ce manopere diabolice , financiare şi administrative, țăranul 


“5 poate fi în 


nostru a fost adus la sapă de lemn. Statul [î]i ia, [îli tot ia sub mii de forme mult mai mult decât este ori 
stare se producă, astfel încât un țăran cu doi boi sau un pălmaş , muncind 12 — 14 ore pe zi, o duce cu toate astea din 
deficit în deficit. Sistematic s-au introdus corupția demagogică şi în vetrele lor, liniştite odinioară. Azi şi ei se despart 
în partizi, şi între ei sunt gonitori de funcţii, toată boala socială, mărginită odată la grecoteii din oraşe, s-au infiltrat 
azi şi în ţăran. Epureanu, ca * să afle izvorul acestei corupții , pusese pe un funcţionar să culeagă toate legile şi 
regulamentele impuse comunelor noastre rurale, a căror locuitori, bineânţeles , nu ştiu scrie şi citi. || 33 r Ei bine, 
volumul de maculatură legislativă formează câteva mii de pagine. Astfel nimic fix, nimic sigur, nimic determinat. 


Fără legi, fără regulamente, cu obiceiul pământului , cu acel jus olachale necodificat niciodată au dus-o poporul 


nostru sute de ani şi era un popor sănătos, cu bucurie de muncă, deştept, generos. 

Azi, cu progresul şi civilizaţia a d-lor Pherekydis, Caligari, Carada, Giani, C.A. Rosetti, este poporul cel mai 
esploatat, cel mai nedreptăţit , cel mai nefericit din Europa. 

Şi să nu se uite că toate istoriile astea netrebnice costă bani, costă sute de milioane. Cu sute de milioane 
hrănim paraziţii cari istovesc şi usucă toate puterile de viaţă acestui “ popor, cu sute de milioane se plăteşte mizeria 
şi înstrăinarea pe zi ce merge a ţării. 


Dar ce le pasă lor? Ce le pasă acestor venetici cum merge ţara daca specula merge bine! 


1. Iniţial Ce bine se aşezaseră d-nii 2. deasupra lui ştiu şters 3. după de tinichigerie şters 4. după semnul de alineat 5. cu 
voie fără voie deasupra lui vrînd nevrînd apoi vrînd nevrînd succesiv şterse 6. Daca le-ai spune-o iniţial şters apoi restituit cu o 
linie întreruptă" .; fraza este marcată cu un semn de alineat 7. inițial Daca le-ai spune-o azi aceasta se supără, capra . Cât de 
râioasă , coada tot sus o ţine şi 8. după istorie şters 9. deasupra lui darul şters 10. îţi găseşti beleaua cu el deasupra lui ai găsit pe 
dracul apoi ţi-ai găsit beleaua succesiv şterse 11. Ba zău deasupra lui Zău şters 12. urmează noştri şters 13. după le[gile ] noastre 
vechi şters 14. după de[râs ] şters 15. inițial pe un personaj atât de ridicol şi atât de apoi mutrele de maimuţă şi de cretini guşați ; 
după actuali urmează foşti simigii şi covrigari şters 16. deasupra lui Sunt şters 17. au murit de phtheiriasis (boala pediculară) 
deasupra lui mor de boala păduchilor şters 18. după de albanez şters 19. după Astfel şters 20. după răsărit şters 21. deasupra lui 
înavuţire şters 22. după Astfel şters 23. după tur [cească ] şters 24. deasupra lui pătrund şters 25. în regiunile determinante ale 
statului şi-l aduc deasupra lui cu influenţa şi-o aduc şters 26. după Rasele şters 27. pe pag. 25 v., în dreapta jos, Eminescu scrie: 
castroane , matroane patroane , cupoane 28. după sau crezute sfinte şters 29. după e unica țintă şters 30. deasupra lui rafinate 
şters 31. după grecoteii şters 32. după a vândut-o ruşi[lor] şters 33. după publică şters 34. după pentru* şters 35. după Acolo 
şters 36. după acolo şters 37. după între popor şi clasele dominante şters 38. după, căpăta[t] şters 39. după, iar bătrâ [neţea ] şters 
40. urmează fericite acele car[i] şters 41. supraintercalat 42. după intra acest virus în ele şters 43. urmează, căci el însemnează 
mântuirea neamului omenesc şters 44. în ochii lor deasupra lui la ei şters 45. deasupra lui decât şters 46. după pusese şters 47. 


după acel[ui ] şters 


[„POATE DA, DAR POATE NU."] 

Poate da, dar poate nu. E 


Poate că s-ar putea zice ceea ce scria Radu Leon ' Vodă la 1669 că 


miluind Dominia mea pe oameni străini, pe greci, începură a face şi a adaoga lucruri şi obiceiuri rele în țara Domniei 
mele, cari lucruri toată țara nu le-au putut obicinui, văzînd că sînt de mare pagubă.? Aflat-am Domnia mea şi am 
adevărat? dimpreună“ cu toată ţara cum toate nevoile şi sărăcia ţării este de la străini, cari amestecă Domniie şi vînd 
țara fără de milă şi o precupesc“. Călcat-am Domnia mea acele obiceiuri rele şi le-am pus Domnia mea toate jos şi am 
scos pre acei străini din ţară afară ca pre nişte oameni răi şi neprieteni ai țării şi am tocmit Domnia mea aste lucruri 
bune, ca să fie de folos ţării şi Domniei mele, ca şi cum cele legi şi obiceiuri bune le-au fost tocmit cei Domni bătrîni 
dinainte ce li se fericeşte azi € viaţa lor şi 7 li se cunosc tocmelele lor că au fost de folos țarii. Pentru ca aceşti oameni 
străini greci n-au fost niciodată ţării şi Domniei de folos, ci tot de pagubă şi stricăciune ca nişte oameni răi şi fără 


frica lui Dumnezeu. 


1. supraintercalat 2. inițial pagubă ţării 3. inițial adevărat-am 4. supraintercalat 5. după precupeţesc şters 6. 


supraintercalat 7. după astăzi şters 


„AU AMEȚIT FANARIOȚII."] 

Au ametit fanarioți. ' B 

Loviturile repezi ce ? le-am lăsat să cază asupra titvelor acestora incapabile ° decît de minciună, le-a ameţit 
astfel încît, neputînd să răspunză, neavînd ce să răspunză ad rem, obiectiv, au început să aiureze, să vorbească-n 
bobote şi-n dodii vorba ceea: Bună vremea nea Istrate! Doi boboci de rață, frate! * 

Într-un număr vedem acuzarea ca din senin ca reacţionarii (care? unde? cine?) amenință pe rege cu asasinatul. 

Mai * ieri ne numesc pseudoînvăţaţi, falsificatori ai teoriei Lamarck-Darwin, ca şi cînd noi am fi de vină că cei 
mai mulţi dintre roşii sînt caţoani vicleni şi maloneşti, incapabili de-a se amesteca cu rasa română, incapabili de-a o 
pricepe chiar. 

În sfîrşit, pe zi ce merge se urcă istericalele bizantine. 

În furia care € i-a apucat, foetor caprinus, putoarea de tap pe care-o răspîndesc, || cu minciunile ce 7 numai ei 
sînt în stare a le născoci $, e de-a dreptul nesuferită. | 

Astfel în cel din urmă număr „Pseudo-Românul" ne ° zice că nu ne-au crezut atît de rai, atât de cruzi! încît să 
fim în contra spitalelor din sate. 

Liniştească-se! Nu sîntem în contra înființării lor. 

Deplîngem nenorocita necesitate de-a se crea spitale în sate, ceea ce nu mai e nici într-o țară europeană, 


l! atâta cruzime poporul nostru încît! să fie nevoie a-l trata în spitale şi 


deplîngem că noii fanarioți au esploatat cu 
credem că ele vor ajuta foarte puţin în contra unor rele sociale şi politice 5. 

Cauza morbidităţii ţăranului român este esploatarea neomenoasă careia l-a supus demagogia, este uzura roşie, 
administraţia roşie, sporirile bugetului, prestaţiunile făcute pe moşiile roşilor !%, regimul alimentar rău, sărăcia '5; nu 


clima şi epidemiile. 


Sub aceeaşi climă poporul românesc s-au sporit sub Matei Basarab, s-au sporit sub Mihai Sturza, sub Barbu 
Ştirbei. 
E Dar se stinge sub domnia a d-alde !* Flevas, C.A. Rosetti; || se stinge de greutăţile ce i le impune pungăşia şi 
cocoteria guvernanțţilor actuali. 


18 


lată ceea ce am zis noi” , şi ameţeala în care se află redactorii foii fanariote nu "° e nici esplicare pentru 


' publicului drept idei ale noastre, nu e nici justificare % . 


mistificaţiile ce le dă 

N-am numit „canalie" pe poporul românesc, ci?! am făcut numai deosebirea între poporul nostru sărmanul ” , 
care sufere dominaţiunea noilor fanarioți şi între canalia dominantă, neromână, care-i impune această dominațiune 
prin gudurare % , prin minciună, prin linguşire şi în fine prin împrejurarea tristă că factorul esenţial de control, stabilit 
de Constituţia noastră, Coroana, nici cunoaşte ţara, nici află de cuviință a o cunoaşte 24 


25 ; si i SA e A pu ii SE ee FIE 
nu ştie ca subprefecţii instalați în numele ei mână pe țăranii ce nu pot plăti rămăşiţe mincinoase 


Coroana 
prin spini şi prin pâraie ; Coroana nu ştie că poporul acesta e tratat mai rău decât animalele de cătră patrioții de la 
putere. 


e] Coroana nu ştie că. nu există lege pentru țăran, nu există autoritate, că singura lege e spoliarea din partea 


dominanţilor , singura autoritate biciul, mânuit nu de boier, nu de fiul ţării, ci de străin, de ovrei, de grec % , de rudele 


7 28 


al d-lui C.A. Rosetti şi Flevas, veniţi de alaltăieri din Țara turcească 
30 


pân 'ntr-al şaptelea neam ? 


9 


nu ştie că ministeriile şi judecătoriile gem de greci neîmpământeniţi cari ™ nici nu pronunţă bine 


31 


Coroana ? 


româneşte, începând de la Curtea de Casaţie şi sfârşind cu ” judecătoriile de ocol. 


Iată ceea [ce] nu ştie nici Coroana, nici poporul şi ceea ce ne-am însărcinat noi *? 


3 


a le spune amândurora . Şi 


* poporul românesc este că această stare de lucruri nu poate merge înainte, că o 
34 


ceea [ce] nu ştie nici Coroana, nici 


stare sistematică de putrejune şi de corupţie trebuie să dea loc la izbucniri şi că asemenea izbucniri ar fi 


periculoase în starea internațională, precară în care se afla România. 


E i] Lucrul merge atât de departe încît * orice putere străină are în mână făgăduinţa de-a scăpa °% Moldova de 


3 


jidani, Țara Româneasca de grecotei şi că amândouă aceste făgăduinţi sunt ademenitoare “ pentru poporul autohton 


al țării. Mai mult încă, între o stăpânire străină pe faţă şi una mascată , între regim străin şi esploatare străină 
organizată ca cea de astăzi, alegerea e aproape indiferentă pentru omul ce duce greutăţile esploatării * . 

Precum împărați au murit de boala pediculară, de phtheiriasis * , tot aşa poporul românesc, care are nevoie de 
spitale în sate, moare de boala fanarioților şi jidanilor paraziți cari s-au încuibat în organismul lui. Orice încheietură 


organică a lui, orice autoritate publică, de la ministerii pân-la subprefecturi, sunt cuiburi de incubaţiune pentru aceşti 


1 42 


W paraziți, | unde ei se clocesc , trimițându-şși apoi odraslele la “ Paris, de unde aceste * se-ntorc cu mii de 


trebuințe pe de-o parte, cu pofta de-a le realiza * de pe spatele poporului pe de alta. 


44 45 


Toate secăturile cari au numărat pietrele ulițelor din străinătate “ şi i-au populat lupanarele , toate 


mofturile contractate acolo, toate mizeriile se traduc aci, la fața locului, în cheltuieli bugetare, în ban plătit de birnic 
pentru a întreține pe aceste stârpituri . 

Dar e vro comparaţie între românul autohton din * America dunăreană şi cel de sub guverne străine? 

Chiar “* guvernul unguresc, oricât de rău ar fi şi oricât de spoliator , e departe de-a se putea compara cu al 


nostru. 


9 50 


De-acolo * ne vin oameni încă “ sănătoşi, cum erau ai noştri pe la 1850 — 60, ne vin cuminţi cum erau ai 


51 


noştri, ne vin veseli şi muncitori cum ° erau ai noştri. 


? ne vin ce găsesc în țară? 


Şi acei ce $ 
e] Văd poporul autohton, pe frații lor aduşi la sapă de lemn şi având necesitate || de spitale. Văd înflorind pe cine 


55 


5? Pe * străinii aceştia; pe aceşti arhistrăini cari într-o sută de ani chiar * n-au fost în stare a se adapta poporului 


] 56 i ST 58 


românesc, a- iubi, a-l > respecta, care-i ” iau sute de milioane pe an, precupețindu-i pielea, pentru a nu-i da în 


” administraţie de stat, nici ştiinţă, nici arte; nici adevăr c-un cuvânt , nici bunăstare © . 


schimb nimic, nici $ 
Se ştie că noi le-am contestat capacitatea de-a pricepe un adevăr, capacitatea de a discuta. 
Cu drept cuvânt le-am contestat-o . 
La í ei discuţia nu înseamnă o comparare de argumente, ci oricare din secăturile acestea n-are alt * scop 
decât de-a se arăta mai cu cap, de a-şi ilustra mutra, de-a arăta că ştie răspunde. 


63 


Noi zicem de ex. că nu spitalele sunt lucru de căpetenie * , ci o descărcare a poporului de greutăţile actuale, 


o“ îmbunătăţire a stării lui materiale, a regimului || lui Să alimentar, ei ne răspund că suntem cruzi şi voim să lăsăm 
să moară femeile % bolnave. 

lată răspuns sofistic de grec. 

Noi dovedim că partidul dominant e compus din venetici (greco - bulgari )” , ei ne răspund că amenințăm 
pe rege % şi că nu cunoaştem teoria lui Lamarck. 


9 
te 


Iată alt “ răspuns sofistic de grec. 


% că țăranul nu se bucură de binefacerile legii şi trăieşte sub un regim escepţional, ei ne răspund că 


Noi zicem 7 
Țarigradu 'i lângă Bosfor. Se potriveşte ca nuca-n perete. 

Ar fi vreme pierdută a discuta cu asemenea oameni, incapabili de-a pricepe ori de-a recunoaşte un adevăr, 
precum sunt incapabili de-o faptă bună, de-o mişcare generoasă. 

Sunt 7! uscături , sunt descendenții unei rase învechite şi putrezite în corupție, sunt etnic bătrâni , în stadiul 


72 „pe calea de a se-ntoarce la maimuța din care se * trag. 


diselecţiunii 

1. după grecoteii şters; primele două pagini 181r şi 182r sunt anulate cu o linie verticală pe mijloc 2. după şi 
cu temei şters 3. după ne]ncăpătoare şi şters 4. inițial să vorbească 'n bobote şi-n dodii să se arate mature în sfârşit 
pentru institutul de sănătate al doftorului Sutzu 5. după Astăzi şters 6.după în turbarea şters 7. deasupra lui pe cari le 
şters 8. deasupra lui răspândi şters 9. „Pseudo Românul" ne supraintercalat 10. după cruzi şters 11. după atât şters 


12. după românesc şters 13. şi politice deasupra lui dar nu suntem în contra lor șters 14. după grecoteilor şters 15. 


regimul alimentar rău, sărăcia deasupra lui traiul cel rău şters 16. a d-alde supraintercalat 17. supraintercalat 18. 
după fondate de un grec, C.A. Rosetti, şi de alt grec, Carada, e o [esplicare] şters 19. după prez [intă ]* şters 
indescifrabil 20. inițial dar nu e justificare pentru [...] 21. corectat din şi 22. nostru sărmanul deasupra lui românesc 
şters 23. deasupra lui subrepţiune şters 24. inițial nici voieşte s-o cunoască 25. după semnul care marchează alineat 
26. după grec şters 27. pân 'ntr-al şaptelea neam supraintercalat 28. provenit prin ştersături şi supraintercalări din 
aduşi numai acum din Țara grecească în 29. după semnul care marchează alineatul 30. după începând de la Curtea 
de Casaţie] şters 31. după cu Simonidis protejatul d-lui Pherekydis şters 32. după a-i spune şters 33. după nici şters 
34. după trebuie să izbucnească , şi că, a[semenea izbucniri] şters 35. după, că puterea care a promis moldovenilor 
de-a-i scăpa de jidani are Moldova; puterea care va promite Ţării Româneşti de-a o scăpa de grecotei are Ţara 
Românească şters 36. după scăpa şters 37. după foarte şters 38. provenit prin corectări şi ştersături din acestor ţări. 
39. provenit prin corectări , ştersături şi supraintercalări din alegerea nu e nici grea măcar pentru omul ce duce 
greutăţile esploatărei străine 40. deasupra lui phthyriasis şters 41. după de şters 42. supraintercalat 43. cu pofta de-a 
le realiza provenit prin ştersături din cu setea de-a le împlini 44. după semnul care marchează alineatul 45. după de 
fanarioți şters 46. deasupra lui Parisului şters 47. deasupra lui dintre* şters 48. după semnul care marchează 
aliniatul 49. după semnul care marchează alineatul 50. supraintercalat 51. după cum şters 52. supraintercalat 53. 
provenit prin ştersături şi adăugiri din şi înflorind cine 54. după Pe bulgarul de Mihălescu şi de grecul Zevzechidis. 
Curat ţară de jaf! şters 55. într-o sută de ani chiar deasupra lui într-o sută șters 56. după şi şters 57. după şi şters 58. 
deasupra lui cari - i şters 59. după absolut nimic şters 60. inițial şi nici avere 61. după semnul care marchează 
alineatul 62. după în discuţie şters 63. sunt lucru de căpetenie deasupra lui trebuiesc şters 64. după şi şters 65. după 
muie [rile ] şters 66. după clar şters 67. paranteză supraintercalată 68. după do[mn ] şters 69. supraintercalat 70. 
inițial vom zice 71. după semnul care marchează alineatul 72. după dissel [ecţiunii ] şters 73. după au luat naştere 


şters 


[„„ȘI DACA ne nrREeBăĂM CARE E CAUZA ..."] 

Şi daca ne 'ntrebăm care e cauza începătoare a acestui rău, nu găsim alta ! decât E liberalismul, copiat din 
străinătate. Natura e conservatoare; celor mai multe ? ființe ° din lume ea nu le acordă mai nici un progres ; scara 


ființelor de sub om e staţionară . Omul 

are, prin aparatul lui nervos, un instrument de înaintare, dar nu de înaintare prin salt, ci încet şi gradat. Pentru a 
satisface trebuinţe nouă un popor trebuie să aibă timp a-şi apropria calități nouă, căci calitățile pe cari le-a cîştigat în 
trecut sînt bune pentru condiţiile de viață din trecut. Nu poţi face dintr-un peşte o vietate de uscat, căci va pieri; nu 
poți schimba peste noapte condiţiile sociale şi economice ale unui popor fără ca acesta să fie amerinţat de pieire. 
Indivizii, deci şi poporul, sînt rezultante a două principii contrarie $, întîi“ a principiului eredității, cel convservator, 
care-l face să ție la datină şi deprinderi din trecut, să trăiască ca-n trecutf, să urmeze procederile părinţilor; al doilea, 
al adaptabilităţii, prin care poporul caută a cîştiga aptitudini” nouă, potrivite cu mediul nou în care trăieşte. Daca 
mediul se modifică încet, daca progresul se face gradat, fiecine are putinţa şi timpul de-a se adapta împrejurărilor; 
daca schimbarea e spontană, prea puţini merg înainte, marea majoritate rămîne-n urmă şi-i merge rău. Acesta e un 


adevăr valabil, după Darwin5, pentru toată lumea organică, deci şi pentru om. 


1. corectat din altul 2. după multe şters 3. după d[intre];şters 4. după contrarii apoi con[trarie] şters 5. supraintercalat 6. să 


trăiască ca-n trecut supraintercalat 7. deasupra lui calităţi şters 8. după Darwin supraintercalat 


[„„REGELE A COMIS GREȘALA...."] 


2264 


Regele a comis greşala de-a judeca poplorul] rom[ân] după ' oamenii cari-l încunjoară Ei şi fiindcă aceştia n- 
au avut onoare, regele] a crezut că poporul românesc n-o are, fiind[că] aceştia n-au ruşine casnică şi publică, r[egele] 
a crezut că p[oporul] r[omân] n-o are. M[aiestatea] Sa n-a cercetat niciodată cine-i Candiano. Dac-ar fi cercetat, ar fi 
aflat că e fiul unui grec, care căpăta bite la spate de la supprefectul din Mizil (Tocilescu bătrînul) pentru escrocherii; 
dac-ar fi cercetat cine-i Rosetti, ar fi aflat că e grec ş.a.m.d., dac-ar fi cercetat de Pilat* afla că e fiul unui lumînărar 
grec din Botoşani, ar fi aflat c-un cuvînt că tot ce e turbure* şi coruptibil în această ţară nu e român şi că poporul 


acesta rom[ân] este cel mai drept, mai fidel, mai ? iubitor de adevăr de pe faţa pămîntului. 
p pe tața p 


1. a comis greşeala de-a judeca pop. rom. după deasupra lui a judecat poporul după şters 2. după şi şters 


[„DAR DACA NU PUTEM SPERA... ."] 

Dar daca nu putem spera nicicînd de-a asimila caracterul, avem o altă speranţă, | întemeiată asemenea pe 
ştiinţă. Ca! rasă veche ea trebuie să degenereze din ce în ce mai mult. 

Din ce în ce vor scobori scara ființelor organice, şi mici, miopi, cocoşaţi ? cum sînt, vor ajunge din ce în ce în 
ce mai mici, din ce în ce mai neuropatici, vor ° ajunge să aibe copii născuţi * bolnavi şi smintiţi, pîn ce toţi vor ajunge 


să-şi îngroape hoiturile fără preot, ca cînii 


Cine voieşte confirmarea acestei teorii să citească cartea lui lacoby Etudes sur la selection dans ses rapports 
avec l'heredite chez l'homme şi se va convinge că rasa aceasta [ajunsă] * până la pornocraţie trebuie să degenereze 
fizic şi să se stingă. Aşadar stingerea fizică, moartea e aliatul poporului românesc în contra acestor stârpituri şi 
moartea e un prieten sigur al poporului € sănătos şi tânăr în contra celui bătrân . 

i Pleavă adunată din lenociniile 7 Țarigradului ca element speculant şi mijlocitor, turcii i-au introdus şi 


8 


mănţinut în ţară tocmai pentru a corupe ei $ elementele sănătoase, a muia ° vertebrele acestui tânăr ° şi neâmblânzit 


popor. şi 'ntr-adevăr lucrul le-a succes. Au desfiinţat”! armata Basarabilor, ceea ce propunea şi „Românul" în vremea 


14 şi a degradat religia la o 


Adunării” de la Mazar Paşa, călugări greci sodomiţi ©? au ucis credinţa creştină în român 
formalitate a uzanțelor din convingere morală ce fusese, un grec a vândut jumătatea Moldovei ruşilor, alt grec a 
mijlocit mituirea turcilor la cedarea Bucovinei, încât la începutul secolului ţara ajunge la halul pe care-l descrie M. 
Cioran, adiutantul lui Tudor. 

lată ce zice el: 
E De la deschiderea răzbelului din anul 1806 până , la 1812 între Rusia şi Poartă, || şi de la 1812 pân-la 1818, cât a ținut 


1 „când a murit” Alexandru Suțu, amândouă Principatele s-au umplut cu 


domnia '* lui Caragea şi de la 1812 până la 1821 
greci ca niciodată, pe lângă cari au intrat şi o mulţime de bulgari, arnăuţi . armeni şi mulţime!“ de sârbi din oştirile lui 
Caragheorghe . Toţi aceştia se numeau arnăuți şi jefuiau pe față cu armele încărcate şi cu iataganele la brâu . . . Dintr - aceştia 
se compunea pe atunci toată oştirea Domnilor fanarioți. 

Marele spătar, şeful oştirilor, nu se făcea niciodată dintre boierii români, precum nici agă, nici capitan de dorobanţi, nici 
capitan de lefegii, precum nici o altă dregătorie care, după vechile aşezăminte ale țării, aveau sub dânsele trupe înarmate, ci pe toți 
aceştia "1 rânduia Domnul din grecii lui. 
|| Caimacamul Craiovei cu” toată suita şi cu toată oştirea trebuiau să fie greci, || zapcii plăşilor, vătaşii plaiurilor, toți 
dregătorii cari erau sub dânşii trebuiau să fie greci şi foarte rar s-ar fi putut vedea cite un român.. . Mitropolitul ţării, câteşitrei 
episcopii României, toți egumenii monastirilor erau greci; în şcoalele domneşti profesorii — greci. Negoţul din toată ţara era în 
mânile grecilor ... 

Vocea” şi puterea boierilor români se pierdeau în acel torent de Straini ce inundaseră țara. ” 

Toate acestea sunt scrise de un martor ocular, de un om ce era în vârsta * a putea vedea lucrurile, de adiutantul 
lui Tudor, care nu era amic al boierilor, precum nici Tudor nu era. 
| Şi la acest torent de inundație era să reziste cine? Un ? Brâncovean , un Bălean , un Ştirbei, un Dudesc , trei 

Goleşti, patru Filipeşti , un Cornesc , doi Creţuleşti ” , doi Văcăreşti — peste tot cinsprezece inşi. La ™% acest număr 


erau reduși boierii mari în Țara % Românească, restul în rangul întâi erau deja venetici % . 

Nu e nedrept a pretinde “ ca cinsprezece inşi să fi făcut ceea ce ţara întreagă n-a putut face pân-în ziua de 
azi? Apoi de la 1821 şi până azi munca imensă a poporului românesc a fost o luptă continuă în contra acestor 
elemente şi cu toate acestea la ce am izbutit? Şeful partidului liberal, poreclit şi naţional, un grec, cei mai mulți din 


% şi-n” administraţie greci, în armată greci, profesori greci, 


membrii acelui partid sunt venetici % [în] tribunale 
samsari , negustori, arendaşi greci, şi aşa in infinitum. În sfârşit am ajuns să le romanizăm limba — le-am botezat 
pielea pe românie. Dar ceea ce desperăm de-a le schimba vrodată este caracterul de ipocrit şi de trădător. Constatăm 
cu adevărată E mândrie că între trădătorii militari || de la 11 fevruarie n-a fost mai“! nici un român, că toţi aciia 
erau greci, începând cu fiul făclierului grec de la Botoşani. Noi [î]l credem pe român capabil de cruzime, de hoţie * 
la drumul mare, de trădare nu-l credem capabil. Bandiţii răsăriți din țărânul român au fost cavaleri. 


Daca în privirea limbei a fost cu putință minunea ca geniul asimilant al graiului romanic să farmece * şi pe 


aceste stârpituri , încât să-şi uite păsăreasca afemeiată şi scârboasă , în privinţa caracterului suntem învinşi * . 


Degeaba marele adevăr a lui Darwin se dovedeşte a fi absolut în privirea aceasta * 


4. Individul organic e după 
el rezultanta a două puteri opuse, principiul moştenirii, prin care calităţile şi defectele trec asupra urmaşilor în mod 


fatal şi [atât ] de * complet pe cât se 


poate, şi principiul adaptabilităţii , prin care individul cată a-şi câştiga calităţile ce i le impune mediul nou. 


Rasa aceasta însă e % 


veche, străveche, şi nu se mai poate adapta. Ea nu poate decât || discompune şi nimic 
alt. De aceea nici aristocrație, nici armată, nici biserică, nici drept consuetudinar, nimic nu i-au putut rezista ; au căzut 
ca apa tare pe metalul vârtos al caracterului român şi l-au discompus. De aceea instinctiv le-a trebuit Domn străin, un 
Domn care să încline a crede că în adevăr C.A. Rosetti şi °” Pherekydes sunt români, un *% Domn care să nu-şi 
cunoască poporul, să nu ştie cine-l esploatează, care să crează că e ca-n Germania, unde şi popor şi clasele de sus sunt 


germane. Un Domn român ar fi putut, Doamne fereşte, să spânzure pe milionarii răscumpărării, să nu * 


aprobe 
Cernavoda chiustenge , să nu încarce țara lui saracă într-o noapte cu un sfert de miliard datorie către compania 
Stroussberg. Un Domn român i-ar fi putut [bate] la tălpi şi dumnealor sunt obraze subțiri; vor să fure fără să le poată 
face nimeni nimic, vor să 'nşele şi să treacă de oameni cinstiţi. Asta-i în “ definitiv cauza pentru care aceşti oameni 


au fost pururea duşmanii domniilor române * . 


1. după E[a] şters 2. după gheboşi şters 3. după până ce vor ajunge toți să-şi îngroape hoiturile fără, preot ca cânii şters 4. 
după. idioţi şters 5. şters în text şi lăsat ne]nlocuit 6. deasupra lui al celui şters 7. deasupra lui pornoboschiile şters. 8. 
supraintercalat 9. după înfrânge în sflîrşit ] şters 10. după vechi şters 11. după desfii [nat ] şters 12. după adu[nării ] şters 13. 
după sodomiți şters 14. după ţară şters 15. după domnia lui şters 16. după la 1818 şters 17. după murțit ] şters 18. după mulţime 
şters 19. după t[rebuia ] şters 20. după Foarte puţini boieri români erau în clasa I şters 21. în ms . ţară, poate din intenția de a se 
scrie inițial în ţară 22. după Radu Golescu, Grigorie Brâncoveanul , Constantin Creţulescu, Barbu Văcărescu, Dumitraşcu 
Racoviţă , Istrate Creţulescu, Constantin Bălăcescu, Grigorie Filipescu, Grigore Băleanu, Iordache Slătineanu, Constantin 
Dudescu şters 23. doi Creţuleşti supraintercalat 24. după Atâţia şters 25. după România şters 26. după greci şters 27. deasupra 
lui din partea lui Tudor şters 28. de la cei mai mulţi supraintercalat 29. după trib[unale ] şters. 30. după şi a[dministraţie ] şters 
31. după decât poate unul şters 32. după hoţie şters 33. după învinşi şters 34. în privirea aceasta supraintercalat 35. după o pată 
de cerneală ce face cuvântul ilizibil 36. însă e supraintercalat 37. C. A. Rosetti şi supraintercalat 38. după şi şters 39. după 
închidă pe cei ce cumpără şters 40. după cau [za ] şters 41. pe marginea albă din dreapta, la mijloc, Eminescu a notat, cu alt scris, 


Odată Domnul era cel dendâi boier din ţară — azi e cel dendâi străin 


convivi D-LUI C. A. ROSETTI 

Dintre convivii , în număr de vro ' trei sute, cari au serbat aniversara a douăzeci r şi cincea a activității 
„Românului" vom cita numai majoritatea? numelor, lăsând afară numele în adevăr româneşti sau acele ca Ghica, 
Cantacuzino ş.a., cari sunt de două - trei sute de ani în țară, din vremea celor din urmă Basarabi sau Muşatini, ca să se 
vază în adevăr cari sunt elementele determinante ale României. La un banchet dat în onoarea d-lui C.A. Rosetti s-a ° 
adunat desigur tot ce e determinant în țara noastră. Amintim anume pentru cititorul mai naiv că există * nume cu 
terminații româneşti a căror proprietari nu sunt nimic mai puțin decât români. 


Cităm după „Românul": 


E. Caligari, general Angelescu (grec), Gr . Filitis, Alex. Giani, Davila || Dim. Cariagdi, Vintilă E Rosetti, Emil 
Costinescu (recte Harama, armeano - german ), Frederic Dame, Mircea Rosetti, E. Carada, Xantho, Derussi, Cerlenti, 
Chrisoveloni, loanidi , Muller, Elias, Papazolu , N. loanidi , Levy, Ascher, Nedelcovici , Cristescu , Opplar , || I. Nacu, G. 
Rietz, Opplerć , Grabovski , Şt. Velescu, C. Panaioti, Buchholzer , EI Stelorian, Marghiloman, Procopiu Dimitrescu (armean), 
Al. Lapati, Eliad, El. Lapati, C. Dimitriadi, Villacros, Pascaly, Verussi, Eustațiu, Gobl || Pandrav (bulgar), V.A. Urechiă (recte 
Popovici, malorosian ), e] din cauze cronice numit Urechia. S-a mai numit şi Alexandrescu şi V. Alecsandri ş.m.a., Fundescu 


(pretinde a fi bosniac; lumea zice ţigan), Serurie (vezi Kollekţiune de poezii neogreceşti), Flevas, Dr. Sergiu, Arghiropol, Halfon, 


Culoglu, Schina, Perticari, Minovici , Papazu , Gr . Ventura, Dr. Severin (recte Bosnagi; nu ştie româneşte), C. Arion, 


Caramanlâu , Cavadia, C.C, Arion, Muntureanu (recte Goldenberg , izraelit, || Vermont (recte A 


Grunberg, izraelit), Ciurnea (recte Schwartz, izraelit), Sim. Mihălescu (recte Hagi-Ivat, bulgar), Hilel Manoach”, D. Pandrav, Nacu, 
Economu 5, Dendrino, Pruncu (armean) ë, Zenide, Crătunescu, Vlădescu“, Djuvara, Pilidi. Balasan (armean)*, Ractivanu, Eraclidi, 


Calerghi, Lazardi, Mavrius, Enciulescu (bulgar; nu ştie româneşte), Zaharidi, Dancovici, Pencu, Staicovici, Radovici. 


RE Nume de proveniență obscură sînt tot pe-atitea; dar evident neromâneşti. Nume însă drept româneşti le poți 
număra pe degete: Sturza, Fălcoianu, Moroianu, Berindei, Văcărescu, Olănescu, Mirescu, Hârdău, Cornescu, 


Băicoianu, Bozian, Grădişteanu, Porumbescu, Mârzescu, Mănescu, Laurian. 


1. după trei şters 2. după numele şters 3. după a fost de față] şters 4. după numele şters 5. sub N. Carapati şters 6. după Al. 


şters 7. sub Marcovici (albanez) şters 8. intercalat ulterior 


[„„D. N. BASSARABESCU..."] 

e D.N. Bassarabescu, după ce i-am spus categoric ! că minte pur şi simplu, mai are naivitatea de a ne întreba în 
ce privire minte: în privirea originei sau a localităţii? D. 2 N. Bassarabescu minte pur şi simplu în amîndouă privinţe. 
Cititorii ne vor ierta tonul * faţă cu asemenea indivizi cari, după ce primesc o lovitură de picior, mai * au naivitatea de- 
a cere o $ a doua şi cari nici nu sînt în stare a pricepe că după afirmarea noastră € că „minte pur şi simplu" un 7 


răspuns prin presă nu mai e de cuviință. 


1. deasupra unui cuvint şters indescifrabil 2. după Minte în amîndouă şters 3. după daca faţă cu oameni cari şters 4. după 
au şters 5. supraintercalat 6. inițial o a doua, făr-a înțelege 6. inițial făr-a înţelege că prin declaraţia [noastră] 7. după nu i s-ar 


mai fi cuvenit să ne facă şters 


[„„SE VEDE CĂ D. N. BASSARABESCU..."] 

Za Se vede că d. N. Bassarabescu are răbdarea lui Hristos. Cînd [îli tragi o lovitură de picior mai cere ş-a doua. 
După ce i-am spus că „minte pur şi simplu" în privire-ne mai cere să-i esplicăm în ce privire minte: în privirea 
originei ori a localității? 

Minte pur şi simplu în amîndouă privirile. 


Cerem iertare cititorilor noştri, dar faţă cu asemenea oameni nu ne rămîne alt ton de întrebuințat. 


SPORUL POPULAȚIUNII RURALE ÎN ANUL 1877 

10. 


Dîmboviţa 
R. Sărat 
Teleorman 


Argeş? 
Bacău 
Botoşani 
Brăila 
Buzău 
Covurlui 
Dimboviţa 
Dolj 


Neamţu 
Olt 
Prahova 
Putna 

R. Sărat 
Roman 
Romanați 
Suceava 
Tecuci 
Teleorman 
Tutova 
Vîlcea 
Vaslui 
Vlaşca 


1. deasupra lui R. Sărat şters 2. după Bacău şters 


Ialomiţa 
Buzău 
Prahova 
Ilfov! 
Vlaşca 
Brăila 


Dolj 


Urbani 

21 

122 

-76 

71 

35 

37 

3 

32 

Urb. 


73 
2 
31 
2 


2459 
2407 
2162 
2011 
1712 
1469 


1405 


1391 
1238 
1204 
17458 
4869 


1859 


14. 


Rura 


Rur. 


Covurlui 923 5. 
Fălciiu 742 
Bacău 480 
Neamţu 463 
Olt 430 
Vaslui 424 
Tecuci 405 
Mehedinţi 
laşi 
Argeş 
Muscel 
Putna 
Roman 
Tutova 
5 200 000[-] 
4 425 000 
775 000 
Evreii 
li 
— Dorohoi 
129  Fălciiu 
88 Gorj 
— Ialomița 
— Taşi 
30 Ilfov 
1 Mehedinți 
— Muscel 
66 
54 
11 
47 
0 
76 
43 
40 
74 


Dorohoi 1126 
Suceava 431 
Botoşani 268 
Gorj 77 
R. Vîlcii 55 
1957 
303 
266 
167 
103 
99 
47 
20 
4869[-] 
1957 
2912: 20 =145 
23 ani 20 000 [X] 
23 
60 000 
40 000 
străini 460 000 
Urb Rur. 
22 
62 
-1 
0 
540 
224 
23 


[PE MALUL NOSTRU DUNĂREAN..."] 

468 


Pe malul nostru dunărean nu vi se poate da nimic, pentru că totul e al vostru. EZ Ori aţi inventat poate cestiunea 
izraelită din nou, ca să puteţi zice că, vi se fac concesii în privirea aceasta? Ori cestiunea averilor furate de greci, cari au 


zburat din țară de-o 


lovitură de picior a lui Cuza Vodă ? Ori veţi inventa alte istorii şi mai subțiri în conivenţă cu pretinsul adversar, care pe sub 
mână vă e amic? 

1: pe cât timp consîngenii? noştri nu se vor bucura peste hotară de drepturi egale cu 
3 


Noi am spus-o şi o repetăm 
celelalte naționalități mai mici la număr, pe * atâta timp Austro-Ungaria e o putere străină, foarte străină pentru noi, egal de 
străină cu altele, vecine ori depărtate. Impopulară , imposibilă chiar va rămânea o învoială, oricât de strâmbă , pe câtă vreme 
suntem batjocoriţi în sângele , în legea, în limba noastră. 

EI Şi în sângele nostru românesc, nu în de alde Pherekydis, Giani, Carada etc., în limba noastră românească, nu în 
păsăreasca voastră, în poporul nostru istoric aşa cum l-a făcut Dumnezeu. 

Atunci când naționalitatea română de dincolo va avea libertatea ei de dezvoltare intelectuală şi materială nu va mai fi 


silită de-a vorbi tătarăşte , ci-şi va avea partea de soare şi de lumină, atunci abia monarhia vecină încetează de-a fi străină 


5 6 


pentru noi ; atunci numai am * cunoaşte ca deviza viribus unitis f, plutitoare pe Dunăre, cuprinde în ea şi puritatea rasei” 


8 9 


române, pusă * cu dragă voie şi cu demnitate ” omenească în serviciul monarhiei. Atunci poate că nu numai soarta noastră, 
dar a Orientului întreg ar fi pe ! de-a pururea hotărâtă . 
Noi se 'nțelege că nu vorbim aci de împăratul. Împăratul dă zilnice dovezi că iubeşte EA în mod || egal toate popoarele 


11 


sale. Dar elementele determinante nu sunt concentrate ` toate în monarh. Gusturi de predominare, de deznaționalizare 


zădărnicesc ținta vieții sale de a-şi vedea toate popoarele mulțumite . Acele elemente determinante cată să recunoască care e 


2 rău ce nici se poate vindeca decât din inițiativa monarhiei, de vreme ce noi n-avem nici un ' drept de a ne 


răul, un 
amesteca în afacerile ei interioare !* . 

Dar tot astfel nu are nici Austro-Ungaria dreptul de-a se amesteca acolo unde începe teritorul nostru şi întrebuințarea 
Dunării, după cum e regulată prin tractate. 

Lunecînd 15 pe calea „învoielii strîmbe" în aceea a „judecății drepte”, nu facem decât să devenim obiectul unei vechi 


rivalități ce exista în Orient, fără meritul măcar de-a o fi provocat în interesul !* conservării noastre naţionale. 


1. după rep [etăm ] şters 2. deasupra lui conaţionalii şters 3. după decât şters 4. după lim[ba] şters 5. după putem apoi ne-ar fi 
indiferent şters 6. după uniltis ] şters 7. după po [porului ] apoi r[asei ] şters 8. după dată şters 9. Cu demnitate deasupra lui pe treapta 


şters 10. după pe şters 11. după con[centrate ] şters 12. după ce se opune şters 13. deasupra lui un şters 14. urmează nici ea într-ale 


noastre şters 15. după Pe calea concesiilor şters 16. după în propriul nostru [interes] şters 


[„CA SĂ REZULTE CEVA..."] 

Ea) Ca să rezulte ceva de-aci' puterea vecină va trebui să mănţie miniştri şi deputaţi în Bucureşti pe lacheii pe cari i-a 
decorat şi cărora le-a dat titluri. Voiţi bună înţelegere, domnule conte? Bună înţelegere voim şi noi. Dar nația românească are 
o singură şiră a spinării şi un singur creier. Ceea ce se întâmplă dincolo ne doare pe noi; orice injurie făcută naționalității 
noastre dincolo e o injurie asupra ? sângelui şi numelui nostru. Nu cuceriri urmărim sau am urmărit vrodată, căci nu suntem 
nebuni, ci oameni în toată firea şi-n toată mintea. Dar voim respect pentru poporul românesc pretutindenea unde se află, şi nu 
ne este amic acela care se preface a măguli susceptibilitatea /oca/ă a statului român, dar dincolo loveşte în susceptibilitatea 


mare şi energică a întregului popor romanic din Răsărit? . 


1. ceva de-aci deasupra unui cuvânt indescifrabil şters 2. după pentru sângele şi numele nostru şters 3. a întregului popor românesc 


deasupra lui a întregei latinităţi din Orient şters 


[„„VULPEA LUI DONICI..."] 


469 

Vulpea lui Donici a venit odată în adunarea generală convocată de regele leu, | îmbojorată la cap şi legată la gât . 
— Ce ai, o întrebă prietenul lup , pare ca nu ţi-i tocmai bine? 


— Ce să am, vere lup? Am avut un ! 


conflict, daca conflict s-ar putea numi, o ne-nţelegere , o gratuită presupunere 
din partea unui vecin. 

— Te-o fi bătut, maică, zise lupul. 

— Aş! nu. Esplicări france şi conforme realităţii s-au dat şi ne 'nţelegerea a dispărut. 

O°, eufemism! Tu faci din negru alb şi din alb negru, tu faci din o injurie . . . o mică neînțelegere, tu faci din o 
ruşinoasă umilire, din ° târârea pe pământ a unor * târâtoare , o esplicare . . . francă! 


Dar oare ce ton ar fi trebuit să aibă scuzele de patru ori emendate şi adaose ale cabinetului E Brătianu, pentru a 

merita şi din * partea „Românului" epitetul de umilire, pentru a înceta de-a fi numai ° o esplicare francă? Se găseşte în 


limbajul diplomatic o coardă şi mai jos pe care d. Stătescu şi-ar fi putut miorlăi 7 


jalnicele păreri de rău? 

Şi toată această, umilire pe ţară, toată îngenunchearea aceasta numai pentru a rămânea la putere! Suntem de mai nainte 
siguri că daca, în faţa conflictului deschis, ministeriul şi-ar fi reparat greşala prin retragere nici un urmaş al lui è n-ar fi fost 
obligat de-a cobori atât de jos pe scara espresiilor de impotentă ° linguşire precum au făcut-o roşii. Astăzi ling mâna pe care 
vreau s-o muşte. Şi daca ar linge-o ei înşii n-ar fi nimic. Dar îngenunche ţara la acest act de estremă umilință !. 

1. după o mică neînțelegere apoi neînțelegere şters 2. după Dar prea eşti umflată la cap. Sufăr d'o vreme 'ncoace de gâlci şters 3. 
după care se răsfrânge asupra ţării întregi o esplicare francă, conformă realității şters 4. după un[or] şters 5. după plartea ] şters 6. după o 


esplicare şters 7. inițial: şi-ar fi miorlăit ; putut supraintercalat 8. după d[l-ui ] şters 9. după ling[uşire ] şters 10 urmează de estremă 


renunțare la orice demnitate şters 


„O, EUFEMISM!...”] 

O, eufemism! Fericirea nerozilor şi scăparea viclenilor , cine te-a inventat a inventat $i] forma în care se 'mbracă 


laşitatea omenească, lipsa de convingeri limpezi, felonia. 


CU PATERNITATE INCERTĂ 

[„ESPOZIȚIA INDUSTRIALĂ ..."] 


Espoziţia industrială a societății Concordia Română nu rămâne deschisă decât în cele dendâi opt zile ale lunei ianuarie 
1881. Deşi modestă ca toate începuturile, deşi deschizându-se într-un timp în care concurenţa fabricatelor străine a desființat 
vechea industrie de casă a poporului nostru, ea totuşi cuprinde unele elemente prețioase cari o fac vrednică de-a fi vizitată de 
publicul capitalei. Ceea ce credem că merită toată atenția sunt obiectele manufacturate, de-o confecţie curat europeană şi 
capabile de-a susține concurența manufacturii străine. In această privire am putea releva mai cu seamă încălțămintele şi 
pălăriile. Amândouă ramurile, deşi nu bat la ochi prin o mulţime extraordinară de obiecte expuse, se disting însă prin extrema 
îngrijire şi prin eleganța cu cari sunt lucrate exemplarele . Din natura obiectelor expuse se poate constata că meseriaşul român 
are o înclinare hotărâtă pentru lucrări de lux. Rezervându-ne plăcuta datorie de-a reveni cu de amăruntul asupra expoziției şi 
de-a lua pe rând deosebitele categorii de obiecte espuse, ne mărginim până atunci a repeta invitarea ca publicul să profiteze 
de scurtul timp cât mai rămâne deschisă, pentru a o vizita. Datorită unei lăudabile inițiative private, ea suferă în adevăr de 
scăderile întreprinderilor de asemenea natură, de mărginirea mijloacelor pecuniare cari i se puteau pune la dispoziție, de 
restrângerea ***! , de lipsa de estensiune a propagandei ce se putea face pentru ea. Dar, abstracţie făcând de aceste scăderi 
naturale, ea totuşi ne dă un tablou aproximativ de ceea ce-ar putea deveni industria în România dacă s-ar bucura de-o legitimă 


protecţie față cu producte similare străine. 


[1 ianuarie 1881] 


PARLAMENTUL ENGLEZ 


Iată discursul reginei prin care s-a deschis Parlamentul englez: 
Milorzilor şi Domnilor, 


V-am chemat mai curând decăt de obicei de la afacerile D. V. pentru că afaceri de o urgenţă particulară reclamă examinarea 
D.V. Relaţiunile mele cu puterile străine continuă a fi amicale. Cestiunea sulevată în privința frontierii dintre Turcia şi Muntenegru s-a 
rezolvat. Acum puterile au început negocieri cu scop de-a determina linia de frontieră între Turcia şi Grecia. Câteva clauze importante din 
Tractatul de Berlin cari au rămas neîmplinite continuă a fi obiectul atențiunii mele celei mai serioase. 

O revoltă în Transvaal întâmplată de curând mi-a impus datoria de-a lua măsuri pentru prompta restabilire a autorităţii mele şi- 
a făcut să se lase la o parte pentru un timp orice proiect cu scop de-a asigura colonilor europeni acel deplin control asupra afacerilor lor 
locale ce doream să i-l ăiră a prejudeca interesele populațiilor indigene. Regret că războiul se continuă în Basutoiand , cu toate 
sforțările guvernului colonial de la Cap. Voi simți o mare satisfacere dacă se va prezenta o bună ocazie pentru mine de-a lucra prin 


mijloace amicale spre a restabili pacea. Războiul din Afganistan s-a terminat şi afară de trupele din Candahar toată 


1 Text ilizlbil din cauza, deteriorării ziarului. 


armata a fost rechemată dincoaci de frontiera Indiei. N-am intenţia de-a face permanentă ocuparea Candaharului, dar 
situaţia încă puţin sigură a țării şi dificultatea de-a stabili un guvern indigen m-au forțat de-a amâna rechemarea armatei ce 
ocupă poziţia în cestiune. 

Vi se vor prezenta documentele privitoare la diferite subiecte la cari am făcut aluzie, precum şi corespondența relativă 
la bugetul armatei din India. Domnilor din Camera Comunelor, bugetul anului viitor va fi în curând elaborat şi prezentat D. 
V. Milorzilor şi Domnilor, s-a putut constata o ameliorare graduală , dar puţin rapidă , ce e drept, a comerțului ţării şi putem 
spera pentru acest an venituri mai mari decât am crezut la început. Prevestirile ce vi le-am făcut despre o micşorare a 


mizeriei din Irlanda s-au realizat graţie unei recolte abundente , însă regret a vă spune că condiţiunea socială a ţării a primit 

un caracter alarmant . Crimele agrarie au fost mult mai numeroase ca în anii trecuți. Atentatele în contra vieții oamenilor nu 
s-au comis în proporția celorlalte delicte, dar pot adauge că, spre a proteja persoanele, s-au făcut sforțări fără precedente cu 
concursul poliției sub direcțiunea puterii executive. Am a semnala şi alte inconveniente, cari iau proporțiuni şi mai mari. În 
ceea ce priveşte aceste fapte regretabile justiția a fost pusă în imposibilitate de - a - şi procura probe şi astfel s-a stabilit în 
diferite părți ale ţării un sistem întins de terorism ce a paralizat aproape în mod egal exerciţiul drepturilor particulare şi 
împlinirea datoriilor civile. În faţa unei stări de lucruri noi din diverse importante puncte de vedere şi, apoi, lipsindu-mi 
precedentele după care să mă pot conduce, am crezut de cuviință de-a uza de puterile ordinare pe cari legea mi le conferă 
înainte de-a cere altele noi. Însă demonstraţiunea insuficienţei lor, ce rezultă deplin din situaţiunea actuală a ţării, mă 
determină a vă face cunoscut că vi se vor prezenta propuneri având de obiect să-mi conferiți puterile adiționale necesare *** 
! ci şi a face ca supușii mei să se bucure de protecţia vieţii lor, a proprietăţii şi a libertăţii lor de acţiune. În privința 
obligaţiunilor primordiale de care am vorbit doresc, ca şi în trecut, a urmări supresiunea nemulțumirilor şi opera 
progresului legislativ , în Irlanda ca şi în Marea Britanie. Actul agrariu de la 1870 pentru Irlanda a fost sorgintea unor mari 
binefaceri. Fără a diminua importanța sau a tulbura fundamentul proprietăţii, cu toate acestea din unele puncte de vedere şi 
mai ales sub influența anilor răi din urmă, protecțiunea acestui act n-a fost suficientă fie în Ulster , fie în alte provincie. Vă 
recomand dezvoltarea progresivă a acestor pricipie conform cu trebuințele Irlandei întru cât priveşte relaţiunile 
proprietarului [şi ale] posesorului şi făcând sforțări eficace spre a da, graţie achiziţiilor de pământ , la o parte mai mare de 
populație un interes permanent pentru proprietatea solului. Această legislaţie va cere, pentru scopul propus, ca toate 
obstacolele ce provin din restricțiunile relative la dreptul de proprietate să fie înlăturate şi în acelaşi timp să se acorde o 
securitate convenabilă intereselor angajate. Vi se va supune un proiect de lege relativ la înființarea unei admnistrații de 
comitate în Irlanda bazată pe principiul reprezentativ şi tinzând prin redactarea sa la un scop îndoit, de-a confirma controlul 
poporului asupra cheltuielilor şi a satisface o necesitate şi mai urgentă a dezvoltării obiceiurilor de autonomie locală. Vi se 
vor supune proiecte de legi pentru abolițiunea pedepselor corporale în armată şi în marină. Veţi fi chemaţi a examina 
oarecari măsuri tinzând la o reforma ulterioară a legii asupra falimentelor, precum şi un proiect pentru conservarea râurilor 
şi a precauțiunilor de luat în contra inundaţiilor ; pentru revizuirea organizării şcoalelor şi-a ospicielor subvenținate în 
Scoția; pentru renoirea legii care a stabilit secretul votului; în fine pentru represiunea actelor urâte de corupție cari din 
nenorocire s-au comis în câteva oraşe cu ocazia ultimelor alegeri generale. Am încrederea că lucrările D. V., cari vor fi şi 


mai grele decăt altă dată, vor fi conduse de Provedinţa divină astfel încât să realizeze fericirea poporului meu. 


[1 ianuarie 1881] 


[„SUB TITLUL BLANQUI, PIETRARU ET c-r ..."] 


Sub titlul Blanqui, Pietraru et C-ie „L'Independance roumaine" scrie următoarele: 


Nimic mai original decât articolele apocaliptice pe care „„Românul" le consacră de câteva săptămâni atentatului 
comis în contra d-lui Brătianu. Toată lumea a uitat această faptă a unui maniac nenorocit, care avea de complici pe nişte 
mizerabili ce nu aparțineau nici unui partid, nici unei opinii politice din țară. Nimeni n-a crezut că poate profita de un 
eveniment izolat, reprobat de toți oamenii oneşti. Numai „„Românul" singur continuă a căuta în el tot soiul de lucruri. El se 
'ntreabă cine a încurajat pe Pietraru şi pe complicii lui la complotarea şi executarea atentatului. El apelează la toate 
partidele, la toți cetăţenii, pentru a-l descoperi pe acel cineva, căci, zice el, societatea toată e 'n primejdie. Ce straniu 
spectacol! D.C.A. Rosetti, marele agitator, devenit om al ordinei. Când dracu 'mbătrâneşte se face sihastru . Cum, d-le 
prezident al Camerei, d-ta, care ai organizat atâtea comploturi şi revoluţii de cari te mândreşti , chemi lumea în ajutor 
pentru a descoperi pe instigatorii crimei Pietrarului? Dar n-ai nevoie să-ți dai atâta osteneală; daca mergi să-i cauţi aşa de 
departe e pentru că te-ai obicinuit aşa de mult a trăi într-o atmosferă de agitaţie încât nu 'nţelegi că ideile subversive ce le-ai 
favorizat toată viaţa s-ar fi putut cândva întoarce contra dumitale. Toată lumea ştie că d. Brătianu şi marele pontifice din 
Strada Doamnei nu sunt decât unul ş-acelaş . Cu ce drept cer cei de la „Românul” ca națiunea întreagă să se ocupe cu 
descoperirea unor comploturi imaginare, pe când ideile cari au dat naştere tuturor acestor extreme sociale sunt şi azi 


împărtășite de cei 

de la „Românul" ? Vor poate să păstreze pentru ei monopolul comploturilor şi se 'ngrozesc de-a fi găsit trişti şi palizi 
imitatori? Am fi ademeniţi a crede una ca asta când citim Românul" de miercuri 24 decembrie, în care pe de o parte se 
stiomatizează asasinatul politic, iar pe de alta se face o adevărată apoteoză lui Blanqui. Am înţelege câteva cuvinte 
simpatice din partea d-lui C. A. Rosetti în memoria unuia din coreligionarii săi politici, cu atât mai mult cu cât despre morți 
şi-n fața unui mormânt nu se zice decât bine. Dar cuvintele pe cari Românul" le consacră lui Blanqui nu se adresează 


numai persoanei răposatului cel mai [cu] seamă ideilor lui. Judecaţi după concluzia articolului în cestiune, pe care iat-o; 


„Privit în întregul vieţii sale de lupte şi de suferințe Blanqui ne apare, de departe, cu caracterul său antic, ca 
personificarea dorului arzător ce există în sufletul tuturor acelora cari suferă de inichităţile societăţii de astăzi şi cari se 
sacrifică pentru mântuirea ei, luptând în de lungul vieţei lor pentru ideile în care au o credință nestrămutată. El a fost dintre 
aceia cari nu au decât o idee — o idee mare — şi care păşesc la realizarea ei prin calea cea mai dreaptă, crezând că 
societatea se poate preface într-o singură zi. Chiar acei cari nu împărtăşesc ideile lor, chiar acei cari cred că trebuie trude 
multe, timp mult şi lupte îndelungate spre a îndrepta societatea şi a îmbunătăţi soarta omenirei, chiar aceia sunt siliți a 


admira în Blanqui devotamentul fără margini şi rectitudinea unei vieţi care nu a ştiut ce e slăbiciunea." 


Prin urmare diferenţa între cei de la Românul" şi Blanqui consistă numai într-o cestiune de timp şi de oportunitate. 
Şi cei din Strada Doamnei ar suferi asemenea inichități din partea societății de astăzi şi ei ar fi gata a se sacrifica pentru 
mântuirea ei, dacă n-ar fi la putere. N-aveţi decât să recitiți manifestul lui Pietraru şi veți afla în el aproape textual aceleaşi 
fraze. 

E din aceeași şcoală. 

Tristă perspectivă pentru România când în ochii prezidentului Camerii viitorul ce ne aşteaptă e de a ajunge să 
practicăm ideile lui Blanqui! Cei cari găsesc că ideile fondatorului foii „Ni Dieu, ni Maître" sunt ideile prin cari se va 
reforma omenirea sunt astăzi la putere. Dar s-a schimbat într-un mod singular; îndopați şi îmbuibaţi , îngrozindu-se ei înşişi 
de mijloacele pe cari le-a întrebuințat pentru a ajunge, cheamă azi societatea în ajutorul lor . Aceeaşi societate pe care au 
batjocorit-o , pe care au căutat şi vor căuta încă a o răsturna când nu vor mai fi în poziția de a o esploata. 

Însă opinia publică nu se mai mişcă: elucrubaţiunile „Românului” se citesc dând din umeri şi zicând ; „Ia fugi d- 
acolo! Te ştim ce poamă eşti!". 

Societatea română e bolnavă, adevărat, dar boala nu vine de jos, ci de sus. Cu alte cuvinte, revoluționarii, 
importatorii tuturor ideilor subversive, sunt la putere, pe când masa națiunii e plină încă de idei sănătoase. Astfel cangrena 
nu e acolo unde „„Românul" are aerul de-a o căuta. N-are nevoie să meargă atât de departe pentru a găsi pe autorii morali ai 
atentatului. Între Pietraru şi apologiştii lui Blanqui nu e decât , o deosebire pe care am numi-o ierarhică . Cel dendâi a voit 


s-asasineze un om şi va fi pedepsit; cei din urmă asasinează o societate întreagă şi li se dau recompense naţionale. 


[3 ianuarie 1881 ] 


ALEGERILE ÎN FRANȚA 


Lunea trecută era ziua fixată pentru alegerile în consiliul comunal din Paris. Pentru cele 80 de mandate cari sunt de dat 
s-au anunţat 211 candidaţi, dintre cari unul, cizmarul Gaillard — cunoscut ca arhitect al baricadelor Comunei — şi-a pus 
candidatura în două cartiere deodată. Candidaţii se împart în 109 republicani, cari, deşi partea cea mai mare este foarte 
radicală, recunosc încă cel puţin ca legitimă ordinea existentă, 58 socialişti, anarhişti sau colectivişti , 3 lucrători şi 41 
reacționari de toate nuanțele. Din cei 80 de membri ai ultimului consiliu municipal se prezintă 73. Se crede că mai mult de 
jumătate din ei vor fi realeşi, iar restul va fi înlocuit sau prin persoane de aceeaşi direcțiune sau prin comunarzi ca Trinquet , 
Protot etc. În fine, spre a corespunde dorinţei exprimate de domnişoara Louise Michel, în lista candidaţilor intransigenţi se 
află şi un răposat, anume Nourrit , un revoluţionar de la 1848 care în revolta din iunie a participat la omorârea generalului 


Brea şi, fiind deportat , a murit acum câțiva ani la Cayenne . 

Ultima depeşă din Paris aduce rezultatul alegerilor municipale. Cei mai mulți membri republicani conservatori din 
consiliu a fost realeşi. Nu s-a ales nici un amnistiat sau vreunul dintre foştii membri ai Comunei. „Aşadar Parisul e mai puțin 


roşu de cum s-ar fi putut crede", zice o foaie vieneză. 


[3 ianuarie 1881] 


[„AM PUBLICAT ÎN NUMĂRUL TRECUT.. ."] 


Am publicat în numărul trecut atât textul notei otomane cât şi amănunte în privinţa părăsirii proiectului de arbitraj; 
astăzi aceasta pare a fi un fapt îndeplinit. Foile din străinătate analizează circulara prin care guvernul otoman propune de-a 
regula diferendul cu Grecia prin mijlocul unor noi negoţieri ce ar fi să se deschidă la Constantinopol. Documentul acesta, 
cum am văzut, este conciliant şi a trebuit să facă o impresiune bună asupra cabinetelor; față cu Grecia însă tonul său este 
foarte energic şi este evident că circulara franceză a contribuit mult la această atitudine a Porții. Negreşit că a doua zi după 
conferența din Berlin Poarta n-ar fi cutezat să arunce asemeni acuzațiuni, cari în parte ar fi recăzut chiar asupra cabinetului 
ale căror rezoluțiuni păreau a justifica pretenţiunile grecilor. Cum se vede, diplomaţii turci s-au folosit de interpretarea dată 
de d. Barthelemy ! oştile Greciei provocate în opinia publică şi în cercurile diplomatice prin atitudinea vre [gatului elen . 
Protocoalele acestor conferinţe nu mai au decât o valoare curat istorică. Mediaţiunea europeană are să se exercite asupra unui 
alt teren şi poate, cum se speră, cu mai mult succes. Grecii ar face bine să-şi modereze aspiraţiunile pe cari le-au crezut 
consacrate prin deciziunile Europei. Cu cât ei vor pune mai multă încredere în bunăvoința puterilor cu atât ele se vor crede 
mai mult datoare a regula litigiul spre satisfacţiunea poporului grecesc. 

Se crede în genere că, în cazul în care propunerea turcească s-ar primi de puteri şi s-ar deschide prin urmare la 
Constantinopol o conferință a ambasadorilor, tranzacţia va căuta să se facă în următorul chip: Puterile, renunțând la granița 
dată de Conferinţa din Berlin, şi Turcia, renunțând la graniţa stabilită prin nota turcească de la 3 octomvrie trecut, ar fi vorba 
să se găsească o linie intermediară , acceptabilă şi din partea Turciei, şi din a Greciei. Atârnă însă, precum observă foile 
străine, numai de Turcia ca această nouă graniță să poată fi trasă de noua conferință. Dacă Turcia va fi cuminte, dacă va 
propune sau va admite o linie de graniță acceptabilă , cestiunea va fi rezolvată. Dinaintea unei soluţiuni hotărâte între Poartă 
şi toate puterile, Grecia va trebui neapărat să se încline. Hotărârea aceea va avea prea mare autoritate şi Grecia va câştiga 
astfel fără luptă, fără să-şi pună existența într-un joc al cărei sorț i-ar fi atunci hotărâtor nefavorabil, încât nu e de îndoit că 


propunerea făcută de Poartă, dacă numai va fi sinceră, este cea mai nemerită soluţiune a cestiunii greco - turceşti . 


[11 ianuarie 1881] 


[„ASEARĂ, DUMINICĂ ..."] 


Aseară, duminică, s-a reluat după câteva zecimi de ani o piesă din vechiul repertoriu al Teatrului Naţional, Aladin sau 
Lampa fermecată, cu muzica lui Wachmann , muzică de o gingăşie şi de o frescheţă ce a rezistat în mare parte anilor ce a 
trecut peste dânsa . Costumele şi punerea în scenă relativ destul de bună; execuţie mediocră. 


[13 ianuarie 1881] 


! Text corupt: între Barthelemy şi oştile tipograful a omis un segment de text. 
„POIMÂINE, DUMINECA ..."] 


Poimâine , duminecă d. Frantz Schipek va da un concert în sala Ateneului cu binevoitorul concurs al d-rei Saegiu , al 


d-lor Vasilescu , Dimitrescu, Weineter , Ferdinand , H . Schipec , Faust şi al corului Societăţii de Gimnastică (Turn — 

Verein ). 

E o datorie din partea publicului bucureştean de a da concursul său acestui eminent artist, care, slăbit de zdruncinările 
vieții artistice, nu poate în stagiunea aceasta să se îngajeze nicăieri, pentru că trebuie neapărat, după povața doctorilor , să se 
odihnească câtva timp. 

Schipec a lucrat mult !a dezvoltarea muzicei naționale şi azi, când are trebuință de ajutor, nu credem că publicul i-l va 


refuza, mai cu seamă că, abstracţie chiar făcând de numele artistului , programa acestui concert o foarte variată. 


[77 ianuarie 1881] 


[„„ASEARĂ LA TEATRUL NAȚIONAL ..."] 


Aseară la Teatrul Naţional s-a reprezentat pentru întâia oară piesele: Moartă şi vie, comedie în 3 acte, traducție ; 
Scânteia şi Puiculiţa, comedii în cîte un act. 

Abstracţie făcând de oarecari mici stângăcii , piesele au fost bine interpretate . În prima piesă d. Iulian şi d-na 
Romanescu au avut câteva momente de naturaleță admirabile. Traducţia acestei piese ar fi putut fi mai bine îngrijită. Sfârşitul 
ei nu prea e natural; ni se pare că în franțuzeşte mai e şi actul al patrulea. Public a fost nici mult, nici puțin. 


Observam numai onor[atei] direcțiuni a teatrului că Scânteia e cam obscenă . 


[29 ianuarie 1881] 


VICTOR HUGO 


Serbarea din Paris în onoarea lui Victor Hugo s-a petrecut în cel mai strălucit mod. La această ovaţiune au luat parte 


peste 300 000 de oameni. Bătrânul poet, din fereastra locuinţei sale, a ținut un discurs în care a ridicat în cer Parisul. 


Te salut, Parisule , a zis Victor Hugo, oraş gingantic , nu în numele meu, căci eu sunt nimic, ci în numele tuturor cari trăiesc, 
gândesc , iubesc şi speră în această lume. Ceea ce a fost Atena pentru anticitatea greacă, Roma pentru cea romană, astăzi este Parisul 
pentru Europa, pentru America, pentru toată lumea civilizată. Astfel eu, un simplu călător, care are numai o parte a sa din dreptul comun, te 
salut, oraş sacru, cu iubire în numele tuturor oraşelor Europei şi Americei şi a lumii civilizate, de la Atena până la New-York, de la Londra 


până la Moscva şi în numele tău, Romo , şi în numele tău de asemenea Berlinule ! 


Când a făcut menţiune de Berlin vocea lui Victor Hugo se înăbuşise . El şi-a acoperit ochii cu mânile şi a început să 
plângă . Puţini şi-au putut stăpâni lacrimele. 


Locul natal al poetului i-a trimis următoarea adresă: 


Oraşul Besanşon salută cu mândrie pe poetul în care n-a mai rămas nimic uman şi al cărui geniu, după ce a creat capodopere în 
timp de şaizeci de ani, luminează mai puternic şi mai roditor decât oricând , pe răzbunătorul crimei din decembre, pe elocintele şi 


infatigabilul apărător al tuturor celor persecutați, pe apostolul a orice progres, 


pe profetul care pune tot mai aproape în vederea ochilor noştri celor transportați perspectiva unui viitor de fericire generală, de justiție 


universală şi de fraternitate! 


[21 februarie 1881] 

[ „CAMERA A LUCRAT..."] 


Camera a lucrat ieri în secțiuni. Pentru astăzi sunt înscrise la ordinea zilii mai multe interpelări, între cari şi a d-lui 
Nicolae Ionescu în privinţa cestiunii Dunării. Sunt înscrise asemenea mai multe proiecte de lege de alipiri şi dezlipiri de 
comune şi de sporiri de taxe comunale, apoi proiectul de lege pentru învățământul agricol, proiectul de lege pentru vânzarea 
bunurilor statului în loturi şi raportul comisiunii pentru cercetarea socotelelor statului pe anii 63, 64, 71 — 74. Dezvoltările 
celor cinci interpelări şi discuţiile la cari vor da loc vor ocupa desigur toată şedinţa. D. I. Ionescu a rugat biroul să pună 
numaidecât la ordinea zilii proiectul de lege pentru vânzarea domenielor şi răscumpărarea embaticurilor. D. prim ministru se 
asociază cu cererea d-lui I. Ionescu, deoarece sunt multe petiţiuni la minister din partea locuitorilor cari ar voi să cumpere 
locuri şi guvernul nu le poate da satisfacere până ce nu va fi votat acel proiect de lege. Biuroul promite a satisface cererea d- 
lui I. Ionescu. D. Ciupercescu cere ca o dată cu aceasta sa. se pună la ordinea zilii şi proiectul de lege care prevede penalităţi 
contra celor ce ar interpune numele lor la cumpărări de proprietăți pentru a servi pe cei ce nu ar avea drept de cumpărare. Se 
ştie că raportorul acestui din urmă proiect, d. C. Cerchez , lipsea de mai mult timp în concediu ; d-sa s-a întors şi şi-a depus 
raportul, aşa că proiectele vor veni în dezbatere unul imediat după celălalt. Proiectul al cării raportor este d. C. Cerchez este 
propus din inițiativa parlamentară. 

La Senat s-a urmat ieri dezbaterea asupra proiectului de lege sanitară. D. Petre Grădişteanu a anunțat guvernului o 
interpelare asupra întârzierii promulgării proiectului modificator a art. 409 şi 410 din procedura civilă, votat de amândouă 


Corpurile. 


[25 februarie 1881] 


[ „MOŢIUNEA VOTATĂ ..."] 


Moţiunea votată la 4 iunie în Senat căreia i-a căzut jertfă d. Slăniceanu ar fi trebuit să se întinză şi asupra altor miniştri 
de război, precum şi asupra altor cabinete prezidate de d. loan Brătianu în cele patruzeci de combinațiuni de până acum. 

Votul dureros prin care s-a lovit, după opinia „Românului", un ministru onest ar fi trebuit să lovească şi pe alți miniştri 
tot oneşti, cari de la 1877 încoace au fost în fruntea administraţiei războiului. 

lată dar un şir întreg de furnituri cari cad sub categoria celei lovite dureros de Senat şi pe cari le recomandăm 
Adunărilor şi sub cabinetul Cernavoda — Chiustenge. 

1. În anul 1877, aprilie 16, s-a contractat cu antreprenorul Stockfisch 10 000 perechi cizme. S-au primit numărul de 
4093 cu scăzământ de 2 lei sau 8 186 lei din valoarea contractului de 140 000 lei. 

2. Tot în anul 1877 s-a încheiat contractul cu Littmann pentru capele , cari s-au primit cu un scăzământ de 76 bani una 


sau în total un scăzământ de 3020 lei şi 25 bani din valoarea contractului de 10 067 lei, 50 bani. 


3. În august 1877 s-a contractat cu Em . Rosenthal 15000 saci de pânză cari s-au primit cu un scăzământ de 5 bani de 
fiecare sau 750 lei din valoarea contractului de 10 200 lei. 

4. În septemvrie 1877 s-au contractat cu, Mendel şi Gottlieb 20000 perechi cizme din cari s-au primit 6000 cu 
scăzământ de doi lei perechea şi 8000 scăzute cu 3 lei perechea sau în total scăzământ de 36 000 lei din valoarea contractului 
de 278 000 lei. 

5. În septemvrie 1877 s-a comandat (fără contract) lui M. Littmann 100 corturi ofițereşti şi s-au primit cu un 
scăzământ de 330 lei din valoarea de 11 000 lei. 

6. În decemvrie 1877 s-a contractat cu Löw 10 000 iţari, 10 000 mantale de dorobanţi, 6000 metri postav castaniu , 
8000 metri postav ser şi 5000 pături de cai. Toate acestea s-au primit în aprilie 1878 cu un scăzământ de 13 300 lei din 
valoarea contractului de 581820 lei. 

7. La 22 decemvrie 1877 s-a contractat cu Em . Rosental 1662 metri postav roşu, 344 786 nasturi cari s-au primit cu un 
scăzământ de 50 bani la metru de postav roşu sau 831 lei din valoarea contractului de 33 028 lei 30 bani. 

8. În mai 1877 s-au contractat cu d. Alcaz efecte In valoarea de 499 940 lei şi i s-a făcut un scăzământ de 6 720 lei 10 


bani. 

9. În august 1879 s-a contractat cu Rosenthal pânză cenuşie şi civită în valoare de 55 302 lei 78 bani şi i s-a făcut un 
zăcământ de 2 105 lei. 

10. Tot în august 1879 s-au contractat cu Löw postavuri colorate în valoare de 38 146 lei 98 bani şi i s-a redus cu 992 
lei 72 bani. 

11. În ianuarie 1880 s-a contractat cu Tausig 12200 bluze în valoare totală de 73 950 lei şi s-a redus cu 8 169 lei 20 
bani. 

12. În noiemvrie 1879 s-au contractat cu d. Alcaz postavuri, efecte etc. în valoare de 757187 lei 75 bani. La predare , 
unele obiecte neîndeplinind condiţiile contractului li s-au respins de comisie primirea lor. Cu toate acestea efectele au fost 


primite fără reducere. 


[12 iunie 1881] 


SUFRAJUL UNIVERSAL 


Extragem dintr-un important articol al d-lui Emil Zola, publicat în „Figaro”, următorul pasaj: 


Desigur, principiul sufrajului universal părea inatacabil . E singurul utilaj al guvernului de o logică absolută. 

Închipuiţi-vă o nație ai cărei cetăţeni sunt toți egali de înţelepţi şi instruiți. Ei se întrunesc tot la trei sau la patru ani, 
deleagă puterea acelora dintre ei pe care îi ştim cei mai capabili de a o exercita. Nimic mai simplu în teorie, nimic mai 
omeneşte drept. 

Dar răul e că teoria se slăbeşte îndată ce trece la aplicaţie. Un popor nu e o adiţie a cărei ţifre sunt toate valabile. De 
aci, dând aceeaşi valoare fiecărui cetățean, se introduce în totalitatea cauzelor erori enorme cari vițiază operaţia întreagă. 
Într-un cuvânt , din momentul în care oamenii intervin cu nebuniile şi infirmităţile lor, logica matematică a sufrajului 
universal e distrusă , nu rămâne decât un gasis abominabil . Asta nu mai e ştiinţă, e empirism , şi încă din cele mai 
zdruncinate , din cele mai periculoase. 

Iată pentru ce toate spiritele ştiinţifice ale acestui secol s-au arătat pline de ezitaţiune şi de neîncredere înaintea 
sufrajului universal. Vorbesc de filozofii noştri, de savanții noştri, de aceia cari proced prin observaţie şi experienţă. Ei nu 
vor să ştie de absolut, studiază pe om afară din dogme şi cred că inegalitatea fiziologică nu există, că un om nu plăteşte mai 
mult decât altul, că e aici o eliminaţie continuă şi necesară aproape a unei jumătăţi din umanitate. Astfel că sufrajul 
universal nu mai e o realitate bazată pe adevăr , ci<că> devine o idealitate ce se sprijină pe concepțiunea religioasă a unei 
egalităţi între spirite. Teribilii noştri intransigenți, ateii noştri se îndoiesc ei oare să sunt simpli catolici când cheamă la 
scrutin până şi idioţi şi guşaţi ? 

Uitaţi-vă la Littré , uitaţi-vă la d. Taine şi la d. Renan , priviţi pe toţi aceia cari s-au încercat să aplice formula 
modernă a ştiinţelor noastre la politică: ei se dau înapoi dinaintea ideei de a da guvernul în mâinile națiunii întregi, căci 
elementele nu li se par destul de hotărâte , căci observaţia şi experiența le-au arătat inegalitățile ce produce lucrarea 
selecțiunii în fiecare popor, căci în fine ei nu vor să se arunce într-un empirism care duce drept la şarlatanismul mediocrilor 


şi al ambiţioşilor. 


Iată ce trebuie să se stabilească net: sufrajul universal n-are, în el nimici ştiinţific, e cu totul empiric. Cu masa 
considerabilă a alegătorilor noştri neliterați , cu neruşinatele traficuri ale unora şi cu prostia altora este totdeauna cu 
neputinţă a şti ce va ieşi din scrutin. Totalul operaţiunii este orişicând falsificat, niciodată adevărul nu se va obține fiindcă 
este adevărat. Candidaţii cari merită a fi aleşi sunt reduşi a uza de aceleaşi manopere şirete ca şi candidaţii cari n-au nici un 
cuvânt a fi. Într-un cuvânt principiul superb al suveranităţii poporului dispare, nu rămâne decât bucătăria murdară a unei 
gaşte de oameni fără căpătâi cari se serve de sugrajul universal pentru a-şi împărți țara precum se serveşte cineva de un 


cuțit spre a spinteca un puli. 


[2 august 1881] 

[„PRINTR-O NDISCREŢIUNE. . ."] 


Printr-o indiscrețiune a oficiilor telegrafice din Ungaria sau a cine ştie cui, ziarul unguresc „Egyetertes" a ajuns în 


posesiunea următoarei depeşe, adresată de împăratul Rusiilor cătră împăratul Austriei: 


Petersbourg, septembre 12 
A. S. Majeste l'empereur d'autriche , Miskolez . 
Le télégramme de félicitation que tu as bien voulu m'adresser f l'occasion de ma fete m'a vivement touché et je t'en 
remercie de tout mon coeur . 
J'ai été trčs heureux de revoir l'empereur Guillaume , l'ami vénéré auquel nons attachent les liens communs de la plus 


intime affection 
Alexandre 


Autenticitatea textului acestei depeşe nu se contestă de ziarele oficioase. Mai contestat este însă cuprinsul unei a doua 
depeşe, pe care a adresat-o cu trei zile mai târziu baronul Haymerle, ministrul de esterne, suveranului său. Ea ar fi având 


următorul cuprins: 


Contele Kalnocky [î]mi telegrafiază următoarele: D. de Giers , pe care tocmai [î]l văzui, pare foarte mulțumit de 
impresiunile reciproce ale întrevederii de la Danzig. 

Împăratul Alexandru s-a întors cu sentimente întărite de liniştire şi satisfacțiune interioară. 

Înţelepciunea şi neaşteptata moderațiune a vorbelor principelui de Bismarck au făcut mai cu seamă un bun efect 
asupra împăratului şi a d-lui de Giers şi i-a liniştit prin asigurarea că-n nici o direcţiune nu urmăreşte decât scopuri 
pacifice. Împăratul Wilhelm au comunicat vorbele M. Voastre despre împăratul Alexandru rostite la Gastein şi au adaos că 
vede în ele cu bucurie o confirmare a cunoscutelor sentimente amicale ale M. V. Apostolice .D. de Giers constată că, după ce 
în realitate nu există pe terenul politicei esterioare nici o cestiune de natură de-a inspira teamă, conversaţiunea a avut de 
obiect mai cu seamă combaterea pericolului socialismului şi aci principele Bismarck a recomandat mare precauţiune şi 
moderațiune în recomandarea de măsuri internaţionale. D. de Giers zice că cea mai însemnată lature a călătoriei de la 
Danzig a consistat în intenţia ce-o are țarul de-a manifesta în mod neîndoielnic faţă cu toată Rusia voinţa sa de-a urma o 
politică conservatoare şi pacifică. 

Haymerle 


[16 septembrie 1881] 
[ „ASEARĂ S-A DESCHIS STAGIUNEA. .."] 


Aseară s-a deschis stagiunea Teatrului Naţional cu Marion Delorme . 

Actorii şi-au recitat bine rolurile. Dar atâta tot. Victor Hugo desigur nu şi-ar fi recunoscut pe nici unul din personajele 
piesii sale. 

Domnii Manolescu, Velescu şi Nottara sunt singurii cari au încercat să se susţie în rolurile d-lor, dar mai trebuia încă 


mult... 


[3 octombrie 1881] 

Gheorghiu, V. 49 

Ghermani, Menelas 5, 579 

Ghica 272, 449 

Ghica, C. 110 

Ghica, Dimitrie 25, 34, 36, 37, 
39, 49, 128, LAS, 203, 204, 215, 
223, 248, 339, 353, 467, 476, 
477, 450, 634 

Ghica, Grigore IUL 220 

Ghica, Grigore Alexandra 56, 
110, 131, 300 

(n. tite Dea, Siaa 

Ghica, loan Grigore Li 
537, 2 

Ghica, Ton 25, 47, 104,110, 126. 
128, 242, 264, 286, 331,413, 
542, 575, 587, 588, 398$ 

G i (famihie) 272, 49%, 4% 

Giani, Dimitrie 21, 41, 42, 46, 
69, 74, 73, 39,95, t9, 121, 122, 
157, 139, 202, 209, 225, 266, 
267, 277, 280, 253, 284, 286, 
293, 294, 296, 306, 313, 326, 
339, 353, 376, 392, 400, 405, 
409, 436, 444, 460, 463, 4192, 
499, 502, 532, 627 

Gianii, 197, 284, 396 

Gidel, Charles 31, 3521 

Giers, Nicolai Karlovici de 514 

Giuvara, Trandafir 339, 353, 500, 
(Ao 

Gladstone, William Ewart 54, 
85, 416, 421, 459 

Gb, C. 353, AD 

Goethe (Göthe), Johana, Wolfgang 


Gogol, Nicolai Vasilievici 367 


Goldenberg wsi Munturcann 
re furnizor) 209 
Goldner, 210—212, 21 
219, S20, 228, 273, 369 
Goldncri 280, 254 
Golescu, Radu 499 
Golegti 27$, 2$0, 296, 498 
Goschen, George Joachim 52 
Gottlieb (furnizor) 200, 513 
Gotischali, Rudolf voa 113, 538 
Göczel (sublocotenent) 328, 329 
„AL. 353, 499 
Grammont, Antaine Agénor 433 
Grandea, H. 21, 518, 579 
Grant, Effinghan 199, 201 
Granville, George Leveson Go- 
wer 307 
Grădişieanu, Petre $, 39, 185, 
186 188, 199, 200, 201, 203, 
204, 210, 337—339, 442. 512, 
326, 529, 562, 563, 025 
Grălişieni aL 0 
350, 35$, 3% 
277 


g vezi Vermon 

Guardia 1. M. 15. 30. 31, 32, 520 
Guevara, Antonio de 552 
Garko, lost Viadimirovici 96 
Gustea 274 


652 


Haan, E. C, von 233 

Habsburg (dinastie) 93, 136, 303, 
349, 419, 434, 459 

Hagi-Ivat vezi Mihâlesn, Si- 
mion 


H 
Haku, Erdmann von vri Sturdza, 


Haloa S. 333, 4% 

Handoca (maior) 230, 292, sn 
Hannibal 454 

Harama veri Costinescu, Emil 
Harcourt, W. t13 

Haret, Spiru 81 

Hartmann 149 


sden, Bogdan 
338, 376, 405, 500, 336, 619, 62i 

Haymerle, Heinrich Carol 310, 
315, 349, 351, 352, 362, 2, 
396, 433, 514, 604, 612 

Hegel, Friedrich 638 

Heliade Rădulescu, lon 211, 216, 
353, 413, 414, 568, 621 

Henric III 112 

Herescu, Manea 254 

Herescu, Roman 254 

Herodot 31, 521 

Modei 113, 289, 463 

Hoffmann, Eduard 122, 540 

Hoffmann, E.T.A, 434 

Hofmann, Leopobd Friedrich 65, 
4129 

Hohenlobe, Chiodwig de 337 

Hohenzollern (familie domni- 
toare) 94, 100, 156, 282, 291, 
+5 

Holbach, Paul Henri 112, 538 

Holban, A, D. 109, 423, 424, 624 

Holstein, Friedrich von 33? 

RE Gottorp saani) 97, 

14 

Homer 193 

Horaţiu (Quintus Horatius Flac- 
cus) 38, 61, 193, 326 

Horea (Vasile Ursu Nicola) 239 

Hoyos, Ladislau 246, 415, 41, 
438, 441, 442, 625, 649 

Hugo, Victor su, 514 

Hunfalvy, Paul 239, 575 

Huniade (famitie domsitoare) 193, 
193, 196 

Hurmuzachi, Const, 110 

Hurmuzachi, Eudoxin 523 

Hus, Jan 40 

Hussein-Avni 157 

Huşanu, Tonel 646 


Iacotáta, Carol 521 

Iancu poiana macaloromån) 168 

Iankolotf 229 

Ibrăileanu, Garabet 66 

Ieronim dis Praga 40 

leşrei 120, 121 

Tgnatiew, Nicolai Pavlovici 186, 
187, 225, 303 

Ioanid (Ioanidi), St, 4199 


Ioanidi, N. 353, 499 

Ionescu de la Brad, lon 335, 512 

Jonesu, 1. D. 405 

Ionescu, Nicolae! 73,159, 445, 312 

Torga, Nicolae 646 

Iosif II 112, 239 

Irimia, D. 645 

Ispirescu, Petre 105 

Istrati, Constantin I. 324, 396 

Iulian, Ştefan 46, S11 

Iustinian T 84 

Iwrenal (Decimus Ionius Iuvena- 
Tis} 31 

Ivan IV Vasilievici (Cel Groaz- 
nic) 44 


gaai, Johann 495, 63? 
, Francise 426, 427 
ema J. W. 6H 
ustinian vezi Tustinian I 
uvenal (pseudonim) 645 
Juvenal pesi Invenal (Decimus 
Junius Juvenalis) 


Kalinderu, loan $0, 116, 119, INI, 
40, 557 

Say. Benjamin 377, 397, 411, 
6 

Kálnoky, Gustav 419, 514, 622 

Kanitz, Eduard 65 

Kanitz, Felix Philipp 163—167, 
552, 639 

Kant, Immannel 602 

Karagheorghe (Caragheorghe), 
Gheorghi Petrovié 290, 498 

Karajan, Theodor George 163 

Karavelo, Liuben 225, 234, 243, 
247, 573 

Karavelov, Petko 571, 573 

Katkov, Mihail Nichiforovici 186 

Kaufmann, Ludovic 181, 535 

Kaunitz-Rietberg, Wenzel Anton 
98 

Kirilov, X 

Kiaus Ra că 398 

Kogāniceanu, Mihail 25, 110, 
149, 211, 279, 289, 353, 392, 
394, 407, 416, 559, 646 

Kogålniceni 101 

Kokinos (doctor) 333 

Krudner, Burchard Aleksej Kon- 
stantinari€ von 123 


. 64, 8I 


L 


LaBruyòre, Jean de 30—32, 520 

Lagus wzi ipe sania I Suter 
(Ptotomen T Lagos) 

Lahovari, pol sg 5, 39, 95, 
116, 141, 189, 190, 362, 432, 
559, 384, 5836, 626 

Lahorari, loan 338, 577, 579 

Laing 444 

Lamarck, Jean-Baptiste de Mo- 
net 305, 313, 493, 495 


La Mettrie, Julicu Offroy de 112, 


335 


484 


Lancaster (familie domnitoare) 
+ 


Landau, Jacques 6i, 70—73, 79, 
$0, 100, 103, 181 

Lao-Tri 134, 344 

Lapati, AL. 333, 499 

Lapati, El. 499 

Laurian (familic) 500 

Laurian, August Treboniu 85, 
110, 293 

Laurian, Dimitrie August 527, 
537 

Law, John 251, 468 

Lazanidi (comerciant) 353, 300 

Lazăr, Gheoghe 277, 293 

LApuşneanu, Alexandra 300, 591 

Lătescu 132 

Leake, Martin William 300, 600 

Lecca, Dimitrie 103, 104, 459, 
J6 


Legouvé, agitare 538 

Lemayer 65 

Lemerre, Alphonse 521 

Lepsius, Richard 647 

a tura a 

Lesing, Li m 429 

Levy, Is. M, 353, 499 

Lhuys, Eduard femel de 400, 
401, 617 

Ligne, Eugène Lamoral de 376 

Lindheim (doamna) 65 

Lipoianu, Alexandru 230, 572 

List, Friedrich $ 

Litanu, Vărna 264 

Littman (furnizor) 209, 512, 513 

Littré, Emil 513 

Livius, Titus 6I 

porig s copi 2858 i i 

Lope ega Carpio, Felix 6 

ar ag ppe msi Ludovico Fi- 
lip 

Lorinescu, E, 646, 647 

Löw (furnizor) 209, 313 

Löw (profesor) 427 

Lucian (din Samosata) 30, 521 

Luders (doctor) 115 

Ludovic VIL 193 

Ludovic XI 193 

Ludozic XIV 363 

tia XVI 183, 312, 428, 446, 


aia Filip 1 97 
Ladwig, Kan Friedrich Wil- 
helm 429 
Capan. i C.-311,. 304 
, Constantin 174 
pe rasă Martin 363 


Machiavelli, Niccolò 52, 162,217, 
403, 525, 352, 568, 618, 631 

Mabmud-Damat Paşa 157 

Mahomed IE 122, 196 

Maior, Petru 151, 414 

Malorescu, lon 95 

Maiorescu, Titu L. 5, 6, 7, 9, 36, 
37, 42, 46, 82, 95, 96, 106, 19$, 
220, 430, 431, 432, 459, 522, 
323, 324, 326, 328, 529, 331, 
537, 569, 575, 603, 620, 623, 
625, 626, 632, 633, 645, 64 


Mair, Franz 65 

Malthus, Thomas g 212, 387? 

Manabrea (general) 

Marsej Pasquale Stanislav 307, 

Mandelbaum 444 

Maniu, Vasile 112, 206, 430, 538 

Manotlache-Costache wezi Epu- 
reanu, Emanoil Costache » 

Manolescu, Grigore 365, 514 

Manu, Gheorghe 5, 584 

Manuach, Millel 353, 500 

Manzurer 120 

Marat, Jean Paul 148, 155 

Mare Aureliu (Marcus Aurelius 
Antoninus) 18, 31, 520 

Marcovici, Alexandru 500 

pr Saniel 201, 202, 205, 
2 


Marghiloman, F. 353, 499 

Maria Sofia Prederica-Dagmar 
(țarină) 92 

Maria Tereza 98, 351 

Martin, Aurel 645 

Martin (locotenent) 120 

a Kari 8, 153, 160, 546, 549, 
E 

Massoli, Ioan 641, 646 

Masson de Blamont, Ch -Fr Ph, 
117, 115, 123, 539 

Mateescu (actriță) 405 

Mateescu, Mihail 371, 406 

Matei Basarab 42, 43, 45, 46, 91, 
122, 159, 179, 228, 237, 238. 
267—269. 273, 276, 277, 284, 
287, 333, 355, 364, 376, 459, 
490. 494, 524, 585, 555, 632 

Mavrogheni, Petru $5, 110, 141, 
264, 263, 337, 353, 580, 581, 584 

Mavrus, Ant, 353, 500 

Maximiliana-Wilhelmina-A. 
Sofia- Marta (țarină) 91 

Maximus, Claudius 18 

Mazzini, Giuse 422 

Mănescu (familie) 300 

Mărgăritescu, D. 363 

Mărgăriteşti 209 

Mârzescu (familie) 500 

Mârzesen, Gheorghe 116, 343— 
35, 602 

Meitani, George 338 

Melian, Al, 645 

Molik arhitect) 427 

Mendel (furnizor) 209, 513 
Mersenne, Marin 545 

Metternich, Clement 
113, 168, 314, 451 

mes Louise 22, 38, 40, 509, 


Midhat Paşa 36, 157, 297 

aaa Bravul vezi Mihai Viten- 
zu 

Mihai, Radu 21, 48 

Mihai Viteazul 43, 44, 45, 273, 
276, 278, 524, 585 

Mihail (fvl lui Mircea cel Bătrin) 
4I 

Mihail III Fiodorovici 114 

Mihail, N. 151 

Mihăilescu, C. 15 

Mihăilescu, Dan E 


Wenceslas 


- 6i? 


Mibăilescu, G. 629 

Mihăilescu, Șt. 327 

Mihălescu, Simion 48, 69, 74, 
91, 104, 122, 125, 130, 130,144, 
15, 160, 173, 176, 194, 
205. 207, 209, 216, 218, 
224, 241, 267, 329, 330, 
M6, 352, 333, 335, 376, 
460, 465, 495, 300 

Mihăleşti 43, 54, 216, 217, 
278, 299, 312, 320, 373 

Mihnea cel Rău 43 

Miklasich, Franz 34, 90, 322, 533 

Milan vezi Obrenovi€ Milan 

Mill, John Stuart 647 

Mile (Milea), Constantin 107 

Millo, Alexandru Vasile 5, 294, 
304, 323, 324, 365, 492, 590, 
592, 593, 596, 636 

Milto, Matei 277, 371, 382, 388 

Minovici (funcţionar) 499 

Mircea cel Bătrin 40, 41, 53, S, 
90, 94, 105, 136, 158, 270, 254, 
395, 323 

Mircea Ciobanul 43 

Mirescu (familie) 500 

Miron, Dionisie 9 

Mitrofanorici, Vasile 65 

Moangă, Vasile 285 

Medot: Alexandru 208, 271, 565, 


Constantin 542, 647 


„Mohanu, 
Moldovan, Ioan Micu 48 


Molière (Jean Baptiste Poquelin) 


Montaneli, Gi 538 
Morariu Andreeva, §. 65 
Moroianu (familie) 500 
go Johann Joseph 112, 


Mâller rage rea 2e ais 499 

Munteanu, George 64 

Muntureann pa aid 2%, 499 

Murad V 157, 549 

Murărașu, D, 645, 646, 647 

Mureşanu, Camil 646 

Muscă, Vasile 647 

Musicu 131 

Mustafa-Aga 45 

Muşat, Mircea 647 

Mușatini (familie domnitoare) 91, 
353, Aa 4% ) 


I3, 


Nacu, 1. 353, 499, 500 
Napoieon 23, 100, 188, 239, 336, 


Napolon IIE 336, 370 

pre ab: ae 107, 211—213, 
E rasul 566 
Nădejde, loan 566 
Neagoe Basarab 42, 44, 106, 536 
Nechita, Vasile C. 645, 647 
Neculce, Ton 490 
Nedeleorici (comerciant) 333, 499 


Negri, Constantin 110 
et ea Costache (Constantin) 
2 


Negruzzi, lacob 345, 626, 643, 646 

485 


Negură, fancu 96, 194 

Nepos, Cornelias 6i 

Netea, Vasile 646 
Newski, Alexandru 116 

Nichita vezi Niegos, Nichita Pe- 
trovici 

Nicolae I 91, 114, 120, 123, 125, 
14$, 4! 

Nicolae I 92 

Nicolici (colonel) 233 

Nieges, Nichita  Petrorici 

Nifon 42 

Nitshe (i tor) 426 

Nobiling 113, 289, 463 

Nordling 223 

Nottara, Constantin T. 365, 514 

Nonrrit 509 

Nus, Eugène MI 

Nuță. lon 647 


2% 


o 


Oarcă, Ion 283 

Obedenaru, Mihail 340 

Obedeni 223 

Obrenovié, Alexandru 2%0 

Obrenovié, Maria 290 

Obrenović, Mibail 290 

l i „Milan 94, 282, 290, 

ar ppt: u, Alexandru 277, 376. 
4 

Oitentach, Jacques 40 

Offenheim (bancher) 265 


Oprescu, Eugeria 4 
u, N. T, 172,226, 417, 425, 
462, 562, 572 


3 
Ovidiu (Publius Ovidins Naso} 61 


Pahlea, Peter Ludwig 120 
Pailleron, Edovard 4! 
Pallavicini (marchiz) 244 
Panaioti, C, 353, 499 
Panaitescu, Dumitru D, 647 
Pandrav, D, 333, 499, 300 
rr; Nichita Petrovici (conte) 


Panu, Anastasie 110 
Panu, Gheorghe 219, 220, 3%, 
360, 400, 402, 569, 57, 6is 
Panu, lon 406 
„Calimah, C. 626 
Papanigopulos, Constantin 
Papazoglu I, 353, 499 
Papazu 499 
Pascal, Biaise 31, 647 
Pascaly, Mihail 353, 364, 
499, 619, 641 


G54 


283 


365, 


Passek (căpitan) 15 
Parvantaglu 266 

Paşcanu (familie) 286 

Pavl (mare duce) 115, 118 
Paul | 114, 120, 121, 123, 539, 540 
Paul de Alep 45, 555 

Pausz (familie) 69 


Pătăriâgeanu, Rada 132, 154, 
173, 212, 264, 333 
Pätäriägeni 127, 133, 137, 195, 


224, 394, 463, 465, 571 
Păwcesev, Grigore G. 5, 53, 227, 
335, 326, 649 
niz tei Fastaţea 194, 232, 411, 


Pereiro (fraţii) 245, 251—253, 
467, 459, 472, 473, 476 

Pericle 490 

Perpessiciws 
mitru) 647 

Perticari (avocat) 353, 499 

Pescu, Gheorghe 353, 500 

Petrovas, Gri 368, 409 

Petru ILL 104, 113, 116, 539 

Petru cel Mare 45, 100 

Potra Rares 104, 105 

Petru Șchiopul 29% 

Pezrana Guahicri, Giacinta IH, 
124, 5355, MI 

Pharek (Pherichydis), M, 95, 
19, i21, 1S1, 152, 266, 267, 
273. 277, 283, 284, 294, 296, 
306, 310, 313, 334, 353, 392, 
405, 409, 435, 444, 492, 495, 
499, 592, 342, 564, 627 

ra 273, 284, 321, 346, 396, 


Pietraru, loan C. 21, 47, 92, 104, 
462, 305, 309, $518, 537, 64 
Pilat, Constantin 439, 497, 637 
Pilidis (faneţionnr) 353, 500 
Piro, Alexandru 646 
Pixa., Dimitrie 41, 69, 209, 224 
Pitagora 45 
Pitey (consilier) 124 
Plasche, Aug. 614 
Plato (Pilaton) 35, 344, 520, 602 
Platter, Julius 235, 391, 613 
Pliniu cel Bätrin (Cains Plinius 
Socundus) 61, 527 
Plutarh 521 
Pobedoncocew, Constantin Potro- 
vici 186, 157 
Pocia., Losif 292, 302 
Pogor, V. 569 
Pop, Augustin Z. N. 646 
, Georgiu 334 
Marțian, Dionisie 179, 277, 
293, 320, 3% 
Popa, George 551 
Popa-Tache 339 
i Pantedei §, 417, 425, 567, 
2, 601, 622, 623 
Popazu, Fotea 499 
repa Nicolae 79, 161, 514, 5%, 


Popescu, Ana 371 

Popescu, Eufrosina 305 

Popescu, Nicole D 64! 
Teiwşan, Tie 527 


Popescu 
Popovici, D. 371 
Popavict mezi Urechiā, V, A. 


(Panaitescu, Du- 


486 


Poroineanu, C, 206 

Foros (Poriu) 196 

Porumbescu (familie) 300 

Posan, Iosif 292 

Poteci 223 

Potocki (familie) 356 

Potsa, Iosif wsi Pocia, losif 

Poniliet, M. E. 521 

Prochaska, Kari 575 

Prodaneseu 313 

Protopapesu- Pache 179 

Protot, Eugène 509 

Pruncu, Tordachè 3500 

Piotomen I Suter (Ptotomen | 
Lagos) 30 

Pumnvl, Aron 526 

Pyat, Felix 38 


Quatrefages de Bréan, Jean Lovis 
Armand de 313, 504 

Quesnay, François 386 

Quintescu, Nicolue 566 

Quintilian (Marcus Fabius Quin- 
tilianns) 31 


Racine, Jean 31, 193 

Racoriţă, Dumitrascu 499 

Radetzki, Feodor Peodorovici, 
20 


ie G. 149, 353, 500, 538, 


panii Joseph Maria von 445 
Radu 338 
Radu I (Radu Xegru) 304, 444 
Radu, C. 445 
Radu œl Frumos 40, 41 
Radu cel Mare 4), 41, 42 
Radu, Iorgu 152, 153, 549 
Radu Leon (domni Saminiter), 2 277, 295, 
313, 490, „300, 636 
Radu Şerban 10% 
Rataitorich w9 
Rahħtivanu, M. 590 
Ratet, Dimitie HO 
Rampsinit (faraoa) 221 
Rampsint Îngăluitorul svaf Ca- 
rol I 
Ranc, Arthur 354 
329 


Rațiu, Ileana 4 
Raţiu, loan 534, SSI 
Razumovski, Kiril 
I3 

Răducanu, Ion 614 
Rølles, C. N, 622 
NMulescu-Pegoneanu, T, A, 646 
Râmniceann evri Romniccanu, 


Grigore 
Redif Pas 157 
Reinisch, Leo 221, 370 
Resan, Ernest 32, 513, 521 
Renato, Matteo 319 
Rezest (cavaler) 233 
Ricardo, David 8. 387 
Riez, G, 353, 49 
Risc. Joran 252, 297, 442 


Grigortevid 


TTH Maximilien de 148, 
183 


ELT T Henri 42, 112, 133, 

35 

Rocher, Wilbelm 386, 614 

Roman, Visarion 534, 551 

Romanenko, A, 232 

Romanescu, Aristizza 405, SI 

aTe (familie domnitoare) t 14, 
I 


Romniccanu, Grigoro 63 

Rosenblûth 444 

Rosenthal, Constantin Daniel 
375 


Rosenthal, Em, 200, 201,202,203, 


274, 359, 360, 375, 513, 606 
Rosenthali 375 
Rosetegti 273 
Rosetti, C. A. 8, 22, 24, 25, 33, 


37, 40, 41, 46, 47, 50, 69, 74-76, 

83, 95, 96, 103, LIS, 119, 121- 

123, 128, 129, 132, 133,038, 

143, 145, 148, 154, 155, 15, 

170-172, 174—179, 189, 190, 

193, 198,199,20 1,202,201—207, 

209—214, 217—220, 223,225, 

226,228, 230, 240, 241, 261, 262, 

264, 266, 267. 272—274, 278— 

281, 284, 286, 292—296, 299, 

300, 306, 309, 310, 313, 321, 

325—327, 330, 332—334, 339 

343. 346, 345, 349, 332, 333, 

359 — 362, 365, 366, 309, 

372, 388, 391, 392, 394, 

399, 400, 402, 40 7 

417, 418, 

418—430, 

490, 492, 494, 495, 497, 499, 

508, 509, 532, 344, 545, 553, 
, 5536, 562, 564, 566, 3567, 

369, 370, 372, 580, 581, '584-— 
556, 589, wi, 97, 602, 603, 
605, 606 .— 505, 617, 618, 620, 
623, 631, 632, 638, 046 

Rosetti, Horia 112, 132, 340, 538 

Rosetti, Mircea 340, 499, 538 

Rosetti, Theodor 5, 185, 186 

Rowtti, Vintilă 108, 112, 132, 
149, 172, 499, 335 

Rosnovanu (lamilie) 286 

Rosny, Léon de 338, 600 

Roşescu, D. 61 

Rotaru, Rodica 646 

Rothschild, James de 251—253, 
469, 470, 472, 473 

Roiseher, M, Th. 643 

Roustan 436 

Rubinstein 569 

Râckman, P, I, 587 

Rusacov 463 

Russel, Nicolae 132 

Rusticus 18 

Rusu, Aurelia 645 


Sachelarie, Stavru 357, 606, 619 
Saegiu, Emilia Si 
Saint-Germain-Leduo 614 
Salisbury, Robert Cecil 85 
Sallet, Friedrich de 113, 538 


Salustiu (Caius Sallustins Crispus) 
SA. 


me Sa (barona) 292 
ge 32, 521 
sară a Frosa 406 
Say, Jean Baptiste 5, 356, 613, 
614 


Sâhlcanv, Victor 647 

Scaliger, Julius Cesar 193 

Scanatin (ofițer) 121 

Scarvuli 228, 334 

Scheenfeld (mareal) dA 

Schelling, Friedrich Wilheim 
Joseph 638 

Schiller, Friedrich von Iti, 113, 
416 

Schina, M. 353, 499 

Schipec, Ferdinand H, $11 

Schipek, Franz 196, 5I 561 

Schoissmigg (baron) 65 

Schopenhauer, Arthur 613 

Schwartz vezi Ciurnea |. 

Schwartzonfetd, Elias 567 

Schwartzicki, M, 616 

Secula, George 551 

Serachitopol, Dima 151 

Sordaru, Torgu 201 

Sergheseu, Marin 387 

Sergiu, Dimitrie 353, 499 

Serrano y Dominguez, Francisco 
131, 543 da H 

Serrurie, Grigore 75, 107, f 
132, 173, 198, 212, 264, 266, 
267, 250, 285, 323, 324, 328, 
333, 339, 342, 344, 366, 465, 
499, 004 

Serwrii 22, 29, 74, 83, 108, 224, 
402, 460 

Sever Paşa $2 

Severin, Emanoil 119, 353, 499 

Sextus Empiriene IÑ 

Shakespeare, William 463 

Siborne (colonel) 232, 233, 242, 


153, 376 
Sihleanu, Ștefan 29, 52, 132, 376, 
465, H1, 342 


Simian (Simeon) Cucernicul, Cu- 
“ionul peri Mihăescu, Simion 

Simonidis 493 

Simulesca 176, 300, 398, 399 

Simudeşti 45, 218, 223, 240, 209 

Sina (familie) 163, 163 

Slavelcov, Petko 234, 243, 573 

Slavici, loan 5, 126, 239, 542, 
374, 583, 390, 646, 647 

Slätincanu, Iordache 445, 499 

Slăvescu, Ştefan 399 

Släviceanu, Gheorghe 132, 200, 
201, 202, 312, 342, 363 

Smith, Adam 102 

Saagoveanul, Tosaft 31 

Socrate 134 

Solescu (familie) 236 

Soliman rar rad H Magnificul 
193, 195, 196 

Soliman Beţirul 196 

Solimani 196 

Solomon, Ton 285 

Spencer, Herbert 520, 566 

Sprinceană, Marin P, 330 


Staicovici (comerciant) 353, 500 


Stăncescu, C. 353 

Stănescu, C. I. 610 

Stätescu, Eugen 80, 95, 116, 136, 
214, 218, 228, 239, 353, 433— 
437, 443—4419, 452—455, 503, 

542, 364, 622, 627, 629, 639 

Stătescu, Paul 572 

Stăteşti 23, 24 

Stârcea, Eugeniu 65 

Sterian (rentier) 353, 499 

a E George 126, 363, 


A (antreprenor) 512 
pi n, Anastase 43, 73, 74, 73, 
189, 190, 242, 304, 310, 
KA 342, 392, 005 
Stoltykor (conte) 118 
Strajanu, Mihail 327 
Strat, loan 49, 277 
Sratilat, G. 333 
Strauss, Edoard 63 
Stravolca 566 
Strehăianu 285 
Stroussberg, B. H. 24, 37, 49, 58, 
70—74 , 77, 78, 89, 81, 90, 91, 
100, 103, i19, 131, 135, 139, 
148, 130, 151, 133, 177, 194, 
205, 209, 210. 253, 260. 266, 
295, 332, 337—339, 366, 377, 
388, 450, "460, 473, 499, 622 
gi 408 


-arane 
Sturdza (Sturza, familie) 500 
Sturdza, Dimitrie A. 50, 80, $9, 
Stord; ei meci 3%», m 
urdza (Star e a 
, 42, 93, 96 587 
Sturdza, aa tai Sandu 
(Sturza) 90 
Sturdza (Sturza), Mihai Grigore 
43, 95, 110, 309, 494 
Sudallot-Bei 157 


Sutor, E, 65 

Suţa (Sutzu), Alexandru 495 

za Vasilievici 
20 


Szende (Frummer) 69 
Szentivany, Nicolae 291 


Şaguna, Andrei 153, 335 
muas Gheorghe 151, 277, 346, 
pra (dinastie) 181 

Şorr 3 


A ÎI 41, 104, 106, 
158, 228, 270, 276, 278, 333, 
355, 395, 413, 385 

Ştelan I cel Sfint 161, 246, 355 

elan (Ștefăniță) Tudor vesi 
Gheorghe Ştefan 

Stefanelli, T. V, $ 

Ştefănescu, Th. 353 

Ştirbei 498 

Ştirbei, Al. 5, 579 

Ştirbei, Barbu 23, 178, 309, 353, 
383, 494 

Strempel, Gabriel 352 

Şuţu, Alexandru 49$ 

T 


Taaffe, Edouard von 124, 349, 541 

Tache vezi Giani, Dimitrie 

Tacit us Cornelius Tacitus) 
61, 160, 172 

Tacit, Tuliu 548 

Taine, Hippolyte 513 

Talbanof 120 

Talleyramt, Charles Maurice de 
385 


Talysin (general) 120 

Tamerlan (Timur Lenk) 41 

Tannery, Paul 545 

Tardini-Vlădcescu, Fany 357, 358, 
606 


Tatarinat 120 

Tausig (furnizor) 513 

Tawig, Bernhard 219 
Teodorescu, C. Dom, 525 
Teodorovici, Constantin 647 
Teodororici, Maria 647 
Teodosie 105 

Teotan (mitropolit Ardeal) 268 
Teplov 115 

Teriachiu, Alexandru 127, 231 


ohn 163, 335 

Tiller (baron) 65 

Tissot, Charles-Joseph 83 

Tisza, Kálmán 246, 247, 271, 288, 
316, 476 

Tisza, Ludovic 246 

Tocilescu, Grigore 497 

Tocqueville, Chartes Alexis Chéret 
de 169, 647 

Torouțiu , I E. 646 

Traian (Marcus Ulpius Traianus) 
324, 403 

Trancă, Temelie 339 

Triandafil, Gr. 5, 995 

T Ale 

Trombitașu, Anania 351 

Trubetakoi, Serghei Petrovici 
116 

Tucidide 31, 521 

Tudor vezi Vladimirescu, Tudor 

Tudor, Ştefan cesi Gheorghe Ște- 
fan 


Turgot, Anne Robert Jacques 323 
Tzony, Miltiade 366 


F 
Tarälungă, Terinte 286 


epeluş eei Basarab Ț 
Paa Yeni Circa > 

Udrişte, Dragomir 42 
Ugron 287 
novzschi, Tosit 391, 609 

Vedăreanu, Ion 285 
Ureche, Grigore 379 
Vrechiă. V, A. 136, 353, 499, 542 

564, 566, 600, 621, 629 
Urleanu, Barbu 285 


v 


Valois (familie domnitoare) 463 

Varlaam 268 

Vasilco, Alexandru 65 

Vasile, Lupu 284, 286, 287, 377, 
459, 4190, 632 

Vasilescu (muzician) SH 

Vatamaniuc, Dimitrie 4, 10, 542, 
632, 634, 635, 636, 637, 639, 
646, 647 

Vatamaniue, Magdalena D. 645 

Väcăresxu, Barbu 499 

Văcăreși 498, 500 

Vellcscu, Ştefan 365, 499, 314 

Ventura, Grigore 241, 499, SIS, 
531, 353, 585, 640 

Vermont, Bernard Varvara 2%, 
353, 4% 

Vernescu, Gheorghe 90, 121, 288, 
338, 339, 365, 410, 437, 533 

vone , Petru 220, 353, 499, 569, 

Vidraşcu, A, 76, 163, 309, 552 

Villacros, loan 353, 4% 

Viletard, Edmond 610 

Virchow, Rudolf 112, 313, 540, 


594 

Virgil (Pubtius- Virgilius Maro) 
61, 193 

Vishnu 128, 3 

Vitza $0 

Viad Dracul 40, 41 

Vlad Ţepeş 40, 41, 42, 44, 300, 
404, 436, 591, 630 

Viadcosschi, Petru 645 

Vladimirescu, Tudor 74, 267, 
268, 277, 278, 284, 285, 294, 
346, 495, 499, 586, 637, 638 

Vladislav 338 

Viădesca, Al, 300 

Vlădicescu, Alexandru 357, 606 

ViAdicescu, Iancu 337, 338 

Vogoridi, Nicolae 177, 234, 355 

Volkol, Theodor 115 


Volkonski, Piotr Mihailorici 115, 
124 

Voltaire (Arouet, François 
Maric) 31, 312, 354, 386 

Voronzov, Semcon 123 

Voronzol (contesa) 115 

Vulcan, Iosif 394 

Vulturescu, Iordache veri 
zescu, Gheorghe 


Mår- 


w 


Wachmann, Eduard 510 

bar atiii Wiliam Henry 335, 
53 

Wanda 339 

Warszawski, A, N, 45, 74, 91, 151, 
173, 198, 205, 207. 218—221, 
223, 228, 329, 3569 

Weber, M. M. 223 

Woerder, Karl 67, 328 

Wertheim (baron) 65 

Wilhelm (arhiduce) 427 

Wilhelm I 514 

Windhorst, Ludowig 114 

Wineter SII 

Wirth, Max 250, 232, 468, 470-— 
472, 377, 633, 636, 649 

Walkol vezi Valkol, Theodor 

Wakowsky veri Volkonski Piotr 
Mihailovici 

Worms, Fernand 31, 521 

Wylie, Jacques 123, 124 


Xantho, M. 353, 499 
Xenia (ducesă) 92 


Y 


Ypiilant, Alexandru, 266, 285, 
66 


z 


Zabarescu, Pandele N, 330 

Zahariadi (Zaharidi), A. 353, 500 

Zalomit, loan 32, 521 

Zamlirescu, T, C. 274 

Zaskor, Dragan 225, 229, 243, 
247 

Zeeman (medic) 429 

Zenide, M. 500 

Ziliner (melic) 429 

Zola, Emile 124, 513, 1 

Zubol (frații) 120 

Zabot, Plator 120 

5. Articolul lui F. Kanitz, DIE MACEDO-WALACHEN, publicat în „Allgemeine Zeitung", 28 aprilie 

188 Linie aceata acida Bă acă ăi pasă ăla ata dala ia Date aaa E aa a ata 7 la T a tt o 164 

17. Editorialul WIEN, 28. NOVEMBER, publicat în „Neue freie Presse", în 17/29 noiembrie 1881, 

tradus de Eminescu, [„„CONTINUĂM A REPRODUCE..." ], „Timpul", 21 noiembrie/3 decembrie 1881. .......... 412 


18. Articolul DIE RUMÄNISCHE THRONREDE, publicat în „Die Presse”. 17/29 noiembrie 1881, 
tradus de Eminescu, [ÎNTRE TOATE ARTICOLELE DE FOND..."], „Timpul", 24 noiembrie /6 decembrie 


TETS E E E RA EEEE A A EE A T betie mt cea ae 439 
19. Editorialul WIEN, 23. DEZEMBER, publicat în „Fremden-Blatt", 12/24 decembrie 1881. .............. 440 

23. CREDITUL MOBILIAR, BAR, 2264, 78, paginat de Eminescu |. men eneeneenaenaena 466 

